
Elijui ir Lindai, Vesteroso lordams, 
Vinteriui ir Fabijui iš kompiuterinio žaidimo 
„Pasaulio karas", 
ir Gibsui iš Drakono Uolos, kuris visa tai pradėjo; 


Ašajaus vyrams ir moterims iš Ispanijos, 

kurie dainavo mums apie lokį ir gražuolę mergelę, 

ir nuostabiems gerbėjams iš Italijos, 

dovanojusiems man tiek daug vyno, 
taip pat mano skaitytojams Suomijoje, Vokietijoje, 

kuriose laukėte šio šokio, 

ačiū už kantrybę. 


PASTABA DĖL CHRONOLOGIJOS 


Zinau kol buvo išleista ši knyga, praėjo nemažai laiko. Tad būtų pra- 
vartu skaitytojams šį tą priminti. 

Knyga, kurią laikote rankose, yra penktasis „Ledo ir ugnies giesmės“ 
tomas. „Varnų puota“ buvo ketvirtasis. Tačiau įvykiai, apie kuriuos pasa- 
kojama penktajame tome, nėra tiesiog ketvirtojo tomo įvykių tęsinys, - 
veikiau galima sakyti, kad šiame tome veiksmas vyksta paraleliai ketvir- 
tojo tomo veiksmui. 

Tai, kas pasakojama ir „Šokio“ ir „Puotos“ pradžioje, yra trečiojo 
tomo, „Kardų audra“, pabaigoje vykusių įvykių tąsa. Tik „Puotoje“ dė- 
mesys buvo sutelktas į tai, kas vyksta Karaliaus Uoste ir jo apylinkėse, 
Geležies salose ir pietuose esančiame Dorne, o „Šokyje“ persikeliame į 
šiaurę, į Juodąją pilį, prie Sienos (ir anapus jos), taip pat į kitą Siaurosios 
jūros krantą, į Pentosą bei Vergų įlanką, ir šiame tome toliau pasakoja- 
ma apie Tirioną Lanisterį, Joną Snou, Daneiris Targarien ir kitus veikė- 
jus, kurių ankstesniame tomė nesutikote. Tačiau abiejose šiose knygose 
aprašomi įvykiai ne seka vienas po kito, o vyksta vienu metu ir... skiriasi 
geografiškai, o ne chronologiškai. 

Bet tik iki tam tikros ribos. 

„Šokis su drakonais“ - didesnės apimties knyga nei „Varnų puota“ ir 
apima ilgesnį laikotarpį. Antroje „Šokio su drakonais“ dalyje vėl sutik- 
site kai kuriuos svarbius veikėjus iš „Varnų puotos . Jūsų mintis teisinga: 
laiko požiūriu pasakojimas peržengė „Puotoje“ nubrėžtą ribą ir dvi tė- 
kmės vėl susiliejo į vieną. 

Kitas tomas vadinsis „Šiaurės vėjai“. Tikiuosi, kad ten visus vėl krės 
šiurpas... 


— George R. R. Martin, 
2011-ųjų balandis 


PERBEĖGĖLIS 


akaruose leidžiantis saulei, palengva ėmė kristi pirmos snaigės. 
V: temstant jau vertė taip, kad mėnulis patekėjo nematomas, pasi- 
slėpęs už baltos marškos. 

- Šiaurės dievai išliejo savo įtūžį ant lordo Stanio, - rytą, vyrams su- 
sirinkus į Didžiąją Vinterfelo menę pusryčių, paskelbė Ruzas Boltonas. - 
Šiuose kraštuose jis svetimas ir senieji dievai nepakęs, kad liktų gyvas. 

Kumščiais trankydami storų lentų stalviršius, jo kariai ėmė pritaria- 
mai šūkauti. Gal Vinterfelas ir buvo sunaikintas, bet granitinės pilies sie- 
nos vis tiek saugojo nuo vėjo ir atšiauraus oro. Jie buvo gerai apsirūpinę 
maistu ir gėrimais; baigę sargybą, šildėsi prie laužų, turėjo kur išsidžio- 
vinti drabužius ir nesunkiai rasdavo jaukių kampelių, kur atsigulę galėjo 
pamiegoti. Lordas Boltonas turėjo pasirūpinęs tiek malkų, kad laužus 
galėjo deginti bent pusę metų, todėl Didžiojoje menėje visuomet buvo 
šilta ir jauku. O Staniui viso to trūko. 

Teonas Greidžojus prie vyrų neprisidėjo ir gerklės nelaidė. Jis atkrei- 
pė dėmesį, kad tyli ir Frėjai. Ir jie čia svetimi, dingtelėjo Teonui žvelgiant 
į serą Einį Frėjų ir jo įbrolį, serą Hostiną. Gimę ir užaugę upių kraštuose, 
Frėjai tiek sniego dar nebuvo regėję. Šiaurė jau pasiglemžė trijų jų gimi- 
naičių gyvybes, pagalvojo jis, prisiminęs Ramsėjaus bergždžiai ieškotus 
vyrus, pradingusius kažkur tarp Baltojo Uosto ir Baroutono. 

O ant pakylos sėdintis lordas Vimanas Manderlis buvo įsitaisęs tarp 
dviejų Baltojo Uosto riterių ir, prikišęs savo tuklų veidą arčiau dubens, 
šaukštu kabino košę. Tik košė jam, rodos, toli gražu nebuvo tokia gardi 
kaip pyragėliai su kiauliena, kuriuos šlamštė per vestuvių puotą. Kitapus 
stalo vienarankis Harvudas Stautas tyliai šnekučiavosi su išbalusiu kaip 
drobė Kekšių Siaubu Amberiu. 

Teonas atsistojo į eilę vyrų, laukiančių košės, kabinamos iš varinių 
katilų ir krečiamos į medinius dubenėlius. Jis matė, kad lordų ir riterių 
porcijos gardinamos pienu, medumi ir net gabalėliu sviesto, bet jam nie- 
kas tokių skanumynų nepasiūlė. Jo kaip Vinterfelo princo valdžia truko 
neilgai. Spektaklyje suvaidinęs savo vaidmenį ir išleidęs už vyro apsime- 
tėlę Ariją, Ruzui Boltonui jis daugiau nebuvo reikalingas. 

- Pirmą žiemą, kurią prisimenu, sniego privertė man virš galvos, — 
pasakė eilėje priešais Teoną stovintis Hornvudams tarnaujantis vyras. 

— Gal ir privertė, tik kad tada tavo ūgis buvo vos trys pėdos, - nusi- 
šaipė raitininkas iš Šaltinių. 

Praeitą naktį negalėdamas užmigti, Teonas nejučia ėmė mąstyti, kad 
galėtų pabėgti, kad, Ramsėjui ir jo lordui tėvui nukreipus dėmesį kur 
nors kitur, galėtų nepastebėtas išsmukti iš pilies. Tačiau visi vartai buvo 
uždaryti, užšauti skląsčiais ir akylai saugomi; be lordo Boltono leidimo 
niekas negalėjo nei įkelti kojos į pilį, nei iš jos išeiti. Net jei būtų radęs 
kokį nors slaptą išėjimą, Teonas savo sėkme nebūtų patikėjęs. Mat dar 
nebuvo pamiršęs nei Kiros, nei jos raktų. Be to, net jei paspruktų, kur jis 
eitų? Jo tėvas buvo miręs, dėdės iš jo nebūtų turėję jokios naudos. Paiką 
buvo praradęs. Vienintelė jam likusi ir namus primenanti vieta buvo čia, 
tarp Vinterfelo kaulų. 

Sužlugdytas žmogus, sugriauta pilis. Čia mano vieta. 

Jam tebelaukiant košės, į menę, lydimas savų Mergvaikio vyrukų, 
įvirto Ramsėjus ir garsiai šūktelėjo, kad dainius ką nors pagrotų. Abelis 
pasitrynė užmiegotas akis, paėmė liutnią ir užtraukė „Dorniečio žmo- 
ną, ojo skalbėjos ėmė mušti būgnus pagal dainos ritmą. Tačiau dainius 
pakeitė žodžius. Užuot dainavęs apie dorniečio žmoną, jis pragydo apie 
tai, koks jausmas yra pamylėti šiauriečio dukterį. 

Už tai jis gali prarasti liežuvį, dingtelėjo Teonui, žiūrinčiam, kaip į jo 
dubenėlį krečiama košė. Jis tik dainius. Lordas Ramsėjus galėtų nunerti 
jam abiejų rankų odą ir niekas nepratartų nė žodžio. Bet girdėdamas dai- 
nos žodžius lordas Boltonas tik šyptelėjo, o Ramsėjus nusikvatojo. Tada 
ir kiti suprato, jog galima juoktis. Geltonąjį Diką ši daina taip pralinks- 
mino, kad jis prunkšdamas pro nosį išpurškė šlakelį vyno. 

Ledi Arijos menėje nebuvo, tad jai ir pasilinksminti neteko. Nuo 
vestuvinės nakties niekas niekur jos nematė, mat ji laiką leido miega- 
majame. Rūstusis Eilinas tvirtino, girdi, Ramsėjus savo nuotaką laiko 
išrengęs nuogą ir prikaustęs prie lovos kojos, bet Teonas žinojo, kad tai 
tik šnekos. Miegamajame grandinių nebuvo, - bent jau ten užsukan- 
tys žmonės jų nematė. Tik koridoriuje, prie kambario durų, stovėjo du 
sargybiniai, kad mergina nevaikštinėtų po pilį. O nuoga ji išsirengia tik 
tada, kai maudosi. 

Tiesa, maudydavosi ji kasdien. Lordas Ramsėjus norėjo, kad jaunoji 
jo Žmona būtų švari. 

- Ji, vargšelė, neturi tarnaičių, - kartą pasakė jis Teonui. - Vadinasi, 
teks patarnauti tau, Smirdžiau. Gal apvilkti tau suknią? - Ramsėjus nu- 
sijuokė. - Jei maldautum, gal ir apvilkčiau... O kol kas pakaks ir to, kad 
būsi jos maudynių tarnaitė. Nenoriu, kad mano žmona smirdėtų kaip tu. 

Tad, kai tik Ramsėjus užsigeisdavo pamylėti žmoną, Teonui tekdavo 
pasiskolinti kelias tarnaites iš ledi Valdos arba ledi Dastin, kad šios iš 
virtuvės atneštų karšto vandens. Nors Arija nė vienai iš tarnaičių nepra- 
tarė nė žodžio, šioms mėlynės ant jos odos pro akis nepraslydo. Ji pati dėl 
to kalta. Matyt, neįtiko Ramsėjui. 

- Tiesiog būk Arija, - kartą, padėdamas įlipti į kubilą su vandeniu, 
patarė jis merginai. - Lordas Ramsėjus nenori tavęs skriausti. Jis mus 
baudžia tik kai... užsimirštame. Niekada nėra nukirtęs man piršto be 
priežasties. 

- Teonai... - verksmingai sušnabždėjo ji. 

— Smirdžiau. - Pastvėręs už rankos, Teonas ją papurtė. - Čia esu 
Smirdžius. Turi tai prisiminti, Arija. 

Tačiau ši mergina nebuvo tikroji Arija Stark, o tik pilies valdytojo 
duktė. Džeinė, jos vardas - Džeinė. Jai nederėtų tikėtis, kad ją išgelbėsiu. 
Gal Teonas Greidžojus kadaise ir būtų mėginęs jai padėti. Tačiau Teonas 
buvo geležinis ir... narsesnis vyras už Smirdžių. Smirdžius, Smirdžius, ri- 
muojasi su žodžiu pirdžius. 

Dabar Ramsėjus turėjo naują masinantį žaislą su krūtimis ir ply- 
šiu tarpkojyje, bet... netrukus Džeinės ašaros Ramsėjui nusibos ir jis 
vėl norės susigrąžinti Smirdžių. Jis colis po colio dirs man odą. Nukirtęs 
pirštus, imsis plaštakų. Nukirtęs kojų pirštus - pėdy. Bet tik kai paprašy- 
siu, kai skausmas bus toks nepakeliamas, kad maldausiu bent minutės 
atokvėpio. Karšto vandens pripiltuose kubiluose Smirdžius nesimau- 
dys. Jis vėl voliosis mėšle ir praustis jam bug uždrausta. Jo drabužiai virs 
purvinais ir dvokiančiais skarmalais ir jis bus verčiamas vilkėti juos tol, 
kol sudriks. Geriausiu atveju Smirdžius galėjo tikėtis, kad jam bus leista 
grįžti į šunidę, pas Ramsėjaus „mergaites“. Kira, prisiminė jis. Naują 
kalaitę jis vadina Kira. 

Nešinas dubeniu, jis nužingsniavo į menės galą ir už kelių jardų nuo 
artimiausio deglo susirado sau vietą ant suolo. Ir dieną, ir naktį pras- 
čiokams skirti suolai būdavo tai rečiau, tai tankiau apsėsti geriančių, 
kauliukais lošiančių, besišnekučiuojančių arba nuošaliau ant stalų užsi- 
kvempusių ir su drabužiais miegančių vyrų. Atėjus laikui vėl užsimesti 
apsiaustą ir žingsniuoti į sargybą, seržantai pažadindavo juos nesmar- 
kiais spyriais. Bet nė vienam iš šių vyrų nepatiko Teono Perbėgėlio drau- 
gija, o ir Teonas nė kiek netroško būti drauge su jais. 

Košė buvo pilkšva, praskydusi, tad po trečio šaukšto jis stumtelėjo 
dubenį ir paliko ją vėsti. Prie gretimo stalo vyrai šnekėjo apie pūgą ir 
svarstė, ar dar ilgai snigs. 

- Visą dieną ir visą naktį, o gal ir dar ilgiau, - tvirtai pareiškė stam- 
bus šaulys juoda barzda ir ant krūtinės prisiūtu Servinų kirviu. 

Keli vyresni kariai prabilo apie ankstesnes pūgas ir primygtinai kar- 
tojo, jog tai - tik menkas sniegelis lyginant su snygiais, kuriuos jiems 
buvo tekę matyti savo jaunystės žiemomis. Vyrai iš upių kraštų atrodė 
priblokšti. Šie pietiečiai kalavijuočiai nemėgsta nei sniego, nei šalčio. Vy- 
rai, ką tik įžengę į menę, spietėsi prie ugnies arba trynėsi rankas, lai- 

kydami jas virš gorių su žioruojančiomis žarijomis, o nuo jų apsiaustų, 
pakabintų ant vagių prie durų, lašėjo vanduo. 

Menė buvo prirūkusi, oras troškus, ant jo košės užsidėjo pluta, tik 
staiga Teonas už nugaros išgirdo moters balsą. 

- Teonai Greidžojau... 

Mano vardas Smirdžius, vos neleptelėjo jis. 

— Ko nori? 

Apžergusi suolą, ji klestelėjo šalia ir nusibraukė nuo akių vešlius, su- 
sitaršiusius, vario spalvos plaukus. 

- Kodėl pusryčiauji vienas, milorde? Nagi, kelkis nuo suolo ir eime 
šokti. 

Teonas prisitraukė dubenį. 

- Aš nešoku. - Vinterfelo princas buvo puikus šokėjas, bet Smir- 
džius, kuriam trūko kelių kojos pirštų, būtų tik juokingai strapaliojęs. — 
Palik mane ramybėje. Monetų neturiu. 

Moteris kreivai šyptelėjo. 

— Manai, aš kekšė? - Ji buvo viena iš dainiaus skalbėjų, aukšta ir liesa, 
per daug liauna ir sudžiūvusi, kad ją būtų galima vadinti gražia, nors... 
buvo laikai, kai Teonas vis tiek būtų ją parsigriovęs bent jau tam, kad 
patirtų, ar malonu jausti jos ilgas kojas, apsivijusias jam strėnas. - Kam 
man šioje pilyje būtų reikalingos monetos? Ką už jas pirkčiau, gal snie- 
go? - nusijuokė ji. - Galėtum man atsilyginti šypsena. Nė karto nema- 
čiau tavęs šypsantis, net per tavo sesers vestuvių puotą. 

- Ledi Arija man ne sesuo. - Be to, aš niekada nesišypsau, vos nepri- 
dūrė jis. Ramsėjus mano šypsenų negalėjo pakęsti, todėl kūju išbarškino 
dantis. Sunkiai pavalgau... - Ir niekada nebuvo. 

- Bet ji graži. 

Niekada nebuvau tokia gražuolė kaip Sansa, bet visi sakydavo, kad 
esu graži. Šių Džeinės žodžių aidas nuskambėjo jam ausyse gožiamas ri- 
tmingo dunksėjimo būgnų, kuriuos mušė kitos dvi Abelio moterys. Tre- 
čia užsitempė Mažąjį Valderį Erėjų ant stalo pamokyti, kaip reikia šokti. 
Visi juokėsi. 

— Duok man ramybę, - iidijs Teonas. 

- Araš - ne milordo skonio? Jei nori, galiu atsiųsti Mirtą. Arba Holę, 
gal ji tau labiau patiks? Holė patinka visiems vyrams. Nė viena iš tų mer- 
ginų nėra mano sesuo, bet jos mielos. - Moteris pasilenkė arčiau. Jai iš 
burnos tvoskė vynu. - Jei negali man nusišypsoti, bent jau papasakok, 
kaip užėmei Vinterfelą. Abelis apie tą pergalę sudės dainą ir tu gyvensi 
amžinai. 

- Kaip išdavikas. Kaip Perbėgėlis. 

- Kodėl ne kaip Teonas Gudruolis? Girdėjome, jog tam žygiui reikė- 
jo drąsos. Kiek vyrų turėjai? Šimtą? Penkiasdešimt? 

Mažiau. 

— Tai buvo tikra beprotybė. 

- Šlovę tau pelniusi beprotybė. Sklando gandai, kad Stanis turi pen- 
kis tūkstančius karių, bet Abelis tvirtina, girdi, net turint dešimtkart tiek 
šių sienų neįmanoma pralaužti. Tad kaip įsigavai į pilį, milorde? Žinojai, 
kur yra slaptas įėjimas? ' 

Turėjau virvių, prisiminė Teonas. Ir kobinių. Prisidengiau tamsa ir 
užklupau juos netikėtai. Pilyje daug įgulos nebuvo, ir užgriuvome juos 
kaip perkūnas iš giedro dangaus. Tačiau garsiai jis nepratarė nė žodžio. 
Jei Abelis jo garbei būtų sukūręs dainą, Ramsėjus tikriausiai būtų pradū- 
ręs jam ausų būgnelius, kad jis tos dainos niekada neišgirstų. 

- Gali manimi pasitikėti, milorde. Abelis pasitiki. - Skalbėja uždėjo 
ranką jam ant delno viršaus. Teonas mūvėjo pirštines iš vilnos ir odos. 
Jos plaštakos buvo nuogos, ilgais pirštais, sugrubusios, iki gyvuonies nu- 
kramtytais nagais. - Taip ir nepaklausei, kuo aš vardu. Esu Rovana. 

Teonas patraukė ranką. Jis žinojo, jog tai - klasta. Ją atsiuntė Ram- 
sėjus. Ši mergina - tai dar vienas jo pokštas, kaip ir raktais nešina Kira. 
Linksmas pokštas, ir tiek. Ramsėjus nori, kad bėgčiau ir kad jis galėtų 
mane nubausti. , 

Teonas. norėjo trenkti, į košę sumalti jos, pašaipiai besišypsančios, 
veidą. Troško ją pabučiuoti, dabar pat pasitiesęs ant stalo išdulkinti ir 
priversti šaukti jo vardą. Bet žinojo, kad nedrįs jos paliesti nei iš pykčio, 
nei apimtas aistros. Smirdžius, Smirdžius, mano vardas Smirdžius. Netu- 
rėčiau pamiršti savo vardo. Teonas staiga atsistojo ir, netaręs nė žodžio, 
šlubuodamas ir truputį vilkdamas sužalotą pėdą, pasuko prie durų. 

Lauke tebesnigo. Tyliai krentančios šlapios, sunkios snaigės jau buvo 
paslėpusios vyrų pėdsakus, paliktus įeinant į menę arba iš jos išeinant. 
Pusnys beveik siekė jo batų aulų kraštą. Vilkų miške pusnys bus dar gi- 
lesnės, 0... Karališkajame kelyje, kur laisvai pučia vėjas, nuo sniego tie- 
siog nebus kur dėtis. Pilies kieme virė mūšis: Risveliai mėtė į Barouto- 
no vyrukus sniego gniūžtes. Pakėlęs galvą jis pamatė kelis ginklanešius, 
ant dantytos tvirtovės sienos lipdančius senius besmegenius. Jaunuoliai 
buvo apginklavę juos ietimis ir skydais, ant galvų užmaukšlinę lengvus 
geležinius šalmus ir išrikiavę palei vidinę sieną, kad atrodytų kaip tikra 
sniego sargybinių greta. 

— Prie mūsų prisidėjo ir ledi Žiema su savo naujokais, - pajuokavo 
vienas iš vyrų, saugančių Didžiąją menę, bet... pamatė Teono veidą ir 
suprato, su kuo kalba. Tada nusisukęs nusispjovė. 

Anapus palapinių, išrikiuoti lygia greta ir nepakeldami šalčio, drebė- 
jo iš Baltojo Uosto ir Dvynių atvykusių riterių ristūnai. Užgrobęs Vin- 
terfelą, arklides Ramsėjus padegė, tad jo tėvas liepė paskubomis suręsti 
naujas, du kartus didesnes už senąsias, kad jose tilptų jo lordų vėliavi- 

ninkų ir riterių karo žirgai bei ristūnai. Kitų arkliai buvo laikomi aptva- 
ruose po atviru dangumi. Gobtuvus pasikėlę arklininkai vaikštinėjo tarp 
gyvulių klostydami juos gūniomis, kad nesušaltų. 

Teonas nuklydo į nuošalesnes sugriautos pilies vietas. Jam einant pro 
krūvą išsibarsčiusių akmenų, kadaise vadintų Meisterio Luvino bokšte- 
liu, pro plyšį aukštai sienoje į jį spoksojo vienas kitam kažką tyliai kugž- 
dantys varnai. Retkarčiais kuris nors iš jų garsiai kranktelėdavo. Teonas 
stabtelėjo tarpduryje kambario, čia kadaise buvo jo miegamasis (sniegas, 
kurio per išdaužtą langą buvo prinešęs vėjas, čia siekė kulkšnis), pas- 
kui pavaikštinėjo po Mikeno kalvės griuvėsius ir apsilankė ledi Ketlinos 
septoje. Sudegusio bokšto papėdėje jis praėjo pro Rikardą Risvelį, nosi- 
mi braukantį ir bučiuojantį į kaklą dar vieną Abelio skalbėją, - putlią, 
raudonskruostę, trumpa ir riesta nosimi. Mergina sniege stovėjo basa, 
tačiau buvo susisupusi į kailinį apsiaustą. Teonui dingtelėjo, kad galbūt 
po tuo apsiaustu ji visiškai nuoga. Jį pamačiusi, mergina Risveliui kažką 
pasakė ir šis nusikvatojo. 

Teonas per sniegą nuklampojo tolyn. Už senųjų arklidžių buvo re- 
tai naudojami laiptai; susimąsčiusį kojos jį pačios ten nunešė. Laiptai 
buvo statūs ir pavojingi. Teonas kopė atsargiai ir netrukus atsidūrė vie- 
nui vienas ant dantyto vidinės sienos viršaus, toli nuo ginklanešių ir jų 
besmegenių. Laisvai klaidžioti po pilį niekas jam neleido, bet... niekas ir 
nedraudė. Šiapus pilies sienų jis galėjo vaikštinėti kur tinkamas. 

Vidinė Vinterfelo siena buvo senesnė ir aukštesnė už išorinę, senovi- 
niai jos dantys stirksojo per šimtą pėdų nuo žemės, o kiekviename kam- 
pe buvo sumūryta po kvadratinį bokštą. Išorinė siena, pastatyta keliais 
šimtmečiais vėliau, buvo dvidešimčia pėdų žemesnė, užtat storesnė ir 
geresnės būklės, o jos kampus puošė ne kvadratiniai, o aštuonkampiai 
bokštai. Šias sienas skyrė gilus, platus ir... užšalęs griovys. Lediniu jo pa- 
viršiumi palengva slinko sniego pusnys. Ant dantyto sienos viršaus taip 
pat kaupėsi sniegas, lygino įdubomis virtusius tarpus tarp dantų, o ant 
bokštų viršūnių augino baltas ir minkštas sniego kepures. 

Anapus sienų, kiek akys užmato, pasaulis buvo baltas. Miškas, lau- 
kai, Karališkasis kelias, - puraus sniego antklodė slėpė ir juos, ir žiemos 
miesto griuvėsius, ir juodas aprūkusias sienas namų, kuriuos Ramsėjaus 
vyrai padegė ir nujojo savo keliais. Snou padarytas žaizdas sniegas ir pa- 
slėpė, pagalvojo Teonas, bet tai buvo netikusi mintis. Dabar Ramsėjus 
buvo Boltonas, ne Snou, jau nebe sniegas. 

Dar toliau provėžų išvagoto Karališkojo kelio nebuvo matyti, jis pra- 
dingo tarp laukų ir banguojančių kalvų, virtusių baltais neaprėpiamais 
plotais. O snigti vis nesiliovė, net ir vėjui nutykus iš dangaus tyliai lei- 
dosi snaigės. Kažkur ten šąla Stanis Barateonas. Ar lordas Stanis galėtų 
ryžtis pulti Vinterfelą per pūgą? Jei nuspręs pulti, jis žuvęs. Mat ši pilis 

buvo pernelyg stipri. Net sienas skiriančiam grioviui užšalus, Vinterfelo 
gynybiniai įtvirtinimai buvo labai patikimi. Teonas užėmė pilį iš pasalų: 
pasiuntė savo geriausius vyrus, kad šie, prisidengę tamsa, užkoptų pilies 
sienomis ir perplauktų vandens sklidiną griovį. Pilies gynėjai net nesu- 
sivokė, kad yra puolami, o kai atitoko, jau buvo per vėlu. Tokia gudrybė 
Staniui kažin ar pasisektų. 

Tiesa, jis galėtų atkirsti pilį nuo pasaulio ir numarinti jos gynėjus 
badu. Vinterfelo podėliai ir rūsiai buvo tušti. Per Sąsmauką, vedama 
Boltono ir jo bičiulių Frėjų, atringavo ilga maisto atsargas gabenan- 
ti vilkstinė, ledi Dastin atvežė maisto ir pašaro iš Baroutono, o lordas 
Manderlis iš Baltojo Uosto atvyko taip pat gerai apsirūpinęs, bet... ka- 
riuomenė buvo didelė. Susirinkus tokiai daugybei burnų, maisto nebūtų 
ilgai pakakę. Tačiau lordas Stanis ir jo vyrai bus tokie pat alkani. Be to, 
sušalę ir nutrintomis kojomis, neturintys jėgų kovoti, bet... siaučianti pūga 
privers juos iš paskutiniųjų veržtis į pilį. 

Snigo ir dievų giraitėje, bet nukritusios ant Žemės snaigės tirpo. Po 
baltomis marškomis apsisiautusiais medžiais telkšojo dumblas. Ore, lyg 
šiurpulingi kaspinai, laikėsi rūko draiskanos. Ko aš čia atėjau? Jie nėra 
mano dievai. Man čia ne vieta. Teonas sustojo priešais širdamedį, — 
balkšvą milžiną kamiene išskaptuotu veidu ir kruvinas rankas prime- 
nančiais lapais. 

Po burtmedžiu esančio duburio vandens paviršių dengė plonytis 
ledo sluoksnis. Teonas atsiklaupė šalia jo. 

- Maldauju... - išmuštais dantimis, švepluodamas sukuždėjo jis. - Aš 
nenorėjau... - Žodžiai įstrigo jam gerklėje. - Gelbėkite mane, - pagaliau 
pavyko ištarti. - Suteikite... 

Ko? Jėgų? Drąsos? Malonę? Aplink jį, saugodamos savo paslaptis, 
tyliai leidosi baltos snaigės. Jam rodės, kad girdi vien tylų kūkčiojimą. 
Džeinė, dingtelėjo Teonui. Tai ji kūkčioja savo santuokinėje lovoje. Kas 
daugiau galėtų kūkčioti? Juk dievai neverkia. O gal? 

Tos raudos nebuvo įmanoma ilgai klausytis. Nusitvėręs medžio ša- 
kos, Teonas atsistojo, nusipurtė nuo kojų sniegą ir šlubčiodamas patrau- 
kė į tą pusę, kur matė šviesas. Vinterfele yra šmėklų, tarė sau jis, ir aš - 
viena iš jų. 

Grįžęs į pilies kiemą, Teonas Greidžojus jame rado naujų besme- 
genių. Kad būtų kam vadovauti ant sienos stovintiems sniego sargy- 
biniams, ginklanešiai nulipdė keliolika lordų. Vienas iš jų akivaizdžiai 
buvo lordas Manderlis: tokio storo sniego senio Teonas dar niekada ne- 
buvo regėjęs. Vienarankis lordas negalėjo būti niekas kitas, tik Harvudas 
Stautas, o sniego ledi - Barbrėja Dastin. Arčiausiai durų stypsojo sniego 
senis su varveklių barzda, matyt, senasis Kekšių Siaubas Amberis. 

Menėje virėjai samstė ir dalijo jautienos ir miežių troškinį, patirštin- 
tą morkomis bei svogūnais ir patiekiamą dubenyse, gautuose išilgai per- 
pjovus vakarykštės duonos kepalus ir išskobus minkštimą. To minkš- 
timo likučius virėjai mėtė ant grindų ir juos godžiai rijo Ramsėjaus 
„mergaitės“ ir kiti šunys. 

Kalės apsidžiaugė pamačiusios Teoną. Pažino jį iš kvapo. Raudonoji 
Džeinė pašokusi lyžtelėjo jam ranką, o Helicenta įsmuko po stalu, su- 
siraitė jam prie kojų ir ėmė graužti kaulą. Jos buvo geros kalės. Nebuvo 
sunku pamiršti, kad jos gavo vardus merginų, kurias Ramsėjus sume- 
džiojo ir nužudė. 

Nors ir nuvargęs, Teonas suvalgė šiek tiek troškinio ir užgėrė jį alu- 
mi. Tuo metu menė jau dūzgė nelyginant bičių avilys. Pro Medžiotojų 
vartus parkėblinę du Ruzo Boltono žvalgai pranešė, kad lordas Stanis su 
savo kariuomene į Vinterfelą ne žygiuoja, o veikiau šliaužia. Mat jo rite- 
riai jojo ant ristūnų ir stambūs karo žirgai grimzdo į sniegą. Anot žval- 
gų, mažesniems, tvirtai ant kojų besilaikantiems darbiniams arkliams, 
ant kurių jojo kalnų genčių vyrai, sekėsi geriau, bet kalniečiai nedrįso 
paspartinti žingsnio ir labai atitrūkti, kad kariuomenės gretos visai ne- 
pakriktų. Sniege besikepurnėjančio Stanio garbei lordas Ramsėjus liepė 
Abeliui padainuoti žygio dainą, tad šis vėl paėmė liutnią, o viena iš jo 
skalbėjų išprašė iš Rūsčiojo Eilino paskolinti kalaviją ir ėmė vaidinti Sta- 
nį, kapojantį krentančias snaiges. 

Teonui besistebeilijant į trečio išgerto bokalo dugne likusias alaus 
drumzles, į menę įžengė ledi Barbrėja Dastin ir dviem savo prisieku- 
siems kalavijams liepė jį-atvesti. Teonui sustojus prie pakylos, ledi Das- 
tin nužvelgė jį nuo galvos iki kojų ir šniurkštelėjo. 

— Vis dar vilki tuos pačius drabužius kaip ir per vestuvių puotą. 

- Taip, miledi. Vilkiu tuos drabužius, kurie man buvo duoti. 

Be kitų, Dredforte jis išmoko ir šią pamoką: imti tai, kas duodama, ir 
nieko daugiau neprašyti. 

Ledi Dastin kaip visada buvo apsirengusi juodai, nors šį kartą jos su- 
knios rankoves puošė nėriniai. Suknios apykaklė buvo aukšta, stangri ir 
jos veidas atrodė tarsi įspraustas į rėmus. 

— Pažįsti šią pilį... 

— Kadaise pažinojau. 

- Kažkur mums po kojomis yra kriptos, kuriose, apgaubti tamsos, 
sėdi senieji Starkų karaliai. Mano vyrams taip ir nepavyko rasti pas juos 
vedančio tako. Jie išnaršė visas is galerijas, rūsius ir net pože- 
minį kalėjimą, bet... 

— Per požemius į kriptas nepateksi, miledi. 

- Ar gali mane į jas nuvesti? 

- Jose nieko nėra, tik... 

— „mirę Starkai? Taigi. Taip jau susiklostė, kad visi Starkai, kuriems 
jaučiau didžiausią simpatiją, mirę. Žinai, kaip patekti į kriptas, ar ne- 
žinai“ 

- Žinau. 

Teonas niekada nemėgo kriptų, bet žinojo, kur jos ir kas ten yra. 

- Nuvesk mane. Seržante, paimk žibintą. 

- Būtų geriau, jei miledi apsivilktų šiltą apsiaustą, - įspėjo Teonas. — 
Teks eiti į lauką. 

Ledi Dastin apsivilko sabalenų apsiaustą ir, išėję iš menės, jie pamatė, 
kad sninga taip smarkiai, kaip niekada anksčiau. Lauke sargybą einan- 
čius, į apsiaustus susisupusius ir.gobtuvus pasikėlusius vyrus buvo sun- 
ku atskirti nuo sniego senių. Tik iš burnų kylantis garas patvirtino, kad 
jie dar gyvi. Tikintis kaip nors išsklaidyti tamsą, prie dantytų tvirtovės 
sienų degė laužai, bet šios pastangos buvo tuščios. Netrukus jie, vos keli 
žmonės, iki kulkšnių grimzdami į sniegą, jau klumpino per lygų, niekie- 
no nepaliestą plotą. Palapinės kieme buvo iki pusės užsnigtos, o jų viršus 
įlinkęs nuo susikaupusio sniego svorio. 

Įėjimas į kriptas buvo seniausioje pilies dalyje, papėdėje Pirmojo 
bokšto, kuriuo jau šimtus metų niekas nesinaudojo. Užėmęs Vinterfelą, 
Ramsėjus jį padegė, tad dalis bokšto virto pelenais, o kas nesudegė, su- 
griuvo. Liko tik plikas mūras, bet ir jis vienoje pusėje buvo nuvirtęs, tad 
bokšto viduje netrukdomas pūtė vėjas ir buvo prisnigta. Visur kūpsojo 
krūvos akmenų ir nuolaužų: stambūs suirusio mūro gabalai, apdegusios 
gegnės, sudužusios chimerų statulos. Beveik viską spėjo apkloti sniegas, 
bet viena chimera keistu, pykčio perkreiptu veidu ir iššieptais dantimis 
vis dar kyšojo iš pusnies, įbedusi nereges akis į dangų. 

Čia jie rado nuo sienos nukritusį Braną. Tą dieną Teonas su lordu 
Edardu ir karaliumi Robertu buvo išjojęs medžioti ir nenujautė, kokia 
baisi žinia laukia jų, grįžusių į pilį. Jis prisiminė ir kokia buvo Robo vei- 
do išraiška, kai jie jam pasakė, kas nutiko. Niekas nesitikėjo, kad suluo- 
šintas berniukas gyvens. Bet dievams, kaip ir man, nepakilo ranka nužu- 
dyti Brano. Tai buvo keista mintis, juolab prisiminus, kad Branas gal ir 
dabar tebegyvas. 

- Čionai... - Teonas mostelėjo į pusnį, supustytą prie bokšto sienos. — 
Reikia atkapstyti. Ieškokite suskaldytų kaulų. 

Kol atlaisvino įėjimą, ledi Dastin vyrai gerą pusvalandį kasė sniegą 
ir mėtė šalin nuolaužas. Tada paaiškėjo, kad durys užšalusios. Seržantui 
teko ieškoti kirvio, ir kai šiaip taip, garsiai girgždant vyriams, durys atsi- 
darė, už jų visi išvydo akmeninius vingiuotus laiptus, vedančius į tamsą. 

- Leistis teks ilgai, miledi, - įspėjo ją Teonas. 

Bet ledi Dastin tai neatbaidė. 

— Beronai, pašviesk. 

Laiptai buvo siauri ir statūs, daugybę šimtmečių tarnavusios pako- 
pos nuo vaikščiojimo per vidurį nudilusios. Jie leidosi vorele: žibintu 
nešinas seržantas, Teonas, ledi Dastin, o paskui juos - kiti vyrai. Teo- 
nas prisiminė, kad kriptose visuomet būdavo šalta, bent jau vasarą, bet 
dabar, jiems leidžiantis gilyn į požemį, darėsi vis šilčiau. Ne šilta, jokiu 
būdu ne, bet... šilčiau. Čia, po žeme, rodės, nuolat tvyro vėsuma. 

— Nuotaka verkia, - atsargiai, pakopa po pakopos jiems lipant Že- 
myn, tarė ledi Dastin. - Mažoji mūsų ledi Arija. 

Neužsimiršk. Būk budrus, būk budrus. Viena plaštaka jis palietė sieną. 
Šokčiojančioje deglo šviesoje rodėsi, kad laiptai jam po kojomis juda. 

- Jei... jei taip sakai, miledi... 

— Ruzas nepatenkintas. Perduok tai savo pavainikiui. 

Jis nėra mano pavainikis, norėjo atsakyti Teonas, bet jo krūtinėje nu- 
skambėjo kitas balsas: Jis tavo pavainikis, tavo. Smirdžius priklauso Ram- 
sėjui, o Ramsėjus - Smirdžiui. Nedrįsk bamiršti savo vardo. 

— Kam rengti merginą pilkais ir baltais drabužiais, jei paskui ji palie- 
kama kūkčioti? Gal Frėjams ir nesvarbu, bet šiauriečiai... Jie bijo Dred- 
forto, bet Starkus myli. 

— Tik ne tu, - pasakė Teonas. 

- Ne aš, - pripažino Baroutono ledi, - bet visi kiti juos myli. Senasis 
Kekšių Siaubas atjojo čia tik todėl, kad Frėjai laiko įkaitu Didįjį Džoną. 
Beje, gal manai, kad Hornvudų giminės vyrai pamiršo ankstesnę Merg- 
vaikio santuoką ir tai, kad, marinamai badu, jo ledi žmonai teko graužti 
savo pirštus? Kaip manai, kokios mintys sukasi jų galvose girdint, kaip 
verkia jaunoji nuotaka? Brangi narsiojo Nedo dukrelė... 

Ne, dingtelėjo Teonui. Jos gyslomis teka ne lordo Edardo kraujas, ji 
vardu Džeinė, ji tik pilies valdytojo duktė. Jis abejojo, kad ledi Dastin ga- 
lėtų numanyti, ir vis dėlto... 

- Ledi Arijos verkšlenimas kenkia mums labiau nei visi lordo Stanio 
kalavijai ir ietys. Jei Mergvaikis ketina likti Vinterfelo lordu, geriau tegul 
išmoko savo žmoną juoktis. 

— Miledi, - įsiterpė Teonas, - atėjome. 

- Laiptai dar nesibaigė, - atkreipė jo dėmesį ledi Dastin. 

— Ten žemesnieji kriptos aukštai. Senieji aukštai. Girdėjau, kad že- 
miausieji gerokai apgriuvę. Niekada nesu ten buvęs. 

Teonas stumtelėjo duris ir nuvedė juos į ilgą 'skliautuotą tunelį su di- 
džiulėmis granitinėmis kolonomis, išrikiuotomis į gretą po dvi ir, rodos, 
žygiuojančiomis tiesiai į tamsą. 

Ledi Dastin seržantas kilstelėjo žibintą. Atgiję ėmė slinkti virpantys 
šešėliai. Mažas žiburėlis neaprėpiamoje tamsoje. Teonui kriptose visuo- 
met būdavo nejauku. Jis jausdavo, kad aukštai sėdintys akmeniniai kara- 
liai stebeilijasi į jį akmeninėmis akimis, akmeniniais pirštais spausdami 

savo surūdijusių ilgųjų kalavijų rankenų buožes. Nė vienas iš jų nejautė 
meilės geležiniams. Jį apėmė puikiai pažįstamas baimės jausmas. 

— Kiek jų čia daug, - tarė ledi Dastin. - Ar žinai jų vardus? 

— Kadaise žinojau, bet... tai buvo labai seniai. - Teonas mostelėjęs 
pridūrė: - Visi, Lo šioje pusėje, buvo Šiaurės karaliai. Paskutinis — 
Torhenas. 

— Karalius, Kuris Atsiklaupė. 

- Tas pats, miledi. Jam mirus, visi kiti buvo tik lordai. 

- Iki iškylant Jaunajam Vilkui. Kur Nedo Starko kapas? 

— Pačiame gale. Eime, miledi. 

Einant tarp dviejų kolonų eilių, jų žingsnių kaukšėjimas aidėjo atsi- 
mušęs į skliautuotas rūsio lubas. Ir mirusieji, ir jų akmeniniai didvilkiai, 
rodės, lydi juos akmeniniais žvilgsniais. Tie veidai pažadino miglotus 
prisiminimus. Visiškai netikėtai Teonas prisiminė kelis vardus, pašnibž- 
domis ištartus šiurpiu meisterio Luvino balsu. Karalius Edrikas Snie- 
gabarzdis, valdęs šiaurę šimtą metų. Brandonas Laivadirbys, nuplaukęs 
toliau, nei leidžiasi saulė. Teonas Starkas, dar vadintas Alkanu Vilku. 
Mano bendravardis. Lordas Beronas Starkas, kuris tais laikais, kai, nors 
ir nebūdamas karaliumi, iš tiesų Septynias Karalystes valdė pavainikis 
burtininkas, žmonių pramintas Kraugeriu Krankliu, buvo prisidėjęs 
prie Kasterlių Uolos ir kovojo su Paiko lordu, Dagonu Greidžojumi. 

„- Šiam karaliui trūksta kalavijo, - atkreipė Teono dėmesį ledi Dastin. 

Tai buvo tiesa. Teonas neprisiminė to karaliaus vardo, bet ilgasis ka- 
lavijas, kuris gulėdavo jam ant kelių, buvo dingęs. Iš likusių rūdžių dry- 
žių buvo galima spręsti, kur ginklas buvo padėtas. Tai pamatęs, Teonas 
ėmė nerimauti. Mat daugybę kartų buvo girdėjęs, jog kalavijo geležtė 
neleidžia mirusiųjų sieloms pakilti iš kapų. O jei kalavijas dingo... 

Vinterfele yra šmėklų. Ir aš - viena iš jų. 2 

Jie ėjo toliau. Kas žingsnis Barbrėjos Dastin veidas, rodės, vis Idbiaių 
niaukiasi. Jai čia nepatinka, kaip ir man. Teonas nė nepajuto, kaip pa- 
klausė: 

- Miledi, kodėl taip nekenti Starkų? 

Ji atidžiai nužvelgė Teoną. 

— Dėl tos pačios priežasties, dėl kurios tu juos myli. 

Teonas suglumo. 

— Myliu? Aš niekada... Atėmiau iš jų pilį, miledi. Aš... liepiau nužudy- 
ti Braną ir Rikoną, pamauti jų galvas ant mietų, aš... 

— „tu su Robu Starku išjojai į pietus, petys į petį su juo koveisi Kuž- 
desių miške ir prie Riverano, o paskui kaip jo pasiuntinys grįžai į Gele- 
žies salas derėtis su savo tėvu. Baroutonas taip pat pasiuntė Jaunajam 
Vilkui karių. Daviau jam tiek mažai vyrų, kiek drįsau, mat žinojau pri- 
valanti taip pasielgti, kitaip būčiau užsitraukusi Vinterfelo rūstybę. Taigi 

toje kariuomenėje turėjau savo ausų ir akių. Vyrai pranešdavo man visas 
naujienas. Žinau, kas esi. Žinau, koks tu. Todėl dabar atsakyk į mano 
klausimą. Kodėl myli Starkus? 

- Aš... - Pirštine apmauta plaštaka Teonas atsirėmė į koloną. - Aš 
norėjau būti vienu iš jų. 

— Bet tau taip ir nepavyko. Mudu turime daugiau bendra, nei įsivaiz- 
duoji, milorde. Bet eikime toliau. 

Vos už kelių žingsnių jie rado tris vienas prie kito dunksančius ant- 
kapius. Ir sustojo. 

— Lordas Rikardas, - tarė ledi Dastin, atidžiai apžiūrinėdama vidu- 
rinę statulą. Ši buvo iškilusi gerokai aukščiau už juos, jos veidas - ovalo 
formos, barzdotas ir rimtas. Akys buvo akmeninės kaip ir kitų statulų, 
bet atrodė liūdnos. - Ir jam trūksta kalavijo. 

Ledi Dastin neklydo. 

— Kažkas čia atėjo ir nudžiovė kalavijus. Brandono kalavijas taip pat 
dingęs. 

- Jam tai labai nepatiktų. - Ledi Dastin nusimovė pirštinę ir palietė 
jo kelį - blyškius, papilkėjusius kūno audinius tamsaus akmens fone. — 
Brandonas dievino savo kalaviją. Mėgo jį galąsti. „Noriu, kad jo ašmenys 
būtų tokie aštrūs, jog galėtų nuskusti plaukus nuo moters tarpkojo', - vis 
kartodavo. O kaip mėgo juo mosuoti! „Nieko nėra gražiau už kruviną 
kalaviją, - kartą pasakė man jis. 

— Tu jį pažinojai, - tarė Teonas. 

Žibinto apšviestos jos akys, rodės, liepsnojo. 

— Brandonas užaugo Baroutone, globojamas senojo lordo Dastino, 
už kurio sūnaus vėliau ištekėjau, bet daugiausia laiko praleisdavo jodi- 
nėdamas po Šaltinius. Jis labai mėgo jodinėti. Šiuo pomėgiu garsėjo ir 
jaunylė jo sesuo. Jiedu buvo lyg pora kentaurų. O mano lordui tėvui vi- 
sada buvo malonu priimti savo pilyje Vinterfelo įpėdinį. Mano tėvas tu- 
rėjo didelių ambicijų ir siekė, kad Risvelių giminė iškiltų. Jis būtų atida- 
vęs mano nekaltybę bet kuriam pro šalį jojančiam Starkui, bet... nebuvo 
reikalo. Brandonas niekada nesidrovėjo pasiimti tai, ko nori. Dabar esu 
sena, raukšlėta, pernelyg ilgai našlaujanti moteris, bet vis dar pamenu, 
kaip tą naktį, kai Brandonas mane paėmė, ant jo koto atrodė mano mer- 
gautinis kraujas. Manau, tas vaizdas patiko ir Brandonui. Iš tiesų, nieko 
nėra gražiau už kruviną kalaviją. Man skaudėjo, bet skausmas buvo ma- 
lonus. 

Ir vis dėlto... Kai sužinojau, kad Brandonas ketina vesti Ketliną Tuli, 
tas skausmas man nebeatrodė malonus. Patikėk, Brandonas niekada jos 
negeidė. Paskutinę naktį, kurią praleidome kartu, pats man taip sakė, 
bet... Rikardas Starkas taip pat turėjo didelių ambicijų. Su pietų kraštais 
susijusių ambicijų, kurių nebūtų galėjęs įgyvendinti, jei įpėdinis būtų 

vedęs vieno iš jo vasalų dukterį. Vėliau mano tėvas ėmė puoselėti viltį 
ištekinti mane už Brandono brolio Edardo, bet... ir jis atiteko Ketlinai 
Tuli. Man liko jaunasis lordas Dastinas, tačiau netrukus Nedas Starkas 
atėmė ir jį. 

- Per Roberto sukilimą... 

- Po mudviėjų su lotdu Dastinu vestuvių nepraėjus nė pusei metų, 
Robertas sukilo ir Nedas Starkas įsakė savo vėliavininkams susirinkti. 
Maldavau savo vyro, kad nejotų. Užuot vykęs pats, jis galėjo nusiųsti ką 
nors iš savo giminaičių. Kad ir dėdę, garsėjusį gebėjimu kautis kirviu, 
arba savo senelį, dalyvavusį Devyngrašių karalių kare. Tačiau jis buvo 
išdidus vyras ir Baroutono kariuomenę būtinai turėjo vesti pats. Susi- 
ruošusiam į žygį, daviau jam žirgą, - raudą eržilą ugniniais karčiais, savo 
lordo tėvo žirgų bandos pasididžiavimą. Mano lordas vyras prisiekė ka- 
rui pasibaigus parjosiąs šiuo eržilu namo. 

Grįždamas namo, į Vinterfelą, žirgą man parvedė Nedas Starkas. Jis 
pasakė, kad mano lordas žuvo garbingai ir kad jo palaikai atgulė amžino 
poilsio raudonų Dorno kalnų papėdėje. Savo sesers kaulus jis pargabeno 
į šiaurę ir ji ilsisi čia, bet... prisiekiu, lordo Edardo kaulai niekada nesiil- 
sės šalia jos kaulų. Ketinu sušerti juos savo šunims. 

Teonas nieko nesuprato. 

- Jo... jo kaulus? 

Ledi Dastin vyptelėjo. Tai buvo bjauri šypsena, primenanti Teonui 
Ramsėjų. 

- Prieš Kruvinąsias vestuves Ketlina Tuli išsiuntė lordo Edardo kau- 
lus į šiaurę, tačiau tavo dėdė geležinis užėmė Keilino Griovą ir užtvėrė 
kelią. Nuo to laiko akylai žvalgausi. Jei tie kaulai, pergabenti per pelkes, 
kada nors vėl pasirodytų, toliau Baroutono jie nenukeliaus. - Ji pasku- 
tinį kartą įdėmiai nužvelgė Edardo Starko statulą. - Viskas, galime eiti. 

Kai jie išėjo iš kriptų, pūga tebesiautė. Kopdama laiptais, ledi Dastin 
nepratarė nė žodžio, bet, jiems sustojus po Pirmojo bokšto griuvėsiais, ji 
suvirpėjusi tarė: 

- Geriau niekam nepasakok to, ką išgirdai iš manęs šiose kriptose. 
Supratai? 

Jis suprato. | 

- Jei nenoriu prarasti liežuvio, turiu jį prikąsti. 

— Ruzas gerai tave išmuštravo. 

Ir, taip tarusi, ledi Dastin nuėjo. 


KARALIAUS GROBIS 


Į Gūdmiškio karaliaus kariuomenė iškeliavo sulig pirmaisiais auksi- 
nės aušros spinduliais, išsirangė iš už statinių tvoros nelyginant ilga, 
plieninė, savo lizdą paliekanti gyvatė. 

Pietų kraštų riteriai jojo apsivilkę šarvinius marškinius ir užsise- 
gę šarvus, įduobtus ir apdaužytus per daugybę mūšių, kuriuose jiems 
buvo tekę dalyvauti, bet gerai nublizgintus, kad tviskėtų apšviesti te- 
kančios saulės. Nors pablukusios, suteptos ir dėmėtos, nors gerokai 
padriskusios ir sulopytos, jų vėliavos ir apsiaustai žiemos miške atrodė 
kaip, akį rėžiantis spalvų kratinys: tarp rudų lapus numetusių medžių 
kamienų, tarp pilkšvai žalių pušų, eglių ir purvino sniego pusnių šmės- 
čiojo žydros ir oranžinės, raudonos ir žalios, purpurinės, mėlynos ir 
aukso spalvos dėmės. 

Kiekvienas riteris turėjo ginklanešių, tarnų ir kovos meistrų. Šiems 
iš paskos traukė ginklininkai, virėjai, arklininkai; ietininkų, kirvininkų 
ir lankininkų gretos; žili veteranai, dalyvavę daugybėje mūšių, ir visiš- 
ki geltonsnapiai, pirmą kartą išsiruošę į karo žygį. Kelią jiems visiems 
rodė kalnėnų genčių vyrai: vadai ir kovotojai jojo ant gauruotų kresnų 
arklių, o šalia jų sparčiai žingsniavo barzdoti kariai, vilkintys kailinius, 
drabužius iš kietintos odos ir senus šarvinius marškinius. Kai kurie buvo 
išsidažę veidus rudai ir žaliai ir apsikaišę krūmų šakomis, kad lengviau 
pasislėptų tarp medžių. 

Paskui pagrindinę koloną traukė vilkstinė: mulai, arkliai, jaučiai ir 
mylios ilgumo virtinė dengtų ir atvirų vežimų, prikrautų maisto, pašaro 
arkliams, palapinių ir kitų reikalingų daiktų. Ariergardą taip pat suda- 
rė šarvuoti riteriai, o juos lydėjo raitininkai, kurie jojo naudodamiesi 
medžių priedanga ir rūpinosi, kad priešas neužpultų kariuomenės iš 
pasalų. 

Aša Greidžoj keliavo kartu su vilkstine, sėdėdama dengtame vežime 
su dviem milžiniškais geležimi apkaltais ratais, per riešą ir kulkšnį su- 
kaustyta grandine ir dieną naktį saugoma Lokės, knarkiančios garsiau 
už bet kurį vyrą. Jo malonybė karalius Stanis'nenorėjo rizikuoti ir su- 
teikti savo grobiui bent menkiausios galimybės'pasprukti. Jis ketino nu- 
sivežti ją į Vinterfelą ir, surakintą grandinėmis, parodyti visiems šiaurės 
lordams, kad jie, matydami krakeno dukterį, sukaustytą ir palūžusią, su- 
voktų didžią jo galią. 

Kariuomenės koloną į žygį išlydėjo trimitai. Apšviesti tekančios sau- 
lės spindulių blykčiojo iečių smaigaliai, o abipus kelio tviskėjo apšerkš- 

nijusi ryto šalnos pakąsta žolė. Gūdmiškį nuo Vinterfelo skyrė šimtas 
lygų miško. Skrendant tiesiai kaip varnui - trys šimtai mylių iš viso. „Už- 
truksime penkiolika dienų“, - tikino vienas kitą riteriai. 

— Robertas būtų įveikęs šį atstumą per dešimt, - Aša nugirdo girian- 
tis lordą Felą. Jo senelį prie Samerholo nužudė ne kas kitas, o Robertas. 
Nežinia kodėl, bet vaikdičiui rodėsi, kad jo senelio žudikas turėjo būti 
didis kovotojas ir dieviškai gerai valdyti kalaviją. - Robertas į Vinterfelą 
būtų įžengęs jau prieš dvi savaites ir dabar nuo dantytos tvirtovės sienos 
juoktųsi iš Boltono prispaudęs prie nosies nykštį ir judindamas likusius 
keturis pirštus. 

- Staniui apie tai geriau neužsiminti, - patarė Džastinas Meisis, - nes 
mums tikriausiai būtų liepta žygiuoti ir dieną, ir naktį. 

Šis karalius tebegyvena savo brolio šešėlyje, dingtelėjo Ašai. 

Vos tik pamėgindavo visu svoriu atsistoti ant sužeistos kojos, kulkš- 
nį vis dar perverdavo nepakeliamas skausmas. Aša neabejojo, kad lūžęs 
kažkuris iš kaulų. Gūdmiškyje tinimas atsileido, bet skausmas liko. Pa- 
tempimas jau tikrai būtų praėjęs. Vos krustelėjus, ją surakinusios gran- 
dinės žvangtelėdavo. Antrankiai kaustė Ašos riešus ir ją žemino. Bet to- 
kia buvo nuolankumo kaina. 

„Dėl to, kad nusižemino ir prisiekė ištikimybę, dar niekas nemirė, - 
kartą pasakė jai tėvas. - Tas, kuris klūpo, vėl gali atsistoti su kalaviju ran- 
koje. O tas, kuris klauptis nenori, lieka be galvos, sustingusiomis kojo- 
mis ir visu kūnu.“ Kad šie žodžiai teisingi, Beilonas Greidžojus įrodė, kai 
buvo numalšintas pirmasis jo sukilimas: krakenas atsiklaupė ir pripaži- 
no elnio ir didvilkio valdžią, bet... tik tam, kad, Robertui Barateonui ir 
Edardui Starkui mirus, vėl pakeltų maištą. 

Taigi Gūdmiškyje, šiurkščiai parblokšta karaliui po kojomis, taip pat 
pasielgė ir krakeno dukra, - sukaustyta grandinėmis, šlubčiojanti (ta- 
čiau, laimė, neišprievartauta), sužeista, kankinama kulkšnį varstančio ir 
sąmonę temdančio skausmo. 

- Pasiduodu, tavo malonybe. Daryk su manimi, ką nori. Tik maldau- 
ju pasigailėti mano vyrų. 

Dabar jai beliko rūpintis Kvarlu, Trisu ir keliais kitais Vilkų miške 
gyvais likusiais vyrais. Iš viso devyniais. „Mes esame devyni skarma- 
liai, - pareiškė Kromas. Jis buvo sužeistas sunkiausiai. 

Stanis dovanojo šiems vyrams gyvybę ir leido Ašai pačiai nuspręsti 
dėl jų likimo. Ir vis dėlto ji jautė tikros malonės iš karaliaus nesulaukusi. 
Be abejo, Stanis buvo ryžtingas. Ir drąsos jam netrūko. Sklido kalbos, 
girdi, karalius yra teisingas ir... nors tai buvo griežtas ir Žiaurus teisin- 
gumas, - ką gi, gyvendama Geležies salose Aša Greidžoj prie to buvo 
pratusi. Ir vis dėlto karaliaus Stanio ji niekaip negalėjo pamėgti. Tos įdu- 

busios, žydros jo akys visuomet atrodė įtariai primerktos, o jose kunku- 
liavo prastai slepiamas įniršis. Karaliui Staniui jos gyvybė nieko nereiš- 
kė. Aša buvo tik jo įkaitė, grobis, kurį jis norėjo parodyti šiauriečiams ir 
juos įtikinti, kad geba įveikti geležinius. 

Koks jis kvailas... Aša neblogai pažinojo šias gimines ir suprato, kad, 
įveikęs moterį, vargu ar sukelsi šiauriečiams pagarbią baimę, juolab kad 
ji kaip įkaitė buvo nieko verta. Dabar Geležies salas valdė jos dėdė, o 
Varnaakiui buvo vis tiek, ar ji gyva, ar mirusi. Tai galėjo šiek tiek rūpėti 
nebent pasigailėtinam jos vyrui, kurį Euronas per prievartą užkorė jai 
ant sprando, tik kad Erikas Geležkalys neturėjo užtektinai monetų išpir- 
kai sumokėti. Bet Staniui Barateonui tokių dalykų nebuvo kaip paaiškin- 
ti. Rodės, jį skaudžiai žeidžia vien tai, kad Aša - moteris. Ji žinojo, jog iš 
žaliųjų kraštų kilę vyrai mėgo švelnias, meilias ir šilko suknias vilkinčias 
moteris, o ne tas, kurios dėvi šarvinius marškinius bei kietintos odos 
šarvus ir abiejose rankose laiko po svaidomąjį kirvį. Nors, Gūdmiškyje 
susipažinusi ir truputį pabendravusi su karaliumi, Aša buvo tikra, kad 
net ir apsivilkusi suknią didesnio Stanio palankumo nesulauktų. Net su- 
tikęs Robeto Gloverio žmoną, dievobaimingąją ledi Sibelę, jis elgdavosi 
taktiškai ir mandagiai, tačiau buvo akivaizdu, kad jos draugijoje gerai 
nesijaučia. Rodės, šis pietų karalius yra vienas iš tų vyrų, kurie moteris 
laiko kitu žmonių porūšiu, keistomis ir neperprantamomis būtybėmis 
kaip, pavyzdžiui, milžinai, grumkinai ir miškavaikiai. Susitikęs Lokę, jis 
taip pat imdavo griežti dantimis. 

Stanis klausė tik vienos moters ir ją buvo palikęs prie Sienos. 

— Man labiau patiktų, jei ji būtų čia, sa mumis, - pripažino seras 
Džastinas Meisis, šviesiaplaukis, vilkstinei vadovaujantis riteris. - Pa- 
skutinį kartą į mūšį be ledi Melisandros stojome Juoduosiuose Vande- 
nyse ir ten pasirodžiusi lordo Renlio šmėkla pusę mūsų kariuomenės 
nubloškė į įlanką. 

- Ar tikrai? - sukluso Aša. - Ar ta burtininkė buvo puolant Gūdmiš- 
kį? Aš jos nemačiau. 

— Kažin ar tai galima vadinti mūšiu, - šyptelėjęs atsakė seras Džasti- 
nas. - Tavo geležiniai kovėsi narsiai, miledi, bet mūsų karių buvo kelis 
kartus daugiau, be to, užklupome jus iš pasalų. Vinterfelo gynėjai tikrai 
žinos, kad ateiname. O karių Ruzas Boltonas turi tiek pat, kiek ir mes. 

Arba daugiau, pagalvojo Aša. 

Ir belaisviai turi ausis, tad Gūdmiškyje ji girdėjo viską, ką apie bū- 
simą žygį šnekėjo karalius Stanis ir jo kapitonai. Seras Džastinas kartu 
su dauguma kitų riterių ir lordų, atvykusių su Staniu iš pietų, jau nuo 
pat pradžių pasisakė prieš šį žygį. Bet vilkai užsispyrė, girdi, nepaken- 
čiama, kad Vinterfelas liktų Ruzo Boltono valdžioje, be to, Nedo mer- 

gaitę būtina išplėšti tam mergvaikiui iš nagų. Taip pareiškė Morganas 
Lidlis, Brandonas Norėjus, Didysis Kubilas Vulis, Flintai ir net Lokė. 
„Nuo Gūdmiškio iki Vinterfelo - šimtas lygų, - pareiškė Artosas Flin- 
tas tą vakarą, kai Galbarto Gloverio ilgojoje menėje vėl užvirė įnirtingas 
ginčas. - O skrendant tiesiai kaip varnui - trys šimtai mylių.“ 

- Ilgas kelias, - tarė riteris, vardu Korlisas Penis. 

- Trumpesnis už tą, kurį jau sukorėme, - paprieštaravo seras Godris, 
stuomeningas riteris, vadinamas Milžinų Žudiku. - Mes taip toli nužy- 
giavome. Šviesos Valdovas nušvies mums kelią. 

— O ką darysime pasiekę Vinterfelą? - įsiterpė Džastinas Meisis. — 
Pilį juosia dvi sienos, tarp jų - vandens pilnas griovys, o vidinės sienos 
aukštis - šimtas pėdų. Boltonas kaip gyvas neišeis į atvirą lauką su mu- 
mis kautis, o apsiausčiai pradėti neturime nei tiek maisto, nei pašaro ar- 
kliams. 

- Nepamiršk, kad prie mūsų su savo pajėgomis prisidės Arnolfas 
Karstarkas, - priminė jam Harvudas Felas. - Ir Morsas Amberis. Šiau- 
riečių savo gretose turėsime ne mažiau už Ruzą Boltoną. O šiauriau pi- 
lies miškas tankus. Pasistatysime apgulties bokštus, taranus... 

Ir žūsime - keli tūkstančiai vyrų, pagalvojo Aša. 

- Gal mums būtų geriau žiemoti čia? - pasiūlė lordas Pisberis. 

- Žiemoti? - piktai riktelėjo Didysis Kubilas. - Kaip manai, ar daug 
maisto ir pašaro Galbartas Gloveris turi prikaupęs? 

Ir tada seras Ričardas Horpas, riteris sužalotu veidu ir ant apsiausto 
prisiūtais naktiniais drugiais, atsisukęs į Stanį pasakė: | 

- Tavo malonybe, tavo brolis... 

Bet karalius jį kaipmat užčiaupė. 

— Visi puikiai žinome, ką darytų mano brolis. Robertas sėstų ant žir- 
go, vienas nušuoliuotų prie Vinterfelo vartų, karo kūju sutrupintų juos į 
šipulius, paraginęs žirgą perjotų per nuolaužas ir kaire ranka nužudytų 
Ruzą Boltoną, o dešine - Mergvaikį. - Stanis pakilo iš krėslo. - Aš ne 
Robertas. Bet mes nužygiuosime ir išlaisvinsime Vinterfelą arba... gar- 
bingai žūsime. 

Galbūt lordus ir kankino šiokios tokios abejonės, bet prastuomenė 
savo karaliumi, rodės, tikėjo. Prie Sienos Stanis sutriuškino Menso Plė- 
šiko tyržmogius ir išvijo iš Gūdmiškio Ašą bei jos geležinius; jis buvo 
Roberto brolis, garsiojo jūrų mūšio prie Gražiosios salos nugalėtojas, 
žmogus, visą laiką, kol vyko Roberto sukilimas, išlaikęs savo valdžioje 
Vėtrų Gūžtą. Negana to, jis turėjo didvyrio kalaviją, legendinį Spindu- 
lingąjį, nuo kurio spindesio naktis virsdavo diena. 

— Mūsų priešai nėra tokie grėsmingi, kaip iš pirmo žvilgsnio atro- 
do, - pirmą žygio dieną patikino Ašą seras Džastinas. - Ruzo Boltono 

visi bijo, bet nedaug kas myli. O jo bičiuliai Frėjai... Šiaurė Kruvinųjų 
vestuvių nepamiršo. Kiekvienas dabar Vinterfele esantis lordas per jas 
prarado giminaičių. Staniui tereikia įveikti Boltoną ir nuo jo atsimes visi 
šiauriečiai. 

Viliesi, kad taip ir bus, tarė sau Aša, bet pirmiausia karalius turi jį 
įveikti. Tik kvailys sprunka iš kariuomenės, kuri laimi mūšį. 

Tą pirmą dieną vežime įsitaisiusią Ašą seras Džastinas aplankė net 
kelis kartus: atnešė valgyti, gerti, papasakojo sužinotas naujienas. Šis 
augalotas, kresnas, raudonskruostis, mėlynakis vyras vešliais, vėjo su- 
taršytais ir šviesiais kaip lino pluoštas plaukais nuolat šypsojosi ir vis 
nesiliovė pokštavęs, - jis buvo labai dėmesingas prižiūrėtojas, nuolat be- 
sirūpinantis belaisvės gerove. 

— Jis tavęs geidžia, - po trečio sero Džastino apsilankymo pareiškė 
Lokė. 

Tikrasis jos vardas buvo Alisana iš Mormontų giminės, bet tas kitas 
vardas tiko jai taip pat puikiai, kaip ir jos dėvimi šarviniai marškiniai. 
Neaukšto ūgio, stambaus sudėjimo ir raumeningos Meškų salos įpėdi- 
nės šlaunys buvo storos, krūtys nukarusios, rankos didelės ir įdiržusios. 
Net eidama miegoti po kailiais ji vilkėjo šarvinius marškinius, po jais 
buvo pasivilkusi kietintą odą, o po šia - seną avikailį, išverstą, kad būtų 
šilčiau. Vilkėdama tiek daug eilių drabužių Lokė atrodė kaip statinė - 
tiek paritus, tiek pastačius. Ir... baisi. Kartais Ašai Greidžoj būdavo sun- 
ku patikėti, kad jiedvi su Loke beveik vienmetės. 

— Jis geidžia mano žemių, - atsakė Aša. - Jis trokšta Geležies salų. 

Aša gebėjo atpažinti tuos ženklus. Buvo jų mačiusi ir anksčiau, ben- 
draudama su kitais savo gerbėjais. Savo paveldėtas ir toli pietuose ply- 
tinčias valdas Meisis buvo praradęs, tad jam būtinai reikėjo vesti tur- 
tingą ir kilmingą merginą, kitaip būtų turėjęs susitaikyti su tuo, kad visą 
gyvenimą liks karaliaus dvare tarnaujančiu riteriu. Stanis sužlugdė sero 
Džastino viltis vesti tyržmogių princesę, apie kurią Aša buvo tiek daug 
girdėjusi, tad dabar sero Meisio dėmesys nukrypo į Ašą. Jis, be abejo, 
svajojo grąžinti ją į Paiką, pasodinti į Jūros akmens sostą ir, kaip jos lor- 
das sutuoktinis, valdyti salas savo žmonos vardu. Žinoma, pirmiausia 
reikėjo kaip nors atsikratyti dabartinio Ašos lordo vyro, o dar palenkti... 
Ašos dėdę, kuris dukterėčią už to vyro ištekino. Vargu ar jam pavyks, 
pasvarsčiusi nutarė Aša. Varnaakis serą Džastiną suvalgys pusryčiams be 
duonos, be druskos ir net neatsirūgs. 

Visa tai buvo beprasmiška. Nesvarbu, už ko ištekėtų, ji niekaip nebe- 
galėtų susigrąžinti tėvo valdytų žemių. Geležiniai nebuvo atlaidūs žmo- 
nės, o Ašai du kartus teko pasiduoti. Pirmą kartą per karaliaus rinkimus 
ją įveikė dėdė Euronas, o antrą kartą Gūdmiškyje nugalėjo Stanis. To 

visiškai pakako, kad visi laikytų ją netinkama tapti valdove. Ištekėjusi 
už Džastino Meisio ar kurio nors kito nelabai įtakingo Stanio Barateo- 
no lordo, Aša būtų sau daugiau pakenkusi, nei padėjusi. „Paaiškėjo, kad 
krakeno duktė vis dėlto yra tik moteris, - būtų sakę visi kapitonai ir ka- 
raliai. - Tik pažiūrėkite, kaip ji žargstosi ir puola į glėbį tam seiliui žalių 
lankų lordui.“ | 

Tačiau atstumti sero Džastino, skanėstais, vynu ir meiliais žodžiais 
taip uoliai siekiančio jos palankumo, Aša neketino. Leisti laiką su šiuo 
vyru jai buvo maloniau nei su tylene Loke, juolab kad Aša čia buvo viena 
kaip pirštas, apsupta penkių tūkstančių priešų. Mat Trisas Botlis, Kvar- 
las Mergelė, Kromas, Rogonas ir kiti šilto ir šalto matę jos kariai liko 
Gūdmiškyje, požeminiame Galbarto Gloverio kalėjime. 

Pirmą dieną kariuomenė sukorė dvidešimt dvi mylias, - bent jau 
taip tvirtino ledi Sibelės duoti vedliai: ištikimybę Gūdmiškiui prisiekę 
pėdsekiai ir medžiotojai, kurių genčių vardai buvo Foresteriai ir Vud- 
sai, Brančai ir Boulai. Antrą dieną kolona nužygiavo dvidešimt keturias 
mylias ir kariuomenės avangardas, peržengęs Gloverio valdų ribą, atsi- 
dūrė tankiame Vilkų miške. „Rhlorai, atsiųsk savo šviesą ir pervesk mus 
per šią prieblandą, - tą vakarą susirinkę prie didžiulio kaitraus laužo, 
sukrauto ir užkurto priešais karaliaus palapinę, garsiai meldėsi tikintie- 
ji: gausus būrys pietiečių riterių ir kovų meistrų. Aša būtų pavadinusi 
juos karaliaus vyrais, bet kiti audrų ir karūnos kraštų kariai vadino juos 
karalienės vyrais, nors... karalienė, kuriai jie tarnavo, buvo Juodojoje pi- 
lyje esanti raudonoji moteris, o ne Stanio Barateono žmona, kurią iš- 
vykdamas karalius paliko Rytų sargyboje prie jūros. „O Šviesos Valdove, 
maldaujame, nukreipk į mus savo liepsningą akį, saugok mus ir šildyk, — 
giedojo jie, stebeilydamiesi į ugnį, - nes naktis tamsi ir kupina pavojų.“ 

Maldai vadovavo seras Godris Faringas, aukštas ir stambus riteris. 
Godris Milžinų Žudikas. Didis menko vyro vardas... Šarvinius marški- 
nius vilkintis ir šarvus užsisegęs Faringas buvo raumeningas, o jo krū- 
tinė plati. Be to, Ašai jis atrodė esąs išdidus ir pasipūtęs, iš aukšto žvel- 
giantis į prasčiokus, vilkus ir moteris. Jo požiūris į moteris buvo labai 
panašus kaip ir karaliaus Stanio. 

— Duok man arklį, - paprašė Aša sero Džastino, kai šis, nešinas puse 
kumpio, prijojo prie vežimo. - Tos grandinės varo mane iš proto. Spruk- 
ti nemėginsiu. Duodu žodį... o 

- Jei galėčiau, tikrai duočiau, miledi. Bet esi karaliaus, o ne mano be- 
laisvė. 

- Į moters duotą garbės žodį karalius tik numos ranka. 

— O kodėl po to, ką tavo brolis padarė Vinterfele, turėtume tikėti ge- 
ležinių duodamu žodžiu? - niūriai paklausė Lokė. 

— Aš - ne Teonas, - dar mėgino ginčytis Aša, bet... taip ir liko sukaus- 
tyta grandinėmis. 

Serui Džastinui paleidus žirgą šuoliais ir nuskubėjus į vilkstinės prie- 
kį, Aša staiga prisiminė tą dieną, kai paskutinį kartą matė savo moti- 
ną. Jiedvi susitiko Harlo Dešimtyje Bokštų. Jos motinos miegamajame 
spragsėdama degė žvakė, bet didžiulė, drožiniais puošta lova su apdul- 
kėjusiu baldakimu buvo tuščia. Ledi Eleinis sėdėjo prie lango ir stebeili- 
josi į jūros platybes. 

— Gal atvedei mano berniuką? - drebančiomis lūpomis paklausė ji. 

- Teonas negalėjo atvykti, - atsakė Aša, žvelgdama į krėsle susmuku- 
sią, visiškai palūžusią moterį, kuri ją pagimdė, į motiną, praradusią du 
sūnus. O trečias... 

Siunčiu tau princą po gabalėlį. 

Kad ir kas nutiko per mūšį dėl Vinterfelo, Aša Greidžoj nesitikėjo, 
jog brolis galėjo likti gyvas. Teonas Perbėgėlis. Net Lokė nori matyti jo 
galvą, pamautą ant mieto. 

- Ar turi brolių? - pasiteiravo Aša savo sergėtojos. . 

- Tik seserų, - kaip visada šiurkščiai atsakė Alisana Mormont. - Šei- 
moje mes buvome penki vaikai. Visos mergaitės. Liana grįžo į Meškų 
salą. Lyra ir Jorė dabar su motina. Deisė nužudyta. 

— Per Kruvinąsias vestuves? 

— Taip. - Alisana atidžiai nužvelgė Ašą. - Turiu sūnų. Jam dar tik 
dveji metai. O dukteriai - devyneri. 

- Jauna pagimdei. 

— Per jauna. Bet geriau gimdyti per anksti, nei pasivėluoti. 

Tai užuomina man, tarė sau Aša, bet... tiek to. 

— Tu ištekėjusi? 

— Ne. Mano vaikų tėvas - lokys. - Alisana nusišypsojo. Jos dantys 
buvo kreivi, bet šypsodamasi ji atrodė taip, tarsi mėgintų meilikauti. - 
Mormontų giminės moterys geba persikūnyti. Pasiverčiame lokėmis ir 
miške susirandame porą. Visi tai žino. 

Aša taip pat nusišypsojo. 

- Be to, visos Mormontų moterys - kovotojos. 

Šypsena Lokės veide staiga išblėso. + 

- Esame tokios, kokiomis privertėte mus tapti. Meškų saloje kiekvie- 
nas vaikas išmoksta bijoti iš jūros išnyrančių krakenų. 

Senovėje taip ir buvo... Negarsiai pažvanginusi grandines, Aša nusi- 
suko. Trečią žygio dieną jie atsidūrė miško gūdumoje, provėžų išmalti 
keliai baigėsi, juos pakeitė miško žvėrių praminti takai ir netrukus pa- 
aiškėjo, kad didesniems vežimams jie per siauri. Kelis kartus žygio daly- 
viams teko daryti lankstą, kad aplenktų šių apylinkių orientyrus: akme- 

nuotą, žvelgiant iš tam tikro taško į vilko galvą truputį panašią kalvą, 
pusiau užšalusį krioklį, gamtos sukurtą akmeninę arką, apžėlusią pilkš- 
vai žaliomis kerpėmis. Visi šie orientyrai Ašai buvo pažįstami. Šiuo ke- 
lių ji traukė raita į Vinterfelą įkalbėti brolio Teono, kad atsisakytų savo 
grobio ir drauge su ja grįžtų į Gūdmiškio teikiamą prieglobstį. Man net 
to nepavyko pasiekti. 

Tą dieną jie džiaugėsi įveikę bent keturiolika mylių. 

Kai sutemos ėmė tirštėti, vadeliotojas sustabdė vežimą po medžiu. 
Jam iškinkant arklius, prijojo seras Džastinas ir nuėmė Ašai nuo kulkš- 
nių grandines. Tada jiedu su Loke per stovyklą nulydėjo ją į karaliaus 
palapinę. Nors ir patekusi į nelaisvę, vis dėlto ji buvo Aša iš Paiką val- 
dančių Greidžojų giminės, tad Staniui Barateonui patiko vaišinti ją liku- 
čiais nuo savo stalo, prie kurio drauge su savo kapitonais ir kariuomenės 
vadais valgė vakarienę. 

Karaliaus palapinė dydžiu beveik nenusileido ilgajai Gūdmiškio me- 
nei, bet šiaip įspūdinga nebuvo. Kieto, storo, geltono brezento sienos 
buvo gerokai nublukusios, purvinos ir šlapios, išmargintos pelėsių. Iš- 
kelta ant vidurinio palapinės stulpo, plevėsavo karaliaus vėliava - elnio 
galva ant liepsnojančios širdies, pavaizduotos aukso spalvos fone. Iš trijų 
pusių Stanio Barateono palapinę supo kartu su juo į šiaurę atkeliavusių 
pietiečių lordų palapinės. Priešais ketvirtą jos sieną degė didžiulis laužas 
ir ilgi jo liepsnų liežuviai tarsi botagai čaižė tamsėjantį dangų. 

Šlubčiodama ir lydima savo sargybinių Aša atėjo prie palapinės ir 
pamatė keliolika malkas laužui kapojančių vyrų. Tai - karalienės vyrai. 
Jų dievas buvo raudonasis, pavydusis Rhloras. Ašos dievas - Nusken- 
dęs Dievas iš Geležies salų, - jų įsitikinimu, buvo demonas, ir jei Aša 
išskėstomis rankomis nebūtų priėmusi Šviesos Valdovo, ji būtų buvusi 
pasmerkta. Jie mane sudegintų taip pat mielai, kaip degina pliauskas ir 
prilaužtas šakas. Po mūšio miške ji nugirdo kelis vyrus raginant taip ir 
padaryti. Bet Stanis nesutiko. 

Karalius stovėjo prie palapinės atvartų stebeilydamasis į ugnį. Ką jis 
ten mato? Pergalę? Pražūtį? O gal savo raudono ir nepasotinamo dievo 
veidą? Stanio akys žvelgė iš akiduobių gelmės, o trumpai nukirptos barz- 
dos šeriai ant įkritusių skruostų ir išsišovusių žandikaulių atrodė kaip 
vientisas šešėlis. Bet akyse buvo matyti jėga ir toks žiaurumas, jog Aša 
iš karto suprato: šis vyras niekada ir nieku gyvu nemes pasirinkto kelio. 

Ji priklaupė priešais karalių. 

- Valdove... - Ar aš jau gana pažeminta, tavo malonybe? Ar jau pa- 
laužta, sutrypta ir sužlugdyta taip, kaip norėjai? - Maldauju, nukirsk šias 
riešus kaustančias grandines. Leisk man joti. Sprukti Aemėginsiu. 

Stanis dėbtelėjo į ją taip, tarsi būtų pažvelgęs į šunį, sumaniusį prisi- 
glausti jam prie kojos. 

- Tų grandinių tu nusipelnei. 

- Tiesa. Bet dabar siūlau tau savo vyrus, savo laivus ir išmintį. 

— Tavo laivai arba sudeginti, arba ir taip priklauso man. Tavo vyrai... 
kiek jų liko? Dešimt? Dvylika? 

Devyni. Arba šeši, jei skaičiuosi tik tuos, kuriems dar pakaktų jėgų 
kautis. 

— Dagmeras Skeltalūpis laiko užėmęs Toreno Kertainį. Jis - narsus 
kovotojas ir ištikimas Greidžojų giminės tarnas. Galėčiau atiduoti tau ir 
tą pilį, ir jos įgulą. 

Galbūt, norėjo pridurti Aša, tačiau išsidavusi karaliui, kad abejoja, 
nieko gera nebūtų pasiekusi. 

— Toreno Kertainis nevertas nė tiek, kiek purvas po mano kojomis. 
Svarbiausia - Vinterfelas. 

- Tad nukirsk geležines grandines ir leisk man padėti užimti tą pilį, 
valdove. Tavo malonybės brolis, buvęs karalius, garsėjo savo gebėjimu 
priešus paversti draugais. Leisk man tapti tavo kariu. 

- Dievai nepanoro, kad gimtum vyru. Kaip galėčiau paversti tave kariu? 

Nusisukęs Stanis vėl įsistebeilijo į laužą ir į paslaptingus pavidalus, 
kuriuos matė šokčiojančius gelsvai rausvose liepsnose. . 

Seras Džastinas čiupo Ašą už rankos ir nusitempė į karaliaus palapinę. 

- Neišmintingai pasielgei, miledi, - tarė jai riteris. - Niekada nė žo- 
džiu neužsimink jam apie Robertą. 

Turėjau susiprasti. Aša puikiai žinojo, kaip dažniausiai susiklosto 
jaunėlių brolių gyvenimas. Prisiminė Teoną, kuris vaikystėje buvo dro- 
vus berniukas ir gyveno jausdamas pagarbią baimę Rodrikui ir Maro- 
nui. Jie niekada ir nesuauga, nusprendė Aša. Jaunėlis brolis gali sulaukti 
net šimto metų ir vis tiek liks... jaunėliu. Pažvanginusi savo geležinius pa- 
puošalus, ji pamėgino įsivaizduoti, kaip malonu būtų pritykinti Staniui 
už nugaros ir pasmaugti jį riešus kaustančia grandine. 

Tą vakarą jie valgė elnienos troškinį, pataisytą iš mėsos lieso ir seno 
elnio, kurį sumedžiojo žvalgas, vardu Bendžikotas Brančas. Bet tik tie, 
kurie vakarieniavo karaliaus palapinėje. Likusiems už brezentinių jos 
sienų, teko po kriaukšlį duonos, po trumpesnį nei pirštas galelį juodos 
dešros ir po šlakelį iš paskutinių Galbarto Gloverio alaus atsargų. 

Gūdmiškį nuo Vinterfelo skyrė šimtas lygų miško. Skrendant tiesiai 
kaip varnui - trys šimtai mylių. 

- O kadbūtume varnai, - ketvirtą žygio dieną, kai ėmė snigti, atsidu- 
sęs tarė Džastinas Meisis. 

Iš pradžių nukrito vos kelios snaigės. Tiesa, šaltos ir drėgnos, bet ti- 
krai netrukdančios keliauti. 

Bet snigo ir kitą dieną, ir dar dvi dienas. Iš burnos kylant garui, veš- 
lios vilkų barzdos apledėjo, o bebarzdžiai pietiečiai jaunuoliai ėmė žel- 

dintis žandenas, kad veidui būtų nors kiek šilčiau. Netrukus kariuome- 
nės kolonai prieš akis besidriekiančius žemės plotus užklojo balta sniego 
antklodė, paslėpusi akmenis, susiraizgiusias šaknis bei nuvirtusius me- 
džius, ir kiekvienas karių žingsnis pasidarė rizikingas. Be to, pakilęs vė- 
jas nešė sniegą jiems į akis. Karaliaus kariuomenė virto kolona sniego 
senių, klampojančių per kelius siekiančias pusnis. 

Trečią pūgos dieną karaliaus kariuomenė ėmė krikti. Pietiečiai rite- 
riai ir lordai iš paskutiniųjų kapanojosi sniege, o vyrams iš šiaurės sekėsi 
geriau. Jų arkliai buvo nedidukai, tvirtai laikėsi ant kojų, ėdė mažiau nei 
ristūnai ir gerokai mažiau nei stambūs karo žirgai, be to, ant jų jojantys 
vyrai šiuose kraštuose gyveno ir prie sniego buvo pratę. Daug vilkų ap- 
siavė keistus batus. Tą apavą, - pietiečiams nematytas, iš lenkto medžio 
padirbdintas pailgas ližes su odiniais raiščiais, - jie vadino lokio lete- 
nomis. Prisirišę tas ližes prie batų padų, jie galėjo eiti sniego paviršiumi 
nepralauždami plutos ir nesmukdami iki šlaunų į pusnis. 

Kai kurie lokio letenas turėjo paruošę ir savo arkliams ir šie gauruoti 
nedidukai gyvuliai jautėsi su jomis taip pat lengvai, kaip kiti arkliai su 
geležinėmis pasagomis, bet... karo Žirgai ir ristūnai baidėsi jų iš tolo. Ke- 
liems riteriams vis tiek apavus savo arklius tomis ližėmis, stambūs, pie- 
tuose išauginti ristūnai ėmė spyriotis ir toliau nežengė nė žingsnio arba 
mėgino šio keisto apavo kaip nors nusikratyti. Apautas lokio letenomis, 
vienas karo žirgas suklupo ir susilaužė kulkšnį. 

Ilgainiui lokio letenas avintys šiauriečiai aplenkė likusią kariuome- 
nės dalį ir tas atotrūkis vis didėjo. Iš pradžių jie už nugaros paliko pa- 
grindinėje kolonoje jojančius riterius, paskui serą Godrį Faringą ir jo 
avangardą. Tuo metu maistą bei pašarą gabenantys vežimai ėmė dar la- 
biau atsilikti ir atotrūkis tarp jų bei kariuomenės pasidarė toks didelis, 
kad ariergarde jojantiems kariams teko nuolat skubinti vilkstinės vade- 
liotojus. 

Penktą pūgos dieną vežimų vilkstinė ėmė dardėti per didžiulį, nedi- 
delių kalvelių išraižytą lauką, užverstą juosmenį siekiančių pusnių, ku- 
rios slėpė užšalusį tvenkinį. Nuo vežimų svorio įlūžus sniego užklotam 
ledui, trys varovai ir keturi arkliai paniro į šaltą, kvapą gniaužiantį van- 
denį, o netrukus toks pat likimas ištiko ir dar du juos gelbėti mėginusius 
vyrus. Vienas iš jų buvo Harvudas Felas. Jo riteriai spėjo Felą ištraukti 
dar nenuskendusį, bet jau pamėlynijusiomis lūpomis ir balzgana kaip 
atskiestas pienas oda. Paskui jiems niekaip nepavyko nelaimėlio sušildy- 
ti. Nors jie nuvilko Harvudui Felui permirkusius drabužius, aptūlojo šil- 
tais kailiniais ir pasodino prie laužo, jis vis tiek valandų valandas drebėjo 
taip, kad net dantys barškėjo. Dar tą pačią naktį, vos užmigęs, jis ėmė 
karščiuoti. Ir nebepabudo. 

Tą naktį Aša pirmąsyk nugirdo karalienės vyrus puse lūpų kalbant 
apie aukojimą, - apie auką, skirtą raudonajam jų dievui, kad parodytų 
savo galybę ir pūga liautųsi. 

— Šią pūgą mums ant galvų užleido šiaurės dievai, - pasakė seras 
Korlisas Penis. 

- Netikri dievai, - atkreipė saviškių dėmesį seras Godris. 

— Rhloras su mumis, - pridūrė seras Kleitonas Sagsas. 

— O Melisandros čia nėra, - tarė Džastinas Meisis. 

Karalius nepratarė nė žodžio. Bet viską girdėjo. Aša tuo neabejojo. Jis 
sėdėjo prie stalo, pastatyto ant pakylos, su dubeniu vos paragautos auš- 
tančios svogūnų sriubos ir, nekreipdamas dėmesio į aplink susirinkusių 
vyrų šnekas, neperprantamas, stebeilijosi į artimiausios žvakės liepsną. 
Karaliaus vardu prabilo kariuomenės vado pavaduotojas, aukštas ir lie- 
sas riteris, Ričardas Horpas. 

- Pūga netrukus nurims, - pareiškė jis. 

Bet, užuot nurimusi, ji tik dar labiau įsišėlo. Pakilc žiaurus kaip vergų 
pirklio bizūnas vėjas. Aša pagalvojo, kad gyvendama Paike tikrai žinojo, 
kas yra šaltis, mat vėjas kaukdamas dažnai pūsdavo nuo jūros, tačiau, pa- 
lyginti su šiuo, anas šaltis atrodė menkas. Šis šaltis varo žmones iš proto. 

Net kai vadai garsiai riktelėdavo komandą įkurti nakčiai stovyklą, 
sušilti nesisekė. Palapinės buvo drėgnos ir sunkios, pastatyti jas buvo 
sunku, o vėl suvynioti - dar sunkiau, be to, jei ant stogų prisikaupda- 
vo per daug sniego, dažnai jos staiga sugriūdavo. Karaliaus kariuomenė 
vėžlio žingsniu stūmėsi per pačią didžiausio Septynių Karalysčių miško 
tankmę ir vis tiek rasti sausų malkų buvo nelengva. Kaskart įkūrus sto- 
vyklą laužų joje liepsnodavo vis mažiau, o ir tie veikiau rūko, nei šildė. 
Maistą dažniausiai tekdavo valgyti šaltą, o kartais - ir žalią. 

Didžiam karalienės vyrų nusivylimui, sumenko net naktį Rhloro 
garbei kuriamas laužas. „Šviesos Valdove, saugok mus nuo pikto, - mel- 
dėsi jie, vadovaujami žemu balsu dudenančio sero Godrio Milžinų Žu- 
diko. - Leisk mums vėl išvysti tavo skaisčią saulę, nuramink šiuos vėjus, 
ištirpink sniegą, kad galėtume pasiekti tavo priešus ir juos sutriuškinti. 
Naktis tamsi, šalta ir kupina pavojų, bet tu esi galingas ir šlovingas, tu 
siunti šviesą. Rhlorai, pripildyk mūsų krūtinės ugnies.“ 

Vėliau, serui Korlisui Peniui ėmus garsiai svarstyti; ar kada nors žie- 
mą, per pūgą, yra mirtinai sušalusi visa kariuomenė, vilkai tik nusijuokė. 

- Tai dar ne žiema, - patikino jį Didysis Kubilas Vulis. - Mes, kalnie- 
čiai, sakome, kad ruduo tave pabučiuoja, o žiema kaip reikiant išdulki- 
na. Čia tik rudens bučinys. 

Ką gi, tuomet meldžiu dievo, kad man niekada netektų patirti tikros 
žiemos. Didžiausių pūgos keliamų negandų Ašai pavyko išvengti; šiaip 

ar taip, ji buvo karaliaus belaisvė. Kitiems alkstant, ji gaudavo pavalgyti. 
Kitiems drebant iš šalčio, jai buvo šilta. Kitiems, raitiems ant nuvargusių 
žirgų, klampojant per sniegą, ji, nors surakinta grandinėmis, jaukiai įsi- 
taisiusi po kailių krūva dardėjo dengtu vežimu su kietintos, nuo sniego 
saugančios drobės stogu. 

Labiausiai vargo arkliai ir eiliniai kareiviai. Du iš audrų kraštų kilę 
ginklanešiai mirtinai subadė kovų meistrą, susiginčiję su juo, kas turi 
teisę sėdėti arčiau laužo. Kitą naktį, beviltiškai mėgindami kaip nors su- 
šilti, keli lankininkai netyčia padegė savo palapinę ir iš to gaisro buvo 
bent tiek naudos, kad liepsnos sušildė gretimas palapines. Išsekę nuo 
šalčio ėmė gaišti karo žirgai. 

— Kas yra riteris be žirgo? - minė mįsles vieni. 

- Kalaviju ginkluotas sniego senis, - atsakinėjo kiti. 

Kiekvienas gaištantis arklys iš karto būdavo papjaunamas mėsai. Mat 
kariuomenei palengva ėmė trūkti ir maisto. 

Pisberis, Kobas, Foksglouvas ir kiti pietiečiai lordai ragino karalių 
įkurti stovyklą ir laukti, kol baigsis pūga. Bet Stanis nesileido į kalbas. 
Neklausė jis ir karalienės vyrų, atėjusių jo prašyti, kad leistų jų alkanam 
raudonajam dievui atnašauti auką. 

Visa tai ji sužinojo iš Džastino Meisio, kuris nebuvo toks pamaldus, 
kaip kiti. 

- Auka patvirtintų, kad mūsų tikėjimo liepsna kaitri, valdove, - pa- 
sakė karaliui Kleitonas Sagsas. 

O Godris Milžinų Žudikas pridūrė: 

- Šią pūgą mums ant galvų užleido senieji šiaurės dievai. Tik Rhloras 
gali ją nuramdyti. Turime paaukoti jam bedievį. 

— Pusė mano kariuomenės bedieviai, - atšovė Stanis. — Žmonių de- 
ginti neleisiu. Melskitės uoliau. 

Šiandien nieko nedegins, rytoj galbūt irgi dar ne, bet... jei snigti nesi- 
liaus, kažin ar karaliaus ryžtas neims blėsti? Ašos tikėjimas Nuskendusiu 
Dievu niekada nebuvo toks gilus, kaip dėdės Eirono, bet tą naktį Tam, 
Kuris, Gyvena Po Bangomis, ji meldėsi taip pat karštai, kaip būtų mel- 
dęsis pats Šlapiagalvis. Snigti nesiliovė, o pūga nenurimo. Žygis tęsėsi: 
iš pradžių lėtai klumpinę, netrukus kariai beveik visiškai sustojo. Jei su- 
kardavo penkias mylias, sakydavo, jog diena buvo sėkminga. Paskui tris. 
Dar vėliau - dvi. 

Devintą dieną siaučiant pūgai visa stovykla matė, kaip nuvargę ir su- 
šlapę kapitonai bei vadai eina į karaliaus palapinę ir, priklaupę priešais 
valdovą, praneša jam, kiek vyrų šiandien prarado. 

- Vienas miręs, trys dingę. 

— Praradome šešis žirgus, tarp jų - ir mano. 

— Du vyrai mirė, vienas iš jų buvo riteris. Keturi arkliai parklupo. 
Vieną šiaip taip prikėlėme. Kiti nugaišo. Du karo žirgai ir ristūnas. 

„Šalčio aukų skaičiavimas“, - štai kaip Aša nugirdo vyrus įvardijant 
tokius pranešimus. Labiausiai nukentėjo maistą ir pašarą gabenanti 
vilkstinė: krito arkliai, mirė vyrai, apvirto ir sulūžo nemažai vežimų. 

- Žirgai klimpsta į sniegą ir klumpa, - pasakė karaliui Džastinas 
Meisis. - Vyrai išeina, kur akys mato, arba tiesiog atsisėda sniege ir nu- 
miršta. 

— Tegul miršta, - atrėžė karalius Stanis. - O mes Žygiuosime toliau. 

Šiauriečiams, jojantiems ant nedidukų gauruotų arklių ir turintiems 
lokio letenas, sekėsi daug geriau. Juodasis Donelis Elintas ir jo įbrolis 
Artosas prarado tik vieną karį. Lidliai, Vuliai ir Norėjai apskritai nepa- 
tyrė tokių nuostolių. Vienas iš Morgano Lidlio mulų kažkur nuklydo ir 
pradingo, bet šeimininkas, atrodo, manė, kad gyvulį nušvilpė Flintai. 

Gūdmiškį nuo Vinterfelo skyrė šimtas lygų miško. Skrendant tiesiai 
kaip varnui - trys šimtai mylių. Penkiolika dienų. Baigiantis penkioliktai 
žygio dienai, jie nebuvo įveikę net pusės kelio. Ten, kur pražygiavo ka- 
riuomenės kolona, sniege užpustyti liko kėpsoti sulūžę vežimai ir tyso- 
jo sušalę lavonai. Saulės, mėnulio ir žvaigždžių nebuvo matyti taip ilgai, 
kad Aša ėmė abejoti: gal jų apskritai nėra, gal šiuos dangaus šviesulius ji 
tik sapnavo? 

Dvidešimtą žygio dieną jai pagaliau pavyko atsikratyti grandinių. 
Vėlyvą popietę nugaišo vienas iš dviejų jos vežimą traukusių arklių. Pa- 
keisti jo nebuvo kuo; likusių kinkomų arklių reikėjo tempti vežimams, 
prikrautiems maisto ir pašaro. Prijojęs seras Džastinas Meisis liepė 
kareiviams kritusį arklį išmėsinėti, o vežimą sukapoti į malkas. Tada 
nuėmė Ašos kulkšnis kausčiusias grandines ir patrynė jai nutirpusias 
blauzdas. 

— Neturiu tau žirgo, miledi, - tarė jis, - o jei dviese josime ant maniš- 
kio, prarasime ir jį. Turi eiti pėsčia. 

Su kiekvienu žingsniu, kai tik primindavo sužeistą koją, Ašai kulkš- 
nį nusmelkdavo skausmas. Netrukus šaltis ją apmarins, raminosi ji. Po 
valandos apskritai nebejausiu pėdų. Ji klydo, bet... nedaug: valandos nė 
neprireikė. Kai sutemos sutirštėjo ir kolona sustojo nakčiai, ji klupčio- 
dama brido per sniegą ilgėdamasi patogumų; kuriais mėgavosi kalėjime 
ant ratų. Tos grandinės atėmė man jėgas. Per vakarienę Aša jautėsi tokia 
nuvargusi, kad užmigo prie stalo. 

Dvidešimt šeštą dieną žygio, turėjusio trukti penkiolika dienų, bai- 
gėsi daržovės. Trisdešimt antrą dieną - miltai ir pašaras arkliams. Aša 
klausė savęs, ar ilgai žmogus gali gyventi misdamas vien žalia, pusiau 
sušalusia arkliena? 

- Brančas dievagojasi, kad nuo Vinterfelo mus skiria tik trys dienos 
kelio, - tą vakarą po „šalčio aukų skaičiavimo“ pasakė karaliui seras Ri- 
čardas Horpas. 

- Jei paliksime likimo valiai silpniausius vyrus, - pridūrė Korlisas 
Penis. | | 

— Silpniausiųjų vis tiek nepavyks išgelbėti, - pritarė jam Horpas. - 
O tie, kurie dar turi jėgų, privalo pasiekti Vinterfelą arba... taip pat žūti. 

- Šviesos Valdovas atiduos mums tą pilį, - įsiterpė seras Godris Fa- 
ringas. - Jei su mumis būtų ledi Melisandra... 

Pagaliau, po košmarą primenančios dienos, kariuomenės kolonai su- 
korus vos mylią, praradus keliolika žirgų ir keturis vyrus, lordas Pisberis 
nesusivaldė ir užsipuolė šiauriečius. 

- Šis žygis - tikra beprotybė. Kasdien miršta vis daugiau karių, ir dėl 
ko? Dėl kažkokios mergiotės? 

— Dėl Nedo mergaitės, - atrėmė Morganas Lidlis. 

Jis buvo antrasis iš trijų sūnų, tad kiti vilkai, ypač už akių, nevengė 
jo vadinti Viduriniuoju Lidliu. Tai Morganas per mūšį prie Gūdmiš- 
kio vos nenužudė Ašos. Vėliau, jiems leidusis į žygį, jis atėjo pas Ašą 
maldauti atleidimo už tai, kad... apkvaitęs nuo kraujo kvapo ir apim- 
tas geismo išvadino ją boba, bet ne už tai, kad mėgino kirviu suskal- 
dyti jai galvą. 

— Dėl Nedo mergaitės, - pritariamai linktelėjęs, pakartojo Didysis 
Kubilas Vulis. - Ir dabar jau turėtume savo rankose ir ją, ir pilį, jei mūsų 
pasipūtę dabitos pietiečiai nebūtų pričiurškę savo atlasinių kelnių dėl ke- 
lių snaigių. 

— Dėl kelių snaigių?! - Švelnios, mergaitiškos Pisberio lūpos persi- 
kreipė iš įtūžio. - Leidomės į šį žygį tik dėl netikusio tavo patarimo, Vuli. 
Pradedu įtarti, kad nuo pirmos dienos buvai Boltono pakalikas. Ar taip 
ir yra? Ar jis tave pasiuntė užkalbėti karaliui dantų? 

Didysis Kubilas įžūliai nusikvatojo. 

- Lorde Žirnio Ankštie... Jei būtum vyras, už tokius žodžius tave nu- 
dėčiau, bet mano kalavijas - iš pernelyg gero plieno, kad būtų galima 
jį teršti bailio krauju. - Jis gurkštelėjo alaus ir atgalia ranka nusišluostė 
lūpas. - Tiesa, vyrai miršta. Ir, kol išvysime Vinterfelą, jų mirs dar dau- 
giau. Na ir kas? Juk karas. Per karą vyrai žūsta. Taip ir turi būti. Visada 
taip buvo. 

Seras Korlisas Penis pašaipiai nužvelgė kalniečių genties vadą. 

- Nori mirti, Vuli? 

Rodos, šis klausimas šiaurietį pralinksmino. 

— Noriu amžinai gyventi ten, kur vasara trunka tūkstantį metų. No- 
riu pilies padebesiuose, kad iš aukšybių galėčiau žvelgti į pasaulį. No- 

riu vėl būti dvidešimt šešerių. Kai buvau dvidešimt šešerių, galėjau visą 
dieną kautis, o paskui visą naktį dulkintis. Visiškai nesvarbu, ko žmo- 
nės nori. 

— Žiema jau čia pat, vaikine. O žiema - tai mirtis. Man labiau pa- 
tiktų, jei mano vyrai žūtų vaduodami jaunėlę Nedo dukterį, o ne mirtų 
visų apleisti, alkani, susmukę sniege ir liedami ašaras, šąlančias jiems ant 
skruostų. Taip mirusių vyrų niekas neapdainuos. O jei kalbėsime apie 
mane... Aš jau senas. Man ši žiema bus paskutinė. Bet, prieš mirštant, 
leiskite pasimėgauti Boltono krauju. Kai mano kirvio ašmenys sulįs gi- 
liai į Boltono kaukolę, noriu ant veido pajusti tykštantį jo kraują. Noriu 
nusilaižyti jį nuo lūpų ir mirti su to kraujo skoniu burnoje. 

- Taip! - riktelėjo Morganas Lidlis. - Mūšis ir kraujas! 

Jo įkvėpti, visi kalniečiai ėmė pritariamai šūkauti, trankyti į stalą tau- 
res bei geriamuosius ragus ir karaliaus palapinėje kilo baisus bildesys. 

Ir Ašai Greidžioj taip pat būtų patikę stoti į mūšį. Viena kova - ir vi- 
soms mano kančioms ateitų galas. Plienas sužvangėtų, sniegas nusidažytų 
rožine spalva, visur mėtytysi sutrupinti skydai, nukirstos rankos ir kojos, 
ir viskas būtų baigta. 

Kitą dieną karaliaus žvalgai užtiko tarp dviejų ežerų įsikūrusį, bet ap- 
leistą smulkių ūkininkų kaimelį, - skurdų ir varganą, su vos keliomis 
trobelėmis, ilgąja mene ir sargybos bokštu. Ričardas Horpas įsakė ka- 
riuomenės kolonai sustoti, nors vyrai buvo nuėję ne daugiau kaip pusę 
mylios, o iki sutemų dar buvo likusios kelios valandos. Mėnulis jau se- 
niai buvo patekėjęs, kai kaimą pasiekė kolonos ariergardas ir vežimų 
vilkstinė. Tarp atsilikusiųjų buvo ir Aša Greidžoj. 

— Šiuose ežeruose yra žuvies, - pasakė karaliui Horpas. - Iškirsime 
eketes. Šiauriečiai žino, kaip tai daroma. 

Net vilkėdamas storus kailinius ir sunkius šarvus, Stanis atrodė kaip 
žmogus, kuris viena koja jau yra karste. Jis ir Gūdmiškyje buvo liesas, 
bet per žygį visiškai sudžiūvo. Po oda ryškėjo jo kaukolės kaulai, o dan- 
tys buvo taip stipriai sukąsti, jog Aša baiminosi, kad neišlūžtų. 

“ - Ką gi, žvejokite, - piktai tarė jis, košdamas pro dantis kiekvieną 
žodį. - Bet rytoj vos prašvitus žygiuosime: 

Tačiau, kai prašvito, sniegu užverstoje stovykloje viešpatavo tyla. 
Dangus iš juodo virto baltu, bet, rodės, taip ir neprašviesėjo. Aša Grei- 
džoj, nors miegojo po kailių krūva, pabudo sustingusi ir sušalusi, klau- 
sydamasi Lokės knarkimo. Ji niekada nepažinojo kitos taip garsiai knar- 
kiančios moters, bet per žygį prie knarkimo priprato ir dabar tas garsas 
ją net ramino. Nerimą kėlė... tyla. Nebuvo girdėti trimitų, raginančių vy- 
rus keltis, sėsti ant arklių, rikiuotis į koloną ir pasiruošti žygiui. Negaudė 
šiauriečius telktis šaukiantys karo ragai. Kažkas čia ne taip... 

Aša išropojo iš po kailių krūvos ir, nužėrusi per naktį prie atvarto 
supūstą pusnį, išlindo iš palapinės. Žvangtelėjo geležinės grandinės, ji 
atsistojo ir giliai įkvėpė šalto ryto oro. Tebesnigo, vertė net smarkiau nei 
vakar vakare, kai ji įslinko į palapinę. Dingo ir ežerai, ir miškas. Ji matė 
tik suapvalėjusius kitų palapinių bei pašiūrių kupstus ir blausią, oranži- 
nę švyturį atstojančio, ant sargybos bokšto viršaus degančio laužo švie- 
są, bet ne patį bokštą. Visa kita prarijo pūga. 

Kažkur ten, priekyje, už Vinterfelo sienų jų laukė Ruzas Boltonas, o 
Stanio Barateono kareiviai sėdėjo užsnigti, sušalę į ledą ir alkani. 


DANEIRIS 


vakė beveik sutirpo. Karšto vaško balutėje stirksojo nė colio nesie- 
kiantis žvakigalis ir jo šviesa krito ant karalienės lovos. Paskui lieps- 
na ėmė blėsčioti. 

Netrukus žvakė užges, suprato Dani, ir tada naktis baigsis. 

Rytas visuomet išaušdavo per anksti. 

Ji nemiegojo - negalėjo ir nenorėjo miegoti. Nedrįso net sumerkti 
akių iš baimės, kad atsimerks tik rytą. Jei tik būtų turėjusi tokių galių, 
būtų pasirūpinusi, kad jųdviejų naktys niekada nesibaigtų, bet galėjo tik 
būdrauti ir mėgautis kiekviena iš šių malonių akimirkų, kurios auštant 
virsdavo viso labo blėstančiais prisiminimais. 

Šalia jos gulintis Darijus Naharis miegojo ramiai kaip naujagimis. Su 
pasipūtėlio šypsena veide kartą jis pasigyrė gebąs užmigti bet kur ir bet 
kada. Per karo žygį jis tvirtino dažniausiai numingantis balne, kad, jei 
kartais tektų stoti į mūšį, būtų pailsėjęs. Ir nesvarbu, ar šviečia saulė, ar 
siaučia audra. 

— Kariui, negebančiam greitai užmigti, ilgainiui ima trūkti jėgų mū- 
šyje, - paaiškino jis. 

Ir košmarai Nahario niekuomet nekankindavo. Dani papasakojus, 
kaip Serviną Veidrodžio Skydą persekiojo visų jo nužudytų riterių šmė- 
klos, Darijus tik nusijuokė. 

- Jei tie, kuriuos nužudžiau, imtų drumsti man ramybę, vėl juos nu- 
žudyčiau. 

Jis mąsto kaip samdomas kalavijuotis, tarė sau karalienė. Kitaip sa- 
kant, visiškai nemąsto. 

Darijus gulėjo kniūbsčias, įsikniaubęs į pagalves, o aplink ilgas jo ko- 
jas buvo apsivijusi lengva lininė antklodė. 

Dani delnu perbraukė jam nugarą išilgai nugarkaulio. Jo oda buvo 
glotni ir beveik be plaukų. Ji lyg šilkas ir atlasas. Ji mėgo liesti jo kūną; 
mėgo pirštais braukti jam per plaukus, po ilgos, balne jo praleistos die- 
nos, masažuoti skaudamas blauzdas, delne švelniai suspausti jo lytį ir 
jausti, kaip ji standėja. | 

Jei būtų buvusi paprasta moteris, visą likusį gyvenimą mielai būtų 
praleidusi liesdama Darijų, pirštu braukdama per jo randus ir ragin- 
dama jį papasakoti, kaip kiekvienas iš jų atsirado. Jei paprašytų, dėl jo 
atsisakyčiau karūnos, pagalvojo Dani, bet... jis to neprašė ir niekada ne- 
ketino prašyti. Taip, jiedviem tapus vienu kūnu, Darijus kuždėdavo jai 
meilės žodžius, bet Dani žinojo, kad iš tiesų jis myli drakonų karalienę. 

Jei atsisakyčiau karūnos, jis liautysi manęs geidęs. Be to, kartu su karūna 
karaliai dažnai prarasdavo ir galvą ir Daneiris nematė jokios priežasties, 
kodėl karalienės likimas turėtų būti kitoks. 

Žvakė mirktelėjo ir, nuskendusi išsilydžiusio vaško balutėje, užge- 
so. Lovą su pūkų patalais, joje gulinčius du žmones ir visas miegamojo 
kerteles apgaubė tamsa Apglėbusi savo kapitoną, prisiglaudusi prie jo 
nugaros, Dani mėgavosi jo kūno šiluma ir kvapu. Prisimink, tarė sau ji. 
Prisimink, ką jautei jį liesdama. Dani švelniai pabučiavo jam petį. 

Darijus pasivertė, atsisuko į ją ir atsimerkė, 

- Daneiris... - Jis atsainiai šyptelėjo. Tai buvo dar vienas ypatingas 
šio vyro gebėjimas; jis nubusdavo staiga, kaip katinas. - Jau rytas? 

— Dar ne. Dar valandėlę turime... 

— Melagė. Matau tavo akis. Argi nakties tamsoje jas matyčiau? - Da- 
rijus nuspyrė jo kojas varžančią antklodę ir atsisėdo. - Prieblanda. Ne- 
trukus išauš rytas. 

- Nenoriu, kad ši naktis baigtųsi. 

— Ne? Kodėl, mano karaliene? 

— Pats Žinai... 

— Dėl vestuvių? - Jis nusijuokė. - Geriau tekėk už manęs. 

— Žinai, kad negaliu. 

- Esi karalienė. Gali daryti, ką nori. - Darijus delnu perbraukė jai 
koją. - Kiek naktų mums liko? 

Dvi. Tik dvi. 

— Pats puikiai žinai. Ši naktis ir ateinanti, o tada viską turėsime baigti. 

- Tekėk už manęs, ir visos naktys bus mūsų. 

Jei tik galėčiau, tekėčiau. Chalas Drogas buvo jos saulė ir žvaigždė, 
bet jis jau taip seniai buvo miręs, kad Daneiris beveik pamiršo, koks 
jausmas yra mylėti ir būti mylimai. Darijus padėjo jai prisiminti. „Bu- 
vau mirusi, o jis mane atgaivino. Miegojau, o jis mane pažadino. Mano 
narsusis kapitonas... Ir vis dėlto pastaruoju metu jis pernelyg suįžūlėjo. 
Anądien, grįžęs iš grobiamojo žygio, Darijus numetė jai po kojomis jun- 
kajiečio lordo galvą ir menėje, visų akivaizdoje bučiavo Daneiris tol, kol 
Baristanas Selmis juodu išskyrė. Seras Senelis taip įniršo, jog Dani ėmė 
baimintis, kad nebūtų pralietas kraujas. 

- Negalime tuoktis, mylimasis. Juk Žinai, kodėl. 

Darijus išlipo iš lovos. 

- Tada tekėk už Hizdaro. Vestuvių proga padovanosiu jam porą pui- 
kių ragų. Giskarai vyrai pratę didžiuotis savo ragais. Jie darosi ragų šu- 
kuosenas - plaukus šukuojasi, tepa vašku ir segasi geležiniais žiedais. 

Darijus susirado kelnes ir jas apsimovė. Apatinių jis apskritai ne- 
dėvėjo. 

- Kai ištekėsiu, geisdamas manęs išduosi karalystę. 

Dani trūktelėjo antklodę ir prisidengė ja krūtis. 

- Tuomet tapsiu išdaviku, kitos išeities nėra. - Jis per galvą apsivilko 
mėlyną šilkinę tuniką ir pirštais ištiesino susitaršiusias barzdaplaukių 
sruogas. Dėl jos Darijus iš naujo persidažė barzdą ir dabar šios sruogos 
buvo įvairiausių atspalvių, pradedant skaisčiai raudona ir baigiant mėly- 
na spalva, - tokios pat, kaip ir Daneiris pirmą kartą jį pamačius. - Nuo 
manęs sklinda tavo kūno kvapas, - tarė jis, uostinėdamas savo pirštus ir 
šypsodamasis. 

Dani patiko matyti, kaip Darijui šypsantis žiba auksinis jo dantis. Jai 
patiko švelnūs, ant krūtinės želiantys jo plaukai. Patiko stiprios jo ran- 
kos, jo juokas ir tai, kad skverbdamasis į ją Darijus visada žiūrėdavo Da- 
neiris į akis ir tardavo jos vardą. 

— Tu gražus, - leptelėjo karalienė žiūrėdama, kaip Darijus aunasi rai- 
telio batus ir varsto jų raištelius. 

Kartais šį darbą Darijus leisdavo atlikti jai, Šiškt šiandien, rodos, nebu- 
vo tam nusiteikęs. Ir baty daugiau jam nevarstysiu... 

- Bet ne toks gražus, kad už manęs tekėtum. | 

Darijus nusikabino nuo vagio savo kardasaitį. 

— Kur eisi? 

— Į tavo miestą, - atsakė jis. - Išgersiu vieną kitą statinaitę vyno ir 
pasidairysiu, su kuo galėčiau susikivirčyti. Jau per ilgai nieko nesu nužu- 
dęs. Galbūt turėčiau paieškoti tavo sužadėtinio... 

Dani metė į jį pagalvę. 

— Palik Hizdarą ramybėje! 

— Kaip karalienė įsakys. Ar šiandien dvare priimsi prašytojus? 

— Ne. Rytoj jau būsiu ištekėjusi moteris, o Hizdaras bus mano kara- 
lius. Tai jo žmonės... 

- Vieni - jo, kiti - tavo. Tie, kuriuos išlaisvinai. 

— Priekaištauji man? 

- Kalbu apie tuos, kuriuos vadini savo vaikais. Jie nori pas motiną. 

— Priekaištauji. Tu man priekaištauji. 

- Tik truputį, širdele. Tai ar dvare priimsi prašytojus? 

— Galbūt. Po vestuvių. Kai įsiviešpataus taika. 

- Tas „po, apie kurį kalbi, niekada neateis. Turėtum audiencijų me- 
nėje priimti prašytojus. Mano naujokai netiki, kad iš tiesų egzistuoji. 
Tie, kurie iš Vėjo Nugairintųjų perėjo pas mane. Dauguma iš jų gimė 
ir užaugo Vesterose, o augdami prisiklausė daugybės pasakojimų apie 
Targarienus. Dabar bent vieną iš jų-tie vyrai nori pamatyti. Varlius turi 
tau dovaną. 

- Varlius? - nusijuokė Daneiris. - Kas jis toks? 

Darijus Naharis gūžtelėjo. 

— Jaunuolis iš Dorno. Jis tarnauja stuomeningo, Narsuoliu vadinamo 
riterio ginklanešiu. Sakiau jam, kad galėtų atiduoti dovaną man, o aš 
įteikčiau ją karalienei, bet jis nesutiko. 

— Ak, koks gudrus varliūkštis. „Atiduok man dovaną...“ - Daneiris 
sviedė į jį dar vieną pagalvę. - Ar kada nors būčiau tą dovaną išvydusi? 

Darijus pasiglostė savo vešlius, paauksuotus ūsus. 

— Ar drįsčiau vogti iš savo karalienės? Jei ta dovana būtų buvusi tavęs 
verta, būčiau ją atidavęs į tavo švelnias rankas. 

— Kaip savo meilės ženklą? 

— Nežinau. Bet tam jaunuoliui pasakiau, kad pats galės tau įteikti tą 
dovaną. Juk neleisi, kad Darijus Naharis taptų melagiu? 

Dani negalėjo jam atsakyti. 

- Jei taip nori... Rytoj atsivesk Varlių į dvarą. Ir jį, ir kitus. Vestero- 
siečius. 

Daneiris džiaugėsi galėsianti išgirsti bendrąja kalba šnekant ir kitus, 
ne tik serą Baristaną. 

— Kaip karalienė įsakys... 

Darijus šypsodamasis žemai nusilenkė, apsisuko ir, suplevėsavus ap- 
siausto skvernams, žengė iš miegamojo. 

Dani liko sėdėti sujauktuose pataluose apglėbusi kelius, tokia vieniša 
ir nelaiminga, kad negirdėjo, kaip, nešina duona, pienu ir figomis, į mie- 
gamąjį įtykino Misandėja. 

— Tavo malonybe... Ar sergi? Naktį girdėjau tave šaukiant. 

Dani paėmė figą. Vaisius btivo juodas, apvalainas, dar drėgnas nuo 
ryto rasos. Ar šauksiu ir leisdama naktis su Hizdaru? 

— Tikriausiai girdėjai kaukiant vėją. 

Ji atsikando figos, bet dabar, Darijui išėjus, vaisius prarado visą gar- 
dumą. Atsidususi Dani atsikėlė, šūktelėjo Iri, kad atneštų drabužį, ir iš- 
ėjo į terasą. 

Ją iš visų pusių supo priešai. Prie kranto nuolat stovėjo ne mažiau nei 
keliolika laivų. O tomis dienomis, kai atplaukę į krantą lipdavo kareiviai, 
jų būdavo beveik šimtas. Junkajiečiai jūra gabenosi net medžius. Ana- 
pus iškastų griovių jie statė katapultas, skorpionus ir aukštas svaidykles. 
Tyliomis naktimis Daneiris girdėdavo šiltame sausame ore dunksint 
kūjus. Bet apgulties bokštų jie nestato. Ir taranų nemeistrauja. Vadinasi, 
šturmuoti Mirino priešai neketino. Jie nutarė likti tolėliau nuo miesto 
sienų ir svaidyti į jas akmenis tol, kol badas ir siaučianti liga privers jos 
žmones pasiduoti. 

Hizdaras pasirūpins taika. Privalo pasirūpinti. 

Tą vakarą virėjai patiekė Daneiris ant atviros ugnies keptą ožkiuką su 
datulėmis ir morkomis, bet karalienė negalėjo praryti nė kąsnio. Vien pa- 
galvojusi, kad teks kautis už Miriną, ji vėl pasijuto baisiai nuvargusi. Bet 

užmigti sekėsi sunkiai net tuomet, kai grįžo Darijus, - toks girtas, kad 
vos besilaikė ant kojų. Vartydamasi ir blaškydamasi po plona antklode, 
Daneiris sapnavo, kad ją bučiuoja Hizdaras, tik... jo lūpos atrodė pamėly- 
nijusios ir šiurkščios, o kai įsiskverbė į ją, jo vyriškumas buvo šaltas kaip 
ledas. Susitaršiusiais plaukais, ji staiga atsisėdo sujauktuose pataluose. Jos 
kapitonas miegojo šalia ir vis dėlto... Dani jautėsi viena. Norėjo papurtyti 
jį, pažadinti, norėjo, kad Darijus ją apkabintų, pamylėtų, padėtų užmiršti, 
bet žinojo, kad, jei taip pasielgtų, jis tik šyptelėtų, nusižiovautų ir tartų: 
„Tai tebuvo sapnas, mano karaliene. Gulkis ir miegok.“ 

Užuot jį žadinusi, Daneiris apsivilko platų drabužį su gobtuvu ir išėjo 
į terasą. Sustojusi prie turėklų, apžvelgė jau daugybę kartų matytą, žemai 
plytintį miestą. Mirinas niekada nebuvo mano miestas. Čia niekada ne- 
buvo mano namai. | 

Brėkštanti šviesiai rožinė aušra užklupo Daneiris terasoje, miegančią 
ant žolės, užklotą menkos rasos antklode. 

- Pažadėjau Darijui šiandien priimti dvare prašytojus, - pažadinta 
pasakė Daneiris tarnaitėms. - Padėkite man surasti karūną. Ir paieško- 
kite plonų ir lengvų drabužių, kuriuos galėčiau apsivilkti. 

Po valandos ji nulipo į audiencijų menę. 

- Visi klaupkitės prieš Daneiris Audros Dukrą, Nedegančiąją, Miri- 
no karalienę, andalų, roinarų ir Pirmųjų Žmonių karalienę, Didžiosios 
Žolės jūros chalisę, Grandinių Traukytoją ir Drakonų Motiną, - skar- 
džiu balsu paskelbė Misandėja. 

Reznakas Mo Reznakas džiugiai šypsodamasis nusilenkė. 

- Tu kasdien vis gražesnė, Didingoji. Manau, būsimos vestuvės įžie- 
bė ugnį tavo akyse. O, mano spindulingoji karaliene! 

Dani atsiduso. 

— Kvieskite pirmąjį prašytoją. 

Ji taip seniai nesiteikė kelti kojos į audiencijų menę, kad dabar pra- 
šymų buvo nepakeliamai daug. Kitame menės gale buvo grūste prisi- 
grūdę žmonių, besipešančių dėl pirmumo. Kaip visada pirmoji į priekį 
žengė Galaza Galarė aukštai iškelta galva, paslėpusi veidą po tviskančiu 
žalsvu šydu. 

- Spindulingoji, būtų geriausia, jei galėtume pasikalbėti akis į akį. 

- Jei tik turėčiau laiko... - maloniai atsakė jai Dani. - Mat rytoj ište- 
ku. - Pastarasis jos susitikimas su Žaliąja Malonybe toli gražu nebuvo 
malonus. - Ko iš manęs nori? 

— Norėčiau pasišnekėti apie vieno kapitono perdėtą pasitikėjimą sa- 
vimi... 

Ji drįsta prabilti apie tai visiems girdint? - Dani pyktelėjo. Pripažįstu, 
žynė drąsi, bet jei mano, kad pakęsiu dar vieną priekaištų laviną, tai skau- 
džiai klysta. 

— Rudojo Beno Plumo išdavystė sukrėtė mus visus, - tarė karalie- 
nė, - bet tavo perspėjimas - pavėluotas. Esu tikra, kad dabar norėsi grįž- 
ti į savo šventyklą melsti taikos. 

Žalioji Malonybė nusilenkė. 

— Melsiuosi ir už tave. 

Dar vienas antausis.i. - rausdama pagalvojo Dani. 

Kaip karalienė ir tikėjosi, visi kiti prašymai buvo viena nuobodybė. Ji 
sėdėjo įsitaisiusi ant pagalvių, vienos kojos pirštais nekantriai tapnoda- 
ma į grindis. Vidurdienį Džiki atnešė jai lėkštę figų ir kumpio. Prašyto- 
jų srautui, rodės, nebus galo. Dviem iš tų, kuriuos ji išsiųsdavo iš dvaro 
besišypsančius, teko po vieną, kuris išeidavo užverktomis akimis arba 
kažką piktai bambėdamas. 

Darijus Naharis su naujaisiais Audrašauklių nariais, -'iš Vėjo Nu- 
gairintųjų pas jį perėjusiais vesterosiečiais, - pasirodė tik prieš saulėly- 
dį. Vienam iš daugybės prašytojų vis dar kažką monotoniškai kalbant, 
Dani susigriebė slapta į juos žvilgčiojanti. Jie - mano žmonės. O aš - 
teisėta jų karalienė. Tie vyrai atrodė nevalyvi, bet iš samdomų kala- 
vijuočių nieko kita ir negalėjai tikėtis. Jauniausias iš atvykėlių tikrai 
nebuvo vyresnis už ją daugiau kaip metais, o vyriausias neabejotinai 
buvo sulaukęs bent šešiasdešimties savo vardo dienų. Žvelgiant į juos, 
buvo matyti ir prabangos ženklų: ant žastų vyrai nešiojo auksines apy- 
rankes, vilkėjo šilkines tunikas, juosėjo sidabrinėmis kniedėmis puoš- 
tus kardasaičius. Matyt, ką nors apiplėšė. Bet jų drabužiai atrodė pa- 
prasti ir gerokai nudėvėti. 

Kai su Darijumi priešakyje jie priėjo arčiau, Daneiris pamatė, jog 
viena iš atvykėlių yra moteris, - augalota, šviesiaplaukė, su šarvais. Ka- 
pitonas pristatė ją kaip Gražiąją Merę, nors Dani nieku gyvu nebūtų pa- 
vadinusi jos gražia. Moteris buvo šešių pėdų ūgio, jai trūko ausies, nosis 
buvo lūžusi ir suplota, ant abiejų skruostų buvo matyti gilūs randai, be 
to, jos žvilgsnis buvo toks šaltas, kokio karalienė dar nebuvo regėjusi. 
O kiti... 

Hju Hangerfordas buvo lieknas ir paniuręs, ilgakojis, ovalaus veido, 
apsirengęs puošniais, bet apiblukusiais drabužiais. Veberis buvo neaukš- 
tas ir kresnas vyras su vorus vaizduojančiomis tatuiruotėmis ant galvos, 
krūtinės ir rankų. Raudonveidis Orsonas Stounas ir išstypėlis Liuciferis 
Longas tvirtino esantys riteriai. Vilas Miškinis net klūpodamas nesiliovė 
geidulingai žvilgčioti į karalienę. Diko Stro akys buvo mėlynos kaip ru- 
giagėlių žiedai, plaukai gelsvi kaip linų pluoštas, o jo šypsena kėlė neri- 
mą. Rudaplaukio Džeko veidą slėpė šiurkšti morkinė barzda, o jo kalbos 
nebuvo įmanoma suprasti. 

- Per savo pirmą mūšį jis nusikando pusę liežuvio, - paaiškino kara- 
lienei Hangerfordas. 

Dorniečiai iš šio būrio išsiskyrė. 

— Maloningoji karaliene, - tarė Darijus, - ši trijulė - tai Narsuolis, 
Džeroldas ir Varlius. 

Narsuolis buvo stambus ir aukštas, plika kaip akmuo galva, o jo ran- 
kos buvo tokios storos, kad būtų galėjęs drąsiai varžytis su Stipruoliu 
Belvasu. Džeroldas buvo lieknas ir aukštas jaunuolis saulės išblukinto- 
mis plaukų sruogomis ir linksmomis, melsvai žaliomis akimis. Galėčiau 
lažintis, kad ši šypsena pavergė ne vienos mergelės širdį. Jis vilkėjo puikų 
drabužį - švelnios rudos vilnos apsiaustą su gelsvu pamušalu. 

Varlium vadinamas ginklanešys iš šių trijų dorniečių buvo jauniau- 
sias ir atrodė kukliausiai. Tai buvo rimtas, kresnas, rudaplaukis ir ruda- 
akis vaikinas. Jo veidas buvo apskritas, kakta aukšta, smakras stambus, 
o nosis plati. Barzdos šerių patamsintais skruostais ir smakru, jis atrodė 
kaip berniukas, nusprendęs užsiželdinti pirmą gyvenime barzdą. Dani 
taip ir nesuprato, kodėl bičiuliai vadino jį Varlium. Gal jis geba nušokti 
toliau už kitus? 

- Kelkitės, - tarė ji. - Darijus man sakė, kad atkeliavote pas mus iš 
Dorno. Mano dvare dorniečiai visuomet laukiami. Saulės Ietis liko išti- 
kima mano tėvui net tada, kai Grobikas atėmė iš jo sostą. Kol pas mane 
atkeliavote, tikriausiai patyrėte nemažai pavojų? 

- Per daug, - prabilo Džeroldas - gražuolis saulės išblukintomis 
plaukų sruogomis. - Iš Dorno išvykome šešiese, tavo malonybe. 

— Apgailestauju dėl jūsų netekčių. - Karalienė atsisuko į stuomenin- 
gąjį Džeroldo bendrakeleivį. - Narsuolis - gana keistas vardas... 

— Pravardė, tavo malonybe. Gavau ją, kai keliavome laivais. Išplaukus 
iš Volančio, visą kelionę mane kamavo jūros liga. Vėmiau ir... Na, dau- 
giau gal nepasakosiu... 

Dani tyliai nusijuokė. 

— Rodos, numanau, kaip jauteisi, sere. Juk tu seras, ar ne? Darijus 
sako, kad esi riteris. 

- Tiesą sakant, tavo malonybe, mes visi trys riteriai. 

Dani atkreipė dėmesį į Darijaus veide šmėstelėjusį pyktį. Jis to neži- 
nojo. 

— Riterių man reikia, - tarė ji. 

Bet serui Baristanui tai pasirodė įtartina. ; 

— Taip toli nuo Vesteroso bet kas gali sakytis esąs riteris. Ar esate pa- 
siruošę kalaviju arba ietimi įrodyti, kad sakote tiesą? 

- Jei reikės, įrodysime, - linktelėjo Džeroldas, - nors nedrįsčiau tvir- 
tinti, jog kuris nors iš mūsų gali lygintis su Baristanu Narsiuoju. Tavo 
malonybe, maldauju atleisti, bet atkeliavome pas tave pasivadinę neti- 
krais vardais. 


ŠOKIS SU DRAKONAIS 45 


— Kadaise pažinojau vyrą, kuris pasielgė taip pat, - tarė Dani, - žmo- 
gų, pasivadinusį Arstanu Žilabarzdžiu. Ką gi, gal atskleisite man tikruo- 
sius savo vardus? 

— Mielai, tik... jei galėtume maldauti karalienės malonės... Gal kur 
nors netoliese yra kita menė, kurioje akių ir ausų mažiau? 

Vienas žaidimas nesibaigia, o jau prasideda kitas. 

- Jei taip norite... Skahazai, išvaryk prašytojus iš menės. 

Plikis riktelėjo kelis įsakymus. Likusį darbą padarė jo Bronziniai 
Žvėrys: išprašė kitus vesterosiečius ir tą dieną susirinkusius prašytojus iš 
audiencijų menės. Liko tik Daneiris patarėjai. 

— O dabar, - vėl prabilo Dani, - prašyčiau prisistatyti. 

Jaunas ir gražus vaikinas, vardu Džeroldas, nusilenkė. 

- Esu seras Geris Drinkvoteris, tavo malonybe. Mano kalavijas pri- 
klauso tau. 

Narsuolis sukryžiavo rankas ant krūtinės. 

- Ir mano karo kūjis. Aš - seras Arčibaldas Ironvudas. 

— O'tu, sere? - pasiteiravo karalienė Varlium pasivadinusio vaikino. 

- Jei tavo malonybė leis, gal galėčiau pirma įteikti dovaną? 

- Neprieštarausiu, - pagauta smalsumo sutiko Daneiris, bet, vos tik 
Varlius žingtelėjo į priekį, Darijus Naharis pastojo jam kelią ir ištiesė 
pirštine apmautą ranką. 

— Duok tą dovaną man. 

Kresnasis jaunuolis akmeniniu veidu pasilenkė, atsirišo batą ir iš už 
slapto vidinio atvarto ištraukė pageltusį pergamento ritinėlį. 

— Tai - tavo dovana? Pergamento skiautė? - Darijus grybštelėjo per- 
gamentą dorniečiui iš rankų, išvyniojo ir prisimerkęs įsistebeilijo į ant- 
spaudus bei parašus. - Labai gražus, visas auksinis ir papuoštas kaspi- 
nais, bet tų vesterosietiškų keverzonių neįskaitau. 

— Duok pergamentą karalienei, - įsakmiai liepė seras Baristanas. - 
Tuoj pat. 

Dani pajuto menėje kylant pykčio bangą. 

- Aš tik jauna mergina, o jaunos merginos turi gauti savo dovanas, - 
žaismingai tarė ji. - Prašau, Darijau, neerzink manęs. Duok šen perga- 
mentą. 

Dokumentas buvo parašytas bendrąja kalba. Karalienė ritinėlį iš- 
čius sero Vilemo Dario vardą, jai suspurdėjo širdis. Ji perskaitė perga- 
mentą vieną, paskui - antrą kartą. 

- Ar galėtume sužinoti, kas pergamente rašoma, tavo malonybe? - 
paklausė seras Baristanas. 

- Tai - slapta sutartis, - atsakė jam Dani, - sudaryta Bravose, kai bu- 
vau dar visai maža mergaitė. Mūsų vardu ją pasirašė seras Vilemas Da- 

ris, kuris išgabeno mudu su broliu iš Drakono Uolos, Grobiko žmonėms 
dar nespėjus mudviejų sučiupti. Dorno vardu šią sutartį pasirašė princas 
Oberinas Martelis, o liudininku buvo Bravoso Jūrų Lordas. - Daneiris 
padavė pergamentą serui Baristanui, kad pats pasiskaitytų. - Sutartyje 
rašoma, kad ši sąjunga turi būti sutvirtinta santuoka. Atsidėkodamas 
Dornui už pagalbą verčiant iš sosto Grobiką, mano brolis Viseiris pasi- 
žada, kad princo Dorano duktė Ariana taps jo karaliene. 

Senasis riteris atidžiai perskaitė dokumentą. 

- Jei Robertas apie šią sutartį būtų žinojęs, jis būtų su žeme sulygi- 
nęs Saulės Ietį, kaip kadaise sulygino Paiką, ir ant mietų pamovęs prin- 
co Dorano, Raudonosios Angies ir... tikriausiai net Dorno princesės 
galvas. 

- Be abejo. Dėl to princas Doranas ir nusprendė šios sutarties nevie- 
šinti, - pritarė jam Daneiris. - Jei mano brolis Viseiris būtų žinojęs, kad 
jo laukia Dorne princesė, jis būtų išplaukęs į Saulės Ietį tą pačią dieną, 
kai sulaukė vedyboms tinkamo amžiaus. 

- Ir rizikavęs, kad virš jo ir Dorno galvos iškiltų Roberto karo kū- 
jis, - pridūrė Varlius. - Mano tėvas sutiko palaukti dienos, kai princas 
Viseiris sutelks savo kariuomenę. 

— Tavo tėvas? 

- Princas Doranas. - Vaikinas priklaupė priešais Daneiris. - Tavo 
malonybe, turiu garbės būti Kventinas Martelis, Dorno princas ir ištiki- 
miausias tavo valdinys. 

Dani nusijuokė. 

Dorno princas staiga išraudo kaip vėžys, o karalienės dvariškiai ir 
patarėjai suglumę susižvalgė. 

- Spindulingoji... - sutrikęs giskarų kalba paklausė Skahazas Plikis, — 
kodėl juokiesi? 

- Jis pasivadino Varlium, - paaiškino Dani, - ir ką tik sužinojome, 
kodėl. Septyniose Karalystėse vaikams sekamos pasakos apie varles, ku- 
rios, pabučiuotos joms skirtų mylimųjų, tampa žavingais princais. - Ir 
karalienė, šypsodamasi Dorno riteriams, vėl ėmė kalbėti bendrąja kal- 
ba. - Sakyk, prince Kventinai, gal tu užkerėtas? 

- Ne, tavo malonybe. 

— Taip ir maniau. - Nei užkerėtas, nei kerintis. Gaila; kad princas jis, 
o ne tas plačiapetis ir šviesiaplaukis jaunuolis. - Ir vis dėlto atvykai tikė- 
damasis bučinio. Ketini mane vesti, ar ne? Padovanojai man... save. Jei 
noriu Dorno paramos, šią sutartį vedybomis turi patvirtinti ne Viseiris 
ir tavo sesuo, 0 mudu. 

— Mano tėvas puoselėjo viltį, kad galbūt manęs neatstumsi. 

Darijus Naharis pašaipiai prunkštelėjo. 

— Tu man panašus į šunytį. Karalienei reikia, kad šalia būtų vyras, o 
ne inkščiantis pienburnis. Tokios moters kaip Daneiris tu nevertas. Ar 
apsilaižęs lūpas vis dar jauti motinos pieno skonį? 

Išgirdus šiuos žodžius, sero Gerio Drinkvoterio veidas apsiniaukė. 

- Galvok, ką šneki, kalavijuoti. Kalbi su Dorno princu. 

- Ir, kaip suprantu, su jo žindyve. 

Darijus nykščiais perbraukė savo kalavijų rankenų buožes ir grės- 
mingai nusišypsojo. 

Skahazas susiraukė ir dėbtelėjo taip, kaip gebėjo tik jis. 

— Dornui šis berniukas tiktų, bet Mirinui reikia karaliaus, kurio gys- 
lomis tekėtų giskarų kraujas. 

— Apie Dorną esu girdėjęs, - įsiterpė Reznakas Mo Reznakas. - Dor- 
nas - tai smėlis, skorpionai ir pliki, raudoni, saulės kaitinami kalnai. 

Princas Kventinas jam atšovė: 

- Dornas - tai penkiasdešimt tūkstančių iečių ir kalavijų, pasiruošu- 
sių tarnauti mūsų karalienei. 

- Penkiasdešimt tūkstančių? - nusišaipė Darijus. - Aš daugiau nei 
trijų tūkstančių nesuskaičiuoju. 

- Gana, - sudraudė vyrus Daneiris. - Princas Kventinas, norėdamas 
įteikti man šią dovaną, apkeliavo pusę pasaulio, tad neketinu šiurkščiai 
su juo elgtis. - Ir ji kreipėsi į dorniečius: - O kad būtumėte atkeliavę pas 
mane prieš metus! Dabar jau pasižadėjau tekėti už kilniojo Hizdaro Zo 
Lorako. 

Seras Geris tarė: 

— Dar ne vėlu... 

- Vėlu ar ne vėlu, spręsiu aš pati, - atsakė Daneiris. - Reznakai, pa- 
sirūpink, kad princas ir jo palyda būtų apgyvendinti menėse, tinka- 
mose apsistoti tokios aukštos kilmės svečiams, ir kad visi jų norai būtų 
pildomi. 

— Kaip įsakysi, Spindulingoji... 

Karalienė atsistojo. 

- Ką gi, šiandien reikalus baigėme. 

Darijus ir seras Baristanas laiptais nulydėjo karalienę į jos kambarius. 

— Tai viską iš esmės keičia, - tarė senasis riteris. 

- Tai visiškai nieko nekeičia, - Iri imant jai nuo galvos karūną, pa- 
prieštaravo Dani. - Kokia man nauda iš trijų vyrų? 

- Trijų riterių, - priminė jai Selmis. 

- Iš trijų melagių, - niūriai burbtelėjo Darijus. - Jie mane apgavo. 

- Neabejoju, kad ir papirko. 

Darijus Naharis nė nesivargino to neigti. Dani išskleidė pergamentą 
ir dar kartą atidžiai perskaitė sutartį. Bravosas... Sutartis buvo pasirašyta 

Bravose tuo metu, kai gyvenome name su raudonomis durimis. Kodėl ją 
apėmė toks keistas jausmas? 

Staiga Daneiris prisiminė sapnuotą košmarą. Kartais sapnai atsklei- 
džia tiesą. Galbūt tas košmaras reiškė, kad Hizdaras Zo Lorakas dirba 
burtininkams? Gal tas sapnas buvo jai skirta žinia? Galbūt dievai norėjo 
jai pasakyti, kad atstumtų Hizdarą ir tekėtų už šio Dorno princo? Ji dar 
kažką prisiminė, tik miglotai. 

— Sere Baristanai, koks yra Martelių giminės ženklas? 

- Ieties perverta skaisti saulė. 

Saulės sūnus... - Ją nukrėtė šiurpas. 

— Šešėliai ir šnabždesiai. - Ką dar sakė Kveitė? Palša kumelė ir saulės 
sūnus. Dar ten buvo liūtas ir drakonas. O gal drakonas - tai aš? „Saugokis 
išsikvėpinusio senešalo.“ Tai ji prisiminė. - Sapnai ir pranašystės. Kodėl 
jos visuomet būna įvilktos į mįslių rūbą? Negaliu to pakęsti. Ak, išeik, 
sere. Rytoj mano vestuvės. 

Tą naktį Darijus paėmė ją visais įmanomais būdais, kuriais tik vyras 
gali paimti moterį, ir Daneiris mielai jam atsidavė. Paskutinį kartą, jau 
tekant saulei, Dani burna pažadino kapitono lytį, kaip kadaise ją buvo 
išmokiusi Dorėja, o tada ėmė joti taip smarkiai, kad vėl ėmė kraujuoti jo 
žaizda, ir malonumo akimirką Daneiris nebūtų galėjusi pasakyti, ar jis 
buvo įsiskverbęs į ją, ar ji - į Darijų. 

Bet jos vestuvių rytą pakilo ne tik saulė: pakilo iš lovos ir Darijus Na- 
haris, o pakilęs apsivilko drabužius ir prisijuosė kardasaitį su dviem tvis- 
kančiomis auksinėmis ištvirkėlėmis. 

- Kur eini? - paklausė jo Dani. - Šiandien draudžiu tau joti į grobia- 
mąjį žygį. 

— Mano karalienė labai žiauri, - tarė kapitonas. - Jei negaliu žudyti 
priešų, kaip turėčiau linksmintis, kol vyks tavo vestuvės? 

- Šiandien vakare priešų nebeturėsiu. 

— Diena dar tik aušta, mieloji karaliene. Ji bus ilga. Tikrai pakaks lai- 
ko paskutiniam žygiui. Parnešiu tau vestuvinę dovaną - Rudojo Beno 
Plumo galvą. 

— Kad man daugiau jokių galvų! - subarė Darijų karalienė. - Kadaise 
dovanodavai man gėlių. 

— Dabar gėles tegul dovanoja Hizdaras. Tiesa, jis ne toks, kad pasi- 
lenktų ir nuskintų žydinčią kiaulpienę, bet turi tarnų, kurie mielai pada- 
rys tai už jį. Ar jau galiu eiti? 

— Ne. - Daneiris norėjo, kad Darijus pasiliktų ir ją apkabintų. Vie- 
ną gražią dieną jis išeis ir negrįš, dingtelėjo jai. Vieną dieną jam krūti- 
nę pervers šaulio paleista strėlė arba jį užpuls dešimt ietimis, kalavijais 
ir kirviais ginkluotų vyry, dešimt apsišaukėlių didvyrių. Penki iš jų mirs, 
bet tos mirtys jos sielvarto nepalengvins. Vieną gražią dieną aš jį prara- 

siu, kaip kad praradau savo saulę ir žvaigždę. Bet, maldauju, dievai, ne 
šiandien. - Grįžk, nusilenk ir pabučiuok mane. - Dar niekas jos nebuvo 
bučiavęs taip, kaip Darijus Naharis. - Esu tavo karalienė ir įsakau mane 
išdulkinti. 

Šiuos žodžius Daneiris ištarė juokais, bet Darijaus žvilgsnis staiga 
tapo šaltas. 

— Dulkinti karalienę - karaliaus darbas. Kai susituoksite, kilnusis 
Hizdaras galės jo imtis. O jei paaiškės, kad tokiam sunkiam darbui jis 
per daug kilmingas, tarnai mielai jį pavaduos. Arba galbūt pasikviesi į 
lovą tą dornietį vaikiną ir jo gražuolį draugą. Kodėl ne? 

Taip taręs, Darijus išėjo iš miegamojo. 

Jis jos į grobiamąjį žygį, suprato Dani, ir jei nuręs Benui Plumui galvą, 
atneš ją į vestuvių puotą ir numes man po kojomis. Sergėk mane, Septyne- 
te. Kodėl jis negalėjo būti nors kiek kilmingesnis? 

Kapitonui išėjus, Misandėja atnešė karalienei kuklius pusryčius, - 
ožkų sūrio ir alyvuogių, o desertui - razinų. 

- Šįryt tavo malonybė turi ko nors užkąsti, vien išgerti vyno nepa- 
kaks. Esi tokia liauna, o šiandien tau tikrai reikės daug jėgų. 

Girdėdama šiuos žodžius iš tokios smulkutės mergaitės lūpų, Danei- 
ris nusijuokė. Ji taip pasitikėjo jaunąja raštininke, kad pamiršo, jog Mi- 
sandėjai neseniai suėjo vos vienuolika metų. Jiedvi drauge papusryčiavo 
terasoje. Dani kramsnojant alyvuogę, mergaitė iš Naato pakėlė į karalie- 
nę išlydyto aukso spalvos akis ir tarė: 

— Dar ne vėlu jiems pranešti, kad apsigalvojai. 

Deja, per vėlu, nuliūdusi pagalvojo karalienė. 

— Hizdaro gyslomis teka senos ir kilmingos giminės kraujas. Mūsų 
santuoka suvienys mano išlaisvintuosius ir jo valdinius. Mudviem susi- 
vienijus, susivienys ir miesto gyventojai. | 

— Tavo malonybė kilniojo Hizdaro nemyli. Ši mano, kad mieliau te- 
kėtum už kito vyro. 

Šiandien neturėčiau galvoti apie Darijų. 

- Karalienė myli tą, kurį privalo mylėti, o ne tą, kurį nori. - Ji pasiju- 
to praradusi apetitą. - Išnešk maistą, - liepė ji Misandėjai. - Man laikas 
maudytis. 

Po maudynių, Džiki rankšluosčiu atsargiai šluostant Daneiris odą, 
nešina tokaru atėjo Iri. Dani pavydėjo dotrakių merginoms dukslių, iš 
gelsvai rusvo šilko pasiūtų kelnių ir spalvingų liemenių. Joms, vilkin- 
čioms šiuos drabužius, dieną buvo gerokai vėsiau nei jai, vilkinčiai toka- 
rą sunkiais, smulkiais perlais nusagstytais kraštais. 

— Prašau, padėkite man apsivynioti šį apdarą. Pati su visais šiais per- 
lais nesusitvarkysiu... 

Daneiris žinojo, kad turėtų nekantriai laukti vestuvių ceremonijos ir 
pirmosios nakties. Ji prisiminė naktį po savo pirmų vestuvių, kai virš 
galvos spindint keistoms žvaigždėms chalas Drogas atėmė jai nekaltybę; 
prisiminė, kokia ji buvo išsigandusi ir... susijaudinusi. Ar likusi akis į akį 
su Hizdaru jausis taip pat? Ne. Nebesu tokia jauna mergaitė, o jis nėra 
mano saulė ir žvaigždė. 

Iš vidinių piramidės menių grįžo Misandėja. 

— Reznakas ir Skahazas maldauja tavo malonybės suteikti jiems gar- 
bę ir leisti palydėti tave į Gailestingumo šventyklą. Reznakas liepė pa- 
ruošti tavo palankiną. 

Miesto gatvėmis miriniečiai retai jodavo raiti. Mieliau rinkdavosi pa- 
lankinus, taip pat atvirus arba dengtus neštuvus, kuriuos, užsikėlę ant 
pečių, nešdavo jų vergai. 

- Arkliai pridergia gatves, - kartą pasakė jai vienas iš Zakų giminės 
vyrų, - O vergai ne. 

Dani vergus išlaisvino, bet miesto gatvės, kaip ir anksčiau, buvo už- 
kimštos palankinų ir atvirų bei dengtų neštuvų ir jie nebuvo tokie stebu- 
klingi, kad savaime skrietų oru. 

- Šiandien pernelyg karšta, kad būtų galima užsidaryti palankine, - 
pasakė Dani. - Pabalnokite mano Sidabrę. Neketinu pas savo lordą su- 
tuoktinį keliauti nešikams ant nugaros. 

— Tavo malonybe, - įsiterpė Misandėja, - šiai labai gaila, bet vilkėda- 
ma tokarą joti negali. | 

Mažoji raštininkė, kaip paprastai, buvo teisi. Tokaras nebuvo raite- 
liams skirtas drabužis. Dani susiraukė. 

- Jei taip sakai... Bet ir į palankiną nesėsiu. Tūnodama už tų portjerų 
uždusiu. Liepk jiems paruošti dengtus neštuvus. 

Jei būtinai reikia, kad prisisegtų ilgas ausis, tai visi triušiai turi ją ma- 
tyti. 

Dani nulipus laiptais, Reznakas ir Skahazas puolė prieš ją ant kelių. 

- O Šlovingoji, tu taip spinduliuoji, kad apakinsi kiekvieną vyrą, drį- 
susį į tave pažvelgti, - prabilo Reznakas. Senešalas vilkėjo rudą tokarą 
auksiniais kraštais. - Hizdarui Zo Lorakui labai pasisekė, kad veda tave, 
o tau, drįstu sakyti, labai pasisekė, kad už jo išteki. Ši santuoka išgelbės 
mūsų miestą, pamatysi. 

- Meldžiamės, kad taip ir būtų. Noriu atsodinti alyvmedžius ir su- 
laukti iš jų alyvuogių derliaus. 

Argi svarbu, kad Hizdaro bučiniai man nepatinka? Užtat taika patiks. 
Kas aš: karalienė ar paprasta moteris? 

- Žmonių šiandien susirinks kaip musių. 

Plikis vilkėjo juodą dukslų drabužį klostuota apačia, buvo užsisegęs 
gauburiuotus krūtinės šarvus, o paspaudęs po pažastimi laikė bronzinį, 
gyvatės galvą vaizduojantį šalmą. 

- Ar turėčiau bijoti musių? Bronziniai Žvėrys apgins mane nuo visų 
pavojų. 

Žemutiniame Didžiosios piramidės aukšte nuolat tvyrojo prieblan- 
da. Trisdešimties pėdų storumo sienos slopino gatvėse kylantį triukšmą 
ir neleido skverbtis karščiui, tad viduje tvyrojo prietema ir buvo vėsu. 
Prie vartų išsirikiavo jos palyda. Arkliai, mulai ir asilai buvo laikomi ar- 
klidėse prie vakarinės sienos, drambliai - prie rytinės. Kartu su pirami- 
de Dani atiteko ir šie trys didžiuliai keisti gyvūnai. Drambliai jai rodėsi 
panašūs į plikus pilkus mamutus, tik jų iltys buvo patrumpintos ir pa- 
auksuotos, o akys liūdnos. 

Stipruolį Belvasą ji rado valgantį vynuoges, o serą Baristaną žiūrintį, 
kaip arklininkas veržia balno pavaržą jo obuolmušiui žirgui. Kartu su 
juo buvę trys dorniečiai susijaudinę šnekėjosi, bet karalienei pasirodžius 
nutilo. Jų princas priklaupė. 

- Tavo malonybe, maldauju... Mano tėvui trūksta jėgų, bet jo ištiki- 
mybė tau nė trupučio nesumenko. Jei mano asmuo arba elgesys tau ne- 
patiko, labai apgailestauju, bet... | 

- Gal būtum toks malonus, sere, ir dėl manęs pasidžiaugtum? - pa- 
prašė Daneiris. - Šiandien mano vestuvės. Neabejoju, kad Geltonajame 
mieste visi šoks. - Ji atsiduso. - Kelkis, mano prince, ir nusišypsok. Ateis 
diena, kai grįšiu į Vesterosą atsiimti savo tėvo sosto, ir tada man reikės 
Dorno pagalbos. Tačiau šiandien junkajiečiai laiko mano miestą apjuosę 
plieniniu apsiausties žiedu. Gali būti, kad žūsiu nespėjusi pamatyti savo 
Septynių Karalysčių. Hizdaras gali mirti. O Vesterosą gali pasiglemžti 
jūros bangos. - Dani švelniai pabučiavo jam į skruostą. - Eikš. Man jau 
laikas žengti prie altoriaus. 

Seras Baristanas padėjo karalienei įlipti į dengtus neštuvus. Kventi- 
nas vėl prisidėjo prie jį atlydėjusių dorniečių. Stipruolis Belvasas riktelė- 
jo sargybiniams atverti vartus ir Daneiris Targarien buvo išnešta į saulę. 
Šalia dengtų neštuvų raitas ant obuolmušio jojo Selmis. 

- Sakyk, - procesijai pasukus prie Gailestingumo šventyklos, užkal- 
bino Dani senąjį riterį, - ar mano tėvas ir motina galėjo gyventi taip, 
kaip jiems liepė širdis, ir patys nuspręsti, ką imti į žmonas ir už ko tekėti? 

- Tai buvo labai seniai. Tavo malonybė negali to Žinoti. 

- Bet tu žinai. Pasakyk man. 

Senasis riteris nuleido galvą. 

- Tavo karalienė motina niekada nepamiršo savo pareigos. - Su auk- 
so ir sidabro šarvais, su baltu, nuo pečių laisvai krentančiu apsiaustu jis 

atrodė dar gražus vyras, bet kalbėjo taip, tarsi būtų palaužtas sielvarto, 
tarsi kiekvienas žodis būtų akmuo, kurį jam reikia perlipti. - Tačiau kar- 
tą, kai buvo dar mergina... įsimylėjo jauną riterį, kilusį iš audrų kraštų, 
kuris turnyre pasipuošė jos palankumą reiškiančia skepeta ir paskelbė ją 
meilės ir grožio karaliene. Bet ta meilė ilgai netruko. 

— Kas nutiko tam riteriui? 

— Kai tavo ledi motina ištekėjo už tavo tėvo, jis metė riterystę. Vėliau 
tas vyras tapo labai dievobaimingas ir vis sakydavo, jog karalienę Relą jo 
širdyje gali pakeisti tik Mergelė. Žinoma, jo aistra buvo nederama. Žem- 
valdys riteris negali būti karališko kraujo princesės sutuoktinis. 

O Darijus Naharis - tik samdomas kalavijuotis, nevertas prisegti pen- 
tinų net žemvaldžiui riteriui. 

- O mano tėvas? Ar buvo moteris, kurią jis mylėjo labiau už savo ka- 
ralienę? 

Sėdėdamas balne, seras Baristanas pasimuistė. 

- Ne... nemylėjo. Gal geriau būtų sakyti „geidė“, bet... tai buvo tik 
gandai, skalbėjų ir arklininkų šnekos. 

— Papasakok. Nepažinojau savo tėvo. Noriu žinoti apie jį viską. Ir 
gera, ir... visa kita. 

- Kaip įsakysi. - Baltasis riteris ėmė kalbėti, kiekvieną žodį gerai pa- 
sverdamas. - Princas Eiris... jis, būdamas visai jaunas, įsimylėjo vieną 
ledi iš Kasterlių Uolos, Taivino Lanisterio pusseserę. O kai ji ištekėjo už 
Taivino, tavo tėvas per vestuvių puotą padaugino vyno ir... svečiai girdė- 
jo jį sakant, girdi, labai gaila, kad lordo teisė praleisti su nuotaka pirmąją 
naktį yra panaikinta. Tai buvo tik nevykęs apsvaigusio jaunuolio pokš- 
tas, ir nieko daugiau, bet Taivinas Lanisteris ne iš tų, kurie numoja ranka 
į tokius žodžius ir... į gašlų elgesį, kuriuo tavo tėvas per gultuves atkreipė 
visų dėmesį. - Seras Baristanas nuraudo. - Jau ir taip per daug papasa- 
kojau, tavo malonybe. Aš... 

- Sveika, maloningoji karaliene! 

Prie jos procesijos prisigretino dar viena ir, įsitaisęs savo dengtuo- 
se neštuvuose, Hizdaras Zo Lorakas nusišypsojo savo būsimai žmonai. 
Mano karalius. Dani pasvarstė, kur dabar Darijus Naharis ir ką jis veikia. 
Jei čia būtų knygos verta istorija, vos mums pasiekus šventyklą, jis atjotų 
kaip vėjas paveržti manęs iš Hizdaro. 

Nusidriekusios viena šalia kitos, karalienės ir Hizdaro Zo Lorako 
procesijos palengva traukė per Miriną, kol pagaliau visiems jiems prieš 
akis iškilo tolumoje dunksanti Gailestingumo šventykla auksiniais, sau- 
lėje tviskančiais kupolais. Kaip gražu, mėgino įtikinti save karalienė, 
bet širdies gelmėse jautėsi kaip jauna, paika, susivaldyti neįstengianti ir 
Darijaus besižvalganti mergina. Jei jis tave mylėtų, atjotų, išsitrauktų ka- 
laviją ir jėga tave išsigabentų, kaip kadaise Reigaras pasigrobė šiaurietę 

merginą, primygtinai kuždėjo širdies gilumoje tūnanti mergaitė, tačiau 
karalienė suprato, jog tai būtų kvailystė. Net jei jos kapitonas būtų visiš- 
kai pametęs galvą ir pamėginęs tai padaryti, Bronziniai Žvėrys būtų jį 
sukapoję anksčiau, nei būtų spėjęs prisiartinti prie jos per šimtą jardų. 

Lauke, prie šventyklos durų, jų laukė Galaza Galarė, apsupta būrio 
savo seserų, vilkinčių bdltus, rožinius ir raudonus, mėlynus, auksinius 
ir violetinius drabužius. Seserų gretos praretėjo. Dani pasižvalgė Ezaros, 
bet jos nepamatė. Ar gali būti, kad kruvinoji pasiglemžė ir jos gyvybę? 
Nors karalienė astaporiečius paliko už miesto sienų mirti badu, kad tik 
kruvinoji neplistų, vis dėlto jos sustabdyti nepavyko. Bjauri liga kirto 
daug kam: ir išlaisvintiesiems, ir samdomiems kalavijuočiams, ir Bron- 
ziniams Žvėrims, ir net dotrakiams. Tik Grynuoliai kol kas laikėsi. Kara- 
lienė meldėsi, kad blogiausia jau būtų praėję. 

Malonybės atnešė dramblio kaulo krėslą ir auksinį dubenį. Grakš- 
čiai pakėlusi tokaro skvernus, kad neužmintų ant perlais puoštų dra- 
bužio kraštų, Daneiris Targarien atsisėdo į prabangiu aksomu aptrauk- 
tą minkštą krėslą, o Hizdaras Zo Lorakas atsiklaupė, atrišo karalienei 
sandalus ir, giedant penkioms dešimtims eunuchų bei stebint dešimčiai 
tūkstančių akių, nuplovė jai kojas. Jo rankos švelnios, šiltam kvapniam 
aliejui srūvant tarpupirščiais, mąsliai pagalvojo Daneiris. Jei švelni ir šir- 
dis, tikriausiai ilgainiui jį pamėgsiu. 

Kai jos pėdos jau buvo švarios, Hizdaras nušluostė jas minkštu 
rankšluosčiu, apavė ir vėl užrišo sandalus, o tada padėjo karalienei at- 
sistoti. Susikibę už rankų, jiedu nusekė paskui Žaliąją Malonybę į šven- 
tyklą, kurioje tvyrojo sodrus smilkalų kvapas, o nišose, apgaubti šešėlių, 
stovėjo Giso dievai. 

Po keturių valandų jie išėjo iš šventyklos jau kaip vyras ir žmona, jų 
riešus ir kulkšnis jungė aukso grandinės. 


JONAS 


aralienė Selisa į Juodąją pilį persikėlė kartu su dukterimi, jos juok- 

dariu, savo tarnaitėmis bei kompanionėmis ir su palyda, kurią su- 
darė penkios dešimtys riterių, prisiekusių kalavijų ir kovų meistrų. Visi 
jie - karalienės vyrai, priminė sau Jonas. Na ir kas, kad priklauso Selisos 
palydai, iš tiesų jie tarnauja Melisandrai. Kad jie atvyks, raudonoji žynė 
jam pasakė beveik visa para anksčiau, nei tą pačią žinią iš Rytų sargybos 
atnešė atskridęs varnas. 

"Karalienę ir jos žmones Jonas, lydimas Šilkinio, Bouveno Maršo ir 
dar kelių sargybinių ilgais juodais apsiaustais, pasitiko prie arklidžių. Jei 
bent pusė to, ką buvo girdėjęs šnekant apie karalienę, buvo tiesa, sutikti 
ją be savos palydos nederėjo. Mat tuomet karalienė Selisa būtų galėjusi 
palaikyti jį arklininku ir įbrukti į rankas savo žirgo vadeles. 

Nuo sniego apsunkę debesys pagaliau nuslinko į pietus ir leido jiems 
atsikvėpti. Klaupdamasis prieš šią pietietę karalienę, Jonas Snou ore net 
pajuto menką šilumą. 

- Tavo malonybe. Juodoji pilis sveikina atvykus tave ir tavo palydą. 

Karalienė Selisa stovėdama pažvelgė į klūpantį Joną. 

— Dėkoju. Prašyčiau nuvesti mane pas lordą vadą. 

- Šias garbingas pareigas broliai patikėjo man. Esu Jonas Snou. 

— Tu? Girdėjau kalbant, kad esi jaunas, bet... - Karalienės Selisos vei- 
das buvo suvargęs ir išblyškęs. Ant galvos ji buvo užsidėjusi raudono 
aukso karūną liepsnų smaigaliais, tokią pačią, kokią nešiojo ir Stanis. - 
Gali keltis, lorde Snou. Čia mano duktė, Šairinė. 

- Princese... - nusilenkdamas pasisveikino Jonas. Šairinė ir šiaip jau 
nebuvo graži, bet dar labiau ją bjaurojo pilka žvynelinė, nuo kurios jos 
kaklas ir dalis skruosto buvo sustingę, o jų oda papilkėjusi ir sutrūkinė- 
jusi. - Aš ir mano broliai - tavo paslaugoms, - tarė jis mergaitei. 

Šairinė nuraudo. 

— Ačiū, milorde. 

- Tikiuosi, pažįsti mano giminaitį, serą Akselį Florentą? - paklausė 
karalienė. 

— Teko susipažinti, bet tik per varną. - Ir iš ataskaitos. Iš laiškų, ku- 
riuos jis gavo iš Rytų sargybos prie jūros, apie Akselį Elorentą sužinojo 
gana daug, bet gero įspūdžio apie šį vyrą jie tikrai nepadarė. - Sere Ak- 
sel... 

— Lorde Snou... 

Florentas buvo kresnas, trumpomis kojomis ir plačia krūtine. Šiurkš- 
tūs barzdos šeriai žėlė ant skruostų ir smakro, o iš ausų ir šnervių taip 
pat lindo plaukai. 

- Ir mano ištikimieji riteriai, - pridūrė karalienė Selisa. - Seras Nar- 
bertas, seras Benetonas, seras Briusas, seras Patrikas, seras Dordenas, 
seras Malegornas, seras Lambertas ir seras Perkinas. 

Vardijami riteriai paeiliui nusilenkė. Pristatyti savo juokdario kara- 
lienė nesiteikė, bet jo raguota kepurė buvo papuošta karvių varpeliais, 
o ant putlių skruostų ištatuiruotas spalvingas juokdario kostiumo fra- 
gmentas, tad neatkreipti į jį dėmesio tiesiog negalėjai. Margaveidis. Apie 
jį laiškuose užsiminė ir Koteris Paikas. Jis tvirtino, kad tas vaikinas - 
pusgalvis. 

Tada karalienė pamojo prieiti dar vienam keistam savo palydos na- 
riui, - aukštam ir liesam kaip šakalys vyrui, kurio ūgį dar pabrėžė ant 
galvos pūpsanti, labai įdomi, tripakopė, iš raudono veltinio pasiūta ke- 
purė. 

— O štai ir garbusis Tichas Nestoris, Bravoso Geležies banko pasiun- 
tinys, kuris čia atkeliavo derėtis su jo malonybe karaliumi Staniu. 

Bankininkas kilstelėjo kepurę ir grakščiai nusilenkė. 

- Lorde vade... Dėkoju tau ir tavo broliams už svetingumą. - Ben- 
drąja kalba jis šnekėjo nepriekaištingai, su vos juntamu akcentu. Šis per 
pusę pėdos už Joną aukštesnis bravosietis dar puikavosi ir reta, plona it 
virvutė ir beveik juosmenį siekiančia barzdele. Jo drabužiai buvo tam- 
siai raudoni, šermuonėlių kailiu apsiūtais kraštais. Dėl aukštos standžios 
apykaklės pailgas jo veidas atrodė tarsi įrėmintas. - Tikiuosi, mano vieš- 
nagė netaps jums našta. 

- Tikrai ne, milorde. Esi laukiamas svečias. 

Tiesą sakant, man ir mielesnis už karalienę. Koteris Paikas per varną 
įspėjo, jog atvyksta bankininkas. Nuo tos dienos Jonas Snou apie nieką 
kita ir negalvojo. 

Lordas vadas vėl kreipėsi į karalienę: 

- Kambariai Karaliaus bokšte paruošti ir jos malonybė gali juose gy- 
venti, kiek panorės. Tai mūsų lordas valdytojas, Bouvenas Maršas. Jis su- 
ras, kur įkurdinti tavo žmones. 

- Kaip miela, kad radai mums pastogę. - Karalienės žodžiai atrodė 
gana mandagūs, bet ji ištarė juos taip, tarsi būtų norėjusi pasakyti: „Ap- 
gyvendinti mus - tavo pareiga ir geriau melskis, kad tie kambariai man 
patiktų.“ - Ilgai pas jus neužtruksime. Daugiausia kelias dienas. Kai tik 
atsipūsime, tuoj pat ketiname keliauti toliau, į naująją savo rezidenciją 
Nakties forte. Kelionė iš Rytų sargybos mus labai nuvargino. 

— Kaip pageidauji, tavo malonybe, - tarė Jonas. - Neabejoju, kad su- 
šalote ir išalkote. Bendrojoje menėje jūsų laukia karštas valgis. 

- Puiku. - Karalienė pasižvalgė po kiemą. - Bet pirmiausia norėčiau 
pasikalbėti su ledi Melisandra. 

- Žinoma, tavo malonybe. Ji taip pat gyvena Karaliaus bokšte. Prašy- 
čiau eiti su manimi. 

Karalienė Selisa linktelėjo, paėmė už rankos dukterį ir leido Jonui 
nuo arklidžių rodyti kelią. Seras Akselis, bravosietis bankininkas ir visa 
palyda nusekė iš paskos nelyginant ančiukai, apsitūloję vilnoniais dra- 
bužiais ir kailiniais. 

- Tavo malonybe, - vėl prabilo Jonas, - mano statytojai Nakties for- 
te dirbo išsijuosę, kad būtų pasiruošę tave sutikti, bet... didžiuma pilies 
tebėra sugriuvusi. Tai didelė pilis, didžiausia prie Sienos, ir mes spė- 
jome atstatyti tik jos dalį. Grįžusi į Rytų sargybą prie jūros, gyventum 
patogiau. 

"Karalienė Selisa šniurkštelėjo. 

- Į Rytų sargybą negrįšiu. Man ten nepatiko. Karalienė turi būti šei- 
mininkė savo pilyje. Įsitikinau, kad tas tavo Koteris Paikas - netašytas ir 
nemalonus žmogus, be to, linkęs kivirčytis ir labai šykštus. 

Gaila, kad negirdėjai, kaip Koteris Paikas atsiliepia apie tave. 

- Apgailestauju, bet man neramu, jog gyvenimo sąlygos Nakties for- 
te tavo malonybei nepasirodytų dar prastesnės. Kalbame apie tvirtovę, o 
ne apie rūmus. Tai niūri ir šalta vieta. O Rytų sargyba... 

- Rytų sargyboje nesaugu. - Karalienė uždėjo ranką dukteriai ant pe- 
ties. - Ši mergaitė - tikroji karaliaus įpėdinė. Vieną gražią dieną Šairinė 
sėdės Geležiniame soste ir valdys Septynias Karalystes. Reikia žiūrėti, 
kad jai nieko bloga nenutiktų, o Rytų sargyba bus puolama pirmiausia. 
Mano vyras nusprendė, jog karaliaus rezidencija bus Nakties forte, tad 
joje ir turime apsigyventi. Mes... Oi! | 

Iš už Lordo Vado bokšto griuvėsių šmėstelėjo milžiniškas šešėlis. 
Princesė Šairinė suspigo, o trys karalienės riteriai sutartinai aiktelėjo. 
Dar vienas - nusikeikė. 

- Saugok mus, Septynete, - tarė jis, per išgąstį visai pamiršęs savo 
raudonąjį dievą. 

- Nebijokite, - nuramino svečius Jonas. - Jis nieko bloga nedarys, 
tavo malonybe. Tai Vunvunas. 

- Vunvegas Vundarvunas. - Milžino balsas nudundėjo kaip kalno 
šlaitu lekiantis riedulys. Jis puolė prieš juos ant kelių. Bet ir klūpodamas 
Vunvunas buvo už juos daug aukštesnis. - Klūpautųjų karaliene... Ma- 
žoji karaliene... 

Šių žodžių jį, be abejo, buvo išmokęs Leversas. 

Princesė Šairinė iš nuostabos išpūtė akis. 

- Jis - milžinas! Tikras gyvas milžinas, nužengęs iš pasakojimų. Tik... 
kodėl jis taip keistai šneka? 

— Kol kas jis moka vos kelis bendrosios kalbos žodžius, - paaiškino 
Jonas. - Savo šalyje milžinai šneka senąja kalba. 

— Ar galiu jį paliesti? 

- Geriau nereikia, - sudraudė ją motina. - Tik pažvelk į jį. Koks ne- 
valyvas... - Karalienė susiraukusi kreipėsi į Joną: - Lorde Snou, ką šis 
siaubūnas veikia šiapus Sienos? 

- Vunvunas - Nakties sargybos svečias, kaip ir jūs. 

Šis atsakymas karalienei nepatiko. Riteriams taip pat. Seras Akselis 
pasibjaurėjęs vyptelėjo, seras Briusas nervingai nusijuokė, o seras Nar- 
bertas tarė: 

— Maniau, visi milžinai mirę. 

— Beveik visi. 

Įgritė juos apraudojo. 

- Tamsoje šoka numirėliai! - Margaveidis ėmė šokti juokingą ir keis- 
tą šokį. - Aš žinau, žinau tikrai, ai, ai, ai... 

Rytų sargyboje iš bebrenų, avikailio ir zuikenų kažkas buvo pasiuvęs 
jam juokdario apsiaustą. Ant jo kepurės puikavosi ragai, apkabinėti var- 
peliais ir ilgais siaurais voverenų atvartais, kurie nukarę beveik siekė jam 
ausis. Sulig kiekvienu juokdario žingsniu tie varpeliai suskambėdavo. 
tilindžiuodamas atšoko. 

— Oi ne, oi ne, ne, ne. 

Tai girdėdamas, Vunvunas staiga atsistojo. Čiupusi už rankos, kara- 
lienė patraukė Šairinę, riteriai griebėsi kalavijų, o Margaveidis išsigan- 
dęs susverdėjo, prarado pusiausvyrą ir klestelėjo į pusnį. 

Vunvunas prajuko. Milžino juokas nė kiek nenusileido drakono 
riaumojimui. Margaveidis delnais užsispaudė ausis, princesė Šairinė įsi- 
kniaubė į motinos kailinius, o narsiausias karalienės riteris, išsitraukęs 
kalaviją, žingtelėjo į priekį. Norėdamas jį sulaikyti, Jonas pakėlė ranką. 

- Geriau jo neerzink. Kišk kalaviją atgal į makštis, sere. Leversai, par- 
vesk Vunvuną į Hardino bokštą. 

— Dabar Vunvunas valgyti? - paklausė milžinas. 

- Dabar valgyti, - linktelėjo Jonas. O Leversui jis tarė: - Jam liepsiu 
atnešti bušelį daržovių, o tau - gabalėlį mėsos. Užkurk laužą. 

Leversas plačiai nusišypsojo. 

— Užkursiu, milorde, bet Hardino bokšte šalta kaip kape. Gal milor- 
das lieptų atnešti ir vyno, kad sušiltume? 

- Tau. Bet ne jam. - Prieš apsigyvendamas Juodojoje pilyje, Vunvu- 
nas niekada nebuvo ragavęs vyno, o kartą paragavęs neapsakomai šį gė- 
rimą pamėgo. Pernelyg pamėgo. Kol kas rūpesčių Jonui ir taip buvo per 
akis ir jis tikrai nenorėjo, kad prie kilusios maišaties dar prisidėtų įkau- 

šęs milžinas. Jis kreipėsi į karalienės riterį: - Mano lordas tėvas sakyda- 
vo, kad vyrui nedera traukti iš makštų kalavijo, jei neketina juo naudotis. 

— Kaip tik tai ir ketinau daryti. - Riterio smakras ir skruostai buvo 
švariai nuskusti, o veidas nugairintas vėjo; po baltais kailiniais jis vil- 
kėjo sidabro spalvos apsiaustą, papuoštą mėlyna penkiakampe žvaigž- 
de. - Man buvo leista suprasti, jog Nakties sargyba nuo tokių pabaisų 
karalystę gina. Niekas nė žodžiu neužsiminė, kad broliai laiko juos pilyje 
kaip... augintinius. 

Dar vienas prakeiktas pietietis kvailys. 

— Kuo tu vardu? 

- Seras Patrikas iš Karaliaus Kalno tavo paslaugoms, milorde. 

— Nežinau, ar ant savo kalno jūs laikotės svečio teisės, sere. Šiaurėje ši 
teisė mums šventa. Vunvunas šioje pilyje yra svečias. 

Seras Patrikas šyptelėjo. 

— Sakyk, lorde vade, ar pasirodžius Kitiems taip pat ketini svetingai 
juos priimti? - Ir, atsisukęs į karalienę, pridūrė: - Tavo malonybe, jei 
neklystu, Karaliaus bokštas, rodos, tenai. Ar suteiksi man garbę? 

— Jei taip nori... 

Karalienė įsikibo riteriui į parankę ir praėjo pro Nakties sargybos vy- 
rus nė negrįžtelėjusi. 

Net liepsnos ant jos karūnos atrodo šiltesnės už ją. 

- Lorde Tichai! - šūktelėjo Jonas. - Palauk truputį... 

Bravosietis sustojo. 

— Aš ne lordas. Tik paprastas Bravoso Geležies banko tarnas. 

- Koteris Paikas man rašo, kad į Rytų sargybą atplaukė trys jūsų lai- 
vai. Burinis laivas, galera ir didžiulis irklinis laivas. 

- Tai tiesa, milorde. Šiuo metų laiku kelionė jūra labai pavojinga. 
Plaukdamas vienas, laivas gali nuskęsti, o kai plaukia trys, laivų įgulos 
viena kitai padeda. Tvarkydamas tokius reikalus, Geležies bankas visuo- 
met elgiasi labai apdairiai. 

— Gal prieš tau išvykstant galėtume kur nors ramiai pasikalbėti? 

- Aš tavo paslaugoms, lorde vade. Be to, kaip mes Bravose sakome, 
nėra jokio kito laiko, tik dabartis. Ar galėtume pasikalbėti dabar? 

— Kodėl ne? Ką gi, eime į mano menę; o gal norėtum užlipti ant Sie- 
nos apsižvalgyti? 

Bankininkas pakėlė akis ir pažvelgė į Sieną'- milžinišką blyškų ledo 
luitą, dunksantį dangaus fone. 

- Bijau, kad ant Sienos bus velniškai šalta. 

- Ir šalta, ir vėjuota. Atsidūrę ant Sienos, žmonės netrukus išmoksta 
laikytis atokiau nuo jos krašto. Mat vėjas ne vieną yra nupūtęs. Ir vis dėl- 
to... Nieko panašaus į Sieną pasaulyje daugiau nėra. Gal antros progos ją 
apžiūrėti nesulauksi. 

- Mirties patale, be abejo, dėl tokio atsargumo gailėsiuosi, bet po il- 
gos, balne praleistos dienos man labiau patiktų šiltas kambarys. 

- Tuomet eime į mano menę. Šilkini, būk geras, atnešk mums prie- 
skoniais gardinto vyno. 

Jono kambariuose už ginklinės gal ir nebuvo labai šilta, užtat ramu. 
Tiesa, židinys jau senokai buvo užgesęs; Šilkinis pasirodė esąs ne toks 
stropus ugnies kurstytojas kaip Paniurėlis Edas. Mormonto varnas 
pasveikino juos kranktelėjęs: Grūdy! Jonas nusivilkęs pasikabino ap- 
siaustą. 

— Atvykai pas mus, tikėdamasis susitikti su Staniu, ar ne? 

— Taip, milorde. Karalienė Selisa pasiūlė siųsti į Gūdmiškį varną ir 
pranešti jo malonybei, kad lauksiu jo Nakties forte. Mat reikalas, kurį 
ketinu su juo aptarti, pernelyg delikatus, kad jį būtų galima tvarkyti 
laiškais. 

— Skola... - Kas gi dar tai galėtų būti? - Karaliaus Stanio skola? O gal - 
jo brolio? 

Ištiesęs delnus, bankininkas suspaudė pirštų galus. 

— Man nedera pasakoti, ar lordas Stanis turi, ar neturi skolų. O dėl 
karaliaus Roberto... Mes su didžiausiu malonumu padėjome jo malo- 
nybei, kai jam to reikėjo. Kol Robertas buvo gyvas, viskas klostėsi kuo 
puikiausiai. Tačiau dabar Geležinis sostas apskritai liovėsi mokėjęs ir ne- 
grąžina skolos. 

Ar Lanisteriai tikrai galėtų būti tokie kvaili? 

— Juk neketinate pareikšti, jog Stanis atsakingas už savo brolio skolas? 

— Tai - Geležinio sosto skolos, - tarė Tichas, - ir mokėti jas turi tas, 
kas tame soste sėdi. Kadangi jaunasis karalius Tomenas ir jo patarėjai to- 
kie užsispyrę, ketiname apie šias skolas pasikalbėti su karaliumi Staniu. 
Jei paaiškėtų, kad juo galima labiau pasitikėti, mes, žinoma, su didžiau- 
siu malonumu suteiksime jam visą reikalingą pagalbą. 

Pagalbą! - vėl kranktelėjo varnas. Pagalbą, pagalbą, pagalbą! 

Beveik visa, ką papasakojo Tichas Nestoris, Jonas galėjo numanyti 
jau tada, kai sužinojo, jog Geležies bankas išsiuntė prie Sienos pasiun- 
tinį. 

- Paskutinį kartą apie karalių žinių sulaukėme tuomet, kai jo malo- 
nybė su kariuomene žygiavo į Vinterfelą susiremti su lordu Boltonu ir jo 
sąjungininkais. Jei nori, gali keliauti ir ieškoti jo tenai, tačiau toks žygis 
būtų labai rizikingas. Mat gali atsidurti pačiame karo sūkuryje. 

Tichas nuleido galvą. 

- Mes, tarnaujantys Geležies bankui, akis į akį su mirtimi susiduria- 
me taip pat dažnai kaip ir jūs, tarnaujantys Geležiniam sostui. 

Ar aš tarnauju Geležiniam sostui? Dėl to Jonas Snou jau nebuvo toks 
tikras. 

- Galiu parūpinti tau arklių, maisto, vedlių ir viso kito, ko reikės, kad 
pasiektum Gūdmiškį. Toliau pas Stanį teks keliauti vienam. - Ir labai 
gali būti, kad rasi jo galvą, pamautą ant mieto. - Bet visa tai - ne už ačiū. 

Ne už ačiū, paleido gerklę Mormonto varnas, ne už ačiū, ne už ačiū! 

— Juk visada ir už viską tenka mokėti, ar ne? - šyptelėjęs tarė bravo- 
sietis. - Ko Nakties sargyba reikalauja? 

— Pirmiausia - tavo laivų. Su įgula. 

— Visų trijų? O kaip aš grįšiu į Bravosą? 

— Man jų reikės tik vienai kelionei. 

— Nujaučiu, kad ta kelionė bus pavojinga. Sakei, „pirmiausia“? 

< Taip. Nes ir mums reikia paskolos. Tiek aukso, kad prasimaitintu- 
me iki pavasario. Aukso maistui pirkti ir sumokėti už jo atgabenimą iki 
Sienos. 

- Iki pavasario... - Tichas atsiduso. - Tai neįmanoma, milorde. 

Ką jam anąkart sakė Stanis? „Deriesi kaip senė dėl menkės, lorde 
Snou. Gal lordas: Edardas pradėjo tave su žuvų pardavėja?“ Ir karalius 
buvo teisus. 

Prireikė beveik valandos, kol neįmanoma tapo įmanoma, o per an- 
trą valandą jie sutarė dėl paskolos sąlygų. Šilkinio atneštas siaurakaklis 
ąsotis prieskoniais pagardinto vyno padėjo jiedviem lengviau rasti ben- 
drą kalbą. Kai Jonas Snou rašėsi bravosiečio ant pergamento surašytą 
sutartį, abu jie buvo gerokai įkaušę ir nelabai patenkinti. Jonui rodėsi, 
jog tai - geras ženklas. 

Prisidėjus trims bravosiečių laivams, Rytų sargybos flotilė turėjo pa- 
didėti iki vienuolikos laivų, įskaitant ibeniečių bangikautą, kurį, Jono 
įsakytas, pasisavino Koteris Paikas, panašiai rekvizuotą prekybinę gale- 
rą iš Pentoso ir tris gerokai nukentėjusius lysiečių karo laivus - likučius 
Saladoro Sano laivyno, per rudenį jūroje šėlstančias audras išplaukusio į 
šiaurę. Visus tris Sano laivus verkiant reikėjo atnaujinti, bet netrukus šie 
darbai turėjo būti baigti. 

Vienuolikos laivų toli gražu nepakako, tačiau, jei būtų dar delsęs, flo- 
tilei pagaliau atplaukus jų gelbėti, Tvirtojoje pilyje laukiantys laisvosios 
tautos žmonės jau būtų mirę. Reikia plaukti dabar arba apskritai atsisa- 
kyti šios minties. Tik ar Motina Kurmė ir jos žmonės bus praradę pasku- 
tinę viltį ir patikės savo gyvybę Nakties sargybos vyrams... 

Kai jiedu su Tichu Nestoriu išėjo iš menės, lauke buvo apsiniaukę. 
Ėmė snyguriuoti. 

— Rodos, mūsų atokvėpis truko neilgai. 

Taip taręs, Jonas stipriau susisiautė apsiaustą. 

- Ateina žiema. Tą dieną, kai išvykau iš Bravoso, kanalų vandenį 
buvo aptraukęs plonas ledas. 

— Neseniai į Bravosą trumpam buvo užsukę trys mano vyrai, - pasa- 
kė jam Jonas. - Senas meisteris, dainius ir jaunas tarnas. Jie lydėjo į Sen- 
miestį tyržmogių merginą su kūdikiu. Tau tikriausiai neteko jų sutikti? 

— Bijau, kad ne, milorde. Į Bravosą vesterosiečiai užsuka kasdien, bet 
dauguma atplaukia tik į Skudurininko uostą ir iš jo keliauja toliau. Gele- 
žies banko laivai prišvartuoti Raudonajame uoste. Jei nori, grįžęs namo 
apie juos paklausinėsiu. 

- Nereikia. Tada jie tikriausiai jau bus saugiai pasiekę Senmiestį. 

- Tikėkimės. Vėlyvą rudenį plaukti per Siaurąją jūrą pavojinga, be to, 
pastaruoju metu gavome nerimą keliančių pranešimų, kad prie Brastos 
Akmenų pasirodė anksčiau nematytų laivų. 

- Gal tai Saladoras Sanas? 

— Tas lysietis piratas? Taip, kai kas sako, girdi, jis grįžo į savo pamėg- 
tas vietas. Be to, Lūžusia Ranka palengva plaukia ir lordo Redvaino karo 
laivų flotilė. Neabejoju, kad jie traukia namo. Bet šie vyrai ir jų laivai 
mums puikiai pažįstami. Ne, laivų, apie kuriuos kalbu, burės kitokios, 
galbūt jie atklydę... iš tolimesnių rytų šalių ir... Matai, sklinda keistos kal- 
bos apie drakonus... 

— O kad bent vieną turėtume! Drakonas galėtų mus nors truputį su- 
šildyti... 

- Milordas juokauja. Atleisk, kad nesijuokiu. Mūsų, bravosiečių, pro- 
tėviai yra žmonės, pabėgę iš Valyrijos ir išvengę jos drakonų lordų kerš- 
to. Kalbėdami apie drakonus, mes niekada nepokštaujame. 

Rodos, tikrai ne. 

- Atleisk man, lorde Tichai. 

- Neturiu ko atleisti, lorde vade. Jaučiu, kad išalkau. Matyt, skolinant 
tokias didžiules sumas aukso monetomis, žmogui pabunda apetitas. Gal 
būsi toks malonus ir parodysi man, kur jūsų puotos menė? 

— Pats tave ten nuvesiu. - Jonas mostelėjo. - Eime. 

Įžengus į bendrąją menę, būtų buvę nemandagu nepasidalyti su ban- 
kininku duona iš to paties kepalo, tad Jonas pasiuntė Šilkinį atnešti jie- 
dviem maisto. Sužinoję apie atvykėlius, susirinko beveik visi vyrai, kurie 
nėjo sargybos ir nemiegojo, todėl požeminėje menėje buvo pilna žmo- 
nių ir šilta. 

Tiesa, čia neužsuko nei karalienė, nei jos duktė. Matyt, jiedvi dar 
nebuvo spėjusios įsikurti Karaliaus bokšte. Tačiau seras Briusas ir seras 
Malegornas sėdėjo ant suolų ir pasakojo susirinkusiems broliams nau- 
jienas iš Rytų sargybos bei užjūrio. Drauge sėdėjo ir trys karalienės frei- 
linos su savo tarnaitėmis. Nuo jų nenuleido akių koks tuzinas susižavė- 
iusių Nakties sargybos vyrų. 

Įsitaisęs arčiau durų, karalienės ranka nesivaržydamas kirto kaplūno 
kepsnį, švariai nučiulpdamas nuo kaulų mėsą ir užgerdamas kiekvieną 

kąsnį alumi. Pamatęs Joną Snou, Akselis Florentas švystelėjo kaulą ir, at- 
galia ranka nusibraukęs lūpas, priėjo prie jo. Kreivakojis, plačia krūtine 
ir atlėpusiomis ausimis, Akselis Florentas atrodė juokingai, bet Jonas su- 
prato, kad juoktis iš jo nedera. Mat Akselis buvo karalienės Selisos dėdė, 
be to, vienas pirmųjų pasekė jos pavyzdžiu ir ėmė garbinti raudonąjį 
Melisandros dievą. Net jei jis nėra giminaičio žudikas, tai dar nereiškia, 
kad doras žmogus. Meisteris Eimonas Jonui pasakojo, kad Melisandra 
ant laužo sudegino Akselio Florento brolį, o seras Akselis nė piršto ne- 
pajudino, kad jį išgelbėtų. Koks niekšas turi būti žmogus, kad galėtų sudė- 
jęs rankas žiūrėti, kaip gyvas dega jo brolis? 

— Nestoris, - tarė seras Akselis, - ir lordas vadas... Ar galiu prie jūsų 
prisidėti? - Ir, nė nelaukęs atsakymo, klestelėjo ant suolo. - Lorde Snou, 
gal galėčiau pasiteirauti... Ta tyržmogių princesė, apie kurią laiške rašė jo 
nialonybė karalius Stanis... Kur ji, milorde? | 

Už daugybės lygų nuo čia, pagalvojo Jonas. Ir, jei dievai norėjo, jau bus 
radusi Tormundą Milžino Prakeiksmą. 

- Vala yra jaunesnioji Dalos, kuri buvo Menso Plėšiko žmona ir jo 
sūnaus motina, sesuo. Kai Dala gimdydama mirė, karalius Stanis Valą ir 
ką tik gimusį kūdikį paėmė į nelaisvę, tačiau ji - ne princesė, bent jau ne 
tokia, kokia ją laikai. 

Seras Akselis gūžtelėjo. 

— Kad ir kas tokia ji būtų, Rytų sargyboje tarnaujantys vyrai sakė, jog 
ta moteris graži. Tad norėčiau pats tuo įsitikinti. Būna ir tokių tyržmo- 
gių, kurias... na, kurias vyrui, prieš atliekant savo kaip sutuoktinio parei- 
gą, geriau apversti kniūbsčias. Gal lordas vadas būtų toks malonus ir tą 
merginą atvestų, kad visi galėtume ją pamatyti? 

- Ji ne Žirgas ir nebus vedžiojama ratu tik tam, kad kažkas paganytų 
akis, sere. 

— Pažadu, kad į dantis jai nežiūrėsiu, - pašmaikštavo Florentas ir pla- 
čiai nusišypsojo. - Ak, nebijok, elgsiuosi su ja mandagiai, kaip ir dera. 

Jis žino, kad Valos pilyje nėra. Nei kaimelyje, nei juo labiau Juodo- 
joje pilyje nebuvo įmanoma išsaugoti jokios paslapties. Apie tai, kad 
Vala dingo, garsiai niekas nekalbėjo, bet keli vyrai tai žinojo, o vakare 
bendrojoje menėje jiems atsirišdavo liežuviai... Kažin, ką jis girdėjo kal- 
bant? - klausė savęs Jonas. Ir ar patikėjo viskuo, ką išgirdo? 

- Atleisk, sere, bet Vala prie mūsų neprisidės. 

— Tada pats pas ją nueisiu. Kur tą moterį laikai? 

Toli nuo tavęs. 

- Ten, kur saugu. Gana tų kalbų, sere. 

Riteris nuraudo. 

- Milorde, gal pamiršai, kas esu? - Jam iš burnos trenkė alumi ir svo- 
gūnais. - O gal pasikalbėti su karaliene? Vienas jos malonybės žodis - ir 
ta tyržmogių mergina bus nuoga atvesta į menę mums apžiūrėti. 

Tai būtų gana įžūlu, net jei taip pasielgtų karalienė. 

- Jos malonybė niekada neabejojo mūsų svetingumu, - tarė Jonas 
širdies gilumoje vildamasis, jog neklysta. - Apgailestauju, bet dabar, kol 
dar nepamiršau savo kaip šeimininko pareigų, turiu eiti. Lorde Tichai, 
prašyčiau man atleisti. 

- Taip, žinoma, - linktėlėjo bankininkas. - Buvo malonu. 

Lauke palengva įsisnigo. Kitame kiemo krašte stūksantis Karaliaus 
bokštas atrodė tarsi gremėzdiškas šešėlis, o pro jo langus sklindančią 
šviesą temdė krentančios snaigės. 

Grįžęs į savo menę, Senojo Lokio varną Jonas rado tupintį ant atlošo 
ąžuolinio krėslo oda aptraukta sėdyne, pastatyto prie stalo, sumeistrauto 
iš ožių ir storų lentų. Vos tik jis įkėlė koją, paukštis ėmė krankti reikalau- 
damas lesalo. Iš maišo, pūpsančio prie durų, Jonas pasėmė saują gerai 
išdžiovintų grūdų, pabėrė juos ant grindų, o tada atsisėdo į krėslą. 

Tichas Nestoris paliko jųdviejų sudarytos sutarties kopiją. Jonas per- 
skaitė ją dar tris kartus. Sunku nebuvo, tarė sau jis. Lengviau, nei tikėjau- 
si. Lengviau, nei turėjo būti. 

Nuo šios minties jis pasijuto nejaukiai. Gavusi iš bravosiečių monetų, 
Nakties sargyba, pabaigusi savo atsargas, pietuose galės nusipirkti tiek 
maisto, kad pakaktų visai Žiemai, nesvarbu, kiek pastaroji užsitęs. Ilga ir 
sunki žiema įmurdys Nakties sargybą iki kaklo į skolas, kurių ji niekada 
negrąžins, priminė sau Jonas, bet, kai reikia rinktis, - skola ar mirtis, - 
geriau skolintis. 

Ir vis dėlto Jonui šis reikalas nepatiko. O pavasarį, kai ateis laikas tą 
auksą grąžinti, jam ši sutartis dar labiau nepatiks. Tichas Nestoris jam 
padarė kultūringo ir gerai išauklėto žmogaus įspūdį, bet, kai būdavo kal- 
bama apie priemones, kurių imdavosi skoloms išsiieškoti, Bravoso Gele- 
žies banko reputacija kėlė siaubą. Kiekvienas iš devynių laisvųjų miestų 
turėjo savo banką, o kai kurie ir po kelis, ir tie bankai dėl kiekvienos 
monetos riejosi kaip šunys dėl kaulo, tačiau Geležies bankas buvo tur- 
tingesnis ir galingesnis už visus kitus, kartu sudėtus. Princams negebant 
grąžinti skolų mažesniems bankams, sužlugdyti bankininkai parduoda- 
vo į vergiją savo žmonas ir vaikus, o patys persirėždavo venas. Bet kai 
princai negrąžindavo skolų Geležies bankui, tarsi iš niekur staiga atsi- 
rasdavo naujų princų, kurie užimdavo senųjų sostus. 

Ko gero, vargšas tuklusis Tomenas patirs tai savo kailiu. Suprantama, 
Lanisteriai turėjo svarių priežasčių, dėl kurių atsisakė perimti karaliaus 
Roberto skolas, tačiau taip elgtis buvo tikra kvailystė. Jei Stanis nebū- 
tu toks kietasprandis ir sutiktų su bravosiečių sąlygomis, šie duotų tiek 
aukso ir sidabro, kiek jam reikia, tiek monetų, kad Stanis Barateonas ga- 
lėtų nusisamdyti keliolika kalavijuočių brolijų, papirkti daugybę lordų, 
sumokėti savo kariams atlygį, pavalgydinti juos, aprengti ir apginkluoti. 

Taip pat Stanis nesunkiai galėtų atsisėsti ir į Geležinį sostą, nebent šią aki- 
mirką jau tyso negyvas prie Vinterfelo pilies sienų. Jonas klausė savęs, ar 
ir tai Melisandra regėjo savo liepsnose? 

Lordas vadas atrėmė nugarą į krėslo atlošą, nusižiovavo, pasirąžė. 
Rytoj jis ketino surašyti ir išsiųsti įsakymus Koteriui Paikui. Vienuolika 
laivy į Tvirtąją pilį. Parplukdyk kuo daugiau žmonių, pirmiausia - mo- 
terų ir vaikų. Atėjo laikas kelti bures. Tik... ar man plaukti pačiam, ar 
patikėti šią užduotį Koteriui? Senasis Lokys pats vadovavo žvalgams. Va- 
dovavo. Ir negrįžo. 

Jonas užsimerkė. Tik valandėlei... 

„0 pabudo sustiręs kaip medgalys Senojo Lokio varnui tyliai krank- 
sint: Snou, Snou, o Maliui suėmus jam petį ir purtant. 

- Milorde, broliai tavęs ieško. Maldauju atleisti, milorde... Rado mer- 
giną. 

— Merginą? - Jonas atsitiesė kumščiais trindamasis užmiegotas 
akis. - Valą? Grįžo Vala? 

— Ne Vala, milorde. Ji atklydo iš kraštų šiapus Sienos. 

Arija. Jonas ištiesino pečius. Tai turėjo būti ji. 

Merginą! - karktelėjo varnas. Merginą, merginą! 

- Tajus ir Danielis atsitiktinai sutiko ją už dviejų lygų į pietus nuo 
Kurmių miesto. Jiedu persekiojo kelis pasprukusius ir Karališkuoju ke- 
liu traukiančius tyržmogius. Sučiupo juos ir parvarė į miestą, bet paskui 
sutiko tą merginą. Ji kilminga, milorde, be to, prašėsi nuvedama pas tave. 

— Ar gausi jos palyda? 

Jonas žingtelėjo prie dubens ir apsišlakstė vandeniu veidą. Dievai, 
koks jautėsi nuvargęs! 

— Ji be palydos, milorde. Jojo viena. Arklys, kuriuo jojo, vadavosi 
mirtimi. Iš gyvulio likę tik kaulai ir oda, be to, jis buvo luošas ir apsipu- 
tojęs. Broliai jį nubalnojo, nuėmė žąslus, o merginą nusivedė kvosti. 

Pilkai apsirengusi mergaitė ant dvesiančio arklio. Rodos, Melisandros 
liepsnos nemelavo. Tik... kas nutiko Mensui Plėšikui ir jo ietininkėms? 

 — Kur dabar ta mergina? 

— Meisterio Eimono kambariuose, milorde. - Juodosios pilies vyrai ir 
toliau taip juos vadino, nors dabar meisteris tikriausiai jau buvo saugiai 
pasiekęs Senmiestį ir mėgavosi šiluma. - Mergina buvo pamėlusi nuo 
šalčio ir visa tirtėjo, todėl Tajus nusprendė, kad Klaidas turi ją apžiūrėti. 

— Gerai padarė. 

Staiga Jonas vėl pasijuto lyg penkiolikmetis. Sesutė... Jis atsistojo ir 
apsivilko apsiaustą. 

Jiedviem su Maliu žingsniuojant per kiemą, tebesnigo. Rytuose 
brėško saulės spindulių auksinamas rytas, bet Karaliaus bokšte, už ledi 

Melisandros lango, vis dar spingsojo rauzgana šviesa. Ar ji niekada ne- 
miega? Kokį žaidimą žaidi, žyne? Gal Mensui turėjai numačiusi kokią 
nors kitą užduotį? 

Jis norėjo tikėti, jog tai - Arija. Troško vėl pamatyti jos veidą, nusi- 
šypsoti jai, pataršyti plaukps ir patikinti, kad bus saugi. Bet čia ji nebū- 
ty saugi. Vinterfelas sudegintas, sunaikintas ir jokios kitos saugios vietos 
nėra. 

Kad ir kaip to norėdamas, palikti jos čia, Juodojoje pilyje, Jonas ne- 
būtų galėjęs. Siena nebuvo tinkama vieta moteriai, o juo labiau kilmingai 
merginai. Be to, jis neketino atiduoti Arijos nei Staniui, nei Melisandrai. 
Karalius būtų tiesiog ištekinęs ją už kurio nors iš savo vyrų, - Horpo, 
Meisio arba Godrio Milžinų Žudiko, - o kokios naudos iš Arijos galėjo 
tikėtis raudonoji moteris, žinojo tik dievai. 

Jono galva, geriausia būtų išsiųsti Ariją į Rytų sargybą ir paprašyti 
Koterio Paiko, kad įsodintų ją į laivą, plaukiantį į kitą jūros krantą, kur 
jos nepasiektų nė vienas iš besikivirčijančių karalių. Tik, žinoma, tektų 
palaukti, kol tie laivai parplauks iš Tvirtosios pilies. Ji su Tichu Nestoriu 
galėtų grįžti į Bravosą. Galbūt Geležies bankas padėtų rasti kilmingą šei- 
mą, kuri Ariją priglaustų? Iš visų laisvųjų miestų Bravosas buvo įsikūręs 
arčiausiai, todėl toks pasirinkimas buvo ir geriausias, ir pats blogiausias. 
Lorate arba Ibeno Uoste ji būtų saugesnė. Tačiau, kad ir kur ją išsiųstų, 
Arijai reikės sidabro pragyventi, stogo virš galvos ir žmogaus, kuris ją 
gintų. Juk ji dar beveik vaikas. 

Senuosiuose meisterio Eimono kambariuose buvo taip šilta, kad Ma- 
liui pravėrus duris per staiga pro jas išsiveržusį garų kamuolį jiedu kelias 
akimirkas nieko nematė. Kambaryje, ką tik užkurtas, kūrenosi židinys, 
malkos jame traškėjo ir spragsėjo. Jonas peržengė ant grindų kūpsančią 
krūvelę drėgnų drabužių. Snou, Snou, Snou! - krankė viršuje įkurdinti 
varnai. Susirietusi, apsitūlojusi juodu, vilnoniu, tris kartus už ją didesniu 
apsiaustu, mergina gulėjo prie ugnies ir kietai miegojo. 

Ji pasirodė tokia panaši į Ariją, kad Jonas sustojo kaip įbestas, bet... 
tik akimirką. Tai buvo išstypusi, liesa, matyt, smarki, bet nevikri mer- 
gina ilgomis kojomis ir atsikišusiomis alkūnėmis, rudus plaukus susi- 
pynusi į storą kasą, surištą odiniais dirželiais. Jos veidas buvo pailgas, 
smakras atsikišęs, ausys mažos. 

Tačiau ji buvo vyresnė, gerokai vyresnė už Ariją. Ši mergina beveik 
mano amžiaus. 

- Arji ko nors valgė? - paklausė Jonas Malio. 

- Tik duonos ir sultinio, milorde. - Klaidas pakilo iš krėslo. - Meis- 
zeris Eimonas visada sakydavo, kad iš pradžių geriau neprisikimšti. Jei 
Dūtų prisivalgiusi iki soties, jai galėjo sustoti skrandis. 

Malis pritariamai linktelėjo. 

- Danielis turėjo Hobo dešrelę ir pasiūlė atsikąsti, bet mergina prie 
jos nė neprisilietė. 

Jonas atvykėlės dėl to nekaltino. Tas dešreles Hobas gamino iš taukų, 
druskos ir dar galai žino, ko. 

— Gal tiesiog leiskime jai pailsėti. 

Ir tuomet pabudusi mergina atsisėdo sugniaužusi apsiausto skvernus 
ir spausdama juos prie mažų, išblyškusių krūtų. Ji atrodė sumišusi. 

— Kur aš?.. 

- Juodojoje pilyje, miledi. 

- Prie Sienos... - Jos akyse sužibo ašaros. - Aš prie Sienos. 

Klaidas žingtelėjo arčiau. 

- Vargšė mergaitė. Kiek tau metų? 

- Ateinančią vardo dieną bus šešiolika. Ir aš ne mergaitė, o suaugusi 
ir kraujavusi moteris. - Prisidengusi burną apsiausto skvernu, ji nusižio- 
vavo. Iš po jo klosčių kyšojo plikas jos kelis. - Grandinės tu nenešioji. Ar 
esi meisteris? 

- Ne, - tarė Klaidas, - bet daug metų meisteriui tarnavau. 

Mergina tikrai truputį panaši į Ariją, pagalvojo Jonas. Ji išbadėjusi ir 
labai sulysusi, bet jos plaukai ir akys tokios pat spalvos kaip Arijos. 

- Girdėjau, ieškai manęs. Aš esu... 

— „tu - Jonas Snou. - Mergina švystelėjo kasą už nugaros. - Mano ir 
tavo gimines sieja kraujo ir abipusės pagarbos ryšiai. Išklausyk manęs, 
giminaiti. Mano dėdė Kreganas lipa man ant kulnų. Neturėtum jam leis- 
ti susigrąžinti manęs į Karholdą. 

Jonas spoksojo į ją išpūtęs akis. Aš šią merginą pažįstu. Šias akis, šią 
laikyseną, šią kalbėjimo manierą jis jau buvo matęs. Kelias akimirkas 
lordas vadas nesusigaudė. Bet paskui atminties ūkanos išsisklaidė. 

- Alisa Karstark. 

Išgirdus savo vardą, jos veide šmėstelėjo kreiva šypsena. 

— Abejojau, ar prisiminsi. Kai paskutinį kartą matėmės, buvau še- 
šerių. 

— Į Vinterfelą atkeliavai su tėvu. - Su tėvu, kuriam Robas nukirto gal- 
vą. - Tik nepamenu, kokiu reikalu. 

Atvykėlė nuraudo. 

- Susipažinti su tavo broliu. Ak, tiesa, tai kelionei tėvas rado kitą 
pretekstą, bet tikroji priežastis buvo tokia. Mudu su Robu buvome be- 
veik vienmečiai ir, tėvo manymu, jis būtų tikęs man į vyrus. Buvo iškelta 
puota. Šokau ir su tavimi, ir su tavo broliu. Jis buvo labai mandagus ir 
pagyrė, kad puikiai šoku. O tu atrodei paniuręs. Mano tėvas tada pasakė, 
girdi, iš pavainikio nieko kito ir negali tikėtis. 

- Pamenu. 

Ir tai nebuvo visiškas melas. 

- Tu ir dabar truputį paniuręs, - pridūrė mergina, - bet už tai tau 
atleisiu, jei išgelbėsi mane nuo dėdės. 

— Nuo dėdės... Kalbi apie lordą Arnolfą? 

„-Jis ne lordas, - neslėpdama paniekos tarė Alisa. - Teisėtas lordas 
yra mano brolis Haris, o pagal įstatymus aš esu jo įpėdinė. Duktė įpėdi- 
nystės ginče turi pirmenybę prieš dėdę. Dėdė Arnolfas - tik pilies val- 
dytojas. Tiesą sakant, jis yra tik mano senelio brolis, mano tėvo dėdė. 
O Kreganas - jo sūnus. Kaip suprantu, iš tiesų jis man yra pusbrolis, bet 
mes visuomet vadinome jį dėde. O dabar jie nusprendė mane priversti, 
kad vadinčiau Kreganą savo vyru. - Ji sugniaužė kumštį. - Prieš karą bu- 
vau susižadėjusi su Darinu Hornvudu. Mudu tik laukėme, kada pirmą 
kartą kraujuosiu, ir būtume susituokę, bet Karalžudys Kuždesių miške 
Dariną nužudė. Mano tėvas rašė, kad ras man kokį nors pietietį lordą, už 
kurio galėsiu tekėti, tik... nespėjo. Tavo brolis Robas nukirto jam galvą 
už tai, kad nužudė Lanisterius. - Ji nepatenkinta vyptelėjo. - Maniau, 
kad į pietus jie ir traukė žudyti Lanisterių. 

— Taip, bet... tai ne tas pats. Lordas Karstarkas nužudė du belaisvius, 
miledi. Beginklius vaikinukus, kalėjimo celėje laikomus ginklanešius. 

Merginos tai, rodos, nė kiek nenustebino. 

— Mano tėvas niekada nelaidė gerklės taip, kaip Didysis Džonas, bet 
užsirūstinęs būdavo toks pat pavojingas. Šiaip ar taip, jis nebegyvas. 
Kaip ir jo brolis. O mudu gyvi ir esame čia. Ar ir mudu saisto pareiga 
tęsti šį kraujo kerštą, lorde Snou? 

- Vilkdamasis Nakties sargybos brolio apsiaustą, žmogus pamiršta 
visus buvusius vaidus. Nakties sargyba nesikivirčija nei su Karholdu, nei 
su tavimi. | 

— Gerai. Aš baiminausi... Maldavau tėvo, kad pilies valdytoju skirtų 
kurį nors iš mano brolių, bet nė vienas iš jų nesutiko atsisakyti pietuose 
jų laukiančios šlovės ir didžiulių išpirkų. Dabar Toras ir Edas žuvę. Gir- 
dėjome, kad Haris Mergelių Duburyje laikomas nelaisvėje, bet ta žinia - 
beveik metų senumo. Gal ir jis nebegyvas. Nežinau, į ką man daugiau 
kreiptis, jei ne į paskutinį gyvą Edardo Starko sūnų. 

— Kodėl tau nesikreipus į karalių? Karholdas pasiskelbė palaikantis 
Stanį. 

- Mano dėdė pasiskelbė palaikantis Stanį, nes tikėjosi, jog taip išpro- 
vokuos Lanisterius nuręsti vargšui Hariui galvą. Jei mano brolis mirtų, 
Karholdas turėtų atitekti man, bet dėdės šią prigimtinę teisę nori iš ma- 
nęs atimti. Kai Kreganas mane ves ir susilauks vaiko, jiems manęs dau- 
giau nereikės. Jis jau palaidojo dvi žmonas. - Pyktelėjusi ji nusibraukė 
ašarą visai kaip Arija. - Ar man padėsi? 

- Santuokos ir įpėdinystės reikalus dera tvarkyti karaliui, miledi. Pa- 
rašysiu Staniui laišką ir tave užtarsiu, bet... 

Nusivylusi Alisa Karstark niūriai nusijuokė. 

— Rašyk, tik atsakymo nelauk. Stanis žus tavo laiško nesulaukęs. 
Mano dėdė tuo pasirūpins. 

- Ką nori tuo pasakyti? 

- Tiesa, Arnolfas skuba į Vinterfelą, bet tik tam, kad suvarytų dur- 
klo geležtę tavo karaliui į nugarą. Jis jau seniai susidėjęs su Ruzu Bolto- 
nu, mat... trokšta aukso, atleidimo ir vargšo Hario galvos. Lordo Stanio 
laukia baisios skerdynės. Tad jis negali man padėti, o jei ir galėtų, vis 
tiek nepadėtų. - Stipriai suspaudusi juodo apsiausto audinį, Alisa puolė 
prieš jį ant kelių. - Tu vienintelė mano viltis, lorde Snou. Tavo tėvo var- 
du maldauju... Apgink mane. 


AKLA MERGAITĖ 


os naktis apšviesdavo tolimos žvaigždės ir nuo sniego atsispindinti 

mėnesiena, bet kas rytą ji pabusdavo gaubiama tamsos. 

Atsimerkusi stebeilijosi į ją supančią tamsą, o jos sapnas sparčiai blė- 
so. Toks gražus... Prisiminusi sapną, ji apsilaižė. Avių mekenimas, siau- 
bas piemens akyse, jų dobiamų šunų inkštimas, jos gaujos urzgimas. 
Ėmus snigti, medžiojamų žvėrių ir paukščių sumažėjo, bet pereitą naktį 
jie puotavo. Sotinosi ėriena, šuniena, aviena ir žmogiena. Kai kurie maži 
pilki jos pusbroliai žmonių, net ir mirusių, bijojo, bet tik ne ji. Mėsa 
buvo mėsa, o žmonės - grobis. Ji buvo naktį medžiojanti vilkė. 

Bet tik sapne. 

Akla mergaitė pasivertė ant šono, atsisėdo, tada pašoko ant kojų ir 
pasirąžė. Lovą jai atstojo skudurų prikimštas ir ant šalto akmens atbrai- 
los patiestas čiužinys, ir ji kas rytą nubusdavo sustingusi, skaudamais 
raumenimis. Mažomis, basomis kojomis nuospaudų nusėtais padais ji 
tyliai kaip šešėlis nutipeno prie baseinėlio, šaltu vandeniu apsišlakstė 
veidą ir atsargiai jį nusišluostė. Sere Gregori, tarė sau ji. Dunsenai, Rafai 
Meiluti, sere Ilinai, sere Merinai, karaliene Sersėja. Tai buvo jos ryto mal- 
da. O gal - ne? Ne, tarė ji sau, tai ne mano malda. Juk esu niekas. Tai - 
naktinėjančios vilkės malda. Kada nors vilkė juos ras, sumedžios, užuos jų 
baimę ir paragaus jų kraujo. Kada nors... 

Ji rado į krūvą sumestus savo apatinius, apuostė juos norėdama įsi- 
tikinti, ar jie dar švarūs dėvėti, ir tamsoje jais apsirengė. Jos tarnaitės 
drabužis - ilga nedažytos, šiurkščios ir negrabiai austos vilnos tunika — 
kabojo ten, kur buvo jį palikusi. Grybštelėjusi drabužį, vienu įgudusiu 
judesiu apsivilko jį per galvą. Paskiausiai apsimovė kojines. Vieną baltą, 
kitą juodą. Viršutinis juodosios kojinės kraštas buvo peltakiuotas, o bal- 
tosios - ne, tad čiuopdama pirštais ji atskirdavo vieną kojinę nuo kitos ir 
būdavo tikra, kad kiekvieną apsimovė ant tos kojos, ant kurios reikėjo. 
Nors plonos kaip šakaliai, jos kojos buvo stiprios, raumeningos ir kas- 
dien vis labiau tįso. Akloji Betė nebuvo šokančioji ant vandens, bet... ir 
nesiruošė amžinai likti Bete. 

Ji atmintinai žinojo kelią į virtuvę, o jei ir nebūtų žinojusi, tą kelią jai 
būtų parodžiusi nosis. Aštrūs pipirai, kepta žuvis, uosdama orą korido- 
riuje, nusprendė ji, ir ką tik iš Umos duonkepės krosnies ištraukta duona. 
Nuo tų kvapų jai sugurgė pilvas. Ji jau seniai pasimokė, kad susapnuota 
mėsa nesotina. 

Pusryčiams ji pavalgė traškių sardinių, iškeptų pipirais pagardin- 
tame aliejuje, jos buvo patiektos tokios karštos, kad degino pirštus. 
Aliejaus likučius ji sudažė duonos gabalėliu, atsiplėštu nuo rytą Umos 
iškepto kepalo, ir viską užgėrė taure vandeniu skiesto vyno gardžiuoda- 
masi skoniu ir kvapais, jausdama pirštų pagalvėlėmis čiuopiamą gru- 
blėtą duonos plutą, aliejaus slidumą ir aštrių pipirų, prisilietusių prie 
dar neužgijusio įdrėskimo ant plaštakos viršaus, sukeltą perštėjimą. 
Išgirsk, užuosk, paragauk, užčiuopk, priminė sau ji. Aklieji gali pažinti 
pasaulį daugybe kitų būdų. 

Jai už nugaros į kambarį įėjo kažkas, apsiavęs minkštapadėmis šlepe- 
tėmis ir Žengiantis tyliai kaip pelė. Ji išplėtė šnerves. Malonusis vyras... 
Vyrai kvepėjo kitaip nei moterys, be to, ore galėjai užuosti apelsinus. Žy- 
nys, kai tik jų gaudavo, labai mėgo kramtyti apelsinų žieveles, kad bur- 
nos kvapas būtų geresnis. 

— Kas šį rytą esi? - išgirdo ji klausiant malonųjį vyrą, besisėdantį ga- 
lustalėje. Tada jos ausis pasiekė duslus bilstelėjimas ir trakštelėjimas. Jis 
praskėlė pirmą kiaušinį. 

— Niekas, - atsakė ji. 

— Meluoji. Aš tave pažįstu. Tu - akla, elgetaujanti mergaitė. 

- Betė. 

Kadaise, kai dar gyveno Vinterfele ir buvo Arija Stark, ji pažinojo 
mergaitę, vardu Betė. Galbūt dėl to šį vardą ir pasirinko. O gal todėl, 
kad, jos nuomone, šis vardas labai tiko aklai mergaitei. 

— Vargšas vaikas, - tarė malonusis vyras. - Gal norėtum susigrąžinti 
akis? Tik paprašyk ir praregėsi. 

Kiekvieną rytą jis klausdavo to paties. 

- Gal norėsiu atgauti akis rytoj. Bet tik ne šiandien. 

Jos veidas priminė duburio vandens paviršių - nieko neatskleidžian- 
tį, slepiantį viską, kas glūdi gelmėje. 

— Kaip nori. - Ji girdėjo malonųjį vyrą lupant kiaušinį, o paskui, jam 
paėmus druskai skirtą šaukštelį, jos ausis pasiekė tylus lengvas dzing- 
telėjimas. Jis mėgo gerai pasisūdyti kiaušinius. - Kur mano vargšė akla 
mergaitė elgetavo praeitą naktį? 

- „Žaliojo ungurio“ užeigoje. 

- Ir kokias tris naujienas išgirdai, kurių išeidama dar nežinojai? 

- Jūrų Lordas tebeserga. 

— Tai jokia naujiena. Jūrų Lordas sirgo vakar ir vis dar negaluos rytoj. 

— Arba numirs. 

- Jei numirs, tai bus naujiena. 

Kai jis numirs, reikės išsirinkti kitą Jūrų Lordą, o tada jie paleis į darbą 
peilius. Bravose taip buvo įprasta. Vesterose mirus karaliui sostas atitek- 
davo vyriausiam jo sūnui, bet bravosiečiai karalių neturėjo. 

- Naujuoju Jūrų Lordu taps Tormas Fregaras. 

— Ar taip girdėjai kalbant „Žaliojo ungurio“ užeigoje? 

- Taip. 

Malonusis vyras atsikando kiaušinio. Mergaitė girdėjo, kaip jis kram- 
to. Pilna burna jis niekuomet nekalbėdavo. Paskui, nurijęs kąsnį, tarė: 

— Kai kas sako, kad išmintis glūdi vyne. Tie žmonės kvailiai. Gali ne- 
abejoti, kad kitose užeigose aptarinėjami kiti vardai. - Jis vėl atsikando 
kiaušinio, sukramtė, nurijo. - Kokias tris naujienas žinai, kurių anksčiau 
nežinojai? 

- Žinau, jog kai kurie vyrai tvirtina, kad Tormas Fregaras tikrai taps 
naujuoju Jūrų Lordu, - atsakė ji. - Keli įkaušę vyrai. 

- Jau geriau. Ką dar sužinojai? 

Upių kraštuose, Vesterose sninga, vos neleptelėjo ji. Tačiau malonusis 
vyras tikrai būtų pasiteiravęs, iš kur ji tai žino, ir ji nemanė, kad atsaky- 
mas būtų jam patikęs. Tad, stengdamasi prisiminti praėjusią naktį, ėmė 
kramtyti lūpą. 

— Kekšė, vardu Svornė, laukiasi. Kas kūdikio tėvas, ji tikrai nežino, 
bet mano, kad galbūt tas samdomas kalavijuotis tirošis, kurį ji nužudė. 

- Tai žinoti pravartu. Ką naujo dar girdėjai? 

- Juodoji Karalienė išsirinko naują Undinę, kuri užims nuskendusios 
vietą. Ji - Presteino tarnaitės duktė, trylikos metų ir plika kaip tilvikas, 
bet žavi. 

- Iš pradžių visos jos būna žavios, - pasakė žynys, - bet negali žinoti, 
kad ji žavi, kol nematei jos savo akimis, o tu - neregė. Kas esi, mergaite? 

— Niekas. 

— Aš matau tik Akląją Betę, elgetą. Ji baisi melagė. Nepamiršk atlikti 
savo pareigų. Valar morgulis. 

— Valar dohaeris. 

Paėmusi savo dubenėlį ir taurę, savo peilį ir šaukštą, ji pakilo nuo 
stalo. Paskiausiai grybštelėjo lazdą. Penkių pėdų ilgio, ploną, patogią, 
nykščio storumo, su odiniu dirželiu, užrištu per pėdą žemiau kriukio. 
„Kai išmoksi šia lazda naudotis, ji tau bus naudingesnė už akis, - pasakė 
jai beglobė. 

Tai buvo melas. Jie dažnai jai meluodavo norėdami išmėginti. Jokia 
lazda negalėjo atstoti poros akių. Ir vis dėlto tas daiktas buvo naudingas, 
tad su lazda ji niekada nesiskirdavo. Uma įprato vadinti ją Lazda, tačiau 
vardai nieko nereiškė. Ji vis tiek buvo ji. Niekas. Aš esu niekas. Tik akla 
mergaitė, tik Daugiaveidžio Dievo tarnaitė. 

Kiekvieną vakarą vakarienei beglobė atnešdavo jai taurę pieno ir 
liepdavo jį išgerti. Tas gėrimas buvo keistas, truputį karstelėjęs ir akloji 
mergaitė jo nemėgo. Ją pykino vien nuo to kvapo, gėrimo dar nė nepara- 
gavus, bet ji vis tiek išgerdavo taurę iki dugno. 

— Ar dar ilgai būsiu akla? - vis klausdavo. 

- Tol, kol tamsa taps tau tokia pat miela kaip ir šviesa, - atsakydavo 
beglobė, - arba kol paprašysi grąžinti regėjimą. Paprašyk ir vėl matysi. 

O tada išgrūsite mane iš šventyklos. Jai rodės geriau likti aklai, nei būti 
išvarytai. Nusprendė, kad jie neprivers jos pasiduoti. 

Tą rytą, kai ji pabudo apakusi, beglobė paėmė ją už rankos ir uoloje, 
ant kurios buvo pastatyti Juodo ir Balto namai, iškirstais požemiais bei 
tuneliais, o paskui - stačiais akmeniniais laiptais nusivedė ją į šventyklą. 

- Lipdama skaičiuok pakopas, - liepė jai beglobė. - Ir brauk per sie- 
ną. Joje yra akiai nematomų, bet pirštais lengvai apčiuopiamų ženklų. 

Tada ji gavo pirmą pamoką. Paskui tų pamokų buvo daugybė. 

Po pietų jiedvi taisydavo nuodus ir vaistinius gėrimus. Padėti be- 
globei ji privalėjo uosdama, liesdama ir ragaudama, nors grūdant nuo- 
dingas mikstūras liesti ir ragauti buvo pavojinga, o gaminant pačius 
nuodingiausius beglobės gėrimus net ir uosti ne visada būdavo saugu. 
Netrukus ji sužinojo, ką jaučia žmogus, nusideginęs mažųjų pirštų ga- 
lus, ir kaip skauda pūslėmis nusėtas lūpas, o kartą taip apsinuodijo, jog 
kelias dienas nieko negalėjo valgyti. 

Per vakarienę ji būdavo mokoma kalbų. Akloji mergaitė suprato bra- 
vosietiškai ir pakenčiamai ta kalba šnekėjo, beveik visiškai atsikratė savo 
barbariško akcento, tačiau malonusis vyras vis tiek buvo nepatenkintas. 
Jis primygtinai reikalavo tobulinti bendrinės valyrų kalbos įgūdžius ir 
mokytis Lyso bei Pentoso kalbų. 

Vakarais jiedvi su beglobe žaisdavo „melus“, bet dabar, kai negalėjo 
matyti, šis žaidimas jai atrodė visiškai kitoks. Kartais jai tekdavo vado- 
vautis tik intonacija ir pavartotais žodžiais, o kartais beglobė leisdavo 
pirštais paliesti veidą. Iš pradžių šis žaidimas atrodė daug sunkesnis, be- 
veik neįmanomas žaisti, bet... priėjus ribą, kai norėjosi rėkti iš nevilties, 
įvyko lūžis ir viskas akimirksniu palengvėjo. Ji išmoko girdėti beglobę 
meluojant, pažinti melą iš čiuopiamų raumenų krustelėjimų aplink akis 
ir burną. 

Dauguma kitų jos pareigų liko tos pačios, tik atlikdama darbus ji 
kliūdavo už baldų, klupinėdavo, atsitrenkdavo į sienas, išmesdavo pa- 
dėklus, beviltiškai pasiklysdavo šventykloje ir pasijusdavo bejėgė. Kartą 
vos stačia galva nenubildėjo nuo laiptų, bet praeitame gyvenime, kai dar 
buvo mergaitė, vardu Arija Stark, Sirijus Foretis buvo išmokęs ją laikyti 
pusiausvyrą, tad jai šiaip taip pavyko laiku sustoti ir atsitiesti. 

Būdavo naktų, kai ji būtų verkusi tol, kol būtų išsekusi ir užmigusi, jei 
vis dar būtų buvusi Arė, Kiaunė, Katė arba net ir Arija iš Starkų giminės, 
bet... niekas tiesiog neturėjo ašarų. Nieko nematant net paprasčiausias 
darbas būdavo pavojingas. Padėdama Umai virtuvėje, ji keliolika kar- 
tų nusidegino. Kartą, pjaustydama svogūnus, iki kaulo įsipjovė pirštą. O 

du kartus jai nepavyko rasti požemiuose savo kambario, tad teko mie- 
goti ant grindų, laiptų papėdėje. Užkampių ir nišų pilnoje šventykloje 
buvo klaidu net ir tada, kai akloji mergaitė išmoko vadovautis klausa. 
Sprendžiant iš to, kaip sklisdavo jos žingsnių aidas, atsimušęs į lubas ir į 
trisdešimties aukštų akmeninių dievų kojas, sienos, rodės, juda, o juodo 
stovinčio vandens baseinėlis taip pat keistai iškraipydavo garsus. 

— Turi penkis pojūčius, - pasakė jai malonusis vyras. - Išmok naudo- 
tis likusiais keturiais ir kirstinių žaizdų, nusibrozdinimų bei šašų turėsi 
mažiau. 

Ji išmoko oda jausti oro sroves. Virtuvę rasdavo, vadovaudamasi vien 
uosle, ir moteris nuo vyrų skirdavo pagal kvapą. Umą, tarnus ir šventy- 
klos patarnautojus pažindavo iš žingsnių ir galėjo pasakyti, kuris iš jų 
ateina, šiam dar nespėjus priartėti tiek, kad jį užuostų (neatpažindavo 
tik beglobės ir maloniojo vyro, kurie vaikščiojo beveik be garso, nebent 
tyčia norėdavo kelti triukšmą). Kvapą skleidė ir šventykloje degančios 
žvakės; net nuo dagčių tų, kurios nebuvo iškvėpintos, kildavo šiokios to- 
kios dūmų draiskanėlės. Kai ji iš tiesų išmoko naudotis nosimi, tos žva- 
kės, rodės, jai rėkte rėkia. 

Savotišką kvapą skleisdavo ir numirėliai. Viena iš jos pareigų buvo 
kiekvieną rytą šventykloje surasti jų palaikus, kad ir kur, atsigėrę van- 
dens iš baseinėlio, jie būtų nusprendę atsigulti ir užmerkti akis. 

Šiandien rytą rado du. 

Vienas vyras mirė atsigulęs prie kojų Pašaliečiui, virš kurio statu- 
los degė vienintelė žvakė. Ji jautė žvakės skleidžiamą šilumą, o nuo jos 
sklindantis kvapas dirgino aklajai mergaitei nosį. Ji žinojo, kad žvakė 
dega tamsiai raudona liepsna; regintiesiems mirusiojo kūnas turėjo at- 
rodyti užlietas rauzganos šviesos. Ji priklaupė ir apgrabinėjo mirusiojo 
veidą, pirštais patikrino smakro liniją, perbraukė skruostus ir nosį, pa- 
lietė plaukus, tada pašaukė tarnus jo išnešti. Plaukai vešlūs ir garbanoti. 
Veidas gražus, neraukšlėtas. Jis mirė jaunas. Ji susimąstė, kas jį atginė čia 
ieškoti mirties dovanos. Mirtimi besivaduojantys bravosiečiai dažnai at- 
eidavo į Juodo ir Balto namus, kad greičiau paliktų šį pasaulį, tačiau šio 
vyro kūne ji neužčiuopė jokių žaizdų. 

Antras jos rastas lavonas buvo senos moters. Ši užmigo ant sapnų lo- 
vos vienoje iš atokių nišų, kur dėl ypatingų degančių žvakių mirštanty- 
sis regėdavo tai, ką kadaise brangino ir buvo praradęs. „Maloni ir švelni 
mirtis, - mėgdavo kartoti malonusis vyras. Pirštai jai pasakė, jog senoji 
moteris mirė šypsodamasi. Ji buvo mirusi visai neseniai. Prisilietus prie 
kūno dar buvo justi šiluma. Jos oda švelni kaip sena ir plona, gerai išdirb- 
ta ir stropiai išminkštinta gyvulio oda. 

Kai patarnautojai atėjo numirėlės išnešti, akloji mergaitė nusekė iš 
paskos. Leidosi vedama jų žingsnių, bet vyrams leidžiantis laiptais skai- 

čiavo pakopas. Ji atmintinai žinojo, kiek kurie laiptai turi pakopų. Po 
šventykla plytėjo požeminių rūsių ir tunelių labirintas, kur neretai pa- 
siklysdavo ir matantys žmonės, tačiau akloji mergaitė buvo ištyrinėjusi 
kiekvieną jų colį, be to, jei kartais apgautų atmintis, turėjo lazdą, padė- 
siančią rasti kelią. 

Mirusieji būdavo guldomi požemyje. Akloji mergaitė darbuodavo- 
si tamsoje: nuaudavo jiems batus, nuvilkdavo drabužius, paimdavo jų 
asmeninius daiktus, ištuštindavo kapšelius su pinigais ir suskaičiuoda- 
vo monetas. Atskirti monetas buvo viena pirmųjų gudrybių, kurios, kai 
mergaitei atėmė regėjimą, ją išmokė beglobė. Bravosiečių monetos buvo 
„senos bičiulės“: jai pakakdavo pirštais perbraukti per monetos paviršių 
ir be vargo ją atpažindavo. Atskirti kitų šalių ir miestų monetas buvo 
sunkiau, ypač tas, kurios buvo atkeliavusios iš tolimų kraštų. Dažniau- 
siai ji rasdavo volantiečių dorų - smulkių, grašio dydžio monetų su ka- 
rūna vienoje pusėje ir kaukole kitoje. Lysiečių monetos buvo ovalios ir 
jose buvo įspausta nuoga moteris. Kitų monetų įspauduose buvo vaiz- 
duojami laivai, drambliai arba ožkos. Vienoje vesterosiečių monetos pu- 
sėje buvo įspausta karaliaus galva, kitoje - drakonas. 

Senoji moteris neturėjo nei monetų kapšelio, nei jokio kito turto, tik 
ant piršto mūvimą žiedą. Pas gražuolį vyrą ji rado keturis auksinius Ves- 
teroso drakonus. Nykščio pagalvėle braukdama per labiausiai nusitry- 
nusį drakoną ir mėgindama susigaudyti, kuris karalius ant jo pavaizduo- 
tas, ji išgirdo už nugaros tyliai virstelint duris. 

— Kas ten? - paklausė. 

— Niekas, - dusliai, šiurkščiai ir nedraugiškai atsakė kažkas. 

Ir vėl sujudėjo. Mergaitė žingtelėjo į šalį, čiupo savo lazdą ir pakėlė ją, 
norėdama apsaugoti veidą. Medis garsiai tarkštelėjo į medį. Smūgio būta 
tokio stipraus, kad vos neišmušė lazdos jai iš rankų. Ji atsilaikė, kirto at- 
gal, bet... ten, kur jis turėjo stovėti, jau nieko nebuvo. 

— Ne čia, - vėl nuskambėjo balsas. - Gal tu akla? 

Ji nieko neatsakė. Kalbėjimas būtų tik užgožęs garsus, kuriuos jis gal- 
būt galėjo kelti. Ji žinojo, kad jis juda. Į kairę ar į dešinę? Ji stryktelėjo į 
kairę, tada pasisuko dešinėn, kirto ir... nepataikė. Po akimirkos sulaukė 
skaudaus smūgio į pakinklius. 

— Ar tu kurčia? 

Laikydama rankoje lazdą, ji atsisuko, smogė ir vėl nepataikė. Tada 
išgirdo iš kairės sklindantį juoką. Ir tvojo lazda dešiniau. 

Šį kartą tikslą pasiekė. Jos lazda tarkštelėjo į jo lazdą. Nuo smūgio jai 
nudiegė ranką. 

- Gerai, - tarė jis. 

Akloji mergaitė nežinojo, kas čia kalba. Spėjo, kad kuris nors iš šven- 
tyklos patarnautojų. Ji net neprisiminė kada nors anksčiau girdėjusi tą 

balsą, bet kas galėjo būti tikras, kad Daugiaveidžio Dievo tarnai savo 
balsų nekeičia taip pat lengvai kaip ir veidų? Be jos, Juodo ir Balto na- 
muose dar gyveno du tarnai, trys šventyklos patarnautojai, virėja Uma ir 
du žyniai, kuriuos ji vadino beglobe ir maloniuoju vyru. Visi kiti ateida- 
vo ir išeidavo, - kartais net slaptais keliais, - bet šie žmonės čia gyveno 
nuolat. Aklosios mergaitės priešininkas galėjo būti bet kuris iš jų. 

Sukdama lazdą, ji puolė į šalį, už nugaros kažką išgirdo, pasisuko į tą 
pusę ir vėl nepataikė. O jau po akimirkos jis kyštelėjo savo lazdą jai tarp 
kojų, nubrozdino odą ir sukaustė jas taip, kad ji negalėtų pasisukti. Mer- 
gaitė prarado pusiausvyrą, suklupo ir skaudžiai įsikando liežuvį. 

Ir sustingo. Būk tyli kaip akmuo. Kur jis? 

Jai už nugaros jis nusijuokė. Kol ji mėgino atsistoti, vyras skėlė jai 
skambų antausį, o tada dar trenkė lazda per krumplius. Jos lazda barkš- 
telėjusi nukrito ant akmeninių grindų. Ji įtūžusi suniurnėjo. 

- Nagi, pasiimk lazdą. Šiandien tavęs daugiau nemušiu. 

— Niekas manęs nemuš. 

Mergaitė keturpėsčia ropojo grindimis, kol rado savo lazdą, tada, iš- 
sipurvinusi ir apdovanota mėlynėmis, vikriai atsistojo. Požemyje buvo 
tylu ir ramu. Vyras išėjo. O gal ne? Jis galėjo stovėti šalia, o ji nebūtų pa- 
jutusi. Klausykis, ar neišgirsi jo kvėpuojant, tarė sau ji, bet nieko daugiau 
neišgirdo. Dar truputį palaukusi, paleido iš rankų lazdą ir vėl ėmėsi dar- 
bo. Jei būčiau turėjusi akis, būčiau sudaužiusi jį kaip obuolį. Vieną gražią 
dieną malonusis vyras turėjo sugrąžinti mergaitei regėjimą, o tada ji ke- 
tino visiems jiems parodyti, iš kur kojos dygsta. 

Kol ji kovėsi, senės kūnas spėjo atvėsti, o bravosiečio - ir sustingti. 
Mergaitė prie to buvo pratusi. Dažniausiai didžiąją dienos dalį ji praleis- 
davo su numirėliais, o ne su gyvaisiais. Ilgėjosi ir draugų, kurių susirado 
tuomet, kai buvo Kanalų Katė, - senojo Brusko nesveika nugara, jo duk- 
terų, Talėjos ir Brėjos, „Laive“ įsikūrusių mimų, Merės ir jos kekšių iš 
„Laimingojo uosto“ ir visų kitų niekšų bei prieplaukoje besitrainiojančių 
padugnių. O labiausiai ji ilgėjosi savęs, kai dar buvo Katė, - net labiau už 
akis ir galimybę regėti. Būti Kate jai patiko labiau, nei būti Druske arba 
Bandele, Kiaune arba Are. Nužudžiusi tą dainių, kartu nužudžiau savyje 
ir Katę. Malonusis vyras pasakė, girdi, jie, šiaip ar taip, atims jai regėji- 
mą, kad padėtų greičiau išmokti naudotis kitais pojūčiais, bet neužsi- 
minė, kad ji bus akla pusę metų. Akli šventyklos patarnautojai Juodo ir 
Balto namuose nebuvo retenybė, tačiau tokių jaunų kaip ji galėjai sutikti 
vos vieną kitą. Ir vis dėlto mergaitė nesigailėjo to, ką padarė; Dareonas 
dezertyravo iš Nakties sargybos ir nusipelnė mirties. 

Maloniajam vyrui ji taip ir pasakė. 

- Ar tu - dievas, kad sprendi, kam gyventi, o kam mirti? - paklau- 
sė jis. - Pasimeldę ir atnašavę auką, suteikiame dovaną tiems, kuriuos 

paženklino Daugiaveidis Dievas. Taip buvo visada, nuo pradžios. Papa- 
sakojau tau, kaip kūrėsi mūsų ordinas ir kaip pirmieji iš mūsų atsiliepė į 
mirties trokštančių vergų maldas. Iš pradžių ši dovana būdavo teikiama 
tik jos trokštantiems, bet... vieną dieną pirmasis iš mūsų išgirdo vergą 
meldžiant mirties ne sau, o savo šeimininkui. Jis taip karštai to troško, 
jog paaukojo viską, ką turėjo, kad tik jo malda būtų išklausyta. Be to, 
pirmajam mūsų broliui pasirodė, kad vergo auka Daugiaveidžiui patiko, 
todėl dar tą pačią naktį jis į maldą atsiliepė. Paskui, nuėjęs pas tą vergą, 
jis pasakė: „Dėl to žmogaus mirties paaukojai viską, ką turi, bet... vergai, 
be savo gyvybės, nieko neturi. Jos dievas iš tavęs dabar reikalauja. Visą 
laiką, kol gyvensi šioje žemėje, jam tarnausi.“ Ir nuo tos akimirkos mes 
jau buvome du. - Jis švelniai, bet tvirtai suspaudė jai žastą. - Visi žmonės 
turi mirti. Esame tik mirties įrankiai, o ne pati mirtis. Žudydama dainių, 
pasisavinai dievo galias. Mes žudome žmones, bet nedrįstame jų teisti. 
Supranti? 

Ne, dingtelėjo mergaitei. 

— Taip, - atsakė ji. 

— Meluoji. Ir todėl dabar privalai klaidžioti tamsoje, kol išvysi kelią. 
Nebent norėtum mus palikti. Tau reikia tik paprašyti ir akis grąžinsime. 

Ne, pagalvojo mergaitė. 

— Ne, - pasakė ji. 

Tądien, pavakarieniavusi ir porą kartų sužaidusi žaidimą „Melas ar 
tiesa“, akloji mergaitė apsirišo galvą skuduro skiaute, paslėpė po ja ne- 
reginčias akis, susirado elgetos dubenėlį ir paprašė beglobės, kad padėtų 
jai užsitraukti Betės veidą. Kai jie atėmė mergaitei akis, beglobė plikai 
nuskuto jai galvą; ji tai vadino „mimų šukuosena, mat dauguma mimų 
skusdavosi galvas plikai, kad geriau tiktų perukai. Tačiau toks „kirpi- 
mas“ puikiai tiko ir elgetoms, be to, tada plaukuose nesiveisdavo utėlės. 
Ir vis dėlto jai reikėjo ne vien peruko. 

- Galėčiau pasirūpinti, kad visas tavo kūnas būtų nusėtas negyjan- 
čiomis žaizdomis, - pasakė beglobė, - bet tuomet užeigų savininkai ir 
smuklininkai be gailesčio vys tave tolyn nuo savo durų. 

Užtat ji išmargino mergaitei veidą po raupų likusiais randais ir ant 
skruosto įlipdė apgamą su iš jo želiančiu juodu plauku. 

- Arjis šlykštus? - paklausė akloji mergaitė. 

— Ne per gražiausias. ; 

- Gerai. 

Ji niekada nesuko galvos, ar yra graži, net kai buvo paika Arija Stark. 
Tik jos tėvas vadindavo ją gražuole. Jis ir kartais Jonas Snou. Motina sa- 
kydavo, kad ji galėtų būti graži, jei praustųsi, šukuotųsi ir rūpintųsi savo 
suknia taip, kaip savąja rūpinasi jos sesuo. O seseriai, sesers draugėms ir 
visiems kitiems ji tebuvo Arija Arkliaveidė. Bet dabar jie visi buvo mirę, 

net Arija, - visi, išskyrus ją ir jos įbrolį Joną. Kartais vakarais Skudu- 
rininko uosto smuklėse ir viešnamiuose ji nugirsdavo apie jį kalbant. 
Vienas vyras net pavadino jį Juoduoju Sienos Pavainikiu. Lažinuosi, kad 
Aklosios Betės nepažintų net Jonas. Ši mintis mergaitę labai nuliūdino. 

Drabužiai, kuriuos ji vilkėjo, buvo išblukę ir spūrantys skarmalai, 
bet - šilti ir švarūs. Po jais mergaitė slėpė tris peilius: vieną užkištą už 
bato aulo, kitą - rankovėje, o trečią už drabužio juosmens ant strėnų. 
Apskritai bravosiečiai buvo malonūs žmonės, labiau linkę padėti varg- 
šelei aklai elgetaujančiai mergaitei, o ne ją skriausti, ir vis dėlto visada 
galėjo atsirasti vienas kitas niekšas, kuriam ji būtų pasirodžiusi lengvai 
apiplėšiama arba išprievartaujama. Tie peiliai ir buvo skirti tokiems 
niekšams, nors kol kas aklajai mergaitei neprireikė jais pasinaudoti. Jos 
kostiumą papildė įskilęs medinis elgetos dubenėlis ir diržą atstojanti ka- 
napinė virvė. 

Titanui sugriaudėjus ir paskelbus saulėlydį, ji išėjo skaičiuodama pa- 
kopas laiptų, nuo šventyklos durų vedančių į gatvę, nutipeno iki tilto, 
persikėlė per kanalą ir atsidūrė Dievų saloje. Mergaitė žinojo, kad tvy- 
ro tirštas rūkas, - suprato tai iš atšalusių ir sudrėkusių, prie kūno glun- 
dančių drabužių ir iš rankų oda jaučiamos drėgmės ore. Be to, ji buvo 
pastebėjusi, kad Bravoso rūkai keistai iškreipdavo sklindančius garsus. 
Šiandien vakare pusė miestiečių jausis pusakliai. 

Žengdama pro šventyklas, ji girdėjo į savo aukštus ir siaurus bokš- 
tus įkopusius Žvaigždžių Išminties šventyklos patarnautojus traukiant 
vakarinėms žvaigždėms skirtas giesmes. Ore sklaidėsi kvapnių dūmų 
draiskana, viliojanti mergaitę pasukti vingiuotu keliu ir atsidurti ten, kur 
raudonieji žyniai priešais Šviesos Valdovo namus didžiulėse geležinėse 
gorėse buvo užkūrę ugnį. Netrukus ji net pajuto ore karštį, o raudonojo 
Rhloro garbintojai sutartinai užtraukė giesmę. „Nes naktis tamsi ir kupi- 
na pavojų...“ - meldėsi jie. 

Tik ne man. Jos naktys buvo nutviekstos mėnesienos ir persmelktos 
jos gaujos kaukimo, nuo kaulo atplėštos žalios mėsos skonio ir šiltų, pa- 
žįstamų jos pilkų pusbrolių ir pusseserių kvapų. Tik dieną ji būdavo vie- 
niša ir akla. 

Uosto prieigas ji pažinojo. Katė klaidžiodavo po prieplaukas ir Sku- 
durininko uosto gatveles pardavinėdama Brusko midijas, austres ir 
jūrų moliuskus. Skarmalu apsivyniojusi galvą, plikai nusiskutusi, su ant 
skruosto pūpsančiu apgamu, ji atrodė visiškai kitaip nei tuomet, bet dėl 
viso pikto vis tiek laikėsi atokiau nuo „Laivo“, nuo „Laimingojo uosto“ ir 
kitų vietų, kur žmonės Katę pažinojo geriausiai. 

Kiekvieną užeigą ir smuklę ji atskirdavo pagal kvapą. „Juodasis bar- 
žos jūreivis“ iš tolo tvoskė jūros druska. Pinto užeigoje galėjai užuosti 
rūgštų vyną, dvokiantį sūrį ir patį Pintą, niekada nekeičiantį drabužių ir 

nesitrenkantį plaukų. „Burių lopytojo“ svečių salė buvo prirūkusi ir kve- 
pėjo ant atviros ugnies kepamos mėsos prieskoniais. „Septynių Lempų 
namai“ kvepėjo smilkalais, o Šilko rūmai - jaunų, gražių, kurtizanėmis 
svajojančių tapti merginų kvepalais. 

Kiekviena užeiga bei smuklė išsiskyrė ir savo garsais. „Morogo smu- 
klėje“ ir „Žaliojo ungurio“ užeigoje beveik kiekvieną vakarą svečius 
linksmino dainiai. „Atstumtojo“ smuklėje dainuodavo pusšimtis apgir- 
tusių nuolatinių lankytojų. „Rūko namuose“ visuomet būdavo prisigrū- 
dę siauras ilgas valtis kartimis iriančių vyrų, besiginčijančių dėl dievų, 
kurtizanių ir dėl to, ar Jūrų Lordas kvailys, ar vis dėlto ne. Šilko rūmuose 
buvo gerokai tyliau: čia švelnūs žodeliai buvo tariami pašnibždomis, ty- 
liai šiugždėjo drabužių šilkas ir sklido merginų kikenimas. 

Kiekvieną vakarą Betė elgetaudavo vis kitur. Ji netruko susivokti, jog 
užeigų ir smuklių šeimininkai labiau būdavo linkę pakęsti jos apsilan- 
kymą, jei ji užsukdavo tik retkarčiais. Praeitą vakarą mergaitė praleido 
stovėdama priešais „Žaliojo ungurio“ užeigą, tad šiandien, užuot pasu- 
kusi į kairę, patraukė dešinėn, perėjo Kruvinąjį tiltą ir nužingsniavo link 
Pinto užeigos, įsikūrusios pačiame Skudurininko uosto gale, Nuskendu- 
sio Miesto prieigose. Nors buvo plačiagerklis ir dvokė, nors nesiskalbė 
drabužių ir mėgo girtis, vis dėlto Pintas buvo geraširdis žmogus. Daž- 
niausiai, jei tik svečių salė nebūdavo sausakimša, jis įsileisdavo mergai- 
tę į vidų, o kartais, pasakodamas savo istorijas ir ūždamas jai ausis, pa- 
vaišindavo puodeliu alaus ir valgio likučiais. Jei tai, ką sakė, buvo tiesa, 
jaunystėje Pintas buvo garsus Brastos Akmenų piratas; ir dabar nieko jis 
taip nemėgo, kaip su visomis smulkmenomis pasakoti apie savo žygius. 

Šiandien jai pasisekė. Užeiga buvo beveik tuščia ir ji galėjo įsitaisyti 
atokiame kamputyje netoli židinio. Vos tik ten atsisėdo ir sukryžiavo ko- 
jas, kažkas brūkštelėjo jai per šlaunį. 

- Ir vėl tu? - tarė akloji mergaitė. Ji pakasė katinui paausį, o šis, už- 
šokęs jai ant kelių, ėmė murkti. Bravose, o juolab Pinto užeigoje kačių 
netrūko. Senasis piratas tikėjo, kad jos neša laimę ir išvalo jo užeigą nuo 
parazitų. - Tu mane pažįsti, ar ne? - sušnabždėjo ji. Vien prisilipinusi 
ant skruosto apgamų, kačių ji neapmulkino. Jos Kanalų Katę prisiminė. 

Šis vakaras aklajai mergaitei buvo sėkmingas. Pintas buvo linksmai 
nusiteikęs ir pavaišino ją taure vandeniu praskiesto vyno, gabalėliu dvo- 
kiančio sūrio ir... pasakojimu, kurį ji jau keliolika kartų buvo girdėjusi. 

Palengva į smuklę ėmė rinktis svečiai. Netrukus Pintas turėjo tiek 
darbo, kad negalėjo skirti mergaitei dėmesio, bet keli nuolatiniai smu- 
klės lankytojai įmetė į jos dubenėlį kelias monetas. Prie kitų stalų sėdė- 
jo svetimi: ibeniečiai banginių medžiotojai, nuo kurių trenkė krauju ir 
banginių taukais, pora kvapiuoju aliejumi plaukus susitepusių bravosie- 
čių ir storulis iš Lorato, besiskundžiantis, kad vienos nuo kitų atitvertos 

svečių vietos Pinto užeigoje per siauros jo pilvui. Vėliau prie jų dar prisi- 
dėjo trys lysiečiai, tarnavę jūreiviais „Dievo širdyje“, - audros nunioko- 
toje galeroje, kuri praeitą naktį šiaip taip įplaukė į Bravoso uostą ir kurią 
šįryt sulaikė Jūrų Lordo sargybiniai. 

Lysiečiai atsisėdo prie stalelio šalia židinio ir, palinkę prie taurelių 
juodo kaip derva romo, šnekučiavosi tyliai, kad jų niekas nenugirstų. 
Bet ji buvo niekas ir... girdėjo beveik kiekvieną žodį. Kelias akimirkas 
jai net rodėsi, kad tuos vyrus mato žvelgdama primerktomis, geltono- 
mis akimis katino, murkiančio jai ant kelių. Vienas jų buvo senas, kitas 
jaunas, trečiam trūko ausies, bet visi trys buvo šviesiaplaukiai ir glotnia 
bei sveika veido oda, kaip įprasta lysiečiams, kurių gyslomis dar gana 
veržliai tekėjo senojo Friholdo kraujas. 

Kitą rytą, kai malonusis vyras mergaitės paklausė, kokius tris naujus, 
anksčiau negirdėtus dalykus sužinojo, ji buvo pasiruošusi. 

- Žinau, kodėl Jūrų Lordas sulaikė „Dievo širdį“. Tas laivas plukdė 
vergus. Šimtus vergų - moterų ir vaikų, sugrūstų į triumą ir surištų vie- 
na virve. 

Bravosą įkūrė pabėgę vergai ir vergų prekyba šiame mieste buvo 
draudžiama. 

- Taip pat Žinau, iš kur tie vergai atkeliavo. Jie - tyržmogiai, atplaukę 
iš Vesteroso, iš vietovės, vadinamos Tvirtąja pilimi. Tai sena, sunykusi 
ir prakeikta vieta. - Kadaise Vinterfele, kai ji dar buvo Arija Stark, apie 
Tvirtąją pilį jai pasakodavo Senoji Auklė. - Po didžiulio mūšio, kuriame 
žuvo Užusienio karalius, tyržmogiai pabėgo ir miškų ragana jiems pa- 
sakė, girdi, jei keliaus į Tvirtąją pilį, ten atplauks laivai ir nuplukdys juos 
kur šilta. Bet jokie laivai neatplaukė, išskyrus tas dvi, audrų į šiaurę nu- 
blokštas lysiečių piratų galeras - „Dievo širdį ir „Dramblį “. Jie nuleido 
inkarus prie Tvirtosios pilies krantų, ketindami pasiremontuoti laivus, 
ir pamatė tyržmogius, bet šių buvo tūkstančiai, laivų triumuose visiems 
jiems nebūtų pakakę vietos, tad piratai pareiškė paimsią tik moteris ir 
vaikus. Tyržmogiai badavo, todėl vyrai sutiko išsiųsti savo žmonas ir 
dukteris, bet, kai tik laivai atsidūrė atviroje jūroje, lysiečiai suvarė jas į 
triumus ir surišo. Grobį jie ketino parduoti Lyse. Tačiau juos užklupo 
dar viena audra ir laivai pasimetė. „Dievo širdis“ buvo taip nukentėjusi, 
jog kapitonas neturėjo kitos išeities, tik plaukti į Bravosą, o „Dramblys“ 
tikriausiai grįžo į Lysą. Pinto smuklėje sėdėję lysiečiai tikisi, kad „Dram- 
blys“ grįš kartu su dar keliais laivais. Jie sako, kad vergų kaina kyla, o 
Tvirtojoje pilyje dar liko tūkstančiai moterų bei vaikų. 

— Tai pravartu žinoti. Dvi naujienos. Ar sužinojai ir trečią? 

- Taip. Žinau, kad tai tu mane mušei. 

Jos lazda kaip žaibas švystelėjo ore, taukštelėjo jam per pirštus ir ma- 
loniojo vyro lazda tarkštelėjusi nukrito ant grindų. 

Žynys susiraukęs atitraukė ranką. 

- Iš kur akla mergaitė gali tai Žinoti? 

Mačiau tave. 

- Pasakiau tau tris naujienas. Ketvirtos atskleisti neprivalau. 

Galbūt rytoj ji papasakos maloniajam vyrui apie katiną, iš Pinto už- 
eigos parsekusį paskui ją namo, katiną, kuris dabar slėpėsi ant gegnių ir 
žvelgė į juos iš aukštai. O gal ir ne. Jei žynys galėjo turėti paslapčių, vadi- 
nasi, galėjo jų turėti ir ji. 

Tądien vakarienei Uma patiekė druskoje keptų krabų. Kai jai į rankas 
buvo įbrukta taurė gėrimo, akloji mergaitė suraukė nosį ir viską išgėrė 
trimis dideliais gurkšniais. O tada aiktelėjusi paleido iš rankų taurę. Jai 
degė liežuvis, o kai godžiai išgėrė taurę vyno, ta ugnis nuslinko žemyn, į 
gerklę, ir aukštyn, į nosį. 

- Vynas čia nepadės, o vanduo tik dar labiau pakurstys ugnį, - tarė 
jai beglobė. - Suvalgyk tai. 

Ir įbruko jai į ranką duonos kriaukšlį. Mergaitė susikimšo jį į bur- 
ną, sukramtė ir nurijo. Truputį palengvėjo. Antras duonos kąsnis padėjo 
dar labiau. | 

O rytą, naktinės vilkės pagaliau palikta ramybėje ir atmerkusi akis, 
ji išvydo lajinę žvakę, degančią ten, kur vakare nebuvo jokios žvakės, 
pamatė jos virpčiojančią ir kaip „Laimingojo uosto“ kekšė svyruojančią 
liepsną. 

Ar žemės, prie vidinės sienos buvo rastas negyvas vyras nusuktu 
sprandu ir per naktį apsnigtas taip storai, kad iš pusnies kyšojo tik 
jo koja. 

Jei Ramsėjaus kalės nebūtų lavono atkasusios, šis tikriausiai po snie- 
gu būtų gulėjęs iki pavasario. Kol Benas Bonsas jas sudraudė ir nuvijo, 
Pilkoji Džeinė spėjo taip apgraužti mirusiojo veidą, kad jiems prireikė 
pusės dienos nustatyti, kas iš tiesų tas vyras buvo, - keturiasdešimt ke- 
tverių metų kovų meistras, atžygiavęs į šiaurę kartu su Rodžerio Risvelio 
kariauna. 

- Girtuoklis, - numojęs ranka tarė Risvelis. - Lažinuosi, kad užsilipo 
ant sienos nusičiurkšti. O tada paslydo ir nusivertė. 

Niekas jam neprieštaravo. Bet Teonas Greidžojus netrukus susigrie- 
bė svarstantis, kuriems galams vyras vidury nakties apsnigtais ir slidžiais 
laiptais liptų ant sienos viršaus? Tik nusičiurkšti? 

Tą rytą, čiaumodami sužiedėjusią, nuo šoninės likusiuose taukuose 
(šoninė teko lordams ir riteriams) skrudintą duoną, ant suolų susėdę 
įgulos kariai apie nieką kita ir nekalbėjo. 

- Šioje pilyje Stanis turi draugų, - nugirdo Teonas burbtelint vieną iš 
seržantų. 

Tai buvo senas, Tolhartams tarnaujantis vyras, o ant apdriskusio jo 
apsiausto buvo matyti trijų medžių antsiuvas. Ką tik pasikeitė sargybi- 
nių pamaina. Trepsėdami, purtydamiesi nuo batų ir kelnių sniegą, su- 
šalę vyrai plūdo į menę, kurioje jau buvo dalijami pietūs: kraujinė dešra, 
porai ir juoda, dar šilta, iš krosnies neseniai ištraukta duona. 

- Stanis? - nusijuokė vienas iš Ruzo Boltono raitelių. - Stanis dabar 
užsnigtas iki ausų ir miręs. Nebent spruko pabrukęs uodegą ir jau bus 
parkūręs prie Sienos. 

— Bet gali būti ir taip, kad jis su šimtu tūkstančių savo vyrų laukia 
įkūręs stovyklą už penkių pėdų nuo mūsų pilies sienų, - įsiterpė lanki- 
ninkas su Servinų herbo spalvom. - Per tokią pūgą mes niekaip jų ne- 
matytume. 

Snigo negailestingai, be perstojo, - vertė ir dieną, ir naktį. Pusnys ne- 
numaldomai augo, sniegas užlipdė ambrazūras ant sienų viršaus, bal- 
tomis antklodėmis užklojo stogus, nuo jo svorio linko palapinės. Tarp 
menių buvo ištemptos virvės, kad per kiemą einantiems vyrams būtų 
lengviau orientuotis ir nepaklysti. Sargybiniai būriavosi sargybos bokš- 
teliuose ir virš žioruojančių gorių šildėsi sugrubusias rankas, o ant sienų 

pramintus takus saugojo ginklanešių iš sniego nulipdyti sargai, kurių 
figūros kasnakt pūtėsi ir atrodė vis keistesnės, mat jas pagal savo valią 
keitė vėjas ir kiti gamtos gaivalai. Sniego delnuose jų spaudžiamos ie- 
tys apžėlė dantytomis ledo barzdomis. Net toks narsuolis, kaip Hostinas 
Frėjus, kurį daug kas girdėjo garsiai niurnant, girdi, kelių snaigių jis ti- 
krai neišsigąs, nušalo ausį. 

Labiausiai nukentėjo pilies kieme laikomi arkliai. Gūnias, kuriomis 
jie buvo apkloti, kad nesušaltų, reikėjo nuolat keisti, kitaip jos permirk- 
davo nuo tirpstančio sniego ir imdavo šalti žirgams prie nugarų. Už- 
kūrus laužus ir taip mėginant gintis nuo šalčio, iš ugnies buvo daugiau 
bėdos nei naudos. Karo žirgai liepsnų baidėsi ir, traukdamiesi nuo jų 
bei sukinėdamiesi, susižeidė patys ir žalojo greta stovinčius arklius. Tik 
arklidėse, šilumoje, laikomi žirgai buvo saugūs, bet arklidės ir taip jau 
buvo perpildytos. 

- Dievai mums nepalankūs, - Didžiojoje menėje vyrai išgirdo sakant 
senąjį lordą Loką. - Tai - jų rūstybė. Pragariškai šaltas vėjas ir niekada 
nesibaigiantis sniegas. Mes pasmerkti. 

- Stanis pasmerktas, - primygtinai pakartojo Dredforto karys. - Tai 
jis per pūgą liko be jokio prieglobsčio. - 

— O gal lordas Stanis įsitaisė šilčiau, nei įsivaizduojame, - paprieš- 
taravo jam kažkoks paikas laisvasis raitelis. - Jo burtininkė moka prisi- 
šaukti ugnį. Gal raudonasis jos dievas galėtų visą šį sniegą ištirpinti? 

Taip sakyti nebuvo protinga, iš karto suprato Teonas. Tas vyras kal- 
bėjo per garsiai, be to, girdint Geltonajam Dikui, Rūsčiajam Eilinui ir 
Benui Bonsui. Apie tai sužinojęs, lordas Ramsėjus pasiuntė Pavainikio 
parankinius sučiupti to laisvojo raitelio ir išvilkti ant sniego. 

- Rodos, labai mėgsti Stanį, tad pas jį tave ir nusiųsime, - pareiškė jis. 

Deimonas Pašok Man ilgu, riebalais suteptu rimbu kelis kartus per- 
liejo raiteliui per nugarą. Paskui, Kailialupiui ir Geltonajam Dikui laži- 
nantis, per kiek laiko sušals nelaimėlio kraujas, Ramsėjus davė ženklą ir 
šis buvo nuvilktas prie Dantytosios Sienos vartų. 

Pagrindiniai Vinterfelo vartai buvo uždaryti, užsklęsti ir taip aple- 
dėję, užversti sniegu, kad norint pakelti grotas pirmiausia būtų reikėję 
iškapoti jas laikantį ledą. Tą patį galėjai pasakyti ir apie Medžiotojų var- 
tus, tik, kadangi neseniai buvo naudojami, jų nebuvo sukaustęs ledas. 
O Karališkojo kelio vartai seniai nebuvo varstomi, tad jo pakeliamojo 
tilto grandinės irgi atsidūrė tvirtuose kaip uola ledo gniaužtuose. Taigi 
naudotis buvo galima tik siaurais, užpakaliniais Dantytosios Sienos var- 
tais, iškirstais vidinėje sienoje. Tiksliau, tik puse vartų, mat už jų buvo 
pakeliamasis tiltas per užšalusį apsauginį griovį, tačiau kitoje pusėje ne- 
buvo vartų, pro kuriuos būtum išėjęs už išorinės gynybinės sienos, tad 
pasiekti galėjai tik išorinius įtvirtinimus, bet ne už jų esantį pasaulį. 


ŠOKIS SU DRAKONAIS 83 


Kraujais paplūdusį ir vis dar besipriešinantį laisvąjį raitelį vyrai per- 
nešė per tiltą ir laiptais užtempė ant sienos. Paėmę už rankų ir kojų, Kai- 
lialupys ir Rūstusis Eilinas jį pasiūbavo ir švystelėjo nuo aštuoniasdešim- 
ties pėdų aukštumo sienos. Pusnys buvo tokios gilios, jog krentantį vyrą 
tiesiog prarijo, bet ant sienos budėję lankininkai tvirtino vėliau matę tą 
nelaimėlį velkantį lūžusią koją ir klibikščiuojantį per sniegą. Vienas iš jų 
tam sprunkančiam nenaudėliui net įsegė į pasturgalį strėlę. 

- Nepraėjus nė valandai jis bus miręs, - patikino juos Ramsėjus. 

- Arba, saulei dar nenusileidus, čiulps lordui Staniui kotą, - pareiškė 
Kekšių Siaubas Amberis. 

- Geriau tegul būna atsargus, kad tas kotas nenulūžtų, - nusijuokė 
Rikardas Risvelis. - Tokiu oru ilgai stypsant lauke kotas kiekvienam 
sušąla į ledą. 

— Per pūgą lordas Stanis pasiklydo, - įsiterpė ledi Dastin. - Jis - už 
daugybės lygų nuo čia, be to, tikriausiai miręs arba vaduojasi mirtimi. 
Tegul žiema rodo savo galią. Po kelių dienų sniegas palaidos ir jį, ir jo 
kariuomenę. 

Ir mus, pagalvojo Teonas stebėdamasis, kokia ji kvaiša. Ledi Barbrėja 
buvo kilusi iš šiaurės ir turėjo susiprasti. Juk jos žodžių galėjo klausytis 
senieji dievai. 

Vakarienei jie valgė žirnių košę ir vakarykštę duoną, tad eiliniai ka- 
riai nepatenkinti ėmė burbėti; prie stalo ant pakylos sėdintys lordai ir 
riteriai, rodos, kirto kumpį. 

Palinkęs prie medinio dubenėlio ir kabindamas paskutinį šaukštą 
žirnių košės, staiga Teonas pajuto, jog kažkas švelniai palietė petį, ir iš 
pirštų išslydęs jo šaukštas nukrito ant grindų. | 

- Nedrįsk manęs liesti, - įspėjo jis, lenkdamasis pasiimti nukritusio 
šaukšto, kol jo dar nepačiupo kuri nors iš Ramsėjaus „mergaičių . — 
Nedrįsk. 

Ji, - kita Abelio skalbėja, - klestelėjo ant suolo šalia Teono, bet... 
pernelyg jau arti. Tai buvo jauna, gal penkiolikos, gal šešiolikos metų 
mergina vešliais, šviesiais, seniai netrinktais plaukais ir putliomis, gero 
bučinio besiprašančiomis lūpomis. 

- Kai kurioms merginoms liesti patinka, - švelniai šyptelėjusi tarė 
ji. - Aš vardu Holė, milorde. 

Kekšė Holė, dingtelėjo jam, bet mergina tikrai buvo gana daili. Anks- 
čiau Teonas būtų nusijuokęs ir pasisodinęs ją ant kelių, bet tie laikai se- 
niai praėjo. 

— Ko nori? 

- Pamatyti tas kriptas. Kur jos, milorde? Parodysi man? - paprašė 
Holė žaisdama su savo plaukų sruoga ir vyniodama ją ant mažojo pirš- 

telio. - Sklinda kalbos, kad jos labai giliai ir jose tvyro tamsa. Gera vieta 
liesti vienam kitą... Visiems karaliams žiūrint... 

— Tave siuntė Abelis? 

- Gal ir Abelis. O gal ir pati atėjau. Jei tau reikia Abelio, pasakysiu, 
kad ateitų. Jis milordui padainuos gražią dainą. 

Su kiekvienu merginos tariamu žodžiu Teonas vis tvirčiau tikėjo, jog 
visa tai - kažkoks sąmokslas. Tik kas jį rezga ir ko siekia? Ko Abeliui ga- 
lėjo iš jo reikėti? Tas vyras buvo tik dainius, tik padlaižys su liutnia ran- 
kose ir apsimestine šypsena veide. Jam įdomu, kaip užėmiau pilį, bet ne 
dėl to, kad norėtų tą žygį apdainuoti. Ir staiga jam akys atsivėrė. Jis nori 
sužinoti, kaip įsigavome į pilį, kad tuo pačiu keliu galėtų iš jos pasprukti. 
Lordas Boltonas laikė savo rankose Vinterfelą nelyginant standžiai su- 
vystytą kūdikį. Be jo leidimo niekas negalėjo nei išeiti iš pilies, nei į ją 
patekti. Jis ir jo skalbėjos nori iš čia nešdintis. Dėl to Teonas negalėjo jo 
kaltinti, bet vis tiek tarė: 

— Nenoriu turėti reikalų nei su Abeliu, nei su tavimi, nei su kuria 
nors iš tavo seserų. Duokite man ramybę. 

Lauke sūkuriuodamos ir šokdamos krito snaigės. Teonas apgraibo- 
mis nusigavo prie sienos, o tada, žingsniuodamas palei ją, pasiekė Dan- 
tytosios Sienos vartus. Jei ne vyrams iš burnos virstantis garas, sargy- 
binius jis tikriausiai būtų palaikęs Mažojo Valderio nulipdytais sniego 
seniais. 

- Noriu užlipti ant sienos ir ją apeiti, - tarė jiems Teonas ir jam kal- 
bant iš burnos taip pat virto baltas garas. 

- Viršuje velniškai šalta, - įspėjo jį vienas iš sargybinių. 

- Ir apačioje velniškai šalta, - pasakė kitas, - bet, jei nori, gali lipti, 
perbėgėli. 

Ir jis mostelėjo link vartų, leisdamas Teonui eiti. 

Laiptai buvo užversti sniego ir slidūs, lipti jais tamsoje buvo pavojin- 
ga. Atsidūręs ant sienos, netrukus Teonas rado ir vietą, kur jie numetė 
laisvąjį raitelį. Nubraukęs ką tik iškritusį sniegą, vėl spėjusį užpildyti tar- 
pą tarp tvirtovės sienos dantų, jis pasilenkė ir pažvelgė žemyn. Galėčiau 
nušokti, pagalvojo. Jis liko gyvas, tad kodėl aš turėčiau užsimušti? - Jis ga- 
lėjo nušokti, bet... - O kas manęs lauktų paskui? Sulaužyta koja ir mirtis 
sniege? O kol mirtinai sušalčiau, dar spėčiau šiek tiek pašliaužti? 

Tai buvo beprotybė. Ramsėjus su „mergaitėmis“ būtų jį pasivijęs ir 
sučiupęs. Jei dievai būtų buvę geri, Raudonoji Džeinė, Jeza ir Helicenta 
būtų suplėšiusios jį į gabalus. O jei nebūtų taip pasisekę, jis būtų grąžin- 
tas į pilį gyvas. 

— Turiu prisiminti savo vardą, - samurmėjo jis. 

Kitą rytą kariai rado žilstelėjusį sero Einio Frėjaus ginklanešį nuogą 
ir negyvą, tysantį senosios pilies kapinaitėse taip smarkiai apšalusiu vei- 

du, jog atrodė, kad dėvi kaukę. Seras Einis pareiškė, girdi, tas vyras per 
daug gėrė, tad greičiausiai išėjęs per pūgą į lauką pasiklydo, ir vis dėlto 
niekas negalėjo paaiškinti, kodėl jis, eidamas į lauką, nusivilko drabu- 
žius. Dar vienas girtuoklis, dingtelėjo Teonui. Vyne galėjai nuskandinti 
daugybę įtarimų... 

Netrukus, nesulaukus nė vakaro, arklidėse buvo rastas Flintams išti- 
kimybę prisiekęs arbaletininkas perskelta kaukole. Anot lordo Ramsė- 
jaus, jis žuvo nuo žirgo kanopos. Labiau tikėtina, kad nuo smūgio lazda, 
nusprendė Teonas. 

Visa tai atrodė taip pažįstama, kaip kartą jo matytas mimų spekta- 
klis. Pasikeitė tik aktoriai. Vaidmens, kurį pastarąjį kartą atliko Teonas, 
dabar ėmėsi Ruzas Boltonas, o žuvusiems vyrams teko Agaro, Giniro 
Raudonnosio ir Gelmaro Niūriojo vaidmenys. Ten buvo ir Smirdžius, 
prisiminė jis, bet... kitas Smirdžius - Dvokas krauju suteptomis rankomis, 
melo suterštomis lūpomis ir lipšnus, nors prie žaizdos dėk. 

Šios mirtys Ruzo Boltono lordus taip sujaudino, kad Didžiojoje me- 
nėje tarp jų kilo atviras kivirčas. Mat kai kuriems iš jų trūko kantrybė. 

- Ar ilgai dar sėdėsime ir lauksime karaliaus, kuris niekada neatke- 
liaus? - paklausė seras Hostinas Frėjus. - Turėtume joti pasitikti Stanio, 
stoti su juo į mūšį ir jį sutriuškinti. 

- Siūlai palikti pilį? - dusliai atsiliepė vienarankis Harvudas Stautas. 
Sprendžiant iš tono, jis mieliau būtų sutikęs leisti nukirsti jam likusią 
ranką. - Nori, kad kaip akis išdegę pultume į sniegynus? 

— Kad nugalėtume Stanį, pirmiausia turėtume jį rasti, - priminė vi- 
siems Ruzas Risvelis. - Mūsų žvalgai išjojo pro Medžiotojų vartus, bet 
kol kas nė vienas negrįžo. 

Lordas Vimanas Manderlis delnu pliaukštelėjo sau per didžiulį pilvą. 

- Baltasis Uostas nepabijos joti drauge su tavo kariais, sere Hostinai. 
Rodyk kelią ir mano riteriai seks paskui tave. 

Seras Hostinas atsisuko į storulį. 

- Žinoma, seks. Neatsilikdami nė per žingsnį, kad galėtų ietimi per- 
verti man nugarą. Kur mano giminaičiai, Manderli? Pasakyk. Kur tavo 
svečiai, pargabenę namo tavo sūnų? 

- Turbūt norėjai pasakyti, „mano sūnaus kaulus“? - Manderlis dur- 
klo geležtės galu pasismeigė gabalėlį kumpio. - Puikiai juos prisimenu. 
Reigarą siaurais nusvirusiais pečiais ir mitriu liežuviu. Ir narsųjį serą 
Džeredą, greitą traukti iš makštų kalaviją. Prisimenu ir šnipinėjimo 
meistrą Simondą, vis dzingsintį monetomis. Jie grąžino namo Vendelio 
kaulus. O Vilį, sveiką ir gyvą, kaip ir buvo žadėjęs, man grąžino Taivi- 
nas Lanisteris. Garbingas ir duoto žodžio besilaikantis vyras buvo tas 
lordas Taivinas, tegul Septynetas pasigaili jo sielos. - Lordas Vimanas 
susikimšo mėsą į burną, atvirai gardžiuodamasis ją sukramtė, sučepsėjo 

ir pridūrė: - Kelyje tyko daugybė pavojų, sere. Kai Baltajame Uoste at- 
sisveikinome, įteikiau tavo broliams dovanų, kaip ir priklauso svečiams. 
Vieni kitiems pažadėjome, kad vėl susitiksime vestuvių puotoje. Daugy- 
bė žmonių matė, kaip išsiskyrėme. 

- Daugybė? - nusišaipė Einis Frėjus. - Bet visi jie buvo jūsiškiai? 

— Ką nori tuo pasakyti, Frėjau? - Baltojo Uosto lordas rankove nu- 
sišluostė burną. - Man tavo kalba nepatinka, sere. Po galais, visai nepa- 
tinka. 

- Tai išeik į kiemą, taukų kapše, ir taip prišersiu tave šviežia, krauju 
srūvančia mėsa, kad nesuvirškinsi, - atšovė seras Hostinas. 

Vimanas Manderlis nusijuokė, bet keli jo riteriai akimirksniu pašo- 
ko ant kojų. Rodžeriui Risveliui ir ledi Dastin teko pašnibždomis juos 
maldyti. Ruzas Boltonas nė burnos nepravėrė. Tačiau Teonas Greidžojus 
atkreipė dėmesį į jo pilkų akių žvilgsnį, kurio niekada anksčiau nebuvo 
matęs ir kuriame atsispindėjo nerimas ir net šiokia tokia baimė. 

Tą naktį, neišlaikęs jį slegiančio sniego svorio, įgriuvo naujai pasta- 
tytų arklidžių stogas. Prispausti nukritusių gegnių arba užversti sniegu 
ir uždusę nugaišo dvidešimt šeši žirgai ir žuvo du arklininkai. Kol viską 
atkasė, vyrai plušo kone iki vidurdienio. Į lauko aptvarą trumpai užsuko 
lordas Boltonas, pasižiūrėjo, kas nutiko, ir liepė visus, - ir po nelaimės 
likusius gyvus, ir lauko aptvare vis dar laikomus arklius, - vesti į menę. 
Negana to, vos tik vyrai spėjo atkasti žuvusiųjų palaikus ir išmėsinėti 
užmuštus arklius, buvo rastas dar vienas lavonas. 

Šį kartą jau nebuvo galima tiesiog numoti ranka ir pareikšti, kad jis 
girtas nusivertė nuo sienos arba gavo žirgo spyrį į galvą. Mat žuvo vie- 
nas iš Ramsėjaus numylėtinių, neaukštas ir kresnas, bjaurus ir niekšin- 
gas kovos menų meistras, vardu Geltonasis Dikas. Pasakyti, ar jo kotas 
tikrai buvo geltonas, buvo sunku, mat kažkas jį nurėžė ir taip šiurkščiai 
sugrūdo Dikui į burną, kad net išmušė tris dantis. Kai Geltonąjį Diką, 
iki kaklo prasmegusį į pusnį, netoli virtuvės rado virėjai, ir kotas, ir jo 
šeimininkas buvo pamėlę nuo šalčio. 

— Lavoną sudeginkite, - įsakė Ruzas Boltonas, - ir laikykite liežuvius 
už dantų. Nenoriu, kad ši istorija imtų eiti iš lūpų į lūpas. 

Bet kalbos vis tiek pasklido. Apypiete jau beveik visi Vinterfele Ži- 
nojo, kas atsitiko, ir ne iš ko kito, o iš paties Ramsėjaus Boltono, kurio 
parankinis buvo Geltonasis Dikas. 

— Kai rasime, kas tai padarė, - pažadėjo lordas Ramsėjus, - nudirsiu 
tam niekšeliui odą, iščirškinsiu ją ant laužo ugnies, kad traškėtų, ir pri- 
versiu jį suvalgyti ją visą, iki paskutinės skiautės. 

Be to, stovykloje pasklido Daneos kad tas, kas pasakys žudiko vardą, 
gaus auksinį drakoną. 

Pavakare Didžiojoje menėje jau galėjai užuosti nemenką smarvę. Po 
vienu stogu grūdantis šimtams žirgų, šunų ir žmonių, grindys buvo sli- 
džios nuo purvo, tirpstančio sniego, arklių mėšlo, šunų ir net žmonių 
išmatų, oras pradvisęs drėgnu šuns kailiu, drėgna vilna ir kiaurai per- 
mirkusiomis gūniomis, ant gausiai nusėstų suolų negalėjai nei atsipūsti, 
nei nusnausti, tačiau... čia buvo valgio. Virėjai krovė ant stalų stambius, 
iš paviršiaus apdegusius, o viduje pusžalius šviežios arklienos kepsnius 
su keptais svogūnais bei griežčiais ir... bent kartą paprasti kareiviai valgė 
taip prabangiai kaip lordai ir riteriai. 

Nuniokotiems Teono dantims arkliena buvo per kieta. Mėginimas 
ją kramtyti kėlė jam baisias kančias. Tad durklo geležtės plokštuma su- 
sitrynęs griežčius ir svogūnus, jis tenkinosi šia koše, o arklieną pjaus- 
tė kuo smulkiau ir kiekvieną gabalėlį nučiulpdavo, o tada išspjaudavo. 
Taip bent jau jautė mėsos skonį, o su riebalais ir krauju gavo ir šiek tiek 
maistingų medžiagų. Bet nugraužti kaului jam trūko jėgų, tad numetė 
jį kalėms ir žiūrėjo, kaip pasičiupusi jį Pilkoji Džeinė sprunka, o Sara su 
Karkle ją vejasi ir dantimis graibšnoja pakinklius. 

Kol žmonės valgė, lordas Boltonas liepė Abeliui jiems groti ir dai- 
nuoti. Dainius užtraukė „Geležines ietis“, o paskui - „Mergelę Žiemužę“. 
Barbrėjai Dastin paprašius ko nors linksmesnio, jis padainavo „Karalie- 
nė nusiavė batelį, karalius nusiėmė karūną ir „Lokį ir gražiąją mergelę“. 
Dainiui pritarė Frėjai ir net kai kurie šiauriečiai kumščiais ėmė ritmingai 
trinkčioti į stalviršį baubdami: „Lokys! Lokys!“ Bet triukšmas išgąsdino 
arklius, tad netrukus dainininkai liovėsi laidę gerkles, o muzika nutilo. 

Pavainikio parankiniai įsitaisė prie sienon įmūryto laikiklio, kuria- 
me rūkdamas liepsnojo deglas. Lutonas ir Kailialupys lošė kauliukais. 
Niurna ant kelių buvo pasisodinęs moterį ir viena ranka spaudė jai krūtį. 
Deimonas Pašok Man sėdėjo ir taukais tepė savo bizūną. 

- Smirdžiau! - šūktelėjo jis ir botkočiu patekšnojo sau blauzdą, tarsi 
būtų šaukęs šunį. - Tu ir vėl imi dvokti, Smirdžiau. 

Teonas nesumojo, ką atsakyti, todėl tyliai tarstelėjo: 

- Taip... 

- Kai sutvarkysime reikalus, lordas Ramsėjus ketina nupjauti tau lū- 
pas, - pridūrė Deimonas, taukuotu skuduru švelniai braukdamas per 
bizūną. 

Tos lūpos lietė jo žmonos trapkojį. Už tokį įžūlumą neįmanoma išveng- 
ti bausmės. 

— Kaip pasakysi... 

Lutonas nusikvatojo. 

— Rodos, jis ir pats to nori. 

- Nešdinkis, Smirdžiau, - liepė jam Kailialupys. - Nuo tavo smarvės 
mane jau pykina. 

Tai išgirdę, kiti vyrai nusijuokė. 

Teonas spruko iškart, kol jie dar neapsigalvojo. Kankintojai paskui jį 
į lauką nesekė. Bent jau tol, kol menėje ant stalų buvo valgio ir gėrimų, 
meilių moterų ir šildančios ugnies. Jam žengiant iš menės, Abelis daina- 
vo „Merginos pražysta pavasarį . 

O lauke taip smarkiai snigo, kad toliau nei per tris pėdas Teonas nie- 
ko nematė. Jis pasijuto atsidūręs sniegynų nuklotoje dykroje, kur jam iš 
abiejų pusių kūpsojo krūtinę siekiančių pusnių virtinės. Už nugaros jis 
vis dar girdėjo iš menės sklindančią muziką. Šį kartą daina buvo švelni ir 
liūdna. Akimirką jo sielą užliejo ramybė. 

Šiek tiek paėjęs, jis sutiko priešinga kryptimi žingsniuojantį vyrą, vė- 
jyje plazdančiais apsiausto skvernais ir pakeltu gobtuvu. Prasilenkiant 
jųdviejų žvilgsniai trumpai susitiko. Vyras uždėjo ranką ant savo durklo 
rankenos. 

- Teonas Perbėgėlis. Teonas giminaičių žudikas... 

— Ne. Aš niekada... Buvau geležinis... 

- Tu buvai tiesiog apsimetėlis. Keista, kodėl vis dar kvėpuoji? 

— Dievai manęs dar nepaleidžia, - atsakė Teonas svarstydamas, ar šis 
vyras galėtų būti paslaptingasis žudikas, ta naktinė šmėkla, kuri sugrūdo 
Geltonajam Dikui į burną jo kotą ir nustūmė nuo dantytos tvirtovės sie- 
nos Rodžerio Risvelio arklininką. Keista, bet jis nė trupučio nebijojo. Tik 
nuo kairės plaštakos nusitraukė pirštinę. - Ir lordas Ramsėjus taip pat. 

Vyras atidžiai nužvelgė Teoną ir nusijuokė. 

— Tuomet paliksiu tave lordui Ramsėjui. 

Siaučiant pūgai, Teonas klaidžiojo po kiemą, kol rankos ir kojos ap- 
lipo sniegu, kol plaštakos ir pėdos sustiro nuo šalčio, o tada vėl užsilipo 
ant vidinės dantytos tvirtovės sienos. Čia, per šimtą pėdų nuo žemės, 
pūtė nesmarkus vėjas, truputį pustydamas sniegą. Visi tarpai tarp sienos 
dantų buvo užsnigti. Teonui teko sniego sienoje kumščiu išsimušti skylę, 
o išsimušęs... jis įsitikino, jog toliau apsauginio griovio vis tiek nieko ne- 
matyti. Iš išorinės sienos, regis, nebuvo likę nieko, tik blankus šešėlis ir 
tamsoje spingsantys keli išskydę žiburėliai. 

Pasaulis išnyko. Karaliaus Uostas, Riveranas, Paikas ir Geležies salos, 
visos Septynios Karalystės, visos pilys, kurias jis kadaise žinojo stovint, 
apie kurias buvo skaitęs arba jas sapnavęs, - viskas pradingo. Liko tik 
Vinterfelas. 

Jis buvo įkalintas čia kartu su šmėklomis. Su senosiomis kriptų šmė- 
klomis ir jaunesnėmis, kurių buvo parūpinęs pats, - Mikeno ir Farleno, 
Giniro Raudonnosio, Gelmaro Niūriojo, malūnininko iš Akorno upokš- 
nio žmonos bei dviejų jos sūnų ir daugybės kitų žmonių šmėklomis. Tai 
mano darbas. Mano šmėklos. Jos visos čia ir pyksta. Jis vėl prisiminė krip- 
tas ir dingusius kalavijus. 

Teonas grįžo į savo kambarį. Voltonas Geležinė Koja rado jį, nusivel- 
kantį šlapius drabužius. 

- Eik su manimi, perbėgėli. Jo šviesybė lordas nori su tavimi pasikal- 
bėti. 

Sausų drabužių jis neturėjo, tad vėl apsivilko savo drėgnus skarma- 
lus ir nusekė paskui Voltoną. Geležinė Koja nuvedė jį į Didžiojo bokšto 
menę, kadaise priklausiusią Edardui Starkui. Lordas Boltonas joje buvo 
ne vienas. Rūsti ir išblyškusi, čia sėdėjo ir ledi Dastin, buvo atėjęs ir Ro- 
džeris Risvelis, susisegęs apsiaustą geležine arklio galvos sege, o prie Ži- 
dinio stovėjo Einis Frėjus nuo šalčio įraudusiais skruostais. 

- Man pranešė, kad bastaisi po pilį, - prabilo lordas Boltonas. - Vyrai 
sakė matę tave arklidėse, virtuvėje, kareivinėse ir ant gynybinės sienos. 
Dar tave matė prie nuvirtusių bokštų griuvėsių, prie senosios ledi Ketli- 
nos septos, taip pat žengiantį į dievų giraitę ir iš jos išeinantį. Ar neigi, 
kad ten lankeisi? 

— Ne, milorde. - Pastarąjį žodį Teonas pasistengė ištarti neaiškiai. 
Mat žinojo, kad lordui Boltonui tai patiks. - Negaliu užmigti, milorde. 
Todėl ir bastausi. - Jis stovėjo nuleidęs galvą, įbedęs akis į senus susitry- 
nusius vikšrius, kuriais buvo nuklotos grindys. Žvelgti jo šviesybei lor- 
dui į akis nebuvo išmintinga. 

- Prieš karą aš čia gyvenau. Buvau Edardo Starko globotinis. 

- Buvai jo įkaitas, - tarė Boltonas. 

- Taip, milorde. Įkaitas. 

Bet čia buvo mano namai. Ne tikrieji namai, o vis dėlto geriausi, ko- 
kius kada nors esu turėjęs. 

— Kažkas žudo mano vyrus. 

- Taip, milorde. 

- Tikiuosi, ne tu? - švelniai paklausė Boltonas ir dar švelniau pridū- 
rė: - Juk už mano gerumą neatsilygintum tokia bjauria išdavyste... 

- Ne, milorde, tai ne aš. Aš negalėčiau. Aš... tik vaikštinėju, ir tiek. 

Tada prabilo ledi Dastin. 

- Nusimauk pirštines. 

Teonas staiga pakėlė galvą. 

— Prašau, ne... Aš... aš... 

- Daryk, ką ji sako, - paragino Teoną seras Einis. - Parodyk mums 
rankas. 

Teonas nusimovė pirštines ir ištiesęs parodė jiems plaštakas. Ne, juk 
nestoviu prieš juos nuogas. Nėra taip blogai. Ant kairės jo plaštakos buvo 
likę trys pirštai, ant dešinės - keturi. Nuo dešinės rankos Ramsėjus buvo 
nukirtęs tik mažąjį pirštelį, nuo kairės - bevardį ir smilių. 

- Tave sužalojo Pavainikis, - tarė ledi Dastin. 

— Matai, miledi... aš pats paprašiau. 

Ramsėjus visada priversdavo jį to prašyti. Ramsėjus visada verčia 
mane maldauti. 

— Kodėl būtum turėjęs prašyti? 

— Aš... Tiek daug pirštų man nereikėjo. 

- Pakanka ir keturių. - Seras Einis pasičiupinėjo rudą, ploną, į Žiur- 
kės uodegą panašią, ant nusklembto smakro želiančią barzdą. - Keturių 
dešinės rankos pirštų. Jis vis dar galėtų laikyti kalaviją. Arba durklą. 

Ledi Dastin nusijuokė. 

— Ar visi Frėjai tokie kvaili? Tik pažvelk į jį. Sakai, galėtų laikyti dur- 
klą? Jis vos šaukštą pakelia. Tikrai manai, kad jam būtų pakakę jėgų 
įveikti tą bjaurybę Pavainikio numylėtinį ir sugrūsti jam į gerklę vyriš- 
kumą? 

- Visi žuvusieji buvo stiprūs vyrai, - įsiterpė Rodžeris Risvelis, - be 
to, nė vienas iš jų nebuvo nudurtas. Perbėgėlis nėra mūsų ieškomas žu- 
dikas. 

Ruzo Boltono blyškių akių žvilgsnis pervėrė Teoną ne mažiau skaus- 
mingai už diriamąjį Kailialupio peilį. 

- Pritariu šiai nuomonei. Jis ne tik neturi užtektinai jėgų, bet ir iš pri- 
gimties nėra linkęs išduoti mano sūnaus. 

Rodžeris Risvelis burbtelėjo: 

- Bet jei ne jis, tuomet - kas? Akivaizdu, kad Stanis šioje pilyje turi 
savų Žmonių. 

Smirdžius - ne žmogus. Ne Smirdžius. Ne aš. Ir jis pasvarstė, ar ledi 
Dastin papasakojo jiems apie kriptą ir apie dingusius kalavijus. 

— Turime grįžti prie Manderlio, - niūriai tarė seras Einis Frėjus. — 
Lordas Vimanas mūsų nemėgsta. 

Bet Risvelis vis dar abejojo. 

— Užtat dievina savo pjausnius, kepsnius ir pyragus su mėsa. Jei nu- 
spręstų sutemus šmirinėti po pilį, gautų pakilti nuo stalo. O nuo stalo jis 
kyla tik vienu reikalu: ieškoti išvietės, kurioje tupėdamas galėtų praleisti 
bent valandą. 

— Aš ir nesakau, kad lordas Vimanas šį juodą darbą daro pats. Į pilį jis 
atsivedė tris šimtus karių. Šimtą riterių. Bet kuris iš jų galėjo... 

— Naktį ir iš pasalų riteris nieko nežudytų, - pasakė ledi Dastin. - Be 
to, lordas Vimanas - ne vienintelis, per jūsų Kruvinąsias vestuves prara- 
dęs artimiausių giminaičių. Gal manai, kad Kekšių Siaubas labiau tave 
mėgsta? Jei nelaikytum įkaitu Didžiojo Džono, jis paleistų tau žarnas ir 
priverstų tave ryti jas dar šiltas, kaip kad ledi Hornvud graužė savo pirš- 
tus. Elintai, Servinai, Tolhartai, Sleitai... visų jų vyrai su Jaunuoju Vilku 
dalyvavo tose vestuvėse. 

— Ten buvo ir Risvelių, - pridūrė Rodžeris Risvelis. 

— Į Kruvinąsias vestuves buvo atvykę net Dastinų iš Baroutono. - 
Ledi Dastin grėsmingai vyptelėjo. - Šiaurė prisimena, Frėjau. 

Iš įtūžio Einiui Frėjui ėmė tirtėti lūpos. 

- Starkas mus įžeidė. Štai ką tavo šiauriečiams derėtų prisiminti. 

Ruzas Boltonas pirštais persibraukė suskeldėjusias lūpas. 

- Iš tokio kivirčijimosi nebus jokios naudos. - Jis atsisuko į Teoną ir 
spragtelėjo pirštais. - Gali eiti. Tik žiūrėk, kur vaikštinėji. Jei nesisaugo- 
si, rytoj galime rasti tave - išsišiepusį ir kraujais aptekusiu veidu. 

- Kaip pasakysi, milorde. 

Ant sužalotų plaštakų užsimovęs pirštines, Teonas šlubčiodamas 
išėjo. 

Kai ėmė švisti, jis net nebuvo sudėjęs bluosto: apsitūlojęs sunkios vil- 
nos apsiaustu ir taukuotais kailiais suko ratus palei vidines apsaugines 
sienas, tikėdamasis taip nuvargti, kad pagaliau užmigs. Jo kojos iki ke- 
lių buvo aplipusios sniegu, galva ir pečiai apgaubti balta sniego marška. 
Žingsniuojant palei šią sienos pusę, vėjas pūtė jam į veidą, o tirpstantis 
sniegas sruvo skruostais tarsi šaltos kaip ledas ašaros. 

Ir tada Teonas išgirdo rago gausmą. 

Tas gausmas priminė duslią ištęstą dejonę, rodos, pakibusią virš 
dantytų pilies gynybinių sienų, sustingusią tamsos gaubiamame ore, 
besismelkiančią į kaulus kiekvienam ją girdinčiam. Visi ant pilies sienų 
budintys sargybiniai, stipriau suspaudę savo iečių kotus, atsisuko į tą 
pusę, iš kur sklido garsas. Sugriautose Vinterfelo menėse ir bokštuose 
lordai tildė vieni kitus, žvengė žirgai, o tie, kurie miegojo įsitaisę tam- 
siose kertėse, ėmė neramiai vartytis. Vos tik nutilo karo rago gausmas, 
ėmė dunksėti būgnas: dun dudun, DUN dudun, DUN dudun. Ir, išrašy- 
tas ore balsvomis, iš burnų kylančio garo draiskanomis, iš lūpų į lūpas 
keliavo vienas vardas. „Stanis, - šnabždėjo vyrai, - Stanis čia, atžygiavo 
Stanis, Stanis, Stanis, Stanis.“ 

Teoną nukrėtė šiurpas. Barateonas ar Boltonas - jam buvo vis vien. 
Stanis laikėsi išvien su Sienos sargybai vadovaujančiu Jonu Snou, o Jonas 
nė nemirktelėjęs būtų nukirtęs jam galvą. Būti išplėštam iš vieno pavai- 
nikio nagų ir... mirti nuo kito pavainikio rankos. Kaip ironiška... Teonas 
būtų garsiai nusijuokęs, jei tik būtų prisiminęs, kaip tai daroma. 

Būgno dundėjimas, rodos, sklido iš Vilkų miško, plytinčio anapus 
Medžiotojų vartų. Jie prie pilies sienų. Teonas, atsidūręs tarp dviejų de- 
šimčių kitų vyrų, turinčių tokių pačių ketinimų, nuskubėjo apsauginės 
sienos viršuje esančiu taku. Tačiau net ir pasiekę abipus vartų dunksan- 
čius bokštus per baltą pūgos šydą jie nieko nepamatė. 

— Gal jie ketina mūsų pilies sienas tiesiog nupūsti? - vėl ėmus gausti 
karo ragui, pajuokavo vienas iš Flintų. - Gal jis įsivaizduoja radęs Jora- 
muno ragą? 

- Ar Stanis toks kvailas, kad šturmuotų pilį? - nusistebėjo kažkoks 
sargybinis. 

- Jis - ne Robertas, - pareiškė karys iš Baroutono. - Jis sėdės ir lauks, 
pamatysite. Mėgins paimti mus badu. 

- Jis pirmas nušals kiaušius, - pasakė kitas sargybinis. 

— Turime išeiti už pilies sienų ir stoti su juo į mūšį, - pareiškė Frėjus. 

Taip ir padaryk, dingtelėjo Teonui. Raitas pulk į sniegynus ir žūk. 
O Vinterfelą palik man ir šmėkloms. Jis jautė, kad toks mūšis Ruzui Bol- 
tonui būtų prie širdies. Jam būtinai reikia šį reikalą baigti. Pilyje buvo 
per daug karių ir ilgos apsiausties jie nebūtų ištvėrę, be to, čia prisirin- 
ko ir per daug lordų, kurių ištikimybė buvo abejotina. Storulis Vima- 
nas Manderlis, Kekšių Siaubas Amberis, Hornvudų ir Tolhartų giminės 
vyrai, Lokai, Flintai ir Risveliai - visi jie buvo šiauriečiai, ir daugybė jų 
kartų buvo prisiekusios ištikimybę Starkų giminei. Jie čia atjojo dėl mer- 
gaitės, dėl Edardo Starko kūno ir kraujo, bet... ta mergaitė tebuvo prie- 
danga, tik rezgamo sąmokslo dalis, tik ėriukas vilko kailiu. Tad kodėl, 
kol ši komedija dar neprasidėjo, nepasiuntus šiauriečių už pilies sienų 
kautis su Stanio vyrais? Būtų tikros skerdynės sniegynuose. Ir kiekvienas 
ten žuvęs sumažintų Dredforto priešų gretas. 

Teonas pagalvojo, kažin, ar ir jam būtų leista stoti į mūšį? Jei būtų 
leista, tuomet jis galėtų bent jau mirti taip, kaip dera vyrui, su kalavi- 
ju rankoje. Iš Ramsėjaus tokios dovanos nebuvo ko tikėtis, bet lordas 
Ruzas galbūt ir suteiktų malonę. Jei jo maldaučiau. Padariau viską, ko 
prašė, atlikau man skirtą vaidmenį, merginą ištekinau... 

Mirtis buvo vienintelis išsigelbėjimas, kurio Teonas galėjo tikėtis. 

Dievų giraitėje ant žemės nukritęs sniegas vis dar tirpo. Iš karštųjų 
versmių kilo samanomis, žeme ir pūvančiais lapais atsiduodantys garai. 
Ore tvyrojo šiltas rūkas ir jame medžiai atrodė kaip sargybiniai, - au- 
galoti kariai, užsimetę ant pečių ūkanų apsiaustus. Dieną garų pilname 
miške grūdosi pasimelsti seniesiems dievams atėję šiauriečiai, bet dabar, 
taip anksti ryte, Teonas Greidžojus apsižiūrėjo esąs tarp medžių vienas. 

O pačioje miško širdyje jo laukė supratingomis akimis žvelgiantis 
burtmedis. Teonas sustojo prie šilto vandens duburio krašto ir nusi- 
lenkė raudonam, kamiene išskaptuotam veidui. Net čia jo ausis pasiekė 
ritmingas dundėjimas: DUN dundun, DUN dundun, DUN dundun. Šis 
garsas, tarsi tolimas griaustinis, rodės, sklinda iš visų pusių. 

Naktis buvo be vėjo, iš šalto juodo dangaus snaigės krito tiesiai že- 
myn, ir vis dėlto širdamedžio lapai šlamėjo jo vardą. „Teonai... - rodės, 
šnabžda jie, - Teonai...“ 

Senieji dievai, pagalvojo Teonas. Jie mane pažįsta. Žino, kuo aš var- 
du. Buvau Teonas iš Greidžojų giminės. Edardo Starko globotinis, jo vaikų 
draugas ir brolis. 

— Maldauju... - Jis puolė ant kelių. - Nieko daugiau neprašau, tik ka- 
lavijo. Leiskite man mirti kaip Teonui, o ne kaip Smirdžiui. - Jo skruos- 
tais ėmė ristis begėdiškai šiltos ašaros. - Buvau geležinis. Pa... Paiko sū- 
nus, atkeliavęs iš salų. 

Atitrūkęs nuo šakos ir krisdamas lapas brūkštelėjo jam per kaktą ir 
šleptelėjo į duburį. Ir liko plūduriuoti vandens paviršiuje - raudonas, 
penkiapirštis, panašus į kruviną plaštaką. 

— „„Branas, - sumurmėjo medis. 

Jie žino. Dievai žino. Matė, ką padariau. Keista, bet vieną akimirką 
jam pasirodė, tarsi blyškiame burtmedžio kamiene būtų išskaptuotas 
Brano veidas, tarsi tai Branas žvelgtų į jį išmintingomis, raudonomis ir 
liūdnomis akimis. Brano šmėkla, dingtelėjo Teonui, tačiau tai buvo be- 
protybė. Kodėl Branas turėtų neduoti jam ramybės? Jis berniuką mėgo ir 
nė karto nebuvo jo nuskriaudęs. Mes nužudėme ne Braną. Ir ne Rikoną. 
Nužudyti berniukai buvo tik paprasto malūnininko sūnūs iš vandens ma- 
lūno prie Akorno upokšnio. 

- Privalėjau turėti dvi galvas, kitaip jie būtų iš manęs tyčiojęsi... juo- 
kęsi iš manęs... jie... 

- Su kuo šnekiesi? - staiga išgirdo klausiant jis. 

Išsigandęs, kad jį rado Ramsėjus, Teonas atsisuko, bet tai buvo tik 
skalbėjos - Holė, Rovana ir dar viena, kurios vardo jis neprisiminė. 

- Su šmėklomis, - daug negalvodamas leptelėjo Teonas. - Jos pa- 
šnibždomis man kalba. Jos... jos žino mano vardą. 

- Teonas Perbėgėlis. - Rovana sučiupusi užsuko jam ausį. - Privalė- 
jai turėti dvi galvas, ar ne? 

- Kitaip vyrai būtų iš jo juokęsi, - pridūrė Holė. 

Jos nesupranta. Teonas pasigręžė ir išvadavo ausį iš skalbėjos nagų. 

- Ko norite? - paklausė. | 

— Tavęs, - atsakė jam trečia skalbėja, dusliai kalbanti pagyvenusi mo- 
teris su keliomis pražilusiomis plaukų sruogomis. 

- Juk sakiau. Noriu tave liesti, perbėgėli, - pridūrė Holė ir nusišypso- 
jo. Jos rankoje žybtelėjo durklo ašmenys. 

Galėčiau rėkti, dingtelėjo Teonui. Kas nors tikrai išgirstų. Pilis pilna 
ginkluotų vyrų. Suprantama, jis mirtų nespėjęs sulaukti pagalbos, o jo 
kraujas susigertų į žemę ir pagirdytų širdamedį. O kuo prasta būtų to- 
kia mirtis? 

- Tai ir liesk, - tarė jis. - Nužudyk mane. - Jis kalbėjo veikiau apim- 
tas nevilties, nei norėdamas mesti iššūkį. - Pirmyn. Nužudyk mane, kaip 
kad nužudei kitus. Geltonąjį Diką ir visus kitus. Dabar žinau, kas žudo 
vvIusS. 

Holė nusijuokė. 

— Kaip mes būtume galėjusios juos nužudyti? Juk mes - tik moterys. 
Tik papai ir plyšys tarp kojų. Esame čia tam, kad mus dulkintų, o ne 
bijotų. 

- Mergvaikis tave sužalojo? - pasiteiravo Rovana. - Nukirto kelis 
pirštus. Ir nudyrė odą nuo kojų pirštų, ar ne? Ir dar išmušė dantis, tiesa? 
Vargšelis... - Ji patapšnojo Teonui skruostą. - Pažadu, daugiau to nebus. 
Tu meldeisi, ir dievai atsiuntė mus. Nori mirti kaip Teonas? Mes tuo pa- 
sirūpinsime. Mirsi greitai ir lengvai, tau beveik neskaudės. - Ji šyptelė- 
jo. - Bet pirma turėsi viską išgiedoti Abeliui. Jis tavęs jau laukia. 


TIRIONAS 


—|) evyniasdešimt septintas daiktas. - Varžytinių vedėjas pliaukš- 
telėjo botagu. - Pora neūžaugų, puikiai išmokytų linksminti 
žmones. 

Varžytinių pakyla paskubomis buvo pastatyta toje vietoje, kur rudi 
plataus Skahazadano vandenys įtekėjo į Vergų įlanką. Tirionas Lanis- 
teris ore užuodė sūrumą, sumišusį su smarve, sklindančia nuo išviečių 
griovių, iškastų už aptvarų, kuriuose buvo laikomi vergai. Labiausiai jį 
vargino ne karštis, o drėgmė. Rodės, oras lenkia prie žemės tarsi ant gal- 
vos ir pečių užmesta šilta ir drėgna paklodė. 

— Kartu su jais dar parduodamas šuo ir kiaulė, - paskelbė varžytinių 
vedėjas. - Neūžaugos ant jų joja raiti. Pamaloninkite svečius, kai rengsi- 
te puotą, arba pasilikite juos ir taip patenkinkite savo užgaidą. 

Gurkšnodami vaisinius gėrimus, varžytinių dalyviai sėdėjo ant me- 
dinių suolų. Kai kuriuos, mosuodami vėduoklėmis, vėsino vergai. Dau- 
guma vilkėjo tokarus - keistą, senųjų Vergų įlankos gyventojų nepa- 
prastai mėgstamą ir elegantišką, bet labai nepraktišką drabužį. Kiti buvo 
apsirengę paprasčiau: vyrai dėvėjo tunikas ir apsiaustus su gobtuvais, 
moterys - spalvingo šilko suknias. Jos greičiausiai buvo arba kekšės, 
arba žynės; čia, rytuose, atskirti vienas nuo kitų buvo sunku. 

Už suolų stoviniavo nedidelis būrys juokaujančių ir iš šio renginio 
besišaipančių vakariečių. Samdomi kalavijuočiai, dingtelėjo Tirionui. 
Jam pro akis nepraslydo nei ilgieji kalavijai, nei durklai platesnėmis ir 
siauresnėmis geležtėmis, nei svaidomiesiems kirviams laikyti skirtos 
petnešos, nei po apsiaustais dėvimi šarviniai marškiniai. Sprendžiant iš 
vyrų šukuosenų, barzdų ir veidų, dauguma jų buvo kilę iš laisvųjų mies- 
tų, bet vienas kitas galėjo būti ir vesterosietis. Ar jie ketina ką nors pirkti? 
O gal atėjo tik akių paganyti? 

— Kas pirmas pasiūlys kainą už šią porelę? 

- Trys šimtai! - pasiūlė sename palankine įsitaisiusi matrona. 

- Keturi! - šūktelėjo neapsakomai nutukęs junkajietis, tarsi milžiniš- 
ka pabaisa išsipleikęs neštuvuose. 

Jis vilkėjo geltono šilko drabužį auksu puoštais kraštais ir atrodė bent 
keturis kartus stambesnis už Ilyrijų. Tirionas užjautė vergus, kuriems 
teko jį nešioti. Bent jau ši pareiga mums tikrai negresia. Kaip smagu būti 
neužauga... 

- Ir dar vienas, - tarstelėjo senė violetiniu tokaru. 

Varžytinių vedėjas rūsčiai ją nudėbė, bet siūlymą priėmė. 

Po vieną parduotų „Selesorio Kvoreino“ vergų jūreivių kaina svyra- 
vo nuo penkių iki devynių šimtų sidabro monetų. Mat patyrę jūrinin- 
kai buvo vertinga prekė. Vergų pirkliams užlipus ant audros nuniokoto 
burinio laivo denio, nė vienas iš jūreivių nesipriešino. Jiems tai tebuvo 
Pakrantės kvartalo našlė buvo surašiusi jiems laikiną draudimo sutar- 
tį, kuria, jei laivas būtų užgrobtas, pasižadėjo sumokėti už juos išpirką. 
Trys likę gyvi Liepsnojantys Pirštai kol kas nebuvo parduoti, bet kadangi 
ir kūnu, ir dvasia priklausė Šviesos Valdovui, tai galėjo tikėtis, kad juos 
išpirks kuri nors iš raudonųjų šventyklų. Jiems draudimo sutartis atstojo 
ant veidų ištatuiruotos liepsnos. 

Tirionas ir Penė tokių draudimo sutarčių neturėjo. 

— Keturi penkiasdešimt! - šūktelėjo kažkas. 

— Keturi aštuoniasdešimt! 

— Penki šimtai! 

Vieni siūlymai skambėjo valyrų, kiti - mišrūnų vartojama Giso kal- 
ba. Kai kurie varžytinių dalyviai tik duodavo ženklą kilstelėdami pirštą, 
kryptelėdami riešą arba mostelėdami dažyta vėduokle. 

- Džiaugiuosi, kad jie mūsų neišskyrė, - sušnabždėjo Penė. 

Vergų pirklys dėbtelėjo į juodu. 

— Tylėt! 

Tirionas spustelėjo Penei petį. Jam ant kaktos buvo užkritusios blyš- 
kiai gelsvų ir juodų plaukų sruogos, o gerokai nudėvėta tunika lipo prie 
nugaros. Ir dėl prakaito, ir dėl pridžiūvusio kraujo. Tirionas nebuvo toks 
kvailas kaip Džora Mormontas ir vergų gaudytojams nesipriešino, bet 
tai nereiškia, kad jam pavyko išvengti bausmės. Rimbo kirčių jis užsidir- 
bo nesuvaldęs liežuvio. 

— Aštuoni šimtai. 

- Ir penkiasdešimt. 

- Ir vienas. 

Mes verti tiek pat, kiek ir jūreivis, mąsliai pagalvojo Tirionas. Nors 
galbūt labiausiai pirkėjus viliojo kiaulė, vardu Gražuolė. Gerai išdresuo- 
tą kiaulę rasti sunku. Varžytinių vedėjas tikrai neketino parduoti kiaulės 
atskirai. 

Kainai pasiekus devynis šimtus sidabrinių monetų varžytuvės sulė- 
tėjo, o pakilus iki devynių šimtų penkiasdešimties (tiek pasiūlė senė) ir 
visiškai sustojo. Tačiau varžytinių vedėjas savo darbą išmanė ir suprato, 
kad geriausiai pirkėjus išjudins trumpas, miniai skirtas neūžaugų pasi- 
rodymas. Ant pakylos buvo atvesti Triuškius ir Gražuolė. Gyvuliai buvo 
be balnų ir be žąslų, tad užlipti ant jų buvo nelengva. Vos tik kiaulė paju- 
dėjo, Tirionas nuslydo nuo jos pasturgalio, skaudžiai klestelėjo ant savo- 
jo ir varžytinių-dalyviai pratrūko garsiai kvatotis. 


ŠOKIS SU DRAKONAIS 97 


- Tūkstantis, - tarė baisiai nutukęs vyras. 

- Ir vienas, - vėl kyštelėjo trigrašį senė. 

Penė šypsojosi, bet jos veidą kaustė baimė. Puikiai išmokyti linksmin- 
ti žmones... Nemenka atsakomybės dalis dėl to teko Penės tėvui, dabar 
tikriausiai tūnančiam kokiame nors neūžaugų pragare. 

- Tūkstantis du šimtai! 

- Ir vienas, - leptelėjo senė. 

Tėvas visada sakydavo, kad Lanisteris vertas dešimteriopai daugiau 
nei paprastas žmogus. 

Kainai pakilus iki tūkstančio šešių šimtų varžytinių dalyviai vėl stab- 
telėjo, tad vergų pirklys kelis pirkėjus pakvietė prieiti ir apžiūrėti ne- 
užaugas iš arčiau. 

— Mergina dar visai jauna, - patikino jis. - Galėtumėte leisti jiems 
daugintis ir už jų palikuonis susižerti gražaus pinigo. 
pareiškė senė. Ir taip jau raukšlėtą jos veidą iškreipė nepasitenkinimo 
grimasa. Ji buvo išblyškusi kaip lavonas ir, vilkėdama violetinį tokarą, 
atrodė nelyginant supelijusi slyva. - Ir akys skirtingų spalvų. Jis labai ne- 
gražus. 

- Miledi dar nematė pačios geriausios mano kūno dalies, - leptelėjo 
Tirionas ir kyštelėjo ranką sau į tarpkojį, jei kartais moteriškė nebūtų 
supratusi jo užuominos. 

Senė įtūžusi sugriežė dantimis, o Tiriono nugarą vėl lyžtelėjo botagas 
ir nuo geliančio skausmo jis parklupo. Jo burna prisipildė kraujo. Ne- 
užauga nusiviepė ir jį išspjovė. 

- Du tūkstančiai! - nuo vieno iš galinių suolų atsklido dar negirdėtas 
balsas. 

Kažin, ko iš neūžaugos galėtų norėti samdomas kalavijuotis? Kad ir 
sunkiai, Tirionas atsistojo norėdamas geriau į jį įsižiūrėti. Naujasis var- 
žytinių dalyvis buvo pagyvenęs, žilstelėjęs, bet dar tiesus ir tvirtas vyras 
rusva, vėjo nugairinta veido oda ir trumpai kirpta, vietomis taip pat žils- 
telėjusia barzda. Tamsiai raudonas jo apsiaustas menkai teslėpė juosimą 
!gąjį kalaviją ir porą durklų. 

- Du tūkstančiai penki šimtai! 

Šį kartą nuskambėjo moteriškas balsas; kainą pasiūlė neaukšta mer- 
gina storu liemeniu ir didelėmis krūtimis, užsisegusi puošnius šarvus. 
Išraižytą, iš juodos geležies nukaldintą jos krūtinės šarvą puošė auksinė, 
kvlančią harpiją su nutrauktomis ir ant letenų tabaluojančiomis grandi- 
nėmis vaizduojanti įlaja. Mergina atsisėdo ant skydo, o pora vergų užsi- 
kėlė jį ant pečių. 

- Trys tūkstančiai. 

Rusvaodis vyras ėmė spraustis per minią, o jo bendražygiai samdomi 
kalavijuočiai žengė stumdydami į šalis kitus varžytinių dalyvius ir lais- 
vindami jam kelią. Taip. Eikš arčiau. Tirionas žinojo, kaip reikia elgtis su 
samdomais kalavijuočiais. Jam nė akimirką nekilo mintis, jog šis vyras 
ketina įsigyti jį pramogai. Jis mane pažįsta. Nori pargabenti į Vesterosą ir 
parduoti mano seseriai. Mėgindamas paslėpti šypseną, neūžauga pirštais 
pasitrynė burną. Sersėja ir Septynios Karalystės buvo kitame pasaulio 
krašte. Kol jis ten nusigaus, gali labai daug kas nutikti. Aš apgavau Bro- 
ną. Gavęs bent menkiausią progą, galėčiau pergudrauti ir šį vyrą. 

Kainai pakilus iki trijų tūkstančių, senė ir mergina ant skydo nu- 
sprendė toliau nesivaržyti, bet storulis geltonu drabužiu nė nemanė nu- 
sileisti. Pakėlęs savo geltonas akis, jis įdėmiai nužvelgė samdomus kala- 

-vijuočius, liežuviu brūkštelėjo per gelsvus dantis ir tarė: 

— Penki tūkstančiai sidabrinių už visą šią šutvę. 

Samdomas kalavijuotis susiraukė, gūžtelėjo ir nuėjo. 

Po septyniais pragarais... Tirionas tikrai nenorėjo tapti stambuolio 
lordo Geltonpilvio nuosavybe. Vien pažvelgus į jį, sudribusį, vos telpantį 
neštuvuose, vos pamačius šį mėsos kalną geltonomis kiaulės akutėmis ir 
po jo tokaro šilku pūpsančias krūtis, dydžiu prilygstančias kiaulei Gra- 
žuolei, neūžaugą nukrėtė šiurpas. O nuo storulio sklindantį kvapą ne- 
sunkiai galėjai užuosti ir ant pakylos. 

- Kas daugiau? 

— Septyni tūkstančiai! - šūktelėjo Tirionas. 

Per suolus nusirito juoko banga. 

- Neūžauga nori pats save nupirkti, - pasakė ant skydo įsitaisiusi 
mergina. 

Tirionas pamalonino ją geidulinga šypsena. 

— Protingas vergas nusipelno protingo šeimininko, o jūs visi atrodote 
kaip kvailiai. 

Išgirdę šiuos žodžius, varžytinių dalyviai dar garsiau nusijuokė, o ve- 
dėjas suraukė antakius ir neryžtingai ėmė čiupinėti botago kotą negalė- 
damas susigaudyti, ar jam tie žodžiai duos naudos. 

— Penki tūkstančiai - tai įžeidimas! - garsiai pareiškė Tirionas. - Aš 
kaunuosi dvikovose, dainuoju ir žodžio kišenėje neieškau. Galiu išdul- 
kinti jūsų žmoną taip, kad ji rėks nesavu' balsu. Arba, jei norite, jūsų 
priešo žmoną. Geresnio būdo jam pažeminti nesugalvosite. Gavęs į ran- 
kas arbaletą, žudau nė nemirktelėjęs, o tris kartus už mane didesni vy- 
rai, susėdę su manimi prie kivaso stalo, inkščia ir dreba. Be to, visi žino, 
jog kartais net valgį taisau. Siūlau už save dešimt tūkstančių sidabrinių 
monetų! Aš jų vertas, tikrai vertas. Tėvas man sakydavo, kad niekada 
nelikčiau skolingas. 

Samdomas kalavijuotis tamsiai raudonu apsiaustu atsisuko. Nors 
juodu skyrė varžytinių dalyvių užimtų suolų eilės, jo ir Tiriono žvilgs- 
niai trumpam susitiko ir samdomas kalavijuotis nusišypsojo. Kokia ma- 
loni šypsena, tarė sau neūžauga. Ir draugiška. Bet... dievai, koks šaltas jo 
žvilgsnis! Vis dėlto gal ir nenorėčiau, kad jis mus nusipirktų... 

Išsipleikęs neštuvuose, geltonasis milžinas pasimuistė, o stambiame 
ir išpurtusiame jo veide šmėstelėjo susierzinimas. Nepatenkintas jis gis- 
kariškai burbtelėjo kažką, ko Tirionas nesuprato, tačiau daug ką buvo 
galima spręsti vien iš tono. 

- Ar jis pasakė savo kainą? - pakreipęs galvą paklausė neūžauga. - 
Jei taip, tuomet siūlau visą Kasterlių Uolos auksą. 

Pirma jis išgirdo švilptelėjimą, - šaižų ir rėžiantį ausį, - o skausmą 
pajuto tik paskui. Perlietas bizūnu, Tirionas dusliai riktelėjo, bet šį kartą 
šiaip taip išsilaikė ant kojų. Ir staiga prisiminė, jog šios kelionės pradžio- 
ję didžiausias jo rūpestis buvo apsispręsti, kokiu vynu užgerti priešpie- 
čiams valgomas sraiges. Matai, kas būna, kai imi vaikytis drakonus? Jis 
garsiai prunkštelėjo ir pirmoje eilėje sėdinčius varžytinių dalyvius aptaš- 
kė krauju bei seilėmis. 

- Jūs parduoti, - paskelbė varžytinių vedėjas. Ir dar kartą perliejo 
neūžaugą bizūnu tik todėl, kad galėjo. Šį kartą Tirionas pargriuvo. 

Vienas sargybinis pakėlė jį pačiupęs už pakarpos. Kitas, baksnoda- 
mas ieties galu, paragino Penę lipti nuo pakylos. Į jų vietą buvo atvesta 
kita parduodama prekė. Penkiolikos ar šešiolikos metų mergina, ne iš 
„Selesorio Kvoreino“. Tirionas jos nepažinojo. Ji tokio paties arba pana- 
šaus amžiaus kaip ir Daneiris Targarien. Netrukus vergų pirklys išrengė 
ją nuogai. Bent jau šio pažeminimo mums pavyko išvengti. 

Apžvelgęs Junkajaus stovyklą, Tirionas įsistebeilijo į Mirino gyny- 
bines sienas. Vartai, rodės, buvo taip arti, be to... jei vergų aptvaruose 
sklandančios kalbos buvo tiesa, kol kas Mirinas liko laisvuoju miestu. 
Už tų trupančių sienų vergija ir vergų prekyba vis dar buvo draudžiama. 
Jam reikėjo tik pasiekti tuos vartus, įžengti pro juos į Miriną ir vėl būtų 
tapęs laisvu žmogumi. 

Tačiau tai buvo sunkiai įmanoma, nebent jis būtų palikęs likimo va- 
liai Penę. Ji, žinoma, norėtų kartu pasiimti šunį ir kiaulę. 

- Nebus taip jau blogai, ar ne? - sušnabždėjo Penė. - Jis už mus taip 
brangiai sumokėjo. Tad elgsis su mumis gražiai, ar ne? 

Kol jį linksminsime. 

— Mudu per daug vertingi, kad jis mus skriaustų, - nuramino jis mer- 
giną, nors po pastarųjų dviejų kirčių botagu jautė nugara srūvant kraują. 
Bet kai mūsų pokštai jam nusibos... O juk nusibos, tikrai nusibos... 

Šeimininko prižiūrėtojas, atvažiavęs su mulo traukiamu vežimu ir 
pasikvietęs į pagalbą du kareivius, laukė, kada galės juos pasiimti. Jo vei- 

das buvo pailgas ir ištįsęs, į ožio panaši barzdelė surišta auksine gija, o 
standūs raudoni ir juodi plaukai prie smilkinių sušukuoti į viršų taip, 
kad atrodytų tarsi dvi aštrianagės plaštakos. 

- Judu man primenate mano vaikus... Tai yra primintumėte, jei 
mano mažučiai nebūtų mirę. Man pavesta jumis rūpintis. Pasakykite 
savo vardus. 

- Penė... - išsigandusi tyliai sušnabždėjo mergina. 

Tirionas iš Lanisterių giminės, teisėtas Kasterlių Uolos lordas, tu apsi- 
snarglėjusi kirmėle. 

- Jolas. 

- Narsuolis Jolas. Gudruolė Penė. Dabar esate nuosavybė kilniojo ir 
drąsiojo Jezano Zo Kvagazo, kario ir mokslo vyro, didžiai gerbiamo visų 
Junkajaus išmintingųjų šeimininkų. Žinokite, kad jums labai pasisekė, 
nes Jezanas - malonus ir dosnus šeimininkas. Drąsiai galite laikyti jį 
savo tėvu. 

Mielai, pagalvojo Tirionas, tik šį kartą prikando liežuvį. Mat neabe- 
jojo, kad netrukus jiems teks vaidinti naujajam savo šeimininkui, o dar 
vieno rimbo kirčio nebūtų ištvėręs. 

- Jūsų tėvas ypatingus savo pirkinius nepaprastai vertina ir tikrai ge- 
rai su jumis elgsis, - pridūrė prižiūrėtojas. - O mane galite lyginti su 
aukle, kuri jumis rūpinosi, kai buvote maži. Visi mano vaikai ir vadina 
mane Aukle. 

- Devyniasdešimt devintas daiktas! - garsiai paskelbė varžytinių ve- 
dėjas. - Karys. 

Varžytinės dėl merginos ilgai netruko, ir ji, viena ranka laikydama 
savo drabužį, prispaustą prie mažų krūtų rožiniais speneliais, buvo 
nutempta pas naująjį šeimininką. Į jos vietą ant pakylos du vergų me- 
džiotojai atitempė Džorą Mormontą. Riteris buvo nuogas, juosėjo tik 
strėnjuostę, jo nugara buvo iki kraujo nučaižyta botagu, o veidas baisiai 
sutinęs ir vos atpažįstamas. Jo riešus ir kulkšnis kaustė grandinės. Dabar 
pačiam teks paragauti košės, kurią virei man, pagalvojo Tirionas, tačiau 
netrukus susigriebė, jog riterio galiūno kančios neteikia jam nė men- 
kiausio malonumo. 

Net ir sukaustytas grandinėmis, Mormontas buvo grėsmingas ir at- 
rodė nelyginant nerangi pabaisa didelėmis storomis rankomis ir nusva- 
rintais pečiais. Jis, šiurkščiais vešliais plaukais apžėlusia krūtine, labiau 
panėšėjo į žvėrį, o ne į žmogų. Abi jo akys buvo pamuštos, padabintos 
didžiulėmis mėlynėmis ir bjauriai sutinusiame veide atrodė nelyginant 
dvi tamsios duobės. Ant vieno jo skruosto buvo matyti įdagas - demo- 
no kaukė. 

Kai į „Selesorio Kvoreino“ denį ėmė veržtis vergų medžiotojai, seras 
Džora pasitiko juos su ilguoju kalaviju rankoje ir, kol buvo įveiktas, tris 


ŠOKIS SU DRAKONAIS 101 


iš jų spėjo nužudyti. Žuvusiųjų bendražygiai jūreiviai mielai būtų atsi- 
lyginę jam tuo pačiu, bet kapitonas smurtauti uždraudė, mat už kovo- 
toją visuomet galėjai gauti nemažai sidabrinių monetų. Todėl jie pririšo 
Mormontą prie irklo, mušė negailėdami, bet taip, kad liktų gyvas, mari- 
no badu ir įspaudė skruoste įdagą. 

- Stuomeningas ir stiprus vyras, - gyrė prekę varžytinių vedėjas. - Ir 
tikras padūkėlis. Įleiskite jį į kautynių duobes ir puikus reginys garan- 
tuotas. Kas pasiūlys man pradinę kainą - tris šimtus sidabrinių? 

Niekas neatsiliepė. 

Mormontas į šią mišrūnų minią nekreipė dėmesio; jis stebeilijosi į 
anapus apsiausties žiedo dunksantį tolimą miestą senovinėmis, iš įvai- 
riaspalvių plytų sumūrytomis sienomis. Perprasti šį žvilgsnį Tirionui 
buvo taip pat lengva, kaip perskaityti atverstą knygą: taip arti ir kartu... 
taip toli. Vargšelis pavėlavo grįžti. Prie vergų aptvarų budintys sargybi- 
niai juokdamiesi jiems papasakojo, kad Daneiris Targarien ištekėjo. Ji 
sutiko, kad jos karaliumi taptų mirinietis vergų pirklys, turtingas ir kil- 
mingas vyras, 0 pasirašius ir antspaudais patvirtinus taikos sutartį vėl 
buvo atidarytos Mirino kautynių duobės. Kiti vergai užsispyrę kartojo, 
girdi, sargybiniai meluoja, ir dievagojosi, kad Daneiris Targarien nieka- 
da nebūtų pasirašiusi taikos sutarties su vergų pirkliais. Vergai vadino 
ją Mhysa. Kažkas Tirionui paaiškino, jog tai reiškia Motina. Nelaimėliai 
patyliukais šnabždėjosi, kad netrukus sidabrinė karalienė žengs pro at- 
vertus miesto vartus, sutriuškins Junkajaus kariuomenę ir sutraukys jų 
grandines. 

O tada visiems mums iškeps citrinų pyragą ir bučiniais užgydys šla- 
piuojančias žaizdas, niūriai tarė sau neūžauga. Karaliais gelbėtojais jis 
netikėjo. Prireikus geriau pats būtų ieškojęs išeities. Į jo bato nosį įgrūs- 
tų grybų turėjo pakakti ir jam, ir Penei. O Triuškiui ir Gražuolei savimi 
tektų rūpintis patiems. 

Tuo metu Auklė toliau mokė naujuosius savo šeimininko pirkinius 
gyventi. 

— Darykite tik tai, kas jums liepta, ir gyvensite kaip lordai, būsite le- 
pinami ir mylimi, - žadėjo jis. - Jei nepaklusite... Bet jūs taip niekada 
nesielgsite, ar ne? Tik ne jūs, mano meilučiai. 

Jis pasilenkė, ištiesė ranką ir gnybtelėjo Penei skruostą. 

- Ką gi, tuomet pradinė kaina - du šimtai, - tarė varžytinių vedė- 
jas. - Toks stambus ir žiaurus kovotojas vertas tris kartus didesnės su- 
mos. Koks puikus iš jo išeitų asmens sargybinis! Joks priešas nedrįstų 
jūsų skriausti! 

- Važiuokime, mano mažieji draugai, - pasakė Auklė, - nugabensiu 
judu į naujuosius namus. Junkajuje įsikursite auksinėje Kvagazo pirami- 

dėje ir valgysite iš sidabrinių lėkščių, bet čia gyvename kukliau ir glau- 
džiamės paprastose kareiviškose palapinėse. 

— Kas man pasiūlys šimtą?! - šūktelėjo varžytinių vedėjas. 

Paskelbus tokią kainą, pirkėjai pagaliau atkuto, bet... pasiūlė tik pen- 
kiasdešimt sidabrinių. Tai padarė į varžytines atėjęs liesas vyras su odine 
prijuoste. 

- Ir vienas, - tarstelėjo violetinį tokarą vilkinti senė. 

Vienas iš kareivių įkėlė Penę į mulo traukiamo vežimo galą. 

— Kas ta senė? - paklausė jo Tirionas. 

- Zarina, - atsakė jam sargybinis. - Už kovotojus nepermoka. Jie — 
didvyrių mėsa. Tavo draugas ilgai negyvens. 

Jis nebuvo mano draugas. Ir vis dėlto Tirionas Lanisteris nė pats ne- 
pajuto, kaip atsisukęs kreipėsi į Auklę: 

- Negali leisti, kad ta senė jį nupirktų. 

Auklė prisimerkęs įsistebeilijo į Tirioną. 

- Ko čia triukšmauji? 

Tirionas pirštu parodė jam Mormontą. 

- Jis dalyvauja mūsų spektaklyje. Kai reikia vaidinti gražuolę mergelę 
ir lokį. Džora būna lokys, Penė - mergelė, o aš - narsus riteris, kuris ją 
išgelbėja. Strakalioju aplink mosuodamas kalaviju ir taikydamasis jam į 
kiaušius. Būna labai juokinga. 

Prižiūrėtojas prisimerkęs pažvelgė į varžytinių pakylą. 

— Kalbi apie jį? 

Už Džorą Mormontą siūloma kaina pakilo iki dviejų šimtų. 

- Ir vienas, - vėl tarė violetinį tokarą vilkinti senė. 

- Jūsų lokys. Suprantu... 

Auklė kaip įkirptas nuskuodė per minią ir, pasilenkęs prie neštuvuo- 
se įsitaisiusio milžiniško, geltono junkajiečio, kažką pašnabždėjo jam į 
ausį. Šeimininkas pritariamai linktelėjo, jo pagurkliai suliulėjo, o tada jis 
vėl kilstelėjo savo vėduoklę. 

- Trys šimtai! - vos atgaudamas kvapą, pakėlė kainą Auklė. 

— Kodėl tai padarei? - Vesteroso bendrąja kalba paklausė Tiriono 
Penė. 

Geras klausimas, pagalvojo Tirionas. Kodėl aš tai padariau? 

- Tavo spektaklis palengva darosi nuobodus. Kiekvienam mimui rei- 
kia šokančio lokio. 

Mergina priekaištingai pažvelgė į jį, o tada grįžo į vežimo galą ir liko 
ten sėdėti apsikabinusi Triuškių, tarsi tas šuo būtų buvęs vienintelis šia- 
me pasaulyje jai likęs tikras draugas. Galbūt taip ir yra... 

Netrukus, vedinas Džora Mormontu, grįžo Auklė. 

Abu šeimininko vergus saugantys kareiviai bendromis jėgomis įkėlė 
jį į vežimo galą ir paliko sėdėti tarp neūžaugų. Riteris nesipriešino. Iš- 

girdęs, kad jo karalienė ištekėjo, jis visiškai prarado kovos dvasią, suprato 
Tirionas. Tam, ko nebuvo įmanoma pasiekti kumščiais, bizūnais ir laz- 
domis, pakako vieno pašnibždomis ištarto žodžio. Ta žinia jį sugniuždė. 
Reikėjo man leisti tai senei jį įsigyti. Iš Mormonto nebus nė tiek naudos, 
kiek iš spenelių ant krūtinės šarvo. 

Auklė įlipo į vežimo priekį, paėmė į rankas vadžias ir jie per apgulties 
stovyklą palengva nudardėjo į aptvertą palapinių kompleksą, priklau- 
santį naujajam jų šeimininkui, kilniajam Jezanui Zo Kvagazui. Šalia ve- 
žimo, po du iš kiekvienos pusės, žingsniavo keturi kariai vergai. 

Penė neverkė, bet jos akys buvo paraudusios, liūdnos, be to, ji nė kar- 
to nepakėlė jų nuo Triuškiaus. Gal ji įsivaizduoja, kad, jei nežiūrės į tai, 
kas čia vyksta, visa ims ir branyks? Seras Džora Mormontas nežvelgė į 
nieką konkrečiai. Jis sėdėjo susikūprinęs, sukaustytas grandinėmis, nu- 
grimzdęs į savo mintis. 

O Tirionas viską stebėjo labai atidžiai ir jam pro akis nepraslydo nė 
menkiausia smulkmena. 

Junkajiečių karo stovykla nebuvo vienalytė, ją sudarė daugybė ma- 
žesnių stovyklų, įkurtų labai arti viena kitos ir pusračiu juosiančių Mi- 
rino gynybines sienas; ta stovykla priminė šilkų ir drobių miestą su alė- 
jomis ir skersgatviais, su smuklėmis ir kekšėmis, su gražiais ir bjauriais 
kvartalais. Žemės plote tarp Miriną apsiautusios kariuomenės pozicijų 
ir įlankos palapinių buvo pridygę kaip geltonų grybų po lietaus. Vienos 
iš jų buvo mažos ir varganos, - ne palapinės, o veikiau dideli seno pur- 
vino brezento gabalai, turėję saugoti nuo lietaus ir saulės spindulių, - o 
šalia jų dunksojo didžiulės palapinės kareivinės, kuriose galėjo nakvoti 
bent šimtas vyrų, ir šilkiniai, dydžiu rūmams prilygstantys paviljonai, 
ant kurių pagrindinių, visą stogą laikančių karčių galų tviskėjo harpijų 
figūros. Vienos stovyklos buvo tvarkingos, jų palapinės išdėstytos taisy- 
klingais apskritimais aplink laužavietę, ginklai ir šarvai sukrauti prie vi- 
dinio, o žirgai išrikiuoti prie išorinio palapinių rato. Užtat kitose, rodės, 
viešpatauja visiškas chaosas. 

Aplink Miriną per daugybę lygų plytinčios lygumos buvo išdžiū- 
vusios ir išdegintos saulės, be mažiausios kalvelės, be vieno vienintelio 
medžio ir be jokios kitos augmenijos, tačiau junkajiečių laivai iš pietų 
atplukdė tiek statybinės medienos ir gyvulių odų, kad jų pakako šešioms 
milžiniškoms svaidyklėms sumeistrauti. Jos supo miestą iš visų pusių, 
išskyrus upės pusę, o šalia pūpsojo krūvos skaldytų akmenų ir buvo 
prikrauta daugybė statinių su degutu, kurias tereikėjo padegti prikišus 
liepsnojantį deglą. Vienas iš šalia vežimo einančių kareivių pamatė, kur 
krypsta Tiriono akys, ir, neslėpdamas pasididžiavimo, papasakojo, jog 
kiekviena svaidyklė turi vardą: Drakonų Triuškintoja, Ragana, Harpijos 
Duktė, Sesuo Nedorėlė, Astaporo Šmėkla, Mazdano Kumštis. Iškilusios 

aukštai virš palapinių ir siekiančios keturiasdešimt pėdų, šios svaidyklės 
atrodė tarsi svarbiausi apgulties stovyklos orientyrai. 

- Vien jas išvydusi, drakonų karalienė puolė ant kelių, - pasigyrė ka- 
reivis. - Tegu sau klūpo ir čiulpia kilnųjį Hizdaro kotą, o jei ne, sugriau- 
sime jos miesto sienas nepalikdami akmens ant akmens. 

Tirionas matė vergą, bizūnu plakamą stropiai ir negailestingai, kol jo 
nugara virto krauju plūstančia mėsa. Pro šalį garsiai žvangėdama pražy- 
giavo vora geležiniais šarvais apsitaisiusių vyrų; jie nešėsi ietis ir juosėjo 
trumpus lenktus kalavijus, bet visų jų riešus ir kulkšnis kaustė grandinė. 
Ore kvepėjo ant laužo kepama mėsa, be to, neūžaugos žvilgsnis užkliuvo 
už vyro, diriančio šuniui kailį ir ketinančio iš jo mėsos taisyti troškinį. 

Dar jis matė mirusiųjų lavonus ir girdėjo dejones tų, kurie vadavosi 
mirtimi. Nors ir slopinama vėjo draikomų laužų dūmų, žirgų dvoko ir 
nuo įlankos sklindančio gana aštraus druskos kvapo, ore jautėsi kraujo 
ir išmatų smarvė. Kažkokia karštinė, suprato jis, žvilgsniu lydėdamas du 
samdomus kalavijuočius, iš palapinės nešančius trečiojo lavoną. Tirio- 
nui ėmė trūkčioti pirštai. Kartą jis girdėjo tėvą sakant, kad liga kariuo- 
menę gali nušluoti greičiau, nei kariai sulauks mūšio. 

Juo labiau reikia iš čia sprukti. Ir nedelsiant. 

Bet jiems nudardėjus dar ketvirtį mylios, Tirionas jau turėjo rimtą 
priežastį apsigalvoti. Mat čia tris sprukti mėginusius ir sučiuptus vergus 
buvo apspitusi minia žmonių. | 

- Žinau, kad mano brangučiai elgsis gerai ir bus klusnūs, - pasakė 
Auklė. - Pažiūrėkite, kas ištinka tuos, kurie sumano bėgti. 

Sugauti bėgliai buvo pririšti prie skersinių eilės ir tapę poros svaidy- 
tojų taikiniu. 

— Tolosiečiai, - paaiškino jiems vienas iš sargybinių. - Geriausi svai- 
dytojai visame pasaulyje. Tik jie svaido ne akmenis, o glotnius švininius 
rutulius. 

Tirionas nesuprato, kokia prasmė svaidykle laidyti akmenis, jei iš 
lanko paleista strėlė nuskrieja gerokai toliau, bet... iki šiol jis dar niekada 
nebuvo matęs besidarbuojančių tolosiečių. Jų švininiai rutuliai padary- 
davo gerokai daugiau žalos nei kitų svaidytojų gludinti akmenys, o juo 
labiau iš lanko laidomos strėlės. Vienas švininis rutulys pataikė sugau- 
tam vergui į kelį ir sąnarys akimirksniu virto kraujo krešuliu ir kremzlių 
bei kaulų koše, o blauzda liko tabaluoti ore, tarsi ant virvės kybodama 
ant tamsiai raudonos sausgyslės. Na, šis daugiau tikrai nebebėgs, vyrui 
ėmus šiurpiai rėkti, pripažino sau Tirionas. Nelaimėlio šauksmai ryto 
ore pynėsi su paskui stovyklą sekančių kekšių juoku ir keiksmais tų, ku- 
rie susilažino ir pastatė nemažai monetų už tai, kad svaidytojas pramaus 
pro šalį. Penė nusigręžė, bet Auklė pirštais suspaudė jai smakrą ir priver- 
tė atsisukti. 

- Žiūrėk, - griežtai liepė jis. - Ir tu žiūrėk, loky. 

Džora Mormontas pakėlė galvą ir įsistebeilijo į Auklę. Tirionui ne- 
praslydo pro akis, kad jo rankų raumenys įsitempė. Mormontas jį pa- 
smaugs, 0 tada - mums visiems galas. Bet riteris tik vyptelėjo, atsisuko ir 
nukreipė akis į kruviną reginį. 

Rytuose, jau spėjusiame įkaisti ryto ore tviskėjo didžiulės, iš plytų su- 
mūrytos Mirino sienos. Būtent šį prieglobstį ir tikėjosi pasiekti tie varg- 
šai kvailiai. Tik... ar ilgai tos sienos dar teiks prieglobstį? 

Vadeles iš rankų paleidusiam Auklei dar nespėjus vėl jų paimti, visi 
trys nevykėliai bėgliai buvo negyvi. Mulo traukiamas vežimas nudardė- 
jo toliau. 

Jų šeimininko stovykla buvo į pietryčius nuo Raganos, galima sakyti, 
beveik jos šešėlyje ir užėmė keletą akrų. Kukli Jezano Zo Kvagazo pala- 
pinė pasirodė besantys iš citrinų spalvos šilko pastatyti rūmai. Ant kiek- 
vienos devynis smailiaviršūnius stogo kupolus laikančios karties galo 
puikavosi paauksuotos ir saulėje tviskančios harpijos. Šiuos milžiniškus 
rūmus iš visų pusių supo mažesnės palapinės. 

- Jose įsikūrę mūsų kilniojo šeimininko virėjai, meilužės, kariai ir 
vienas kitas ne taip labai mylimas giminaitis, - pasakė jiems Auklė. - Bet 
jums, meilučiai, bus suteikta retai kam tenkanti malonė ir leista miegoti 
Jezano paviljone. Savo brangenybes jam patinka turėti po ranka. - Pri- 
žiūrėtojas susiraukęs nudėbė Mormontą. - Tik, žinoma, ne tave, loky. Tu 
didelis ir bjaurus, todėl liksi lauke ir būsi sukaustytas grandinėmis. - Ri- 
teris nieko neatsakė. - Bet pirmiausia jums visiems reikia užmauti ant- 
kaklius. 

Antkakliai buvo nukaldinti iš geležies ir šiek tiek paauksuoti, kad 
spindėtų. Metale valyriškais glifais buvo išgraviruotas Jezano vardas, o 
po kiekviena ausimi pakabinta po mažytį varpelį, linksmai tilindžiuo- 
jantį sulig kiekvienu antkaklį nešiojančio vergo žengiamu žingsniu. 
Džora Mormontas leido užmauti jam antkaklį niūriai tylėdamas, bet kai 
ginklininkas ėmėsi darbo mėgindamas užsegti jį Penei, ši pravirko. 

- Jis toks sunkus... - pasiskundė mergina. 

Tirionas spustelėjo jai ranką. 

- Tas antkaklis iš gryno aukso, - pamelavo jis. - Vesterose apie tokią 
apykaklę svajoja kiekviena kilminga ledi. 

Geriau antkaklis nei įdagas. Antkaklį galima nusiimti. Neūžauga pri- 
siminė Šają ir tviskančią auksinę grandinę, kuria jis veržė jai kaklą. 

Paskui, pritvirtinęs sero Džoros grandines prie stulpo, stirksančio 
šalia laužo, ant kurio buvo taisomas valgis, Auklė nulydėjo abu neūžau- 
gas į šeimininko paviljoną ir parodė jiems nakvynės vietą - jaukią kertę 
kilimu apklotomis grindimis, nuo visos palapinės erdvės atitvertą gel- 
tono šilko sienomis. Šioje kertėje jiems teko glaustis su kitomis Jezano 

„brangenybėmis: berniuku kreivomis, plaukuotomis, į ožio panašiomis 
kojomis, dvigalve mergina iš Mantariso, barzdota moterimi ir liekna 
lanksčia būtybe, vardu Meilutė, vilkinčia mėnulio akmeniu ir myrietiš- 
kais nėriniais puoštus drabužius. 

— Matau, niekaip negalite susigaudyti, ar aš vyras, ar moteris, — tarė 
Meilutė, atvesta ir pastatyta neūžaugoms prieš akis. Tada pakėlė sijoną ir 
parodė jiems, kas po juo slypi. - Aš ir vyras, ir moteris, todėl šeiminin- 
kui labiausiai patinku. 

Išsigimėlė, sumetė Tirionas. Kažkur kažkoks dievas kvatojasi. 

- Puiku, - pasakė jis Meilutei skaisčiai raudonais plaukais ir violetinė- 
mis akimis, - bet tikimės, kad gražuoliais bent kartą būsime laikomi mes. 

Meilutė ėmė kikenti, bet Auklės šie žodžiai neprajuokino. 

- Pokštus pataupyk vakarui, kai vaidinsite mūsų kilniajam šeiminin- 
kui. Jei liks patenkintas, jis dosniai jums atsilygins. Jei ne... 

Ir Auklė skėlė Tirionui antausį. 

- Kalbėdami su Aukle, būkite atsargūs, - prižiūrėtojui išėjus įspėjo 
neūžaugas Meilutė. - Jis čia - vienintelis tikras pabaisa. 

Barzdotoji moteris šnekėjo kažkokia nesuprantama giskarų kalbos 
atmaina, berniukas ožys - šiurkščiu jūreivių dialektu, dar vadinamu pir- 
klių žargonu. Dvigalvė mėrgina buvo silpnaprotė; viena jos galva buvo 
ne didesnė už apelsiną ir visiškai nekalbėjo, o kita buvo aštriadantė ir 
dusliai urgzdavo ant kiekvieno, priėjusio per arti jos narvo. Tačiau Mei- 
lutė laisvai šnekėjo keturiomis kalbomis, taip pat ir valyrų. 

- O mūsų šeimininkas... koks jis? - nerimaudama paklausė Penė. 

- Jo akys geltonos, be to, jis dvokia, - atsakė Meilutė. - Prieš dešimt 
metų jis nukeliavo į Sotorijų ir nuo to laiko pūva gyvas. Bent kelioms 
akimirkoms padėkite jam pamiršti, kad palengva miršta, ir jis dosniai 
atsilygins. Duokite jam viską, ko tik norės. 

Kaip gyvena storuliui priklausantis gyvasis turtas, jie patyrė vos per 
vieną popietę. Jezano kūno švara besirūpinantys vergai pripylė kubi- 
lą karšto vandens ir neūžaugoms buvo leista išsimaudyti, - pirmiausia 
Penei, o paskui Tirionui. Tada kitas vergas žaizdas ant Tiriono nugaros 
ištepė kažkokiu perštėjimą keliančiu tepalu, kad šios nesupūliuotų, ir 
uždėjo ant jų karštį malšinantį kompresą. Penei buvo pakirpti plaukai, 
o Tirionui tvarkingai patrumpinta barzda. Be to, jiedu gavo minkštas 
šlepetes ir paprastus, bet švarius drabužius. : 

Vakare grįžęs Auklė jiems pasakė, jog laikas ruoštis spektakliui. Mat 
Jezanas priims svečią, vyriausiąjį Junkajaus kariuomenės vadą, kilmin- 
gąjį Jurkazą Zo Junzaką, tad pageidauja, kad neūžaugos vaidintų. 

- Ar nuimti jūsų lokiui grandines? - paklausė jis. 

- Ne šį vakarą, - purtydamas galvą tarė Tirionas. - Šiandien suvai- 
dinkime šeimininkui dvikovą, o lokį pasilikime kitam kartui. 

- Gerai. Baigę pasirodymą, padėsite patarnauti prie stalo ir pilstyti 
vyną. Tik, žiūrėkite, neaplaistykite svečių, nes jums blogai baigsis. 

Vakaro linksmybes pradėjo žongliruotojas. Paskui jį pakeitė trys 
energingi akrobatai. Tada į sceną žengė ožiakojis berniukas ir, vienam 
iš Jurkazo vergų grojant kauline fleita, pašoko keistą šokį. Tirionas vos 
susilaikė nepaklausęs grojančio vergo, ar moka „Kastamero lietaus“ me- 
lodiją. Jiedviem laukiant savo eilės pasirodyti scenoje, Tirionas nenulei- 
do akių nuo Jezano ir jo svečių. Garbingiausioje vietoje sėdintis mulkis, 
žinoma, buvo vyriausiasis Junkajaus kariuomenės vadas ir atrodė grės- 
mingai kaip apypilnis šikpuodis. Kartu su juo pasisvečiuoti atvyko ir ke- 
liolika Junkajaus didžiūnų. Šalia jo sėdėjo du samdomų kalavijuočių ka- 
pitonai ir kiekvieną jų buvo atlydėję po keliolika jų brolijos vyrų. Vienas 
buvo elegantiškas žilstelėjęs pentosietis, išsipuošęs šilkiniais drabužiais, 
bet jo apsiaustas buvo pasiūtas iš daugybės įplyšusio ir kraujo dėmėmis 
išmarginto audinio skiaučių, be to, jau gerokai sudriskęs. Antrasis ka- 
pitonas pasirodė esąs tas pats vyras, kuris rytą mėgino juos nusipirkti, 
varžytinių dalyvis rusva veido oda ir juoda, bet žilstelėjusia barzda. 

— Rudasis Benas Plumas, - ištarė jo vardą Meilutė. - Antrųjų Sūnų 
kapitonas. 

Vesterosietis ir Plumas. Kuo toliau, tuo gražiau... 

- Dabar - jūsų eilė, - pranešė neūžaugoms Auklė. - Pasistenkite pra- 
juokinti svečius, meilučiai, kitaip pasigailėsite. 

Tirionas nemokėjo nė pusės senų Skatiko pokštų, bet jojo ant kiau- 
lės, kai reikėjo, galėjo nuo jos nukristi, pasiraičioti ir vėl pašokti ant kojų. 
Netrukus paaiškėjo, jog tai žiūrovams patinka. Du svirduliuojantys, po 
sceną lakstantys ir vienas kitą daužantys neūžaugos apgulties stovykloje 
juoko sukėlė ne mažiau nei Karaliaus Uoste vykusioje Džofrio vestuvių 
puotoje. Panieka, dingtelėjo Tirionui, tai kalba, kurią supranta visi. . 

Kai jo neūžaugos nukrisdavo ant žemės arba gaudavo smūgį medi- 
niu kalaviju, jų šeimininkas Jezanas kvatodavosi garsiausiai ir ilgiausiai, 
o visas jo neaprėpiamas kūnas liulėjo kaip sušildytas lajus. Jo svečiai vi- 
sada žiūrėdavo, ką darys Jurkazas, tik tada imdavo juoktis. Vyriausiasis 
kariuomenės vadas atrodė toks silpnas, jog Tirionas baiminosi, kad juo- 
kas jo nepražudytų. Kai šalmas, nudaužtas Penei nuo galvos, nuskriejo 
oru ir nukrito į sterblę rūstaus veido junkajiečiui, vilkinčiam dryžuotą, 
žalios ir aukso spalvos tokarą, Jurkazas kikeno taip, kad tas kikenimas 
priminė vištos kudakavimą. Paskui, kyštelėjęs ranką į šalmą ir ištraukęs 
pilną saują raudono ir varvančio arbūzo minkštimo, rūstuolis ėmė gar- 
siai šnopuoti ir taip nuraudo, kad jo veido spalva nebesiskyrė nuo vai- 
siaus spalvos. Jis atsisuko į savo kareivius ir kažką šnipštelėjo, neūžaugų 
šeimininkas prunkštelėjo ir apsilaižė lūpas, bet... Tirionui pasirodė, jog 
tose geltonose primerktose akyse šmėstelėjo pyktis. 

Baigę pasirodymą, neūžaugos nusiėmė medinius šarvus, nusivilko 
po jais vilkėtus ir prakaitu permirkusius drabužius ir pasipuošė švario- 
mis, tarnams skirtomis geltonomis tunikomis. Tirionui buvo įduotas 
asotis raudonojo vyno, o Penei - ąsotis vandens. Minkštomis šlepetėmis 
tyliai šlepsėdami per storus kilimus, jiedu vaikštinėjo po palapinę pil- 
dydami svečių taures. Šis darbas buvo sunkesnis, nei galėjo atrodyti iš 
šalies. Netrukus Tirionui kojas ėmė traukti mėšlungis, o viena kirstinė 
žaizda ant nugaros vėl pradėjo kraujuoti ir ant geltono jo tunikos audi- 
nio palengva ėmė plisti rauzgana dėmė. Bet Tirionas sukando dantis ir 
darbavosi toliau. 

Dauguma svečių į juodu, kaip ir į kitus vergus, visiškai nekreipė dė- 
mesio, bet... vienas iš įkaušusių junkajiečių pareiškė, girdi, Jezanas turė- 
tų liepti neūžaugoms dulkintis, o kitas susidomėjo, kaip Tirionas neteko 
nosies. Įgrūdau ją tavo žmonai į plyšį ir ji mano nosį nukando, vos neat- 
šovė jis, tačiau... per audrą turėjo progą įsitikinti, kad mirti dar nenori, 
todėl atsakė: 

— Buvau nubaustas už įžūlumą, pone. 

O tada mėlyną tokarą tigro akimis puoštais kraštais vilkintis didžiū- 
nas prisiminė, kad, stovėdamas ant varžytinių pakylos, Tirionas gyrėsi 
puikiai žaidžiantis kivasą. 

- Išmėginkime pagyrūną, - pasiūlė jis. 

Tuoj pat buvo atneštas stalas ir kivaso figūros. O dar po kelių mi- 
nučių, įširdęs ir išraudęs kaip vėžys, didžiūnas apvertė stalą ir, junkajie- 
čiams garsiai juokiantis, figūros pažiro ant kilimo. 

— Reikėjo leisti jam išlošti, - sušnabždėjo Penė. 

Rudasis Benas Plumas šypsodamasis pastatė apverstą stalą. 

— Dabar aš tave išmėginsiu, neūžauga. Kai buvau jaunesnis, Antrieji 
Sūnūs buvo parsisamdę Volančiui. Ten ir išmokau žaisti kivasą. 

- Esu tik vergas. Mano kilnusis šeimininkas sprendžia, kada ir su 
kuo man žaisti. - Tirionas atsisukęs kreipėsi į Jezaną: - Šeimininke... 

Geltonajam lordui ši mintis, rodos, patiko. 

— Iš ko siūlai lošti, kapitone? 

- Jei laimėsiu, atiduosi man šį vergą, - tarė Plumas. 

— Ne, - atšovė Jezanas Zo Kvagazas. - Bet jei aploši mano neūžaugą, 
auksu sumokėsiu tau tiek, kiek paklojau jį pirkdamas. 

- Sutarta, - linktelėjo samdomas kalavijuotis. 

Ant kilimo išsibarsčiusios figūros buvo surinktos ir netrukus jiedu 
susėdo žaisti. 

Pirmą partiją laimėjo Tirionas. Antrąją, du kartus padidinęs statomą 
sumą, išlošė Plumas. Jiedviem rikiuojant figūras trečiai partijai, neūžau- 
ga atidžiai nužvelgė savo priešininką. Rusvaodis, trumpa, šiurkščia ir ge- 
rokai pražilusia barzda apžėlusiu smakru ir skruostais, daugybe raukš- 

lelių ir senų randų nusėtu veidu, Plumas atrodė malonus vyras, ypač 
kai šypsodavosi. Ištikimas tarnas, nusprendė Tirionas, visy mėgstamas 
dėdė, kuriam niekada nepritrūksta priežasčių šaipytis, sparnuotų posakių 
ir negailestingos gyvenimo išminties. Tačiau tai tebuvo apgaulė. Šypsena 
niekada nepaliesdavo Plumo akių, kuriose už atsargumo šydo slėpėsi 
troškimas praturtėti. Jis godus, bet ir budrus. 

Samdomas kalavijuotis kivasą lošė beveik taip pat prastai, kaip ir di- 
džiūnas, o jo žaidimo stilius išsiskyrė ne drąsa, o santūrumu ir atkaklu- 
mu. Kiekvieną partiją jis pradėdavo vis kitaip surikiavęs figūras, bet vis 
tiek žaidė pasyviai, pirmiausia galvodamas apie gynybą ir nepasiduoda- 
mas aistroms. Jo tikslas - ne pergalė, suprato Tirionas. Jis lošia taip, kad 
nepralaimėtų. Ši taktika pasiteisino antroje partijoje, kai neūžauga per- 
sistengė ir leidosi į nutrūktgalvišką puolimą. Bet ji apvylė Plumą ir tre- 
čioje, ir ketvirtoje, ir penktoje partijoje, kuri, kaip vėliau pasirodė, buvo 
paskutinė. 

Penktajai kivaso partijai artėjant prie pabaigos, kai iš jo tvirtovės 
buvo likę tik griuvėsiai, jo drakonas buvo nukautas, drambliai tysojo nu- 
kirsti, o šarvuotas žirgas, atsistojęs piestu, sukosi ratu, Plumas šypsoda- 
masis pakėlė akis nuo stalo ir tarė: 

- Jolas vėl laimi. Mirtis po keturių ėjimų. 

- Po trijų. - Tirionas pirštu patapšnojo savo drakoną. - Man sekėsi. 
Galbūt, prieš pradedant kitą partiją, derėtų paglostyti man viršugalvį, 
kapitone... Šiek tiek laimės tikriausiai liktų ant tavo pirštų. 

Vis tiek pralaimėtum, tik gal žaistum geriau. Plačiai šypsodamasis, 
neūžauga pakilo nuo kivaso stalo, pasiėmė siaurakaklį vyno ąsotį ir, Je- 
zaną Zo Kvagazą gerokai praturtinęs, o Rudąjį Beną Plumą kaip reikiant 
nuskurdinęs, grįžo pilstyti svečiams vyno. Tiesa, jo rajūnas šeimininkas 
apgirtęs užsnūdo per trečią partiją, taurė išslydo iš pageltusių jo pirštų, 
ojos turinys išsiliejo ant kilimo, bet prasibudęs ir sužinojęs, kaip viskas 
susiklostė, jis turėjo būti patenkintas. 

Netrukus, prilaikomas poros stiprių ir augalotų vergų, vyriausiasis 
kariuomenės vadas Jurkazas Zo Junzakas išėjo ir tai buvo ženklas vi- 
siems svečiams, kad laikas skirstytis. Kai palapinė ištuštėjo, į ją grįžęs 
Auklė leido svečiams patarnavusiems vergams iš likučių išsikelti sau 
puotą. 

- Tik valgykite greitai. Prieš eidami miegoti viską privalote sutvar- 
kyti. 

Tirionui klūpant, kenčiant dieglius kojose ir smarkų kraujuojančios 
nugaros skausmą ir mėginant išvalyti dėmę, kurią kilniojo Jezano išlie- 
tas vynas paliko ant puikiojo Jezano kilimo, prižiūrėtojas botago galu 
švelniai pabaksnojo jam skruostą. 

- Jolai... Šiandien gerai padirbėjai. Ir tu, ir tavo žmona. 

— Ji man ne žmona. 

— Tuomet tavo kekšė. Stokitės. Abu. 

Jausdamas drebant vieną koją, Tirionas nerangiai atsistojo. Jo šlaunų 
raumenys buvo įtempti ir taip sutraukti mėšlungio, kad Penė turėjo iš- 
tiesti jam ranką ir padėti atsikelti. 

— Ką mes padarėme? 

— Padarėte... - numykė prižiūrėtojas. - Juk Auklė jums sakė, kad, jei 
įtiksite savo tėvui, būsite apdovanoti, tiesa? Nors, kaip matėte, kilnusis 
Jezanas labai nenoriai skiriasi su savo brangenybėmis, vis dėlto Jurkazas 
Zo Junzakas jį įtikino, kad laikyti tokius paikus klounus vien sau būtų 
labai savanaudiška. Džiaukitės! Taikos sutarties pasirašymo proga bus 
rengiamos iškilmės ir jums teks garbė stoti į dvikovą Didžiojoje Dazna- 
ko kautynių duobėje. Pasižiūrėti jūsų pasirodymo ateis tūkstančiai! De- 
šimtys tūkstančių! Ak, kaip mes visi pasijuoksime! 


DŽEIMIS 


„ 


aventriholas buvo Sena pilis. Tarp. daugelį amžių menančių jos 
kmenų vešėjo kerpės, apraizgiusios sienas nelyginant per senės 
kojų odą persišviečiančios gyslos. Abipus pagrindinių pilies vartų dunk- 
sojo po didžiulį bokštą, o ant kiekvieno gynybinių sienų kampo buvo 
matyti mažesni. Visi jie buvo stačiakampiai. Apvalūs ir pusapvaliai il- 
giau atsilaikydavo prieš katapultas, nes svaidomi akmenys lengviau at- 
šokdavo nuo lenktos sienos, tačiau Raventris iškilo anksčiau, nei statyto- 
jai įgijo tokios išminties. 

Aukšti pilies bokštai dunksojo daugybę lygų besidriekiančiame der- 
lingame slėnyje, kurį žemėlapiai įvardijo ir žmonės vadino Blekvudo slė- 
niu. Žinoma, tai buvo slėnis, bet jame jau keli tūkstančiai metų neaugo 
joks medis - nei juodas, nei rudas, nei žalias. Tiesa, kadaise čia ošė gi- 
ria, bet tuos medžius jau seniai išguldė kirviai. Ten, kur kadaise rymojo 
aukšti ąžuolai, dabar buvo pastatyti namai, malūnai ir tvirtovės. Žemė 
atrodė plika, visur telkšojo purvas, kur ne kur dar kūpsojo tirpstančio 
sniego kauburiai. 

Tačiau už pilies sienų šiokia tokia giraitė buvo likusi. Blekvudų gimi- 
nė vis dar išpažino senuosius dievus ir garbino juos taip pat, kaip tai darė 
Pirmieji Žmonės prieš Vesterose pasirodant andalams. Sklandė kalbos, 
jog kai kurie medžiai jų dievų giraitėje seni kaip ir stačiakampiai Raven- 
trio bokštai, ypač širdamedis, - milžiniškas burtmedis, kurio šakas, tarsi 
balsvi pirštikauliai dreskiančias dangų, galėjai matyti dar būdamas už 
daugybės lygų nuo pilies. 

Aplenkdami neaukštas kalveles įveikę nemenką kelią ir pasiekę slėnį, 
Džeimis Lanisteris ir jo palyda įsitikino, jog kadaise Raventrio apylin- 
kėse buvusių dirbamų laukų, ūkių ir vaismedžių sodų nebėra, - liko tik 
dumblas, pelenai ir šen bei ten juoduojantys sudegusių namų ir malūnų 
griaučiai. Šioje dykvietėje karaliavo piktžolės, erškėčiai ir dilgėlės, bet ti- 
krai neaugo joks javas. Kur tik pažvelgdavo, Džeimis visur atpažindavo 
savo tėvo ranką - net ir pakelėse tysančiuose griaučiuose, kurie retkar- 
čiais šmėstelėdavo keleiviams prieš akis. Daugiausia tai buvo avių kau- 
lai, bet pasitaikydavo ir žirgų, ir galvijų, o kartais išvysdavai ir žmogaus 
kaukolę arba begalvius griaučius su tarp šonkaulių prasikalusiomis ir 
styrančiomis žolėmis. 

Kitaip nei kadaise Riverano, Raventrio nebuvo apsupusi milžiniška 
kariuomenė. Ši apsiaustis, galima sakyti, buvo slaptas reikalas, pasku- 
tinis žingsnis šokio, kuris truko jau šimtus metų. Jonas Brakenas laikė 

apgulęs pilį, nors tikrai neturėjo daugiau nei penkių šimtų vyrų. Džei- 
mis niekur nematė nei apsiausties bokštų, nei taranų, nei katapultų. Mat 
Brakenas neketino nei laužti Raventrio vartų, nei šturmuoti aukštų ir 
storų šios pilies gynybinių sienų. Negalėdamas tikėtis pastiprinimo, jis 
nutarė įveikti savo priešininką marindamas jį badu. Žinoma, pirmosio- 
mis apsiausties dienomis buvo ir šiokių tokių išpuolių, ir menkų susirė- 
mimų, ir į abi puses laidomų strėlių, tačiau praėjus pusei metų tokiems 
paikiems žygiams niekas nebeturėjo jėgų. Įsiviešpatavo nuobodulys ir 
kasdienė rutina - pikčiausi karinės drausmės priešai. 

Pats laikas viską baigti, pagalvojo Džeimis Lanisteris. Riveranui atsi- 
dūrus Lanisterių rankose ir nesant nė menkiausios grėsmės vėl jį praras- 
ti, Raventris tebuvo neilgai gyvavusios Jaunojo Vilko karalystės liekana. 
Kai pilies įgula pasiduos, jo darbas Trišakio pakrantėse bus baigtas ir jis 
galės ramia sąžine grįžti į Karaliaus Uostą. Pas karalių, tikino save Džei- 
mis, bet kitas balsas širdies gilumoje šnabždėjo: Pas Sersėją. 

Džeimis nujautė turėsiąs susitikti su ja akis į akį. Žinoma, jei tik per 
tą laiką, kol grįš į miestą, aukštasis septonas nenuteis jos mirties bausme 
ir nepasirūpins, kad nuosprendis būtų įvykdytas. „Tuoj pat grįžk, - rašė 
ji laiške, kurį Riverane Pekas sudegino. - Padėk man. Gelbėk mane. Man 
tavęs reikia kaip niekad anksčiau. Myliu tave. Myliu tave. Myliu tave. 
Tuoj pat grįžk.“ Džeimis neabejojo, kad Sersėjai jo tikrai labai reikia. O 
dėl viso kito... Ji dulkinasi su Lanseliu, su Osmundu Ketlbleku ir, kiek ži- 
nau, su Mėnuliuku... Net jei būtų grįžęs, vis tiek nebūtų galėjęs tikėtis jos 
išgelbėti. Mat visi Sersėjai pateikti kaltinimai buvo teisingi, o jam trūko 
dešinės plaštakos. 

Raitų vyrų kolonai risčia paleidus žirgus ir jojant per lauką, sargy- 
biniai stebeilijosi į juos pagauti veikiau smalsumo nei baimės. Niekas 
nepakėlė prie lūpų trimito, niekas nepaskelbė pavojaus ir Džeimiui tai 
patiko. Rasti lordo Brakeno palapinę nebuvo sunku. Ji stovykloje buvo 
pati didžiausia ir stovėjo pačioje geriausioje vietoje - ant neaukštos 
kalvelės prie upokšnio, nuo kurios puikiausiai buvo matyti dveji Ra- 
ventrio vartai. 

Palapinė buvo ruda kaip ir ant pagrindinės, visą stogą laikančios kar- 
ties plevėsuojanti vėliava su raudonu Brakenų giminės eržilu, stojančiu 
piestu aukso spalvos herbo skyde. Džeimis davė komandą sėsti nuo žir- 
gų ir leido savo vyrams laisvai vaikščioti po stovyklą. 

- Bet judu niekur neikite, - kreipėsi jis į savo vėliavnešius. - Likite 
čia. Aš ilgai neužtruksiu. 

Džeimis nušoko Garbei nuo nugaros ir, tarškant į makštis įkištam 
savo kalavijui, žengė prie Brakeno palapinės. Jam prisiartinus, prie at- 
vartų budėję sargybiniai sutrikę susižvalgė. 

— Milorde, - kreipėsi į Džeimį vienas iš jų, - ar pranešti, kad atvykai? 

— Pats prisistatysiu. 

Auksine plaštaka Džeimis praskleidė palapinės atvartą ir nėrė į vidų. 

Džeimiui įžengus į palapinę, jiedu buvo labai užsiėmę, taip sutelkę 
dėmesį į poravimąsi, kad nė nepastebėjo turį draugiją. Moteris buvo už- 
simerkusi. Stipriai suspaudusi tarp pirštų, ji laikė rudus šiurkščius plau- 
kus, kuriais buvo apžėlusi'Brakeno nugara. Su kiekvienu jo stumtelėjimu 
moteris garsiai atsidusdavo. Jo šviesybė lordas gulėjo įsikniaubęs tarp 
jos krūtų, rankomis apglėbęs jai klubus. Džeimis krenkštelėjo. 

— Lorde Jonai... 

Moteris staiga plačiai atsimerkė ir išgąstingai spygtelėjo. Jonas Bra- 
kenas nusirito nuo jos, pagrabinėjęs rado makštis, išsitraukė kalaviją ir 
keikdamasis, nuogas pašoko iš lovos. 

- Po septyniais pragarais! - išsižiojo plūstis jis. - Kaip drįsti... - O tada 
pamatė Džeimį su baltu apsiaustu ir auksiniu krūtinės šarvu. Kalavijas 
išslydo jam iš rankos. - Lanisteri, čia tu? 

- Atleisk, kad sutrukdžiau mėgautis, milorde, - vos pastebimai šyp- 
telėjęs tarė Džeimis, - bet truputį skubu. Ar galime pasišnekėti? 

— Pasišnekėti... Žinoma. - Lordas Jonas įsikišo kalaviją į makštis. 
Ūgiu Džeimiui jis neprilygo, užtat buvo stambesnis, pečiai raumenin- 
gi, o rankų tvirtumo jam galėjo pavydėti bet kuris kalvis. Jo smakras ir 
skruostai buvo apžėlę rudais barzdos šeriais. Rudos buvo ir Brakeno 
akys, be to, jam sunkiai sekėsi slėpti jose atsispindintį pyktį. - Užklupai 
mane nepasiruošusį, milorde. Niekas man nepranešė, kad atvyksti. 

- Ir, rodos, sutrukdžiau tau pasiekti tikslą. - Džeimis nusišypsojo lo- 
voje gulinčiai moteriai. Vieną ranką ji laikė uždėjusi ant kairės krūties, o 
kita mėgino prisidengti tarpkojį, tad dešinė krūtis buvo likusi be jokios 
priedangos. Jos krūtų speneliai buvo tamsesni nei Sersėjos ir tris kar- 
tus didesni. Pajutusi Džeimio žvilgsnį, ji delnu užsidengė dešinės krūties 
spenelį, bet apnuogino tarpkojį. - Ar visos paskui karo stovyklą sekan- 
čios moterys tokios drovios? — nustebęs paklausė jis. - Jei kas nori par- 
duoti savo ropes, turi jas išdėlioti ir parodyti pirkėjams. 

— Nuo mano ropių tu nenuleidi akių nuo tos akimirkos, kai įkėlei 
koją į palapinę, sere. - Moteris sugriebė antklodę ir apsiklojo ja iki juos- 
mens, o tada, pakėlusi vieną ranką, nusibraukė nuo akių tamsius plau- 
kus. - Be to, šios ropės neparduodamos. Nė viena. 

Džeimis gūžtelėjo. 

- Atleisk, jei palaikiau tave tokia, kokia iš tiesų nesi. Neabejoju, kad 
mano jaunesnysis brolis turėjo reikalų su daugybe kekšių, bet aš visuo- 
met gulėdavau su ta pačia. 

- Ji karo grobis. - Brakenas pakėlė nuo grindų kelnes ir jas kreste- 
lėjo. - Ji priklausė vienam iš Blekvudo prisiekusių kalavijų, bet aš su- 

knežinau jam galvą. Nuleisk rankas, moterie. Milordas Lanisteris nori 
atidžiau apžiūrėti tavo papus. 

Džeimis šiuos žodžius praleido pro ausis. 

- Tas kelnes mauniesi atbulai, milorde, - pasakė jis Brakenui. Jonui 
ėmus keiktis, moteris išsmuko iš lovos ir, lankstydamasi, sukiodamasi, 
nervingai virpančiais pirštais vis mėgindama prisidengti krūtis ir gaktą, 
susirinko ant grindų išmėtytus drabužius. Keista, bet jos pastangos pri- 
sidengti nuogumą tik kaitino kraują: vyrams būtų kilę mažiau pagundų, 
jei ji drabužius būtų susirinkusi visiškai nekreipdama dėmesio, kad yra 
nuoga. - Ar turi vardą, moterie? - pasiteiravo jos Džeimis. 

— Motina vadino mane Hilde, sere. - Ji per galvą mitriai apsivilko 
savo nešvarią palaidinę ir, ištraukusi iš po apykaklės, krestelėjo plaukus. 
Moters veidas buvo beveik toks pat purvinas kaip ir kojos, o gaktiplau- 
kiai tokie vešlūs, kad ją galėjai palaikyti Brakeno seserimi, ir vis tiek ji 
atrodė patraukli. Gal dėl suplotos nosies, gal dėl susivėlusių plaukų, o 
gal... dėl negilaus reveranso, kurį ji padarė prisijuosusi sijoną. - Gal kur 
nors matei mano antrą batą, milorde? 

Išgirdęs šį klausimą, lordas Brakenas įtūžo. 

— Ar aš prakeikta kambarinė, kad nešiočiau tau batus? Jei nerandi 
bato, eik basa. Nešdinkis! 

- Ar tai reiškia, kad milordas nesiveš manęs namo ir negalėsiu kartu 
su jo žmonele kalbėti maldų? - Juokdamasi Hildė begėdiškai nužvelgė 
Džeimį. - Ar ir tu turi žmonelę, sere? 

Ne, tik seserį. 

— Kokios spalvos mano apsiaustas? 

— Baltos, - atsakė moteris, - bet tavo plaštaka - iš gryno aukso. Tokie 
vyrai man patinka. O kokią moterį labiausiai vertini tu, milorde? 

— Nepatyrusią. 

— Klausiau, kokia moteris tau patinka. Ne duktė. 

Jis prisiminė Mirselą. Turėsiu jai pasakyti... Ir tiesa dorniečiams gali 
nepatikti. Doranas Martelis pasirūpino jos ir savo sūnaus sužadėtuvėmis 
tikėdamas, kad Mirselos gyslomis teka Roberto kraujas. Kaip viskas pai- 
nu... - pagalvojo Džeimis gailėdamasis, kad negali visko išspręsti vienu 
mitriu kalavijo mostelėjimu perkirtęs šias tvirtai susiraizgiusias gijas. 

— Daviau priesaiką, - sunkiai atsidusęs paaiškino jis Hildei. 

— Tuomet ropės ne tau, - gana akiplėšiškai tarstelėjo ji. 

— Nešdinkis iš čia! - piktai riktelėjo jai lordas Jonas. 

+ Ji taip ir padarė. Tik, slinkdama pro Džeimį ir spausdama prie krū- 
tinės vieną batą ir krūvą drabužių, ji stabtelėjo, pasilenkė ir per kelnių 
audinį spustelėjo jam kotą. 

— Mano vardas Hildė, - dar kartą priminė ji, o tada pusnuogė spruko 
iš palapinės. 

Hildė... - susimąstęs tarė sau Džeimis. 

— Kaip sekasi tavo ledi žmonai? - merginai išėjus, paklausė jis lordo 
Jono. 

— Ką aš žinau? Paklausk septono. Kai tavo tėvas sudegino mūsų pilį, 
ji nusprendė, kad dievai mus baudžia. Ir dabar nieko neveikia, tik mel- 
džiasi. - Pagaliau Jonas apsimovė kelnes taip, kaip reikia, ir rišosi antuko 
raištelius. - Dėl ko čia atvykai, milorde? Dėl Juodosios Žuvies? Girdėjo- 
me, kad jis pabėgo. 

— Sakai, girdėjote? - Džeimis klestelėjo ant sulankstomos kareiviškos 
kėdės. - Ar tik ne iš paties pabėgėlio lūpų? 

— Seras Brindenas ne toks kvailas, kad lėktų pas mane. Ne, nesigin- 
siu, kad jaučiu jam simpatiją. Bet tai nesutrukdytų sukaustyti jo grandi- 
nėmis, jei kartais pasirodytų man akyse arba įkeltų koją į mano stovyklą. 
Jis žino, kad pasidaviau. Ir serui Brindenui reikėjo padaryti tą patį, bet 
jis visada buvo baisiai užsispyręs. Jo brolis tikriausiai tau pasakė... 

— Titas Blekvudas mums ištikimybės neprisiekė, - priminė jam Džei- 
mis. - Gal Juodoji Žuvis mėgino prisiglausti Raventryje? 

- Net jei būtų mėginęs, jam nebūtų pavykę, nes pirma būtų turėjęs 
prasmukti pro mano apsiausties žiedą, o kad būtų užsiauginęs sparnus, 
kol kas negirdėjau. Netrukus prieglobsčio teks ieškoti pačiam Titui. Jo 
pilies įgula jau minta žiurkėmis ir žolių šaknimis. Jis pasiduos anksčiau, 
nei vėl sulauksime pilnaties. 

- Jis pasiduos dar saulei nenusileidus. Ketinu pasiūlyti jam priimti 
tam tikras sąlygas ir susigrąžinti karaliaus malonę. 

— Suprantu... - Lordas Jonas apsivilko rudą vilnonę tuniką, ant ku- 
rios priekio buvo išsiuvinėtas raudonas Brakenų eržilas. - Gal milordas 
norėtų rago alaus? 

— Ne, bet dėl manęs gerklės nesidžiovink. 

Brakenas prisipylė ragą sau, pusę jo nugėrė ir atgalia ranka nusibrau- 
kė lūpas. 

- Užsiminei apie sąlygas. Kokios jos? 

- Įprastos. Iš lordo Blekvudo bus reikalaujama pripažinti išdavus ka- 
ralystę ir išsižadėti Starkams ir Tuliams duotos ištikimybės priesaikos. 
Prieš dievus ir žmones jis iškilmingai prisieks, kad nuo šiol bus klusnus 
Harenholo bei Geležinio sosto valdinys, ir aš karaliaus vardu jam atlei- 
siu. Žinoma, paimsime iš jo ir kelias puodynes aukso. Kaip atlygį už su- 
kilimą. Be to, paimsiu ir įkaitą, kad būtume tikri, jog Raventris daugiau 
nemėgins maištauti. 

- Įkaite paimk jo dukterį, - patarė Brakenas. - Blekvudas turi šešis 
sūnus ir tik vieną dukterį. Ir beprotiškai ją myli. Ta snarglė dar nedidelė, 
tikrai nebus vyresnė nei septynerių metų. 

— Maža, bet kaip įkaitė gal ir tiks. 

Lordas Jonas baigė gerti alų ir numetė ragą. 

— O ar mano giminė gaus žadėtas žemes ir pilis? 

— Kokios žemės jums pažadėtos? 

- Rytinės Našlės upės pakrantės nuo Arbaleto kalvagūbrio iki Vago- 
tosios lankos ir visos tame upės tarpe esančios salos. Grindkorno ir Val- 
dovo malūnai, Madiholo griuvėsiai, Užgrobtosios žemės, Mūšio slėnis, 
Senoji Kalvė, Sagties, Juodosios Sagties, Akmenų Krūsnies ir Molingojo 
Duburio kaimai, taip pat prekybinė Madgreivo miesto dalis, kur būna 
turgūs. Vapsvų miškas, Lorgeno miškas, Žalioji kalva ir Barbos Papai. 
Blekvudai juos vadina Misės Papais, bet anksčiau jie buvo Barbos Pa- 
pai. Medaus Medis ir visi aviliai. Štai, viską sužymėjau žemėlapyje, gal 
milordas užmestų akį? - Jis pasirausė po daiktus, suverstus ant stalo, ir 
ištraukė ant pergamento nupieštą žemėlapį. 

Džeimis paėmė jį sveikąja ranka, o auksine plaštaka jam teko žemė- 
lapį išskleisti. 

— Nemenki žemės plotai, - mąsliai tarė jis. - Jūsų giminės valdos pa- 
didėtų bent ketvirtadaliu. 

Brakenas, kaip tikras užsispyrėlis, kietai sučiaupė lūpas. 

— Visos šios žemės kadaise priklausė Stounhedžui. Blekvudai iš mūsų 
jas pavogė. 

— O ką daryti su šiuo, tarp Papų įsikūrusiu kaimu? - paklausė Džei- 
mis auksiniu krumpliu bakstelėdamas žemėlapį. 

- Pinigų Medis. Kadaise ir šis kaimas priklausė mums, bet jau šimtą 
metų jis yra karaliaus valda. Tegul taip ir lieka. Mes prašome grąžinti tik 
Blekvudų pasiglemžtas žemes. Tavo lordas tėvas žadėjo jas mums grą- 
žinti, jei priversime lordą Titą pripažinti Geležinio sosto valdžią. 

— Tačiau, jodamas čia, virš pilies sienų mačiau plevėsuojant tik Tulių 
vėliavas ir Starkų didvilkį. Mano galva, tai reiškia, kad lordas Titas kol 
kas nenugalėtas. 

- Išstūmėme jį iš mūšio lauko ir privertėme užsidaryti Raventrio pi- 
lyje. Duok man daugiau karių, kad galėčiau šturmuoti pilį, milorde, ir aš 
priversiu visą jų šutvę klauptis ir prisiekti amžiną ištikimybę Geležiniam 
sostui. 

- Jei duosiu tau užtektinai vyrų, tai jie parklupdys lordą Titą, o ne tu. 
Ir atlygis tuomet priklausys man. - Džeimis patraukė ranką nuo žemėla- 
pio ir šis vėl susivyniojo į tūtą. - Ar galėčiau... jį pasilikti? 

- Žemėlapis tavo. O žemės - mūsų. Sakoma, kad Lanisteriai niekada 
nelieka skolingi. Mes už jus kovėmės... 

— Kovėtės, bet gerokai ilgiau kovojote ss mumis. 

— Karalius mums už tai atleido. Kariaudamas su jumis praradau sū- 
nėną ir nesantuokinį sūnų. Jūsų Kalnas atėmė visą mano derlių ir sude- 

gino viską, ko nepajėgė išsinešti. Jis paleido pelenais mano pilį ir išnieki- 
no vieną iš mano dukterų. Už tai man turi būti atlyginta. 

- Ir Kalnas, ir mano tėvas mirę, - priminė jam Džeimis, - be to, kai 
kas galėtų pasakyti, jog galva ant pečių tau turėtų būti pakankamas atly- 
gis. Pats pasiskelbei palaikantis Starką ir likai jam ištikimas tol, kol lor- 
das Valderis jį nužudė. | 

- Valderis nužudė ne tik jį, bet ir dar keliolika puikių vyrų, artimų 
mano giminaičių. - Lordas Jonas nusisukęs nusispjovė. - Tiesa, buvau 
ištikimas Jaunajam Vilkui. Ir jums būsiu ištikimas, kol sąžiningai su ma- 
nimi elgsitės. Pasidaviau, nes nemačiau prasmės nei mirti už mirusį, nei 
lieti Brakenų kraujo už tuos, kurie neišvengiamai pralaimės. 

- Esi išmintingas vyras... - Nors kai kas tikriausiai pasakytų, kad lor- 
das Blekvudas elgėsi garbingiau. - Atgausi savo žemes. Bent kai kurias. 
Mat iš dalies privertei Blekvudus nusilenkti. 

Išgirdęs šį pažadą lordas Jonas, rodos, liko patenkintas. 

- Mums pakaks tiek žemių, kiek milordas manys esant sąžininga 
grąžinti. Tik, jei galėčiau patarti... Su tais Blekvudais elgtis pernelyg švel- 
niai yra pavojinga. Išdavystė jaugusi jiems į kraują. Prieš andalams atke- 
liaujant į Vesterosą, šią upę valdė Brakenų giminė. Mes buvome karaliai, 
o visi Blekvudai buvo mūsų vasalai, bet jie mus išdavė ir užgrobė sostą. 
Kiekvienas Blekvudas iš prigimties yra išdavikas. Būtų gerai, jei derėda- 
masis su lordu Titu to nepamirštum. 

— Nesibaimink, tikrai nepamiršiu, - patikino jį Džeimis. 

Nuo Brakeno apsiausties pozicijų Džeimiui jojant link Raventrio 
vartų, priekyje ėjo Pekas, iškėlęs taikos vėliavą. Kol jie pasiekė pilį, nuo 
vartų sargybos bokšto viršaus juos sekė dvidešimt porų akių. Prijojęs 
apsauginį griovį, - gilų kanalą akmenimis išklotais šlaitais ir stovinčiu, 
maurų prižėlusiu vandeniu, - Džeimis sustabdė žirgą. Jis jau ketino liep- 
ti serui Kenosui pūsti Heroko ragą, bet tuo metu pakeltas tiltas palengva 
ėmė leistis. 

Lordas Titas Blekvudas pasitiko jį išoriniame kieme raitas ant lieso 
kaip ir jis pats žirgo. Raventrio lordas buvo labai aukštas, labai liesas, 
kumpanosis, ilgais plaukais ir susitaršiusia juoda, bet jau spėjusia gero- 
kai pražilti barzda. Ant skaisčiai raudono nublizginto jo krūtinės šarvo 
buvo matyti sidabro įlaja, vaizduojanti belapį, nudžiūvusį medį baltu 
kamienu, apsuptą pulko į orą kylančių, iš onikso padirbdintų kranklių. 
Pečius jis buvo apsigobęs varnų plunksnomis papuoštu apsiaustu, kurio 
skvernai plaikstėsi vėjyje. 

- Lorde Titai... - pasisveikino Džeimis. 

- Serėe... | 

- Dėkoju, kad įleidai į pilį. 

— Nepasakyčiau, kad esi čia laukiamas. Bet taip pat neneigsiu, kad ti- 
kėjausi, jog galbūt pasirodysi. Atjojai paimti mano kalavijo? 

- Atjojau baigti šio reikalo. Tavo vyrai narsiai kovėsi, bet karą vis tiek 
pralaimėsi. Ar esi pasiruošęs pasiduoti? 

— Karaliui. Ne Jonui Brakenui. 

— Suprantu. 

Blekvudas kelias akimirkas padvejojo, o tuomet paklausė: 

— Nori, kad nulipčiau nuo žirgo ir prieš tave atsiklaupčiau? 

Kelios dešimtys vyrų nenuleido nuo jųdviejų akių. 

— Vėjas šaltas, o kieme telkšo purvas, - tarė Džeimis. - Kai baigsime 
taikos derybas, galėsi atsiklaupti prieš mane ant kilimo savo menėje. 

- Tu labai kilnus, - pasakė lordas Titas. - Eime, sere. Galbūt mano 
menėje trūksta maisto, bet ne svetingumo. 

Blekvudo menė buvo antrame klaidaus, į olą panašaus medinio pi- 
lies bokšto aukšte. Įžengę į ją, vyrai rado židinyje besikūrenančią ugnį. 
Kambarys buvo didelis ir erdvus, su didžiulėmis aukštas lubas laikančio- 
mis juodo ąžuolo sijomis. Sienas puošė vilnoniai gobelenai, o pro dvejas 
plačias grotuotas duris vėrėsi vaizdas į dievų giraitę. Per storus, gelsvus, 
rombinius durų stiklus Džeimis pamatė gumbuotas šakas medžio, nuo 
kurio ir kilo pilies pavadinimas. Tai buvo nepaprastai senas ir milžiniškas 
burtmedis, didumu kone dešimt kartų lenkiantis burtmedį, augantį Kas- 
terlių Uolos Akmeniniame sode. Tačiau šis medis buvo miręs ir be lapų. 

- Brakenai jį nunuodijo, - paaiškino pilies šeimininkas. - Šis medis 
jau tūkstantį metų neišleido nė vieno lapelio. Meisteriai tikina, kad pra- 
ėjus dar tūkstantmečiui jis suakmenės. Burtmedžiai niekada nesupūva. 

— O krankliai? - paklausė Džeimis. - Kur dingo krankliai? 

- Jie atskrenda temstant ir tupi ant šakų visą naktį. Šimtai paukščių. 
Apdengia medį nelyginant juodi lapai, nutupia kiekvieną, kad ir plo- 
niausią šaką. Jie čia renkasi jau tūkstančius metų. Kaip ir kodėl čionai 
atskrenda, niekas nežino, bet medis traukia juos kiekvieną vakarą. — 
Blekvudas atsisėdo į krėslą aukštu atlošu. - Bent jau iš mandagumo tu- 
riu tavęs paklausti, kaip gyvuoja mano siuzerenas. 

- Seras Edmuras yra mano belaisvis ir dabar keliauja į Kasterlių Uolą. 
Jo žmona, kol pagimdys, liks Dvyniuose. Tada ji su kūdikiu prisidės prie 
savo vyro. Jei nemėgins bėgti arba regzti maišto planų, Edmuro gyveni- 
mas bus ilgas ir laimingas. 

- Ilgas ir apkartęs. Koks gali būti gyvenimas, praradus garbę? Net 
Edmuro mirties dieną visi sakys, kad jis bijojo kautis. 

Ir bus neteisūs, pagalvojo Džeimis. Edmuras bijojo tik dėl kūdikio. Jis 
geriau už mano tetą žinojo, kieno esu sūnus. 

- Seras Edmuras pats apsisprendė. Jo dėdė būtų nuleidęs mums daug 
kraujo. 

- Tai tiesa, - tarė Blekvudas, tik iš jo kalbos negalėjai suprasti, ką jis 
iš tiesų mano. - Ar galiu paklausti, koks likimas ištiko serą Brindeną? 

- Pasiūliau jam stoti į Nakties sargybą. O jis, užuot sutikęs, pabėgo. - 
Džeimis šyptelėjo. - Ar kartais nepriglaudei jo pilyje? 

— Ne. 

- Pasakytum, jei būtuni priglaudęs? 

Dabar atėjo laikas šyptelėti Titui Blekvudui. 

Džeimis suglaudė delnus ir sunėrė auksinius pirštus su tais, iš kūno 
ir kraujo. 

- Turbūt laikas mums aptarti taikos sutarties sąlygas. 

— Ar dabar jau turėčiau pulti prieš tave ant kelių? 

- Jei labai nori... Arba galime tiesiog sakyti, kad buvai atsiklaupęs. 

Lordas Blekvudas liko sėdėti krėsle. Netrukus jiedu susitarė dėl svar- 
biausių dalykų: dėl prisipažinimo, dėl ištikimybės priesaikos, dėl atleidi- 
mo ir dėl sumos, kurią reikėjo sumokėti auksu ir sidabru. 

— Kurias valdas reikalausi atiduoti? - pagaliau paklausė lordas Titas. 
Kai Džeimis padavė Blekvudui žemėlapį, jis tik užmetė akį ir tyliai nusi- 
juokė. - Taip ir žinojau. Perbėgėlis turi gauti atlygį. 

- Taip, bet mažesnį, nei įsivaizduoja, nes ne tiek jau daug ir pasitar- 
navo. Kurias iš šių žemių sutinki atiduoti? 

Lordas Titas trumpai susimąstė. 

— Vudhedžą, Arbaleto kalvagūbrį ir Sagtį. 

— Griuvėsius, kalvagūbrį ir kelias lūšnas? Liaukis, milorde. Už išda- 
vystę turi skaudžiai nukentėti. Jis norės gauti bent jau vieną iš malūnų. 

Mat malūnai buvo vertingas mokesčių šaltinis. Lordas gaudavo de- 
šimtą dalį visų jų sumaltų grūdų. 

— Jei jau taip, tegul ima Valdovo malūną. Grindkorno malūnas visada 
priklausė mums. | 

— Atiduok ir dar vieną kaimą. Gal Akmenų Krūsnį? 

- Po Akmenų Krūsnies uolomis palaidoti mano protėviai. - Jis vėl 
pažvelgė į žemėlapį. - Geriau imk Medaus Medį ir jo avilius. Nuo tų sal- 
dėsių jis išsipūs ir jam išpus dantys. 

- Vadinasi, sutarta. Tiesa, dar vienas dalykas... 

— Tau reikia įkaito? 

- Taip, milorde. Rodos, turi dukterį. 

- Betanę. - Lordas Titas atrodė priblokštas. - Dar turiu du brolius ir 
seserį. Porą našlaujančių tetų. Dukterėčių, sūnėnų, pusbrolių ir pussese- 
rių. Tikėjausi, kad gal pasitenkintum... 

- Tai turi būti vaikas, kurio gyslomis teka tavo kraujas. 

- Betanei tik aštuoneri. Ji švelni ir juki mergaitė. Dar niekada nebuvo 
išvykusi iš mano menės ilgiau nei vienai dienai. 

— Tad kodėl neleidus jai pamatyti Karaliaus Uosto? Jo malonybė be- 
veik tokio paties amžiaus kaip tavo duktė. Jam patiks turėti dar vieną 
draugę. 

- Draugę, kurią galėtų pakarti, jei tos draugės tėvas jam kuo nors ne- 
įtiktų? - paklausė lordas Titas. - Turiu keturis sūnus. Gal paimtum įkai- 
tu kurį nors iš jų? Benui dvylika metų ir jis trokšte trokšta nuotykių. Jei 
tik milordas panorėtų, jis galėtų tarnauti jo ginklanešiu. 

— Ginklanešių turiu tiek, kad nežinau, kuo juos užimti. Kaskart, kai 
sustoju nusičiurkšti, jie kovoja dėl teisės laikyti mano kotą. Be to, turi 
šešis, o ne keturis sūnus, milorde. 

— Turėjau. Robertas buvo jauniausias mano sūnus ir silpnas iš pri- 
gimties. Jis ėmė viduriuoti ir prieš devynias dienas mirė. Lukas buvo 
nužudytas per Kruvinąsias vestuves. Ketvirtoji Valderio Frėjaus žmona 
buvo iš Blekvudų giminės, bet Dvyniuose nei giminystės ryšiai, nei sve- 
čio teisė jau nieko nereiškia. Norėčiau palaidoti Luką prie šio medžio, 
bet kol kas Frėjai net nesiteikė grąžinti man jo kaulų. 

— Pasirūpinsiu, kad grąžintų. Ar Lukas buvo tavo vyriausias sūnus? 

- Antras. Vyriausias mano sūnus ir įpėdinis yra Brindenas. Antras 
eilėje - Hosteris. Tik bijau, kad jis labiau linkęs į knygas... 

- Knygų yra ir Karaliaus Uoste. Pamenu, mano neūžauga brolis kar- 
tais jas skaitydavo. Galbūt tavo sūnui patiks, kad ras knygų. Paimsiu 
įkaitu Hosterį. 

Plika akimi buvo matyti, kad Blekvudui tarsi akmuo nuo širdies nu- 
sirito. 

- Ačiū, milorde. - Ir, akimirką padvejojęs, jis pridūrė: - Atleisk už 
įžūlumą, bet... turėtum paimti įkaitą ir iš lordo Jono. Vieną iš jo dukterų. 
Nors jis gulėjo su daugybe moterų, taip ir neįstengė pradėti sūnaus. 

- Jis turėjo nesantuokinį sūnų, bet šis žuvo per karą. 

- Šit kaip? Tiesa, Haris buvo pavainikis, tik kažin, ar jo tėvas buvo 
Jonas. Mat vaikinas buvo šviesiaplaukis ir tikras gražuolis. O Jonas nei 
šviesiaplaukis, nei gražus. - Lordas Titas pakilo nuo krėslo. - Ar nepa- 
gerbtum manęs ir nesutiktum drauge pavakarieniauti? 

— Gal kitą kartą, milorde. - Pilies įgulai badas žvelgė į akis ir Džei- 
miui tikrai nederėjo atimti iš vyrų maisto. - Negaliu gaišti. Turiu keliauti 
į Riveraną. 

- Į Riveraną? Ne į Karaliaus Uostą? 

- Ir ten, ir ten. 

Lordas Titas nė nemėgino jo įkalbinėti, kad pasiliktų. 

- Po valandos Hosteris bus pasiruošęs išvykti. 

Lordas Titas sakė tiesą. Hosteris, per vieną petį persimetęs kelioninį 
miegmaišį, o po kitos rankos pažastimi pasispaudęs ryšelį pergamento 

ritinėlių, Džeimį susirado prie arklidžių. Vaikinukas tikrai negalėjo būti 
sulaukęs daugiau nei šešiolikos metų, tačiau buvo beveik septynių pėdų 
ūgio, aukštesnis už tėvą, ištįsusiomis šlaunimis ir blauzdomis, smailio- 
mis alkūnėmis, laibas, liesas, su kupeta neklusnių plaukų ant viršugalvio. 

— Lorde vade... Aš Hosteris, tavo įkaitas. Visi mane vadina Hosu, - 
prisistatė jis ir plačiai nusišypsojo. 

Gal jis mano, kad tai - linksmas pokštas? 

— Kas tie visi? 

- Mano draugai. Ir broliai. 

— Aš tau nei draugas, nei brolis. - Po šių žodžių šypsena vaikino vei- 
de išblėso. Džeimis kreipėsi į lordą Titą: - Milorde, nenoriu, kad tarp 
mūsų liktų nesusipratimų. Lordas Berikas Dondarionas, Toras iš Myro, 
Sandoras Kligeinas, Brindenas Tulis, ta moteris, vadinama Akmenšir- 
de... visi jie yra bastūnai ir maištininkai, karaliaus ir jo ištikimų valdinių 
priešai. Jei sužinosiu, kad tu arba tavo žmonės juos slepia, gina arba kaip 
nors jiems padeda, nedvejosiu nė akimirkos ir atsiųsiu tau tavo sūnaus 
galvą. Tikiuosi, supranti. Be to, turi suprasti ir dar kai ką: aš - ne Raima- 
nas Frėjus. 

— Ne. - Šypsena nuo lordo Blekvudo lūpų dingo ir jo veidas tapo šal- 
tas kaip akmuo. - Žinau, su kuo turiu reikalų. Su Karalžudžiu. 

— Gerai. - Sėdęs į balną, Džeimis apsuko žirgą ketindamas joti link 
vartų. - Linkiu gero derliaus ir džiaugtis karaliaus taika. 

Bet toli Džeimis nenujojo. Pasitraukęs nuo Raventrio pilies sienų 
tiek, kad nepasiektų iš arbaleto paleista strėlė, jo laukė lordas Jonas Bra- 
kenas. Jis buvo raitas ant šarvuoto ristūno, užsisegęs krūtinės šarvą, ap- 
sivilkęs šarvinius marškinius ir užsimaukšlinęs didelį pilko plieno šalmą 
arklio ašutais papuoštu viršumi. 

— Mačiau, kad jie nuleido vėliavą su didvilkiu, - Džeimiui prisiarti- 
nus tarė lordas Jonas. - Ar jis pasidavė? 

— Viskas baigta. Gali keliauti į savo valdas ir imtis sėjos. 

Lordas Brakenas pasikėlė šalmo antveidį. 

- Tikiuosi, sėjai tinkamų laukų dabar turiu daugiau, nei turėjau prieš 
tau žengiant į pilį? 

— Turi Sagtį, Vudhedžą ir Medaus Medį su visais jo aviliais. - Dar vie- 
nos valdos Džeimis vos nepamiršo. - Ak, tiesa, ir Arbaleto kalvagūbrį. 

- O kur malūnas? - paklausė Brakenas. - Man reikia malūno. 

— Gausi Valdovo malūną. 

Lordas Jonas paniekinamai prunkštelėjo. 

- Bus gerai. Kol kas. - Tada jis mostelėjo į kartu su Peku atjojantį 
Hosterį Blekvudą. - Tai Blekvudo duotas įkaitas? Tave apgavo, sere. Jis 
silpnas, sere, ir bailys. Jo gyslomis teka ne kraujas, o vanduo. Nesvarbu, 

kad vaikinas aukštas, bet kuri iš mano mergaičių perlaužtų jį nelyginant 
papuvusią šaką. 

— Kiek turi dukterų, milorde? - pasiteiravo jo Džeimis. 

— Penkias. Dvi sugyvenau su antra savo Žmona, o tris su trečia. 

Staiga jis sumetė tikriausiai per daug išsiplepėjęs, bet buvo jau per 
vėlu. 

— Vieną iš jų atsiųsk į dvarą. Ji gaus privilegiją patarnauti karalienei 
regentei. 

Kai Brakenas suvokė tikrąją šių žodžių prasmę, jo veidas apsiniaukė. 

— Ar taip atsilygini už Stounhedžo draugystę? 

- Patarnauti karalienei - didelė garbė, - priminė jo šviesybei lordui 
Džeimis. - Bus geriau, jei įkalsi tai dukteriai į galvą. Lauksime tos mergi- 
nos atvykstant iki metų pabaigos. 

"Tada, neketindamas klausytis, ką atsakys lordas Brakenas, Džeimis 
švelniai bakstelėjo auksiniais pentinais Garbei į šonus ir risčia nujojo. 
Tvarkingai išsirikiavę ir laikydami vėjyje plevėsuojančias vėliavas, jo vy- 
rai nusekė iš paskos. Netrukus pilis ir kariuomenės stovykla liko jiems 
už nugaros ir už arklių kanopų sukeltų dulkių uždangos. 

Pakeliui į Raventrį nei bastūnai, nei vilkai nekėlė jiems jokių rūpes- 
čių, tad Džeimis nusprendė grįžti kitu keliu. Jei dievai bus geri, jis ti- 
kėjosi netyčia užklupti Juodąją Žuvį arba sugundyti Beriką Dondarioną 
nutrūktgalviškai juos pulti. 

Jiems traukiant Našlės upės pakrante atėjo vakaras. Pasikvietęs įkai- 
tą, Džeimis jo paklausė, kur rasti artimiausią brastą, ir vaikinas vyrus 
prie jos nuvedė. Už poros žole apžėlusių kalvų leidžiantis saulei, raitelių 
kolona, taškydama vandenį, perjojo upės seklumą. 

- Tai - Papai, - mostelėjęs tarė Hosteris Blekvudas. 

Džeimis prisiminė lordo Brakeno žemėlapį. 

— Tarp šių kalvų įsikūręs kaimas. 

- Pinigų Medis. 

- Ten apsistosime nakčiai. - Jei kaime bus gyventojų, galbūt jie ką 
nors žinos apie serą Brindeną arba bastūnus. - Lordas Jonas užsiminė 
ir apie tai, kieno tie papai, - jiems jojant link tirštėjančiose sutemose 
grimztančių kalvų ir blėstant paskutiniams saulės spinduliams, vėl krei- 
pėsi Džeimis į Blekvudo sūnų. - Rodos, Brakenai juos vadina vienaip, o 
Blekvudai - kitaip. 

- Taip, milorde. Ir jau daugiau nei šimtą metų. Dar anksčiau šios kal- 
vos buvo vadinamos Motinos Krūtimis, arba tiesiog Krūtimis. Mat kal- 
vos dvi ir dunkso šalia viena kitos, tad buvo manoma, kad jos panašios į... 

— Matau, į ką jos panašios. - Džeimis pagavo save galvojantį apie pa- 
lapinėje matytą moterį ir apie tai, kaip ji stengėsi prisidengti savo dide- 
lius ir tamsius krūtų spenelius. - Kas nutiko prieš šimtą metų? 

— Eigonas Nevertasis ir Barba Braken tapo meilužiais, - paaiškino 
mokytasis jaunuolis. - Sakoma, kad ji buvo sveikata trykštanti, apkūni 
moteriškė ir vieną dieną, lankydamasis Stounhedže, išjojęs medžioti ir 
išvydęs Papus, karalius... 

— „pavadino juos savo meilužės garbei. - Eigonas Ketvirtasis mirė 
seniai, daug anksčiau, nei gimė Džeimis, bet Lanisteris apie jo valdymą 
žinojo tiek, kad nuspėtų, kaip viskas klostėsi. - Vėliau jis pametė Brake- 
nų merginą ir įsitaisė meilužę iš Blekvudų giminės, ar ne? 

— Taip, ledi Melisą, - linktelėjo Hosteris. - Visi ją vadino tiesiog Mise. 
Mūsų dievų giraitėje ir dabar stovi jos statula. Ji buvo gerokai gražesnė 
už Barbą Braken, bet liekna, ir žmonės girdėjo Barbą sakant, girdi, Misė 
liesa kaip berniukas. Tai sužinojęs, Eigonas... 

— „atidavė“ savo naujai mylimajai Barbos papus, - baigė vaikino 
mintį Džeimis ir nusijuokė. - Vadinasi, nesantaika tarp Blekvudų ir Bra- 
kenų taip ir prasidėjo? Ar ši istorija užrašyta knygose? 

— Užrašyta, milorde, - tarė vaikinas, - bet vienus pasakojimus užra- 
šė Brakenų meisteriai, kitus - mūsiškiai, be to, padarė tai nuo tų įvykių 
praėjus keliems šimtams metų. Šių dviejų giminių ištakos siekia Didvy- 
rių amžių. Tais laikais Blekvudai buvo karaliai. O Brakenai - menki lor- 
dai, garsėję kaip žirgų augintojai. Užuot mokėję savo karaliui tai, kas jam 
priklausė, jie pardavė žirgus, už gautą auksą pasisamdė kariuomenę ir 
nuvertė jį nuo sosto. 

- Kada tai nutiko? 

- Penki šimtai metų prieš atsibastant andalams. O jei tikėsime „Ti- 
krąja istorija“, - prieš tūkstantį metų. Mat niekas gerai nežino, kada an- 
dalai perplaukė Siaurąją jūrą. „Tikrojoje istorijoje rašoma, kad nuo tos 
dienos praėjo keturi tūkstančiai metų, o kai kurie meisteriai tvirtina, 
kad tik du. Už tam tikros laiko ribos minimos įvairios datos, viskas ima 
lietis ir istorinius įvykius bei legendas apgaubia rūkas. | 

Tirionui šis vaikinas patiktų. Jiedu galėtų kalbėtis nuo ryto iki vakaro 
ir ginčytis dėl to, kas rašoma knygose. Kelias akimirkas Džeimis pamiršo 
broliui jaučiamą pagiežą, bet paskui vėl prisiminė, ką Kipšas padarė. 

- Taigi, iš esmės pešatės dėl karūnos, kurią vieni iš kitų atėmėte dar 
tais laikais, kai Kasterlių Uola priklausė Kasterliams, ar ne? Kivirčijatės 
dėl sosto karalystės, žlugusios prieš kelis tūkstančius metų? - Jis tyliai 
nusijuokė. - Kiek laiko praėjo, kiek praūžė karų, kiek karalių paliko šį 
pasaulį... Keista, kodėl nemėginote susitaikyti. 

— Mėginome, milorde. Ir ne kartą. Su Brakenais buvome sudarę daug 
taikos sutarčių, o kai kurias net sutvirtinę santuokomis. Kiekvienas Bra- 
kenas turi Blekvudų, o kiekvienas Blekvudas - Brakenų kraujo. Seno- 
jo karaliaus taika truko pusę amžiaus. O tada kilo naujas ginčas, senos 
žaizdos atsivėrė ir vėl ėmė kraujuoti. Mano tėvas sako, kad visada taip 

nutinka. Kol žmonės prisimena jų protėviams padarytas skriaudas, taika 
negali ilgai trukti. Jau kelis šimtmečius taip ir gyvename: mes nekenčia- 
me Brakenų, o Brakenai - mūsų. Tėvas sako, kad ta neapykanta niekada 
nesibaigs. 

— Ojuk galėtų baigtis. 

- Kaip mums susitaikyti, milorde? Mano tėvas sako, kad senos žaiz- 
dos niekada negyja. 

- Ir mano tėvas mėgdavo kai ką sakyti. „Niekada nepalik sužeisto 
priešo, jei gali jį pribaigti. Numirėliai keršyti nesiekia.“ 

- Keršija jų sūnūs, - gūžtelėjęs tarė Hosteris. 

- Jei drauge nužudai ir sūnus, nekeršija. Jei manimi netiki, paklausk 
Kasterlių. Arba lordo ir ledi Tarbekų, arba Reinų iš Kastamero. Arba 
Drakono Uolos princo. 

'"Džeimis pakėlė akis į tamsiai raudonus, virš vakaruose dunksančių 
kalvų pakibusius debesis ir staiga prisiminė Reigaro vaikus, nužudytus 
ir suvyniotus į tamsiai raudonus apsiaustus. 

— Ar dėl to nužudėte visus Starkus? 

— Ne visus, - atsakė Džeimis. - Lordo Edardo dukterys gyvos. Viena 
visai neseniai ištekėjo. O kita... - Kur tu, Briene? Ar ją radai? - Jei dievai 
bus geri, ji pamirš, jog priklauso Starkų giminei. Ištekės už stambaus ir 
tvirto kalvio arba už smuklės savininko tukliu veidu, prigimdys pilnus 
namus vaikų ir jai niekada nereikės baimintis, kad koks nors riteris įsi- 
braus į miegamąjį ir suknežins jų galvytes į sieną. 

- Dievai bus geri, - neryžtingai, tarsi abejodamas tarė įkaitas. 

Geriau tuo tikėk. Džeimis pentinais paragino žirgą. 

Pinigų Medis buvo didesnis kaimas, nei jie tikėjosi. Bet karas jo ne- 
aplenkė: tai liudijo ir ugnies nusiaubti vaismedžių sodai, ir pelenais 
paleistų namų griuvėsiai. Tačiau šalia kiekvieno sugriuvusio namo kilo 
po tris naujus. Per tirštėjančią melsvą prieblandą Džeimis dar spėjo 
pamatyti bent dvi dešimtis ką tik uždengtų šiaudinių stogų ir tiek pat 
durų, pagamintų iš nespėjusios išdžiūti medienos. Netrukus tarp tven- 
kinio, kuriame turškėsi antys, ir kalvės jis priėjo medį, davusį šiam kai- 
mui pavadinimą, - aukštą ir labai seną ąžuolą. Gumbuotos jo šaknys 
buvo išvarpiusios žemę nelyginant lėtai šliaužiančios rudos gyvatės, 
o prie milžiniško jo kamieno buvo prikalinėta daugybė senų varinių 
skatikų. 

Pekas iš pradžių įsistebeilijo į medį, o paskui į apleistus namus. 

— O kur žmonės? 

- Slepiasi, - paaiškino jam Džeimis. 

Namuose kūrenęsi židiniai buvo užgesę, bet kai kurie dar rūko ir nė 
vienas nebuvo spėjęs atvėsti. Vienintelė gyva būtybė buvo ožka, kurią 

Haris Merelis Umusis rado besiknisdamas po daržą, bet... kaime buvo 
tvirtovė, nė kiek ne silpnesnė už bet kurią kitą, dunksančią upių kraš- 
tuose, apjuosta storų, akmeninių, dvylikos pėdų aukštumo sienų, ir 
Džeimis neabejojo už jų rasiąs kaimo gyventojus. Pasirodžius plėšikams, 
jie slepiasi už tų sienų, ir tik todėl šis kaimas vis dar gyvuoja. O dabar 
žmonės pasislėpė ten nuo Manęs. 

Paraginęs Garbę, jis prijojo prie tvirtovės vartų. 

- Ei, jūs, kurie slepiatės tvirtovėje! Mes jūsų neskriausime. Esame ka- 
raliaus vyrai. 

Ant sienos virš vartų pasirodė kelios galvos. 

- Tie, kurie sudegino mūsų kaimą, taip pat sakėsi esantys karaliaus 
žmonės, - atsakė vienas vyras. - O dar anksčiau karaliaus vyrai išsivarė 
mūsų avis. Jie tarnavo kitam karaliui, bet mūsų avims nuo to nebuvo ge- 
riau. Karaliaus vyrai nužudė Harslį ir serą Ormondą, o Leisę prievartavo 
tol, kol užtampė negyvai. 

- Tai - ne mano vyrų darbas, - tvirtai pareiškė Džeimis. - Gal atkel- 
tumėte vartus? 

— Atkelsime, kai nujosite savais keliais. 

Prie jo prijojo seras Kenosas. 

- Šiuos vartus galėtume nesunkiai išlaužti arba padegti. 

— O tuo metu jie mėtys į mus akmenis ir laidys strėles. - Džeimis 
papurtė galvą. - Užvirtų tikras pragaras ir... dėl ko? Šie žmonės nieko 
bloga mums nepadarė. Prisiglausime jų namuose, bet vagiliauti niekam 
neleisiu. Turime savo maisto ir pašaro arkliams. 

Dangumi ėmus kopti mėnulio pjautuvui, jie pririšo žirgus prie kuolų 
bendrose kaimo arklidėse ir vakarienei užkando sūdytos avienos, džio- 
vintų obuolių ir kieto sūrio. Džeimis valgė nedaug ir su Peku bei įkaitu 
Hosu pasidalijo odmaišį vyno. Paskui mėgino suskaičiuoti prie ąžuolo 
kamieno prikaltus skatikus, bet jų buvo tiek daug, kad netrukus pametė 
skaičių. Kodėl jų čia tiek prikalta? Džeimis neabejojo, kad, jei būtų pa- 
klausęs, Blekvudų vaikinukas būtų viską paaiškinęs, bet... tuomet nebū- 
tų likę paslapties. 

Jis pastatė sargybą ir liepė žiūrėti, kad niekas nekeltų kojos iš kaimo 
valdų. O tada išsiuntė ir žvalgus, mat norėjo būti tikras, kad niekas iš pa- 
salų jų neužpuls. Prieš pat vidurnaktį du raiti žvalgai grįžo su nelaisvėn 
paimta moterimi. 

- Ji kuo įžūliausiai prijojo prie mūsų, milorde, ir pareikalavo, kad 
leistume pasikalbėti su tavimi. 

Džeimis nerangiai atsistojo. 

- Miledi... Nesitikėjau, kad taip greitai vėl susitiksime. - Dievai, ji at- 
rodo dešimčia metų senesnė nei tą dieną, kai išsiskyrėme. Ir... kas atsitiko 
jos veidui? - Tas tvarstis... Tu sužeista? 

— Man įkando. - Moteris pirštais palietė kalavijo rankenos buožę - to 
paties kalavijo, kurį jis buvo jai davęs. Pažadų Tesėtojas. - Milorde, siun- 
tei mane ieškoti... 

— „mergaitės. Radai ją? 

— Radau, - atsakė Brienė, Tarto Mergelė. 

— Kurjiė 

— Už vienos dienos kelio raitomis nuo čia. Galiu parodyti tau kelią, 
sere... bet paskui turėsi joti vienas. Jei ne, Skalikas ją nužudys. 


JONAS 


hlorai, — giedojo Melisandra iškėlusi rankas į dangų ir į kren- 
tančias snaiges, - tu esi mūsų akių šviesa, mūsų širdžių liepsna 
ir karštis strėnose. Tavo saulė šildo mūsų dienas, tavo žvaigždės saugo 
mus nakties tamsoje. | 

- Garbinkite Rhlorą, Šviesos Valdovą, - nedarniu choru pritarė vestu- 
vininkai, bet jų žodžius akimirksniu nupūtė vėjo gūsis. Jonas Snou pasi- 
kėlė apsiausto gobtuvą. 

Šiandien snigo nesmarkiai, ore šoko vos saujelė snaigių, bet vėjas 
pūtė iš rytų, palei Sieną, ir buvo šaltas kaip alsavimas ledinio drakono, 
apie kurį kadaise savo pasakojimuose užsimindavo Senoji Auklė. Virpė- 
jo net Melisandros ugnis: laužo liepsnos gūžėsi duobės dugne ir, raudo- 
najai žynei giedant, tyliai traškėjo. Tik Vaiduoklis, rodės, nejaučia šalčio. 

Alisa Karstark pasilenkė prie Jono. 

- Sniegas per vestuves pranašauja bejausmę santuoką. Taip visada 
sakydavo mano ledi motina. 

Jonas žvilgtelėjo į karalienę Selisą. Tą dieną, kai ji tekėjo už Stanio, tu- 
rėjo siausti pūga. Nors ir susisupusi šermuonėlių mantija, nors ir apsupta 
savo kompanionių, tarnaičių ir riterių, iš pietų atkeliavusi karalienė at- 
rodė silpna, išblyškusi ir sustirusi. Kietai suspaudusi plonas lūpas ji, nors 
ir nenuoširdžiai, šypsojosi, bet jos žvilgsnis buvo kupinas pagarbaus 
nuolankumo. Ji negali pakęsti šalčio, bet dievina liepsnas. Kad tuo įsiti- 
kintų, jam tereikėjo pakelti į karalienę akis. Vienas Melisandros žodis, ir 
ji į laužą pultų taip pat mielai, kaip į meilužio glėbį. | 

Ir vis dėlto ne visi karalienės žmonės, rodės, buvo tokie religingi. Se- 
ras Briusas atėjo gerokai įkaušęs, seras Malegornas delnu čiuopė šalia 
stovinčios ledi sėdmenis, seras Narbertas žiovavo, o seras Patrikas iš Ka- 
raliaus Kalno atrodė įpykęs. Jonas Snou palengva ėmė suprasti, kodėl 
Stanis paliko juos su karaliene. 

— Naktis tamsi ir kupina pavojų, - garsiai ir monotoniškai giedojo 
Melisandra, - mes gimstame vieni ir mirštame vieni, tačiau keliaudami 
per šį tamsos gaubiamą slėnį semiamės stiprybės vieni iš kitų ir iš tavęs, 
mūsų Valdove. - Jos skaisčiai raudonas, iš šilko ir atlaso pasiūtas apdaras 
plaikstėsi sulig kiekvienu vėjo gūsiu. - Šiandien sujungti savo gyvenimo 
į vieną žengia du žmonės, kad galėtų drauge priešintis pasaulio tamsai. 
Pripildyk jų širdis ugnies, mano Valdove, ir leisk ranka rankon amžinai 
žengti spindinčiu tavo taku. 

- Šviesos Valdove, apgink mus! - sušuko karalienė Selisa. Ir jai vie- 
nu balsu atitarė visi susirinkusieji. Visi ištikimieji Melisandros šalinin- 
kai: išblyškusios ledi, iš šalčio drebančios tarnaitės, seras Akselis, seras 
Narbertas ir seras Lambertas, geležinius šarvus užsisegę kovų meistrai, 
bronza apsitaisę teniečiai ir net keli juodieji Jono broliai. - Šviesos Valdo- 
ve, palaimink savo vaikus! 

Melisandra stovėjo nusisukusi nugara į Sieną, prie krašto gilios duo- 
bės, kurioje liepsnojo laužas. Jaunavedžiai laukė kitoje duobės pusėje, 
tiesiai priešais raudonąją žynę. Jiems už nugaros stovėjo karalienė su 
dukterimi ir tatuiruotu juokdariu. Princesė Šairinė buvo apsisiautusi to- 
kia daugybe kailinių, kad atrodė apvalutė, o jai iš burnos, pro veik visą 
veidą dengiančią skepetą, virto garas. Seras Akselis Florentas ir kiti ka- 
ralienės vyrai stovėjo iš visų pusių apsupę valdovę ir jos palydą. 

Prie duobės, kurioje liepsnojo laužas, buvo atėję vos keli Nakties sar- 
gybos vyrai, bet nemažai jų į kieme vykstančią ceremoniją žvelgė pro 
langus, nuo stogų ir nuo didžiųjų laiptų su staigiais posūkiais. Jonas ge- 
rai įsidėmėjo, kas buvo kieme, o kas ne. Vieni vyrai ėjo sargybą; nemažai 
kitų buvo ką tik baigę budėjimą ir giliai miegojo. Tačiau buvo ir tokių, 
kurie neatėjo į ceremoniją norėdami parodyti, kad santuokai neprita- 
ria. Tarp nusprendusių vestuvėse nedalyvauti buvo ir Otelas Jarvikas, ir 
Bouvenas Maršas. Septonas Čeilis, čiupinėdamas odiniu dirželiu per- 
vertą ir ant kaklo pakabintą septynbriaunį krištolą, tik iškišo nosį iš sep- 
tos, bet, vos tik prasidėjo maldos, vėl nėrė į vidų. 

Melisandra pakėlė rankas ir duobėje besiplaikstančios laužo liepsnos 
šoktelėjo link jos pirštų nelyginant didelis, raudonas, skanėsto išsiilgęs 
šuo. Žiežirbų sūkurys siūbtelėjo į viršų pasitikti krentančių snaigių. 

- Dėkojame tau, o Šviesos Valdove, - ėmė giedoti ji, stebeilydamasi 
į alkanas liepsnas. - Dėkojame tau už narsuolį Stanį, per tavo malonę 
tapusį mūsų karaliumi. Globok jį ir rodyk jam kelią, Rhlorai. Saugok jį 
nuo išdavikų ir suteik jėgų sutriuškinti tamsos tarnams. 

- Suteik jam jėgų, - atitarė karalienė Selisa, jos riteriai ir ledi. - Suteik 
jam drąsos. Suteik išminties. 

Alisa Karstark įsikibo Jonui į parankę. 

— Ar dar ilgai, lorde Snou? Jei man lemta būti palaidotai po sniegu, 
vis dėlto norėčiau mirti būdama ištekėjusi moteris. | 

— Tuoj, miledi, - patikino ją Jonas, - tuoj. ' 

- Dėkojame tau už saulę, kuri mus šildo, - toliau monotoniškai mel- 
dėsi karalienė, - dėkojame už žvaigždes, saugančias mus nakties tamsoje. 
Dėkojame tau už savo židinių ir deglų ugnį, tramdančią baisingą tamsą. 
Dėkojame tau už mūsų stiprią dvasią, už ugnį strėnose ir širdyse. 

O tada Melisandra tarė: 

- Tegul ateina tie du, kurie turi būti sujungti. 

Laužo šviesoje ant Sienos krito Melisandros šešėlis, o ant išblyškusio 
jos kaklo ryškiai tviskėjo rubinas. 

Jonas atsisuko į Alisą Karstark. 

- Pasiruošusi, miledi? 

- O taip. Žinoma. 

— Nebijai? ! 

Merginos veide šmėstelėjusi šypsena priminė Jonui jo sesutę ir siel- 
vartas vėl suspaudė jam širdį. 

— Tegul jis manęs bijo. 

Alisai Karstark ant skruostų tirpo snaigės, bet jos plaukai buvo ap- 
sukti ilga, Šilkinio kažkur surasta nėrinių juosta, ant kurios kaupė- 
si sniegas ir kuri dėl to vis labiau panėšėjo į apšerkšnijusią karūną. Jos 
skruostai buvo įraudę nuo šalčio, o akys spindėjo. 

- Žiemos ledi... 

Jonas spustelėjo merginai ranką. 

Teno magnaras laukė nuotakos prie laužo ir buvo apsirengęs taip, tar- 
si ketintų traukti į mūšį: vilkėjo kailius, kietintą odą, žvyninius šarvus, 
buvo prisijuosęs bronzinį kalaviją. Jis, nuo kaktos jau pradėjęs plikti, at- 
rodė vyresnis, nei iš tiesų buvo, bet, kai atsisuko pasižiūrėti į ateinančią 
savo nuotaką, Jonas nesunkiai įžvelgė jame berniuką. Iš baimės Teno 
magnaras stovėjo išpūtęs akis, bet ar išsigando laužo ugnies, ar žynės, 
ar moters, kurią ketino vesti, Jonas nebūtų pasakęs. Pati to nežinodama, 
Alisa buvo šimtą kartų teisi. 

— Kas atvedė šią moterį ištekinti? - paklausė Melisandra. 

- Aš, - atsakė Jonas. - Čia eina Alisa iš Karstarkų giminės, suaugusi, 
pražydusi, aukštos kilmės ir kilmingo kraujo moteris. 

Jis paskutinį kartą spustelėjo Alisai ranką, žingtelėjo atatupstas ir pri- 
sidėjo prie kitų vestuvininkų. 

— Kas ima šią moterį į žmonas? - vėl paklausė Melisandra. 

- Aš. - Sigornas delnu pliaukštelėjo sau į krūtinę. - Teno magnaras. 

- Sigornai, - kreipėsi į jį Melisandra, - ar dalysiesi savo ugnimi su 
Alisa, ar šildysi ją, kai naktis bus tamsi ir kupina pavojų? 

- Prisiekiu. — Šis pažadas išsiveržė iš magnaro lūpų ir nuplaukė ore 
tarsi baltas garų debesėlis. Jo pečius margino krentančios snaigės. Jo au- 
sys buvo įraudusios. - Prisiekiu raudonojo dievo liepsnomis, šildysiu ją 
iki paskutinės jos gyvenimo dienos. 

- Alisa, ar pažadi dalytis savo ugnimi su Sigornu ir šildyti jį, kai nak- 
tis bus tamsi ir kupina pavojų? 

— Šildysiu jį tol, kol kraujas gyslose užvirs. 

Mergautinis Alisos apsiaustas buvo iš juodos Nakties sargybos vil- 
nos. Ant jo nugaros buvo prisiūtas Karstarkų giminės ženklas - tekanti 
saulė, iškirpta iš tokio pat balto kailio, kuris atstojo apsiaustui pamušalą. 

Melisandros akys spindėjo taip ryškiai, kaip ir ant kaklo kabantis ru- 
binas. 

— Tuomet ateikite pas mane ir tapkite vienu kūnu. 

Jai mostelėjus liepsnos ūžtelėjo ir, gelsvai rausvais liežuviais laižyda- 
mos snaiges, šoktelėjo aukštyn. Alisa Karstark paėmė savo magnarą už 
rankos. 

Susikibę jiedu peršoko laužo duobę. 

- Į liepsnas šoko du. - Vėjo gūsis kilstelėjo ryškiai raudoną žynės si- 
joną, bet Melisandra vienu mostu nubraukė audinį žemyn. - O išniro 
vienas. - Vėjas taršė jos vario spalvos plaukus. - Ką liepsna sujungia, 
niekas neišskirs. 

— Ką liepsna sujungia, niekas neišskirs, - visi kaip vienas pakartojo 
karalienės vyrai, teniečiai ir net keli juodieji broliai. 

Nebent karaliai arba dėdės, dingtelėjo Jonui Snou. 

Kreganas Karstarkas Sienos apylinkes pasiekė visa para vėliau už 
savo dukterėčią. Kartu su juo atkeliavo keturi raiti kovų meistrai, šunų 
prižiūrėtojas ir gauja šunų, sekančių ledi Alisos pėdsakais, tarsi ji būtų 
elnė. Jonas Snou pasitiko Kreganą Karališkajame kelyje, per pusę lygos 
į pietus nuo Kurmių miesto, kol jis ir jo bendražygiai dar neįkėlė kojos į 
Juodąją pilį, nepareikalavo gerbti jų, kaip svečių, teises ir nepradėjo de- 
rybų. Vienas iš Karstarko karių paleido į Tajų arbaleto strėlę ir už tai 
mirė. Tad liko Kreganas ir keturi jį lydintys vyrai. 

Laimė, juodieji broliai turėjo net keliolika ledo celių. Vietos pakaks 
visiems. 

Herbai, kaip ir daugybė kitų dalykų, prie Sienos nieko nereiškė. Te- 
niečiai neturėjo giminių ženklų, kaip buvo įprasta Septyniose Karalys- 
tėse gyvenantiems kilmingiesiems, todėl Jonas liepė tarnams greitai ką 
nors sugalvoti. Ir, jo nuomone, broliai su šia užduotimi puikiai susitvar- 
kė. Ant apsiausto, kuriuo Sigornas apgobė pečius ledi Alisai, nugaros 
baltos vilnos fone buvo prisiūtas bronzinis diskas, apsuptas iš tamsiai 
raudono šilko iškirptų liepsnų. Atidžiai įsižiūrėjus, jame buvo galima 
įžvelgti užuominą į Karstarkų tekančią saulę, tačiau herbe šis simbolis 
buvo pakeistas taip, kad būtų priimtinas Tenų giminei. 

Mergautinį apsiaustą Alisai nuo pečių magnaras, galima sakyti, plėš- 
te nuplėšė, bet nuotakos apsiaustą apvilko ir užsegė nepaprastai švelniai. 
Kai pasilenkė pabučiuoti į skruostą, jųdviejų išpučiamų garų kamuoliai 
susimaišė. Vėl suūžė liepsnos. Karalienės vyrai užtraukė dievą garbinan- 
čią giesmę. 

- Arjau viskas? - išgirdo Jonas pašnibždomis klausiant Šilkinį. 

- Jau viskas, viskas baigta, - burbtelėjo Malis. - Ir gerai. Jie susituo- 
kė, o aš vos nesušalau. - Jis buvo apsitūlojęs savo geriausiais vilnoniais, 
naujais, dar beveik nespėjusiais apiblukti drabužiais, bet skruostai nuo 

vėjo buvo tokie įraudę, jog atrodė ugniniai kaip ir jo plaukai. - Hobas 
pakaitino vyno, pagardinto gvazdikėliais ir cinamonu. Tas vynas mus 
bent truputį sušildys. 

- Kas tie gvazdikėliai? - leptelėjo Ouvenas Kvailelis. 

Pradėjo smarkiau snigti ir laužo liepsnos duobėje ėmė blėsti. Minia 
palengva skirstėsi ir būrėliais traukė per kiemą; karalienės palyda, ka- 
raliaus vyrai, laisvosios tautos žmonės - visi nekantravo pabėgti nuo 
vėjo ir šalčio. 

- Ar milordas prisidės prie mūsų ir ateis į puotą? - paklausė Malis. 

- Netrukus ateisiu. - Jei nebūtų atėjęs, būtų įžeidęs Sigorną. Šiaip ar 
taip, ši santuoka - tai mano darbas. - Bet pirmiausia turiu sutvarkyti 
kitus reikalus. 

Ir, lydimas šalia bidzenančio Vaiduoklio, Jonas žengė prie karalie- 
nės Selisos. Jam po kojomis traškėjo mindomas, į krūvas sukastas senas 
sniegas. Pastatus jungiantiems takams nukasti reikėjo vis daugiau laiko, 
tad vyrai vis dažniau naudodavosi požeminiais keliais, vadinamais kir- 
mių takais. 

— „kokios gražios apeigos, - išgirdo jis sakant karalienę. - Jaučiau į 
mus nukreiptą liepsningą Šviesos Valdovo žvilgsnį. Ak, jūs nė nenuma- 
note, kiek kartų maldavau Stanio dar vienos santuokos, tikrų, Šviesos 
Valdovo palaimintų kūno ir dvasios jungtuvių. Jei mudviejų santuoka 
būtų sutvirtinta ugnimi, žinau, kad galėčiau pagimdyti jo malonybei 
daugiau vaikų. 

Kad pagimdytum karaliui dar vaikų, pirmiausia turėtum įsivilioti 
jį į lovą. Net prie Sienos visi žinojo, kad Stanis Barateonas jau ne vie- 
neri metai vengia žmonos draugijos. Tad buvo galima įsivaizduoti, 
kaip jo malonybė sutiktų mintį tuoktis antrą kartą, ir dar pačiame 
karo įkarštyje. 

Jonas nusilenkė. 

— Maloniai kviečiu tavo malonybę į vestuvių puotą. 

Karalienė įtariai nužvelgė Vaiduoklį, o tada pakėlė akis į Joną. 

- Žinoma, aš ateisiu. Ledi Melisandra kelią žino. 

Į pokalbį įsiterpė raudonoji žynė: 

- Privalau pasirūpinti laužu, tavo malonybe. Galbūt Rhloras leis man 
bent žvilgtelėti į jo malonybę karalių. Gal net išvysiu didingos pergalės 
akimirką. 

- Hm... - Karalienė Selisa atrodė sutrikusi. - Žinoma... melskimės, 
kad mūsų Valdovas atsiųstų regėjimą... 

- Šilkini, nuvesk jos malonybę į menėje jai skirtą vietą, - liepė Jonas. 

Seras Malegornas žingtelėjo į priekį. 

- Aš palydėsiu jos malonybę į puotą. Mums visai nereikia tavo... 
tarno. 

Iš pauzės prieš ištariant paskutinį žodį Jonas suprato, kad iš tiesų se- 
ras Malegornas norėjo pavadinti Šilkinį kitaip. Berniuku? Numylėtiniu? 
Kekšium? 

Jonas dar kartą nusilenkė. 

- Kaip pageidauji. Netrukus ir aš prie jūsų prisidėsiu. 

Seras Malegornas pasisiūlė palydėti, ir karalienė Selisa, nors ir ne- 
labai noriai, įsikibo jam į parankę. Kitą ranką ji laikė uždėjusi dukte- 
riai ant peties. Paskui juos, traukiančius per kiemą, nusekė visa liku- 
si karalienės palyda, žingsniuojanti pagal juokdario kepurės varpelių 
muzikos ritmą. 

— Jūros dugne vandeniai puotauja ir valgo jūrų žvaigždžių sriubą, o 
visi tarnai yra krabai, - jiems einant pareiškė Margaveidis. - O taip, Ži- 
nau, žinau tikrai, ai, ai... 

Melisandros veidas apsiniaukė. 

- Ši būtybė pavojinga. Daugybę kartų mačiau šį juokdarį savo lieps- 
nose. Kartais aplink jį mėtosi daugybė kaukolių, o jo lūpos - raudonos 
ir kruvinos. 

Tikras stebuklas, kad dar neliepei sudeginti to vargšelio ant laužo. Būtų 
pakakę vieno karalienei į ausį šnipštelėto žodžio, ir Margaveidis būtų 
pamaitinęs liepsnas. 

- Savo liepsnose regi juokdarius, bet nė akimirkai neišvysti Stanio? 

- Ieškodama jo, matau vien sniegą. 

Ir vėl tas pats niekam tikęs atsakymas. Klaidas, norėdamas įspėti ka- 
ralių apie Arnolfo Karstarko išdavystę, išsiuntė į Gūdmiškį varną, bet 
ar paukštis karalių pasiekė laiku, Jonas nežinojo. Lydimas dviejų Jono 
duotų vedlių, ieškoti Stanio iškeliavo ir bravosietis bankininkas, tačiau 
rasti jį per karo ir pūgos keliamą sumaištį svetimšalis galėjo nebent per 
stebuklą. 

- Jei karalius būtų Žuvęs, ar tu tai žinotum? - paklausė Jonas raudo- 
nosios žynės. 

- Jis nežuvęs. Stanis - Šviesos Valdovo išrinktasis, jam lemta vado- 
vauti kovai su tamsa. Mačiau tai liepsnose, perskaičiau apie tai senovės 
pranašystėje. Kai raudonoji žvaigždė ims kraujuoti ir pradės telktis tam- 
sa, dūmų ir druskos lopšyje vėl gims Azoras Ahajus ir pažadins akme- 
nimis virtusius drakonus. Drakono Uola - tai dūmų ir druskos lopšys. 

Visa tai Jonas jau buvo girdėjęs. 

— Stanis Barateonas buvo Drakono Uolos lordas, bet gimė ne ten. Jis, 
kaip ir jo broliai, gimė Vėtrų Gūžtoje. - Ir, suraukęs kaktą, paklausė: - 
O Mensas Plėšikas? Ar ir jis dingo? Kas matyti tavo liepsnose? 

- Bijau, kad vis tas pats. Vien sniegas. 

Sniegas. Jonas žinojo, kad pietuose smarkiai sninga. Sklido kalbos, 
kad už dviejų dienų kelionės raitomis nuo Sienos Karališkasis kelias 

neišbrendamas. Tai žino ir Melisandra. O rytuose, Ruonių įlankoje, siau- 
tė baisi pūga. Naujausiomis žiniomis, iš atsitiktinių laivų sulipdyta floti- 
lė, kurią jie surinko gelbėti Ivirtojoje pilyje esantiems laisvosios tautos 
žmonėms, vis dar glaudėsi Rytų sargyboje prie jūros ir dėl audros nega- 
lėjo išplaukti iš uosto. 

- Tu matai kylančio oro srovės nešamas plėnis. 

— Matau kaukoles. Ir tave. Kaskart, kai tik pažvelgiu į liepsnas, regiu 
tavo veidą. Pavojus, apie kurį tave įspėjau, dabar jau visai arti. 

— Durklai tamsoje. Pamenu. Atleisk, bet man kyla abejonių, miledi. 
Pilkais drabužiais vilkinti mergaitė ant dvesiančio kuino, sprunkanti nuo 
santuokos. Ar ne taip sakei? 

- Sakiau ir neklydau. 

- Bet ir teisi nebuvai. Alisa - ne Arija. 

- Regėjimas buvo teisingas. Tik neteisingai jį supratau. Esu tokia pat 
mirtingoji kaip ir tu, Jonai Snou. O visi mirtingieji kartais klysta. 

— Net ir lordai vadai. 

Mensas Plėšikas su savo ietininkėmis negrįžo ir Jonas ėmė būgštauti, 
ar tik raudonoji moteris nemelavo apie jo kelionės tikslą. Gal ji žaidžia 
kokį nors savo žaidimą? 

- Būtų gerai, jei savo vilką laikytum šalia, milorde. 

- Vaiduoklis beveik visada šalia manęs. - Išgirdęs savo vardą, didvil- 
kis pakėlė galvą. Jonas pakasė jam paausius. - Bet dabar atsiprašysiu. 
Vaiduokli, eikš. 

Iškirstos Sienoje prie pat žemės ir uždarytos sunkiomis medinė- 
mis durimis ledo celės buvo viena už kitą mažesnės. Vienos - tokios 
erdvios, kad žmogus galėjo pramankštinti kojas, kitos - tokios mažos, 
kad belaisviai buvo priversti sėdėti. O pačios mažiausios net sėdėti 
buvo per ankštos. 

Svarbiausiam savo belaisviui Jonas davė didžiausią celę, kibirą gam- 
tiniams reikalams atlikti, tiek kailių, kad nesušaltų, ir odmaišį vyno. Kol 
atidarė jo celę, sargybiniams teko ne juokais paplušėti, - mat užšalo spy- 
na. Pagaliau, surūdijusiems vyriams skundžiantis nelyginant pasmerk- 
toms sieloms, Vikui Drožinėtojui duris pavyko praverti tiek, kad pro jas 
Jonas galėjo prasisprausti į celę. Vos įkėlus koją, į nosį dūrė išmatų dvo- 
kas, bet toli gražu ne toks bjaurus, kokio jis tikėjosi. Tokiame šaltyje net 
išmatos netrukdavo sušalti į kaulą. Viduje, ant ledo sienų, Jonas Snou 
matė blankų savo atspindį. 

Viename celės kampe sukrautų kailių krūva aukščiu beveik prilygo 
žmogaus ūgiui. 

- Karstarkai, - kreipėsi į belaisvį Jonas, - pabusk. 

Kailių šūsnis krustelėjo. Kai kurie kailiai buvo prišalę vienas prie kito 
ir jiems krutant sutviskėjo šarma. Pirmiausia iš krūvos išlindo ranka, o 

tada pasirodė ir veidas: rudi, žilstelėję, susitaršę ir susivėlę plaukai, dvi 
piktos akys, nosis, burna ir barzda. Kalinio ūsai buvo apledėję, pritekėję 
ilgainiui sušalusių snarglių. 

- Snou... - Belaisviui iš burnos kilo garas, tad jam už nugaros dunk- 
santi ledo siena, rodės, skendi migloje. - Neturi teisės manęs čia laikyti. 
Svetingumo įstatymai... 

— Nesi čia svečias. Atkeliavai prie Sienos be mano leidimo, ginkluo- 
tas, ketindamas išsigabenti dukterėčią prieš jos valią. Ledi Alisa ragavo 
duonos ir druskos. Ji yra viešnia. O tu - belaisvis. - Kelias akimirkas 
patylėjęs, Jonas pridūrė: - Tavo dukterėčia ištekėjo. 

Kreganas Karstarkas grėsmingai išsiviepė ir parodė dantis. 

- Alisa buvo pažadėta man. - Nors ir pradėjęs šeštą dešimtį, žengda- 
mas į celę jis atrodė esąs stiprus vyras. Bet, pabuvęs šaltyje, jis prarado 
jėgas, sustiro ir sumenko. - Mano lordas tėvas... 

- Tavo tėvas yra tik pilies valdytojas, o ne lordas. O pilies valdytojas 
sudaryti santuokos sutarčių neturi teisės. 

— Mano tėvas Arnolfas yra Karholdo lordas. 

— Pagal visus man žinomus įstatymus, sūnus - artimesnis giminaitis 
už dėdę. 

Kreganas šiaip taip atsistojo ir nuspyrė šalin prie kulkšnių prikibu- 
sius kailius. 

— Harionas miręs. 

Arba netrukus mirs. 

- Ir duktė artimesnė giminaitė už dėdę. Jei jos brolis miręs, Karholdas 
teisėtai priklauso ledi Alisai. O ji susituokė su Sigornu, Teno magnaru. 

- Su tyržmogiu. Suskretusiu tyržmogiu, žudiku. - Kreganas sugniau- 
žė kumščius. Jis mūvėjo odines pirštines su kailiniu pamušalu, deran- 
čiu prie apsiausto apšarmojusiais ir sulamdytais skvernais, kuriuo buvo 
apsisiautęs plačius pečius. Ant jo juodo, vilnonio, ant šarvų dėvimo 
apsiausto buvo išsiuvinėta balta tekanti saulė - Kregano giminės žen- 
klas. - Matau, kas esi, Snou. Pusiau vilkas, pusiau tyržmogis, prasčiokas, 
išdaviko ir kekšės išpera. Tik tu kilmingą mergelę galėjai atvesti į kažko- 
kio prasmirdusio laukinio lovą. Ar pirmiausia pats su ja pergulėjai? - Jis 
nusijuokė. - Jei ketini mane nužudyti, tai žudyk ir būk pasmerktas kaip 
giminaičio žudikas. Starkai ir Karstarkai - vieno kraujo. 

— Mane vadina Snou. 

- Pavainikiu. 

- Kaltas. Bent jau dėl savo kilmės. 

— Tegul tas magnaras atvyksta į Karholdą. Nukirsime jam galvą ir 
įgrūsime į išvietę, kad galėtume šlapintis į jo pražiotą burną. 

- Sigornas vadovauja dviem šimtams teniečių, - priminė jam Jo- 
nas, - o ledi Alisa tikisi, jog Karholdas svetingai atkels jai vartus. Du 

tavo vyrai jau prisiekė ištikimai jai tarnauti ir patvirtino viską, ką ji pa- 
pasakojo apie tavo tėvo ir Ramsėjaus Snou regztus planus. Girdėjau, jog 
Karholde turi artimų giminaičių. Vienas tavo ištartas žodis gali išgelbėti 
jiems gyvybę. Atiduok pilį. Ledi Alisa ją išdavusioms moterims atleis, o 
nusikaltusiems vyrams leis stoti į Nakties sargybą. 

Kreganas papurtė galvą. Kaltūnu virtusiuose jo plaukuose buvo pri- 
šalę ledukų ir, jam purtant galvą, šie švelniai dzingčiojo. 

- Niekada, - tarė jis. - Niekada, niekada, niekada. 

Sutuoktuvių proga man reikėjo padovanoti ledi Alisai ir jos magna- 
rui šio užsispyrėlio galvą, dingtelėjo Jonui, bet jis nedrįso rizikuoti. Mat 
Nakties sargyba į karalystėje kylančius kivirčus nesikišo; kai kas galėjo 
sakyti, kad jis ir taip jau per daug padėjo Staniui. Jei liepsiu šiam kvailiui 
nukirsti galvą, žmonės sakys, girdi, žudau šiauriečius, kad galėčiau ati- 
duoti jų žemes tyržmogiams. Jei Kreganą paleisiu, jis iš kailio nersis, kad 
tik sugriautų tai, ką sukūriau ištekinęs ledi Alisą už magnaro. Jonas ėmė 
svarstyti, kaip, juo dėtas, pasielgtų jo tėvas ir kaip šį reikalą tvarkytų jo 
dėdė. Tačiau Edardas Starkas buvo miręs, o Bendžinas Starkas - dingęs 
šalčio kaustomoje dykynėje, plytinčioje anapus Sienos. Tu nieko neišma- 
nai, Jonai Snou... 

- Niekada - tai labai ilgai, - pasakė Jonas. - Gali būti, kad rytoj arba... 
po metų apsigalvosi. Bet Stanis anksčiau ar vėliau grįš prie Sienos. O grį- 
žęs tikrai pasiųs tave myriop, nebent... taip nutiktų, kad vilkėsi juodą 
apsiaustą. Vyrui stojant tarnauti į Nakties sargybą, visi jo nusikaltimai 
nubraukiami. - Net jei stoja toks pašlemėkas kaip tu. - O dabar atsiprašy- 
siu. Turiu eiti į puotą. 

Jonui, taip neseniai dar kentusiam geliantį ledo celių šaltį, svečių pil- 
noje rūsio menėje rodėsi taip karšta, kad vos tik nusileidus laiptais ėmė 
trūkti oro. Puotos menėje galėjai užuosti dūmus, ant atviros ugnies ke- 
pamą mėsą ir prieskoniais gardintą karštą vyną. Jonui sėdantis prie stalo 
ant pakylos, Akselis Elorentas kaip tik siūlė tostą. 

- Už karalių Stanį ir jo žmoną, karalienę Selisą - Šiaurės Šviesą! — 
garsiai sušuko seras Akselis. - Už Rhlorą, Šviesos Valdovą, tegul jis visus 
mus gina! Viena šalis, vienas dievas, vienas karalius! 

- Viena šalis, vienas dievas, vienas karalius! - entuziastingai pritarė 
jam karalienės vyrai. 

Jonas išgėrė kartu su visais svečiais. Jis negalėjo pasakyti, ar Alisai 
Karstark ši santuoka bus džiaugsminga, tačiau bent jau šis vakaras turėjo 
būti tikra šventė. 

Tarnai atnešė pirmą patiekalą - svogūnų sultinį, paskanintą ožkienos 
ir morkų gabalėliais. Valgis toli gražu nebuvo karališkas, užtat maistin- 
gas, gardus ir šildantis kūną. Ouvenas Kvailelis paėmė į rankas smuiką 
ir prie jo su savo dūdelėmis ir būgnais prisidėjo keli laisvosios tautos 

žmonės. Tas pačias dūdeles jie pūtė ir tuos pačius būgnus mušė skelbda- 
mi, kad Mensas Plėšikas puola Sieng. Tik dabar, Jono nuomone, muzika 
ausiai buvo mielesnė. Prie sultinio buvo patiekta ką tik iš krosnies iš- 
trauktos, rupios, juodos duonos. Taip pat ant stalų buvo padėta druskos 
ir sviesto. Pamatęs tai, Jonas paniuro. Mat Bouvenas Maršas jį patikino, 
kad druska jie puikiai apsirūpinę, bet sviestas, ko gero, baigsis dar prieš 
pasikeičiant mėnuliui. 

Senasis Flintas ir Norėjus buvo pasodinti garbingiausiose vietose, 
prie pat pakylos. Abu vyrai buvo pernelyg garbingo amžiaus ir traukti 
su Staniu į karo žygį negalėjo, todėl jų vieton stojo sūnūs ir anūkai. 
Tačiau atkakti į vestuvių puotą Juodojoje pilyje sveikatos jiems pa- 
kako. Be to, jie abu atvedė prie Sienos po žindyvę. Norėjaus moteris 
buvo keturiasdešimtmetė ir tokiomis didelėmis krūtimis, kokių Jonas 
Snou kaip gyvas nebuvo matęs. Flinto mergina buvo keturiolikmetė ir 
plokščia kaip berniuko krūtine, bet pieno jai netrūko. Maitinamas šių 
dviejų žindyvių, Siaubūniuku Valos vadinamas kūdikis, rodės, tiesiog 
tarpsta. 

Jonas buvo jiems už tai dėkingas, tik... nė akimirkos netikėjo, kad šie 
du žilagalviai patyrę kariai būtų skubėję leistis nuo savo kalvų vien norė- 
dami atvesti žindyves. Kiekvieną jų atlydėjo po būrį karių: paskui Senąjį 
Flintą atsekė penki, o paskui Norėjų - dvylika vyrų, vilkinčių gerokai 
apsitrynusius kailius arba metalinėmis smeigėmis nusagstytas odas, bai- 
sių kaip pati žiema. Vieni buvo barzdoti, kiti randuoti, o kai kurie ir su 
randais, ir su barzdomis. Visi jie garbino senuosius šiaurės dievus, - tuos 
pačius, kuriems lenkėsi ir anapus Sienos gyvenanti laisvoji tauta. Tačiau 
dabar jie sėdėjo čia ir gėrė už santuoką, kurią palaimino kažkoks keistas 
raudonas užjūrio dievas. 

Vis geriau, nei kad būtų atsisakę gerti. Nei Flintas, nei Norėjus savo 
taurių neapvertė ir vyno ant grindų neišpylė. Galbūt tai reiškė, kad ir 
netvirtą, bet vis dėlto pritarimą? O galbūt jiems tiesiog gaila laistyti gerą 
pietietišką vyną. Gyvendami ant tų savo akmenuotų kalvų tokio vyno jie 
tikriausiai nedažnai ragauja. 

Atsiradus pertraukai tarp valgių, seras Akselis Florentas išvedė kara- 
lienę Selisą į menės vidurį šokti. Jų pavyzdžiu pasekė ir kiti, pirmiausia - 
karalienės riteriai su jos kompanionėmis. Seras Briusas išvedė pirmo 
šokio princesę Šairinę, o tada dar pašoko su jos motina. Seras Narbertas 
paeiliui šokdino visas Selisos ledi. 

Karalienės vyrų buvo tris kartus daugiau už karalienei draugiją pa- 
laikiusių ledi, tad progą pašokti turėjo net ir kukliausios tarnaitės. Nu- 
skambėjus kelioms dainoms, kai kurie juodieji broliai prisiminė jaunys- 
tėje, dar prieš sielą apsunkinant nuodėmėms, privertusioms pasirinkti 

tarnybą prie Sienos, karalių dvaruose bei pilyse įgytus įgūžius ir taip pat 
žengė į šokių aikštelę. Ulmeris iš Karaliaus miško, tas senas niekšas, pa- 
sirodė esąs ne tik geras šaulys, bet ir puikus šokėjas, o šokdamas, žino- 
ma, pasakojo savo partnerėms apie Karaliaus miško broliją ir apie tuos 
laikus, kai jodinėjo kartu su Saimonu Toinu bei Didpilviu Benu ir kai 
padėjo Vendai Baltajai Elniukei įdagais paženklinti jos kilmingų belais- 
vių sėdmenis. Šilkinis buvo labai mandagus, vieną po kitos pašokdino 
tris tarnaites, bet prie kilmingų ledi artintis nedrįso. Jonas sumetė, kad 
vaikinas elgiasi išmintingai. Mat lordui vadui nepatiko, kaip kai kurie 
karalienės vyrai, ypač seras Patrikas iš Karaliaus Kalno, žiūri į jo tarną. 
Serui Patrikui tikrai niežti nagai pralieti kraują, pagalvojo Jonas. Jis tik 
ieško dingsties. 

Kai Ouvenas Kvailelis ėmė šokti su Margaveidžiu juokdariu, svečiai 
ėmė kvatotis ir jų juokas aidu atsimušė nuo skliautuotų menės lubų. Pa- 
mačiusi juodu, ledi Alisa šyptelėjo. 

— Ar Juodojoje pilyje dažnai šokate? 

- Per kiekvieną vestuvių puotą, miledi. 

- Tiesą sakant, galėtum pakviesti šokti mane. Juolab kad ir manda- 
gumas to reikalauja. Be to, kadaise jau esame šokę. 

— Kada? - norėdamas ją paerzinti, paklausė Jonas. 

- Kai buvome vaikai. - Ledi Alisa atgnybo gabalėlį duonos ir metė jį 
į Joną. - Pats Žinai. 

- Miledi derėtų šokti su savo vyru. 

- Bijau, kad mano magnaras - visai prastas šokėjas. Jei su manimi 
nepašoksi, tai bent jau įpilk prieskoniais gardinto vyno. 

- Kaip įsakysi... 

Jis mostelėjo tarnams atnešti ąsotį. 

- Taigi, - Jonui pildant taurę, kalbėjo Alisa, - dabar esu ištekėjusi 
moteris. Turiu tyržmogį vyrą, vadovaujantį nors ir negausiai, bet savai 
tvržmogių kariuomenei. 

- Jie save vadina laisvąja tauta. Bent jau dauguma jų. Bet teniečiai — 
atskira gentis. Ir labai sena. - Tai jis sužinojo iš Igritės. Tu nieko neiš- 
manai, Jonai Snou... - Teniečiai yra kilę iš nuošalaus slėnio Speigilčių 
šiaurėje, apsupto aukštų viršukalnių, ir tūkstančius metų dažniau turėję 
reikalų su milžinais, o ne su kitais žmonėmis. Todėl jie - kitokie. 

- Kitokie, - sutiko ji, - bet vis tiek panašūs į mus. | 

- Taip, miledi. Teniečiai turi ir savo lordus, ir įstatymus. - Jie žino, 
ką reiškia klūpoti. - Jie kasa alavą ir varį, lydo iš jų bronzą ir, užuot vogę 
ginklus bei šarvus, kaldinasi juos patys. Tai išdidi ir narsi tauta. Men- 
sas Plėšikas turėjo tris kartus apgauti senąjį magnarą, kol Stiras pagaliau 
pripažino jį Užusienio karaliumi. 

— O dabar jie čia, mums priklausančioje Sienos pusėje. Išvaryti iš savo 
kalnų tvirtovių ir įleisti... į mano miegamąjį. - Ledi Alisa kreivai šypte- 
lėjo. - Dėl to aš pati kalta. Mano lordas tėvas prisakė sužavėti tavo brolį 
Robą, bet tuomet buvau vos šešerių ir neišmaniau, kaip tai padaryti. 

Na taip, bet dabar tau beveik šešiolika, ir mums belieka melstis, jog 
žinosi, kaip sužavėti savo vyrą. 

— Miledi, kokie Karholde reikalai su maisto atsargomis? 

— Prasti, - pripažino Alisa ir atsiduso. - Išjodamas į pietus, mano tė- 
vas pasiėmė tiek daug vyrų, kad gabenti į pilį derlių teko vien moterims 
ir šiek tiek paūgėjusiems berniukams. Mat pilyje buvo likę tik jie ir vyrai, 
per daug seni arba per daug luoši, kad trauktų į karo žygį. Javai išdžiūvo 
laukuose arba rudens lietūs juos išguldė ir priplakė prie žemės. O dabar 
ėmė snigti. Ši žiema bus sunki. Ją ištvers vos vienas kitas senis, be to, 
mirs daug vaikų. | 

Apie tai buvo pasakojama ir sakmė, kurią puikiai žinojo kiekvienas 
šiaurietis. 

— Mano tėvo senelė per motinos giminę buvo kilusi iš kalnuose gy- 
venančių Flintų, - pasakė jai Jonas. - Jie save vadina Pirmaisiais Flintais. 
Ir tvirtina, jog kitų Flintų gyslomis teka kraujas jaunesnių sūnų, kuriems 
teko palikti kalnus ir ieškotis maisto, žemių bei žmonų. Gyvenimas kal- 
nuose visuomet buvo sunkus. Kai iškrenta sniegas ir ima trūkti mais- 
to, jų jaunuoliams tenka keliauti į Žiemos miestą arba tarnauti kurioje 
nors iš pilių. Seni vyrai sutelkia paskutines jėgas ir pareiškia traukiantys 
į medžioklę. Kai kurie iš jų randami tik pavasarį. O kitų niekas niekada 
daugiau nebemato. 

- Panašiai viskas vyksta ir Karholde. 

Šie žodžiai Jono nenustebino. 

— Kai maisto atsargos jūsų podėliuose išseks, miledi, prisimink mus. 
Išsiųsk senius prie Sienos ir leisk stoti į Nakties sargybą. Būdami čia, jie 
bent jau nemirs užsnigti, vieniši ir šildomi tik prisiminimų. Be to, gali 
atsiųsti ir berniukus, jei Karholde turite jų per daug. 

- Jei taip sakai... - Ji palietė Jono ranką. - Karholdas prisimins. 

Vyrai supjaustė iškepusią briedieną. Ši kvepėjo gardžiau, nei Jonas 
būtų drįsęs tikėtis. Vieną mėsos porciją ir dvi dideles lėkštes ant laužo 
keptų daržovių, skirtų Vunvunui, jis liepė nunešti Leversui į Hardino 
bokštą, o tada ir pats sudorojo nemenką kepsnio gabalą. Tripirštis Hobas 
pasidarbavo puikiai. Jonui dėl jo buvo neramu. Mat prieš tris dienas Ho- 
bas atėjęs pas jį pasiskundė įstojęs į Nakties sargybą žudyti tyržmogių, o 
ne taisyti jiems valgio. 

— Be to, dar niekada nesu gaminęs vaišių vestuvių pokyliui, milorde. 
Juodieji broliai negali turėti žmonų. Taip sakoma toje prakeiktoje prie- 
saikoje, dievaži. 

Nurijęs gabalėlį kepsnio, Jonas užgėrė jį prieskoniais gardintu vynu ir 
tą akimirką jam prie alkūnės prisistatė Klaidas. 

— Atskrido paukštis, - pranešė jis ir įbruko Jonui į delną pergamentą. 

Laiškas buvo užantspauduotas nedideliu, apskritu sukietėjusio juo- 
do vaško gabalėliu. Iš Rytų sargybos, dar neperlaužęs antspaudo, supra- 
to Jonas. Laišką buvo parašęs meisteris Harmunas, mat Koteris Paikas 
nemokėjo nei skaityti, nei rašyti. Tačiau žodžiai neabejotinai buvo Pai- 
ko, užrašyti taip, kaip buvo ištarti, - tiesūs ir iš karto atskleidžiantys 
reikalo esmę. 


Šiandien jūra rami. Kartu su rytiniu potvyniu vienuolika laivų 
išplaukė į Tvirtąją pilį. Trys bravosiečių, keturi lysiečių laivai ir 
keturi mūsiškiai. Du iš lysiečių laivų vargiai tinkami plaukti. Ko 
gero, daugiau tyržmogių nuskandinsime, nei išgelbėsime. Bet toks 
tavo įsakymas. Laive dvidešimt varnų ir meisteris Harmunas. 
Siųsiu pranešimus. Flotilei vadovauju iš „Paukščio nago“, mano 
pavaduotojas Tatersoltas plaukia „Juoduoju strazdu“, o Rytų 
sargyboje viskuo rūpinasi seras Glendonas. 


- Juodi sparnai, juodos žinios? - pasiteiravo Alisa Karstark. 

— Ne, miledi. Šios žinios laukėme seniai. 

Nors dėl paskutinių laiško žodžių man neramu. Glendonas Hevetas 
buvo stiprus ir patyręs vyras, tikrai tinkamas vadovauti piliai, kol Ko- 
teris Paikas bus išplaukęs. Bet taip pat, - bent jau taip visiems trimita- 
vo Aliseris Tornas, - Glendonas buvo šio žmogaus draugas ir, nors ir 
neilgai, bičiuliavosi su Janu Slintu. Jonas vis dar prisiminė, kaip Heve- 
tas ištempė jį iš lovos ir bato nosimi skaudžiai bakstelėjo į šonkaulius. 
Aš nebūčiau jo pasirinkęs. Jonas susuko pergamentą į ritinėlį ir užsiki- 
šo už diržo. 

Netrukus buvo patiekta žuvies ir, kai iš lydekos svečiai išrankiojo 
ašakas, ledi Alisa vis dėlto išsitempė magnarą šokti. Sprendžiant iš jo 
judesių, buvo akivaizdu, kad Sigornas anksčiau nėra šokęs, tačiau jis 
buvo išgėręs tiek prieskoniais gardinto vyno, kad dėl to, rodės, nesuko 
sau galvos. 

- Šiaurietė mergelė ir tyržmogis karys, Šviesos Valdovo sujungti san- 
tuokos saitais. - Į tuščią ledi Alisos vietą prie stalo klestelėjo seras Ak- 
selis Florentas. - Jos malonybė šiai santuokai pritaria. Esu karalienei ar- 
timas žmogus, milorde, tad žinau jos nuomonę. Ir karalius Stanis šioms 
vedyboms pritars. 

Jei tik Ruzas Boltonas nepamovė jo galvos ant mieto. 

- Deja, taip nusiteikę ne visi. - Padribusį pagurklį maskuojanti sero 
Akselio barzda atrodė netvarkinga ir susivėlusi. - Seras Patrikas neabe- 

joja, kad būtų geriau tikęs ledi Alisai į vyrus. Savo žemes jis prarado iš- 
jojęs į šiaurę. 

- Šioje menėje yra nemažai vyrų, patyrusių ir skaudesnių praradi- 
mų, - tarė Jonas, - o dar daugiau tokių, kurie nusprendė tarnauti ka- 
ralystei ir dėl to apskritai atsisakė savo gyvenimo. Seras Patrikas turėtų 
manyti, kad jam labai pasisekė. 

Akselis Florentas šyptelėjo. 

- Karalius, jei čia būtų, tikriausiai pasakytų tą patį. Ir vis dėlto iš- 
tikimiems jo malonybės riteriams neabejotinai priklauso šioks toks 
atlygis, ar ne? Jie sekė paskui karalių į pasaulio kraštą ir labai brangiai 
už tai sumokėjo. Be to, mums reikia, kad tuos tyržmogius su karaliu- 
mi ir karalyste kas nors sietų. Ši santuoka - pirmas sveikintinas žings- 
nis, bet žinau, jog karalienei būtų malonu matyti ir ištekintą tyržmo- 
gių princesę. 

Jonas atsiduso. Jis jau nuvargo visiems aiškindamas, kad Vala nėra 
tikra princesė. Lordas vadas sakė jiems tai daugybę kartų, bet vyrai jo, 
rodės, nė negirdėjo. 

— Turiu pripažinti, sere Akseli, kad esi atkaklus. 

- Kaip gali man priekaištauti, milorde? Toks laimikis retai pasitaiko. 
Girdėjau, kad ji jau sulaukusi tekamojo amžiaus ir gana graži. Geri klu- 
bai, geros krūtys, tinkamai sudėta vaikams gimdyti. 

- Kas tuos jos vaikus pradės? Seras Patrikas? O gal tu? 

- Geresnio tėvo nerasi. Mūsų, Florentų, gyslomis teka senųjų karalių 
Sodininkų kraujas. Reikalingas apeigas, kaip ir per ledi Alisos ir magna- 
ro jungtuves, galėtų atlikti ledi Melisandra. 

— Tau trūksta tik nuotakos. 

- Tai lengvai pataisoma. - Florento šypsena buvo tokia nenuoširdi, 
kad sunku buvo į ją žiūrėti. - Kur ji, lorde Snou? Gal perkėlei ją į kurią 
nors kitą iš savo pilių? Gal į Pilkąją sargybą arba į Šešėlių bokštą? O gal - 
į Kekšių Olą, pas kitas moteris? - Jis pasilenkė arčiau. - Vyrai šneka, kad 
paslėpei ją savo malonumui. Bet man tai nerūpi, man tik svarbu, kad 
nebūtum užtaisęs jai vaiko. Pradėsiu su tyržmogių princese savo sūnus. 
O jei spėjai pasėti jos įsčiose sėklą, ką gi... mes abu esame pasaulio matę 
vyrai, ar ne“ 

Daugiau Jonas nenorėjo to klausytis. 

— Sere Akseli, jei tikrai esi karalienės ranka, tai man jos malonybės 
gaila. 

Florento veidas staiga paraudo iš pykčio. 

— Vadinasi, tai tiesa. Dabar aiškiai matau, jog ketini pasilikti merginą 
sau. Pavainikis užsimanė savo tėvo pilies. 

Pavainikis atsisakė savo tėvo pilies. Jei pavainikis būtų norėjęs Valos, 
jam būtų reikėję tik pasakyti... 


ŠOKIS SU DRAKONAIS 141 


- Atsiprašysiu, sere, - pasakė Jonas. - Man reikia įkvėpti gryno oro. - 
Čia dvokia. Staiga jis pasuko galvą. - Tai rago gausmas. 

Ir kiti svečiai jį išgirdo. Muzika ir juokas akimirksniu nutilo. Šokėjai 
sustingo ir įsiklausė. Net Vaiduoklis pastatė ausis. 

— Girdėjote? - paklausė savo riterių karalienė Selisa. 

- Tai karo ragas, tavd malonybe, - tarė seras Narbertas. 

Karalienė pakėlė virpančią ranką ir pirštais palietė sau kaklą. 

— Ar mus užpuolė? 

- Ne, tavo malonybe, - nuramino ją Ulmeris iš Karaliaus miško. - 
Tai tik ant Sienos budintys sargybiniai duoda ženklą. Tik tiek. 

Vienas pūstelėjimas, pagalvojo Jonas Snou. Grįžta žvalgai. 

O tada garsas atsklido vėl. Šį kartą rago gausmas, rodės, pripildė visą 
rūsio menę. 

— Du pūstelėjimai, - pasakė Malis. 

Juodieji broliai, šiauriečiai, laisvosios tautos Žmonės, teniečiai ir 
karalienės vyrai - visi nutilę klausėsi. Penki širdies tvinksniai. Dešimt. 
Dvidešimt. O tada Ouvenas Kvailelis sukikeno ir Jonas Snou atsikvėpė 
lengviau. 

- Du pūstelėjimai, - pranešė jis. - Tyržmogiai. 

Vala. 

Pagaliau prie Sienos atvyko Tormundas Milžino Prakeiksmas. 


DANEIRIS 


enėje skambėjo junkajiečių juokas, junkajiečių dainos, buvo 

kalbamos junkajiečių maldos; šokėjai šoko, varpeliais, taušky- 
nėmis ir dūdmaišiais apsiginklavę muzikantai grojo keistas melodi- 
jas; dainiai nesuprantama Senojo Giso kalba traukė senovines meilės 
dainas. Liejosi vynas - ir ne balsvas, Vergų įlankoje įprastas skysta- 
las, o aukščiausios rūšies vynas iš Arboro ir migdantis vynas iš Kvarto, 
pagardinti keistais prieskoniais. Junkajiečiai į puotą atvyko karaliaus 
Hizdaro kvietimu, atkeliavo čia pasirašyti taikos sutarties ir savo aki- 
mis pamatyti vėl atidarytų garsiųjų Mirino kautynių duobių. Kilmin- 
gasis Daneiris sutuoktinis atvėrė jiems Didžiosios piramidės duris ir 
pakvietė pasisvečiuoti. 

Negaliu to pakęsti, tarė sau Daneiris Targarien. Kaip čia nutiko, kad 
šypsausi ir geriu su žmonėmis, kuriems mieliau nudirčiau kailį? 

Svečiams buvo patiekta keliolika mėsos ir žuvies rūšių: kupranuga- 
rienos, krokodilienos, ošiančių jūrų moliuskų, medumi apteptos ir ap- 
skrudintos antienos, plaukuotų vikšrų, taip pat ožkienos, kumpio ir ar- 
klienos tiems, kurių skonis nebuvo toks egzotiškas. Ir, žinoma, šunienos. 
Be patiekalo iš šunienos nebūdavo apsieinama nė vienoje giskarų puo- 
toje. Hizdaro virėjai šunieną ruošdavo keturiais skirtingais būdais. „Gis- 
karai valgo viską, kas plaukioja, skraido arba ropoja, išskyrus žmonių 
ir drakonų mėsą, - įspėjo ją Darijus, - bet galėčiau lažintis, kad, jei tik 
pasitaikytų bent menkiausia proga, jie paragautų ir drakonienos.“ Ta- 
čiau vien mėsos puotai nepakako, tad buvo patiekta ir vaisių, ir duonos, 
ir daržovių. Menėje kvepėjo šafranu, cinamonu, gvazdikėliais, pipirais ir 
kitais brangiais prieskoniais. 

Dani beveik nieko nevalgė. Tai ir yra taika, guodėsi ji. Taika, kurios 
norėjau, dėl kurios sunkiai dirbau ir dėl kurios ištekėjau už Hizdaro. Tik... 
kodėl jaučiuosi lyg pralaimėjusi? 

- Jau nebeilgai, mano meile, - paguodė ją Hizdaras. - Netrukus jun- 
kajiečiai išeis ir drauge išsives savo sąjunginitkus bei samdinius. Turėsi- 
me viską, ko trokštame. Taiką, maisto ir galimybę imtis prekybos. Mūsų 
uostas vėl atidarytas, laivams leidžiama laisvai įplaukti ir išplaukti. 

- Taip, jie leidžia įplaukti ir išplaukti, - atsakė Daneiris, - bet jų 
karo laivai liko kur buvę. Jie ir vėl gali suspausti mums gerklę kada 
tik panorėję. Negana to, atidarė ir vergų turgų, kuris matyti nuo mano 
miesto sienų! 

— Nuo mūsų miesto sienų, mieloji karaliene. Bet juk tai buvo viena iš 
taikos sutarties sąlygų: kad junkajiečiams bus leista be kliūčių atnaujinti 
vergų prekybą. 

- Savo mieste. O ne ten, kur aš matyčiau prekiaujant vergais. — Iš- 
mintingieji šeimininkai vergų aptvarus ir varžytinių pakylas įsirengė 
šiek tiek į pietus nuo Skahazadano, toje vietoje, kur plati, rusvus vande- 
nis plukdanti upė įtekėjo į Vergų įlanką. - Jie atvirai iš manęs tyčiojasi ir 
smaginasi visiems rodydami, kad negaliu jų sustabdyti. 

— Ak, tai tik noras pasipuikuoti, - tarė kilnusis jos vyras. - Kaip sakei, 
tik pasismaginimas. Tegul pasidžiaugia tuo spektakliu. O kai iškeliaus, 
jų paliktoje aikštėje įkursime vaisių turgų. 

— Kai iškeliaus, - pakartojo Dani. - O kada tai bus? Kitame Skahaza- 
dano krante žmonės pasakoja matę raitelius. Anot Racharo, tai dotrakių 
žvalgai, o paskui juos traukia chalasaras. Jie tikrai turės belaisvių. Vyrų, 
moterų ir vaikų, skirtų dovanoti vergų pirkliams. - Dotrakiai nei pirk- 
davo, nei parduodavo, bet dovanodavo ir priimdavo dovanas. - Dėl to 
junkajiečiai ten ir įkūrė vergų turgų. Jie iškeliaus iš čia turėdami tūkstan- 
čius naujų vergų. 

Hizdaras Zo Lorakas gūžtelėjo. 

- Bet iškeliaus. Tai ir svarbiausia, mano meile. Junkajus užsiims ver- 
gų prekyba, o Mirinas vergais neprekiaus, juk taip ir susitarėme. Dar 
truputį pakentėk ir viskas susitvarkys. 

Tad prie vaišių stalo Daneiris sėdėjo netardama nė žodžio, susisupusi 
į ryškiai raudoną tokarą ir apnikta niūrių minčių, burną praverdama tik 
tuomet, kai kas užkalbindavo, liūdnai mąstydama apie vyrus ir mote- 
ris, parduodamus ir perkamus anapus jos miesto sienų net dabar, jiems 
mieste puotaujant. Tegul jos kilnusis sutuoktinis rėžia kalbas ir juokiasi 
iš nevykusių junkajietiškų pokštų. Tai karaliaus teisė ir pareiga. 

Prie vaišių stalo daugiausia buvo kalbama apie rytoj vyksiančias ko- 
vas. Barsena Juodaplaukė turėjo susiremti su šernu ir su durklu rankoje 
stoti prieš žvėries iltis. Taip pat į kautynių duobę turėjo žengti Krazas 
bei Taškuotas Katinas. O į pagrindinę ir įdomiausią dienos dvikovą tu- 
rėjo stoti Gogoras Milžinas ir Belakvas Kaulų Laužytojas. Dar saulei ne- 
nusileidus, vienas iš jų turėjo žūti. Jokios karalienės rankos nėra visiškai 
švarios, tikino save Daneiris. Ji prisiminė Dorėją, Kvarą, Erėją ir... mažą 
mergaitę, kurios niekada nebuvo mačiusi ir kurios vardas buvo Hazė- 
ja. Geriau tegul keli miršta kautynių duobėje, nei tūkstančiai prie miesto 
vartų. Jei tokia taikos kaina, aš ją mielai sumokėsiu. Jei imsiu žvalgytis 
atgal, prapulsiu. 

Sprendžiant iš išvaizdos, vyriausiasis Junkajaus kariuomenės vadas, 
Jurkazas Zo Junzakas, tikriausiai gyveno jau Eigono Užkariautojo lai- 
kais. Jį, kuprotą, raukšlėmis išvagotu veidu ir be dantų, prie puotos stalo 

atnešė du stiprūs ir augaloti vergai. Ir kiti Junkajaus didžiūnai toli gražu 
neatrodė įspūdingai. Vienas buvo neaukštas ir apkūnus, o jį atlydėję ka- 
riai vergai - juokingai aukšti ir liesi. Antras buvo jaunas, sveikas ir smar- 
kus, bet... toks girtas, kad Dani vos suprato, ką jis kalba. Kaip čia nutiko, 
kad atsidūriau prie bendro stalo su šitais žmogėnais? 

Visiškai kitaip atrodė samdomi kalavijuočiai. Kiekviena iš keturių 
Junkajui tarnaujančių laisvųjų brolijų į puotą atsiuntė savo vadą. Vėjo 
Nugairintiesiems atstovavo kilmingas pentosietis, visų vadinamas Prin- 
cu Driskiumi, Ilgosioms Ietims - Džilas Reganas, šis atrodė veikiau kaip 
batsiuvys, o ne kaip karys, be to, buvo nekalbus ir tik tyliai burbleno kaž- 
ką sau po nosimi. Užtat Kruvinoji Barzda, vadovaujantis Katės draugijai, 
triukšmo kėlė daugiau, nei jo būtų kėlę keliolika vyrų. Jis buvo aukštas ir 
stambus vyras vešlia barzda, be to, nepasotinamai troško vyno ir mote- 
rų: jis rėkavo, raugėjo, lyg besitrankantis perkūnas gadino orą ir gnaibė 
kiekvieną prie jo priėjusią tarnaitę. O kartais, per jėgą pasisodinęs kurią 
nors ant kelių, glamžydavo jai krūtis ir glostydavo tarpkojį. 

Antrieji Sūnūs taip pat atsiuntė į puotą savo žmogų. Jei čia būtų Da- 
rijus, ši vakarienė baigtysi kraujo klane. Jokia žadama taika nebūtų pa- 
dėjusi jos kapitono įtikinti, kad leistų Rudajam Benui Plumui įkelti koją 
į Miriną ir gyvam iš jo iškeliauti. Dani prisiekė, jog septyniems pasiun- 
tiniams ir karo vadams nenutiks nieko bloga, tačiau junkajiečiams to 
nepakako. Jie iš karalienės dar pareikalavo įkaitų. Mainais už tris Junka- 
jaus kilminguosius ir keturis samdomų kalavijuočių kapitonus, Mirinas 
į junkajiečių apsiausties stovyklą nusiuntė septynis saviškius: Hizdaro 
seserį, du jo pusbrolius, Dani kraujo raitelį Džogą, jos admirolą Grolėjų, 
Grynuolių kapitoną Didvyrį ir Darijų Naharį. 

- Savo mergaites paliksiu pas tave, - pasakė Dani kapitonas, duoda- 
mas karalienei kardasaitį ir abu durklus su paauksuotomis pasileidėlių 
figūromis ant rankenų. - Juk nenorėtume, kad jos imtų junkajiečiams 
krėsti kruvinus pokštus, tiesa? 

Į puotą neatėjo ir Plikis. Tuoj po karūnavimo Hizdaras pasirūpino, 
kad Bronzinių Žvėrių vado pareigos iš Plikio būtų atimtos ir perduotos 
karaliaus pusbroliui, tukliam ir nesveikai išblyškusiam Margazui Zo Lo- 
rakui. Gal taip ir geriau. Žalioji Malonybė sako, kad Lorakai ir Kandakai 
vieni kitiems yra prisiekę kraujo kerštą, be to, Plikis niekada neslėpė panie- 
kos mano lordui vyrui. O Darijus... 

Darijus po vestuvių visai pašėlo. Daneiris taika jam nepatiko, jos san- 
tuoka nepatiko dar labiau, o apgautas dorniečių, kapitonas tiesiog įtūžo. 
Princui Kventinui jiems pranešus, jog kiti vesterosiečiai pas Audrašau- 
klius perėjo Princo Driskiaus įsakyti, tik į konfliktą įsikišęs Pilkasis Kir- 
mis su savo Grynuoliais neleido Darijui visų jų išžudyti. Apsimetėliai 

dezertyrai buvo saugiai įkalinti piramidės gelmėse esančiose kamerose, 
bet... Darijus vis tiek nesitvėrė pykčiu ir niekaip negalėjo nusiraminti. 

Tapęs įkaitu, jis bus saugesnis. Mano kapitonas gimęs ne taikai. Dani 
negalėjo rizikuoti ir leisti jam nužudyti Rudąjį Beną Plumą, girdint vi- 
sam dvarui šaipytis iš Hizdaro, provokuoti junkajiečius ar kaip nors ki- 
taip žlugdyti sutartį, dėl kurios ji tiek daug paaukojo. Darijus buvo tarsi 
karo ir sielvarto šauklys. Nuo šiol karalienė turėjo nė iš tolo neprisileisti 
jo prie savo lovos, išplėšti jį iš širdies ir apskritai užmiršti. Jei Darijus ir 
nebūtų jos išdavęs, tai tikrai būtų ėmęs jai vadovauti. Daneiris ir pati 
nežinojo, ko labiau bijo. 

Kai svečiai rajūnai pasisotino ir likusį nesuvalgytą maistą, karalienei 
primygtinai reikalaujant, tarnai išnešė išdalyti piramidės papėdėje susi- 
rinkusiems vargšams, į aukštas siauras stiklo taures buvo pripilta prie- 
skoniais gardinto, tamsaus, gintaro spalvos kvartietiško likerio ir prasi- 
dėjo linksmybės. 

Grupelė Jurkazui Zo Junzakui priklausančių junkajiečių kastratų 
plonais, maloniais ir neapsakomai tyrais balsais traukė svečiams dainas 
senovine Senosios Imperijos kalba. 

- Ar kada nors esi girdėjusi taip dainuojant, mano meile? - paklausė 
jos Hizdaras. - Jų balsai dieviški, ar ne? 

- Taip, - linktelėjo Daneiris, - tik svarstau, ar šie dainininkai nenorė- 
tų turėti... palikuonių? 

Visi, teikiantys svečiams pramogas, buvo vergai. Mat taikos sutartyje 
buvo įrašyta, kad vergų savininkai turės teisę savo kilnojamąjį turtą — 
vergus - atsigabenti į Miriną nesibaimindami, kad šie bus išlaisvinti. Už- 
tat junkajiečiai įsipareigojo gerbti buvusių, Dani išlaisvintų vergų teises 
ir laisves. Anot Hizdaro, tai buvo sąžiningas sandoris, bet karalienė vis 
tiek jautė burnoje nemalonų apgaulės skonį. Norėdama jį nuplauti, ji iš- 
gėrė dar vieną taurę vyno. 

— Neabejoju, kad, jei tik panorėtum, Jurkazas šiuos dainininkus 
mums mielai padovanotų, - tarė kilmingasis jos vyras. - Ši dovana su- 
tvirtintų sudarytą sutartį ir taptų mūsų dvaro puošmena. 

Jis atiduos mums šiuos kastratus, pagalvojo Dani, o tada paržygiuos 
namo ir pasirūpins gauti naujų. Berniukų pasaulyje netrūksta. 

Nesujaudino jos ir po to pasirodę akrobatai, nors sulipo vienas ant 
kito taip, kad suformavo devynių pakopų gyvąją piramidę su nuoga 
mergaite ant viršaus. Ar ši akrobatinė figūra simbolizuoja mano pirami- 
dę? - pasvarstė karalienė. Ar mergaitė piramidės viršūnėje - tai aš? 

Po akrobatų pasirodymo jos lordas vyras nusivedė svečius į žemu- 
tinę terasą, kad Geltonojo miesto kilmingieji galėtų pasigėrėti naktinio 
Mirino panorama. Nešini vyno taurėmis, junkajiečiai, susibūrę į mažas 

grupeles, vaikštinėjo po sodą, žingsniavo po citrinmedžiais ir pro kve- 
piančias naktižiedes, o Dani netikėtai liko stovėti akis į akį su Ruduoju 
Benu Plumu. 

Jis žemai nusilenkė. 

- Šlovingoji... Žaviai atrodai. Visada buvai gražuolė. Nė vienas iš 
junkajiečių nė iš tolo negali tau prilygti. Pamaniau, kad vestuvių pro- 
ga derėtų įteikti tau dovaną, tačiau varžytinėse siūlomos kainos senajam 
Rudajam Benui buvo neįkandamos. 

— Nenoriu iš tavęs jokių dovanų. 

- Tos dovanos tikriausiai būtum norėjusi. Seno priešo galvos. 

— Tavo galvos? - apsimestinai meiliai paklausė Daneiris. - Tu mane 
išdavei. 

— Meldžiu atleisti, bet... tavo žodžiai labai jau griežti. - Rudasis Benas 
pasikrapštė savo pilkšvus, bet jau gerokai pražilusius ūsus. - Mes tik per- 
ėjome į būsimų laimėtojų pusę. Ir anksčiau esame tai darę. Tai nebuvo 
vien mano sprendimas. Vyrai taip pat to norėjo. 

- Tad nori pasakyti, kad jie mane išdavė? Bet kodėl? Ar skriaudžiau 
Antruosius Sūnus? Ar sukčiavau ir nemokėjau viso sutarto atlygio? 

— Nieko panašaus, - papurtė galvą Rudasis Benas, - bet svarbu ne 
vien monetos, o Didingoji ir Galingoji. Tuo įsitikinau labai seniai, per 
pirmąjį savo mūšį. Kitą rytą, mūšiui pasibaigus, kaip įprasta, varčiau 
žuvusiųjų kūnus ieškodamas kokio nors karo grobio. Ir atsitiktinai pa- 
mačiau lavoną kario, kuriam priešininkas ties petimi buvo nukirtęs 
ranką. Jis buvo aptūptas musių ir aptekęs sudžiūti jau spėjusiu krauju, - 
gal todėl niekas jo nebuvo palietęs, - bet po musėmis ir kraujo pluta 
jis vilkėjo metalinėmis smeigėmis puoštą liemenę, man rodės, pasiūtą 
iš puikios odos. Sumetęs, kad drabužis tiks man kaip nulietas, nuvijau 
muses ir nuplėšiau odinukę nuo lavono. Ir paaiškėjo, kad tas prakeiktas 
drabužis gerokai sunkesnis, nei turėtų būti. Po liemenės pamušalu buvo 
prikimšta daugybė vertingų monetų. Aukso, Šlovingoji karaliene, širdį 
glostančio gelsvo aukso. Tiek aukso, kad žmogui jo būtų pakakę likusį 
gyvenimą nugyventi kaip lordui. Tik... ar tas karys juo pasinaudojo? Ne, 
jis su visu savo auksu ir su savo prakeikta nukirsta ranka tysojo kraujo ir 
purvo klane. Ir man tai buvo gera pamoka, supranti? Sidabras glosto šir- 
dį, o auksas - mūsų tėvas, bet kai numiršti, tie turtai neverti nė tiek, kiek 
turtas kelnėse, kurias prikrauni išleisdamas paskutinį kvapą. Kartą tau 
jau sakiau, kad yra senų samdomų kalavijuočių ir narsių samdomų ka- 
lavijuočių, o senų ir narsių samdomų kalavijuočių nė su žiburiu nerasi. 
Mano vaikinai tiesiog nenori mirti, ir kai pasakiau jiems, kad negalėtum 
atrišti drakonų ir užleisti jų ant junkajiečių, tai... 

Nusprendei, jog pralaimėsiu, pagalvojo Dani, ir... negaliu tvirtai pasa- 
kyti, kad klydai. 

— Suprantu tave. - Dani galėjo ir nieko daugiau neklausinėti, bet ją 
apėmė smalsumas. - Sakei, ten buvo tiek aukso, kad būtų pakakę ir lor- 
dui. Kur dėjai tokį milžinišką turtą? 

Rudasis Benas nusijuokė. 

- Tuomet buvau dar jaunas ir kvailas, tad apie radinį papasakojau 
žmogui, kurį laikiau drdugu, jis perdavė žinią mūsų seržantui, o tada 
atėję ginklo broliai išvadavo mane nuo tos naštos. Seržantas pareiškė, 
girdi, esu per jaunas ir visą auksą iššvaistysiu kekšėms ir panašiems ma- 
lonumams. Bet leido pasilikti odinukę. - Rudasis Benas Plumas nusi- 
spjovė. - Niekada nepasitikėk samdomu kalavijuočiu, miledi. 

- Šią pamoką jau išmokau. Kad tik kada nors nepamirščiau tau už ją 
atsidėkoti. 

Rudasis Benas nusišypsojo ir jam aplink akis susimetė smulkios 
raukšlelės. 

— Nėra reikalo. Numanau, kokią padėką turi omenyje. 

Dar kartą nusilenkęs, jis nuėjo. 

Dani nusisukusi apžvelgė savo miestą. Anapus jo sienų, upės pa- 
krantėje buvo matyti tvarkingos eilės geltonų Junkajaus palapinių, jas 
juosė apsauginiai grioviai, kuriuos iškasė vergai. Dviejų geležinių Nau- 
jojo Giso legionų kariai, išmuštruoti ir apginkluoti ne prasčiau už Gry- 
nuolius, buvo įsikūrę kitame upės krante ir šiek tiek šiauriau. Rytuose 
dunksojo dar viena kelis giskarų legionus talpinanti karo stovykla, už- 
tvėrusi kelią į Kizajaus perėją. Pietuose galėjai matyti laisvųjų brolijų 
arklius ir laužus, ant kurių buvo verdamas valgis. Dieną skystos dūmų 
draiskanos temdė dangų nelyginant pilki apiplyšę kaspinai. Naktį buvo 
galima įžiūrėti ir toliau besikūrenančius laužus. Prie pat įlankos dunk- 
sojo piktžaizdė - vergų turgus prie Daneiris namų durų. Dabar, saulei 
nusileidus, Dani to turgaus nematė, bet žinojo, kad jis ten yra. Ir, žino- 
dama tai, dar labiau pyko. 

- Sere Baristanai... - tyliai tarstelėjo ji. 

Baltasis riteris akimirksniu žingtelėjo arčiau. 

- Tavo malonybe... 

— Ar daug mudviejų pokalbio girdėjai? 

— Pakankamai. Jis teisus. Niekada nepasitikėk samdomu kalavi- 
juočiu. 

Arba karaliene, dingtelėjo Daneiris. 

- Ar Antrųjų Sūnų gretose atsirastų vyras, kurį būtų galima įkalbėti... 
pašalinti... Rudąjį Beną? 

— Kaip kadaise Darijus Naharis pašalino kitus Audrašauklių kapito- 
nus? - Rodos, senasis riteris pasijuto nepatogiai. - Galbūt. Nežinau, tavo 
malonybe. 

Ne, pagalvojo ji, tu per daug doras ir garbingas. 

- Jei nėra, tai... Junkajus samdo dar tris brolijas. 

— Jie samdo niekšus, žudikus ir kitas padugnes, surinktas iš daugybės 
mūšio laukų, - įspėjo karalienę seras Baristanas. - O jiems vadovauja 
kapitonai, nė per nago juodymą ne ištikimesni už Plumą. 

- Esu tik jauna mergina ir šių dalykų neišmanau, bet, man rodos, jog 
mes ir norime, kad jie būtų išdavikai. Kadaise, jei dar pameni, įkalbėjau 
Antruosius Sūnus ir Audrašauklius dėtis prie mūsų. 

- Jei tavo malonybė pageidauja akis į akį pasišnekėti su Džilu Reganu 
arba Princu Driskiumi, galiu atvesti juos į tavo menes. 

— Dabar ne laikas. Piramidėje per daug akių ir ausų. Net jei neat- 
kreipęs niekieno dėmesio atskirsi juos nuo junkajiečių būrio, kas nors 
tų vyrų vis tiek pasiges. Turime prieiti prie jų kaip nors... tyliau. Ne šį 
vakarą, bet jau netrukus. 

- Kaip įsakysi. Tik bijau, kad šiai užduočiai aš nelabai tinkamas. 
Karaliaus Uoste tokie darbai būdavo paliekami lordui Mažajam Pirštui 
arba Vorui. Mes, pagyvenę riteriai, esame paprasti, vien kautis tinkami 
vyrai. 

Ir jis patapšnojo savo kalavijo rankenos buožę. 

— O mūsų belaisviai? - pasiūlė išeitį Dani. - Vesterosiečiai, kartu su 
trimis dorniečiais perbėgę pas mus iš Vėjo Nugairintųjų brolijos. Vis dar 
laikome juos celėse, ar ne? Pasinaudok jais. 

— Siūlai juos paleisti? Ar tai išmintinga? Juos čia atsiuntė kaip nors 
prisigerinti, pelnyti tavo pasitikėjimo, kad paskui, pirmai progai pasitai- 
kius, galėtų tavo malonybę išduoti. 

- Vadinasi, jų planas neišdegė. Aš jais nepasitikiu. Ir niekada nepasi- 
tikėsiu. - Tiesą sakant, Dani apskritai jau buvo bepamirštanti, ką reiškia 
pasitikėti. - Bet vis tiek galėtume jais pasinaudoti. Tarp jų yra ir moteris. 
Gražioji Merė. Išsiųsk ją atgal kaip... mano malonės ženklą. Jei tos broli- 
jos kapitonas yra protingas vyras, jis viską supras. 

— Ta moteris - baisesnė už juos visus. 

- Juo geriau. - Dani valandėlę susimąstė. - Turime slapta kuo dau- 
giau sužinoti ir apie Ilgąsias Ietis. Ir apie Katės broliją. 

— Kruvinoji Barzda... - Seras Baristanas dar labiau suraukė kaktą. — 
Tavo malonybe, su juo tikrai geriau neprasidėti. Tavo malonybė per jau- 
na, kad prisimintų Devyngrašių karalių karą, bet tas Kruvinoji Barzda... 
iš to paties molio drėbtas. Jis nesupranta, kas yta garbė, ir nuolat trokš- 
ta... aukso, šlovės, kraujo. 

- Tokius Žmones tu pažįsti geriau už mane, sere. - Jei Kruvinoji 
Barzda iš visų samdomų kalavijuočių tikrai pats negarbingiausias ir go- 
džiausias, galbūt kaip tik jį būtų lengviausia palenkti savo pusėn, bet Da- 
neiris, spręsdama tokius reikalus, nemėgo numoti ranka į sero Baristano 
patarimus. - Daryk, kaip tau atrodo geriau. Tik negaišk. Jei Hizdaro tai- 

ka žlugtų, noriu būti pasiruošusi. Vergų pirkliais aš nepasitikiu. - Nepa- 
sitikiu savo vyru. - Vos pamatę menkiausią mūsų,silpnybę, jie kaipmat 
atsigręš prieš mus. 

- Junkajiečių jėgos taip pat silpsta. Sklinda šnekos, kad kruvinoji įsi- 
suko ir į tolosiečių stovyklą, be to, užkratas kažkaip įveikė upę ir palietė 
trečiąjį giskarų legioną. | 

Palša kumelė... Daneiris atsiduso. Kveitė mane įspėjo, kad pasirodys 
palša kumelė. Be to, ji papasakojo man ir apie Dorno princą, saulės sūnų. 
Ji man daug ką pasakė, bet kalbėjo vien mįslėmis. 

— Norėdama atsikratyti priešų, negaliu visų vilčių dėti vien į ligos 
protrūkį. Paleisk Gražiąją Merę. Tuoj pat. 

- Kaip įsakysi. Nors... Tavo malonybe, maldauju atleisti už įžūlumą, 
bet... yra ir kitas kelias... 

- Dorno kelias? - Dani atsiduso. Tie trys dorniečiai, kaip princui 
Kventinui ir derėjo, dalyvavo vestuvių puotoje, nors Reznakas pasisten- 
gė pasodinti juos kuo toliau nuo jos sutuoktinio. Hizdaras, rodos, nebu- 
vo iš prigimties pavydus, bet jokiam vyrui nebūtų patikę, kad koks nors 
gerbėjas ir buvęs varžovas sėdi šalia jo nuotakos. - Tas vaikinas atrodo 
malonus ir iškalbingas, bet... 

- Marteliai - sena ir garbinga giminė, be to, jau ilgiau nei šimtą metų 
vra ištikima Targarienų giminės bičiulė, tavo malonybe. Man teko garbė 
kartu su princo Kventino senelio broliu tarnauti tavo tėvo septintuke. 
Princas Levainas buvo narsus kovų meistras, tokios narsos jam galėjo 
pavydėti bet kuris vyras. Tavo malonybei tikriausiai bus gera žinoti, jog 
Kventino Martelio gyslomis teka tas pats kraujas. 

- Man būtų geriau, jei jis būtų atkeliavęs čia su tais penkiasdešimt 
tūkstančių kalavijų, kuriuos giriasi turintis. Bet, užuot atsivedęs kariuo- 
menę, jis atkako čia su dviem riteriais ir pergamento ritinėliu. Ar tas 
pergamentas apsaugos mano žmones nuo Junkajaus? Jei būtų atplaukęs 
su flotile... | 

- Saulės Ietis niekada negarsėjo karo laivynu, tavo malonybe. 

- Ne. - Dani tai žinojo, nes neblogai išmanė Vesteroso istoriją. Nai- 
merija išsilaipino smėlingoje Dorno pakrantėje lydima dešimties tūks- 
tančių laivų, bet ištekėjusi už Dorno princo visus juos sudegino ir amži- 
nai išsižadėjo jūros. - Dornas per toli. Jei nutarčiau pamaloninti princą, 
man tektų palikti likimo valiai visus savo žmones. Tau reikėtų išsiųsti tą 
jaunuolį namo. 

- Dorniečiai - plačiai pagarsėję užsispyrėliai, tavo malonybe. Princo 
Kventino protėviai beveik du šimtus metų kovojo su tavo protėviais. Be 
tavęs jis negrįš. 

Tuomet čia ir numirs, pagalvojo Daneiris, nebent jis karingesnis, nei iš 
pirmo žvilgsnio atrodo. 

— Ar princas Kventinas dar piramidėje? 

— Geria vyną su savo riteriais. 

- Atvesk jį pas mane. Princui pats laikas susipažinti su mano vaikais. 

Pailgame, rimtame Baristano Selmio veide šmėstelėjo abejonė. 

— Kaip įsakysi... 

Jos karalius juokėsi kartu su Jurkazu Zo Junzaku ir kitais junkajie- 
čiais didžiūnais. Dani nemanė, kad Hizdaras jos pasiges, bet pasirūpino, 
kad dėl viso pikto, jei būtų paklaustos, tarnaitės paaiškintų, jog karalienė 
trumpam išėjo atlikti gamtinių reikalų. 

Seras Baristanas su Dorno princu laukė prie laiptų. Apvalainas Mar- 
telio veidas buvo sukaitęs ir truputį įraudęs. Padaugino vyno, nusprendė 
karalienė, nors vaikinas kaip įmanydamas mėgino tai nuslėpti. Dornie- 
tis vilkėjo kuklius drabužius, tik juosėjo puikų, varinių saulių eile puoštą 
diržą. Jie pravardžiuoja princą Varlium, prisiminė Dani. Ir dabar supra- 
to, kodėl. Princas Martelis tikrai nebuvo gražuolis. 

Ji nusišypsojo. - 

— Mano prince... Mūsų laukia ilgas kelias laiptais žemyn. Ar tikrai 
nori leistis į požemius? 

- Jei tavo malonybė to pageidauja... 

— Tuomet eime. 

Pirmi laiptais leidosi du Grynuoliai, deglais šviesdami kelią; jiems 
iš paskos ėjo du Bronziniai Žvėrys, - vienas su žuvies, kitas su vanago 
kauke. Net ir karalienės piramidėje, net ir šį džiugų vakarą, kai buvo 
švenčiama taikos sutartis, seras Baristanas primygtinai reikalavo, jog 
karalienę kiekviename žingsnyje lydėtų sargyba. Karalienė, princas ir 
negausi jų palyda ilgais laiptais lipo tylėdami ir tris kartus buvo sustoję 
atsikvėpti. 

- Drakonas turi tris galvas, - jiems pasiekus žemutinį laiptų maršą, 
tarė Daneiris. - Mano santuoka neturėtų sužlugdyti visų tavo vilčių. Ži- 
nau, ko čia atkeliavai. 

— Atkeliavau tavęs, - nors ir stengėsi būti mandagus, vis tiek netaktiš- 
kai leptelėjo Kventinas. 

— Ne, - pataisė jį Dani. - Atkeliavai ugnies ir kraujo. 

Juos pamatęs, sutrimitavo vienas iš garduose laikomų dramblių. Po 
akimirkos iš apačios atsklido atsakomasis klyksmas, nuo kurio karalienę 
staiga išmušė karštis. Princas Kventinas nerimaudamas pažvelgė į kara- 
lienę. 

— Drakonai iš tolo pajunta ją artinantis, - paaiškino dorniečiui seras 
Baristanas. 

Kiekvienas vaikas pažįsta savo motiną, dingtelėjo Daneiris. Kai jūros 
išdžius, o kalnus vėjas išpustys kaip lapus... 

— Jie šaukiasi manęs. Eime. - Ji paėmė princą Kventiną už rankos ir 
nusivedė prie duobės, kurioje prikaustyti buvo laikomi du iš jos drako- 
nų. - Į vidų neik, - Grynuoliams veriant didžiules geležines duris, liepė 
Dani serui Baristanui. - Princas Kventinas mane apgins. 

Taip tarusi, karalienė įsitempė Dorno princą pro duris ir jiedu susto- 
jo ant duobės krašto. | 

Drakonai atsisuko, ištiesė kaklus ir įsistebeilijo į juodu liepsningo- 
mis akimis. Vieną grandinę Viseirionas buvo nutraukęs, o kitas išlydęs. 
Jis kabojo žemyn galva, įsikirtęs duobės lubų nelyginant šikšnosparnis, 
giliai suleidęs nagus į nudegintas ir trupančias plytas. Reigalas, vis dar 
sukaustytas grandinėmis, dorojo jaučio skerdeną. Duobės dugną nu- 
klojusių kaulų sluoksnis buvo storesnis nei pereitą kartą, kai Dani buvo 
čia užsukusi, o sienos ir grindys atrodė juodos ir pilkos, lyg iš pelenų, o 
ne plytų. Tų plytų amžius buvo neilgas, bet... po jomis buvo tik žemė ir 
akmuo. Ar drakonai gali uoloje išsirausti tunelį, panašiai kaip Senojoje 
Valyrijoje gyvenę besparniai ugnimi spjaudantys slibinai? Širdies gilumo- 
jeji vylėsi, kad ne. 

Dorno princas išbalo kaip drobė. 

— Aš... girdėjau, kad jie trys... 

— Drogonas medžioja. - Daugiau jam nereikėjo žinoti. - Tas baltas - 
Viseirionas, o žalias yra Reigalas. Daviau jiems savo brolių vardus. 

Daneiris balsas aidu atsimušė nuo liepsnos nudegintų akmeninių 
sienų. Bet kalbėjo ji nedrąsiai, kaip mergaitė, - ne kaip karalienė ir už- 
kariautoja, o juo labiau ne kaip džiaugsmu trykštanti, ką tik ištekėjusi 
moteris. 

Atsiliepdamas Reigalas suriaumojo, akimirksniu pripildydamas 
duobę liepsnos, kyštelėdamas iš nasrų rausvai geltoną ugninę ietį. Prie 
jo prisidėjo ir Viseirionas, tik jo liepsnos geltonis atrodė sodresnis, o 
raudonis - švelnesnis. Jam suplakus sparnais, į orą pakilo debesis pilkų 
pelenų. Garsiai sužvangėjo jam ant kojų tebekabantys nutrauktų grandi- 
nių galai. Kventinas Martelis staiga žingtelėjo atatupstas. 
ką ir tarė: 

- Jie ir mane baugina. Nereikia tos baimės gėdytis. Tamsoje mano 
vaikai visai pašėlo ir tapo pikti. 

— Ar... ar ketini ant jų skristi? 

- Tik ant kurio nors vieno. Apie drakonus žinau tik tiek, kiek vai- 
kystėje apie juos papasakojo brolis ir kiek perskaičiau knygose, bet 
sakoma, kad net Eigonas Užkariautojas niekada nedrįso sėsti nei ant 
Vagaro, nei ant Merakso, o jo seserys niekada neskraidė ant Baleriono 
Juodojo Siaubo. Drakonai gyvena ilgiau nei žmonės, kai kurie sulau- 

kia ir kelių šimtų metų, tad, kai Eigonas mirė, Balerionas turėjo ir kitų 
raitelių, bet... dar jokiam raiteliui nepavyko pažaboti dviejų drakonų ir 
skraidyti ant jų abiejų. 

Viseirionas vėl sušnypštė. Jam pro dantis veržėsi dūmai, o gerklės gi- 
lumoje jie matė plazdant rausvai geltoną ugnį. 

- Jie... jie siaubingos būtybės. 

- Jie drakonai, Kventinai. - Dani pasistiebė ant pirštų galiukų ir švel- 
niai pabučiavo princą į abu skruostus. - Aš - taip pat. 

Sutrikęs jaunasis princas ne iš karto sumojo, ką atsakyti. 

- Ir aš... ir mano gyslomis teka drakonų kraujas, tavo malonybe. 
Mano giminės linija siekia pirmąją Daneiris, Targarienų princesę, ka- 
raliaus Deirono Gerojo seserį ir Dorno princo žmoną. Jis savo žmonai 
sukūrė Vandenų Sodus. 

— Vandenų Sodus? 

Tiesą sakant, apie Dorną ir jo istoriją Daneiris beveik nieko nežinojo. 

- Tai mėgstamiausi mano tėvo rūmai. Vieną gražią dieną su didžiau- 
siu malonumu juos tau aprodysiu. Jie pastatyti iš rožinio marmuro, 
aplink įrengti baseinėliai ir fontanai, iš kurių atsiveria vaizdas į jūrą. 

- Rodos, ten tikrai nuostabu. - Daneiris patraukė Kventiną toliau 
nuo duobės. Jam čia ne vieta. Nereikėjo jam čia eiti. - Tau derėtų į tuos 
rūmus ir grįžti. Bijau, kad mano dvare nebūsi saugus. Čia priešų turi 
daugiau, nei gali įsivaizduoti. Privertei Darijų apsikvailinti, o jis - ne iš 
tų, kurie tokį įžeidimą tiesiog pamirštų. 

— Turiu po ranka savo riterius. Savo prisiekusius skydus. 

— Du riterius. O Darijus turi penkis šimtus Audrašauklių brolijos ka- 
rių. Be to, būtų gerai, jei pasisaugotum ir mano lordo vyro. Žinau, jis at- 
rodo švelnus ir malonus, bet... neapsigauk. Mano dėka Hizdaras užsidėjo 
karūną ir vadovauja nemenkam būriui jam ištikimų ir visame pasaulyje 
didžiausią baimę keliančių kovotojų. Jei kuriam nors iš jų šautų į galvą 
pelnyti Hizdaro palankumą pašalinus skersai kelio stovintį varžovą... 

- Esu Dorno princas, tavo malonybe. Nespruksiu nei nuo vergų, nei 
nuo samdomų kalavijuočių. 

Vadinasi, esi tikrai kvailas, prince Varliau. Dani paskutinį kartą ati- 
džiai nužvelgė dūkstančius savo vaikus. -Vesdama jaunuolį prie durų, ji 
girdėjo drakonus riaumojant ir matė ant mūrinių sienų žaismą šviesos, 
kurią skleidė jų pučiamos liepsnos. Jei atsigręšiu, prapulsiu. 

- Seras Baristanas galėtų atsiųsti porą atvirų neštuvų, kuriais būtume 
parnešti į puotos menę, mat kopdami laiptais tikriausiai gerokai nuvarg- 
sime. — Jiedviem už nugarų, aidžiai tarkštelėjusios, užsitrenkė didžiu- 
lės geležinės durys. - Papasakok man apie tą kitą Daneiris. Apie savo 
tėvo karalystės istoriją žinau mažiau, nei derėtų. Mat augau neturėdama 
meisterio. - Tik brolį. 

— Mielai, tavo malonybe, - sutiko Kventinas. 

Paskutiniai svečiai išsiskirstė gerokai po vidurnakčio, ir tik tada Dani 
nuėjo į kambarius pas savo lordą ir karalių. Bent jau Hizdaras buvo lai- 
mingas, nors ir truputį įkaušęs. 

- Aš savo pažadus tesiu, - pasakė karalius Dani, Iri ir Džiki perrengi- 
nėjant juodu nakčiai skirtais drabužiais. - Norėjai taikos ir ją gavai. 

O tu norėjai kraujo ir netrukus aš tau jo parūpinsiu, dingtelėjo Dani, 
bet garsiai ji tarė: 

- Esu tau dėkinga. 

Jaudinantys dienos įvykiai pažadino jos vyro aistrą. Vos tik karalie- 
nės tarnaitės išėjo ilsėtis, Hizdaras nuplėšė jai drabužį ir aukštielninką 
parvertė ant lovos. Dani jį apglėbė ir nesipriešino. Hizdaras buvo toks 
girtas, kad Daneiris neabejojo: įsiskverbęs į ją, jis ilgai netvers. 

Taip ir atsitiko. Kai viskas buvo baigta, jis prikišo nosį žmonai prie 
ausies ir sušnabždėjo: 

- Jei dievai duos, šiąnakt būsime pradėję sūnų. 

Daneiris atmintyje vėl nuskambėjo Miri Maz Dur žodžiai. „Kai sau- 
lė tekės vakaruose ir leisis rytuose. Kai išdžius jūros, o kalnus it lapus 
išpustys vėjai. Kai tavo įsčios atgis ir tu pagimdysi gyvą kūdikį. Tada jis 
sugrįš, ir ne anksčiau.“ Ši pranašystė buvo visiškai aiški; viltis, kad chalas 
Drogas prisikels iš numirusių, buvo tokia pat tuščia, kaip ir viltis, kad 
ji pagimdys gyvą kūdikį. Ir vis dėlto buvo paslapčių, kuriomis Daneiris 
neprisivertė pasidalyti net su savo vyru, tad leido Hizdarui Zo Lorakui 
puoselėti savas viltis, nors ir tuščias. 

Netrukus jos kilmingasis sutuoktinis jau giliai miegojo. O šalia jo 
gulėdama Daneiris vis vartėsi ir nerado sau vietos. Ji norėjo Hizdarą 
papurtyti, pažadinti, norėjo, kad ją apkabintų, kad pabučiuotų, kad dar 
kartą pamylėtų, bet, net jei jis ir būtų visa tai padaręs, paskui vėl būtų 
iškart užmigęs ir palikęs ją tamsoje vieną. Dani ėmė vaizduotis, ką dabar 
veikia Darijus. Ar ir jis neranda sau vietos? Ar galvoja apie ją? Ar tikrai 
ją myli? Ar nekenčia jos už tai, kad ištekėjo už Hizdaro? Nereikėjo man 
įsileisti jo į lovą. Darijus buvo tik samdomas kalavijuotis, karalienei į vy- 
rus netiko ir vis dėlto... 

Nuo pat pradžių tai žinojau, bet vis tiek su juo susidėjau. 

— Mano karaliene... - per tamsą atsklido tylus balsas. 

Dani krūptelėjo. 

- Kas čia“ 

- Tik Misandėja. - Naatietė raštininkė žingtelėjo arčiau lovos. - Ši 
išgirdo tave verkiant. 

- Verkiant? Aš neverkiau. Kodėl būčiau turėjusi verkti? Sudariau tai- 
ką, turiu savo karalių, turiu viską, ko gali trokšti karalienė. Matyt, būsi 
susapnavusi košmarą, ir tiek. 

- Jei taip sakai, tavo malonybe... 

Mergaitė nusilenkė ir apsisuko eiti. 

- Pasilik, - sustabdė ją Dani. - Nenoriu būti viena. 

— Su tavimi - jo malonybė, - priminė jai Misandėja. | 

- Jo malonybė jau sapnuoja, o aš negaliu užmigti. Rytoj man teks 
maudytis kraujyje. Tokia taikos kaina. - Blankiai šyptelėjusi, Dani delnu 
patapšnojo čiužinį. - Eikš. Sėskis. Pasikalbėk su manimi. 

— Kaip pasakysi. - Misandėja atsisėdo šalia karalienės. - Apie ką kal- 
bėsimės? 

— Apie namus, - atsakė Daneiris. - Apie Naatą. Apie drugelius ir bro- 
lius. Papasakok man apie tai, kas teikia tau laimės, apie tai, kas kelia tau 
juoką, papasakok man gražiausius savo prisiminimus. Primink man, 
kad pasaulyje vis dar yra gėrio. 

Misandėja labai stengėsi. Jai bepasakojant, Dani pagaliau užmigo ir 
ėmė sapnuoti keistus, pakrikusius sapnus apie dūmus ir ugnį. 

Ir rytas išaušo pernelyg anksti. 


TEONAS 


iena atsėlino pas juos taip, kaip Stanis ir sakė, - niekieno nepaste- 
bėta. 

Vinterfelo įgula jau kelios valandos buvo ant kojų: ant dantytų tvir- 
tovės sienų ir bokštų buvo pilna vyrų, vilkinčių vilnonius ir odinius dra- 
bužius, taip pat šarvinius marškinius ir laukiančių puolimo, kuris taip 
ir neprasidėjo. Paryčiais, dangui ėmus šviesėti, būgnų dundesys nutilo, 
nors karo ragus jie girdėjo dar tris kartus ir kaskart - vis arčiau. O snigti 
nesiliovė. 

- Šiandien pūga nurims, - garsiai ir pasitikėdamas savimi tarė vienas 
iš gyvų likusių arklininkų. - Juk dar ne žiema. 

Jei būtų drįsęs, Teonas būtų nusijuokęs. Jis prisiminė, kaip Senoji Au- 
klė pasakodavo jiems apie pūgas, siautusias keturiasdešimt dienų ir nak- 
tų, kiaurus metus, dešimt metų... pūgas, po šimto pėdų storumo sniego 
sluoksniu palaidodavusias pilis, miestus ir ištisas karalystes. 

Jis sėdėjo prie galinės Didžiosios menės sienos, netoli nuo žirgų, ir 
mą Vovere, godžiai kertančius sužiedėjusias ir nuo šoninės likusiuose 
taukuose apskrudintas juodos duonos riekes. Teonas pusryčiams išgėrė 
bokalą tamsaus, nuo raugo drumsto alaus, tokio tiršto, kad, rodos, galė- 
jai jį kramtyti. Jei būtų išmetęs dar kelis šio alaus bokalus, galbūt Abelio 
planas jam jau nebūtų atrodęs toks beprotiškas. 

Žiovaudamas ir apsiblausęs į menę įžengė Ruzas Boltonas, lydimas 
savo apkūnios ir besilaukiančios žmonos, Valdos Storosios. Pirma jo 
ėjo keli lordai ir kapitonai, tarp kurių buvo ir Kekšių Siaubas Amberis, 
Einis Frėjus ir Rodžeris Risvelis. Prie menės gilumoje pastatyto stalo 
Vimanas Manderlis šlamštė dešreles bei virtus kiaušinius, o šalia jo sė- 
dintis senasis lordas Lokas kabino skystą košę ir kaišiojo šaukštą į savo 
bedantę burną. 

Netrukus, žingsniuodamas į menės priekį ir segdamasis kardasaitį, 
pasirodė ir lordas Ramsėjus. Šiandien jis prastai nusiteikęs, iš karto su- 
prato Teonas. Per tą būgnų tratėjimą visą naktį negalėjo užmigti, spėjo 
jis, arba kas nors jį labai užrūstino. Netinkamas žodis, neatsargus žvilgs- 
nis, ne laiku nuskambėjęs juokas - bet kas galėjo supykdyti jo šviesybę 
lordą ir kainuoti žmogui iš nugaros išrėžtą odos diržą. Maldauju, mi- 
lorde, nežiūrėk į mane. Ramsėjui būtų pakakę vieno žvilgsnio ir jis būtų 
viską žinojęs. Jis viską suprastų iš mano veido. Ir žinotų. Jis visada žino... 

Teonas kreipėsi į Abelį. 

- Tavo planas neišdegs. - Jis kalbėjo taip tyliai, kad net arkliai nieko 
nebūtų galėję nugirsti. - Mus sučiups dar nespėjusius pabėgti iš pilies. 
O jei ir paspruksime, lordas Ramsėjus su Benu Bonsu ir „mergaitėmis“ 
mus sumedžios. 

— Už pilies sienų - lordo Stanio kariuomenė ir, sprendžiant iš būgnų 
bei trimitų, visai netoli. Mums tik reikia ją pasiekti. - Abelis pirštais per- 
braukė liutnios stygas. Dainiaus užsiželdinta barzda buvo ruda, bet ilgi 
plaukai beveik žili. - Jei Mergvaikis puls mūsų vytis, galbūt gyvens tiek 
ilgai, kad skaudžiai to pasigailėtų. 

Taip ir manyk, pagalvojo Teonas. Tikėk tuo. Tikink save, jog tai tiesa. 

- Tavo moterimis Ramsėjus pasinaudos kaip grobiu, - pasakė jis 
dainiui. - Sumedžios jas, išprievartaus, o paskui sušers šunims. Jei me- 
džioklė jam patiks, galbūt kitos vados kalaites pavadins jų vardais. O tau 
nudirs odą. Drauge su Kailialupiu ir Deimonu Pašok Man jis puikiai pa- 
sismagins. Maldausi jų, kad tave nužudytų. - Sužalota plaštaka jis su- 
spaudė dainiui žastą. - Prisiekei, kad daugiau neleisi jam kišti prie ma- 
nęs nagų. Tu man pažadėjai... 

Teonui reikėjo dar kartą išgirsti tą priesaiką. 

- Abelio žodis, - įsiterpė Voverė, - yra tvirtas kaip ąžuolas. 

Abelis tik gūžtelėjo ir pridūrė: 

— Kad ir kas nutiktų, neleisiu, mano prince. 

O ant pakylos tarp Ramsėjaus ir jo tėvo įsiplieskė ginčas. Jiedu buvo 
per toli, kad Teonas ką nors girdėtų, tačiau žodžius puikiausiai atstojo 
baimė rausvame Valdos Storosios veide. Jis išgirdo Vimaną Manderlį 
garsiai reikalaujant atnešti dar dešrelių ir Rodžerį Risvelį juokiantis iš 
kažko, ką pasakė vienarankis Harvudas Stautas. 

Teonas susimąstė, ar kada nors pamatys Nuskendusio Dievo van- 
denų menes, ar jo dvasia vis dėlto pasiliks Vinterfele. Mirti, tai mirti. 
Geriau būti numirėliu nei Smirdžiumi. Jei Abelio planas žlugs, Ramsėjus 
pasirūpins, kad jiedu mirtų palengva ir skausmingai. Šį kartą jis nudirs 
man odą nuo galvos iki kojų ir nepalengvins kančių, kad ir kiek maldau- 
čiau. Jokios lig šiol Teono patirtos kančios nė iš tolo neprilygo toms, ku- 
rias Kailialupys galėjo sukelti darbuodamasis peiliuku odai lupti. Galbūt 
netrukus šią pamoką teks išmokti ir Abeliui. Ir dėl ko? Džeinė, ji vardu 
Džeinė ir jos akys ne tos spalvos. Ji tik atlieka savo vaidmenį. Lordas Bol- 
tonas ir Ramsėjus tai žino, bet visi kiti - akli, net šis prakeiktas, gudriai be- 
sišypsantis dainius. Apsijuoksi, Abeli, apsijuoksi ir tu, ir visos tavo kekšės 
žudikės. Mirsite dėl merginos, kuri visai to neverta. 

Rovanos nuvestas į Sudegusio bokšto griuvėsius pas Abelį, Teonas 
vos neišklojo jiems visos tiesos ir tik paskutinę akimirką vis dėlto su- 
siprotėjo prikąsti liežuvį. Rodės, dainius ketino pasiimti Edardo Starko 

dukterį ir sprukti iš pilies. Bet jei būtų žinojęs, kad jaunoji lordo Ramsė- 
jaus žmona yra viso labo tarno atžala, tuomet... 

Trinktelėjo staiga atlapotos Didžiosios menės durys. 

Pro jas įsiveržė šalto vėjo sūkurys ir ore suspindo debesis lengvų, 
melzganai baltų snaigių. Į vidų įžengė seras Hostinas Frėjus, iki juos- 
mens aplipęs sniegu ir laikydamas rankose lavoną. Ant suolų sėdintys 
vyrai nuleido taures, padėjo šaukštus ir, išsižioję iš nuostabos, visi kaip 
vienas atsisuko pasižiūrėti šio šiurpaus reginio. Menėje įsiviešpatavo 
mirtina tyla. 

Dar viena žmogžudystė. 

Serui Hostinui artinantis prie pakylos ir sklindant nuo grindų jo 
žingsnių aidui, nuo jo apsiaustų slydo ir gabalais krito sniegas. Paskui jį 
į menę įvirto keliolika Frėjų riterių ir kovų meistrų. Vieną iš šių vaikinų 
Teonas pažinojo - Valderį Didįjį, mažo ūgio, į lapės snukutį panašiu 
veidu ir liesą kaip šakaliukas. Jo krūtinė, rankos ir apsiaustas buvo ap- 
taškyti krauju. 

Užuodę kraują, arkliai ėmė nerimauti ir prunkšti. Uosdami orą, iš po 
stalų ėmė lįsti šunys. Vyrai pakilo nuo suolų. Deglų šviesoje sero Hosti- 
no glėbyje laikomas ir rausvais šerkšno šarvais papuoštas kūnas spindė- 
jo. Nuo šalčio jo kraujas buvo sustingęs. 

— Mano brolio Mereto sūnus. - Hostinas Frėjus paguldė lavoną ant 
grindų priešais pakylą. - Paskerstas kaip meitėlis ir įkištas į pusnį. Ber- 
niukas. 

Valderis Mažasis, dingtelėjo Teonui. Didesnis iš jųdviejų. Jis žvilgte- 
lėjo į Rovaną. Jie čia šešiese, prisiminė jis. Ir bet kuris galėjo tai padaryti. 

Tačiau skalbėja pajuto Teono žvilgsnį. 

- Tai ne mūsų darbas, - tarė ji. 

- Patylėk, - sudraudė ją Abelis. 

Nulipęs nuo pakylos, lordas Ramsėjus priėjo prie nužudyto berniu- 
ko. Jo tėvas iš krėslo stojosi lėčiau, o jo veidas atrodė rūškanas, rimtas ir 
neperprantamas. 

- Šlykštus darbas. - Bent kartą Ruzo Boltono žodžiai nuskambėjo 
taip garsiai, kad juos išgirdo visi. - Kur jį radote? 

— Šalia sugriuvusio bokšto, milorde, - atsakė Valderis Didysis. - To, 
kurio viršų puošia senos chimeros. - Ant vaikinuko pirštinių buvo ma- 
tyti sudžiūvęs jo pusbrolio kraujas. - Įspėjau jį, kad vienas niekur neitų, 
bet jis pasakė turįs rasti vyrą, kuris jam skolingas sidabro. 

- Kokį vyrą? - sukluso Ramsėjus. - Pasakyk man jo vardą. Atskleisk, 
kas jis toks, vaikine, ir aš tau padovanosiu iš jo odos pasiūtą apsiaustą. 

- Jis man nesakė, kuo tas vyras vardu, milorde. Tik prasitarė, kad 
monetas laimėjo lošdamas kauliukais. - Tarsi kankinamas abejonių, 

Frėjus akimirką patylėjo. - Lošti kauliukais mus mokė vyrai iš Baltojo 
Uosto. Negaliu pasakyti, kurie būtent, bet tai buvo jie. 

- Milorde, - sududeno Hostinas Frėjus, - juk žinome, kieno čia dar- 
bas. Kas nužudė ir šį vaikinuką, ir visus kitus. Ne, ne savo rankomis. Jis 
per storas ir per daug bailus, kad žudytų pats. Tai buvo padaryta jam 
liepus. - Jis atsisuko į Vimaną Manderlį. - O gal drįsi tai neigti? 

Baltojo Uosto lordas perkando dešrelę per pusę. 

- Prisipažįstu... - Rankove jis nusišluostė nuo lūpų taukus. - ...prisi- 
pažįstu, kad šio vargšo berniuko beveik nepažįstu. Jis buvo lordo Ram- 
sėjaus ginklanešys, ar ne? Kiek jam buvo metų? 

- Praeitą vardo dieną jam sukako devyneri. 

- Koks jaunas... - mąsliai tarė Vimanas Manderlis. - Ir vis dėlto gal 
jam tai... malonė. Jei būtų gyvenęs, būtų užaugęs ir tapęs dar vienu Frė- 
jumi. 

Seras Hostinas iš apačios smarkiai spyrė į stalą ir stalviršis užvirto 
lordui Vimanui ant pūpsančio pilvo. Taurės ir lėkštės nukrito, dešrelės 
staiga atsidūrė ant žemės ir keliolika Manderlio vyrų keikdamiesi at- 
sistojo. Kai kurie kiti vyrai stvėrė peilius, lėkštes, vyno ąsočius ir kitus 
daiktus, galinčius atstoti ginklą: 

Seras Hostinas Frėjus ryžtingai išsitraukė iš makštų kalaviją ir puo- 
lė Vimaną Manderlį. Baltojo Uosto lordas mėgino trauktis, bet užvirtęs 
stalviršis įkalino jį krėsle. Kalavijo ašmenys perskrodė keturis jo pagur- 
klius, plūstelėjo skaisčiai raudonas kraujas. Ledi Valda klyktelėjo ir tvir- 
tai įsikibo savo lordo vyro rankos. 

- Liaukitės! - riktelėjo Ruzas Boltonas. - Tai beprotybė! 

Jo kariai puolė prie peštukų, o tuo metu Manderlio vyrai šokinėjo 
per suolus norėdami kuo greičiau pričiupti Frėjus. Vienas iš jų puolė 
serą Hostiną durklu, tačiau stuomeningasis riteris, mitriai ir laiku atsi- 
sukęs, ties petimi nukirto jam ranką. Lordas Vimanas šiaip taip atsisto- 
jo, bet iš karto vėl šlumštelėjo į krėslą. Senajam lordui Lokui mėginant 
prisišaukti meisterį, Manderlis šleptelėjo ant grindų kaip lazda pritvotas 
jūrų vėplys ir susmuko besiplečiančioje kraujo baloje. Šalia jo šunys rie- 
josi dėl dešrelių. 

Kovotojams išskirti ir skerdynėms sustabdyti prireikė keturių dešim- 
čių Dredforto ietininkų. Per tą laiką žuvo šeši Baltojo Uosto ir du Frėjų 
vyrai, o jų lavonai liko tysoti ant grindų. Dar keliolika buvo sužeisti, o 
vienas iš Pavainikio parankinių, Lutonas, mirtimi vadavosi nesivaržy- 
damas, garsiai šaukdamasis motinos ir stengdamasis pro pilve žiojinčią 
žaizdą atgal sugrūsti išvirtusias žarnas. Lordas Ramsėjus nutildė saviškį 
vienam Geležinės Kojos kariui ištraukęs iš rankų ietį ir ja pervėręs Luto- 
nui krūtinę. Tačiau net ir tada menė aidėjo nuo riksmų, maldų ir keiks- 
mų, nuo persigandusių žirgų žvengimo ir Ramsėjaus kalių urzgimo. 

Voltonui Geležinei Kojai teko ne vieną dešimtį kartų dunkstelėti ieties 
galu į grindis, kol triukšmas menėje aprimo bent tiek, kad žmonės galėjo 
girdėti Ruzo Boltono žodžius. | 

- Matau, visi trokštate kraujo, - prabilo Dredforto lordas. Šalia jo 
stovėjo meisteris Rodris, ant dilbio pasitupdęs varną. Juodos paukščio 
plunksnos deglų šviesoje žvilgėjo taip, tarsi būtų išteptos aliejumi. Jos 
drėgnos, suprato Teonas, o jo šviesybė lordas rankoje laiko pergamentą. 
Ir jis bus sušlapęs. Juodi sparnai, juodos žinios... - Užuot kapoję kalavi- 
jais vieni kitus, geriau išmėgintumėte, kaip tų ginklų geležtės ima lordą 
Stanį. - Lordas Boltonas išvyniojo pergamentą. - Jo kariuomenė arčiau 
nei per tris dienas kelio raitomis nuo čia, užversta sniegu ir badauja, be 
to... pagaliau ir aš pavargau laukti Stanio malonės. Sere Hostinai, tegul 
tavo riteriai ir kovų meistrai susirenka prie pagrindinių vartų. Kadan- 
gi taip veržiesi kautis, galėsi smogti pirmąjį smūgį. Lorde Vimanai, su- 
burk savo Baltojo Uosto kariuomenę prie rytinių vartų. Ji taip pat suda- 
rys avangardą. 

Hostino Frėjaus kalavijo geležtė buvo kruvina beveik iki pat ranke- 
nos. Ištryškę kraujo lašai jo skruostus buvo numarginę nelyginant straz- 
danos. Jis nuleido kalaviją ir tarė: 

- Kaip milordas įsakys. Bet atnešęs tau Stanio Barateono galvą vis 
tiek ketinu nuręsti makaulę lordui Lašininiui. 

Keturi Baltojo Uosto riteriai ratu apstojo lordą Vimaną, o tuo metu 
meisteris Medrikas triūsė prie jo stengdamasis kaip nors sulaikyti krau- 
javimą. 

- Pirmiausia tau teks prasibrauti pro mus, sere, - tarė seniausias iš 
jų, vyras rūsčiu veidu ir žila barzda, ant kurio krauju aptaškyto apsiausto 
buvo išsiuvinėtos trys sidabrinės undinės violetiniame fone. 

- Mielai. Pro kiekvieną atskirai ar pro visus kartu - man tas pats. 

- Gana! - riktelėjo lordas Ramsėjus, mosuodamas kruvina ietimi. — 
Dar vienas grasinimas, ir aš pats visiems jums paleisiu žarnas. Mano lor- 
das tėvas pasakė, ką turite daryti! Savo įtūžį galėsite išlieti ant apsišaukė- 
lio karaliaus Stanio. 

Ruzas Boltonas pritariamai linktelėjo. 

- Teisingai Ramsėjus sako. Kai sudorosime Stanį, turėsite užtektinai 
laiko peštis tarpusavyje. - Pakreipęs galvą, jis šaltomis blyškiomis aki- 
mis tol dairėsi po menę, kol pamatė šalia Teono sėdintį bardą Abelį. - 
Dainiau, - tuomet garsiai kreipėsi į jį, - ateik ir padainuok mums ką 
nors širdžiai paguosti. 

Abelis nusilenkė. 

— Kaip šviesybė lordas pageidauja. 

Nešinas liutnia ir vikriai peršokęs per porą lavonų, jis sparčiai nu- 
žingsniavo prie pakylos ir, sukryžiavęs kojas, atsisėdo ant aukštiems 

svečiams skirto stalo. Jam pradėjus groti ir užtraukus liūdną, graudžią 
ir Teonui Greidžojui negirdėtą dainą, seras Hostinas, seras Einis ir jų 
bičiuliai Frėjai apsisuko ir išsivedė iš menės žirgus. 

Rovana čiupo Teonui už rankos. 

— Maudynės. Dabar joms - pats laikas. 

Teonas išlaisvino ranką iš moters gniaužtų. 

- Dieną? Mus visi puikiai matys. 

- Sniegas mus paslėps. Gal tu kurčias? Boltonas išsiunčia iš pilies 
savo kalavijus. Privalome pasiekti karalių Stanį anksčiau už juos. 

— Bet... Abelis... 

— Abelis pats savimi pasirūpins, - burbtelėjo Voverė. 

Tai beprotybė. Šis planas beviltiškas, kvailas ir pasmerktas žlugti. Teo- 
nas išgėrė savo drumsto alaus likučius ir nenoromis atsistojo. 

- Suraskite savo seseris. Miledi kubilui pripilti reikės daug vandens. 

Voverė išsmuko, kaip visada, žengdama be menkiausio garso. Ro- 
vana išvedė Teoną Greidžojų iš menės. Kadangi ji ir jos seserys rado 
jį dievų giraitėje, matyt, kuri nors sekė kiekvieną Teono žingsnį ir nė 
akimirkai nepaleisdavo jo iš akių. Jos Teonu nepasitikėjo. Ir kodėl turė- 
ty pasitikėti? Anksčiau buvau Smirdžius ir vėl galiu juo tapti. Smirdžius, 
Smirdžius, rimuojasi su žodžiu pirdžius. 

Lauke vis dar snigo. Ginklanešių nulipdyti sniego seniai virto bau- 
ginančiais, dešimties pėdų ūgio milžinais, tik bjauriai sudarkytais. Jie- 
dviem su Rovana einant į dievų giraitę, iš abiejų pusių dunksojo baltos 
sniego sienos; tvirtovę, bokštą ir pagrindinę menę jungiantys takai buvo 
virtę labirintu ledo tranšėjų, kurios kas valandą buvo nukasamos, kad 
neprasmegtų sniege. Pasiklysti šiame užšalusiame labirinte buvo nesun- 
ku, bet Teonas Greidžojus pažinojo kiekvieną jų posūkį ir linkį. 

Sniegas nubaltino net dievų giraitę. Duburys prie širdamedžio ka- 
mieno apsitraukė plona ledo pluta, o baltame medžio kamiene išskap- 
tuotas veidas pasipuošė ūsus primenančiais varvekliukais. Jiedu negalėjo 
tikėtis, jog tokiu metu senųjų dievų giraitėje bus tuščia. Rovana nutem- 
pė Teoną kuo toliau nuo šiauriečių, kurie prie medžio kalbėjo maldas, 
ir nusivedė į nuošalią vietelę prie kareivinių sienos, prie šilto dumblo 
klano, dvokiančio supuvusiais kiaušiniais. Teonas atkreipė dėmesį, kad 
net tos purvynės pakraščiuose telkšojęs dumblas buvo sušalęs. 

- Ateina Žiema... 

Rovana rūsčiai jį nudėbė. 

- Neturi teisės kartoti lordo Edardo žodžių. Tik ne tu. Niekada gyve- 
nime. Tik ne po to, ką padarei... 

- Ir tu nužudei berniuką. 

- Tai - ne mūsų darbas. Jau sakiau. 

- Žodžiai - kaip vėjas. - Jie ne geresni už mane. Mes visi vienodi. — 
Kitus nužudėte, tad kodėl negalėjote nužudyti ir jo? Geltonasis Dikas... 

— „„dvokė ne menkiau už tave. Ir buvo tikras kiaulė. 

— O Valderis Mažasis - paršelis. Jam žuvus, Frėjai ir Manderlio vyrai 
kibo vieni kitiems į gerkles, tai buvo labai gudrus planas, jūs... 

— Ne mes. - Rovana gtiebė jį už gerklės, stumtelėjusi atatupstą pri- 
plojo prie kareivinių sienos ir pasilenkė prie jo taip arti, kad jos ir Teono 
veidus skyrė vos colis. - Jei dar kartą tai pasakysi, išlupsiu tau melagingą 
liežuvį, giminaičių Žudike. 

Teonas išsiviepė, parodydamas išmaltus ir nuskeltus dantis. 

- Neišlupsi. Jums reikia mano liežuvio, kad praeitumėte pro sargybą. 
Jums reikia, kad meluočiau. 

Rovana spjovė jam į veidą. O tada, pasitraukusi nuo Teono, nusi- 
braukė pirštinėmis apmautas rankas sau į šlaunis, tarsi būtų susitepusi 
vien dėl to, kad prie jo prisilietė. 

Teonas suprato, kad nedera jos siutinti. Ši moteris taip pat buvo savo- 
tiškai pavojinga, - tokia pat pavojinga kaip Kailialupys arba Deimonas 
Pašok Man. Bet Teonas buvo sušalęs, pavargęs, jam skaudėjo galvą, be 
to, kelias paras nebuvo nė bluosto sudėjęs. 

— Esu padaręs baisių dalykų... Išdaviau saviškius, perbėgau pas prie- 
šus, pasmerkiau myriop vyrus, kurie manimi pasitikėjo, bet... giminai- 
čių nežudžiau. 

— Na taip, Starko sūnūs tau niekada nebuvo broliai. Mes tai žinome... 

Tai buvo tiesa, tačiau Teonas ne tai turėjo omenyje. Jie nebuvo mano 
kraujo, bet vis tiek niekada jų nenuskriaudžiau. Tie du berniukai, kuriuos 
nužudėme, buvo viso labo malūnininko sūnūs. Tiesa, jų motinos Teonas 
nenorėjo nė prisiminti. Malūnininko žmoną jis pažinojo daugybę metų 
ir net buvo su ja mylėjęsis. Didelės sunkios krūtys, platūs tamsūs ratai 
aplink spenelius, mielos lūpos, linksmas juokas... Džiaugsmai, kurių dau- 
giau niekada nepatirsiu. - 

Tačiau pasakoti to Rovanai nebuvo prasmės. Ji nebūtų patikėjusi jo 
pasiaiškinimais, kaip ir Teonas nebūtų klausęsis jos išvedžiojimų. 

— Mano rankos suteptos krauju, bet... ne brolių krauju, - sunkiai atsi- 
dusęs pasakė jis. - Ir už tai sulaukiau bausmės. 

- Per menkos. 

Rovana atsuko jam nugarą. 

Paika moteriškė. Gal jo gyvenimas ir buvo visiškai žlugęs, bet durklą 
Teonas vis dėlto dar turėjo. Jam būtų buvę visai paprasta išsitraukti gin- 
klą ir suvaryti geležtę jai į tarpumentį. Nors ir išmuštais, nors ir nuskel- 
tais dantimis, jis galėjo tai padaryti. Galbūt tai būtų buvusi net malonė - 
greitesnė ir lengvesnė mirtis už tą, kuri lauktų Rovanos ir jos seserų, kai 
jas pasivijęs sučiuptų Ramsėjus. 


162 GEORGE R. R. MARTIN 


Smirdžius būtų tai padaręs. Galbūt būtų padaręs, vildamasis įtikti 
lordui Ramsėjui. Šios kekšės ketino pagrobti Ramsėjaus nuotaką; Smir- 
džius negalėjo to leisti. Tačiau senieji dievai jį pažinojo ir vadino Teonu. 
Geležinis, aš buvau geležinis, Beilono Greidžojaus sūnus ir teisėtas Paiko 
įpėdinis. Jam knietėjo tai padaryti, jautė niežtint pirštų galiukus, bet... 
durklo iš makštų neišsitraukė. 

Voverė grįžo ne viena, o su kitomis keturiomis moterimis: liesa ir Ži- 
laplauke Mirta, Karkle Raganos Akimi, susipynusia tamsius plaukus į 
ilgą kasą, Frenija drūtu juosmeniu ir didžiulėmis krūtimis ir peiliu gin- 
kluota Hole. Jos visos vilkėjo tarnaitėms įprastais, pilkai rusvais namuo- 
se austos drobės drabužiais, o pečius buvo apsigaubusios vilnoniais ap- 
siaustais su baltais triušio kailio pamušalais. Kalavijų jos neturi, atkreipė 
dėmesį Teonas. Neturi nei kirvių, nei kūjų, nei kitokių ginklų, tik peilius. 
Holės apsiaustas buvo susegtas sidabrine sege, o Frenija per visą liemenį 
nuo klubų iki krūtų tarsi juostą buvo apsivyniojusi kanapinę virvę. Ir dėl 
to atrodė gerokai apkūnesnė, nei iš tiesų buvo. 

Mirta atnešė Rovanai tarnaitės apdarus. 

— Kieme pilna kvailių, - įspėjo juos Mirta. - Jie ruošiasi išjoti. 

- Klūpautojai, - niekinamai prunkštelėjusi, tarė Karklė. - Pasipūtęs 
jų lordas tarė žodį ir jie privalo paklusti. 

- Jie visi žus, - neslėpdama džiaugsmo sučiauškėjo Holė. 

- Ir jie, ir mes, - tarė Teonas. - Net jei prasmuksime pro sargybinius, 
kaip ketinate išsivesti ledi Ariją? 

Holė šyptelėjo. 

- Šešios moterys įeis, šešios ir išeis. Kas prisispyręs spokso į tarnai- 
tes? Perrengsime Starkų mergaitę taip, kad atrodytų kaip Voverė. 

Teonas žvilgtelėjo į Voverę. Jiedvi beveik vienodo ūgio ir stoto. Gal ir 
pavyktų... 

— O kaip iš miegamojo išeis Voverė? 

Į šį klausimą pati Voverė ir atsakė: 

- Nusileis išlipusi pro langą ir iš karto atskubės į dievų giraitę. Kai 
brolis pasiėmė mane į pirmą grobiamąjį žygį prie pietinės jūsų Sienos 
pusės, man buvo dvylika metų. Tada ir gavau šį vardą. Brolis pasakė, 
girdi, atrodau kaip voverė, medžio kamienu liuoksinti aukštyn. Nuo tos 
dienos Sieną įveikiau šešis kartus, šešis kartus perlipau ją pirmyn ir at- 
gal. Manau, pavyks nusileisti ir akmeninio bokšto siena. 

- Patenkintas, perbėgėli? - paklausė Rovana. - Ką gi, imkimės darbo. 

Tamsi lyg urvas Vinterfelo virtuvė buvo įsikūrusi atskirame pastate, 
gerokai nuošaliau nuo pagrindinių pilies menių ir gyvenamųjų bokštų, 
kad nepridarytų bėdos, jei kartais joje kiltų gaisras. Jos viduje kas va- 
landą pasklisdavo ir vieni kitus permušdavo vis kitokie kvapai: tai ant 
ugnies kepamos mėsos, tai porų ir svogūnų, tai ką tik iškeptos duonos 

aromatai. Prie virtuvės durų Ruzas Boltonas pastatė sargybinius. Mat pi- 
lyje susirinkus tokiai daugybei burnų brangus buvo kiekvienas maisto 
gybiniai Smirdžių pažinojo. Ir, kai ateidavo karšto vandens ledi Arijai 
maudyti, mėgdavo iš jo pasišaipyti. Visi žinojo, kad Smirdžius - lordo 
Ramsėjaus numylėtinis. * 

- Princas Smirdžius atėjo karšto vandens, - pamatęs priešais stovin- 
čius Teoną ir jo tarnaites, garsiai pasakė vienas iš sargybinių. Jis stumte- 
lėjęs atidarė jiems duris. - Greičiau smukite į virtuvę, kol į lauką neiške- 
liavo maloni šiluma. 

Kai jie atsidūrė viduje, Teonas čiupo už rankos pro šalį ėjusį virėjo 
parankinį. 

— Man karšto vandens miledi maudynėms, vaikine, - įsakmiai tarė 
jis. - Noriu šešių pilnų kibirų ir žiūrėk, kad būtų švarus ir tikrai karštas. 
Lordas Ramsėjus nori, kad žmonelė būtų įkaitusi ir švari. 

- Klausau, milorde, - linktelėjęs tarė vaikinukas. - Tuoj bus, milorde. 

Tas „tuoj“ užtruko ilgiau, nei Teonui būtų patikę. Nė vienas iš didžių- 
jų katilų nebuvo švarus, tad, prieš pripilant vandens, virėjo parankiniui 
teko jį iššveisti. Paskui, regis, visą amžinybę teko laukti, kol vanduo iš 
tiesų užvirė, o pripilti šešis medinius kubilus, rodės, užtruko dar dukart 
ilgiau. Visą tą laiką Abelio moterys laukė pasikėlusios gobtuvus ir po jais 
slėpdamos veidus. Jos viską daro ne taip. Tikros tarnaitės nuolat trauk- 
davo per dantį virėjų parankinius, flirtuodavo su virėjais ir gerindavosi, 
kad gautų paragauti lašelį to arba kąsnelį ano. Suprantama, Rovana ir jos 
susimokėlės seserys nenorėjo atkreipti į save dėmesio, bet, tarnaitėms 
taip niūriai tylint, sargybiniai netrukus ėmė keistai į jas žvilgčioti. 

— Kur Meisė, Jeza ir kitos merginos? - vienas iš jų paklausė Teono. - 
Tos, kurios visada čia ateidavo? 

- Jos užsitraukė ledi Arijos nemalonę, - pamelavo Teonas. - Pereitą 
kartą į maudomąjį kubilą supiltas vanduo buvo per vėsus. 

Iš verdančio vandens pilnų kibirų virto garų tumulai, tirpdydami iš 
dangaus besileidžiančias snaiges. Išsirikiavę vora, jie vėl pėdino tuneliais 
aukštomis, apledėjusiomis sienomis. Ir su kiekvienu žingsniu vanduo po 
truputį laistėsi ir vėso. Tuneliai buvo gerokai užkimšti kariuomenės: šar- 
vuotų riterių vilnoniais, ant šarvų vilkimais apsiaustais, ant pečių ietis 
užsidėjusių kovų meistrų, lankais su neįtemptomis templėmis ir strėlių 
pilnomis strėlinėmis nešinų šaulių ir karo žirgus vedančių arklininkų. 
Ant Frėjų drabužių buvo prisiūti du bokštai, o Baltojo-Uosto karių krū- 
tines puošė vandenis ir trišakis. Galynėdamiesi su pūga, jie plumpino 
skirtingomis kryptimis ir prasilenkdami piktai šnairavo vieni į kitus, bet 
kalavijų iš makštų netraukė. Bent jau ne čia, ne pilies kieme. Tačiau miš- 

"ke viskas galėjo pasikeisti. 

Prie durų, vedančių į Didįjį bokštą, sargybą ėjo keliolika patyrusių 
Dredforto vyrų. 

- Dar vienos kvailos maudynės? - pamatęs garuojančio vandens pil- 
nus kibirus, paklausė seržantas. Gindamasis nuo šalčio, plaštakas jis lai- 
kė pasispaudęs po pažasčia. - Juk maudėsi vakar vakare. Ar savo lovoje 
moteris gali taip suskresti? 

Labiau, nei gali įsivaizduoti, juolab kad toje lovoje ji leidžia laiką su 
Ramsėjum, prisiminęs pirmąją naktį po vestuvių ir viską, ką juodu su 
Džeine buvo verčiami daryti, pagalvojo Teonas. 

- Tai lordo Ramsėjaus įsakymas. 

- Jei taip, tai eikite vidun, kol vanduo neatvėso, - tarė seržantas. Du 
kiti sargybiniai atidarė dvivėres duris. | 

Priemenėje buvo beveik taip pat šalta kaip ir lauke. Holė nusipurtė 
nuo batų sniegą ir nusismaukė gobtuvą. 

- Nemaniau, kad bus taip lengva. 

Jai kalbant, iš burnos vertėsi garas. 

- Viršuje, prie milordo miegamojo, irgi yra sargyba, - įspėjo ją Teo- 
nas. = Ten budi Ramsėjaus vyrai. — Vadinti jų Pavainikio parankiniais, 
bent jau čia, jis nedrįso. Juk niekada negalėjai žinoti, kas tavęs klauso- 
si. - Nuleiskite galvas ir vėl pasikelkite gobtuvus. 

- Daryk, ką jis liepia, Hole, - pasakė Rovana. - Kas nors tikrai bus 
įsiminęs tavo veidą. Tokios bėdos mums nereikia. 

Rodydamas kelią, Teonas pirmas ėmė kopti laiptais. Jau daugybę kar- 
ty jais lipau. Kai buvo jaunas vaikinas, užlėkdavo jais tekinas, o leisda- 
masis vienu šuoliu įveikdavo po tris pakopas. Kartą taip šokinėdamas 
atsitrenkė į Senąją Auklę ir parbloškė ją ant grindų. Ir tuomet taip gavo 
į kailį, kaip Vinterfele dar niekada niekas nebuvo jam įkrėtęs, bet ir ši 
bausmė atrodė švelni, palyginti su tuo, kaip žiauriai Paike jį mušdavo 
broliai. Ant šių laiptų jiedu su Robu kovėsi daugybėje didvyriškų dvi- 
kovų, kirsdami vienas kitam mediniais kalavijais. Tai buvo puikios pra- 
tybos, padėjusios suprasti, kaip nelengva prasiskinti kelią ant vingiuotų 
laiptų kaunantis su atkakliu priešininku. Seras Rodrikas sakydavo, kad 
vienas kautis gebantis vyras, stovėdamas ant laiptų keliomis pakopomis 
aukščiau už priešininkus, gali sulaikyti šimtą karių. 

Bet visa tai seniai buvo praeitis. Dabar jie visi buvo žuvę. Džoris, 
senasis seras Rodrikas, lordas Edardas, Harvinas ir Halenas, Keinas, 
Desmondas ir Storasis Tomas, apie riterystę svajojęs Eilinas ir Mikenas, 
nukaldinęs jam pirmą tikrą kalaviją. Ir, žinoma, Senoji Auklė. 

Ir Robas. Robas, Teonui buvęs tikresnis brolis už bet kurį iš Beilo- 
no Greidžojaus sėklos gimusį sūnų. Nužudytas per Kruvinąsias vestuves, 
paskerstas Frėjų. Turėjau būti ten kartu su juo. O kur buvau? Privalėjau 
mirti drauge su juo. 

Teonas taip staiga stabtelėjo, jog Karklė vos neatsitrenkė jam į nuga- 
rą. Jis pamatė Ramsėjaus miegamojo duris. Prie jų sargybą ėjo du Pavai- 
nikio patikėtiniai - Rūstusis Eilinas ir Niurna. 

Matyt, senieji dievai mums palankūs. Lordas Ramsėjus vis sakydavo, 
kad Niurnai trūksta liežuvio, o Rūsčiajam Eilinui - košės galvoje. Vie- 
nas buvo žiaurus, kitas — šiaip šlykštus, bet abu didžiąją savo gyvenimo 
dalį buvo praleidę tarnaudami Dredforte. Ir darydavo tai, kas jiems bū- 
davo liepta. 

- Atnešiau ledi Arijai karšto vandens, - pasakė jiems Teonas. 

— Geriau pats nusipraustum, Smirdžiau, - nusišaipė Rūstusis Eili- 
nas. - Dvoki kaip arklio myžalas. 

Niurna pritariamai suniurnėjo. O gal jam iš lūpų išsprūdęs garsas 
turėjo atstoti juoką? Tačiau miegamojo duris Eilinas atrakino ir Teonas 
mostelėjo moterims eiti į vidų. 

Šiame kambaryje rytas niekuomet neišaušdavo. Visur driekėsi še- 
šėliai. Židinyje užkurta ugnis geso, degdama traškėjo paskutinė įmesta 
malka, o ant naktinio stalelio prie tuščios lovos sujauktu patalu blėsčio- 
dama dar švietė žvakė. Merginos čia nėra, dingtelėjo Teonui. Matyt, iš 
nevilties bus iššokusi pro langą. Bet, ginantis nuo pūgos, langinės buvo 
užvertos, aplipusios vėjo nešamu sniegu ir užšalusios. 

- Kur ji? - paklausė Holė. Jos seserys iš kibirų išpylė karštą vandenį 
į didelį, medinį, apvalų kubilą. Frenija užšovė miegamojo durų skląstį ir 
nugara įjas atsirėmė. - Kur ji? - pakartojo Holė. 

Lauke kažkas papūtė ragą. Ne, tai trimitas. Jis šaukia Frėjus burtis ir 
ruoštis į mūšį. Teonas pajuto niežtint nukirstus pirštus. 

Ir tada ją pamatė. Mergina susigūžusi tūnojo tamsiausioje miegamo- 
jo kertėje, ant grindų, palindusi po krūva vilkų kailių ir susirietusi į ka- 
muoliuką. Jei nebūtų tirtėjusi, Teonas tikriausiai nė nebūtų jos pamatęs. 
Mėgindama pasislėpti, Džeinė buvo užsitraukusi ant galvos vilkenas. 
Nuo ko ji slepiasi? Nuo mūsų? O gal tikėjosi, kad grįš jos lordas vyras? 
Vien nuo minties, kad į miegamąjį galėtų įžengti Ramsėjus, Teonas no- 
rėjo klykti iš siaubo. 

- Miledi... - Vadinti jos Arija jis niekaip neprisivertė, o vadinti Džei- 
ne nedrįso. - Slėptis nėra reikalo. Mes - tavo draugai. 

Kailių krūva sujudėjo. Iš po jų pasirodė akis, tviskanti nuo ašarų. Ji 
tamsi, per tamsi... Ruda akis. 

- Čia tu, Teonai? 

- Ledi Arija... - Rovana žingtelėjo prie merginos. - Turi eiti sa mu- 
mis, ir kuo greičiau. Atėjome nuvesti tavęs pas tavo brolį. 

— Pas brolį? - Iš po vilkenų pasirodė merginos veidas. - Aš... aš netu- 
riu brolių. 

Ji pamiršo, kas ji tokia. Pamiršo savo vardą. 

— Na taip, - paskubomis pritarė Teonas, - bet kadaise turėjai. Tris 
brolius. Robą, Braną ir Rikoną. 

- Jie negyvi. Jau neturiu brolių... 

- Bet turi įbrolį, - priminė jai Rovana. - Dabar jį vadina lordu Varnu. 

— Kalbi apie Joną Snou? 

— Mes tave pas jį nuvesime, jei tik tuoj pat eisi sa mumis. 

Džeinė vėl įsikirto vilkenų ir pakėlė jas sau prie smakro. 

— Ne. Tai kažkokia gudrybė. Tai jis, tai mano... mano lordas, mano 
mielasis lordas, tai jis čia jus atsiuntė, matyt, norėdamas patikrinti... įsi- 
tikinti, kad jį myliu. Myliu, myliu, myliu jį labiau už gyvenimą. - Mer- 
ginos skruostu nusirito ašara. - Taip jam ir pasakykite, pasakykite... 
Darysiu, ką jis nori... ką tik nori... su juo arba... arba su šunimi, arba... 
maldauju... tik tegul nenukerta man pėdų, aš nemėginsiu bėgti, niekada, 
pagimdysiu jam sūnų, prisiekiu, prisiekiu... 

Rovana tyliai švilptelėjo. 

— Dievai tą vyrą prakeikė... 

— Aš gera mergaitė, - kūkčiodama pridūrė Džeinė. - Paruošta san- 
tuokai. 

Karklė susiraukė. 

— Kas nors užčiaupkite jai burną, kad nežliumbtų. Tas sargybinis ne- 
bylys, bet ne kurčias. Jie išgirs verkšlenimą. 

- Pakelk ją, perbėgėli. - Holė rankoje laikė peilį. - Pastatyk ją ant 
kojų, o jei ne, pati tai padarysiu. Turime sprukti. Tad prikelk tą kekšytę ir 
kaip nors įkvėpk drąsos. 

- Ojeiji ims klykti? - paklausė Rovana. 

Tada mes visi mirsime, pagalvojo Teonas. Sakiau joms, kad tai - be- 
protybė, bet nė viena manęs neklausė. Abelis įstūmė juos į pražūtį. Visi 
dainiai būdavo gerokai kuoktelėję. Dainose didvyris visuomet išgelbė- 
davo pabaisos pilyje kalinamą mergelę, bet gyvenimas toli gražu nebuvo 
daina, kaip ir Džeinė nebuvo Arija Stark. Jos akys ne tokios spalvos. Be 
to, ir didvyrių čia nėra, tik kekšės. Tačiau Teonas vis tiek priklaupė šalia 
merginos, nutraukė vilkenas ir palietė jai skruostą. 

- Pažįsti mane. Aš Teonas, juk prisimeni, ar ne? Ir aš tave pažįstu. 
Žinau tavo vardą. 

— Mano vardą? - Ji papurtė galvą. - Mano vardas... Tai... 

Jis prispaudė pirštą merginai prie lūpų. * 

- Apie tai pasikalbėsime vėliau. Dabar geriau tylėk. Eime su mumis. 
Su manimi. Išvesime tave iš čia. Kuo toliau nuo jo. 

Ji išpūtė akis. 

- Prašau, - sušnabždėjo, - ak, maldauju... 

Teonas paėmė merginą už parankės. Padėdamas jai stotis pajuto 
dilgsint nukirstų pirštų biges. Vilkų kailiai nuslydę nukrito ant grindų. 

Pasirodė, kad po tais kailiais ji lindėjo nuoga, o ant nubalusių mažų jos 
krūtų buvo matyti dantų žymės. Teonas išgirdo vieną iš moterų tyliai 
aiktelint. Rovana įbruko jam drabužių ryšulį. 

— Tegul apsivelka. Lauke šalta. 

Išsirengusi iki apatinių, Voverė knisosi po raižiniais puoštą kedro 
skrynią, ieškodama šiltešnių apdarų. Pagaliau išsirinko vieną iš šiltų lor- 
do Ramsėjaus liemenių ir gerokai nudėvėtas kelnes, kurių klešnės plakė- 
si jai aplink kojas nelyginant audros blaškomo laivo burės. 

Rovanos padedamas, Teonas šiaip taip apvilko Džeinę Pul Voverės 
drabužiais. Jei dievai bus geri, o sargybiniai akli, gal ji ir prasmuks. 

— Dabar išeisime iš kambario ir nulipsime laiptais, - paaiškino jis 
merginai. - Nuleisk galvą ir pasikelk gobtuvą. Sek paskui Holę. Nebėk, 
neverk, nieko nekalbėk ir niekam nežiūrėk į akis. 

- Būk su manimi, - paprašė Džeinė. - Nepalik manęs. 

- Visada būsiu netoliese, - pažadėjo Teonas, o Voverė vikriai išsitiesė 
ledi Arijos lovoje ir užsitraukė antklodę. 

Frenija atidarė kambario duris. 

- Gerai ją nuprausei, Smirdžiau? - jiems išėjus paklausė Rūstusis Ei- 
linas. 

Niurna čiuptelėjo praeinančiai Karklei už krūties. Jiems pasisekė, 
kad sargybinis pasirinko būtent ją. Mat, jei būtų palietęs Džeinę, ji ti- 
kriausiai būtų suspigusi. Tada rankovėje slepiamu peiliu Holė tikriausiai 
būtų perrėžusi sargybiniui gerklę. O Karklė tik išsivadavo iš jo rankų ir 
praėjo pro šalį. 

Ir nepamatė. Pravedėme merginą jiems pro pat nosis! 

Tačiau pasiekus laiptus baimė grįžo. Kas būtų, jei jie sutiktų Kailialu- 
pį, Deimoną Pašok Man arba Voltoną Geležinę Koją? Arba patį Ramsė- 
jų? Sergėkite mane, dievai, tik ne Ramsėjų, jau geriau sutikti bet ką kitą, 
tik ne jį. Ir kas iš to, kad jie slapta išvedė merginą iš miegamojo? Jie vis 
tiek liko pilyje, kurios visi vartai buvo uždaryti ir užsklęsti, o ant dantytų 
tvirtovės sienų knibždėte knibždėjo sargybinių. Greičiausiai juos sulai- 
kys prie bokšto budinti sargyba. Susidūrus su šešiais šarvinius marški- 
nius vilkinčiais ir kalavijais bei ietimis ginkluotais vyrais, iš Holės peilio 
nebus jokios naudos. 

Bet lauke budėję sargybiniai spietėsi prie durų ir stovėjo atsukę nu- 
garas lediniam vėjui ir jo nešamam sniegui. Net seržantas vos teikėsi at- 
sainiai į juos žvilgtelėti. Staiga Teonui pagailo ir seržanto, ir jo vyrų. Su- 
žinojęs, kad dingo jo žmona, Ramsėjus nudirs jiems odą, o kaip nubaus 
Niurną ir Rūstųjį Eiliną, sunku buvo net įsivaizduoti. 

Nenuėjusi nuo lauko durų nė dešimt jardų, Rovana numetė tuščią 
kibirą, o jos pavyzdžiu pasekė ir seserys. Didžiojo bokšto nebebuvo 

matyti, jis liko dunksoti moterims už nugarų. Kiemas atrodė kaip bal- 
tas tyrlaukis, kuriame sklido daugybė prislopintų garsų, keistai aidinčių 
siaučiant pūgai. Suledėję tranšėjų sienų kraštai siekė jiems iki kelių, pas- 
kui iki juosmens, o galiausiai - virš galvų. Jie atsidūrė pačioje Vinterfelo 
širdyje, juos iš visų pusių supo pilis, bet... jos nebuvo matyti nė ženklo. 
Bėgliai lengvai galėjo pasiklysti šioje Amžinos Žiemos šalyje, plytinčioje 
per tūkstančius lygų nuo Sienos. 

— Šalta, - suinkštė Džeinė Pul, eidama šalia Teono ir klupinėdama. 

Netrukus bus dar šalčiau. Anapus pilies sienų iššiepusi ledinius dan- 
tis jų laukė žiema. Jei tik pavyks taip toli nusigauti. 

— Ten, - jiems pasiekus tunelių sankirtą, parodė kelią Teonas. 

— Frenija, Hole, eikite su jais, - liepė Rovana. - Aš su Abeliu jus pasi- 
vysime. Nelaukite mūsų. 

“Taip tarusi, ji apsisuko ir nuklampojo per sniegą link Didžiojo bokš- 
to. Karklė ir Mirta vėjo plaikstomais apsiaustais nuskubėjo jai iš paskos. 

Kuo toliau, tuo gražiau, pagalvojo Teonas Greidžojus. Su šešiomis 
Abelio moterimis pabėgti, rodės, vargu ar pavyks; bet su dviem tai buvo 
tiesiog neįmanoma. Ir vis dėlto jie per toli nuėjo, kad galėtų grąžinti mer- 
giną į jos miegamąjį ir apsimesti, jog nieko neįvyko. Tad, užuot grįžęs, 
jis paėmė Džeinę už parankės ir sniego tranšėja nuvedė prie Tvirtovės 
Sienos vartų. Iš tiesų tai net ne vartai, priminė sau jis. Net jei sargybiniai 
mus praleis, pro išorinę tvirtovės sieną vis tiek neprasigausime. Ankstes- 
nėmis naktimis sargyba Teoną praleisdavo, bet jis visuomet eidavo vie- 
nas. Lydimam trijų tarnaičių taip lengvai praeiti tikriausiai nepavyks, o 
jei sargybiniai dar nusmauks Džeinės gobtuvą ir atpažins jaunąją lordo 
Ramsėjaus žmoną... 

Sniego tranšėja darė staigų posūkį kairėn. Ir štai jiems prieš akis, už 
krentančių snaigių skraistės pasirodė Žžiojintys Tvirtovės Sienos vartai, 
prie kurių iš abiejų pusių stovėjo po sargybinį. Apsitūloję vilnoniais dra- 
bužiais, kailiais ir kietinta oda, jiedu atrodė stambūs kaip lokiai. Ranko- 
se sargybiniai laikė po aštuonių pėdų ilgio ietį. 

— Kas eina?! - šūktelėjo vienas iš jų. Iš balso Teonas sargybinio nepa- 
žino, o jo veidą beveik slėpė šilta skara, kuria buvo apsimuturiavęs galvą. 
Buvo matyti tik jo akys. - Smirdžiau, čia tu? 

Aš, norėjo patvirtinti jis. Bet... nė nepajuto, kaip išgirdo save sakant: 

- Esu Teonas Greidžojus. Aš... atvedžiau jums moterų. 

- Jūs, vargšeliai, tikriausiai sustirote į ožio ragą, - prabilo Holė. - 
Nagi, leisk man tave sušildyti. 

Vikriai pranėrusi pro sargybinio ieties smaigalį, ji ištiesusi ranką nu- 
smaukė jam nuo veido apšalusią skarą ir įsisiurbė į lūpas. Kai jųdviejų 
lūpos susilietė, po akimirkos jos peilio ašmenys šiek tiek žemiau ausies 
pervėrė jam kaklą. Teonas matė, kaip vyras išsprogino akis. Kai Holė at- 

šlijo, jos lūpos buvo suteptos krauju, o sargybiniui smunkant ant žemės 
iš burnos taip pat lašėjo kraujas. 

Antrajam sargybiniui dar nespėjus atsitokėti ir tebesistebeilijant į 
savo porininką, Frenija sugriebė jo ieties kotą. Kelias akimirkas jiedu 
pasigrūmė, pasistumdė, bet moteris ištraukė sargybiniui ginklą iš ran- 
kų ir koto galu vikriai fr taikliai tvojo į smilkinį. Jam žingtelėjus ata- 
tupstam, Frenija apsuko ietį ir, dusliai niurnėdama, smaigaliu pervėrė 
jam vidurius. 

Džeinė Pul garsiai ir spigiai klyktelėjo. 

— Prakeikimas, prakeikimas! - pyktelėjusi sušnabždėjo Holė. - Da- 
bar mus užgrius klūpautojai, galite nė neabejoti. Bėkite! 

Teonas delnu užspaudė Džeinei burną, kita ranka apglėbė per juos- 
menį ir nusitempė merginą pro vieną mirusį, o kitą mirtimi besivaduo- 
jantį sargybinį, pro vartus ir per užšalusį apsauginį griovį. Bet juodu ti- 
kriausiai saugojo ir senieji dievai, mat pakeliamasis tiltas buvo paliktas 
nuleistas, kad Vinterfelo gynėjai galėtų greičiau nusigauti ant išorinės 
dantytos tvirtovės sienos ir vėl grįžti į pilį. Jiems už nugaros aidėjo pavo- 
jaus šūksniai, buvo girdėti bėgančiųjų tapsėjimas, o paskui kažkas, sto- 
vintis ant vidinės gynybinės sienos įtvirtinimų, papūtė trimitą. 

Ant pakeliamojo tilto Frenija sustojo ir apsisuko. 

- Jūs bėkite. O aš liksiu ir sulaikysiu klūpautojus. 

Ji stambiomis plaštakomis tebelaikė suspaudusi kruviną ietį. 

Kol pasiekė laiptų papėdę, Teonas vos laikėsi ant kojų. Jis persimetė 
merginą per petį ir ėmė kopti. Dabar Džeinė jau apskritai liovėsi prie- 
šintis, be to, ji buvo smulkutė ir daug nesvėrė, bet... laiptų pakopos buvo 
apledėjusios, nuklotos puriu sniegu ir slidžios, tad, įveikęs beveik pusę 
kelio, Teonas paslydo, suklupo ir skaudžiai susimušė kelį. Jį nudiegė toks 
skausmas, kad vos nepaleido merginos, ir akimirksnį jį sukaustė baimė, 
jog toliau eiti negalės. Bet Holė padėjo jam atsistoti ir bendromis jėgo- 
mis jie užtempė Džeinę ant dantytos gynybinės sienos. 

Gaudydamas kvapą, atsirėmęs į tvirtovės sienos dantį, Teonas išgirdo 
iš apačios, iš tos vietos, kur Frenija sniege viena kovėsi su keliais sargybi- 
niais, sklindančius riksmus. 

— Kur dėsimės dabar?! - šūktelėjo jis Holei. - Kur? Kaip paspruksime 
iš pilies? 

Įtūžis Holės veide virto siaubu. 

- Ak, kad mane kur devyni vėjai išdulkintų! Virvė... - Apimta nevil- 
ties, ji nusijuokė. - Virvė liko pas Freniją. - Ir staiga, dusliai aiktelėjusi, 
griebėsi už pilvo. Susmigusi jai į vidurius, pilve liko stirksoti arbaleto 
strėlė. Kai Holė suėmė strėlę, jos pirštai pasruvo krauju. - Klūpautojai 
ant vidinės sienos... 

Vos Holė spėjo atsidusti, antra strėlė įsmigo jai tarp krūtų. Moteris 
dar pamėgino įsikibti tvirtovės sienos danties, bet pargriuvo. Tyliai šlep- 
telėjusi, jos kūną užklojo pajudinta ir nuo sienos danties griūvant nu- 
braukta sniego šūsnis. 

Dabar riksmai sklido jiems iš kairės. Džeinė Pul stovėjo stebeilyda- 
masi į Holę ir į ją apklojusią baltą, bet vis labiau raustančią sniego ant- 
klodę. Teonas žinojo, kad ant vidinės gynybinės sienos budintis sargy- 
binis, matyt, stato į arbaleto templę naują strėlę. Jis žvilgtelėjo į dešinę, 
bet ir iš tos pusės'tekini, su kalavijais rankose prie jų skubėjo pilies gynė- 
jai. Kažkur toli, šiaurėje, jis išgirdo karo rago gausmą. Stanis... - įsikibęs 
bent šio šiaudo, pagalvojo jis. Stanis - paskutinė mūsų viltis. Jei tik spė- 
sime iki jo nusigauti... Čia, ant sienos, stūgavo vėjas, o jiedu su mergina 
buvo užspeisti. 

Vėl sudūzgė arbaleto templė. Strėlė pralėkė per pėdą nuo Teono, 
pramušė suledėjusią sniego plutą ir įsmigo į artimiausią ambrazūrą. 
Nei Abelio, nei Rovanos, nei Voverės niekur nebuvo nė ženklo. Jiedu su 
Džeine liko dviese. Jei sučiups mus gyvus, tikrai atiduos Ramsėjui. 

Teonas tvirtai apglėbė Džeinę per juosmenį ir šoko nuo sienos. 


DANEIRIS 


1) angus buvo žydras ir negailestingai giedras, be menkiausios debe- 
sies draiskanėlės. Netrukus saulės įkaitintos plytos ims kepte kepti, 
pagalvojo Dani. O kovotojai net per sandalų padus pajus smėlio skleidžia- 
mą karštį. 

Džiki nusmaukė Dani nuo pečių šilkinį drabužį, o Iri padėjo karalie- 
nei įlipti į maudymosi baseinėlį. Vandens paviršius mirguliavo apšvies- 
tas tekančios saulės spindulių - tik vienoje vietoje augantis persimono 
medis metė šešėlį. 

- Net jei būtina vėl atidaryti kautynių duobes, ar tavo malonybė 
privalo tenai dalyvauti? - trinkdama karalienei plaukus paklausė Mi- 
sandėja. 

— Pamatyti manęs ten susirinks pusė Mirino, mieloji. 

- Tavo malonybe, - tarė Misandėja, - ši maldauja, kad leistum jai 
pasakyti štai ką: pusė Mirino ten susirinks pasižiūrėti, kaip vyrai plūsta 
krauju ir miršta. 

Ji neklysta, suprato Daneiris, bet tai vis tiek nieko nepakeis. 

Netrukus Dani švariai nusiprausė. Šiek tiek sujudinusi ir švelniai 
pateliūškavusi vandenį, ji atsistojo. Vanduo žliaugė jos kojomis, lašai 
kabojo ant krūtų. Saulė kopė dangaus skliautu ir greitai turėjo pradėti 
rinktis jos žmonės. Ji mieliau būtų visą dieną mirkusi kvapniame basei- 
nėlio vandenyje, valgiusi ant sidabrinių padėklų patiektus, ledo gabalė- 
liais atšaldytus vaisius ir svajojusi apie namą raudonomis durimis, tačiau 
karalienės gyvenimas priklausė jos valdiniams ir ji negalėjo elgtis kaip 
panorėjusi. 

Džiki atnešė švelnų rankšluostį, kad galėtų atsargiai nusausinti Da- 
neiris kūną. 

- Chalise, kurio tokaro šiandien pageidausi? - pasiteiravo Iri. 

- Pasiūto iš geltono šilko. - Triušių karalienė negalėjo pasirodyti vie- 
šumoje be ilgų nulėpusių ausų. Geltonas šilkinis tokaras buvo plonas, 
vilkint jį buvo maloniai vėsu, o prie kautynių duobių tikrai bus nepake- 
liamai karšta. Įkaitęs raudonas smėlis sudegins sandalų padus tų, kuriems 
lemta mirti. - Ant tokaro dar apsigaubsiu ilgas raudonas skraistes. - Tos 
skraistės turėjo saugoti Dani burną, kad vėjas nepripustytų smėlio. Be to, 
ant raudonų skraisčių nebus matyti kraujo pursly. 

Viena šukuodama Dani plaukus, o kita dažydama jai nagus, Džiki ir 
Iri nerūpestingai aptarinėjo šiandien laukiančias kovas. Joms bečiauš- 
kant, į kambarį vėl įžengė Misandėja. 

— Tavo malonybe... Kai būsi pasiruošusi, karalius kviečia prie jo pri- 
sidėti. Be to, lydimas savo dorniečių, atėjo princas Kventinas. Šie vyrai 
prašosi išklausomi, jei tik būsi tokia maloni. 

Kažin, ar aš šiandien apskritai būsiu kam nors maloni. 

- Priimsiu juos kurią nors kitą dieną. 

Didžiosios piramidės papėdėje, prie puošnaus atviro palankino, ap- 
supto Bronzinių Žvėrių, jų laukė seras Baristanas. Seras Senelis, pagal- 
vojo Dani. Nepaisant savo amžiaus, su jos duotais šarvais jis atrodė dar 
tiesus ir gražus vyras. 

— Būčiau daug ramesnis, jei šiandien tave lydėtų sargybiniai Grynuo- 
liai, tavo malonybe, - Hizdarui žengiant pasitikti savo pusbrolio, tarė 
karalienei senasis riteris. - Pusė iš tų Bronzinių Žvėrių yra išlaisvintieji 
ir visiškai neturi patirties. 

O kita pusė iš jų - miriniečiai, kurių ištikimybe galima ir suabejoti, 
norėjo pridurti seras Baristanas, bet patylėjo. Selmis miriniečiais nepa- 
sitikėjo, - net ir Plikiais. 

- Jie ir neįgis patirties, jei niekada nesuteiksime tokios progos. 

— Po kauke gali slėptis kas tik nori, tavo malonybe. Ar žmogus.su 
apuoko kauke yra tas pats apuokas, kuris saugojo tave vakar ir užvakar? 
Iš kur galime tai žinoti? 

- Kaip Mirinas kada nors ims pasitikėti Bronziniais Žvėrimis, jei aš 
jais nepasitikėsiu? Po tomis kaukėmis veidus slepia geri ir narsūs vyrai. 
Patikiu jiems savo gyvybę. - Dani jam nusišypsojo. - Tu per daug visko 
bijai, sere. Juk nuolat būsi šalia, tad kokios dar apsaugos man galėtų 
prireikti? 

- Aš esu tik vienas pagyvenęs vyras, tavo malonybe. 

- Su manimi bus ir Stipruolis Belvasas. 

- Jei taip sakai... - Ir seras Baristanas tyliai pridūrė: - Tavo malony- 
be... Kaip ir liepei, paleidome tą moterį, vardu Merė. Prieš iškeliaudama, 
ji paprašė leisti jai su tavimi pasikalbėti. Aš su ja susitikau. Ji tvirtina, 
girdi, Princas Driskius su Vėjo Nugairintaisiais nuo pat pradžių ketino 
pereiti į tavo pusę. Dar ji sako, kad jis atsiuntė ją čia slapta su tavimi 
derėtis, bet dorniečiai demaskavo ir išdavė jos būrį anksčiau, nei ji spėjo 
kreiptis į tavo malonybę. 

Išdavystė po išdavystės, nusivylusi pagalvojo karalienė. Ar joms nieka- 
da nebus galo? 

- Ar bent kiek tiki tuo, ką ji šneka, sere? 

— Nė per nago juodymą, tavo malonybe, bet tai - jos žodžiai. 

— Ar prireikus jie pereis į mūsų pusę? 

- Ji tikina, kad pereis. Bet ne veltui. 

- Sumokėk tiek, kiek prašys. 

Mirinui reikėjo kalavijų plieno, o ne aukso. 

- Princui Driskiui vien monetų nepakaks, tavo malonybe. Merė 
sako, kad jis nori gauti Pentosą. 

- Pentosą? - Daneiris susimąsčiusi prisimerkė. - Kaip galiu atiduoti 
jam Pentosą? Pentosas - kitame pasaulio krašte. 

— Ta moteris, Merė, leido suprasti, kad jis mielai palauks. Kol žygiuo- 
sime į Vesterosą. 

O jei niekada nežygiuosiu į Vesterosą? 

— Pentosas priklauso pentosiečiams. Be to, Pentose dabar yra magis- 
tras Ilyrijus. Tai jis susitarė dėl mano santuokos su chalu Drogu, jis davė 
man drakonų kiaušinius. Jis atsiuntė man tave, Belvasą ir Grolėjų. Esu 
jam už daug ką skolinga. Ir už šiuos gerus darbus tikrai neatsilyginsiu 
jam atiduodama jo miestą kažkokiam samdomam kalavijuočiui. Ne. 

Seras Baristanas linktelėjo. 

- Tavo malonybė išmintinga. 

- Ar kada nors esi mačiusi tokią sėkmingą dieną, mano meile? - pa- 
klausė Hizdaras Zo Lorakas, kai karalienė atėjo. Jis padėjo Dani įlipti į 
palankiną, kuriame vienas greta kito buvo pastatyti du sostai. 

- Tau ji gal ir sėkminga. Bet tiems, kuriems dar saulei nenusileidus 
teks mirti, toli gražu ne. 

- Mums visiems kada nors teks mirti, - tarė Hizdaras, - tik ne visi 
mirsime šlovingai, ausyse skambant miestiečių susižavėjimo šūks- 
niams. - Kilstelėjęs ranką, jis davė ženklą prie durų sargybą einantiems 
kareiviams. - Atidarykite. 

Priešais jos piramidę plytinti aikštė buvo grįsta įvairių spalvų ply- 
tomis ir nuo jų jau kilo ribuliuojančios karščio bangos. Visur buvo mi- 
nios žmonių. Vieni keliavo dengtais arba atvirais neštuvais, kiti jojo ant 
asilų, o dauguma kulniavo pėsti. Devyni iš dešimties plačia, plytomis 
grįsta gatve traukė į vakarinę miesto pusę, prie Daznako kautynių duo- 
bės. Pamatę iš piramidės išnešamą palankiną, arčiausiai ėję miestiečiai 
džiaugsmingai jį pasveikino ir šūksnių banga nusirito per visą aikštę. 
Kaip keista, pagalvojo karalienė. Jie sveikina mane toje pačioje aikštėje, 
kur ne taip seniai liepiau ant mietų pamauti šimtą šešiasdešimt tris di- 
džiuosius šeimininkus. 

Kad minia gatvėse prasiskirtų ir užleistų kelią karališkai procesijai, 
jos priešakyje buvo nešamas ir mušamas didelis būgnas. Po kiekvieno 
dunkstelėjimo plikagalvis šauklys, vilkintis šarvinius marškinius, suner- 
tus iš nublizgintų varinių diskų, garsiai šūkavo žmonėms, kad trauktų- 
si. BUM. „Jie artėja!“ BUM. „Iš kelio!“ BUM. „Karalienė!“ BUM. „Ka- 
ralius!“ BUM. Paskui būgną, išsirikiavę gretomis po keturis, žygiavo 
Bronziniai Žvėrys. Vieni buvo ginkluoti kuokomis, kiti - lazdomis; visi 
jie juosėjo klostuotus sijonus, avėjo odinius sandalus ir vilkėjo apsiaus- 
tus, sudurstytus iš įvairiaspalvių keturkampių audeklo atraižų ir gražiai 

derančius su spalvotomis Mirino plytomis. Saulėje tviskėjo jų kaukės: 
šernai ir buliai, vanagai ir garniai, liūtai, tigrai ir lokiai, gyvatės dvišakais 
liežuviais ir siaubingi basiliskai. 

Paskui Bronzinius Žvėris ėjo Stipruolis Belvasas, kuris vilkėjo me- 
talinėmis smeigėmis puoštą liemenę ir kurio rudas randuotas pilvas 
dribsėjo su kiekvienu žingsniu. Už neštuvų rikiavosi Iri ir Džiki, Agas ir 
Racharas, - visi raiti, - taip pat Reznakas, įsitaisęs puošniai drožinėtuo- 
se atviruose neštuvuose su uždanga nuo saulės. Seras Baristanas Selmis 
jojo šalia Dani ir jo šarvai spindėjo saulėje. Jis vilkėjo ilgą apsiaustą nuo 
pečių laisvai krentančiomis klostėmis, išblukintą saulės ir baltą kaip per- 
džiūvęs kaulas. Kairėje rankoje jis laikė didelį baltą skydą. Šiek tiek atsi- 
likę jojo Dorno princas Kventinas Martelis ir du jo bendražygiai. 

Ilga, plytomis grįsta gatve kolona judėjo lėtai. BUM. „Jie artėja!“ 
BUM. „Mūsų karalius. Mūsų karalienė.“ BUM. „Iš kelio!“ 

Dani girdėjo, kaip tarnaitės jai už nugaros ginčijasi ir svarsto, kas 
šiandien laimės paskutinę ir svarbiausią kovą. Džiki pirmenybę teikė 
stuomeningajam Gogorui, panašesniam ne į žmogų, o į bulių ir net įsi- 
vėrusiam į nosį bronzinį žiedą. O Iri primygtinai tvirtino, kad Belakvo 
Kaulų Laužytojo brūklys milžiną pražudys. Mano tarnaitės - dotrakės, 
priminė sau karalienė. Mirtis - kiekvieno chalasaro palydovė. Tą dieną, 
kai ji ištekėjo už chalo Drogo, per vestuvių puotą ore tvyksčiodami nuo- 
lat skriejo arachai, o vieniems vyrams mirštant kiti gėrė ir mylėjosi. Ar- 
klių lordų pasaulyje gyvenimą nuo mirties teskyrė vienas žingsnis, be 
to, jie tikėjo, kad praliejus kraują santuoka bus palaiminta. Dabartinė 
Daneiris santuoka netrukus turėjo būti užlieta krauju. Tik... ar dėl to ji 
bus palaiminta? 

BUM, BUM, BUM, BUM, BUM, BUM, - sklido greičiau, be to, piktai 
ir nekantriai imto mušti būgno dundesys. Kolonai staiga sustojus tarp 
rožinės ir baltos Palų bei žalios ir juodos Nakvanų piramidės, seras Ba- 
ristanas išsitraukė kalaviją. 

Dani kreipėsi į senąjį riterį. 

„- Kodėl sustojome? 

Hizdaras pakilo iš sosto. 

- Kelias užtvertas. 

Jiems prieš akis, skersai gatvės, gulėjo apverstas palankinas. Vienas iš 
jį nešusių vyrų, pakirstas karščio, buvo susmukęs ant grindinio. 

- Padėkite jam, - įsakė Dani. - Išneškite iš gatvės, kol minia jo ne- 
sutrypė, ir duokite maisto bei vandens. Šis žmogus atrodo taip, tarsi dvi 
savaites nieko burnoje neturėjęs. 

Seras Baristanas nerimaudamas pažvelgė į kairę ir į dešinę. Terasose 
buvo matyti veidai giskarų, šaltai ir nedraugiškai žvelgiančių į žemai be- 
sidriekiančią gatvę. 

— Tavo malonybe, man šis stabtelėjimas nepatinka. Tai gali būti spąs- 
tai. Harpijos Sūnūs... 

— „sutramdyti, - pareiškė Hizdaras Zo Lorakas. - Kodėl jie turėtų 
skriausti karalienę, kuri pasirinko savo vyru mane ir už manęs ištekėjo? 
Geriau padėkite tam vyrui, kaip mano mieloji karalienė liepė. 

Jis paėmė Dani už rankos ir nusišypsojo. 

Bronziniai Žvėrys šoko vykdyti įsakymo. Dani žiūrėjo, kaip jie tvarko 
šį reikalą. 

- Prieš man užimant miestą, šie nešikai buvo vergai. Aš juos išlaisvi- 
nau. Bet palankinas dėl to nepalengvėjo. 

- Tai tiesa, - tarė Hizdaras, - tačiau už tai, kad jį neša, šiems vyrams 
dabar mokamas atlygis. Prieš tau įkeliant koją į miestą, ant grindinio 
parkritusiam vyrui už nugaros būtų stovėjęs prižiūrėtojas ir bizūno kir- 
čiais čaižęs nugarą. O dabar jis ne tik nebuvo nuplaktas, bet ir sulaukė 
pagalbos. 

Ir tikrai: vienas iš Bronzinių Žvėrių šerno kauke pasiūlė palankino 
nešikui odmaišį vandens. 

- Rodos, turėčiau džiaugtis ir mažomis pergalėmis, - pasakė kara- 
lienė. 

— Žingsnis po žingsnio ir netrukus galėsime pasileisti tekini. Drauge 
sukursime naują Miriną. - Gatvėje atsiradusi kliūtis pagaliau buvo paša- 
linta. - Keliausime toliau? 

Ką dar ji galėjo padaryti, jei ne pritariamai linktelėti? Žingsnis po 
žingsnio, tik... kur aš einu? 

Prie Daznako kautynių duobės vartų dunksojo bronzinės dviejų mir- 
tinoje dvikovoje susirėmusių karių statulos. Vienas iš jų buvo ginkluotas 
kalaviju, kitas - kirviu; skulptorius pavaizdavo šiuos vyrus žudančius 
vienas kitą, o jų ginklai ir kūnai buvo taip susipynę, kad atrodė tarsi virš 
galvos iškilusi arka. 

Žudymo menas, pagalvojo Dani. 

Stovėdama savo terasoje, kautynių duobes ji buvo mačiusi daugybę 
kartų. Mažesnės iš jų Mirino veidą buvo išmarginusios nelyginant rau- 
pų palikti randai, o didesnės atrodė kaip kraujuojančios, - raudonos ir 
dar skaudamos, - žaizdos. Bet šiai duobei neprilygo jokia kita. Stipruolis 
Belvasas ir seras Baristanas užėmė savo vietas prie abiejų neštuvų šonų, 
o tada karalienė su savo karaliumi buvo pernešti pro vartus atstojančių 
bronzinių statulų tarpą ir atsidūrė ant krašto didžiulės, iš plytų sumū- 
rytos įdubos, kurią tarsi žiedai juosė pakopomis besileidžiančios ir vis 
kitokios spalvos suolų eilės. 

Pro juodų, violetinių, mėlynų, žalių, baltų, geltonų ir oranžinių suolų 
eiles Hizdaras Zo Lorakas nusivedė karalienę į ložę, kurios plytos buvo 
skaisčiai raudonos kaip ir smėlis įdubos dugne. Aplink juos susibūrę 

prekeiviai pardavinėjo šunienos dešreles, ant laužo keptus svogūnus, ant 
lazdelių pamautus dar negimusius šuniukus, bet Dani šių skanumynų 
nereikėjo. Hizdaras į jų maisto dėžę buvo įstatęs kelis siaurakaklius ąs0- 
čius atvėsinto vyno ir gėlo vandens, taip pat prikrovęs figų, datulių, me- 
lionų ir granatų, karijų riešutų bei pipirų ir įdėjęs didelį dubenį medumi 
aplietų skėrių. Šūktelėjęs: „Skėriai!“ - Stipruolis Belvasas pasičiupo du- 
benį ir ėmė saujomis semti ir čiaumoti vabzdžius. 

- Skėriai labai skanūs, - pagyrė šį valgį Hizdaras. - Turėtum jų bent 
paragauti, mano meile. Prieš apliejant medumi, skėriai buvo apvolioti 
prieskoniuose, tad yra ne tik saldūs, bet ir aštrūs. 

— Dabar aišku, kodėl Belvasą taip pila prakaitas, - atsakė Dani. — 
Man, ko gero, pakaks figų ir datulių. 

Priešais karališkąją porą, ant kito duobės krašto, sėdėjo Malonybės, 
pasipuošusios duksliais, gražiai krentančiais, įvairiaspalviais apdarais ir 
susibūrusios aplink liesą ir griežtą Galazą Galarę, kuri vienintelė iš jų 
vilkėjo žalius drabužius. Ant geltonų ir oranžinių suolų buvo įsitaisę di- 
dieji Mirino šeimininkai. Moterų veidus dengė šydai, o vyrai plaukus 
buvo susišukavę ir susitepę laku taip, kad šie atrodė kaip ragai, plaštakos 
ir smaigai. Hizdaro giminaičiai, priklausantys senajai Lorakų giminės 
atšakai, rodės, labiausiai mėgo violetinius, tamsiai mėlynus ir alyvų spal- 
vos tokarus, o Palai vilkėjo išmargintus rausvais ir baltais dryžiais. Visi 
Junkajaus pasiuntiniai buvo apsirengę geltonais tokarais ir užėmę savo 
vietas ložėje, esančioje šalia karaliaus ložės, be to, kiekvienas iš jų atsi- 
vedė savo vergus ir tarnus. Ne tokie kilmingi miriniečiai grūdosi aukš- 
tesnėse suolų eilėse, šiek tiek toliau nuo būsimų skerdynių vietos. Pačius 
viršutinius ir nuo smėliu išpiltos kautynių aikštės labiausiai nutolusius 
juodus ir violetinius suolus buvo užėmę išlaisvintieji ir kiti prasčiokai. 
Daneiris matė, kad ten buvo nurodyta likti ir samdomiems kalavijuo- 
čiams ir kad jų kapitonai sėdi tarp eilinių kareivių. Ji atkreipė dėmesį 
į vėjo nugairintą Rudojo Beno veidą, į ryškiai raudonas Kruvinosios 
Barzdos žandenas ir ilgas jo kasas. 

Jos lordas vyras atsistojo ir pakėlė rankas. 

- Didieji šeimininkai! Šiandien manoji karalienė atėjo čia norėdama 
parodyti, kad myli jus, savo valdinius. Per jos malonę ir jai leidus, grąži- 
nu jums teisę gėrėtis žudymo menu. Miriniečiai! Tegul karalienė Danei- 
ris išgirsta, kaip ją mylite! 

Iš pradžių garsus padėkos šūksnis išsiveržė iš dešimties tūkstančių 
burnų, paskui — iš dvidešimties tūkstančių, o galiausiai - iš visų. Bet 
žmonės neskandavo jos vardo, kurį tik retas kuris gebėjo ištarti. Jie šau- 
kė: „Motin!“ Senąja, jau nevartojama Giso kalba motina buvo vadina- 
ma „Mhysa“. Žmonės trypė kojomis, delnais plekšnojosi pilvus ir šaukė: 

„Mhysa, Mhysa, Mhysa!“ — tol, kol, regis, visa duobė ėmė drebėti. Dani 
mėgavosi šio žodžio skambesiu. Nesu jūsų motina, atsakydama galėjo 
sušukti ji Žmonėms, aš - jūsų vergų motina, aš motina kiekvieno jaunuo- 
lio, jums kemšant medumi aplietus skėrius mirusio ant šio smėlio! Kara- 
lienei už nugaros sėdėjęs Reznakas pasilenkė ir jai į ausį šnipštelėjo: 

- Didingoji, tik pakldusyk, kaip jie tave myli! 

Ne, suprato ji, tie žmonės tik dievina žudymo meną. Kai sveikinimo 
šūksniai ėmė slūgti, karalienė leido sau atsisėsti. Jų ložė buvo pavėsyje, 
bet Daneiris galva tvinkčiojo iš skausmo. 

- Džiki, - paprašė ji tarnaitės, - būk gera, atnešk šviežio vandens. 
Man visai burna išdžiūvo. 

- Krazui šiandien bus suteikta garbė nužudyti pirmam, - pasakė jai 
Hizdaras. - Geresnio kovotojo už jį dar niekada nebuvo. 

- Stipruolis Belvasas buvo geresnis, - paprieštaravo Stipruolis Bel- 
vasas. 

Krazas buvo mirinietis ir prasčiokas: augalotas vyras šiurkščiais, rau- 
donais ir juodais plaukais, nuo viršugalvio besileidžiančiais žemyn ir ap- 
kritusiais pečius. Su juo į dvikovą stojo ietininkas tamsia kaip juodmedis 
oda iš Vasaros salų ir, energingai darbuodamasis savo ginklu, iš pradžių 
jis Krazo neprisileido, bet kai šiam, ginkluotam trumpu kalaviju, pavyko 
prašokti pro ieties smaigalį ir priartėti, beliko skerdynės. Nužudęs prie- 
šininką, Krazas išpjovė juodaodžio vyro širdį, kruviną ir varvančią iškė- 
lėją virš galvos, o tada jos atsikando. 

- Krazas tiki, kad suvalgytos narsių vyrų širdys suteikia jam jėgų, - 
tarė Hizdaras. 

Džiki kažką pritariamai burbtelėjo. Kartą Dani suvalgė eržilo širdį, 
norėdama sustiprinti savo dar negimusį sūnų, bet... tai neišgelbėjo Reigo 
nuo magės, kuri nužudė jį motinos įsčiose. Patirsi tris išdavystes. Pirmoji 
išdavikė buvo ji, antrasis išdavikas - Džora, o trečiasis - Rudasis Benas 
Plumas. Ar išdavystės Daneiris gyvenime jau baigėsi? 

— Ak, - patenkintas pridūrė Hizdaras. - Dabar - Taškuoto Katino eilė. 
Tik pažiūrėk, kaip jis juda, karaliene. Įsikūnijęs dvikojo grakštumas... 

Priešas, kurį Hizdaras rado įsikūnijusiam grakštumui, buvo aukštas 
kaip Gogoras ir stambus kaip Belvasas, bet lėtas. Jiedu kovėsi stovėdami 
vos per šešias pėdas nuo Dani ložės ir staiga Taškuotas Katinas perrėžė 
jam pakinklių sausgysles. Priešininkui suklupus, Katinas įsispyrė jam į 
nugarą ir, viena ranka atlošęs galvą, perrėžė gerklę nuo ausies iki ausies. 
Raudonas smėlis sugėrė jo kraują, o vėjas nupūtė paskutinius ištartus 
žodžius. Iš minios sklido pritarimo klyksmai. 

- Prasta kova, gera mirtis, - įvertino Stipruolis Belvasas. - Stipruo- 
liui Belvasui nepatinka, kai jie klykia. 

Jis sušlamštė visą dubenį medumi aplietų skėrių. Tada garsiai atsirū- 
go ir godžiai užgėrė vaišes vynu. 

Blyškiaveidžiai kvartiečiai, juodaodžiai žmonės iš Vasaros salų, do- 
trakiai bronzine kūno oda, mėlynbarzdžiai tirošiai, avių tautos žmonės, 
džogonajiečiai, paniurę bravosiečiai, margaodžiai neūžaugos iš drėgnų- 
jų Sotorijaus miškų - visi jie iš tolimiausių pasaulio kampelių atkeliavo į 
Daznako duobę numirti. 

— Rodos, iš jo tikrai išaugs puikus kovotojas, mieloji, - pasakė Hizda- 
ras apie lysietį jaunuolį ilgais, šviesiais, vėjo draikomais plaukais, bet... jo 
priešininkas pastvėręs suspaudė gerą kuokštą tų plaukų, trūktelėjęs vai- 
kiną pargriovė ir perrėžė jam pilvą. Mirdamas jis atrodė dar jaunesnis 
nei prieš kelias akimirkas su kalaviju rankose. 

- Berniukas, - tarstelėjo Dani, - jis buvo tik berniukas... 

- Šešiolikmetis, - paprieštaravo Hizdaras. - Suaugęs vyras, laisva va- 
lia pasirinkęs dėl aukso ir šlovės rizikuoti gyvybe. Mano švelniajai kara- 
lienei išleidus išmintingą įsakymą, šiandien Daznako kautynių duobėje 
vaikai nežūva. | 

Dar viena nedidelė pergalė. Gal ir negaliu padaryti, kad mano žmonės 
būtų geri, guodėsi ji, tačiau bent jau pamėginsiu padėti jiems tapti ne to- 
kiems blogiems. Daneiris būtų uždraudusi ir moterų kovas, bet Barsena 
Juodaplaukė ėmė purkštauti turinti tokią pat teisę rizikuoti savo gyvy- 
be, kaip ir bet kuris vyras. Karalienė taip pat norėjo uždrausti komedijas 
ir kautynių parodijas, kuriose luošiai, neūžaugos ir senės puldavo vieni 
kitus su kapoklėmis, liepsnojančiais deglais ir kūjais (vyravo nuomonė, 
jog kuo žioplesni kovotojai, tuo juokingesnė komedija), bet Hizdaras ją 
paprotino, girdi, žmonės labiau ją mylės, jei Garbingoji juoksis drauge 
su jais, ir atkreipė jos dėmesį, kad uždraudus tokias komedijas luošiai, 
neūžaugos ir senės liks be duonos kąsnio: Ir Dani nusileido. 

Pagal mieste galiojantį paprotį į duobes buvo siunčiami nuteisti nu- 
sikaltėliai. Karalienė sutiko, kad ir vėl būtų taip elgiamasi, bet tik su kali- 
niais, padariusiais tam tikrus nusikaltimus. 

- Žmogžudžius, prievartautojus ir tuos, kurie, nepaisydami nieko, 
tebeprekiauja vergais, galima versti kautis dvikovose, tačiau duobėse ne- 
turi atsidurti nei vagys, nei beviltiški skolininkai. 

Leisti į kautynių duobes žvėrių taip pat niekas nedraudė. Dani matė, 
kaip dramblys per kelias akimirkas sutrypė šešių raudonųjų vilkų gaują. 
Paskui susitiko bulius bei lokys ir po kruvinos kovos abu gyvūnai liko 
tysoti ant smėlio vaduodamiesi mirtimi. 

— Mėsa veltui neprapuola, - patikino karalienę Eisdstas - Skerdikai 
iš jos pataiso jėgų teikiantį troškinį badaujantiems. Po dubenėlį šio val- 
gio gauna kiekvienas, atėjęs prie Likimo vartų. 

- Geras įstatymas, - pritarė Dani. Tik pas jus tų gerų įstatymų tiek 
mažai... - Turime pasirūpinti, kad ši tradicija išliktų. 

Po žvėrių ir gyvulių dvikovų atėjo laikas kautynių parodijai: šeši pėsti 
vyrai, ginkluoti skydais ir kalavijais, stojo prieš šešis raitelius, laikančius 
rankose dotrakių arachus. Apsimetėliai riteriai vilkėjo šarvinius marš- 
kinius, o apsimetėliai ddtrakiai neturėjo jokių šarvų. Iš pradžių, rodės, 
geriau sekėsi raiteliams: du jų priešininkus sutrypė žirgai, trečiam buvo 
nurėžta ausis, bet paskui likę gyvi riteriai ėmė puldinėti žirgus ir, di- 
džiam Džiki pasibjaurėjimui, raiteliai vienas po kito buvo išmesti iš bal- 
nų ir nužudyti. 

- Tai nebuvo tikras chalasaras, - tepasakė ji. 

- Tikiuosi, iš šių vyrų lavonų neketinate taisyti jėgų teikiančio troški- 
nio? - išnešant iš kautynių duobės žuvusius, paklausė Dani. 

- Tik iš arklių mėsos, - atsakė Hizdaras. - Bet ne iš žmonių. 

- Arkliena ir svogūnai žmogų stiprina, - įsiterpė Belvasas. 

Po šių kautynių žiūrovai išvydo pirmą komediją - dvikovoje susirė- 
mė du neūžaugos, kuriuos čia atsigabeno vienas iš Junkajaus didžiūnų, 
Hizdaro pakviestų į žaidynes. Vienas neūžauga jojo ant šuns, kitas - ant 
kiaulės. Mediniai jų šarvai buvo neseniai perdažyti ir ant vienų puika- 
vosi karaliaus Roberto Barateono elnias, o ant kitų - auksinis Lanisterių 
giminės liūtas. Buvo aišku, kad ši dvikovos parodija skirta karalienei. 
Nuo neūžaugų krečiamų pokštų netrukus Belvasas prunkštė iš juoko, 
bet Dani šypsojosi blankiai ir nenoriai. Kai neūžauga raudonais šarvais 
iškrito iš balno ir ėmė vaikytis po smėlį kiaulę, o ant šuns jojantis ne- 
ūžauga pasileido jam iš paskos mosuodamas mediniu kalaviju ir taiky- 
damasis šiam į sėdmenis, ji tarė: 

- Visa tai miela ir paika, bet... 

- Kantrybės, mieloji, - pertraukė ją Hizdaras. - Tuoj jie paleis liūtus. 

Daneiris klausiamai pažvelgė į vyrą. 

- Liūtus? 

— Tris liūtus. Bet neūžaugos to dar nežino. 

Ji suraukė antakius. 

- Neūžaugos ginkluoti mediniais kalavijais. Ir dėvi medinius šarvus. 
Kaipgi jie kovos su liūtais? 

- Prastai, - atsakė Hizdaras. - Nors... galbūt jie mus nustebins. Bet 
greičiausiai ims klykti, lakstys kaip įkirpti ir mėgins išlipti iš duobės. Tai 
ir bus šios komedijos smagumas. 

Bet Daneiris toks planas nepatiko. 

- Draudžiu tai daryti. 

— Švelnioji karaliene... Juk nenori nuvilti savo žmonių? 

- Prisiekei man, kad visi kovotojai bus suaugę žmonės, laisva valia 
dėl aukso ir garbės sutikę rizikuoti gyvybe. Bet šie neūžaugos nesutiko 

galynėtis su liūtais turėdami vien medinius kalavijus. Nutrauk šį pasiro- 
dymą. Greičiau. 

Nepatenkintas karalius kietai sučiaupė lūpas. Akimirką Dani pasiro- 
dė, kad ramiose jo akyse šmėstelėjo pyktis. 
šiam tekinam atskubėjus pas jį su bizūnu rankoje, perdavė įsakymą: - 
Liūtų neleiskite. 

— Net ir vieno, Didingasis? Bet... tada nebus juokinga. 

- Mano karalienė aiškiai pasakė. Neūžaugoms neturi nutikti nieko 
bloga. 

— Miniai tai nepatiks. 

— Tuomet liepk išeiti į kautynių aikštę Barsenai. Ji numaldys žmones. 

„- Garbingajam geriau žinoti... 

Kautynių duobės prižiūrėtojas pliaukštelėjo botagu ir garsiai rikte- 
lėjo kelias komandas. Nepatenkintiems žiūrovams švilpiant ir mėtant 
akmenis bei supuvusius vaisius, abu neūžaugos su kiaule ir šunimi buvo 
išginti iš duobės. 

Bet minia suūžė dar labiau, kai ant smėlio nuoga, vien su strėnjuoste 
ir sandalais žengė Barsena Juodaplaukė. Tai buvo augalota, tamsiaodė, 
maždaug trisdešimties metų moteris, judanti grakščiai ir... šiurpiai kaip 
pantera. 

- Barseną žmonės dievina, - tarė Hizdaras, minios sukeltai triukšmo 
bangai atsiritus iki kautynių duobės ir ją pripildžius. - Ji - narsiausia 
moteris iš visų, mano matytų. 

— Kovojančios merginos nėra tokios narsios, - vėl kyštelėjo savo tri- 
grašį Stipruolis Belvasas. - Tik kovojantis Stipruolis Belvasas būtų tikras 
narsuolis. 

— Šiandien ji stos į kovą su šernu, - pridūrė Hizdaras. 

Taigi, dingtelėjo Daneiris, nes, kad ir kokį didelį monetų kapšą turi, 
tau nepavyko rasti kitos moters, kuri su ja susikautų. 

- Ir, rodos, rankose laikys ne medinį kalaviją. 

Šernas buvo labai stambus, žmogaus rankos dilbio ilgumo iltimis ir 
mažomis akutėmis, kuriose atsispindėjo.baisus įniršis. Dani pasvarstė, 
ar Robertą Barateoną sudorojęs šernas taip pat buvo toks įniršęs? Siau- 
bingas gyvūnas, siaubinga ir mirtis. Akimirką jai Grobiko netgi šiek tiek 
pagailo. 

— Barsena labai vikri, - prabilo Reznakas. - Ji šoks su šernu, Didin- 
goji, ir, šiam bėgant pro šalį, kapos jį kalaviju. Prieš parkrisdamas gyvū- 
nas baisiai nukraujuos, pamatysi. 

Dvikova prasidėjo taip, kaip jis sakė. Šernas puolė, Barsena išsisuko 
ir jos kalavijo geležtė tvykstelėjo saulėje tarsi sidabrinė. 

- Jai reikia ieties, - kai šernas puolė antrąkart ir Barsena gyvūną per- 
šoko, tarė seras Baristanas. - Įveikti šerno kalaviju neįmanoma. 

Sero Baristano žodžiai nuskambėjo taip, tarsi juos būtų ištaręs įno- 
ringas senelis, kaip Darijus visada jį ir vadino. 

Barsenos kalavijo geležtė vis labiau raudo nuo kraujo, bet netrukus 
šernas stabtelėjo. Jis gudresnis už bulių, suprato Dani. Daugiau nepuls. 
Tai suvokė ir Barsena. Šūkaudama ir mėtydama peilį iš vieno delno į 
kitą, ji atsargiai slinko prie šerno. Gyvūnui ėmus trauktis, moteris nu- 
sikeikė ir peiliu brūkštelėjo šernui per knyslę tikėdamasi gyvūną išpro- 
vokuoti ir... jai pavyko. Tik šį kartą Barsena pašoko akimirką per vėlai ir 
šernas iltimi nuo kelio iki šakumo perrėžė jai šlaunį. 

Iš trisdešimties tūkstančių lūpų išsprūdo garsi aimana. Delnu spaus- 
dama kojoje atsivėrusią žaizdą, Barsena išmetė ant žemės peilį ir šlub- 
čiodama mėgino trauktis, bet, jai nespėjus įveikti nė dviejų pėdų, šernas 
puolė vėl. Dani nusisuko. 

— Ar tai, ką ji darė, buvo narsu? - duobėje nuaidėjus baisiam klyks- 
mui, paklausė ji Stipruolio Belvaso. 

- Kautis su šernais visuomet narsu, bet taip garsiai klykti gali tik bai- 
lys. Stipruoliui Belvasui nuo to riksmo skauda ausis. - Eunuchas pasi- 
kasė pūpsantį pilvą, išmargintą skersai ir išilgai einančių, senų balsvų 
randų. - Be to, Stipruolį Belvasą ir pykina... 

Šernas kyštelėjo knyslę Barsenai į pilvą ir ėmė knisti lauk vidurius. 
Pakęsti tokios smarvės karalienė negalėjo. Karštis, musės, triukšmaujan- 
ti minia... Man trūksta oro. Ji pakėlusi nusiėmė šydą ir jį numetė. O tada 
nusivilko ir tokarą. Jai nuvyniojant šilkus vienas į kitą subarškėjo perlai. 

— Chalise... - paklausė Iri. - Ką darai? 

— Nusiimu ilgas triušio ausis. - Keliolika vyrų, ginkluotų ietimis šer- 
nams medžioti, tekini atskubėjo į smėliu išpiltą kautynių aikštę nuginti 
šerno nuo Barsenos lavono ir grąžinti jo į aptvarą. Kartu su jais buvo ir 
kautynių duobės prižiūrėtojas, laikantis rankoje ilgą spygliuotą bizūną. 
Jam tuo bizūnu perliejus šernui nugarą, karalienė atsistojo. - Sere Baris- 
tanai, ar parlydėsi mane namo, į sodą? 

Hizdaras atrodė sutrikęs. 

- Čia dar ne viskas. Bus dar viena komedija, pasirodys šešios senės ir 
vyks dar trys dvikovos. Belakvas kausis su Gogoru! 

— Belakvas nugalės, - pareiškė Iri. - Visi tai žino. 

— Niekas nieko nežino, - paprieštaravo jai Džiki. - Belakvas žus. 

- Kuris nors iš jų tikrai žus, - pasakė Dani. - O tas, kuris liks gyvas, 
žus kurią nors kitą dieną. Tai buvo klaida. 

- Stipruolis Belvasas persivalgė skėrių. - Plačiame rusvame Belvaso 
veide buvo matyti didžiulis rūpestis. - Stipruoliui Belvasui reikia išgerti 
pieno. 

Bet Hizdaras į eunuchą nekreipė dėmesio. 

- Didingoji, Mirino žmonės atėjo čia atšvęsti mūsų jungtuvių. Juk 
girdėjai, kaip džiaugsmingai jie tave sveikino. Ketini paniekinti jų meilę? 

— Jie sveikino ne mane, o mano ilgas triušio ausis. Vesk mane iš šios 
skerdyklos, sutuoktini. 

Daneiris vis dar girdėjo šerno žvygavimą, ietininkų riksmus, kauty- 
nių duobės prižiūrėtojo bizūno pliaukšėjimą. 

- Mieloji mano, nesielk taip. Dar truputį pabūk. Pažiūrėk bent ko- 
mediją ir paskutinę dvikovą. Gali net užsimerkti - į tai niekas neat- 
kreips dėmesio. Visų žvilgsniai bus nukreipti į Belakvą ir Gogorą. Da- 
bar ne laikas... 

Karaliaus veidu staiga praslinko šešėlis. 

Triukšmas ir riksmai akimirksniu liovėsi. Dešimt tūkstančių burnų 
užsičiaupė. Visų akys nukrypo į dangų. Dani skruostus pasiekė šilto vėjo 
gūsis ir, nors ir smarkiai besidaužančia širdimi, ji išgirdo plasnojimą. Du 
ietininkai spruko slėptis. Kautynių duobės prižiūrėtojas sustingo it sta- 
bo ištiktas. Šernas kriuksėdamas grįžo prie Barsenos lavono. Stipruolis 
Belvasas suvaitojo, nuslydo nuo suolo ir parklupo. 

Padangėje, jiems virš galvų, pasirodė drakonas, kurio kūnas ryškiai 
šviečiančios saulės fone atrodė juodas. Juodi buvo ir jo žvynai, o akys, 
ragai ir kaulinė ketera - raudoni kaip kraujas. Iš trijų drakonų Drogonas 
ir šiaip buvo didžiausias, bet laisvėje jis dar gerokai paaugo. Atstumas 
tarp išskleistų juodų kaip anglis jo sparnų galų siekė dvidešimt pėdų. 
Kartą jais plastelėjęs, drakonas vėl praskriejo virš smėliu išpiltos kau- 
tynių duobės ir tas plastelėjimas priminė griaustinio trenksmą. „Kriuk- 
sėdamas šernas pakėlė galvą ir... akimirksniu paskendo milžiniškame 
juodų ir raudonų liepsnų pliūpsnyje. Šią karščio bangą Dani pajuto net 
būdama už trisdešimties pėdų nuo duobės. Priešmirtinis šerno žviegi- 
mas keistai priminė žmogaus riksmą. Drogonas nutūpė tiesiai ant gro- 
bio ir suleido nagus į dar rūkstančią mėsą. Ir sotinosi neskirdamas Bar- 
senos lavono nuo šerno. 

— O dievai! - suvaitojo Reznakas. - Jis ją ėda! 

Senešalas delnu užsidengė burną. Stipruolis Belvasas garsiai lupo 
ožius. Pailgas, išblyškęs Hizdaro Zo Lorako veidas įgavo keistą išraiš- 
ką: jame atsispindėjo ir baimė, ir geidulys, ir džiūgavimas. Jis apsilaižė 
lūpas. Dani matė laiptais kopiančius aukštyn Palus, pasikėlusius savo to- 
karų skvernus, tačiau labai skubančius ir vis tiek kartais priminančius 
kutus, kuriais buvo papuošti tų drabužių kraštai. Jų pavyzdžiu pasekė ir 
nemažai kitų žmonių. Kai kurie iš jų spruko stumdydamiesi ir nė nemė- 
gindami slapstytis. Tačiau dauguma liko sėdėti savo vietose. 

O vienas vyras nusprendė tapti didvyriu. 

Tai buvo vienas iš ietininkų, pasiųstų parvaryti šerno į gardą. Galbūt 
buvo girtas, o gal... pamišęs; galbūt slapta mylėjo Barseną Juodaplaukę 
arba buvo girdėjęs pašnibždomis šnekant apie mergaitę, vardu Hazėja. 
O gal jis buvo paprastas vyras, norintis, kad bardai jį apdainuotų. Atki- 
šęs ietį šernui medžioti, jis puolė į priekį. Jam po kojomis sudulkėjo rau- 
donas smėlis, o nuo žiūrovų užimtų suolų atsklido keli šūksniai. Drogo- 
nas pakėlė galvą, nuo jo dantų lašėjo kraujas. Didvyris užšoko jam ant 
nugaros ir suvarė geležinį ieties smaigalį į patį ilgo ir žvynuoto drakono 
kaklo pagrindą. 

Dani ir Drogonas sukliko vienu balsu. 

Norėdamas įsmeigti smaigalį giliau, didvyris visu svoriu užgulė ie- 
ritmingai plakėsi į šalis. Daneiris matė, kaip jis išlenkė gyvatišką kaklą 
ir atsuko galvą, matė, kaip išskleidė juodus sparnus. Drakono žudikas 
prarado pusiausvyrą ir nusivertęs išsipleikė ant smėlio. Jam iš paskuti- 
niųjų mėginant atsistoti, drakonas dantimis tvirtai sukando rankos dil- 
bį. „Ne!“ - tesuspėjo riktelėti vyras. Drogonas nuplėšė jam ranką prie 
peties ir švystelėjo šalin, kaip atsidūręs žiurkių pilnoje duobėje šuo būtų 
švystelėjęs sučiuptą graužiką. 

- Pribaikite jį! - įsakmiai šūktelėjo Hizdaras Zo Lorakas kitiems ieti- 
ninkams. - Nudobkite tą pabaisą! 

Seras Baristanas stipriai suspaudė Daneiris pečius. 

— Nusisuk, tavo malonybe. 

— Paleisk mane! 

Dani išsivadavo iš jo gniaužtų. Ji perlipo per turėklus ir pasaulyje, 
pametusi vieną sandalą. Bėgdama tarp kojų pirštų jautė smėlį - įkaitusį 
ir šiurkštų. Seras Baristanas skubėjo jai iš paskos. Stipruolis Belvasas te- 
bevėmė. Ji pasileido bėgti dar greičiau. 

Ir ietininkai lėkė tekini. Vieni, laikydami rankose ietis, skubėjo prie 
drakono. Kiti, metę ginklus, dūmė kuo toliau nuo duobės. Didvyris ty- 
sojo ant smėlio tampomas konvulsijų, o iš nelygios, plėštinės žaizdos 
ties petimi kliokė skaisčiai raudonas kraujas. Jo ietis tebestirksojo Dro- 
gono sprande ir, drakonui mosuojant sparnais, siūbavo į šalis. Iš žaiz- 
dos kilo dūmai. Pajutęs, kad jį apsupo daugiau iečių, drakonas iš nasrų 
paleido ugnies pliūpsnį ir du vyrai paskendo juosvose liepsnose. Į šalis 
plakdamas uodega, drakonas kliudė jam iš už nugaros pritykinti mėgi- 
nusį kautynių duobės prižiūrėtoją ir perkirto jį pusiau. Kitas kovoto- 
jas tol taikėsi išdurti drakonui akis, kol pakliuvo pabaisai į nasrus ir ši 
jam išplėšė vidurius. Miriniečiai, staugė, rėkė, plūdosi. Dani girdėjo, jog 
kažkas ją atsiveja. ' 

- Drogonai! - sušuko ji. - Drogonai! 

Jis atsisuko. Jam iš tarpdančių veržėsi dūmai. Garavo ir ant žemės 
nutiškęs drakono kraujas. Jis vėl suvasnojo sparnais, sukeldamas dusi- 
nančią raudono smėlio audrą. Kosėdama ir apgaubta karšto raudono 
dulkių debesies, Dani kluptelėjo. Drogonas kaptelėjo dantimis. 

— Ne! - tesuspėjo tarstelėti ji. Ne, tik ne mane, argi manęs nepažįs- 
ti? Juodi drakono nasrai taukštelėjo vos per kelis colius nuo jos veido. 
Jis norėjo nutraukti man galvą. Daneiris į akis pateko smėlio. Užkliu- 
vusi už kautynių duobės prižiūrėtojo lavono, ji pargriuvo ir sėdyne 
trenkėsi į žemę. 

Drogonas suriaumojo. Stūgsmas užpildė visą duobę. Ji pateko į karš- 
tą, tarsi iš kalvio žaizdro plūstančią oro srovę. Drakonas link jos ištiesė 
ilgą žvynuotą kaklą. Kai prasižiojo, tarp juodų jo dantų Daneiris pama- 
tė sutriuškintų kaulų ir apanglėjusios mėsos gabalėlius. Jo akys atrodė 
išlydyto metalo spalvos. Žvelgiu į pragarą ir nedrįstu nusigręžti. Dėl to 
karalienė buvo visiškai tikra. Jei bėgsiu nuo Drogono, jis sudegins mane 
ir praris. Vesterose septonai kalbėdavo apie septynis pragarus ir septynis 
rojus, bet Septynios Karalystės ir jos dievai buvo labai toli nuo Mirino. 
Dani dingtelėjo, ar, jei čia mirtų, dotrakių arklių dievas praskirtų žolę 
ir priimtų ją į savo spindintį chalasarą, kad ji galėtų nakties kraštuose 
jodinėti šalia savo saulės ir žvaigždės? O gal pikti Giso dievai atsiųstų 
harpijas, kad šios pačiuptų jos sielą, o ją pačią nusitemptų kankinti? Pri- 
kišęs nasrus jai prie veido, Drogonas garsiai suriaumojo, o jo iškvepia- 
mas oras buvo toks karštas, kad galėjo iki pūslių nudeginti odą. Dešinėje 
Dani išgirdo šūkaujant Baristaną Selmį: 

- Pas mane! Eikš pas mane. Čionai. Pas mane! 

Raudonose, žioruojančiose Drogono akių gelmėse Dani matė savo 
atspindį. Ji atrodė sau tokia menkutė, tokia silpna, trapi ir įbauginta... 
Negaliu jam išsiduoti, kad bijau. Viena ranka atsirėmusi į kautynių duo- 
bės prižiūrėtojo lavoną, ji pagrabaliojo smėlį ir užčiuopė botago ranke- 
ną. Vos ją palietusi, pasijuto narsesnė. Botago rankenos oda buvo šilta ir 
tarsi gyva. Drogonas vėl suriaumojo - šį kartą taip garsiai, kad Daneiris 
vos neišmetė botago. Drakonas grybštelėjo ją dantimis. 

Dani jam kirto. 

— Ne! - suriko, iš visų jėgų vėl užsimodama botagu. Drakonas staiga 
truputį patraukė galvą. - NE! - Dygliai brūkštelėjo jam per snukį. 

Drogonas pakilo nuo žemės ir Daneiris atsidūrė jo sparnų šešėlyje. 
Ir botagu tol šventino žvynuotą drakono pilvą, kol jai įskaudo ranką. II- 
gas, gyvatiškas jo kaklas išsirietė nelyginant šaulio lankas. Drakonas vėl 
sušnypštė ir iš viršaus išpūtė jai ant galvos juosvos liepsnos liežuvį. Dani 
vikriai nardė po liepsnomis mosuodama botagu ir šaukdama: 

- Ne, ne, ne. LEISKIS ŽEMĖN! 

Atsakydamas Drogonas suriaumojo, bet tas klyksmas buvo kupinas 
baimės, įtūžio ir kančios. Jis mostelėjo sparnais vieną, antrą kartą ir... 
juos suglaudė. Paskutinį kartą sušnypštęs, drakonas nutūpė ir atsigu- 
lė ant pilvo. Iš sprandą pradūrusios ieties žaizdos vis dar tekėjo juodas 
kraujas, o ant karšto smėlio nukritę jo lašai garavo. Jis į kūną pavirtusi 
ugnis, dingtelėjo karalienei. Kaip ir aš. 

Daneiris Targarien užšoko drakonui ant nugaros ir, sugriebusi ietį, 
ją ištraukė. Ieties smaigalys buvo gerokai apsilydęs, jo geležis įkaitusi 
iki raudonumo. Dani numetė ietį. Nors ir turėdamas raitelę, Drogonas 
krustelėjo ir, telkdamas jėgas, įtempė raumenis. Oras buvo persmelk- 
tas smėlio dulkių. Dani nieko nematė, be to, negalėjo nei kvėpuoti, nei 
galvoti. Juodi sparnai pliaukštelėjo tarsi griaustinio trenksmas, ir staiga 
ryškiai raudonas smėlis jai po kojomis ėmė tolti. 

Dani pajuto, kad jai sukasi galva, ir užsimerkė. O vėl atsimerkusi, pro 
ašarų ir smėlio dulkių ūkanas išvydo apačioje likusius miriniečius, li- 
pančius kautynių duobės laiptais ir plūstančius į miesto gatves. 

Rankoje ji tebelaikė botagą. Lengvai pliaukštelėjusi juo Drogonui per 
kaklą, karalienė sušuko: „Aukščiau!“ Kita ranka ji įsikibusi laikėsi už jo 
žvynų, pirštais ieškodama patikimos atramos. Drogonas plačiais juodais 
sparnais plakė orą. Šlaunimis Dani jautė nuo drakono sklindantį karštį. 
Rodės, jai tuoj sprogs širdis. Taip, tarė sau Daneiris, taip, nešk mane, nešk 
mane, SKRISK! 


JONAS 


f Iunro Milžino Prakeiksmas nebuvo augalotas vyras, užtat die- 
vai apdovanojo jį plačiais pečiais ir didžiuliu pilvu. Mensas Plėšikas 
dėl itin stiprių plaučių vadino jį Tormundu Rago Pūtiku ir vis sakydavo, 
kad vien kvatojimu jis galėtų nupurtyti kalnų viršūnėse gulintį sniegą. 
Įsiutusio Tormundo riksmai Jonui priminė mamuto trimitavimą. 

O tą dieną Tormundas šūkavo dažnai ir garsiai. Rėkė, baubė ir taip 
stipriai kumščiu daužė stalviršį, kad nuo trankymo apvirto ir išsiliejo 
vandens pilnas siaurakaklis ąsotis. Jis nepaleido iš rankų midaus pripil- 
to rago, tad jam grasinant iš burnos tyškančios seilės buvo pasaldintos 
medumi. Joną Snou Tormundas išvadino bailiu, melagiu ir perbėgėliu, 
taip pat sumautu klūpautoju juoda širdimi, plėšiku ir maitlesiu varnu, be 
to, apkaltino jį norint per antrą galą išdulkinti laisvąją tautą. Du kartus 
jis sviedė savo geriamąjį ragą Jonui į galvą, tiesa, pirma išmaukęs visą 
midų. Tormundas nebuvo iš tų, kurie be reikalo laisto ant žemės taurų 
gėrimą. Jonas viską ištvėrė. Jis nė karto nepakėlė balso, neatsakė grasi- 
nimais į Tormundo grasinimus, bet ir nenusileido nė per nago juodymą 
daugiau, nei iš pradžių buvo numatęs. 

Pagaliau, artinantis vakarui ir lauke, prie palapinės, šešėliams vis la- 
biau tįstant, Tormundas Milžino Prakeiksmas - Išstypėlis Plepys, Rago 
Pūtikas ir Ledo Laužikas, Tormundas Perkūno Kumštis, Meškų Vyras, 
Rudiholo Pievų karalius, Kalbantis su Dievais ir Kariuomenės Tėvas - 
ištiesė ranką. 

— Sutarta, tegul dievai man atleidžia. Nors žinau, kad šimtai motinų 
niekada neatleis. 

Jonas paspaudė ištiestą ranką. Jam ausyse nuskambėjo duotos prie- 
saikos žodžiai. Esu kalavijas tamsoje. Sienų sergėtojas. Esu ugnis, ginanti 
nuo šalčio, aušrą pranašaujanti šviesa, miegančiuosius žadinantis ragas 
ir skydas, saugantis žmonių karalystes. O tada jis ištarė sau ir naujus žo- 
džius: Esu sargas, atvėręs vartus ir leidęs pro juos įžengti priešui. Už pa- 
tvirtinimą, kad elgiasi teisingai, Jonas būtų dang davęs. Tačiau jis per toli 
nuėjo ir kelio atgal nebuvo. 

— Sutarta, - linktelėdamas tarė Jonas. 

Tormundas taip stipriai suspaudė Jonui raniką, kad, rodės, sutraiškys 
pirštus. Bent jau šis jo įprotis nepasikeitė. Liko ir kadaise užsiželdinta 
barzda, nors veidas, kurį slėpė šie tankūs žili šeriai, gerokai sulyso ir 
sveikata trykštančius skruostus dabar vagojo gilios raukšlės. 

— Mensui reikėjo tave nužudyti, kai dar turėjo progą, - tarė Tor- 
mundas Milžino Prakeiksmas, nuoširdžiai stengdamasis, kad iš Jono 
plaštakos liktų tik mėsos ir kaulų košė. - Auksas už praskydusią košę ir 
berniukai... Tai didžiulė kaina. Kas nutiko tam mielam, kadaise mano 
pažinotam jaunuoliui? 

Juodieji broliai išrinkosjį lordu vadu. 

- Kartą girdėjau sakant, kad sudariusios sąžiningą sandorį abi pusės 
lieka nepatenkintos. Trys dienos? 

- Jei iš viso taip ilgai gyvensiu. Išgirdę sutarties sąlygas, kai kurie ma- 
niškiai spjaus man į veidą. - Tormundas paleido Jono ranką. - Tavo var- 
nai, jei gerai juos pažįstu, irgi burbės. Ir bus teisūs. Tavo juodųjų šunsnu- 
kių nužudžiau daugiau, nei galėčiau suskaičiuoti. 

- Kai atsidursi piečiau Sienos, būtų geriausia, kad šiuo žygdarbiu taip 
garsiai nesigirtum. 

- Ha! - nusijuokė Tormundas. Ir tai nepasikeitė: jis vis dar prajukda- 
vo lengvai ir gana dažnai. - Išmintingi žodžiai. Nenoriu, kad jūs, varnai, 
mirtinai mane užkapotumėte. - Jis patapšnojo Jonui nugarą. - Kai visi 
maniškiai atsidurs šiapus Sienos ir bus saugūs, tuomet pasidalysime kąs- 
niu mėsos ir šlakeliu midaus. O kol kas... - Nusismaukęs nuo kairiojo 
žasto apyrankę, tyržmogis švystelėjo ją Jonui, o paskui tą patį padarė ir 
su apyranke ant dešinės rankos. - Pirma duoklė. Šias apyrankes pavel- 
dėjau iš tėvo, ojis - iš savo tėvo. Dabar jos tavo, vagie ir juodas niekše. 

Apyrankės buvo nulietos iš senovinio aukso, glotnios ir sunkios, iš- 
raižytos daugybę amžių menančiomis Pirmųjų Žmonių runomis. Šias 
apyrankes Tormundas mūvėjo visą laiką, kol Jonas jį pažinojo; rodės, šie 
papuošalai yra tokie pat neatskiriami nuo jo kaip ir barzda. 

- Bravosiečiai jas išlydys ir pavers aukso luitais. Gaila... Galbūt turė- 
tum apyrankes pasilikti? | 

- Ne. Nenoriu, kad pasklistų kalbos, girdi, Tormundas Perkūno 
Kumštis privertė laisvosios tautos žmones atiduoti turimas brangeny- 
bes, o savąsias pasiliko. - Jis plačiai nusišypsojo. - Bet žiedą, kurį mūviu 
ant savo koto, pasilaikysiu. Už paprastus žiedus jis gerokai didesnis. Tau 
jis tiktų nebent kaip apyrankė. 

Kad ir nenoromis, Jonas nusijuokė. 

— Tu nė trupučio nesikeiti. 

- Dar ir kaip keičiuosi! - Šypsena jo veide pranyko kaip sniegas va- 
sarą. - Dabar esu visai kitas žmogus, nei buvau Rudihole. Mačiau tiek 
mirčių ir dar baisesnių dalykų... Mano sūnūs... - Tormundo veidą iš- 
kreipė sielvarto grimasa. - Dormundas žuvo per kautynes dėl Sienos, o 
juk buvo visai jaunas. Jį nudėjo vienas iš tavo karaliaus riterių, kažkoks 
niekšelis, apsitaisęs pilkais šarvais ir su drugiais ant skydo. Mačiau, kaip 
jis kirto kalaviju, bet mano berniukas mirė man nespėjus jo pasiekti. O 

Torvindas... Jį pasiglemžė šaltis. Šis vaikinas visada buvo silpnos sveika- 
tos. Vieną naktį jis tiesiog ėmė ir numirė. O blogiausia, kad, mums dar 
nežinant apie jo mirtį, vaikis prisikėlė su tais žydraakiais. Pats mačiau. 
Man buvo taip sunku, Jonai. - Tormundo akyse sužibo ašaros. - Tiesą 
sakant, jis nebuvo narsus karys, bet... kadaise vis tiek buvo mano ber- 
niukas ir aš jį mylėjau. 

Jonas uždėjo ranką tyržmogiui ant peties. 

— Man labai gaila... 

— Kodėl? Juk tai nebuvo tavo darbas. Taip, tavo rankos suteptos krau- 
ju kaip ir manosios. Bet tik ne mano berniuko krauju. - Tormundas pa- 
purtė galvą ir pridūrė: - Turiu dar du stiprius sūnus. 

— O kaip gyvuoja tavo duktė? 

— Munda... - Prisiminęs ją, Tormundas vėl nusišypsojo. - Nepatikėsi, 
bet ji paėmė į vyrus tą Ryką, dar vadinamą Ilgąja Ietimi. Jei paklaus- 
tum manęs, pasakyčiau, kad to vaikino kotas didesnis už smegenis, ir 
vis dėlto... jis su Munda elgiasi gerai. Įspėjau jį, kad, jei nuskriaus mano 
dukterį, nutrauksiu jam kotą ir tuo kotu žiauriai jį sumušiu. - Tyržmogis 
vėl smarkiai pliaukštelėjo Jonui per nugarą. - Tau jau laikas grįžti. Ilgiau 
tavęs netrukdysiu, nes taviškiai pamanys, kad jų lordą vadą suvalgėme. 

- Vadinasi, auštant. Po trijų dienų. Ir pirmiausia - berniukai. 

- Jau dešimt kartų tai sakei, varne. Galima pamanyti, kad mudu vie- 
nas kitu nė kiek nepasitikime. - Tormundas nusispjovė. - Gerai, pir- 
miausia - berniukai. O mamutų dar laukia ilgas kelias. Pasirūpink, kad 
Rytų sargyboje taviškiai jų lauktų. O aš sužiūrėsiu, kad nebūtų susirė- 
mimų ir niekas nešturmuotų tavo sumautų vartų. Išsirikiuosime gražiai 
ir tvarkingai kaip ančiukai. Aš stovėsiu priekyje kaip kokia antis perekš- 
lė. Ha! 

Ir Tormundas išlydėjo Joną iš savo palapinės. 

Diena buvo giedra, danguje - nė debesėlio. Po dviejų savaičių vėl 
pasirodė saulė ir pietinė Sienos pusė atrodė melzganai balta ir spindė- 
jo. Jonas prisiminė posakį, girdėtą iš senesnių ir ilgiau už jį Juodojoje 
pilyje gyvenančių vyrų. Jie sakydavo: „Sienos nuotaika keičiasi greičiau 
nei karaliaus Eirio Pamišėlio įnoriai', - arba: „Sienos nuotaika keičiasi 
greičiau už moters.“ Apsiniaukusiomis dienomis Siena atrodė tarsi balta 
uola; naktimis, kai nešviesdavo mėnesiena, - juoda kaip anglis. Per pūgą 
galėjai pamanyti, kad ji nulipdyta iš sniego. Bet tokiomis dienomis kaip 
šiandien apsirikti negalėjai - aiškiai matydavai, kad Siena yra ledinė. 
Tokiomis dienomis kaip šiandien Siena tviskėdavo ryškiai nelyginant 
septono krištolas, saulės spinduliai išryškindavo kiekvieną jos plyšį ir 
įtrūkimą, o skaidraus žemyn plūstančio vandens srovelių dugne šokčio- 
jo ir geso šąlančios vaivorykštės. Tokiomis dienomis kaip šiandien Siena 
būdavo graži. 

Vyriausias Tormundo sūnus stovėjo prie arklių ir šnekėjosi su Lever- 
su. Laisvosios tautos žmonės jį vadino Toregu Aukštuoju. Leversą ūgiu 
jis pranoko vos per colį, užtat savo tėvą - per visą pėdą. Haretas, augalo- 
tas ir stiprus vaikinas iš Kurmių miesto, dar vadinamas Arkliu, atsukęs 
jiedviem nugarą, gūžėsi prie laužo. Jodamas derėtis, Jonas kartu pasiėmė 
tik jį ir Leversą; jei būtų atsivedęs daugiau brolių, tyržmogiai galėjo pa- 
manyti, kad jis bijo, be to, jei Tormundas būtų ketinęs pralieti kraują, 
iš dvidešimties vyrų Jonui būtų buvę tiek pat naudos, kiek ir iš dviejų. 
Išskyrus Vaiduoklį, jokios kitos apsaugos Jonui nereikėjo. Priešus, - net 
ir tuos, kurie savo priešiškumą maskavo šypsena, - didvilkis užuosdavo 
iš tolo. 

Tačiau Vaiduoklis kažkur prapuolė. Jonas nusitraukė juodą pirštinę, 
kyštelėjo du pirštus į burną ir sušvilpė. 

— Vaiduokli! Pas mane! 

Staiga jam virš galvos kažkas garsiai suplasnojo. Pakilęs nuo seno 
ažuolo šakos, Jonui ant balno nutūpė Mormonto varnas. 

Grūdų! - kranktelėjo jis. Grūdų, grūdų, grūdų! 

- Ir tu paskui mane atsekei? - Jonas ištiesė ranką, ketindamas paukš- 
tį nubaidyti, bet nejučiom ėmė glostyti jam plunksnas. Varnas pakreipęs 
galvą viena akimi įsistebeilijo į Joną. 

Snou... - supratingai kinkuodamas galvą, tyliai karktelėjo paukštis. 

Ir tada dviejų medžių tarpe pasirodė Vaiduoklis, o šalia jo - ir Vala. 

Rodos, jie darosi neišskiriami. Vala vilkėjo vien baltus drabužius: 
baltas vilnones kelnes, kurių klešnių galus buvo susikišusi už aukštų, 
iš balintos odos pasiūtų batų aulų, baltos lokenos apsiaustą, prie peties 
susegtą medine sage, kurioje buvo išdrožinėtas burtmedžio veidas, ir 
baltą tuniką su kaulinėmis sąsagomis. Net jai iš burnos kylantis garas 
buvo baltas, bet... akys mėlynos, ilga kasa - tamsaus medaus spalvos, o 
skruostai įraudę nuo šalčio. Jonas Snou jau seniai nebuvo matęs tokios 
žavingos moters. 

- Norėjai pavogti mano vilką? - paklausė jis Valos. 

— O kodėl ne? Jei visos moterys turėtų po didvilkį, vyrai būtų gerokai 
meilesni. Net ir varnai. 

- Ha! - nusijuokė Tormundas. - Valos traukti per dantį geriau nė ne- 
mėgink, lorde Snou. Tokiems kaip mudu ji pernelyg gudri. Geriau grei- 
tai ją pagrobk, kol Toregas neprabudo ir tavęs neaplenkė. 

Ką apie Valą pasakė tas kvailys Akselis Florentas? „Tekamojo am- 
žiaus mergina ir, rodos, nebjauri. Geri klubai, geros krūtys, puikiai sudė- 
ta, tinkama vaikams gimdyti.“ Visa tai buvo tiesa, tačiau tyržmogė buvo 
verta gerokai daugiau. Ji tai įrodė nujojusi pas Tormundą, kurio nepavy- 
ko rasti net patyrusiems Sienos žvalgams. Nors ji ir ne princesė, bet verta 
tapti bet kurio lordo žmona. 

Ir vis dėlto šis tiltas seniai buvo sudegintas, o deglą švystelėjo pats 
Jonas. 

— Mielai paliksiu ją Toregui, - pasakė Jonas. - Aš daviau įžadus. 

- Jai tai nė motais. Ar ne, mergaite? 

Vala delnu patapšnojo ilgą, kaulinį, prie klubo kabantį peilį. 

- Jei tik išdrįs, lordas Varnas gali naktį pamėginti slapta įsigauti pas 
mane į lovą. Iškastruotam laikytis tų savo įžadų jam bus daug lengviau. 

— Ha! - vėl prunkštelėjo Tormundas. - Girdėjai, Toregai? Šią mergi- 
ną geriau iš tolo aplenk. Vieną dukterį turiu ir antros man nereikia. 

Ir, purtydamas galvą, tyržmogių vadas vėl šmurkštelėjo į savo pala- 
pinę. 

Kol Jonas kasė Vaiduokliui paausį, Toregas atvedė Valai jos arklį. Ji 
tebejodinėjo širmu kuinu, gautu iš Malio tą dieną, kai išjojo ieškoti Tor- 
mundo, - perkarusiu ir pusakliu gyvuliu. Atsukusi arklį į Sienos pusę, 
Vala paklausė: 

— Kaip gyvuoja mažasis pabaisa? 

- Jis dukart didesnis, nei buvo tą dieną, kai leidaisi į žygį, ir triskart 
garsiau laido gerklę. Kai užsimano krūties, jo klyksmas girdėti net Rytų 
sargyboje. 

Jonas taip pat sėdo į balną. 

Vala pasivijo Joną ir toliau jojo šalia. 

- Taigi... Kaip ir žadėjau, atvedžiau tau Tormundą. Kas toliau? Ar 
man teks grįžti į seną celę? 

— Tavo senoji celė užimta. Karalienė Selisa pareikalavo Karaliaus 
bokštą užleisti jai ir jos palydai. Ar dar prisimeni Hardino bokštą? 

- Tai bokštas, kuris, rodos, tuoj nuvirs, ar ne? 

- Jis jau šimtą metų taip atrodo. Liepiau paruošti tau kambarius vir- 
šutiniame šio bokšto aukšte, miledi. Vietos turėsi daugiau nei Karaliaus 
bokšte, nors gyventi gal ir nebus taip patogu. Mat Hardino bokšto dar 
niekas nėra pavadinęs rūmais. 

— Man visada svarbiau laisvė, o ne patogumas. 

— Po pilį ir jos kiemus galėsi vaikščioti laisvai, bet, kad ir kaip man 
nesmagu, ir toliau privalai likti belaisvė. Ir vis dėlto pažadu, jog nepa- 
geidaujami lankytojai ramybės tau nedrums. Hardino bokštą saugo ne 
karalienės, o mano vyrai. Be to, priešakinėje menėje nakvoja Vunvunas. 

— Mane gins milžinas? Tuo pasigirti negalėjo net Dala. 

Iš palapinių ir pašiūrių, pastatytų po lapus numetusiais medžiais, į 
juodu jojančius slapta stebeilijosi Tormundo tyržmogiai. Jonas atkreipė 
dėmesį, jog kiekvienam nenusenusiam ir kautis galinčiam vyrui tenka 
po tris moteris ir po tiek pat vaikų - būtybių baisiai sulysusiais veidais, 
įdubusiais skruostais ir bukai spoksančiomis akimis. Kai Mensas Plėšikas 
vedė laisvąją tautą pulti Sienos, jo šalininkai ginė didžiules bandas avių, 

ožkų ir kiaulių, tačiau dabar, išskyrus mamutus, niekur nebuvo matyti nė 
vieno gyvulio. Jonas neabejojo, kad, jei ne milžinų žiaurumas, tyržmogiai 
būtų išpjovę ir mamutus. Mat ant mamuto kaulų buvo daug mėsos. 

Be to, Jonas matė ir ligos ženklų. Ir tai jam kėlė neapsakomą rūpestį. 
Jei net Tormundo būrio žmonės badauja ir serga, tai kas nutiko tiems 
tūkstančiams jų tėvynainių, kurie vedami Motinos Kurmės iškeliavo į 
Tvirtąją pilį? Koteris Paikas netrukus turėtų juos pasiekti. Jei vėjai bus pa- 
lankūs, jo flotilė jau dabar galėtų būti paėmusi tiek laisvosios tautos žmo- 
nių, kiek jų telpa ant laivų denio, ir išplaukusi į Rytų sargybą. 

- Kaip sekėsi rasti bendrą kalbą su Tormundu? - paklausė Vala. 

- Paklausk to po metų. Didžiausi sunkumai manęs dar laukia. Ne- 
lengva bus saviškius įkalbėti, kad ragautų valgio, kurio jiems pataisiau. 
Bijau, kad to viralo skonis nė vienam iš jų nepatiks. 

— Leisk tau padėti. 

- Jau padėjai. Atvedei man Tormundą. 

- Galiu padaryti daugiau. 
atrodė karališkai, be to, balne laikėsi taip, tarsi būtų jame gimusi. Vala 
yra princesė kovotoja, nusprendė jis, o ne liauna mergelė, sėdinti bokšte, 
šukuojanti plaukus ir laukianti, kol koks nors riteris ją išgelbės. 

— Apie šią sutartį turiu pranešti karalienei, - pasakė Jonas. - Jei rasi 
savyje jėgų priklaupti, kviečiu eiti drauge ir su ja susipažinti. 

Jonui dingtelėjo, kad nebus gerai, jei įžeis jos malonybę net nespėjęs 
praverti burnos. 

- Ar klūpodama galiu juoktis? 

- Geriau ne. Tai - ne žaidimas. Tarp mūsiškių ir jūsų žmonių teka 
kraujo upė - sena, gili ir raudona. Stanis Barateonas yra vienas iš labai 
nedaugelio, sutinkantis įsileisti tyržmogius į karalystę. Man reikia, kad 
karalienė pritartų tam, ką padariau. 

Žaisminga Valos šypsena išblėso. 

- Duodu žodį, lorde Snou. Tavo karalienės draugijoje elgsiuosi kaip 
tikra tyržmogių princesė. 

Ji nėra mano karalienė, norėjo išsiginti Jonas. Tiesą sakant, nekantriai 
laukiu dienos, kai ji iškeliaus. Ir, jei dievai bus geri, drauge pasiims Meli- 
sandrą. 

Likusį kelio galą jiedu jojo tylėdami, o jiems iš paskos bidzeno Vai- 
duoklis. Mormonto varnas palydėjo juos iki vartų, o kai Jonas ir Vala 
nulipo nuo arklių, suplakė sparnais ir pakilo. Laikydamas nuodėgulį, 
Haretas Arklys žengė pirmas, ketindamas apšviesti ledo tunelį. 

Pietinėje Sienos pusėje, prie vartų, būrelis juodųjų brolių laukė pasi- 
rodant Jono ir jo palydovų. Tarp jų buvo Ulmeris iš Karaliaus miško, o 
kitas brolis, senas patyręs šaulys, žingtelėjo į priekį ir prabilo visų vardu: 

— Nepyk, milorde, bet vyrams neramu. Ar bus taika, milorde? Ar vėl 
liesis kraujas ir žvangės grandinės? 

— Bus taika, - atsakė Jonas Snou. - Po trijų dienų Tormundas Mil- 
žino Prakeiksmas perves savo žmones per Sieną. Jie ateis kaip draugai, 
o ne kaip priešai. Kai kurie galbūt net taps broliais ir papildys Nakties 
sargybos gretas. Turėsime svetingai juos pasitikti. O dabar grįžkite prie 
darbų. - Jonas padavė Šilkiniui savo žirgo vadeles. - Man reikia pasi- 
matyti su karaliene Selisa. - Jei iš karto nebūtų pas ją nuėjęs, jos malo- 
nybė tai būtų supratusi kaip įžeidimą. - Paskui dar turėsiu parašyti ke- 
lis laiškus. Atnešk į mano kambarius pergamento, plunksnų ir puodelį 
juodo meisterio rašalo. Ir pakviesk Maršą, Jarviką, septoną Seladorą ir 
Klaidą. - Seladoras tikriausiai buvo gerokai įkaušęs, o Klaidas toli gra- 
žu neatstojo tikro meisterio, bet geresnių už juos Jonas neturėjo. Kol 
Semas negrįžo... - Dar pakviesk šiauriečius. Flintą ir Norėjų. Leversai, 
tu taip pat ateik. 

- Hobas kepa pyragėlius su svogūnais, - tarė Šilkinis. - Gal man pa- 
prašyti, kad jie visi su tavimi pavakarieniautų? 

Jonas suabejojo. 

— Ne. Geriau paprašyk, kad saulei leidžiantis užliptų pas mane ant 
Sienos. - Tada, atsisukęs į Valą, pridūrė: - Miledi... Prašyčiau eiti su ma- 
nimi. 

— Varnas įsakinėja, o belaisvė turi paklusti, - žaismingai atsakė ji. - 
Ta tavo karalienė, matyt, tikrai žiauri, jei net suaugusiems vyrams ją su- 
tikus pakerta kojas. Gal man derėjo apsivilkti šarvinius marškinius, o ne 
apsitaisyti vilna ir kailiais? Šiuos drabužius gavau iš Dalos, tad nenorė- 
čiau, kad jie būtų aptaškyti krauju. 

- Jei žodžiai paliktų kraujuojančias žaizdas, tavo nuogąstavimai gal ir 
nebūtų tušti. Manau, kad tavo drabužiams niekas negresia, miledi. 

Ką tik nukastais takais, besidriekiančiais tarp purvino sniego krūvų, 
jiedu traukė prie Karaliaus bokšto. 

— Girdėjau šnekas, jog tavo karalienė užsiželdinusi vešlią juodą 
barzdą. 

Jonas suprato, kad šypsotis nedera, bet nesusivaldė. 

— Tik ūsus. Ir anaiptol ne vešlius. Gali net plaukelius suskaičiuoti. 

— Kaip apmaudu... 

Nors ir daug kalbėjo apie tai, kad nori turėti savo pilį ir joje šeiminin- 
kauti, keisti patogaus gyvenimo Juodojoje pilyje į Nakties forto šešėlius 
Selisa Barateon, rodės, labai neskubėjo. Ji, žinoma, turėjo sargybą: prie 
durų buvo pastačiusi keturis vyrus, du iš kurių budėjo lauke, ant laiptų, 
o kiti du - viduje, prie žarijų gorės. Jiems vadovavo seras Patrikas iš Ka- 
raliaus Kalno, apsitaisęs riteriui derančiais baltais, mėlynais ir sidabro 

spalvos drabužiais, o pečius apsigaubęs penkiakampėmis raudonomis 
žvaigždėmis išmargintu apsiaustu. Supažindintas su Vala, jis priklaupė 
ir pabučiavo jai pirštinę. 

— Karalienė apie tavo grožį man daug pasakojo. 

- Kaip keista, juk nė karto nėra manęs mačiusi. - Vala delnu patapš- 
nojo serui Patrikui per viršugalvį. - O dabar kelkis, sere klūpautojau. 
Stokis, stokis. 

Iš Valos tariamų žodžių intonacijos galėjai pamanyti, kad ji šnekina 
šunį. 

Jonas vos susilaikė nenusijuokęs. Nutaisęs akmeninę veido išraišką, 
iis riteriui pasakė, kad jiedu atėjo prašyti audiencijos pas karalienę. Seras 
Patrikas pasiuntė į bokštą vieną iš kovos meistrų ir šis nerangiai užlipo 
laiptais pasiteirauti, ar jos malonybė Joną ir Valą priims. 

- Bet vilkas liks čia, - griežtai pareiškė seras Patrikas. 

Jonas nieko kito ir nesitikėjo. Matydama didvilkį, karalienė Selisa 
žausdavosi taip pat nejaukiai, kaip ir atsidūrusi šalia Vunvego Vundar- 
vuno. 

- Vaiduokli, lik. 

Jos malonybę jiedu rado sėdinčią prie židinio ir siuvinėjančią, o 
iuokdarį netoliese šokantį pagal tik jo vieno girdimą muziką ir tilin- 
džiuojantį ant kepurės ragų pririštais varpeliais. 

- Varnas, varnas! - pamatęs Joną, sušuko Margaveidis. - Po vande- 
niu varnai - balti kaip sniegas, aš tai Žinau, žinau tikrai, ai, ai! 

Princesė Šairinė buvo susirangiusi krėsle prie lango ir pasikėlusi ap- 
siausto gobtuvą, kad nebūtų matyti pilkosios žvynelinės baisiai subjau- 
roto veido. 

Ledi Melisandros čia nebuvo nė kvapo. Bent jau už tai Jonas pasijuto 
Jėkingas. Anksčiau ar vėliau jam vis tiek būtų tekę susitikti su raudonąja 
žvne akis į akį, tačiau Jonui būtų labiau patikę, jei tai būtų įvykę ne kara- 
iienės akivaizdoje. 

- Tavo malonybe... 

Jis priklaupė. Vala pasekė Jono pavyzdžiu. 

- Tavo malonybe, ar galėčiau pristatyti tau ledi Valą? Jos sesuo Dala 
Duvo... 

- „motina to mažo rėksnio, kuris naktį neduoda mums miegoti. Ži- 
nau, kas ji, lorde Snou. - Karalienė prunkštelėjo ir pridūrė: - Tau pasi- 
sekė, kad ji grįžo anksčiau už mano karalių vyrą, kitaip tau būtų blogai 
baigęsi. Tikrai blogai. 

- Ar tu - tyržmogių princesė? - paklausė Valos Šairinė. 

- Kai kas mane taip vadina, - atsakė Vala. - Mano sesuo buvo Menso 
Plėšiko, Užusienio karaliaus, žmona. Ir mirė gimdydama jo sūnų. 

- Ir aš princesė, - pasakė Šairinė, - tik sesers niekada neturėjau. Ka- 
daise turėjau pusbrolį, bet jis išplaukė kažkur labai toli. Nors ir buvo pa- 
vainikis, vis tiek jį mėgau. 

— Garbės žodis, Šairine... - sudraudė ją motina. - Esu tikra, kad lor- 
das vadas atėjo čia ne tam, kad klausytųsi pasakojant apie nesantuoki- 
nius Roberto vaikus. Margaveidi, būk geras juokdarys ir palydėk prin- 
cesę į jos kambarį. 

Varpeliai ant jo kepurės suskambo vėl. 

- Tolyn, tolyn, - uždainavo juokdarys, - eime su manimi, ten, kur 
jūra gili, tolyn, tolyn, tolyn. 

Ir, paėmęs mažąją princesę už rankos, jis išstraksėjo iš kambario. 

Jonas tarė: 

- Tavo malonybe, laisvosios tautos vadas sutiko su mano sąlygomis. 

Karalienė Selisa vos pastebimai linktelėjo. 

— Mano lordas vyras visada norėjo suteikti šiems laukiniams prie- 
globstį. Kol jie laikysis karaliaus taikos ir karaliaus įstatymų, gali ramiai 
gyventi mūsų karalystėje. - Ji nepatenkinta papūtė lūpas. - Girdėjau kal- 
bas, kad jie turi ir daugiau milžinų. 

Jai atsakė Vala: 

- Beveik du šimtus milžinų, tavo malonybe. Ir per aštuoniasdešimt 
mamutų. 

Karalienę nukrėtė šiurpas. 

- Siaubingos būtybės. - Jonas negalėjo pasakyti, ar ji turėjo omenyje 
mamutus, ar milžinus. - Nors... mūšyje tie pabaisos mano vyrui galėtų 
labai praversti. 

— Tikriausiai, tavo malonybe, - pasakė lordas vadas, - bet mamutai 
per dideli ir pro Sienos vartus neprasispraus. 

- Ar vartų negalima praplatinti? | 

- Tai... Manau, tai nebūtų išmintinga. 

Selisa šniurkštelėjo nosimi. 

- Jei taip sakai... Neabejoju, kad tokius dalykus išmanai. Kur ketini 
tyržmogius įkurdinti? Kurmių miestas, žinoma, per mažas ir jame ne- 
tilps tokia daugybė... Beje, kiek jų yra? 

- Keturi tūkstančiai, tavo malonybe. Jie mums padės surinkti įgulą 
kol kas apleistoms pilims, kad Siena būtų geriau ginama. 

- Man buvo leista suprasti, jog iš tų pilių likę vieni griuvėsiai. Kad tai 
nykios, šaltos ir atšiaurios buveinės, galima sakyti, tik akmenų krūvos. 
Rytų sargyboje mus pasiekė šnekos apie žiurkes ir vorus. 

Vorai nuo šalčio jau turėjo nugaišti, pagalvojo Jonas, o žiurkių mėsa 
žiemą galėtų būti nemenka paspirtis. 

— Visa tai yra tiesa, tavo malonybe, bet... net ir griuvėsiai teikia šiokį 
tokį prieglobstį. Be to, Siena saugos tyržmogius nuo Kitų. 

— Matau, kad viską gerai apgalvojai, lorde Snou. Esu tikra, jog kara- 
liui Staniui, grįžusiam po pergalės mūšyje, tai patiks. 

Jei tik jis grįš... 

- Bet pirmiausia, - tarė karalienė, - tyržmogiams, žinoma, teks pri- 
pažinti Stanį savo karaliumi, o Rhlorą - savo dievu. 

Štai ir susidūrėme kaktomuša siaurame tunelyje. 

- Tavo malonybe, prašyčiau man atleisti. Tokio reikalavimo tarp 
mūsų sudarytos sutarties sąlygų nėra. 

Karalienės veidas, rodos, akimirksniu suakmenėjo. 

— Koks apmaudus apsirikimas! 

Ir taip jau menka jos žodžiuose justa šiluma akimirksniu išnyko. 

- Laisvoji tauta niekada nesiklaupia, - pareiškė Vala. 

— Vadinasi, teks ją parklupdyti, - atšovė karalienė. 

- Pamėgink tai padaryti, tavo malonybe, ir mes, pirmai progai pasi- 
taikius, vėl sukilsime, - pagrasino Vala. - Su kalavijais rankose. 

Karalienė kietai sučiaupė lūpas, jos smakras virptelėjo. 

- Kokia tu įžūli. Bet iš tyržmogės, ko gero, nieko kito ir negalima ti- 
kėtis. Reikia tau rasti vyrą, kuris išmokytų tave mandagumo. - Karalienė 
rūsčiai dėbtelėjo į Joną. - Nepritariu tavo planui, lorde vade. Ir mano 
lordas vyras nepritars. Abu puikiai žinome, kad negaliu tau uždrausti 
atverti vartų, bet pažadu, jog karaliui grįžus iš mūšio tu už savo darbus 
atsakysi. Galbūt, dar kartą viską permąstęs, vis dėlto apsigalvosi. 

- Tavo malonybe... - Jonas vėl priklaupė. Šį kartą Vala liko stovėti. - 
Prašau atleisti, kad mano darbai tau nepatiko. Dariau tai, kas man atro- 
dė geriausia. Ar jau galiu eiti? 

- Gali. Ir negaišk. 

Kai jiedu išėjo į lauką ir gerokai nutolo nuo karalienės vyrų, Vala iš- 
liejo įtūžį. 

- Melavai, kad ji nesiželdina barzdos. Ant jos smakro plaukų dau- 
giau nei mano tarpkojyje. O duktė... Jos veidas... 

- Subjaurotas pilkligės. 

— Mes šią ligą vadiname pilkąja mirtimi. 

- Vaikams ji ne visada mirtina. 

— Šiauriau Sienos - visada. Geriausiai ją gydo dėmėtoji mauda, bet 
tinka ir pagalvė arba durklas. Jei būčiau pagimdžiusi tokią nelaimingą 
dukterį, jau seniai būčiau suteikusi jai gailestingumo dovaną. 

Tokios Valos Jonas dar nebuvo matęs. 

- Princesė Šairinė yra vienturtė karalienės duktė. 

- Man gaila jų abiejų. Ta mergaitė nešvari. 

- Jei Stanis laimės šį karą, Šairinė taps Geležinio sosto įpėdine. 

— Tuomet man gaila ir jūsų Septynių Karalysčių. 

— Meisteriai sako, kad pilkligė ne... 

— Meisteriai gali sakyti, ką tik išmano. Bet jei nori žinoti tiesą, geriau 
pasikalbėk su miškų ragana. Pilkoji mirtis miega, tačiau bet kada gali 
nubusti. Ta mergaitė nešvari! 

— Vis dėlto Šairinė atrodo tokia miela. Ką gali žinoti, gal... 

- Aš žinau. O tu nieko neišmanai, Jonai Snou. - Vala paėmė jį už 
rankos. - Noriu, kad mažasis pabaisa paliktų bokštą. Ir jis, ir jo žindyvės. 
Negali laikyti jų tame bokšte kartu su mirusia mergina. 

Jonas krestelėjęs ištraukė ranką iš Valos gniaužtų. 

- Ji nėra mirusi. 

- Ji mirusi. Tik jos motina to nesupranta. Tu, rodos, taip pat. Ta mer- 
gaitė palytėta mirties. - Palikusi Joną, Vala žengė kelis žingsnius, tada 
stabtelėjo ir apsisukusi grįžo. - Atvedžiau tau Tormundą. Atiduok man 
mano mažąjį pabaisą. 

- Atiduosiu. Jei tik galėsiu. 

— Pasistenk. Tu man skolingas, Jonai Snou. 

Jonas žvilgsniu nulydėjo ją nueinančią. Ji klysta. Turi klysti. Pilkoji 
žvynelinė nėra tokia mirtinai pavojinga, kaip sako Vala, bent jau ne vai- 
kams. 

Vaiduoklis vėl išbėgo. Saulės diskas kybojo vakaruose, žemai prie 
horizonto. Dabar man labai padėtų taurė karšto, prieskoniais pagardinto 
vyno. O dar geriau būtų išlenkti dvi. Tačiau vyno dar reikėjo palaukti. Jo- 
nas turėjo stoti akistaton su priešais. Pačiais pikčiausiais priešais — juo- 
daisiais broliais. 

Leversą Jonas rado stovintį prie suktuvu keliamo ir leidžiamo narvo. 
Jiedu pasikėlė ant Sienos. Kuo aukščiau jie kilo, tuo stipriau pūtė vėjas. 
Pasiekęs penkiolikos pėdų aukštį, narvas ėmė sūpuotis nuo kiekvieno 
gūsio. Kartais jo šonas brūkštelėdavo Sieną, pažerdamas permatomų 
ledo kristalėlių, kurie krito tviskėdami saulėje. Jiedu iškilo virš pačių 
aukščiausių pilies bokštų. Keturių šimtų pėdų aukštyje vėjui, rodos, pra- 
sikalė dantys - jis taip įnirtingai draskė juodą Jono apsiaustą, kad drabu- 
žio skvernai, plakdamiesi į geležines narvo grotas, garsiai plapsėjo. Iški- 
lus per septynis šimtus pėdų nuo žemės, vėjas ėmė jį košti kiaurai. Siena 
mano, kėlėjams plušant prie suktuvo ir toliau keliant narvą, priminė sau 
Jonas, ir bus mano dar bent dvi dienas: 

Nušokęs ant ledo, Jonas padėkojo prie suktuvo besidarbuojantiems 
vyrams ir linktelėjęs pasisveikino su sargybą einančiais ietininkais. Abu 
sargybiniai stovėjo pasikėlę vilnonius gobtuvus, tad jų veidų, išskyrus 
akis, beveik nebuvo matyti, bet Tajų Jonas pažino iš juodų, susivėlusių, į 
arklio uodegą surištų ir ant nugaros užmestų plaukų, o Oveną - iš deš- 
relės, įkištos į durklo makštį, kabančią jam prie klubo. Tiesa, abu šiuos 
vyrus Jonas būtų pažinęs ir vien iš jų stovėsenos. Geras lordas savo žmo- 
nes turi pažinoti, kartą dar Vinterfele jiedviem su Robu pasakė jo tėvas. 

Jonas priėjo prie Sienos krašto ir žvilgtelėjo žemyn, į mirtininkų ruo- 
žą, kur žuvo Menso Plėšiko kariuomenė. Ir pagalvojo, kur Mensas galėtų 
būti dabar. Ar jis tave rado, sesute? Ar tu buvai tik dingstis, kuria Mensas 
pasinaudojo, kad jį paleisčiau? 

Paskutinį kartą Ariją jis buvo matęs labai seniai. Kažin, kaip ji dabar 
atrodo? Ar jis dar pažintų savo seserį? Arija Nenuorama. Jos veidas vi- 
suomet būdavo murzinas. Ar ji tebeturi tą mažą kalaviją, kurį Mikenui 
buvo liepęs jai nukaldinti? Durk priešams smailiuoju galu, tuomet patarė 
jai Jonas. Jei bent pusė to, ką jis girdėjo apie Ramsėjų Snou, buvo tiesa, 
šis patarimas pirmajai nakčiai po vestuvių labai tiko. Parvesk ją namo, 
Mensai. Aš išgelbėjau nuo Melisandros tavo sūnų, o dabar ketinu išgelbėti 
dar keturis tūkstančius tavo laisvosios tautos žmonių. Tu man skolingas 
parvesti bent jau šią mergaitę. 

Į šiaurę nuo Sienos plytinčioje Vaiduoklių girioje medžių kamienais 
slinko ilgi popiečio šešėliai. Vakarinis dangaus skliauto pakraštys dar 
spindėjo ryškiai raudonai, o rytiniame jau žiebėsi pirmosios žvaigždės. 
Prisiminęs, kiek daug prarado, Jonas Snou stipriai suspaudė kalavijo 
rankeną. Semai, mielas storas paikši, pasirūpinęs, kad būčiau išrinktas 
lordu vadu, iškrėtei man piktą pokštą. Mat lordas vadas draugų neturi. 

- Lorde Snou, - išblaškė jo mintis Leversas. - Narvas kyla. 

- Girdžiu. 

Jonas pasitraukė per porą žingsnių nuo bedugnės krašto. 

Pirmieji ant Sienos užsikėlė Flintas ir Norėjus - genčių vadai, apsitai- 
sę kailiais ir geležimi. Norėjus atrodė kaip koks senas lapinas: smulkaus 
sudėjimo, raukšlėtas, bet guvus ir klastingas. Torgenas Flintas buvo kone 
puse galvos už jį žemesnis, bet sverti turėjo bent dukart daugiau. Tai 
buvo kresnas, stačiokiško būdo vyras gyslotomis, stambiomis kaip kepa- 
liukai plaštakomis, raudonais krumpliais, ir ledu jis klibikščiavo tvirtai 
ramsčiuodamasis lazda, išdrožta iš dygiosios slyvos. Paskui jį, susisupęs 
į lokeną, ėjo Bouvenas Maršas. Jiems iš paskos sekė Otelas Jarvikas. Ir 
gerokai įkaušęs septonas Seladoras. 

— Eime su manimi, - liepė jiems Jonas. Ant Sienos viršaus žvyru išpil- 
tais takais jie nužingsniavo į vakarus, link besileidžiančios saulės. Jiems 
nutolus per penkias dešimtis jardų nuo pašiūrės sargybai sušilti, lordas 
vadas tarė: - Tikriausiai žinote, kam jus čia pasikviečiau? Po trijų dienų 
auštant atversime vartus ir leisime Tormundui bei jo žmonėms pereiti 
Sieną. Bet, kad tinkamai tam pasiruoštume, turime dar daug ką nuveikti. 

Šiuos žodžius vyrai sutiko tyla. Paskui Otelas Jarvikas pasakė: 

- Lorde vade, bet tai - tūkstančiai... 

- ..„sulysusių, mirtinai nuvargusių, alkanų ir toli nuo namų atsidū- 
rusių tyržmogių. - Jonas mostelėjo į tolumoje žioruojančias laužų lieps- 
nas. - Štai ten. Anot Tormundo, jų yra keturi tūkstančiai. 

- Sprendžiant iš laužų skaičiaus, sakyčiau, kad trys. - Skaičiavimas 
ir matavimas Bouvenui Maršui buvo įaugęs į kraują. - Girdėjome, kad 
Tvirtojoje pilyje su miškų ragana jų yra du kartus daugiau. Be to, seras 
Denis laiške rašo apie didžiules stovyklas kalnuose, už Šešėlių bokšto. 

Jonas to neneigė. 

- Tormundas sako, kad Verksnys vėl ketina pulti Kaukolių tiltą. 

Senasis Granatas pirštais persibraukė randą. Jis užsidirbo jį ginda- 
mas Kaukolių tiltą, kai Verksnys anąsyk pamėgino prasiskinti kelią per 
Sangrūdą. 

- Tikiuosi, lordas vadas neketina... neketina įsileisti per Sieną dar ir 
šio siaubūno? | 

- Įsileisiu, bet nenorom. - Jonas dar nepamiršo Verksnio jam paliktų 
galvų su tuščiomis, krauju paplūdusiomis akiduobėmis. Juodasis Džekas 
Bulveris, Plaukuotasis Holas, Gartas Pilkaplunksnis. Negaliu už juos at- 
keršyti, bet jų vardų nepamiršiu. - Taip, milorde, įsileisiu ir jį. Negalime 
rinktis, negalime rūšiuoti laisvosios tautos žmonių ir sakyti, kad vienas 
gali įeiti pro vartus, o kitas ne. Taikos sutartis galioja jiems visiems. 

Norėjus atsikrenkštė ir nusispjovė. 

- Galėtume sudaryti taikos sutartį ir su vilkais bei maitlesiais varnais. 

- Mano požemiuose viešpatauja taika ir ramybė, - sududeno Senasis 
Flintas. - Atiduok Verksnį man. 

- Kiek žvalgų Verksnys nužudė? - paklausė Otelas Jarvikas. - Kiek 
moterų išniekino, nužudė arba pagrobė? 

- Vien iš mano giminės - tris, - atsakė Senasis Flintas. - Be to, tas 
merginas, kurių nepagrobia, jis apakina. 

- Kai vyras apsivelka juodą apsiaustą, jo nusikaltimai nugrimzta už- 
marštin, - priminė jiems Jonas. - Jei norime, kad laisvosios tautos vyrai 
kautųsi mūsų pusėje, turime atleisti jiems už ankstesnius nusikaltimus, 
kaip ir mums kadaise buvo atleista. 

- Verksnys priesaikos neduos, - primygtinai patikino lordą vadą Jar- 
vikas. - Ir juodo apsiausto nesivilks. Net kiti plėšikai juo nepasitiki. 

- Žmogumi gali pasinaudoti ir juo nepasitikėdamas. - Kitaip, kokia 
man iš jūsų būtų nauda? - Mums reikia ir Verksnio, ir kitų į jį panašių. 
Kas geriau už tyržmogį pažįsta tyrus anapus Sienos? Kas pažįsta mūsų 
priešus geriau už žmogų, kuris su jais kovėsi? 

- Verksnys moka tik prievartauti ir žudyti, - numojo ranka Jarvikas. 

- Kai pereis Sieną, tyržmogių čia bus tris kartus daugiau nei 
mūsų, - įsiterpė į pokalbį Bouvenas Maršas. - O juk tai - tik Tormun- 
do būrys. Pridėkite dar Verksnio vyrus, Tvirtojoje pilyje likusius žmo- 
nes ir pamatysite, kad jie taps jėga, galinčia sunaikinti Nakties sargybą 
per vieną naktį. 

- Vien karių gausa mūšio nelaimėsi. Tu jų nematei. Pusė laisvosios 
tautos žmonių - vaikštantys lavonai. 

— Man labiau patiktų, jei tie lavonai būtų po žeme, - tarė Jarvikas. - 
Tikiuosi, milordas man pritars. 

- Ne, nepritarsiu. - Jono ištarti žodžiai buvo atšiaurūs kaip vėjas, 
plaikstantis jų apsiaustų 'skvernus. - Tyržmogių stovykloje yra vaikų — 
šimtai, tūkstančiai vaikų. Ir moterų. 

- Ietininkių. 

— Taip, yra ir ietininkių. Bet taip pat nemažai motinų, senelių, našlių 
ir netekėjusių merginų... Ar visas jas pasmerksi mirti, milorde? 

- Broliams nedera kivirčytis, - pareiškė septonas Seladoras. - Geriau 
klaupkimės ir pasimelskime Senolei, kad apšviestų mums kelią į išmintį. 

- Lorde Snou, - paklausė Norėjus, - kur ketini tuos savo tyržmogius 
apgyvendinti? Tikiuosi, ne mano valdose? 

— Taigi, - pritarė Senasis Flintas. - Kvailai įsikalei į galvą apgyven- 
dinti juos Dovanoje, tik žiūrėk, kad tyržmogiai pernelyg toli nenuklystų, 
nes atsiųsiu tau jų galvas. Žiema ant nosies ir dar daugiau burnų, kurias 
tektų maitinti, man nereikia. 

- Tyržmogiai liks prie Sienos, - patikino genčių vadus Jonas. - Dau- 
guma jų įsikurs vienoje iš mūsų apleistų pilių. - Dabar Nakties sargyba 
turėjo įgulas Ledkraštyje, Ilgojoje kalvoje, Seiblhole ir Giliajame Ežere. 
Nors visos tos įgulos buvo menkos ir joms labai trūko žmonių, vis dėlto 
dešimt pilių stūksojo visiškai tuščios ir apleistos. - Vyrai su žmonomis ir 
vaikais, visos našlaitės mergaitės ir visi našlaičiai berniukai, dar nesulau- 
kę dešimties metų, taip pat senės, našlės ir kitos moterys, nemokančios 
ir negalinčios kautis. Ietininkes išsiųsime į Ilgąją kalvą, kad prisidėtų 
prie savo seserų, o nevedę vyrai keliaus į kitas mūsų vėl gyvenimui pri- 
keltas tvirtoves. Tie, kurie sutiks vilktis juodus apsiaustus, liks čia arba 
vyks į Rytų sargybą ir į Šešėlių bokštą. Tormundo rezidencija bus Ąžuo- 
lo Skyde, kad galėtume nuolat jį stebėti. 

Bouvenas Maršas atsiduso. 

- Jei tyržmogiai nenužudys mūsų kalavijais, tai pražudys savo ėdru- 
mu. Gal lordas vadas būtų toks malonus ir paaiškintų, kaip ketina išmai- 
tinti Tormundą ir tūkstančius jo tyržmogių? 

Jonas šio klausimo tikėjosi. 

- Per Rytų sargybą. Laivais atsigabensime tiek maisto, kiek mums 
reikės. Iš upių ir audrų kraštų, iš Arino slėnio, iš Dorno ir Žemupio, iš 
anapus Siaurosios jūros įsikūrusių laisvųjų miestų... 

- Ir kuo... Gal galėčiau paklausti, kuo už tą maistą sumokėsime? 

Bravoso Geležies banko paskolintu auksu, būtų galėjęs atsakyti Bou- 
venui Jonas. Bet, užuot taip ir padaręs, jis pasakė: 

- Sutikau, kad kailius ir gyvulių odas laisvosios tautos žmonės galės 
pasilikti. Atėjus Žiemai, tų kailių jiems reikės, kad nesušaltų. O visą kitą 
turtą jiems teks atiduoti. Auksą ir sidabrą, gintarą ir brangakmenius, 
drožinius ir visus kitus vertingus daiktus. Šias gėrybes mes per Siaurąją 
jūrą nuplukdysime į laisvuosius miestus ir parduosime. 

— Už visus tyržmogių turtus, - įsiterpė Norėjus, - nupirksi nebent 
bušelį miežių. Na, daugiausia - du. 

- Lorde vade, kodėl mums nepareikalavus, kad tyržmogiai atiduotų 
ir ginklus? - pasiūlė Klaidas. 

Tai išgirdęs, Leversas nusijuokė. 

- Juk nori, kad laisvoji tauta petys į petį su tavimi stotų į kovą su ben- 
dru priešu. Kaip mes kausimės be ginklų? Gal nori, kad numirėlius ap- 
mėtytume sniego gniūžtėmis? O gal išdalysi mums lazdas ir jomis liepsi 
juos daužyti? 

Dauguma tyržmogių, galima sakyti, tik lazdomis ir ginkluoti, dingte- 
lėjo Jonui. Medinės lazdos, akmeniniai kirviai, tvoklės, ietys laužo ugny- 
je grūdintais antgaliais, kauliniai, akmeniniai ir drakonų stiklo peiliai, 
pinti skydai, kauliniai šarvai, kietinta oda. Teniečiai patys kaldinosi gin- 
klus iš bronzos, o tokie plėšikai kaip Verksnys turėjo vogtus plieninius 
šarvus ir kovėsi geležiniais kalavijais, pagrobtais iš žuvusių priešų, bet... 
ir jie dažniausiai buvo tikros senienos, jau daug metų naudoti, išmuštais 
ir atšipusiais ašmenimis, rūdžių išmarginti. 

- Tormundas gera valia saviškių niekada nenuginkluos, - tarė Jo- 
nas. - Jis ne Verksnys, bet... ir ne bailys. Jei būčiau iš jo pareikalavęs su- 
dėti ginklus, tarp mūsų vėl būtų liejęsis kraujas. | 

Norėjus pirštais persibraukė barzdą. 

- Gal ir sugrūsi tyržmogius į tas sugriuvusias tvirtoves, lorde Snou, 
tik kaip paskui priversi juos ten pasilikti? Kas jiems sutrukdys keliauti į 
pietus, į šiltesnius ir geresnius kraštus? 

- Į mūsų žemes, - pabrėžė Senasis Flintas. 

- Tormundas man prisiekė. Jis tarnaus mums iki pavasario. Šią prie- 
saiką turės pakartoti ir Verksnys bei kiti kapitonai, kitaip neįsileisime jų 
per Sieną. 

Senasis Flintas papurtė galvą. 

— Jie mus išduos. 

--Verksnio priesaikos nieko nereiškia, - tarė Otelas Jarvikas. 

- Jie laukiniai, bedieviai, - pridūrė septonas Seladoras. - Net pietuo- 
se tyržmogiai visiems žinomi kaip išdavikai. 

Leversas sukryžiavo rankas ant krūtinės. 

- Kalbi apie tą apačioj vykusį mūšį? Tuomet aš koviausi tyržmogių 
pusėje, pameni? O dabar vilkiu jūsų juodus drabužius, muštruoju jūsų 
jaunuolius ir mokau juos žudyti. Kai kas tikriausiai pavadintų mane per- 

bėgėliu. Gal tai ir tiesa, bet... nesu didesnis laukinis už jūsų varnus. Ir 
mes turime dievus. Tuos pačius, kuriems meldžiamasi Vinterfele. 

- Tai - senieji Šiaurės dievai, garbinti dar prieš pastatant Sieną, - pa- 
sakė Jonas. - Tais dievais Tormundas ir prisiekė. Jis žodžio laikysis. Pa- 
žįstu jį, kaip pažinojau ir Mensą Plėšiką. Jei pamenate, ilgokai kartu su 
jais gyvenau ir klajojau. ' 

- Aš to nepamiršau, - patikino jį lordas valdytojas. 

Ne, pagalvojo Jonas, nemanau, kad būtum pamiršęs. 

- Ir Mensas Plėšikas davė priesaiką, - vėl prabilo Maršas. - Jis prisie- 
kė nenešioti karūnos, nevesti, neturėti sūnų. O tada išsivertė apsiaustą, 
padarė viską, ko buvo prisiekęs nedaryti, ir, sutelkęs grėsmingą kariuo- 
menę, patraukė pulti karalystės. Už Sienos laukia ne kas kita, o tos ka- 
riuomenės likučiai. 

- Visiškai sutriuškinti likučiai. 

- Įskilusį kalaviją galima perkalti. Įskilusiu kalaviju galima žudyti. 

- Laisvoji tauta neturi nei įstatymų, nei lordų, - tarė Jonas, - bet savo 
vaikus tie žmonės myli. Gal bent tai pripažintum? 

— Mums neramu ne dėl jų vaikų. Mes baiminamės tėvų, o ne vaikų. 

- Ir aš jų bijau. Todėl išsireikalavau, kad tyržmogiai duotų įkaitų. — 
Nesu nei patiklus kvailys, kokiu mane laikai, nei... pusiau tyržmogis, nors 
tu tikriausiai manai kitaip. - Paimsime iš jų šimtą berniukų nuo aštuo- 
nerių iki šešiolikos metų. Po sūnų iš kiekvieno jų vado ir kapitono, o 
kitus pasirinksime atsitiktinai. Tie berniukai tarnaus pažais ir ginklane- 
šiais, taip pat perims iš mūsų vyrų ir kitas pareigas. Galbūt kai kurie iš jų 
vieną gražią dieną nuspręs stoti į Nakties sargybą. Yra nutikę ir dar keis- 
tesnių dalykų. Kiti liks įkaitais ir užtikrins savo tėvų ištikimybę mums. 

Šiauriečiai susižvalgė. 

- Įkaitai... - mąsliai numykė Norėjus. - Ir Tormundas sutiko? 

Jam nieko kito neliko: arba sutikti, arba žiūrėti, kaip jo žmonės miršta. 

- Jis tai pavadino „mano užsiprašyta kruvina kaina“, - pasakė Jonas 
Snou, - tačiau ją sumokės. 

- Na taip. Ir kodėl ne? - Senasis Flintas lazda trinktelėjo į ledą. - Kai 
Vinterfelas pareikalaudavo iš mūsų berniukų, mes visuomet vadindavo- 
me juos globotiniais, nors jie buvo tik įkaitai, mirti pasmerkti įkaitai. 

- Tik tie, kurių tėvai kuo nors neįtikdavo Žiemos karaliui, - atkreipė 
senio dėmesį Norėjus. - Tie grįždavo namo patrumpinti, be galvų. Tad 
pasakyk man, vaikine... Jei tie tavo bičiuliai tyržmogiai pasirodys esan- 
tys išdavikai, ar išdrįsi padaryti tai, ką privalu padaryti? 

Paklausk Jano Slinto. 

- Tormundas puikiai žino, kad su manimi geriau nejuokauti. Galbūt 
tau aš atrodau tikras geltonsnapis, lorde Norėjau, bet vis dėlto esu Edar- 
do Starko sūnus. 

Bet ir šie žodžiai lordo valdytojo nenumaldė. 

— Sakai, tie berniukai tarnaus ginklanešiais. Tik... lordas vadas ti- 
kriausiai nenori pasakyti, kad jie bus mokomi ir kautis? 

Jonas užsiplieskė pykčiu. 

„- Ne, milorde, ketinu pasodinti juos prie stalo siūti nėriniuotų apati- 
nių. Žinoma, kad mokysime juos kautis. Be to, tie vaikinukai muš svies- 
tą, kapos malkas, mėš arklides, tuštins naktinius puodus, perdavinės ži- 
nias, o laisvu metu dar bus mokomi valdyti ietį, kalaviją ir didlankį. 

Maršas išraudo kaip vėžys. 

- Prašyčiau lordo vado atleisti už tiesmukumą, bet neišmanau, kaip 
švelniau pasakyti... Tai, ką siūlai, yra tikrų tikriausia išdavystė. Aštuonis 
šimtus metų Nakties sargybos vyrai stovėjo ant šios sienos ir kovėsi su 
tyržmogiais. O dabar tu ketini juos įsileisti, priglausti mūsų pilyse, mai- 
tinti, rengti ir mokyti kovos meno. Lorde Snou, gal jau pamiršai? Davei 
priesaiką... 

- Žinau, ką prisiekiau. - Ir Jonas pakartojo priesaikos žodžius. - Esu 
kalavijas tamsoje. Sienų sergėtojas. Esu ugnis, ginanti nuo šalčio, aušrą 
pranašaujanti šviesa, miegančiuosius žadinantis ragas ir skydas, saugan- 
tis žmonių karalystes. Ar duodamas priesaiką ištarei tuos pačius žodžius? 

- Tuos pačius. Lordas vadas tai puikiai žino. 

- Artu įsitikinęs, kad nieko nepraleidau? Kad nepamiršau priesaikos 
žodžių apie karalių ir jo įstatymus, apie tai, jog privalome ginti kiekvieną 
jo Žemės pėdą ir įsikibę laikytis kiekvienos sugriautos pilies? Kaip ten 
sakoma? - Jonas laukė atsakymo, bet veltui. - Esu skydas, saugantis žmo- 
nių karalystes. Šie žodžiai yra svarbiausi. Tad pasakyk man, milorde, kas 
yra tyržmogiai, jei ne žmonės? 

Bouvenas Maršas išsižiojo kažko sakyti. Bet taip ir neištarė nė žo- 
džio. Dabar jam įraudo ir sprandas. 

Jonas Snou nusisuko. Paskutiniai besileidžiančios saulės spinduliai 
ėmė blėsti. Jis matė, kaip plyšiai Sienoje, anksčiau atrodę raudoni, tampa 
pilki, o paskui ir juodi, kaip vandens srovelės iš ugninių gyvačių virsta 
juodu ledu. Ten, žemai, ledi Melisandra netrukus užkurs nakties laužą 
ir užtrauks giesmę: „Šviesos Valdove, saugok mus, nes naktis tamsi ir 
kupina pavojų...“ 

- Ateina žiema, - pagaliau vėl prabilo Jonas, nutraukdamas nejaukią 
tylą, - o kartu su ja ir baltieji klajūnai. Prie Sienos turime juos sustabdy- 
ti. Ji ir buvo pastatyta tam, kad juos sustabdytų, bet... Sienai reikia žmo- 
nių. Mūsų pokalbis baigtas. Prieš atverdami vartus, turime dar daug ką 
nuveikti. Tormundą ir jo žmones reikės pamaitinti, aprengti ir kur nors 
įkurdinti. Kai kurie iš jų serga ir juos teks slaugyti. Ši užduotis teks tau, 
Klaidai. Pasistenk išgelbėti kuo daugiau ligonių gyvybių. 

Klaidas sumirksėjo paraudusiomis, blausiomis akimis. 

— Padarysiu, ką galėsiu, Jonai. Tai yra, milorde... 

- Be to, mums reikės visų turimų dengtų ir atvirų vežimų nugaben- 
ti laisvosios tautos Žmonėms į jų naujuosius namus. Tuo rūpinsiesi tu, 
Otelai. 

Jarvikas nepatenkintas vyptelėjo. 

— Klausau, lorde vadė. 

- Lorde Bouvenai, tu užsiimsi rinkliava. Surinksi auksą ir sidabrą, 
gintarą, sukto metalo ir paprastas apyrankes bei vėrinius. Viską surū- 
šiuok, suskaičiuok ir pasirūpink, kad šis turtas saugiai pasiektų Rytų sar- 
gybą. 

— Bus padaryta, lorde Snou, - tarė Bouvenas Maršas. 

O Jonas pagalvojo: Ji sakė: „Ledas ir durklai tamsoje. Į kaulą sušalęs 
raudonas kraujas ir apnuogintas plienas.“ Jis sagniaužė dešinės plaštakos 
pirštus. Įsismarkavo vėjas. 


SERSEJA 


K“ naktis rodėsi vis šaltesnė. 

Celėje nebuvo nei židinio, nei gorės. Vienintelis langas buvo per 
aukštai, kad pro jį Sersėja galėtų ką nors pamatyti, ir per mažas, kad būtų 
pro jį išlindusi, užtat gana platus plūsti šalčiui. Pirmą jai duotą drabužį 
Sersėja sudraskė reikalaudama grąžinti jos rūbus, bet nieko taip ir nepa- 
siekusi, nuoga liko drebėti iš šalčio. Kai septonės atnešė kitą drabužį, ji iš 
karto per galvą jį apsivilko ir, nors ir pro sukąstus dantis, padėkojo. 

Pro langą į kamerą sklido ir garsai. Tik iš jų karalienė galėjo spręs- 
ti, kas mieste vyksta. Mat valgį jai atnešdavusios septonės nieko nepa- 
sakojo. 
tik iš kur ji galėjo žinoti, ar brolis grįžo? Ji bent jau vylėsi, kad Džeimis 
nebus toks kvailas ir neatbildės čia su visa savo kariuomene. Kad sudo- 
rotų aplink Didžiąją septą susibūrusių skarmalių Vargšų Bičiulių ordi- 
ną, jam reikės kiekvieno kalavijo. Sersėja dažnai teiraudavosi apie savo 
brolį dvynį, bet kalėjimo prižiūrėtojos tylėjo kaip žuvys. Ji klausinėjo ir 
apie serą Lorą. Paskutinėmis ją pasiekusiomis žiniomis, Gėlių riteris, 
sunkiai sužeistas puolant pilį, Drakonų Uoloje vadavosi mirtimi. Tegul 
miršta, pagalvojo Sersėja, ir kuo greičiau. Mat po šio jaunuolio mirties 
Karaliaus sargyboje atsirastų laisva vieta ir tai galėjo tapti jai išsigelbė- 
jimu. Tačiau septonės nė žodžiu neužsiminė nei apie Lorą Tairelį, nei 
apie Džeimį. 

Lordas Kiburnas buvo paskutinis ir vienintelis jos lankytojas. Dabar 
Sersėjos pasaulyje gyveno tik keturi žmonės: ji ir trys pamaldžios ir kaip 
uola tvirtos kalėjimo prižiūrėtojos. Septonė Unela buvo stambių kaulų 
ir vyriško sudėjimo, nuospaudų nusėtomis rankomis ir negražiais, rūs- 
čiais veido bruožais. Septonės Melės plaukai buvo šiurkštūs ir žili, o akys 
mažos ir gudrios, nuolat įtariai primerktos, blizgančios raukšlėtame vei- 
de ir žeidžiančios ne prasčiau už kirvio ašmenis. Septonė Skolera buvo 
neaukšta, storu juosmeniu, jos krūtys buvo didelės ir sunkios, oda įga- 
vusi gelsvai žalsvą atspalvį, be to, nuo jos sklido rūgštokas kvapas, tarsi 
kur nors netoliese būtų gižtelėjęs pienas. Jos atnešdavo Sersėjai maisto ir 
vandens, išpildavo jos naktipuodį ir kas kelios dienos paimdavo skalb- 
ti jos drabužį, o Sersėjai nuogai tekdavo lindėti po antklode ir laukti, 
kol jis bus grąžintas. Kartais Skolera paskaitydavo jai iš „Septynkampės 
žvaigždės“ arba „Šventų maldų knygos“, bet šiaip nė viena iš septonių su 
ja nesikalbėjo ir neatsakinėjo į jokius klausimus. 

Sersėja nekentė jų visų trijų ir niekino jas beveik taip pat, kaip neken- 
tė ir niekino ją išdavusius vyrus. 

Netikri bičiuliai, išdavikai tarnai, žmonės, prisiekę jai amžiną mei- 
lę, net kraujo giminės... pakliuvusią į bėdą, jie visi ją apleido. Ištižėlis 
Osnis Ketlblekas neištvėrė plakimo ir išpliurpė aukštajam žvirbliui pa- 
slaptis, kurias turėjo nusinešti į kapą. Jo broliai, - jos dėka taip aukš- 
tai iškilę gatvės padugnės, - nė piršto nepajudino. Oranas Votersas, jos 
admirolas, išplukdė dromonus, pastatytus jam jos įsakymu, ir paspruko 
į jūros platybes. Ortonas Meriveteris, pasiėmęs savo žmoną Teną, - šiais 
siaubingais laikais vienintelę karalienei likusią tikrą draugę, - paknops- 
tomis parlėkė į Longteiblą. Haris Sviftas ir didysis meisteris Paiselis ją, 
patekusią į kalėjimą, visiškai apleido, o valdyti karalystę pasiūlė žmogui, 
rezgusiam prieš ją sąmokslą. Merino Trento ir Boroso Blaunto, prisieku- 
sių karaliaus sargybinių, niekur nebuvo galima rasti. Net jos pusbrolis 
Lanselis, kadaise dievagojęsis, kad ją myli, dabar papildė jos kaltintojų 
gretas. Jos dėdė atsisakė padėti jai valdyti karalystę, nors ji būtų paskyru- 
si jį karaliaus ranka. 

O Džeimis... 

Ne, tuo Sersėja negalėjo ir nenorėjo tikėti. Sužinojęs, kas jai nutiko, 
Džeimis tikrai turėjo grįžti. „Tuoj pat grįžk, - rašė jam Sersėja. - Padėk 
man. Gelbėk. Dabar man tavęs reikia taip, kaip dar niekada nereikėjo. 
Myliu tave. Myliu tave. Myliu tave. Grįžk greičiau.“ Kiburnas prisiekė 
pasirūpinsiąs, kad laiškas tikrai pasiektų Džeimį, su savo kariuomene 
esantį kažkur upių kraštuose. Tačiau Kiburnas'taip ir nebeatėjo. Sersėjos 
žiniomis, jis galėjo būti miręs, o jo galva pamauta ant mieto ir iškelta virš 
miesto tvirtovės vartų. Arba galbūt jis kankinosi vienoje iš Raudonosios 
pilies juodųjų celių, o jos laiškas net nebuvo išsiųstas. Apie Kiburną ka- 
ralienė klausė daugybę kartų, bet jos kalintojos apie šį žmogų nepratarė 
nė žodžio. Jai buvo aišku tik viena: Džeimis taip ir negrįžo. 

Kol kas dar ne, ramino save Sersėja, bet netrukus grįš. Ir kai parjos, 
aukštasis septonas su savo kalėmis užtrauks visai kitokią giesmę. 

Bejėgiškumo Sersėja negalėjo pakęsti. 

Ji grasino, bet tie grasinimai buvo sutikti bejausmiais kaip akmuo 
veidais ir užkimštomis ausimis. Ji mėgino įsakinėti, bet į tuos įsakymus 
niekas nekreipė dėmesio. Ji šaukėsi Motinos gailestingumo manydama, 
jog vienos moters užuojauta kitai turėtų būti savaime suprantama, bet 
trys suvytusios septonės, duodamos įžadus, moteriškumo, matyt, buvo 
atsižadėjusios. Sersėja mėgino jas sužavėti, palenkti į savo pusę švelniais 
žodžiais ir nuolankiai kentė kiekvieną įžeidimą. Bet septonės nepasida- 
vė. Ji gundė jas atlygiu, žadėjo atleidimą, pagarbą, auksą, aukštas parei- 
gas dvare. Jos pažadus septonės sutiko taip pat, kaip ir grasinimus. 

Be to, Sersėja meldėsi. Ak, kaip ji meldėsi! Juk septonės maldų ir 
laukė, tad Sersėja apipylė jas maldomis, meldėsi klūpodama kaip kokia 
prasčiokė gatvinė kekšė, o ne kaip Uolos duktė. Melsdamasi ji prašė pa- 
guodos, atpirkimo ir kad grįžtų Džeimis. Garsiai prašė dievų apginti ją, 
nekaltą; o tyliai savo kaltintojams meldė staigios ir skausmingos mir- 
ties. Ji meldėsi, kol iki kraujo nusibrozdino kelius, o liežuvis pavargo ir 
taip ištino, kad ji ėmė dusti. Celėje Sersėja prisiminė visas vaikystėje iš- 
moktas maldas ir susikūrė naujų, reikalingų dabar ir skirtų Motinai ir 
Mergelei, Tėvui ir Karžygiui, Senolei ir Kalviui. Kreipėsi užtarimo net 
į Pašalietį. Siaučiant audrai tinka bet kuris dievas. Tačiau paaiškėjo, kad 
Septynetas jos maldoms kurčias kaip ir jo žemiški tarnai. Sersėja apipylė 
dievus visais žodžiais, kokius tik žinojo, atidavė jiems viską, ką turėjo, 
išskyrus ašaras. Ašarų jie niekada nematys, prisiekė sau karalienė. 

Jai labai nepatiko jaustis silpnai. 

Jei dievai būtų apdovanoję ją tokia fizine jėga, kokia apdovanojo 
Džeimį ir tą pagyrūną pusgalvį Robertą, ji būtų iš celės pabėgusi. Ak, 
kad turėčiau kalaviją ir mokėčiau juo naudotis! Jos krūtinėje plakė ko- 
votojos širdis, tik dievai, apimti baisios pagiežos, davė jai menką moters 
kūną. Karalienė jau anksčiau mėgino galynėtis su savo kalintojais, bet 
septonės ją įveikė. Mat tų moterų buvo per daug, be to, jos buvo stipres- 
nės, nei atrodė. Visos jos buvo šlykščios ir senos bobos, tačiau tiek metų 
kalbėjusios maldas, plovusios grindis ir lazdomis mušusios novices, šios 
septonės atrodė kietos ir neįveikiamos kaip senos šaknys. 

Negana to, jos nė akimirkai nepaliko jos ramybėje. Ir dieną, ir nak- 
tį, vos tik karalienė užsimerkdavo ketindama nusnausti, į celę kaipmat 
įžengdavo kuri nors iš kalintojų, pažadindavo ją ir reikalaudavo išpažin- 
ti nuodėmes. Sersėja buvo kaltinama neištikimybe, sanguliavimu, kara- 
lystės išdavimu ir net žmogžudyste, nes Osnis Ketlblekas prisipažino jos 
nurodymu pasmaugęs anksčiau buvusį aukštąjį septoną. „Atėjau išgirsti 
tave klojant tiesą apie visas savo žmogžudystes ir svetimavimus', - pur- 
tydama karalienę už peties ir ją žadindama, dusliai suaburbėdavo septonė 
Unela. O septonė Melė Sersėjai vis kartojo, girdi, tai nuodėmės nelei- 
džiančios jai ramiai užmigti. „Tik nekaltieji žino, ką reiškia ramus ir gi- 
lus miegas. Išpažink savo nuodėmes ir miegosi kaip kūdikėlis.“ 

Ji užmigdavo ir nubusdavo, užmigdavo ir nubusdavo, kiekviena nak- 
tis jos kankintojų rankomis būdavo tarsi sutrupinama į miego ir būdra- 
vimo tarpsnelius ir kiekviena naktis atrodė vis šaltesnė ir žiauresnė už 
ankstesnę. Vėlus vakaras, vidurnaktis, paryčiai, tekantis ir besileidžian- 
tis mėnuo, sutemos ir aušra - viskas slinko pro šalį tarsi girtam svaiguly. 
Koks dabar paros metas? Kuri diena? Kur ji? Ar tai sapnas, ar tikrovė? 
Smulkios iš septonių malonės gauto miego šukės virto skustuvais, rai- 
žančiais Sersėjai sąmonę. Ji kasdien jautėsi vis labiau atbukusi, vis labiau 

išsekusi ir vis smarkiau karščiuojanti. Karalienė visiškai nebesusigaudė, 
kiek laiko praleido įkalinta šioje celėje, viršutiniame vieno iš septynių 
Didžiosios Beiloro septos bokštų aukšte. Aš čia ir pasensiu, ir numirsiu, 
apimta nevilties kartą pagalvojo ji. 

Sersėja negalėjo leisti, kad taip nutiktų. Jos sūnui reikėjo motinos. 
Karalystei jos reikėjo. Kdd ir kaip rizikuodama, iš šio kalėjimo ji turėjo 
ištrūkti. Dabar jos pasaulį sudarė tik šešių kvadratinių pėdų celė, nak- 
tinis puodas, kauburiuotas čiužinys ir ruda, vilnonė, menka kaip viltis 
antklodė, nuo kurios niežtėjo odą, tačiau Sersėja vis dar buvo lordo Tai- 
vino įpėdinė ir Uolos duktė. 

Išsekinta nemigos, drebėdama nuo šalčio, kasnakt įsiskverbiančio į 
bokšto celę, tai pilama karščio, tai jausdama baisų alkį, pagaliau Sersėja 
suvokė privalanti išpažinti nuodėmes. 

Tą naktį atėjusi jos pažadinti septonė Unela rado karalienę klūpančią 
ir laukiančią. 

- Nusidėjau, - prabilo Sersėja. Jai sunkiai beapsivertė liežuvis, o lū- 
pos buvo suskirdusios ir jautrios. - Labai sunkiai nusidėjau. Dabar su- 
prantu... Ir kodėl taip ilgai buvau akla? Senolė atėjo pas mane, nešina 
aukštai iškeltu žibintu, ir šventoje jo šviesoje išvydau kelią, kuriuo turiu 
eiti. Noriu vėl būti tyra. Nieko daugiau netrokštu, tik nuodėmių atleidi- 
mo. Prašau, geroji septone, maldauju, nuvesk mane pas aukštąjį septoną, 
kad galėčiau prisipažinti nusikaltusi ir svetimavusi. 

- Perduosiu jam šiuos žodžius, tavo malonybe, - pažadėjo septo- 
nė Unela. - Jo aukštoji šventenybė bus labai patenkintas. Nemirtingas 
mūsų sielas gali išgelbėti vien išpažintis ir atgaila. 

Ir likusią tos ilgos nakties dalį septonės leido jai miegoti. Sersėja gavo 
dovanų net kelias valandas palaiminto miego. Vėlus vakaras, vidurnak- 
tis ir paryčiai bent kartą praslinko nepastebėti, mat Sersėja buvo pasi- 
nėrusi į ilgą malonų sapną, kuriame Džeimis buvo jos sutuoktinis, o jų 
sūnus vis dar buvo gyvas. 

Rytą karalienė pasijuto atgavusi jėgas ir beveik visiškai atitokusi. 
I celę įžengus septonėms, ji vėl kažką pamaldžiai burbtelėjo ir pakartojo, 
jog yra tvirtai pasiryžusi išpažinti savo nuodėmes ir gauti atleidimą už 
viską, ką yra padariusi. 

- Džiugu girdėti, - tarė septonė Melė. 

- Nuo tavo sielos nusiris sunkus akmuo, - pareiškė septonė Skole- 
ra. - Išpažinusi nuodėmes, pasijusi daug geriau, tavo malonybe. 

Tavo malonybe... Šie du paprasti žodžiai Sersėją nepaprastai nudžiu- 
gino. Per visą netrumpai trukusį jos kalinimą prižiūrėtojos nedažnai 
šiuo kreipiniu teikdavosi išreikšti jai paprasčiausią pagarbą. 

- Jo aukštoji šventenybė jau laukia, - pasakė septonė Unela. 

Klusni ir nusižeminusi, Sersėja nuleido galvą. 

— Gal pirma man būtų leista išsimaudyti? Negaliu tokia pas jį eiti. 

- Galėsi išsimaudyti vėliau, jei tik jo aukštoji šventenybė leis, - atšovė 
septonė Unela. - Dabar turėtum rūpintis savo nemirtingos sielos švara, 
o ne tokiomis tuštybėmis kaip kūnas. 

Ir trys septonės nuvedė ją laiptais žemyn: septonė Unela ėjo prieš 
Sersėją, o paskui karalienę traukė septonė Melė ir septonė Skolera, tarsi 
vis dar būtų bijojusios, jog kalinė gali mėginti sprukti. 

— Manęs taip seniai niekas nelankė, - joms leidžiantis, tyliai samur- 
mėjo Sersėja. - Ar karaliui sekasi gerai? Klausiu tik kaip motina, neri- 
maujanti dėl savo vaiko. 

— Jo malonybė sveikata nesiskundžia, - tarė septonė Skolera, - be 
to, dieną ir naktį yra stropiai saugomas. Karalienė nuolat palaiko jam 
draugiją. 

Aš esu karalienė! Nukentusi ir šį įžeidimą, Sersėja nusišypsojo ir at- 
sakė: 

- Gera tai žinoti. Tomenas ją taip myli. Niekada netikėjau, kad tie 
siaubingi jai mesti kaltinimai yra tiesa. - Ar Mardžerei Tairel vis dėlto 
kažkaip pavyko išsisukti nuo kaltinimų svetimavimu, sanguliavimu ir 
karalystės išdavimu? - Teismas jau įvyko? 

- Netrukus įvyks, - įsišneko septonė Skolera, - bet jos brolis... 

- Cit! - Atsisukusi septonė Unela rūsčiai dėbtelėjo į Skolerą. - Per 
daug plepi, paika sene. Mums nedera aptarinėti tokių dalykų. 

Skolera nuleido galvą. 

— Maldauju man atleisti... 

Laiptais jos baigė nulipti tylėdamos. 

Aukštasis žvirblis priėmė ją šventykloje, asketiškai įrengtoje septyn- 
kampėje menėje, ir iš kiekvienos akmeninės jos sienos į juos žvelgė ne- 
grabiai iškaldinti Septyneto dievų veidai, - tokie pat griežti ir nepalan- 
kūs kaip ir jo aukštosios šventenybės veidas. Įėjusi Sersėja rado jį sėdintį 
prie nedailiai tašyto stalo ir kažką rašantį. Nuo tos dienos, kai paskutinį 
kartą buvo su juo susitikusi, tai yra nuo tos dienos, kai ji buvo suimta ir 
įkalinta, aukštasis septonas nė kiek nepasikeitė. Jis tebebuvo liesas, Ži- 
las vyras, kurio žvilgsnyje atsispindėjo nepriteklius, rūstybė, alkis ir įta- 
rumas, o raukšlių išvagoto jo veido bruožai buvo griežti ir išraiškingi. 
Vietoj prabangių savo pirmtakų drabužių, jis vilkėjo dukslią, panašią į 
maišą nedažytos vilnos kulkšnis siekiančią tuniką. 

— Tavo malonybe, - nesiteikęs nė pasisveikinti, kreipėsi jis į karalie- 
nę, - kaip suprantu, norėtum atlikti išpažintį? 

Sersėja puolė ant kelių. 

— Norėčiau, tavo aukštoji šventenybe. Pas mane miegančią atėjo Se- 
nolė, nešina aukštai iškeltu žibintu... 

— Na taip, žinoma. Unela, tu pasiliksi ir užrašysi viską, ką jos malony- 
bė sakys. Skolera, Mele, judvi galite eiti. 

Ištiesęs abi rankas, jis suspaudė pirštų galiukus - šį gestą Sersėja dau- 
gybę kartų buvo mačiusi darant ir savo tėvą. 

Atsisėdusi Sersėjai už nugaros, septonė Unela išvyniojo pergamentą 
ir padažė plunksną į meisterio rašalą. Sersėją staiga nusmelkė išgąstis. 

- Ar išpažinusiai nuodėmes man bus leista... 

- Kaip su jos malonybe bus elgiamasi, priklausys nuo išpažintų nuo- 
dėmių. 

Šis žmogus nepermaldaujamas, jau ne pirmą kartą suvokė Sersėja. Jai 
prireikė kelių akimirkų susikaupti. 

- Tuomet tegul Motina manęs pasigaili. Turėjau nesantuokinių ryšių 
su vyrais. Prisipažįstu. 

- Su kuo būtent? 

Aukštojo septono žvilgsnis vėrė ją kiaurai. 

Sersėja girdėjo, kad jai už nugaros įsitaisiusi Unela kažką rašo. Jos 
plunksna tyliai ir švelniai skrebeno pergamentą. 

- Su Lanseliu Lanisteriu, savo pusbroliu, ir Osniu Ketlbleku. - Abu 
vyrai prisipažino su ja sanguliavę, tad šitai neigti Sersėjai nebuvo pras- 
mės. - Ir su jo broliais. Su abiem. - Bet ji nenutuokė, ką galėjo papasako- 
ti Osfrydas ir Osmundas. Geriau buvo prisipažinti per daug nei per ma- 
žai. - Tai nepateisina mano nuodėmės, aukštoji šventenybe, bet buvau 
vieniša ir apimta baimės. Dievai atėmė iš manęs karalių Robertą, mano 
meilę ir gynėją. Buvau viena, apsupta intrigantų, netikrų draugų ir iš- 
davikų, kurie rengė sąmokslą ir norėjo nužudyti mano vaikus. Neišma- 
niau, kuo pasitikėti, tad... nusprendžiau palenkti savo pusėn Ketlblekus 
taip, kaip mokėjau. 

- Turi omenyje savo moterišką kūną? 

— Taip, kūną. - Sersėja virpėdama plaštaka užsidengė veidą. Kai vėl 
nuleido ranką, jos akys buvo paplūdusios ašaromis. - Tegul Mergelė 
man atleidžia. Bet pasielgiau taip dėl savo vaikų, dėl karalystės. Malonu- 
mo nepatyriau. Ketlblekai... jie rūstūs ir žiaurūs vyrai, jie elgėsi su ma- 
nimi šiurkščiai, bet ką turėjau daryti? Tomenui reikėjo žmonių, kuriais 
galėtų pasitikėti. 

- Jo malonybę gynė karaliaus sargyba. 

— Kai per savo vestuvių puotą nunuodytas mirė jo brolis Džofris, ka- 
raliaus sargybos vyrai stovėjo nuleidę rankas. Mačiau, kaip mirė vienas 
sūnus, ir negalėjau pakelti minties, kad galėčiau prarasti ir antrą. Nusi- 
dėjau, elgiausi kaip ištvirkėlė, bet visa tai dėl Tomeno. Atleisk man, aukš- 
toji šventenybe, bet sugulčiau su bet kuriuo Karaliaus Uoste gyvenančiu 
vyru, jei tik taip apsaugočiau savo vaikus. 

- Atleisti gali tik dievai. O kaip seras Lanselis, kuris buvo tavo pus- 
brolis ir tavo lordo vyro ginklanešys? Ar, norėdama pelnyti jo palanku- 
mą, įsiviliojai į lovą ir jį? 

- Lanselis... - Apnikta abejonių, Sersėja nutilo. Atsargiai, tarė sau 
ji, Lanselis galėjo jam viską papasakoti. - Lanselis mane mylėjo. Jis 
buvo dar visai jaunas, bet niekada neabejojau, kad yra atsidavęs man ir 
mano sūnui. 

- Ir vis dėlto įtraukei jį į nuodėmę. 

- Jaučiausi vieniša. - Ji sukūkčiojo, bet tuoj pat susitvardė. - Prara- 
dau vyrą, sūnų ir savo lordą tėvą. Buvau regentė, bet ir karalienė yra tik 
moteris, o moterys silpnos, lengvai saugundomos... Tavo aukštoji švente- 
nybė žino, jog tai tiesa. Visi žino, kad net šventosios septonės nusideda. 
Lanselis mane paguodė. Jis buvo mielas ir švelnus, o man reikėjo arti- 
mos sielos. Žinau, elgiausi netinkamai, bet daugiau nieko neturėjau... 
Moteriai reikia būti mylimai, šalia jos turi būti vyras... 

Ir ji nesusivaldžiusi pratrūko kūkčioti. 

Aukštasis septonas nė nemėgino jos guosti. Jis sėdėjo prie stalo su- 
stingęs kaip septoje dunksančios akmeninės Septyneto statulos, stebei- 
lydamasis į verkiančią Sersėją. Prireikė nemažai laiko, bet pagaliau jos 
ašaros išdžiūvo. Karalienės akys buvo paraudusios, vokai papurtę nuo 
verksmo, be to, jai rodės, kad tuoj nualps. 

Tačiau aukštojo žvirblio pokalbis su ja toli gražu nebuvo baigtas. 

- Tai įprastos nuodėmės, - tarė jis. - Visi žino, kad našlės pasileidu- 
sios, o širdyje visos moterys yra palaidūnės, linkusios griebtis klastos ir, 
naudodamosi savo grožiu, primesti vyrams savo valią. Tai nėra karalys- 
tės išdavimas, jei neapleidai santuokinio guolio, kol jo malonybė kara- 
lius Robertas dar buvo gyvas. 

- Ne, - virpėdama sušnabždėjo Sersėja. - Niekada. Prisiekiu. 

Septonas nekreipė į ją dėmesio. 

- Tavo malonybė kaltinama ir kitais dalykais, gerokai sunkesniais 
nusikaltimais nei paprastas sanguliavimas. Prisipažinai, kad seras Os- 
nis Ketlblekas buvo tavo meilužis, o seras Osnis tvirtina mano pirmtaką 
pasmaugęs tavo įsakymu. Be to, jis sako, - taip pat tavo lieptas, - mela- 
gingai liudijęs prieš karalienę Mardžerę ir jos pusseseres ir pripasakojęs 
nebūtų dalykų apie sanguliavimą, svetimavimą ir karalystės išdavimą. 

— Ne, - papurtė galvą Sersėja. - Tai netiesA4. Mardžerę myliu kaip savo 
dukterį. O dėl visų kitų kaltinimų... Taip, pripažįstu, skundžiausi aukš- 
tuoju septonu. Jis buvo Tiriono statytinis, silpnas ir paperkamas žmo- 
gus, daręs gėdą Aukštajam Tikėjimui. Tavo aukštoji šventenybė tai žino. 
Galbūt Osnis tikėjosi, kad jo mirtis mane pamalonins. Jei taip, dalis kal- 
tės tenka ir man, bet... žudyti? Ne. Dėl žmogžudystės nesu kalta. Nuvesk 
mane į septą ir aš, stojusi prieš Tėvo teismą, prisieksiu, jog nemeluoju. 

- Tam dar bus laiko, - pasakė aukštasis septonas. - Dar esi kaltinama 
dėl sąmokslo nužudyti savo lordą vyrą, mūsų mylimą velionį karalių Ro- 
bertą, Pirmąjį šiuo vardu. 

Lanselis... - pagalvojo Sersėja. 

- Robertą mirtinai suplėšė šernas. Gal jie tvirtina, kad aš gebu per- 
sikūnyti į gyvūnus? Kad: esu vargė? O gal esu kaltinama nužudžiusi ir 
Džofrį, savo mieląjį sūnų, savo pirmagimį? 

- Ne. Tik savo sutuoktinį. Ar prisipažįsti? 

— Ne. Ne, neprisipažįstu. Dievams ir žmonėms girdint kartoju, jog 
esu nekalta. 

Jis linktelėjo. 

- Tai dar ne viskas. Blogiausia, jog yra tvirtinančių, kad tavo vaikų 
tėvas - ne karalius Robertas, kad jie yra pavainikiai, gimę iš kraujomai- 
šos ir svetimavimo. 

- Taip kalba Stanis, - nedvejodama atšovė Sersėja. - Melas, melas, 
įžūlus melas. Stanis nori užimti Geležinį sostą, o brolio vaikai jam truk- 
do, todėl jam nelieka nieko kito, tik sakyti, kad jo brolis jiems ne tėvas. 
Tas bjaurus laiškas... jame nėra nė lašelio tiesos. Aš viską neigiu. 

Aukštasis septonas abiem plaštakomis pasirėmė į stalą ir atsistojo. 

— Gerai. Lordas Stanis atmetė Septyneto tiesą, ėmė garbinti raudonąjį 
demoną ir netikram jo tikėjimui Septyniose Karalystėse vietos nėra. 

Šie žodžiai karalienę labai nuramino. Ji pritariamai linktelėjo. 

- Ir vis dėlto, - toliau kalbėjo jo aukštoji šventenybė, - tai siaubingi 
kaltinimai ir karalystė turi žinoti, ar jie teisingi. Jei tavo malonybė sako 
tiesą, neabejoju, kad teismas patvirtins, jog esi nekalta. 

Vis dėlto teismas bus... 

- Juk prisipažinau... 

— „dėl kai kurių nuodėmių, taip. Bet kitas neigi. Teismas atskirs pe- 
lus nuo grūdų. Paprašysiu Septyneto atleisti tau išpažintas nuodėmes ir 
pasimelsiu, kad būtum išteisinta dėl likusių kaltinimų. 

Klūpojusi Sersėja palengva atsistojo. 

- Lenkiuosi tavo aukštosios šventenybės išminčiai, - tarė ji, - bet, jei 
galėčiau melsti bent lašelio Motinos gailestingumo, tai... Aš taip ilgai ne- 
mačiau savo sūnaus, tad prašau... 

Senis rūsčiai ir nepermaldaujamai ją nudėbė. 

- Tau nederėtų matytis su karaliumi, kol nesi apsivaliusi nuo iš- 
tvirkavimo nuodėmės. Tačiau pirmą žingsnį link doros kelio žengei 
ir, turėdamas tai omenyje, leisiu tau priimti kitus lankytojus. Po vieną 
per dieną. | 

Karalienė vėl pravirko. Šį kartą jos ašaros buvo nuoširdžios. 

- Tu man per daug malonus. Ačiū. 

- Motina gailestinga. Jai turėtum dėkoti. 

Melė ir Skolera laukė, kol galės parvesti karalienę į bokšto celę. Unela 
sekė paskui jas. 

— Mes visos meldėmės už tavo malonybę, - joms kopiant laiptais tarė 
septonė Melė. 

- Taip, - pritarė jai septonė Skolera. - Ir dabar tikriausiai jautiesi 
daug geriau, kaip tyra ir nekalta mergelė savo vestuvių rytą. 

Savo vestuvių rytą dulkinausi su Džeimiu, prisiminė karalienė. 

— Taip ir jaučiuosi, - tarė ji. - Jaučiuosi tarsi naujai gimusi, tarsi kas 
būtų atvėręs seną pūliuojančią votį, kuri dabar pagaliau pradės gyti. Ro- 
dos, galėčiau net skristi. 

Ir Sersėja pamėgino įsivaizduoti, kaip jai patiktų alkūne trenkti sep- 
tonei Skolerai į veidą, kad ši pargriuvusi kūliais nusiverstų nuo vingiuo- 
tų laiptų. Jei dievai būtų geri, ši bjauri raukšlėta senė galėtų atsitrenkti į 
septonę Unelą ir kartu nusitempti ją žemyn. 

— Gera vėl matyti tave šypsantis, - pasakė Skolera. 

- Jo aukštoji šventenybė leido man priimti lankytojus, tiesa? 

- Leido, - tarė septonė Unela. - Jei tavo malonybė pasakys, su kuo 
norėtų susitikti, mes perduosime tiems žmonėms žinią. 

Džeimio, man reikia Džeimio. Tačiau, jei jos brolis dvynys buvo mies- 
te, kodėl iki šiol jos neaplankė? Tikriausiai Sersėjai išmintingiau atidėti 
susitikimą su Džeimiu, kol geriau susigaudys, kas vyksta už Didžiosios 
Beiloro septos sienų. | 

— Noriu pamatyti dėdę, - tarė ji, - serą Kevaną Lanisterį, savo tėvo 
brolį. Ar jis mieste? 

— Mieste, - linktelėjo septonė Unela. - Lordas regentas įsikūrė Rau- 
donojoje pilyje. Tuoj pat perduosime jam žinią. 

— Ačiū, - padėkojo Sersėja. 

Lordas regentas? Šit kaip? - pagalvojo karalienė. Ji negalėjo apsimesti, 
kad ši naujiena ją nustebino. 

Paaiškėjo, kad nuolankumas ir atgaila ne tik apvalo sielą nuo nuodė- 
mės, bet duoda ir žemiškos naudos. Tą vakarą karalienė buvo perkelta į 
didesnę celę dviem aukštais žemiau ir su langu, pro kurį Sersėja galėjo 
bent jau pažvelgti, ir su lova, ant kurios buvo padėtos šiltos ir purios ant- 
klodės. Kai atėjo metas vakarieniauti, jai-buvo patiekta ne sužiedėjusios 
duonos ir skystos avižinės košės, o keptas gaidžiukas, dubenėlis žalių 
traškių salotų, apibarstytų kapotais graikiniais riešutais, ir geras samtis 
griežčių košės, dosniai pagardintos sviestu. Tą vakarą, pirmą kartą nuo 
įkalinimo dienos, į lovą ji atsigulė prikimštu pilvu ir ramiai išmiegojo 
visą naktį. 

Kitą rytą, vos išaušus, atėjo jos dėdė. 

Sersėjai vis dar pusryčiaujant, staiga plačiai atsivėrė durys ir į celę 
įžengė seras Kevanas Lanisteris. 

- Palikite mudu vienus, - liepė jis prižiūrėtojoms. 
lienė atsistojo. 

Seras Kevanas atrodė senesnis nei tą dieną, kai Sersėja matė jį pa- 
skutinį kartą. Jis buvo stuomeningas ir plačiapetis vyras dailiai pakirpta 
šviesia barzda, kurios šeriai pabrėžė stambaus jo smakro liniją, ir trum- 
pais šviesiais plaukais, nors virš kaktos jau buvo gerokai praplikęs. Seras 
Kevanas vilkėjo sunkų, tamsiai raudonai dažytos vilnos apsiaustą, prie 
peties susegtą auksine, liūto galvos sege. 

— Ačiū, kad atėjai, - padėkojo karalienė. 

Jos dėdė susiraukė. 

- Geriau prisėsk. Būtinai turiu kai ką tau pasakyti... 

Bet sėstis Sersėja nenorėjo. 

- Vis dar pyksti ant manęs. Girdžiu tą pyktį tavo balse. Atleisk, dėde. 
Nereikėjo man apipilti tavęs vynu, bet... 

- Manai, man labai rūpi, kad apliejai mane taure vyno? Lanselis 
mano sūnus, Sersėja. Ir tavo pusbrolis. Pykstu ant tavęs, nes turiu rimtą 
priežastį. Turėjai jam padėti, juo rūpintis, rasti jam tinkamą merginą, 
kilusią iš geros šeimos. O tu... 

- Žinau. Žinau... - Lanselis manęs geidė labiau, nei aš kada nors gei- 
džiau jo. Lažinuosi, kad ir dabar tebegeidžia. - Buvau tokia vieniša ir sil- 
pna. Maldauju. Dėde. Ak, dėde... Kaip gera matyti tavo veidą, tavo ne- 
apsakomai mielą veidą. Žinau, padariau daug blogo, bet negaliu pakelti 
minties, kad manęs nekenti. - Ji tankomis apsivijo dėdei kaklą ir pabu- 
čiavo jam skruostą. - Atleisk man. Atleisk... 

Kelias akimirkas seras Kevanas šiaip taip kentė šį apkabinimą, o tada 
kilstelėjęs rankas taip pat apglėbė dukterėčią. Bet apkabino ją negrabiai 
ir trumpai. 

- Pakaks, - santūriai ir šaltai tarė. - Atleidžiu tau. Dabar sėskis. Turiu 
prastų naujienų, Sersėja. 

Dėdės žodžiai ją išgąsdino. 

- Ar kas nors nutiko Tomenui? Prašau, tik ne tai. Taip baiminausi dėl 
sūnaus. Man niekas nieko nepasakojo. Maldauju, pasakyk, kad Tomenui 
nieko nenutiko. 

- Jo malonybei viskas gerai. Jis dažnai tavęs pasigenda. 

Seras Kevanas uždėjo rankas Sersėjai ant pečių ir atšlijo nuo jos per 
žingsnį. 

- Vadinasi, kažkas bloga nutiko Džeimiui? Džeimiui? 

- Ne. Džeimis vis dar kažkur upių kraštuose. 

— Kažkur? 


Sersėjai dėdės žodžiai nepatiko. 

— Lordas Blekvudas pasidavė, ir Džeimis užėmė Raventrį, - tarė 
dėdė, - bet grįždamas į Riveraną jis atsiskyrė nuo palydos ir pabėgo su 
moterimi. 

- Su moterimi? - Nieko nesuprasdama, Sersėja įsistebeilijo į dėdę. - 
Su kokia moterimi? Kodėl? Kur jie pabėgo? 

- To niekas nežino. Apie Džeimį daugiau nieko negirdėjome. Ta mo- 
teris tikriausiai buvo Vakarės Žvaigždės duktė, ledi Brienė. 

Ji... - Karalienė prisiminė Tarto Mergelę: stambią, bjaurią, nevikrią 
merginą, dažniausiai dėvinčią vyro šarvus. Dėl šios būtybės Džeimis nie- 
kada nebūtų manęs palikęs. Mano varnas jo nepasiekė, kitaip Džeimis 
būtų grįžęs. 

— Mums pranešė, kad pietinėje pakrantėje, keliose vietose išsilaipino 
samdomi kalavijuočiai, - pridūrė seras Kevanas. - Tarte, Brastos Akme- 
nyse, Rūstybės kyšulyje... Labai norėčiau žinoti, iš kur Stanis gavo mo- 
netų laisvosioms brolijoms samdyti. Neturiu tiek kariuomenės, kad tas 
brolijas įveikčiau, bent jau ne čia. Meisas Tairelis turi, bet nepajudins nė 
piršto, kol jo dukters reikalas nebus išspręstas. 

Budelis kaipmat išspręstų Mardžerės reikalą. Sersėjai nė kiek nerūpė- 
jo nei Stanis, nei jo samdomi kalavijuočiai. Kiti tetraukia ir jį, ir jo abu 
Tairelius. Tegul jie žudosi, karalystei be jų bus tik geriau. 

— Prašau, dėde, pasiimk mane iš čia. 

- Kaip man tai padaryti? Gal jėga? - Seras Kevanas priėjo prie lango 
ir, suraukęs kaktą, pro jį pažvelgė. - Turėčiau šią šventą vietą paversti 
skerdykla. Be to, neturiu tiek vyrų. Geriausia mūsų kariuomenės dalis 
iškeliavo į Riveraną kartu su tavo broliu. O suburti naujų pajėgų nespė- 
jau. - Jis atsisuko į dukterėčią. - Kalbėjausi su jo aukštąja šventenybe. Jis 
tavęs nepaleis, kol neišpirksi savo nuodėmių. 

- Nuodėmes jau išpažinau. 

- Sakiau: kol neišpirksi. Viso miesto akivaizdoje. Eisena... 

— Ne. - Sersėja žinojo, ką jos dėdė pasakys, ir nenorėjo to girdėti. - 
Niekada. Taip jo aukštajai šventenybei ir pasakyk, jei vėl su juo kalbė- 
sies. Aš karalienė, o ne prieplaukos kvartalo kekšė. 

— Tau nieko bloga nenutiks. Niekas tavęs nė pirštu... 

- Ne, - šį kartą ryžtingiau pakartojo Sersėja. - Jau geriau mirsiu. 

Sero Kevano jos žodžiai nesujaudino. 

- Jei to trokšti, netrukus tavo noras išsipildys. Jo aukštoji šventenybė 
nusprendė, jog būsi teisiama už karaliaus nužudymą, dievžudystę, krau- 
jomaišą ir karalystės išdavimą. 

- Už dievžudystę? - Karalienė vos susilaikė nenusijuokusi. - Kada 
nužudžiau dievą? 

- Čia, žemėje, aukštasis septonas kalba Septyneto vardu. Smogti 
jam - tai smogti dievams. - Sersėjai dar nespėjus paprieštarauti, dėdė 

kilstelėjo ranką. - Kalbėti apie tokius dalykus nėra prasmės. Bent jau ne 
čia. Apie tai bus laiko pašnekėti teisme. 

Seras Kevanas apsižvalgė po celę. Jo veido išraiška buvo nepaprastai 
iškalbinga. | 

Kažkas klausosi. Net čia, net dabar Sersėja nedrįso laisvai kalbėti. Ji 
giliai atsiduso. 2 

— Kas mane teis? 

- Tikėjimas, - tarė jos dėdė, - nebent primygtinai reikalausi leidi- 
mo per dvikovą įrodyti, kad esi nekalta. Tada už tave teks kautis kuriam 
nors iš karaliaus sargybos riterių. Kad ir kaip baigtųsi dvikova, karalienė 
jau nebūsi. Kol Tomenas sulauks pilnametystės, jo regėnto pareigas eisiu 
aš, Meisas Tairelis paskirtas karaliaus ranka. Didysis meisteris Paiselis 
ir seras Haris Sviftas išsaugos turėtus postus, bet lordu admirolu dabar 
tapo Paksteris Redvainas, o Rendilas Tarlis perėmė vyriausiojo teisėjo 
pareigas. 

Jie abu Tairelio vėliavininkai. Visas karalystės valdymas buvo atiduo- 
tas priešams, karalienės Mardžerės giminėms ir pažįstamiems. 

- Kaltinimai pateikti ir Mardžerei. Ir jai, ir jos pusseserėms. Kaip čia 
atsitiko, kad ją žvirbliai paleido, o manęs - ne? 

- Rendilas Tarlis primygtinai to reikalavo. Kilus šiai sumaiščiai, jis 
pirmas atvyko į Karaliaus Uostą ir atsivedė kariuomenę. Tairelių mergi- 
nos bus teisiamos, tačiau jo aukštoji šventenybė pripažįsta, jog įrodyti, 
kad jos kaltos, bus sunku. Visi kaip karalienės meilužiai įvardyti vyrai 
šį kaltinimą paneigė arba duotų parodymų atsisakė, išskyrus tavo luošą 
dainių, kuris, rodos, jau yra kuoktelėjęs. Tad aukštasis septonas atidavė 
merginas Tarlio globai, o lordas Rendilas šventai prisiekė atėjus laikui 
atvesti jas į teismo menę. | 

— Ojos kaltintojai? - paklausė karalienė. - Kas laiko nelaisvėje juos? 

- Osnis Ketlblekas ir Mėlynasis Bardas laikomi čia, septos pože- 
miuose. Dvyniai Redvainai buvo išteisinti, o Hamišas Arfininkas mirė. 
Kiti leidžia dienas požeminiame Raudonosios pilies kalėjime saugomi 
tavo žmogaus, Kiburno. 

Kiburnas... - pagalvojo Sersėja. Tai jau buvo šis tas, šiaudas, kurio ji 
galėjo griebtis. Jie buvo lordo Kiburno žinioje, o lordas Kiburnas galėjo 
daryti stebuklus. Arba bauginti. Jis moka ir baisiai įbauginti. 

- Turiu ir kitų, dar blogesnių žinių. Gal vis dėlto atsisėstum? 

— Kodėl turėčiau atsisėsti? - Sersėja papurtė galvą. Kas galėjo būti dar 
blogiau? Ji buvo teisiama už karalystės išdavimą, o tuo metu jaunoji ka- 
ralienė ir jos pussesėrės skrajojo laisvos kaip paukšteliai. 

- Sakyk, kas dar nutiko? 

— Mirsela... Sulaukėme blogų naujienų iš Dorno. 

- Tirionas, - iš karto tarė ji. Tirionas išsiuntė mergaitę į Dorną, o Ser- 
sėja išsiuntė serą Beiloną Svoną, kad pargabentų ją namo. Visi dorniečia: 
buvo gyvatės, juolab Marteliai. Raudonoji Angis net mėgino ginti Kipšė 
ir vos per plauką nelaimėjo pergalės, kuri būtų leidusi jos broliui išveng- 
ti kaltinimų nužudžius Džofrį. - Tai jis. Jis visą laiką slapstėsi Dorne, c 
dabar pačiupo mano dukterį. 

Seras Kevanas vėl rūsčiai dėbtelėjo į dukterėčią. 

— Mirselą užpuolė Dorno riteris, vardu Džeroldas Deinas. Ji gyva, bet 
sužeista. Jis perkirto jai veidą, ji... Labai užjaučiu... Ji prarado ausį. 

— Ausį... - Sersėja pasibaisėjusi pakėlė akis į dėdę. Ji buvo tokia jauna. 
mano brangi princesė. Ir tokia graži... - Jis nukirto jai ausį. O kur buvo 
princas Doranas ir jo dorniečiai riteriai? Ar jie neįstengė apginti vienos 
jaunos mergaitės? Kur buvo Aris Oukhartas? 

- Aris Oukhartas žuvo ją gindamas. Girdėjome, kad Deinas jį nu- 
žudė. 

Karalienė prisiminė, kad Deinas buvo ir Ryto Kalavijas, bet šis ko- 
votojas seniai buvo miręs. Tad kas gi tas seras Džeroldas ir kodėl jis 
būtų norėjęs nuskriausti jos dukterį? Sersėja visiškai nieko nesuprato, 
nebent... 

— Per Juodųjų Vandenų mūšį Tirionas neteko nosies. Subjaurotas 
veidas, nukirsta ausis... Čia savo nešvarius nagus bus prikišęs Kipšas. 

- Princas Doranas apie tavo brolį nė žodžiu neužsimena. O Beilonas 
Svonas rašo, kad Mirsela dėl visko kaltina Džeroldą Deiną. Dorniečiai jį 
vadina Juodąja Žvaigžde. 

Sersėja niūriai nusijuokė. 

- Kad ir kaip dorniečiai jį vadintų, tas žmogus - mano brolio staty- 
tinis. Dorne Tirionas turi draugų. Jis nuo pat pradžių viską kruopščiai 
planavo. Tai Tirionas pasirūpino, kad Mirsela susižadėtų su princu Tris- 
tanu. Dabar suprantu kodėl. 

— Tu kiekviename šešėlyje matai tūnant Tirioną. 

- Jis ir yra būtybė, nuolat lindinti šešėliuose. Jis nužudė Džofrį. Jis 
nužudė tėvą. Manai, pasitenkins tuo ir sustos? Baiminausi, kad Kipšas 
vis dar Karaliaus Uoste ir rengia sąmokslą prieš Tomeną, bet jis, ma- 
tyt, pirmiausia nutarė vykti į Dorną ir nužudyti Mirselą. - Sersėja perėjo 
skersai kalėjimo celę. - Turiu būti su Tomenu. Iš karaliaus sargybos rite- 
rių naudos tiek, kiek iš spenelių ant krūtinės šarvo. - Ji atsisuko į dėdę. - 
Sakei, seras Aris nužudytas, ar ne? 

- Taip, jis žuvo nuo Juodosios Žvaigždės rankos. 

- Jis žuvo, tu tikrai žinai? 

— Taip mums buvo pranešta. 

- Tuomet karaliaus sargyboje atsirado laisva vieta. Ir ją nedelsiant 
kas nors turi užimti. Tomenas turi būti saugomas. 

— Lordas Tarlis kaip tik sudarinėja šią vietą užimti vertų riterių sąrašą 
ir ketina pateikti jį svarstyti tavo broliui, bet kol Džeimis negrįžo... 

- Apvilkti riteriui baltą apsiaustą gali ir karalius. Tomenas geras 
berniukas. Pasakyk jam, ką paskelbti karaliaus sargybos riteriu, ir jis tai 
padarys. | 

— O kieno vardą norėtum išgirsti iš Tomeno lūpų? 

Iš anksto paruošto atsakymo Sersėja neturėjo. Mano kovotojui reikės 
ir naujo vardo, ir naujo veido. 

- Kiburnas žinos, ką pasiūlyti. Pasitikėk juo. Mudu dėl daug ko ne- 
sutariame, dėde, bet vardan to paties mudviejų gyslomis tekančio krau- 
jo, vardan tavo meilės mano velioniui tėvui, vardan Tomeno ir jo varg- 
šės suluošintos sesers, padaryk, kaip prašau. Nueik už mane pas lordą 
Kiburną, nunešk jam baltą apsiaustą ir pasakyk, kad išmušė lemiama 
valanda. 


KARALIENĖS SARGYBINIS 


T" buvai karalienės vyras, - tarė Reznakas Mo Reznakas. - Ka: 
| rengia dvare priėmimą, karalius nori, kad jį suptų savi žmonės. 

Aš vis dar esu karalienės žmogus. Esu juo šiandien, būsiu rytoj ir vi- 
sada, iki paskutinio savo arba jos atodūsio. Baristanas Selmis nieku gyvu 
nenorėjo tikėti, kad Daneiris Targarien žuvo. 

Galbūt dėl to jis ir buvo stumiamas į šalį. Vieną po kito Hizdaras vi- 
sus mus pašalina. Stipruolis Belvasas mirtimi vadavosi šventykloje, pri- 
žiūrimas Mėlynųjų Malonybių, nors... širdies gilumoje Selmis įtarė, kad 
jos tik baigia darbą, kurį pradėjo medumi pagardinti skėriai. Skahazas 
Plikis buvo pašalintas iš kariuomenės vado pareigų. Grynuoliai grįžo i 
savo kareivines. Džogas, Darijus Naharis, admirolas Grolėjus ir Grvy- 
nuolių Didvyris tebebuvo Junkajaus įkaitai. Agas, Racharas ir likusieji 
karalienės chalasaro vyrai buvo išsiųsti į kitą upės krantą ieškoti dingu- 
sios karalienės. Net Misandėja buvo pakeista kitu tarnu; karalius nema- 
nė, kad jo šauklė gali būti jauna mergaitė, juolab natietė vergė. O dabar 
atėjo mano eilė. 

Anksčiau šitaip atleistas iš pareigų, seras Baristanas būtų pasijutęs 
pažemintas. Bet taip galėjo mąstyti tik vesterosietis. O šiame Mirinu va- 
dinamame angies lizde garbė atrodė tokia pat juokinga kaip ir juokdario 
kostiumas. Be to, jo ir karaliaus nepasitikėjimas buvo abipusis. Tiesa, 
Hizdaras Zo Lorakas buvo karalienės sutuoktinis, bet seras Baristanas 
jokiu būdu nelaikė jo savo karaliumi. 

- Jo malonybė nori, kad pasitraukčiau iš dvaro... 

- Jo šviesybė, - pataisė riterį senešalas. - Ne, ne, ne, neteisingai mane 
supratai. Garbingasis ketina priimti Junkajaus pasiuntinius ir aptarti jų 
kariuomenės pasitraukimą. Pasiuntiniai galėtų paprašyti... na... galėtų 
paprašyti atlygio už tuos, kurie dėl drakono įtūžio prarado gyvybę. Tai 
keblus ir nemalonus reikalas. Karalius jaučia, kad bus geriau, jei Jun- 
kajaus pasiuntiniai soste matys sėdintį Mirino karalių, saugomą Mirino 
karių. Tikriausiai pats supranti, sere? 

Suprantu gerokai daugiau, nei manai. 

- Ar galėčiau sužinoti, kokius sargybinius jo malonybė pasirinko? 

Reznakas Mo Reznakas pataikūniškai šyptelėjo. 

- Tai baimę keliantys kovotojai, iš visos širdies mylintys Garbingąjį 
karalių. Gogoras Milžinas. Krazas. Taškuotas Katinas. Belakvas Kaulų 
Laužytojas. Visi jie - didvyriai. 

Visi jie - kautynių duobių didvyriai. Sero Baristano toks sprendimas 
nenustebino. Naujame soste Hizdarui Zo Lorakui buvo nejauku. Miri- 
nas karaliaus neturėjo jau tūkstantį metų, be to, net tarp senųjų giminių 
vyrų buvo tokių, kurie manė sosto nusipelnę labiau už Hizdarą. Anapus 
miesto sienų buvo įsikūrę junkajiečiai su savo samdomais kalavijuočiais 
ir sąjungininkais; šiapus šienų tūnojo Harpijos Sūnūs. 

Karaliaus gynėjų gretos kasdien retėjo. Dėl nepagarbaus elgesio su 
Pilkuoju Kirmiu Hizdaras prarado Grynuolius. Jo malonybei pamėgi- 
nus įpiršti jiems naują vadą, - savo pusbrolį, kurį buvo primetęs ir Bron- 
ziniams Žvėrims, - Pilkasis Kirmis karaliui pareiškė, kad jie yra laisvi 
vyrai ir klausys tik savo motinos įsakymų. Pusė Bronzinių Žvėrių bro- 
lijos vyrų buvo išlaisvintieji, o kita pusė priklausė plikiams, kurie giliai 
širdyje vis dar galėjo jausti ištikimybę Skahazui Mo Kandakui. Kautynių 
duobių kovotojai buvo vienintelė patikima jėga, kuria, iš visų pusių ap- 
suptas daugybės priešų, karalius Hizdaras dar galėjo pasitikėti. 

- Tegul jie gina jo malonybę nuo visų pavojų. 

Šiuos žodžius seras Baristanas ištarė abejingai, neišduodamas, ką iš 
tiesų jaučia; slėpti savo jausmus jis išmoko prieš daugelį metų, dar tar- 
naudamas Karaliaus Uoste. 

- Jo didenybę, - vėl primygtinai pataisė Baristaną Reznakas Mo Rez- 
nakas. - Kitos tavo pareigos nepasikeis, sere. Jei taikos sutartis žlugtų, 
io šviesybė vis dar norėtų, kad vadovautum jo kariuomenei kovoje su 
miestą puolančiais priešais. 

Bent tiek proto jam dar liko. Belakvas Kaulų Laužytojas ir Gogoras 
Milžinas puikiai galėjo tarnauti Hizdaro skydais, bet vien mintis, jog ku- 
ris nors iš jų gebėtų vadovauti į mūšį vedamai kariuomenei, buvo tokia 
absurdiška, kad senasis riteris vos susilaikė nešyptelėjęs. 

- Lauksiu jo malonybės įsakymų. 

— Ne malonybės, - priekaištingai tarė senešalas. - Taip sako tik veste- 
rosiečiai. Jo didenybė. Jo šviesybė. Garbingasis. 

Dar geriau tiktų jo tuštybė. 

- Kaip pasakysi... 

Reznakas apsilaižė lūpas. 

— Kol kas tiek. 

Šį kartą iš perdėtai malonios jo šypsenos riteris suprato, kad jau gali 
eiti. Ir seras Baristanas išėjo jausdamasis dėkingas, kad nereikės uosti 
senešalo kvepalų. Nuo vyro turi sklisti prakaito, o ne gėlių kvapas. 

Nuo pagrindo iki viršūnės Didžiosios Mirino piramidės aukštis buvo 
aštuoni šimtai pėdų. Senešalas buvo įsikūręs antrame aukšte. Karalie- 
nės ir sero Baristano kambariai buvo pačioje piramidės viršūnėje. Mano 
amžiaus žmogui taip aukštai kopti jau per sunku, pradėjęs lipti laiptais 

pagalvojo seras Baristanas. Visi žinojo, kad, karalienės siunčiamas, šiuos 
laiptus jis per dieną įveikdavo penkis ar net šešis kartus, tai patvirtino ir 
jo skaudami keliai bei strėnos. Vieną gražią dieną man pritrūks jėgų jais 
užlipti, dingtelėjo jam, ir ta diena ateis greičiau, nei norėčiau. Bet prieš 
ateinant tai dienai, jis turėjo pasirūpinti, kad bent keli iš jo mokomų jau- 
nuolių būtų pasiruošę užimti jo vietą šalia karalienės. Kai tik vaikina: 
bus to verti, pats įšventinsiu juos į riterius ir kiekvienam duosiu žirgą be: 
auksinius pentinus. 

Karališkuosiuose kambariuose buvo tylu ir ramu. Hizdarui juose ne- 
patiko, jis labiau mėgo gyventi savo senosiose menėse pačioje Didžio- 
sios piramidės širdyje, kur jį iš visų pusių supo storos plytų sienos. Me- 
zara, Miklazas, Keza ir kiti jaunieji karalienės taurininkai, - iš tiesų jie 
buvo įkaitai, tačiau ir Selmis, ir karalienė taip juos pamėgo, kad nebuvo 
linkę šių vaikų tokiais laikyti, - išėjo su karaliumi, o Iri ir Džiki iškeliavo 
drauge su dotrakiais. Liko tik Misandėja - vieniša dvaselė, besiblaškanti 
po karalienės kambarius piramidės viršūnėje. 

Seras Baristanas išėjo į terasą. Virš Mirino plytinčio dangaus spal- 
va priminė lavoną, jis atrodė pilkšvai balsvas, pritvinkęs drėgmės, o per 
visą jo plotį nuo horizonto iki horizonto kybojo sunkūs debesų tumulai. 
Saulė slėpėsi už debesų sienos. Niekas nematė, kaip ji patekėjo, ir nie- 
kas neregėjo jos leidžiantis. Naktis turėjo būti šilta, drėgna, dusinanti ir 
tvanki. Jau trys dienos, rodės, lis, bet kol kas nenukrito nė lašo. Lietus 
atneštų palengvėjimą. Ir galbūt padėtų apvalyti miestą. 

Iš čia seras Baristanas matė keturias mažesnes piramides, vakarines 
gynybines miesto sienas ir junkajiečių stovyklas Vergų įlankos pakran- 
tėse, iš kurių tarsi grėsmingos gyvatės kilo tiršti troškūs dūmai. Junka- 
jiečiai dėgina savo mirusiuosius, suprato seras Baristanas. Palša kumelė 
šuoliuoja per jų apsiausties stovyklą. Nepaisant didžiulių karalienės pa- 
stangų, liga išplito ir šiapus, ir anapus miesto sienų. Mirino turgūs buvo 
uždaryti, o gatvės tuščios. Kautynių duobėms karalius Hizdaras leido ir 
toliau veikti, bet žmonių prie jų susirinkdavo mažai. Sklido kalbos, jog 
miriniečiai ėmė šalintis net Gailestingumo šventyklos. 

Vergų pirkliai ką nors sugalvos, kad ir dėl šios nelaimės galėtų kaltinti 
Daneiris, niūriai pagalvojo seras Baristanas. Jis įsivaizdavo visus juos 
šnabždantis - didžiuosius šeimininkus, Harpijos Sūnus, junkajiečius, - 
visus, perduodančius vienas kitam žinią apie karalienės mirtį. Jau pusė 
miesto tuo tikėjo, tik nedrįso šių žodžių ištarti garsiai. Bet netrukus, 
manau, drįs. 

Seras Baristanas jautėsi labai nuvargęs ir pasenęs. Kur dingo visi tie 
metai? Dabar, atsiklaupęs atsigerti iš ramaus duburio, pamatydavo iš 
vandens gelmių į jį spoksančio nepažįstamojo veidą. Kada aplink švie- 

siai mėlynas jo akis ėmė rastis šios smulkios raukšlelės? Ar seniai jo 
plaukai, anksčiau buvę gelsvi, pabalo kaip sniegas? Prieš daugybę metų, 
seni. Prieš kelias dešimtis metų. 

Ir vis dėlto, rodės, jis tik vakar, pasibaigus turnyrui Karaliaus Uoste, 
buvo pakeltas į riterius. Seras Baristanas vis dar prisiminė, kaip kara- 
liaus Eigono kalavijas palietė jam petį švelniai tarsi mergelės bučinys. 
Duodant priesaiką žodžiai strigo jam gerklėje. Tą vakarą per puotą jis 
valgė šerno šonkaulių, pataisytų, kaip Dorne įprasta, su drakonų pipi- 
rais, - tokiais aštriais, kad degino jam burną. Po keturiasdešimt septyne- 
rių metų jis burnoje tebejautė tą skonį, nors nebūtų galėjęs pasakyti, ką 
valgė vakarienės prieš dešimt dienų, net jei nuo to būtų priklausęs visų 
Septynių Karalysčių likimas. Tikriausiai virtą šunieną. Arba kokį nors 
kitą tokio pat šlykštaus skonio valgį. 

Jau ne pirmą kartą Selmis stebėjosi keistais, jį čia atvedusiais likimo 
vingiais. Jis buvo Vesteroso riteris, audrų kraštų ir Dorno pasienio sū- 
nus; jo vieta buvo Septyniose Karalystėse, o ne čia, prie kaitros degina- 
mų Vergų įlankos krantų. Atkeliavau čia parsivesti Daneiris namo. Ta- 
čiau seras Baristanas neišsaugojo Daneiris, - kaip ir jos tėvo bei brolio. 
Neišsaugojau gyvo ir Roberto. Nuvyliau net jį. 

Gal Hizdaras buvo išmintingesnis karalius, nei Selmis manė? Prieš 
lešimt metų būčiau nujautęs, ką Daneiris ketina daryti. Prieš dešimt 
metų būčiau spėjęs ją sustabdyti. O dabar jis suglumęs tik stovėjo ir žiū- 
rėjo, kaip karalienė liuoktelėjo į duobę, pašaukė ją vardu, o paskui vi- 
siškai bejėgis bėgo paskui ją raudonu smėliu. Aš senas ir jau nevikrus. 
Nenuostabu, kad Naharis pašiepiamai vadina jį seru Seneliu. Ar Darijus, 
tei tą dieną būtų sėdėjęs šalia karalienės, būtų pasirodęs esąs vikresnis? 
Selmiui atrodė, jog atsakymą žino, bet tas atsakymas jam nepatiko. 

Praeitą naktį jis vėl sapnavo tą patį: klūpantį, tulžį ir kraują vemiantį 
Belvasą, Hizdarą, raginantį drakonų žudikus imtis darbo, siaubo apim- 
tus, iš kautynių duobės sprunkančius vyrus ir moteris, besistumdančius 
ant laiptų, lipančius vieni kitiems per galvas, šūkaujančius ir rėkaujan- 
čius. Ir Daneiris... 

Jos plaukai liepsnojo. Rankoje ji laikė botagą, kažką šaukė, o tada už- 
šoko drakonui ant nugaros ir nuskrido. Smėlis, kurį mosuodamas spar- 
nais pakėlė į orą Drogonas, graužė serui Baristanui akis, bet jis ir pro 
ašaras matė tą pabaisą, kylantį iš duobės dugno, dideliais juodais spar- 
nais kertantį prie vartų budėjusiems bronziniams kariams per pečius. 

Visa kita jis sužinojo vėliau. Anapus vartų buvo prisigrūdę daugybė 
žmonių. Užuodę drakoną, apimti kvaitulio, žemai palikti arkliai stojo- 
si piestu ir geležinėmis pasagomis kaustytomis kanopomis kapojo orą. 
Prekystaliai, kur buvo prekiaujama maistu, ir palankinai buvo apvers- 

ti, žmonės pargriauti ir trypiami. Ietininkai svaidė ietis, arbaletininka: 
laidė strėles. Kai kurios iš jų tikslą pasiekė. Skrendantis drakonas staiga 
pasisuko, jo žaizdos rūko, o mergina įsitvėrusi laikėsi jo nugaros. Ir tada 
pabaisa išpūtė ugnies liežuvį. 

Kol surinko lavonus, Bronziniai Žvėrys užtruko ligi vėlyvo vakaro. 
Suskaičiavus paaiškėjo, kad du šimtai keturiolika žmonių buvo nužudy- 
ta, dukart tiek apdegė arba buvo sužeisti. Per tą laiką Drogonas iš miesto 
dingo, paskutinį kartą žmonės jį matė pakilusį aukštai virš Skahazadano. 
skrendantį į šiaurę. Daneiris Targarien pėdsakų niekas niekur neaptiko. 
Vieni tvirtino matę ją krentant. Kiti primygtinai kartojo, kad drakonas 
nusinešė ją ketindamas praryti. Jie klysta. 

Apie drakonus seras Baristanas išmanė tik tiek, kiek sakmių besi- 
klausantis vaikas, užtat pažinojo Targarienus. Ant to drakono Daneiris 
jojo, kaip kadaise senovėje Eigonas jojo ant Baleriono. 

- Galbūt ji išskrido namo, - garsiai tarė sau jis. 

— Ne, - kažkas tyliai pasakė jam už nugaros. - Ji taip nepasielgtų, 
sere. Neišskristų namo be mūsų. 

Seras Baristanas atsisuko. 

— Misandėja... Vaikeli... Ar seniai čia stovi? 

- Neseniai. Ši labai atsiprašo, jei tau sutrukdė. - Tarsi dvejodama 
mergaitė patylėjo. - Skahazas Mo Kandakas nori su tavimi pasikalbėti. 

- Plikis? Tu su juo šnekėjaisi? - Tai buvo neapdairu, labai neapdai- 
ru. Skahazo ir karaliaus santykiai buvo prasti ir mergaitei tikrai pakako 
nuovokumo tai suprasti. Skahazas atvirai pareiškė nepritariantis karalie- 
nės santuokai ir Hizdaras to nepamiršo. - Ar jis čia? Piramidėje? 

- Galbūt. Jis ateina ir išeina, kada panorėjęs, sere. 

Taip. Kada panorėjęs... 

— Kas tau sakė, kad jis nori su manimi pasikalbėti? 

- Bronzinis Žvėris. Su apuoko kauke. 

Su apuoko kauke, kai kalbėjosi su tavimi. O dabar jau gali būti ša- 
kalas, tigras arba juodasis lokys. Tos kaukės serui Baristanui nuo pat 
pradžių nepatiko, o dabar jis tiesiog negalėjo jų pakęsti. Doram žmogui 
slėpti veido nėra jokio reikalo. O Plikis.... 

Kažin, ką jis sumanė? Po to, kai Bronzinių Žvėrių vadu Hizdaras pa- 
skyrė savo pusbrolį Margazą Zo Loraką, Skahazas tapo upės sergėtoju, 
atsakingu už visus keltus, dragas ir drėkinimo kanalus, esančius pen- 
kiasdešimties lygų ilgio Skahazadano ruože, tačiau Plikis šio, Hizdaro 
žodžiais tariant, seno ir garbingo posto atsisakė ir pasitraukė į kuklią 
Kandakų piramidę. Netekęs karalienės apsaugos, jis labai rizikuoja čia 
eidamas. Be to, jei kas nors pamatytų serą Baristaną su juo kalbantis, 
įtarimai galėtų kristi ir riteriui. 

Šis reikalas jam nepatiko. Seras Baristanas iš tolo užuodė apgaulę, 
šnabždesius, melą ir tamsoje rengiamus sąmokslus - viską, ko manė at- 
sikratęs, kai iškeliavo ir paliko Vorą, lordą Mažąjį Pirštą ir į juos panašius 
apsukruolius. Baristanas Selmis nebuvo uolus skaitytojas, tačiau dažnai 
pavartydavo Baltosios knygos puslapius, kur buvo aprašyti jo pirmtakų 
žygiai ir nuveikti darbai. Vieni iš jų buvo didvyriai, kiti ištižėliai, niekšai 
arba bailiai. O dauguma tiesiog žmonės, - vikresni ir stipresni už kitus, 
geriau valdę kalaviją ir skydą, bet negebėję atsispirti tuščiagarbiškumui, 
ambicijoms, geiduliui, meilei, pykčiui, pavydui, aukso ir valdžios go- 
duliui ir visoms kitoms paprastiems mirtingiesiems būdingoms silpny- 
bėms. Geriausi iš tų vyrų šias ydas įveikė, savo pareigą atliko ir žuvo su 
kalaviju rankoje. O blogiausi... 

Blogiausi buvo tie, kurie žaidė sostų žaidimą. 

— Ar galėtum vėl rasti tą apuoką? - paklausė jis Misandėjos. 

— Ši gali pamėginti, sere. 

— Pasakyk jam, kad pasikalbėsiu su... mūsų bičiuliu... prie arklidžių, 
kai sutems. - Saulei nusileidus, paradinės piramidės durys būdavo užda- 
romos ir užsklendžiamos. Tokiu metu arklidėse turėjo būti ramu. - Tik 
įsitikink, jog tai - tas pats apuokas. 

Jei mergaitė būtų perdavusi šią žinią ne tam Bronziniam Žvėriui, 
būtų buvę blogai. 

— Ši viską puikiai supranta. - Misandėja jau sukosi eiti, bet stabtelėjo 
ir pridūrė: - Sklinda gandai, kad aplink visą miestą junkajiečiai pristatė 
svaidyklių ir pasiruošė leisti į orą geležines strėles, jei kartais grįžtų Dro- 
gonas. 

Tokias kalbas buvo girdėjęs ir seras Baristanas. 

- Nužudyti skrendantį drakoną nėra paprasta. Vesterose daug kas 
mėgino numušti Eigoną ir jo seseris. Tik niekam nepavyko. 

Misandėja linktelėjo. Sunku buvo pasakyti, ar sero Baristano žodžiai 
ją nuramino. 

- Manai, jie ras ją, sere? Žolių kraštai driekiasi daugybę lygų, o dra- 
konai danguje pėdsakų nepalieka. 

- Agas ir Racharas - ištikimieji jos kraujo raiteliai. O kas Dotrakių 
jūrą pažįsta geriau už dotrakius? - Jis spustelėjo mergaitei petį. - Jei 
įmanoma karalienę rasti, jie ją ras. - Jei tik Daneiris dar gyva. Po žolių 
kraštus klajojo ir kiti chalai, arklių lordai su savo chalasarais, kuriuos su- 
darė dešimtys tūkstančių raitelių. Tačiau mergaitei nereikėjo to primin- 
ti. - Žinau, kad labai myli karalienę. Prisiekiu, aš ja pasirūpinsiu. 

Šie žodžiai mergaitę, rodos, šiek tiek paguodė. Bet žodžiai yra vėjas, 
pagalvojo Baristanas. Kaip galiu apsaugoti karalienę, jei nesu šalia jos? 

Baristanas Selmis tarnavo keliems karaliams. Jis gimė neramiais lai- 
kais, valdant Eigonui Neįtikėtinajam, kurį prasčiokai labai mylėjo ir ku- 

ris įšventino jį į riterius. Eigono sūnus Džaheiris jam, tuomet vos dvide- 
šimt trejų metų jaunuoliui, per Devyngrašių karalių karą nužudžiusiam 
Melį Baisųjį, apvilko baltą apsiaustą. Vilkėdamas tą patį apsiaustą, iiš 
stovėjo prie Geležinio sosto ir tada, kai Džaheirio sūnų Eirį ištiko be- 
protybės priepuolis. Stovėjau ten, viską mačiau, viską girdėjau ir vis dėlto 
nieko nesiėmiau. 

Bet ne. Taip sakyti neteisinga. Jis savo pareigą atliko. Kartais nakti- 
mis seras Baristanas net svarstydavo, ar nebus tos pareigos atlikęs per- 
nelyg uoliai. Priesaikos žodžius jis ištarė girdint dievams ir žmonėms. 
tad negalėjo eiti prieš juos, neprarasdamas garbės, bet... paskutiniais 
karaliaus Eirio valdymo metais laikytis priesaikos buvo tikrai sunku. 
Seras Baristanas matė dalykų, kuriuos buvo skausminga prisiminti, ir 
dažnai klausdavo savęs, ar labai jo paties rankos suteptos krauju? Jei jis 
nebūtų nukeliavęs į Prieblandos Slėnį vaduoti Eirio iš požeminio lordo 
Darklino kalėjimo, lordui Taivinui užgrobus miestą karalius tikriau- 
siai būtų žuvęs. Tuomet Geležinis sostas būtų atitekęs princui Reigarui 
ir šis tikriausiai būtų išgelbėjęs karalystę. Prieblandos Slėnyje tuomet 
išmušė sero Baristano šlovės valanda, bet ją prisiminti ir šiandien ne- 
buvo malonu. 

Naktimis riteriui nedavė ramybės jo patirtos nesėkmės. Džaheiris. 
Eiris, Robertas. Trys žuvę karaliai. Reigaras, kuris būtų buvęs geresnis 
karalius nei anie trys. Princesė Elija su vaikais. Kūdikis Eigonas, Reinė 
su savo kačiuku. Visi jie žuvo, o jis, prisiekęs juos ginti, tebebuvo gyvas. 
O dabar dar ir Daneiris, jo protinga, nuostabi, jaunutė karalienė. Ji gyva. 
Niekada nepatikėsiu, kad žuvo. 

Po pietų serą Baristaną kamavusios abejonės šiek tiek prasisklaidė ir 
jis galėjo atsipūsti. Popietę jis praleido trečioje piramidės pakopoje įsi- 
kūrusioje pratybų menėje muštruodamas vaikinus, mokydamas juos 
valdyti kalaviją ir skydą, joti ir kautis ietimi... taip pat mokydamas kil- 
naus elgesio, kuriuo riteris skiriasi nuo kautynių duobių kovotojo. Kai jo 
nebebus, Daneiris turės būti apsupta jos amžiaus gynėjų, ir seras Baris- 
tanas tvirtai pasiryžo jai jų parūpinti. 

Jo muštruojami vaikinai buvo įvairaus amžiaus, nuo aštuonerių iki 
dvidešimties metų. Iš pradžių seras Baristanas turėjo šešiasdešimt mo- 
kinių, bet ilgainiui daugumai iš jų pratybos pasirodė per sunkios. Dabar 
vaikinų buvo likę mažiau nei pusė ir kai kurie teikė tikrai daug vilčių. 
Kadangi neprivalau saugoti karaliaus, turėsiu daugiau laiko jiems, supra- 
to riteris, eidamas nuo vienos vaikinų poros prie kitos ir žiūrėdamas, 
kaip jie vieni kitus puola atšipintais kalavijais ir ietimis bukais galais. 
Narsūs vaikinai. Tiesa, jie prasčiokai, bet kai kurie iš jų taps gerais rite- 
riais, be to, jie visi myli karalienę. Jei ne ji, visi šie vaikinai būtų atsidūrę 

kautynių duobėse. Karalius Hizdaras turi kautynių duobių kovotojų, o 
Daneiris turės riterių. 

— Aukščiau skydus! - sušuko jis. - Parodykite, kaip smūgiuojate! 
Dabar drauge! Iš apačios, iš viršaus, iš apačios, iš apačios, iš viršaus, iš 
apačios... 

Tą vakarą kuklią savo vakarienę Selmis išsinešė į karalienės terasą ir, 
saulei leidžiantis, ją suvalgė. Jis matė, kaip tirštėjant tamsiai raudonoms 
sutemoms didžiosiose laiptuotose piramidėse vienas po kito įsižiebia 
laužai, o įvairiaspalvės Mirino sienų plytos palengva darosi vis pilkes- 
nės ir pagaliau visiškai panyra į tamsą. Žemai gatvėse ir skersgatviuose 
tistantys šešėliai tarsi pilkšvi upeliukai virto upėmis ir telkėsi į dubu- 
rius. Vakaro prieblandoje miestas atrodė ramus ir net gražus. Taip yra 
dėl epidemijos, o ne dėl taikos, išgėręs paskutinį gurkšnį vyno pagalvojo 
senasis riteris. 

Jis nenorėjo atkreipti į save miriniečių dėmesio, tad pavakarieniavęs 
nusivilko dvariškio drabužius ir baltą karalienės sargybos riterio ap- 
siaustą iškeitė į rudą keliautojo skraistę su gobtuvu, kurią būtų vilkėjęs 
bet kuris kitas keliauninkas. Tačiau kalaviją ir durklą pasiliko. Vis dėlto 
tai gali būti spąstai. Nei Hizdaru, nei juo labiau Reznaku Mo Reznaku 
iis nepasitikėjo. Gal visa tai sumanė išsikvėpinęs senešalas ir mėgina 
atsivilioti jį į slaptą susitikimą, kad galėtų suimti juodu su Skahazu ir 
apkaltinti sąmokslu prieš karalių. Jei Plikis užsimins apie karaliaus išda- 
vimą, neturėsiu kitos išeities, tik jį suimti. Kad ir kaip man nepatinka, vis 
dėlto Hizdaras yra mano karalienės vyras. Privalau likti ištikimas jam, o 
ne Skahazui. 

O gal ne? 

Svarbiausia karaliaus sargybos riterio pareiga buvo ginti karalių ir 
saugoti jį nuo bet kokios grėsmės. Baltieji riteriai taip pat buvo prisie- 
kę vykdyti karaliaus įsakymus, saugoti jo paslaptis, prašomi patarti, o 
neprašomi tylėti, daryti tai, kas valdovui malonu, ir ginti jo gerą vardą 
bei garbę. Tiesą sakant, tik nuo karaliaus sargybos riterio priklausė, ar 
jis gins ir kitus žmones, net priklausančius karališkajai šeimai. Vieniems 
karaliams atrodė savaime suprantama karaliaus sargybos riterius siųsti 
saugoti savo žmonų ir vaikų, brolių ir seserų, tetų, dėdžių, artimesnių ir 
tolimesnių pusbrolių bei pusseserių, o kartais net meilužių ir nesantuo- 
kinių vaikų. Kiti šią užduotį mieliau patikėdavo paprastiems rūmuose 
tarnaujantiems riteriams ir kovų meistrams, o septyniais karaliaus sar- 
gybos riteriais naudodavosi kaip asmenine apsauga ir neleisdavo jiems 
nutolti nuo savęs nė per žingsnį. 

Jei karalienė būtų įsakiusi saugoti Hizdarą, man nebūtų kitos išeities, 
tik paklusti. Tačiau Daneiris Targarien nepasirūpino tinkama karalienės 

sargyba net sau, o juo labiau nedavė jokių įsakymų dėl savo vyro ap- 
saugos. Kai turėjau šiuos reikalus sbrendžiantį lordą vadą, viskas buvc 
gerokai paprasčiau, pagalvojo Selmis. Dabar pats esu lordas vadas ir mar 
sunku susigaudyti, kuris kelias teisingas. 

Pagaliau pasiekęs paskutinės laiptų aikštelės apačią, Seras Barista- 
iš plytų sumūrytų piramidės sienų. Kaip ir tikėjosi, didieji vartai buvc 
uždaryti ir užsklęsti. Lauke prie jų sargybą ėjo keturi Bronziniai Žvė- 
rys, dar keturi stovėjo viduje. Kaip tik su jais senasis riteris pirmiausiz 
ir susidūrė: tai buvo stambūs, augaloti vyrai su šerno, lokio, pelėno ir 
mantikoros kaukėmis. 

- Visur ramu, sere, - tarė jam lokys. 

- Gerai. 

Visi žinojo, kad naktį seras Baristanas apeina piramidę ir įsitikina, ar 
joje saugu. 

Piramidės gilumoje taip pat buvo pastatyta sargyba: keturi Bronzi- 
niai Žvėrys saugojo geležines duris į duobę, kur buvo laikomi grandinė- 
mis prikaustyti Viseirionas ir Reigalas. Apšviestos deglų šviesos, tviskėjo 
jų - beždžionės, avino, vilko ir krokodilo - kaukės. 

- Ar drakonai pašerti? - paklausė seras Baristanas. 

- Taip, sere, - atsakė beždžionė. - Abu gavo po avį. 

Kažin, ar ilgai jiems pakaks tiek maisto? Drakonai augo ir darėsi vis 
rajesni. 

Atėjo laikas susirasti Plikį. Praėjęs pro dramblius ir sidabrašonę ka- 
ralienės kumelę, seras Baristanas nusigavo prie galinės arklidžių sienos. 
Jam žingsniuojant pro šalį, subliovė asilas, išsigandę žibinto šviesos ne- 
ramiai ėmė trypti keli žirgai, bet šiaip arklidėse buvo tylu ir tamsu. 

Paskui iš vieno tuščio gardo išniro šešėlis ir pavirto dar vienu Bronzi- 
niu Žvėrimi, juosinčiu juodą klostuotą sijoną, užsisegusiu antblauzdžius 
ir krūtinės šarvus, ant kurių buvo išpiešti įspūdingi raumenys. 

— Katė? - pamatęs po gobtuvu bronzą, tarė Baristanas Selmis. 

Kol vadovavo Bronziniams Žvėrims, Plikis labiausiai mėgo nešioti 
bauginančią ir jo galią simbolizuojančią gyvatės kaukę. 

- Katės prasmunka visur, - nuskambėjo pažįstamas Skahazo Mo 
Kandako balsas. - Į jas niekas nė kreiva akimi nežvilgteli. 

- Jei Hizdaras sužinotų, kad tu čia... 

- O kas jam pasakys? Margazas? Margazas žino tik tiek, kiek aš no- 
riu, kad žinotų. Žvėrys vis dar ištikimi man. Nepamiršk to. - Plikio balsą 
slopino kaukė, bet jo tariamuose žodžiuose Selmis vis tiek girdėjo pyk- 
tį. - Žinau, kas nuodytojas. 

— Kas? 

— Hizdaro saldumynų ruošėjas. Jo vardas tau tikrai nebus girdėtas. 
Tas žmogus buvo tik statytinis. Harpijos Sūnūs sučiupo jo dukterį ir pri- 
siekė grąžinsiantys ją gyvą ir sveiką tik tada, kai karalienė bus mirusi. 
Daneiris išgelbėjo Belvasas ir drakonas. O mergaitės neišgelbėjo niekas. 
Vidurnaktį ji buvo grąžinta tėvui, sukapota į devynis gabalus. Po gabalą 
už kiekvienus jos pragyventus metus. 

— Kodėl? - Seras Baristanas vis negalėjo atsikratyti abejonių. - Har- 
pijos Sūnūs liovėsi žudę. Hizdaro taika... 

— „yra tik iliuzija. Nors iš pradžių taip nebuvo, ne. Junkajiečiai bijojo 
mūsų karalienės, jos Grynuolių ir jos drakonų. Šiuose kraštuose drako- 
nų žmonės buvo matę ir anksčiau. Jurkazas Zo Junzakas buvo skaitęs 
istoriją ir viską žinojo. Hizdaras - taip pat. Tad kodėl nepasirašyti taikos 
sutarties? Jie matė, kad Daneiris jos labai trokšta. Pernelyg trokšta. Jai 
reikėjo žygiuoti į Astaporą. - Skahazas žingtelėjo arčiau. - Bet tai jau 
praeitis. Po įvykių kautynių duobėje padėtis pasikeitė. Daneiris dingo, 
Jurkazas miręs. Seno vienišo liūto vietą užėmė šakalų gauja. Kruvinoji 
Barzda... jam taika nepatinka. Be to, yra ir kitų naujienų. Dar blogesnių. 
Volantis nuleido į jūrą savo flotilę ir plaukia kautis sa mumis. 

- Volantis. - Selmis pajuto dilgčiojant dešinę plaštaką. Sudarėme tai- 
ką su Junkajumi. Ne su Volančiu. - Ar tu tikras? 

- Visiškai. Išmintingieji šeimininkai žino. Jų bičiuliai taip pat. Harpi- 
ja, Reznakas, Hizdaras. Šis karalius atplaukusiems volantiečiams mielai 
atvers miesto vartus. Visi, kuriuos Daneiris išlaisvino, vėl taps vergais. 
Net kai kurie žmonės, niekada nepažinę vergovės, bus sukaustyti gran- 
dinėmis. Gal ir tu savo gyvenimą baigsi kautynių duobėje, seni. Krazas 
išplėš ir suvalgys tavo širdį. 

Serui Baristanui įsiskaudėjo galvą. 

— Reikia viską pranešti Daneiris. 

- Pirmiausia reikia ją rasti. - Skahazas sučiupo jį už dilbio. - Jo pirš- 
tai buvo šalti, lyg geležiniai. - Negalime laukti jos grįžtant. Kalbėjausi su 
Laisvaisiais Broliais, Motinos Vyrais ir Tvirtaisiais Skydais. Jie Loraku 
nepasitiki. Turime sutriuškinti junkajiečius. Tačiau mums reikia Gry- 
nuolių pagalbos. Pilkasis Kirmis tavęs paklausys. Pasikalbėk su juo. 

— Apie ką? 

Jis šneka apie karaliaus išdavystę. Apie sąmokslą. 

- Apie gyvenimą. - Pro skyles, išpjautas bronzinėje katės kaukėje, 
Plikio akys atrodė kaip du tamsūs duburiai. - Turime pulti prieš pasi- 
rodant volantiečiams. Privalome pralaužti apsiaustį, nužudyti vergval- 
džių didžiūnus ir pervilioti į savo pusę samdomus kalavijuočius. Junka- 
jiečiai puolimo nesitiki. Jų stovykloje turiu šnipų. Jie tvirtina, kad liga 
kasdien vis labiau plinta. Drausmė jų stovykloje visiškai pašlijusi. Va- 

dai dažniausiai būna įkaušę, kelia puotas, be saiko ryja, pasakoja vier: 
kitiems apie turtus, kuriuos pasidalins užėmę Miriną, ir kivirčijasi dė 
viršenybės. Kruvinoji Barzda ir Princas Driskius vienas kitą niekina 
Puolimo niekas nesitiki. Bent jau ne dabar. Jie mano, kad Hizdaro taikz 
mus užliūliavo. 

— Daneiris pasirašė taikos sutartį, - pasakė seras Baristanas. - Netu- 
rime teisės be jos leidimo tos sutarties sulaužyti. 

— Ojei ji žuvusi? - paklausė Skahazas. - Kas tuomet, sere? Manau, i: 
būtų norėjusi, kad gintume miestą. Kad gintume jos vaikus. 

Jos vaikai buvo išlaisvintieji. Visi, kuriems Daneiris nutraukė grandi- 
nes, vadino ją Mhysa. Motina. Plikio žodžiuose buvo daug tiesos. Danei- 
ris būtų norėjusi apginti savo vaikus. 

— O kas laukia Hizdaro? Jis tebėra karalienės vyras. Jos karalius. Jos 
sutuoktinis. 

- Jos nuodytojas. 

Šit kaip? 

— Įrodymų turi? 

- Geriausias įrodymas - karūna ant jo galvos. Sostas, kuriame jis 
sėdi. Atsimerk, seni. Hizdaras iš jos nieko daugiau ir nenorėjo. Dabar. 
kai visa tai gavo, kam jam dalytis valdžia? 

Iš tiesų, kam? Ten, kautynių duobėje buvo taip karšta. Užsimerkęs jis 
vis dar matė ribuliuojant nuo skaisčiai raudono smėlio kylantį, įkaitusi 
orą ir uodė kraują vyrų, žuvusių vien žiūrovų malonumui. Be to, serui 
Baristanui ausyse vis dar skambėjo balsas Hizdaro, raginančio karalie- 
nę paragauti medumi apipiltų skėrių. Jie labai gardūs... Saldūs ir aštrūs... 
Tačiau jis pats neparagavo nė vieno... - Selmis pirštais pasitrynė smilki- 
nį. Hizdarui Zo Lorakui nedaviau jokios priesaikos. O jei ir būčiau davęs, 
jis dabar pavarytų mane šalin, kaip kad pavarė Džofris. 

- Tas... tas saldumynų ruošėjas... Pats noriu jį apklausti. Vienas. 

— Tai štai ko tu nori? - Plikis sukryžiavo rankas ant krūtinės. - Tuo- 
met sutarta. Kvosk jį, kiek širdis geidžia. 

- Jeigu... jeigu jo žodžiai mane įtikins... jei nuspręsiu prisidėti... turėsi 
man pažadėti, kad Hizdarui Zo Lorakui nė plaukas nuo galvos nenukris 
tol, kol... nebent... būtų patikimai įrodyta, kad jis čia tikrai prikišo nagus. 

— Kodėl taip rūpiniesi Hizdaru, seni? Jei jis ne Harpija, tai vyriausias 
Harpijos Sūnus. 

- Kol kas tvirtai žinau tik viena: jis - karalienės sutuoktinis. Noriu, 
kad pažadėtum man, ko prašau, kitaip prie tavęs nesidėsiu. 

Skahazas plačiai ir nemaloniai nusišypsojo. 

— Tuomet prisiekiu. Kol Hizdaro kaltė nebus įrodyta, jam nieko blo- 
ga nenutiks. Bet kai turėsime įrodymų, ketinu pats jį nužudyti. Prieš 
Hizdarui mirštant, noriu paleisti jam žarnas ir tegu pasižiūri. 

Ne, pagalvojo senasis riteris. Jei Hizdaras kaltas dėl karalienės žūties, 
pats jį nubausiu, bet jis ilgai nesikankins ir mirs greitai. Vesteroso dievai 
buvo toli ir vis dėlto seras Baristanas Selmis stabtelėjo tyliai pasimelsti ir 
paprašyti Senolės, kad nukreiptų jį išminties keliu. Dėl vaikų, tarė jis sau. 
Dėl miesto. Dėl mano karalienės. 

- Aš pasikalbėsiu su Pilkuoju Kirmiu, - pažadėjo jis. 


GELEŽINIS GERBĖJAS 


2 jūroje pasirodė „Sielvartas“ ir juodos jo burės, tarsi tamsos 
properšos, žiojėjo blyškiai rožinio ryto dangaus fone. 

Penkiasdešimt keturi, pažadintas niūriai pagalvojo Viktarionas, ir 
laivas plaukia vienas. Jis tyliai nusikeikė, plūsdamas Audrų dievą už 
jo rūstybę, ir viduriuose tarsi juodą akmenį pajuto glūdint pyktį. Kur 
mano laivai? 

Iš Skydų jis išplaukė su devyniasdešimt trimis iš šimto laivų, kadaise 
sudariusių Geležinį laivyną, priklausantį ne vienam kuriam nors lordui, 
bet Jūros akmens sostui, kurio laivuose kapitonais ir jūreiviais tarnavo 
vyrai, kilę iš įvairių šalių. Tiesa, tie laivai neprilygo didiesiems žaliųjų 
kraštų kariniams dromonams, bet vis tiek buvo tris kartus didesni už bet 
kurį ilglaivį, turėjo didelę gramzdą, negailestingus taranus ir be baimės 
galėjo stoti į mūšį net su karaliaus laivynu. 

Ilgai plaukę palei plikas ir nesvetingas Dorno pakrantes, prie kurių 
netrūko seklumų ir verpetų, jie užsuko į Brastos Akmenis ir prisikrovė 
triumus grūdų, sumedžiotų laukinių paukščių ir šviežio vandens. Būtent 
ten „Geležinė pergalė“ paėmė į nelaisvę storą kaip statinę pirklių laivą, 
didelį burlaivį, pavadintą „Kilnioji ledi“, pro Kirų miestą, Prieblandos 
Slėnį ir Karaliaus Uostą plaukiantį į Senmiestį ir gabenantį sūdytą men- 
kę, banginių taukus ir marinuotas silkes. Šiuo maistu jie mielai papildė 
savo atsargas. Dar penki Redvaino sąsiauryje ir Dorno pakrantėse per- 
imti laivai, - trys dideli burlaiviai, galera ir irklinis karo laivas, - papildė 
jų flotilę iki devyniasdešimt devynių laivų. 

Iš Brastos Akmenų tie devyniasdešimt devyni laivai išplaukė pasida- 
liję į tris puikias flotiles, kurioms prie pietinio Kedrų salos kyšulio buvo 
įsakyta vėl susitikti. Kol kas šį pasaulio kraštą pasiekė keturiasdešimt 
penki laivai. Dvidešimt du iš jų priklausė Viktarionui ir atplaukė gero- 
kai išsibarstę, po du ar tris, o kartais ir po vieną; keturiolikai vadovavo 
Ralfas Luošys; ir tik devynių atplaukusių laivų kapitonas buvo Raudo- 
nasis Ralfas Stounhauzas. Pats Raudonasis Ralfas buvo kažkuriame iš 
dar trūkstamų laivų. Flotilė pasipildė devyniais jūroje užgrobtais lai- 
vais, tad dabar iš viso jų buvo penkiasdešimt keturi, bet... perimti buvo 
tik vienstiebiai burlaiviai ir žvejybiniai, prekybiniai arba vergų pirklių, 
bet ne karo laivai. Ir mūšyje jie nė iš tolo negalėjo pakeisti Geležinio 
laivyno laivų. | 

Paskutinis prieš tris dienas parplaukė „Mergelės pražūtis“. Viena 
diena anksčiau iš pietų drauge atkako trys: jo užgrobta „Kilnioji ledi“, 


ŠOKIS SU DRAKONAIS 231 


krypuodama ir supdamasi ant bangų tarp „Varnaėdžio“ ir „Krakeno 
bučinio. Užtat per dvi dar ankstesnes dienas nepasirodė niekas, o dar 
anksčiau parsirado tik „Begalvė Džeinė“ ir „Baimė“. Prieš jiems parplau- 
kiant, dar dvi dienas jūra vėl buvo tuščia, o dangus visiškai giedras, nors, 
tiesa, dar truputį anksčiau pasirodė Ralfas Luošys su savo eskadros liku- 
čiais: „Lordu Kvelonu“, „Baltąja našle“, „Aimana“, „Nelaime“, „Leviata- 
nu“, „Geležine ledi, „Giltinės vėju“, „Karo kūju“ ir dar šešiais laivais, iš 
kurių du buvo smarkiai nukentėję nuo audros ir velkami. 

- Audros, - burbtelėjo Ralfas Luošys, atklibikščiavęs pas Viktario- 
ną. - Trys smarkios audros ir nepalankūs vėjai. Raudoni vėjai, pučiantys 
nuo Valyrijos, atsiduodantys pelenais ir siera, ir juodi vėjai, ginę mus 
link to prakeikto kranto. Šią kelionę nuo pat pradžių lydi prakeiksmas. 
Varnaakis tavęs bijo, milorde. Jei nebijotų, kam būtų tave taip toli išsiun- 
tęs? Jis nenori, kad grįžtume. 

Išplaukęs iš Senojo Volančio ir kitą dieną pasitikdamas pirmąją au- 
drą, Viktarionas manė taip pat. Dievai karaliaus žudikų nemėgsta, mąs- 
liai tarė sau jis, kitaip Euronas Varnaakis nuo mano rankos būtų žuvęs jau 
keliolika kartų. Aplink šėlstant jūros bangoms ir po kojomis siūbuojant 
laivo deniui, Viktarionas matė, kaip „Drakono puota“ ir „Raudonasis 
potvynis“ taip stipriai trenkėsi vienas į kitą, kad abu sudužo į šipulius. 
Tai mano brolio darbas, pagalvojo jis. Tai buvo du pirmi Viktariono pra- 
rasti laivai iš jam priklausiusio laivyno trečdalio. Bet ne paskutiniai. 

Todėl jis du kartus trenkė Luošiui per veidą ir pasakė: 

- Pirmas smūgis - už prarastus laivus, o antras - už šnekas apie pra- 
keiksmą. Jei dar kartą apie jį prasižiosi, prikalsiu tau liežuvį prie stiebo. 
Jei Varnaakis moka užčiaupti jūreiviams burnas, mokėsiu ir aš. - Kairėje 
plaštakoje Viktarionas jautė pulsuojantį skausmą ir dėl to jo žodžiai nu- 
skambėjo šiurkščiau, nei būtų norėjęs, bet vis dėlto jis nuoširdžiai tikėjo 
tuo, ką sako. - Laivai atplauks. Kol kas audros nurimo. Aš susigrąžinsiu 
savo flotilę. 

Ant laivo stiebo įsitaisiusi beždžionė, tarsi pajutusi jo susierzinimą, 
pašaipiai riktelėjo. Bjaurus ir triukšmingas gyvis. Jis galėjo pasiųsti jūrei- 
vį, kad nutemptų ją ant denio, tačiau beždžionėms šis žaidimas, rodos, 
patiko, be to, paaiškėjo, kad jos mitresnės už įgulos vyrus. Bet nuo bež- 
džionių šūksnių Viktarionui skėlė galvą, o pulsuojantis maudimas plaš- 
takoje, rodos, dar sustiprėjo. 

— Penkiasdešimt keturi, - nepatenkintas sumurmėjo jis. 

Po tokios ilgos kelionės jūra naivu būtų buvę tikėtis išsaugoti visus 
Geležinio laivyno laivus, bet... septyniasdešimt... net aštuoniasdešimt 
Nuskendęs Dievas vis dėlto galėjo jam palikti. O, kad su mumis būtų Šla- 
piagalvis arba kuris nors kitas žynys! Prieš pakeldamas bures, Viktario- 
nas atnašavo pirmą auką, o antrą kartą aukojo prie Brastos Akmenų, kai 

padalijo flotilę į tris eskadras, bet, matyt, sukalbėjo ne tas maldas. Arba 
maldos buvo netinkamos, arba Nuskendusio Dievo galia čia nesiekia. Vik- 
tarionas vis labiau baiminosi, kad jie bus nuplaukę per toli, nuklydę į 
nepažįstamas jūras, kur net dievai buvo keisti, bet... šias abejones išsa- 
kydavo tik tamsiaveidei moteriai, neturinčiai liežuvio ir negalinčiai jo 
žodžių pakartoti. 

Pasirodžius „Sielvartui“, Viktarionas pasikvietė Vulfą Vienaausį. 

— Noriu pasikalbėti su Pelėnu. Perduok šią žinią Ralfui Luošiui, Iš- 
blyškusiam Tomui ir Juodajam Piemeniui. Tegul atšaukia visas rengia- 
mas medžiokles, iki rytojaus ryto suskleidžia visas krante pastatytas 
palapines ir pasiruošia išplaukti. Į laivų triumus sukraukite visus, kiek 
radę, vaisius ir suvarykite ant denių kiaules. Prireikus galėsime jų pasi- 
skersti. „Ryklys“ liks čia ir praneš atsilikėliams, kur plaukiame. - Šį laivą 
reikėjo skubiai remontuoti; jis taip nukentėjo nuo audrų, kad iš jo, gali- 
ma sakyti, buvo likęs vien korpusas. Be „Ryklio“ Viktarionas liko tik su 
penkiasdešimt trimis laivais, tačiau kitos išeities jis neturėjo. - Flotilė 
išplaukia rytoj, prasidėjus vakariniam potvyniui. 

- Kaip įsakysi, - tarė Vulfas, - bet kiekviena uždelsta diena mūsų flo- 
tilę gali papildyti dar bent vienu laivu, lorde kapitone. 

- Tiesa. O per dešimt dienų galime sulaukti dešimt naujų laivų arba... 
nė vieno. Dairydamiesi prie horizonto burių, ir taip jau iššvaistėme daug 
laiko. Mažesnėmis pajėgomis laimėta pergalė bus dar saldesnė. 

Be to, turiu pasiekti drakonų karalienę anksčiau už volantiečius. 

Volantyje Viktarionas matė galeras, į kurių triumus buvo kraunamas 
maistas ir pašaras arkliams. Visi miestiečiai atrodė įkaušę. Gatvėse kiek- 
viename žingsnyje galėjai matyti jūreivius, karius ir amatininkus, šo- 
kančius kartu su kilmingais vyrais ir nutukusiais pirkliais, o kiekvienoje 
užeigoje ir vyno rūsyje buvo keliami tostai ir geriama į naujųjų triarchų 
sveikatą. Visi tik ir kalbėjo apie tai, kad, drakonų karalienei žuvus, į Vo- 
lantį plūstelės auksas, brangakmeniai ir vergai. Bet vieną dieną Vikta- 
rionas Greidžojus nebegalėjo šių kalbų daugiau klausytis; už maistą ir 
vandenį sumokėjęs taip brangiai, kad gėda buvo kam nors ir sakyti, jis su 
savo laivais vėl išplaukė į jūrą. 

Nors volantiečiai turėjo savo laivų, audros, matyt, ir juos išblaškė, o jų 
kelionė gerokai užsitęsė. Jei Viktarionui būtų nusišypsojusi laimė, daug 
volantiečių karo laivų būtų nuskendę arba užplaukę ant seklumos. Bet 
ne visi. Joks dievas nebuvo toks maloningas, o tie buriniai laivai žaliais 
korpusais, kurie iki šiol liko sveiki, puikiausiai galėjo apiplaukti Valyriją. 
Tie didžiuliai dromonai, pilni kareivių vergų ir išskleidę visas bures, lėks 
į šiaurę, į Miriną ir Junkajų. Jei Audrų dievas jų pasigailėjo, dabar jie jau 
gali būti Sielvarto įlankoje. Trys, o gal ir penki šimtai laivų. Jų sąjunginin- 
kai jau buvo prie Mirino: junkajiečiai ir astaporiečiai, kariai iš Naujojo 

Giso, Kvarto, Toloso ir tik Audrų dievas žinojo, iš kur dar; čia buvo net 
Mirino karo laivų, pasprukusių prieš užimant miestą. Ir prieš juos visus 
Viktarionas turėjo stoti turėdamas penkiasdešimt keturis laivus. Arba, 
neskaitant „Ryklio, penkiasdešimt tris. 

Plėšikaudamas ir grobdamas viską, kas papuolė po ranka, Varnaakis 
apiplaukė pusę pasaulio; pradedant Kvartu ir baigiant Aukštųjų Medžių 
miestu, jis užsukdavo į liūdnai pagarsėjusius uostus, kur sustodavo tik 
visiški bepročiai. Euronas nepabijojo perplaukti net Ūkanotosios jūros, 
liko gyvas ir apie tą kelionę visiems pasakojo. O juk jis turėjo tik vieną 
laivą. Jei jis gali tyčiotis iš dievų, galiu ir aš. 

- Tiesą sakai, kapitone, - tarė Vulfas Vienaausis. Jis nė iš tolo nepri- 
lygo Nutui Barzdaskučiui, bet Varnaakis Nutą nusipirko. Suteikęs jam 
Ąžuolo Skydo lordo titulą, jo brolis geriausią Viktariono vyrą persivilio- 
jo į savo pusę. - Vis dar plaukiame į Miriną? 

- O kurgi dar? Drakonų karalienė laukia manęs Mirine. 

Jei tikėsime tuo, ką sako mano brolis, ji - gražiausia pasaulio moteris. 
Jos plaukai iš sidabro ir aukso, o akys kaip ametistai. 

O gal pernelyg drąsu buvo tikėtis, kad Euronas bent kartą pasakys 
tiesą? Galbūt. Tikriausiai paaiškės, kad ta mergina viso labo suskretė- 
lė raupų subjaurotu veidu, kelius siekiančiomis krūtimis, o jos „drako- 
nai“ - tik tatuiruotėmis išmarginti Sotorijaus pelkių driežai. Bet jei ji to- 
kia, kaip sako Euronas... Prie Brastos Akmenų apie Daneiris Targarien 
grožį jie girdėjo iš piratų, o Senajame Volantyje - iš storulių pirklių lūpų. 
Ir visa tai galėjo būti tiesa. Be to, Euronas šios moters Viktarionui ne- 
padovanojo; Varnaakis ketino pasiimti ją sau. Jis siunčia mane, lyg savo 
tarną, kad ją pargabenčiau. O kaip jis stūgaus sužinojęs, kad pasiėmiau 
Daneiris sau! Tegul vyrai burba. Jie per toli nuplaukė ir per daug prara- 
do, kad dabar Viktarionas atsisakytų savo grobio ir pasuktų į vakarus. 

Geležinis kapitonas ištiesė sveikąją ranką ir sugniaužė kumštį. 

- Žiūrėk, kad mano įsakymai būtų vykdomi. Surask meisterį, kad ir 
kur jis slėptųsi, ir atsiųsk į mano kajutę. 

- Klausau. 

Vulfas nušlubčiojo. 

Viktarionas Greidžojus atsistojo nugara į laivo priekį ir apžvelgė savo 
flotilę. Jūroje buvo pilna ilglaivių nuleistomis ir suvyniotomis burėmis, 
į irklatrinkes įkabintais irklais, išmetusių inkarus arba ištemptų ant bal- 
to pakrantės smėlio. Kedry sala. Tik kur tie kedrai? Rodos, šie medžiai 
nuskendo prieš keturis šimtus metų. Šioje saloje Viktarionas keliolika 
kartų buvo išlipęs į krantą susimedžioti šviežios mėsos ir neregėjo nė 
vieno kedro. 

Panašus į mergaitę meisteris, kurį Vesterose užkorė jam ant sprando 
Euronas, tvirtino, jog ši vieta kadaise vadinta „Šimto mūšių sala“, bet 

tuose mūšiuose kovęsi vyrai jau prieš kelis šimtmečius buvo virtę dul- 
kėmis. Beždžionių sala - štai kaip reikėtų ją vadinti. Tiesa, čia buvo ir 
daug kiaulių: stambių ir tamsaus šerio šernų, kokių geležiniai nebuvo 
matę, ir daugybė žvygaujančių, krūmuose šmirinėjančių paršelių - drą- 
sių gyvūnų, visiškai nebijančių žmogaus. Ir vis dėlto jie greitai mokosi. 
Geležinio laivyno maisto podėliai sparčiai pildėsi rūkytų kumpių, sū- 
dytos mėsos ir šoninės. 

Tačiau beždžionės... beždžionės buvo tikra nelaimė. Viktarionas savo 
vyrams neleido neštis į laivus nė vieno iš tų prakeiktų gyvūnų, ir vis tiek, 
nežinia kaip, pusėje jo laivų beždžionių buvo pilna, - net ir jo vadovau- 
jamoje „Geležinėje pergalėje“. Jis ir dabar matė kelias beždžiones besisū- 
puojant ir šokinėjant nuo rėjos ant rėjos, iš laivo į laivą. O kad turėčiau 
arbaletą... 

Viktarionui nepatiko nei ši jūra, nei begalinis ir visiškai giedras dan- 
gus, nei ryški saulė, nuolat pliskinanti į galvas ir įkaitinanti denio lentas 
taip, kad, užlipus ant jų, nudegdavo padai. Nepatiko jam ir šios audros, 
rodės, užgriūvančios tarsi iš niekur. Ir Paiką skalaujanti jūra dažnai 
būdavo audringa, tačiau besiartinančią audrą bent jau galėjai nujausti. 
O čia, pietų jūrose, audros buvo klastingos kaip moterys. Net vanduo 
čia buvo neįprastos spalvos: prie kranto melsvai žalsvas ir tviskantis, o 
toliau nuo kranto - taip tamsiai mėlynas, jog atrodė beveik juodas. Vik- 
tarionas pasiilgo pilkai žalsvų gimtųjų vandenų ir didžiulių bangų balto- 
mis, putotomis kepurėmis. 

Nepatiko jam ir Kedrų sala. Medžiotojams grobio ji gal ir nešykštėjo, 
bet miškai čia buvo pernelyg žali ir tylūs, pilni medžių kreivais kamie- 
nais ir keistų gėlių ryškiais žiedais, kokių jo vyrai niekur kitur nebuvo 
matę, be to, už pusės mylios nuo tos vietos, kur inkarus nuleidę stovė- 
jo laivai, rūmų griuvėsiuose ir tarp sutrupėjusių statulų nuolaužų kas 
žingsnis tykojo pavojai. Paskutinę krante praleistą naktį Viktarioną lan- 
kė niūrūs ir neramūs sapnai, o pabudo jis kraujo pilna burna. Meisteris 
sakė, kad jis per miegus įsikando liežuvį, tačiau Viktarionas tą kraują 
palaikė Nuskendusio Dievo siunčiamu ženklu, įspėjimu, kad jei per ilgai 
užsibus saloje, uždus paspringęs savo krauju. 

Pasak legendos, tą dieną, kai Valyriją ištiko Pražūtis, per salą nusirito 
galinga trijų šimtų pėdų aukščio banga, paskandinusi šimtus tūkstan- 
čių vyrų, moterų bei vaikų ir nepalikusi kam papasakoti apie šį įvykį, 
išskyrus kelis tuo metu į jūrą atsitiktinai išplaukusius žvejus ir būrelį ve- 
losiečių ietininkų, ėjusių sargybą tvirtame, akmeniniame bokšte, dunk- 
sojusiame saloje ant aukščiausios kalvos, ir mačiusių, kaip jiems po kojų 
kalvos ir slėniai virsta šėlstančia jūra. Puikusis Velosas su savo rūmais iš 
kedrų ir rožinio marmuro akimirksniu pražuvo. Šiauriniame salos pa- 

kraštyje toks pat likimas ištiko senovines, iš plytų sumūrytas gynybines 
sienas ir laiptuotas vergų pirklių uosto Gozajaus piramides. 

Šioje saloje nuskendo tiek žmonių, kad Nuskendęs Dievas čia turėtų 
būti labai galingas, tarė sau Viktarionas rinkdamasis salą, prie kurios vėl 
turėjo susivienyti į tris dalis padalytas jo laivynas. Tačiau jis nebuvo žy- 
nys. O jei Viktarionas viską neteisingai suprato? Galbūt Nuskendęs Die- 
vas užsirūstino ir dėl to sunaikino salą? Jo brolis Eironas būtų tai žinojęs, 
bet Šlapiagalvis pasiliko Geležies salose ir telkė tuos, kurie nesutiko su 
Varnaakio valdžia. Bedievis negali sėdėti Jūros akmens soste. Tačiau kara- 
liaus rinkimuose kapitonai ir karaliai skandavo Eurono vardą ir pasirin- 
ko jį, o ne Viktarioną ar kurį nors kitą iš dievobaimingų vyrų. 

Nuo ribuliuojančio vandens atsispindinti ryto saulės šviesa buvo 
tokia ryški, kad net akino. Viktarionui įsiskaudėjo galvą, tik ar dėl to 
buvo kalta saulė, ar sužeista ranka, ar vis nesisklaidančios abejonės, jis 
nebūtų galėjęs pasakyti. Kapitonas nusileido į triumą ir nuėjo į savo 
kajutę, ten tvyrojo prieblanda ir buvo vėsu. Tamsiaveidė moteris žino- 
jo, ko Viktarionas nori, šiam net nespėjus paprašyti. Vos tik jis atsisėdo 
į krėslą, ji paėmė iš dubens minkštą drėgną audinio skiautę ir uždėjo 
jam ant kaktos. 

- Gerai, - tarė Viktarionas, - gerai... O dabar apžiūrėk ranką. 

Tamsiaveidė moteris nieko neatsakė. Perleisdamas šią moterį jam, 
Euronas nupjovė jai liežuvį. Viktarionas neabejojo, kad Varnaakis buvo 
su ja ir sugulęs. Jo brolis buvo pratęs taip elgtis. Eurono dovanos užnuo- 
dytos, priminė sau kapitonas tą dieną, kai tamsiaveidė moteris įlipo į jo 
laivą. Jo išėdų nenoriu. Tuomet jis nusprendė, kad perrėš jai gerklę, o 
lavoną įmes į jūrą, - tai būsianti auka Nuskendusiam Dievui. Ir vis dėlto, 
nors ir ketino, moters taip ir nenužudė. 

Ilgainiui jiedu susigyveno. Viktarionas su tamsiaveide moterimi ga- 
lėjo kalbėtis. Ji niekada nieko nemėgino atsakyti. 

— „Sielvartas“ - paskutinis, - tarė jis moteriai, smaukiančiai jam nuo 
plaštakos pirštinę. - Kiti pasiklydo, pasivėlavo arba nuskendo. - Jai užki- 
šus peilio geležtės galą už suteptos drobės skiautės, kuria buvo sutvarsty- 
ta jo dešinė ranka, Viktarionas susiraukė. - Kai kas tikriausiai sakys, kad 
nederėjo skaldyti laivyno. Kvailiai. Turėjome devyniasdešimt devynis 
laivus... gremėzdą, ne laivyną. Tokiu labai sunku įveikti jūrų platybes ir 
pasiekti kitą pasaulio kraštą. Jei būčiau jo neskaldęs, greitesni laivai būtų 
tapę lėtesniųjų įkaitais. Be to, kur tokiai daugybei burnų gauti maisto? 
Joks uostas nenori įsileisti į savo vandenis tiek karo laivų. Šiaip ar taip, 
audros būtų mus išblaškiusios. Kaip vėjas po Vasaros jūrą išblaško lapus. 

Užuot sutelkęs visą laivyną, jis padalijo jį į eskadras ir kiekvieną iš jų 
skirtingu keliu išsiuntė į Vergų įlanką. Greičiausius laivus Viktarionas 
patikėjo Raudonajam Ralfui Stounhauzui, turėjusiam plaukti piratų ke- 

liu, palei šiaurinę Sotorijaus pakrantę. Visi jūrininkai žinojo, kad miru- 
sių ir toje karščio ir tvankumos alinamoje pakrantėje pūvančių. miestų 
geriau vengti, bet iš dumblo ir kraujo pastatytuose Basiliskų salos mies- 
tuose, kur knibždėte knibždėjo pabėgusių vergų, vergų pirklių, varovų, 
kekšių, medžiotojų, žmonių rudmarge oda ir dar keistesnių, visada galė- 
jai gauti maisto, jei tik nebijojai už jį mokėti geležies kaina. 

Didesni, sunkesni ir lėtesni laivai išplaukė į Lysą parduoti Skyduose 
paimtų belaisvių: moterų ir vaikų iš lordo Heveto miesto ir kitų salų, 
taip pat vyrų, nusprendusių geriau pasiduoti nei mirti. Tokius silpna- 
dvasius Viktarionas niekino. Bet prekiaudamas žmonėmis jis jautėsi 
bjauriai. Paimti vyrą į nelaisvę ir paversti jį vergu arba moterį - sūriąja 
žmona buvo įprasta ir negėdinga, bet žmonės juk nėra nei ožkos, nei 
naminiai paukščiai, kad juos pirktum ar parduotum už auksą. Parduoti 
belaisvius Viktarionas mielai patikėjo Ralfui Luošiui, jam buvo įsakyta 
už tas monetas prikrauti didelių savo laivų triumus maisto ir pasiruošti 
ilgai ir lėtai kelionei jūra į rytus. 

Viktariono vadovaujami laivai palengva plaukė palei Ginčijamų že- 
mių pakrantes, o paskui, Volantyje apsirūpinę maistu, vynu ir gėlu van- 
deniu, pasuko į pietus, ketindami apiplaukti Valyriją. Tai buvo įprastas 
kelias į rytus ir juo plaukdavo daugiausia laivų, taigi juos galėjai užgrob- 
ti, be to, čia buvo daug salelių, kur jie galėjo pasislėpti nuo audrų, pasire- 
montuoti laivus ir prireikus papildyti maisto atsargas. 

- Penkiasdešimt keturių laivų per mažai, - tarė jis tamsiaveidei mo- 
teriai, — bet ilgiau laukti negaliu. Tikėtis sėkmės... - Jis suniurnėjo iš 
skausmo, mat, nuimdama tvarstį, ji nuplėšė ir gabalėlį šašo. Po tvars- 
čiu kardo geležtės pažeisti audiniai buvo žalsvi ir juosvi. - ... galime tik 
tuomet, jei vergų pirklius užklupsime netikėtai, kaip kadaise užklupau 
juos Lanisporte. Reikia staiga pulti juos iš jūros, sutriuškinti, o tuomet 
pasiimti merginą ir skubėti namo, kol mūsų dar neužgriuvo volantie- 
čiai. - Viktarionas nebuvo bailys, bet nebuvo ir kvailys; turėdamas pen- 
kiasdešimt keturis laivus, laimėti jūrų mūšio prieš tris šimtus laivų jis 
negalėjo. - Ji taps mano Žmona, o tu būsi jos tarnaitė. 

Mat tarnaitė be liežuvio negalėjo išplepėti jokių paslapčių. 

Viktarionas būtų pasakęs ir kai ką daugiau, bet, grįžęs meisteris, ne- 
drąsiai kaip pelytė pasibeldė į kajutės duris. 

- Įeik! - šūktelėjo Viktarionas. - Ir užsklęsk duris. Juk žinai, ko čia 
atėjai. 

- Lorde kapitone... - Meisteris ir atrodė kaip pelė: jo drabužiai buvo 
pilki, be to, jis buvo užsiželdinęs siaurus rudus ūsiukus. Ar jis mano, kad 
su tais ūsais bus vyriškesnis? Vaikinas buvo vardu Kervinas. Ir atrodė la- 
bai jaunas, ne vyresnis nei dvidešimt dvejų. - Ar galėčiau apžiūrėti plaš- 
taką? - paklausė jis. 

Kvailas klausimas. Meisteriai buvo reikalingi žmonės, bet Kervinui 
Viktarionas jautė tik panieką. Vaikino skruostai buvo rausvi, rankos 
švelnios, plaukai rudi, garbanoti ir jis atrodė mergaitiškesnis už daugu- 
mą mergaičių. Pirmą kartą ant „Geležinės pergalės“ denio jis užlipo dar 
ir kvailai šypsodamasis, bet vieną vakarą netoli Brastos Akmenų nusi- 
šypsojo ne tam žmogui ir Bartonas Romusis išmušė jam keturis dantis. 
Netrukus Kervinas atšliaužė pas kapitoną pasiskųsti, kad keturi įgulos 
nariai nusitempė jį į triumą ir pasinaudojo kaip moterimi. 

- Štai kaip reikia tvarkyti šį reikalą, - atsakė jam Viktarionas, iš visų 
jėgų smeigdamas durklo geležtę į tarp jųdviejų stovintį stalą. 

Kervinas durklą išsitraukė, - kapitono nuomone, tik dėl to, kad bijo- 
jo atsisakyti, - bet ginklu niekada nepasinaudojo. 

— Mano ranka čia, - tarė Viktarionas. - Gali ją apžiūrėti. 

Meisteris Kervinas priklaupė, kad galėtų geriau matyti žaizdą. Net 
apuostė ją lyg šuo. 

— Man teks vėl išvalyti pūlius. Ta spalva... Lorde kapitone, žaizda ne- 
gyja. Galbūt turėsiu nupjauti tau plaštaką. 

Apie tai jiedu buvo kalbėjęsi ir anksčiau. 

- Jei nupjausi plaštaką, aš tave nudėsiu. Bet pirma pririšiu prie turė- 
klų ir atiduosiu tavo subinę įgulos vyrams pasismaginti. Išvalyk žaizdą. 

- Tau skaudės. 

- Visada skauda. - Visas gyvenimas yra kančia, kvaily tu. Džiaugsmo 
gali tikėtis tik Nuskendusio Dievo vandenų menėse. - Prie darbo. 

Berniukas - tokį jautrų ir švelnų vaikiną sunku buvo vadinti vyru — 
priglaudė durklo ašmenis kapitonui prie delno ir trūktelėjo. Plūstelėję 
pūliai buvo tiršti ir gelsvi tarsi surūgęs pienas. Nuo pasklidusios smarvės 
tamsiaveidė moteris suraukė nosį, meisteris žiauktelėjo ir net Viktario- 
nui staiga pasidarė šleikštoka. 

— Pjauk giliau. Išleisk juos visus. Pjauk, kol pasirodys kraujas. 

Meisteris Kervinas drąsiau brūkštelėjo durklu. Šį kartą Viktarionui 
skaudėjo, bet iš žaizdos ėmė sunktis ne tik pūliai, bet ir kraujas. Toks 
tamsus, kad žibinto šviesoje atrodė juodas. Kraujas buvo geras ženklas. 
Viktarionas pritariamai suniurnėjo. Jis sėdėjo įsitempęs, bet ramus, o 
meisteris tuo metu acte išvirintais keturkampiais švelnaus audinio gaba- 
lėliais spaudė ir valė pūlius. Kai baigė, vanduo dubenyje, - buvęs švarus 
ir skaidrus, - virto bjauriu drumzlinu skysčiu. Vien pažvelgus į jį, bet 
kam būtų pasidarę bloga. 

- Pasiimk šią bjaurastį ir eik. - Viktarionas kryptelėjo galvą, rodyda- 
mas į tamsiaveidę moterį. - Sutvarstyti žaizdą gali ir ji. 

Smarvė kajutėje liko tvyroti net ir išėjus Kervinui. Pastaruoju metu 
tas dvokas lydėjo Viktarioną visur. Meisteris užsiminė, kad būtų geriau 
žaizdą valyti išėjus ant denio, gryname ore ir saulės šviesoje, tačiau Vik- 

tarionas tai daryti uždraudė. Jo įgula tokių dalykų neturėjo matyti. Jie 
buvo atsidūrę kitame pasaulio krašte, per toli nuo namų, kad Viktario- 
nas būtų galėjęs leisti vyrams žiūrėti, kaip jų geležinį kapitoną ėda rūdys. 

Jam tebedilgsėjo kairę plaštaką, skausmas nebuvo stiprus, užtat 
labai įkyrus. Kai pamėgino sugniaužti kumštį, skaudėjo labiau, tarsi į 
delną kas būtų bedęs peiliu. Ne peiliu, o ilguoju kalaviju. Ilguoju kalavi- 
ju, laikomu šmėklos. Jis buvo vardu Seris. Riteris, Pietų Skydo įpėdinis. 
Aš jį nužudžiau, bet jis kerta man net miręs. Iš įkaitusio pragaro, į kurį 
jį pasiunčiau, tas niekšas vis įbeda plieninę kalavijo geležtę man į delną 
ir pasuka. 

Dvikovą Viktarionas prisiminė taip puikiai, tarsi ji būtų vykusi vakar. 
Iš jo skydo buvo likę tik šipuliai, karantys ant diržo, už kurio buvo užkiš- 
ta jo ranka, tad, kai Seris užsimojęs iš visų jėgų kirto iš viršaus, jis pakėlė 
ranką ir pasitiko smūgį. Jaunuolis buvo stipresnis, nei iš pirmo žvilgsnio 
atrodė; jo kalavijo geležtė prakirto grūdintą kapitono šarvinės pirštinės 
plieną, apatinę kailiu pamuštą pirštinę ir įsmigo giliai į delną. Kačiuko 
įdrėskimas, dvikovai pasibaigus tarė sau Viktarionas. Jis išplovė žaizdą, 
užpylė ant jos verdančio acto, sutvarstė ir daugiau nesuko dėl jos galvos 
tikėdamasis, kad skausmas palengva aprims, o žaizda ilgainiui užgis. 

Tačiau žaizda negijo, ėmė pūliuoti ir netrukus Viktarionas pradėjo 
svarstyti, ar tik Serio kalavijo ašmenys nebuvo ištepti nuodais. Jei ne, 
kodėl žaizda niekaip nenori gyti? Ši mintis jį įsiutino. Joks tikras riteris 
nesigriebia nuodų. Keilino Griovoje pelkių velniai šaudė į jo vyrus už- 
nuodytomis strėlėmis, bet iš tokių niekingų būtybių nieko kito ir negalė- 
jai tikėtis. O Seris buvo kilmingas vyras ir riteris. Nuodų griebdavosi tik 
bailiai, moterys ir dorniečiai. 

- Jei Seris niekuo dėtas, kas tuomet kaltas? - paklausė jis tamsiavei- 
dės moters. - Gal čia bus prikišęs nagus tas žiurkėnas meisteris? Meis- 
teriai žino užkeikimų ir kitų gudrybių. Gal jis mane nuodija tikėdama- 
sis nupjauti plaštaką? - Kuo daugiau Viktarionas apie tai galvojo, tuo ši 
mintis jam rodėsi tikėtinesnė. - Juk šį bjaurybę man įpiršo Varnaakis. — 
Euronas Kerviną rado Žaliajame Skyde tarnaujantį lordui Česteriui, be- 
sirūpinantį jo varnajs ir mokantį jo vaikus arba... atvirkščiai - patį iš jų 
besimokantį. O, kaip šis žiurkėnas cypė, kai vienas iš Eurono nebylių jį 
su grandine ant kaklo, kad būtų patogiau traukti, atitempė ant „Gele- 
žinės pergalės“ denio. - Jei tai meisterio kerštas, tai jis perlenkė lazdą. 
Euronas primygtinai prašė, kad priimčiau Kerviną tarnauti ir būtų kam 
rūpintis varnais. 

Brolis Viktarionui davė ir tris varnų pilnus narvus, kad Kervinas ga- 
lėtų juos po vieną paleisti ir pranešti, kaip sekasi kelionė, bet Viktario- 
nas meisteriui uždraudė tai daryti. Tegul Varnaakis nerimauja ir spėlioja, 
kaip man sekasi. 

Tamsiaveidei moteriai švariu drobiniu tvarsčiu rišant jam ranką 
ir ant delno vyniojant šeštą audinio sluoksnį, į kajutės duris pasibeldė 
Longvoteris Paikas, atėjęs pasakyti, kad pas juos ant denio, vedinas be- 
laisviu, užlipo „Sielvarto“ kapitonas. 

- Jis giriasi atvedęs burtininką, kapitone. Sako, kad ištraukė jį iš jūros. 

- Burtininką? - Ar gali būti, kad Nuskendęs Dievas jam, atsidūru- 
siam kitame pasaulio krašte, atsiuntė dovaną? Jo brolis Eironas būtų tai 
žinojęs, bet Eironas, prieš atgimdamas, buvo matęs jūros dugne dunk- 
sančių Nuskendusio Dievo vandens menių didybę. Viktarionas, kaip ir 
visi žmonės, savo dievo prisibijojo, ir vis dėlto labiau pasikliovė plienu. 
Suraukęs antakius, jis sugniaužė sužeistą plaštaką, vėl ištiesė pirštus, o 
tada užsimovė pirštinę ir atsistojo. 

- Parodyk man tą burtininką. 

„Sielvarto“ kapitonas laukė jų denyje. Jis buvo neaukštas, smulkaus 
sudėjimo, apžėlęs plaukais ir negražus, mat buvo kilęs iš Sparų giminės. 
Laivo įgula vadino jį Pelėnu. | 

- Lorde kapitone, - pamatęs Viktarioną, prabilo jis, - čia Mokvoras. 
Mums skirta Nuskendusio Dievo dovana. 

Burtininkas buvo tikras galiūnas, ūgiu prilygstantis Viktarionui, bet 
du kartus už jį stambesnis, tarsi lauko riedulys pūpsančiu pilvu ir su- 
sivėlusiais, žilais barzdos šeriais, apkritusiais jo veidą nelyginant liūto 
karčiai. Jo oda buvo juoda. Ne tamsiai ruda kaip Vasaros salų gyven- 
tojų, plaukiojančių savo gulbės pavidalo laiveliais, ne raudonai ruda 
kaip dotrakių arklių lordų, ne medžio anglies ir žemės spalvos kaip 
tamsiaveidės moters, bet juoda. Juodesnė už anglį, juodesnė už juodąjį 
gintarą, juodesnė už varno sparną. Šis vyras atrodo kaip sudegintas, pa- 
galvojo Viktarionas, tarsi kas nors būtų čirškinęs jį ant laužo tol, kol jo 
mėsa apanglėjo, suskrudo ir garuodama atsiskyrė nuo kaulų. Burtininką 
suskrudinusi ugnis vis dar šokčiojo ant jo skruostų ir kaktos, o akys 
žvelgė tarsi iš po sustingusių liepsnų kaukės. Vergo tatuiruotės, suprato 
kapitonas. Blogas ženklas. 

— Radome jį įsikibusį į perlūžusį stiebo skersinį, - paaiškino Pelė- 
nas. - Nuskendus laivui, šis vyras dešimt dienų mirko vandenyje. 

- Jei dešimt dienų būtų praleidęs vandenyje, jau būtų miręs arba iš- 
protėjęs nuo išgerto jūros vandens. - Sūrus vanduo buvo šventas; tiesa, 
Eironas Šlapiagalvis ir kiti žyniai šventino juo žmones ir kartais, norėda- 
mi sustiprinti tikėjimą, gurkšnelį kitą jo nurydavo, bet joks mirtingasis 
negalėjo kelias dienas iš eilės gerti jūros gelmių vandenį ir tikėtis likti 
gyvas. - Sakai, esi burtininkas? - paklausė Viktarionas belaisvio. 

— Ne, kapitone, - bendrąja kalba atsakė juodaodis vyras. Jo balsas 
skambėjo taip dusliai, kad, rodės, sklinda iš jūros dugno. - Aš tik kuklus 
Rhloro, Šviesos Valdovo, tarnas. 

Rhloro... Vadinasi, jis - raudonasis žynys. Tokių vyrų, kurstančių savo 
šventus laužus, Viktarionas buvo matęs svetimuose miestuose. Jie vilkė- 
jo prabangiais raudonais drabužiais, pasiūtais iš šilko, aksomo ir ėriukų 
vilnos. O šis buvo apsirengęs išblukusiais, jūros druskos dėmių išmar- 
gintais skarmalais, gerokai sudriskusiais ir prilipusiais prie storų kojų. 
liemens ir krūtinės, bet... atidžiau į juos įsižiūrėjus kapitonui pasirodė, 
jog kadaise šie skarmalai galėjo būti raudoni. 

- Rožinis žynys... - mąsliai tarė Viktarionas. 

- Blogio pranašas, - pridūrė Vulfas Vienaausis ir nusispjovė. 

- Gal jo drabužiai užsidegė, tad vyrukas šoko į jūrą norėdamas juos 
užgesinti, - įsiterpė Longvoteris Paikas, ir visi įgulos vyrai nusijuokė. 

Šie žodžiai pralinksmino net beždžiones. Tupėdamos virš galvų, jos 
ėmė čiauškėti ir svaidyti saujas savo išmatų, kurios nukritusios ištikšda- 
vo ant denio lentų. 

Viktarionas Greidžojus juokų nemėgo. Išgirdęs juokiantis, jis vi- 
suomet pasijusdavo nejaukiai, mat jam atrodydavo, kad tapo pajuokos 
objektu, nors pokšto taip ir nesuprasdavo. Kai jie buvo vaikai, Euronas 
Varnaakis dažnai jį pašiepdavo. Prieš tapdamas Šlapiagalviu panašiai 
elgdavosi ir Eironas. Jų patyčios dažnai skambėdavo kaip pagyrimai ir 
kartais Viktarionas net nesuprasdavo, kad broliai traukia jį per dantį. 
Susivokdavo tik išgirdęs juoką, o tada jį pagaudavo pyktis, kunkuliuo- 
davo giliai gerklėje, kildavo aukštyn ir galų gale imdavo dusinti. Panašiai 
jis jautėsi ir žiūrėdamas į beždžiones. Matydamas šių žvėrelių išdaigas, 
kapitonas tik blausiai šyptelėdavo, nors jo įgulos vyrai kvatodavosi, šū- 
kaudavo ir švilpčiodavo. 

- Nusiųskime jį Nuskendusiam Dievui, kol dar neužtraukė mums 
prakeiksmo, - paragino vyrus Bartonas Romusis. 

— Laivas nuskendo ir, įsikibęs nuolaužos, tik jis vienas liko gyvas? - 
nusistebėjo Vulfas Vienaausis. - O kur kiti įgulos nariai? Gal jis pasišau- 
kė demonus, kad juos prarytų? Kas nutiko tam laivui? 

- Jį pasiglemžė audra. 

Mokvoras sukryžiavo rankas ant krūtinės. Jis neatrodė išsigandęs, 
nors visi aplink stovintys vyrai ragino jį nužudyti. Net beždžionės, ro- 
dės, nemėgo burtininko. Klykaudamos jos šokinėjo nuo vienos virvės 
ant kitos. 

Viktarionas dvejojo. Jis atkeliavo iš jūros. Kam Nuskendęs Dievas būtų 
iškėlęs jį ant bangų, jei nebūtų norėjęs, kad jį rastume? Jo brolis Euronas 
taip pat turėjo jam tarnaujančių burtininkų. Galbūt Nuskendęs Dievas 
vieną burtininką atsiuntė ir Viktarionui? 

- Iš ko sprendi, kad šis žmogus - burtininkas? - paklausė jis Pelė- 
no. - Aš matau tik apdriskusį raudonąjį žynį. 

- Iš pradžių ir aš taip maniau, lorde kapitone, bet... jis žino tokių da- 
lyky... Kad plaukiame į Vergų įlanką, jis žinojo anksčiau, nei kas nors 
galėjo jam pasakyti, be to, tas vyras neabejojo, jog būsi čia, prie šios sa- 
los. - Smulkaus sudėjimo Pelėnas kiek padvejojo. - Lorde kapitone, jis 
man pasakė... pasakė, kad, jei nenuvesiu jo pas tave, tu tikrai mirsi. 

- Kad aš mirsiu? - prunkštelėjo Viktarionas. 

Perrėžkite jam gerklę ir įmeskite į jūrą, ketino įsakyti Viktarionas 
Greidžojus, bet pulsuojantis skausmas, apėmęs sužeistą plaštaką, staiga 
labai sustiprėjo, nemalonus dieglys beveik pasiekė alkūnę ir kančia tapo 
tokia nepakeliama, kad šie žodžiai jam įstrigo gerklėje. Jis kluptelėjo ir 
įsikibo į laivo turėklus, kad nepargriūtų. 

- Burtininkas prakeikė kapitoną, - tarė kažkuris iš įgulos narių. 

Kiti vyrai pratrūko šaukti: 

- Perrėžkime jam gerklę! Nužudykime jį, kol neužleido mums ant 
galvų demonų! 

Longvoteris Paikas pirmas išsitraukė durklą. 

— NE! - suriko Viktarionas. - Pasitraukite! Visi! Paikai, paslėpk dur- 
klą. Pelėne, grįžk į savo laivą. Romusis, vesk burtininką į mano kajutę. 
O visi kiti grįžkite prie savo darbų. 

Kelias akimirkas Viktarionas nebuvo tikras, ar vyrai paklus. Jie sto- 
vėjo ir nepatenkinti kažką burbėjo. Bene pusė iš jų rankose laikė ginklus 
ir, lyg drąsindamiesi, žvilgčiojo vieni į kitus. Jiems po kojomis tiško gau- 
siai mėtomos beždžionių išmatos - tekšt, tekšt, tekšt. Niekas nė nekrus- 
telėjo, kol Viktarionas nepaėmė burtininko už parankės ir nenusitempė 
jo prie angos į triumą. 

Kai Viktarionas pravėrė kajutės duris, tamsiaveidė moteris, tylėda- 
ma ir šypsodamasi į jį atsisuko, bet... pamačius raudonąjį žynį šypsena 
jos veide akimirksniu užgeso ir ji, staiga įniršusi, sušnypštė nelyginant 
gyvatė. Viktarionas sveikąja atgalia ranka tėškė jai per veidą ir pargriovė 
ant kajutės grindų. 

- Tylėk, moteriške. Atnešk mums vyno. - Tada jis kreipėsi į juodaodį 
vyrą: - Ar Pelėnas sakė tiesą? Matei mano mirtį? 

- Ir mirtį, ir daug daugiau. 

— Kur? Kada? Ar mirsiu mūšyje? - Jis ištiesė ir vėl sulenkė sveikosios 
rankos pirštus. - Jei man meluoji, pėrskelsiu tau galvą kaip melioną ir 
sušersiu smegenis beždžionėms. 

- Mirtis ir dabar čia, su tavimi, milorde. Parodyk ranką. 

— Ranką? Ką žinai apie mano ranką? 

— Mačiau tave liepsnose, Viktarionai Greidžojau. Rūstus ir įniršęs 
žingsniavai per liepsnas, nuo didžiojo tavo kirvio varvėjo kraujas, o rie- 
šus, kaklą ir kulkšnis apraizgiusių čiuptuvų - juodų gijų, kurių tampo- 
mas šokai, tu net nematei. 

- Šokau? - pyktelėjęs paklausė Viktarionas. — Tavo nakties laužo 
liepsnos meluoja. Aš gimęs ne šokti ir nesu marionetė. - Nusimovęs 
pirštinę, jis kyštelėjo sužeistą ranką žyniui po nosimi. - Štai. Ją norėjai 
pamatyti? - Drobinis tvarstis jau buvo persisunkęs krauju ir pūliais. — 
Ant mane sužeidusio vyro skydo buvo nupiešta rožė. Jos spyglys brūkš- 
telėjo per delną. | 
 — Ir menkiausias įbrėžimas gali būti mirtinas, lorde kapitone, bet, jei 
leisi, žaizdą užgydysiu. Man reikės peilio. Geriausias būtų sidabriniais 
ašmenimis, bet tiks ir geležiniais. Ir dar reikės gorės. Turėsiu uždegti 
ugnį. Ir skaudės. Siaubingai skaudės, tokio skausmo dar nesi patyręs. 
Bet, kai baigsiu, ranka vėl priklausys tau. 

Jūs, burtininkai, visi vienodi. Ir žiurkinas mane perspėjo, kad skaudės. 

- Esu geležinis, žyny. Skausmas man kelia vien juoką. Gausi viską, 
ko tau reikia, bet... jei mane nuvilsi ir ranka nesugis, pats perpjausiu tau 
gerklę ir švystelėsiu į jūrą. 

Mokvoras nusilenkė, o tamsios jo akys blykstelėjo. 

— Tebūnie, kaip sakai. 

Tą dieną geležinio kapitono daugiau niekas nematė. Tačiau po kelių 
valandų „Geležinės pergalės“ jūreiviai pranešė girdėję beprotišką juoką, 
sklindantį iš kapitono kajutės, - duslų, niūrų ir pamėklišką juoką, - o 
kai Longvoteris Paikas ir Vulfas Vienaausis pamėgino praverti kapitono 
kajutės duris, rado jas užsklęstas. Vėliau vyrų ausis pasiekė daina, - keis- 
ta, spigi, panaši į dejonę ir, meisterio tvirtinimu, valyriškai dainuojama 
daina. Ir tada laivą paliko beždžionės: žvėreliai vienas po kito klykdami 
nušoko į jūrą. 

Saulei leidžiantis, kai jūros bangos pajuodo kaip rašalas, o didelis 
blyškus saulės diskas dangų ties horizontu nudažė tamsiai raudonais, 
beveik kruvinais atspalviais, Viktarionas grįžo ant denio. Jis buvo išsi- 
rengęs iki pusės, o ranka beveik iki alkūnės aplipusi krauju. Kai šnabž- 
dėdamiesi ir žvalgydamiesi tarpusavyje aplink jį susibūrė vyrai, Vikta- 
rionas kilstelėjo apdegintą ir suodiną ranką. Kai mostelėjo į meisterį, 
nuo jo pirštų dar kilo tamsių dūmų draiskanėlės. 

- Čiupkite jį. Perrėžkite jam gerklę, o lavoną įmeskite į jūrą. Dabar 
vėjai bus mums palankūs, kol pasieksime Miriną. 

Mokvoras buvo matęs tai savo liepsnose. Jis matė ir tos moters ves- 
tuves, bet dabar tai nebuvo svarbu. Ji tikrai nebus pirmoji moteris, per 
Viktariono Greidžojaus malonę tapusi našle. 


TIRIONAS 


palapinę gydytojas įžengė murmėdamas kažką malonaus, bet, vos už- 
koma smarvę ir metęs žvilgsnį į Jezaną Zo Kvagazą, nutilo. 

- Palša kumelė, - pasakė jis Meilutei. 

Tai bent staigmena, dingtelėjo Tirionui. Ir kas būtų galėjęs pamanyti? 
Nebent žmogus, turintis nosį arba, kaip aš, bent jau pusę. Jezanas smar- 
kiai karščiavo ir, tampomas traukulių, neramiai muistėsi savo išmatų 
baloje. Dabar jo išmatos buvo rudos, gleivėtos, su krauju ir... valyti gelto- 
ną jo užpakalį teko Jolui su Pene. Net vergų padedamas, jų šeimininkas 
atsistoti nepajėgė; sukaupęs visas jėgas, jis vos pasivertė ant šono. 

— Mano gydymo menas čia nepadės, - pareiškė gydytojas. - Garbin- 
gojo Jezano gyvybė dievų rankose. Jei galite, stenkitės kaip nors jį vėsinti. 
Kai kurie gydytojai sako, jog tai padeda. Atneškite jam vandens. - Žmo- 
nės, pasigavę palšos kumelės ligą, nuolat jausdavo troškulį, viduriavo 
ir galonais maukdavo vandenį. - Duokite šeimininkui švaraus, šviežio 
vandens tiek, kiek jis nori. 

- Bet ne upės vandens? - paklausė Meilutė. 

- Ne. Jokiu būdu ne. 

Ir, taip taręs, gydytojas spruko lauk. 

Ir mums reikėtų sprukti, pagalvojo Tirionas. Jis buvo vergas ir segėjo 
auksinę apykaklę su varpeliais, linksmai skambančiais su kiekvienu jo 
žingsniu. Esu viena iš Jezano brangenybių... Tai garbė, niekuo nesiskirian- 
ti nuo mirties nuosprendžio. Jezanas Zo Kvagazas mėgo, kad labiausiai 
vertinami jo vergai visuomet būtų šalia, tad jam susirgus rūpintis šeimi- 
ninku ir teko Jolui, Penei, Meilutei ir kitoms jo brangenybėms. 

Vargšas senasis Jezanas. Lyginant su kitais šeimininkais, taukų lordas 
nebuvo toks blogas. Dėl to Meilutė neklydo. Patarnaudamas per nak- 
tines jo puotas, Tirionas netrukus sužinojo, kad Jezanas - bene įtakin- 
giausias iš junkajiečių didžiūnų, pritariančių taikos sutarčiai su Mirinu. 
Dauguma kitų tik stengėsi laimėti laiko ir laukė, kol atžygiuos Volančio 
kariuomenė. Kai kurie vadai norėjo nedelsdami pulti miestą, kad volan- 
tiečiai neatimtų iš jų šlovės ir geriausios grobio dalies. Jezanas apie tai 
nenorėjo nė girdėti. Taip pat jis nepritarė, kad Mirino įkaitus į priešinin- 
kų stovyklą parskraidintų svaidyklės, kaip kad siūlė samdomas kalavi- 
juotis, vardu Kruvinoji Barzda. 

Tačiau per dvi dienas labai daug kas gali pasikeisti. Mat užvakar Au- 
klė dar buvo sveikas kaip ridikas. Užvakar Jezanas dar negirdėjo bildant 

mirtį nešančios palšos kumelės kanopų. Užvakar Senojo Volančio flotilę 
nuo jų stovyklos skyrė dviejų dienų kelionė jūra. O dabar... 

- Ar Jezanas mirs? - baikščiai ir gailiai paklausė Penė. 

— Mes visi kada nors mirsime. 

- Turėjau galvoje kruvinąją... 

Meilutė pervėrė juos nevilties kupinu žvilgsniu. 

- Jezanas negali mirti. 

Hermafroditas glostė savo rajūnui šeimininkui kaktą ir vis braukė 
nuo jos prakaitu permirkusius plaukus. Junkajietis sudejavo ir jam tarp 
kojų vėl plūstelėjo rudo vandens srautas. Jo patalai buvo apdergti ir dvo- 
kė, bet vergai niekaip negalėjo šeimininko pajudinti. 

— Kai kurie šeimininkai prieš mirtį savo vergus išlaisvina, - tarė Penė. 

„Meilutė tyliai nusijuokė. Tas juokas nuskambėjo šiurpiai. 

— Tik pačius mylimiausius. Šeimininkai išlaisvina vergus nuo žemiš- 
kų kančių, kad šie lydėtų jį į kapą ir tarnautų net po mirties. 

Matyt, Meilutė tai žino. Man gerklė, ko gero, bus PB pirmiausia. 

Ir tada prabilo į ožį panašus vaikinukas. 

- Sidabrinė karalienė... 

- „žuvo, - baigė jo pradėtą mintį Meilutė. - Mesk ją iš galvos! Dra- 
konas nusinešė ją į kitą upės krantą. Ji nuskendo toje Dotrakių jūroje. 

- Žolėje nenuskęsi, - paprieštaravo Ožys. 

- Jei būtume laisvi, - įsiterpė Penė, - galėtume rasti karalienę. Ar 
bent jau eiti jos ieškoti. 

Tu sėstum ant šuns, aš - ant kiaulės ir per Dotrakių jūrą pasileistu- 
me ieškoti karalienės. Vos tramdydamas juoką, Tirionas pasikasė no- 
sies galą. 

- Šis drakonas, rodos, bus labai pamėgęs ant atviros ugnies keptą 
kiaulieną. O keptas neūžauga - gerokai gardesnis. 

— Aš tik pasiūliau... - mąsliai tarė Penė. - Galime ir išplaukti. Dabar, 
karui pasibaigus, vėl atsirado laivų. 

Šit kaip? Karas baigėsi? Tirionas buvo linkęs tuo abejoti. Tiesa, perga- 
mentai buvo pasirašyti, bet juk kaunamasi kalavijais, o ne pergamentais. 

— Galėtume plaukti į Kvartą, - kalbėjo Penė. - Brolis vis sakydavo, 
kad jo gatvės grįstos nefritu. O to miesto sienos - vienas iš pasaulio ste- 
buklų. Vaidindami Kvarte, būsime apipilti auksu ir sidabru, pamatysite. 

— Kai kurie iš įlankoje stovinčių laivų priklauso kvartiečiams, - pri- 
minė jai Tirionas. - Kvarto gynybines sienas matė ir Lomas Platusis 
Žingsnis. Man pakanka jo parašytų knygų. Nuklydau taip toli į rytus, 
kad toliau traukti neketinu. 

Meilutė drėgno audinio skiaute atsargiai nuvalė veidą karščiuojan- 
čiam Jezanui. 

- Jezanas turi gyventi. Kitaip mums visiems teks mirti drauge su juo. 
Ne kiekvieną raitelį palša kumelė nusineša. Šeimininkas pasveiks. 

Tai buvo akivaizdus melas. Jei Jezanas būtų sulaukęs rytojaus, būtų 
įvykęs stebuklas. Tirionui rodės, kad taukų lordas jau šią akimirką mirš- 
ta nuo baisios, Sotorijuje pasigautos ligos. O kruvinoji tikriausiai tik 
pagreitino jo mirtį. Tiksliau, malonę. Ir vis dėlto pats neūžauga tokios 
malonės nepageidavo. 

- Gydytojas sakė, kad šeimininkui reikia švaraus vandens. Mes tuo 
pasirūpinsime. 

- Jūs labai malonūs. 

Sprendžiant iš Meilutės kalbos, ji buvo labai prislėgta. Ir ne tik iš bai- 
mės, kad jai perrėš gerklę. Mat ji vienintelė iš labiausiai Jezano brangina- 
mų vergų, rodos, nuoširdžiai mėgo storulį šeimininką. 

- Eime, Pene. 

Praskleidęs palapinės atvartą, Tirionas išsitempė ją į nuo pat ryto 
Miriną kamuojantį karštį. Oras, nors tvankus ir slogus, vis dėlto buvo 
maloni atgaiva, gelbstinti nuo rūmus primenančioje Jezano palapinėje 
tvyrojusios prakaito, išmatų ir ligos smarvės. 

- Vanduo mūsų šeimininkui padės, - tarė Penė. - Jei gydytojas taip 
sakė, vadinasi, taip ir bus. Mums reikia gėlo, švaraus vandens. 

- Bet Auklei gėlas ir švarus vanduo nepadėjo. 

Vargšas senasis Auklė. Vakar temstant jis tapo dar viena palšos kume- 
lės auka ir Jezano kareiviai švystelėjo jo kūną į vežimą, kuriame tysojo ir 
daugiau lavonų. Kai kas valandą miršta žmonės, niekas pernelyg nesiel- 
vartauja dėl dar vieno nelaimingojo, juolab jei tas nelaimingasis - dau- 
gelio niekinamas Auklė. Kai prižiūrėtojui prasidėjo traukuliai, kiti Jeza- 
no vergai atsisakė prie jo artintis, tad klostyti jį šilta antklode ir nešioti 
jam gėrimus teko Tirionui. Vandeniu skiestas vynas, šviežias vanduo su 
citrinų sultimis ir gardus šuns uodegos sultinys su mažyčiais jame plūdu- 
riuojančiais grybų gabalėliais. Gerk jį, Aukle, nes su srove plūstančiomis 
išmatomis prarandi daug skysčių ir jų atsargas reikia nuolat papildyti. 
Paskutinis Auklės ištartas žodis buvo: „Ne.“ O paskutinius jo girdėtus 
žodžius ištarė Tirionas: „Lanisteris niekada nelieka skolingas.“ 

Kad ir kaip Tirionas norėjo nuo Penės nuslėpti tiesą, ji turėjo supras- 
ti, kas laukia jų šeimininko. 

— Labai nustebčiau, jei Jezanas sulauktų ryto. 

Ji stipriai suspaudė Tirionui ranką. 

— O kas bus su mumis? 

- Jis turi paveldėtojų. Sūnėnų. - Keturi iš jų drauge su Jezanu atke- 
liavo iš Junkajaus vadovauti jo kariams vergams. Vienas jau buvo žu- 
vęs, - jį per atpuolį nukovė Targarienų pusėje besikaunantys samdomi 

kalavijuočiai. O likusieji tikriausiai pasidalys geltonojo milžino vergus. 
Neaišku buvo tik viena: ar kuriam nors iš sūnėnų, taip pat kaip Jezanui, 
patinka luošiai, išsigimėliai ir kitokie keistuoliai. - Vienas iš jų turbūt 
paveldės mus. Arba vėl atsidursime ant pakylos, kur parduodami vergai. 

— Ne, - iš baimės Penė išpūtė akis. - Tik ne tai. Prašau... 

- Ir man tokia ateitis ne prie širdies. 

Už kelių jardų šeši Jezano kariai vergai, sutūpę dulkėse, lošė kau- 
liukais ir leido per rankas vyno pilną odmaišį. Vienas iš jų buvo ser- 
žantas, vardu Randas, - piktas ir žiaurus vyras plika kaip lauko akmuo 
galva ir storu kaip jaučio sprandu. Ir proto turi tik tiek, kiek jautis, pri- 
siminė Tirionas. 

Jis nukrypavo prie kareivių. 

- Rande, - įsakmiai šūktelėjo, - kilniajam Jezanui reikia šviežio ir 
švaraus vandens. Paimk du vyrus ir pristatyk tiek kubilų, kiek jie galės 
panešti. Ir pasiskubinkite. 

Kariai liovėsi lošę. Suraukęs kaktą, Randas atsistojo. 

- Ką pasakei, neūžauga? Kas įsivaizduoji esąs? 

- Žinai, kas esu. Jolas. Vienas iš mėgstamų mūsų pono vergų. O da- 
bar daryk, ką sakau. 

Kariai nusijuokė. 

- Nagi, Rande, - nusišaipė vienas iš jų, - paskubėk. Gavai Jezano 
beždžionės įsakymą. 

- Kariams neįsakinėsi, - grėsmingai atšovė Randas. 

- Kariams? - Tirionas apsimetė nustebęs ir suglumęs. - Matau tik 
vergus. Ant kaklo segi tokią pat apykaklę kaip ir aš. 

Stiprus Rando smūgis atgalia ranka prakirto Tirionui lūpą ir par- 
bloškė jį ant žemės. 

— Jezano apykaklę. Ne tavo. 

Tirionas delnu nusibraukė iš prakirstos lūpos srūvantį kraują. Tada 
pamėgino atsistoti, bet vienas kelis sulinko ir jis nerangiai parklupo. Kad 
vėl atsistotų, jam prireikė Penės pagalbos. 

— Meilutė sakė, kad šeimininkui reikia vandens, - gailiai tarė Tirionas. 

- Tegul Meilutė dulkina save. Tam ji ir gimusi. Šios išsigimėlės įsaky- 
mų taip pat nevykdysime. 

Nevykdys, pagalvojo Tirionas. Jis netruko susigaudyti, kad ir vergai 
turi savus ponus bei prasčiokus. Hermafroditas nuo seno buvo ypatin- 
gas šeimininko vergas, kurį jis lepino ir kuriam pataikavo, tad kiti kil- 
niojo Jezano vergai už tai jo nekentė. 

Kareiviai buvo pratę, kad jiems įsakinėja šeimininkai arba prižiūrė- 
tojas. Bet Auklė mirė, o Jezanas pernelyg sunkiai sirgo ir negalėjo įvar- 
dyti savo įpėdinio. Tuo metu trys jo sūnėnai... Šie laisvi ir narsūs vyrai, 

vos išgirdę palšos kumelės kanopų bildesį, prisiminė turintys skubių rei- 
kalų kažkur kitur. 

— Va-vandens... - gūždamasis iš baimės pralemeno Tirionas. - Tik ne 
upės vandens, sakė gydytojas. Reikia švaraus ir šviežio šulinio vandens. 

Randas nepatenkintas suniurnėjo. 

- Jūs ir eikite vandens: Tik paskubėkite. 

— Mes? - Tirionas ir Penė suglumę susižvalgė. - Vanduo sunkus. 
Mudu ne tokie stiprūs kaip jūs. Ar galime... ar galime pasiimti mulo 
traukiamą vežimą? 

— Pasiimkite savo kojas. 

— Mums teks eiti keliolika kartų. 

- Nors ir šimtą. Man tai nė velnio nerūpi. 

— Bet dviese mudu... neprinešime tiek vandens, kiek šeimininkui 
reikia. 

- Pasiimkite lokį, - pasiūlė išeitį Randas. - Jis niekam daugiau ir ne- 
tinka, tik vandeniui tempti. 

Tirionas pasisuko eiti. 

- Kaip pasakysi, šeimininke... 

Randas plačiai nusišypsojo. Šeimininke... Ak, kaip jam tai patinka. 

- Morgai, atnešk raktus. Prisipilsi kubilus vandens ir tuoj pat grįši, 
neūžauga. Žinai, kas laukia sprukti mėginančių vergų. 

- Atnešk kubilus, - liepė Tirionas Penei. 

Ir jiedu su Morgu nuėjo išleisti iš narvo sero Džoros Mormonto. 

Priprasti prie vergijos riteriui buvo sunku. Kviečiamas vaidinti lokio 
ir grobti gražuolės mergelės, jis ateidavo paniuręs, visiškai nenusiteikęs 
pasirodymui ir sunkiai vilkdamas kojas, - žinoma, jei tik iš viso teikda- 
vosi dalyvauti spektaklyje. Nors nemėgino nei bėgti, nei skriausti savo 
grobėjų, Džora Mormontas į jų įsakymus arba nekreipdavo dėmesio, 
arba atsakydavo tyliais keiksmais. Toks elgesys Auklei nepatiko; savo 
nepasitenkinimą jis aiškiai parodė įgrūdęs Mormontą į geležinį narvą 
ir liepęs kasdien, į Vergų įlankos vandenis besileidžiant saulei, jį mušti. 
Smūgius riteris kentė tylėdamas; būdavo girdėti tik prislopinti keiksmai 
vergų, kurie jį kuldavo, ir duslus lazdų dunksėjimas į mėlynėmis nusėtą 
ir sudaužytą sero Džoros kūną. 

Iš šio vyro liko tik šešėlis, pagalvojo Tirionas, pirmą kartą pamatęs 
stuomeningąjį riterį. Reikėjo man prikąsti liežuvį ir leisti jam likti su Za- 
rina. Tuomet jo likimas būtų susiklostęs gal palankiau. 

Iš ankšto narvo Mormontas išlindo susikūprinęs ir prisimerkęs, abi 
jo akys buvo pamuštos, paakiai juodi, o nugara aplipusi sudžiūvusiu 
krauju. Jo veidas buvo taip sudaužytas ir ištinęs, kad vargiai tepriminė 
žmogaus veidą. Seras Džora buvo beveik nuogas, ryšėjo tik strėnjuostę — 
purviną geltoną skudurą. 

— Turėsi padėti jiems nešti vandenį, - pasakė jam Morgas. 

Seras Džora nieko neatsakė, tik niūriai dėbtelėjo. Rodos, kai kurie vy- 
rai mieliau mirtų laisvi, nei gyventų vergaudami. Laimė, Tirionas tokio 
noro neturėjo, bet jei Mormontas būtų nužudęs Morgą, kiti vergai šio 
skirtumo tikriausiai nebūtų pastebėję. 

- Eikš, - tarė jis, kol riteris nespėjo iškrėsti ko nors narsaus ir kvailo. 

Tirionas krypuodamas nužingsniavo tikėdamasis, kad Mormontas 
seks iš paskos. 

Bent kartą dievai jam buvo geri. Mormontas nusekė. 

Du kubilai Penei, du Tirionui ir keturi serui Džorai - po du į vieną 
ranką. Artimiausias šulinys buvo į pietvakarius nuo Haridano, tad jie 
negaišuodami, linksmai tilindžiuojant prie jų apykaklių prikabintiems 
varpeliams, patraukė į kelią. Niekas į juos nekreipė dėmesio. Jie buvo 
tik vergai, išėję atnešti šeimininkui vandens. Vergas, segintis apykaklę, 
turėjo ir tam tikrų pranašumų, juolab jei ta apykaklė buvo paauksuota 
ir su išgraviruotu Jezano Zo Kvagazo vardu. Visiems, turintiems ausis, 
tų varpelių skambesys pranešė, kad jie - labai vertingi vergai. Vergo 
vertė priklausė nuo jo šeimininko turimos įtakos. Jezanas buvo tur- 
tingiausias Geltonojo miesto vyras ir į šią stovyklą atvedė šešis šimtus 
karių vergų, — nesvarbu, kad atrodė tarsi milžiniškas geltonas šliužas 
ir nuolat dvokė šlapimu. Segėdami Jezano apykakles, jie galėjo laisvai 
vaikščioti po visą stovyklą. 

Bent jau kol Jezanas gyvas. 

Artimiausioje pratybų aikštėje lordai Žvangintojai muštravo savo 
karius vergus. Šiems, sukaustytiems tapsint per smėlį ir su ilgomis ieti- 
mis rankose stojant į tvarkingas gretas, grandinės šaižiai žvangėjo. Ki- 
tur būriai vergų iš akmens ir smėlio svaidyklių ir katapultų papėdėje 
statė nuožulnumas, o apgulties mašinas kreipė į dangų, kad lengviau 
būtų ginti stovyklą, jei grįžtų juodasis drakonas. Matydamas, kaip jie, 
liedami prakaitą, plūsdamiesi ir įtempę visas jėgas, nuožulnumomis 
stumia aukštyn sunkias apsiausties mašinas, Tirionas nesulaikė šypse- 
nos. Be to, rodės, jog kiekvienas karys turi ir arbaletą, ir prie kairio klu- 
bo kabančią pilną strėlinę. 

Jei kas nors būtų susiprotėjęs paklausti, Tirionas būtų paaiškinęs, jog 
vargti neverta. Tokiais žaisliukais nušauti karalienės augintinio pabai- 
sos nebuvo įmanoma, nebent ilga geležinė skorpiono strėlė netyčia būtų 
pataikiusi jam į akį. Drakonų taip lengvai nenužudysi. Kutendamas tą 
pabaisą tokiomis strėlėmis, jį tik supykdysi. 

Labiausiai pažeidžiamos buvo drakono akys. Akys ir smegenys. Bet 
tikrai ne papilvė, kaip buvo tvirtinama kai kuriose senose sakmėse. Ant 
papilvės drakono žvynai tokie pat kieti kaip ir ant nugaros ir šonų. Taip 
pat beprasmiška taikytis į gerklę. Tai tikra beprotybė. Šių apsišaukėlių 

drakonų žudikų pastangos prilygo mėginimui svaidant ietis gesinti gais- 
rą. „Mirtis išeina iš drakono nasrų, - savo „Nepaprastoje istorijoje“ rašė 
septonas Bartas, - bet per juos neįeina.“ 

Šiek tiek toliau du Naujojo Giso legionai suglaudę skydus stovėjo iš- 
sirikiavę vienas priešais kitą, o seržantai, užsimaukšlinę lengvus geleži- 
nius šalmus arklių ašutais'puoštomis viršūnėmis, tik jiems vieniems su- 
prantama kalba šūkavo kažkokius įsakymus. Iš pirmo žvilgsnio giskarai 
atrodė grėsmingesni už Junkajaus karius vergus, bet Tirionas abejojo, ar 
tai tiesa. Nors legionieriai nei ginkluote, nei drausme nenusileido Gry- 
nuoliams, bet... eunuchai kitokio gyvenimo nepažinojo, o giskarai buvo 
laisvi vyrai, kariuomenėje tarnaudavę po trejus metus. 

Eilė prie šulinio driekėsi ketvirtį mylios. 

Mirino apylinkėse šulinių, prie kurių galėjai suvaikščioti per dieną, 
buvo vos keli, tad laukti visuomet tekdavo ilgai. Dauguma Junkajaus ka- 
riuomenės vyrų vandenį semdavo iš Skahazadano, ir, dar gydytojui neį- 
spėjus apie pavojų, Tirionas žinojo, jog tai labai blogai. Gudresni semtis 
vandens eidavo aukščiau išviečių, bet toje vietoje upės vandenys vis tiek 
jau buvo pratekėję pro miestą. 

Tai, kad aplink Miriną buvo net keli per dieną pėsčiomis pasiekiami 
geriamo vandens šuliniai, tik patvirtino, jog Daneiris Targarien vis dar 
menkai išmanė apsiausties reikalus. Jai reikėjo užnuodyti visus šulinius. 
Tada visi junkajiečiai būtų gavę gerti upės vandenį. Ir kažin, ar jų ap- 
siaustis būtų ilgai užsitęsusi. Tirionas neabejojo, kad jo lordas tėvas būtų 
taip ir padaręs. 

Su kiekvienu žingsniu ant jų apykaklių kabantys varpeliai linksmai 
tilindžiavo. Šis skambėjimas toks džiugus, kad man kyla noras šaukštu 
kam nors iškabinti akis. Grifas, Antinas ir Haldonas Pusiau Meisteris su 
jaunuoju princu tikriausiai jau pasiekė Vesterosą. Turėjau būti ten drau- 
ge su jais, bet ne, man būtinai prireikė kekšės. Nužudyti giminaitį man 
nepakako, savo nuopuoliui patvirtinti dar reikėjo bobos ir vyno. Ir štai at- 
sidūriau visai kitame pasaulio krašte su vergo apykakle ir varpeliais, vi- 
siems pranešančiais, kad ateinu. Jei man pavyktų teisingai sušokti, galbūt 
tais varpeliais paskambinčiau „Kastamero lietaus“ melodiją? 

Bet jei norėjai sužinoti paskutines naujienas ir gandus, geresnės vie- 
tos už eilę prie šulinio nebūtum radęs. 

- Žinau, ką mačiau, - Tirionui ir Penei palengva šlepsint drauge su 
kitais, laukiančiais eilėje, pasakė senas vergas, nešiojantis aprūdijusią ge- 
ležinę apykaklę. - Mačiau drakoną, plėšiantį žmonėms rankas ir kojas, 
draskantį ir deginantį juos ir iš jų paliekantį tik pelenų ir kaulų krūvas. 
Žmonės pasileido bėgti, mėgino kaip nors ištrūkti iš duobės, o aš priėjau 
arčiau pasižiūrėti ir prisiekiu visais Giso dievais, kad jį mačiau. Stovėjau 

gana toli, tarp raudonai nudažytų suolų, tad nemaniau, kad drakonas 
mane puls. 

— Karalienė užsilipo drakonui ant nugaros ir nuskrido, - primygtinai 
tarė aukšta rudaodė moteris. 

- Ji pamėgino, - linktelėjo senis, - bet neišsilaikė. Arbaletų strėlės 
drakoną sužeidė. Be to, girdėjau, kad viena iš jų įsmigo tarp gražiųjų 
rausvų karalienės krūtų. Tuomet ji ir nukrito. Daneiris pakliuvo po dar- 
dančio vežimo ratais ir mirė nuotekų griovyje. Pažįstu merginą, pažįs- 
tančią vyrą, kuris savo akimis matė karalienę mirštant. 

Šioje draugijoje tyla buvo geriausia byla, bet Tirionas neištvėrė. 

- Lavono niekas nerado, - kyštelėjo trigrašį jis. 

Senis susiraukė. 

— Ką tu apie tai išmanai? 

- Jie ten buvo, - tarė rudaodė moteris. - Jie yra tie neūžaugos riteriai, 
kurie kovėsi dvikovoje linksmindami karalienę. 

Senis prisimerkęs nužvelgė juodu su Pene taip, tarsi tik dabar būtų 
juos pamatęs. 

- Judu jojote ant kiaulių. 

Šlovė jau spėjo plačiai pasklisti... Tirionas santūriai nusilenkė ir nuty- 
lėjo, kad viena iš kiaulių, tiesą sakant, buvo šuo. 

- Kiaulė, ant kurios jojau, iš tiesų yra mano sesuo. Tikriausiai atkrei- 
pei dėmesį, kad mudviejų nosys labai panašios? Burtininkas ją užkerėjo, 
bet jei aistringai ją pabučiuotum, ta kiaulė pavirstų gražia moterimi. Tik 
gaila, jog, geriau ją pažinęs, tikrai norėsi dar kartą pabučiuoti ją, kad vėl 
pavirstų kiaule, 

Aplink stovintys žmonės garsiai nusijuokė. Net ir senis. 

- Vadinasi, ją matėte, - tarė jiems už nugaros laukiantis rudaplaukis 
jaunuolis. - Matėte karalienę. Ar ji tokia graži, kaip visi sako? 

Mačiau liekną merginą sidabriniais plaukais, apsivyniojusią tokarą, 
norėjo pasakyti jiems Tirionas. Jos veidą dengė šydas, o man nepavyko 
prieiti taip arti, kad galėčiau gerai į ją įsižiūrėti. Mat jojau ant kiaulės. 
Daneiris Targarien sėdėjo kautynių duobės savininko ložėje, greta savo 
giskaro karaliaus, tačiau Tiriono žvilgsnis krypo į jai už nugaros sėdintį 
riterį baltais ir auksiniais šarvais. Nors veido bruožus jis mėgino mas- 
kuoti, Baristaną Selmį neūžauga būtų pažinęs bet kur. Bent jau dėl jo Ily- 
rijus neklydo, prisiminė pagalvojęs jis. Tik ar Gelmis mane pažintų? O jei 
pažintų, ką darytų? 

Tirionas vos garsiai ir visiems girdint nepasisakė, kas esąs, bet kažkas 
privertė jį stabtelėti, - gal atsargumas, gal baimė, gal keista nuojauta, o 
gal dar kas nors. Tirionas neįsivaizdavo, kad Baristanas Narsusis galė- 
tų džiaugsmingai jį pasveikinti. Selmis niekada nepritarė, kad Džeimis 
būtų priimtas į jo taip vertinamą karaliaus sargybą. Prieš sukilimą, se- 

nojo riterio nuomone, Džeimis buvo dar per jaunas ir per mažai patyręs, 
kad priklausytų karaliaus sargybai, o sukilimui pasibaigus daug kas gir- 
dėjo jį sakant, girdi, baltą apsiaustą Karalžudžiui derėtų iškeisti į juodą. 
O juk Tiriono nusikaltimai dar sunkesni. Džeimis nužudė beprotį. O Ti- 
rionas arbaleto strėle pervėrė papilvę savo tikram tėvui, - vyrui, kurį 
seras Baristanas pažinojo'ir kuriam tarnavo daugybę metų. Ir vis dėlto 
jis būtų surizikavęs, tačiau po akimirkos Penės kalavijo ašmenys dunks- 
telėjo į jo skydą ir gera proga buvo prarasta. 

- Karalienė žiūrėjo mūsų dvikovą, - paaiškino Penė kitiems eilėje 
laukiantiems vergams, - bet tai buvo vienintelis kartas, kai ją matėme. 

- Turėjote matyti ir drakoną, - pasakė senis. 

O kad būtume jį matę! Dievai nepanoro suteikti jam net ir šios ma- 
lonės. Daneiris Targarien kylant išskristi, Auklė grandinėmis kaustė 
jiems kulkšnis, mat norėjo būti tikras, kad grįždami pas savo šeiminin- 
ką neūžaugos nemėgins sprukti. Jei atvedęs juos į tą skerdyklą prižiū- 
rėtojas būtų tiesiog išėjęs arba iš dangaus leidžiantis drakonui pabėgęs 
kartu su kitais vergų pirkliais, jiedu su Pene būtų tiesiog išėję ir atgavę 
laisvę. Arba veikiausiai nukūrę tekini skambant prie apykaklių priseg- 
tiems varpeliams. 

- Ar ten tikrai buvo drakonas? - gūžtelėjo Tirionas. - Žinau tik tiek, 
kad niekas nerado jokių mirusių karalienių. 

Tačiau jo žodžiai senio neįtikino. 

— Ak, lavonų jie rado daugybę. Atitempę sumetė juos į kautynių duo- 
bę ir padegė, nors bene pusė jų ir taip jau buvo iškepę. Galbūt sudeginto, 
kruvino ir sumaitoto jos lavono žmonės nepažino. Arba gal ir pažino, 
bet nusprendė tai nuslėpti, kad jūs, vergai, neimtumėte bruzdėti. 

- Mes, vergai? - nusistebėjo rudaodė moteris. - Ir tu nešioji apykaklę. 

— Gazdoro apykaklę, - neslėpdamas pasididžiavimo tarė senis. - Pa- 
žįstu jį nuo gimimo. Mudu kaip broliai. Tokie vergai kaip jūs, Astaporo 
ir Junkajaus atmatos, verkšlenate, kad norite būti laisvi, o aš savo apy- 
kaklės drakonų karalienei neatiduočiau, net jei už tai pasisiūlytų man 
pačiulpti kotą. Daug geriau turėti tikrą šeimininką. 

Tirionas su juo nesiginčijo. Vergija klastinga todėl, kad prie vergo 
dalios nesunku priprasti. Jo nuomone, dauguma vergų gyveno labai pa- 
našiai kaip ir Kasterlių Uolos tarnai. Tiesa, kai kurie šeimininkai ir pri- 
žiūrėtojai buvo griežti ir žvėriškai žiaurūs, bet tą patį galėjai pasakyti ir 
apie kai kuriuos vesterosiečius lordus, jų pilių valdytojus ir prievaizdus. 
Dauguma junkajiečių vergvaldžių su savo vergais elgėsi gana padoriai, 
jei tik šie atlikdavo jiems patikėtus darbus ir nekeldavo rūpesčių. Ir šis 
senis, nešiojantis surūdijusią apykaklę ir aistringai besiskelbiantis esąs 
ištikimas savo šeimininkui, lordui Kreivažandžiui, niekuo neišsiskyrė iš 
daugumos vergų. 

— Kalbi apie Gazdorą Kilniaširdį? - maloniai paklausė Tirionas. - 
Mūsų šeimininkas Jezanas dažnai prisimena išskirtinį jo protą. 

Iš tiesų Jezano pasakyti žodžiai skambėjo maždaug taip: „Kairiame 
mano sėdmenų šone smegenų daugiau, nei jų galvoje turi Gazdoras ir 
jo broliai kartu sudėti.“ Bet neūžauga sumetė, jog tikruosius Jezano žo- 
džius išmintingiau bus nutylėti. 

Tik ankstyvą popietę jiedu su Pene pasiekė šulinį, iš kurio vandenį 
traukė liesas vienakojis vergas. Jis prisimerkęs įtariai nužvelgė neūž- 
augas. 

- Vežti Jezanui vandens visada atvyksta Auklė su keturiais vyrais ir 
mulo traukiamu vežimu. | 

Taip taręs, jis vėl įmetė kubilą į šulinį. Iš apačios atsklido tylus tekšte- 
lėjimas. Vienakojis palaukė, kol kubilas prisisems vandens, o tada ėmė jį 
traukti. Jo rankos buvo įdegusios saulėje, besilupančia oda ir liesos, bet 
raumeningos. 

— Mulas nugaišo, - paaiškino Tirionas. - Vargšas Auklė taip pat mirė. 
O dabar ant palšos kumelės sėdo ir Jezanas, ir šeši viduriuojantys jo ka- 
riai. Ar gali pripilti man du kubilus vandens? 

— Kaip pageidausi. 

Tuo nerūpestingas jų pokalbis ir baigėsi. Ar tik nebūsi išgirdęs kanopų 
bildesio? Tirionui pamelavus apie karius, luošys vergas, rodės, ėmė dar- 
buotis gerokai sparčiau. 

Jie pasuko atgal: neūžaugos tempė po du švaraus vandens sklidinus 
kubilus, o seras Džora nešė po du abiejose rankose. Kaitra stiprėjo, oras 
buvo tvankus, kvėpuoti darėsi vis sunkiau, o kubilai kas žingsnis, atrodė, 
vis sunkėja. Trumpoms mūsų kojoms tai ilga kelionė. Vanduo iš Tiriono 
kubilų laistėsi į visas puses, tiško jam ant kojų, o jo varpeliai dzingsėjo 
maršo ritmu. Jei būčiau žinojęs, kas manęs laukia, tėve, nebūčiau tavęs 
žudęs. Už pusės mylios į rytus, ten, kur buvo padegta palapinė, kilo tam- 
sių dūmų stulpas. Jie degina praeitą naktį mirusiųjų lavonus. 

- Čionai, - kryptelėjęs galvą dešinėn, tarė savo bendrakeleiviams Ti- 
rionas. 

Penė suglumusi pakėlė į jį akis. 

— Atėjome ne šiuo keliu... 

- Juk nenorime užtrokšti? Šiuose dūmuose daug mirtinai pavojingų 
garų. 

Ir tai nebuvo melas. Bent jau nevisiškas. 

Netrukus Penė, iš paskutiniųjų tempdama vandens pilnus kubilus, 
ėmė pūtuoti. 

— Turiu atsipūsti. 

— Kaip nori. 

Lengviau atsikvėpęs ir džiaugdamasis proga pailsėti, Tirionas pastatė 
kubilus ant žemės. Jam smarkiai skaudėjo kojas, tad, pasidairęs tinkamo 
akmens, ant jo klestelėjo ir ėmė masažuotis šlaunis. 

— Galėčiau tau padėti, - pasisiūlė Penė. 

"— Pats žinau, kur raumenis skauda labiausiai. - Nors ilgainiui Tirio- 
nas šią merginą labai pamėgo, vis dėlto, jos liečiamas, jausdavosi nejau- 
kiai. Jis kreipėsi į serą Džorą: - Jei kariai dar kelis kartus tave sumuš, 
atrodysi bjauriau už mane, Mormontai. Sakyk, ar tavo širdyje dar liko 
bent kiek kovos dvasios? 

Stuomeningasis riteris pakėlė akis pamuštais juosvais paakiais ir pa- 
žvelgė į neūžaugą lyg į kokį vabalą. 

— Dar užteks, kad nusukčiau tau sprandą, Kipše. 

— Puiku. - Tirionas vėl paėmė kubilus. - Tuomet eime. 

Penė suraukė antakius. 

— Ne. Mums reikia sukti į kairę, - atkreipė vyrų dėmesį ji. - Harida- 
nas ten. 

— O Sesuo Nedorėlė - ten. - Tirionas kryptelėjo smakrą į priešingą 
pusę. - Patikėk, - pridūrė, - šis kelias trumpesnis. 

Ir, tilindžiuodamas varpeliais, nužingsniavo. Jis žinojo, kad Penė seks 
iš paskos. 

Kartais Tirionas šiai merginai pavydėdavo gražių ir nerūpestingų 
svajų. Penė jam priminė Sansą Stark, - jaunutę, jo vestą ir netrukus pra- 
rastą nuotaką. Nepaisant gyvenime patirto siaubo, Penė išliko naivi ir 
patikli. Ji turėtų būti nuovokesnė. Juolab kad yra vyresnė už Sansą. Be to, 
ji - neūžauga. Bet elgiasi taip, tarsi būtų pamiršusi, kas esanti, tarsi būtų 
kilminga gražuolė, o ne išsigimėlė vergė. Naktį Tirionas dažnai girdėdavo 
ją meldžiantis. Tik veltui aušina burną. Jei čia išvis dar yra dievų, galinčių 
išklausyti mūsų maldas, tai tie dievai - pabaisos, kankinantys mus savo 
malonumui. Kas, jei ne jie, sukūrė šį vergovės pasaulį, plūstantį krauju 
ir kupiną kančių? Kas, jei ne jie, sukūrė mus tokius, kokie esame? Kartais 
Tirionas norėdavo pliaukštelėti jai per skruostą, papurtyti, aprėkti, kad 
Penė pamirštų savo svajas. Niekas neketina mūsų gelbėti! - norėjo su- 
šukti jai. O blogiausia mūsų dar laukia. Ir vis dėlto Tirionas šių žodžių 
niekaip negalėjo ištarti. Užuot skėlęs merginai tokį antausį, kad nukristų 
bjaurų jos veidą dar labiau bjaurojantys akidangčiai, jis tik spustelėdavo 
Penei petį arba ją apkabindavo. Kiekvienas prisilietimas - tai melas. Įbru- 
kau Penei tiek netikrų monetų, kad dabar ji įsivaizduoja esanti turtinga. 

Tirionas jai net nepapasakojo, kas iš tiesų turėjo nutikti Daznako 
kautynių duobėje. 

Liūtai. Mus turėjo papjauti liūtai. Tai būtų buvusi tikra likimo ironija. 
Galbūt, prieš sudraskomas, jis būtų spėjęs bent prunkštelėti. 

Niekas Tirionui nė žodžiu neužsiminė, kokia lemtis jiedviem nu- 
matyta, bet suvokti, kad jų laukia mirtis, nebuvo sunku, juolab atsidū- 
rus Daznako kautynių duobės požemyje, - pašaliniams nematomame 
tamsoje skendinčiame pasaulyje po suolais, priklausančiame kautynių 
duobių kovotojams ir jais besirūpinantiems tarnams: virėjams, kurie 
juos maitino, geležies dirbinių prekeiviams, kurie rūpinosi jų ginkluote, 
barzdaskučiams-chirurgams, kurie nuleisdavo kovotojams kraują, skus- 
davo barzdas ir tvarstydavo žaizdas, kekšėms, kurios juos aptarnaudavo 
prieš stojant į dvikovą ir jai pasibaigus, ir lavonų nešikams, kurie, apraiz- 
gę grandinėmis ir užkabinę geležiniais kabliais, išvilkdavo nugalėtuosius 
iš smėliu išpiltos duobės. 

Vos pamačius Auklės veido išraišką, Tirioną nusmelkė negera nuo- 
jauta. Po pasirodymo jiedu su Pene grįžo į deglų apšviestą požemį, kur 
prieš dvikovas ir po jų rinkosi kovotojai. Vieni sėdėjo ir galando savo 
ginklus; kiti aukojo keistiems dievams arba, prieš išeidami mirti, aguon- 
pieniu raminosi nervus. Tie, kurie jau stojo į dvikovą ir nugalėjo, kampe 
lošė kauliukais ir kvatojosi taip, kaip gali juoktis tik tas, kas ką tik akis į 
akį susidūrė su mirtimi ir liko gyvas. 

Auklė, matyt, pralaimėjęs lažybas, skaičiavo duobės prižiūrėtojui 
monetas, tik staiga jo žvilgsnis užkliuvo už Penės, kuri vedėsi Triuškių. 
Jo akyse vos akimirką šmėstelėjo nuostaba ir sumišimas, tačiau Tirionui 
to pakako suvokti, ką tai reiškia. Auklė nesitikėjo, kad grįšime. Jis nužvel- 
gė kitų Žmonių veidus. Niekas iš jų nelaukė mūsų grįžtant. Mudu duobėje 
turėjome mirti. Pagaliau, nugirdęs žvėrių dresuotoją atvirai priekaištau- 
jant kautynių duobės prižiūrėtojui, Tirionas viską suprato. 

- Liūtai alkani. Dvi dienas neėdę. Man buvo liepta jų nešerti, tad ne- 
šėriau. Už mėsą turi sumokėti karalienė. 

- Aiškinkis šį reikalą su ja, kai kitą kartą priims rūmuose prašyto- 
jus, - atšovė jam kautynių duobės prižiūrėtojas. 

O Penė net ir dabar nieko bloga neįtarė. Dalydamasi įspūdžiais apie 
jųdviejų pasirodymą kautynių duobėje, ji labiausiai jaudinosi, kad ne- 
daug žiūrovų juokėsi. Jei būtų buvę paleisti liūtai, iš juoko žmonės būtų 
prileidę kelnes, vos nepasakė jai Tirionas. Bet, užuot prasižiojęs, tik spus- 
telėjo merginai petį. 

Penė staiga sustojo kaip įbesta. 

— Einame ne į tą pusę. 

- Į tą. - Tirionas vėl pastatė kubilus ant žemės. Nuo jų lankų ant jo 
pirštų įsiduobė gilūs grioviai. - Mums reikia nusigauti iki štai ten stovin- 
čių palapinių. 

— Einame pas Antruosius Sūnus? - Sero Džoros veide šmėstelėjo 
keista šypsena. - Jei tikiesi sulaukti iš jų pagalbos, vadinasi, nepažįsti 
Rudojo Beno Plumo. 

— Ak, puikiausiai jį pažįstu. Mudu su -Plumu esame sulošę penkias 
kivaso partijas. Rudasis Benas yra suktas, užsispyręs, nekvailas, bet... la- 
bai atsargus. Jis mielai leidžia rizikuoti savo priešininkams, o pats laikosi 
atokiau, išsaugodamas laisvę rinktis, ir į mūšį stoja tik tuomet, kai ima 
aiškėti jo baigtis. 

- Į mūšį? Į kokį mūšį? - Penė pasitraukė per žingsnį nuo Tiriono. - 
Privalome grįžti. Šeimininkui reikia švaraus vandens. Jei per ilgai už- 
truksime, mus išplaks. Be to, ten liko Gražuolė ir Triuškius. 

— Meilutė jais pasirūpins, - pamelavo Tirionas. Randas ir jo bendrai 
greičiausiai jau netrukus vaišinsis kumpiu, šonine ir ragaus šunienos 
troškinio, bet Penei nereikėjo to žinoti. - Auklė mirė, o Jezanas guli mir- 
ties patale. Kol mūsų kas nors pasiges, tikriausiai sutems. Geresnės pro- 
gos niekada nesulauksime. 

— Ne. Juk žinai, kaip jie baudžia sprukti mėginančius vergus. Aš ži- 
nau. Maldauju... Niekas niekada neleis mums iškelti kojos iš stovyklos. 

- Stovyklos mes nepalikome. 

Paėmęs kibirus, Tirionas, nesižvalgydamas atgal, žvaliai nukrypavo. 
Mormontas nusekė jam iš paskos. Po kelių akimirkų Tirionas išgirdo 
smėlingu šlaitu, vedančiu prie ratu sustatytų apdriskusių palapinių, at- 
skubant ir Penę. 

Pirmą sargybinį jie sutiko priėję prie samdomų kalavijuočių žirgų, - 
tai buvo ietininkas ir, sprendžiant iš kaštoninės barzdos, tirošis. 

— Nagi, nagi... Tai bent svečių sulaukėme... Kas šiuose kubiluose? 

- Vanduo, - tarė Tirionas. - Tikriausiai tau patiks. 

— Man labiau patiktų alus. 

Tirionas pajuto į nugarą bakstelint ieties smaigalį, - mat jiems iš už 
nugarų priėjo antras sargybinis. Vos jam pravėrus burną, Tirionas paži- 
no Karaliaus Uosto miestelėno tartį. Niekšelis iš Blusyno. 

— Pasiklydai, neūžauga? - paklausė sargybinis. 

- Atėjome palaikyti jums draugijos. 

Kubilas išslydo Penei iš rankos ir parvirto. Kol mergina jį pastatė, iš- 
siliejo bene pusė vandens. 

- Čia savų juokdarių per akis. Kuriems galams mums dar trys? - Ie- 
ties smaigaliu tirošis bakstelėjo į Tiriono apykaklę ir auksiniai varpeliai 
suskambo vėl. - Matau, esi pabėgęs vergas. Tiksliau sakant, esate trys 
pabėgę vergai. Kieno čia apykaklė? 

- Geltonojo Banginio. - Šiuos žodžius ištarė trečias vyras, priviliotas 
jų balsų - liesas žmogėnas šiurkščiais šeriais apžėlusiu smakru ir raudo- 
nais nuo kramtomo rūgštlapio dantimis. Seržantas, pamatęs, kaip kiti 
du jį gerbia, iš karto sumetė Tirionas. Vietoj dešinės rankos pririštas 
jam prie peties styrojo kablys. Tai bjauri ir niekšinga Brono šmėkla arba 
aš - Beiloras Palaimintasis. - Tai tie patys neūžaugos, kuriuos mėgino 

nusipirkti Benas, - prisimerkęs paaiškino seržantas ietininkams, - o šis 
milžinas... Geriau veskimės ir jį. Visus tris. 

Tirošis mostelėjo ietimi. Tirionas klusniai nužingsniavo kartu. Kitas 
samdomas kalavijuotis, vos berniuko marškinius išaugęs jaunuolis su 
pradėjusia želti barzda ir purvinų šiaudų spalvos plaukais, pakėlęs pasi- 
spaudė po pažastimi Penę. 

— O, maniškis nešulys su papais, - nusikvatojęs pasakė jis. 

Norėdamas įsitikinti, ar neklysta, vaikinas kyštelėjo ranką po Penės 
tunika. 

- Liaukis ir nešk ją, - piktai subarė jį seržantas. 

Jaunuolis persimetė Penę per petį. Tirionas žingsniavo, kiek tik nešė 
kreivos ir trumpos jo kojos. Jis žinojo, kur jie eina - į didžiąją palapi- 
nę, pastatytą kitapus laužo duobės, kurios brezentinės dažytos sienos 
per daug metų nuo saulės ir lietaus buvo suskilinėjusios ir nublukusios. 
Žingsniuodami pro šalį, jie atkreipė į save kelių samdomų kalavijuočių 
dėmesį, kelios paskui stovyklą sekančios kekšės niekinamai prunkštelė- 
jo, bet niekas nedrįso pastoti jiems kelio. 

Įžengę į palapinę, jie rado kelias žygio kėdes, greitosiomis sumeis- 
trautą stalą, stovą su ietimis ir alebardomis, margais ir ryškiaspalviais, 
tik gerokai numintais kilimais ištiestas grindis ir tris karininkus. Vienas 
iš jų buvo lieknas ir elegantiškas, smailia barzdele, ginkluotas peštuko 
kalaviju ir apsivilkęs rožinę liemenę su puošnia įstriža juosta. Kitas buvo 
apkūnus ir praplikęs, rašaluotais pirštų galais ir vienoje rankoje laikė ra- 
šomąją plunksną. 

Trečiasis buvo tas, kurio jis ieškojo. Tirionas nusilenkė. 

— Kapitone... 

— Sučiupome juos, mėginančius slapta įsigauti į stovyklą. 

Jaunuolis nusikėlė nuo peties Penę, paleido ją ir mergina šlumštelėjo 
ant kilimo. 

— Bėgliai, - pareiškė tirošis. - Nešini vandens pilnais kubilais. 

— Vandens pilnais kubilais? - nustebo Rudasis Benas Plumas. Nie- 
kam nesiryžtant nieko paaiškinti, jis įsakė: - Grįžkite į savo postus, 
vaikinai. Ir apie bėglius - niekam nė žodžio. - Sargybiniams išėjus, jis 
atsisuko į Tirioną ir nusišypsojo. - Atėjai sulošti dar vienos kivaso par- 
tijos, Jolai? 

- Jei taip nori... Man patinka malti tave į miltus. Girdėjau, kad du 
kartus perbėgai į kitą stovyklą, Plumai. Tokie vyrai man prie širdies. 

Bet Rudojo Beno akių šypsena taip ir nepasiekė. Tirioną jis nužvelgė 
atidžiai, nelyginant kalbančią gyvatę. 

— Ko Čia atėjai? 

— Atėjau išpildyti tavo svajonių. Per vergų aukcioną mėginai mus 
nusipirkti. Paskui bandei išlošti mus žaisdamas kivasą. Net tuomet, kai 

mano nosis buvo sveika, nebuvau toks gražus, kad pažadinčiau kam 
nors aistrą... nebent žmogui, kuris žino, kiek iš tiesų esu vertas. Ir štai aš 
čia, gali mane pasiimti. O dabar būk toks geras, liepk atvesti savo kalvį, 
kad nuimtų mums šias apykakles. Man jau per gerklę lenda tie einant 
skambantys varpeliai. 

- Nenoriu pyktis su jūsų kilniuoju šeimininku. 

- Jezanas dabar turi svarbesnių reikalų, nei rūpintis trimis pabėgu- 
siais vergais. Jis joja ant palšos kumelės. Be to, kodėl jo žmonės turėtų 
ieškoti mūsų čia? Turite užtektinai kalavijų nuvyti nuo stovyklos kiek- 
vienam, kas mėgins šniukštinėti. Rizika menka, o nauda didelė. 

Rožinę liemenę su įstriža juosta vilkintis dabita piktai atšovė: 

- Jie atnešė mums ligos užkratą. Tiesiog čia, į palapines. - Jis kreipė- 
si į Beną Plumą: - Gal nukirsti jam galvą, kapitone? O kūną galėtume 
imesti į išvietės duobę. 

Ir jis išsitraukė kalaviją - peštuko kalaviją siaura geležte ir brang- 
akmeniais puošta rankenos buože. 

- Su mano galva geriau elkitės atsargiai, - tarė Tirionas. - Patikėkite, 
būtų geriau, jei mano krauju nesusiteptumėte. Per kraują liga ir plinta. 
O mūsų drabužius išvirinkite arba sudeginkite. 

- Taip ir padarysiu, bet nurengti tavęs nesivarginsiu, Jolai. 

- Tai nėra tikrasis mano vardas. Bet ir pats tai žinai. Žinojai nuo tos 
akimirkos, kai mane pamatei. 

- Gal ir žinojau. 

- Ir aš tave pažįstu, milorde, - pasakė Tirionas. - Tu ne melsvai raus- 
vas kaip įprasta senajai Plumų giminei, o gerokai rudesnis, bet jei teisė- 
tai vadiniesi šiuo vardu, tai esi gimęs-Vesterose arba bent jau turi veste- 
rosietiško kraujo. Šiek tiek išmanau istoriją ir žinau, kad Plumų giminė 
vra prisiekusi ištikimybę Kasterlių Uolai. Tikriausiai tu iš jaunesnės Plu- 
mų, giminės atšakos, nuo seno gyvenusios akmeningoje nerijoje anapus 
Siaurosios jūros. Lažinuosi, kad esi jaunesnysis Viseirio Plumo sūnus. 
Karalienės drakonai iš karto tave pamėgo, ar ne? 

Šie žodžiai samdomą kalavijuotį, rodos, pralinksmino. 

— Kas tau taip sakė? 

— Niekas. Dauguma istorijų apie drakonus yra tik pasakaitės kvai- 
liams. Kalbantys drakonai, auksą ir brangakmenius saugantys drakonai, 
drakonai keturiomis kojomis ir dideliais kaip dramblių pilvais, į sfinksus 
panašūs drakonai - visa tai yra nesąmonės. Tačiau senovinėse knygose 
yra ir tiesos. Aš ne tik žinau, jog karalienės drakonai tave pamėgo, bet ir 
suprantu kodėl. 

- Motina sakydavo, kad mano tėvas turi lašą drakonų kraujo. 

— Du lašus. Jis turėjo arba drakonų kraujo, arba šešių pėdų ilgio kotą. 
Žinai tą sakmę? Aš žinau. Klausyk, juk esi gudrus Plumas, tad žinai, kad 

mano galva verta lordo titulo. Tiesa... Vesterose, kitame pasaulio krašte. 
Kol tą galvą ten nugabensi, iš jos liks tik kaukolė ir musių lervos. Mano 
mieloji sesuo nepripažins, kad galva mano, apgaus tave ir žadėto atlygio 
nesulauksi. Argi nežinai, kaip tos karalienės elgiasi? Dauguma jų - ti- 
kros apgavikės, o Sersėja blogesnė už jas visas. 

Rudasis Benas pasikasė barzdą. 

- Tuomet galėčiau nugabenti tave ten gyvą ir besimuistantį. Arba 
įgrūsti tavo galvą į indą ir užmarinuoti. 

- Arba sudaryti su manimi sandorį. Tai būtų išmintingiausia. - Ti- 
rionas plačiai nusišypsojo. - Esu antras sūnus šeimoje. Ši brolija - mano 
likimas. 

- Komediantams Antrųjų Sūnų brolijoje ne vieta, - rūsčiai atsakė 
peštukas rožine liemene. - Mums reikia kovotojų. 

“ - Vieną kovotoją jums atvedžiau. 

Tirionas kryptelėjo nykščiu į Mormontą. 

- Kalbi apie šią būtybę? - Peštukas nusijuokė. - Jis - šlykštus pabaisa, 
bet, norint būti Antrųjų Sūnų brolijos kariu, vien randų nepakanka. 

Tirionas užvertė į dangų savo skirtingų spalvų akis. 

- Lorde Plumai, kas šie du tavo ginklo broliai? Tas rožiniais drabu- 
žiais mane tikrai erzina... 

Peštukas suraukė lūpas, o rašomąją plunksną rankoje laikąs jo ben- 
dras, išgirdęs tokią įžūlią pastabą, sukikeno. Bet jųdviejų vardus ištarė 
ne kas kitas, o Džora Mormontas. 

- Rašalinė yra brolijos iždininkas. O šis povas vadina save Kasporiju- 
mi Klastinguoju, nors jam geriau tiktų Kasporijaus Bobišiaus pravardė. 
Tikrai bjaurus tipas. 

Galbūt smarkiai sudaužytą Mormonto veidą pažinti buvo sunku, bet 
jo balsas nebuvo pasikeitęs. Nustebęs Kasporijus įsistebeilijo į stuome- 
ningąjį riterį, o Plumas pralinksmėjęs nusišypsojo ir jam aplink akis su- 
simetė smulkios raukšlelės. 

- Džora Mormontai? Čia tu? Matau, esi jau ne toks išdidus kaip 
anuomet, kai sprukai pabrukęs uodegą. Ar vis dar privalome vadinti 
tave seru? | 

Sutinusios sero Džoros lūpos krustelėjo ir jo veide šmėstelėjo bjauri 
šypsena. 

— Duok man kalaviją ir galėsi vadinti mane, kaip tik nori, Benai. 

Kasporijus palengva ėmė trauktis atatupstas. 

— Tu... Ji tave išvijo... 

- O aš grįžau. Gali vadinti mane kvailiu. 

Įsimylėjusiu kvailiu. Tirionas krenkštelėjo. 

- Senus laikus galėsite prisiminti ir vėliau, kai paaiškinsiu, kodėl iš 
manęs naudos bus daugiau, jei išsaugosiu galvą ant pečių. Netrukus su- 

žinosi, lorde Plumai, kad bičiuliams galiu būti labai dosnus. Jei manimi 
abejoji, paklausk Brono. Arba Šiagos, Dolfo sūnaus. Arba Timeto, Time- 
to sūnaus. 

- O kasjie tokie? - paklausė Rašaline pavadintas vyras. 

- Geri vyrai, kurie prisiekė man tarnauti ir iš tos tarnybos neblogai 
prasigyveno. - Tirionas gūžtelėjęs pridūrė: - Na, tiek to, gal tie vyrai ne 
tokie ir geri. Iš tiesų jie - kraujo ištroškę niekšai, kaip ir jūs visi. 

— Gal ir tiesą sakai, - tarė Rudasis Benas. - O gal tuos vardus tiesiog 
išsigalvojai? Sakai, Šiaga? Ar tai - moters vardas? 

- Jo krūtys gana didelės. Kai kitą kartą susitiksime, žvilgtelėsiu jam 
už kelnių juosmens. Ar ten išrikiuotos kivaso figūros? Atneškite stalą ir 
mudu sulošime. Bet pirmiausia norėčiau gauti taurę vyno. Mano gerklė 
išdžiūvusi kaip senas kaulas, kalbėti man, rodos, teks nemažai. 


JONAS 


[3 naktį jis sapnavo miškuose stūgaujančius tyržmogius ir tas stū- 
"gavimas pynėsi su karo ragų gaudimu ir būgnų tratėjimu. „Bum 
dum bum, dum bum dum“, - sklido garsas, primenantis vienu ritmu 
plakančių daugybės širdžių tvinksnius. Vieni buvo ginkluoti ietimis, 
kiti lankais, treti kirviais, dar kiti dardėjo iš kaulų sumeistrautais kovos 
vežimais, kuriuos traukė kinkiniai šunų, didelių kaip poniai. Kartu su 
jais drimblino ir keturiasdešimties pėdų ūgio milžinai, nešini baisiomis 
ąžuolinėmis tvoklėmis. 

- Laikykitės! - sušuko Jonas Snou. - Nuvykite juos. - Jis ant Sienos 
stovėjo vienas. - Ugnimi! - vėl riktelėjo jis. - Pavaišinkite juos ugnimi! 

Bet niekas į Joną nekreipė dėmesio. 

Jie visi pasitraukė. Paliko mane. 

Šnypšdamos ir vilkdamos iš paskos ugnies uodegas, į viršų lėkė de- 
gančios strėlės. Broliai-kaliausės degančiais juodais apsiaustais vienas 
po kito virto ant žemės. Snou! - riktelėjo erelis, užpuolikams tarsi vo- 
rams ropščiantis ledo siena. Jonas dėvėjo juodo ledo šarvus, bet rankoje 
laikomo jo kalavijo ašmenys buvo įkaitę iki raudonumo. Kai numirėliai 
užsikorė ant Sienos, Jonas dar kartą juos nužudė. Jis nudūrė žilabarz- 
dį senį ir jauną vaikiną, kuriam dar nežėlė barzda, milžiną ir liesą vyrą 
smailiais dantimis, taip pat merginą vešliais rudais plaukais. Per vėlai 
pažino, jog tai Igritė. Ji dingo taip pat greitai, kaip pasirodė. 

Pasaulis nuskendo rausvoje migloje. Jonas dūrė, kirto ir pjovė. Užsi- 
mojęs kalaviju jis patiesė Donalą Nojų ir paleido žarnas Kurčiajam Di- 
kui Folardui. Korinas Pusrankis nerangiai parklupo, bergždžiai mėgin- 
damas sustabdyti iš gerklės kliokiantį kraują. 

— Aš - Vinterfelo lordas! - riktelėjo Jonas. 

Prieš jį stovėjo Robas, kurio plaukuose palengva tirpo snaigės. Ilga- 
nagis nurentė jam galvą. Tada gyslota kažkieno ranka šiurkščiai sugrie- 
bė Joną už peties. Jis atsisuko ir... 

„staiga pabudęs pajuto, kad varnas kapoja j jam krūtinę. 

Snou! - kranktelėjo paukštis. 

Jonas kepštelėjo jam delnu. Varnas nepatenkintas sukrankė, plastelė- 
jęs nutūpė ant lovos kojos ir, apgaubtas priešaušrio prieblandos, piktai į 
jį dėbtelėjo. 

Atėjo lemtinga diena. Sparčiai tirpo paskutinės tamsos valandos. Ne- 
trukus patekės saulė ir per Sieną plūstelės keturi tūkstančiai tyržmogių. 
Beprotybė... Jonas Snou ranka persibraukė plaukus ir vėl susimąstė, ką jis 

daro. Vartams atsivėrus, kelio atgal nebebus. Su Tormundu turėjo derėtis 
Senasis Lokys. Arba Džeremis Raikeris, arba Korinas Pusrankis, arba De- 
nis Molisteris, arba kuris nors kitas patyręs vyras. Tai turėjo daryti mano 
dėdė. Tačiau leistis į tokius svarstymus buvo per vėlu. Kiekviename pasi- 
rinkime slypėjo pavojų, kiekvienas sprendimas turėjo pasekmių. Šį žai- 
dimą Jonas turėjo žaisti iki galo. 

Tamsoje lordas vadas atsikėlė ir apsirengė nuolat girdėdamas kitame 
kambario gale kranksint Mormonto varną. Grūdų, kartojo paukštis, ka- 
ralius, Snou, Jonas Snou, Jonas Snou. Joną nukrėtė šiurpas. Jei atmintis jo 
neapgauna, paukštis dar niekada nebuvo ištaręs viso jo vardo. 

Jis pusryčiavo rūsyje kartu su savo karininkais. Jie valgė skrudintą 
duoną, keptus kiaušinius, kraujines dešreles, skystą miežinę košę ir viską 
užgėrė silpnu gelzganu alumi. Pusryčiaudami broliai dar kartą aptarė, ar 
yra pasirengę. 

- Viskas paruošta, - patikino jį Bouvenas Maršas. - Jei tyržmogiai 
laikysis sutarties sąlygų, viskas vyks taip, kaip tavo įsakyta. 

O jei ne? Gali būti pralietas kraujas ir prasidėti skerdynės. 

- Nepamirškite, - tarė Jonas, - kad Tormundo žmonės alkani, sušalę 
ir pavojingi. Dauguma jų mūsų nekenčia taip pat baisiai, kaip kai kurie 
iš jūsų nekenčia jų. Ir jie, ir mes žingsniuojame korėtu ledu. Jei jis įskils, 
visi nugarmėsime į prarają. Jei šiandien bus pralietas kraujas, geriau, kad 
pirmąjį smūgį smogtų ne kuris nors iš mūsiškių, nes prisiekiu senaisiais 
ir naujaisiais dievais, kad tam, kuris pirmas pakels prieš tyržmogius ran- 
ką, nukirsiu galvą. 

Vyrai atsakė jam pritariamai linkčiodami ir tyliai murmėdami: „Kaip 
įsakysi , „Bus padaryta“ ir „Klausau, milorde“. Paskui broliai vienas po 
kito kėlėsi nuo stalo, segėsi kardasaičius, vilkosi šiltus juodus apsiaustus 
ir žengė į šaltį. | 

Paskutinis nuo stalo atsistojo Paniurėlis Edas Toletas, tik šiąnakt su 
šešiais vežimais atvykęs nuo Ilgosios kalvos. Dabar šią tvirtovę juodieji 
broliai vadino Kekšės kalva. Edas buvo pasiųstas surinkti tiek ietininkių, 
kiek tik galėjo pavežti jo vežimai, ir nugabenti moteris pas jų seseris. 

Jonas žiūrėjo į jį, gabalėliu duonos minkštimo semiantį skystą, ište- 
kėjusį kiaušinio trynį. Vėl matydamas rūstų Edo veidą, lordas vadas jau- 
tė keistą paguodą. 

- Kaip sekasi statybos? - paklausė Jonas savo senojo tarno. 

— Per dešimt metų turėtume viską atkurti, - niūriai kaip visada at- 
sakė Toletas. - Atvykę radome tvirtovę apniktą daugybės. žiurkių. Ieti- 
ninkės šiuos bjaurius gyvius išžudė. Dabar tvirtovėje knibždėte knibžda 
ietininkių. Būna dienų, kai norėčiau, kad grįžtų žiurkės. 

— Kaip jautiesi vadovaujamas Geležinio Emeto? - paklausė Jonas. 


262 GEORGE R. R. MARTIN 


— Dažniausiai jis įsakinėja Juodajai Merei, milorde. O aš... aš turiu 
mulus. Netlesas tvirtina, kad mes giminaičiai. Tiesa, ir jų, ir mano vei- 
das pailgas, bet aš nė iš tolo nesu toks užsispyręs. Šiaip ar taip, jų moti- 
nų niekada nepažinojau, garbės žodis. - Jis baigė valgyti kiaušinius ir 
atsiduso. - Mėgstu kiaušinį skystu tryniu. Būk geras, milorde, neleisk 
tyržmogiams suvalgyti visų mūsų vištų. 

Kieme rytinis dangaus kraštas po truputį ėmė šviesėti. Danguje ne- 
buvo matyti nė debesėlio. 

— Rodos, diena mūsų sumanymui labai tinkama, - tarė Jonas. - Gie- 
dra, šilta ir saulėta. 

- Šiandien Siena verks. O žiema, galima sakyti, jau prasidėjo. Tai ne- 
įprasta, milorde. Sakyčiau, blogas ženklas. 

Jonas šyptelėjo. 

— Ojei snigtų? 

- Tai būtų dar blogesnis ženklas. 

— Tai koks oras tau patiktų labiausiai? 

— Toks, kad jie laukan nė nosies nekištų, - atsakė Paniurėlis Edas. - 
Milordui leidus, geriau grįšiu prie savo mulų. Kai kur nors užtrunku, jie 
manęs pasiilgsta. Apie ietininkes to nepasakyčiau. 

Jiedu išsiskyrė: Toletas pasuko taku į rytus, ten, kur stovėjo jo veži- 
mai, o Jonas Snou nužingsniavo prie arklidžių. Ten Jono laukė Šilkinio 
pabalnotas ir pažabotas žirgas, - nirtus, širmas ristūnas juodais ir bliz- 
gančiais kaip meisterio rašalas karčiais. Susiruošęs į žvalgybą, šio žirgo 
Jonas nebūtų rinkęsis, bet šiandien svarbiausia buvo padaryti tyržmo- 
giams įspūdį, tad šis eržilas puikiausiai tiko. 

Čia jau laukė ir jį lydėti turintys vyrai. Jonui niekada nepatiko būti 
apsuptam sargybinių, bet šiandien, rodės, bus išmintinga, jei jį lydės keli 
patikimi vyrai. Apsivilkę šarvinius marškinius ir juodus apsiaustus, už- 
sidėję lengvus geležinius šalmus, su ilgomis ietimis ir kalavijais rankose 
ir už diržų užkištais durklais, jie atrodė grėsmingai. Kad jo sargyba taip 
džius ir iš jų išsirinko aštuonis vyrus pačiame jėgų žydėjime: Tajų ir Malį, 
Kairiarankį Liu, Didįjį Lidlį, Rorį, Fulką Blusių ir Garetą Žaliąją Ietį. Ir 
dar Leversą, naująjį Juodosios pilies kovų meistrą, - mat laisvosios tautos 
žmonėms norėjo parodyti, kad net ir karys, prie Sienos vykusiame mūšy- 
je kovęsis Menso pusėje, gali gauti garbingą Vietą Nakties sargyboje. 

Kol jie visi susirinko prie vartų, rytinis dangaus pakraštys nusidažė 
tamsiai raudonai. Žvaigždės palengva gęsta, pagalvojo Jonas. Įsižiebusios 
vėl, jos jau turėjo apšviesti negrįžtamai pasikeitusį pasaulį. Keli karalie- 
nės vyrai šį įvykį stebėjo stovėdami prie naktinio ledi Melisandros lau- 
žo pelenų. Žvilgtelėjęs į Karaliaus bokštą, lange Jonas pamatė šmėstelint 
kažką raudona. Tik niekur nematė karalienės Selisos. 

Atėjo lemiama akimirka. 

- Atidarykite vartus, - tyliai tarė Jonas Snou. 

- ATIDARYKITE VARTUS! - suriko Didysis Lidlis. Jo balsas nuai- 
dėjo lyg griaustinis. 

Išgirdę jį, septynių šimtų pėdų aukštyje budintys sargybiniai pakėlė 
prie lūpų savo karo ragus. Šie sugaudė ir tas gausmas, aidu atsimušęs 
nuo Sienos, pasklido po pasaulį. „Ahoo00000!“ Vienas ilgas pūstelėji- 
mas. Daugiau nei tūkstantį metų šis garsas skelbdavo, kad namo grįžta 
žvalgai. Bet šiandien jis reiškė visai ką kita. Šiandien jis kvietė laisvąją 
tautą žengti į naujuosius savo namus. 

Abiejuose ilgo tunelio galuose įstatyti vartai plačiai atsivėrė, o jo 
viduje geležinės grotos taip pat buvo atrakintos ir atidarytos. Viršuje, 
apšviestas ankstyvo rytmečio šviesos, ledas tviskėjo rožine, auksine ir 
šviesiai violetine spalva. Paniurėlis Edas neklydo. Siena netrukus turėjo 
pravirkti. Tegul dievai būna maloningi, ir tegul ji verkia viena. 

Ledo sienoje iškirstu tuneliu juos vedė Šilkinis, prieblandoje pasi- 
šviesdamas kelią geležiniu žibintu. Jam iš paskos, vedinas žirgu, sekė Jo- 
nas. Paskui jį žingsniavo sargybiniai. Paskutiniai ėjo Bouvenas Maršas 
ir jo tarnai - dvi dešimtys vyrų, iš kurių kiekvienas turėjo savo užduotį. 
Viršuje Siena priklausė Ulmeriui iš Karaliaus miško. Drauge su juo ant 
Sienos stovėjo keturios dešimtys geriausių Juodosios pilies lankininkų, 
jei kiltų kokių rūpesčių, pasiruošusių apipilti ant žemės esančius žmones 
strėlių lietumi. 

Į šiaurę nuo Sienos jų laukė Tormundas Milžino Prakeiksmas, raitas 
ant lieso ir nediduko šiauriečių arklio, rodės, pernelyg liauno, kad išlai- 
kytų raitelį. Kartu su Tormundu buvo ir du gyvi likę jo sūnūs, - augalo- 
tasis Toregas bei jaunasis Drainas, - ir šešiasdešimt karių. 

— Ha! - šūktelėjo Tormundas. - Atjoji su sargybiniais? Štai kaip mu- 
mis pasitiki, varne? 

— Tu atsivedei daugiau vyrų už mane. 

- Atsivedžiau. Prieik arčiau, vaikine. Noriu, kad mano tauta tave pa- 
matytų. Tūkstančiai maniškių kaip gyvi nėra regėję lordo vado, net su- 
augę vyrai, kuriems vaikystėje buvo grasinama, kad, jei nebus geri, tavo 
žvalgai juos suės. Jie turi pamatyti, kad esi paprastas vaikinas pailgu vei- 
du ir vilki seną juodą apsiaustą. Jie turi suprasti, kad Nakties sargybos 
nėra ko bijoti. 

Man patiktų labiau, jei tyržmogiai taip nemanytų. Nusimovęs nuo 
nudegusios rankos pirštinę, Jonas kyštelėjo du pirštus į burną ir švilpte- 
lėjo. Nuo vartų tekinas pas jį atskuodė Vaiduoklis. Tormundo arklys taip 
pasibaidė, kad tyržmogis vos neiškrito iš balno. 

— Nėra ko bijoti? - tarė Jonas. - Vaiduokli, pasilik. 

- Tu niekšas, lorde varne, ir tavo širdis juoda. 

Tormundas Rago Pūtikas kilstelėjo prie lūpų karo ragą. Jo gausmas 
aidu atsimušė į ledą, nusirito tolyn nelyginant griaustinis ir pirmieji lais- 
vosios tautos žmonės pajudėjo link vartų. 

Pirmieji žengė įkaitai - šimtas berniukų ir vaikinų nuo aštuonerių iki 
šešiolikos metų. 

- Štai tavo reikalauta kraujo duoklė, lorde varne, - pareiškė Tormun- 
das. - Tikiuosi, naktį tavęs nekankins sapnai ir juose negirdėsi jų vargšių 
motinų raudų. 

Vienus vaikinus prie vartų lydėjo motina arba tėvas, kitus vyresnieji 
broliai arba seserys. Bet dauguma iš jų ėjo vieni. Keturiolikos ir pen- 
kiolikos metų vaikinai buvo beveik suaugę ir nenorėjo, kad kas nors 
pamatytų juos įsikibusius moters sijono. Pro vartus žengiančius jau- 
nuolius skaičiavo du tarnai, kiekvieno jų vardą įrašydami į ilgą avies 
odos ritinį. Trečiasis rinko jų nešamus vertingus daiktus ir taip pat 
užrašydavo, kas ką atidavė. Vaikinai ėjo ten, kur dar niekada nebuvo 
lankęsi, ir turėjo tarnauti ordine, kuris tūkstančius metų jų giminėms 
ir artimiesiems buvo pikčiausias priešas, tačiau Jonas jų akyse nematė 
ašarų, o jų motinų negirdėjo raudant. Jie - žiemos žmonės, tarė sau jis. 
Vos pasirodžiusios, ašaros sušąla jiems ant skruostų. Atėjus laikui žengti 
į niūrioje prieblandoje skendintį tunelį, nė vienas iš įkaitų nesispyriojo 
ir nemėgino sprukti. 

Beveik visi jaunuoliai buvo liesi, o kai kurie net išsekę, ištįsusiomis 
kojomis ir kaip šakaliukai sudžiūvusiomis rankomis. Nieko kito Jonas 
ir nesitikėjo. O šiaip visi jie buvo įvairaus ūgio, kūno sudėjimo ir plaukų 
spalvos. Jis matė ir augalotų, ir neaukšto ūgio vaikinų, rudaplaukių, juo- 
daplaukių, šviesiai gelsvais, dulsvai rusvais ir vario spalvos plaukais, - 
pastarieji jaunuoliai buvo ugnies palytėti kaip ir Igritė. Vieni buvo ran- 
duoti, kiti šlubčiojo, dar kitų veidus bjaurojo po raupų likusios žymės. 
Daugumos vyresnių vaikinukų skruostai buvo apžėlę švelniais barzdos 
plaukeliais, o jų panosėje buvo matyti ploni ūsiukai, bet vieno iš jų barz- 
da buvo tokia pat vešli kaip Tormundo. Vieni vilkėjo puikius ir švelnius 
kailinius, kiti buvo apsitaisę kietinta oda ir prisisegę vieną kitą šarvą, bet 
dauguma vilkėjo vilnonius drabužius ir-ruonenas, o keli buvo apsirengę 
skarmalais. Vienas ėjo nuogas. Dauguma įkaitų turėjo ir ginklus: ietis 
aštriais smaigaliais, akmenines tvokles, kaulinius, akmeninius arba dra- 
konų stiklo peilius, dygliuotas kuokas, tinklus ir net vieną kitą rūdžių 
gerokai apėstą seną kalaviją. Kanopėdžių jaunuoliai per pusnis lyg nie- 
kur nieko brido basi. Kiti vaikinai ant batų dar buvo apsiavę lokio nagus 
ir ėjo sniego paviršiumi, net neįlauždami jo plutos. Du jaunuoliai atjo- 
jo raiti ant arklių, dar du ant mulų. Du broliai vedėsi ožį. Aukščiausias 
įkaitas buvo šešių su puse pėdos ūgio, bet jo veidas atrodė kaip kūdikio; 

žemiausias buvo paliegęs berniukas, kuris tvirtino esąs devynerių, bet iš 
pirmo žvilgsnio atrodė ne vyresnis nei šešerių metų. 

Garsių vyrų sūnūs sulaukė ypatingo dėmesio. Jiems žingsniuojant 
pro šalį, Tormundas nepasivargino ir kiekvieną iš jų pristatė. 

- Štai šis - Soreno Skydų Skaldytojo sūnus, - tarė jis, rodydamas į au- 
galotą vaikiną. — O tas rudaplaukis - Geriko Karališko Kraujo vaikas. 
Girdėjau jį giriantis, jog yra kilęs iš Reimundo Raudonbarzdžio giminės. 
Tiksliau, iš jauniausio Raudonbarzdžio brolio giminės. - Du jaunuoliai 
atrodė panašūs lyg dvyniai, bet Tormundas primygtinai tvirtino, kad jie 
pusbroliai, ir ne vienmečiai, o pametinukai. - Vieno tėvas yra Harlas 
Medžioklis, o kito Harlas Gražusis, bet abu juos pagimdė ta pati mote- 
ris. Tėvai vienas kito negali pakęsti. Tavimi dėtas, vieną vaikį išsiųsčiau į 
Rytų sargybą, o kitą į Šešėlių bokštą. 

Kiti įkaitai buvo įvardyti kaip Houdo Klajoklio, Brogo, Devaino Ruo- 
nių Dyrėjo, Kailego Medinausio, Mornos Baltosios Kaukės, Didžiojo 
Vėplio sūnūs. 

— Didžiojo Vėplio? Šit kaip? 

- Įšalusiame krante gyvenančių žmonių vardai tikrai keisti. 

Trys įkaitai pasirodė esantys sūnūs Elfino Varnažudžio, liūdnai pa- 
garsėjusio plėšiko, kurį nužudė Korinas Pusrankis. Bent jau taip prisi- 
spyręs tvirtino Tormundas. 

— Pažvelgęs į tuos vaikinus nepasakytum, kad jie broliai, - suabejojo 
Jonas. 

- Netikri broliai, nes visų jų motinos skirtingos. Elfino kotas buvo 
mažutis, mažesnis net už tavąjį, bet šelmis per daug nesibrangino ir kai- 
šiojo jį visur. Jis kiekviename kaime turėjo po sūnų. 

O apie vieną liesą berniuką žiurkės veidu Tormundas pasakė: 

- Jis Varamiro Šešiaodžio sūnus. Prisimeni Varamirą, lorde varne? 

Jonas prisiminė. 

- Jis gebėdavo persikūnyti į gyvūnus. 

- Taip, gebėdavo. Be to, buvo pagiežos kupinas nuodvasa. Dabar jau 
tikriausiai miręs. Po mūšio niekas jo daugiau nematė. 

Paaiškėjo, kad du vaikinukai - perrengtos merginos. Pamatęs apgau- 
lę, Jonas pasiuntė Rorį ir Didįjį Lidlį atvesti apsimetėlių pas jį. Viena ėjo 
nesipriešindama, o kita velkama spardėsi ir mėgino kandžiotis. Tai gali 
blogai baigtis. 

— Arjų tėvai taip pat garsūs vyrai? 

- Ha! Šių kaulenių? Nemanau. Jie čia pakliuvo atsitiktinai. 

- Jie? Tai merginos. 

— Nejaugi? - Sėdėdamas balne, Tormundas prisimerkė ir atidžiai jas 
nužvelgė. - Mudu su lordu varnu susilažinome, kurio iš jūsų kotas ilges- 
nis. Nusimaukite kelnes, norime pažiūrėti. 

Viena iš merginų nuraudo. Kita, nė nemanydama paklusti, piktai 
dėbtelėjo. 

- Palik mus ramybėje, Tormundai Milžinės Smarve. Leisk mums eiti. 

— Ha! Tu laimėjai, varne. Nė viena iš jų neturi koto. Bet mažesniajai 
drąsos netrūksta. Ji bus gera ietininkė. - Ir Tormundas kreipėsi į jį at- 
lydėjusius vyrus: - Eikite ir paieškokite joms moteriškų drabužių, kol 
lordas Snou iš juoko neprileido kelnių. 

- Jų vietą turi užimti du jaunuoliai. 

- Kodėl? - Tormundas pasikasė barzdą. - Įkaitas, man rodos, yra 
įkaitas. Savo dideliu ir aštriu kalaviju merginai galvą gali nukirsti taip 
pat lengvai kaip ir vaikinui. Tėvas myli ir savo dukteris. Na, bent jau 
dauguma tėvų... 

Jų tėvai man mažiausiai rūpi. 

- Ar Mensas kada nors dainavo apie narsųjį Danį Flintą? . 

— Rodos, ne. O kas jis buvo? 

- Mergina, kuri persirengė kaip vaikinas, kad galėtų apsivilkti juodą 
apsiaustą. Jos daina liūdna ir graži. O likimas - ne toks gražus. - Kai 
kuriuose šios dainos variantuose jos dvasia vis dar klaidžiojo po Nakties 
fortą. - Merginas išsiųsiu į Ilgąją kalvą. 

Ten vieninteliai vyrai buvo Geležinis Emetas ir Paniurėlis Edas, ir 
abiem jais lordas vadas pasitikėjo. Deja, to paties jis negalėjo pasakyti 
apie kitus brolius. 

Tyržmogis jį suprato. 

- Jūs, varnai, esate šlykštūs paukščiai. - Jis nusispjovė. - Vadinasi, 
dar du vaikinus? Gerai, gausi. 

Kai pro juodu vilkdami kojas praėjo devyniasdešimt devyni įkaitai ir 
pranyko per Sieną vedančiame tunelyje, Tormundas pamojo prieiti pa- 
skutiniam. 

- Mano sūnus Drainas. Rūpinkis juo, varne, kitaip išsivirsiu tavo juo- 
das kepenis ir jas suvalgysiu. 

Jonas atidžiai nužvelgė vaikiną. Beveik tokio pat amžiaus kaip Branas 
arba, tiksliau sakant, Branas dabar būtų buvęs panašaus amžiaus, jei Te- 
onas nebūtų jo nužudęs. Vis dėlto Drainas nė iš tolo nebuvo toks mielas 
kaip Branas. Jis buvo stambus vaikinas trumpomis kojomis, storomis 
rankomis ir plačiu, įraudusiu veidu, - sumažinta tėvo kopija su kupeta 
tamsiai rudų plaukų ant galvos. ' 

- Jis tarnaus mano pažu, - pažadėjo Jonas Tormundui. 

- Girdėjai, Drainai? Žiūrėk, neimk riesti nosies. - O Jonui Tormun- 
das tarė: - Kartais jam reikia gerai iškaršti kailį. Tik saugokis Draino 
dantų. Jis kanda. 

Taip taręs, Tormundas pasilenkė, vėl pasiėmė ragą, pakėlė jį ir dar 
kartą pūstelėjo. 

Dabar link Sienos žengė kariai. Ir ne vienas šimtas. Penki šimtai, 
žiūrėdamas į juos, išeinančius iš po medžių, nusprendė Jonas Snou, o 
gal ir visas tūkstantis. Tik vienas iš dešimties tyržmogių karių jojo ant 
žirgo, užtat visi buvo ginkluoti. Jiems ant nugarų kabojo apskriti pinti 
skydai, apmušti žvėrių kailiais ir kietinta oda, išmarginti gyvatėmis, vo- 
rais, nurautomis galvomis, kruvinais kūjais, suskaldytomis kaukolėmis 
ir demonais. Keli iš jų buvo užsisegę vogtus plieninius šarvus arba jų da- 
lis, nuplėštas nuo žuvusių žvalgų lavonų. Kiti, kaip ir Barškalas, tarškino 
kaulinius šarvus. Ir visi buvo apsitaisę kailiniais ir kietinta oda. 

Kartu su jais žengė ir ietininkės, kurių ilgi plaukai plaikstėsi vėjyje. 
Žvelgdamas į jas, Jonas nejučiom prisiminė Igritę: ugnies švytėjimą jos 
plaukuose, jos veido išraišką, kai jam matant grotoje išsirengė nuoga, jos 
balso skambesį. „Tu nieko neišmanai, Jonai Snou“, - kone šimtą kartų 
sakė jam ji. 

Ji buvo teisi tuomet ir būtų teisi dabar. 

— Galėjai pirma atsiųsti moteris, - tarė jis Tormundui. - Motinas ir 
mergeles. 

Tyržmogis nepatikliai į jį dėbtelėjo. 

- Na taip, galėjau. O jūs, varnai, galėjote nuspręsti uždaryti vartus. 
Kai kitoje pusėje bus vienas kitas kovotojas... na, tuomet užverti vartus 
bus sunku, ar ne? - Jis plačiai nusišypsojo. - Įbrukai man savo prakeiktą 
arklį, Jonai Snou, bet tai nereiškia, kad negalime pažiūrėti jam į dantis. 
Tik nemanyk, kad aš ir mano žmonės tavimi nepasitikime. Pasitikime 
jumis taip, kaip jūs pasitikite mumis. - Jis prunkštelėjo ir pridūrė: - No- 
rėjai karių, ar ne? Štai ir sulaukei. Kiekvienas iš jų vertas šešių tavo juo- 
dųjų varnų. 

Jonas prisivertė nusišypsoti. 

- Jeigu jie nemosuos šiais ginklais, o lauks, kol galės pakelti juos prieš 
bendrą mūsų priešą, būsiu labai patenkintas. 

- Juk daviau tau žodį ar ne? Tormundo Milžino Prakeiksmo žodį. 
Tas žodis - tvirtas kaip geležis. - Jis nusisukęs nusispjovė. 

Tarp plūstančių link vartų karių buvo daugumos Jono įkaitų tėvai. 
Vieni praeidami nužvelgdavo jį šaltais, bejausmiais žvilgsniais ir, čiupi- 
nėdami savo kalavijų rankenų buožes, traukė toliau. Kiti šypsojosi jam 
tarsi seniai matytam giminaičiui, bet kelios iš tų šypsenų sutrikdė Joną 
Snou labiau nei bet koks šnairavimas. Vienas tyržmogių karys atsiklau- 
pė, bet dauguma tik ištarė jam priesaikos žodžius. „Ką prisiekė Tormun- 
das, prisiekiu ir aš“, - pareiškė Juodaplaukis Brogas, niekada negarsė- 
jęs iškalba. Vos pastebimai linktelėjęs galva, Sorenas Skydų Skaldytojas 
suniurnėjo: „Soreno kirvis priklauso tau, Jonai Snou, jei tik kada nors 
tau jo prireiks.“ Raudonbarzdis Gerikas Karališkas Kraujas atsivedė tris 
dukteris. „Jos taps puikiomis žmonomis ir savo vyrams pagimdys sti- 

prių sūnų, kurių gyslomis tekės karališkas kraujas, - pasigyrė jis. - Jos, 
kaip ir jų tėvas, kilusios iš Reimundo Raudonbarzdžio, kuris buvo Užu- 
sienio karalius.“ | 

Jonas žinojo, kad laisvosios tautos žmonėms kraujas nieko nereiškia. 
Igritė jam pasakė. Geriko dukterų plaukai taip pat buvo vario spalvos, 
tik Igritės buvo vešlūs ir garbanoti, o tų trijų merginų - ilgi ir tiesūs. 
Ugnies pabučiuotos. 

— Trys viena už kitą žavesnės princesės, - pasakė jis merginų tėvui. — 
Pasirūpinsiu, kad merginos būtų pristatytos karalienei. - Jonas nujautė, 
kad šioms trims merginoms Selisa Barateon bus palankesnė, nei buvo 
Valai; mat jos buvo jaunesnės ir gerokai labiau įbaugintos. Iš pirmo 
žvilgsnio gana mielos, nors jų tėvas - tikras kvailys. 

Houdas Klajoklis prisiekė išsitraukęs kalaviją, - tokio apdaužyto ir 
sulankstyto geležinio ginklo Jonas dar nebuvo matęs. Devainas Ruonių 
Dyrėjas padovanojo jam ruonenos kepurę, Harlas Medžioklis - lokio 
nagų vėrinį. Ragana kovotoja Morna trumpam nusiėmė savo burtme- 
džio kaukę, pabučiavo pirštine apmautą lordo vado ranką ir prisiekė 
būti jo vyru arba moterimi - kaip tik jis pageidaus. Ir taip toliau, ir taip 
toliau, ir taip toliau. 

Iš kiekvieno praeinančio kario paimtos brangenybės buvo krauna- 
mos į vieną iš vežimų, kurį broliai buvo pastatę prie vartų. Gintariniai 
pakabukai, sukto aukso vėriniai, brangakmeniais puošti durklai, sida- 
brinės segės su brangakmeniais, apyrankės, žiedai, auksinės ir metalu 
puoštos taurės, karo ir geriamieji ragai, žalio nefrito šukos ir gėlavande- 
nių perlų karoliai... visa tai buvo atiduota ir Bouveno Maršo skrupulin- 
gai surašyta į avies odą. Vienas karys nusivilkęs atidavė sidabro žvynų 
marškinius, tikriausiai nukaldintus kokiam nors didžiam lordui. Kitas 
į vežimą įmetė sulūžusį kalaviją trimis safyrais puošta rankenos buože. 

Ten pateko ir keistų daiktų: žaislinis mamutas, padarytas iš tikros 
mamuto vilnos, dramblio kaulo falas ir iš vienaragio galvos pagamintas 
šalmas su viršuje pritaisytais ragais. Kiek maisto laisvuosiuose miestuo- 
se bus galima nupirkti už visus šiuos daiktus, Jonas Snou nė nenumanė. 

Po raitelių atėjo Įšalusio kranto žmonių eilė. Jonas žvilgsniu nulydėjo 
keliolika vienas po kito pro šalį važiuojančių, didelių, iš kaulų padarytų 
jų karo vežimų, tarškančių kaip Barškalas. Pusė iš jų riedėjo kaip įprasta; 
kitų ratai buvo pakeisti rogių pavažomis. Šie lėngvai slydo pusnimis, o 
karo vežimai su ratais klimpo ir grimzdo. 

Vežimus traukiantys šunys atrodė plėšrūs, grėsmingi, dydžiu prilygs- 
tantys didvilkiams. Įšalusio kranto moterys vilkėjo ruonenas, kai kurios 
nešėsi žindomus kūdikius. Vyresni vaikai, sunkiai vilkdami kojas, sekė 
paskui motinas ir niūriai žvelgė į Joną akimis, juodomis kaip ir akmenys, 
kuriuos jie laikė sugniaužę rankose. Kai kurie vyrai ant kepurių buvo 

prisitaisę elnių ragus, kiti - ant kaklo pasikabinę vėplių iltis. Netrukus 
Jonas suprato, kad šių dviejų būrių vyrai vieni kitų nemėgsta. Kolonos 
gale žingsniavo keli šiaurės elniai, o atsiliekantiems gyvūnams stambūs 
šunys dantimis graibšnojo kulkšnis. 

— Geriau jų pasisaugok, Jonai Snou, - įspėjo jį Tormundas. - Lauki- 
nė tauta... Vyrai pavojingi, o moterys dar pavojingesnės. - Paėmęs prie 
balno kabojusį odmaišį, tyržmogis padavė jį Jonui. - Imk. Galbūt, kai 
išgersi, tie žmonės nebeatrodys tokie grėsmingi. Be to, midus padės tau 
naktį nesušalti. Ne, ne, paimk odmaišį. Jis tavo. Gerk į sveikatą. 

Midus odmaišyje buvo toks stiprus, kad Jonui ištryško ašaros, o krū- 
tinėje, rodos, šoktelėjo atgijusios ugnies liežuviai. Jis godžiai gurkštelėjo. 

- Tu geras žmogus, Tormundai, nors ir tyržmogis. 

- Galaš ir geresnis nei dauguma. Bet yra ir už mane geresnių. 

Saulės diskui slenkant giedro ir žydro dangaus skliautu, tyržmogiai 
ėjo ir ėjo. Prieš pat vidurdienį einančiųjų srautą sustabdė jaučio trau- 
kiamas vežimas, įstrigęs tunelio posūkyje. Jonas Snou pats nuėjo pasi- 
žiūrėti, kas ten nutiko. Vežimas stovėjo įstrigęs taip, kad negalėjo paju- 
dėti nei pirmyn, nei atgal. Už vežimo laukiantys vyrai grasino sukapoti 
jį į gabalus ir papjauti jautį, o vadeliotojas su giminaičiais dievagojosi, 
kad, jei vyrai pamėgins grasinimus vykdyti, patys bus nužudyti. Tor- 
mundo ir jo sūnaus Torego padedamam Jonui pavyko išvengti tyržmo- 
gių kraujo praliejimo, bet, kol kliūtis buvo pašalinta, teko sugaišti be- 
veik valandą. 

- Jums reikia didesnių vartų, - papriekaištavo Jonui Tormundas, 
niūriai žvelgdamas į dangų, kuriame vėjo genami dabar plaukė keli de- 
besėliai. - Prakeikimas, kaip lėtai viskas juda... Lyg per nendrės šiaudelį 
siurbtum Balsvosios upės vandenį. Ha! O kad turėčiau Joramuno ragą! 
Pūstelėčiau jį ir beliktų perlipti per griuvėsius. 

— Joramuno ragą Melisandra sudegino. 

— Šit kaip? — Tormundas delnu pliaukštelėjo sau per šlaunį ir džiu- 
giai ūktelėjo. - Taip, ji sudegino didelį puikų ragą. Aš tai vadinu mirtina 
nuodėme. Tam ragui buvo tūkstantis metų. Radome jį milžino kape, ir 
niekas iš mūsų tokio didžiulio rago dar nebuvo matęs. Tikriausiai to- 
dėl Mensas nusprendė tau pasakyti, jog tai - Joramuno ragas. Jis norėjo, 
kad jūs, varnai, manytumėte, jog jis gali pūstelėti tą ragą ir sunaikinti šią 
prakeiktą Sieną, kuri sugriuvusi tesiektų jums iki kelių. O iš tiesų, kad 
ir kaip uoliai visur kasiojome, tikrojo rago taip ir neradome. Jei būtume 
radę, nė vienam jūsų Septyniose Karalystėse gyvenančiam klūpautojui 
per vasarą nebūtų pritrūkę ledo gabaliukų vynui vėsinti. 

Suraukęs antakius, balne sėdėdamas Jonas pasimuistė. Ir Joramunas 
papūtė Žemos ragą, ir prikėlė iš žemės milžinus. Tas didžiulis ragas, puoš- 
tas seno aukso žiedais ir išraižytas senovinėmis runomis... Ar Mensas 

Plėšikas jam melavo, ar dabar meluoja Tormundas? - Jei Menso ragas 
buvo netikras, tai kur vis dėlto tikrasis Joramuno ragas? 

Po pietų dangus apsiniaukė, saulę užstojo debesys, pakilo vėjas. 

— Tuoj ims snigti, - niūriai tarė Tormundas. 

Kiti šiuose žemuose balsvuose debesyse taip pat įžvelgė bloga le- 
miantį ženklą. Rodės, jis verčia žmones skubėti. Tyržmogiai ėmė ner- 
vintis ir nekantrauti. Vienas vyras, pamėginęs prasibrauti ir aplenkti 
kitus, ilgas valandas išstovėjusius eilėje, gavo dūrį peiliu. Jo užpuolikui 
Toregas išplėšė ginklą iš rankos, išvilko abu vyrus iš minios ir nuvarė 
atgal į tyržmogių stovyklą, kad vėl stotų į eilės galą. 

— Tormundai, - jiedviem žiūrint, kaip keturios senos moterys trau- 
kia vaikų prisodintą vežimą link vartų, paprašė Jonas, - papasakok apie 
mūsų priešą. Noriu išgirsti iš tavęs viską, ką žinote apie Kitus. 

Tyržmogis pirštais persibraukė burną. 

- Tik ne čia, - burbtelėjo jis, - ne šiapus jūsų Sienos. - Senis baikš- 
čiai Žvilgtelėjo į baltomis mantijomis apsisiautusius medžius. - Matai, 
jie visada šalia. Dieną jie nesirodo, juolab kai šviečia ta senutė saulė, bet 
nemanyk, tai nereiškia, kad jie iškeliavo. Šešėliai niekada pernelyg nenu- 
tolsta. Gal jų ir nematai, bet jie visuomet driekiasi iš paskos. 

- Ar kai keliavote į pietus, Kiti kėlė jums rūpesčių? 

- Jei nori paklausti, ar jie atvirai mus puolė, tai ne, to nebuvo, bet 
jie nuolat mus lydėjo puldinėdami kolonos kraštus. Praradome daugiau 
žvalgų, nei galėčiau suskaičiuoti, ir, atsilikęs arba užbėgęs kitiems toli už 
akių, visada rizikuodavai savo gyvybe. Kiekvieną naktį apjuosdavome 
stovyklą laužų ratu. Ugnies Kiti nemėgsta, tuo gali būti tikras, bet kai 
ima snigti... kai sninga, krenta šlapdriba arba prasideda lijundra, velniš- 
kai sunku rasti sausų malkų arba uždegti prakurus, o tas šaltis... Būdavo 
naktų, kai mūsų laužai, rodės, išblės ir tuoj užges. Po tokių naktų išaušus 
rytui, visada randi kelis mirusius žmones, nebent Kiti randa tave grei- 
čiau. Tą naktį, kai Torvindas... mano berniukas, jis... 

Tormundas nusigręžė. 

- Žinau, - tarė Jonas Snou. 

Tyržmogis atsisuko. 

— Nieko tu nežinai. Tiesa, girdėjau, kad nužudei Kitą. Mensas nudėjo 
jų kone šimtą. Su numirėliais galima kautis, bet kai ateina jų valdovai, 
kai pakyla balti rūkai... Kaip kovoti su rūku, varne? Su dantytais šešė- 
liais... Su tokiu šaltu oru, kad, jo įkvėpus, plaučius nudiegia taip, tarsi į 
krūtinę kas bestų peilį... Tu nežinai, negali žinoti... Ar tavo kalavijas gali 
sukapoti šaltį? 

Bus matyti, pagalvojo Jonas, prisiminęs tai, ką jam sakė Semas, ir tai, 
ką pats buvo radęs senose knygose. Ilganagis buvo nukaldintas Senosios 
Valyrijos žaizdruose, drakonų liepsnose, be to, dar ir užburtas. Semas 

tą plieną vadino drakonų plienu. Jis stipresnis už bet kokį paprastą plie- 
ną, lengvesnis, tvirtesnis, aštresnis... Bet tai, kas rašoma knygose, tėra žo- 
džiai. Visa tai reikės patikrinti mūšio lauke. 

- Tu teisus, - tarė Jonas. - Šių dalykų aš nežinau. Ir jei dievai bus geri, 
niekada nesužinosiu. 

— Dievai retai būna geri, Jonai Snou. - Tormundas kryptelėjo smakrą 
į dangų. - Debesys telkiasi. Jau ima temti ir darosi šalčiau. Tavo Siena 
nebeverkia. Žiūrėk. - Ir jis grįžtelėjęs kreipėsi į savo sūnų Toregą: - Nu- 
jok į stovyklą ir juos paragink. Ligoniai ir paliegėliai, tinginiai ir bai- 
liai, - po galais, tegul visi pamiklina kojas. Jei reikės, padek jų palapines. 
Sutemus vartai turi būti uždaryti. Kiekvienas, kuris iki saulės laidos ne- 
pereis Sienos, tegul meldžiasi, kad Kiti rastų jį anksčiau už mane. Girdė- 
jai, ką sakiau? 

- Girdėjau. 

Toregas kulnais bakstelėjo žirgui į šonus ir nušuoliavo į kolonos galą. 

Tyržmogių procesijai, rodės, nebus galo. Kaip Tormundas ir sakė, 
į pavakarę visai apsiniaukė. Nuo vieno dangaus krašto iki kito kabojo 
žemi debesys, o dieną atkeliavusi šiluma ištirpo. Prie vartų kilo dar di- 
desnė sumaištis, mat žmonės, ožkos ir jaučiai stumdėsi ir mėgino grei- 
čiau prasibrauti į priekį. Tai ne paprastas nekantrumas, suprato Jonas. 
Jie bijo. Kariai, ietininkės, plėšikai - visi jie bijo šio miško ir medžiais slys- 
tančių šešėlių. Jie nori kuo greičiau atsidurti kitoje Sienos pusėje, kol dar 
nesutemo. 

Šokdama ore, nusileido viena snaigė. Paskui kita. Šok su manimi, Jo- 
nai Snou, pagalvojo jis. Netrukus vis tiek su manimi šoksi. 

Tyržmogių minia nemažėjo. Dabar vieni ėjo sparčiau, skubėdami 
įveikti mūšio lauką, kiti, - seniai, maži vaikai ir nusilpusieji, - apskritai 
vos įstengė paeiti. Šįryt lauką buvo užklojusi stora seno sniego antklodė 
saulės šviesoje tviskančia pluta. O dabar laukas buvo rudas, juodas ir 
slidus. Praėjus tokiai daugybei laisvosios tautos žmonių, jame liko telk- 
šoti dumblas: mediniai vežimų ratai ir arklių kanopos, kaulinės, raginės 
ir geležinės pavažos, kiaulių nagos, sunkūs, kaustyti batai, skeltos kar- 
vių ir jaučių kanopos, basos, juodos kanopėdžių kojos - visi jame pa- 
liko savo pėdsakus. Žemei po kojomis praskydus, žmonių kolona ėmė 
traukti dar lėčiau. 

- Jums reikia didesnių vartų, - vėl nusiskundė Tormundas. 

Vėlyvą popietę įsisnigo, o tyržmogių srautas gerokai sumenko. Už 
medžių, ten, kur buvo jų stovykla, į dangų kilo dūmų stulpai. 

- Toregas, - paaiškino Tormundas. - Degina mirusiųjų lavonus. Vi- 
sada atsiranda tokių, kurie užmiega ir nebepabunda. Juos randi palapi- 
nėse - bent jau tuos, kurie jas turi, - susirietusius ir sušalusius. Toregas 
žino, ką daryti. 

Kai iš miško išniro grįžtantis Toregas, gyvasis tyržmogių upokšnis 
jau buvo virtęs menka srovele. Kartu su juo jojo keliolika karių, apsigin- 
klavusių ietimis ir kalavijais. 

- Mano ariergardas, - plačiai išsišiepęs ir rodydamas švarplę tarp 
priekinių dantų, tarė Tormundas. - Jūs, varnai, turite žvalgus. Ir mes tu- 
rime. Palikau juos stovykloje, jei kartais būtume užpulti dar ne visiems 
mūsiškiams spėjus išeiti. 

— Tai geriausi tavo vyrai. 

— Arba blogiausi. Kiekvienas iš jų yra nužudęs varną. 

Iš visų pusių apsuptas raitelių, vienas vyras traukė pėsčias, o jam prie 
kojų kurnėjo kažkoks stambus žvėris. Šernas, suprato Jonas. Grėsmingas 
šernas. Šio du kartus už Vaiduoklį didesnio žvėries kūnas buvo apaugęs 
juodais šiurkščiais šeriais, o jo iltys buvo ilgos kaip vyro dilbis. Tokio 
didžiulio ir bjauraus šerno Jonas dar niekada nebuvo matęs. Šalia šer- 
no pėdinantis vyras pasigirti grožiu taip pat negalėjo; jis buvo nerangus, 
juodais antakiais, suplota nosimi, dideliu, padribusiu, juodais barzda- 
plaukiais apžėlusiu pagurkliu ir mažomis, juodomis, arti viena kitos ži- 
bančiomis akimis. 

— Borokas... 

Tormundas nusisuko ir nusispjovė. 

— Odos keitikas? 

Jonas ir neklausęs tai žinojo. 

Vaiduoklis pasuko galvą. Krentantis sniegas slopino šerno kvapą, bet 
dabar baltasis vilkas žvėrį vis tiek suuodė. Jis pėdino priekyje Jono, iššie- 
pęs dantis ir tyliai urgzdamas. 

— Ne! - griežtai sudraudė vilką Jonas. - Vaiduokli, gulk. Lik čia! 

- Vilkai ir šernai... - mąsliai tarė Tormundas. - Šiąnakt geriau tą 
savo pabaisą užsidaryk. O aš pasirūpinsiu, kad Borokas užsidarytų savo 
kiaulę. - Jis žvilgtelėjo į vis tirštesnių sutemų gaubiamą dangų. - Jie jau 
paskutiniai ir niekas nepavėlavo. Jaučiu, kad snigs visą naktį. Jau laikas 
man pasižiūrėti, kaip viskas atrodo kitoje ledinio tunelio pusėje. 

— Tu eik pirmas, - tarė jam Jonas. - Aš ledo tunelį ketinu įveikti pa- 
skutinis. Netrukus ateisiu pas jus į puotą. 

- Į puotą? Ha! Tokius žodžius man patinka girdėti. - Taip taręs, 
tyržmogis pasuko savo šiaurietišką arklį link Sienos ir delnu plekštelėjo 
jam per pasturgalį. Toregas ir jį lydintys raiteliai nujojo iš paskos, o pas- 
kui nulipo nuo arklių, ketindami pervesti juos tuneliu. Bouvenas Maršas 
pasiliko dar gana ilgai ir prižiūrėjo savo žmones, stumiančius paskuti- 
nius vežimus į tunelį. Galų gale prie tunelio angos liko tik Jonas Snou su 
savo sargybiniais. 

Odos keitikas sustojo už dešimties jardų nuo tunelio. Grėsmingas jo 
gyvulys šnarpšdamas mindė dumblą. Juodą žvėries kuprą dengė plona 


ŠOKIS SU DRAKONAIS 273 


sniego marška. Jis kriuktelėjo, nuleido galvą ir staiga Jonui dingtelėjo, 
kad šernas puls. Jam iš abiejų pusių stovėję vyrai atkišo ietis. 

— Broli... - pasisveikino Borokas. 

- Geriau eik. Norime uždaryti vartus. 

- Taip ir padarykite, - linktelėjo Borokas. - Gerai juos užverkite ir 
užsklęskite. Jie ateina, varne. 

Tyržmogis vyptelėjo taip šlykščiai, kaip Jonas dar nebuvo matęs vyp- 
sant jokio žmogaus, ir patraukė prie vartų. Šernas nustypino jam iš pas- 
kos. Jų pėdsakus netrukus užklojo sniegas. 

- Štai ir baigta, - jiems nuėjus pasakė Roris. 

Ne, pagalvojo Jonas Snou, viskas tik prasideda. 

Pietinėje Sienos pusėje jo laukė Bouvenas Maršas, rankose laikyda- 
mas skaičių prirašytą lentelę. 

- Šiandien pro vartus įėjo trys tūkstančiai šimtas devyniolika 
tyržmogių, - pranešė Jonui lordas valdytojas. - Šešiasdešimt tavo įkaitų 
buvo pamaitinti ir išsiųsti į Rytų sargybą bei Šešėlių bokštą. Edas Toletas 
šešis vežimus moterų išvežė į Ilgąją kalvą, kiti lieka pas mus. 

- Neilgam, - nuramino jį Jonas. - Po poros dienų Tormundas ketina 
išsivesti saviškius į Ąžuolo Skydą. O kai tik nuspręsime, kur juos išsiųsti, 
iš Juodosios pilies iškeliaus ir kiti. 

— Kaip pasakysi, lorde Snou. 

Šie žodžiai nuskambėjo itin santūriai. Iš jų buvo galima spręsti, kad 
Bouvenas Maršas žinojo, kur jis siųstų tyržmogius. 

Pilis, į kurią Jonas grįžo, labai skyrėsi nuo tos pilies, kurią jis šį rytą 
paliko. Kiek prisiminė, Juodojoje pilyje visada viešpatavo tyla ir šešėliai, 
o negausios įgulos vyrai juodais drabužiais tarsi šmėklos klaidžiojo po 
griuvėsius tvirtovės, kurioje kadaise gyveno dešimt kartų daugiau karių. 
Bet viskas pasikeitė. Langai, kuriuose Jonas Snou dar niekada nebuvo 
matęs šviesos, dabar švietė iš tolo. Kieme aidėjo keisti balsai, o apledėju- 
siais takais, kuriuos daugybę metų mynė vien juodi varnų batai, pirmyn 
atgal zujo laisvosios tautos žmonės. Priešais senąsias Flinto kareivines 
Jonas pamatė keliolika vyrų, besimėtančių sniego gniūžtėmis. Jie žai- 
džia, nustebęs pagalvojo lordas vadas, suaugę vyrai žaidžia kaip vaikai, 
mėtosi sniego gniūžtėmis, kaip kadaise mėtydavosi Branas ir Arija, o dar 
anksčiau - ir mudu su Robu. 

Tik senojoje Donalo Nojaus ginklinėje viešpatavo tamsa ir tyla, o dar 
tamsiau buvo už atšalusios kalvės esančiuose Jono kambariuose. Tačiau 
jis nespėjo nusivilkti apsiausto, kai pro duris įkišo galvą Danielis ir pasa- 
kė, jog Klaidas atneša žinią. 

- Įleisk jį. - Jonas nuo žarijų gorėje uždegė degtuvą ir užžibino tris 
žvakes. 

Klaidas įžengė įraudęs ir mirkčiodamas, putlioje rankoje suspaudęs 
pergamentą. 

- Maldauju atlesti, lorde vade. Žinau, kad tikriausiai esi pavargęs, bet 
pamaniau, jog šią žinią norėsi tuoj pat perskaityti. 

— Teisingai pasielgei. 

Jonas perskaitė: 


Mes Tvirtojoje pilyje su šešiais laivais. Jūra šėlsta. „Juodasis 

strazdas“ pražuvo su visa įgula, du lysiečių laivai nuskendo prie 

Skeino, o į „Nago“ triumą sunkiasi vanduo. Čia padėtis labai 

prasta. Tyržmogiai valgo savo mirusiųjų kūnus. Miškuose pilna 

numirėlių. Bravosiečiai kapitonai į savo laivus sutinka priimti 

tik moteris ir vaikus. Ragana vadina mus vergų medžiotojais. 

Pamėginome užimti „Audrašauklį“, žuvo šeši įgulos vyrai ir 

daug tyržmogių. Mums liko aštuoni varnai. Vandenyje pilna 

numirėlių. Išsiųsk pagalbą sausuma, nes plaukti jūra dėl audrų 

mirtinai pavojinga. Laiškas parašytas ant „Nago“ denio meisterio 

Harmuno ranka. 

Apačioje savo pykčio persmelktą ženklą buvo suraitęs Koteris Paikas. 

- Blogos naujienos, milorde? - paklausė Klaidas. 

— Nelabai linksmos. 

Miške pilna numirėlių. Vandenyje pilna numirėlių. Iš vienuolikos iš- 
plaukusių laivų liko tik šeši. Jonas Snou suraukęs antakius suvyniojo per- 
gamentą. Ateina naktis, pagalvojo jis, ir dabar prasideda mano karas. 

— laupkitės prieš jo didenybę Hizdarą Zo Loraką, Keturioliktąjį 

šiuo garbingu vardu, Mirino karalių, Giso palikuonį, Senosios 
Imperijos oktarchą, Skahazadano valdovą, drakonų karalienės vyrą ir 
Harpijos kraują! - skardžiai ir garsiai paskelbė šauklys. Jo balsas aidu 
atsimušė nuo marmurinių grindų ir menės kolonų. 

Seras Baristanas Selmis kyštelėjo ranką po savo apsiausto kloste ir 
trūktelėjo iš makštų kalaviją. Šalia karaliaus niekam nebuvo leidžiama 
turėti ginklo, išskyrus jo sargybinius. Seras Baristanas, rodos, vis dar 
prie jų priklausė, nors iš tiesų buvo atleistas. Šiaip ar taip, atimti iš jo 
kalavijo niekas nemėgino. 

Daneiris Targarien prašytojus karališkojoje menėje priimdavo įsitai- 
siusi ant nugludinto juodmedžio suolo, glotnaus ir paprasto, paminkš- 
tinto pagalvėmis, kurių parūpino seras Baristanas, kad karalienė jaustųsi 
patogiau. Karalius Hizdaras vietoj suolo liepė pastatyti du įspūdingus, 
paauksuoto medžio krėslus su aukštais, išdrožinėtų drakonų atlošais. Jis 
sėdėjo dešiniame soste, užsidėjęs ant galvos auksinę karūną ir išblyšku- 
sioje rankoje laikydamas brangakmeniais išpuoštą skeptrą. Antras sos- 
tas buvo tuščias. 

Tai - svarbus sostas, pagalvojo seras Baristanas. Joks krėslas su drako- 
no atlošu, kad ir kaip įmantriai išdrožinėtu, negali atstoti drakono. 

Į dešinę nuo abiejų sostų stovėjo Gogoras Milžinas, nerangus auga- 
lotas vyras bjauriu ir randuotu veidu. Kairėje pusėje sargybą ėjo Taš- 
kuotas Katinas, persimetęs per petį leopardo kailį. Už krėslų stovėjo 
Belakvas Kaulų Laužytojas ir niūrusis Krazas. Visi jie patyrę žudikai, 
pagalvojo Selmis, bet stoti akis į akį su priešu, kurį ateinant paskelbia 
pučiamų ragų gausmas ir būgnų tratėjimas, ar susiremti su juo kautynių 
duobėje yra viena, o rasti besislepiantį žudiką anksčiau, nei jis spės pul- 
ti, - visai kas kita. 

Diena ką tik prasidėjo, bet jis jautėsi labai pavargęs, tarsi visą naktį 
būtų kovęsis. Rodės, metams bėgant miego serui Baristanui reikėjo vis 
mažiau. Kai buvo ginklanešys, jis galėjo kasnakt pūsti į akį po dešimt 
valandų, bet rytą į pratybų aikštę vis tiek žengdavo žiovaudamas ir klup- 
čiodamas. Sulaukęs trisdešimt šešerių, įsitikino, kad penkių valandų 
nakties miego - per akis. O praeitą naktį seras Baristanas beveik nesu- 
dėjo bluosto. Jo miegamasis buvo nedidukė celė šalia karalienės menių, 
kurioje kadaise gyveno vergai; jo kambarėlyje buvo lova, naktipuodis, 
drabužių spinta ir net krėslas, jei kartais užsimanytų atsisėsti. Ant nak- 

tinės spintelės seras Baristanas buvo pasidėjęs vaškinę žvakę ir medinę 
Karžygio figūrėlę. Nors pamaldus nebuvo, matydamas šią statulėlę jis 
šiame keistame svetimame mieste nesijautė toks vienišas ir jai melsda- 
vosi, kai prailgdavo naktinė sargyba. „Išsklaidyk mano abejones, - mels- 
davosi riteris, - ir suteik jėgų daryti tai, kas teisinga.“ Bet nei malda, nei 
aušra pasitikėjimo savimi jam neįkvėpdavo. 

Menėje buvo prisigrūdę tiek žmonių, kiek senasis karalius dar nie- 
kada nebuvo regėjęs, tačiau Baristanas Selmis labiausiai pasigedo tų, ku- 
rių čia nebuvo: Misandėjos, Belvaso, Pilkojo Kirmio, Ago, Džogo ir Ra- 
charo, Iri ir Džiki, Darijaus Nahario. Plikio vietą buvo užėmęs apkūnus 
vyras, užsisegęs krūtinės šarvą su pūpsančiais geležiniais raumenimis ir 
užsidėjęs liūto kaukę, o iš po odinių diržų sijono kyšojo storos jo kojos. 
Tai buvo Margazas Zo Lorakas, karaliaus pusbrolis ir naujasis Bronzi- 
nių Žvėrių vadas. Selmis šiam vyrui jau dabar jautė gilią panieką. Tokių 
žmogėnų jis buvo sutikęs ir Karaliaus Uoste: pataikaujančių viršinin- 
kams ir žiauriai besielgiančių su pavaldiniais, nenuovokių, mėgstančių 
pasigirti ir išpuikusių. 

Šioje menėje gali būti ir Skahazas, staiga suprato Selmis, paslėpęs savo 
bjaurų veidą po kauke. Tarp menės kolonų buvo išsirikiavusios keturios 
dešimtys Bronzinių Žvėrių ir jų nublizgintos varinės kaukės atspindėjo 
deglų skleidžiamą šviesą. Ir bet kuris iš jų galėjo būti Plikis. 

Menė ūžė nuo daugybės prislopintų balsų, kurių aidas sklido atsi- 
mušęs nuo kolonų ir marmurinių grindų. Tai buvo pykčio persmelktas 
ir grėsmingas ūžimas. Selmiui jis priminė dūzgimą sujudinto širšyno, iš 
kurio tuoj išlėks pulkas įpykusių širšių. O menėje susirinkusių prašytojų 
veiduose jis matė tik pyktį, sielvartą, įtarumą ir baimę. 

Vos tik karaliaus šauklys riktelėjo ragindamas prašytojus laiky- 
tis tvarkos, kilo baisi sumaištis. Viena moteris garsiai raudodama ėmė 
skųstis, kad Daznako kautynių duobėje žuvo jos brolis, kita priekaištavo, 
kad buvo nuniokotas jos palankinas. Kažkoks storulis nusiplėšė tvars- 
čius norėdamas parodyti dvariškiams nudegusią, paraudusią, skaudamą 
ir tebekraujuojančią ranką. O kai kitas vyras mėlynu ir aukso spalvos 
tokaru prabilo apie Hargazą Didvyrį, už nugaros stovėjęs išlaisvintasis 
jį stumtelėjo ir pargriovė ant grindų. Išskirti šiems vyrams ir ištempti 
jiems iš menės prireikė šešių Bronzinių Žvėrių. Lapė, vanagas, ruonis, 
skėrys, liūtas ir rupūžė. Selmis ėmė svarstyti, ar tiems vyrams jų dėvimos 
kaukės turi kokią nors reikšmę. Ar vyras kasdien būna su ta pačia kauke, 
ar jie kas rytą iš naujo renkasi veidus? 

— Tylos! - maldaujamai šūktelėjo Reznakas Mo Reznakas. - Prašau! 
Atsakysime į kiekvieną klausimą, jei tik jūs... 

- Ar tai tiesa?! - šūktelėjo išlaisvintoji moteris. - Mūsų motina žuvo? 

— Ne, ne, ne! - spygavo Reznakas. - Kai ateis laikas, karalienė Danei- 
ris grįš į Miriną galingesnė ir didingesnė, nei buvo. O iki tol garbingasis 
karalius Hizdaras... 

- Jis nėra mano karalius! - riktelėjo išlaisvintasis. 

Vyrai ėmė bruzdėti. 

- Karalienė gyva, - ntėgino raminti juos senešalas. -— Ištikimuosius 
jos kraujo raitelius išsiuntėme į kitą Skahazadano krantą surasti jos ma- 
lonybės ir grąžinti jos mylimam vyrui ir ištikimiems valdiniams. Kiek- 
vienas iš jų turi po dešimt rinktinių raitelių, o kiekvienas tų raitelių - po 
tris eiklius žirgus, tad vyrai gali joti greitai ir nukeliauti toli. Karalienę 
Daneiris jie tikrai ras. 

Tada prabilo brokato drabužį vilkintis augalotas giskaras ir jo žodžiai 
nuskambėjo garsiai, bet šaltai. Drakonų soste sėdintis karalius Hizdaras 
pasimuistė, bet jo veidas liko abejingas, tarsi būtų iškaltas iš akmens, - 
mat jis kaip įmanydamas stengėsi atrodyti susirūpinęs, bet ramus. Už jį 
giskarui ir vėl atsakė senešalas. 

Pataikūniškų Reznako žodžių seras Baristanas nesiklausė. Daugybę 
metų tarnaudamas karaliaus sargyboje jis išmoko klausytis negirdėda- 
mas ir šis įgūdis būdavo ypač naudingas, kai kalbėtojas būtinai norėdavo 
įrodyti, kad žodžiai tikrai yra tik vėjas. Kitame menės gale, prie durų, 
seras Baristanas pamatė jaunąjį Dorno princą ir du jo bendražygius. Ne- 
reikėjo jiems čia eiti. Martelis nesupranta, koks pavojus jam gresia. Šia- 
me dvare vienintelė jo užtarėja buvo Daneiris, o dabar jos čia nebėra. Jis 
klausė savęs, ar daug iš to, kas čia sakoma, dorniečiai supranta. Net serui 
Baristanui ne visada pavykdavo suprasti darkytą giskarų kalbą, kuria 
šnekėjo vergų pirkliai, ypač jei šie kalbėdavo greitai. 

Šiaip ar taip, princas Kventinas klausėsi labai atidžiai. Jis kaip iš 
akies trauktas tėvas. Jaunasis dornietis buvo neaukštas ir kresnas, nie- 
kuo neišsiskiriančiu veidu ir atrodė visai padorus vaikinas, - rimtas, 
protingas, pareigingas, bet... ne iš tų, kurie priverčia smarkiau plakti 
jaunos merginos širdį. O Daneiris Targarien, kad ir kaip aukštai iški- 
lusi, vis dėlto tebebuvo jauna mergina, kaip pati ir sakydavo, kai nu- 
spręsdavo apsimesti naivia ir nepatyrusia. Kaip ir dera gerai karalienei, 
pirmiausia ji rūpinosi savo žmonėmis, - kitaip nieku gyvu nebūtų te- 
kėjusi už Hizdaro Zo Lorako, - tačiau jos širdyje tūnanti jauna mergai- 
tė vis dar ilgėjosi poezijos, aistros ir juoko. Ji trokšta ugnies, o Dornas 
siunčia jai dumblą. 

Iš dumblo galėjai padaryti šuteklį ir juo malšinti karštinę. Dumblino- 
je, pažliugusioje dirvoje galėjai sėti ir auginti javus, kad tavo vaikai turė- 
tų ko valgyti. Drėgna žemė galėjo tave maitinti, o ugnis galėjo tik prary- 
ti, bet kvailiai, vaikai ir jaunos merginos nesvarstydami rinkdavosi ugnį. 

Princui už nugaros stovintis seras Geris Drinkvoteris kažką sušnabž- 
dėjo Ironvudui. Seras Geris buvo visai kitoks nei princas: aukštas, lie- 
knas ir gražus, galantiškas kaip tikras riteris ir sąmojingas, kaip dera 
dvariškiui. Selmis neabejojo, kad daugybė netekėjusių Dorno merginų 
pirštais braukė per tuos gelsvus, saulės pablukintus plaukus ir bučiavo jo 
lūpas, kuriose nuolat žaidė pašaipi šypsenėlė. Jei princas būtų Geris, vis- 
kas galėjo susiklostyti kitaip, nejučia pagalvojo seras Baristanas, bet... jo 
skoniui Drinkvoteris buvo pernelyg jau malonus. Kaip netikras pinigas, 
dingtelėjo senajam riteriui. Tokių vaikinų jis ir anksčiau buvo matęs. 

Matyt, Geris šnipštelėjo kažką juokinga, nes jo augalotas plikas bi- 
čiulis staiga prunkštelėjo ir nusijuokė, - taip garsiai, kad į dorniečius at- 
sisuko net pats karalius. Pamatęs princą, Hizdaras Zo Lorakas susiraukė. 

Tokia karaliaus veido išraiška serui Baristanui nepatiko. O dar labiau 
nepatiko, kad jis pamojo savo pusbroliui Margazui prieiti ir pasilenkęs 
kažką pašnabždėjo į ausį. 

Dornui ištikimybės neprisiekiau, tarė sau seras Baristanas. Bet kadai- 
se, kai Dorną ir karaliaus sargybą dar siejo stiprūs ryšiai, Levainas Mar- 
telis buvo prisiekęs jo brolis. Trišakyje princui Levainui padėti negalėjau, 
bet dabar galiu padėti jo sūnėnui. Martelis, tarsi šokdamas, trypčiojo an- 
gių lizde ir net nematė gyvačių. Jis nuolat lindo visiems į akis, nors Da- 
neiris dievų ir žmonių akivaizdoje susiejo savo gyvenimą su kitu vyru, ir 
toks dorniečio elgesys galėjo supykdyti bet kurį sutuoktinį. Be to, dabar 
Kventinas jau neturėjo savo užtarėjos karalienės, tarsi skydas saugoju- 
sios jį nuo Hizdaro įtūžio. Nors... 

Nuo šios minties jis pasijuto lyg antausį gavęs. Kventinas užaugo 
Dorno dvaruose. Sąmokslai ir nuodai jam tikrai ne naujiena. Kaip ir jo 
dėdei, princui Levainui. Šis vaikinas - Raudonosios Angies giminaitis. 
Tiesa, Daneiris ištekėjo už kito, bet jei Hizdaras mirtų, ji galėtų tekė- 
ti vėl. Gal Plikis suklydo? Kas galėtų patvirtinti, kad skėriai tikrai buvo 
skirti Daneiris? Juk jie buvo karaliaus maisto dėžėje. O jei nuo pat pra- 
džių ketinta nunuodyti Hizdarą? Hizdaro mirtis būtų padariusi galą ir 
taip jau trapiai taikai. Harpijos Sūnūs vėl būtų ėmę žudyti, o junkajie- 
čiai tęsę karą. Daneiris tikriausiai nebūtų turėjusi kito pasirinkimo, tik 
tekėti už Kventino. 

Vis dar stengdamasis išmesti iš galvos šį įtarimą, seras Baristanas 
išgirdo menės gale stačiais akmeniniais laiptais lipant vyrus, avinčius 
tvirtus ir sunkius batus. Atėjo junkajiečiai. Geltonojo miesto procesijos 
priekyje žengė trys išmintingieji šeimininkai ir kiekvienas iš jų turėjo 
ginkluotą palydą. Vienas vergų pirklys vilkėjo kaštoninį šilkinį tokarą 
paauksuotais kraštais, kitas - žalsvai melsvais ir oranžiniais dryžiais iš- 
margintą tokarą, o trečias buvo užsisegęs puošnų krūtinės šarvą, inkrus- 

tuotą meilės scenas vaizduojančiais juodais gintarais, nefritais ir perla- 
mutru. Juos lydėjo samdomas kalavijuotis, kapitonas Kruvinoji Barzda, 
per stambų petį persimetęs odinį maišą, o jo veide atsispindėjo žudymo 
džiaugsmas. 

Tai ne Princas Driskius, tarė sau Selmis. Ir ne Rudasis Benas Plumas. 
Seras Baristanas šaltai ir įdėmiai nužvelgė Kruvinąją Barzdą. Duok man 
bent menkiausią dingstį su tavimi susikauti, ir pamatysime, kuris iš mūsų 
juoksis paskutinis. 

Reznakas Mo Reznakas per minią prasibrovė į priekį. 

- Išmintingieji šeimininkai, kokia garbė! Jo šviesybė karalius Hizda- 
ras sveikina atvykus savo draugus junkajiečius. Suprantame... 

— Tai supraskite štai ką... 

Kruvinoji Barzda iš maišo ištraukė nukirstą galvą ir švystelėjo ją se- 
nešalui. 

Išgąstingai klyktelėjęs, Reznakas atšoko į šalį. Galva dunkstelėjo į 
grindis jo nekliudžiusi ir nusirito ant skaisčiai raudono marmuro palik- 
dama kraujo pėdsaką, kol atsitrenkė į karaliaus Hizdaro drakonų sosto 
koją. Per visą menę išsirikiavę Bronziniai Žvėrys atkišo ietis. Gogoras 
Milžinas nerangiai žingtelėjo į priekį ir atsidūrė priešais karaliaus sostą. 
O Taškuotas Katinas ir Krazas atsistojo šalia jo ir dabar trys vyrai stovėjo 
nelyginant mūro siena. 

Kruvinoji Barzda nusijuokė. 

- Jis negyvas. Neįkąs. 

Labai nenoromis ir perdėtai atsargiai senešalas pritykino prie galvos 
ir nedrąsiai kilstelėjo ją už plaukų. 

- Admirolas Grolėjus... 

Seras Baristanas žvilgtelėjo į sostą. Jis buvo tarnavęs tokiai daugybei 
karalių, kad nesusilaikė ir pamėgino įsivaizduoti, kaip jie būtų reagavę 
į tokį įžūlų iššūkį. Eiris, apimtas siaubo, tikriausiai būtų krūptelėjęs ir 
įsipjovęs į Geležinio sosto ašmenis, o tada ėmęs rėkti ir liepęs sargybi- 
niams sukapoti junkajiečius į gabalus. Robertas tikriausiai būtų šūkte- 
lėjęs tarnams, kad paduotų jam kūjį, ir atsilyginęs Kruvinajai Barzdai 
tuo pačiu. Net Džaheiris, kurį dauguma laikė silpnu valdovu, būtų įsakęs 
suimti Kruvinąją Barzdą ir Junkajaus vergų pirklius. 

O Hizdaras sėdėjo sustingęs iš nuostabos ir baimės. Reznakas padėjo 
galvą ant pagalvėlės atlasiniu užvalkalu prie karaliaus kojų, o tada, ne- 
slėpdamas pasibjaurėjimo ir perkreipęs lūpas, spruko šalin. Net būda- 
mas už kelių jardų, seras Baristanas užuodė senešalo sodrų gėlių kvepa- 
lų aromatą. 

Nužudytojo akyse buvo matyti priekaištas. Nuo sudžiūvusio kraujo 
jo barzda atrodė ruda, bet iš kaklo dar sunkėsi rauzganas skystis. Pažvel- 

gus į šį vyrą susidarė įspūdis, kad prireikė ne vieno kirčio, kol pagaliau 
galva nusirito nuo pečių. Menės gilumoje susibūrę prašytojai palengva 
ėmė skirstytis. Vienas iš Bronzinių Žvėrių paskubomis nusitraukė varinę 
vanago kaukę, ėmė žiaukčioti ir paliko ant marmuro grindų pusryčius. 

Baristanas Selmis buvo matęs ne vieną nukirstą galvą. Bet ši... Drau- 
ge su šiuo senu jūrininku jis apkeliavo pusę pasaulio, iš Pentoso nuplau- 
kė į Kvartą, o paskui vėl grįžo į Astaporą. Grolėjus buvo doras žmogus. Ir 
tokios mirties nenusipelnė. Nieko jis taip netroško, kaip grįžti namo. Kara- 
lius įsitempęs laukė. 

- Tai... - galų gale ištarė Hizdaras, - tai ne... Mums tai nepatinka... Ką 
visa tai... reiškia? 

Kaštoninį tokarą vilkintis vergų pirklys išsitraukė pergamentą. 

— Man garbė perduoti tau šią šeimininkų tarybos siunčiamą žinią. — 
Jis išvyniojo ritinėlį. - Čia rašoma: „Septyni žmonės įžengė į Miriną 
pasirašyti taikos sutarties ir būti Daznako kautynių duobėje vykstančių 
šventinių žaidynių liudininkais. Kaip užstatas, garantuojantis jų sau- 
gumą, mums buvo palikti septyni įkaitai. Geltonasis miestas gedi savo 
kilnaus sūnaus, Jurkazo Zo Junzako, kurį besisvečiuojantį Mirine ištiko 
žiauri mirtis. Už pralietą kraują turi būti atlyginta tuo pačiu.“ 

Pentose Grolėjus turėjo žmoną. Taip pat vaikų ir anūkų. Kodėl iš 
visų įkaitų junkajiečiai pasirinko jį? Džogas, Didvyris ir Darijus Naharis 
vadovavo kariams, o Grolėjus buvo admirolas be flotilės. Gal jie trau- 
kė burtus, o gal junkajiečiai manė, kad iš visų įkaitų Grolėjus mums ma- 
žiausiai vertingas, tad greičiausiai atsakomyjų veiksmų nė nesiimsime? - 
svarstė riteris, bet... paklausti buvo lengviau, nei atsakyti. Tokių mįslių 
minti nemoku. 

- Tavo malonybe, - kreipėsi į karalių seras Baristanas. - Gal būsi 
toks malonus ir prisiminsi, kad kilniojo Jurkazo mirtis buvo atsitiktinė. 
Sprukdamas nuo drakono, jis pargriuvo ant laiptų ir buvo sutryptas jo 
paties vergų ir bendražygių. Arba galbūt iš išgąsčio jam plyšo širdis. Jur- 
kazas buvo senas žmogus. 

- Kas čia drįsta kalbėti, neatsiklausęs karaliaus? - nusistebėjo jun- 
kajietis didikas dryžuotu tokaru, neaukštas liesas žmogėnas nusklemb- 
tu smakru, maža burna ir dideliais dantimis. Selmiui jis buvo panašus į 
triušį. - Ar Junkajaus pasiuntiniai privalo klausytis sargybinių tauškalų? 

Taip taręs, jis krustelėjo ir jo tokaro kraštus puošiantys perlai sutarš- 
kėjo. 

Rodos, Hizdaras Zo Lorakas negalėjo atitraukti akių nuo galvos. Ati- 
toko tik tuomet, kai Reznakas kažką sušnabždėjo jam į ausį. 

— Jurkazas Zo Junzakas buvo vyriausiasis jūsų kariuomenės vadas, - 
tarė jis. - Kuris iš jūsų dabar kalba Junkajaus vardu? 

- Mes visi, - atsakė triušis. - Šeimininkų taryba. 

Pagaliau karalius Hizdaras nutarė parodyti savo rūstybę. 

— Tuomet jūs visi atsakingi už sulaužytą taikos sutartį. 

Šį kartą prabilo junkajietis su krūtinės šarvu. 

— Mūsų taikos sutartis vis dar galioja. Bet... akis už akį, dantis už dan- 
tį. Norėdami parodyti gerą valią, grąžiname jums kitus tris įkaitus. 

Geležinius šarvus dėvinčių karių greta prasiskyrė. Pasikėlę tokarų 
skvernus ir tvirtai juos spausdami, į priekį buvo išvesti trys miriniečiai - 
dvi moterys ir vyras. 

- Sese... - šaltai pasveikino sugrįžusiąją Hizdaras Zo Lorakas. - Pus- 
broli, pussesere... - Jis mostelėjo į krauju tebesrūvančią galvą. - Išneški- 
te, kad daugiau jos nematyčiau. 

- Admirolas buvo jūreivis, - priminė seras Baristanas karaliui. - Gal- 
būt tavo didenybė galėtų paprašyti junkajiečių, kad grąžintų mums to 
vyro palaikus ir galėtume atiduoti jį jūrai? 

Tai išgirdęs, triušiadantis didikas tik mostelėjo ranka. 

- Jei tavo šviesybė pageidauja, taip ir padarysime. Tebūnie tai mūsų 
pagarbos ženklas. 

Reznakas Mo Reznakas garsiai atsikrenkštė. 

- Prašyčiau neįsižeisti, bet, man rodos, kad jos malonybė karalienė 
Daneiris davė jums... hm... septynis įkaitus. Kiti trys... 

— „pas mus dar pasisvečiuos, - pareiškė Junkajaus didikas su krūti- 
nės šarvu, - kol bus sunaikinti drakonai. 

Menėje įsiviešpatavo mirtina tyla. O paskui žmonės ėmė kažką bur- 
bėti sau po nosimi. Vieni tyliai plūdosi, kiti pašnibždomis meldėsi ir, 
sprendžiant iš dūzgimo, menė vėl virto lazda bakstelėtu širšių lizdu. 

— Drakonai... - tarė karalius Hizdaras. 

— „yra pabaisos, kaip kad matė visi, buvę Daznako kautynių duobė- 
je. Kol jie gyvi, tikra taika neįmanoma. 

Reznakas jam atsakė: 

- Jos didenybė karalienė Daneiris yra Drakonų Motina, tik ji gali... 

Kruvinoji Barzda šiurkščiai jį nutraukė niekinamai pareiškęs: 

- Jos nebėra. Ji sudeginta ir praryta. Suknežintos jos kaukolės aki- 
duobėse jau želia piktžolės. 

Nuskambėjus šiems žodžiams, menėje kilo didžiulis triukšmas. Vieni 
ėmė šaukti ir plūstis, kiti trypė kojomis ir pritariamai švilpčiojo. Bron- 
ziniams Žvėrims teko iečių kotais ilgokai trankyti į grindis, kol menėje 
susirinkę žmonės nutilo. 

Seras Baristanas nenuleido nuo Kruvinosios Barzdos akių. Jis atke- 
liavo apiplėšti miesto, o Hizdaro taika sujaukė jam visus planus ir atėmė 
grobį. Šis vyras padarys viską, kad tik vėl imtų lietis kraujas. 

Hizdaras Zo Lorakas neskubėdamas pakilo iš drakonų sosto. 

— Turiu pasitarti su savo taryba. Priėmimas baigtas. 

- Klaupkitės prieš jo didenybę Hizdarą Zo Loraką, Keturioliktąjį 
šiuo garbingu vardu, Mirino karalių, Giso palikuonį, Senosios Imperi- 
jos oktarchą, Skahazadano valdovą, drakonų karalienės vyrą ir Harpijos 
kraują! - vėl garsiai išpoškino šauklys. 

Išlindę iš už kolonų, Bronziniai Žvėrys sustojo į vorą ir palengva ėmė 
žygiuoti koja kojon, stumdami prašytojus iš karališkosios menės. 

Dorniečiams kelionė atgal buvo trumpesnė nei daugeliui kitų. Kaip 
ir priklausė jo kilmės ir padėties žmogui, Kventinas Martelis buvo apgy- 
vendintas Didžiojoje piramidėje dviem aukštais žemiau - gražiai įreng- 
tuose kambariuose su atskira išviete ir dengta terasa. Galbūt todėl jis ir 
jo bendražygiai delsė išeiti. Mat laukė, kol minia prasiskirstys ir jie, nie- 
kieno netrukdomi, galės traukti prie laiptų. 

Seras Baristanas mąsliai juos nužvelgė. Kažin, ko norėtų Danei- 
ris? - paklausė jis savęs. Jis manė tai žinąs. Senasis riteris už nuga- 
ros besiplaikstančiais ilgo balto apsiausto skvernais nužingsniavo per 
menę. Dorniečius jis pasivijo jau beveik užlipusius laiptais. „Tavo tėvo 
dvare niekada nėra buvę tokio sujudimo“, - nugirdo jis juokaujant 
Drinkvoterį. 

- Prince Kventinai, - užkalbino dornietį Selmis. - Ar galėtume pasi- 
kalbėti? 

Kventinas Martelis atsigręžė. 

- Sere Baristanai... Žinoma. Mano kambariai vienu aukštu žemiau. 

Ne... 

— Man nederėtų patarinėti, prince Kventinai, bet... tavimi dėtas, į 
savo kambarius negrįžčiau. Tau ir tavo bičiuliams derėtų nusileisti laip- 
tais ir nedelsiant iškeliauti. 

Princas Kventinas įsistebeilijo į riterį. 

- Palikti piramidę? 

- Palikti miestą. Ir grįžti į Dorną. 

Dorniečiai susižvalgė. 

- Tuose kambariuose liko mūsų ginklai ir šarvai, - gūžtelėjęs tarė 
Geris Drinkvoteris. - O ir didžiąją dalį monetų tenai palikome. 

— Kalavijus galima nusipirkti, - pasakė seras Baristanas. - Be to, pa- 
rūpinsiu jums tiek monetų, kad jų tikrai pakaks kelionei į Dorną. Prince 
Kventinai, šiandien karalius tave pamatė. Ir susiraukė. 

Geris Drinkvoteris nusijuokė. 

- Turėtume bijoti Hizdaro Zo Lorako? Juk ką tik jį matei. Jis pabūgo 
net junkajiečių. Šie atsiuntė jam nukirstą galvą, o jis nieko nesiėmė. 

Kventinas Martelis pritariamai linktelėjo. 

- Prieš ką nors darydamas, princas visada gerai pagalvoja. Šis kara- 
lius... Nežinau, ką apie jį manyti. Tiesa, karalienė įspėjo mane jo pasisau- 
goti, bet... 

- Ji tave įspėjo? - Selmis suraukė kaktą. - Tai kodėl jūs dar čia? 

Princas Kventinas nuraudo. 

— Santuokos sutartis... 

— „„buvo pasirašyta dviejų dabar jau mirusių vyrų ir joje nė žodžiu 
neužsimenama nei apie karalienę, nei apie tave. Joje tik žadama tavo 
seserį ištekinti už karalienės brolio, kuris taip pat jau negyvas. Ši sutar- 
tis negalioja. Kol čia nepasirodei, jos malonybė net nežinojo, kad aps- 
kritai yra tokia sutartis. Tavo tėvas gerai saugo savo paslaptis, prince 
Kventinai. Bijau, kad pernelyg gerai. Jei būdama Kvarte karalienė būtų 
žinojusi apie šią sutartį, galbūt niekada nebūtų traukusi į Vergų įlanką, 
bet tu pavėlavai. Nenoriu dar labiau užduoti tau širdies, tačiau jos ma- 
lonybė dabar turi naują vyrą ir seną meilužį ir, rodos, tie du vyrai jai 
svarbesni už tave. 

Tamsiose princo akyse šmėstelėjo pyktis. 

- Šis menkysta giskaras - netinkamas vyras Septynių Karalysčių val- 
dovei. 

- Ne tau spręsti. - Seras Baristanas nutilo svarstydamas, ar tik ne- 
bus per daug pasakęs. Ne. Geriau išklosiu jam viską. - Anądien Dazna- 
ko kautynių duobėje dalis maisto karaliaus dėžėje buvo užnuodyta. Tai, 
kad visą jį suvalgė Stipruolis Belvasas, tebuvo laimingas atsitiktinumas. 
Mėlynosios Malonybės sako, kad gyvybę jam išgelbėjo tik milžiniškas 
stotas ir nepaprasta kūno stiprybė, bet tik per plauką pavyko išvengti 
mirties. Bet gal jis dar mirs. 

Iš princo Kventino veido išraiškos aiškiai buvo matyti, kad jis sukrėstas. 

— Nuodai... Ar jie buvo skirti Daneiris? 

- Jai arba Hizdarui. Galbūt abiem. Bet dėžė priklausė karaliui. Už- 
kandžiais rūpinosi pats jo malonybė. Jei jis sumanė nunuodyti karalie- 
nę... ką gi, jam reikės žmogaus, kuriam galėtų suversti kaltę. O kurgi 
rasi geresnį atpirkimo ožį už varžovą, atvykusį iš tolimos šalies ir dvare 
neturintį bičiulių? Kurgi rasi geresnį atpirkimo ožį už atstumtą karalie- 
nės garbintoją? 

Kventinas Martelis išbalo. 

- Aš? Aš niekada... Juk nemanai, kad galėjau prikišti čia nagus... 

Arba jis sako tiesą, arba meistriškai apsimeta. 

- Bet kiti galėtų taip pamanyti, - tarė seras Baristanas. - Raudonoji 
Angis buvo tavo dėdė. Be to, turi rimtą priežastį trokšti karaliaus Hizda- 
ro mirties. 

- Ir kiti turi, - įsiterpė Geris Drinkvoteris. - Kad ir Naharis. Kara- 
lienės... 

— „meilužis, - baigė Dorno riterio mintį seras Baristanas, kol šis dar 
nespėjo pasakyti nieko, kas suteptų karalienės garbę. - Juk Dorne taip 
juos vadinate, ar ne? - Ir, nelaukęs atsakymo, pridūrė: - Princas Levai- 
nas buvo mano prisiekęs brolis. Tais laikais karaliaus sargyboje tarnau- 
jantys vyrai vienas nuo kito nieko neslėpdavo. Žinau, kad jis turėjo mei- 
lužę. Ir nė kiek to nesigėdijo. 

— Ne, - nuraudęs tarė Kventinas, - bet... 

- Jei tik būtų drįsęs, Darijus akimirksniu būtų nužudęs Hizdarą, - 
kalbėjo toliau seras Baristanas, - bet nuodų nebūtų griebęsis. Niekada. 
Šiaip ar taip, Darijaus ten nebuvo. Nepaisant to, Hizdaras mielai suvers- 
tų jam kaltę dėl tų skėrių, bet... Audrašauklių karaliui dar gali prireikti, 
o jei samdomiems kalavijuočiams kils bent menkiausias įtarimas, kad 
jis prisidėjo prie jų kapitono mirties, vyrai tikrai nestos karaliaus pusėn. 
Ne, mano prince. Jei jo malonybei reikalingas nuodytojas, jo žvilgsnis 
tikrai nukryps į tave. - Jis išklojo viską, ką buvo galima pasakyti perne- 
lyg nerizikuojant. Po kelių dienų, jei dievai jiems šypsosis, Hizdaras Zo 
Lorakas Mirino nebevaldys, tačiau... įvėlus princą Kventiną į būsimas 
skerdynes, iš to niekam nebūtų naudos. - Jei būtinai turi likti Mirine, 
tai bent jau laikykis atokiau nuo rūmų ir tikėkis, kad Hizdaras tave pa- 
mirš, - patarė jam seras Baristanas. - Nors būtų išmintingiau tau lipti į 
laivą, kuris plaukia į Volantį, mano prince. Kad ir ką nuspręstum, linkiu 
tau tik gero. 

Selmiui nespėjus įveikti nė trijų laiptų pakopų, Kventinas Martelis 
šūktelėjęs jį sustabdė. 

- Žmonės tave vadina Baristanu Narsiuoju. 

— Kai kas taip vadina. 

Šį vardą Selmis pelnė būdamas dešimties metų berniukas. Tada jis 
buvo ką tik tapęs ginklanešiu, tačiau buvo toks tuščiagarbis, išdidus ir 
kvailas, kad įsikalė sau į galvą galintis kautis riterių turnyre su patyru- 
siais ir kovose užgrūdintais riteriais. Tad, iš lordo Dondariono ginklinės 
pasiskolinęs šarvus ir karo žirgą, jis užsirašė dalyvauti Blekheiveno ri- 
terių turnyre kaip paslaptingas kovotojas. Iš manęs net šauklys juokėsi. 
Mano rankos buvo tokios plonos ir silpnos, jog nuleidęs ietį vos gebėjau 
išlaikyti jos smaigalį šiek tiek pakeltą, kad neartų žemės. Lordas Donda- 
rionas būtų turėjęs teisę nutraukti jį nuo žirgo dr iškaršti kailį, bet Laum- 
žirgių princas pasigailėjo pakvaišusio berniuko su per dideliais šarvais ir 
pagerbė jį priimdamas jo mestą iššūkį. Pakako vieno vienintelio susidū- 
rimo. Kai viskas buvo baigta, princas Dankanas padėjo Baristanui atsi- 
stoti ir nuėmė šalmą. „Tai berniukas, - paskelbė jis žiūrovams, - narsus 
berniukas.“ Tai nutiko prieš penkiasdešimt trejus metus. Kažin, ar daug 
beliko gyvų to Blekheiveno riterių turnyro liudininkų? 

— Kaip manai, kokią pravardę gausiu grįžęs į Dorną be Daneiris? — 
paklausė princas Kventinas. - Gal žmonės mane ims vadinti Kventinu 
Atsargiuoju? Gal Kventinu Bailiu? O gal - Kventinu Netikėliu? 

Pavėlavusiu Princu, pagalvojo senasis riteris, bet... jei karaliaus sar- 
gybos vyras tarnaudamas apskritai ko nors išmoksta, tai pirmiausia — 
laiku prikąsti liežuvį. 

— O gal Kventinu Išmintinguoju? - pasakė jis. 

Ir giliai širdyjė seras Baristanas vylėsi, jog taip ir nutiks. 


ATSTUMTAS GERBĖJAS 


piramidę seras Geris Drinkvoteris grįžo labai vėlai, išmušus šmėklų 

valandai, ir pranešė, kad viename iš Mirino malonumų rūsių rado 

1nsą, Buksą ir Senąjį Bilą Kaulą, gurkšnojančius geltonąjį vyną ir Žiū- 
rinčius, kaip nuogi vergai plikomis rankomis ir aštriais dantimis žudo 
vieni kitus. 

- Binsas išsitraukė durklą ir pasiūlė lažintis, kad dezertyrų pilvuose 
pilna gelzganų gleivių, - papasakojo seras Geris, - tad švystelėjau jam 
drakoną ir paklausiau, ar lažyboms tiks geltonas auksas. Jis krimstelėjo 
monetą ir pasiteiravo, ką noriu pirkti. Kai pasakiau, jis įsikišo durklą į 
makštis ir gūžtelėjęs paklausė, ar aš girtas, ar pamišęs. 

- Tegul mano ką tinkamas, man tik svarbu, kad perduotų žinią, - 
tarė Kventinas. 

- Žinią jis perduos. Lažinuosi, kad ir tavo trokštamas susitikimas 
įvyks, jei tik Driskius nepasiųs Gražiosios Merės išplėšti tau kepenų ir 
neišsikeps jų su svogūnais. Mums reikėjo paklausyti Selmio patarimo. 
Kai Baristanas Narsusis ragina bėgti, išmintingas žmogus nedelsdamas 
susivarsto batus. Kol uostas dar atidarytas, reikėjo susirasti laivą, plau- 
kiantį į Volantį. 

Vien apie tai išgirdus, serui Arčibaldui pažaliavo skruostai. 

- Laivu daugiau neplauksiu. Jau geriau keliausiu į Volantį šokčioda- 
mas ant vienos kojos. 

Į Volantį, pagalvojo Kventinas, tada į Lysą ir pagaliau - namo. Tuo 
pačiu keliu, kuriuo atkeliavome, tik... grįžtame tuščiomis rankomis. Žuvo 
trys narsūs vyrai. Ar tos mirtys - visiškai beprasmės? 

Jam būtų buvę malonu vėl pamatyti Žaliąjį Kraują, aplankyti Saulės 
Ietį, Vandenų Sodus ir įkvėpti tyro, malonaus Ironvudo kalnų, o ne karš- 
čiu tvoskiančio, drėgno ir dvokiančio Vergų įlankos oro. Kventinas žino- 
jo, kad iš tėvo neišgirs nė vieno priekaištingo žodžio, bet jo akyse tikrai 
matys nusivylimą. Jo sesuo tikriausiai neslėps paniekos, Smėlio Gyvatės 
tyčiosis iš jo slapčia šypsodamosi ir tos šypsenos žeis skaudžiau už kala- 
viją, o lordas Ironvudas, antrasis jo tėvas, išsiuntęs kartu savo sūnų, kad 
jį saugotų... | 

- Aš jūsų čia nelaikysiu, - pasakė Kventinas savo bičiuliams. - Šią 
užduotį tėvas patikėjo man, o ne jums. Jei norite, grįžkite namo. Laivu, 
sausuma - kaip tik norite. Aš lieku. 

Stambuolis gūžtelėjo ir tarė: 

- Jei taip, tuomet ir mudu su Drinku liekame. 

Kitą vakarą Denzas Dahanas atėjo pas princą Kventiną aptarti sąlygų. 

— Jis susitiks su tavimi rytoj netoli prieskonių turgaus. Ieškok namo 
su violetiniu lotosu pažymėtomis durimis. Pasibelsk du kartus ir garsiai 
ištark Žodį „laisvė“. 

- Sutarta, — tarė Kventinas. - Arčis ir Geris ateis drauge. Ir jis gali 
atsivesti du vyrus, ne daugiau. 

- Jei mano princas taip pageidauja... - Denzas kalbėjo gana manda- 
giai, bet jo žodžiai vis tiek buvo persmelkti pykčio, o kario poeto akyse 
spindėjo pašaipa. - Ateikite saulei leidžiantis. Tik įsitikinkite, kad jūsų 
niekas neseka. 

Iš Didžiosios piramidės dorniečiai išsiruošė tuoj prieš saulės laidą, 
kad nepasivėluotų, jei kartais pasuktų ne tuo keliu arba ne iš karto rastų 
violetinį lotosą. Kventinas ir Geris buvo prisijuosę kardasaičius. Stam- 
buoliui ant nugaros kabojo karo kūjis. 

— Dar ne vėlu šios beprotybės atsisakyti, - dvokiančia gatvele jiems 
traukiant link senojo prieskonių turgaus, pasakė Geris. Ore tvyrojo šla- 
pimo dvokas, be to, kažkur priekyje vyrai girdėjo dardant lavonų vežimą 
geležimi kaustytais ratais. - Senasis Bilas Kaulas sakydavo, kad Gražio- 
ji Merė geba pailginti priešmirtines vyro kančias tiek dienų, kad spėja 
pasikeisti mėnulis. Mes jiems melavome, Kventinai. Pasinaudojome jais, 
kad čia atvyktume, o tada perėjome pas Audrašauklius. 

- Taip mums buvo įsakyta. 

- Bet Driskius niekad nemanė, kad tikrai taip pasielgsime, - įsiterpė 
Stambuolis. - Kiti jo vaikinai, seras Orsonas ir Dikas Stro, Hangerfor- 
das, Vilas Miškinis ir kiti per mūsų malonę tebetūno kažkuriame iš po- 
žeminių kalėjimų. Senajam Driskiui tai tikriausiai nepatinka. 

— Ne, - pritarė princas Kventinas, - bet jis mėgsta auksą. 

Geris nusijuokė. | 

- Gaila, kad jo neturime. Ar tiki šia taika, Kventinai? Aš netikiu. 
Bene pusė miestiečių drakonų žudiką vadina didvyriu, o kiti, vos apie jį 
užsiminus, spjaudosi krauju. 

— Harzu... - tarstelėjo Stambuolis. 

Kventinas susiraukė. 

— Jo vardas buvo Hargazas. 

- Hizdaras, Humzumas, Hagnagas - koks skirtumas? Aš juos visus 
vadinu Harzu. Jis nebuvo drakonų žudikas. Tik įmerkė uodegą ir leido 
ją iškepti bei apskrudinti. 

— Jis buvo narsus. 

Kažin, ar aš išdrįsčiau stoti akis į akį su tuo pabaisa, jei būčiau gin- 
kluotas vien ietimi? 

— Turi omenyje, kad jis narsiai pasitiko mirtį? 

- Jis mirė klykdamas, - priminė jiems Arčis. 


288 GEORGE R. R. MARTIN 


Geris uždėjo ranką Kventinui ant peties. 

- Net jei karalienė grįš, ji bus ištekėjusi moteris. 

- Nebent kūju tekštelėčiau karaliui Harzu per galvą, - pasisiūlė 
Stambuolis. 

- Hizdarui, - pataisė jį Kventinas. - Jis vardu Hizdaras. 

- Vienas mano kūjo bučinys - ir niekam nerūpės, kuo jis buvo var- 
du, - pasakė Arčis. 

Jie nesupranta. Kventino draugai išleido iš akių tikrąjį jų žygio tikslą. 
Kelias veda per ją, o ne pas ją. Daneiris tik priemonė tikslui pasiekti, o ne 
pats tikslas. 

- Ji man pasakė: „Drakonas turi tris galvas. Tai, kad ištekėjau, dar 
nereiškia, kad visos tavo viltys žlugo. Žinau, ko čia atkeliavai. Ugnies ir 
kraujo.“ Juk žinote, kad ir mano gyslomis teka Targarienų kraujas. Esu 
kilęs iš... 

— Velniop tą kilmę, - numojo ranka Geris. - Kraujas drakonams 
nė motais, jiems įdomus tik jo skonis. Vien istorijos pamoka drakono 
nesutramdysi. Drakonai - pabaisos, o ne meisteriai. Ar tikrai to nori, 
Kventai? 

- Privalau tai padaryti. Dėl Dorno. Dėl savo tėvo. Dėl Kletuso, Vilio 
ir meisterio Kedrio. 

— Jie žuvę, - tarė Geris. - Jiems jau tas pats. 

- Taip, jie žuvę, - pritarė Kventinas. - O dėl ko jie žuvo? Kad padėtų 
man atvykti čia ir kad galėčiau vesti drakonų karalienę. Kletusas tai va- 
dino šauniu nuotykiu. Turėjome įveikti demonų kelius ir audringą jūrą, 
o kelionės pabaigoje man turėjo tekti gražiausia pasaulio moteris. Šis žy- 
gis turėjo virsti sakme, kurią galėtume pasakoti savo vaikaičiams. Bet 
Kletusas vaikų nebeturės, nebent užtaisė pavainikį užeigos kekšei, Kurią 
taip mėgo. O Vilis jau niekada neves. Šių vyrų mirtis turi būti kaip nors 
įprasminta. 

Geris mostelėjo į vyro lavoną, susmukusį prie mūro sienos ir aptūptą 
debesies žalsvų, žvilgančių musių. 

— Arjo mirtis buvo prasminga? 

Kventinas su pasibjaurėjimu žvilgtelėjo į numirėlį. 

- Jis mirė nuo kruvinosios. Laikykis nuo jo atokiau. - Palša kumelė 
įsibrovė ir šiapus miesto sienų. Nenuostabu, kad gatvės atrodė beveik 
tuščios. - Grynuoliai atsiųs lavonų vežimą ir paims jį. 

- Žinoma. Bet ne to klausiau. Prasmingas yra vyro gyvenimas, o ne 
jo mirtis. Aš taip pat mylėjau ir Vilį, ir Kletusą, bet ta meilė mums jų 
nesugrąžins. Tai klaida, Kventinai. Neturėtum pasitikėti samdomais ka- 
lavijuočiais. 

- Jie niekuo nesiskiria nuo kitų vyrų. Trokšta aukso, šlovės ir val- 
džios. Ir aš pasitikiu vien šiais trimis dalykais. 

Jais ir dar savo likimu. Esu Dorno princas ir mano gyslomis teka dra- 
konų kraujas. 

Kol jie rado violetinį lotoso žiedą, dažais užteptą ant visokio oro ma- 
čiusių medinių durų į žemą, iš akmenų sumūrytą trobelę, kėpsančią la- 
bai panašių lūšnų virtinėje ir gožiamą didelės, geltonos ir žalios Razdaro 
piramidės šešėlio, saulės diskas pasislėpė už apsauginės miesto sienos. 
Kventinas pabeldė du kartus, kaip ir buvo lieptas, ir anapus durų išgirdo 
šiurkštų balsą: žmogus sumurmėjo kažką nesuprantamo Vergų įlankoje 
vartojamu ausį rėžiančiu senosios giskarų ir plačiai paplitusios valyrų 
kalbos mišiniu. Princas atsakė nepažįstamajam ta pačia kalba. 

— Laisvė... 

Durys atsivėrė. Pirmas atsargumo dėlei žengė Geris, paskui jį sekė 
Kventinas, o Stambuolis ėjo paskutinis. Oras viduje buvo pilnas dūmų, 
keistai melzganas ir kvepėjo kažkuo saldžiu, bet tas aromatas vis tiek 
negalėjo nustelbti visur įsismelkusio šlapimo, rūgštaus vyno ir švinks- 
tančios mėsos dvoko. Trobelė buvo didesnė, nei atrodė stovint lauke ir 
apėmė gretimas lūšneles - į kairę ir į dešinę. Tai, kas iš lauko atrodė kaip 
keliolika pastatų, viduje virto viena siaura ir ilga mene. 

Tokiu metu užeigoje svečių beveik nebuvo. Keli nuolatiniai lan- 
kytojai nudėbė dorniečius kupinais nuobodulio, smalsiais arba prie- 
šiškais žvilgsniais. Kiti spietėsi aplink duobę kitame menės gale, kur 
kovėsi du nuogi durklais ginkluoti vyrai, o smalsuoliai drąsino juos 
garsiais šūksniais. 

Kventinas niekur nematė žmonių, su kuriais atėjo susitikti. Paskui stai- 
ga plačiai atsivėrė durys, kurių jis anksčiau nepastebėjo, ir per jas į menę 
įžengė raukšlėta senė, vilkinti tamsiai raudonu tokaru mažytėmis, auksi- 
nėmis kaukolėmis nusagstytais kraštais. Jos oda buvo balsva kaip kumelės 
pienas, o plaukai tokie ploni ir reti, kad pro juos švietėsi galvos oda. 

— Dornieti, - tarė ji, - aš Zarina. Violetinis lotosas. Leiskitės į rūsį ir 
juos rasite. 

Prilaikydama atviras duris, ji mostu pakvietė juos įeiti. Už durų buvo 
statūs, vingiuoti, mediniai laiptai. Šį kartą pirmas ėjo Stambuolis, Geris 
rūpinosi užnugariu, o princas ėjo tarp jų. Slaptas, gilus rūsys... Leistis 
teko ilgai, ir ant laiptų buvo taip tamsu, kad Kventinui teko eiti apgrai- 
bomis, kad nepaslystų. Artėdamas prie laiptų apačios, seras Arčibaldas 
išsitraukė durklą. 

Jie atsidūrė skliautuotame rūsyje mūrinėmis sienomis, dydžiu tris 
kartus pranokstančiame virš jo esantį vyno rūsį. Kiek tik princo akys 
užmatė, pasieniais ėjo didžiulių medinių statinių eilės. Tarpduryje ant 
kablio kabojo raudonas žibintas, o pastatyta ant apverstos ir stalą atsto- 
jančios statinės mirgėdama degė juoda lajinė žvakė. Ir tai buvo vieninte- 
liai šviesos šaltiniai. 

Prisijuosęs juodą arachą, palei vyno statines pirmyn atgal žingsniavo 
Kagas Lavonų Žudikas. Gražioji Merė stovėjo laikydama rankose arba- 
letą, o jos akys atrodė šaltos ir negyvos tarsi du pilki lauko akmenys. 
Dorniečiams įėjus, Denzas Dahanas užstūmė durų skląstį, o tada atsi- 
stojo nugara į jas ir susikryžiavo ant krūtinės rankas. 

Jų čia per daug, dingtelėjo Kventinui. Princas Driskius sėdėjo prie 
stalo, pirštais švelniai liesdamas taurę vyno. Gelzganoje žvakės šviesoje 
jo sidabriškai pilki plaukai atrodė tarsi auksiniai, nors po akimis aiškiai 
buvo matyti dideli kaip balnakrepšiai padribusios odos kapšai. Jis vilkė- 
jo rudą vilnonį keleivio apsiaustą, o po juo - tviskančius sidabru šarvi- 
nius marškinius. Neaišku, kas tai buvo - iš anksto suplanuota išdavys- 
tė ar paprastas apdairumas? Senas samdomas kalavijuotis yra atsargus 
samdomas kalavijuotis. Kventinas žengė prie stalo. 

- Milorde... Be savo apsiausto atrodai visai kitaip. 

— Be savo apdriskusių skarmalų? - Pentosietis atsainiai gūžtelėjo. — 
Tai apgailėtini skarmalai, bet... Jie priešams įvaro baimės, o mūšio lauke 
vėjo plaikstomos jų draiskanos mano vyrus drąsina labiau už bet kokią 
vėliavą. Be to, jei kur nors noriu prasmukti nepastebėtas, man tereikia 
nusimesti tuos drabužius ir niekuo iš kitų nebeišsiskiriu. - Jis moste- 
lėjo į priešais stovintį suolą. - Sėsk. Kaip suprantu, esi princas. O, kad 
būčiau tuo tikras!.. Ar ko nors išgersi? Zarina siūlo ir valgio. Jos duona 
sužiedėjusi, o troškinys baisus. Vien taukai, druska ir pora kąsnelių mė- 
sos. Ji tikina, jog tai - šuniena, bet aš manau, kad greičiausiai žiurkiena. 
Bet nuo to valgio tikrai nemirsi. Ilgainiui įsitikinau, kad saugotis reikia 
tik tuomet, kai maistas gardus ir labai vilioja. Nuodytojai visada renkasi 
gardžiausius patiekalus. | 

— Atsivedei tris vyrus, - neslėpdamas nepasitenkinimo atkreipė jo 
dėmesį seras Geris. - Sutarėme, jog kiekvienas turės po du. 

— Merė - ne vyras. Mere, brangioji, nusivilk palaidinę ir parodyk 
jam... 

— Nebūtina, - įsiterpė Kventinas. Jei tai, ką jis girdėjo kalbant, buvo 
tiesa, po ta palaidine Gražiosios Merės krūtinę bjaurojo randai, likę, kai 
vyrai nurėžė jai krūtis. - Sutinku, kad Merė yra moteris. Bet vis tiek ne- 
silaikai sutarties sąlygų. 

— Apdriskęs ir nepatikimas, toks jau aš esu. Nenaudėlis. Reikia pripa- 
žinti, kad trys vyrai prieš du - ne kažin koks pranašumas, bet vis šis tas. 
Šiame pasaulyje turi išmokti imti visas dievų siunčiamas dovanas. Šią 
pamoką išmokau ir gana brangiai už ją sumokėjau. O dabar, rodydamas 
savo geranoriškumą, tave to išmokysiu veltui. - Jis vėl mostelėjo į krės- 
lą. - Sėskis ir klok, ko čia atėjai. Pažadu neišklausęs tavęs nežudyti. Bent 
jau tokią malonę galiu suteikti savo bičiuliui princui. Kventinui, ar ne? 

— Kventinui iš Martelių giminės. 

- Tau labiau tinka Varliaus pravardė. Gerti vyno su melagiais ir de- 
zertyrais aš nepratęs, bet tu sužadinai mano smalsumą. 

Kventinas atsisėdo. Vienas netinkamas žodis, ir akimirksniu pasilies 
kraujas. 

- Prašau atleisti už apgavystę. Bet vieninteliai laivai, plaukę į Vergų 
įlanką, buvo tie, kuriuos pasamdėte, kad nuplukdytų jus į mūšio lauką. 

Princas Driskius atsainiai gūžtelėjo. 

- Kiekvienas perbėgėlis turi pasiteisinimą. Jūs ne pirmi, kurie pri- 
siekėte man tarnauti, paėmėte monetas ir pabėgote. Visi išdavikai turi 
savų priežasčių: „Mano sūnelis serga, „Mano žmona nori įstatyti man 
ragus“, - arba: „Visi kiti vyrai verčia mane čiulpti.“ Paskutinis taip teisi- 
nęsis jaunuolis buvo toks mielas, bet vis tiek neatleidau jam už dezerty- 
ravimą. O kitas man paaiškino, girdi, mūsų maistas buvo toks šlykštus, 
jog jam teko bėgti, kad neapsivemtų, tad nukirtau jam pėdą, iškepiau 
ant laužo ir sušėriau. O tada paskyriau jį stovyklos virėju. Mūsų valgio 
skonis labai pagerėjo, o kai sutartis su tuo vyru baigėsi, jis pasirašė kitą. 
Bet tu... Per melagystes lepsintį tavo liežuvį keli geriausi mano vyrai 
atsidūrė požeminiame karalienės kalėjime, be to, abejoju, ar bent moki 
gaminti valgį. 

— Esu Dorno princas, - atsakė Kventinas. - Turiu pareigų savo tėvui 
ir savo žmonėms. Mat buvo slapta vedybų sutartis... 

- Girdėjau. Ir sidabrinė karalienė, vos užmetusi akį į tą pergamento 
skiautę, puolė tau į glėbį, ar ne? 

— Ne, - tarė Gražioji Merė. 

— Ne? Ak, dabar prisiminiau. Tavo nuotaka sėdo ant drakono ir iš- 
skrido. Na, bet, kai grįš, žiūrėk, nepamiršk pakviesti mūsų į vestuves. 
Brolijos vyrai mielai išgers už jūsų laimę. Be to, aš ir pats labai mėgstu 
vesterosiečių vestuves. Ypač man patinka gultuvės, tik... Ak, palauk... — 
Ir Princas Driskius kreipėsi į Denzą Dahaną: - Denzai, rodos, sakei, kad 
drakonų karalienė ištekėjo už kažkokio giskaro? 

— Už kilmingo miriniečio. Tikro turtuolio. 

Princas Driskius vėl atsisuko į Kventiną. 

— Ar tai tiesa? Tikriausiai ne. O kaipgi tavo vedybų sutartis? 

- Pamačiusi tą sutartį, Daneiris atvirai jį išjuokė, - tarė Gražioji 
Merė. 

Daneiris nesijuokė. Galbūt visiems kitiems miriniečiams jis atrodė 
tik juokingas keistuolis, panašus į tremtinį iš Vasaros Salų, kurį karalius 
Robertas kadaise laikė Karaliaus Uoste, bet karalienė visada kalbėjo su 
juo labai maloniai. 

— Mes pavėlavome, - paaiškino Kventinas. 

— Gaila, kad neišdavei manęs anksčiau. - Princas Driskius išgėrė 
gurkšnelį vyno. - Taigi... Princo Varliaus vestuvių nebus. Ar dėl to ir 


292 GEORGE R. R. MARTIN 


paršokavai pas mane? Gal mano trys narsuoliai dorniečiai nusprendė 
vėl laikytis pasirašytų sutarčių? 

- Ne. 

- Kaip apmaudu... 

— Mirė Jurkazas Zo Junzakas. 

- Tai vakarykštės naujienos. Pats mačiau, kaip jis žuvo. Išvydęs dra- 
koną, vargšelis mėgino sprukti, o tada jį sutrypė gausus artimiausių jo 
bičiulių būrys. Neabejoju, kad Geltonajame mieste visi lieja ašaras. Atė- 
jai čia paprašyti, kad paskelbčiau tostą jo atminimui? 

— Ne. Ar junkajiečiai išsirinko naują kariuomenės vadą? 

- Šeimininkų taryba niekaip negalėjo susitarti. Daugiausia palai- 
kymo buvo sulaukęs Jezanas Zo Kvagazas, bet dabar ir jis mirė. Išmin- 
tingieji šeimininkai patys pasikeisdami vadovauja kariuomenei. Šian- 
dien mūsų vado pareigas eina vyras, kurį jūsų bičiuliai kariai praminė 
Įkaušusiu Užkariautoju. O rytoj kariuomenei vadovaus lordas Kreiva- 
žandis. 

— Triušis, - įsiterpė Merė. - Kreivažandis vadovavo vakar. 

- Prisipažįstu, suklydau, mieloji. Mūsų bičiuliai junkajiečiai buvo to- 
kie malonūs, kad atsiuntė mums sąrašą. Turėčiau būti atidesnis ir daž- 
niau jį skaityti. 

— Jus pasamdė Jurkazas Zo Junzakas. 

- Taip. Miesto vardu sutartį su mumis pasirašė jis. 

- Bet Mirinas ir Junkajus sudarė taiką. Apsiaustis bus nutraukta, o 
kariuomenė išvesta. Nebus nei mūšio, nei skerdynių, nei miesto plėši- 
mo, nei grobio. 

— Ką gi, gyvenime nusivylimų netrūksta. 

- Kaip manai, ar ilgai dar junkajiečiai mokės atlygį nieko neveikian- 
čioms keturioms laisvosioms brolijoms? 

Princas Driskius vėl gurkštelėjo vyno ir tarė: 

— Nemalonus klausimas... Bet toks jau mūsų, laisvųjų brolijų karių, 
gyvenimas. Vienas karas baigiasi, kitas prasideda. Laimė, kažkas su kaž- 
kuo kažkur visuomet kariauja. Galbūt ir čia. Net dabar, kol sėdime ir 
geriame vyną, Kruvinoji Barzda ragina mūsų draugus junkajiečius nu- 
siųsti karaliui Hizdarui dar vieną galvą. Išlaisvintieji ir vergų pirkliai 
dėbčioja vieni kitiems į kaklus ir galanda durklus, Harpijos Sūnūs savo 
piramidėse rezga sąmokslus, palša kumelė trypia ir vergus, ir lordus, 
mūsų bičiuliai iš Geltonojo miesto nenuleidžia akių nuo jūros, o kažkur 
žolių kraštuose drakonas kramsnoja minkštą Daneiris Targarien mėsy- 
tę. Kas šį vakarą valdo Miriną? Kas jį valdys rytoj? - Pentosietis gūžtelė- 
jo. - Dėl vieno dalyko esu tikras. Kam nors tikrai prireiks mūsų kalavijų. 

— Man jų reikia. Dornas jus pasamdys. 

Princas Driskius žvilgtelėjo į Gražiąją Merę. 

- O šiam Varliui įžūlumo tikrai netrūksta. Ar būtina tau priminti ne- 
malonią tiesą? Mielas mano prince, paskutine sutartimi, kurią pasirašė- 
me, tu nusišluostei savo gražų rausvą užpakaliuką. 

— Mokėsiu du kartus daugiau, nei siūlo junkajiečiai. 

— O aukso monetas atskaičiuosi iškart, kai pasirašysime sutartį, ar ne? 

- Dalį sumos sumokėsiu, kai pasieksime Volantį, o likusį auksą gau- 
site man grįžus į Saulės Ietį. Išplaukdami aukso turėjome, bet, kai prisi- 
dėjome prie jūsų, paslėpti tas monetas būtų buvę sunku, tad palikome 
jas bankuose. Galiu parodyti dokumentus. 

— Aaa... dokumentus... Bet sutarėme, kad mokėsi dvigubai daugiau. 

- Vadinasi, turėsite parodyti ir dvigubai daugiau dokumentų, - tarė 
Gražioji Merė. 

— Likusią atlygio dalį gausite Dorne, - primygtinai pakartojo Kven- 
tinas. - Mano tėvas yra garbingas žmogus. Jei pasirašysiu sutartį ir pa- 
tvirtinsiu ją savo antspaudu, jis tos sutarties sąlygas vykdys. Duodu žodį. 

Princas Driskius baigė gerti vyną, apvertė taurę ir pastatė ją ant stalo 
tarp savęs ir Kventino. 

— Hmm... Pažiūrėkime, ar aš teisingai viską supratau. Pagarsėjęs me- 
lagis ir priesaikos laužytojas nori pasirašyti sa mumis sutartį ir mokėti 
pažadais. Tik svarstau, už kokias paslaugas? Gal mano Vėjo Nugairintie- 
ji turi sutriuškinti Junkajaus kariuomenę ir apsiausti Geltonąjį miestą? 
Gal mūšio lauke įveikti dotrakių chalasarą? Gal palydėti tave namo pas 
tėvą? O gal pakaktų, jei atvestume tau į lovą sudrėkusią ir glamonių iš- 
troškusią karalienę Daneiris? Nesivaržyk, sakyk tiesą, prince Varliau. Ko 
norėtum iš manęs ir mano vyrų? 

- Noriu, kad padėtumėte man pavogti drakoną. 

Kagas Lavonų Žudikas sukikeno. Gražioji Merė sutrikusi šyptelėjo. 
Denzas Dahanas švilptelėjo. 

O Princas Driskius tik atrėmė nugarą į krėslo atlošą ir tarė: 

— Už drakonus dukart didesnio atlygio per mažai, berneli. Net Var- 
lius turėtų tai suprasti. Tramdyti drakonus - brangus malonumas. O tas, 
kas moka pažadais, turėtų bent jau susiprotėti žadėti daugiau. 

- Jei nori, kad mokėčiau tris kartus... 

- Aš, - pertraukė jį Princas Driskius, - noriu gauti Pentosą. 


PRISIKĖLES GRIEAS 


p irmiausia jis pasiuntė lankininkus. 

Juodasis Balakvas vadovavo tūkstančiui šaulių. Kai buvo jaunas, 
Jonas Koningtonas, kaip ir dauguma riterių, šaulius niekino, tačiau pa- 
gyvenęs tremtyje įgavo išminties. Tam tikra prasme strėlė buvo toks pat 
mirtinas ginklas kaip ir kalavijas, todėl, prieš jiems leidžiantis į ilgą ke- 
lionę jūra, jis primygtinai pareikalavo, kad Benamis Haris Striklandas 
suskirstytų Balakvo vadovaujamą kariuomenę į dešimt dalinių po šimtą 
vyrų ir kiekvieną iš jų plukdytų atskiru laivu. 

Šeši iš tų laivų per visą kelionę išsilaikė drauge ir atplukdytus karius 
išlaipino prie Rūstybės kyšulio krantų; kiti keturi atsiliko, ir nors volan- 
tiečiai juos tikino, girdi, anksčiau ar vėliau tie laivai atplauks, bet Grifas 
manė, kad jie greičiausiai nuskendo arba nuklydo nuo kurso ir nuplaukė 
kur nors kitur, tad jiems liko kariuomenė, kurią sudarė šeši šimtai lanki- 
ninkų. Bet šį kartą pakako ir dviejų šimtų vyrų. 

- Priešai mėgins paleisti varnus, - tarė Juodajam Balakvui Jonas Ko- 
ningtonas. - Nenuleiskite akių nuo meisterio bokšto. Jis - štai čia. - Ir 
riteris bakstelėjo į žemėlapį, kurį buvo nupiešęs ant drėgnos stovykla- 
vietės žemės. - Nušaukite kiekvieną paukštį, mėginantį išskristi iš pilies. 

— Bus padaryta, - atsakė karys iš Vasaros Salų. 

Trečdalis Balakvo vyrų buvo ginkluoti arbaletais, kitas trečdalis - ry- 
tietiškais, dvigubo lenkimo, iš rago ir sausgyslių sumeistrautais lankais. 
Iš kukmedžio išdrožti didlankiai, kuriais naudojosi dauguma iš Veste- 
roso kilusių šaulių, buvo už juos geresni, o patys geriausi buvo dideli, 
iš auksašerdžio medžio pagaminti lankai, kuriuos be galo brangino ir 
Balakvas, ir penkiasdešimt iš Vasaros Salų atkeliavusių vyrų. Toliau už 
auksašerdžio medžio lanką šaudė tik drakonų kaulo lankas. Kad ir ko- 
kiais lankais ginkluoti, visi Balakvo vyrai buvo taiklūs, patyrę šauliai, 
savo vertę įrodę daugybėje mūšių, grobiamųjų žygių bei susišaudymų. 
Grifo Kalne jie dar kartą įrodė esantys ne iš kelmo spirti. 

Pilis stūksojo Rūstybės kyšulio pakrantėje, iškilusi ant aukštos ir sta- 
čios, tamsiai raudono akmens uolos, iš trijų pusių skalaujamos neramių 
Laivadūžių įlankos vandenų. Vienintelis į ją vedantis kelias buvo sau- 
gomas gynybinio bokšto, už kurio driekėsi ilgas ir plikas kalvagūbris, 
Koningtonų vadinamas grifo rykle. Veržtis ta rykle būtų buvusi tikra sa- 
vižudybė, mat kalvagūbriu traukiantys užpuolikai neturėjo jokios prie- 
dangos nuo iečių, akmenų ir strėlių, kurias laidydavo dviejuose apva- 
liuose bokštuose, dunksančiuose abipus pagrindinių pilies vartų, įsitaisę 

gynėjai. Be to, puolančiai kariuomenei pasiekus tuos vartus, ant gynybi- 
nės sienos budintys vyrai galėjo apipilti karius verdančiu aliejumi. Gri- 
fas tikėjosi prarasiąs šimtą, o gal ir daugiau vyrų. 

O iš tiesų prarado keturis. 

Neretinamam miškui buvo leista užimti lauką ir priartėti prie pat ap- 
sauginio bokšto, tad Franklinas Flauersas, pasinaudojęs krūmynais kaip 
priedanga, atvedė savo vyrus visai arti ir sustojo tik likus dvidešimčiai 
jardų iki vartų, o tada jie išlindo iš už medžių, nešini stovykloje pasiga- 
mintu taranu. Medžiui dunkstelėjus į medį, ant apsauginės sienos pa- 
sirodė du vyrai; jiems dar nespėjus pasitrinti užmiegotų akių, Juodojo 
Balakvo lankininkai abu juos nušovė. Paaiškėjo, kad vartai užrakinti, bet 
neužsklęsti. Antro smūgio jie neišlaikė ir, kol iš pilies atsklido pavojų 
skelbiantis karo rago gausmas, sero Franklino vyrai jau buvo spėję įveik- 
ti bene pusę grifo ryklės. 

Pirmas varnas pakilo jiems užmetus kablius ant išorinės gynybinės 
sienos viršaus, antras - keliomis akimirkomis vėliau. Bet nė vienas iš 
paukščių nenuskrido toliau kaip šimtą jardų - abu pervėrė strėlės. Ant 
pirmųjų vartus pasiekusių vyrų galvų pilies sargybinis numetė aliejaus 
pilną kubilą, bet kadangi neturėjo laiko jo užvirinti, daugiau žalos prida- 
rė kubilas, o ne jo turinys. Netrukus palei gynybinę sieną, iš karto kelio- 
se vietose sužvango kalavijų plienas. Auksinės brolijos vyrai, perlipę per 
gynybinių sienų viršuje stirksančius dantis, pasileido sargybinių takais 
garsiai šaukdami: „Grifas! Grifas! Tai buvo senovinis Koningtonų gimi- 
nės karo šūkis, dar labiau sugluminęs pilies gynėjus. 

Po kelių minučių viskas buvo baigta. Grifas ryklę įveikė raitas ant 
šyvo ristūno, o šalia jojo Benamis Haris Striklandas. Jiems priartėjus 
prie pilies, iš meisterio bokšto pakilo trečias varnas, bet jį nušovė pats 
Juodasis Balakvas. 

— Kad daugiau žinių nebūtų siunčiama, - pasakė jis kieme stovin- 
čiam serui Franklinui Flauersui. 

Netrukus iš meisterio bokšto „išskrido“ pats meisteris. Jis taip ener- 
gingai mosavo rankomis, kad nesunkiai galėjai palaikyti jį varnu. 

Tuo pasipriešinimas ir baigėsi. Gyvi likę sargybiniai metė ginklus. 
Štai taip sklandžiai ir greitai Grifo Kalnas vėl buvo susigrąžintas, o Jonas 
Koningtonas vėl buvo lordas. 

— Sere Franklinai, - liepė jis, - pereik per pilies bokštus bei virtu- 
vę ir išvaryk į kiemą visus žmones, kuriuos ten rasi. Malai, tu patikrink 
meisterio bokštą ir ginklinę. Sere Brendeli, iššukuok arklides, septą ir 
kareivines. Visus atveskite į kiemą ir nežudykite nė vieno, kuris pats ne- 
siprašys mirties. Mums reikia palenkti audrų kraštų žmones į savo pusę, 
tad skerdynių geriau nepradėsime. Nepamirškite žvilgtelėti po Motinos 
altoriumi, mat po juo yra užmaskuoti laiptai, vedantys žemyn į slėptuvę. 

Nusileiskite ir dar vienais laiptais, į šiaurės vakarinio bokšto rūsį, iš ku- 
rio galima išeiti prie jūros. Niekam neleiskite pasprukti. 

- Jie nepaspruks, milorde, - pažadėjo Franklinas Flauersas. 

Koningtonas nulydėjo žvilgsniu vyrus, skubančius vykdyti užduočių, 
o tada pamojo prieiti Pusiau Meisteriui. 

— Haldonai, pasirūpink paukštide. Šiandien vakare man reikės išsiųs- 
ti kelias Žinias. 

— Tikėkimės, kad pilies gynėjai paliko mums bent kelis varnus. 

Taip greitai pasiekta pergalė padarė įspūdį net Benamiui Hariui. 

— Niekada nebūčiau pamanęs, kad bus taip lengva, - tarė kapitonas- 
generolas, jiems įžengus į didžiąją menę apžiūrėti meniškai išdrožinėto 
ir paauksuoto Grifo sosto, kuriame sėdėjo ir valdė penkiasdešimt Ko- 
ningtonų kartų. 

- Toliau taip lengva nebus. Kol kas mums pavyko užklupti juos ne- 
pasiruošusius. Bet ilgai šio pranašumo neišsaugosime, net jei Juodajam 
Balakvui pavyktų iššaudyti visus karalystės varnus. 

Striklandas nužvelgė išblukusius gobelenus ant sienų, langus skliau- 
tuotu viršumi su daugybe raudonų ir baltų rombo formos stiklų, taip pat 
iečių, kalavijų ir karo kūjų stovus. 

- Tegul jie ateina. Kol mums netrūks maisto, o mūsų žirgams - paša- 
ro, įsitvirtinę šioje pilyje galėsime atsilaikyti prieš dvidešimt kartų gau- 
sesnę kariuomenę. Be to... Sakai, čia yra slaptas kelias, iš pilies vedantis 
prie jūros? 

— Tai požeminis kelias. Po uola yra slaptas urvas, kurio anga matyti 
tik per atoslūgį. - Tačiau Koningtonas neketino „leisti jiems ateiti. Grifo 
Kalnas buvo gerai įtvirtinta, bet maža pilis ir, kol jie čia sėdėjo, taip pat 
atrodė menki. Bet šalia buvo gerokai didesnė ir taip pat sunkiai įveikia- 
ma pilis. Užėmę ją, sudrebintume karalystės parmatus..- Prašyčiau man 
atleisti, kapitone-generole. Šios septos požemyje palaidotas mano lordas 
tėvas ir jau daugybę metų nesimeldžiau už jo sielą. 

— Suprantu, milorde... 

Bet, jiedviem išsiskyrus, į septą Jonas Koningtonas taip ir nenuėjo. 
Jis ir pats nepajuto, kaip laiptais užkopė ant rytinio, aukščiausio Grifo 
Kalno pilies bokšto. Kopdamas laiptais prisiminė visus kitus kartus, kai 
jam teko lipti į šį bokštą: daugybę kartų jis tai buvo daręs su savo lordu 
tėvu, kuriam patikdavo stovėti ten, žvelgti į miškus, stačias uolas, jūrą ir 
žinoti, kad visa, ką akis užmato, priklauso Koningtonų giminei, ir vie- 
ną (tik vieną!) kartą jis ant bokšto stogo buvo užlipęs su Reigaru Targa- 
rienu. Grįždamas iš Dorno, princas Reigaras su palyda šioje pilyje buvo 
apsistojęs net dviem savaitėms. Tada jis buvo labai jaunas, o aš - dar 
jaunesnis. Mes abu buvome berniukai. Per jo garbei iškeltą puotą prin- 
cas paėmė į rankas savo sidabrastygę arfą ir jiems pagrojo. Tai buvo dai- 

na apie pražūtingą meilę, prisiminė Jonas Koningtonas, ir kai jis padėjo 
arfą, visos moterys menėje verkė. Tik, žinoma, ne vyrai. Ir tikrai ne jo 
tėvas, mylėjęs vien žemę. Lordas Armondas Koningtonas, susipykęs su 
lordu Morigenu, visą vakarą mėgino princą įtikinti, kad jaunuolis šiame 
ginče palaikytų jo pusę. 

Ant bokšto stogo vedančių durų vyriai taip surūdijo, jog buvo visiš- 
kai aišku, kad jau daug metų niekas jų nevarstė. Jam teko įremti petį ir 
stipriai stumtelėti - tik tada durys atsidarė. Bet kai Jonas Koningtonas 
atsidūrė prie aukštų dantytų bokšto sienų, jam prieš akis atsivėręs vaiz- 
das buvo toks pat svaiginantis, kokį prisiminė iš praeities: jis išvydo sta- 
čią ir aukštą uolą vėjų nugairintais akmenimis ir rantytomis smailėmis, 
apačioje, pilies papėdėje, tarsi nerimstantį žvėrį ošiančią ir šėlstančią 
jūrą, daugybę lygų besidriekiančią debesuotą padangę ir rudens spal- 
vomis pasipuošusį mišką. „Tavo tėvo valdos nuostabios“, - kadaise pa- 
sakė Reigaras, stovėdamas toje pat vietoje, kurioje dabar stovėjo Jonas. 
Ir tuomet, dar būdamas berniukas, jis atsakė: „Vieną gražią dieną visa 
tai priklausys man.“ Tarsi tai galėjo padaryti įspūdį princui, turėjusiam 
paveldėti karalystę, kurios valdos driekėsi nuo Arboro iki pat Sienos. 

Galų gale Grifo Kalnas jam ir atiteko, nors tik keleriems metams. Iš 
šios pilies Jonas Koningtonas valdė didžiulius žemės plotus, daugybę 
lygų besitęsiančius į vakarus, šiaurę ir pietus, kaip anksčiau jo tėvas, o 
dar anksčiau - senelis. Tik nei jo tėvas, nei senelis niekada savo žemių 
neprarado. O jis prarado. Aš per aukštai iškilau, per karštai mylėjau, per 
daug drąsiai siekiau savo tikslų. Mėginau pačiupti žvaigždę, persistengiau 
ir parpuoliau. 

Po Varpų mūšio, kai Eiris Targarienas, ištiktas beprotiško nedėkin- 
gumo ir įtarumo priepuolio, viską iš jo atėmė ir ištrėmė, žemes ir lordo 
titulą Koningtonų giminė išsaugojo, - mat viskas atiteko jo pusbroliui, 
serui Ronaldui, - vyrui, kurį Jonas, prieš išvykdamas į Karaliaus Uos- 
tą rūpintis princu Reigaru, paskyrė savo pilies valdytoju. Po karo gri- 
fus baigė naikinti Robertas Barateonas. Pusbroliui Ronaldui buvo leista 
pasilikti pilį ir galvą ant pečių, bet lordo titulą jis prarado ir liko viso 
labo Grifo Kalno riteris, o devyni dešimtadaliai jo valdų buvo atimti 
ir perleisti kaimynystėje gyvenusiems lordams, palaikiusiems Roberto 
pretenzijas į sostą. 

Bet Ronaldas Koningtonas jau daug metų kaip miręs. Sklido kalbos, 
kad dabartinis Grifo Kalno riteris, jo sūnus Ronetas, išvyko kariauti į 
upių kraštus. Tai buvo tik į gera. Jonas Koningtonas iš patirties Žinojo, 
kad vyrai dažniausiai kovoja už tai, kas, jų nuomone, jiems priklauso, 
net jei tai kadaise buvo atimta. Jam nepatiko mintis savo sugrįžimo pro- 
ga nužudyti vieną iš giminaičių. Tiesa, Raudonojo Roneto tėvas nedve- 
jodamas pasinaudojo savo pranašumu, įgytu žlugus jo lordui pusbroliui. 

Bet jo sūnus tuo metu buvo dar vaikas. Jonas Koningtonas nejautė velio- 
niui serui Ronaldui tokios neapykantos, kokią gal būtų galėjęs jausti. Jis 
pats dėl visko buvo kaltas. 

Akmeninėje Septoje jis viską prarado per savo išdidumą. 

Sužeistas ir. visų apleistas, Robertas Barateonas slapstėsi kažkur 
mieste. Jonas Koningtonas tai žinojo, be to, puikiai suprato, kad pamo- 
vus Roberto galvą ant mieto sukilimas būtų baigtas jau tą pačią dieną. 
Bet jis buvo jaunas ir pasipūtęs. Argi galėjo būti kitaip? Karalius Eiris 
paskyrė jį savo ranka, davė jam kariuomenę ir Jonas Koningtonas ketino 
įrodyti, kad yra vertas ir šio pasitikėjimo, ir Reigaro meilės. Jis troško 
pats nužudyti maištaujantį lordą ir užsitikrinti deramą vietą visų Septy- 
nių Karalysčių istorijos knygų puslapiuose. 

Taigi jis įsiveržė į Akmeninę Septą, uždarė visus miesto vartus ir pra- 
dėjo ieškoti. Riteriai ėjo iš namo į namą, laužė kiekvienas duris, dirsčiojo 
į kiekvieną rūsį. Jis net pasiuntė vyrus praropoti nuotekų vamzdžiais, ir 
vis dėlto Robertui kažkaip pavyko praslysti. Miestelėnai jį slėpė. Nuolat 
vienu žingsniu lenkdami karaliaus vyrus, jie pervesdavo Robertą iš vie- 
nos slėptuvės į kitą. Visas miestas buvo tapęs išdavikų lizdu. Galų gale jie 
paslėpė jį viešnamyje. Argi karaliui derėjo slėptis už moterų sijonų? Bet 
paieška užsitęsė ir per tą laiką miestą pasiekė maištininkų kariuomenė, 
vadovaujama Edardo Starko ir Hosterio Tulio. Sugaudė varpai, prasidėjo 
mūšis, Robertas išlindo iš savo viešnamio su kalaviju rankoje ir nedaug 
trūko, kad būtų nužudęs Joną ant laiptų senosios septos, kurios vardu 
buvo pavadintas šis miestas. 

Paskui daugybę metų Jonas Koningtonas kartojo sau, kad jis nekal- 
tas ir kad padarė viską, ką, juo dėtas, būtų padaręs bet kuris kitas vyras. 
Jo kareiviai apieškojo kiekvieną landynę, kiekvieną lūšnelę, jis pažadėjo 
miestiečiams atleisti ir dosniai atsilyginti, paėmė įkaitų, sugrūdęs į var- 
nų narvus pakabino juos ant gynybinės sienos ir prisiekė, kad jie tol ne- 
gaus nei maisto, nei vandens, kol miestiečiai neišduos jam Roberto. Bet 
nieko nepešė. 

- Nieko daugiau nebūtų galėjęs padaryti net Taivinas Lanisteris, — 
vieną vakarą pirmaisiais tremties metais, įsitikinęs savo teisumu, pasakė 
jis Juodajai Širdžiai. 

— Ne, šį kartą tu klysti, - atsakė Mailsas „Toinas. - Lordas Taivinas 
nebūtų terliojęsis ir ko nors ieškojęs. Jis būtų sudeginęs miestą, o kar- 
tu - ir visa, kas jame buvo gyva. Vyrus ir berniukus, žindomus kūdikius, 
kilniuosius riterius ir šventuosius septonus, kiaules ir kekšes, žiurkes ir 
maištininkus - visus juos būtų paleidęs plėnimis. O kai liepsnos būtų 
užgesusios ir likę tik pelenai bei žarijos, jis būtų pasiuntęs savo vyrus 
paieškoti Roberto Barateono kaulų. Paskui, kai į miestą su savo kariuo- 


ŠOKIS SU DRAKONAIS 299 


mene būtų atžygiavę Starkas ir Tulis, jis būtų jiems abiem pasiūlęs atleis- 
ti kaltę, jiedu tą pasiūlymą būtų priėmę ir, pabrukę uodegas, grįžę namo. 

Jis buvo teisus, pagalvojo Jonas Koningtonas, remdamasis į dantytą 
savo protėvių pilies gynybinę sieną. Troškau dvikovos su Robertu, norė- 
jau jį nužudyti ir pelnyti šlovę, o ne išgarsėti kaip skerdikas. Robertas nuo 
manęs paspruko ir Trišakyje nužudė Reigarą. 

— Apvyliau tėvą, - tarė jis, - bet sūnaus neapvilsiu. 

Nusileidęs laiptais Koningtonas pamatė, kad jo vyrai į kiemą atvedė 
pilies įgulą ir gyvus likusius tarnus. Nors seras Ronetas drauge su Džei- 
miu Lanisteriu iš tiesų buvo išjojęs kažkur į šiaurę, Grifo Kalnas nebuvo 
likęs be grifų. Tarp belaisvių buvo jaunesnysis Roneto brolis Reimundas, 
jo sesuo Eilina ir nekilmingas jo sūnus, smarkus rudaplaukis vaikinu- 
kas, kurį visi vadino Ronaldu Stormu. Grįžus Raudonajam Ronetui (jei 
tik jis grįš) ir pamėginus atsiimti kadaise jo tėvo užgrobtą pilį, visi šie 
įkaitai galėjo labai praversti. Koningtonas liepė uždaryti juos vakarinia- 
me bokšte ir pastatyti sargybą. Tai išgirdusi, mergina pravirko, o pavai- 
nikis pamėgino įkasti šalia stovinčiam ietininkui. 

- Liaukitės! Abu! - griežtai sudraudė juos Jonas Koningtonas. - Jei 
Raudonasis Ronetas nepasirodys esąs kvailys, judviem nė plaukas nuo 
galvos nenukris. 

Tik keli iš belaisvių tarnavo pilyje nuo tų laikų, kai Jonas Koningto- 
nas dar buvo lordas: pražilęs ir viena akimi aklas seržantas, dvi skalbė- 
jos, arklininkas, kuris per Roberto sukilimą buvo visai jaunas, arklidėse 
padedantis vaikinukas, per tuos metus neapsakomai ištukęs virėjas ir 
pilies ginklininkas. Pirmą kartą per daugybę metų keliaudamas Grifas 
užsiželdino barzdą ir labai nustebo, kad dauguma jos šerių buvo vario 
spalvos, nors tarp šių liepsnų vienur kitur buvo matyti ir sidabrinių 
sruogų. Vilkėdamas ilgą, raudoną baltą tuniką, ant kurios buvo išsiuvi- 
nėtas Koningtonų giminės ženklas, - du susikibę ir kovojantys grifai, - 
jis atrodė vyresnis ir rūstesnis už tą jaunąjį lordą, kuris kadaise buvo 
princo Reigaro draugas ir bendražygis, bet... Grifo Kalne tarnaujantys 
vyrai ir moterys vis tiek žvelgė į jį kaip į visiškai svetimą. 

— Kai kurie iš jūsų mane prisimins, - tarė jiems Jonas Koningtonas, - 
o kitiems teks su manimi susipažinti. Esu teisėtas, iš tremties grįžęs jūsų 
lordas. Mano priešai jums sakė, kad aš miręs. Kaip matote, tokios kal- 
bos iš piršto laužtos. Jei man tarnausite taip pat ištikimai, kaip tarnavote 
mano pusbroliui, nė vienam iš jūsų nenutiks nieko bloga. 

Paskui jis kvietėsi žmones prieiti po vieną, kiekvieno paklausė, kuo 
jis vardu, liepė klauptis ir prisiekti jam ištikimybę. Visa tai ilgai neuž- 
truko. Pilies įgulos kariai, - užėmus pilį gyvi buvo likę tik keturi: senasis 
seržantas ir trys jaunuoliai, - sudėjo kalavijus lordui Koningtonui po ko- 
jomis. Niekas nesipriešino. Niekas nebuvo nužudytas. | 

Tą naktį didžiojoje menėje nugalėtojai puotavo: vaišinosi kepta mėsa 
bei ką tik sugauta žuvimi ir gėrė puikų raudonąjį vyną, atneštą iš pilies 
rūsio. Jonas Koningtonas puotai vadovavo įsitaisęs Grifo soste ir prie 
aukštojo stalo, ant pakylos, sėdėjo drauge su Benamiu Hariu Striklandu, 
Juoduoju Balakvu, Franklinu Flauersu ir trimis į nelaisvę paimtais jau- 
naisiais grifais. Tų vaikų gyslomis tekėjo jo kraujas, tad Jonas Koning- 
tonas jautė pareigą artimiau juos pažinti, bet, kai pavainikis pagrasino, 
girdi, jo tėvas jį nužudysiąs, Jonas nusprendė, kad pažinties bus gana, 
liepė kareiviams grąžinti belaisvius į bokštą, o tada, atsiprašęs svečių, iš- 
ėjo iš menės. 

Haldonas Pusiau Meisteris puotoje nedalyvavo. Lordas Jonas rado jį 
meisterio bokšte, palinkusį prie šūsnies pergamentų ir ant stalo išsidė- 
liojusį žemėlapius. 

- Mėgini išsiaiškinti, kur galėtų būti likusi kariuomenė? - paklausė 
jo Koningtonas. 

— O, kad galėčiau, milorde!.. 

Iš Volonterio su visais savo ginklais, drambliais ir žirgais išplaukė 
dešimt tūkstančių vyrų. Ir kol kas nė pusė iš jų nepasirodė Vesterose: 
nei sutartoje išsilaipinimo vietoje, nei netoli jos Lietaus miško pakraščiu 
besidriekiančiame apleistame pakrantės ruože... žemėse, kurias Jonas 
Koningtonas puikiai pažinojo, nes kadaise jas valdė. 

Vos prieš kelerius metus jis net nebūtų mėginęs išsilaipinti Rūstybės 
kyšulyje; mat audrų lordai buvo uolūs Barateonų giminės ir karaliaus 
Roberto šalininkai. Tačiau Robertui ir jo broliui žuvus viskas pasikeitė. 
Net jei nebūtų nusitrenkęs į kitą pasaulio kraštą, Stanis buvo pernelyg 
šiurkštus ir šaltas žmogus, kad stiprintų valdinių ištikimybę, o mylėti 
Lanisterius audrų kraštų žmonės neturėjo už ką. Be to, Jonas Koning- 
tonas čia tikėjosi rasiąs ir senų draugų. Kai kurie senesni lordai mane 
dar pažins, o jų sūnūs tikriausiai bus apie mane girdėję. Ir visi jie tikrai 
prisimins Reigarą ir jo mažąjį sūnų, kuriam į šaltą akmeninę sieną buvo 
suknežinta galva. 

Laimė, laivas, kuriuo jis plaukė, jų užsibrėžtą tikslą pasiekė vienas 
pirmųjų. O tuomet beliko įkurti stovyklą, sutelkti atplaukusius savo vy- 
rus ir veikti nedelsiant, kol čionykščiai smulkesni lordai dar nesuvokė 
gresiančio pavojaus. Taigi Auksinė brolija gavo progą įrodyti savo nar- 
są. Sumaišties, kuri neišvengiamai kyla paskubomis iš rūmų riterių ir 
vietinių rekrūtų suburtoje kariuomenėje ir apsunkina jos žygį, nebuvo. 
Mat visi vyrai buvo Aštriojo Plieno įpėdiniai ir drausmė buvo įaugusi 
jiems į kraują. 

- Rytoj tokiu metu jau turėtume būti užėmę tris pilis, - pasakė jis. 
Grifo Kalną puolę vyrai sudarė vos ketvirtą dalį visos turimos kariuo- 
menės; tuo pat metu seras Tristanas Riversas buvo išsiųstas užimti Mori- 

genų giminės rezidencijos - Varnų Lizdo, Lasvelis Pykas - Lietaus pilies, 
Vildų giminės tvirtovės, ir abu iš jų gavo po lygiai karių. Kiti vyrai, vado- 
vaujami volantiečių brolijos iždininko Goriso Edorieno, liko stovykloje 
saugoti laipintis numatytos pakrantės ir princo. Reikėjo tikėtis, kad jų 
gretos nuolat auga. Mat kasdien atplaukdavo vis naujų laivų. - Mums vis 
dar trūksta žirgų. ' 

- Ir dramblių, - priminė Jonui Haldonas Pusiau Meisteris. Kol kas pa- 
krantės nepasiekė nė vienas iš didžiųjų kogų, plukdžiusių dramblius. Pa- 
skutinį kartą, prieš prasidedant audrai, išblaškiusiai pusę flotilės, jie tuos 
laivus matė prie Lyso. - Žirgų galima rasti ir Vesterose. O drambliai... 

— „ne tokie jau ir svarbūs. - Žinoma, šie didžiuliai gyvūnai būtų 
buvę labai naudingi lemiamame mūšyje, bet prieš žengdami į kovos lau- 
ką ir stodami akis į akį su priešu, jie būtų turėję atgauti jėgas. - Ar tuose 
pergamentuose perskaitei ką nors naudinga? 

— O taip, sužinojau daug ką svarbaus, milorde. - Haldonas pažvelgė 
į Koningtoną ir mąsliai šyptelėjo. - Lanisteriai lengvai randa priešų, bet 
jiems, rodos, sunku išlaikyti draugus. Sprendžiant iš to, ką čia perskai- 
čiau, jų sąjunga su Taireliais ima byrėti. Karalienė Sersėja ir karalienė 
Mardžerė pešasi dėl jaunojo karaliaus kaip dvi kalės dėl vištos kaulo ir 
abi yra kaltinamos karalystės išdavimu bei paleistuvavimu. Meisas Tai- 
relis nutraukė Vėtrų Gūžtos apsiaustį ir grįžo į Karaliaus Uostą gelbėti 
dukters, palikęs prie pilies tik menkas kariuomenės pajėgas, kad neleistų 
Stanio kariams pasprukti. 

Koningtonas atsisėdo. 

— Papasakok apie tai plačiau. | 

— Šiaurėje Lanisteriai deda daug vilčių į Boltonus, o upių kraštuose - į 
Frėjus, bet abi šios giminės nuo seno garsėja žiaurumu ir polinkiu į išda- 
vystes. Lordas Stanis Barateonas ir toliau atvirai maištauja, o salose įsi- 
kūrę geležiniai išsirinko savo karalių. Niekur neradau minint Slėnio, tad 
darau išvadą, kad Arinai kare tikriausiai nedalyvauja ir laikosi nuošaliai. 

— O Dornasė 

Slėnis nuo Grifo Kalno buvo labai toli, o Dornas - čia pat. 

- Jaunesnysis princo Dorano sūnus susižadėjo su Mirsela Barateon, 
tad dorniečiai tikriausiai susidėjo su Lanisteriais, bet vieną kariuomenę 
jie turi Kaulų kelyje, o kitą - Princo perėjoje, tik ir laukiančias... 

— Laukiančias... - Jis susiraukė. - Ko? - Be Daneiris ir jos drakonų, 
jiems visas viltis teko sieti su Dornu. - Išsiųsk laišką į Saulės Ietį. Dora- 
nas Martelis turi žinoti, kad jo sesers sūnus gyvas ir grįžo namo pareikšti 
teisių į savo tėvo sostą. 

— Kaip pasakysi, milorde. - Pusiau Meisteris žvilgtelėjo į kitą perga- 
mentą. - Atplaukėme pačiu laiku. Aplink mus - vien galimi draugai ir 
sąjungininkai. 

— Bet drakonų neturime, - tarė Jonas Koningtonas, - tad, norint pri- 
sivilioti tuos sąjungininkus, reikia jiems ką nors gero pasiūlyti. 

- Auksas ir žemė nuo seno yra geriausia paskata. 

- O, kad turėtume aukso arba žemės! Kai kuriems galbūt pakaks tik 
pažadėti žemės ir aukso, bet Striklandas ir jo vyrai tikėsis gauti geriau- 
sius žemės plotus ir tas pilis, kurios buvo atimtos iš jų protėvių, kai šie 
pabėgo iš karalystės. Ne. 

- Milordas gali pasiūlyti ir dar kai ką, - priminė Haldonas Pusiau 
Meisteris. - Jaunikį. Princą Eigoną. Galime pasiūlyti santuoka sutvirtin- 
tą sąjungą ir taip patraukti į savo pusę kurią nors įtakingą giminę. 

Nuotaka mūsų puikiajam princui... - Jonas Koningtonas puikiai pri- 
siminė princo Reigaro vestuves. Elija niekada nebuvo jo verta. Ji nuo 
pirmos dienos buvo trapi, silpnos sveikatos, o nuo gimdymų dar labiau 
nusilpo. Gimus princesei Reinei, jos motina pusmečiui liko prikaustyta 
prie lovos, o gimdydama princą Eigoną vos nenumirė. Paskui meisteriai 
princui Reigarui pasakė, kad daugiau jo žmona gimdyti negalės. 

— Vieną dieną Daneiris Targarien dar gali grįžti namo, - tarė Koning- 
tonas Pusiau Meisteriui. - Eigonas turi likti laisvas ir būti pasiruošęs ją 
vesti. 

- Milordas šiuos reikalus išmano geriausiai, - pritarė Haldonas. - Jei 
jau taip, turėtume pagalvoti, kokiomis menkesnėmis dovanomis galėtu- 
me vilioti būsimus draugus. 

— Ką siūlai? 

— Tave. Juk tu nevedęs. Esi didis lordas, vis dar stiprus ir energingas 
vyras, be to, neturi įpėdinių, išskyrus pusbrolius, iš kurių ką tik atėmė- 
me žemes ir pilis, senos giminės palikuonis, turintis puikią tvirtą pilį ir 
daug derlingos žemės, kurią, mums laimėjus pergalę, dėkingas karalius, 
be abejo, tau grąžins, o galbūt pridės ir naujų valdų. Garsėji kaip narsus 
karys ir, kaip karaliaus Eigono ranka, galėsi kalbėti jo vardu ir, galima 
sakyti, už jį valdyti karalystę. Manau, kad ne vienas prasimušti siekian- 
tis lordas mielai ištekintų savo dukterį už tokio žmogaus. Galbūt net 
Dorno princas. 

Jonas Koningtonas nieko neatsakė, tik atidžiai ir santūriai nužvelgė 
pašnekovą. Kartais Pusiau Meisteris erzindavo jį beveik taip pat, kaip 
erzindavo tas neūžauga. 

- Nemanau. - Mano ranką palengva glemžiasi mirtis. Bet to neturi 
žinoti niekas, jokia žmona. Jis vėl atsistojo. - Parašyk laišką princui Do- 
ranui. 

— Kaip milordas įsakys... 

Tą naktį Jonas Koningtonas nakvojo lordo miegamajame, kadaise jo 
tėvui priklausiusioje lovoje su apdulkėjusiu raudonu baltu aksominiu 

baldakimu. Švintant jį pažadino lietaus lašai ir tarnas, nedrąsiai pabel- 
dęs į duris ir paklausęs, ko milordas pageidaus pusryčiams. 

- Virtų kiaušinių, skrudintos duonos ir pupų. Ir ąsočio vyno. Pras- 
čiausio, kokio tik turite vyno rūsyje. 

- Hm... Prasčiausio, milorde? 

- Girdėjai, ką sakiau. 

Tarnui atnešus valgio ir vyno, jis užstūmė durų skląstį, išpylė vyną 
į dubenį ir panardino į jį plaštaką. Kad apsisaugotų nuo pilkligės, ledi 
Lemorė rekomendavo neūžaugai acte mirkytus šuteklius ir acto vonias, 
bet jei Jonas Koningtonas būtų kas rytą prašęs atnešti ąsotį acto, būtų 
išsidavęs sergąs. Turėjo pakakti ir vyno vonių, tik jis nematė prasmės 
švaistyti gero vyno. Dabar buvo pajuodę visų keturių pirštų nagai, tik 
nykštys dar likęs sveikas. Labiausiai nukentėjęs buvo didysis pirštas: 
pilkligė.buvo apėmusi jį iki antro sąnario. Reikėjo juos nusikirsti, pagal- 
vojo jis, bet kaip būčiau paaiškinęs, kur praradau du pirštus? Jis nedrįso 
prisipažinti, kad serga pilklige. Keista, bet vyrai, kurie būtų mielai stoję 
į mūšį ir už savo ginklo brolį rizikavę gyvybe, sužinoję, kad šis pasigavo 
pilkligę, akimirksniu būtų palikę jį likimo valiai. Man reikėjo leisti tam 
prakeiktam neūžaugai nuskęsti. 

Šiek tiek vėliau, vėl apsirengęs ir apsimovęs pirštines, Koningtonas 
apėjo pilį ir liepė tarnams pranešti Benamiui Hariui Striklandui ir jo ka- 
pitonams, kad laukia jų karo tarybos posėdyje. Saulėtoje menėje susirin- 
ko devyni vyrai: Koningtonas ir Striklandas, Haldonas Pusiau Meiste- 
ris, Juodasis Balakvas, seras Franklinas Flauersas, Malas Džeinas, seras 
Brendelis Birnas, Dikas Koulas ir Laimondas Pysas. Pusiau Meisteris 
atnešė gerų naujienų. 

- Stovyklą pasiekė Marko Mandreiko siųsta žinia. Volantiečiai jį su 
beveik penkiais šimtais vyrų išlaipino, kaip vėliau paaiškėjo, Estermonto 
pakrantėje. Jis užėmė Grinstouną. 

Estermontas buvo sala prie Rūstybės kyšulio, į kurią jie neketino 
plaukti. 

- Tie nelemti volantiečiai taip skuba atsikratyti mūsiškiais, kad palie- 
ka juos išlaipinę pirmoje pasitaikiusioje pakrantėje, - pasakė Franklinas 
Flauersas. - Lažinuosi, kad mūsų vaikinai išsibarstę po kone pusę pra- 
keiktų Brastos Akmenų salelių. 

— O sujais - ir mano drambliai, - niūriai pridūrė Haris Striklandas. 
Benamis Haris savo dramblių labai ilgėjosi. 

— Mandreikas savo kariuomenėje šaulių neturi, - tarė Laimondas 
Pysas. - Gal žinote, ar prieš užimant Grinstouną iš pilies buvo paleista 
varnų“ 

— Manau, kad buvo, - atsakė Jonas Koningtonas, - tik kokią žinią jie 
galėjo nešti? Greičiausiai nelabai suprantamus pranešimus apie tai, kad 

pilį užpuolė jūrų plėšikai. - Dar prieš išplaukiant iš Volonterio, jis nelei- 
do savo kapitonams per šiuos pirmuosius puolimus rodyti vėliavų - nei 
princo Eigono trigalvio drakono, nei jo paties grifų, nei auksinių samdo- 
mų kalavijuočių brolijos vėliavų, ant kurių buvo išsiuvinėtos kaukolės. - 
Tegul Lanisteriai dėl visko kaltina Stanį Barateoną, Brastos Akmenų pi- 
ratus, iš miškų atsibasčiusius bastūnus ar dar ką nors. Jei Karaliaus Uostą 
pasieks gluminantys ir prieštaringi pranešimai, juo geriau. Kuo vangiau 
Geležinis sostas reaguos, tuo ilgiau užtruks, kol sutelks kariuomenę ir 
sąjungininkus. Estermonte turi būti laivų, juk tai - sala. Haldonai, siųsk 
Mandreikui žinią, kad paliktų piliai saugoti reikalingą įgulą, o su kitais 
kariais ir sučiuptais kilmingais belaisviais plauktų į Rūstybės kyšulį. 

- Klausau, milorde. Tiesą sakant, Estermontų giminę su abiem kara- 
liais sieja kraujo ryšiai. Jie vertingi įkaitai. 

— Gausime už juos gerą išpirką, - patenkintas tarė Benamis Haris. 

- Beto, pats laikas mums pasikviesti princą Eigoną, - pareiškė lordas 
Jonas. - Čia, už Grifo Kalno sienų, jis bus saugesnis nei karo stovykloje. 

- Išsiųsiu raitelį, - pažadėjo Franklinas Flauersas, - bet jau dabar ga- 
liu pasakyti, kad mintis, jog turi saugotis, vaikino nesužavės. Jis trokšta 
būti įvykių sūkuryje. 

Kaip ir mes visi, būdami jo amžiaus, prisiminęs jaunystę, pagalvojo 
lordas Jonas. 

— Galjau laikas iškelti jo vėliavą? - paklausė Laimondas Pysas. 

— Dar ne. Tegul Karaliaus Uostas mano, kad čia viso labo iš tremties 
su keliais samdomais kalavijuočiais namo grįžęs lordas, mėginantis susi- 
grąžinti tai, kas jam priklauso pagal prigimtinę teisę. Tai sena ir visiems 
žinoma istorija. Aš net parašysiu laišką karaliui Tomenui, kuriame tą is- 
toriją priminsiu ir paprašysiu atleisti, grąžinti man turėtas valdas ir titu- 
lus. Tuomet jie bent kelias dienas turės apie ką pamąstyti. O kol negalė- 
dami apsispręsti dvejos, mes slapta pasiųsime žinią galimiems draugams 
audrų kraštuose ir Žemupyje. Ir Dorne. - Tai buvo lemiamas žingsnis. 
Menkesni lordai galėjo dėtis prie jų iš baimės nukentėti arba vildamiesi 
naudos, bet tik Dorno princas galėjo atvirai pasipriešinti Lanisterių gi- 
minei ir jos sąjungininkams. - Svarbiausia, kad pavyktų palenkti į savo 
pusę Doraną Martelį. 

- Vilties nedaug, - tarė Striklandas. - Tas dornietis bijo net savo še- 
šėlio. Jis tikrai nėra drąsuolis. 

Ir tu ne iš narsiųjų. 

- Tiesa, princas Doranas - atsargus žmogus. Jei nebus tikras, kad lai- 
mėsime, jis niekada prie mūsų nesidės. Todėl, kad jį įtikintume, turime 
parodyti esą galingi. 

- Jei Pykui ir Riversui pasiseks, mums priklausys didžioji dalis Rūs- 
tybės kyšulio, - atkreipė lordo dėmesį Striklandas. - Keturios pilys per 

keturias dienas... Nebloga pradžia. O juk kol kas turime tik pusę savo 
kariuomenės. Reikia palaukti, kol atplauks visi mano vyrai. Be to, mums 
trūksta dramblių ir žirgų. Sakyčiau, reikia laukti. Telkti jėgas, prisivilioti 
kelis neįtakingus lordus ir liepti Laisonui Marui išsiuntinėti šnipus, kad 
šie kuo daugiau sužinotų apie mūsų priešus. 

Koningtonas šaltai dėbtelėjo į kresną kapitoną-generolą. Šis vyras - 
ne Juodoji Širdis, ne Aštrusis Plienas ir ne Melis. Jei galėtų, jis mieliau 
palauktų, kol užšals visi septyni pragarai, nei rizikuotų vėl prisitrinti ant 
padų pūslių. 

- Ne tam atsibeldėme į kitą pasaulio kraštą, kad trypčiotume vieto- 
je. Didžiausios sėkmės galime tikėtis, jei smogsime stipriai ir nedelsda- 
mi, kol Karaliaus Uostas dar nesusigaudė, kas mes tokie. Ketinu užimti 
Vėtrų Gūžtą. Ši pilis labai sunkiai įveikiama, be to, tai paskutinė Stanio 
Barateono tvirtovė pietuose. Ją užėmę, turėsime patikimą prieglobstį, 
kuriuo prireikus galėsime pasinaudoti, be to, užgrobdami Vėtrų Gūžtą, 
parodysime savo galią. 

Auksinės brolijos kapitonai susižvalgė. 

- Jei Vėtrų Gūžtą tebegina Staniui ištikimi kariai, tai šią pilį atimsime 
išjo, o ne iš Lanisterių, - paprieštaravo Brendelis Birnas. - Kodėl mums 
neprisidėjus prie Stanio ir drauge su juo nepatraukus prieš Lanisterius? 

- Stanis yra Roberto brolis ir priklauso tai pačiai gaujai, kuri sunai- 
kino Targarienų giminę, - priminė jam Jonas Koningtonas. - Be to, da- 
bar jis už tūkstančio lygų nuo čia ir vadovauja kariuomenei, iš kurios 
tikriausiai mažai kas liko. Jį ir mus skiria didžiulė karalystė. Kol nusigau- 
tume pas Stanį, užtruktume pusmetį, o jis mums tikriausiai net negalėtų 
nieko pasiūlyti. 

- Jei Vėtrų Gūžta taip sunkiai įveikiama, kaip ketini ją užimti? - pa- 
klausė Malas. 

- Klasta. 

Benamis Haris Striklandas nepritariamai papurtė galvą. 

— Geriau palauktume... 

- Ir palauksime. - Jonas Koningtonas atsistojo. - Dešimt dienų. Ne 
ilgiau. Tiek užtruksime, kol pasiruošime. O vienuoliktos dienos rytą 
trauksime į Vėtrų Gūžtą. 

Po keturių dienų prie jų prisidėjo princas, atjojęs priekyje šimto rai- 
telių kolonos, kuriai iš paskos nerangiai pėdino trys drambliai. Kartu su 
juo atkeliavo ir ledi Lemorė, vėl apsivilkusi baltus septonės drabužius. 
O pirmas jojo seras Rolis Dakfildas, vilkintis baltą kaip sniegas apsiaustą 
už nugaros vėjo plaikstomais skvernais. 

Rimtas ir ištikimas vyras, pagalvojo Koningtonas žiūrėdamas, kaip 
Antinas lipa nuo žirgo, bet vis tiek nevertas karaliaus sargybos. Jis kaip 
įmanydamas mėgino įtikinti princą neduoti Dakfildui šio apsiausto ir 

pridūrė, kad tokia garbe nederėtų švaistytis ir būtų geriau pataupyti ją 
garsesniems kariams, kurių ištikimybė labiau šlovintų jų žygį, bei jau- 
nesniesiems sūnums didžiųjų lordų, kurių paramos jiems reikės būsi- 
muose mūšiuose, bet jaunuolis nieko nenorėjo girdėti. 

- Jei reikėtų, Antinas už mane numirtų, - pasakė jis, - o iš karaliaus 
sargybos riterio nieko daugiau ir negalima reikalauti. Karalžudys taip 
pat buvo garsus karys ir didžiojo lordo sūnus. 

Bent jau įtikinau jį kitas šešias vietas kol kas palikti neužimtas, ki- 
taip Antinas greičiausiai būtų atsivedęs šešis vienas už kitą menkesnius 
ančiukus. 

— Nuveskite jo malonybę į mano menę, - įsakė jis. - Tuoj pat. 

Tačiau princas Eigonas Targarienas toli gražu nebuvo toks klusnus 
kaip Jaunasis Grifas. Kol jis drauge su Antinu įžengė į saulėtą menę, pra- 
ėjo beveik valanda. 

- Lorde Koningtonai, - pasakė jis, - tavo pilis man patinka. 

„Tavo tėvo valdos nuostabios“, - tarė princas Reigaras. Sidabrinius jo 
plaukus kedeno vėjas, o jo akys buvo tamsiai mėlynos su violetiniu atspal- 
viu, tamsesnės nei šio jaunuolio: 

- Ir man patinka, tavo malonybe. Prašyčiau sėstis. Sere Roli, daugiau 
mums tavęs nereikės. 

— Ne, noriu, kad Antinas liktų. - Princas atsisėdo. - Kalbėjomės su 
Striklandu ir Flauersu. Jie papasakojo apie tavo ketinimus pulti Vėtrų 
Gūžtą. 

Jonas Koningtonas susitvardė ir neišsidavė, kad yra įtūžęs. 

- O Benamis Haris mėgino tave įtikinti, kad šį žygį reikia atidėti, 
tiesa? 

- Tiesą sakant, mėgino, - pripažino princas, - bet aš to nedarysiu. 
Haris elgiasi kaip kokia senmergė, ar ne? Tu visiškai teisus, milorde. No- 
riu, kad nedelsdami pultume pilį, tik... teks kai ką pakeisti. Puolimui va- 
dovausiu aš. 


AUKA 


nt kaimo žolynų kdralienės vyrai sukrovė laužą. O gal šią vietą rei- 

kėtų vadinti kaimo sniegynu? Sniegas kelius siekė visur, išskyrus tą 
vietą, kur, jį nukasę, vyrai kirviais, kastuvais ir kirtikliais išmušė suša- 
lusioje žemėje duobes. Pūtė gūsingas vakarų vėjas, per užšalusių ežerų 
ledą pustydamas sniegą. 

-— Tu nenorėsi to matyti, - pasakė Ali Mormont. 

— Ne, bet žiūrėsiu. 

Aša Greidžoj buvo krakeno duktė, o ne kokia nors išpaikinta merge- 
lė, negalinti žiūrėti net į menkiausią šlykštynę. 

Diena buvo apniukusi, šalta, praleista be kąsnio burnoje, kaip ir va- 
karykštė, kaip ir užvakarykštė. Beveik visą ją žygio dalyviai praleido ant 
ledo drebėdami, susispietę aplink kelias mažiausiame iš užšalusių ežerų 
iškirstas eketes, negrabiose kumštinėmis pirštinėmis apmautose ranko- 
se vietoj meškerių laikydami virveles su kabliukais. Dar visai neseniai jie 
galėjo viltis, kad ant kiekvienos jų užkibs bent po žuvį, o labiau eketėse 
žvejoti įgudę Vilkų miško vyrai ištraukdavo po keturias ar net po pen- 
kias žuvis. Bet šiandien Aša grįžo tuščiomis, tik sustirusi į ožio ragą. Ali 
sekėsi ne ką geriau. Jau tris dienas nė viena iš jųdviejų nesugavo nė vie- 
nos žuvies. Bet Lokė nenuleido rankų. 

— Man nereikia to matyti. 

Žinoma, juk ne tave karalienės vyrai ruošiasi sudeginti. 

— Tuomet eik sau. Pažadu, aš nebėgsiu. Ir kur galėčiau sprukti? Į Vin- 
terfelą? - Aša nusijuokė. - Man sakė, kad nuo čia iki Vinterfelo tik trys 
dienos kelio raitomis. 

Šeši karalienės vyrai plūkėsi besdami du didžiulius pušinius kuolus 
į duobes, iškirstas kitų šešių karalienės vyrų. Ašai nereikėjo nė klausti, 
kuriems galams jie taip stengiasi. Ir taip žinojo. Tai stulpai. Netrukus 
sutems ir reikės pamaitinti raudonąjį dievą. Karalienės vyrai vadino 
tai „kraujo ir ugnies auka, skirta Šviesos Valdovui, kad jis malonėtų 
pažvelgti į mus liepsningomis akimis ir ištirpinti šį triskart prakeiktą 
sniegą . 

- Net šioje baimės persmelktoje ir tamsos gaubiamoje vietoje Šviesos 
Valdovas mus saugo, - pasakė seras Godris Faringas vyrams, susirinku- 
siems pažiūrėti, kaip į iškirstas duobes kūjais kalami mietai. 

— Ką jūsų, pietiečių, dievas išmano apie sniegą? - nusistebėjo Artosas 
Flintas. Juoda jo barzda buvo apšarmojusi ir apledėjusi. - Mus užgriuvo 
senųjų dievų rūstybė. Tai juos turėtume maldyti. 

— Tikra tiesa, - pritarė Didžiuoju Kubilu pravardžiuojamas Vulis. — 
Apie Raudonąjį Rahlą čia niekas nėra girdėjęs. Jūs tik erzinate senuosius 
dievus. Jie žvelgia į mus iš savo salos. 

Smulkių ūkininkų kaimelis buvo įsikūręs tarp dviejų ežerų ir dides- 
niame iš jų netrūko medžiais apaugusių salelių, kurių keteros dabar ky- 
šojo virš ledo nelyginant sušalę nuskendusio milžino kumščiai. Vienoje 
iš tų salų augo senas gumbuotas burtmedis, o jo kamienas ir šakos buvo 
balti, kaip ir aplink gulintis sniegas. Prieš aštuonias dienas Aša su Ali 
Mormont nuėjo atidžiau apžiūrėti jo įkypų raudonų akių ir kruvinos 
burnos. Tai tik sakai, tarė sau ji, raudoni sakai - kiekvieno burtmedžio 
gyvastis. Bet protas - dar ne viskas; Aša tikėjo tuo, ką matė, o matė su- 
šalusį kraują. 

- Šį sniegą mums prišaukėte jūs, šiauriečiai, - primygtinai kartojo 
Korlisas Penis. - Jūs ir jūsų demoniški medžiai. Rhloras mus išgelbės. 

— Rhloras mus pražudys, - atrėžė Artosas Flintas. 

Kad jie kur raupus susigautų, tie visi jūsų dievai, pagalvojo Aša 
Greidžoj. 

Seras Godris Milžinų Žudikas prižiūrėjo, kaip kalami kuolai, ir paju- 
dino vieną, kad įsitikintų, ar jis tvirtai įkaltas. 

- Gerai. Gerai. Bus gerai... Sere Kleitonai, atvesk auką. 

Seras Kleitonas Sagsas buvo stipri dešinioji Godrio ranka. O gal ge- 
riau būtų sakyti raukšlėta ranka? Aša sero Kleitono nemėgo. Faringas, 
rodės, uoliai garbina raudonąjį dievą, o Sagsas buvo tiesiog žiaurus žmo- 
gus. Aša matė jį, stovintį naktį prie laužo, žiūrintį, matė truputį pražiotą 
jo burną ir godų žvilgsnį. Jis myli ne dievą, o laužo liepsnas, nusprendė ji. 
Kai Aša paklausė sero Džastino, ar Sagsas visada toks buvo, šis tik vyp- 
telėjo ir atsakė: 

— Drakonų Uoloje jis lošdavo su budeliais ir padėdavo jiems kvosti 
kalinius, ypač jaunas moteris. 

Ašos tai nestebino. Ji neabejojo, kad Sagsas su didžiausiu malonumu 
būtų ją sudeginęs. Nebent pūga liautysi... 

Iki Vinterfelo buvo trys dienos kelio raitomis, o jie plumpino jau de- 
vyniolika dienų. Gūdmiškį nuo Vinterfelo skyrė šimtas lygų miško. Skren- 
dant tiesiai kaip varnui - trys šimtai mylių. Bet nė vienas iš jų nebuvo 
varnas, o pūga tebešėlo. Kas rytą Aša nubusdavo vildamasi pamatyti 
saulę, bet jai tekdavo ištverti dar vieną snygio dieną. Audra po purvino 
sniego kauburiais palaidojo visus namelius ir lūšneles, pusnys buvo to- 
kios gilios, kad jose, rodės, tuoj prasmegs net ilgoji menė. 

Be to, jie neturėjo maisto, išskyrus savo gaištančius arklius, iš ežerų 
ištrauktas žuvis (jų kasdien sužvejodavo vis mažiau) ir menkus kąsne- 
lius, kurių šiame šalčio sukaustytame, mirusiame miške pavykdavo rasti 
maisto rinkėjams. Didžiąją dalį arklienos sušveisdavo karaliaus riteriai 

ir lordai, o eiliniams žygio dalyviams beveik nieko nelikdavo. Tad ne- 
nuostabu, kad jie ėmė valgyti savo mirusiuosius. 

Ašą, kaip ir kitus, apėmė siaubas, kai Lokė papasakojo, jog keturi lor- 
do Pisberio vyrai buvo užklupti mėsinėjantys vieną iš mirusių lordo Felo 
karių: pjaunantys jam iš šlaunų ir sėdmenų mėsos gabalus ir virš laužo 
ugnies sukantys ant iešnio pamautus velionio dilbius, - bet neapsimetė, 
kad jai tai didžiulė staigmena. Aša būtų mielai lažinusis, kad šis ketver- 
tukas — ne pirmas, per šį baisų žygį paragavęs Žmogienos, tik pirmas, 
kurį vadai užklupo tai darant. 

Karalienės vyrai primygtinai tvirtino, jog karaliaus įsakymu Pisberio 
ketvertukui už tokią puotą teks sumokėti gyvybe, be to... sudeginus juos 
ant laužo, baigsis ir pūga. Aša Greidžoj raudonuoju jų dievu netikėjo 
ir vis dėlto meldėsi, kad tie vyrai būtų teisūs. Mat kitaip ant laužo būtų 
buvę deginami ir kiti žmonės, o tada būtų išsipildęs didžiausias sero 
Kleitono Sagso troškimas. 

Sero Kleitono laukan išvaryti keturi žmogėdros buvo nuogi, už 
nugarų sudėtomis ir per riešus odiniais diržais surištomis rankomis. 
Klampodamas per sniegą, jauniausias iš jų verkė. Kiti du, nudūrę akis 
į žemę, žingsniavo taip, tarsi jau būtų mirę. Aša nustebo pamačiusi, 
kad jie niekuo iš kitų neišsiskiria. Jie ne pabaisos, dingtelėjo jai, tik 
paprasti žmonės. 

Vyriausias iš ketvertuko buvo jų seržantas. Jis vienintelis priešinosi ir 
piktai plūdo karalienės vyrus, baksnojančius jį iečių smaigaliais ir ragi- 
nančius eiti. 

- Prasmekit jūs visi kartu su savo raudonuoju dievu! - šūktelėjo jis. - 
Girdi mane, Faringai? Milžinų Žudike? Nesitvėriau juoku, kai žuvo tavo 
prakeiktas pusbrolis, Godri. Reikėjo mums suvalgyti ir jį, mat čirškina- 
mas ant laužo jis taip gardžiai kvepėjo... Lažinuosi, kad vaikino mėsytė 
buvo minkšta ir švelni. Sultinga. - Nuo smūgio ieties kotu jis suklupo, 
bet neužsičiaupė. Atsistojęs išspjovė burnoje susikaupusį kraują, išmuš- 
tus dantis ir iš karto prabilo vėl: - Kotas - pats skaniausias kąsnelis. Ant 
iešmo iščirškintas kotas toks traškus... Kaip riebi dešrelė. - Seržantas ne- 
nutilo net vyrams kaustant jį grandinėmis. - Korlisai Peni, eikš čia. Koks 
čia giminės vardas? Penis? Ar tavo motina taip užsidirbdavo pragyveni- 
mui? O tu, Sagsai, prakeiktas niekše, tu... 

Seras Kleitonas nepratarė nė žodžio. Vienu vikriu judesių jis perrėžė 
seržantui gerklę ir šiam ant krūtinės plūstelėjo kraujas. 

Verkiantis jaunuolis dar graudžiau pravirko, kuksėdamas ir drebė- 
damas visu kūnu. Jis buvo toks liesas, kad Aša galėjo suskaičiuoti visus 
šonkaulius. 

— Ne, - maldavo jis, - prašau, tas vyras vis tiek buvo miręs, jis buvo 
miręs, o mes - alkani, prašau... 

- Seržantas - tikras gudruolis, - tarė Aša Ali Mormont. - Jis išvedė 
Sagsą iš kantrybės ir privertė jį nužudyti. - Aša suabejojo, ar jai pavyktų 
pasinaudoti šia gudrybe vėl, jei kartais ateitų jos eilė? 

Keturios aukos buvo sustatytos nugaromis ir grandinėmis po dvi pri- 
rištos prie stulpų. Vyrai taip ir kabojo, - trys gyvi ir vienas miręs, - o 
Šviesos Valdovo garbintojai tuo metu jiems po kojomis krovė malkas ir 
perlaužtas šakas, kurias netrukus apšlakstė žibintų aliejumi. Jiems teko 
pasiskubinti. Mat snigo taip smarkiai, kad malkos greit būtų sušlapusios. 

— Kur karalius? - paklausė seras Korlisas Penis. 

Prieš keturias dienas šaltis ir alkis įveikė vieną iš karaliaus ginkla- 
nešių, - vaikiną, vardu Brajenas Faringas, sero Godrio giminaitį. Stanis 
kūną glemžiančias liepsnas. Paskui karalius pasitraukė į savo sargybos 
bokštą ir daugiau stovykloje nepasirodė, nors... kartais žygio dalyviai ant 
bokšto stogo, dieną ir naktį degančios švyturio ugnies nutvieksto dan- 
gaus fone pamatydavo šmėstelint tamsų jo malonybės siluetą. „Karalius 
kalbasi su raudonuoju dievu“, - sakė vieni. „Jis šaukiasi ledi Melisan- 
dros“, - tvirtino kiti. Tačiau Ašai Greidžoj rodėsi, jog karalius sutrikęs ir 
meldžia pagalbos. 

- Kanti, eik, surask karalių ir pasakyk, kad viskas paruošta, - liepė 
seras Godris šalia stovinčiam kovų meistrui. 

- Karalius čia, - nuskambėjo Ričardo Horpo balsas. 

Ant šarvinių marškinių ir šarvų seras Ričardas vilkėjo pašiltintą lie- 
menę, ant jos pelenų ir kaulų fone buvo išsiuvinėti trys naktiniai drugiai. 
Šalia jo žingsniavo karalius Stanis. Paskui juos, iš paskutiniųjų stengda- 
masis neatsilikti, ramsčiuodamasis iš dygiosios slyvos išdrožta lazda, 
klibikščiavo Arnolfas Karstarkas. Lordas Arnolfas prisidėjo prie jų prieš 
aštuonias dienas. Šiaurietis atsivedė sūnų, tris vaikaičius, keturis šimtus 
ietininkų, keturias dešimtis lankininkų, keliolika raitų ietininkų, meiste- 
rį ir atsigabeno pilną narvą varnų, bet... maisto ir pašaro turėjo tik tiek, 
kiek jo reikėjo saviškiams. 

Ašai buvo leista suprasti, jog iš tiesų Karstarkas nėra lordas ir Kar- 
holdą valdo tik laikinai, kol Lanisteriai laiko nelaisvėje tikrąjį lordą. 
Jis buvo liesas, raišas, susikūprinęs, kairys jo petys buvo kone per pusę 
pėdos aukštesnis už dešinįjį, jo kaklas buvo plonas, akys primerktos, o 
dantys pageltę. Be to, Karstarkas buvo beveik plikas: ant galvos stirksojo 
vos keli žili plaukai. Pilka dvišaka jo barzda buvo gerokai pražilusi ir bai- 
siai susivėlusi. Šio vyro šypsena Ašai rodėsi kažin kokia nemaloni. Ir vis 
dėlto, jei žmonės kalbėjo tiesą, užimtas Vinterfelas turėjo atitekti būtent 
Karstarkui. Kadaise, labai seniai, Karstarkų giminė atsiskyrė nuo vienos 
Starkų giminės šakos ir lordas Arnolfas buvo pirmasis Edardo Starko 
vėliavininkas, atvirai perėjęs į Stanio pusę. 

Kiek Aša žinojo, Karstarkai garbino tuos pačius senuosius šiaurės 
dievus kaip ir Vuliai, Norėjai, Flintai ir kitos kalnų gentys. Ji klausė sa- 
vęs, ar lordas Arnolfas atėjo pasižiūrėti ant laužo deginamų aukų kara- 
liaus įsakytas, kad galėtų savo akimis įsitikinti raudonojo dievo galybe? 

Išvydę Stanį, du prie kuolų pririšti vyrai ėmė maldauti pasigailėjimo. 
Karalius išklausė juos tylėdamas ir kietai sučiaupęs lūpas. O tada Go- 
driui Faringui tarė: 

— Galite pradėti. 

Milžinų Žudikas pakėlė rankas. 

- Šviesos Valdove, išklausyk mus. 

- Šviesos Valdove, apgink mus, - užgiedojo karalienės vyrai, - nes 
naktis tamsi ir kupina pavojų... 

Seras Godris pakėlė galvą ir pažvelgė į vis tirštesnių sutemų gaubia- 
mą dangų. 

- Dėkojame tau už saulę, kuri mus šildo, ir meldžiame, kad mums ją 
grąžintum, o Valdove, kad ji nušviestų mums kelią pas priešus. - Snaigės 
krito jam ant veido ir tirpo. - Dėkojame už žvaigždes, serginčias mus 
naktį, ir meldžiame tave nuplėšti jas slepiantį šydą, kad vėl galėtume jo- 
mis grožėtis. 

- Šviesos Valdove, saugok mus, - meldėsi karalienės vyrai, - ir iš- 
sklaidyk šią baisią tamsą. 

Seras Korlisas Penis žengė į priekį, abiem rankomis tvirtai laikyda- 
mas deglą. Tada iškėlė jį virš galvos ir porą kartų apsuko, kad įsidegtų. 
Vienas iš belaisvių ėmė kūkčioti. 

— Rhlorai, - užtraukė giesmę seras Godris, - atiduodame tavo valiai 
keturis piktadarius. Tyromis ir džiaugsmo kupinomis širdimis atiduoda- 
me juos tavo apvalančioms liepsnoms, kad pranyktų jų sielose glūdinti 
tamsa. Tegul nuodėmingi jų kūnai sudega ir pajuosta, kad jų sielos galėtų 
išsilaisvinti, apsivalyti ir pakilti į šviesą. Priimk jų kraują, o Valdove, ir 
ištirpdyk ledo grandines, kaustančias tavo tarnus. Priimk jų kančią ir su- 
teik stiprybės mūsų kalavijams, kad galėtume pralieti savo priešų kraują. 
Priimk šią auką ir parodyk kelią į Vinterfelą, kad įveiktume bedievius. 

- Šviesos Valdove, priimk mūsų auką, - atitarė jam daugybė balsų. 

Seras Korlisas uždegė pirmą laužą, o tada kyštelėjo deglą į antrąją 
malkų krūvą. Netrukus ėmė kilti menkos dūmų draiskanos. Belaisviai 
pradėjo kosėti. Drovios tarsi mergelės, pasirodė pirmosios liepsnos, šo- 
kančios ir straksinčios nuo vieno pagalio ant kito. Dar po poros minučių 
abu stulpus prarijo ugnis. 

- Jis buvo miręs! - verksmingai šūktelėjo jaunuolis, kai liepsnos ėmė 
laižyti jam kojas. - Radome jį jau mirusį... Maldauju... Buvome alkani... 

Ugnis pasiekė jo sėklides. Užsidegus tarpkojo plaukams, vaikino 
maldavimai virto vientisu ir siaubo persmelktu riksmu. 


312 GEORGE R. R. MARTIN 


Aša Greidžoj gerklėje pajuto kartumą. Savo genties žynių, perrėžian- 
čių vergams gerkles, atiduodančių jų kūnus jūrai ir taip pagerbiančių 
Nuskendusį Dievą, ji buvo mačiusi ir Geležies salose. Kad ir kaip tai ro- 
dės žiauru, vis dėlto mirtis ant laužo buvo dar žiauresnė. 

Užsimerk, tarė sau ji. Užsimerk. Nusisuk. Tau nereikia to matyti. Ka- 
ralienės vyrai traukė kažkokią raudonąjį Rhlorą šlovinančią giesmę, bet 
išgąstingi riksmai ją gerokai stelbė ir Aša negalėjo suprasti žodžių. Nuo 
laužo ugnies Ašai kaito skruostai, ir vis tiek ji drebėjo iš šalčio. Ore pa- 
sklido tiršti dūmai, svylančios mėsos smarvė, o vienas iš deginamų vyrų, 
mėgindamas išsivaduoti, vis dar tampė iki raudonumo įkaitusias ir prie 
stulpo jį kaustančias grandines. 

Netrukus riksmai nutilo. 

Netaręs nė žodžio, karalius Stanis grįžo į sargybos bokštą, kur buvo 
apsistojęs vienas. Prie švyturio ugnies, suprato Aša, ieškoti atsakymų 
liepsnose. Arnolfas Karstarkas jau ketino šlubčioti jam iš paskos, bet se- 
ras Ričardas Horpas, pačiupęs už rankos, nusivedė jį link ilgosios me- 
nės. Smalsuoliai ėmė skirstytis, kiekvienas grįžo prie savo laužo ir prie 
savo menkos vakarienės. 

Kleitonas Sagsas atsargiai prisigretino prie Ašos. 

— Ar geležinei bobai reginys patiko? - Jam iš burnos trenkė alumi ir 
svogūnais. Jo akys kaip paršo, pagalvojo Aša. Tokios jos ir turėjo būti: 
mat ant Sagso skydo ir apsiausto buvo pavaizduota sparnuota kiaulė. 
Sagsas pasilenkė prie jos taip arti, kad Aša galėjo suskaičiuoti inkštirus 
ant jo nosies, ir pridūrė: - Kai prikaustyta prie mieto muistysies tu, mi- 
nia bus dar didesnė. 

Jis buvo teisus. Vilkai jos nemėgo. Ji buvo geležinė ir turėjo atsakyti 
už savo gentainių nusikaltimus, už Keilino Griovą ir Gūdmiškį, už Tore- 
no Kertainį, už daugelį šimtmečių akmenuotose pakrantėse rengiamus 
plėšiamuosius žygius ir už viską, ką Teonas padarė Vinterfele. 

— Pasitrauk nuo manęs, sere. 

Kaskart, kai Sagsas į ją kreipdavosi, Aša ilgesingai prisimindavo 
savo kirvius. Mat kirvį ji valdė ne prasčiau už bet kurį salose gyvenantį 
vyrą, turėjo dešimt pirštų ir galėjo tai įrodyti. O, kad sulaukčiau progos 
su juo pasigalynėti! Kai kurių vyrų veidai buvo tokie, kad prašyte pra- 
šėsi paslepiami po barzda. O sero Kleitono veidas prašėsi kirvapentės 
į tarpuakį. Bet čia kirvių ji neturėjo, todėl galėjo tik mėginti kaip nors 
išsivaduoti iš jo gniaužtų. Pajutęs jos pastangas, seras Kleitonas tik dar 
tvirčiau ją suspaudė, pirštine apmautais pirštais tarsi geležiniais nagais 
įsitvėręs jos Žasto. 

- Miledi prašė, kad ją paleistum, - pasakė Ali Mormont. - Geriau jos 
paklausyk, sere. Ledi Aša nebus sudeginta. 

— Bus, - paprieštaravo jai Sagsas. - Per ilgai taikstėmės, kad tarp 
mūsų yra demono garbintoja. 

Bet Ašos ranką seras Kleitonas vis dėlto paleido. Be reikalo erzinti 
Lokę vyrai vengė. | 

Ir tą akimirką prie jų priėjo Džastinas Meisis. 

— Karalius šiai vertingai belaisvei yra numatęs visai kitokį likimą, — 
atsainiai šypsodamasis pareiškė jis. Jo skruostai nuo šalčio buvo įraudę. 

— Karalius? Ar tu? - Sagsas niekinamai prunkštelėjo. - Gali regzti 
savo intrigas, Meisi. Ji vis tiek bus sudeginta ant laužo. Degs ir ji, ir jos 
karališkas kraujas. Raudonoji moteris sakydavo, kad karaliaus kraujyje 
slypi didžiulė galia. Tas kraujas gali numaldyti mūsų Valdovą. 

- Tegul Rhloras pasitenkina tais keturiais vyrais, kuriuos ką tik jam 
nusiuntėme. 

- Tais keturiais prasčiokais ir storžieviais? Tai - elgetos auka. Tokie 
padugnės niekada nesustabdys snygio. O ji galėtų. 

Tada prabilo Lokė. 

— Ojei snigti nesiliaus ir ją sudeginus, kas tada? Kas tada pleškės ant 
laužo? Aš? 

Aša neištvėrusi kyštelėjo savo trigrašį: 

— O kodėl ne seras Kleitonas? Galbūt Rhlorui patiktų sulaukti vieno 
iš saviškių? Pamaldaus vyro, kuris liepsnoms laižant jo kotą trauktų šlo- 
vinamąsias giesmes. 

Seras Džastinas nusijuokė. O Sagso šie žodžiai nepralinksmino. 

— Kikenk, kikenk, Meisi. Jei ir toliau nesiliaus snigę, pamatysime, kas 
juoksis paskutinis. 

Žvilgtelėjęs į prie stulpų pririštus mirusius vyrus, jis šyptelėjo ir nuė- 
jo pas serą Godrį bei kitus karalienės vyrus. 

- Išgelbėjai mane, - pasakė Aša Džastinui Meisiui. Kad ir ko tokiu 
elgesiu siekė, šį kartą padėkos jis nusipelnė. - Ačiū už pagalbą, sere. 

— Šis poelgis nepadės tau susirasti draugų tarp karalienės vyrų, - tarė 
Lokė. - Praradai tikėjimą raudonuoju Rhloru? 

- Aš jau išvis nelabai kuo tikiu, - numojo ranka Meisis ir, tariant 
šiuos žodžius, jam iš burnos kilo garas, - bet vis dar šventai tikiu vaka- 
riene. Gal palaikysite man draugiją, ponios? 

Ali Mormont papurtė galvą. 

— Nesijaučiu alkana. 

- Ir aš nemirštu iš bado. Bet judvi vis tiek verčiau prarykite vieną kitą 
kąsnelį arklienos, nes netrukus imsite gailėtis, kad nepavalgėte. Išeidami 
iš Gūdmiškio, turėjome aštuonis šimtus arklių, o vakar vakare buvo likę 
vos šešiasdešimt keturi. 

Ši naujiena Ašos nesukrėtė. Beveik visi jų stambūs karo žirgai kri- 
to, įskaitant ir Meisio ristūną. Daugumai jojamų žirgų šis žygis taip pat 

buvo per sunkus. Iš bado kojos linko net ištvermingiems šiauriečių ar- 
kliams. Tik kam dabar jiems reikėjo tų arklių? Stanis niekur neketino 
žygiuoti. Saulės, mėnulio ir žvaigždžių danguje taip ilgai nebuvo matyti, 
kad Aša pagalvojo, ar tik nebus šie dangaus kūnai jai prisisapnavę. 

— Gerai, pavalgysiu. 

Ali vėl papurtė galvą. 

- Oaš nenoriu. 

— Tuomet leisk man pasirūpinti ledi Aša, - paprašė jos seras Džasti- 
nas. - Pažadu, pabėgti jai nepavyks. 

Praleidusi pro ausis jo žodžiuose slypinčią pašaipą, Lokė pritaria- 
mai linktelėjo ir kažką sumurmėjo. Ten jie ir išsiskyrė: Ali grįžo į savo 
palapinę, o Aša su Džastinu Meisiu patraukė į ilgąją menę. Kelias buvo 
netolimas, bet pusnys gilios, be to, pūtė gūsingas vėjas, o Ašos pėdos 
priminė ledo trinkas. Ir sulig kiekvienu žingsniu jai kulkšnį perverdavo 
skausmas. 

Nors ir maža, nors ir menka, vis dėlto ilgoji menė šiame kaime buvo 
didžiausias pastatas, todėl lordai ir kapitonai įsikūrė joje, o Stanis apsi- 
gyveno akmeniniame sargybos bokšte ant ežero kranto. Pasirėmę į il- 
gas ietis, abipus durų stovėjo du sargybiniai. Meisiui priėjus, vienas iš jų 
kilstelėjo taukuose sumirkytą durų atvartą ir seras Džastinas įsivedė Ašą 
į menę, kur buvo jauku ir šilta. 

Prie abiejų šoninių sienų buvo pristatyta suolų ir laikinų stalų, vie- 
tos čia buvo penkioms dešimtims vyrų, nors... iš tiesų menėje glaudėsi 
dukart tiek. Vidury aslos buvo išrausta duobė ugniakurui, o stoge buvo 
kelios angos dūmams išeiti. Vilkai sėdėjo vienoje ugniakuro pusėje, o 
riteriai ir iš pietų atkeliavę lordai - kitoje. 

Ašai dingtelėjo, kad pietiečiai atrodo apverktinai: sulysę, įdubusiais 
skruostais, vieni išbalę ir ligoti, kiti raudonais, nuožvarbų paženklintais 
veidais. Šiauriečiai, - priešingai, - atrodė sveiki kaip ridikai ir visi jie 
buvo stambūs, šiurkštoki vyrai vešliomis kaip krūmynai barzdomis, kai- 
liniuoti ir šarvuoti. Gal ir jiems buvo šalta, gal ir jie badavo, bet žygiuoti 
jiems vis tiek buvo lengviau, mat turėjo šiaurinius arklius ir lokio nagus. 

Aša nusimovė kailines pirštines ir, sugniaužusi kumščius, susirau- 
kė. Šiltoje menėje apšalusios jos pėdos palengva atitirpo ir skausmas 
nudiegė kojas. Sprukdami ūkininkai paliko nemenkas durpių atsargas, 
tad ilgoji menė buvo gerokai prirūkusi ir joje galėjai užuosti stiprų že- 
mės kvapą, kokį skleidžia tik kūrenamos durpės. Nupurčiusi nuo ap- 
siausto prilipusį sniegą, Aša pakabino drabužį ant vagio, įkalto sienoje, 
prie durų. 

Seras Džastinas rado jiedviem vietos ant suolo ir nuėjęs atnešė vaka- 
rienę: alaus ir arklienos kepsnių, apanglėjusių, bet pusžalių viduje. Aša 

išgėrė gurkšnelį alaus ir puolė doroti arklienos. Mėsos jai teko mažiau 
nei paskutinį kartą, bet vien užuodus valgį merginai sugurgė pilvas. 

- Dėkoju, sere, - tarė Aša, o jos smakru sruvo kraujas ir taukai. 

- Vadink mane Džastinu. Primygtinai prašau. 

Savo mėsą Meisis susipjaustė į gabalėlius ir vieną pasismeigė durklu. 

Stalo gale įsitaisęs Vilas Foksglouvas pasakojo šalia sėdintiems vy- 
rams, kad po trijų dienų Stanis tęs žygį į Vinterfelą. Šią žinią jam perdavė 
vienas iš arklininkų, besirūpinančių karaliaus žirgais. 

- Jo malonybė liepsnose regėjo pergalę, - paaiškino Foksglouvas, - 
pergalę, apie kurią tūkstantį metų bus dainuojama ir lordo pilyje, ir vals- 
tiečio lūšnelėje. 

Džastinas Meisis pakėlė akis nuo valgio. 

- Vakar naktį mirusiųjų skaičius pasiekė aštuonias dešimtis. - Išsi- 
traukęs iš burnos kremzlę, Meisis švystelėjo ją arčiausiai tykančiam šu- 
niui. - Jei žygiuosime toliau, imsime kristi šimtinėmis. 

- Ojei liksime čia, mirsime visi, - įsiterpė seras Hamfris Kliftonas. — 
Sakyčiau, turime eiti pirmyn arba mirti. 

— O aš sakyčiau - turime eiti pirmyn ir mirti. O jei ir pasieksime Vin- 
terfelą, kas iš to? Kaip jį užimsime? Pusė mūsų vyrų tokie silpni, kad 
vos kojas pavelka. Nori siųsti juos šturmuoti pilies sienų? O gal statyti 
apgulties bokštų? 

- Turėtume likti čia, kol pasikeis oras, - pasakė seras Ormundas Vil- 
das, senas ir kaip giltinė išbalęs riteris, ne toks smarkus, kaip būtų gali- 
ma spręsti iš jo giminės vardo. Ašą pasiekė šnekos, jog kai kurie kovų 
meistrai lažinasi, kuris iš garsiųjų riterių ir lordų greičiausiai mirs. Šiose 
lažybose visi statė už serą Ormundą. Kažin, ar daug monetų pastatyta už 
mane? - pagalvojo Aša. Galbūt ir dabar dar ne vėlu lažintis? - Čia bent 
jau turime kur prisiglausti, - įsitikinęs savo teisumu, pridūrė Vildas, - 
be to, ežeruose yra žuvies. 

— Per mažai žuvų ir per daug žvejų, - niūriai burbtelėjo lordas Pisbe- 
ris. Jo veidas ne veltui buvo toks rūškanas; tai jo vyrus ką tik sudegino 
seras Godris, o šioje menėje buvo ne vienas, kurį žmonės girdėjo sakant, 
girdi, Pisberis tikrai žinojo, ką jo kariai veikia, ir galbūt net pats dalyva- 
vo tose puotose. 

— Gerai jis sako, - suniurnėjo Nedas Vudsas, vienas iš Gūdmiškio 
žvalgų. Jis buvo pravardžiuojamas Benosiu Nedu, mat prieš dvi žiemas 
nušalo nosies galiuką. Vilkų mišką Vudsas pažinojo geriau už kitus. Net 
labiausiai pasipūtę karaliaus lordai per šį žygį išmoko klausytis, kai jis 
praverdavo burną. - Aš tuos ežerus gerai pažįstu. Šimtai jūsų, žygeivių, 
apipuolė juos kaip musių lervos lavoną. Iškirtote lede tiek ekečių, kad, 
po galais, net keista, jog įlūžo vos vienas kitas žvejys. Ten, prie salos, yra 

tokių vietų, kur ledas atrodo kaip žiurkių išgraužtas sūris. - Jis papurtė 
galvą. - Iš ežerų neturėsite jokios naudos. Visas žuvis išgaudėte. 

- Todėl ir reikia žygiuoti toliau, - laikėsi savo nuomonės Hamfris 
Kliftonas. - Jei lemta mirti, mirkime su kalavijais rankose. 

Dėl to vyrai jau ginčijosi ir vakar, ir užvakar vakare. Žygiuoti toliau ir 
mirti, likti čia ir mirti, atsilikti ir mirti. 

- Jei veržiesi mirti, niekas tavęs nelaikys, Hamfri, - tarė Džastinas 
Meisis. - O aš vis dėlto norėčiau sulaukti pavasario. 

— Kai kas tave tikriausiai pavadintų bailiu, - atšovė lordas Pisberis. 

— Geriau būti bailiu nei kanibalu. 

Staiga įtūžęs Pisberis susiraukė. 

- Tu... 

- Tas, kuris vyksta į karą, turi būti pasiruošęs mirti, Džastinai. — 
Tarpduryje stovėjo seras Ričardas Horpas nuo tirpstančio sniego sudrė- 
kusiais plaukais. - Tie, kurie žygiuos su manimi, gaus savo dalį grobio, 
atimto iš Boltono ir jo mergvaikio, o svarbiausia - pelnys amžiną šlovę. 
O tie, kurie žygiuoti per silpni, tegul patys savimi rūpinasi. Bet pažadu, 
jog, užėmę Vinterfelą, atsiųsime jums maisto. 

- Vinterfelo jūs neužimsite! 

- Aišku, kad užimsime! - Prie aukštojo stalo sėdėjo Arnolfas Kars- 
tarkas su sūnumi Artoru ir trimis vaikaičiais ir kažkuris iš jų sukikeno. 
Lordas Arnolfas pakilo nuo stalo tarsi grifas nuo savo grobio. Viena ru- 
domis dėmėmis nusėta ranka jis tvirtai laikėsi už sūnaus peties. - Užim- 
sime šią pilį, pagerbdami Nedą ir jo dukterį. Ir dar pagerbdami Jauną- 
jį Vilką, kuris buvo taip žiauriai nužudytas. Jei reikės, aš ir mano vyrai 
parodysime jums kelią. Taip jo gerajai malonybei karaliui ir pasakiau. 
Žygiuokime, - pasakiau jam, - ir dar nepasikeitus mėnuliui visi maudy- 
simės Frėjų ir Boltonų kraujyje. 

Vyrai ėmė trypti kojomis ir kumščiais trankyti stalus. Aša atkreipė 
dėmesį, kad beveik visi jie buvo šiauriečiai. Kitoje ugniakuro pusėje ant 
suolų sėdintys pietiečiai lordai tylėjo kaip žemė. 

Džastinas Meisis palaukė, kol triukšmas nurims. O tuomet tarė: 

- Tavo drąsa tikrai galima žavėtis, lorde Karstarkai, bet vien drąsa 
Vinterfelo gynybinių sienų neįveiksi. Kaip ketini užimti pilį? Gal svaidy- 
damas sniego gniūžtes? 

Jam atsakė vienas iš lordo Arnolfo vaikaičių. 

— Nusikirsime medžių, pasidarysime taranų ir išlaušime vartus. 

- Ir mirsite. 

Savo trigrašį kyštelėjo ir antras vaikaitis. 

- Susimeistrausime kopėčias ir šturmuosime sienas. 

- Ir mirsite. 

Į pokalbį įsiterpė Artoras Karstarkas, jaunesnysis lordo Arnolfo sūnus. 

— Pastatysime apgulties bokštus. 

— Ir mirsite, mirsite, mirsite! - Seras Džastinas užvertė akis į menės 
lubas. - Kad jus kur dievai, ar visi jūs, Starkai, bepročiai? 

- Dievai? - nustebęs paklausė Ričardas Horpas. - Užsimiršai, Džasti- 
nai. Mes čia turime tik vieną dievą. Jam girdint demonų geriau neminėk. 
Dabar mus gali išgelbėti tik Šviesos Valdovas. Sutinki? 

Tarsi norėdamas savo žodžiams suteikti daugiau svarbos, jis uždėjo 
plaštaką ant savo kalavijo rankenos, bet akių nuo Džastino Meisio ne- 
nuleido. 

Seras Džastinas to žvilgsnio neišlaikė. 

- Taip, Šviesos Valdovas. Mano tikėjimas toks pat tvirtas kaip ir tava- 
sis, Ričardai, juk žinai. 

- Abejoju tavo drąsa, Džastinai, o ne tikėjimu. Nuo tos akimirkos, 
kai išjojome iš Gūdmiškio, tu nesiliauji pranašavęs mums pralaimėjimo. 
Imu abejoti, kieno tu pusėje. 

Meisio sprandas staiga įraudo. 

- Neliksiu čia ir nesileisiu įžeidinėjamas. 

Drėgną savo apsiaustą nuo vagio jis grybštelėjo taip įniršęs, kad Aša 
išgirdo plyštant audinį, o tada praėjo pro Horpą ir žengė pro duris. Į 
menę plūstelėjęs šaltas oras pakėlė ugniakuro pelenus ir įpūtė šiek tiek 
gyvybės liepsnai. 

Jis taip lengvai įveikiamas, pagalvojo Aša. Mano riteris toks jautrus... 

Ir vis dėlto seras Džastinas buvo vienas iš nedaugelio žygio daly- 
vių, kuris karalienės vyrams mėginant ją sudeginti būtų galėjęs pakelti 
balsą. Tad ji atsistojo, apsivilko apsiaustą ir nusekė paskui Džastiną į 
pūgą. Neįveikusi nė dešimties jardų, Aša pasiklydo. Ji matė vien švytu- 
rio ugnį, degančią ant sargybos bokšto, - neryškų, išskydusį, oranžinį 
švytėjimą. O kaimo išvis nebebuvo matyti. Šiame baltame sniego ir ty- 
los pasaulyje ji liko visiškai viena ir brido per šlaunis siekiančias pusnis. 
„Džastinai!“ - šūktelėjo ji. Bet niekas neatsiliepė. Kažkur kairėje Aša 
išgirdo prunkščiant arklį. Vargšelis, rodos, labai išsigandęs. Galbūt nu- 
jaučia, kad rytoj iš jo mėsos bus pataisyta vakarienė. Aša tvirčiau susisu- 
po į apsiaustą. 

Klupinėdama ji aklai grįžo į kaimo pievelę, nors ši buvo nuklota snie- 
gu. Pušiniai stulpai tebestirksojo - apdegę, apanglėję, bet ugnies iki galo 
nesunaikinti. Ji matė, kad grandinės, kuriomis buvo sukaustyti mirusie- 
ji, jau atvėso, bet vis tiek tvirtai laikė lavonus savo geležiniuose gniauž- 
tuose. Ant vieno kuolo tupėjo maitlesys varnas ir snapu plėšė apsvilusią 
ir apkepusią mėsą, atsiskyrusią nuo suodinos kaukolės. Vėjo pustomas 
sniegas buvo užklojęs prie baslio buvusią laužavietę ir siekė mirusiam 
vyrui iki kulkšnies. Senieji dievai nori jį palaidoti, pagalvojo Aša. Šios 
žudynės - ne jų darbas. 

- Gerai į jį įsižiūrėk, boba, - jai už nugaros nuskambėjo Kleitono 
Sagso balsas. - Iškepusi ir tu ne prasčiau atrodysi. Sakyk, ar moliuskai 
degdami rėkia? 

Protėvių dieve, jei girdi mane jūros dugne, savo vandenų menėse, tai 
atsiųsk bent vieną svaidomąjį kirvį. Bet Nuskendęs Dievas nieko neat- 
sakė. Jis niekada neatsiliepdavo. Dėl to bendrauti su dievais ir buvo taip 
sunku. 

— Gal matei serą Džastiną? 

— Tą pasipūtusį kvailį? O ko tau iš jo reikia, boba? Jei nori, kad tave 
kas nors gerai išdulkintų, aš šiam darbui tiksiu geriau už Meisį. 

Ir vėl ta boba? Sagsas šį žodį vartojo norėdamas parodyti, kaip nieki- 
na moteris, nors iš tiesų tokias vyrai ir norėjo jas matyti. Ir bendrauda- 
mas su moterimis, Sagsas būdavo daug bjauresnis už Vidurinįjį Lidlį. Jis 
sako būtent tai, ką nori pasakyti. 

- Prievartautojus jūsų karalius kastruoja, - priminė ji Sagsui. 

Seras Kleitonas tyliai nusijuokė. 

— Spoksodamas į liepsnas, karalius jau baigia apakti. Bet nebijok, 
boba, aš tavęs neprievartausiu. Mat, jei tai padaryčiau, paskui turėčiau 
nužudyti, o man labiau patiktų matyti tave degančią ant laužo. 

Ir vėl tas arklys... 

— Girdėjai? 

- Ką turėjau girdėti? 

- Arklys. Ne, arkliai. Čia jų ne vienas. 

Aša pakreipė galvą ir įsiklausė. Sniegas keistai iškraipydavo garsus. 
Kartais sunku būdavo susigaudyti, iš kurios pusės jie sklinda. 

— Ar čia toks moliuskų žaidimas? Nieko negirdžiu... - Sagsas susirau- 
kė. - Po galais... raiteliai. 

Odinėmis, kailiu pamuštomis pirštinėmis apmautais pirštais jis ėmė 
grabinėti kardasaitį ir po kelių akimirkų iš makštų išsitraukė ilgąjį ka- 
laviją. 

Ir tuomet juos užgriuvo raiteliai. 

Jie išniro iš pūgos tarsi šmėklų būrys, - stambūs vyrai, jojantys ant 
nedidelių žirgų, vilkintys storus kailinius ir dėl to atrodantys dar stam- 
besni. Jiems prie klubų kabojo kalavijai, žvangantys makštyse savo plie- 
ninę dainą. Prie vieno vyro balno Aša pamatė pririštą kovos kirvį, prie 
kito - karo kūjį. Užpuolikai turėjo ir skydus, bet šie buvo taip aplipę 
sniegu ir apšalę ledu, kad ženklų ant jų nebuvo įmanoma įžiūrėti. Nors 
vilkėjo kelias eiles vilnonių drabužių ir kailinius, be to, dar kietintą odą, 
Aša vis tiek jautėsi taip, lyg stovėtų nuoga. Ragą, dingtelėjo jai, man rei- 
kia papūsti ragą ir prikelti stovyklą. 

— Bėk, kvaila boba! - suriko seras Kleitonas. - Bėk įspėti karaliaus. 
Lordas Boltonas mus rado. - Galbūt Sagsas buvo žiaurus žmogus, bet 

tikrai ne bailys. Su kalaviju rankoje jis nubrido per sniegą ir pastojo 
raiteliams kelią prie karaliaus bokšto, o jam už nugaros, tarsi gelsva 
kažkokio keisto dievo akis, blausiai žibėjo švyturys. - Kas joja? Stoki- 
te! Stokite! 

Pirmas jojęs raitelis įtempė vadeles ir sustabdė žirgą vos per žingsnį 
nuo sero Kleitono. Paskui jį sekė kiti, ne mažiau kaip dvi dešimtys raitų 
vyrų. Aša nespėjo jų suskaičiuoti. Pasislėpę po pūgos skraiste, jiems iš 
paskos galėjo joti dar keli šimtai. Taip pat galėjo būti, kad, prisidengusi 
tamsa ir vėjo blaškomu sniegu, juos užgriuvo visa Ruzo Boltono kariuo- 
menė. Bet šie vyrai... 

Žvalgybai jų per daug, o kariuomenės avangardui - per mažai. Be to, 
du iš jų vilkėjo tik juodus drabužius. Nakties sargyba, staiga suprato Aša. 

— Kas jūs?! - šūktelėjo ji. 

- Draugai, - išgirdo ji lyg ir pažįstamą balsą. - Ieškojome tavęs Vin- 
terfele, bet radome tik Varnaėdį Amberį, mušantį būgnus ir pučiantį ra- 
gus. Užtrukome, kol pagaliau tave radome. 

Raitelis vikriai nulipo nuo žirgo, nusismaukė gobtuvą ir nusilenkė. Jo 
barzda buvo tokia tanki ir taip smarkiai apledėjusi, jog kelias akimirkas 
Ašajo nepažino. Bet paskui atitoko. 

- Trisai... - nustebusi tarstelėjo ji. 

- Miledi... - Tristiferis Botlis priklaupė. - Ir Mergelė čia. Ir Rogonas, 
ir Niūrakalbis, ir Fingersas, ir Rukas... Čia šeši vyrai - visi, kurie galėjo 
joti. Kromas mirė nuo žaizdų. 

— Kas čia dabar? - piktai paklausė seras Kleitonas Sagsas. - Tu — 
jos žmogus? Kaip jums pavyko pasprukti iš požeminio Gūdmiškio 
kalėjimo? 

Trisas atsistojo ir nusibraukė nuo kelių sniegą. 

- Sibelei Glover už mus buvo pasiūlyta išpirka ir ji karaliaus vardu 
nutarė ją priimti. 

— Kokia išpirka? Kas mokėtų pinigus už tokias jūrų padugnes? 

— Aš sumokėjau, sere. - Tai pasakęs vyras paragino savo šiaurietiš- 
ką arklį ir išjojo į priekį. Jis buvo labai aukštas, nepaprastai liesas ir to- 
kiomis ilgomis kojomis, jog buvo keista, kad jos nesivelka žeme. - Man 
reikėjo stiprių vyrų, galinčių saugiai palydėti pas karalių, o ledi Sibelė 
nekantravo atsikratyti kelių burnų, kurias privalėjo maitinti. - Išstypėlio 
veidą dengė kaklaskarė, o jam ant galvos pūpsojo keisčiausia iš kepu- 
rių - panašių paskutinį kartą Aša matė, kai buvo nuplaukusi į Tirošį; tas 
galvos apdangalas priminė iš kažkokio minkšto audinio pasiūtą bokš- 
tą be kraštų, panašų į tris vienas ant kito užmautus cilindrus. - Kai kas 
man užsiminė, kad galbūt čia rasiu karalių Stanį. Turiu nedelsiant su juo 
pasikalbėti. Reikalas nepaprastai skubus. 

— Po septyniais dvokiančiais pragarais, kas tu toks? 

Ilgšis grakščiai nulipo nuo šiauriečių arklio, kilstelėjo savo keistą 
skrybėlę ir nusilenkė. 

— Turiu garbės būti Tichas Nestoris, kuklus Bravoso Geležies banko 
tarnas. 

Iš visų keistų būtybių, galinčių naktį atjoti į stovyklą, mažiausiai Aša 
Greidžoj tikėjosi sulaukti bravosiečio bankininko. Tai rodės pernelyg 
absurdiška. Ji nesusilaikė ir nusijuokė. 

— Karalius Stanis savo rezidencija pasirinko sargybos bokštą. Neabe- 

joju, kad seras Kleitonas mielai tave pas jį nuves. 

— Būtų labai malonu. Laikas - pinigai. - Bankininkas atidžiai nužvel- 
gė ją gudriomis tamsiomis akutėmis. - Jei neklystu, esi ledi Aša iš Grei- 
džojų giminės. 

- Taip, esu Aša Greidžoj, tik ne visi sutinka, kad mane reikėtų vadinti 
ledi. 

Bravosietis šyptelėjo. 

— Atgabenome tau dovaną. - Jis pamojo netoliese stovintiems vy- 
rams. - Tikėjomės rasti karalių Vinterfele. Deja, ši audra užgriuvo ir pilį. 
Prie jos sienų radome Morsą Amberį, sutelkusį geltonsnapių kariuome- 
nę ir laukiantį atvykstant karaliaus. Jis perdavė mums šiuos žmones. 

Mergina ir senis, pagalvojo Aša, kai jai prie kojų į sniegą buvo šiurkš- 
čiai pargriauti du belaisviai. Moteris tirtėjo, nors buvo apsivilkusi kaili- 
nius. Jei nebūtų buvusi taip įbauginta, galbūt būtų atrodžiusi net graži, 
nors jos nosies galas buvo nušalęs ir pajuodęs. O senis... Jo tikrai niekas 
nebūtų pavadinęs gražiu, - net varnų baidyklių Aša buvo mačiusi pu- 
tlesnių. Jo veidas buvo vien oda ir kaulai, o plaukai žili kaip sniegas ir 
purvini. Be to, jis dvokė. Vien pažvelgus į jį Ašai pasidarė bloga. 

Jis pakėlė akis. 

- Sese... Matai? Šį kartą tave pažinau. 

Ašai, rodos, širdis krūtinėje sustojo. 

-- Teonai? 

Jo lūpos prasivėrė ir veide šmėstelėjo kažkas panašaus į šypseną. Bur- 
noje trūko bene pusės dantų, o ir likusieji buvo suskilę ir išklibę. 

— Teonas, - pakartojo jis. - Aš vardu Teonas. Turiu prisiminti savo 
vardą. 


VIKTARIONAS 


flotilė pasuko ieškoti grobio. 

Kaip žynys Mokvoras ir sakė, laivą jie pamatė siaurame jūros ruože 
tarp Kedrų salos ir rantytų kalvų, dunksančių toliau nuo pakrantės asta- 
poriečių žemėse. 

— Giskarai! - įsitaisęs aukštai, varno lizde, šūktelėjo Longvoteris Paikas. 


0 vo 


Jas gaubiant sutemoras ir patekėjus sidabriniam mėnuliui, Geležinė 


artėjančią ir didėjančią laivo burę. Netrukus jau galėjo įžiūrėti kylančius 
ir besileidžiančius galeros irklus ir ilgą, balsvą, iš paskos besidriekian- 
tį vandens pėdsaką, spindintį mėnesienoje nelyginant jūrą bjaurojantis 
randas. 

Tai nėra karo laivas, suprato Viktarionas. Tai prekybinis burlaivis, be 
to, gana didelis. Šis laivas buvo gardus kąsnelis. Jis davė savo kapitonams 
ženklą pradėti persekiojimą. Jie ketino priplaukti prie laivo iš šono, ata- 
kuoti jį abordažu ir užimti. 

Tuo metu prekybinio laivo kapitonas taip pat suprato kilusį pavo- 
jų. Jis pakeitė kursą, pasuko į vakarus ir ėmė artintis prie Kedrų salos, 
galbūt tikėdamasis, jog pavyks prisiglausti kokioje nors slaptoje grotoje 
arba juos puolantis lavas suduš atsitrenkęs į rantytas uolas, kurių šiaurės 
rytinėje pakrantėje prie salų tikrai netrūko. Bet prekybinis burlaivis ga- 
beno didelį krovinį, o geležiniai plaukė pavėjui. „Sielvartas“ ir „Geležinė 
pergalė“ pastojo persekiojamam laimikiui kelią, o manevringas „Paukšt- 
vanagis“ ir greitasis „Kirvių svaidytojas“ ėmė jį vytis. Bet net ir tada gis- 
karų kapitonas rankų nenuleido. Kai „Aimana“ prisigretino prie puo- 
lamo laivo, apšaudė kairįjį jo bortą ir sutrupino irklus, abu laivai buvo 
atsidūrę taip arti šmėklų lankomų Gozajaus griuvėsių, kad, pirmiesiems 
saulės spinduliams apšvietus sugriuvusias miesto piramides, jie girdėjo 
čiauškant beždžiones. 

Jų grobis vadinosi „Giskarų aušra“, - bent jau taip tvirtino surakin- 
tas grandinėmis ir pas Viktarioną atvestas užgrobto laivo kapitonas. Tai 
buvo prekybinis burlaivis iš Naujojo Giso, prekiavęs Mirine ir dabar pro 
Junkajų grįžtantis namo. Tas vyras nemokėjo jokios padorios kalbos, tik 
bėrė šiurkščius giskarų žodžius, niurnėjo ir šnypštė, - bjauresnės kalbos 
Viktarionas Greidžojus gyvenime nebuvo girdėjęs. Kapitono žodžius 
Mokvoras vertė į Vesteroso bendrąją kalbą. Kapitonas tvirtino, jog karas 
dėl Mirino baigtas pergalingai; girdi, drakonų karalienė žuvusi, o miestą 
giskarų vardu valdo Hizdaras. 

Už tokį melą Viktarionas išplėšė jam liežuvį. Mat Mokvoras jį patiki- 
no, kad Daneiris Targarien nėra žuvusi; raudonasis dievas Rhloras paro- 
dė jam karalienės veidą savo šventose liepsnose. Viktarionas Greidžojus 
negalėjo pakęsti melo, tad virvėmis pririšo giskarų kapitonui riešus prie 
kulkšnių, įmetė į jūrą ir paaukojo Nuskendusiam Dievui. 

- Tavo raudonasis dievas gaus, kas jam priklauso, - pažadėjo jis Mo- 
kvorui, - bet jūros platybes valdo Nuskendęs Dievas. 

— Nėra kitų dievų, tik Rhloras ir Kitas, kurio vardo niekam neleista 
ištarti. 

Žynys burtininkas vilkėjo niūrius juodus drabužius, tik apykaklę, 
rankogalius ir skvernų apačią puošė plonos auksinės gijos. „Geležinės 
pergalės“ denyje raudonų drabužių nebuvo, ir vis dėlto Mokvorui ne- 
derėjo dėvėti balsvomis druskos dėmėmis išmargintų skarmalų, su ku- 
riais sužvejojęs jūroje jį ištraukė Pelėnas, tad Viktarionas įsakė Tomui 
Taidvudui pasiūti žyniui naujus apdarus iš tų audinių, kurie buvo po 
ranka, ir net paaukojo tam tikslui kelias savo tunikas. Tos tunikos buvo 
juodos ir aukso spalvos, mat Greidžojų giminės ženklas buvo auksinis 
krakenas juodame fone, be to, jis puikavosi ir ant karo vėliavų, ir ant jų 
laivų burių. Raudoniesiems žyniams įprasti tamsiai ir skaisčiai raudoni 
drabužiai geležiniams nebuvo priimtini, tačiau Viktarionas tikėjosi, kad 
jo vyrai į Mokvorą ims žvelgti palankiau, jei šis vilkės Greidžojų giminės 
spalvų apdarus. 

Bet jo viltis žlugo. Nuo galvos iki kojų apsitaisęs juodai ir su raudonų 
ir gelsvų liepsnų kauke, ištatuiruota ant veido, žynys atrodė kaip niekad 
grėsmingai. Einančio per denį, įgula jo šalinosi, be to, jei ant kurio nors 
jūreivio netyčia krisdavo Mokvoro šešėlis, vydamas gresiančią nelaimę 
šalin šis nusispjaudavo. Net Pelėnas, nors pats ištraukė raudonąjį žynį iš 
jūros, ragino Viktarioną paaukoti išgelbėtąjį Nuskendusiam Dievui. 

Tačiau Mokvoras ne tik geriau už bet kurį geležinį pažinojo šias keis- 
tas pakrantes, bet ir saugojo drakonų giminės paslaptis. Varnaakis taip 
pat turi burtininkų, tad kodėl aš negalėčiau jų turėti? Juodasis jo burti- 
ninkas buvo galingesnis už tris Eurono magus, net jei būtum sumetęs 
juos į vieną puodą, išviręs ir sulipdęs į vieną. Šlapiagalvis šiai minčiai 
tikriausiai nebūtų pritaręs, bet Eironas su savo pamokslais buvo toli. 

Todėl Viktarionas sulenkė nudegusios plaštakos. pirštus, sugniaužė 
grėsmingą kumštį ir tarė: 

— Geležinės flotilės laivui nedera vadintis „Giskarų aušra“. Tavo, bur- 
tininke, garbei pavadinsiu jį „Raudonojo dievo įtūžiu“. 

Burtininkas linktelėjo. 

— Kaip kapitonas pasakys... 

Ir Geležinei flotilei vėl priklausė penkiasdešimt keturi laivai. 

Kitą dieną juos staiga užgriuvo audra. Mokvoras buvo išpranašavęs 
Viktarionas negalėjo pasakyti, ar jie sudužo, ar nuskendo, ar nukrypo 
nuo kurso. 

- Jie žino, kur plaukiame, - tarė jis savo įgulos vyrams. - Jei tie laivai 
nenuskendo, mes dar susitiksime. 

Laukti atsilikėlių geležinis kapitonas neturėjo laiko. Tik jau ne dabar, 
kai jo nuotaką buvo apsupę priešai. Gražiausiai pasaulio moteriai sku- 
biai reikia mano kovos kirvio. 

Be to, Mokvoras jį patikino, kad tie trys laivai niekur nedingo. Kiek- 
vieną vakarą burtininkas žynys priekiniame „Geležinės pergalės“ denyje 
uždegdavo laužą ir, giedodamas ir melsdamasis, sukdavo ratus aplink 
ugnį. Laužo šviesoje juoda jo oda blizgėjo kaip nugludintas oniksas, ir 
būdavo akimirkų, kai Viktarionas būtų galėjęs prisiekti, kad ant žynio 
veido ištatuiruotos liepsnos šoko savo šokį, lingavo if virpėjo, tai susilie- 
davo, tai vėl išsiskirdavo, o jų atspalviai keitėsi su kiekvienu žynio galvos 
krustelėjimu. 

- Juodasis žynys prišauks mums demonus, - kažkas girdėjo sakant 
vieną iš irklininkų. 

Kai apie tai buvo pranešta Viktarionui, jis liepė taip nuplakti tą plepį, 
kad visas jo kūnas nuo pečių iki sėdmenų paplūdo krauju. Tad, kai Mo- 
kvoras tarė: „Tavo paklydusios avelės grįš į bandą prie salos, kurią žmo- 
nės vadina Jarosu“, - kapitonas atsakė: „Melskis, kad taip ir būtų, žyny, 
nes, jei taip nenutiks, gali būti, kad ir tau teks paragauti bizūno.“ 

Aplink tyvuliuojant melsvai žalsviems jūros vandenims ir iš visiškai 
giedro dangaus plieskiant saulei, į šiaurės vakarus nuo Astaporo Geleži- 
nė flotilė vėl aptiko grobį. 

Šį kartą jiems įkliuvo prekybinis myriečių kogas, pavadintas „Balan- 
džiu“, iš Naujojo Giso plaukiantis į Junkajų ir gabenantis kilimus, saldų 
žalią vyną ir myrietiškus nėrinius. Jo kapitonas turėjo myrietišką akį, 
tolimus daiktus paverčiančią artimais, - du stikliniai lęšiai buvo įstaty- 
ti į žalvarinius vamzdelius, taip gudriai nukaldintus, kad stumiami su- 
lįsdavo vienas į kitą ir sustumta akis buvo ne ilgesnė už durklą. Šį lobį 
Viktarionas iš karto pasiėmė. O laivui davė naują vardą - „Medšarkė“. 
Paskui kapitonas paskelbė, kad prekybinio burlaivio įgula bus paimta į 
nelaisvę ir paleista tik už išpirką. Tie vyrai nebuvo nei vergai, nei vergų 
pirkliai, o laisvi myriečiai ir patyrę jūrininkai. Už tokius vyrus galėjai 
gauti nemažai aukso monetų. Kadangi plaukė iš Myro, „Balandžio“ jū- 
reiviai neturėjo jokių naujienų apie Miriną ar Daneiris, tik papasakojo 
apie pasirodžiusius prie Roino dotrakių raitelius, kažkur žygiuojančią 
Auksinę broliją ir apie kitus įvykius, kurie Viktarionui nebuvo naujiena. 

— Ką matai? - tą vakarą Mokvorui stovint prieš nakties laužą, paklau- 
sė jo kapitonas. - Kas mūsų laukia rytoj? Vėl lis? 

Viktarionui rodės, kad ore užuodžia drėgmę. 

— Bus apsiniaukę ir pūs stiprūs vėjai, - atsakė Mokvoras. - Bet nelis. 
Iš paskos artinasi tigrai. O priekyje laukia tavo drakonė. 

Tavo drakonė... Viktarionui patiko girdėti tokius žodžius. 

- Papasakok man ką nors, ko nežinau, žyny. 

- Jei kapitonas liepia, turiu klausyti, - nuolankiai linktelėjo Mokvo- 
ras. Laivo įgulai labiau patiko vadinti jį Juodąja Liepsna, - šį vardą jam 
sugalvojo Stefaras Miknius, niekaip negalėjęs ištarti „Mokvoras“. Kad ir 
kaip vadinamas, žynys savo galių neprarado. - Čia kranto linija driekiasi 
iš vakarų į rytus, - paaiškino jis Viktarionui, - o kai pasisuks į šiaurę, 
sutiksite dar du kiškius. Greitus ir su daug kojų. 

Taip ir nutiko. Paaiškėjo, kad šį kartą jų grobiu tapo du irkliniai lai- 
vai ilgais, aptakiais korpusais ir labai greiti. Pirmasis juos pamatė Ralfas 
Luošys, tačiau netrukus nuo „Sielvarto“ ir „Prarastos vilties“ grobis ėmė 
tolti, todėl Viktarionas pasiuntė „Geležinį sparną“, „Paukštvanagį“ ir 
„Krakeno bučinį“ jų vytis. Tai buvo trys patys greičiausi jo laivai. Lenk- 
tynės truko gerą pusdienį, bet pagaliau abu laivai buvo atakuoti abor- 
dažu ir po trumpos, bet žiaurios kovos užgrobti. Netrukus Viktarionas 
įsitikino, kad abiejų laivų triumai tušti, mat jie plaukė į Naująjį Gisą ke- 
tindami pasikrauti maisto ir pašaro, taip pat ginklų, skirtų prie Mirino 
stovyklą įkūrusiems giskarų legionams, ir... atplukdyti į karo lauką naujų 
legionierių, turėjusių pakeisti mirusius vyrus. 

- Mūšyje žuvusius vyrus? - paklausė Viktarionas. 

Užgrobtų laivų įgula tai paneigė ir paaiškino, jog nelaimingieji mirė 
nuo kruvinosios. Šią ligą atnešusi palša kumelė. Be to, kaip ir „Giskarų 
aušros“ kapitonas, šių dviejų prekybinių laivų kapitonai pakarojo melą, 
girdi, Daneiris Targarien mirusi. 

— Kad ir kokiame pragare rastumėte Daneiris, pabučiuokite ją mano 
vardu, - pasakė Viktarionas. Tada pasiėmė kirvį ir, nieko nelaukęs, nu- 
rentė abiem kapitonams galvas. Paskui nužudė ir jų įgulos vyrus, gyvus 
paliko tik prie irklų grandinėmis prirakintus vergus. Jis pats perkirto jų 
grandines ir pasakė, kad dabar jie - laisvi vyrai ir jiems teks garbė ir- 
kluoti Geležinės flotilės laivą, - garbė, apie kurią nuo pat gimimo svajoja 
kiekvienas Geležies salų berniukas. 

— Drakonų karalienė suteikia vergams laisvę, tad suteikiu ją ir aš, — 
pareiškė jis. Užgrobtus laivus jis pervadino „Vaiduokliu“ ir „Šešėliu“. 

— Mat ketinu išsiųsti juos atgal, kad vaidentųsi tiems junkajiečiams, — 
tą vakarą pasakė jis tamsiaveidei moteriai, suteikusiai jam kūnišką malo- 
numą. Dabar jie buvo netoli Mirino ir kasdien vis labiau artėjo prie savo 

kelionės tikslo. - Užgriūsime juos kaip perkūnas iš giedro dangaus, - pa- 
reiškė Viktarionas, spausdamas jai krūtį. 

Jis svarstė, ar taip jautėsi ir jo brolis Eironas, kai su juo kalbėjo Nu- 
skendęs Dievas. Viktarionui net rodės, kad girdi dievo balsą, sklindantį 
iš jūros gelmių. Privalai gerai man tarnauti, kapitone, rodos, ošė bangos. 
Tam tave ir sukūriau. | 

Tačiau jis turėjo atiduoti duoklę ir raudonajam dievui, Mokvoro 
ugnies dievui. Į žynio pagydytą ranką buvo baisu žiūrėti, jos oda nuo 
alkūnės iki pirštų galiukų buvo suskrudusi nelyginant kiaulienos ode- 
lė ant laužo. Kartais, Viktarionui sugniaužus delną, ta oda skildavo ir iš 
jos sunkdavosi rauzganas skystis, bet ranka buvo stipresnė nei bet kada 
anksčiau. 

— Dabar du dievai sa manimi, - pasakė jis tamsiaveidei moteriai. 
Joks priešas negali atsilaikyti prieš du dievus. 

Taip taręs, Viktarionas apvertė ją ant nugaros ir dar kartą užgulė. 

Kai tolumoje už kairiojo laivo borto pasirodė Jaroso uolos, Viktario- 
nas pamatė ten jo laukiant tris prarastus laivus, kaip Mokvoras ir žadėjo. 
Už tai Viktarionas padovanojo žyniui sukto aukso vėrinį. 

Tačiau dabar jam reikėjo nuspręsti, ar rizikuoti ir plaukti į sąsiaurį, 
ar liepti Geležinei flotilei apiplaukti salą. Prisiminimai apie tai, kas nuti- 
ko prie Gražiosios salos, vis dar nedavė geležiniam kapitonui ramybės. 
Tuomet Stanis Barateonas puolė Geležinę flotilę iš šiaurės ir pietų, o jie 
tarsi įstrigo kanale tarp salos bei žemyno pakrantės ir tąkart Viktario- 
nas buvo visiškai sutriuškintas. Ir vis dėlto plaukdamas aplink Jarosą, 
jis būtų praradęs kelias brangias dienas. Dabar, kai Junkajus buvo ranka 
pasiekiamas, plaukti sąsmaukomis buvo nelengva, tačiau jis nesitikėjo 
susidurti su junkajiečių karo laivais, kol visiškai nepriartės prie Mirino. 

Kaip ėlgtysi Varnaakis? Valandėlę apie tai pamąstęs, Viktarionas davė 
ženklą savo kapitonams. 

- Plaukiame į sąsiaurį. 

Kol Jaroso sala dingo iš akių ir, stovint ant užpakalinio denio, jos ne- 
bebuvo matyti, jie užgrobė dar tris laivus. Pelėnui ir „Sielvartui teko pil- 
vota galera, o „Aitvaro“ kapitonui Manfrydui Merlinui - prekybinis bur- 
laivis. Jų triumai buvo prikrauti vertingų prekių, įvairių rūšių vyno, šilko 
ir prieskonių, retos medienos ir retų kvepalų, bet iš tiesų vertingiausi 
buvo patys laivai. Tą pačią dieną, tik šiek tiek vėliau, „Septynios kau- 
kolės“ ir „Vergo prakeiksmas“ paėmė į nelaisvę nedidelį dvistiebį burinį 
laivą. Tai buvo mažas, gremėzdiškas, aptriušęs laivas ir vargu, ar buvo 
verta jį pulti. Išgirdęs, kad užgrobti šiai žvejų valtelei prireikė net dviejų 
jo laivų, Viktarionas liko labai nepatenkintas. Tačiau būtent iš žvejų lūpų 
jis išgirdo, kad grįžo juodas drakonas. 

— Sidabrinė karalienė pradingo, - pasakė jam burlaivio savininkas. - 
Raita ant drakono, ji išskrido į Dotrakių jūrą. 

— O kur ta Dotrakių jūra? - nustebęs paklausė Viktarionas. - Su Ge- 
ležine flotile išmaišysiu ją skersai išilgai ir žūtbūt rasiu karalienę. 

Žvejys garsiai nusijuokė. 

- Tikrai norėčiau pamatyti jus, plaukiančius per tą jūrą. Dotrakių 
jūra - tai neaprėpiamos, žole apaugusios lygumos, kvaily. 

Jam nereikėjo to sakyti. Nudegusia ranka Viktarionas čiupo varg- 
šelį už gerklės ir pakėlė nuo denio, tada nugara trenkė jį į laivo stiebą 
ir smaugė tol, kol junkajiečio veidas pajuodo kaip ir geležinio kapitono 
pirštai, įsispaudę į kaklą. Kelias akimirkas vyras dar spardėsi ir muistėsi, 
mėgindamas išsivaduoti iš kapitono gniaužtų, bet veltui. 

- Pavadinęs Viktarioną Greidžojų kvailiu, niekas negyvena taip ilgai, 
kad spėtų tuo pasigirti. 

Kai jis atgniaužė delną, suglebęs vyro kūnas šlumštelėjo ant denio. 
Longvoteris Paikas ir Tomas Taidvudas švystelėjo jį per bortą - paauko- 
jo Nuskendusiam Dievui. 

- Tavo Nuskendęs Dievas - tikras demonas, - vėliau pasakė juodasis 
žynys Mokvoras. - O juk jis tėra tarnas Kito, juodojo dievo, kurio vardo 
niekam neleista ištarti. 

- Atsargiau, žyny, - įspėjo jį Viktarionas. - Šiame laive yra nuošir- 
džiai tikinčių vyrų, kurie, išgirdę tave taip burnojant, galėtų išplėšti tau 
liežuvį. Pažadu, tavo raudonasis dievas gaus, ko nusipelnė. Mano žodis - 
geležinis. Paklausk bet kurio iš mano vyrų. 

Juodasis žynys nulenkė galvą. 

- Kam man klausti? Šviesos Valdovas jau parodė man tavo įtūžį, lor- 
de kapitone. Kasnakt savo liepsnose regiu tavo būsimą šlovę. 

Šie žodžiai tarsi medumi patepė Viktarionui Greidžojui širdį ir tą va- 
karą jis atskleidė savo slaptas mintis tamsiaveidei moteriai. 

— Mano brolis Beilonas buvo didis vyras, - pasakė jis, - bet aš pada- 
rysiu tai, ko jam padaryti nepavyko. Geležies salos vėl bus laisvos ir jose 
vėl galios Senoji Tvarka. To padaryti nepavyko net Dagonui. - Nuo to 
laiko, kai Jūros akmens soste sėdėjo Dagonas Greidžojus, praėjo beveik 
šimtas metų, tačiau geležiniai vis dar pasakojo istorijas apie jo plėšia- 
muosius žygius ir mūšius. Dagono laikais Geležiniame soste sėdėjo sil- 
pnas karalius, traiškanotomis akimis spoksantis į kitą Siaurosios jūros 
krantą, kur tremtiniai ir pavainikiai rengė maištą. Lordas Dagonas nu- 
plaukė labai toli nuo Paiko ir Saulėlydžio jūra jam tapo sava. - Jis narsiai 
puolė irštvoje gulintį liūtą ir saumazgė didvilkiui uodegą, bet net ir Dago- 
nui nepavyko įveikti drakonų. O aš vesiu drakonų karalienę. Gyvensime 
kaip vyras ir žmona ir ji pagimdys man daug stiprių sūnų. 

Tą naktį Geležinei flotilei priklausė jau šešiasdešimt laivų. 


ŠOKIS SU DRAKONAIS 327 


Į šiaurę nuo Jaroso vis dažniau galėjai pamatyti keistų burių. Jie vi- 
siškai priartėjo prie Junkajaus ir pakrančių vandenyse tarp Geltonojo 
miesto ir Mirino knibždėte knibždėjo pirmyn atgal siuvančių pirklių 
burlaivių ir krovininių laivų, todėl Viktarionas su Gležine flotile pasi- 
traukė į gilesnius vandenis, kad nuo kranto jų niekas nematytų. Bet net 
ir ten vieną kitą laivą jie šutikdavo. 

— Nė vienam iš jų neleiskite pasprukti, kad neįspėtų priešų, - įsakė 
geležinis kapitonas. Ir nė vienas iš laivų nepaspruko. 

Tą rytą, kai „Sielvartas“, „Karžygė“ ir paties Viktariono vadovauja- 
ma „Geležinė pergalė“ tiesiai į šiaurę nuo Geltonojo miesto užgrobė iš 
Junkajaus plaukiančią vergų pirklių galerą, jūros bangos buvo žalsvos, 
o virš galvos plytėjo pilkšvas dangus. Laivo triumuose buvo gabenamos 
dvi dešimtys iškvėpintų berniukų ir aštuonios dešimtys merginų, skirtų 
Lyso malonumų namams. Laivo įgula nesitikėjo, kad taip arti namų jų 
gali tykoti pavojus, todėl geležiniai paėmė šį laivą be vargo. Galera buvo 
pavadinta „Meilės mergele“. 

Nukirsdinęs vergų pirklius, Viktarionas pasiuntė savo vyrus žemyn 
išlaisvinti irkluotojų. 

— Nuo šiol irkluosite man. Darbuokitės nuoširdžiai ir nesigailėsi- 
te. - Merginas jis išdalijo savo kapitonams. - Lysiečiai būtų pavertę jus 
kekšėmis, - paaiškino jis merginoms, - o mes jus išgelbėjome. Dabar, 
užuot tenkinusios daugelį vyrų, tarnausite vienam. Tos, kurios įtiks savo 
kapitonams, galbūt taps sūriosiomis žmonomis, o tai - labai garbingas 
vardas. 

Kvepiančius berniukus jis sukaustė grandinėmis ir išmetė į jūrą. Mat 
jie buvo išsigimėliai, o ne gamtos kūriniai, ir jų atsikračius laive tvyrojęs 
nemalonus kvapas ilgainiui išsisklaidė. 

Sau Viktarionas pasiėmė septynias gražiausias merginas. Vienos iš jų 
plaukai buvo rusvai gelsvi, o krūtys strazdanotos. Kita buvo nusiskutusi 
plaukus nuo viso kūno. Trečia buvo rudaplaukė ir rudaakė, be to, dro- 
vi kaip pelytė. Ketvirtos krūtys buvo tokios didelės, kokių Viktarionas 
dar nebuvo regėjęs. Penkta buvo liesa ir smulkutė, tiesiais juodais plau- 
kais ir auksine oda, jos akys buvo gintaro spalvos. Šešta buvo pabalusi 
kaip pienas, į krūtų spenelius ir apatinę lūpą įsivėrusi auksinius žiedus. 
Septintoji - juoda kaip iš kalmaro pagamintas rašalas. Junkajaus vergų 
pirkliai buvo išmokę jas teikti vyrams malonumą septyniais būdais, bet 
Viktarionas geidė jų visai ne dėl to. Aistrai tenkinti jam pakako ir tam- 
siaveidės moters, juolab kad jis netrukus turėjo pasiekti Miriną ir vesti 
karalienę. Jokiam vyrui nereikia žvakių, kai jo laukia saulės šviesa. Gale- 
ra buvo pervadinta ir gavo „Vergvaldžio riksmo“ vardą. Dabar Geležinei 
flotilei priklausė šešiasdešimt vienas laivas. 

— Su kiekvienu užgrobtu laivu daromės stipresni, - pasakė Viktario- 
nas geležiniams, - bet nuo šiol taip lengva nebus. Rytoj arba poryt ti- 
kriausiai susidursime su karo laivais. Mat įplaukiame į Mirinui priklau- 
sančius vandenis, ten mūsų laukia priešų karinis laivynas. Mums teks 
stoti į kovą su laivais iš visų trijų vergų pirklių miestų, su karo laivais iš 
Toloso, Elyrijos, Naujojo Giso ir net Kvarto. - Jis išmintingai nutylėjo, 
jog kaip tik dabar, jam kalbant, buriniai Senojo Volančio karo laivai ža- 
liais korpusais tikriausiai skrodžia Sielvarto įlankos vandenis ir plaukia 
į šiaurę. - Tie vergų pirkliai - menkystos. Patys matėte, kaip susidūrę 
su mumis jie spruko, girdėjote, kaip žudomi išgąstingai klykė. Kiekvie- 
nas iš jūsų vertas dvidešimties vergų pirklių, nes tik mes esame geleži- 
niai. Kai kitą kartą išvysite vergvaldžių laivų bures, prisiminkite mano 
žodžius. Nieko nesigailėkite ir nelaukite pasigailėjimo. Kokia mums 
nauda iš gailestingumo? Esame geležiniai ir mus globoja du dievai. Už- 
imsime vergų pirklių laivus, sužlugdysime visas jų viltis, o jų įlanką pa- 
versime kraujo jūra. 

Įgula pritarė jam garsiais šūksniais. Atsakydamas kapitonas niūriai 
linktelėjo, o tada liepė atvesti ant denio jo išsirinktas septynias merginas, 
žaviausias iš visų, rastų „Meilės mergelės“ triume. Kiekvieną pabučiavęs 
į skruostą, Viktarionas merginoms paaiškino, kokia garbė jų laukia, ta- 
čiau jos kapitono žodžių nesuprato. Tada jis liepė vyrams nuplukdyti jas 
į anksčiau užgrobtą žvejų burlaivį, nukirto virvę, kuria šis buvo pririštas, 
ir laivą padegė. 

- Šia nekaltybės ir grožio dovana pagerbiame abu dievus, - irkluoja- 
miems Geležinės flotilės karo laivams plaukiant pro degantį žvejų bur- 
laivį, garsiai paskelbė Viktarionas. - Tegul šios mergelės atgimsta nu- 
tviekstos šviesos ir nesuterštos mirtingųjų geismo arba tegul leidžiasi į 
Nuskendusio Dievo vandenų menes, tegul jose puotauja, šoka ir juokia- 
si, kol išdžius jūra. 

Viktarionui Greidžojui pasirodė, kad, aukojimui baigiantis, prieš jū- 
ros bangoms pasiglemžiant rūkstantį laivą, septynių žavingų mergelių 
klyksmai virto džiaugsminga giesme. O tada pakilo smarkus vėjas, stai- 
ga išpūtė jų laivų bures ir ėmė nešti juos iš pradžių į šiaurę, paskui į ry- 
tus, paskui vėl į šiaurę, link Mirino ir jo piramidžių, pastatytų iš įvairia- 
spalvių plytų. Plasnodamas dainos sparnais, skrendu pas tave, Daneiris, 
pagalvojo geležinis kapitonas. 

Tą naktį jis pirmą kartą paėmė į rankas drakono ragą, kurį Varna- 
akis buvo radęs rūkstančiuose didžiosios Valyrijos griuvėsiuose. Ragas 
buvo juodas, blizgantis, riestas, šešių pėdų ilgio, puoštas raudono aukso 
ir tamsaus valyriško plieno žiedais. Eurono pragaro ragas... Viktarionas 
perbraukė jį pirštais. Rodės, ragas buvo toks pat šiltas ir glotnus kaip 
tamsiaveidės moters šlaunys, be to, jis taip blizgėjo, kad Viktarionas 

juodose jo gelmėse matė iškreiptą savo veidą. Ragą juosiančiuose žie- 
duose buvo išrėžti keisti burtažodžiai. Mokvoras juos vadino „valyriš- 
kais glifais“. 

Tai Viktarionas jau žinojo. 

— Ką jie reiškia? - paklausė jis. 

- Labai daug ką. - Juodasis žynys pirštu balsialėjai į vieną iš auksinių 
žiedų. - Štai Čia įrėžtas rago vardas. Čia parašyta: „Aš esu Drakonų Pan- 
čiotojas.“ Ar kada nors girdėjai šio rago skleidžiamą garsą? 

- Tik vieną kartą. - Šį pragaro ragą Senajame Vike vykstant karaliaus 
rinkimams papūtė vienas iš jo brolio mišrūnų. Tai buvo stambus ir au- 
galotas vyras, tikras milžinas plika galva, storus ir raumeningus jo žastus 
puošė aukso, juodojo gintaro ir nefrito žiedai, o ant krūtinės buvo išta- 
tuiruotas didžiulis vanagas. - Tas gausmas... Tas ragas... Nežinia kaip, 
bet jis sudegino pūtiką. Rodės, kad ir mano kaulai dega, tarsi iš vidaus 
sviltų mėsa. Tie įrašai labai įkaito ir iš pradžių švietė raudonai, paskui 
pabalo ir žiūrint į juos skaudėjo akis. Tas gausmas, rodės, niekada nenu- 
tils. Jis priminė pratisą šauksmą. O veikiau - tūkstantį į vieną susilieju- 
sių šauksmų. 

— Koks likimas ištiko ragą pūtusį vyrą? 

- Jis mirė. Papūtus ragą, jam ant lūpų liko pūslės, o jo paukštis pa- 
sruvo krauju. - Kapitonas kumščiu dunkstelėjo sau į krūtinę. - Vanagas, 
ištatuiruotas štai čia. Nuo kiekvienos jo plunksnos lašėjo kraujas. Girdė- 
jau, kad tas žmogus sudegė iš vidaus, bet tikriausiai tai pasakos. 

- NE pasakos, 0 a tiesa, - - Ls pavertė pragaro ragą ir A 
žiedų. - Čia parašyta: „Mirtingasis negali manęs pūsti ir likti gyvas.“ 

Viktarionas paniuręs susimąstė apie brolių išdavystę. Visos Eurono 
dovanos užnuodytos. 

— Varnaakis prisiekė, kad papūtęs šį ragą sutramdysiu drakonus. Bet 
kokia man iš to nauda, jei teks mirti? 

- Tavo brolis pats rago nepūtė, tad ir tau nederėtų. - Mokvoras pa- 
rodė kapitonui plieninį žiedą. - Štai. „Kraujas už ugnį, ugnis už kraują.“ 
Nesvarbu, kas pučia pragaro ragą. Drakonai atskris pas tą, kas jį turi. 
Privalai šį ragą pasilikti. Ir paženklinti jį savo krauju. 


BJAURIOJI MERGAITĖ 


T naktį šventyklos požemyje susirinko vienuolika Daugiaveidžio 
Dievo tarnų, - daugiau, nei ji kada nors buvo mačiusi vienoje vieto- 
je. Pro paradines duris įžengė tik neįtakingas lordas ir storulis; kiti atėjo 
slaptais keliais, tuneliais ir tik jiems vieniems žinomais takais. Visi jie 
vilkėjo dukslius, juodus baltus drabužius, bet susėdę nusismaukė gob- 
tuvus ir parodė veidus, kuriuos tą dieną buvo pasirinkę turėti. Kaip ir 
viršuje esančios šventyklos durys, aukšti jų krėslai buvo išskaptuoti iš 
juodmedžio ir burtmedžio. Ant juodmedžio krėslų atlošų buvo išdro- 
žinėti veidai iš burtmedžio, o ant burtmedžio krėslų atlošų - veidai iš 
juodmedžio. 

Kambario galuose stovėjo du patarnautojai: vienas laikė siaurakaklį 
ąsotį tamsiai raudono vyno, o mergaitės ąsotyje buvo vanduo. Kai kuris 
nors iš dievo tarnų ištrokšdavo, pakeldavo akis arba sulenkęs kilstelėda- 
vo pirštą ir katras nors iš patarnautojų atėjęs pripildavo jam taurę. Bet 
didžiumą laiko jiedu stovėjo veltui laukdami tų žvilgsnių. Aš iškalta iš 
akmens, priminė sau mergaitė, esu statula, kaip ir jūrų lordai, išrikiuoti 
Didvyrių kanalo krantinėje. Vanduo buvo sunkus, bet jos rankoms jėgų 
netrūko. 

Žyniai kalbėjosi bravosietiškai, nors sykį kelias minutes trys iš jų su- 
sijaudinę prašneko valyriškai. Daugumą žodžių mergaitė suprato, bet 
šnekama buvo taip tyliai, jog kartais ji tiesiog negirdėjo, apie ką. „Aš 
šį Žmogų pažįstu“, - išgirdo ji sakant žynį su maro aukos kauke. „Aš šį 
žmogų pažįstu“, - pakartojo ir storulis, mergaitei pilant į jo taurę van- 
dens. O gražuolis pasakė: „Suteiksiu šiam Žmogui dovaną, nes aš jo ne- 
pažįstu.“ Vėliau šiuos žodžius žvairaakis pakartojo kalbėdamas apie kaž- 
kurį kitą Žmogų. 

Žodžiai ir vynas liejosi tris valandas, o paskui žyniai išėjo ir... liko 
tik malonusis vyras, beglobė ir dar vienas žmogus, nepagydomos ligos 
paženklintu veidu. Ant jo skruostų buvo matyti kraujuojančios žaizdos, 
o plaukai buvo nuslinkę. Iš vienos šnervės lašėjo kraujas, be to, sudžiū- 
vusio kraujo buvo ir jo akių kampučiuose. 

— Dabar, mergaite, su tavimi pasikalbės mūsų brolis, - pasakė jai ma- 
lonusis vyras. - Jei nori, gali atsisėsti. 

Ji atsisėdo į burtmedžio krėslą su juodmedžio veidu. Kraujuojančios 
žaizdos mergaitės nė kiek nebaugino. Ji pernelyg ilgai išbuvo Juodo ir 
Balto namuose, kad bijotų netikro veido. 

- Kas esi? - jiems likus vieniems, paklausė vyras nepagydomos ligos 
subjaurotu veidu. 

- Niekas. 

- Netiesa. Tu - Arija iš Starkų giminės, mėgstanti prikąsti lūpą ir ne- 
mokanti meluoti. 

— Buvau. Bet-dabar jau nesu. 

— Kodėl tu čia, melage? 

— Atėjau tarnauti. Mokytis. Pasikeisti veido. 

— Pirma turi pasikeisti širdis. Daugiaveidžio Dievo dovana - ne vaikų 
žaidimas. Siekdama savo tikslų arba tiesiog dėl malonumo galėtum nu- 
žudyti žmogų, ar taip? 

Ji prikando lūpą. 

— Aš... 

Vyras skėlė mergaitei antausį. 

Nuo smūgio sudilgčiojo skruostą, bet ji suprato šios bausmės nusi- 
pelniusi. | 

- Ačiū. - Jei kas nors gerai apskaldys jai ausis, galbūt ji pagaliau liau- 
sis kramčiusi lūpą. Taip darydavo Arija, o ne naktinė vilkė. - Negalėčiau. 

- Meluoji. Tavo akyse nesunkiai įžvelgiu tiesą. Tavo akys - kaip vil- 
kės, be to, tau patinka kraujas. 

Sere Gregori, nė pati nepajuto, kaip pagalvojo ji. Dunsenai, Rafai Mei- 
luti. Sere Ilinai, sere Merinai, karaliene Sersėja... Jei būtų prabilusi, būtų 
turėjusi meluoti, ir jis būtų tai supratęs. Tad mergaitė tylėjo. 

- Žmonės sako, kad buvai katė. Klaidžiojai gatvelėmis dvokdama 
žuvimi ir už monetas pardavinėjai širdutes bei midijas. Gyvenai taip, 
kaip ir dera tokiai paprastai mergaitei kaip tu. Tik paprašyk ir vėl ga- 
lėsi taip gyventi. Galėsi stumti savo karutį, šūkauti, siūlyti praeiviams 
širdutes ir jaustis patenkinta. Negali tapti viena iš mūsų, nes tavo širdis 
pernelyg jautri. 

Jis nori išsiųsti mane iš šventyklos. 

- Aš neturiu širdies. Tik skylę krūtinėje. Nužudžiau daugybę žmo- 
nių. Jei būčiau norėjusi, būčiau galėjusi nužudyti ir tave. 

— Tau būtų patikę? 

Mergaitė nežinojo, ką atsakyti. 

— Galbūt... 

- Tuomet tau čia ne vieta. Mirtis savo namuose nepakenčia malo- 
numo. Mes nei kovotojai, nei kareiviai, nei pasipūtę peštukai, visiems 
besigiriantys savo žygiais. Nežudome, norėdami įsiteikti kokiam nors 
lordui, pasipildyti monetų kapšą arba patenkinti savo tuštybę. Niekada 
neduodame dovanos tik tam, kad pamalonintume save. Taip pat nesi- 
renkame aukų. Mes - tik kuklūs Daugiaveidžio Dievo tarnai. 

— Valar dohaeris. 

Visi privalo tarnauti. 

- Žodžius žinai, bet esi pernelyg išdidi, kad tarnautum. Tarnaitė turi 
būti nuolanki ir klusni. 

- Aš klusni. Ir galiu būti nuolankesnė už visus kitus tarnus. 

Tai išgirdęs, vyras nusijuokė. 

— Esu tikras, kad tapsi nuolankumo įsikūnijimu. Tik ar sutiksi taip 
brangiai mokėti? 

— Mokėti? 

— Taip, gautum mokėti. Už galimybę tarnauti tau tektų atsisakyti 
visko, ką turi, ir visko, ką kada nors galėtum turėti. Atėmėme tau akis, 
o paskui jas grąžinome. Netrukus atimsime ausis ir vaikščiosi apgaub- 
ta tylos. Atiduosi mums savo kojas ir šliaužiosi. Nebūsi niekieno duktė, 
niekieno žmona, niekieno motina. Tavo vardas bus melagingas ir net 
veidas, kurį turėsi, nebus tavo. 

Mergaitė vėl vos neprikando lūpos, tik šį kartą laiku susigriebė. Mano 
veidas - kaip tamsus duburys, jis viską slepia ir nieko neatskleidžia. Ji pri- 
siminė visus vardus, kuriais kadaise vadinosi: Arę, Kiaunę, Bandelę, Ka- 
nalų Katę. Prisiminė ir tą paiką mergaitę iš Vinterfelo, žmonių vadintą 
Arija Arkliaveide. Vardai neturėjo jokios reikšmės. 

- Sutinku mokėti. Duok man veidą. 

- Veidus reikia užsitarnauti. 

— Pasakyk, kaip. 

- Vienam vyrui turi suteikti tam tikrą dovaną. Ar galėsi? 

— Kokiam vyrui? 

— Tujo nepažįsti. 

— Daugybės žmonių nepažįstu... 

— Tas vyras - vienas iš jų. Visiškai svetimas žmogus. Nejauti jam nei 
meilės, nei neapykantos. Niekada jo nepažinojai. Ar jį nužudysi? 

— Taip. 

— Tuomet rytoj vėl būsi Kanalų Katė. Turėk tą veidą, būk budri ir 
klusni. Pažiūrėsime, ar tikrai esi verta tarnauti Daugiaveidžiui Dievui. 

Tad kitą dieną ji grįžo į namą prie kanalo, pas Bruską ir jo dukteris. 
Ją pamatęs, Bruskas iš nuostabos net akis išpūtė, o Brėja tyliai aiktelėjo. 

- Valar morgulis, - pasisveikino Katė. 

— Valar dohaeris, - atsakė jai Bruskas. 

O toliau viskas klostėsi taip, tarsi ji iš šių namų nebūtų nė kojos iš- 
kėlusi. 

Dar tos pačios dienos rytą, stumdama karutį akmenimis grįstomis 
gatvėmis netoli Raudonojo uosto, ji pamatė vyrą, kurį reikėjo nužudyti. 
Jis buvo senas žmogus, įpusėjęs šeštą dešimtį. Jis ir taip per ilgai gyvena, 
mėgino rasti pasiteisinimą mergaitė. Kodėl jam atseikėta tiek daug metų, 
o mano tėvas gavo jų tiek mažai? Bet Kanalų Katė tėvo neturėjo, todėl ji 
tuoj pat nuvijo šią mintį šalin. 

„Širdutės, midijos ir jūrų moliuskai! - šūktelėjo Katė, prasilenkdama 
su tuo žmogumi. - Austrės, krevetės ir riebios žaliosios midijos!“ Ji tam 
vyrui net nusišypsojo. Kartais pakakdavo vien šypsenos, kad praeiviai 
sustotų ir ką nors nusipirktų. Senis šypsena jai neatsakė. Tik suraukęs 
antakius dėbtelėjo ir praėjo, šlepsėdamas per balą. Nuo ištiškusio van- 
dens jai sušlapo kojos. | 

Jis ne iš mandagiyjų, nulydėdama vyrą žvilgsniu, pagalvojo mergaitė. 
Jo veidas griežtas ir piktas. Senio nosis buvo nedidelė ir aštriu galu, lūpos 
plonos, o akys gana arti viena kitos. Jo plaukai atrodė jau pražilę, tačiau 
ant smakro želianti smaili barzdelė tebebuvo juoda. Katė sumetė, kad 
ji tikriausiai dažoma, ir nusistebėjo, kodėl jis nedažo ir plaukų. Vienas 
senio petys buvo aukštesnis už antrąjį, tad jis atrodė keistai persikreipęs. 

- Jis blogas žmogus, - tą vakarą grįžusi į Juodo ir Balto namus, pasa- 
kė mergaitė. - Sprendžiant iš lūpų linijos ir akių, jis žiaurus, be to, užsi- 
želdinęs piktadario barzdą. 

Malonusis vyras tyliai nusijuokė. 

- Tas žmogus toks pat kaip visi, jo širdyje yra ir šviesos, ir tamsos. Ne 
tau jį teisti. 

Šie žodžiai privertė ją susimąstyti. 

- Ar dievai jį nuteisė? 

- Galbūt. Kai kurie. Kam, jei ne dievams, dera sėdėti ir teisti žmo- 
nes? Ir vis dėlto Daugiaveidis Dievas žmonių sielų neteisia. Jis vienodai 
dosniai dalija savo dovaną ir geriausiems, ir blogiausiems. Kitaip gerieji 
gyventų amžinai. 

Kitą dieną, stebėdama tą vyrą iš už savo karučio, Katė nusprendė, kad 
jai labiausiai nepatinka jo rankos. Senio pirštai buvo ilgi ir liesi, nuolat 
krutėjo, pešiojo barzdą, timpčiojo ausį, barbeno į stalą ir... trūkčiojo, 
trūkčiojo, trūkčiojo. Jo rankos - kaip du balti vorai. Kuo ilgiau ji žiūrėjo į 
senio rankas, tuo labiau jos mergaitei nepatiko. 

- Rodos, jis nežino, kur dėti rankas, - grįžusi į šventyklą, papasakojo 
ji. - Tikriausiai tas žmogus bijo. Gavęs dovaną, jis atgaus ir ramybę. 

— Dovanos sulaukę žmonės visada atgauna ramybę. 

- Kai jį žudysiu, prieš mirtį jis pažvelgs man į akis ir padėkos. 

- Jei taip nutiks, būsi prastai atlikusi užduotį. Būtų geriausia, jei senis 
tavęs iš viso nepamatytų. 

Dar kelias dienas stebėjusi tą vyrą Katė nusprendė, kad jis yra pirklys. 
Jo prekyba buvo kažkaip susijusi su jūra, nors ji nė karto nematė, kad jis 
būtų bent koją įkėlęs į laivą. Senis dienas leido netoli Raudonojo uosto 
įsikūrusioje sriubos krautuvėlėje, sėdėjo prie alkūnės pasistatęs dubenėlį 
auštančio svogūnų sultinio, šnarino kažkokius dokumentus, pilstė ant jų 
antspaudų vašką ir gana griežtai kalbėjo su nenutrūkstamu srautu pas 
jį einančiais kapitonais, laivų savininkais ir kitais pirkliais, iš kurių nė 
vienas jam, rodės, nejautė nė menkiausios simpatijos. 

Ir vis dėlto tie vyrai nešė seniui pinigus: palikdavo ant stalo odinius 
kapšelius, išsipūtusius nuo auksinių, sidabrinių ir kampuotų geležinių 
Bravoso monetų. Senis rūpestingai suskaičiuodavo pinigus, monetas su- 
rūšiuodavo ir sukraudavo jas į atskiras, tvarkingas stirteles. Monetų jis 
neapžiūrinėdavo. Tik kiekvieną krimstelėdavo ir visada - kairiąja bur- 
nos puse, kurioje dar turėjo visus dantis. Retkarčiais, pakreipęs briauna 
į stalą, jis monetą pasukdavo ir klausydavosi, kol ji barkštelėjusi nukris- 
davo ant stalo. 

Kai visos monetos būdavo suskaičiuotos ir krimstelėtos, senis kažką 
pakeverzodavo pergamente, užantspauduodavo jį savo antspaudu ir ati- 
duodavo kapitonui. O kartais tik papurtydavo galvą ir stumtelėdavo ant 
stalo padėtas monetas jų savininkui. Kai senis taip pasielgdavo, jo lanky- 
tojas parausdavo ir supykdavo arba, matyt, labai išsigandęs, išbaldavo. 

"Katė nieko nesuprato. 

- Jie neša seniui auksą ir sidabrą, o jis atsilygina jiems kažkokiais raš- 
tais. Ar tie kapitonai kvaili? 

- Kai kurie gal ir kvaili. O dauguma - tiesiog atsargūs. Atsiranda ir 
tokių, kurie nori jį apgauti. Tačiau senio taip lengvai neapmulkinsi. 

- Bet ką jis tiems kapitonams parduoda? 

— Kiekvienam kapitonui jis išrašo draudimo sutartį. Jei kurio laivas 
nuskęs per audrą arba jį užgrobs piratai, jis pažada kapitonams moneto- 
mis atlyginti už laivą ir už krovinį. 

— Ar tai lažybos? 

- Galima ir taip sakyti. Lažybos, kurias kiekvienas kapitonas tikisi 
pralaimėti. 

- Ojei laimi... 

— „tuomet praranda savo laivą, o dažniausiai ir gyvybę. Jūra pavo- 
jinga, ypač rudenį. Neabejoju, kad ne vienas kapitonas skęsdamas per 
audrą guodėsi bent tuo, kad Bravose sudarė draudimo sutartį ir jo našlei 
bei vaikams neteks elgetauti. - Jis liūdnai šyptelėjo. - Tačiau surašyti to- 
kią draudimo sutartį yra viena, o ją įvykdyti - visai kas kita. 

Katė viską suprato. Matyt, kuris nors iš kapitonų to senio nekenčia. 
Kuris nors iš jų atėjo į Juodo ir Balto namus maldauti dievo, kad apgaviką 
pasiimtų. Mergaitė ėmė svarstyti, kas galėjo būti tas žmogus, bet žinojo, 
jog malonusis vyras jai to tikrai nepasakys. 

- Tau nederėtų kaišioti nosies į šiuos reikaltūs, - tarė jis ir paklausė: - 
Kas tu? 

— Niekas. 

- Niekas nieko ir neklausinėja. - Jis švelniai suspaudė mergaitei plaš- 
takas. - Jei negali atlikti šio darbo, taip ir pasakyk. Nėra ko gėdytis. Vieni 
yra gimę tarnauti Daugiaveidžiui Dievui, o kiti ne. Tik tark žodį ir nu- 
imsiu tau nuo pečių šios užduoties naštą. 

- Aš tai padarysiu. Sakiau, kad padarysiu. Ir padarysiu. 

Tik... kaip? Pažadėti buvo lengva, o tesėti gerokai sunkiau, 

Mat senis turėjo sargybą. Jį saugojo du vyrai: vienas buvo aukštas ir 
liesas, kitas - žemas ir kresnas. Jiedu visur tą vyrą lydėjo; rytą kartu išei- 
davo iš jo namų, o vakare kartu su juo grįždavo. Jiedu rūpinosi, kad prie 
senio niekas neprieitų bė jo sutikimo. Kartą jam išėjus iš sriubos krau- 
tuvėlės ir traukiant namo nedaug trūko, kad į jį būtų atsitrenkęs vos ant 
kojų besilaikantis girtuoklis, bet ilgšis sargybinis vikriai pastojo jam kelią, 
šiurkščiai pastūmė ir pargriovė ant žemės. Sriubos krautuvėlėje žemasis 
ir drūtasis sargybinis visada pirmas paragaudavo svogūnų sultinio. O se- 
nis, prieš gurkštelėdamas sultinio, visuomet palaukdavo, kol šis pravės, 
laukdavo tol, kol įsitikindavo, jog sargybiniui nieko bloga nenutiko. 

- Jis bijo, - pasakė mergaitė, - arba žino, jog kažkas nori jį nužudyti. 

- Žinoti tikrai nežino, - purtydamas galvą atsakė malonusis vyras, - 
tik įtaria. 

- Sargybiniai lydi senį net tada, kai jis eina šlapintis, - kalbėjo mer- 
gaitė, - bet sargybiniai į išvietę vaikšto vieni. Ilgšis man atrodo smarkes- 
nis. Palauksiu, kol jis nueis nusičiurkšti, o tada įsmuksiu į sriubos krau- 
tuvėlę ir suvarysiu peilio geležtę seniui į akį. 

— O kitas sargybinis? 

- Jis lėtas ir kvailas. Galiu nužudyti ir jį. 

- Ar tu mūšio lauke atsidūrusi budelė, kad žudytum kiekvieną, stoju- 
sį tau skersai kelio? 

- Ne. 

- Tikiuosi, kad ne. Esi Daugiaveidžio Dievo tarnaitė, o mes, tarnau- 
jantys Daugiaveidžiui Dievui, jo dovaną duodame tik pažymėtiesiems ir 
išrinktiesiems. 

Ji suprato. Reikia nužudyti senį. Tik jį. 

Kol sugalvojo, kaip atlikti užduotį, ji sugaišo tris dienas, o dar vieną 
dieną praleido praktikuodamasi durti mažu peiliu aštriais ašmenimis. 
Raudonasis Rogas buvo išmokęs ją naudotis šiuo ginklu, bet pinigų kap- 
šo ji nebuvo nurėžusi nuo tos dienos, kai šventykloje jai buvo atimtos 
akys. Mergaitė norėjo įsitikinti, jog šio gebėjimo neprarado. Reikia rėžti 
švelniai ir greitai, negaišti ir nesičiupinėti, tarė sau ji, praktikuodamasi 
vienu grakščiu judesiu išsitraukti peiliuką iš rankovės. Įsitikinusi, kad 
gebėjimo neprarado, ji patenkinta ėmė galąsti peilį ir darbavosi tol, kol 
ašmenys žvakių šviesoje ėmė spindėti ir atrodė sidabriškai melsvi. Kita 
užduoties dalis buvo sunkesnė, tačiau jai padėjo beglobė. 

- Rytoj suteiksiu tam žmogui dovaną, - per pusryčius pranešė mer- 
gaitė. 

— Daugiaveidžiui tai patiks. - Malonusis vyras pakilo nuo stalo. - Ka- 
nalų Katę daug kas pažįsta. Jei kas nors pamatys, ką ji padarė, Bruskas ir 
jo dukterys gali turėti didelių nemalonumų. Laikas tau pasikeisti veidą. 

Mergaitė nė nešyptelėjo, bet širdies gilumoje jautėsi pamaloninta. 
Kartą ji jau prarado Katę, palaidojo ją ir apverkė. Nenorėjo prarasti jos 
dar kartą. 

— Kaip aš atrodysiu? 

— Bjauriai. Pamačiusios tave, moterys nusisuks, vaikai stebeilysis ir 
badys tave pirštais, stiprūs vyrai tavęs gailės, vienas kitas gal net ašarą 
nubrauks. Ir kiekvienas, išvydęs tą veidą, ilgam jį įsimins. Eikš. 

Malonusis vyras nusikabino nuo kablio geležinį žibintą ir pro ramų 
juodą baseinėlį ir tylių, tamsos gaubiamų dievų gretas nusivedė ją prie 
laiptų šventyklos gilumoje. Jiedviem ėmus lipti žemyn, iš paskos atsekė 
ir beglobė. Niekas nepratarė nė žodžio. Tylą drumstė vien tylus į laiptų 
akmenis brūžinamų šlepečių šiugždėjimas. Įveikę aštuoniolika pako- 
pų, jie atsidūrė požemyje, šioje vietoje besišakojančiame į penkis takus 
skliautuotomis lubomis, panašius į penkis išskėstus žmogaus pirštus. 
Dar žemiau vedantys laiptai buvo ir siauresni, ir statesni, tačiau mer- 
gaitė tiek daug sykių buvo jais nulipusi ir užkopusi, kad nė trupučio 
nebijojo. Dar dvidešimt dvi pakopos - ir jie atsidūrė pačiame giliau- 
siame požemyje. Čia tuneliai buvo ankšti, vingiuoti, panašūs į juodus, 
milžiniškų kirmėlių išgraužtus urvus, einančius per pačią milžiniškos 
uolos širdį. Vieną taką buvo užtvėrusios sunkios geležinės durys. Žynys 
pakabino žibintą ant kablio sienoje, kyštelėjo ranką į užantį ir išsitraukė 
puošnų raktą. 

Mergaitei pašiurpo rankų oda. Šventovė... Jie ketino leistis dar že- 
miau, į trečią požeminį aukštą, į slaptus, tik žyniams skirtus kambarius. 

Maloniojo vyro sukamas, spynoje tyliai tris kartus trakštelėjo raktas. 
Durys alyva suteptais geležiniais vyriais be garso atsivėrė, už jų buvo dar 
vieni, uoloje iškirsti laiptai. Žynys vėl pasiėmė žibintą ir žengė pirmas. 
Mergaitė sekė paskui šviesą ir leisdamasi skaičiavo pakopas. Keturios, 
penkios, šešios, septynios... - Staiga ji pasigailėjo, kad nepasiėmė lazdos. 
Dešimt, vienuolika, dvylika... Ji žinojo, kelios laiptų pakopos skiria šven- 
tyklą ir požemį, požemį - ir gilųjį požemį, buvo suskaičiavusi pakopas 
net ir vingiuotų laiptų į palėpę, taip pat skersinius stačių medinių kopė- 
čių, kuriomis galėjai pasiekti stoglangį ir už jo esančią, sėdėti labai tin- 
kamą, vėjų košiamą stogo atbrailą. 

Bet šių laiptų mergaitė nepažinojo ir todėl jai grėsė pavojus. Dvide- 
šimt viena, dvidešimt dvi, dvidešimt trys... - Kds žingsnis oras, rodės, vis 
labiau vėsta. Suskaičiavusi trisdešimtą pakopą, ji suprato, kad veikiau- 
siai bus atsidūrusi net žemiau kanalų. Trisdešimt trys, trisdešimt keturios. 
Kažin, ar dar giliai jie leisis? 

Jai suskaičiavus penkiasdešimt keturias pakopas, laiptai pagaliau bai- 
gėsi ir jie atsidūrė priešais dar vienas geležines duris. Šios nebuvo užra- 
kintos. Malonusis vyras jas stumtelėjo ir žengė toliau. Mergaitė sekė iš 

paskos, o beglobė žingsniavo paskui ją. Tamsoje buvo girdėti jų žingsnių 
aidas. Malonusis vyras kilstelėjo žibintą ir plačiai atvėrė jo užsklandas. 
Aplink dunksančias sienas staiga užliejo šviesa. 

Į ją iš aukštai stebeilijosi tūkstančiai veidų. 

Jie kabojo ant sienų, priekyje ir už nugaros, aukštai ir žemai, visur, kur 
tik ji pasisukdavo, visur, kur tik pažvelgdavo. Mergaitė matė daugybę vei- 
dų: senų ir jaunų, blyškių ir tamsių, glotnia ir raukšlėta oda, strazdanotų 
ir randuotų, gražių ir bjaurių, vyrų ir moterų veidų, berniukų, mergaičių 
ir net kūdikių veidų, besišypsančių, susiraukusių veidų, kai kuriuose jų 
atsispindėjo godulys, įniršis ir geismas, veidų su plikėmis virš kaktos ir 
veidų su vešlių plaukų kupetomis. Kaukės, tarė sau ji, tai tik kaukės. Bet 
vos apie tai pagalvojusi suprato, jog klysta. Tai buvo tikri veidai. 

- Jie tave gąsdina, vaikeli? - paklausė malonusis vyras. - Dar ne vėlu, 
gali mus palikti. Ar tikrai to nori? 

Arija prikando lūpą. Pati nežinojo, ko nori. Jei paliksiu šventyklą, 
kur aš eisiu? - Ji buvo nupraususi ir nurengusi šimtus lavonų, mirusieji 
jos nebaugino. Jie atsineša čia mirusiųjų kūnus ir išpjauna veidus. Na ir 
kas? - Ji buvo naktinė vilkė, ne iš tų, kurios išsigąsta pamačiusios lopinė- 
lį odos. Tai viso labo odiniai gobtuvai, jie negali man pakenkti. 

- Imkitės darbo, - ryžtingai tarė ji. 

Malonusis vyras nusivedė ją per kambarį pro eilę tunelių, iš kurių ga- 
lėjai patekti į šoninius takus. Jo žibintas paeiliui apšvietė kiekvieną iš tų 
tunelių. Vienas iš jų buvo užverstas žmonių kaulais, o į stirtas sukrautos 
kaukolės rėmė jo lubas. Kitas vedė prie vingiuotų laiptų, kuriais buvo 
galima nusileisti į dar gilesnį požemį. Kiek čia ty požemių? - nusistebėjo 
ji. Ar jie niekada nesibaigs? 

- Sėskis, - liepė žynys. Ji atsisėdo. - Dabar užsimerk, mergaite. - Ji 
užsimerkė. - Tau skaudės, - įspėjo malonusis vyras, - bet už galią tenka 
kentėti. Nejudėk. 

Nepajudinama kaip akmuo, pagalvojo ji. Ir sėdėjo nė nekrustelėda- 
ma. Pjūvis buvo padarytas akimirksniu, o peilio ašmenys labai aštrūs. 
Tiesą sakant, odą palietęs metalas turėjo atrodyti šaltas, bet iš tiesų buvo 
šiltas. Mergaitė pajuto veidu srūvant kraują, tarsi jos kakta, skruostais ir 
smakru būtų slydusi vilnijanti, raudona skraistė, ir tada suprato, kodėl 
žynys liepė užsimerkti. Kraujo bangai pasiekus lūpas, mergaitė burnoje 
pajuto druskos ir vario skonį. Lyžtelėjusi kraujo, ji suvirpėjo. 

— Atnešk veidą, - paprašė malonusis vyras. Beglobė nė žodžiu neatsi- 
liepė, bet mergaitė išgirdo akmeninėmis grindimis tyliai čiaužiant šlepe- 
tes. Tada malonusis vyras kreipėsi į mergaitę: - Išgerk. 

Ir įspraudė jai į ranką taurę. Nieko nelaukusi, mergaitė pakėlė taurę 
prie lūpų. Gėrimas buvo rūgštus kaip prakąsta citrina. Kadaise ji pažino- 
jo mergaitę, dievinusią citrininius pyragaičius. Ne, tai buvau ne aš. Tai 
buvo tik Arija. 


338 GEORGE R. R. MARTIN 


— Mimai, norėdami pasikeisti veidus, griebiasi visokių gudrybių, - pa- 
aiškino malonusis vyras, - burtininkai naudojasi kerais, supina šviesą, 
šešėlius bei troškimus ir sukuria iliuziją, apgaunančią akis. Šio meno dar 
išmoksi, bet mes čia užsiimame rimtesniais dalykais. Išmintingi žmonės 
gudrybę perpranta, o skvarbus žvilgsnis išsklaido kerus, bet veidas, kurį 
gausi, bus toks pat tikras ir apčiuopiamas, kaip ir tas, su kuriuo gimei. Ne- 
atsimerk. - Mergaitė pajuto, kad vyras nubraukė jai nuo kaktos plaukus. - 
Nejudėk. Gali pasijusti keistai. Tau gali svaigti galva, bet vis tiek nejudėk. 

Paskui, vyrui tempiant naująjį veidą ant senojo, ji pajuto trūktelėjimą 
ir išgirdo tylų šnaresį. Jos kakta nuslydo sausa ir stangri oda, tačiau, įsi- 
gėrus į ją kraujui, suminkštėjo ir tapo tampri. Mergaitės skruostai sušilo 
ir švelniai įraudo. Krūtinėje neramiai daužėsi širdis ir kelias akimirkas ji 
negalėjo atgauti kvapo. Tada jos gerklę suėmė kietos kaip akmuo rankos 
ir ėmė smaugti. Mergaitė akimirksniu kilstelėjo savo rankas, norėdama 
apsiginti nuo užpuoliko, bet... ten nieko nebuvo. Ji siaubingai išsigan- 
do, išgirdo triukšmą, baisų traškesį, lydimą tokio skausmo, kad net aky- 
se aptemo. Jai prieš akis išniro veidas - tuklus, apžėlęs barzda, žiaurus, 
įniršio perkreiptomis lūpomis. Tada ji išgirdo žynio balsą: 

— Kvėpuok, vaike. Iškvėpk savo baimę. Atsikratyk šešėlių. Ji mirė. Jos 
kančios baigėsi. Kvėpuok. 

Tebevirpėdama mergaitė giliai įkvėpė ir suprato, kad žynys sakė tie- 
są. Niekas jos nei smaugė, nei mušė. Ir vis dėlto, keliama prie veido, ran- 
ka virpėjo. Pirštų galiukais ji užčiuopė sudžiūvusio kraujo gurvuolėlius, 
kurie žibinto šviesoje atrodė juodi. Tada mergaitė palietė savo skruostus, 
akis, pirštais persibraukė per smakrą. 

— Mano veidas vis dar toks pat. 

— Šit kaip? Ar tu tikra? 

Ar ji buvo tuo tikra? Mergaitė nesijautė pasikeitusi, bet galbūt tokių 
dalykų apskritai nebuvo įmanoma pajusti. Tada ji delnu persibraukė visą 
veidą, nuo kaktos iki smakro, kaip kad Harenhole buvo mačiusi darant 
Džakeną Hagarą. Jam taip padarius, visas jo veidas suvirpėjo ir pasikei- 
tė. Kai veidą delnu persibraukė ji, visiškai nieko nenutiko. 

- Nesijaučiu pasikeitusi... 

— Pojūčiai tave apgauna, - pasakė žynys. - Atrodai labai pasikeitusi. 

- Kiti žmonės mato, kad tavo nosis ir žandikaulis sulaužyti, - įsiterpė 
beglobė. - Toje vietoje, kur sutrupintas skruostikaulis, viena tavo veido 
pusė įdubusi, be to, tau trūksta pusės dantų. 

Mergaitė liežuviu pasitikrino burną, bet nerado nei plyšių, nei išmuš- 
tų dantų. Tai kerai, pagalvojo ji. Turiu naują veidą. Bjaurų, sužalotą veidą. 

— Gali būti, kad iš pradžių sapnuosi košmarus, - įspėjo ją malonusis 
vyras. - Merginos tėvas ją taip dažnai ir žiauriai mušdavo, kad ji, galima 
sakyti, nuolat kęsdavo skausmą ir baimę, kol pagaliau atėjo pas mus. 

- Ar jį nužudėte? 

— Ji prašė dovanos sau, o ne tėvui. 

Turėjote nužudyti jį. 

Malonusis vyras tiesiog skaitė jos mintis. 

- Pagaliau ir jį aplankė mirtis. Kaip kad ateina pas kiekvieną. Kaip 
kad rytoj ateis pas tą senį. - Jis pakėlė žibintą. - Čia darbą jau baigėme. 

Kol kas. Jiems grįžtant prie laiptų, mergaitei rodėsi, kad į ją stebeilija- 
si ant sienų kabančių veidų akiduobės. Jai vaidenosi, kad tie veidai kru- 
tina lūpas, šnabžda vienas kitam kažkokias baisias paslaptis, tik negalėjo 
girdėti žodžių. 

Tą naktį jai buvo sunku užmigti. Įsipainiojusi sujauktuose pataluose, 
šaltame tamsiame miegamajame ji vartėsi nuo vieno šono ant kito, bet, 
kad ir kaip sukdavosi, vis tiek matydavo tuos veidus. Akių jie neturi, bet 
vis tiek mane mato. Ant sienos ji regėjo ir savo tėvo veidą. Šalia kabė- 
jo jos ledi motina, o šiek tiek žemiau, vienas šalia kito trijų jos brolių 
veidai. Ne. Tai buvo kažkokia kita mergaitė. Aš esu niekas ir vieninteliai 
mano broliai vilki juodus ir baltus drabužius. Bet juk buvo ir juodasis 
dainius, ir arklininkas, kurį ji nudūrė Adata, ir spuoguotasis ginklanešys 
kryžkelės užeigoje, o šalia jų - ir sargybinis, kuriam ji perrėžė gerklę, 
kad drauge su bendrakeleiviais galėtų pasprukti iš Harenholo. Ant sie- 
nos kabojo ir Kutulis, o iš juodų ir tuščių jo akiduobių tiesiog plūdo pyk- 
tis. Pamačiusi jį, mergaitė staiga prisiminė, kaip tuomet suspaudusi laikė 
durklo rankeną, o geležte vis nesiliovė badžiusi jam nugaros. 

Pagaliau Bravose išaušo rytas - pilkas ir apsiniaukęs. Mergaitė vylėsi, 
jog tvyros rūkas, bet, kaip dažnai būdavo, dievai į jos maldas neatsilie- 
pė. Oras buvo šaltas ir gaivus, o vėjas piktas ir gana žvarbus. Gera diena 
mirti, pagalvojo ji ir nė pati nepajuto, kaip vėl ėmė melstis. Sere Gregori, 
Dunsenai, Rafai Meiluti. Sere Ilinai, sere Merinai, karaliene Sersėja. Šiuos 
„vardus ji ištarė labai tyliai. Mat Juodo ir Balto namuose niekada negalė- 
jai būti tikra, kas tavęs klausosi. 

Požemiuose buvo prikrauta senų drabužių, paimtų iš tų, kurie atėjo į 
Juodo ir Balto namus išgerti iš šventyklos baseinėlio pasemtos ramybės 
taurės. Čia galėjai rasti visokių apdarų: ir elgetos skarmalų, ir praban- 
gių šilkinių bei aksominių drabužių. Bjauri mergaitė turi vilkėti bjaurius 
drabužius, nusprendė ji, todėl išsirinko rudą, dėmėtą apsiaustą nuspu- 
rusiais skvernais, apipelijusią, žalią, žuvimi trenkiančią tuniką ir porą 
sunkių aulinių batų. Paskui dar pasiėmė nedidelį patogų peilį. 

Skubėti nebuvo kur, tad ji nutarė pasivaikščioti ir Raudonąjį uostą 
pasiekti aplinkiniu keliu. Perėjusi per tiltą, atsidūrė Dievų saloje. Kai 
Brusko duktė Talėja kraujuodavo ir likdavo lovoje, Kanalų Katė čia, tarp 
šventyklų, pardavinėdavo širdutes ir midijas. Slapta ji tikėjosi šiame, 
tankiai gyvenamo kvartalo pakraštyje, kur buvo pristatyta nedidukių 

šventyklų menkiems ir gerokai primirštiems dievukams, šiandien pa- 
matyti prekiaujančią Talėją, tačiau tai buvo paika viltis. Diena buvo per 
šalta, be to, Talėja niekada taip anksti nesikeldavo. Bjauriajai mergaitei 
einant pro šalį, priešais Verkiančios Lyso Moters šventyklą stovinti sta- 
tula verkė ir jos skruostais ritosi sidabrinės ašaros. Geleniečių soduose 
stovėjo paauksuotas, šimto pėdų aukščio medis, kurio lapai buvo nukal- 
dinti iš sidabro plokštelių. Anapus vitražais puoštų Harmonijos lordo 
medinės menės langų virpėjo deglų liepsnos, kurių šviesa šokčiojo ant 
stiklų nelyginant begalė ryškiaspalvių peteliškių. 

Mergaitė prisiminė, jog kartą Jūrininko Žmona lydėjo ją, prekiaujan- 
čią jūrų gėrybėmis, ir pasakojo apie keistus šio miesto dievus. 

- Tai - Didžiojo Piemens namai, o tas bokštas su trimis bokšteliais 
priklauso Trigalviui Triosui. Pirma galva ryja mirštančiuosius, o trečia 
išspjauna atgimusius, tik nežinau, ką veikia antroji. Štai ten - Tyliojo 
dievo akmenys ir anga į Pynėjo labirintą. Pynėjo žyniai sako, jog tik tie, 
kurie išmoksta tinkamai vaikščioti labirinto takais, randa kelią į išmin- 
tį. Štai ten, už labirinto, prie kanalo dunkso Raudonojo Buliaus Akvano 
šventykla. Kas trylika dienų jo žyniai perpjauna gerklę kaip sniegas bal- 
tam veršeliui ir aukoja elgetoms dubenėlius kraujo. 

Bet šiandien, rodos, buvo ne trylikta diena; ant Raudonojo Buliaus 
šventyklos laiptų nebuvo nė gyvos dvasios. Broliai dievai, Semošas ir 
Selosas, snūduriavo kaip du vandens lašai viena į kitą panašiose šven- 
tyklose, pastatytose abipus Juodojo kanalo ir sujungtose meniškai išta- 
šytu akmens tiltu. Pasinaudojusi juo, mergaitė perėjo į kitą kanalo pusę 
ir nusileido į prieplauką, o tada nužingsniavo toliau, pro Skudurininko 
uostą ir iš vandens kyšančias Nuskendusio Miesto bokštų smailes bei 
pastatų kupolus. 

Eidama pro šalį, mergaitė sutiko būrelį iš „Laimingojo uosto“ išlin- 
guojančių lysiečių jūreivių, bet kekšių niekur nematė. „Laivas“ buvo už- 
darytas ir stovėjo vienišas, o jo mimų trupė tikriausiai vis dar miegojo. 
Bet šiek tiek toliau, krovininių laivų prieplaukoje, šalia ibeniečių ban- 
gikauto, ji pamatė seną Katės bičiulį Taganarą, besimėtantį kamuoliukų 
su Kasu, ruonių karaliumi, ir naująjį jo bendrą kišenvagį, įsimaišiusį į 
smalsuolių minią ir dirbantį savo juodą darbą. Jai stabtelėjus pasigėrėti 
reginiu ir pasiklausyti, kas vyksta, Taganaras pažvelgė į mergaitę, bet 
jos nepažino, o Kasas riktelėjo ir pliaukštelėjo plaukmenimis. Jis mane 
prisimena, pagalvojo ji, arba tiesiog užuodžia žuvį. Ir mergaitė nuėjo 
savo keliais. 

Pasiekusi Raudonąjį uostą, senį ji rado patogiai įsitaisiusį sriubos 
krautuvėlėje, prie savo stalo skaičiuojantį iš kapšelio iškratytas monetas 
ir besiderantį su laivo kapitonu. Prie jo stovėjo aukštasis liesasis sargy- 
binis. Antrasis, žemas ir drūtas, sėdėjo prie durų, mat iš ten galėjo gerai 

matyti visus, įeinančius į krautuvėlę. Tačiau tai nebuvo svarbu, nes ji ne- 
ketino kelti kojos į vidų. Užuot ėjusi į krautuvėlę, mergaitė užsiropštė 
ant medinių polių, stirksančių už dvidešimties jardų, o įsismarkavęs vė- 
jas pamėkliškais pirštais taršė jai apsiaustą. 

Net tokią šaltą ir apniukusią dieną uoste virė gyvenimas. Ji matė pas 
kekšes traukiančius jūreivius ir kekšes, ieškančias klientų. Pro šalį praėjo 
pora prabangiais, bet suglamžytais drabužiais vilkinčių peštukų: jiedu 
rėmėsi vienas į kitą ir, dar neišsiblaivę, klupinėdami, traukė krantine, 
žvangindami prisijuostus kalavijus. Pro šalį praskuodė ir raudonasis žy- 
nys vėjo plaikstomu, skaisčiai ir tamsiai raudonu duksliu drabužiu. 

Tik apie vidurdienį ji pagaliau sulaukė nusižiūrėto vyro: turtingo lai- 
vų savininko, kurį jau tris kartus buvo mačiusi tvarkant kažkokius rei- 
kalus su seniu. Jis buvo augalotas, plikas ir gana apkūnus, vilkėjo sunkų, 
brangaus rudo aksomo apsiaustą kailiu puoštais kraštais ir juosėjo rudos 
odos diržą su sidabriniais mėnuliais ir žvaigždėmis. Matyt, jis buvo susi- 
žeidęs per kažkokį nelaimingą atsitikimą, nes vilko kairę koją. Vyras ėjo 
lėtai, pasiramsčiuodamas lazda. 

Bjaurioji mergaitė nusprendė, kad tam, ką buvo sumaniusi, jis tiks 
net geriau už daugumą kitų. Nušokusi nuo polių, ji nusekė paskui laivų 
savininką. Žengusi keliolika žingsnių, beveik pasivijo jį ir išsitraukė pei- 
lį. Prie diržo kabantis monetų kapšas tabalavo jam prie dešinio klubo, 
bet mergaitei trukdė vyro apsiaustas. Blykstelėjo jos peilio ašmenys, ji 
rėžė vikriai, tiksliai ir giliai, perpjovė apsiausto aksomą, o jis nieko ne- 
pajuto. Matydamas ją taip besidarbuojant, Raudonasis Rogas būtų nusi- 
šypsojęs. Ji kyštelėjo ranką į prorėžą, perpjovė kapšą, pasėmė saują auk- 
sinių monetų ir... 

Augalotasis vyras atsigręžė. 

— Kas Čia... 

Mergaitė nespėjo ištraukti rankos ir, vyrui besisukant, jos plaštaka 
įsipainiojo į apsiausto klostes. Jam po kojomis pabiro monetos. 

- Vagilė! 

Augalotasis vyras užsimojo lazda, ketindamas jai tvoti, bet mergaitė 
smarkiai spyrė jam į luošą koją, pargriovė jį, tada atšoko ir, pranėrusi 
pro krantine ėjusią motiną su vaiku, spruko. Praslydusios pro pirštus, jai 
iš saujos ant grindinio iškrito dar kelios monetos. Už nugaros skambėjo 
žmonių šauksmai: „Vagilė! Vagilė!“ Pro šalį kėblinęs pilvotas smuklinin- 
kas nerangiai sučiupo ją už žasto, bet mergaitė ištrūko iš jo gniaužtų, 
pralėkė pro besijuokiančią kekšę ir strimgalviais pasileido link artimiau- 
sio skersgatvio. 

Šias gatveles Kanalų Katė puikiai pažinojo, o bjaurioji mergaitė taip 
pat šiek tiek prisiminė. Ji nėrė kairėn, liuoktelėjo per neaukštą sienelę, 
tada peršoko siaurą kanalą ir pro neužrakintas duris įsmuko į kažkokį 

dulkėtą sandėlį. Per tą laiką jos persekiotojų keliamas triukšmas nutilo. 
Vis dėlto geriau buvo palaukti ir įsitikinti, jog viskas ramu. Ji užlindo už 
dėžių, atsitūpė ir, rankomis apglėbusi kelius, ėmė laukti. Pratūnojusi čia 
beveik valandą nusprendė, kad jau bus saugu išeiti, tad užsikorė pastato 
siena ir stogais nusigavo beveik iki pat Didvyrių kanalo. Per tą laiką lai- 
vų savininkas tikriausiai susirinko savo monetas, pasiėmė lazdą ir nukli- 
bikščiavo į sriubos krautuvėlę. Galbūt dabar iš dubenėlio jis gurkšnoja 
karštą sultinį ir skundžiasi seniui, kad kažkokia bjauri mergiotė mėgino 
nugvelbti jo monetų kapšą. 

Malonusis vyras laukė jos Juodo ir Balto namuose, sėdėdamas ant 
šventyklos baseinėlio krašto. Bjaurioji mergaitė klestelėjo šalia jo ir ant 
baseinėlio atbrailos tarp jųdviejų padėjo monetą. Ji buvo auksinė, vieno- 
jejos pusėje buvo įspaustas drakonas, kitoje - karalius. 

= Auksinis Vesteroso drakonas, - tarė malonusis vyras. - Ir kaip tau 
šovė į galvą vogti? Mes - ne vagys. 

- Aš nevogiau. Paėmiau iš jo vieną monetą, bet mainais palikau jam 
vieną mūsiškę. 

Malonusis vyras suprato mergaitę. 

- Ir ta, ir kitomis kapše buvusiomis monetomis jis sumokėjo tam 
vyrui už draudimo sutartį. Netrukus draudiko širdis sustojo. Ar taip ir 
buvo? Labai liūdna. - Žynys paėmė monetą ir švystelėjo ją į baseinėlį. - 
Tau dar daug ko teks išmokti, bet gal ir nesi beviltiška... 

Tą naktį jie grąžino mergaitei Arijos Stark veidą. 

Be to, atnešė jai ir drabužį - švelnų, storą, dukslų šventyklos patar- 
nautojos drabužį, kurio viena pusė buvo juoda, o kita balta. 

- Vilkėk jį, kai būsi čia, - liepė žynys, - bet žinok, jog kol kas tau 
jo beveik neprireiks. Rytoj iškeliausi į Izembarą ir pradėsi šventyklos 
patarnautojos mokslus. Iš šventyklos požemių pasiimk kokių tik nori 
drabužių. Miesto sargyba ieško vienos bjaurios mergaitės, dažnai besi- 
trainiojančios po Raudonąjį uostą, tad bus geriau, jei turėsi ir naują vei- 
dą. - Pirštais švelniai suėmęs smakrą, jis pasukinėjo mergaitės galvą ir 
patenkintas linktelėjo. - Manau, šį kartą tavo veidas tikrai gražus. Toks 
pat gražus, kokį turėjai gimusi. Kas esi, mergaite? 

- Niekas, - atsakė ji. 


SERSĖJA 


| Lieno naktį kalėjime leidžianti karalienė negalėjo užmigti. Vos 
tik užsimerkdavo, ją apimdavo bloga nuojauta, o prieš akis iškilda- 
vo įsivaizduojami rytojaus įvykiai. Turėsiu sargybą, raminosi ji. Sargybi- 
niai minią sutramdys. Nė vienam iš tų žmonių nebus leista manęs paliesti. 
Bent jau tiek aukštasis žvirblis buvo jai pažadėjęs. 

Ir vis dėlto karalienė bijojo. Tą dieną, kai Mirsela išplaukė į Dorną 
ir kilo riaušės dėl duonos, visame kelyje, kuriuo traukė procesija, buvo 
išrikiuoti auksiniai apsiaustai, tačiau minia pro juos prasiveržė, į gabalus 
suplėšė seną nutukėlį aukštąjį septoną ir keliasdešimt kartų išprievar- 
tavo Lolisę Stokvort. Ir jei tą gyvulių minią taip įaudrino ta išblyškusi, 
romi, puskvaišė būtybė su drabužiais, galima įsivaizduoti, koks geidulys 
juos apims išvydus karalienę. 

Nerasdama sau vietos, Sersėja žingsniavo po celę, kaip vaikystėje 
buvo mačiusi žingsniuojant po narvą liūtus, - jos senelio palikimą, - 
gyvenusius Kasterlių Uolos požemiuose. Jiedu su Džeimiu ragindavo 
vienas kitą įeiti į narvą ir kartą ji, sukaupusi drąsą, kyštelėjo ranką pro 
virbus ir palietė vieną iš tų didžiulių, gelsvai rusvų žvėrių. Sersėja visada 
buvo narsesnė už brolį. Liūtas pasuko galvą ir įsistebeilijo į ją didelėmis 
auksaspalvėmis akimis, o tada lyžtelėjo pirštus. Žvėries liežuvis buvo 
šiurkštus kaip trintuvė, bet net ir tuomet rankos ji neatitraukė, kol Džei- 
mis nesuėmė sesers už pečių ir nenutempė nuo narvo. 

— Dabar tavo eilė, - netrukus pasakė ji broliui. - Jei išdrįsi, timptelėk 
jam už karčių. 

Jis taip ir neišdrįso. Kalavijas turėjo atitekti man, o ne jam. 

Užsimetusi ant pečių ploną antklodę, ji basa ir virpėdama visu kūnu 
vaikščiojo po celę. Karalienė nekantriai laukė rytojaus. Rytoj vakare vis- 
kas bus baigta. Truputį pasivaikščiosiu ir grįšiu namo, grįšiu pas Tomeną 
į savo menes Meigoro tvirtovėje. Dėdė sakė, kad tai vienintelis būdas išsi- 
gelbėti. Bet ar tikrai? Sersėja negalėjo pasitikėti dėde, kaip kad anksčiau 
negalėjo pasikliauti aukštuoju septonu. Vis dar galiu atsisakyti. Galėčiau 
ir toliau primygtinai tvirtinti esanti nekalta, surizikuoti ir viską pastatyti 
ant kortos teisme. 

Tačiau leistis teisiama Tikėjimo karalienė nedrįso, nors taip ketino 
pasielgti Mardžerė Tairel. Mažajai rožei teismas galėjo būti net paran- 
kus, tačiau Sersėja tarp naująjį aukštąjį septoną supančių septonių ir 
žvirblių draugų beveik neturėjo. Vienintelė jos viltis buvo reikalauti tei- 
singumo per dvikovą, bet pirmiausia jai reikėjo rasti tinkamą kovotoją. 


344 GEORGE R. R. MARTIN 


Jei Džeimis nebūtų praradęs rankos... 

Tačiau šis kelias niekur nevedė. Džeimio dešinioji ranka buvo nu- 
kirsta, o jis pats su moterimi, vardu Brienė, dingęs kažkur upių kraštuo- 
se. Karalienei reikėjo rasti kitą gynėją, kitaip šiandienos išmėginimas, 
kad ir koks sunkus, būtų tapęs menkiausia iš jos dar laukiančių kančių. 
Priešai kaltino ją karalystės išdavimu, ir Sersėja būtinai turėjo susitikti 
su Tomenu. Jis mane myli. Savo motinos jis neatstums. Džofas buvo užsi- 
spyręs ir nenuspėjamas, o Tomenas - geras berniukas, geras jaunasis ka- 
ralius. Jis pasielgs taip, kaip jam liepsiu. Pasilikusi čia, Sersėja būtų buvusi 
pasmerkta, o į Raudonąją pilį galėjo grįžti tik nuoga perėjusi per miestą. 
Aukštasis žvirblis buvo tvirtas kaip uola, o seras Kevanas pareiškė nepa- 
judinsiąs nė piršto, kad jį perkalbėtų. 

- Šiandien nieko bloga man nenutiks, - pirmiesiems tekančios saulės 
spinduliams apšvietus langą, sumurmėjo Sersėja. - Nukentės tik mano 
išdidumas. 

Tačiau šiuos žodžius ji ištarė nenuoširdžiai. Galbūt vis dėlto Džeimis 
grįš? - Ir ji pamėgino įsivaizduoti brolį su tekančios saulės spinduliuose 
tviskančiais auksiniais šarvais ir jojantį per ryto miglą. Džeimi, jei kada 
nors mane mylėjai... 

Kalėjimo prižiūrėtojoms atėjus karalienės išsivesti, procesijos prie- 
kyje žengė septonė Unela, septonė Melė ir septonė Skolera. Kartu su 
jomis ėjo keturios novicės ir dvi tyliosios seserys. Pamačius pilkais dra- 
bužiais vilkinčias tyliąsias seseris, karalienę staiga apėmė siaubas. Ko 
joms čia reikia? Ar manęs laukia mirtis? Mat tyliosios seserys rūpinda- 
vosi mirusiais. 

- Aukštasis septonas žadėjo, kad man nieko bloga nenutiks. 

- Ir nenutiks. 

Septonė Unela pamojo novicėms prieiti. Šios žengė nešinos pelenų 
šarmo muilu, dubeniu šilto vandens, žirklėmis ir paprastu skustuvu il- 
gais tiesiais ašmenimis. Juos pamačius, karalienę nukrėtė šiurpas. Sese- 
rys ketina mane nuskusti. Dar vienas pažeminimas, tarsi nebūtų gana to, 
ką jau patyriau. Tačiau karalienė neketino suteikti joms malonumo ir 
ko nors maldauti. Esu Sersėja iš Lanisterių giminės, Uolos liūtė, teisėta 
šių Septynių Karalysčių karalienė, santuokinė Taivino Lanisterio duktė. 
O plaukai ataugs. 

- Imkitės darbo, - pasakė ji. 

Vyresnioji iš tyliųjų seserų paėmė į rankas žirkles. Ji, žinoma, buvo 
patyrusi kirpėja; šio vienuolyno seserys dažnai tvarkydavo nužudy- 
tų kilmingų Žmonių palaikus ir, prieš grąžindamos juos giminaičiams, 
patrumpindavo barzdas bei pakirpdavo plaukus. Pirmiausia ta vienuo- 
lė trumpai nurėžė karalienei plaukus. Čeksint žirklėms Sersėja sėdėjo 
tarsi suakmenėjusi. Auksinės sruogos viena po kitos krito ant grindų. 

Įkalinta celėje ji negalėjo tinkamai rūpintis savo plaukais, tačiau net ir 
netrinkti, net susivėlę, saulės spindulių apšviesti jie blizgėjo. Mano karū- 
na... - dingtelėjo Sersėjai. Jie atėmė man aną karūną, o dabar gviešiasi ir 
šios. Kai plaukai buvo nukirpti ir jai prie kojų pūpsojo krūva aukso spal- 
vos garbanų, viena iš novicių išmuilino karalienei galvą, o tylioji sesuo 
pakėlė skustuvą ir ėmėsi ant galvos stirksoti likusių šerių. 

Sersėja vylėsi, jog tuo viskas ir baigsis, bet apsiriko. 

- Vilkis marškinius, tavo malonybe, - liepė septonė Unela. 

— Dabar? - nustebo karalienė. - Kam? 

- Turime nukirpti tave visą. 

Nukirpti, pagalvojo ji, kaip avį... Per galvą vikriai nusivilkusi marški- 
nius, Sersėja numetė juos ant grindų. 

— Darykite, ką norite. 

Seserys vėl ėmėsi darbo ir joms vėl prireikė muilo, šilto vandens ir 
skustuvo. Pirmiausia jos nuskuto plaukus, želiančius pažastyse, tada — 
ant kojų, o pagaliau ėmėsi švelnių, geltonų gaktos plaukų. Tyliajai sese- 
riai skustuvo ašmenimis braukiant tarpkojį, Sersėja nejučia prisiminė, 
kaip Džeimis klūpodavo toje vietoje, kur dabar klūpojo sesuo, aistringai 
bučiuodavo jai šlaunis ir laukdavo, kol ji sudrėks. Jo bučiniai visuomet 
būdavo šilti. O skustuvo ašmenys buvo šalti kaip ledas. 

Seserims baigus darbą, Sersėja liko nuoga ir tokia pažeidžiama, ko- 
kia tik gali būti moteris. Neliko nė plaukelio, už kurio galėčiau slėptis. Ji 
niūriai ir piktai nusijuokė. 

— Jos malonybei juokinga? - nusistebėjo septonė Skolera. - 

— Ne, septone, - tarė Sersėja. 

Bet vieną dieną liepsiu karštomis replėmis išlupti tau liežuvį, o tada 
bus tikrai smagu. 

Viena iš novicių atnešė karalienei drabužį, - minkštą ir švelnų sep- 
tonės apdarą, - kad, prieš leisdamasi bokšto laiptais ir eidama per septą, 
jį apsivilktų ir pakeliui sutikti maldininkai nematytų nuogo jos kūno. 
Gelbėk mus, Septynete, kokios jos veidmainės... 

- Ar gausiu bent sandalus? - paklausė ji. - Gatvės tokios purvinos... 

— Ne purvinesnės už tavo nuodėmes, - atrėžė septonė Melė. - Jo 
aukštoji šventenybė prisakė, kad eitum tokia, kokią tave dievai sukūrė. 
Ar išstumta iš savo ledi motinos įsčių avėjai sandalus? 

— Ne, septone, - teko pripažinti karalienei. 

— Tad štai tau ir atsakymas. 

Sugaudė varpas. Ilgai kalėjusi karalienė pagaliau atgavo laisvę. Ji tvir- 
čiau susisupo į drabužį, dėkinga už tai, kad jis taip šildo kūną, ir tarė: 

— Eime. 

Kitame miesto gale jos laukė sūnus. Kuo greičiau ji išeis, tuo greičiau 
jį pamatys. 

Leisdamasi laiptais, Sersėja Lanister padais braukė per šiurkščius pa- 
kopų akmenis. Į Beiloro septą ji atvyko kaip karalienė, sėdėdama neš- 
tuvuose, o išėjo plikai nuskusta galva ir basa. Bet vis dėlto išeinu. O tai - 
svarbiausia. | 

Gaudė miesto septos bokšto varpai, kviesdami miestelėnus tapti ka- 
ralienės gėdos liudininkais. Į Didžiąją Beiloro septą rytinių pamaldų 
buvo prisirinkę daugybė tikinčiųjų, jie garsiai meldėsi ir tų maldų Žo- 
džiai aidėjo atsimušę į skliautuotas lubas, bet, septoje pasirodžius kara- 
lienės procesijai, visi staiga nuščiuvo ir daugybė akių nulydėjo Sersėją, 
traukiančią tarp suolų ir pro pakylą, kur dar neseniai pašarvotas gulėjo 
nuo sūnaus rankos žuvęs jos lordas tėvas. Sersėja žingsniavo per minią 
nesižvalgydama nei kairėn, nei dešinėn, basomis kojomis tapnodama 
per šaltas marmuro grindis. Tiesa, į save įbestus žmonių žvilgsnius jautė. 
Jai rodės, kad iš už savo altorių ją stebi Septynetas. 

Žibintų menėje jos ateinant laukė keliolika Karžygio Sūnų. Vyrai vil- 
kėjo dukslius visų vaivorykštės spalvų apsiaustus ir buvo užsidėję šal- 
mus, kurių viršų puošiantis krištolas spindėjo žibintų šviesoje. Be to, jie 
buvo su lietiniais sidabro šarvais, nublizgintais taip rūpestingai, kad šie 
rodė veidą. Bet po jais, - karalienė tai žinojo, - kiekvienas iš karių vil- 
kėjo ašutinę. Ant visų jų rombinių skydų buvo matyti tas pats ženklas: 
tamsoje švytintis krištolinis kalavijas, senovinis herbas karių draugijos, 
prastuomenės vadinamos Kalavijais. 

Priėjęs prie karalienės, jų kapitonas priklaupė. 

- Galbūt tavo malonybė mane prisimins. Aš - seras Teodanas Išti- 
kimasis ir jo aukštoji šventenybė patikėjo man vadovauti tavo palydai. 
Mes su broliais pasirūpinsime, kad saugiai pereitum miestą. 

Sersėja žvilgtelėjo į jam už nugaros stovinčius vyrus. Ir pamatė jį — 
Lanselį, savo pusbrolį, sero Kevano sūnų, kadaise prisipažinusį, kad 
ją myli, bet vėliau nusprendusį, kad jo meilė dievams stipresnė. Mano 
kraujo giminaitis ir mano išdavikas. Karalienė neketino jo pamiršti. 

- Stokis, sere Teodanai. Aš pasiruošusi. 

Riteris atsistojo, žvilgtelėjo sau už nugaros ir pakėlė ranką. Du jo vy- 
rai žengė prie aukštų durų, atvėrė jas ir Sersėja, markstydamasi nuo sau- 
lės šviesos nelyginant iš savo urvo išlindęs kurmis, išėjo į lauką. 

Pūtė gūsingas vėjas ir plaikstė jos drabužio skvernus taip smarkiai, 
kad šie plakėsi į kulkšnis. Rytmečio ore galėjai užuosti stiprią, seniai pa- 
Žįstamą ir Karaliaus Uostui būdingą smarvę. Karalienė įkvėpė oro, per- 
sismelkusio rūgštaus vyno, kepamos duonos, pūvančios žuvies, ištuštin- 
tų naktipuodžių, dūmų, prakaito ir arklių šlapimo kvapais. Jokios gėlės 
aromatas nė iš tolo neprilygo šiam kvapui. Susisupusi į apsiaustą, Sersėja 
stabtelėjo ant pirmosios marmurinių laiptų pakopos ir palaukė, ko! Kar- 
Žygio Sūnūs išsirikiuos aplink ją. 

Staiga karalienė prisiminė šioje vietoje stovėjusi ir anksčiau, - tą die- 
ną, kai buvo nukirsdintas lordas Edardas Starkas. Taip neturėjo nutikti. 
Visi tikėjosi, kad Džofas jo pasigailės ir išsiųs prie Sienos. Tada vyriausias 
Starko sūnus būtų tapęs Vinterfelo lordu, o Sansa ir toliau būtų likusi 
dvare kaip įkaitė. Veiris ir Mažasis Pirštas su juo dėl visko susitarė, ir Ne- 
das Starkas, pamynęs savo taip vertinamą garbę, prisipažino išdavęs ka- 
ralystę, taip tikėdamasis išgelbėti tuščią savo dukters galvelę. Būčiau ra- 
dusi Sansai tinkamą vyrą. Būčiūu ištekinusi ją už kurio nors iš Lanisterių. 
Žinoma, ne už Džofo, galbūt už Lanselio arba už kurio nors iš jaunesniųjų 
jo brolių. Ji prisiminė, kad Petiras Beilišas pasisiūlė pats vesti tą merginą, 
bet apie tai, žinoma, negalėjo būti nė kalbos; mat Mažasis Pirštas buvo 
pernelyg žemos kilmės. Jei tik Džofas būtų padaręs tai, kas jam buvo liep- 
ta, Vinterfelas niekada nebūtų įsitraukęs į karą ir tėvui nebūtų reikėję stoti 
į kovą su Roberto broliais. 

Užuot daręs, kas jam buvo liepta, Džofas įsakė nukirsti Starkui gal- 
vą, O lordas Slintas ir seras Ilinas Peinas įsakymą negaišuodami įvyk- 
dė. Tai atsitiko būtent šioje vietoje, prisiminė karalienė, žvelgdama sau 
po kojomis. Janas Slintas už plaukų pakėlė Nedo Starko galvą, iš kurios 
tekantis kraujas sruvo laiptais žemyn, ir nuo tos akimirkos kelio atgal 
nebebuvo. 2 

Bet visa tai jai atrodė tik tolimos praeities prisiminimai. Džofris buvo 
miręs, visi Starko sūnūs - taip pat. Mirė net jos tėvas. Ir štai Sersėja vėl 
stovėjo ant Didžiosios septos laiptų, tik šį kartą minia spoksojo į ją, o ne 
į Edardą Starką. 

Apačioje plytinčioje erdvioje, marmuro plokštėmis grįstoje aikštėje 
žmonių buvo prisirinkę tiek pat daug, kaip ir tą dieną, kai žuvo Star- 
kas. Kad ir kur žvelgė, karalienė matė vien žmonių akis. Minioje, rodės, 
netrūko nei vyrų, nei moterų. Kai kuriems žmonėms ant pečių sėdėjo 
vaikai. Elgetos ir vagys, smuklininkai ir smulkūs prekeiviai, odminiai, 
arklininkai ir komediantai, pigios kekšės ir visokios kitokios padugnės 
atėjo pasižiūrėti, kaip bus pažeminta karalienė. O įsimaišę tarp jų, mi- 
nioje stovėjo ir Vargšų Bičiuliai, - apskretę, nevalyvi žmogėnai, ginkluo- 
ti ietimis ir kirviais, užsisegę įdaužtas šarvų dalis, apsivilkę surūdijusius 
šarvinius marškinius ar sutrūkinėjusią kietintą odą ir užsimetę išbluku- 
sius apsiaustus, papuoštus septynkampėmis Tikėjimo žvaigždėmis. Tai 
buvo aukštojo žvirblio skarmalių kariuomenė. 

Giliai širdyje Sersėja vis dar ilgėjosi Džeimio, laukė, kad jis staiga at- 
jotų ir padėtų jai išvengti šio pažeminimo, bet jos dvynio brolio niekur 
nebuvo matyti. Nematė ji ir savo dėdės. Tačiau tuo nesistebėjo. Per pa- 
skutinį jųdviejų pokalbį seras Kevanas atvirai pasakė, ką mano, ir pa- 
reiškė, kad dėl dukterėčios gėdos jokiu būdu neturi nukentėti Kasterlių 

Uolos garbė. Šiandien per miestą jos lydėti neketino nė vienas iš liūtų. 
Šią naštą ji privalėjo nešti viena, niekieno nepadedama. 

Septonė Unela stovėjo jai iš dešinės, septonė Melė iš kairės, o septonė 
Skolera - už nugaros. Jei karalienė būtų mėginusi sprukti arba spyriotis. 
šios trys raganos būtų įsitempusios ją atgal į septą ir šį kartą pasirūpinu- 
sios, kad ji daugiau niekada neiškeltų kojos iš celės. 

Sersėja pakėlė galvą. Tolumoje, anapus aikštės, anapus alkanų žvilgs- 
nių, pražiotų burnų ir seniai nepraustų veidų jūros, kitame miesto gale 
stūksojo Aukštoji Eigono kalva ir, apšviesti tekančios saulės spindulių, 
švytėjo rožiniai Raudonosios pilies bokštai bei gynybinės sienos. Ne taip 
jau ir toli. Kai tik pasieks pilies vartus, sunkiausias darbas bus padarytas. 
Ji vėl atgaus sūnų. Turės savo kovotoją. Dėdė jai pažadėjo. Tomenas ma- 
nęs laukia. Mano mažasis karalius. Galiu tai padaryti. Privalau... 

Septonė Unela žingtelėjo į priekį. 

— Pas jus eina nusidėjėlė, - paskelbė ji. - Tai Sersėja iš Lanisterių gi- 
minės, karalienė regentė, jo malonybės karaliaus Tomeno motina, jo 
malonybės karaliaus Roberto našlė, kurios sielą slegia baisios nuodė- 
mės - melagystės ir sanguliavimas. 

Septonė Melė atsistojo karalienei iš dešinės. 

— Ši nusidėjėlė išpažino savo nuodėmes ir maldavo atleidimo bei die- 
vų malonės. Jo aukštoji šventenybė liepė jai viešai atgailauti ir, pamiršus 
išdidumą ir bet kokią veidmainystę, pasirodyti geriesiems miestiečiams 
tokiai, kokią dievai ją sukūrė. 

Kalbą baigė septonė Skolera: 

— Tad dabar ši nusidėjėlė eina pas jus nusižeminusi, atsikračiusi pa- 
slapčių ir slapukavimo, nuoga prieš dievus ir žmones ji traukia per mies- 
tą, norėdama išpirkti kaltę. 

Kai mirė jos senelis, Sersėjai tebuvo vieneri metukai. Atėjęs į valdžią, 
jos tėvas pirmiausia išvarė iš Kasterlių Uolos godžią ir žemos kilmės se- 
nelio meilužę. Iš tos kekšės buvo atimti visi šilkiniai bei aksominiai lor- 
do Tito jai dovanoti drabužiai ir pačios nugvelbtos brangenybės, be to, ji 
buvo išrengta nuoga ir verčiama vaikščioti Lanisporto gatvėmis, kad visi 
vakaruose pamatytų, kas iš tiesų yra ši moteris. 

Nors buvo per maža ir pati to reginio nematė, Sersėja viską sužinojo 
iš ten buvusių skalbėjų ir sargybinių lūpų. Jie pasakojo, kaip ta mote- 
ris verkė ir maldavo, kaip, išgirdusi įsakymą nusirengti, įsikibusi laikėsi 
savo drabužių, kaip bergždžiai delnais mėgino dangstytis krūtis ir tarp- 
kojį, kaip basa ir nuoga šlubčiojo miesto gatvėmis, o paskui buvo ištrem- 
ta. „Ta moteris visada buvo išdidi ir tuščiagarbė, - prisiminė Sersėja ka- 
daise vieno iš sargybinių ištartus žodžius, - ir tokia išpuikusi, jog būtum 
galėjęs pamanyti, kad buvo kilusi ne iš prasčiokų. Bet kai nuplėšėme jai 

drabužius, ji vėl tapo tuo, kuo buvo, - paprasčiausia kekše. 

Jei seras Kevanas ir aukštasis žvirblis tikėjosi, kad Sersėja elgsis taip 
pat, tai jiedu labai klydo. Jos gyslomis tekėjo lordo Taivino kraujas. Aš 
esu liūtė. Ir prieš juos nesigūšiu. 

Karalienė vikriai nusivilko drabužį. 

Ji apsinuogino vienu grakščiu ir neskubriu judesiu, tarsi būdama 
savo miegamajame ir ketindama išsimaudyti, tarsi ją būtų mačiusios tik 
tarnaitės. Pajutusi šaltą vėjo dvelksmą, karalienė suvirpėjo visu kūnu. 
Jai prireikė daug dvasios stiprybės, kad nemėgintų dangstytis, kaip ka- 
daise dangstėsi jos senelio kekšė. Sersėja sugniaužė kumščius ir nagai 
skaudžiai įsirėžė jai į delnus. Visi į ją spoksojo, visur ji matė tas alkanas 
akis. Tik... ką matė tie žmonės? Aš graži, priminė sau Sersėja. Kiek kartų 
Džeimis jai šitai sakė? Net Robertas tai pripažindavo, kai įkaušęs ateida- 
vo pas ją į lovą ieškoti meilės. 

Bet taip jie stebeilijosi ir į Nedą Starką... 

Karalienė stovėjo kaip įbesta. Paskui, nuoga, nuskusta ir basa, Ser- 
sėja neskubėdama ėmė leistis plačiais marmuriniais laiptais. Jos rankų 
ir kojų oda buvo pašiurpusi. Ji ėjo iškėlusi galvą, kaip ir dera karalienei, 
o vėduokle išsirikiavusi palyda traukė priekyje. Vargšų Bičiuliai stūmė 
smalsuolius į šalis ir mėgino atlaisvinti kelią per minią, o tuo metu Kala- 
vijai sustojo karalienei iš abiejų pusių. Paskui ją ėjo septonė Unela, sep- 
tonė Skolera ir septonė Melė. Joms iš paskos sekė baltai apsirengusios 
novicės. 

— Kekšė! - kažkas šūktelėjo. 

Tai buvo moters balsas. Moteris visada žiauriausiai teisia kitos mo- 
terys. 

Sersėja nekreipė į ją dėmesio. Išgirsiu daugiau ir dar bjauresnių įžeidi- 
mų. Vienintelis ty žmonių gyvenimo džiaugsmas - tyčiotis iš branašesnių 
už save. Sersėja negalėjo jų nutildyti, tad jai teko apsimesti, kad šūksnių 
negirdi. Be to, minios ji ir nematė. Karalienė nenuleido akių nuo kitame 
miesto pakraštyje dunksančios Aukštosios Eigono kalvos ir nuo saulės 
šviesoje mirguliuojančių Raudonosios pilies bokštų. Mat, jei dėdė laiky- 
sis jųdviejų susitarimo, ten jos laukė išsigelbėjimas. 

Jis to norėjo. Jis ir aukštasis žvirblis. Ir, žinoma, mažoji rožė. Nusidėjau 
ir turiu atgailauti, privalau parodyti savo gėdą kiekvienam miesto elgetai. 
Jie mano, kad tai mane sugniuždys ir pribaigs, bet... klysta. 

Septonė Unela ir septonė Melė žengė su Sersėja koja kojon, o septonė 
Skolera turseno šiek tiek atsilikusi ir skambino varpeliu. „Gėda! - šūkavo 
ta sena ragana. - Gėda nusidėjėlei, gėda, gėda!“ Iš dešinės, perrėkdamas 
septonę Skolerą, plyšavo kepėjo padėjėjas: „Pyragėliai su mėsa, trys gra- 
šiai, karšti pyragėliai su mėsa!“ Marmurinės aikštės plokštės buvo šaltos 
ir slidžios, tad Sersėja, bijodama paslysti, žengė labai atsargiai. Procesija 
traukė pro Beiloro Palaimintojo statulą, - aukštas ir romus, karalius sto- 

vėjo ant pjedestalo, o jo veidas atrodė tarsi geranoriškumo įsikūnijimas. 
Pažvelgęs į jo statulą, niekada nebūtum pagalvojęs, kad šis vyras buvo 
toks kvailas. Targarienų dinastijoje būta ir blogų, ir gerų karalių, bet nė 
vienas iš jų nebuvo toks mylimas, kaip Beiloras, - pamaldus ir švelnus 
septonas-karalius, vienodai karštai mylėjęs ir prasčiokus, ir dievus, bet 
įgrūdęs į kalėjimą savo seseris. Tai, kad išvydusi nuogas Sersėjos krū- 
tis jo statula nesubyrėjo, buvo tikras stebuklas. Tirionas sakydavo, jog 
vien pamačius savo kotą karalių Beilorą apimdavo siaubas. Karalienė 
prisiminė, jog kartą jis išvarė iš Karaliaus Uosto visas kekšes. Žmonės 
pasakojo, kad, varant jas pro miesto vartus, karalius už šias nelaimingas 
moteris meldėsi, bet pakelti į jas akių nedrįso. 

- Šliundra! - vėl kažkas suriko. 

Ir vėl moteris. Iš minios atskriejo kažkoks daiktas. Papuvusi daržo- 
vė. Parudusi ir ištižusi, ji pralėkė Sersėjai virš galvos ir ištiško vienam iš 
Vargšų Bičiulių po kojomis. Aš nebijau. Esu liūtė. Karalienė žengė toliau. 
„Karšti pyragėliai! - vėl paleido gerklę kepėjo padėjėjas. - Pirkite karš- 
tų pyragėlių!“ Septonė Skolera skambino varpeliu ir traukė savo giesmę: 
„Gėda, gėda, gėda nusidėjėlei, gėda, gėda!“ Procesijos priekyje ėjo Varg- 
šų Bičiuliai, skydais stumdami smalsuolius į šalis ir mėgindami atverti 
bent siaurą taką. Sersėja žingsniavo ten, kur jie vedė, ėjo iškėlusi galvą, 
nesidairydama, įbedusi akis į tolį. Kas žingsnis Raudonoji pilis vis artėjo. 
Kas žingsnis ji artėjo prie savo sūnaus ir atleidimo. 

Per aikštę jie, rodos, keliavo visą šimtmetį, bet pagaliau marmuro 
plokštės baigėsi, Sersėja po kojomis pajuto akmenų grindinį, jiems iš 
abiejų pusių rikiavosi krautuvėlės, arklidės bei miestiečių namai ir pro- 
cesija ėmė leistis Visenijos kalvos šlaitu. 

Jiems teko sulėtinti žingsnį. Gatvė buvo siaura, nuokalnė stati, be to, 
ir čia grūdosi minia. Vargšų Bičiuliai stumdė tuos, kurie užstojo kelią, 
mėgino priversti žmones trauktis, bet trauktis nebuvo kur, nes tie, kurie 
stovėjo minios pakraštyje, toliau nuo gatvės, nesileido spaudžiami. Ser- 
sėja kaip įmanydama stengėsi nenuleisti galvos, bet, užmynusi ant kažko 
šlapio ir slidaus, slystelėjo. Tikriausiai būtų pargriuvusi, tačiau septonė 
Unela sugriebė ją už rankos ir prilaikė. 

— Geriau tegul tavo malonybė žiūri, kur eina. 

Sersėja ištraukė ranką. 

- Taip, septone, - romiai tarė, nors buvo taip įsiutusi, kad norėjo 
spjauti jai į veidą. 

Sersėja ėjo toliau, prisidengusi vien pašiurpusia oda ir išdidumu. 
Ji žvalgėsi Raudonosios pilies, tačiau dabar jos nebuvo matyti, ją už- 
stojo abipus gatvės dunksantys aukšti, iš rąstų pastatyti namai. „Gėda, 
gėda! - skambindama varpeliu šūkavo septonė Skolera. Sersėja mėgino 
eiti greičiau, tačiau netrukus ėmė lipti ant kulnų prieš ją traukiantiems 

Žvaigždžių kariams ir jai vėl teko sulėtinti žingsnį. Šiek tiek toliau, tie- 
siai prieš juos, kažkoks vyras iš vežimo pardavinėjo ant iešmų pamautus 
kepsnelius ir procesija stabtelėjo laukdama, ko! Vargšų Bičiuliai nuvarys 
jį nuo kelio. Ta mėsa Sersėjai atrodė įtartinai panaši į žiurkieną, bet gar- 
dus kepsnių kvapas buvo plačiai pasklidęs ir, kol kariai atlaisvino kelią 
ir ji galėjo tęsti atgailos kelionę, bene pusė aplink vežimą susibūrusių 
žmonių, spruko šalin nešini iešmeliais. 

- Gal ir tu norėtum, tavo malonybe?! - iš minios šūktelėjo vyras. 

Jis buvo augalotas, stambus prasčiokas į kiaulės panašiomis akimis, 
dideliu pilvu ir seniai nešukuota juoda barzda, primenančia jai Robertą. 
Kai Sersėja pasibjaurėjusi nusisuko, jis sviedė į karalienę iešmelį. Keps- 
nys pataikė jai į koją ir nukrito ant gatvės grindinio, o pusžalė mėsa, slys- 
dama šlaunimi, paliko taukų ir kraujo šliūžę. 

Čia šūksniai skambėjo garsiau nei aikštėje, galbūt dėl to, kad ir mi- 
nia stovėjo arčiau. Dažniausiai žmonės šūkavo „kekšė“ ir „nusidėjėlė“, 
tačiau karalienė buvo išvadinta ir „brolio sugulove“, ir „boba“, ir „išda- 
vike“, be to, kartais jos ausis pasiekdavo balsai žmonių, besišaukiančių 
Stanio arba Mardžerės. Grindinys po kojomis buvo nešvarus, purvinas, 
o takas toks siauras, kad karalienė net negalėjo aplenkti telkšančių balų. 
Niekas dar nenumirė dėl to, kad sušlapo kojas, raminosi ji. Karalienė no- 
rėjo tikėti, kad tose balose - lietaus vanduo, bet jis tikriausiai buvo gero- 
kai atmieštas arklių šlapimo. 

Be to, pro langus ir iš balkonų žmonės mėtė atmatas: apipuvusius vai- 
sius, puspilnius surūgusio alaus kubilus, kiaušinius, kurie ištiškę į gatvės 
grindinį paskleisdavo bjaurią sieros smarvę. Paskui ant Vargšų Bičiulių 
ir Karžygio Sūnų galvų kažkas švystelėjo pastipusią katę. Dunkstelėjusi į 
grindinio akmenis, gaišena pratrūko ir karalienei kulkšnis aptaškė yran- 
čiais viduriais ir musių lervomis. 

Sersėja žingsniavo toliau. Aš akla ir kurčia, o jie tik kirmėlės, karto- 
jo sau ji. „Gėda, gėda! - sutartinai giedojo septonės. „Kaštainiai! Kepti 
karšti kaštainiai!“ - plyšojo gatvės prekeivis. „Kekšių karalienė, - skam- 
biai ir garsiai ištarė balkone stovintis girtuoklis, pašaipiai keldamas tostą 
į Sersėjos sveikatą. - Už karališkus papus!“ Žodžiai - tai vėjas, pagalvojo 
Sersėja. Žodžiai negali manęs sužeisti. 

Pirmą kartą karalienė pargriuvo nusileidusi iki pusės Visenijos kal- 
vos šlaito, kai įmynė į kažką panašaus į naktipuodžio turinį ir paslydo. 
Kai septonė Unela ją pakėlė, karalienės kelis buvo nubrozdintas iki krau- 
jo. Minioje nuskambėjo nedarnus juokas, kažkoks vyras šūktelėjo, siū- 
lydamasis pabučiuoti kelį, kad taip labai neskaudėtų. Sersėja atsigręžė. 
Ji tebematė ant kalvos dunksančios Didžiosios Beiloro septos kupolą ir 
septynis krištolinius bokštus. Ar tik tiek nuėjau? O blogiausia, užvis blo- 
giausia buvo tai, jog karalienė pametė iš akių Raudonąją pilį. 

— Kur... Kur... 

— Tavo malonybe... - Prie jos priėjo palydos kapitonas. Jo vardą Ser- 
sėja buvo pamiršusi. - Privalai eiti toliau. Minia nerimsta. 

Taip, pagalvojo ji, minia nerimsta... 

— Aš nebijau... 

— O turėtum bijoti. 

Vyras trūktelėjo ją už rankos ir nusivedė drauge. Karalienė svirdu- 
liuodama leidosi kalva - žemyn, visą laiką žemyn, - kas žingsnis rauky- 
damasi ir padedama kapitono. Šalia manęs turėtų būti Džeimis. Jis būtų 
išsitraukęs savo auksinį kalaviją, prasikirtęs kelią per minią ir išdūręs 
akis kiekvienam vyrui, drįsusiam į ją pažvelgti. 

Gatvės grindinio akmenys buvo sutrūkinėję, nelygūs, slidūs, o jos 
basomis vaikščioti nepratusioms kojoms - ir šiurkštūs. Karalienė kulnu 
užmynė kažką aštrų - gal akmens briauną, gal molinio indo šukę. Ir rik- 
telėjo iš skausmo. 

— Prašiau duoti sandalus, - pyktelėjusi sušnypštė ji septonei Unelai. - 
Galėjote duoti man sandalus, bent jau sandalus. 

Riteris vėl sugriebė karalienę už rankos, tarsi ji būtų buvusi paprasta 
užeigos tarnaitė. Gal jis pamiršo, kas esu? Ji buvo Vesteroso karalienė. 
Kapitonas neturėjo teisės kišti prie jos savo purvinų nagų. 

Artėjant prie kalvos papėdės, šlaitas buvo nuožulnesnis, o gatvė ėmė 
platėti. Ant Aukštosios Eigono kalvos, apšviestą ryto saulės spindulių ir 
tviskančią, Sersėja vėl pamatė Raudonąją pilį. Privalau eiti toliau. Ji iš- 
traukė ranką ir išsivadavo iš sero Teodano gniaužtų. 

— Nebūtina manęs tempti, sere. 

Ir ji nušlubčiojo, ant grindinio akmenų palikdama kruvinus pėdsakus. 

Sersėja žingsniavo per purvą ir gyvulių išmatas kraujuodama, šlub- 
čiodama, krečiama šiurpo. Aplink ją iš visų pusių klegėjo minia. „Mano 
žmonos papai gražesni už tavo! - riktelėjo kažkoks vyras. Vežėjas plū- 
do Vargšų Bičiulius, reikalaujančius patraukti iš kelio vežimą. „Gėda, 
gėda, gėda nusidėjėlei!" - giedojo septonės. „Tik pažiūrėkite į ją! - rik- 
telėjo pro viešnamio langą procesiją stebinti, sijonus pasikėlusi ir savo 
grožybes apačioje stovintiems vyrams rodanti kekšė. - Aš nesuviliojau 
nė pusės tiek paleistuvių, kiek ji.“ O varpai vis gaudė ir gaudė. „Negali 
būti, kad ji - karalienė, - pareiškė berniukas, - jos oda suglebusi kaip ir 
mano mamos.“ Tai mano atgaila, tikino save Sersėja. Sunkiai nusidėjau, 
o tai - mano nuodėmių atleidimas. Netrukus viskas baigsis, įveiksiu šį ke- 
lig ir galėsiu viską pamiršti. 

Karalienė ėmė matyti pažįstamus veidus. Pro vieną langą į ją stebeili- 
josi plikas vyras vešliomis žandenomis, susiraukęs taip, kaip raukydavo- 
si jos tėvas, ir akimirką jis karalienei pasirodė toks panašus į lordą Taivi- 
ną, kad ji vėl suklupo. Po fontano srove, permirkusi iki siūlo galo, sėdėjo 

jauna mergina ir priekaištingai spoksojo į ją Melaros Heterspun akimis. 
Ji matė Nedą Starką, o šalia - mažąją Sansą kaštoniniais plaukais ir pil- 
ką gauruotą šunį, kuris tikriausiai buvo mergaitės vilkas. Kiekvienas per 
minią besibraunantis vaikas jos akyse virto broliu Tirionu, besišaipančiu 
išjos taip pat, kaip šaipėsi mirus Džofriui. Be to, čia buvo ir pats Džofris, 
jos sūnus, jos pirmagimis! jos gražus ir protingas berniukas auksinėmis 
garbanomis ir meilia šypsena, jo lūpos buvo tokios žavingos, jis... 

Ir tada ji antrą kartą pargriuvo. 

Virpančiai kaip lapas vėjyje, Sersėjai palydovai padėjo atsistoti. 

- Prašau, - maldaujamai tarė ji, - Motin, pasigailėk. Aš išpažinau 
nuodėmes. 

- Išpažinai, - pritariamai linktelėjusi atsakė septonė Melė. - Tai — 
tavo atgaila. 

- Jau netoli, - pridūrė septonė Unela. - Matai? - Ji ištiesė ranką. — 
Beliko įkopti į kalvą. 

Į kalvą. Ir viskas. Septonė sakė tiesą. Jie stovėjo Aukštosios Eigono 
kalvos papėdėje, o jiems virš galvų dunksojo pilis. 

— Kekšė! - vėl kažkas riktelėjo. 

- Ji sanguliavo su broliu, - pridūrė kitas smalsuolis. - Išsigimėlė. 

- Gal nori man pačiulpti, tavo malonybe? - Plačiai išsišiepęs vyras 
mėsininko prijuoste išsitraukė iš kelnių savo kotą. | 

Bet Sersėjai visa tai buvo nė motais. Dar pora žingsnių ir ji bus namie. 

Karalienė ėmė kopti į kalvą. 

Čia jos ausis pasiekiančios pašaipos ir įžeidimai buvo patys žiauriau- 
si. Pro Blusyną atgailaudama ji nėjo, tad tenai gyvenantys Žmonės susi- 
būrė Aukštosios Eigono kalvos papėdėje, kad nepraleistų reginio. Iš už 
Vargšų Bičiulių skydų ir iečių geidulingai į ją spoksantys veidai atrodė 
persikreipę, bjaurūs ir grėsmingi. Po kojomis maišėsi kiaulės ir nuogi 
vaikai, be to, minioje nelyginant tarakonai šmirinėjo būriai luošų elgetų 
ir kišenvagių. Karalienė matė vyrus nusmailintais dantimis, senes galvos 
dydžio gūžiais, kekšę, kuriai ant krūtų ir pečių rangėsi didžiulė dryžuota 
gyvatė, vyrą, ant kurio skruostų ir kaktos buvo matyti atviros, pūliais 
kybes, o karalienė šlubčiodama žingsniavo pro šalį, sunkiai kopė į kalvą 
ir nukarusios jos krūtys liulėjo. Vieni smalsuoliai šūkavo siūlydami ka- 
ralienei ką nors nešvankaus, kiti tiesiog įžeidinėjo. Žodžiai - tik vėjas, 
vėl pagalvojo ji, žodžiai negali manęs sužeisti. Aš graži, esu gražiausia 
Vesteroso moteris, Džeimis taip sako, o Džeimis niekada man nemeluotų. 
Net Robertas taip sakydavo, Robertas, kuris manęs niekada nemylėjo. Jis 
matė, kokia esu graži, ir dėl to manęs geidė. 

Ir vis dėlto Sersėja nesijautė graži. Jautėsi sena, išnaudota, suskretusi 
ir bjauri. Jai ant pilvo buvo matyti po gimdymų likusios strijos, o ir krū- 

tys jau nebebuvo tokios stangrios kaip jaunystėje. Be prilaikančio dra- 
bužio, jos karojo beviltiškai nusvirusios. Man nereikėjo to daryti. Buvau 
jų karalienė. O dabar žmonės pamatė, pamatė, pamatė... Nereikėjo leis- 
ti, kad jie matytų mane tokią. Su drabužiais ir karūna ji buvo karalienė. 
O nuoga, kruvina ir šlubčiojanti - tik moteris, beveik niekuo nesiski- 
rianti nuo minioje stovinčių vyrų žmonų, panašesnė į jų motinas, 0 ne į 
jų gražias, jaunas, netekėjusias dukteris. Kg aš padariau... 

Sersėjai kažko pateko į akis, jas perštėjo, žiūrint vaizdas liejosi. Tai ne 
ašaros, ji neverks, - tie šliužai neturi matyti jos verkiančios. Karalienė 
delnais pasitrynė akis. Pūstelėjo šaltas vėjas ir ji vėl sudrebėjo. 

Ir staiga Sersėja pamatė minioje stovinčią senę, nukarusiomis krū- 
timis ir karpota žalzgana oda, drauge su visais smalsiai į ją spoksančią 
gelsvomis traiškanomis aplipusiomis ir pykčiu žėrinčiomis akimis. 

 - Galtū ir karalienė, - sušnypštė senė, - bet ateis kita, jaunesnė ir gra- 
žesnė, nuvys tave nuo sosto ir pasiims viską, kas tau brangiausia. 

Dabar karalienė jau nebesulaikė ašarų. Jos ritosi skruostais, degin- 
damos nelyginant rūgštis. Sersėja garsiai šūktelėjo. Viena ranka ji pri- 
sidengė krūtų spenelius, kita bandė prisidengti tarpkojį ir pasileido 
tekina, skindamasi kelią per išsirikiavusių Vargšų Bičiulių vorą, o tada 
susigūžusi ėmė kopti į kalvą. Įveikusi pusę šlaito ji suklupo ir pargriuvo, 
vargais negalais atsikėlė, bet, neįveikusi nė dešimties jardų, parkrito vėl. 
Atitokusi Sersėja apsižiūrėjo šliaužianti, besiropščianti į kalvą keturio- 
mis nelyginant šuo, o gerieji Karaliaus Uosto žmonės traukėsi duodami 
jai kelią, juokdamiesi, šaipydamiesi ir lydėdami ją garsiais plojimais. 

Paskui minia staiga tarsi atsitraukė, tarsi išnyko, priešais ji išvydo pi- 
lies vartus ir vorą ietininkų paauksuotais pusšalmiais ir tamsiai raudonais 
apsiaustais. Sersėja išgirdo šiurkštų ir gerai pažįstamą balsą dėdės, duo- 
dančio kareiviams įsakymus, ir iš abiejų pusių pastebėjo šmėstelint kažką 
balta: tai seras Borosas Blauntas ir seras Merinas Trentas, šviesiais šarvais 
ir baltais kaip sniegas apsiaustais priėję atsistojo jai iš abiejų pusių. 

— Mano sūnus... - galiai ištarė ji. - Kur mano sūnus? Kur Tomenas? 

- Jo čia nėra. Jokiam sūnui nedera matyti savo motinos gėdos, - nu- 
skambėjo šiurkštus sero Kevano balsas. - Kuo nors ją aprenkite. 

Netrukus prie Sersėjos pasilenkė Džoslina ir, norėdama paslėpti ka- 
ralienės nuogumą, apgobė jai pečius švelnia ir švaria žalios vilnos ant- 
klode. Ant jųdviejų, užtemdęs saulę, staiga ūžslinko šešėlis. Paskui ka- 
ralienė pajuto oda slystant šaltą plieną, - pora stiprių šarvuotų rankų 
apglėbė ją ir pakėlė taip lengvai, kaip ji keldavo Džofrį, kai berniukas 
buvo dar visai mažas. Milžinas, pagalvojo Sersėja jausdama, kad jai su- 
kasi galva, o tuo metu jis, žengdamas dideliais žingsniais, nešė ją prie 
vartų. Karalienė buvo girdėjusi, kad dievų pamirštuose tyruose anapus 
Sienos dar galėjai rasti milžinų. Bet tai - tik pasakos. Ar aš sapnuoju? 

Ne. Jos gelbėtojas buvo vyras iš kūno ir kraujo. Aštuonių pėdų ūgio, 
o gal ir dar aukštesnis, storomis kaip medžio kamienai kojomis, plačia 
kaip darbinio arklio krūtine, o pečių jam būtų galėjęs pavydėti net jautis. 
Jo šarvai buvo nukaldinti iš pilkšvo plieno, papuošti baltu ir tyru kaip 
mergelės viltys emaliu, o po jais karys vilkėjo paauksuotus šarvinius 
marškinius. Jo veidą slėpė riterio šalmas. Ant šalmo viršaus vėjyje lin- 
gavo septynios šilkinės plunksnos, nudažytos visomis vaivorykštės spal- 
vomis ir simbolizuojančios Tikėjimą. Jo apsiaustas vėjyje besiplaikstan- 
čiais skvernais ant krūtinės buvo susegtas pora auksinių septynkampių 
žvaigždžių. 

Baltas apsiaustas... 

Seras Kevanas savo pažadą tesėjo. Tomenas, brangiausias jos berniu- 
kas, priėmė jos kovotoją į karaliaus sargybą. 

Sersėja nematė ateinant Kiburno, tačiau staiga jis atsidūrė šalia, iš 
paskutiniųjų stengdamasis neatsilikti nuo sparčiai žengiančio karalienės 
kovotojo. 

- Tavo malonybe, - tarė jis, - kaip gera, kad grįžai. Ar suteiksi man 
garbę pristatyti mūsų naują karaliaus sargybos riterį? Tai - seras Rober- 
tas Stiprusis. 

- Sere Robertai... - jiems einant pro vartus sušnabždėjo karalienė. 

- Tavo malonybe, turi žinoti, jog seras Robertas priėmė šventuosius 
tylos įžadus, - paaiškino Kiburnas. - Jis prisiekė nepratarsiąs nė žodžio 
tol, kol visi tavo malonybės priešai nebus mirę ir kol iš karalystės nebus 
išguitas blogis. 

Taip, pagalvojo Sersėja Lanister. O taip... 


TIRIONAS 


p ergamentų krūva buvo labai didelė. Tirionas žvilgtelėjo į ją ir garsiai 
atsiduso. | 

— Maniau, kad jūs - brolija. Tai štai kaip vienas kitą myli jūsų broliai? 
O kur pasitikėjimas? Kur draugystė, nuoširdi pagarba ir švelni meilė, 
kurią patiria tik tie, kurie kartu kovojo ir liejo kraują? 

- Viskam savas laikas, - atsakė Rudasis Benas Plumas. 

- Pirmiausia pasirašyk, - smailindamas plunksną, paragino neūžau- 
gą Rašalinė. | 

Kasporijus Klastingasis pirštais palietė kalavijo rankenos buožę. 

- Jei norėtum, kad dabar imtų lietis kraujas, mielai tavo norą paten- 
kinčiau. 

— Malonu, kad pasisiūlei, - padėkojo Tirionas. - Bet aš to visai ne- 
noriu. 

Rašalinė padėjo pergamentus ant stalo priešais Tirioną ir padavė jam 
plunksną. 

- Štai rašalas. Iš senojo Volančio. Jis neišbluks taip pat ilgai, kaip ir 
tikras juodas meisterio rašalas. Tau reikia tik pasirašyti ir atiduoti man 
dokumentus. Visa kita padarysiu pats. 

Tirionas kreivai šyptelėjo. 

— Ar galėčiau pirma tuos dokumentus perskaityti? 

- Jei taip nori... Visos šios sutartys, galima sakyti, vienodos. Išskyrus 
kelias pačiame krūvos dugne, bet jų imsimės, kai ateis laikas. 

Tuo net neabejoju. Dauguma vyrų į broliją buvo priimami be jokio 
mokesčio, bet Tirionas prie tos daugumos nepriklausė. Jis padažė plunks- 
ną rašalinėje, palinko prie pirmos sutarties, stabtelėjo ir pakėlė akis. 

— Kokiu vardu man pasirašyti: Jolu ar Hugoru Hilu? 

Rudasis Benas pyktelėjęs prisimerkė. 

- Oko tu labiau norėtum: kad grąžintume tave Jezano paveldėtojams 
ar kad iš karto nukirstume galvą? 

Nusijuokęs neūžauga pirmąją sutartį pasirašė kaip Tirionas iš Lanis- 
terių giminės. Padavęs pergamentą jam iš kairės stovinčiam Rašalinei, jis 
pasklaidė likusią dokumentų stirtą. 

- Kiek... kiek jų čia? Penkios dešimtys? Šešios dešimtys? Maniau, kad 
Antriesiems Sūnums priklauso penki šimtai vyrų. 

- Šiandien brolijai priklauso penki šimtai trylika karių, - tarė Raša- 
linė. - Kai pasirašysi mūsų knygoje, turėsime penkis šimtus keturiolika. 

— Vadinasi, sutartį gaus tik vienas iš dešimties? Kažin, ar tai sąžinin- 
ga. Maniau, kad jūs, laisvųjų brolijų nariai, viskuo dalijatės po lygiai. 

Ir Tirionas pasirašė ant dar vieno pergamento. 

Rudasis Benas tyliai nusijuokė. 

- Taip, dalijamės viskuo. Tik ne po lygiai. Antrieji Sūnūs - beveik 
kaip šeimos nariai. | 

— O kiekvienoje šeimoje yra niekus paistančių pusbrolių. - Tirionas 
pasirašė dar vieną sutartį. Stumiamas stalviršiu draugijos iždininkui, per- 
gamentas garsiai sušiugždėjo. - Kasterlių Uolos požemiuose yra celių, 
kuriose mano lordas tėvas uždaręs laikė pačius blogiausius mūsų šeimos 
narius. - Jis vėl kyštelėjo plunksnos galą į rašalinę. Tirionas iš Lanisterių 
giminės, brūkštelėjo jis, tuo parašu įsipareigodamas sutarties turėtojui 
sumokėti šimtą auksinių drakonų. Su kiekvienu plunksnos brūkštelėjimu 
tampu vis neturtingesnis... arba galėčiau tapti, jei jau dabar nebūčiau vi- 
siškas elgeta. Galbūt vieną gražią dieną Tirionas pasigailės, kad taip at- 
sainiai raito šiuos parašus. Bet ne šiandien. Jis švelniai pūstelėjo drėgną 
rašalą, stumtelėjo pergamentą draugijos iždininkui ir pasirašė kitą sutar- 
tį. Tada - dar vieną. Ir dar. Ir dar. - Noriu, kad žinotumėte, jog mane tai 
skaudžiai žeidžia, - pasirašęs vieną ir ketindamas rašytis kitą sutartį, pa- 
sakė Tirionas. - Vesterose Lanisterio žodis vertinamas kaip auksas. 

Rašalinė gūžtelėjo. 

- Vesterose gal ir vertinamas. O šiame Siaurosios jūros krante pa- 
žadus mes surašome ant pergamento. - Gavęs ką tik pasirašytą perga- 
mento lapą, jis užberdavo ant parašo smulkaus smėlio, kad šis sugertų 
rašalo perteklių, tada nupurtydavo smėlį žemėn ir atidėdavo dokumentą 
į šalį. - Šakėmis ant vandens surašytos skolos dažniausiai būna... kaip čia 
pasakius... pamirštamos, ar ne? 

— Mes niekada nieko nepamirštame. - Tirionas suraitė parašą ant dar 
vienos sutarties. Ir ant dar vienos. Palengva jis ėmė įsivažiuoti. - Lanis- 
teris niekada nelieka skolingas. 

Plumas nusijuokė. 

- Galir nelieka, bet samdomo kalavijuočio žodis vis tiek bevertis. 

Na, tavo gal ir bevertis, pagalvojo Tirionas, ir ačiū už tai dievams. 

- Tiesą sakai, bet samdomu kalavijuočiu tapsiu tik tada, kai pasirašy- 
siu jūsų knygoje. 

- Tuoj pasirašysi, - pasakė Rudasis Benas. - Kai tik baigsime tvarkyti 
dokumentus. 

- Sukuosi kaip įmanydamas. 

Tirioną suėmė juokas, bet nusijuokęs jis būtų sužlugdęs žaidimą. 
Plumui šis žaidimas patiko ir Tirionas neketino sugadinti jam links- 
mybių. Tegul mano, kad sulenkė mane trilinką ir išdulkino, o aš ir toliau 
pirksiu plieno kalavijus, mokėdamas už juos pergamento drakonais. Jei 

kada nors būtų grįžęs į Vesterosą pareikšti savo prigimtinės teisės, jam 
būtų atitekęs visas Kasterlių Uolos auksas, ir juo Tirionas būtų galėjęs 
sumokėti už dabar dalijamus pažadus. Jei ne, ką gi, - jis bus Žuvęs, ir 
naujieji jo broliai šiais pergamentais galės nusivalyti užpakalius. Galbūt 
vienas kitas iš jų, nešini savo sutarčių skiautėmis, atkeliaus į Karaliaus 
Uostą, vildamiesi įtikinti mieląją jo seserį, kad tas sutartis vykdytų. 
O, kad tuomet galėčiau būti tarakonas ant grindų paskleistuose vikšriuo- 
se ir visa tai girdėti! 

Įpusėjus pergamentų stirtą, tekstas pasikeitė. Šimto drakonų atlygis 
buvo žadamas tik seržantams skirtose sutartyse. O po jomis esančiuose 
dokumentuose sumos staiga padidėjo. Dabar sutarties turėtojui Tirio- 
nas žadėjo sumokėti tūkstantį auksinių drakonų. Pakraipęs galvą, jis nu- 
sijuokė ir pasirašė. Tada suraitė dar vieną parašą. Ir dar vieną. 

*- Taigi, - plunksna skrebendamas pergamentą paklausė jis, - kokios 
pareigos man teks šioje brolijoje? 

- Tu toks bjaurus, kad netinki net Bokoko užpakaliui valyti, - atsakė 
Kasporijus, - bet galėsi būti šaulių taikiniu. 

- Šioms pareigoms tiksiu labiau, nei tu įsivaizduoji, - pareiškė Tirio- 
nas, neužkibęs ant Kasporijaus kabliuko. - Mažas vyras su dideliu skydu 
šaulius gali išvaryti iš proto. Tai kartą man pasakė už tave išmintingesnis 
vyras. 

— Dirbsi su Rašaline, - paaiškino Rudasis Benas Plumas. 

- Dirbsi Rašalinei, - įsiterpė Rašalinė. - Tvarkysi sąskaitų knygas, 
skaičiuosi monetas, rašysi sutartis ir laiškus. 

- Mielai, - sutiko Tirionas. - Knygos man patinka. 

— Kam gi dar tu galėtum tikti? - piktai nusišaipė Kasporijus. - Tik 
pažvelk į save. Koks iš tavęs karys? 

— Kadaise buvau atsakingas už visus Kasterlių Uolos nuotekų grio- 
vius, - romiai paaiškino jam Tirionas. - Kai kurie iš jų jau daug metų 
buvo užsikimšę, bet viskuo pasirūpinau ir netrukus jais vėl tekėjo van- 
duo. - Jis vėl padažė plunksnos galiuką į rašalą. Dar keliolika sutarčių, 
ir jo darbas bus baigtas. - Galbūt galėčiau rūpintis ir paskui stovyklą se- 
kančiomis moterimis? Juk nenorime, kad brolijos vyrai pervargtų, ar ne? 

Šis pokštas Rudajam Benui nepatiko. 

- Nuo kekšių laikykis atokiau, - įspėjo jis neūžaugą. - Dauguma iš jų 
serga sifiliu, be to, negeba laikyti liežuvio už dantų. Tu ne pirmas pabėgęs 
vergas, prisidėjęs prie mūsų brolijos, bet tai nereiškia, kad apie tai turime 
garsiai visiems trimituoti. Nevaikštinėk ten, kur tave visi matys. Stenkis 
kuo daugiau laiko būti palapinėje, o tuštintis gali į kibirą. Mat prie iš- 
viečių visada būna daug žmonių. Ir be mano leidimo nedrįsk kelti kojos 
iš stovyklos. Galime duoti tau ginklanešio šarvus, gali apsimesti, jog esi 
Džoros tarnas, bet vis tiek atsiras tokių, kurie supras tiesą. Kai Mirinas 

bus paimtas ir išplauksime į Vesterosą, galėsi vaikštinėti kur tinkamas ir 
puikuotis savo gelsvais ir tamsiai raudonais apdarais, o kol kas... 

- „turiu lindėti po akmeniu ir necypauti. Taip ir padarysiu, paža- 
du. - Tirionas iš Lanisterių giminės, smagiai brūkštelėjo jis. Tai buvo 
paskutinis pergamentas. Dar liko trys sutartys, bet jos nuo kitų skyrėsi. 
Dvi iš jų buvo surašytos ant labai plono pergamento ir jose buvo minimi 
vardai. Kasporijus Klastingasis turėjo gauti dešimt tūkstančių drakonų. 
Tiek pat buvo pažadėta ir Rašalinei, kurio tikrasis vardas buvo Tiberis 
Istarionas. - Tiberis? - nusistebėjo Tirionas. - Skamba beveik taip pat 
išdidžiai kaip Lanisteris. Gal tu tolimas mūsų pusbrolis? 

- Gali būti. Aš taip pat niekada nelieku skolingas. Iš iždininko žmo- 
nės būtent to ir tikisi. Rašykis. 

Tirionas pasirašė. 

Rudajam Benui skirta sutartis buvo pačioje dokumentų stirtos apa- 
čioje. Ji buvo surašyta avies odos ritinėlyje. Šimtas tūkstančių auksinių 
drakonų, penkiasdešimt haidų derlingos žemės, pilis ir lordo titulas. Nieko 
sau. Šis Plumas - tikrai brangus malonumas. Tirionas pasikrapštė savo 
randą ir trumpai pasvarstė, ar jam nederėtų atvirai pareikšti pasipikti- 
nimo. Mat, kai maustai žmogų, vis tiek tikiesi, kad jis porą kartų cypte- 
lės. Jis galėtų piktintis ir plūstis, garsiai šūkauti esąs apiplėštas, kurį laiką 
delsti ir nepasirašyti, o tada parašą vis dėlto brūkštelėti, bet nenoromis 
ir visą laiką protestuodamas. Tačiau nuo vaidybos Tirionas jau buvo pa- 
vargęs, todėl tik susiraukė, pasirašė ir padavė ritinėlį Rudajam Benui. 

— Ne veltui sklando kalbos apie tavo koto dydį, - pasakė neūžauga. — 
Gali manyti, kad gerai mane išdulkinai, lorde Plumai. 

Rudasis Benas švelniai pūstelėjo ant jam skirtos sutarties padėtą pa- 
rašą. | 

— Nėra už ką dėkoti, Kipše. O dabar laikas tau tapti vienu iš mūsų. 
Rašaline, atnešk knygą. 

Knyga buvo odiniais viršeliais, su geležiniais apkaustais ir buvo to- 
kia didelė, kad ant jos būtum galėjęs pasidėti valgį vakarienei. Sunkiais 
mediniais kraštais apsaugotuose jos puslapiuose buvo surašyti vardai ir 
datos, - ankstyviausiems įrašams buvo daugiau nei šimtas metų. 

- Antrieji Sūnūs yra viena seniausių laisvųjų brolijų, - versdamas 
knygos puslapius, pasakė Rašalinė. - Tai ketvirtoji knyga. Čia rašomi 
vardai visų vyrų, kurie pas mus tarnauja. Šioje knygoje yra viskas: kada 
jie įstojo į broliją, kur kariavo, kiek laiko tarnavo ir kaip žuvo. Čia rasi ir 
garsių vyrų, atkeliavusių net iš Septynių Karalysčių. Vienerius metus pas 
mus tarnavo ir Eigoras Riversas, o paskui išvyko ieškoti Auksinės broli- 
jos. Jūs jį vadinate Aštriuoju Plienu. Išmintingasis princas, Eirionas Tar- 
garienas, taip pat buvo Antrasis Sūnus. Ir Rodrikas Starkas, dar vadintas 
Keliaujančiu Vilku. Ne, to rašalo neimk, geriau rašyk šiuo. - Jis atkimšo 
naują buteliuką ir stumtelėjo jį Tirionui. 

Pakreipęs galvą, Tirionas paklausė: 

— Raudonas rašalas? 

- Tokia brolijos tradicija, - paaiškino Rašalinė. - Kadaise kiekvienas 
į ją stojantis vyras savo vardą užrašydavo krauju, bet taip jau yra, jog 
kraujas - labai prastas rašalas. 

- Lanisteriai tradicijas dievina. Duok man peilį. 

Rašalinė kilstelėjo antakį, gūžtelėjo, išsitraukė iš makštų durklą ir, at- 
kišęs į priekį rankeną, padavė jį neūžaugai. Vis dar skauda, Pusiau Meis- 
teri, labai tau ačiū, pagalvojo Tirionas, besdamas durklo smaigalį į nykš- 
čio pagalvėlę. Suspaudęs pirštą ir įlašinęs į rašalinę didelį lašą kraujo, jis 
padėjo durklą, paėmė naują plunksną ir didelėmis ryškiomis raidėmis 
žemiau kuklaus Džoros Mormonto parašo brūkštelėjo: Tirionas iš Lanis- 
terių giminės, Kasterlių Uolos lordas. 

"Štai ir viskas. Neūžauga atsitiesė ir nugara atsirėmė į karo stovyklos 
kėdės atlošą. 

— Ar tai viskas, ko iš manęs reikalaujate? Ar priesaikos duoti nerei- 
kia? Gal nužudyti kūdikį? O gal pačiulpti kapitonui? 

— Čiulpk, ką tik nori. - Rašalinė apsuko knygą ir užbėrė ant puslapio 
žiupsnelį smulkaus smėlio. - Daugumai iš mūsų pakanka parašo, bet ne- 
norėčiau nuvilti naujojo ginklo brolio. Sveikas įstojęs į Antruosius Sū- 
nus, lorde Tirionai. 

Lorde Tirionai... Neūžaugai patiko girdėti šiuos žodžius. Tiesa, tokia 
puikia reputacija kaip Auksinė brolija Antrieji Sūnūs pasigirti negalėjo, 
bet vis dėlto per kelis savo gyvavimo šimtmečius ir jie buvo iškovoję vie- 
ną kitą svarią pergalę. 

- Ar jūsų brolij oje jau yra tarnavę lordų? 

— Bežemių lordų, - tarė Rudasis Benas. - Tokių kaip tu, Kipše. 

Tirionas nušoko nuo sulankstomos kėdės. 

— Mano ankstesnysis brolis buvo visiškai niekam tikęs. Viliuosi, kad 
naujieji broliai tokie nebus. Taigi... O kur man gauti ginklų ir šarvus? 

- Gal nori ir kiaulės, ant kurios galėtum joti? - paklausė Kasporijus. 

— O, nė nežinojau, kad brolijos stovykloje yra ir tavo žmona, - pasakė 
Tirionas. - Labai malonu, kad ją siūlai, bet aš mieliau jočiau ant žirgo. 

Pasipūtėlis kovotojas nuraudo, bet Rašalinė garsiai nusikvatojo, o 
Rudasis Benas tyliai sukikeno. 

— Rašaline, palydėk jį prie vežimų, gal iš brolijos ginkluotės išsirinks 
ką nors tinkama. Ir merginą nuvesk. Uždėk jai ant galvos šalmą, apvilk 
šarvinius marškinius, gal tada bent kas nors palaikys ją berniuku. 

— Eime, lorde Tirionai. - Rašalinė pakėlė palapinės atvartą ir laikė jį 
tol, kol neūžauga krypuodamas išėjo. - Liepsiu Grobikui nuvesti tave 
prie vežimų. Pasiimk savo moterį, ateikite prie virėjo palapinės ir ten jo 
palaukite. 

— Ji nėra mano moteris. Gal tu ją pasiimk? Pastaruoju metu ji nieko 
neveikia, tik miega arba stebeilijasi į mane. 

— Turėtum ją skaudžiau mušti ir dažniau dulkinti, - paslaugiai pa- 
tarė iždininkas. - Gali ją palikti, gali atsivesti, gali elgtis kaip tinkamas. 
Grobikui tai nė motais. Kai turėsi šarvus, susirask mane. Parodysiu są- 
skaitų knygas. | 

— Kaip pasakysi. 

Penę Tirionas rado miegančią jų palapinės kampe, susiraičiusią ant 
plono šiaudų čiužinio ir užsiklojusią krūva nešvarių patalų. Kai bato no- 
simi bakstelėjo jai į šoną, mergina apsivertė, markstydamasi bei įjį 
ir nusižiovavo. 

- Hugorai... Kas atsitiko? 

- Vadinasi, mudu ir vėl kalbamės? - Šiaip ar taip, tai buvo geriau, nei 
jos niūrus tylėjimas, prie kurio Tironas jau buvo pripratęs. Ir viskas dėl 
likimo valiai palikto šuns bei kiaulės. Išgelbėjau mus abu iš vergijos, tad 
manyčiau, kad nusipelniau nors kiek dėkingumo. - Jei toliau čia kiurkso- 
si, pramiegosi karą. 

— Aš labai nusiminusi. - Ji vėl nusižiovavo. - Ir pavargusi. Labai pa- 
vargusi. 

Pavargusi ar pasiligojusi? Tirionas atsiklaupė prie jos čiužinio. 

- Atrodai išblyškusi. - Jis delnu palietė merginai kaktą. Ar ji karš- 
čiuoja, ar palapinėje tiesiog karšta? Bet garsiai ištarti šio klausimo ne- 
drįso. Net tokie užgrūdinti vyrai kaip Antrieji Sūnūs baisiai bijojo, kad 
netektų lipti ant palšos kumelės. Jei jiems bent dingtelėtų, kad Penė ser- 
ga, jie, nė akimirkos nedvejoję, ją išvytų. Ko gero, numoję ranka į visas 
sutartis, jie grąžintų mudu Jezano paveldėtojams. - Pasirašiau jų knygoje. 
Krauju, kaip buvo įprasta senovėje. Dabar esu Antrųjų Sūnų karys. 

Penė atsisėdo ir pasitrynė užmiegotas akis. 

— O aš? Ar aš taip pat galiu pasirašyti? 

- Nemanau. Tiesa, kai kurios laisvosios brolijos priima į savo gretas 
moteris, bet... Na, šiaip ar taip, jie - ne Antrosios Dukterys. 

— Mes, - pataisė jį Penė. - Jei esi vienas iš jų, turėtum sakyti mes, o 
ne jie. Gal kas nors matė Gražuolę? Rašalinė žadėjo apie ją paklausinėti. 
O Triuškius, ar yra kokių nors žinių apie Triuškių? 

Nebent tikėtum Kasporijumi. Ne per gudriausias Plumo pavaduotojas 
pasakojo, kad trys junkajiečiai vergų gaudytojai vaikštinėjo po stovyklas 
klausinėdami apie du pabėgusius neūžaugas. Anot Kasporijaus, vienas iš 
jų rankoje laikė ilgą ietį, ant kurios smaigalio buvo pamauta šuns galva. 
Tačiau tokios naujienos tikrai nebūtų privertusios Penės keltis. 

— Kol kas nėra jokių žinių, - pamelavo jis. - Eikš. Turime surasti tau 
šarvus. 

Mergina nepatikliai jį nužvelgė. 

- Šarvus? O kam? 

- Kadaise mano senasis kovų meistras davė man gerą patarimą. 
„Niekada neik į mūšį nuogas, vaikine“, - pasakė jis. Aš šiais jo žodžiais 
šventai tikiu. Be to, dabar, kai tapau samdomu kalavijuočiu, man tikrai 
reikia kalavijo, kuriuo ginkluotas galėčiau tarnauti už monetas. - Penė 
vis dar nesijudino iš lovos. Tirionas suspaudė jai riešą, trūktelėjęs pri- 
vertė atsistoti ir bloškė į veidą gniutulą drabužių. - Renkis. Apsivilk ap- 
siaustą, pasikelk gobtuvą, o galvą laikyk nuleidusi. Turime atrodyti kaip 
paprasti vaikėzai, jei kartais mus pamatytų vergų gaudytojai. 

Du apsiaustus apsivilkę ir gobtuvus pasikėlę neūžaugos Grobiką rado 
laukiantį jų prie virėjo palapinės ir čiaumojantį rūgštlapį. 

- Girdėjau, kad judu už mus kausitės, - tarė seržantas. - Jus pamatę, 
miriniečiai tikriausiai iš juoko kelnes prileis. Ar kuris nors iš judviejų 
yra nužudęs žmogų? 

- Aš, - atsakė Tirionas. - Esu pritraiškęs jų kaip musių. 

- Kokiu ginklu? 

- Kirviu, durklu ir taikliais įžeidimais. Bet pavojingiausias ginklas 
mano rankose yra arbaletas. 

Grobikas kablio galu pasikasė šeriais apžėlusį smakrą. 

- Arbaletas - bjaurus ginklas. Kiek žmonių esi juo nužudęs? 

- Devynis. 

Jo tėvas, žinoma, buvo vertas bent devynių. Kasterlių Uolos lordas, 
Vakarų Sergėtojas, Lanisporto Skydas, Karaliaus ranka, sutuoktinis, 
brolis, tėvas, tėvas, tėvas. 

- Devynis... - Grobikas prunkštelėjo ir išspjovė gumulą rauzganų 
seilių. Tikriausiai taikėsi Tirionui į kojas, bet spjaudalas užtiško jam 
ant kelio. Taip seržantas aiškiai parodė, ką mano apie tuos „devynis“. 
Seržanto pirštai buvo aptaškyti raudonomis jo kramtomo rūgštlapio 
sultimis. Kyštelėjęs du pirštus į burną, jis švilptelėjo. - Kemai! Eikš čia, 
prakeikta asilo galva! - Tekinas atskubėjo Kemas. - Nuvesk lordą ir ledi 
neūžaugas prie vežimų ir liepk Kūjui brolijos arsenale rasti jiems kokius 
nors šarvus ir ginklus. 

- Turbūt Kūjis prisigėręs kur nors drybso, - įspėjo jį Kemas. 

- Tai apčiurkšk jam veidą. Šlapimo srovė jį prikels. - Ir Grobikas vėl 
kreipėsi į Tirioną bei Penę: - Prakeiktų neūžaugų dar nesame turėję, bet 
vaikėzų brolijoje niekada netrūko. Vienos ar kitos kekšės sūnų, iš namų 
pabėgusių ir nuotykių ieškančių kvailelių, jaunų tarnų, ginklanešių ir 
panašios smulkmės. Kai kurių iš jų šūdeliai būdavo tokie maži kaip ne- 
ūžaugų. Prieš mirdami visi jie greičiausiai prikrovė kelnes, bet neabejo- 
ju, kad tokių narsių šūdeliautojų kaip judu tai neatgrasys. Sakai, nužudei 
devynis? - Jis papurtė galvą ir nuėjo. 

Brolijos šarvus Antrieji Sūnūs laikė sukrovę į šešis didelius vežimus, 
stovinčius beveik pačiame stovyklos viduryje. Pirmasis žingsniavo Ke- 
mas, rodydamas kelią ir tarsi lazda mosuodamas ietimi. 

— Kaip čia atsitiko, kad vaikinas iš Karaliaus Uosto atsidūrė laisvojoje 
brolijoje? 

Jaunuolis įtariai nužvėlgė neūžaugą. 

- O kas tau sakė, kad aš iš Karaliaus Uosto? 

— Niekas. - Kiekvienas tavo ištartas žodis dvokia Blusynu. - Tave iš- 
davė tavo nuovokumas. Sakoma, kad protingesnio už Karaliaus Uosto 
gyventoją niekur nerasi. 

Tai išgirdęs, Kemas labai nustebo. 

— Kas taip sako? 

- Visi. 

Kad ir aš... 

— Ar seniai? 

Nuo tos akimirkos, kai aš tai sugalvojau. 

- Nuo seno, - pamelavo Tirionas. - Taip sakydavo ir mano tėvas. Ar 
pažįsti lordą Taiviną, Kemai? 

— Ranką? Kartą mačiau jį jojantį į kalvą. Jo vyrai vilkėjo raudonus ap- 
siaustus, o ant jų šalmų spindėjo mažyčiai liūtukai. Tie šalmai man pati- 
ko. - Nutilęs jis stipriai sučiaupė lūpas. - Bet rankos niekada nemėgau. 
Jis apiplėšė miestą ir sutriuškino mus Juoduosiuose Vandenyse. 

— Tu buvai tame mūšyje? 

— Koviausi Stanio pusėje. Lordas Taivinas pasirodė su Renlio šmėkla 
ir puolė mus iš šono. Mečiau ietį ir sprukau, bet, kai pasiekiau laivus, 
tas prakeiktas riteris paklausė: „Kur tavo ietis, vaikine? Bailiams laive 
neturime vietos“, - ir jie išsinešdino, palikę ir mane, ir dar daugybę to- 
kių vyrų kaip aš. Vėliau išgirdau, kad tavo tėvas siunčia juos drauge su 
Staniu prie Sienos, tad perplaukiau Siaurąją jūrą ir prisidėjau prie An- 
trųjų Sūnų. 

- Pasiilgsti Karaliaus Uosto? 

— Kartais... Pasiilgstu to vaikino, jis... buvo mano draugas. Ir savo 
brolio, Keneto, bet jis žuvo per laivų mūšį. 

— Tą dieną žuvo pernelyg daug gerų vyrų. 

Tirionui siaubingai niežtėjo šašą. Jis nagu pasikasė nosį. 

- Ir maisto pasiilgstu, - ilgesingai pridūrė Kemas. 

—- Mamos valgių? 

— Mano mamos valgių nė žiurkės neėstų. Bet Karaliaus Uoste buvo 
tokia užeiga. Niekur kitur negalėjai gauti tokio gero tamsaus troškinio, 
kaip pas juos. Jis būdavo toks tirštas, kad dubenyje šaukštas stovėdavo, 
jame galėjai rasti net vieną kitą gabalėlį mėsos. Ar kada nors esi valgęs 
rudojo troškinio, Pusvyri? 

- Porą kartų. Aš tą valgį vadindavau dainiaus troškiniu. 

— Kodėl? 

- Nes jis būdavo toks gardus, kad norėdavau dainuoti. 

Kemui šis pavadinimas patiko. 

— Dainiaus troškinys. Kai kitą kartą grįšiu į Blusyną, būtinai jo užsi- 
sakysiu. O ko pasiilgsti tu, Pusvyri? 

Džeimio, pagalvojo Tirionas. Šajos. Tišos. Ir savo žmonos - pasiilgstu 
žmonos, kurios beveik nepažinojau. 

- Vyno, kekšių ir turtų, - atsakė Kemui. - Ypač turtų. Mat turėdamas 
turtų, gali nusipirkti ir vyno, ir kekšių. 

Be to, gali nusipirkti ir kalavijų, ir kemų, kurie juos valdys. 

- Ar tiesa, jog Kasterlių Uoloje net naktipuodžiai nulieti iš gryno 
aukso? - paklausė jo Kemas. 

— Neturėtum tikėti viskuo, ką išgirsti. Ypač kai žmonės šneka apie La- 
nisterių giminę. 

- Žmonės kalba, kad visi Lanisteriai - tai besirangančios gyvatės. 

- Gyvatės? - Tirionas nusijuokė. - Tuomet turėtum girdėti, kaip da- 
bar kape rangosi mano tėvas. Mes esame liūtai, na, bent jau mums patin- 
ka taip sakyti. Bet tai visai nesvarbu, Kemai. Ar užminsi ant gyvatės, ar 
liūtui ant uodegos, vis tiek žūsi. 

Taip besišnekučiuodami, jie priėjo vežimuose įrengtą brolijos ginkli- 
nę. Garsusis kalvis, dar vadinamas Kūju, pasirodė esąs augalotas ir sti- 
prus, šiek tiek į išsigimėlį panašus vyras, o jo kairė ranka atrodė dukart 
storesnė už dešinę. 

— Dažniausiai jis būna girtas, - tarė Kemas. - Rudasis Benas žiūri į 
tai pro pirštus, bet vieną gražią dieną ir mes turėsime tikrą ginklininką. 

Kūjo pameistrys buvo liesas, bet raumeningas, rudaplaukis jaunuo- 
lis, vardu Pasaginis. Na, žinoma... Koks gi dar galėtų būti jo vardas? - pa- 
galvojo Tirionas. Atėję į kalvę, Kūjį jie rado girtą ir miegantį, kaip Kemas 
ir spėjo, bet Pasaginis neprieštaravo, kad du neūžaugos įsiropštų į veži- 
mus ir juose pasiraustų. 

— Dauguma tų šarvų ir ginklų - grynas šlamštas, - įspėjo juos pa- 
meistrys, - bet jei rasite ką nors naudinga, galite pasiimti. 

Po stogais, sumeistrautais iš medinių lankų ir stangrintos odos, ve- 
žimuose pūpsojo krūvos senų ginklų ir šarvų. Vos užmetęs į juos akį, 
Tirionas atsiduso ir prisiminė Kasterlių Uolos požemiuose įrengtoje 
Lanisterių ginklinėje esančius stovus, pilnus tviskančių kardų, iečių ir 
alebardų. 

- Šiek tiek užtruksime, - pasakė jis. 

- Jei kantriai ieškosite, tikriausiai rasite dar visai geros būklės plie- 
no, - išgirdo jis žemą, duslų balsą. - Gražūs tie ginklai nebus, bet atremti 
kalavijo kirčiui tiks. 

Iš už vežimo išėjo augalotas riteris, nuo galvos iki kojų apsitaisęs 
brolijos plienu. Jo antblauzdžiai buvo skirtingi, ant kaklo šarvų matė- 
si rūdžių dėmės, o žastų šarvai buvo brangūs, įmantriai puošti, su gė- 
les vaizduojančiomis metalo įlajomis. Dešinę ranką jis buvo apsimovęs 
grūdinto plieno pirštine, o kairę - kumštine, nukaldinta iš parūdijusio 
šarvinių marškinių gabalo. Ant jo iškilios raumeningos krūtinės šarvo, 
ties krūtimis, tabalavo du geležiniai žiedai. Riterio šalmą puošė avino 
ragai, tiesa, vienas iš jų buvo nulūžęs. 

Kai riteris nusiėmė šalmą, jie pamatė sudaužytą kaip kriaušė Džoros 
Mormonto veidą. 

Džora atrodo kaip tikras samdomas kalavijuotis, jis visai nepanašus į 
palūžusį žmogų, kurį ištempėme iš Jezano narvo, dingtelėjo Tirionui. Mė- 
lynės ant jo veido buvo beveik išnykusios, tinimas gerokai atslūgęs, tad 
Mormontas ir vėl atrodė panašus į žmogų, bet... toli gražu ne į save. De- 
mono kaukė, kurią dešiniajame skruoste išdegino vergų pirkliai, norėda- 
mi paženklinti jį kaip pavojingą ir neklusnų vergą, buvo dovana visam gy- 
venimui. Niekas ir niekada sero Džoros nebūtų pavadinęs gražiu vyru. Bet 
tatuiruotė jo veidą dar labiau subjaurojo ir dabar jis atrodė grėsmingas. 

Tirionas plačiai nusišypsojo. 

- Kol atrodysiu gražesnis už tave, būsiu visiškai patenkintas. - Ir jis 
kreipėsi į Penę: - Tu rauskis šiame vežime, o aš pradėsiu nuo ano. 

- Bus greičiau, jei šarvų ir ginklų ieškosime kartu. - Ji paėmė surūdi- 
jusį pusšalmį, sukikeno ir užsidėjo ant galvos. - Ar atrodau grėsmingai? 

Atrodai kaip komediantė su puodu ant galvos. 

- Tai - pusšalmis. Tau reikia riterio šalmo. 

Ir, radęs tikrą riterio šalmą, padavė jį Penei. 

- Jis man per didelis, - iš plieninio šalmo vidaus atsklido aidus Penės 
balsas. - Be to, nieko nematau. - Ji nusiėmė riterio šalmą ir numetė. - 
Kodėl netinka pusšalmis? 

— Nes neuždengia veido. - Tirionas sugnybo jai nosį. - Man patinka 
žiūrėti į tavo nosį. Norėčiau, kad ir toliau ją turėtum. 

Penė iš nuostabos išpūtė akis. 

— Tau patinka mano nosis? 

Gelbėk mane, Septynete... Tirionas nusisuko ir ėmė raustis senų šarvų 
krūvoje, pūpsančioje kitame vežimo gale. 

- Gal tau patinka ir dar kurios nors mano kūno dalys? - paklausė 
Penė. 

Mergina tikriausiai tikėjosi, kad jos žodžiai nuskambės žaismingai. 
O nuskambėjo liūdnai. 

— Mėgstu visas tavo kūno dalis, - atsakė Tirionas, tikėdamasis kuo 
greičiau baigti šį pokalbį, - ir net labiau už savąsias. 

- O kam mums tie šarvai? Juk mes tik mimai, tik apsimetame, kad 
kaunamės. 

- Tu puikiai apsimeti, - tarė Tirionas, apžiūrinėdamas sunkius ge- 
ležinius krūtinės ir nugaros šarvus, išvarpytus tokios daugybės skylių, 
jog atrodė, kad šarvą sugraužė kandys. Tik... kokios kandys ėda šarvinius 
marškinius? - Jei per mūšį nori likti gyvas, turi arba apsimesti žuvusių, 
arba... būti šarvuotas. 

Tik bijau, kad tų gerų šarvų čia beveik nelikę. Prie Žaliosios Šakos 
jis kovėsi apsitaisęs tarpusavyje nederančiais šarvų likučiais, paimtais iš 
lordo Lefordo vežimų, užsimaukšlinęs ant galvos iš kaušo sumeistrau- 
tą šalmą smailiu viršumi, ir atrodė taip, tarsi kas nors jam ant galvos 
būtų užmovęs pamazgų kubilą. Bet šios brolijos šarvai ir ginklai buvo 
dar prastesni. Ne tik seni ir netinkamo dydžio, bet ir įdaužti, sutrūkę, 
klebantys. Ar čia sudžiūvęs kraujas, ar tik rūdys? Prikišęs nosį, Tirionas 
apuostė dėmes, bet vis tiek negalėjo būti tikras. 

- Štai arbaletas, - tarė Penė ir parodė jam ginklą. 

Tirionas į jį žvilgtelėjo. 

- Negaliu naudotis prisukamąja kilpa. Mano kojos per trumpos. 
Man geriau tiktų ranka užtaisomas arbaletas. 

Nors, tiesą sakant, arbaleto Tirionas išvis nenorėjo. Mat per ilgai už- 
trukdavo jį užtaisyti. Net jei būtų tūnojęs kur nors prie išvietės griovio 
ir laukęs nusilengvinti atėjusio priešo, tai vis tiek būtų spėjęs paleisti tik 
vieną strėlę, o tai buvo pavojinga. 

Užuot paėmęs arbaletą, jis pakėlė vėzdą su dygliuotu rutuliu, pasūpa- 
vo jį ir vėl padėjo. Per sunkus... Paskui Tirionas dar pakilnojo karo kūjį 
(per sunkus), storą kuoką (taip pat per sunki), kelis ilguosius kalavijus ir 
pagaliau rado jam patikusį durklą - bjaurų ir pavojingą ginklą su stora, 
tribriaune geležte. 

— Pakaks ir durklo, - pasakė jis. 

Geležtė buvo gerokai parūdijusi, bet dėl to atrodė tik dar bjauresnė. 
Pasirausęs Tirionas rado tinkamas, iš medžio ir odos pasiūtas makštis ir 
įsikišo į jas savo radinį. 

— Pagal vyrą ir kalavijas, ar ne? - pajuokavo Penė. 

- Tai durklas, ir jis skirtas normalaus ūgio vyrui. - Tirionas parodė 
jai seną ilgąjį kalaviją. - O čia kalavijas. Išmėgink jį. 

Penė paėmė ginklą, mostelėjo juo, susiraukė. 

— Per sunkus... 

- Plienas sunkesnis už medį. Bet jei kirsi žmogui per kaklą plieno 
kalaviju, jo galva melionu greičiausiai nepavirs. - Paėmęs iš Penės kala- 
viją, Tirionas atidžiau jį apžiūrėjo. - Pigus plienas. Ir jau rantuotas. Štai, 
matai? Negerai pasakiau. Suklydau. Galvoms kapoti tau reikia geresnės 
geležtės. 

- Niekam nenoriu kapoti galvy. 

- Tau ir nereikia to daryti. Kalaviju taikykis žmonėms žemiau kelių. 
Į blauzdą, į pakinklių sausgyslę, į kulkšnį... net milžinai virsta, jei nurėži 
jiems pėdas. O pargriuvę, jie ne didesni už tave. 

Penė pažvelgė taip gailiai, kad, rodės, tuoj pravirks. 

- Vakar naktį sapnavau, kad mano brolis gyvas. Mudu linksminome 
kažkokį didį lordą, kovėmės dvikovoje raiti ant Triuškiaus ir Gražuolės, 
ir žmonės mėtė mums rožes. Buvome tokie laimingi... 

Tirionas skėlė jai antausį. 

Tiesą sakant, smūgis buvo visai nestiprus, Tirionas tik švelniai kep- 
štelėjo atgalia ranka. Ant Penės veido net neliko žymės. Bet merginos 
akyse vis tiek pasirodė ašaros. 

- Jei nori sapnuoti, grįžk į lovą, - rėžė jai Tirionas. - Kai pabusi, 
mes vis dar būsime pabėgę vergai, atsidūrę vidury apsiausties stovyklos. 
Triuškius negyvas. Greičiausiai toks pat likimas ištiko ir Kiaulę. O da- 
bar pasiieškok šarvų, užsivilk juos ir nekreipk dėmesio, kad vienur ar 
kitur jie spaudžia. Mimų spektaklis baigtas. Gali daryti, ką nori, - kau- 
tis, slėptis arba krauti į kelnes, - bet, kad ir ko nuspręstum imtis, darysi 
tai su šarvais. 

Penė pirštais persibraukė perštintį skruostą. 

— Mums nereikėjo bėgti. Nesame samdomi kalavijuočiai. Nei samdo- 
mi, nei jokie kitokie. Pas Jezaną nebuvo taip blogai, tikrai nebuvo. Auklė 
kartais elgdavosi žiauriai, bet Jezanas visada buvo geras. Buvome jo nu- 

— Vergai. Norėjai pasakyti - vergai. 

— Taip, vergai, - nuraudusi tarė ji, - bet ypatingi vergai. Kaip ir Mei- 
lutė. Buvome jo brangenybės. 

Jo gyvulėliai, pagalvojo Tirionas. Ir jo meilė mums buvo tokia begali- 
nė, kad pasiuntė mus į duobę pašerti liūtams. 

Ir vis dėlto Penės žodžiuose buvo tiesos. Jezano vergai maitinosi ge- 
riau už daugumą Septyniose Karalystėse gyvenančių valstiečių ir, atė- 
jus žiemai, jiems tikrai negrėsė bado mirtis. Tiesa, vergai buvo laikomi 
kilnojamuoju turtu. Jie galėjo būti perkami ir parduodami, plakami ir 
žymimi įdagais, savininkai galėjo naudotis jais norėdami patirti kūniš- 
kų malonumų, be to, vergai galėjo būti kergiami, kad paskui pagimdytų 
daugiau vergų. Šiuo požiūriu jie niekuo nesiskyrė nuo šunų arba arklių. 
Tačiau dauguma lordų su savo šunimis ir arkliais elgėsi gana gerai. Išdi- 
dūs vyrai tikriausiai būtų ėmę garsiai šaukti, girdi, jie geriau mirs laisvi, 
nei gyvens kaip vergai, tačiau jų išdidumas nebuvo vertas nė skatiko. 
Kai plienas tarkštelėdavo į titnagą, tokių narsuolių likdavo vos vienas 
kitas, ir rasti jų būdavo sunku kaip drakono dantų; jei būtų buvę kitaip, 
pasaulyje nebūtų buvę tokios daugybės vergų. Joks vergas niekada neta- 

po juo savo noru, susimąstė neūžauga. Galbūt jam teko rinktis vergovę 
arba mirtį, bet galimybę rinktis vis dėlto jis turėjo. Tirionas Lanisteris 
taip pat nesijautė esąs išskirtinis. Iš pradžių per savo palaidą liežuvį jis 
užsidirbo kelis botago rumbus ant nugaros, bet netrukus išmoko elgtis 
gudriau ir įtikti ir Auklei, ir kilniajam Jezanui. Džora Mormontas kovo- 
jo ilgiau ir įnirtingiau, bet anksčiau ar vėliau ir jis būtų turėjęs susitai- 
kyti su likimu. 

O Penė... 

Penė ieškojo naujo šeimininko nuo tos dienos, kai žuvo jos brolis 
Skatikas. Jai reikia globėjo, reikia, kad kas nors pasakytų, ką turi daryti. 

Tačiau išrėžti šią tiesą būtų buvę pernelyg žiauru. Užuot pasakęs, ką 
galvoja, Tirionas tarė: 

- Ir ypatingieji Jezano vergai neišvengė palšos kumelės. Dauguma iš 
jų jau mirę. O pirmoji į aną pasaulį iškeliavo Meilutė. - Rudasis Benas 
Plumas Tirionui pasakojo, kad dramblių prižiūrėtojas mirė tą pačią die- 
ną, kai neūžaugos pabėgo. Nei jis, nei Kasporijus, nei kuris nors kitas iš 
samdomų kalavijuočių nežinojo, koks likimas ištiko Jezano išsigimėlių 
aptvaro gyventojus, bet... jei Gražuolei Penei to melo reikėjo, kad liautų- 
si skrajojusi padebesiais, Tirionas buvo pasiryžęs jai pameluoti. - Jei vėl 
nori būti verge, karui pasibaigus rasiu tau padorų šeimininką ir parduo- 
siu jam tave už tiek aukso, kiek man jo reiks kelionei namo, - pažadėjo 
merginai Tironas. - Rasiu tau kokį nors gerą junkajietį, kuris vėl užsegs 
tau dailų auksinį antkaklį su mažais varpeliais, skambėsiančiais tau žen- 
giant. Bet pirmiausia tau teks ištverti tai, kas mūsų laukia dabar, ir likti 
gyvai. Negyvų vaidintojų niekas neperka. 

— Mirusių neūžaugų - taip pat, - įsiterpė Džora Mormontas. - Kai 
mūšis baigsis, mes visi greičiausiai virsime kirmėlių pašaru. Junkajiečiai 
karą pralaimėjo, bet, kol tai supras, praeis dar šiek tiek laiko. Mirinas 
turi Grynuolių pėstininkų kariuomenę, o ji - pati geriausia pasaulyje. Be 
to, Mirinas turi drakonų. Kai grįš karalienė, turės juos net tris, 0 ji grįš. 
Turi grįžti. Mūsų pajėgas sudaro keturios dešimtys junkajiečių didikų, 
iš kurių kiekvienas turi būrį menkai išmuštruotų, į beždžiones panašių 
vyrų. Taip pat vergų, vaikštančių su kojokais, grandinėmis sukaustytų 
vergų... Net jei suburtų aklų vyrų ir paralyžiuotų vaikų kariuomenę, vis 
tiek nepranašaučiau jiems pergalės. 

- O taip, žinau, - pasakė Tironas. - Antrieji Sūnūs tarnauja pralai- 
mėsiančiai pusei. Jiems vėl reikia išversti apsiaustus, ir nedelsiant. - Jis 
plačiai nusišypsojo ir pridūrė: - Bet šį reikalą palikite tvarkyti man. 

arsi du šešėliai, - balsvas ir juosvas, - antrame Didžiosios pirami- 

dės aukšte, ginklinės tyloje, tarp iečių stovų, arbaletų strėlių dėklų 
ir sienų, ant kurių kabojo pamirštų mūšių trofėjai, susitiko du sąmoks- 
lininkai. 

- Šiąnakt, - tarė Skahazas Mo Kandakas. Po gobtuvu apsiausto, su- 
durstyto iš audeklo skiaučių, buvo matyti varinė šikšnosparnio vampyro 
kaukė. - Visi mano vyrai ten bus. Slaptažodis - Grolėjus. 

- Grolėjus. - Sakyčiau, labai tinkamas slaptažodis. - Taip. Po to, ką 
jie jam padarė... Buvai tada dvare? 

— Buvau vienas iš keturiasdešimties sargybinių. Visi laukėme, kol tie 
soste sėdintys tuščiaviduriai, apsiaustu apvilkti šarvai, mums įsakys nu- 
kirsdinti Kruvinąją Barzdą ir jo bendrus. Manai, kad junkajiečiai kada 
nors būtų drįsę numesti Daneiris po kojomis jos įkaito galvą? 

Ne, pagalvojo Selmis. 

— Hizdaras, rodos, visiškai sugniuždytas. 

- Apsimeta. Jo giminaitis Lorakas buvo grąžintas gyvas ir sveikas. 
Pats matei. Junkajiečiai suvaidino mums spektaklį, o kilnusis Hizdaras 
jiems vadovavo. Visa tai buvo padaryta tikrai ne dėl Jurkazo Zo Junzako 
mirties. Vergų pirkliai tą seną kvailį ir patys mielai būtų sutrypę. Bet jie 
privalėjo duoti Hizdarui dingstį nužudyti drakonams. 

Išgirdęs šiuos žodžius, seras Baristanas susimąstė. 

— Kažin, ar jis drįstų? 

— Kėsintis į karalienės gyvybę drįso. Tad kodėl turėtų pabūgti ir ne- 
kišti nagų prie jos augintinių? Jei nieko nesiimsime, šiek tiek padvejojęs 
ir visiems parodęs, jog daro tai nenoromis, Hizdaras suteiks išmintin- 
giesiems šeimininkams progą išvaduoti jį nuo Audrašauklių kapitono ir 
ištikimojo Daneiris raitelio. O tada imsis rimtų darbų. Nužudyti drako- 
nus jie nori dar prieš atplaukiant volantiečių flotilei. 

O taip, to jie labai norėtų. Viskas sutapo. Bet tai nereiškė, kad Barista- 
nui Selmiui tokia įvykių eiga patinka. 

- Taip nenutiks. - Jo karalienė buvo Drakonų Motina ir jis nega- 
lėjo leisti, kad nukentėtų jos vaikai. - Susitiksime po vidurnakčio. Tai 
tamsiausias nakties metas, kai visas pasaulis miega. - Pirmą kartą šiuos 
žodžius, ištartus Taivino Lanisterio, jis girdėjo prie Prieblandos Slėnio 
pilies sienų. Jis man davė vieną dieną Eiriui atvesti. Ir pasakė, kad jei iki 
rytojaus aušros negrįšiu drauge su karaliumi, jis kalaviju ir ugnimi užims 
miestą. Įžengiau į miestą praėjus porai valandų po vidurnakčio ir netru- 

kus išsmukome iš jo kartu su karaliumi. - Apyaušriu Pilkasis Kirmis ir 
Grynuoliai uždarys ir užsklęs vartus. 

- Apyaušriu būtų geriau pulti, - tarė Skahazas. - Staiga išbėgti pro 
vartus, tarsi jūros banga užgriūti apgulties stovyklą ir sutriuškinti junka- 
jiečius, dar nespėjusius pakilti iš guolio. 

— Ne. - Dėl šio plano jiedu jau ne kartą ginčijosi. - Jos malonybė ka- 
ralienė pasirašė taikos sutartį ir padėjo ant jos savo antspaudą. Mes jos 
nelaužysime. Suėmę Hizdarą, sudarysime tarybą, vietoj jo valdysiančią 
miestą, ir pareikalausime, kad junkajiečiai grąžintų mūsų duotus įkaitus 
ir atitrauktų kariuomenę. Jei atsisakys tai padaryti, tada, tik tada, pra- 
nešime jiems, kad taikos sutartis nebegalioja, ir, išėję už miesto sienų, 
stosime su jais į mūšį. Elgtis kitaip būtų negarbinga. 

— Tavo planas visiškai kvailas, - numojo ranka Plikis. - Dabar - pats 
laikas veikti. Mūsų išlaisvintieji pasiruošę. Vyrai trokšta kovos. 

Selmis žinojo, jog tai tiesa. Saimonas Dryžuota Nugara iš Laisvųjų 
Brolių ir Molonas Josdobas iš Tvirtųjų Skydų nekantravo stoti į mūšį, 
buvo tvirtai pasiryžę įrodyti, ko yra verti, ir norėjo nuplauti patirtas 
nuoskaudas junkajiečių krauju. Tik Marselenas iš Motinos Vyrų, kaip ir 
seras Baristanas, abejojo. 

— Mudu apie tai jau kalbėjome. Sutikai, kad bus taip, kaip noriu aš. 

- Sutikau, - burbtelėjo Plikis, - bet tai buvo prieš junkajiečiams nu- 
žudant Grolėjų. Ta galva... Vergų pirkliai nesupranta, kas yra garbė. 

— Užtat mes suprantame, - atšovė seras Baristanas. 

Plikis kažką giskariškai burbtelėjo, o tada pridūrė: 

- Darysime, kaip tu nori. Bet pamatysi, kad, šiam žaidimui dar nesi- 
baigus, skaudžiai pasigailėsime, jog įsikibę laikėmės seno riterio garbės 
supratimo. Kiek Hizdaras turi sargybinių? 

- Eidamas miegoti jo malonybė pasilieka du vyrus. Vienas budi prie 
miegamojo durų, o kitas stovi viduje, nišoje. Šiąnakt sargybą eis Krazas 
ir Plieno Oda. 

- Krazas... - suniurnėjo Plikis. - Man tai nepatinka. 

- Būtų geriau kraujo nepralieti, - tarė jam seras Baristanas. - Pasi- 
kalbėsiu su Hizdaru. Jei jis supras, kad neketiname jo žudyti, galbūt įsa- 
kys sargybiniams pasiduoti. 

- Ojei ne? Hizdaras jokiu būdu neturi nuo mūsų pasprukti. 

— Nepaspruks. 

Selmis nebijojo nei Krazo, nei juo labiau Plieno Odos. Jie buvo tik 
kautynių duobių kovotojai. Hizdaro suburti buvę vergai kovotojai atro- 
dė tikrai žiaurūs vyrai, bet puikūs sargybiniai toli gražu nebuvo. Jie buvo 
vikrūs, stiprūs ir ryžtingi, neblogai valdė ginklą, tačiau buvo pratę prie 
kruvinų skerdynių, o saugoti karaliaus nemokėjo. Kad artinasi priešas, 

kautynių duobėse paskelbdavo gaudžiantys ragai ir tratantys būgnai, o 
kai dvikova baigdavosi ir būdavo laimėta, nugalėtojams būdavo sutvars- 
tomos žaizdos, jie prisiplempdavo skausmą malšinančio aguonpienio ir 
žinodavo, kad pavojus praėjo ir kad gali gerti, puotauti ir leisti laiką su 
kekšėmis, kol vėl ateis laikas stoti į dvikovą. O karaliaus sargybos riteriui 
mūšis, galima sakyti, niekada nesibaigdavo. Mat pavojus grėsė iš visur ir 
iš niekur, ir dieną, ir naktį. Trimitai nepaskelbdavo, kad artinasi priešai: 
vasalai, tarnai, draugai, broliai, sūnūs, net žmonos - visi jie po apsiaus- 
tu galėjo slėpti durklą ir giliai širdyje rengti žmogžudystę. Kiekvienai 
valandai, kurią karaliaus sargybos riteris praleisdavo kaudamasis, teko 
dešimt tūkstančių valandų, per kurias jis klausydavosi, laukdavo ir tylus 
stovėdavo šešėliuose. Karaliaus Hizdaro kautynių duobių kovotojai jau 
dabar vis labiau nuobodžiavo ir vis sunkiau tvarkėsi su naujomis užduo- 
timis, o nuobodžiaujantys vyrai buvo aplaidūs ir ne taip greitai reaguo- 
davo į pavojų. 

- Su Krazu susitvarkysiu pats, - tarė seras Baristanas. - Tik pasirū- 
pink, kad man netektų kautis dar ir su Bronziniais Žvėrimis. 

— Dėl to nesibaimink. Margazą sukaustysime grandinėmis, jam dar 
nespėjus padaryti nieko bloga. Juk sakiau, kad Bronziniai Žvėrys manęs 
klausys. 

— Sakei, kad turi savo vyrų ir tarp junkajiečių, ar ne? 

- Taip, niekšelių ir šnipų. Bet Reznakas turi jų daugiau. 

Reznakas nepatikimas. Jis pernelyg išsikvėpinęs, be to, atrodo per daug 
lipšnus. 

- Kažkas turi išlaisvinti mūsų duotus įkaitus. Jei nesusigrąžinsime 
savo žmonių, junkajiečiai kautynėse išnaudos juos prieš mus. 

Skahazas prunkštelėjo ir iškvėpė pro kaukėje orui išeiti išdurtas 
skyles. 

- Išvaduoti... Lengva pasakyti. O padaryti sunku. Tegul vergų pir- 
kliai grasina, nekreipkime į juos dėmesio. 

- Ojei nuo grasinimų jie pereis prie darbų? 

- Ar tau jų taip labai trūks, seni? Eunucho, laukinio ir samdomo ka- 
lavijuočio? 

Didvyrio, Džogo ir Darijaus. 

— Džogas yra ištikimas karalienės raitelis, jųdviejų gyslomis teka tas 
pats kraujas. Jiedu drauge atkeliavo iš Raudonosios dykumos. Didvy- 
ris - Pilkojo Kirmio pavaduotojas. O Darijus... - Darijų ji myli. Seras 
Baristanas matė tai karalienės žvilgsnyje, kai ji į tą vyrą žiūrėdavo, gir- 
dėjo tai jos balse, kai karalienė su juo kalbėdavo. - Darijus tuščiagarbis 
ir karštakošis, bet jos malonybei šis samdomas kalavijuotis labai bran- 
gus. Privalome jį išgelbėti, kol Audrašaukliai nenusprendė imtis šio rei- 

kalo patys. Mes galime tai padaryti. Kadaise karalienės tėvą aš saugiai 
išvedžiau iš Prieblandos Slėnio, kuriame maištaujantis lordas laikė jį 
įkaitu, bet... 

— „tikrai negali tikėtis, kad vaikštinėsi po junkajiečių stovyklą nie- 
kieno nepastebėtas. Dabar kiekvienas karys pažįsta tavo veidą. 

Galėčiau užsidėti kaukę, kaip tu, pagalvojo Selmis, bet iš tiesų supra- 
to, kad Plikis teisus. Įvykiai Prieblandos Slėnyje seniai liko praeityje. Be 
to, tokiems žygdarbiams jis jau buvo per senas. 

- Tuomet privalome sugalvoti ką nors gudriau. Turime rasti kokį 
nors kitą gelbėtoją. Junkajiečiams pažįstamą žmogų, kuris, įkėlęs koją į 
jų stovyklą, neatkreiptų niekieno dėmesio... 

— Darijus tave vadina seru Seneliu, - priminė jam Skahazas. - Kaip 
jis vadina mane, nesakysiu. Jei įkaitais būtume mudu, manai, jis dėl 
mūsų rizikuotų savo kailiu? 

Greičiausiai ne, pagalvojo seras Baristanas, bet garsiai pasakė: 

- Galbūt. 

- Jei degtume, gal Darijus mus ir apčiurkštų, o šiaip pagalbos iš jo 
nesitikėk. Geriau tegul Audrašaukliai išsirenka kitą kapitoną - žmogų, 
kuris žinotų savo vietą. Jei karalienė negrįš, pasaulyje liks vienu samdo- 
mu kalavijuočiu mažiau. Argi kas nors dėl to lies ašaras? 

- Ojei karalienė grįš? 

- Tada ji verks, rausis plaukus nuo galvos ir keiks junkajiečius, o ne 
mus. Mūsų rankos nebus suteptos krauju. Galėsi ją paguosti. Papasakosi 
apie senus laikus... Jai tokios istorijos patinka. Vargšas Darijus, narsusis 
jos kapitonas, ji niekada jo nepamirš, ne... Bet mums visiems bus geriau, 
jei jis žus, tiesa? Daneiris taip pat bus geriau. 

Taip būtų geriau ir Daneiris, ir visam Vesterosui. Daneiris Targarien 
mylėjo savo kapitoną, tačiau kaip jauna mergaitė, o ne kaip karalienė. 
Princas Reigaras mylėjo savo ledi Lianą ir dėl tos meilės žuvo tūkstančiai 
vyrų. Deimonas Blekfairas mylėjo Daneiris Pirmąją, o kai jos negavo, pa- 
kėlė maištą. Abu, Aštrusis Plienas ir Kruvinasis Varnas, mylėjo Širą Jūrų 
Žvaigždę ir dėl to Septynios Karalystės plūdo krauju. Laumžirgių princas 
taip mylėjo Dženę iš Oldstouno, kad atsisakė karūnos, ir Vesterosas už šią 
nuotaką sumokėjo lavonais. Visi trys Eigono Penktojo sūnūs, nepaklusę 
tėvo valiai, vedė mylimas moteris. O kadangi šis žmonių nemėgstamas 
valdovas, rinkdamasis karalienę, pats vadovavosi ne protu, bet širdimi, 
tai leido savo sūnums elgtis kaip tinkamiems ir, užuot padidinęs savo 
ištikimų draugų būrį, įgijo nemažai piktų priešų. Ir tada, kaip kad po 
nakties ateina diena, taip ir išdavus karalystę, kilo sąmyšis ir viskas bai- 
gėsi Samerhole burtais, liepsnomis ir didžiuliu sielvartu. 

Jos meilė Darijui - irgi nuodai. Jie veikia lėčiau nei užnuodyti skėriai, 
bet yra tokie pat mirtini. 

— Dar yra Džogas, - priminė jam seras Baristanas, - Džogas ir Did- 
vyris. Abu šie vyrai jos malonybei labai brangūs. 

- Ir mes turime įkaitų, - atsakė jam Skahazas Plikis. - Jei vergų pir- 
kliai nužudys kurį nors iš mūsiškių, mes nužudysime vieną iš jų žmonių. 

Serui Baristanui prireikė kelių akimirkų susigaudyti, ką Plikis turi 
omenyje. Paskui prisiminė. 

- Kalbi apie karalienės taurininkus? 

— Apie įkaitus, - primygtinai pakartojo Skahazas Mo Kandakas. - 
Grazdaras ir Keza - artimiausi Žaliosios Malonybės giminaičiai. Mezara 
yra iš Merekų giminės, Kezmija - iš Palų, Azakas - iš Gazinų. O Bakazas 
yra Lorakas, paties Hizdaro giminaitis. Visi jie - piramidėse gyvenančių 
giminių sūnūs ir dukterys. Zakas, Kvazaras, Ulezas, Hazkaras, Dazakas, 
Jerizanas - visi jie išmintingųjų šeimininkų vaikai. 

— Nekaltos mergaitės ir maži mieli berniukai. - Tarnaudamas kara- 
lienei, seras Baristanas buvo spėjęs pažinti juos visus: ir apie didžią šlovę 
svajojantį Grazarą, ir droviąją Mezarą, ir tingų Miklazą, ir tuščiagarbę, 
bet gražią Kezmiją, ir Kezą didelėmis švelniomis akimis bei angelo bal- 
su, ir puikiai šokančią Dazarą, ir visus kitus. - Jie dar vaikai. 

- Harpijos vaikai. Už pralietą kraują reikia atmokėti krauju. 

- Taip sakė ir Grolėjaus galvą atnešęs junkajietis. 

- Ir jis buvo teisus. 

— Aš to neleisiu. 

— Kokia nauda iš įkaitų, kurių nė pirštu nevalia paliesti? 

- Gal už Darijų, Didvyrį ir Džogą galėtume pažadėti junkajiečiams 
grąžinti tris jų vaikus? - pasiūlė išeitį seras Baristanas. - Jos malonybė... 

— „pradingo. Ir dabar mums teks spręsti, kaip elgtis. Juk žinai, kad 
esu teisus. 

- Princas Reigaras turėjo du vaikus, - pasakė jam seras Baristanas. — 
Reinė buvo maža mergaitė, o Eigonas - dar kūdikis. Lordui Taivinui už- 
ėmus Karaliaus Uostą, jo žmonės abu vaikus nužudė. Jis suvyniojo jų 
kūnus į tamsiai raudonus apsiaustus ir kaip dovaną įteikė naujajam ka- 
raliui. - Ir ką gi, juos pamatęs, pasakė Robertas? Ar bent nusišypsojo? Mū- 
šyje prie Trišakio Baristanas Selmis buvo sunkiai sužeistas, tad pats lor- 
do Taivino dovanos nematė, bet dažnai svarstydavo, kaip ją gavęs elgėsi 
karalius Robertas. Jei būčiau pamatęs, kad jis, žiūrėdamas į krauju paplū- 
dusius Reigaro vaikų lavonus, šypsosi, būčiau jį nužudęs ir jokia pasaulio 
kariuomenė nebūtų man sutrukdžiusi. - Nepakęsiu, kad būtų žudomi 
vaikai. Turi pažadėti, kad tokių dalykų nebus. Jei ne, aš pasitraukiu. 

Skahazas tyliai nusijuokė. 

"- Otu - užsispyręs senis. Tavo maži ir mieli berniukai užaugę tikrai 
taps Harpijos Sūnumis. Arba tu juos nužudysi, arba kada nors jie nužu- 
dys tave. 

- Žmonės žudomi už tai, ką blogo jau yra padarę, o ne už tai, ką blo- 
go kada nors galėtų padaryti. 
telėjo. 

- Tebūnie kaip tu nori. Nei Hizdarui, nei mūsų įkaitams nieko bloga 
nenutiks. Ar dabar patenkintas, sere Seneli? 

Aš nepatenkintas niekuo, kas čia vyksta. 

— Patenkintas. Susitiksime, kai ateis vilko valanda. Nepamiršk. 

- Tikrai nepamiršiu, sere. - Nors bronzinė šikšnosparnio kaukės 
burna nejudėjo, Baristanas jautė, kad Plikis plačiai išsišiepė. - Šios nak- 
ties Kandakas laukė labai ilgai. 

To aš ir bijau. Jei karalius Hizdaras nekaltas, tai, ką jie šiandien pada- 
rė, buvo išdavystė. Bet argi jis gali būti nekaltas? Selmis pats girdėjo, kaip 
karalius ragino Daneiris ragauti užnuodytų skėrių ir kaip šaukė savo vy- 
rams nužudyti drakoną. Jei nieko nesiimsime, Hizdaras nužudys drako- 
nus ir atvers vartus karalienės priešams. Neturime kitos išeities. Tačiau, 
kad ir kaip senasis riteris mėgino rasti pasiteisinimą, jųdviejų su Plikiu 
elgesys jam vis tiek neatrodė garbingas. 

Ligi vakaro laikas slinko lėtai kaip sraigė. 

Jis žinojo, jog kaip tik dabar karalius Hizdaras su Reznaku Mo Rez- 
naku, Margazu Zo Loraku, Galaza Galare ir kitais miriniečiais patarėjais 
svarsto, kaip būtų geriausia atsakyti į junkajiečių reikalavimus, bet... šiai 
tarybai Baristanas Selmis jau nepriklausė. Ir saugoti karalių jau nebuvo 
jo pareiga. Dabar jis privalėjo ne rūpintis karaliaus saugumu, o nuo vir- 
šūnės iki papėdės apeiti visą piramidę ir sužiūrėti, kad sargybiniai stovė- 
tų savo postuose. Kol atliko šį darbą, jis sugaišo beveik visą rytą. O po- 
pietę seras Baristanas praleido su savo našlaičiais: šį kartą pats išsitraukė 
kalaviją ir paėmė į rankas skydą, norėdamas griežčiau patikrinti kelių 
vyresnių vaikinų gebėjimus. 

Kai kurie iš vaikinų, kuriems užėmusi Miriną Daneiris Targarien 
nudaužė grandines, mokėsi valdyti ginklą ir ruošėsi tapti kautynių duo- 
bių kovotojais. Net prieš Baristanui ėmus juos globoti, šie vaikinai ne- 
blogai kovėsi kalaviju, ietimi ir kovos kirviu. Vienas kitas buvo beveik 
visiškai pasiruošęs kautis. Kad ir tas vaikinas iš Basilisko saly. Tumkas 
Lo. Jo oda buvo juoda kaip meisterio rašalas, be to, jis buvo vikrus ir 
stiprus, turėjo įgimtą talentą valdyti kalaviją ir buvo geriausias kovoto- 
jas, kokį tik Selmis buvo matęs po Džeimio Lanisterio. Ir Larakas, Rim- 
bas. Serui Baristanui nepatiko jo kovos stilius, tačiau vaikino gebėjimai 
abejonių nekėlė. Kad deramai įvaldytų riterio ginklus, - kalaviją, ietį 
ir kuoką, - Larakas turėjo dar kelerius metus padirbėti, bet ginkluotas 
rimbu ir trišakiu jis jau dabar buvo mirtinai pavojingas. Senasis riteris 

jį įspėjo, kad kovojant su šarvais apsitaisiusiu priešu rimbas naudos ne- 
duos, kol... nepamatė, kaip Larakas juo naudojasi: apvynioja priešinin- 
kui kojas, trūkteli ir pargriauna ant žemės. Jis dar toli gražu ne riteris, 
bet narsus kovotojas. 

Larakas ir Tumkas buvo geriausi jo mokiniai. Nedaug jiedviem nu- 
sileido ir lazarinas, kitų vaikinų vadinamas Raudonuoju Ėriuku, nors 
kol kas jis kovėsi prastai ir buvo nepamatuotai žiaurus. Galbūt ateityje 
riteriais galėjo tapti ir broliai - trys prasčiokai giskarai, tapę vergais, kad 
padengtų savo tėvo skolas. 

Taigi, šeši vaikinai. Šeši iš dvidešimt septynių. Selmis vylėsi surinkti 
jų daugiau, bet ir šeši buvo gera pradžia. Dauguma kitų vaikinų buvo 
gerokai jaunesni ir labiau pratę prie audimo staklių, arklų ir naktipuo- 
džių nei prie kalavijų ir skydų, tačiau jie sunkiai dirbo ir greitai mokėsi. 
Kelerius metus jie patarnaus ginklanešiais ir galbūt seras Baristanas ga- 
lės atvesti karalienei dar šešis riterius. Kai kurie, žinoma, niekada nebus 
tinkamai pasiruošę. Ką gi, ne kiekvienam jaunuoliui lemta tapti riteriu. 
Karalystei reikia ir žvakių liejikų, ir smuklininkų, ir ginklininkų. Ši taisy- 
klė galiojo ne tik Vesterose, bet ir Mirine. 

Žiūrėdamas į pratybų aikštėje plušančius vaikinus, seras Baristanas 
susimąstė, ar jam nederėtų tiesiog dabar įšventinti į riterius Tumką, La- 
raką, o galbūt - ir Raudonąjį Ėriuką. Riteris turėjo teisę pakelti kitą vyrą 
į riterius ir, jei šiąnakt jiems nepasisektų, rytą seras Baristanas galėjo būti 
negyvas arba įgrūstas į kalėjimo požemį. Kas tada įšventins į riterius jo 
globotinius? Kita vertus, jaunojo riterio geras vardas didžia dalimi pri- 
klausė nuo to, ar jį įšventinęs riteris pats yra garbingas vyras. Jei paaiškė- 
tų, kad tai padarė išdavikas, vaikinams iš to nebūtų jokios naudos ir gal- 
būt jie taip pat atsidurtų kalėjime. Jaunuoliai nusipelno geresnio likimo, 
nusprendė seras Baristanas. Geriau likti ginklanešiu ir gyventi ilgai, nei 
tapti susitepusiu riteriu ir netrukus mirti. 

Artinantis vakarui senasis riteris paprašė savo globotinių padėti ka- 
lavijus bei skydus ir susiburti aplink jį į glaudų būrį. Seras Baristanas 
kalbėjo su jaunuoliais apie tai, ką reiškia būti riteriu. 

- Riteris - ne tas, kuris turi kalaviją, o tas, kuris supranta, kas yra gar- 
bė, - prabilo jis. - Riteris, nesuprantantis, kas yra garbė, yra paprastas 
žudikas. Geriau garbingai mirti, nei gyventi praradus garbę. 

Sero Baristano nuomone, vaikinai žvelgė į jį keistai, bet vieną dieną 
jie vis tiek turėjo tai suprasti. 

Šiek tiek vėliau užlipęs į piramidės viršūnę, jis rado Misandėją tarp 
pergamentų ritinėlių ir knygų kažką skaitančią. 

- Šiąnakt lik čia, vaikeli, - pasakė jis mergaitei. - Kad ir kas nutiktų, 
kad ir ką pamatytum ar išgirstum, nekelk kojos iš karalienės kambarių. 

- Ši girdėjo... - tarė mergaitė. - Ar ši galėtų paklausti... 

- Geriau nieko neklausk. 

Seras Baristanas vienas išėjo į terasoje įveistą sodą. Man tai visiškai 
svetima, susimąstė senasis riteris, žvelgdamas į tolumoje dunksančius 
miesto pastatus. Žemai besidriekiančiose gatvėse ėmus tįsti vis ilges- 
niems šešėliams, viena po kitos atgijo piramidės ir ėmė virpčioti žibintų 
bei deglų liepsnos. Sąmokslai, gudrybės, šnabždesiai, melas, nesibaigian- 
čios paslaptys... Nė pats nepajutau, kaip į visa tai įsivėliau. 

Galbūt per tiek metų prie tokių dalykų seras Baristanas jau turėjo 
būti pratęs. Ir Raudonojoje pilyje paslapčių netrūko. Jy turėjo net Reiga- 
ras. Drakono Uolos princas niekada nepasitikėjo juo taip, kaip Artūru 
Deinu. Tai patvirtino įvykiai Harenhole. Netikro pavasario metais. 

Serui Baristanui nebuvo malonu visa tai prisiminti. Netrukus, kai 
senąjį lordą Ventą aplankė brolis, seras Osvelis Ventas iš karaliaus sar- 
gybos, jis paskelbė rengiantis riterių turnyrą. Veiris kažką pašnabždėjo 
į ausį karaliui Eiriui ir jį įtikino, kad jo sūnus rengia sąmokslą ir ketina 
nuversti jį nuo sosto, kad Vento rengiamas riterių turnyras - tik prie- 
danga, leisianti Reigarui susitikti su daugybe į vieną pilį susirinksiančių 
įtakingų lordų. Po įvykių Prieblandos Slėnyje Eiris iš Raudonosios pilies 
nebuvo kojos iškėlęs, bet staiga pareiškė lydėsiantis princą Reigarą į Ha- 
renholą ir nuo tos akimirkos viskas ėmė klostytis nepalankiai. 

Jei būčiau buvęs geresnis riteris... Jei per paskutinį susidūrimą būčiau 
išvertęs princą iš balno, kaip anksčiau buvau išvertęs daugelį kitų, tuomet 
garbė išrinkti meilės ir grožio karalienę būtų tekusi man... 

Reigaras ja paskelbė Lianą Stark iš Vinterfelo. Baristano Selmio 
sprendimas būtų buvęs visiškai kitoks. Jis meilės ir grožio karaliene ne- 
būtų skelbęs tos, kurios nebuvo tarp žiūrovų. Nebūtų jis rinkęsis ir Elijos 
iš Dorno, nors ji buvo gera ir miela mergina. Jei meilės ir grožio kara- 
liene būtų buvusi išrinkta Elija, tikriausiai būtų pavykę išvengti karo ir 
daugybės kančių. Seras Baristanas būtų pasirinkęs jauną, neseniai dvare 
pasirodžiusią merginą, vieną iš Elijos kompanionių, nors... palyginti su 
Ašara Dein, net Dorno princesė atrodė kaip paprasta virtuvės tarnaitė. 

Net po daugybės metų senasis riteris vis dar prisiminė Ašaros šyp- 
seną ir jos juoko skambesį. Vos užsimerkdavo, prieš akis jam iškildavo 
Ašara ilgais, tamsiais, ant pečių krentančiais plaukais ir tamsiai mėlyno- 
mis, ilgam įsimenančiomis akimis. Ir Daneiris akys tokios pat. Kartais, 
kai karalienė į jį žiūrėdavo, senasis riteris pasijusdavo taip, tarsi žvelgtų 
į Ašaros dukterį. 

Bet Ašaros duktė gimė negyva, o jo gražiajai ledi iš sielvarto, kad 
neteko kūdikio, ir galbūt dėl vyro, kuris Harenhole skaudžiai ją įžeidė, 
aptemo protas ir netrukus ji nušoko nuo bokšto. Ji mirė taip ir nesuži- 

nojusi, kad seras Baristanas ją myli. Ir iš kur būtų galėjusi žinoti? Juk jis 
buvo karaliaus sargybos riteris, davęs skaistybės įžadus. Jei būtų atvirai 
išpažinęs savo jausmus, nieko gero iš to nebūtų buvę. Bet tylėjimas taip 
pat nedavė jokios naudos. Jei būčiau išvertęs iš balno Reigarą ir karūnavęs 
Ašarą kaip meilės ir grožio karalienę, galbūt, užuot kreipusi žvilgsnį į Star- 
ką, ji būtų pažvelgusi į mahe? 

To jis jau niekada nesužinos. Bet iš visų gyvenime patirtų nesėkmių 
dėl šios Baristanas Selmis kankinosi labiausiai. 

Dangus buvo apsiniaukęs, oras - tvankus ir slogus, bet jame tvyro- 
jo dar kažkas, nuo ko diegliai varstė jam nugarą. Bus lietaus, pagalvojo 
Selmis. Artinasi audra. Jei ne šiąnakt, tai rytoj ji tikrai prapliups. Seras 
Baristanas pasvarstė, ar jis tos audros dar sulauks. Jei Hizdaras turi savo 
Vorą, aš, galima sakyti, jau miręs. Jei tektų palikti šį pasaulį, jis ketino 
mirti taip, kaip gyveno, - su ilguoju kalaviju rankoje. 

Kai vakaruose, prie horizonto, anapus Vergų įlankos vandenis skro- 
džiančių laivų burių užgeso paskutiniai saulės spinduliai, senasis riteris 
grįžo į piramidę, pasišaukė porą tarnų ir liepė jiems atnešti vandens ir 
pripilti maudymosi kubilą. Visą popietę kovęsis pratybose su savo glo- 
botiniais, dabar seras Baristanas jautėsi prakaituotas ir nešvarus. 

Nors tarnų pagaliau atneštas vanduo buvo vos drungnas, Selmis mir- 
ko kubile tol, kol jis visiškai atvėso, ir plaušine trynėsi tol, kol odą ėmė 
perštėti. Visiškai švarus, jis išlipo iš kubilo, nusišluostė kūną ir apsivilko 
baltus drabužius. Apsimovė kojines, apsivilko apatinius, šilkinę tuniką, 
pašiltintą odinukę, - visi jo drabužiai buvo išskalbti ir išbalinti. Ant jų 
seras Baristanas užsivilko šarvus, duotus jam karalienės, šia dovana no- 
rėjusios pareikšti jam pagarbą. Šarviniai marškiniai buvo paauksuoti, 
meistriškai nukaldinti, jų žiedai buvo lankstūs kaip puikiai išdirbta oda, 
liemens šarvas - emaliuotas, kietas kaip ledas ir baltas kaip ką tik iškritęs 
sniegas. Jis prisijuosė baltą odinį diržą auksinėmis sagtimis ir ant jo prie 
vieno klubo pasikabino durklą, o prie kito — ilgąjį kalaviją. Pagaliau jis 
pasiėmė savo ilgą baltą apsiaustą, apsivilko jį ir susisegė. 

Šalmą seras Baristanas paliko kaboti ant vagio. Siauros prorėžos 
akims ribojo regėjimo lauką, o dabar jam reikėjo matyti viską. Pirami- 
dės menėse naktį būdavo tamsu, o priešai galėjo pulti tave iš visų pusių. 
Be to, nors šalmą puošiantys įmantrūs drakonų sparnai puikiai atrodė, 
juos lengvai galėjo kliudyti kalavijo geležtė arba kirvio ašmenys. Seras 
Baristanas nutarė pataupyti juos kitam riterių turnyrui, jei tik Septyne- 
tas bus maloningas ir leis jam tame turnyre dalyvauti. 

Šarvuotas ir apsiginklavęs, senasis riteris sėdėjo prie karalienės me- 
nių esančio savo kambarėlio prieblandoje ir laukė. Tamsoje jam prieš 
akis iškilo veidai visų karalių, kuriems jis tarnavo ir kuriuos nuvylė, taip 

pat veidai brolių, kartu su juo priklausiusių karaliaus sargybai. Selmis 
abejojo, ar daug iš jų ryžtųsi tam, ką dabar ketino daryti jis. Vienas ki- 
tas tikriausiai ryžtysi, bet ne visi. Kai kurie nedvejodami paskelbtų Plikį 
išdaviku ir nukirstų jam galvą. Lauke ėmė lyti. Seras Baristanas sėdėjo 
tamsoje ir klausėsi. Tarsi ašaros kapsėtų... - pagalvojo jis. Tarsi verktų 
mirę karaliai. 

Netrukus išmušė lemiama valanda. 
piramidę, kurios įspūdingus griuvėsius kadaise aplankė Lomas Platusis 
Žingsnis. Kaip ir senoji jos pirmtakė, kurios raudono marmuro menėse 
dabar glaudėsi šikšnosparniai ir vorai, Mirino piramidė buvo su trisde- 
šimt trimis pakopomis, - nežinia kodėl, bet šis skaičius Giso dievams 
buvo šventas. Vienui vienas seras Baristanas ėmė leistis ilgais laiptais 
ir lipant jam už nugaros plaikstėsi apsiausto skvernai. Jis pasirinko ne 
puikiuosius, pagrindinius, iš gysloto marmuro pastatytus, o siauresnius, 
statesnius ir tiesesnius tarnų laiptus, sumūrytus storose plytų sienose ir 
paslėptus nuo pašalinių akių. 

Nusileidęs per dvylika piramidės pakopų, seras Baristanas rado jo 
laukiantį Plikį, šiurkščius veido bruožus tebeslepiantį po šikšnosparnio 
vampyro kauke, kurią dėvėjo nuo pat ryto. Su juo buvo šeši Bronziniai 
Žvėrys. Ir visi jie buvo su vienodomis vabzdžių kaukėmis. 

Skėriai, suprato Selmis. 

— Grolėjus, - tarė jis. 

— Grolėjus, - atsakė vienas iš skėrių. 

- Jei reikia, galiu atvesti ir daugiau skėrių, - pasisiūlė Skahazas. 

- Šešių turėtų pakakti. Ką darysime su sargybiniais prie durų? 

— Mesjais pasirūpinsime. Dėl jų nesijaudink. 

Seras Baristanas suspaudė Plikiui ranką. 

- Be reikalo kraujo neliekite. Rytoj sušauksime tarybą ir paskelbsime 
miestiečiams, ką ir kodėl padarėme. 

— Kaip pasakysi. Sėkmės tau, seni. 

Ir jiedu nuėjo kiekvienas savo keliu. Bronziniai Žvėrys nusekė paskui 
serą Baristaną, vėl ėmusį leistis laiptais. 

Karaliaus kambariai buvo pačioje piramidės širdyje, šešioliktoje ir 
septynioliktoje jos pakopose. Priėjęs tas. pakopas, į piramidės gilumą 
vedančias duris Selmis rado uždarytas, apraizgytas grandinėmis ir užra- 
kintas, be to, prie jų budėjo du Bronzinių Žvėrių sargybiniai. Jiedu buvo 
pasikėlę iš skiaučių sudurstytų apsiaustų gobtuvus ir vienas dėvėjo žiur- 
kės, o kitas - buliaus kaukę. 

— Grolėjus, - tarė seras Baristanas. 

— Grolėjus, - atsakė bulius. - Trečias koridorius į dešinę. 

Žiurkė atrakino spyną ir nuėmė grandinę. Seras Baristanas ir jo pa- 
lydovai žengė pro duris ir atsidūrė siaurame, deglų apšviestame tarnų 
koridoriuje, sumūrytame iš raudonų ir juodų plytų. Nuo grindų atsimu- 
šant žingsnių aidui, jie praėjo pro du šoninius koridorius ir sustojo prie 
trečiojo, esančio dešinėje. 

Prie drožinėtų kietmedžio durų į karaliaus kambarius stovėjo Plie- 
no Oda, jaunas kautynių duobių kovotojas, dar nepatyręs ir net nelai- 
komas rimtu vyru. Jo skruostai ir kakta buvo išmarginti įmantriomis, 
žaliomis ir juodomis tatuiruotėmis - senoviniais valyrų burtininkų 
ženklais, kurie, manoma, taip sustiprino jo kūną ir odą, kad jis pasidarė 
kietas kaip plienas. Panašios tatuiruotės puošė ir jo krūtinę ir rankas, 
nors, ar jos tikrai galėjo atlaikyti kalavijo arba kirvio kirtį, dar reikėjo 
patikrinti. 

Bet Plieno Oda ir šiaip jau atrodė grėsmingai: tai buvo liesas, bet rau- 
meningas jaunuolis, puse pėdos aukštesnis už serą Baristaną. 

— Kas eina?! - mosuodamas į šalis ilguoju kirviu ir pastojęs jiems ke- 
lią, šūktelėjo vaikinas. Pamatęs serą Baristaną ir jį atlydėjusius varinius 
skėrius, jis nuleido ginklą ir pridūrė: - Senasis seras... 

- Gal karalius būtų toks malonus... Man būtinai reikia su juo pasi- 
kalbėti. 

- Jau labai vėlu. 

- Vėlu, bet reikalas skubus. 

— Galiu paklausti... 

Ilgojo kirvio koto galu Plieno Oda dunkstelėjo į karaliaus kambarių 
duris. Jose atsivėrė anga ir joje pasirodė vaiko akis. Paskui iš už durų 
atsklido vaikiškas balsas. Plieno Oda jam kažką atsakė. Seras Baristanas 
išgirdo atstumiant sunkų skląstį. Netrukus durys atsivėrė. 

- Eisi vienas, - pasakė Plieno Oda. - Žvėrys palauks čia. 

— Kaip įsakysi. 

Seras Baristanas atsisukęs linktelėjo skėriams. Vienas iš jų atsakė jam 
tuo pačiu. Selmis žengė pro duris vienas. 

Nors tamsūs, belangiai ir iš visų pusių apsupti aštuonių pėdų storu- 
mo sienų, kambariai, kuriuose teikėsi įsikurti karalius, buvo erdvūs ir 
prabangiai įrengti. Aukštas lubas rėmė didžiuliai stori juodojo ąžuolo 
stulpai. Grindys buvo išklotos šilkiniais Kvarto kilimais. Ant sienų ka- 
bojo neįkainojami gobelenai, - labai seni, gerokai išblukę, vaizduojantys 
šlovingą senosios Giso imperijos praeitį. Didžiausiame iš jų buvo maty- 
ti paskutiniai likę gyvi sutriuškintos Valyrijos kariuomenės vyrai, žen- 
giantys po jungu ir kaustomi grandinėmis. Prie skliautuotos galerijos, 
vedančios į karaliaus miegamąjį, stovėjo du „sargybiniai , - iš santalme- 
džio išdrožti, nugludinti ir aliejumi ištepti meilužiai. Serui Baristanui jie 

atrodė šlykštūs, nors, be abejonės, buvo čia pastatyti, kad žadintų geis- 
mą. Kuo greičiau iš čia išeisime, tuo geriau. 

Šviesą kambaryje skleidė vien užkurta geležinė žarijų gorė. Šalia jos 
stovėjo du karalienės taurininkai - Drakazas ir Keza. 

- Miklazas nuėjo pažadinti karaliaus, - pasakė Keza. - Gal pageidau- 
tum vyno, sere. 

- Ačiū, bet ne. 

- Gal tuomet prisėstum? - pasiūlė Drakazas, mostu rodydamas se- 
najam riteriui suolą. 

— Geriau pastovėsiu. 

Skliautuotomis koridoriaus lubomis seras Baristanas girdėjo iš mie- 
gamojo sklindant balsus. Vienas iš jų buvo karaliaus. 

Praėjo dar kelios minutės, kol žiovaudamas ir rišdamasis miegamo- 
jo drabužio diržą pro duris įžengė karalius Hizdaras Zo Lorakas, Ketu- 
rioliktasis šiuo garbingu vardu. Jo drabužis buvo pasiūtas iš žalio atlaso, 
papuoštas perlais ir išsiuvinėtas sidabro siūlais. Po juo karalius buvo be- 
veik nuogas. Tai buvo gerai. Nuogi vyrai jautėsi pažeidžiami ir buvo ne 
taip linkę imtis didvyriškų, bet savižudybei prilygstančių žygių. 

Karaliaus miegamajame seras Baristanas pamatė moterį, pasislėpusią 
už plonytės, permatomos užuolaidos ir besistebeilijančią į jį; ji taip pat 
buvo nuoga ir nuo kambaryje sujudinto oro banguojanti šilkinė uždan- 
ga menkai teslėpė jos krūtis bei klubus. 

— Sere Baristanai... - Hizdaras vėl nusižiovavo. - Taip vėlai? Gal turi 
žinių apie mano mieląją karalienę? 

— Neturiu, tavo malonybe. 

Hizdaras atsiduso. 

- Prašiau mane vadinti „tavo didenybe“, nors tokiu metu į mane la- 
biau derėtų kreiptis „tavo mieguistybe“. - Karalius žingtelėjo prie indau- 
jos, ketindamas prisipilti taurę vyno, bet siaurakakliame ąsotyje jo buvo 
likęs tik menkas šlakelis. Karaliaus veide šmėstelėjo susierzinimas. - Mi- 
klazai, vyno. Paskubėk. 

— Klausau, o Garbingasis. 

— Veskis ir Drakazą. Atneškite vieną ąsotį Arboro auksinio, o dar 
vieną - saldaus raudonojo. Tik ne to geltono birzgalo. O jei dar kartą 
rasiu savo ąsotį tuščią, nurėšiu ir sukeisiu vietomis jūsų gražius rausvus 
skruostus. - Berniukas tekinas išlėkė, o karalius kreipėsi į Selmį: - Sa- 
pnavau, kad radote Daneiris. 

- Sapnai gali būti apgaulingi, tavo malonybe. 

- Pakaks ir „tavo šviesybe“. Jau labai vėlu. Ko pas mane atėjai, sere? 
Ar mieste kilo kokių nors rūpesčių? 

— Ne, mieste ramu. 

- Šit kaip? - Hizdaras atrodė sumišęs. - Tai ko nori? 

- Atėjau paklausti. Tavo didenybe, ar tu esi Harpija? 

Vyno taurė išslydo Hizdarui iš rankos, nukritusi atsitrenkė į kilimą ir 
nusirito grindimis. 

— Vidury nakties įsiverži į mano miegamąjį, kad to paklaustum? Gal 
išprotėjai? - Ir karalius, rodos, tik dabar pamatė, jog Baristanas segi krū- 
tinės šarvą ir vilki šarvinius marškinius. - Ką tai... Kodėl... Kaip drįsti... 

- Ar tai tu sumanei griebtis nuodų, didenybe? 

Karalius Hizdaras žingtelėjo atatupstas. 

— Kalbi apie skėrius? Tai buvo... dorniečio darbas. Kventino, to apsi- 
šaukėlio princo. Jei manimi netiki, paklausk Reznako. 

— Įrodymų turi? Ar Reznakas jų turi? 

— Ne, jei turėtume, būčiau įsakęs dorniečius suimti. Galbūt reikėtų 
taip ir padaryti. Neabejoju, kad Margazas priverstų juos prisipažinti. 
Visi dorniečiai yra nuodytojai. Reznakas sako, kad jie garbina gyvates. 

- Jie valgo gyvates, - pasakė seras Baristanas. - Tai buvo tavo kauty- 
nių duobė, tavo maisto dėžė, tavo gardumynai. Saldus vynas, minkštos 
pagalvės, figos, melionai ir medumi aplieti skėriai. Viską parūpinai tu. 
Tu raginai jos malonybę ragauti skėrių, o pats nė vieno nepaėmei. 

— Aš... Aštraus maisto mano skrandis nepriima. Ji buvo mano žmo- 
na. Mano karalienė. Kodėl būčiau norėjęs ją nunuodyti? 

Jis jau sako: „Buvo.“ Hizdaras mano, kad ji žuvusi. 

- Į šį klausimą gali atsakyti tik tu, didenybe. Gal į jos sostą norėjai 
pasodinti kitą moterį? - Seras Baristanas kryptelėjo galvą, rodydamas į 
miegamajame likusią ir į juodu žvelgiančią merginą. - Gal ją? 

Karalius staiga nusigręžė. 

— Ją? Ji - tuščia vieta. Lovos vergė. - Staiga jis kilstelėjo rankas ir ėmė 
teisintis: - Ne, apsirikau. Ji ne vergė. Ji laisva moteris. Išmokyta teikti 
malonumą. Net karaliui kartais reikia... Ji... ji... Dėl šios moters nesuk 
sau galvos, sere. Kaip gyvas nenuskriausčiau Daneiris. Niekada. 

— Tu siūlei karalienei ragauti skėrių. Pats girdėjau. 

— Maniau, kad jai tų vabzdžių skonis patiks. - Hizdaras pasitraukė 
dar per žingsnį. - Aštrus ir kartu saldus. 

— Skėriai buvo aštrūs, saldūs ir... užnuodyti. Pats girdėjau, kaip liepei 
kautynių duobėje buvusiems vyrams nužudyti Drogoną. Kaip šūkavai 
jiems įsakymus. 

Hizdaras apsilaižė lūpas. 

— Tas pabaisa rijo Barsenos lavoną. Drakonai medžioja žmones. Jis 
žudė, degino... 

— „degino vyrus, norėjusius nuskriausti tavo karalienę. Jie greičiau- 
siai buvo Harpijos Sūnūs. Tavo draugai. 

— Netiesa. 

— Dabar giniesi, bet, kai liepei jiems liautis, tie vyrai iš karto pakluso. 
Kodėl būtų turėję klausyti, jei nebūtum vienas iš jų? 

Hizdaras papurtė galvą. Bet šį kartą nieko neatsakė. 

- Sakyk man tiesą, - tarė seras Baristanas, - ar kada nors ją bent tru- 
putį mylėjai? Ar tik geidei karūnos? 

— Geidžiau karūnos? Dar drįsti kalbėti apie geismą? - Staiga supykęs, 
karalius susiraukė. - Taip, karūnos geidžiau, bet... mano geismas nė iš 
tolo neprilygo aistrai, kurią ji jautė tam samdomam kalavijuočiui. Gal 
brangusis kapitonas ir mėgino ją nunuodyti už tai, kad jį atstūmė? O jei 
tų skėrių būčiau paragavęs ir aš... ką gi, juo geriau. 

- Darijus - žudikas, bet ne nuodytojas. - Seras Baristanas žingtelėjo 
prie karaliaus. - Ar tu esi Harpija? - Šį kartą jis pirštais palietė savo ilgo- 
jo kalavijo rankenos buožę. - Pasakyk tiesą ir pažadu, kad mirsi greitai ir 
tau neteks kankintis. 

— Per daug sau leidi, sere, - atšovė Hizdaras. - Nepageidauju tavo 
klausimų. Ir tavęs nenoriu matyti. Tu atleistas iš tarnybos. Tuoj pat ke- 
liauk iš Mirino, jei nori, kad palikčiau tave gyvą. 

- Jei nesi Harpija, pasakyk man jo vardą. 

Seras Baristanas išsitraukė iš makštų kalaviją. Ant jo geležtės krito 
nuo gorės sklindanti šviesa ir kalavijo ašmenys blykstelėjo kaip ugninis 
žaibas. 

Hizdaras neištvėrė. 

— Krazai! - paleido gerklę jis, klupinėdamas ir atatupstas traukdama- 
sis į savo miegamąjį. - Krazai! Krazai! 

Seras Baristanas išgirdo kažkur kairėje virstelint duris. Jis pasisuko 
kaip tik laiku ir pamatė iš už gobeleno žengiantį Krazą. Kautynių duobių 
kovotojas ėjo nerangiai, vis dar vaikydamas miegus, bet rankoje laikė 
savo mėgstamiausią ginklą - dotrakių arachą ilga ir lenkta geležte. Tai 
buvo raitininko kardas, tinkamiausias kirsti sėdint ant žirgo ir palik- 
davęs priešininko kūne gilias pjautines žaizdas. Tai mirtinas ginklas, jei 
kautynių duobėje arba mūšio lauke kauniesi su pusnuogiais priešais. Bet 
čia, gana ankštose patalpose aracho ilgis buvo ne pranašumas, o veikiau 
trūkumas, be to, seras Baristanas Selmis buvo šarvuotas ir vilkėjo žiedi- 
nius marškinius. 

- Atėjau Hizdaro, - pasakė riteris. - Mesk ginklą, traukis į šalį ir tau 
nieko bloga nenutiks. 

Krazas nusijuokė. 

- Seni, aš prarysiu tavo širdį. 

Abu vyrai buvo panašaus ūgio, bet Krazas svėrė ii stonais dau- 
giau, buvo keturiasdešimčia metų jaunesnis, jo oda buvo blyški, akys 

apsiblaususios, o ant galvos pūpsojo kupeta šiurkščių, raudonų ir juodų 
plaukų, sušukuotų nuo kaktos į viršų ir siekiančių pečius. 

— Ką gi, tada eikš, - tarė Baristanas Narsusis. 

Ir Krazas atėjo. 

Pirmą kartą tą dieną Selmis pajuto, kad visiškai pasitiki savimi. Bū- 
tent dvikovoms esu gimęs, pagalvojo jis. Šokis, malonus plieno skambesys, 
kalavijas rankose ir kautis pasirengęs priešininkas. 

Kautynių duobių kovotojas buvo greitas kaip žaibas, greitesnis už vi- 
sus, su kuriais serui Baristanui buvo tekę kautis. Stambiose jo rankose 
arachas šmėkščiojo neryškiais kontūrais, virto plieno audra, rodos, už- 
griūvančia senąjį riterį iš karto iš trijų pusių. Priešininkas daugiausia tai- 
kėsi jam į galvą. Krazas nebuvo kvailys. Kadangi Selmis atėjo be šalmo, 
pažeidžiamiausia buvo jo galva. 

Jis ramiai atrėmė Krazo smūgius: ilguoju kalaviju sutikdavo kiekvie- 
ną kirtį ir nublokšdavo arachą į šalį. Plienas skambėjo ir skambėjo. Seras 
Baristanas palengva ėmė trauktis. Akies krašteliu jis matė taurininkus, 
išpūtusius baltas kaip vištų kiaušiniai akis ir stebinčius šią dvikovą. Kra- 
zas nusikeikė ir, lig šiol smūgiavęs iš viršaus, pamėgino kirsti iš apačios: 
šį kartą jam pavyko išvengti senojo riterio kalavijo, bet jo aracho ašme- 
nys nuslydo balto plieno antblauzdžiu ir nepadarė jokios žalos. Atsa- 
komuoju kirčiu Selmis pataikė kautynių duobių kovotojui į kairį petį, 
kalavijas perrėžė ploną lininį drabužį ir paliko gana gilią žaizdą. Geltona 
Krazo tunika iš pradžių nusidažė rožine spalva, o paskui raudona. 

— Šarvus dėvi tik bailiai, - sukdamasis ratu pareiškė Krazas. 

Kautynių duobėse šarvų niekas nedėvėjo. Mat minia troško kraujo, 
troško regėti mirtį, nukapotas rankas ir kojas, norėjo girdėti priešmirti- 
nius riksmus ir ryškiai raudono smėlio šiugždesį. 

Seras Baristanas sukosi nenuleisdamas akių nuo priešininko. 

— Tas bailys ketina tave pribaigti, sere. 

Krazas nebuvo riteris, bet labai narsus vyras ir nusipelnė šiek tiek 
pagarbos. Jis neišmanė, kaip reikia kautis su šarvuotu riteriu. Seras Ba- 
ristanas suprato tai iš priešininko akių, kuriose atsispindėjo abejonė, su- 
mišimas ir vis auganti baimė. Kautynių duobių kovotojas puolė vėl, šį 
kartą garsiai rėkdamas, tarsi riksmas būtų galėjęs perkirsti priešo kūną 
ten, kur negalėjo pasiekti plienas. Jis arachu kirto iš apačios, iš viršaus, o 
tada vėl iš apačios. 

Selmis atrėmė visus kirčius, kuriais Krazas taikėsi jam į galvą, į ki- 
tus kirčius nekreipė dėmesio pasikliaudamas savo šarvų stiprumu, o 
pats tuo metu kalaviju perrėžė priešininkui skruostą nuo ausies iki lūpų 
kampučio, tada dar kartą užsimojo ir paliko jo krūtinėje gilią kirstinę 
žaizdą. Iš Krazo žaizdų plūstelėjo kraujas, bet tai jį, rodos, tik dar labiau 


384 GEORGE R. R. MARTIN 


įsiutino. Dešine ranka jis čiupo žarijų gorę, pavertė ją ir pabėrė Selmiui 
po kojomis karštas anglis bei žarijas. Seras Baristanas pašokęs jų išven- 
gė. Krazas smogė jam į ranką ir pataikė, bet aracho ašmenys tik nuskėlė 
gabalėlį kieto emalio ir džerkštelėjo atsimušę į plieną kalavijo, kuriuo 
Baristanas kirto iš apačios. 

— Kautynių duobėje jau būtum netekęs rankos, seni. 

— Mes ne kautynių duobėje. 

- Nusiimk tuos šarvus! 

— Dar nevėlu, mesk ginklą. Pasiduok. 

— Mirtis tau, - piktai sušnypštė Krazas, bet, kai pakėlė arachą, jo ge- 
ležtės smaigalys užkabino vieną iš kabančių ant sienos gobelenų ir jame 
įstrigo. 

Tai buvo puiki proga, kurios seras Baristanas ir laukė. Jis kalaviju 
perrėžė priešininkui pilvą, atrėmė iš gobeleno ištraukto aracho kirtį, o 
tada vienu vikriu dūriu į širdį pribaigė Krazą, kuriam iš perrėžto pilvo, 
tarsi gličių ungurių tumulas, veržėsi žarnos. | 

Kraujas ir virstantys viduriai suteršė šilkinius karaliaus kilimus. Sel- 
mis žingtelėjo atatupstas. Jo ilgojo kalavijo geležtė iki pusės buvo kruvi- 
na. Šen bei ten, tose vietose, kur nukritusios pažiro žarijos, kilimai ėmė 
rūkti. Baristanas girdėjo kūkčiojant vargšę Kezą. 

- Nebijok, - tarė senasis riteris. - Aš tavęs nenuskriausiu, mergaite. 
Man reikia tik karaliaus. 

Nubraukęs savo kalavijo ašmenis į užuolaidą, seras Baristanas ryž- 
tingai patraukė į miegamąjį, kuriame, užsiglaudusį už gobeleno ir kūk- 
čiojantį, rado Hizdarą Zo Loraką, Keturioliktąjį šiuo garbingu vardu. 

— Pasigailėk, - ėmė maldauti karalius. - Mirti nenoriu. 

- Niekas nenori. Bet mirti tenka visiems. - Senasis riteris įsikišo 
kalaviją į makštis ir, trūktelėjęs už rankų, privertė Hizdarą atsistoti. — 
Eime. Nuvesiu tave į kalėjimo celę. - Bronziniai Žvėrys jau turėjo su- 
spėti nuginkluoti Plieno Odą. - Kol karalienė grįš, liksi kalėjime. Jei ne- 
rasime įrodymų, kad esi kaltas, tau nieko bloga nenutiks, duodu riterio 
garbės žodį. 

Seras Baristanas, jausdamasis keistai apsvaigęs, beveik girtas, paėmė 
karalių už rankos ir išvedė iš miegamojo. Buvau karaliaus sargybos vy- 
ras, O kas esu dabar? 

Miklazas ir Drakazas grįžo nešini Hizdaro prašytu vynu. Jiedu kaip 
įbesti sustojo tarpduryje, prie krūtinės švelniai glausdami ąsočius ir iš- 
pūtę akis stebeilydamiesi į Krazo lavoną. Keza verkė, bet jos paguosti 
atėjo Jezenė. Ji apkabino mergaitę ir paglostė jai plaukus. Už jų stovėjo 
keli kiti taurininkai ir žiūrėjo, kas čia vyksta. 

- Tavo didenybe, - pagaliau atitokęs tarė Miklazas, - kilnusis Rezna- 
kas Mo Reznakas liepė tau pa-pasakyti, kad tuoj pat ateitum. 

Berniukas kreipėsi į karalių taip, tarsi sero Baristano čia nebūtų, tar- 
si ant kilimo netysotų negyvas vyras, o paskutiniai iš jo kūno tekantys 
kraujo lašai palengva nesisunktų į šilkinį kilimą ir nedažytų jo raudonai. 
Skahazas turėjo paimti Reznaką savo globon, kol neįsitikinsime, kad jis 
ištikimas karalienei. Gal nutiko kas nors nenumatyta? 

— Kur karalius turi ateiti? - paklausė berniuko seras Baristanas. - Kur 
senešalas liepė jo malonybei ateiti? 

- Jis prašė išeiti į lauką. - Miklazas, rodos, tik dabar pamatė senąjį 
riterį. - Į lauką, sere, į te-terasą. Pasižiūrėti... 

- Į ką pasižiūrėti? 

- Į d-drakonus. Kažkas paleido drakonus, sere. 

Gelbėk mus, Septynete, dingtelėjo senajam riteriui. 


DRAKONŲ TRAMDYTOJAS 


aktis savo juodomis pėdomis tipeno labai lėtai. Šikšnosparnio va- 

landą pakeitė ungurio valanda, o šią - šmėklų valanda. Princas 
gulėjo lovoje, spoksojo į lubas, sapnavo atmerktomis akimis, leidosi už- 
valdomas prisiminimų, pasidavė vaizduotei ir neramiai vartėsi po linine 
antklode, apniktas karštligiškų minčių apie ugnį ir kraują. 

Pagaliau, netekęs vilties užmigti, Kventinas Martelis nuėjo į savo 
menę, prisipylė taurę vyno ir tamsoje ją išgėrė. Vyno skonis burnoje 
jam buvo tarsi maloni paguoda, tad užsidegė žvakę ir prisipylė dar vie- 
ną taurę. Vynas padės man užmigti, tarė sau Kventinas, nors ir žinojo, 
kad tai netiesa. | 

Ilgai žiūrėjęs į degančią žvakę, jis pastatė taurę ir ištiesė delną virš 
liepsnos. Kad prisiverstų nuleisti ranką taip Žemai, jog liepsna lyžtelėtų 
odą, jam prireikė sutelkti visas valios pastangas, o kai pagaliau tai pada- 
rė, surikęs iš skausmo akimirksniu ją atitraukė. 

— Gal išprotėjai, Kventinai? 

Neišprotėjau, tik... bijau. Nenoriu sudegti. 

— Geri... 

- Išgirdau tave vaikštant. 

— Negalėjau užmigti. 

— Ar nudeginta ranka gydo nuo nemigos? Man rodos, labiau padėtų, 
jei išgertum šilto pieno ir pasiklausytum lopšinės. O dar geriau būtų, jei 
nusivesčiau tave į Gailestingumo šventyklą ir rasčiau tau merginą. 

— Kalbi apie kekšę? 

- Jos čia vadinamos Malonybėmis. Skirtingų spalvų. Dulkinamos 
leidžiasi tik raudonosios. - Geris atsisėdo prie stalo priešais Kventiną. — 
Manau, kad mūsiškėms septonėms derėtų perimti šį Malonybių paprotį. 
Ar atkreipei dėmesį, kad senos septonės atrodo tarsi džiovintos slyvos? 
Štai kuo tampi gyvendamas visiškai skaisčiai ir tyrai. 

Kventinas apžvelgė terasą, kurioje tarp medžių driekėsi ilgi ir tamsūs 
nakties šešėliai. Jis girdėjo tylų vandens teškenimą. 

- Ar lauke lyja? Visos tavo kekšės bus išsišlapsčiusios nuo lietaus. 

— Ne visos. Malonumų soduose yra nuošalių jaukių vietelių, ir jos ten 
kiekvieną naktį laukia, kol koks nors vyras jas pasirinks. Tos, kurių nie- 
kas neužkalbina, lieka sode iki saulėtekio ir visą naktį jaučiasi vienišos, 
apleistos. Galėtume jas paguosti. 

- Tikriausiai norėjai pasakyti, kad jos galėtų mane paguosti. 

— Tikrai galėtų. 

- Tokios paguodos man nereikia. 

— Nesutinku. Daneiris Targarien - ne vienintelė moteris pasaulyje. 
O gal nori mirti nekaltas? 

Mirti Kventinas tikrai nenorėjo. Noriu grįžti į Ironvudą ir pabučiuoti 
abi tavo seseris, noriu vesti Gvinetą Ironvud, sulaukti, kol ji kraujuos ir 
taps moterimi, turėti su ja kūdikį. Noriu joti į riterių turnyrus, medžioti su 
sakalais ir šunimis, Norvose aplankyti motiną ir perskaityti bent kai ku- 
rias tėvo man siunčiamas knygas. Noriu, kad Kletusas, Vilas ir meisteris 
Kedris vėl būtų gyvi. 

— Manai, Daneiris apsidžiaugtų išgirdusi, kad voliojausi lovoje su 
kažkokia kekše? 

- Gal ir džiaugtųsi. Vyrams nekaltos mergelės gal ir patinka, o mo- 
terys mėgsta vyrus, žinančius, ką veikti miegamajame. Šis žaidimas pri- 
mena dvikovą kalavijais. Jei nori įgusti, turi praktikuotis. 

Pašaipi bičiulio pastaba princą užgavo. Kventinas dar niekada nesi- 
jautė toks nepatyręs berniukas, kaip tą akimirką, kai stovėjo prieš Da- 
neiris Targarien ir maldavo už jo tekėti. Vien nuo minties apie būsimas 
jųdviejų gultuves jį apimdavo beveik toks pat siaubas, kaip ir pamačius 
drakonus. Kas bus, jei jam nepavyks įtikti Daneiris? 

- Daneiris Targarien turi meilužį, - lyg ir gindamasis atsakė Kven- 
tinas. - Tėvas mane čia siuntė ne tam, kad miegamajame linksminčiau 
karalienę. Žinai, ko čia atvykome. 

— Vesti jos negali. Ji jau ištekėjusi. 

— Hizdaro Zo Lorako Daneiris nemyli. 

- Ar santuoka turi ką nors bendra su meile? Princas turėtų tai žinoti. 
Žmonės kalba, kad tavo tėvas vedė iš meilės, bet ar ta santuoka suteikė 
jam daug džiaugsmo? 

Džiaugsmo jis beveik nepatyrė. Bene pusę iš savo santuokos metų Do- 
ranas Martelis ir jo norvošė žmona praleido atskirai, o kitą pusę - ga- 
dindami vienas kitam kraują. Kventinas girdėjo žmones kalbant, jog tai 
buvo vienintelis neapgalvotas jo tėvo žingsnis, vienintelis kartas, kai jis 
paklausė savo širdies, o ne proto, ir jam dėl to teko skaudžiai gailėtis. 

- Ne kiekvieną kartą rizika pražudo, - nenusileido princas. - Tai 
mano pareiga. Mano likimas. - Rodos, turėtum būti mano draugas, Geri. 
Kodėl tu tyčiojiesi iš mano puoselėjamų vilčių? Mane ir taip kankina dau- 
gybė abejonių. Tau nebūtina pilti alyvos į mano baimės ugnį. - Tai bus 
didžiausias mano gyvenimo nuotykis. 

- Patirdamas didžiausią savo gyvenimo nuotykį, ne vienas vyras ir 
galvą palydėjo. 

Geris buvo teisus. Būta ir tokių istorijų. Didvyris su draugais ir ben- 
dražygiais išvykdavo į kelionę, susidurdavo su pavojais, įveikdavo juos ir 

grįždavo namo kaip nugalėtojas. Negrįždavo tik kai kurie iš jo draugų. 
Tačiau didvyris niekada nemiršta. Todėl jis ir didvyris. 

— Man tik reikia sukaupti drąsos. O gal nori, kad dorniečiai prisimin- 
tų mane kaip visišką nevykėlį? 

— Dornas, rodos, nė vieno iš mūsų ilgai neprisimena. 

Kventinas prikišo lūpas prie delno ir lyžtelėjo nudegusią vietą. 

— Dornas prisimena Eigoną ir jo seseris. Drakonų taip greitai nepa- 
mirši. Daneiris dorniečiai taip pat dar ilgai prisimins. 

- Jei ji mirusi, neprisimins. 

- Ji gyva. - Turi būti gyva. - Karalienė pasiklydo, bet aš ją rasiu. 

O kai rasiu, ji žiūrės į mane tokiomis akimis, kokiomis dabar žiūri į 
savo samdomą kalavijuotį. Tik turiu įrodyti esąs jos vertas. 

- Ieškosi jos raitas ant drakono? 

— Žirgais jodinėju nuo šešerių metų. 

— Bet ne kartą buvai nuo jų nukritęs. 

— Ir vis tiek tai man niekada netrukdė vėl sėsti į balną. 

— Nes niekada neišlėkei iš jo tūkstančio pėdų aukštyje, - atkreipė bi- 
čiulio dėmesį Geris. - Be to, žirgai labai retai paverčia savo raitelius ap- 
svilusiais kaulais ir pelenais. 

Žinau, koks pavojus man gresia. 

— Daugiau tokių kalbų nesiklausysiu. Gali eiti. Susirask laivą ir ke- 
liauk namo, Geri. 

Princas atsistojo, užpūtė žvakę ir, grįžęs į lovą, vėl palindo po pra- 
kaitu permirkusia linine antklode. Reikėjo man pabučiuoti kurią nors iš 
dvynių Drinkvoter, o gal ir abi. Reikėjo jas bučiuoti, kol turėjau progą. 
Reikėjo nuvykti į Norvosą, pasimatyti su motina ir pažinti šalį, kurioje ji 
gimė. Tada ji būtų žinojusi, kad jos nepamiršau. Kventinas girdėjo, kaip 
lauke lyja ir į piramidės plytas barbena krentantys lietaus lašai. 

Paryčiui dar smarkiau įsilijo: pylė kaip iš kibiro ir vis stiprėjanti šalto 
vandens srovė plytomis grįstas Mirino gatves netruko paversti upėmis. 
Šiurpdami nuo priešaušrio vėsumos, trys dorniečiai papusryčiavo anks- 
ti: užkando vaisių ir duonos su sūriu, atsigėrė ožkos pieno. Geris ištiesė 
ranką ketindamas prisipilti taurę vyno, bet Kventinas jį sulaikė. 

— Tik ne vyno. Išgerti bus laiko ir vėliau. 

— Tikiuosi... - tarė Geris. 

Stambuolis pažvelgė į terasą. 

- Žinojau, kad lis, - niūriai tarė. - Vakar naktį man maudė kaulus. 
Visada maudžia prieš lietų. Drakonams tai nepatiks. Visi žino, kad ugnis 
ir vanduo nedera. Užsikuri puikų laužą vakarienei, liepsnos traškėda- 
mos šoka aukštyn, o tada ima purkšti lietus, netrukus malkos permirks- 
ta, o tavo ugnis užgęsta. 

Geris sukikeno. 


f 

- Drakonai ne mediniai, Arči. 

— Yra buvę ir medinių. Senasis karalius Eigonas, tas bjaurybė, buvo 
liepęs sumeistrauti medinių drakonų, su kuriais ketino mus nugalėti. 
Bet jam blogai baigėsi. 

Ir mums gali blogai baigtis, pagalvojo princas. Dėl Eigono Nevertojo 
kvailysčių ir nesėkmių Kventinas nesuko galvos, bet jį vis tiek kankino 
daugybė abejonių ir nuogąstavimų. Nuo nevykusių, nors ir geraširdiškų 
draugų pokštų jam tik galvą skaudėjo. Jie nesupranta... Gal jie ir dornie- 
čiai, bet Dornas - tai aš. Po daugelio metų, kai mirsiu, dainiai apie šį žygį 
sudės dainą ir visiems apie mane primins. Jis ryžtingai atsistojo. 

- Jau laikas. 

Kventino pavyzdžiu pasekė ir jo draugai. Seras Arčibaldas išmaukė 
likusį ožkos pieną ir atgalia stambia ranka nuo viršutinės lūpos nusi- 
braukė baltus ūsus. 

— Atnešiu maskuotę. 

Stambuolis grįžo nešinas ryšuliu drabužių, kuriuos per antrąjį su- 
sitikimą jie gavo iš Princo Driskiaus. Ryšulyje buvo trys ilgi apsiaustai 
su gobtuvais, pasiūti iš daugybės smulkių audeklo skiaučių, trys vėzdai, 
trys kalavijai trumpomis geležtėmis ir trys nublizgintos varinės kaukės. 
Bulius, liūtas ir beždžionė. Viskas, ko reikėjo, norint apsimesti Bronzi- 
niu Žvėrimi. 

- Jie gali teirautis slaptažodžio, - duodamas ryšulį, įspėjo juos Prin- 
cas Driskius. - Slaptažodis - šuo. 

- Ar tu tikras? - paklausė jo Geris. 

- Visiškai. Dėl to slaptažodžio galėčiau lažintis iš gyvybės. 

Princas iš karto suprato užuominą. 

- Iš mano gyvybės. 

- Iš kieno gi dar? 

- Kaip sužinojote jų slaptažodį? 

- Atsitiktinai sutikome kelis Bronzinius Žvėris ir Merė tų vyrų gra- 
žiai paprašė mums jį pasakyti. Bet princui tokių dalykų klausinėti nede- 
rėtų, dornieti. Pentose mes sakome: „Niekada neklausinėk kepėjo, iš ko 
jis kepė pyragą. Tiesiog imk ir valgyk.“ 

Tiesiog imk ir valgyk... Kventinui dingtelėjo, jog tai gana išmintingi 
žodžiai. 

- Aš būsiu bulius, - pareiškė Arčis. 

Kventinas padavė jam buliaus kaukę. 

- Oaš- liūtas. 

- Tada man lieka beždžionė. - Geris prisispaudė kaukę prie veido. — 
Kaip jie, užsidėję tas kaukes, kvėpuoja? 

— Tuoj pamatysi. 

Princas nebuvo nusiteikęs juokauti. 

Ryšulyje buvo ir rimbas - grėsmingas ginklas, siaura ir labai ilga se- 
nos odos atraiža bei iš vario ir kaulo padaryta rankena, toks patvarus, 
kad juo galėjai iki kraujo nučaižyti jautį. 

— Kam jis mums? - nustebęs paklausė Arčis. 

- Daneiris rimbu sutramdė juodąjį pabaisą. - Kventinas susivyniojo 
rimbą ir pasikabino jį prie diržo. - Arči, pasiimk ir kūjį. Mums gali jo 
prireikti. 

Įeiti į Didžiąją piramidę naktį nebuvo lengva. Kasdien saulei lei- 
džiantis jos durys būdavo užveriamos, užsklendžiamos skląsčiu ir už- 
darytos likdavo iki pat aušros. Prie kiekvienų budėjo po porą vyrų, o 
dar daugiau jų ėjo sargybą žemutinėje terasoje, iš kurios puikiai matė, 
kas dedasi gatvėje. Anksčiau visi tie sargybiniai buvo Grynuoliai. Dabar 
juos pakeitė Bronziniai Žvėrys. Kventinas vylėsi, jog pastarieji Grynuo- 
liams nė iš tolo neprilygsta. 

Sargybinių pamaina keisdavosi saulei patekėjus, bet, kai dorniečiai 
nulipo tarnų laiptais, iki aušros dar buvo likęs geras pusvalandis. Juos 
supančios sienos buvo sumūrytos iš pusšimčio skirtingų atspalvių ply- 
tų, bet prieblandoje, kol jų neapšviesdavo Gerio nešamo deglo liepsna, 
visos kaip viena atrodė pilkos. Nors laiptais jie lipo ilgai, pakeliui nesu- 
tiko nė gyvos dvasios. Tylą drumstė tik jų batai, čiaužiantys per gerokai 
numintas plytas. 

Pagrindiniai piramidės vartai vedė į centrinę Mirino aikštę, bet dor- 
niečai pasirinko šoninį įėjimą į siaurą gatvelę. Anksčiau juo naudodavo- 
si vergai, skubantys tvarkyti savo šeimininkų reikalų, taip pat prasčiokai 
ir pirkliai, be to, pro čia būdavo įnešamos pristatytos prekės. 

Durys buvo išlietos iš grynos bronzos ir užsklęstos sunkiu geležiniu 
skląsčiu. Prie jų budėjo du Bronziniai Žvėrys, ginkluoti kuokomis, ieti- 
mis ir trumpaisiais kalavijais. Nuo jų tviskančių, varinių žiurkės ir lapės 
kaukių atsispindėjo deglų liepsna. Kventinas davė ženklą Stambuoliui, 
kad liktų šešėlyje. Toliau jiedu su Geriu ėjo vieni. 

— Anksti atėjote, - pasakė lapė. 

Kventinas gūžtelėjo. 

- Jei nepatinka, išeisime. Galėsite patys stovėti sargyboje. 

Kventinas žinojo, jog kalba ne kaip giskaras, tačiau bene pusė iš 
Bronzinių Žvėrių buvo išlaisvinti vergai ir kiekvienas kalbėjo savo gim- 
tąja kalba, tad jo tartis niekam neužkliuvo. 

— Nė velnio, - pyktelėjo žiurkė. 

— Koks šiandien slaptažodis? - pasiteiravo lapė. 

- Šuo, - atsakė dornietis. 

Bronziniai Žvėrys susižvalgė. Kelias akimirkas, kurios, rodės, truko 
amžinybę, Kventinas išsigandęs pagalvojo, kad suklydo, kad Gražioji 

Merė ir Princas Driskius jiems pasakė netikrą slaptažodį, bet netrukus 
lapė suniurnėjo: 

- Šuo, tai šuo. Durys jūsų. 

Jiedviem nueinant, princas palengva atgavo žadą. 

Reikėjo paskubėti. Netrukus čia turėjo ateiti tikroji Bronzinių Žvėrių 
pamaina. 

- Arči! - šūktelėjo Kventinas, ir Stambuolis, užsidėjęs deglo šviesoje 
blizgančią buliaus kaukę, žengė į priekį. - Skląstis. Paskubėk. 

Skląstis buvo storas ir sunkus, bet gerai suteptas aliejumi. Seras Ar- 
čibaldas lengvai jį atstūmė. Jam dar nespėjus pastatyti skląsčio galu ir 
atremti jo į sieną, Kventinas trūktelėjęs atidarė duris, o Geris, mosuoda- 
mas deglu, žengė į vidų. 

— Važiuokite. Greičiau. 

Skersgatvyje stovėjo ir laukė ženklo mėsininko vežimas. Vežėjas bo- 
tagu perliejo mului nugarą ir vežimas, geležimi kaustytais ratais riedė- 
damas plytomis ir garsiai bildėdamas, įvažiavo pro duris. Jame buvo ga- 
benama į keturias dalis sukapota jaučio skerdena ir dvi papjautos avys. 
Dar keli vyrai įžengė pro duris pėsti. Penki iš jų vilkėjo Bronzinių Žvėrių 
apsiaustus ir dėvėjo jų kaukes, o Gražioji Merė maskuotis nesivargino. 

— Kur tavo lordas? - paklausė Kventinas Merės. 

- Aš neturiu lordo, - atsakė ji. - Jei kalbi apie savo bičiulį princą, tai 
žinok, kad jis su penkiomis dešimtimis vyrų laukia netoliese. Išvežk dra- 
koną į lauką ir jis, kaip ir žadėjo, pasirūpins, kad galėtum saugiai iške- 
liauti. Dabar čia vadovauja Kagas. 

Seras Arčibaldas paniuręs atidžiai nužvelgė mėsininko vežimą. 

— Ar šis vežimas išlaikys drakono svorį? - paklausė jis. 

- Turėtų. Jis yra išlaikęs du jaučius. - Lavonų Žudikas buvo persi- 
rengęs Bronziniu Žvėrimi, jo raukšlėtą ir randuotą veidą slėpė kobros 
kaukė, bet jo tapatybę išdavė visiems puikiai pažįstamas, prie klubo ka- 
bantis arachas. - Girdėjome, kad tie žvėrys mažesni už aną karalienės 
pabaisą. 

- Atsidūrę duobėje, drakonai liovėsi taip greitai augę. - Iš perskaitytų 
knygų Kventinas suprato, jog taip pat nutiko ir Septyniose Karalystėse. 
Nė vienas iš Karaliaus Uosto Drakonų Duobėje šertų ir augintų drako- 
nų neužaugo toks didelis kaip Vagaras arba Meraksas, o juo labiau kaip 
karaliaus Eigono drakonas, vardu Juodasis Siaubas. - Ar pasiėmėte už- 
tektinai grandinių? 

— O kiek turi drakonų? - paklausė jo Gražioji Merė. - Grandinių at- 
sivežėme dešimčiai pabaisų. Jos paslėptos po mėsa. 

- Puiku. - Kventinui truputį svaigo galva. Rodės, tai, kas čia vyksta, 
nėra tikrovė. Vieną akimirką tai buvo panašu į žaidimą, kitą akimirką 

priminė sapnuojamą košmarą, tarsi jis ketintų praverti tamsias duris ir, 
net žinodamas, kad už tų durų jo laukia siaubinga mirtis, vis dėlto nega- 
lėtų laiku sustoti. Jo delnai buvo prakaituoti ir slidūs. Nusišluostęs juos į 
kelnes, Kventinas tarė: - Prie duobės bus ir daugiau sargybinių. 

- Žinome, - atsakė Geris. 

- Turime būti pasiruošę su jais susitikti. 

— Mes pasiruošę, - tarė Arčis. 

Kventinui nudiegė vidurius. Staiga jis pajuto būtinai turįs nubėgti į 
išvietę, bet suprato, jog dabar pasitraukti nedrįs. 

- Ką gi, eime. 

Kventinas jautėsi lyg mažas berniukas, o toks jausmas aplankydavo jį 
retai. Kiti sekė iš paskos: Geris ir Stambuolis, Merė, Kagas ir kitas Vėjo 
Nugairintasis. Du samdomi kalavijuočiai iš vežime įrengtos slėptuvės iš- 
sitraukė arbaletus. 

Už arklidžių, pirmoje Didžiosios piramidės pakopoje, buvo labirin- 
tas, tačiau Kventinas Martelis kartą jau buvo jį įveikęs drauge su kara- 
liene, tad kelią prisiminė. Praėję pro tris milžiniškas, iš plytų sumūry- 
tas arkas, gana stačia, akmenine nuožulnuma, pro požeminį kalėjimą, 
kankinimų kambarius ir porą gilių akmeninių vandens talpyklų, jie 
ėmė leistis į piramidės gelmes. Duslūs jų žingsniai aidu atsimušė nuo 
sienų, garsiai dardėjo iš paskos riedantis mėsininko vežimas. Stam- 
buolis grybštelėjo deglą, įstatytą sienoje į laikiklį, pasišviesdamas juo 
rodė kelią. 

Pagaliau jie išvydo sunkias, dvivėres, geležines duris, - aprūdiju- 
sias, bauginančias ir apraizgytas ilga grandine, kurios kiekvienas žiedas 
buvo storas kaip vyro dilbis. Vien tik išvydęs, kokios tos durys didelės ir 
storos, Kventinas Martelis nejučia ėmė abejoti, ar išmintingai pasielgė, 
nusprendęs atlikti šį žygdarbį. Dar blogiau buvo tai, jog abi durų pusės 
buvo išduobtos kažko, kas atkakliai mėgino pro jas išsiveržti. Stora gele- 
žis trijose vietose buvo suskaldyta ir pertrūkusi, o viršutinis kairės durų 
pusės kampas atrodė gerokai aptirpdytas. 

Prie durų sargybą ėjo keturi Bronziniai Žvėrys. Trys iš jų buvo gin- 
kluoti ilgomis ietimis, o ketvirtas buvo seržantas ir turėjo kalaviją trum- 
pais ašmenimis bei durklą. Jo kaukė atrodė kaip basilisko galva. Kiti trys 
dėvėjo vabzdžių kaukes. 

Skėriai, suprato Kventinas. i 

- Šuo, - tarė jis. 

Seržantas įsitempė. 

Vien iš jo laikysenos Kventinas Martelis suprato, jog kažkas čia ne 
taip. 

- Čiupkite juos! - basiliskui vikriai tiesiant ranką prie trumpojo ka- 
lavijo, dusliai sušuko jis. 

Seržantas buvo vikrus. Bet Stambuolis - vikresnis. Sviedęs deglą 
į arčiausiai stovintį skėrį, jis pakėlė ranką, kyštelėjo ją sau už nugaros 
ir ištraukė iš kilpos karo kūjį. Basiliskui vos spėjus išsitraukti iš odinių 
makštų kalaviją, kūjo aštruma pataikė jam į smilkinį ir sutrupino ne tik 
ploną vario kaukę, bet į košę sutrynė ir visą galvą. Seržantas žingtelėjo į 
šalį, o tada jam šulinko Keliai ir jis, nevalingai trūkčiodamas visu kūnu, 
susmuko ant grindų. 

Kventinas spoksojo sustingęs iš nuostabos ir jausdamas silpną šleikš- 
tulį. Jo kalavijas tebebuvo makštyse. Jis nė nemėgino išsitraukti ginklo. 
Dorno princas niekaip negalėjo atplėšti akių nuo priešmirtinių konvul- 
sijų tampomo ir šį pasaulį paliekančio seržanto. Nukritęs deglas gulėjo 
ant grindų palengva blėsdamas ir mesdamas ant sienos virpančius še- 
šėlius, šiurpiai atkartojančius mirštančiojo konvulsijas. Princas net ne- 
matė skėrio paleistos ieties, - laimė, kad Geris prišokęs patraukė princą 
į šalį. Ieties antgalis nubrozdino jo dėvimos liūto galvos skruostą. Tačiau 
smūgis buvo toks stiprus, kad vos nenuplėšė kaukės. Nedaug trūko, kad 
ietis būtų pervėrusi man gerklę, apstulbęs pagalvojo princas. 

Apsuptas skėrių, Geris nusikeikė. Kventinas išgirdo kažką atbėgant. 
Prie jų puolė šešėliuose slėpęsi samdomi kalavijuočiai. Vienas iš sargy- 
binių užsižiūrėjo į juos akimirką per ilgai ir Geris spėjo prašokti pro ietį 
ir prieiti arčiau. Jis užkišo kalavijo geležtės smaigalį už apatinio varinės 
kaukės krašto ir, trūktelėjęs aukštyn, perrėžė gerklę jos savininkui, o an- 
tras skėrys tuo metu mėgino išsitraukti iš krūtinės arbaleto strėlę. 

Paskutinis likęs skėrys savo ietį numetė. 

— Aš pasiduodu. Pasiduodu... 

— Ne. Tu miršti. - Kagas nurentė šiam vyrui galvą vienu aracho mos- 
telėjimu: valyriškas plienas lengvai nelyginant taukus perrėžė raumenis, 
kaulus ir kremzles. - Per daug triukšmo, - pasiskundė jis. - Mus tikriau- 
siai išgirdo visi, kas turi ausis. 

— Šuo, - tarė Kventinas, - šiandienos slaptažodis turėjo būti šuo. Ko- 
dėl jie nenorėjo mūsų praleisti? Juk mums buvo pasakyta... 

— Tau buvo aiškiai pasakyta, kad šis planas - beprotybė, gal jau pa- 
miršai? - įsiterpė Gražioji Merė. - Imkis to, ko čia atėjai. 

Drakonų, pagalvojo princas Kventinas. Taip. Mes čia atėjome drako- 
nų. Jis iš paskutiniųjų laikėsi, kad neimtų lupti ožių. Ką aš čia veikiu. 
Kodėl, tėve? Per keturias sekundes žuvo keturi vyrai ir... dėl ko? 

— Ugnis ir kraujas, - sušnabždėjo jis. - Kraujas ir ugnis. - Princui 
po kojomis tvenkėsi kraujo bala ir tas kraujas palengva gėrėsi į plyto- 
mis grįstą taką. O už durų buvo ugnies viešpatija. - Grandinės... Netu- 
rime rakto... 

— Aš turiu raktą, - pasakė Arčis. 

Nieko nelaukęs, jis plačiai užsimojo karo kūju. Ginklo penčiai dunks- 
telėjus į spyną, pažiro žiežirbos. Stambuolis trenkė dar kelis kartus. Nuo 
penkto smūgio spyna sutrupėjo, o nutrūkusios grandinės nukrito taip 
garsiai žvangėdamos, jog Kventinas neabejojo, kad šį triukšmą girdėjo 
bent pusė piramidės gyventojų. 

-— Atvarykite vežimą. 

Prišerti drakonai turėjo būti klusnesni. Tegul prisiryja apsvilintos 
avienos. 

Įsikibęs geležinių rankenų, Arčibaldas Ironvudas atidarė duris. Porą 
kartų girgžtelėjo užrūdiję vyriai prikeldami tuos, kurių galbūt nepaža- 
dino kūju trupinama spyna. Staiga jiems į veidus plūstelėjo pragariškai 
karštas oras, persmelktas nuodegų, sieros ir apdegintos mėsos kvapo. 

Už durų viešpatavo visiška tamsa, - niūri, pragariška, bet kupina 
gyvybės, grėsminga ir, rodės, trokštanti aukų. Kventinas jautė, kad toje 
tamsoje kažkas susirangęs tūno ir laukia. Karžygy, suteik man drąsos, pa- 
simeldė jis. Kventinas nenorėjo žengti pro tas duris, bet kitos išeities ne- 
matė. Jei Daneiris nebūtų to norėjusi, argi būtų rodžiusi man drakonus? 
Ji trokšta, kad įrodyčiau esąs jos vertas. Geris padavė jam deglą. Princas 
žengė pro duris. 

Žaliasis drakonas - tai Reigalas, baltasis - Viseirionas, prisiminė jis. 
Kreipkis į juos vardais, įsakinėk jiems, kalbėk ramiai, bet griežtai. Sutram- 
dyk juos, kaip Daneiris kautynių duobėje sutramdė Drogoną. Ta mergina 
buvo vienui viena, vilkėjo plono šilko drabužį, tačiau jos širdyje nebuvo 
nė lašelio baimės. Ir man nevalia bijoti. Ji suvaldė drakoną, tad ir aš juos 
suvaldysiu. Svarbiausia neišsiduoti, kad bijai. Žvėrys baimę užuodžia iš 
tolo, o drakonai... - Ką jis žinojo apie drakonus? - Ką žmonės apskritai 
žino apie drakonus? Jų pasaulyje nebėra jau daugiau kaip šimtas metų. 

Princas Kventinas stovėjo prie pat duobės krašto. Mosuodamas į šalis 
deglu, jis neskubėdamas žengė pirmyn. Deglo skleidžiamą šviesą sugėrė 
sienos, grindys ir lubos. Viskas aprūkę, suprato jis. Plytos juodos, sude- 
gintos ir sutrupėjusios. Kas žingsnis oras darėsi vis karštesnis. Kventiną 
ėmė pilti prakaitas. 

Tiesiai priešais jį suspindo dvi akys. 

Jos atrodė bronzinės, ryškesnės už nublizgintą skydą, spinduliuojan- 
čios vidinį karštį, degančios ir žėrinčios net per skraistę garų, plūstan- 
čių iš drakono šnervių. Kventino deglas akimirką apšvietė tamsiai žalius 
žvynus, - tokios spalvos temstant ir blėstant paskutiniams saulės spin- 
duliams būna tik samanos miško gilumoje, - tada drakonas išsižiojo, 
viską staiga nutvieksdamas ryškia ugnimi, ir juos vėl užgriuvo baisaus 
karščio banga. Anapus tankių aštrių ir juodų dantų eilės Kventinas pa- 
matė žioruojant žaizdrą ir jame tingiai rusenant ugnį, šimtus kartų ryš- 
kesnę už tą, kurią skleidė jo deglas. Drakono galva buvo didesnė už ar- 

klio, o kaklas nepaprastai ilgas: galvai kylant, jis tiesėsi ir tįso nelyginant 
didžiulė žalia gyvatė, kol tos dvi bronza blizgančios akys pakilo aukštyn 
ir įsistebeilijo į jį iš viršaus. 

Žali, dingtelėjo princui; jo žvynai žali. 

- Reigalai, - pamėgino ištarti Kventinas. Bet šis vardas įstrigo jam 
gerklėje ir princas tik dušsliai gargtelėjo. Aš ir vėl virstu Varlium, pagalvo- 
jo jis. - Mėsos, - atitokęs riktelėjo Kventinas, - neškite mėsos. 

Arčis princo įsakymą išgirdo. Čiupęs už kojų, jis ištempė iš vežimo 
papjautą avį, pasiūbavo ją ir švystelėjo į duobę. 

Reigalas pačiupo ją ore. Drakonas staiga pasuko galvą ir jam iš nasrų 
tarsi ietis išsiveržė ugnies stulpas, - šėlstanti oranžinė liepsna, išmargin- 
ta žalsvomis gyslelėmis. Avies skerdena užsiliepsnojo dar nepradėjusi 
leistis. Garuojančiai mėsai dar nenukritus ant plytų, drakonas suleido į 
ją dantis. Skerdeną iš visų pusių tebelaižė liepsnos. Oras dvokė svylančia 
vilna ir siera. Drakonų dvokas... 

— Maniau, jie čia du, - tarė Stambuolis. 

Viseirionas. Taip. Kurgi jis? Princas nuleido deglą norėdamas bent 
šiek tiek išsklaidyti apačioje tvyrančią tamsą. Jis matė žaliąjį drakoną, 
dantimis draskantį tebesmilkstančią avies skerdeną ir į šalis mataruo- 
jantį ilga uodega. Jam ant kaklo kabojo storas geležinis antkaklis ir ta- 
balavo prie jo prikabintas maždaug trijų pėdų ilgio grandinės galas. 
Sutraukytos grandinės žiedai, - susukti, ištempti ir apsilydę metaliniai 
strypeliai, - mėtėsi duobės dugne, tarp sudegusių ir pajuodusių kaulų. 
Kai aną sykį čia lankiausi, Reigalas buvo grandinėmis prikaustytas prie 
sienos ir grindų, prisiminė princas, o Viseirionas, nagais įsikirtęs lubų, 
kabojo žemyn galva. Kventinas žingtelėjo atatupstas, pakėlė deglą ir už- 
vertė galvą. | 
tas, skliautuotas lubas, paliestas drakonų liepsnos. Paskui jo žvilgsnis 
užkliuvo už krūvos pelenų, kuriuose kažkas krustelėjo. Kažkas balsvas, 
lyg ir pasislėpęs, bet vis nerandantis sau vietos. Jis išsirausė urvą, suprato 
princas. Urvą plytų sienoje. Didžiosios Mirino piramidės pamatai buvo 
tvirti ir labai stori, mat turėjo išlaikyti milžiniško viršuje dunksančio 
pastato svorį; net vidinės piramidės sienos buvo tris kartus storesnės už 
bet kurios pilies gynybines sienas. Bet Viseirionas tose sienose nagais ir 
ugnimi išsirausė sau urvą - savotišką guolį nakvynei. 

O mes jį dabar pažadinome. Aukštai, ties sienos ir lubų sandūra, 
Kventinas pamatė kažką panašaus į milžinišką, tarp plytų besirangančią, 
baltą gyvatę. Pažiro dar kelios saujos pelenų. Nukrito dar kelios suskilu- 
sios plytos. Iš olos išlindo gyvatės kaklas ir uodega, o netrukus pasirodė 
ir ilga raguota drakono galva bei akys, tamsoje žėrinčios nelyginant auk- 
so spalvos anglys. Tiesiami sušnarėjo Viseiriono sparnai. 

Kventinui akimirksniu iš galvos išdulkėjo visa, ką buvo sumanęs. Jis 
girdėjo Kagą Lavonų Žudiką kažką šaukiant samdomiems kalavijuo- 
čiams. Grandinių... jis liepė vyrams atnešti grandinių, pagalvojo Dorno 
princas. Jie ketino pabaisas sočiai prišerti, o tada, apsunkusius ir apsnū- 
dusius, sukaustyti grandinėmis, kaip kad buvo padariusi karalienė. Su- 
pančioti bent vieną, o geriausia - abu drakonus. 

— Atneškite daugiau mėsos, - liepė Kventinas. Prisiėdę mėsos tie pa- 
baisos tikrai aptings. Dorne jis buvo matęs, kad surijusios grobį taip ap- 
tingsta gyvatės, bet čia susidūrė su drakonais... - Atneškite... atneškite... 

Viseirionas atsispyrė į lubas ir, plačiai išskleidęs balkšvus odinius 
sparnus, nėrė žemyn. Garsiai žvangėdamas, ore tabalavo jam ant kaklo 
pririštos grandinės galas. Duobę apšvietė drakono išpūsta ugnis, - blyš- 
kiai gelsvų, raudonų ir oranžinių liepsnų pynė, - o troškiame požemio 
ore pakibo karštų pelenų ir sieros debesis, blaškomas besiplakančių 
balkšvų sparnų. 

Kažkas uždėjo ranką Kventinui ant peties. Deglas išslydo jam iš ran- 
kos, atsimušė į grindis ir tebedegdamas įkrito į duobę. Princas atsisuko 
ir pamatė prie jo stovinčią varinę beždžionę. Geris... 

— Kventai, taip nieko nebus. Jie per daug įniršę, jie... 

Į tarpą tarp dorniečių ir požemio durų drakonas nusileido taip gar- 
siai klyktelėjęs, kad šis klyksmas būtų išbaidęs šimtus liūtų. Sukiodamas 
galvą, pabaisa atidžiai nužvelgė įsibrovėlius - dorniečius, Vėjo Nugairin- 
tuosius ir Kagą. Šnirpšdamas drakonas ilgiausiai stebeilijosi į Gražiąją 
Merę. Todėl, kad ji moteris, suprato Kventinas. Drakonas žino, kad ji - 
moteris. Jis ieško Daneiris. Nori grįžti pas motiną ir nesupranta, kodėl jos 
čia nėra. 

Kventinas nustūmė nuo peties Gerio ranką. 

- Viseirionai! - šūktelėjo jis. Baltojo vardas - Viseirionas. Akimirką 
princas suabejojo, ar nebus supainiojęs vardų, ir jį sukaustė baimė. - Vi- 
seirionai! - vėl sušuko princas, apgraibomis ieškodamas prie diržo ka- 
bančio rimbo. 

Juodąjį drakoną ji įbaugino rimbu. Tą patį reikia padaryti ir man. 

Savo vardą drakonas žinojo. Jis pasuko galvą ir kelias, rodės, tokias 
ilgas akimirkas atidžiai žvelgė į Dorno princą. Jo gerklėje, už žioruojan- 
čių juodų dantų durklų, buvo matyti plevenanti blyški liepsna. Drako- 
no akys buvo panašios į išlydyto aukso ežerėlius, o jam iš šnervių ver- 
Žėsi garas. 

— Ant pilvo! - įsakė Kventinas. 

Taip taręs, jis užsikosėjo ir niekaip negalėjo liautis. 

Oras buvo troškus nuo dūmų, o sieros smarvė graužė gerklę. 

Viseiriono dėmesys nukrypo kitur. Drakonas nusisuko į Vėjo 
Nugairintąjį ir puolė prie durų. Galbūt užuodė nužudytų sargybinių 

kraują, galbūt mėsą skerdiko vežime arba galbūt tik dabar pamatė, 
kad kelias laisvas. 

Kventinas girdėjo rėkaujant samdomus kalavijuočius. Kagas įsa- 
kmiai reikalavo atnešti grandinių, o Gražioji Merė kažkam šaukė trauk- 
tis. Nusileidęs ant žemės, drakonas ropojo nerangiai, tarsi keturpėsčias 
žmogus, bet vis tiek greičiau, nei Dorno princas galėjo įsivaizduoti. Vėjo 
Nugairintajam nespėjus pasitraukti iš kelio, Viseirionas suriaumojo. 
Kventino ausis pasiekė grandinių žvangėjimas ir duslus iš arbaleto pa- 
leistos strėlės švilpesys. 

— Ne! - suriko jis. - Ne, nešaukite. Nešaukite! 

Tačiau jau buvo per vėlu. Kvailys, tesuspėjo pagalvoti princas, atsi- 
trenkusi Viseirionui į kaklą strėlė atšoko ir drakonas pranyko prieblan- 
doje. Paskui jį nusidriekė ugnies pėdsakas, - žaižaruojanti, gelsva ir rau- 

Arbaletininkui nespėjus antrą kartą užtaisyti ginklo, drakono dantys 
sugnybo jam gerklę. Vyras dėvėjo grėsmingai atrodančią Bronzinių Žvė- 
rių tigro kaukę. Jam paleidus iš rankų arbaletą ir mėginant pražiodyti 
Viseirioną, iš tigro snukio plūstelėjo liepsna. Tyliai pokštelėjusios, vyrui 
susprogo akys, o varis aplink jas ėmė lydytis ir tekėti veidu žemyn. Išplė- 
šęs gabalą mėsos, o tiksliau - kalavijuočiui beveik visą gerklę, drakonas 
prarijo jį nekramtęs ir degantis vyro lavonas susmuko ant grindų. 

Kiti Vėjo Nugairintieji palengva traukėsi. Tokio reginio negalėjo 
ištverti net ir Gražioji Merė. Viseirionas pasukiojo savo raguotą galvą, 
žvilgčiodamas tai į juos, tai į savo grobį, bet po kelių akimirkų kitus pa- 
miršo ir ištiesė kaklą, norėdamas vėl atsiplėšti gabalą žmogienos. Dabar 
jo dantys įsmigo į blauzdą. 

Kventinas išvyniojo savo rimbą. 

- Viseirionai! - šį kartą gerokai garsiau riktelėjo jis. Kventinas priva- 
lėjo tai padaryti, tėvas jį siuntė į pasaulio kraštą to padaryti, ir jis neketi- 
no nuvilti princo Dorano. - VISEIRIONAI! 

Pakėlęs ranką, Kventinas ore garsiai pliaukštelėjo rimbu ir to pliaukš- 
telėjimo aidas atsimušė į suodinas sienas. 

Drakonas pakėlė savo blyškią galvą. Primerkė dideles aukso spal- 
vos akis. Iš jo šnervių sklido garų draiskanos ir, sukdamosi ratu, kilo 
link lubų. 

— Gulkis ant pilvo! - vėl įsakė princas. Jokiu būdu neleisk jam užuosti 
baimės. - Gulkis, gulkis, gulkis! 

Apsukęs aplink galvą rimbą, jis kirto drakonui per snukį. Viseirionas 
grėsmingai sušnypštė. 

O tada siūbtelėjo karšto oro banga ir Kventiną nubloškė, jis išgirdo 
odinių sparnų plakimą, oras staiga prisipildė pelenų bei žarijų, atsimuš- 
damas į išdegintas ir suodinas plytas, požemyje nuaidėjo siaubingas 

riaumojimas, be to, princo ausis pasiekė visa gerkle šaukiančių bičiulių 
balsai. Geris vis nesiliovė šaukęs Kventiną vardu, o Stambuolis rėkė: 

— Saugokis, saugokis, tau už nugaros - pavojus! 

Kventinas atsisuko ir kaire ranka prisidengė veidą, mėgindamas ap- 
saugoti akis nuo pragaro vėjo ir liepsnos. Reigalas, prisiminė jis, žaliasis 
drakonas, vardu Reigalas. 

Ir, iškėlęs rimbą, pamatė, kad jis dega. Liepsnojo ir jo ranka. Jis vi- 
sas - visas degė. 

— Oi! - sudejavo princas ir ėmė klykti. 


JONAS 


i kė miršta, - tarė karalienė Selisa. 
0 Kaip tik tokio atsakymo Jonas Snou ir tikėjosi. Ši karalienė 
niekada nepuola į neviltį. Tačiau tai jo nė trupučio nepaguodė. 

— Tavo malonybe, - pasiryžęs nenusileisti pasakė jis, - Ivirtojoje pi- 
lyje laukia tūkstančiai badaujančių žmonių. Dauguma iš jų - moterys... 

— „ir vaikai, žinau. Labai gaila. - Karalienė įsikibo dukteriai į paran- 
kę, prisitraukė ją ir pabučiavo į skruostą. Į skruostą, nesubjaurotą pilkli- 
gės, atkreipė dėmesį Jonas. - Mažų vaikų, žinoma, gaila, bet turime būti 
protingi. Išmaitinti jų negalime, be to, jie per maži ir padėti mano vyrui 
karaliui kautis negalės. Bus geriau, jei jie atgims užlieti šviesos. 

Šie žodžiai buvo švelnesni, bet reiškė tą patį: „Tegul miršta.“ 

Menėje buvo daug žmonių. Princesė Šairinė stovėjo šalia krėsle įsi- 
taisiusios motinos, o prie karalienės, ant grindų, sukryžiavęs kojas sėdė- 
jo Margaveidis. Karalienei už nugaros šmėksojo seras Akselis Elorentas. 
Melisandra iš Ašajaus stovėjo arčiau židinio ir kiekvieną kartą jai iškve- 
piant blykstelėdavo ant kaklo kabantis rubinas. Raudonoji moteris taip 
pat turėjo palydovų: ginklanešį Devaną Sivortą ir du karaliaus jai palik- 
tus sargybinius. | 

Karalienės Selisos gynėjai stoviniavo palei sienas ir visi jie buvo pui- 
kūs riteriai: seras Malegornas, seras Benetonas, seras Narbertas, seras 
Patrikas, seras Dordenas ir seras Briusas. Į Juodąją pilį prigužėjus tokiai 
daugybei kraujo ištroškusių tyržmogių, Selisa pasirūpino, kad ir dieną, 
ir naktį būtų apsupta savo prisiekusių skydų. Sužinojęs apie tai, Tormun- 
das Milžino Prakeiksmas pratrūko: 

- Turbūt išsigando, kad jos nepagrobčiau, ką? Tikiuosi, nepapasako- 
jai jai, koks didelis mano kotas, Jonai Snou, nes tai išgąsdintų bet kurią 
moterį. Visada geidžiau moters su ūsiukais. 

Taip taręs, jis ilgai ir garsiai kvatojosi. 

Dabar Tormundas nesijuoktų... 

Jonas čia jau per ilgai užtruko. 

- Atleisk, kad sutrukdžiau, tavo malonybe. Nakties sargyba dabar 
grįš prie savo reikalų. 

Karalienė įpykusi išplėtė šnerves. 

— Vis dar ketini traukti į Tvirtąją pilį. Matau tai, vos pažvelgusi tau į 
veidą. „Tegul miršta“, - pasakiau aš, bet tu užsispyrei ir vis tiek neketini 
atsisakyti šios kvailystės. Nemėgink to neigti. 

- Privalau elgtis taip, kaip, mano manymu, geriausia. Gerbiu tave, 
tavo malonybe, bet Siena yra mano ir spręsiu pats. 

- Spręsi, - linktelėjo Selisa, - ir, kai grįš karalius, už šį sprendimą at- 
sakysi. Ir už šį, ir už visus kitus sprendimus. Bet matau, kad raginimų 
elgtis protingai tiesiog negirdi, tad daryk, ką privalai daryti. 

Į pokalbį įsiterpė seras Malegornas. 

- Lorde Snou, kas vadovaus žygiui? 

- Siūlaisi į vadus, sere? 

- Ar atrodau toks kvailas? 

Staiga nuo grindų pašoko Margaveidis. 

— Aš vadovausiu! - Jo varpeliai linksmai suskambo. - Žygiuosime į 
jūrą, o paskui iš jūros. Po vandeniu josime jūrų arkliukais, o undinės pūs 
jūrų kriaukles ir visiems praneš, kad atvykstame. O taip, žinau, žinau 
tikrai, ai ai... 

Visi nusijuokė. Net karalienė Selisa blausiai šyptelėjo. Jono šie žo- 
džiai nepralinksmino. 

— Nereikalaučiau iš savo vyrų to, ko pats negalėčiau padaryti. Žygiui 
vadovausiu aš. | 

— Koks tu narsus, - nusišaipė karalienė. - Mes pritariame. Neabejoju, 
kad netrukus koks nors dainius sukurs apie tave ašarą spaudžiančią dai- 
ną, o mes turėsime kitą, išmintingesnį lordą vadą. - Ji išgėrė gurkšnelį 
vyno. - Geriau pereikime prie kitų reikalų. Akseli, būk geras, atvesk tą 
tyržmogių karalių. 

— Tuojau, tavo malonybe. - Seras Akselis išėjo pro duris ir po valan- 
dėlės grįžo į menę vedinas Karališko Kraujo Geriku. - Gerikas iš Rau- 
donbarzdžių giminės, - paskelbė jis, - tyržmogių karalius! 

Karališko Kraujo Gerikas buvo augalotas, ilgakojis ir plačiapetis vy- 
ras. Rodos, karalienė liepė aprengti jį senais karaliaus drabužiais. Išmau- 
dytas ir iščiustytas, apvilktas žaliais aksominiais drabužiais ir šermuo- 
nėlių apsiaustu su gobtuvu, ištrinktais ilgais rusvais plaukais ir gražiai 
pakirpta bei sušukuota vario spalvos barzda, tyržmogis atrodė kaip iš 
akies trauktas pietų kraštų lordas. Jis galėtų įžengti į sosto menę Karaliaus 
Uoste, ir niekas nė nemirktelėtų, pagalvojo Jonas. 

- Gerikas yra tikras ir teisėtas tyržmogių karalius, - tarė karalienė, - 
kilęs iš vyriškosios jų didžiojo karaliaus Reimundo Raudonbarzdžio gi- 
minės atšakos. Menso Plėšiko motina buvo prdsčiokė, o tėvas - vienas iš 
jūsų juodųjų brolių. 

Ne, būtų galėjęs paprieštarauti jai Jonas, Gerikas kilęs iš Reimundo 
Raudonbarzdžio jaunesniojo brolio giminės. O tai tyržmogiams nedarė 
nė menkiausio įspūdžio, tarsi Geriko tėvas būtų buvęs Reimundo Rau- 
donbarzdžio arklys. Jie nieko neišmano, Igrite. O dar blogiau, kad nieko 
ir neišmoks. 

— Gerikas buvo labai malonus, sutiko išleisti savo vyriausią dukterį 
už mano mylimo Akselio ir leido, kad jiedu Šviesos Valdovo akivaizdoje 
susisaistytų šventos santuokos saitais, - pasakė karalienė Selisa. - Kartu 
su vyresnėle, ištekės ir kitos jo mergaitės: antroji duktė pažadėta serui 
Briusui Bakleriui, o jaunėlė - serui Malegornui iš Raudonojo Duburio. 

- Sveikinu jus, - tarė Jonas atsigręžęs į ką tik išvardytus riterius ir 
linktelėjęs galva. - Linkiu jums ir jūsų sužadėtinėms laimingo bendro 
gyvenimo. 

- Jūroje, po vandeniu, vyrai veda žuvis. - Margaveidis žengė porą šo- 
kio žingsnelių ir jo varpeliai vėl suskambo. - O taip, žinau, žinau tikrai, 
ai ai... 

Karalienė Selisa vėl šniurkštelėjo nosimi. 

— Iškelti ketverias vestuves taip pat lengva kaip ir trejas. Seniai laikas, 
kad ta moteris, vardu Vala, pagaliau gautų vyrą, lorde Snou. Nuspren- 
džiau, kad ji tekės už mano gero ir ištikimo riterio, sero Patriko iš Kara- 
liaus Kalno. 

— Ar Valai šią naujieną jau pranešei, tavo malonybe? - paklausė Jo- 
nas. - Laisvosios tautos žmonėms įprasta, kad moters geidžiantis vyras 
ją pagrobia, taip įrodydamas savo jėgą, išradingumą ir drąsą. Sučiuptas 
moters giminaičių, toks gerbėjas rizikuoja būti žiauriai sumuštas, o dar 
liūdnesnis likimas jo laukia, jei pati nuotaka mano, kad jis jos nevertas. 

- Laukinių paprotys, - numojo ranka Akselis Elorentas. 

Seras Patrikas tyliai nusijuokė. 

— Dar joks vyras niekada neturėjo progos abejoti mano drąsa. Juo la- 
biau - moteris. 

Karalienė Selisa nepatenkinta susiraukė. 

— Lorde Snou, kadangi ledi Valai mūsų papročiai svetimi, prašyčiau 
ją atsiųsti pas mane, kad galėčiau paaiškinti, kokios kilmingos ledi par- 
eigos savo lordui vyrui. 

Žinau, kad tau viską puikiai pavyks paaiškinti. Jonas klausė savęs, ar 
karalienė taip skubėtų tekinti Valą už vieno iš savo riterių, jei žinotų, ką 
ši tyržmogių mergina mano apie princesę Šairinę. 

— Kaip įsakysi, - tarė jis. - Bet, jei galėčiau kalbėti atvirai... 

— Ne, geriau nekalbėk. Gali eiti. 

Jonas Snou priklaupė, linktelėjo ir išėjo. 

Vienu žingsniu įveikdamas po dvi pakopas, jis lipo žemyn laiptais, 
pakeliui linkčiodamas galva ir sveikindamasis su karalienės sargybi- 
niais. Jos malonybė kiekvienoje laiptų aikštelėje buvo pastačiusi po kelis 
savo vyrus, turinčius saugoti ją nuo žudikų tyržmogių. Įveikęs pusę laip- 
tų, jis išgirdo šūktelėjimą. 

— Jonai Snou! 

Jonas atsigręžė. 

- Ledi Melisandra... 

— Mums reikia pasikalbėti. 

- Šit kaip? - Aš taip nemanau. - Miledi, turiu pareigų... 

— Apie tas pareigas ir norėčiau pasišnekėti. - Ji ėmė leistis laiptais ir 
skaisčiai raudono jos sijono kraštas šiugždėdamas vilkosi pakopomis. 
Rodės, ši moteris sklendžia oru, kojomis žemės nesiekdama. - Kur tavo 
didvilkis? 

— Mano kambariuose. Miega. Jos malonybė neleidžia man ateiti čia 
drauge su Vaiduokliu. Sako, kad didvilkis gąsdina princesę. O kol pilyje 
yra Borokas ir jo šernas, nedrįstu leisti jam laisvam vaikštinėti po kie- 
mą. - Grįžus Ruonių Dyrėjo gentį į Žaliąją sargybą gabenantiems veži- 
mams, odos keitikas kartu su Sorenu Skydų Skaldytoju turėjo iškeliauti 
į Akmens Durų postą. O kol kas Borokas įsikūrė viename iš senovinių 
kapų rūsių, šalia pilies kapinaičių. Seniai mirusių vyrų draugija jam, 
rodės, buvo labiau prie širdies nei gyvųjų, o jo šernas jautėsi laimingas 
knisdamas žemę tarp kapų ir laikydamasis atokiau nuo kitų gyvulių. - 
Tas šernas stambus kaip bulius, o jo iltys - ilgos kaip kalavijai. Jei pa- 
leisčiau Vaiduoklį, jis patrauktų medžioti šerno ir kuris nors vienas iš jų 
arba abu žūtų. 

— Dėl Boroko nesuk sau galvos. O štai rengiamas žygis... 

- Vienas žodis iš tavo lūpų galėjo labai paveikti karalienę. 

- Selisa teisi, lorde Snou. Tegul jie miršta. Tu negali jų išgelbėti. Tavo 
laivai išblaškyti jūroje... 

- Šešis dar turime, o tai - daugiau nei pusė flotilės. 

- Tavo laivų laukia pražūtis. Visy. Nė vienas tavo vyrų negrįš. Mačiau 
tai savo liepsnose. 

— Tavo liepsnos dažnai meluoja. 

— Dariau klaidų ir tai pripažinau, bet... 

- Pilkai apsirengusi mergaitė, raita ant gaištančio arklio. Durklai 
tamsoje. Žadėtasis princas, gimęs iš garų ir druskos. Man rodos, kad 
klysti nuolat, miledi. Kur Stanis? Kur Barškalas ir jo ietininkės? Kur 
mano sesuo? 

- Į visus tavo klausimus bus atsakyta. Stebėk dangų, lorde Snou. Ir 
kai sužinosi atsakymus, pasiųsk savo vyrus pakviesti manęs. Žiema ant 
nosies. Aš - paskutinė tavo viltis. 

- Fuščia viltis. - Jonas apsisuko ir nuėjo. 

Kieme vaikštinėjo Leversas. 

- Grįžo Toregas, - pamatęs Joną, pranešė jis. - Jo tėvas įkurdino savo 
žmones Ąžuolo Skyde ir grįš šiandien po pietų su aštuoniasdešimčia ka- 
rių. Ką sakė barzdotoji karalienė? 

- Jos malonybė niekuo negali padėti. 

- Pešiojasi nuo smakro plaukus, tad yra pernelyg užsiėmusi, ar 
ne? - Leversas nusispjovė. - Nesvarbu. Tormundo vyrų ir mūsiškių 
brolių pakaks. 

Nuvykti gal ir pakaks. Jonas labiau nerimavo dėl kelionės atgal. Mat 
grįžtant namo juos gaišins tūkstančiai laisvosios tautos žmonių, iš kurių 
dauguma yra ligoti ir išbadėję. Žmonių upė, tekanti lėčiau už ledo su- 
kaustytus vandenis. Taip lėtai keliaudami, jie bus pažeidžiami. Numirė- 
liai miške. Numirėliai vandeny. 

- Kiek vyrų mums pakaktų? - paklausė jis Leverso. - Šimto? Dviejų? 
Penkių šimtų? O gal tūkstančio? —- Ar man imti vyrų daugiau, ar ma- 
žiau? Mažesnis būrys Tvirtąją pilį pasiektų greičiau, bet... kokia nauda iš 
kalavijų, kai nėra maisto? Motina Kurmė ir jos žmonės buvo taip išba- 
dėję, kad, rodės, tuoj pradės valgyti savo mirusiuosius. Kad juos pamai- 
tintum, reikėjo atvykti su vilkstine dengtų ir atvirų vežimų ir atsivesti 
gyvulių, kurie juos temptų, - arklių, jaučių, šunų. Užuot su vėjeliu skrie- 
ję per mišką, apsunkinti vilkstinės jie vos kepurnėtųsi. - Dar daug ką 
reikia nuspręsti. Perduok žinią. Noriu, kad pasikeitus vakarinei sargybai 
visi vadai susirinktų Skydų menėje. Tuomet Tormundas jau turėtų būti 
grįžęs. Kur man rasti Toregą? 

- Jis greičiausiai pas mažąjį pabaisą. Girdėjau, kad Toregas labai pa- 
mėgo vieną iš kūdikio žindyvių. 

Jis labai pamėgo Valą. Jos sesuo buvo karalienė, tad kodėl ir ji negalė- 
ty ja tapti? - Kadaise Tormundas ketino pasiskelbti Užusienio karaliu- 
mi, bet Mensas jį pranoko. Galbūt tą pačią svajonę puoselėja ir Toregas 
Aukštasis. Jau geriau jis nei Karališko Kraujo Gerikas. 

— Tada jiems netrukdysiu, - pasakė Jonas. - Su Toregu galiu pasikal- 
bėti ir vėliau. - Pakėlęs akis, jis pažvelgė į Karaliaus bokštą. Siena dunk- 
sojo pilkšvai balsva, o virš jos plytintis dangus atrodė dar šviesesnis. Ne- 
trukus ims snigti. - Geriau melskis, kad nesulauktume dar vienos pūgos. 

Prie ginklinės, drebėdami iš šalčio, sargybą ėjo Malis ir Blusius. 

— Ar neturėtumėte būti viduje, pasislėpę nuo vėjo? - pasiteiravo Jonas. 

- Būtų gerai, milorde, - atsakė Fulkas Blusius, - bet tavo vilkas šian- 
dien prastai nusiteikęs ir draugijos nenori. 

Jam pritarė ir Malis. 

— Didvilkis mėgino man įkąsti. Garbės žodis. 

— Vaiduoklis? - apstulbęs tarė Jonas. 

- Taip, nebent lordas vadas turi kitą baltą vilką. Tokio jo dar nesu 
matęs, milorde. Tokio pašėlusio. 

Įsmukęs pro duris ir grįžęs į savo kambarius, Jonas įsitikino, kad 
Malis sakė tiesą. Stambus baltas didvilkis niekaip nerado sau vietos. Jis 
žingsniavo po ginklinę vis praeidamas pro atvėsusį kalvės žaizdrą. 

— Ramiai, Vaiduokli, - nuramino vilką Jonas. - Tūpkis. Tūpk. 

Bet, vos tik pamėgino jį paliesti, vilkas pašiaušė keterą ir iššiepė dan- 
tis. Dėl visko kaltas tas prakeiktas šernas. Net būdamas čia, Vaiduoklis 
užuodžia jo smarvę. 

Mormonto varnas taip pat atrodė susijaudinęs. 

Snou! - laidė gerklę paukštis. Sn0u, Snou, Snou! 

Jonas varną nuvijo, liepė Šilkiniui užkurti židinį, o tada išsiuntė jį at- 
vesti Bouveno Maršo ir Otelo Jarviko. 

- Ir atnešk ąsotį prieskoniais gardinto vyno. 

- Ir tris taures, milorde? 

- Šešias. Rodos, Maliui ir Blusiui nepakenktų išgerti ko karšto. 
Tau - irgi. 

Šilkiniui išėjus, Jonas atsisėdo ir dar kartą pažvelgė į žemėlapius, kur 
buvo pavaizduotos žemės į šiaurę nuo Sienos. Iš Rytų sargybos Tvirtą- 
ją pilį greičiausiai buvo galima pasiekti traukiant pakrante. Prie jūros 
miškas buvo retesnis, be to, čia driekėsi daugiausia lygumos, neaukš- 
tos kalvelės ir druskingos pelkės. O kilus rudens audroms ir kaukiant 
vėjui, tose vietovėse dažniau krisdavo šlapdriba, kruša ir lijundra nei 
sniegas. Rytų sargyboje yra milžinų ir Leversas sako, kad kai kurie iš jų 
mums padėtų. Nuo Juodosios pilies kelias buvo sunkiau įveikiamas ir 
vedė per Vaiduoklių girią. Jei prie Sienos šitiek sniego, kiek jo turėtų būti 
tame miške? 

Maršas įžengė pro duris šniurkščiodamas, o Jarvikas paniuręs. 

- Ir vėl pūga, - burbtelėjo Pirmasis statytojas. - Kaip tokiu oru dirb- 
ti? Man reikia daugiau statytojų. 

- Pasikviesk į pagalbą laisvosios tautos žmones, - pasiūlė Jonas. 

Jarvikas papurtė galvą. 

- Iš jų daugiau bėdos nei naudos. Neuolūs, netvarkingi, tingūs... Ne- 
neigsiu, vienas kitas iš jų moka dirbti su medžiu, bet tarp jų - vos vienas 
mūrininkas, o kalvio iš viso nėra. Gal jie ir stiprūs, bet nedarys to, kas 
liepta. O mums visus tuos griuvėsius reikia paversti tvirtovėmis. Tai neį- 
manoma, milorde. Tiesiai sakau. Tai neįmanoma. 

- Tai įmanoma ir bus padaryta, - atsakė Jonas, - kitaip jiems teks 
gyventi griuvėsiuose. 

Kiekvienam lordui vadui reikia patikimų ir sąžiningai patarti galin- 
čių vyrų. Maršas ir Jarvikas nebuvo pataikūnai, ir tai buvo gerai, bet... ir 
padėdavo jiedu retai. Vis dažniau Jonas dar prieš klausdamas suvokdavo 
žinąs, ką Maršas su Jarviku atsakys. 

Juolab kai būdavo kalbama apie laisvąją tautą, kurios tie du vyrai ne- 
kentė iki kaulų smegenų. Kai Jonas atidavė Sorenui Skydų Skaldytojui 
Akmens Duris, Jarvikas ėmė skųstis, jog ta pilis pernelyg atoki. Girdi, 
iš kur jie gali žinoti, kokią piktadarybę iškrės Sorenas, tūnodamas tose 
kalvose? Kai Ąžuolo Skydas atiteko Tormundui Milžino Prakeiksmui, o 

Karalienės Vartai - Mornai Baltajai Kaukei, Maršas atkreipė Jono dė- 
mesį, kad dabar Juodoji pilis iš abiejų pusių bus apsupta priešų, galin- 
čių lengvai ją atkirsti nuo likusios Sienos dalies. O dėl Boroko... Otelas 
Jarvikas primygtinai tvirtino, kad miške, į šiaurę nuo Akmens Durų, 
knibždėte knibžda šernų. Girdi, kas gali garantuoti, kad odos keitikas 
nesugalvos suburti savosišernų kariuomenės? 

Šerkšno kalvoje ir Šarmos vartuose vis dar trūko įgulos, tad Jonas 
Maršo ir Jarviko paklausė, kurie iš tyržmogių genčių ir karo vadų, jų 
nuomone, geriausiai tiktų vadovauti toms pilims. 

— Turime Brogą, Geiviną Prekiautoją, Didįjį Vėplį... Tormundas sako, 
kad Houdas Klajoklis mėgsta vaikščioti vienas, bet dar yra Harlas Me- 
džioklis, Harlas Gražusis, Aklasis Dosas... Jiems vadovauja Igonas Sen- 
tėvis, bet dauguma jo valdinių yra jo paties sūnūs ir vaikaičiai. Jis turi 
aštuoniolika žmonų, iš kurių pusę pagrobė per plėšiamuosius žygius. 
Tad kuris iš jų... 

— Nė vienas, - kaip kirviu nukirto Bouvenas Maršas. - Visus šiuos 
vyrus pažįstu iš jų darbų. Turėtume nerti jiems ant kaklo kilpas, o ne 
dalyti pilis. 

- Tikra tiesa, - pritariamai linktelėjo Otelas Jarvikas. - Kai tenka 
rinktis tarp blogo, blogesnio ir blogiausio, nieko gera nelauk. Tai tas 
pats, kaip milordas atvestų gaują vilkų ir klaustų, kurį mes rinktumės, 
kad perplėštų mums gerklę. 

Prakalbęs apie Tvirtąją pilį, Jonas ir vėl susidūrė su šių vyrų priešiš- 
kumu. Šilkiniui pilstant vyną, Jonas papasakojo jiems apie savo pokalbį 
su karaliene. Maršas atidžiai klausėsi ir prieskoniais gardinto vyno nė 
nepalietė, o Jarvikas išlenkė vieną, paskui kitą taurę. Bet vos tik Jonas 
nutilo, lordas valdytojas pasakė: 

- Jos malonybė nusprendė išmintingai. Tegul jie miršta. 

Jonas atsirėmė į krėslo atlošą. 

- Ar nieko daugiau negali patarti, milorde? Tormundas atsives aš- 
tuoniasdešimt vyrų. Kiek turėtume pasiųsti mes? Gal derėtų pasikviesti į 
pagalbą milžinus? O gal ietininkes iš Ilgosios kalvos? Jei tarp mūsų būtų 
moterų, galbūt Motinos Kurmės Žmonės jaustųsi ramesni. 

— Gerai, tuomet siųsk moteris. Siųsk milžinus. Siųsk žindomus kūdi- 
kius. Ar tai iš manęs milordas nori išgirsti? - Bouvenas Maršas pirštais 
persibraukė randą, kurį buvo užsidirbęs ant Kaukolių tilto. - Visus juos 
ten išsiųsk. Kuo daugiau jų prarasime, tuo mažiau burnų reikės maitinti. 

Ir Jarvikas Jonui nė kiek nepadėjo. 

- Jei Tvirtojoje pilyje tyržmogius reikia gelbėti, tegul tyržmogiai 
tai ir daro. Kelią į Tvirtąją pilį Tormundas puikiai žino. Jo pasiklausęs 
gali pamanyti, kad tyržmogius išgelbėti gali jis vienas. Jis ir jo milži- 
niškas kotas. 

Beprasmis pasitarimas, pagalvojo Jonas. Beprasmis, bevaisis ir bevil- 
tiškas. 

- Ačiū už patarimus, milordai. 

Šilkinis padėjo jiems apsivilkti apsiaustus. Maršui ir Jarvikui einant 
per ginklinę, Vaiduoklis, pakėlęs uodegą ir pasišiaušęs, uodė jų kvapą. 
Mano broliai... Nakties sargybai reikėjo vadų, išmintingų kaip meisteris 
Eimonas, mokytų kaip Semvelis Tarlis, narsių kaip Korinas Pusrankis, 
užsispyrusių ir stiprių kaip Senasis Lokys ir kantrių kaip Donalas Nojus. 
Bet jai vadovavo tokie kaip Bouvenas Maršas ir Otelas Jarvikas. 

Lauke smarkiai snigo. 

- Pietų vėjas, - atkreipė visų dėmesį Jarvikas. - Jis neša sniegą ir 
bloškia jį tiesiai į Sieną. Matote? 

Jis buvo teisus. Jonas matė, kad vingiuoti laiptai beveik iki pat pirmo- 
sios aikštelės skendi sniege, o medinių ledo celių ir maisto podėlių durų 
per aukštas pusnis išvis nebematyti. 

— Kiek vyrų turime ledo celėse? - paklausė jis Bouveno Maršo. 

- Keturis gyvus ir du mirusius. 

Lavonai. Jonas vos jų nepamiršo. Parsigabenęs tuos kūnus iš burtme- 
džių giraitės, jis vylėsi iš jų ką nors sužinoti, bet numirėliai užsispyrė ir 
nė nemanė prisikelti. 

- Turime nuvalyti nuo tų celių sniegą. 

- Dešimties tarnų su kastuvais turėtų pakakti, - tarė Maršas. 

- Pristatykite prie darbo ir Vunvuną. 

— Kaip įsakysi... 

Dešimt tarnų ir milžinas ilgai neužtruko ir pusnis nukasė, bet, net ir 
išvadavus nuo sniego celių duris, Jonas vis tiek nebuvo patenkintas. 

- Iki ryto šios celės vėl bus užsnigtos. Geriau perkelti kalinius kitur, 
kol jie dar neužduso. 

- Ir Karstarką, milorde? - paklausė Fulkas Blusius. - Ar negalėtume 
jo palikti celėje iki pavasario? Tegul sau dreba... 

— O kad galėtume! - Pastaruoju metu Kreganas Karstarkas naktimis 
stūgaudavo ir mėtydavo sušalusias išmatas į kiekvieną, kuris atnešdavo 
jam valgio. Tokiu elgesiu jo celę saugančių sargybinių meilės Karstarkas 
nenusipelnė. - Nuveskite jį į Lordo Vado bokštą. Ir uždarykite į požemį. 
Iš ten jis neturėtų ištrūkti. 

Nors ir gerokai apgriuvusioje, buvusioje Senojo Lokio buveinėje vis 
tiek buvo šilčiau nei ledo celėse. Be to, jos požemiai beveik nenukentėjo. 

Pro duris įžengusiems sargybiniams Kreganas taikėsi įspirti, jų su- 
čiuptas ir laikomas muistėsi ir priešinosi, net mėgino jiems įkąsti. Tačiau 
šaltis išsekino jo jėgas, o Jono vyrai buvo stambesni, jaunesni ir stipres- 
ni. Jie išvilko Karstarką iš celės ir, vis dar besipriešinantį, per šlaunis sie- 
kiantį sniegą nuvilko į naujuosius jo namus. 

— Ką lordas vadas mums įsakys daryti su tais lavonais? - broliams 
perkėlus gyvuosius, pasiteiravo Maršas. 

— Nieko. 

Jei, kilus pūgai, jie bus užsnigti ir palaidoti, juo geriau. Žinoma, kada 
nors Jonui reikės juos sudeginti, bet kol kas šie lavonai, sukaustyti gele- 
žinėmis grandinėmis, tegti lieka celėse. Surakinti ir dar negyvi, jie tikrai 
niekam negalėjo pakenkti. 

Tormundas Milžino Prakeiksmas, tarsi nujausdamas, kada geriausia 
atvykti, su savo kariais įvirto į pilies kiemą kaip tik tada, kai vyrai baigė 
kasti sniegą. Vietoj Leversui žadėtų aštuoniasdešimt, jis, rodos, atsivedė 
tik penkias dešimtis karių, - ne veltui Tormundas buvo vadinamas ple- 
piu ir pagyrūnu. Tyržmogis atjojo įraudusiais skruostais ir ėmė laidyti 
gerklę, reikalaudamas rago alaus ir karšto valgio. Jo barzda ir ūsai buvo 
apšarmoję ir apledėję. 

Kažkas Perkūno Kumščiui jau buvo spėjęs papasakoti apie Karališko 
Kraujo Geriką ir naują jo drabužį. 

- Tyržmogių karalius?! - sududeno Tormundas. - Ha! Ne tyržmo- 
gių, 0... mano subinės karalius! 

- Bet jis tikrai atrodo kaip karalius, - pasakė Jonas. 

- Koks jis karalius?! Jo pimpalas mažas ir raudonas, kaip ir plaukai. 
Tavo prakeikti Starkai ir Girtas Milžinas pasirūpino, kad Reimundas 
Raudonbarzdis ir jo sūnūs žūtų prie Ilgojo ežero, o jaunesnysis jo broliu- 
kas liko gyvas. Ar kada nors susimąstei, kodėl žmonės praminė jį Rau- 
donuoju Krankliu? - Tormundas plačiai išsišiepė, parodydamas švarplė- 
tus dantis. - Mat jis pirmas spruko iš mūšio lauko, - štai kodėl. Paskui 
apie jį buvo sudėta daina. Dainiui reikėjo rasti žodį, kuris rimuotųsi su 
žodžiu „bailys“, tad... - Atgalia ranka jis nusibraukė nosį. - Jei karalienės 
riteriai nori tų jo dukterų, gali jas pasiimti. 

Dukterų! - kranktelėjo Mormonto varnas. Dukterų, dukterų! 

Tai išgirdęs, Tormundas vėl nusijuokė. 

— Tai bent gudrus paukštis. Kiek už jį nori, Snou? Atidaviau tau sūnų, 
tad atsilygindamas galėtum man perleisti bent jau šį prakeiktą paukštį. 

- Taip ir padaryčiau, - tarė Jonas, - bet tu jį greičiausiai suvalgytum. 

Tormundas vėl nusikvatojo. 

Grūdų! - mosuodamas juodais sparnais niūriai karktelėjo varnas. 
Grūdų? Grūdy? Grūdų? 

— Mums reikia pasikalbėti apie būsimą žygį, - kreipėsi į tyržmogį Jo- 
nas. - Noriu, kad Skydo menėje būtume vieningi, tad turime... 

Lordas vadas nebaigė savo minties, mat pro duris galvą kyštelėjo pa- 
niuręs Malis ir pasakė, kad Klaidas atnešė laišką. 

- Tegul palieka tau. Laišką perskaitysiu vėliau. 

— Kaip pasakysi, milorde, bet... Klaidas atrodo kaip nesavas... Jo 
skruostai ne rausvi, o išbalę, jei supranti, ką noriu pasakyti... Be to, jis 
dreba. 

- Juodi sparnai, juodos žinios, - sumurmėjo Tormundas. - Ar ne 
taip jūs, klūpautojai, sakote? 

— Mes sakome: „Nei šalčio keik, nei kaitros girk“, - atsakė jam Jo- 
nas. - Dar mes sakome: „Per pilnatį niekada negerk vyno su dornie- 
čiais. Mes daug ką sakome. 

Malis neiškentęs įkišo trigrašį: 

— Mano prosenelė vis sakydavo: „Vasaros draugai ištirps kaip sniegas 
pavasarį, o žiemos draugai - amžini.“ 

— Manau, kol kas išminties pakaks, - tarė Jonas Snou. - Būk toks ge- 
ras ir atvesk Klaidą. 

„Malis sakė tiesą: senasis tarnas drebėjo kaip epušės lapas, o jo veidas 
buvo išbalęs kaip drobė. 

— Aš tikriausiai kvailas, lorde vade, bet... šis laiškas mane labai išgąs- 
dino. Matai? 

Ant pergamento ritinėlio buvo užrašytas vienintelis žodis: „Pavaini- 
kiui. Ne „lordui Snou“, ne „Jonui Snou“ ir ne „lordui vadui“. Tiesiog - 
„pavainikiui“. Be to, ant laiško vietoj antspaudo buvo matyti kieto roži- 
nio vaško dėmė. 

- Gerai, kad iš karto pas mane atėjai, - pagyrė Klaidą Jonas. 

Ir ne be reikalo išsigandai. Jis perlaužė rožinio vaško antspaudą, išvy- 
niojo pergamentą ir ėmė skaityti: 


Tavo apsišaukėlis karalius negyvas, pavainiki. Per septynias 
dienas trukusį mūšį jis ir visa jo kariuomenė buvo sutriuškinti. 
Stebuklingas jo kalavijas atiteko man. Taip ir pasakyk 
raudonajai jo kekšei. 


Tavo apsišaukėlio karaliaus draugai mirę. Jų galvos, pamautos 
ant mietų, stirkso virš Vinterfelo sienų. Atjok ir pats pasižiūrėk, 
pavainiki. Jūs abu melavotė - ir tavo apsišaukėlis karalius, ir tu. 
Visiems bpaskelbėte sudeginę Užusienio karalių ant laužo, o iš 
tiesų atsiuntėte jį į Vinterfelą, kad pagrobtų mano nuotaką. 

f 
Jaunąją savo žmoną susigrąžinsiu. O jei nori susigrąžinti 
Mensą Plėšiką, ateik ir pasiimk. Uždariau jį į narvą, kad visa 
šiaurė įsitikintų, jog tu meluoji. Narve šalta, bet daviau jam 
storą apsiaustą, pasiūtą iš odos šešių kekšių, kurios į Vinterfelą 
atkeliavo kartu su juo. 

Noriu atgauti savo nuotaką. Noriu gauti apsišaukėlio karaliaus 
žmoną. Noriu jo dukters ir jo raudonosios burtininkės. Noriu 
tyržmogių princesės. Noriu mažojo tyržmogių princo, nors 

jis dar kūdikis. Taip pat noriu atgauti Smirdžių. Atsiųsk man 
juos, pavainiki, ir paliksiu ramybėje tave ir tavo juoduosius 
varnus. O jei juos ginsi, pavainiki, išplėšiu tau širdį ir ją 
suvalgysiu. 


Po šiais žodžiais buvo parašas: 
Ramsėjus Boltonas, tikrasis Vinterfelo lordas. 


- Snou... - užkalbino jį Tormundas Milžino Prakeiksmas. - Atrodai 
taip, tarsi iš to pergamento būtų išriedėjusi kruvina tavo tėvo galva. 

Jonas Snou atsakė ne iš karto. 

— Mali, palydėk Klaidą į jo kambarius. Naktis tamsi, o takai užsnigti 
ir slidūs. Šilkini, eik drauge su jais. - Tada jis padavė laišką Tormundui 
Milžino Prakeiksmui. - Štai, pasiskaityk. 

Tyržmogis suglumęs dėbtelėjo į laišką ir tuoj pat jį atidavė. 

— Atrodo bjauriai, bet... Tormundas Perkūno Kumštis turi svarbes- 
nių darbų, nei mokytis prakalbinti pergamentą. Tuose laiškuose niekada 
nieko gero nerašoma, tiesa? 

- Gerą žinią juose rasi retai, - pripažino Jonas Snou. Juodi sparnai, 
juodos ir žinios. Galbūt tuose senuose posakiuose tiesos esama daugiau, 
nei jis įsivaizdavo. - Šį laišką atsiuntė Ramsėjus Snou. Paskaitysiu tau, ką 
jis rašo. 

Jonui perskaičius laišką, Tormundas tyliai švilptelėjo. 

— Ha! Kad mane kus, tikrai bjauru. Ką jis ten rašo apie Mensą? Įgrūdo 
jį į narvą, ar ne? Kaip tai galėjo nutikti, jei šimtai žmonių matė, kaip rau- 
donoji burtininkė tą vyrą sudegino? 

Tai buvo Barškalas, vos neleptelėjo Jonas. Tai buvo tik burtai. Arba, 
kaip Melisandra sakė, kerai. 

- Melisandra... Ji man patarė stebėti dangų. - Jonas padėjo laišką ant 
stalo. - Per pūgą skrendantis varnas. Ji žinojo, kad gausiu laišką. 

Kai sužinosi atsakymus, pasiysk savo vyrus pakviesti manęs. 

- Gal'tai - grynas melas? - Tormundas pasikasė barzdą. - Jei turė- 
čiau gerą žąsies plunksną ir dubenėlį meisterio rašalo, galėčiau parašyti, 
kad mano kotas ilgas ir storas kaip ranka, nors tai nebūtų tiesa. 

- Jis turi Spindulingąjį. Ir kalba apie galvas, pamautas ant mietų ir 
iškeltas virš Vinterfelo sienų. Jis žino apie ietininkes ir kiek jų buvo. - Jis 
žino ir apie Mensą Plėšiką. - Ne. Laiške rašoma tiesa. 

- Nepulsiu tikinti tavęs, kad klysti. Ką ketini daryti, varne? 

Jonas sulenkė dešinės rankos pirštus ir sugniaužė kumštį. Nakties 
sargyba karuose nedalyvauja. Jis vėl atgniaužė delną. Tai, ką tu siūlai, yra 
ne kas kita, o išdavystė. Jis prisiminė Robą ir jo plaukuose tirpstančias 
snaigės. Nugalėk savyje berniuką ir pagaliau tapk vyru. Jonas prisimi- 
nė Braną, vikriai kaip beždžionė kopiantį bokšto siena. Prisiminė tylų 
Rikono juoką ir Sansą, šukuojančią Ledi kailį ir tyliai niūniuojančią. Tu 
nieko neišmanai, Jonai Snou. Jis prisiminė Ariją suveltais ir į varnų liz- 
dą panašiais plaukais. „Daviau jam storą apsiaustą, pasiūtą iš odos še- 
šių kekšių, kurios į Vinterfelą atkeliavo kartu su juo... Noriu atgauti savo 
nuotaką... Noriu atgauti savo nuotaką... Noriu atgauti savo nuotaką...“ 

— Manau, bus geriau, jei pakeisime planus, - tarė Jonas Snou. 

Ir jųdviejų pokalbis truko beveik dvi valandas. 

Arklys ir Roris pakeitė prie ginklinės durų sargybą ėjusius Fulką ir 
Malį. 

— Eime su manimi, - atėjus laikui liepė jiems Jonas. 

Vaiduoklis būtų sekęs iš paskos, bet, vilkui žengus kelis žingsnius, 
Jonas sučiupo jį už pakarpos ir grąžino į kambarį. Mat tarp vyrų, susi- 
rinkusių Skydo menėje, galėjo būti ir Borokas. O Jonas ir be vilko, kuris 
tikriausiai būtų užpuolęs odos keitiko šerną, rūpesčių turėjo per akis. 

Skydo menė buvo vienoje iš senesnių Juodosios pilies dalių, - tai 
buvo iš juodo akmens pastatyta ir skersvėjų košiama puotos menė ąžuo- 
linėmis, per šimtus metų nuo suodžių pajuodavusiomis lubų sijomis. 
Kadaise, kai Nakties sargyboje tarnavo daug daugiau vyrų, ant jos sienų 
kabojo eilėmis išrikiuoti ryškiaspalviai mediniai skydai. Ir tais laikais, ir 
dabar juodą apsiaustą apsivilkęs riteris pagal tradiciją atsisakydavo savo 
skydo bei giminės herbo ir pakeisdavo jį paprastu juodu brolijos skydu. 
O skydai, kurių jie atsisakydavo, būdavo kabinami ant šios menės sienų. 

Per tiek metų į Nakties sargybą įstojo šimtai riterių, o Skydų menėje 
buvo sukaupta šimtai skydų. Jos sienas puošė daugybė ryškių ir visomis 
įmanomomis spalvomis nudažytų skydų, ant kurių buvo išpiešti vanagai 
ir ereliai, drakonai ir grifai, saulės ir elniai, vilkai ir sparnuoti slibinai, 
mantikoros, buliai, medžiai ir gėlės, arfos, ietys, krabai ir krakenai, rau- 
doni ar geltoni liūtai, liūtai languotam fone, pelėdos, ėriukai, undinės ir 
vandeniai, eržilai, žvaigždės, kaušai ir sagtys, nudirti, pakarti ar degan- 
tys vyrai, kirviai, ilgieji kalavijai, vėžliai, vienaragiai, lokiai, rašomosios 
plunksnos, vorai, gyvatės, skorpionai ir šimtai kitų heraldikos simbolių. 

Bet kai riteris žūdavo, jo skydas būdavo nukabinamas nuo sienos 
ir kartu su žuvusiuoju keliaudavo į laidotuvių laužą arba į kapą, be to, 
ilgainiui į Nakties sargybą stojančių riterių gretos vis retėjo ir pagaliau 
atėjo diena, kai Juodosios pilies riteriams valgyti atskirai nuo kitų bro- 
lių nebebuvo prasmės. Skydų menę broliai apleido. Per pastaruosius 
šimtą metų ja buvo naudojamasi labai retai. Valgyti joje niekam nepa- 

tiko: mat ji buvo tamsi, apskretusi, košiama skersvėjų, žiemą ją būdavo 
sunku prišildyti, jos rūsiai buvo virtę žiurkių prieglobsčiu, o didžiulės 
medinės lubų sijos pagraužtos kinivarpų ir tarsi girliandomis išpuoštos 
voratinkliais. 

Tačiau ji buvo didelė ir tokia ilga, kad joje galėjo tilpti du šimtai, o 
šiek tiek pasispaudę - ir keturi šimtai vyrų. Jonui ir Tormundui įžen- 
gus pro duris, menė suūžė nelyginant lazda bakstelėtas vapsvų lizdas. 
Apsižvalgęs ir pamatęs vos vieną kitą juodai apsirengusį vyrą, Jonas 
sumetė, kad tyržmogių čia bene penkis kartus daugiau nei varnų. Ant 
menės sienų buvo likę kaboti vos keliolika nupilkusių, pasigailėtinos 
išvaizdos skydų išblukusiais dažais ir ilgais suskilusiame medyje atsira- 
dusiais plyšiais. Tačiau įstatyti į sienose įmūrytus laikiklius degė ką tik 
atnešti deglai, be to, Jonas buvo liepęs pastatyti menėje suolų ir stalų. 
Kartą meisteris Eimonas jam pasakė, kad patogiai ant suolų įsitaisę vyrai 
labiau linkę klausyti, kas yra sakoma, o stovintys vyrai greičiau paleidžia 
gerkles šaukti. 

Menės gale dunksojo gerokai įlinkusi pakyla. Lydimas Tormundo 
Milžino Prakeiksmo, Jonas užlipo ant jos ir kilstelėjo rankas prašyda- 
mas tylos. Bet vapsvos tik dar garsiau sudūzgė. Tada Tormundas pakėlė 
prie lūpų savo karo ragą ir pūstelėjo. Rago gausmas akimirksniu pripildė 
menę ir aidu atsimušė nuo lubų sijų. Įsiviešpatavo tyla. 

— Sukviečiau jus čia pasitarti, kaip galėtume padėti Tvirtajai piliai, - 
prabilo Jonas Snou. - Ten susirinkę tūkstančiai laisvosios tautos žmo- 
nių, pakliuvusių į spąstus ir badaujančių. Be to, žvalgai praneša, kad 
miške pasirodė numirėliai. 

Jonas žvilgtelėjo į kairę ir pamatė ten stovinčius Maršą bei Jarviką. 
Otelas buvo apsuptas savo statytojų, o šalia Bouveno stovėjo Vikas Dro- 
žinėtojas, Kairiarankis Liu ir Alfas iš Ranimudo. Lordui vadui iš dešinės, 
sukryžiavęs rankas ant krūtinės, sėdėjo Sorenas Skydų Skaldytojas. Dar 
šiek tiek toliau Jonas pamatė besišnabždančius Geiviną Prekiautoją ir 
Harlą Gražųjį. Igonas Sentėvis sėdėjo apsuptas savo žmonų, o Houdas 
Klajoklis - vienui vienas. Borokas buvo įsitaisęs tamsiame menės kampe 
ir nugara atsirėmęs į sieną. Laimė, niekur nebuvo matyti jo šerno. 

- Laivai, kuriuos pasiunčiau paimti Motinos Kurmės ir jos žmonių, 
sudužo per audrą. Turime siųsti tiems žmonėms pagalbą sausuma arba 
tiesiog leisti jiems numirti. 

Lordas vadas atkreipė dėmesį, kad į menę atėjo ir du karalienės Seli- 
sos riteriai. Seras Narbertas ir seras Benetonas stovėjo prie durų, pačia- 
me menės gale. Bet daugiau čia nepasirodė nė vienas iš karalienės vyrų 
ir tai krito į akis. 

— Ketinau pats vadovauti šiam žygiui ir pargabenti į pilį visus laisvo- 
sios tautos žmones, kurie ištvers tokią sunkią kelionę. - Akies krašteliu 

menės gale, prie durų, Jonas pamatė šmėstelint kažką raudona. Atėjo 
ledi Melisandra. - Bet dabar matau, kad žygiui į Tvirtąją pilį vadovau- 
ti negalėsiu. Šio darbo imsis Tormundas Milžino Prakeiksmas, kurį visi 
pažįstate. Pažadėjau jam duoti tiek žmonių, kiek paprašys. 

- O kąveiksi tu, varne? - garsiai paklausė Borokas. - Slėpsiesi Juodo- 
joje pilyje kartu su savo baltuoju vilku? 

— Ne. Josiu į pietus. 

Ir tada Jonas perskaitė jiems Ramsėjaus Snou parašytą laišką. Skydų 
menėje kilo baisus triukšmas. 

Vyrai visi kaip vienas ėmė šaukti. Pašokę ant kojų, skeryčiojosi ir grū- 
mojo. Štai tau ir suolai, ant kurių sėdėdami jie turėjo būti ramesni. Vyrai 
mojavo kalavijais, kirvių pentimis daužė skydus. Jonas Snou žvilgtelėjo 
į Tormundą. Milžino Prakeiksmas vėl pūstelėjo ragą, - šį kartą dukart 
ilgiau ir dukart stipriau. 

- Nakties sargyba Septynių Karalysčių karuose nedalyvauja, - triukš- 
mui šiek tiek nuslūgus priminė Jonas. - Ne mūsų reikalas stoti į mūšį su 
Boltono Mergvaikiu, keršyti už Stanio Barateono mirtį arba ginti jo naš- 
lę ir dukterį. Pabaisa, iš moterų odų siuvantis apsiaustus, prisiekė išlup- 
siąs man iš krūtinės širdį, tad ketinu priversti atsakyti jį už savo žodžius, 
bet... neprašysiu juodųjų brolių, kad išsižadėtų duotos priesaikos. Nak- 
ties sargybos vyrai keliaus į Tvirtąją pilį. Į Vinterfelą aš josiu vienas, ne- 
bent... - Jonas trumpam nutilo. - Nebent atsirastų norinčių man padėti. 

Kaip Jonas ir tikėjosi, vyrai vėl ėmė šūkauti, menėje kilo toks baisus 
triukšmas, kad nuo sienų nukrito du seni skydai. Nuo suolų pašoko So- 
renas Skydų Skaldytojas ir Houdas Klajoklis. Jų pavyzdžiu pasekė Tore- 
gas Aukštasis, Brogas, Harlas Medžioklis ir Harlas Gražusis, Igonas Sen- 
tėvis, Aklasis Dosas ir net Didysis Vėplys. Turiu savo kovotojų, pagalvojo 
Jonas Snou, ir mes pas tave ateiname, Mergvaiki. 

Lordas vadas matė, kad Jarvikas ir Maršas mėgina su savo vyrais ne- 
pastebimai išsmukti iš menės. Bet tai nebuvo svarbu. Dabar Jonui jų ne- 
reikėjo. Jis tų brolių net ir nenorėjo matyti. Niekas niekada neturi sakyti, 
jog priverčiau savo brolius sulaužyti priesaiką. Jei taip nutiks, dėl šio nusi- 
kaltimo kaltas būsiu tik aš. O po akimirkos, išsišiepęs iki ausų, Tormun- 
das jau tapšnojo jam per petį. 

— Puikiai kalbėjai, varne. O dabar liepk atnešti midaus! Užkariauk 
jų širdis, nugirdyk juos. Patikėk, taip reikia.: Tuoj padarysime iš tavęs 
tyržmogį, vaikine. Ha! 

— Tuoj liepsiu atnešti alaus, - išsiblaškęs tarė Jonas. Jis atkreipė dė- 
mesį, kad iš menės išėjo Melisandra ir visi karalienės riteriai. Pirmiausia 
turėjau nueiti pas Selisą. Ji turi teisę žinoti, kad jos vyras žuvo. - Atleisk, 
bet paliksiu čia tave vieną. Pats galėsi nugirdyti vyrus. | 

- Ha! Šis darbas - kaip tik man, varne. Gali sau eiti! 


ŠOKIS SU DRAKONAIS 413 


Paskui Skydų menę paliekantį Joną nusekė ir Arklys bei Roris. Apsi- 
lankęs pas karalienę, pirmiausia turėjau pasikalbėti su Melisandra, pagal- 
vojo lordas vadas. Jei ji pūgoje galėjo matyti varną, tikriausiai gali man 
surasti ir Ramsėjų Snou. Ir tada jis išgirdo riksmą... tokį garsų, kad nuo 
jo, rodės, net Siena drebėjo. 

- Tas riksmas sklinda iš Hardino bokšto, milorde, - paaiškino Ar- 
klys. Jis būtų pasakęs ir daugiau, bet riksmas jį nutildė. 

Vala, pirmiausia dingtelėjo Jonui. Tačiau rėkė ne moteris. Tai mirtimi 
besivaduojančio vyro klyksmas. Jonas pasileido tekinas. Arklys ir Roris 
nuskubėjo paskui jį. 

— Ar tai - numirėliai? - paklausė Roris. 

Jonas susimąstė. Ar jo parsigabenti lavonai būtų nutraukę grandines? 

Kol jie pasiekė Hardino bokštą, klyksmai nutilo, tik Vunvegas Vun- 
darvunas teberiaumojo. Pakėlęs už vienos kojos, milžinas rankoje laikė 
kraujais aptekusį lavoną, - taip vaikystėje, verčiama valgyti daržoves, 
Arija laikydavo savo lėlę ir mosuodavo ja nelyginant dygliuota tvokle. 
Tik Arija nė vienos lėlės nėra suplėšiusi į gabalus. Dešinė žuvusio vyro 
ranka gulėjo už kelių jardų, sniegą raudonai nudažiusio kraujo klane. 

- Paleisk jį! - riktelėjo Jonas. - Vunvunai, paleisk jį! 

Bet Vunvunas lordo vado žodžių arba negirdėjo, arba nesuprato. 
Milžinas taip pat buvo sužeistas, jam ant pilvo ir ant rankos buvo ma- 
tyti kalaviju padarytos žaizdos. Tebelaikydamas rankoje žuvusio riterio 
kūną, jis užsimojo, trenkė jį į pilką akmeninę bokšto sieną ir darbavosi 
tol, kol žuvusiojo galva pavirto raudona koše. Šaltame ore plaikstėsi nu- 
žudyto riterio apsiaustas. Jis buvo iš baltos vilnos sidabro spalvos atlasu 
apsiūtais kraštais ir išsiuvinėtomis mėlynomis žvaigždėmis. Į visas puses 
tiško kraujas ir sutrupinti kaulai. 

Iš aplinkinių tvirtovių ir bokštų ėmė plūsti vyrai. Šiauriečiai, laisvo- 
sios tautos žmonės, karalienės riteriai... 

- Išsirikiuokite į gretą, - įsakė jiems Jonas Snou. - Neleiskite jų ar- 
tyn. Nieko, o ypač - karalienės vyrų. 

Žuvęs riteris buvo Patrikas iš Karaliaus Kalno; iš jo galvos beveik nie- 
ko neliko, tačiau atpažinti jo giminės herbą buvo taip pat lengva, kaip 
ir jo veidą. Jonas nenorėjo rizikuoti ir būgštavo, kad seras Malegornas, 
seras Briusas arba kuris nors kitas iš karalienės riterių nemėgintų už jį 
keršyti. 

Vunvegas Vundarvunas vėl suriaumojo ir nutraukė serui Patrikui 
kitą ranką. Nuplėšus ją nuo peties, iš atsivėrusios žaizdos plūstelėjo 
skaisčiai raudonas kraujas. Jis tarsi vaikas, pešiojantis ramunės žiedla- 
pius, pagalvojo Jonas. 

- Leversai, pasišnekėk su juo ir pamėgink nuraminti. Šnekėk su juo 
senąja kalba, juk senąją kalbą milžinas supranta. O jūs visi - pasitrauki- 

te. Ir įsikiškite kalavijus į makštis, nes jį gąsdinate. - Ar jie nemato, kad 
milžinas sužeistas? Jonas turėjo sutvarkyti šį reikalą kartą ir visiems lai- 
kams. Vyrai nenutuokė, koks Vunvunas stiprus. Rago, man reikia rago. 
Staiga akies krašteliu jis pamatė blykstelint plieną ir akimirksniu atsigrę- 
žė. - Slėpkite ginklus! - suriko. - Vikai, padėk... 

„peilį, norėjo pasakyti Jonas. Bet Vikas Drožinėtojas brūkštelėjo 
lordui vadui per gerklę ir šis paskutinio žodžio neištarė. Vengdamas 
peilio ašmenų, Jonas pasisuko ir peilio geležtė perrėžė jam tik odą. Jis 
man įpjovė. Jonas Snou pakėlė ranką prie kaklo ir pirštais pajuto bėgant 
kraują. 

— Už ką? 

— Už Nakties sargybą. 

Vikas užsimojo vėl. Šį kartą Jonas sučiupo jam už riešo, užlaužė ran- 
ką ir laikė ją tol, kol brolis išmetė durklą. Ištįsėlis tarnas ėmė trauktis 
atatupstas, iškėlęs rankas, tarsi norėdamas pasakyti: „Tai ne aš, tai ne 
mano darbas.“ Vyrai susijaudinę šūkavo. Jonas ištiesė ranką, ketindamas 
išsitraukti Ilganagį, bet pirštai staiga kažkodėl sugrubo ir jam niekaip 
nepavyko ištraukti kalavijo iš makštų. 

Staiga priešais lordą vadą atsidūrė Bouvenas Maršas ir jo skruostais 
tekėjo ašaros. 

— Už Nakties sargybą. 

Ir dūrė Jonui į pilvą. Paskui, palikęs durklą stirksoti, patraukė ranką. 

Jonas suklupo. Užčiuopęs durklo rankeną, suspaudė ją ir išsitraukė 
ginklą. Šaltame nakties ore iš žaizdos kilo garas. 

— Vaiduokli... - sušnabždėjo Jonas. 

Jį nusmelkė skausmas. Durk jiems smailiuoju galu. Po trečio į tarpu- 
mentį įbesto durklo, lordas vadas dusliai suniurnėjo ir kniūbsčias par- 
virto į sniegą. Ketvirto dūrio jis jau nepajuto. Jautė tik šaltį... 


KARALIENĖS RANKA 


12 dienas Dorno printas vadavosi mirtimi. O paskutinį atodūsį vir- 
pėdamas išleido apyaušrio vėsumoje, iš tamsos gaubiamo dangaus 
pilant šaltam lietui, plytomis grįstas senojo miesto gatves pavertusiam 
upėmis. Lietus gaisro liepsnas užgesino, bet Hazkaro ir didžiulės juodos 
Jerizano piramidės, kurioje Reigalas įsitaisė sau guolį ir kuri prieblando- 
je atrodė nelyginant drybsanti apkūni moteris, apsikarsčiusi tviskančiais 
oranžiniais brangakmeniais, griuvėsiai teberūko. 

Gal vis dėlto dievai nėra kurti? - mąstė seras Baristanas Selmis, žvelg- 
damas į tolumoje šviečiančias žarijas. Jei ne lietus, gaisrai jau būtų sunai- 
kinę visą Miriną. 

Drakonų jis niekur nematė, bet ir nesitikėjo pamatyti. Lietaus dra- 
konai nemėgo. Rytuose, prie horizonto, ten, kur netrukus turėjo tekėti 
saulė, spindėjo plona raudona linija. Ji Selmiui priminė tą akimirką, kai 
iš šviežios žaizdos ima sunktis kraujas. Net ir giliai įpjovus, dažnai pir- 
miausia pasirodo kraujas, o skausmą pajunti vėliau. 

Jis stovėjo ant aukščiausios Didžiosios piramidės pakopos, prie tu- 
rėklų, kaip ir kiekvieną rytą, akylai stebėjo dangų žinodamas, kad neiš- 
vengiamai išauš rytas, ir vildamasis, jog kartu su šviesa grįš ir karalienė. 
Ji niekada mūsų neapleistų, niekada nepaliktų likimo valiai savo žmonių, 
tikino save senasis riteris, tik staiga išgirdo iš karalienės kambarių atskli- 
dusį priešmirtinį princo šūksnį. 

Seras Baristanas grįžo į vidų. Jam nuo nugaros baltu apsiaustu žliau- 
gė lietaus vanduo, o jo batai ant grindų ir kilimų paliko šlapius pėdsakus. 
Jo įsakymu Kventinas Martelis buvo paguldytas į karalienės lovą. Mat 
jis buvo riteris, be to, - Dorno princas. Rodės, vaikinas tikrai nusipelnė 
mirti lovoje, dėl kurios apkeliavo pusę pasaulio. Patalai buvo baisiai su- 
teršti: paklodės, antklodės, pagalvės, čiužiniai - viskas dvokė krauju ir 
dūmais, bet seras Baristanas tikėjosi, kad Daneiris jam atleis. 

Šalia ligonio ant lovos krašto sėdėjo Misandėja. Ji nesitraukė nuo 
princo nei dieną, nei naktį, tenkino visus jo norus, kai tik pasijusdavo 
tiek stiprus, kad įstengtų atsigerti, duodavo ligoniui vandens ir aguon- 
pienio, klausydavosi tų kelių retkarčiais jo šiaip taip ištariamų žodžių, 
kai princas nurimdavo, skaitydavo jam, o miegodavo įsitaisiusi krėsle 
šalia lovos. Kelių karalienės taurininkų seras Baristanas paprašė Misan- 
dėjai padėti, bet, vos pamatę nudegusį vyrą, šie išsigando ir pabėgo. Ne- 
atėjo ir Mėlynosios Malonybės, nors jis keturis kartus siuntė žmones jų 

pakviesti. Nežinia, galbūt jas visas iki vienos jau buvo spėjusi nusinešti 
palša kumelė. 

Serui Baristanui priėjus, smulkutė naatietė raštininkė pakėlė galvą. 

— Garbusis sere... Princas išsivadavo iš kančių. Dorniečių dievai pasi- 
ėmė jį namo. Matai? Jis šypsosi. 

Iš kur ji žino? Juk Kventinas neturi lūpų. Jei Dorno princą būtų sudra- 
skę drakonai, jo likimas būtų buvęs lengvesnis. Jis bent jau būtų greitai 
miręs. O dabar... Sudegti - siaubinga mirtis. Nenuostabu, kad bene pusę 
pragaro užima liepsnos. 

— Užklok jį. 

Misandėja antklode uždengė princo veidą. 

— Ką su juo darysi, sere? Jis labai toli nuo namų. 

- Pasirūpinsiu, kad princo palaikai būtų grąžinti į Dorną. - Tik kaip 
tai padaryti? Gal sudeginti kūną? Bet tuomet būtų reikėję kurti dar di- 
desnį laužą, o serui Baristanui ši mintis buvo visiškai nepriimtina. Reikės 
atskirti mėsą nuo kaulų. Bet palaikų nevirinsime, šį darbą atliks musių 
lervos. Namuose tuo būtų pasirūpinusios tyliosios seserys, bet dabar jie 
buvo Vergų įlankoje. Norint rasti tyliąją seserį, būtų reikėję sukarti bent 
dešimt tūkstančių lygų. - Turėtum nors kiek pamiegoti, vaikeli. Eik į 
savo lovą. 

- Jei tik ši drįstų, pasakytų, sere, kad ir tau reikia pamiegoti. Ir tu visą 
naktį nė bluosto nesudėjai. 

Aš jau daugelį metų naktimis nemiegu, mergaite. Nuo pat mūšio prie 
Trišakio. Didysis meisteris Paiselis kartą jam pasakė, girdi, seniams ne- 
reikia tiek daug miego, kiek jauniems vyrams, bet vien amžiumi savo 
nemigos seras Baristanas negalėjo paaiškinti. Jis jau buvo sulaukęs tokio 
amžiaus, kai nenorėjo užmerkti akių bijodamas, kad galbūt rytą nebeat- 
simerks. Gal kitiems vyrams ir būtų patikę mirti lovoje, ir dar miegant, 
tačiau karaliaus sargybos riteriui tokia mirtis neatrodė garbinga. 

— Naktys per ilgos, - paaiškino jis Misandėjai, - o nuveikti visada yra 
ką. Taip buvo Septyniose Karalystėse, taip yra ir čia. Bet tavo darbas kol 
kas baigtas, mergaite. Eik ilsėtis. 

Ir, jei dievai bus geri, galbūt nesapnuosi drakonų. 

Mergaitei išėjus, senasis riteris kilstelėjo antklodės kraštą ir paskutinį 
kartą pažvelgė į Kventino Martelio veidą, o tiksliau į tai, kas iš jo buvo 
likę. Beveik visi princo veido audiniai buvo atsiskyrę nuo kaulų ir po jais 
matėsi kaukolė. Princo akys atrodė tarsi pūlių duburiai. Jam reikėjo likti 
Dorne. Reikėjo likti Varlium. Ne kiekvienam vyrui lemta šokti su drako- 
nais. Vėl uždengęs jaunuoliui veidą, senasis riteris staiga savęs paklausė, 
ar bus kam štai taip pridengti karalienę? O gal niekieno neapraudotas 
jos lavonas tysos aukštoje Dotrakių jūros žolėje ir negyvomis akimis ste- 
beilysis į dangų tol, kol mėsa nupus ir nukris nuo kaulų? 


ŠOKIS SU DRAKONAIS 417 


— Ne, - garsiai tarė jis. - Daneiris nemirė. Ji ant to drakono jojo raita. 
Pats mačiau. 

Šiuos žodžius jis kartojo sau daugybę kartų, bet... senajam riteriui 
kasdien buvo vis sunkiau jais tikėti. Bet jos plaukai liepsnojo. Tai aš irgi 
mačiau. Daneiris degė... Ir, nors nemačiau jos krentant, šimtai žmonių 
tvirtina tai matę. 

Mieste palengva ėmė švisti. Nors tebelijo, rytinį dangaus pakraštį už- 
liejo blausi šviesa. O su saule atėjo ir Plikis. Skahazas buvo apsirengęs 
įprastai: juosėjo juodą klostuotą sijoną, buvo užsisegęs antblauzdžius ir 
krūtinės šarvą, po kuriuo pūpsojo raumenys. Pasispaudęs po pažastimi, 
jis nešėsi varinę kaukę - vilko galvą su laukan išsikorusiu liežuviu. 

- Taigi, - užuot pasisveikinęs, paklausė jis, - tas kvaišelis mirė, ar ne? 

- Princas Kventinas paliko šį pasaulį prieš auštant. - Tai, kad Ska- 
hazas žino apie princo mirtį, Selmio nenustebino. Piramidėje naujienos 
pasklisdavo akimirksniu. - Ar taryba susirinko? 

- Jie pirmoje piramidės pakopoje. Laukia ateinant rankos. 

Aš ne ranka! - norėjo surikti Baristanas Selmis. Aš tik paprastas rite- 
ris, tik karalienės gynėjas. Niekada nenorėjau būti jos ranka. Bet karalie- 
nė buvo dingusi, karalius sukaustytas grandinėmis ir įkalintas, kažkam 
reikėjo valdyti miestą, o Plikiu seras Baristanas nepasitikėjo. 

— Gal turi kokių nors žinių apie Žaliąją Malonybę? 

- Ji dar negrįžo į miestą. 

Skahazas nepritarė minčiai išsiųsti žynę. Ir Galaza Galarė nesiveržė 
atlikti tos užduoties. Tiesa, dėl taikos ji sakė sutinkanti jos imtis, bet pri- 
dūrė, kad būtų geriau, jei su išmintingaisiais šeimininkais derėtųsi Hiz- 
daras Zo Lorakas. Tačiau seras Baristanas nebuvo linkęs lengvai pasi- 
duoti, ir viskas baigėsi tuo, kad Žalioji Malonybė klusniai nulenkė galvą 
ir pažadėjo padaryti viską, kad užduotis būtų įvykdyta. 

- Kas naujo mieste? - paklausė Selmis Plikio. 

- Visi vartai uždaryti ir užsklęsti, kaip įsakei. Gaudome mieste liku- 
sius samdomus kalavijuočius bei junkajiečius ir tuos, kuriuos sučiumpa- 
me, ištremiame arba suimame. Dauguma jų, rodos, pasislėpė. Neabejo- 
ju, kad tūno piramidėse. Grynuoliai užėmę pozicijas ant gynybinių sienų 
ir bokštų, jie pasiruošę atremti bet kokį puolimą. O aikštėje susibūrė du 
šimtai kilmingųjų: jie, apsivilkę tokarus, stovi lietuje ir garsiai maldau- 
ja juos išklausyti. Jie nori, kad paleistume Hizdarą, nori, kad aš būčiau 
nubaustas mirties bausme ir kad tu nužudytum drakonus. Kažkas jiems 
pripasakojo, kad riteriams nesunku tai padaryti. Iš Hazkaro piramidės 
griuvėsių žmonės tebetraukia lavonus. Didieji šeimininkai, kuriems pri- 
klausė Jerizano ir Ulezo piramidės, pabėgo užleidę jas drakonams. 

Visa tai seras Baristanas žinojo. 

— O kiek šiąnakt nužudyta? - paklausė jis, giliai širdyje bijodamas iš- 
girsti atsakymą. 

- Dvidešimt devyni. 

— Dvidešimt devyni? 

Tai buvo gerokai blogiau, nei jis įsivaizdavo. Prieš dvi dienas Har- 
pijos Sūnūs atnaujino savo slaptą karą. Pirmą naktį buvo nužudyti trys 
žmonės, o antrą - devyni. Bet per vieną naktį padidinti aukų skaičių nuo 
devynių iki dvidešimt devynių... 

- Iki vidurdienio nužudytųjų bus daugiau nei trys dešimtys. Kodėl 
tavo veidas staiga papilkėjo, seni? Ko tikėjaisi? Harpija nori, kad paleis- 
tume Hizdarą, tad įbruko savo sūnums į rankas po peilį ir vėl išsiuntė 
juos į gatves. Kaip ir anksčiau, visi nužudytieji yra buvę vergai ir pli- 
kiai. Tiesa, žuvo ir vienas maniškis iš Bronzinių Žvėrių. Prie kiekvieno 
lavono buvo paliktas Harpijos ženklas, kreida brūkštelėtas ant šaligatvio 
arba įrėžtas sienoje. Taip pat jie paliko užrašų: „Drakonai turi mirti“, 
„Hargazas Didvyris“. Be to, kažkas matė užrašą: „Mirtis Daneiris“. Bet 
tuos žodžius netrukus nuplovė lietus. 

— Mokestis už kraujo praliejimą... 

- Taip, po du tūkstančius devynis šimtus auksinių monetų iš kiekvie- 
nos piramidės, - burbtelėjo Skahazas. - Mokestį surinksime, bet... kelios 
prarastos monetos Harpijos tikrai nesustabdys. To galime pasiekti tik 
krauju. 

- Ir vėl... - Jis vėl kalba apie įkaitus. Jei leisčiau, nužudytų juos visus. — 
Jau šimtą kartų man sakei. Ne. 

— Karalienės ranka, - neslėpdamas pasibjaurėjimo nusišaipė Skaha- 
zas. - Man panašiau į senos moters ranką, raukšlėtą ir silpną. Melsiuo- 
si, kad Daneiris kuo griečiau grįžtų. - Jis nusiėmė varinę vilko kaukę. — 
Tavo taryba jau ima nekantrauti. 

- Tie žmonės priklauso karalienės, o ne mano tarybai. 

Selmis nusivilko drėgną apsiaustą, užsimetė ant pečių sausą, prisi- 
juosė kardasaitį ir kartu su Plikiu nulipo laiptais. 

Šį rytą prašytojų kolonų menėje nebuvo. Nors ir tapęs ranka, kol ne- 
bus. karalienės, seras Baristanas rengti dvare priėmimo nedrįso, be to, 
ir Skahazui Mo Kandakui neketino leisti to daryti. Serui Baristanui įsa- 
kius, keisti Hizdaro drakonų sostai iš menės buvo išnešti, tačiau ir kara- 
lienės taip mėgstamo paprasto pagalvėmis'paminkštinto suolo senasis 
riteris negrąžino. Užtat menės viduryje buvo pastatytas didelis apskritas 
stalas ir krėslai su aukštais atlošais, ant kurių susėdę žmonės galėjo kal- 
bėtis kaip lygūs su lygiais. 

Serui Baristanui ir Skahazui Plikiui nulipus marmuriniais laiptais, 
tarybos nariai atsistojo. Čia buvo ir Marselenas iš Motinos Vyrų, ir Lais- 
vųjų Brolių vadas Saimonas Dryžuota Nugara. Tvirtieji Skydai buvo 

išsirinkę naują vadą, - juodaodį iš Vasaros salų, vardu Aukštasis Tore- 
kas, - mat senąjį jų kapitoną, Moloną Josdobą, nusinešė palša kumelė. 
Grynuoliams atstovavo Pilkasis Kirmis, lydimas trijų eunuchų seržantų 
lengvais bronziniais šalmais smailiu viršumi. Audrašaukliai atsiuntė du 
patyrusius samdomus kalavijuočius: šaulį vardu Džokinas ir paniurusį 
kirvininką rando subjaurėtu veidu, visų vadinamą Našliu. Darijaus Na- 
hario nesant, brolijai ėmė vadovauti šie du vyrai. Dauguma karalienės 
chalasaro vyrų kartu su Agu ir Racharu išjojo į Dotrakių jūrą jos ieškoti, 
o likusių raitelių vardu taryboje kalbėjo Žvairaakis ir kreivakojis džakva- 
ranas Romas. 

Kitoje stalo pusėje, priešais serą Baristaną, sėdėjo keturi buvę kara- 
liaus Hizdaro sargybiniai, kautynių duobių kovotojai: Gogoras Milžinas, 
Belakvas Kaulų Laužytojas, Kamaronas Skaičiuotojas ir Taškuotas Ka- 
tinas. Selmis primygtinai reikalavo, kad jie taptų tarybos nariais, nors 
Skahazas Plikis ir prieštaravo. Mat kadaise jie padėjo Daneiris Targarien 
užimti šį miestą ir tai neturėjo būti pamiršta. Taip, jie buvo kraujo iš- 
troškę pabaisos ir žudikai, ir vis dėlto tie vyrai buvo savotiškai ištikimi ir 
karaliui Hizdarui, ir... karalienei. 

Paskutinis į menę nerangiai įėjo Stipruolis Belvasas. 

Kelias dienas eunuchas žvelgė mirčiai į akis, giltinė buvo taip arti, 
kad būtų galėjęs ją pabučiuoti. Ir mirtis jį paženklino. Jis, rodos, prarado 
du stonus svorio, o jo tamsiai ruda įspūdingos krūtinės ir didžiulio pilvo 
oda, kadaise glotni ir be raukšlių, tik išmarginta daugybės seniai užgiju- 
sių randų, dabar buvo suvytusi, nukarusi ir maskatavo nelyginant trimis 
dydžiais per didelis drabužis. Be to, ir vaikščiojo jis lėčiau, o jo žingsniai 
atrodė ne tokie tvirti. 

Senajam riteriui malonu buvo jį matyti. Kadaise jiedu su Belvasu ap- 
keliavo kone visą pasaulį, ir seras Baristanas žinojo, kad, jei teks kautis, 
jis gali Belvasu pasitikėti. 

— Belvasai... Malonu, kad atėjai. 

- Žilabarzdi... - Belvasas šyptelėjo. - Kur kepenys ir svogūnai? Sti- 
pruolis Belvasas nebe toks stiprus kaip anksčiau, jam reikia valgyti ir 
susigrąžinti turėtą stotą. Jie susargdino Stipruolį Belvasą. Kažkam už tai 
teks mirti. 

Kas nors ir mirs. Greičiausiai ne vienas ir ne du vyrai. 

— Sėskis, mano drauge. - Belvasui atsisėdus ir sukryžiavus rankas 
ant krūtinės, seras Baristanas tarė: - Šiandien rytą, prieš pat aušrą, mirė 
Kventinas Martelis. 

Našlys nusijuokė: 

— Drakonų raitelis... 

— Sakyčiau, tiesiog kvailys, - pridūrė Saimonas Dryžuota Nugara. 

Ne, tik nepatyręs jaunuolis. Seras Baristanas dar nepamiršo, kiek 
kvailysčių būdamas jaunas prikrėtė. 

- Apie mirusį blogai kalbėti nedera. Už tai, ką padarė, princas baisiai 
brangiai sumokėjo. 

- O kiti dorniečiai? - paklausė augalotasis Aukštasis Torekas. 

— Kol kas jie uždaryti į kalėjimą. - Nė vienas iš dorniečių nesiprieši- 
no. Arčibaldą Ironvudą Bronziniai Žvėrys rado glėbyje laikantį apdegusį 
ir rūkstantį princo kūną, - tai patvirtino ir nudegusios Stambuolio plaš- 
takos. Mat taip jis mėgino gesinti liepsnas, žudančias Kventiną Martelį. 
Geris Drinkvoteris stovėjo šalia jųdviejų su kalaviju rankoje, bet, vos pa- 
sirodžius skėriams, ginklą numetė. - Jiedu tupi vienoje celėje. 

— Tegul ir kartuvėse drauge pakimba, - pasakė Saimonas Dryžuota 
Nugara. - Jie užleido miestiečiams ant galvų du drakonus. 

— Atidaryk kautynių duobes ir duok jiems po kalaviją, - paragino 
serą Baristaną Taškuotas Katinas. - Visam Mirinui skanduojant mano 
vardą, nudėsiu juos abu. 

— Kautynių duobių neatidarysime, - tarė Selmis. - Kraujas ir triukš- 
mas gali privilioti drakonus. 

— Galbūt net visus tris, - įsiterpė Marselenas. - Tas juodas pabaisa 
kartą jau buvo atskridęs, tad kodėl negalėtų grįžti? Šį kartą - su mūsų 
karaliene. 

Arba be jos. Jei Drogonas grįžtų į Miriną be Daneiris ant nugaros, 
miestas paskęstų kraujyje ir ugnyje, - tuo seras Baristanas neabejojo. 
Net prie šio stalo sėdintys vyrai netrukus išsitrauktų durklus ir kibtų 
vieni kitiems į gerklę. Galbūt Daneiris Targarien iš tiesų buvo jauna ir 
nepatyrusi mergina, tačiau tiktai ji ir vienijo visus šiuos vyrus. 

— Jos malonybė grįš, kai pati to panorės, - pasakė seras Baristanas. - Į 
Daznako kautynių duobę atvedėme tūkstantį avių, į Grazo duobę - dau- 
gybę jaučių, o Auksinė kautynių duobė pilna žvėrių, kuriuos Hizdaras 
Zo Lorakas buvo liepęs atgabenti kautynėms. - Bet kol kas abiem dra- 
konams, kai išalkdavo, matyt, labiau patiko valstiečių avys ir į Daznako 
kautynių duobę jie negrįžo. Ar kuris nors iš jų mieste arba už miesto sie- 
nų medžiojo žmones, seras Baristanas kol kas nežinojo. Vieninteliai mi- 
riniečiai, kuriuos drakonai sudraskė po Hargazo Didvyrio žūties, buvo 
vergų pirkliai, sukvailėję tiek, kad mėgino išvyti Reigalą, nusprendusį 
apsigyventi Hazkaro piramidės viršūnėje. - Dabar turime svarbesnių 
reikalų. Išsiunčiau Žaliąją Malonybę pas junkajiečius tartis, kad būtų pa- 
leisti mūsų duoti įkaitai. Tikiuosi, kad ji grįš šiandien apie vidurdienį ir 
atneš junkajiečių atsakymą. 

- Tai tik žodžiai, - numojo ranka Našlys. - Audrašaukliai junkajie- 
čius pažįsta kaip nuluptus. Jų liežuviai - kaip į visas puses besirangan- 

čios kirmėlės. Grįžusi Žalioji Malonybė parneš mums krūvą žodžių-kir- 
minų, bet neparves kapitono. 

— Maloningai prašau karalienės rankos leisti man priminti, jog iš- 
mintingieji šeimininkai nelaisvėje laiko ir mūsų Didvyrį, - įsiterpė Pil- 
kasis Kirmis. - Ir arklių lordą Džogą, ištikimąjį karalienės raitelį. 

- Jos kraujo brolį, - pritarė dotrakis Romas. - Jis turi būti paleistas. 
Kitaip nukentės chalasaro garbė. 

- Taip, jis turi būti paleistas, - pritarė seras Baristanas, - bet dar rei- 
kia palaukti ir įsitikinti, ar Žaliajai Malonybei pavyko įvykdyti... 

Skahazas Plikis trenkė kumščiu į stalą. 

- Žalioji Malonybė nieko nepasieks. Gali būti, kad net dabar, mums 
čia sėdint, ji kartu su junkajiečiais rengia sąmokslą. Kalbi apie derybas? 
Sakai, kad ji derasi? Dėl ko derasi? 

- Dėl išpirkos, - atsakė seras Baristanas. - Už kiekvieną įkaitą sumo- 
kėsime tiek aukso, kiek jis sveria. 

— Išmintingiesiems šeimininkams mūsų aukso nereikia, sere, - pra- 
bilo Marselenas. - Kiekvienas iš jų turtingesnis už visus tavo vesterosie- 
čius lordus, kartu sudėtus. 

- Bet aukso trokšta jų samdomi kalavijuočiai. O kas jiems tie įkai- 
tai? Jei su junkajiečiais susitarti nepavyks, sukiršinsiu juos su jų sam- 
diniais. - Tikiuosi, kad man pavyks. Imtis šios klastos jį paprotino Mi- 
sandėja. Pats seras Baristanas niekada nebūtų to sugalvojęs. Karaliaus 
Uoste papirkinėti žmones buvo pavesta Mažajam Pirštui, o lordas Veiris 
rūpinosi, kad tarp karūnos priešų nuolat rusentų nesantaika. Pačiam 
serui Baristanui buvo patikėta gerokai paprastesnė užduotis. Nors Mi- 
sandėjai tik vienuolika metų, ji gudresnė už pusę prie šio stalo sėdinčių 
vyrų ir išmintingesnė už juos visus. - Liepiau Žaliajai Malonybei mūsų 
siūlymą išdėstyti tik tuomet, kai susirinks visi junkajiečių vadai ir visi 
galės jį išgirsti. 

— Mūsų siūlymą jie vis tiek atmes, - primygtinai pakartojo Saimonas 
Dryžuota Nugara. - Junkajiečiai reikalaus, kad nužudytume drakonus ir 
grąžintume į sostą karalių. 

- Meldžiuosi dievams, kad klystum. 

Bet giliai širdyje bijau, jog esi teisus. 

— Tavo dievai toli, sere Seneli, - pasakė Našlys. - Nemanau, kad jie 
girdi tavo maldas. O jeigu junkajiečiai išsiuntė tą senę atgal į miestą ir 
liepė spjauti tau į veidą, kas tada? 

— Tada - ugnis ir kraujas, - labai tyliai tarė Baristanas Selmis. 

Kelias akimirkas niekas nepratarė nė žodžio. Pagaliau Stipruolis Bel- 
vasas delnu pliaukštelėjo sau per pilvą ir pasakė: „Geriau už kepenis ir 
svogūnus“, o Skahazas Plikis, stebeilydamasis pro vilko galvos kaukėje 
išpjautas skyles akims, paklausė: 

- Ketini sulaužyti karaliaus Hizdaro taiką, seni? 

- Sulaužysiu. - Kadaise, prieš daugybę metų, princas praminė jį 
Baristanu Narsiuoju. Šiek tiek tos jaunatviškos drąsos jis dar buvo iš- 
saugojęs. - Ant piramidės viršaus, kur anksčiau stovėjo Harpija, pasta- 
tėme švyturį. Sukrovėme stirtą sausų malkų, apipylėme jas aliejumi ir 
pasirūpinome, kad būtų apsaugotos nuo lietaus. Jei išmuštų lemiama 
valanda, - nors meldžiuosi, kad taip nenutiktų, - mes tą švyturį uždegsi- 
me. Ta ugnis duos mūsų kariams ženklą išeiti pro miesto vartus ir pulti. 
Kiekvienas iš jūsų turės atlikti savo darbą, tad būkite pasiruošę ir dieną, 
ir naktį. Sutriuškinsime savo priešus arba žūsime nuo jų rankos. - Jis 
pamojo prieiti atokiau laukiantiems ginklanešiams. - Paruošiau kelis 
žemėlapius, noriu parodyti jums, kaip išsidėsčiusi priešo kariuomenė, 
kur yra jų stovyklos, apsiausties žiedas ir svaidyklės. Jei mums pavyktų 
įveikti vergų pirklius, samdomi kalavijuočiai nuo jų atsimestų. Žinau, 
kad jums neramu ir daug ko norite paklausti. Tad klauskite. Noriu, kad 
nuo šio stalo pakiltume vieningi ir turėdami bendrą tikslą. 

- Jei taip, tuomet geriau liepk tarnams atnešti valgių ir gėrimų, - pa- 
tarė Saimonas Dryžuota Nugara. - Rodos, šiek tiek užtruksime. 

Pasitarimas truko visą rytą ir didžiąją dalį popietės. Palinkę prie 
žemėlapių, kapitonai ir vadai ginčijosi kaip žuvininkės prie krabų pil- 
no kubilo. Buvo aptartos silpnosios pusės ir pranašumai, svarstyta, kaip 
geriau išnaudoti negausų turimų šaulių būrį, ar drambliai turėtų padėti 
pralaužti junkajiečių apsiausties žiedą, ar vis dėlto juos palikti rezerve, 
kam turėtų tekti garbė vadovauti avangardui ir ar kavalerija daugiau 
naudos duos išrikiuota sparnuose, ar pastatyta puolančios kariuomenės 
priešakyje. 

Seras Baristanas kiekvienam iš vyrų leido pareikšti nuomonę. Aukš- 
tasis Torekas manė, jog pralaužus junkajiečių apsiausties žiedą jiems 
derėtų žygiuoti į Junkajų: kadangi Geltonajame mieste įgulos beveik ne- 
likę, junkajiečiai neturės kitos išeities, tik nutraukti Mirino apsiaustį ir 
skubėti iš paskos. Taškuotas Katinas siūlė mesti priešui iššūkį ir pasiųsti 
kovotoją, pasiruošusį stoti į dvikovą su junkajiečių didvyriu. Stipruoliui 
Belvasui ši mintis patiko, tačiau jis primygtinai visus tikino, jog toje dvi- 
kovoje turėtų kautis jis, o ne Katinas. Kamaronas Skaičiuotojas pasiūlė 
planą, pagal kurį jie turėjo užgrobti prieplaukoje pririštus junkajiečių 
laivus, sulaipinti į juos tris šimtus kautynių duobių kovotojų ir Skahaza- 
danu nuplukdyti juos į priešų užnugarį. Visi sutiko, kad geriausi jų tu- 
rimi kariai yra Grynuoliai, tačiau vyrai niekaip nesutarė, kaip geriausia 
juos išnaudoti. Našlys norėjo, kad eunuchai taptų savotišku geležiniu 
kumščiu, smogsiančiu junkajiečių gynybinėms pajėgoms tiesiai į širdį. 
Marselenui nuojauta kuždėjo, jog būsią geriau išrikiuoti juos pirmosios 
kariuomenės gretos kraštuose, kur jie galėtų atremti priešo mėginimus 

pulti sparnus. Dryžuota Nugara siūlė padalyti juos į tris būrius ir pa- 
skirstyti po tris išlaisvintųjų brolijas. Jis paaiškino, kad jo Laisvieji Bro- 
liai - narsūs ir kautis trokštantys vyrai, tačiau baiminosi, jog be tvirtos 
Grynuolių rankos šiems nedaug patirties turintiems kariams gali pri- 
trūkti drausmės ir prieš mūšiuose užgrūdintus samdomus kalavijuočius 
vieni patys jie gali neatsilaikyti. Pilkasis Kirmis tepasakė, kad Grynuoliai 
paklus bet kokiam sprendimui. 

Ir kai viskas buvo išsiaiškinta, aptarta ir nuspręsta, Saimonas Dry- 
žuota Nugara uždavė paskutinį klausimą. 

— Kai buvau vergas ir gyvenau Junkajuje, padėjau savo šeimininkui 
derėtis su laisvosiomis brolijomis dėl atlygio ir rūpinausi, kad jis būtų 
laiku sumokėtas. Samdomus kalavijuočius pažįstu ir žinau, jog junkajie- 
čiai tikrai negali sumokėti jiems tiek, kad šie narsiai pasitiktų drakonų 
pučiamą liepsną. Tad klausiu jūsų... Jei taikos sutartis bus sulaužyta ir 
mums teks stoti į mūšį, ar drakonai atskris? Ar jie prisidės prie kovos? 

Atskris, pagalvojo seras Baristanas. Dėl kilusio triukšmo, dėl riksmų, 
šauksmų ir plačiai pasklidusio kraujo kvapo. Visa tai privilios juos į mūšio 
lauką, kaip kad iš Daznako kautynių duobės sklidęs klegesys atviliojo prie 
skaisčiai raudono smėlio Drogoną. Tik... ar atskridę drakonai susigaudys, 
prie kurios kariuomenės dėtis? Kažkodėl jis tuo abejojo. Todėl tepasakė: 

- Drakonai pasielgs taip, kaip jiems šaus į galvą. Jei atskris, gal vien 
pamatę jų sparnų šešėlį vergų pirkliai praras kovos dvasią ir spruks. 

Tada seras Baristanas visiems padėkojo ir pasitarimą baigė. Kitiems 
išėjus, Pilkasis Kirmis vis delsė. 

- Kai švyturio laužas bus užkurtas, šie bus pasiruošę. Tikiuosi, ranka 
supranta, kad, jei pulsime, junkajiečiai nužudys įkaitus? 

- Kaip įmanydamas stengsiuosi, kad taip nenutiktų, mano drauge. 
Kai ką... sumaniau. O dabar prašau man atleisti. Jau seniai turėjau dor- 
niečiams pasakyti, kad mirė jų princas. 

Pilkasis Kirmis pakreipė galvą. 

- Šis mielai tau paklus. 

Kartu su dviem savo ką tik iškeptais riteriais seras Baristanas nusi- 
leido į požeminį kalėjimą. Kaip žinia, sielvartas ir kaltės jausmas net ir 
labai gerus vyrus gali išvaryti iš proto, o Arčibaldas Ironvudas ir Geris 
Drinkvoteris buvo tikrai nemenkai prisidėję prie savo bičiulio mirties. 
Bet jiems pasiekus kalėjimo celes, Tumkui ir Raudonajam Eriukui seras 
Baristanas liepė palaukti koridoriuje ir vienas nuėjo dorniečiams pra- 
nešti, kad jų princo kančios baigėsi. 

Seras Arčibaldas, stambus ir plikas vyras, nepratarė nė žodžio. Jis 
sėdėjo ant čiužinio krašto ir stebeilijosi į savo plaštakas, sutvarstytas 
ilgomis ir siauromis lininio audinio juostomis. Seras Geris kumščiu 
trenkė į sieną. 

- Sakiau jam, kad tai - beprotybė. Maldavau keliauti namo. Visiems 
buvo aišku, kad tavo kalei karalienei jis visiškai nereikalingas. Kventinas 
apkeliavo pusę pasaulio, kad pasiūlytų jai savo meilę ir ištikimybę, o ji iš 
jo atvirai pasijuokė. 

- Karalienė niekada iš jo nesijuokė, - paprieštaravo Selmis. - Jei ge- 
riau pažinotum karalienę, pats tai suprastum. 

— Daneiris jį atstūmė. Kventinas pasiūlė jai savo širdį, o ji tėškė ją vai- 
kinui į veidą ir nulėkė dulkintis su savo kalavijuočiu. 

- Valdyk liežuvį, sere. - Gerio Drinkvoterio seras Baristanas nemėgo 
ir neketino leisti jam šmeižti Daneiris. - Dėl princo Kventino mirties 
kaltas tik jis pats ir... judu. 

— Mudu? Kaip mes prie jos prisidėjome, sere? Taip, Kventinas buvo 
mūsų draugas. Tikriausiai pavadintum jį kvaileliu, bet visi svajotojai tru- 
putį kvaištelėję. Ir vis dėlto pirmiausia, - ir svarbiausia, - jis buvo mūsų 
princas. Privalėjome būti jam ištikimi ir jo klausyti. 

Dėl to Baristanas Selmis ginčytis negalėjo. Jis pats didžiąją savo gyve- 
nimo dalį vykdė girtuoklių ir pamišėlių įsakymus. 

— Dorno princas pavėlavo. 

- Jis pasiūlė jai savo širdį, - pakartojo Geris. 

- Jai reikėjo kalavijų, o ne širdžių. 

- Kventinas būtų jai atidavęs ir visas Dorno ietis. 

— O kad jo žodžiai būtų virtę darbais! - Niekas labiau už Baristaną 
Selmį netroško, kad Daneiris palankiai sutiktų Dorno princą. - Bet jis 
pavėlavo, o ši kvailystė... ši mintis pasamdyti laisvosios brolijos kalavi- 
juočius ir paleisti į miestą du drakonus... Tai, švelniai tariant, buvo be- 
protybė. O kalbant rimtai, - išdavystė. 

- Visa tai Kventinas padarė iš meilės karalienei Daneiris, - primygti- 
nai pakartojo Geris Drinkvoteris. - Norėjo įrodyti esąs vertas jos rankos. 

Senajam riteriui tų paaiškinimų jau buvo per akis. 

- Visa tai princas Kventinas padarė dėl Dorno. Manai, kad esu suvai- 
kėjęs senolis? Visą gyvenimą praleidau tarp karalių, karalienių ir princų. 
Saulės Ietis ketina pradėti karą su Geležiniu sostu. Ne, nė nesivargink 
to neigti. Doranas Martelis - ne iš tų, kurie siunčia į Žygį savo ietinin- 
kus nesitikėdami pergalės. Princą Kventiną čia atvedė pareiga. Pareiga ir 
garbės bei šlovės troškimas, tik... ne meilė. Kventinas atvyko čia drako- 
nų, o ne Daneiris. 

— Nepažinojai Kventino, sere. Jis... 

- Jis mirė, Drinkai. - Ironvudas atsistojo. - Ir žodžiai jo nesugrąžins. 
Kletusas su Viljamu taip pat žuvo. Tad geriau užsičiaupk, kol nesugrū- 
dau tau į gerklę kumščio. - Augalotasis riteris kreipėsi į Selmį: - Ką ke- 
tini su mumis daryti? 

- Skahazas Plikis nori jus pakarti. Nužudėte keturis jo vyrus. Keturis 
karalienės vyrus. Du iš jų buvo išlaisvintieji, sekę paskui jos malonybę 
nuo pat Astaporo. 

Ironvudo šie žodžiai, rodos, nė kiek nenustebino. 

- Taip, tie žvėrimis persirengę vyrai... Aš nužudžiau tik vieną, su ba- 
silisko kauke. Kitus nudėjo samdomi kalavijuočiai. Nors tai, žinoma, vi- 
sai nesvarbu. 

— Mes gynėme Kventiną, - pasakė Drinkvoteris. - Mes... 

— Tylėk, Drinkai. Jis viską žino. - Ir augalotasis riteris vėl kreipėsi į 
serą Baristaną: - Jei ketinai mus pakarti, nebuvo prasmės eiti čia ir su 
mumis šnekėtis. Vadinasi, nužudyti mūsų nenori? 

- Ne. - O jis ne toks kvailas, kaip atrodo... - Gyvi judu man būsite 
naudingesni, nei mirę. Kai man pasitarnausite, rasiu laivą, kuris par- 
plukdys jus į Dorną, ir atiduosiu jums princo Kventino kaulus, kad galė- 
tumėte pargabenti juos jo lordui tėvui. 

Seras Arčibaldas susiraukė. 

— Kodėl visada reikia plaukti laivais? Kita vertus, kažkas turi parga- 
benti namo Kvento kaulus. Ko tau iš mūsų reikia, sere? 

- Jūsų kalavijų. 

- Kalavijų turi daugybę. 

- Karalienės išlaisvintieji į mūšio lauką kol kas nebuvo nė kojos įkėlę, 
o samdomais kalavijuočiais nepasitikiu. Grynuoliai - narsūs kareiviai, 
bet... ne kovotojai. Ne riteriai. - Jis kiek patylėjo. - Kas atsitiko, kai pa- 
mėginote išgabenti drakonus? Papasakokite. 

Dorniečiai susižvalgė. Tada Drinkvoteris tarė: 

— Kventinas Princui Driskiui pasakė, kad gebės juos suvaldyti. Gir- 
di, šį gebėjimą atsinešė gimdamas. Mat jo gyslomis tekėjo Targarienų 
kraujas. 

— Drakono kraujas. 

- Taip. Samdomi kalavijuočiai turėjo padėti mums sukaustyti drako- 
nus grandinėmis, kad galėtume nuvežti juos į prieplauką. 

- Driskius rado laivą, - pridūrė Ironvudas. - Didelį laivą, jei kartais 
mums pavyktų sutramdyti abu drakonus. O Kventas ant vieno iš jų keti- 
no joti raitas. - Stambuolis pažvelgė į savo sutvarstytas plaštakas. - Bet 
vos tik įkėlėme koją į požemį, supratau, kad mums neišdegs. Drakonai 
buvo per daug nirtūs. Grandinės... visur mėtėsi sutraukytos grandinės, 
stambių grandinių, tavo galvos dydžio metaliniai žiedai gulėjo ant žemės 
tarp visų tų suskaldytų ir sutrupintų kaulų. O Kventas, tegul jį globoja 
Septynetas, rodės, tuoj prikraus kelnes. Kagas ir Merė nebuvo: akli, jie 
taip pat viską suprato. Paskui vienas arbaletininkas paleido strėlę. Gal- 
būt šauliai nuo pat pradžių ketino nužudyti drakonus ir, išgirdę, kad 
nuvesime juos pas tuos pabaisas, pasinaudojo proga. Princo Driskiaus 

vyrų nesupaisysi. Šiaip ar taip, šauti nebuvo protinga. Strėlė drakonus 
tik įsiutino, juolab kad jie ir taip nebuvo pačios geriausios nuotaikos. 
O toliau... toliau buvo dar blogiau. 

- Ir Vėjo Nugairintieji paspruko, - įsiterpė seras Geris. - Kventas 
liepsnodamas rėkė, o jie tiesiog spruko. Ir Kagas, ir Gražioji Merė, ir visi 
kiti. Liko tik tas, kurį užmušė drakonas. 

— O ko tu tikėjaisi, Drinkai? Katė gaudo pelę, kiaulė voliojasi mėšle, 
o samdomas kalavijuotis pasipusto padus, kai jo labiausiai reikia. Negali 
jų dėl to kaltinti. Tokia samdomų kalavijuočių prigimtis. 

- Jis teisus, - pritariamai linktelėjo seras Baristanas. - Ką princas 
Kventinas pažadėjo Princui Driskiui mainais už šią pagalbą? 

Bet atsakymo jis nesulaukė. Seras Geris žvilgtelėjo į serą Arčibaldą. 
Seras Arčibaldas įbedė akis į savo plaštakas, paskui į grindis, o galiausiai 
įsistebeilijo į duris. 

— Pentosą, - pats sau atsakė seras Baristanas. - Kventinas jam paža- 
dėjo Pentosą. Pasakykite tiesą. Kad ir ką kalbėsite, jūsų žodžiai princui 
Kventinui dabar nei pakenks, nei padės. 

- Taip ir buvo, - niūriai tarstelėjo seras Arčibaldas. - Jis pažadėjo 
Princui Driskiui Pentosą. Jiedu net kažką pažymėjo žemėlapyje. 

Vadinasi, vilties dar yra... 

— Požeminiame kalėjime dar turime Vėjų Nugairintųjų. Tų apsime- 
tėlių dezertyrų... 

— Pamenu, - tarė Ironvudas. - Hangerfordą, Stro ir visą jų kompani- 
ją. Kai kurie iš jų, kaip samdomi kalavijuočiai, ne tokie jau ir blogi. Kiti... 
Ką gi, jiems būtų ne pro šalį sužinoti, kas yra mirtis. Ką su jais darysi? 

— Ketinu grąžinti juos Princui Driskiui. O kartu su jais - ir jus. Būsite 
dviese tarp kelių tūkstančių samdomų kalavijuočių. Junkajiečių stovy- 
kloje tikriausiai niekam nekrisite į akis. Noriu, kad perduotumėte Prin- 
cui Driskiui žinią. Pasakykite, kad jus atsiunčiau aš ir kad kalbu kara- 
lienės vardu. Pasakykite, kad žadėtą atlygį gaus ir iš mūsų, jei gyvus ir 
sveikus grąžins mums mūsų įkaitus. 

Seras Arčibaldas vyptelėjo. 

- Tas Skurlius ir Driskius greičiau atiduos mudu Gražiosios Merės 
malonei. Ne, jis tikrai neapsiims vogti jūsų įkaitų. 

— Kodėl ne? Užduotis ne iš sunkiųjų. - Bent jau kai palygini su už- 
moju pavogti drakonus. - Kadaise slapta išvedžiau iš Prieblandos Slėnio 
karalienės tėvą. 

— Tai buvo Vesterose, - tarė Geris Drinkvoteris. 

— O čia - Mirinas. 

— Arčis net kalavijo rankose neišlaikytų. 

- Jam ir nereikės nieko laikyti. Jei teisingai supratau savo žmogų, 
samdomi kalavijuočiai jums padės. 

Geris Drinkvoteris nusibraukė nuo kaktos kupetą saulės išblukintų 
plaukų. 

— Ar galėtume su Arčiu pasikalbėti vieni du? 

— Ne, - atsakė Selmis. 

- Aš šio reikalo imsiuosi, - sutiko seras Arčibaldas, - bet su sąlyga, 
kad nebus jokių prakeiktų laivų. Ir Drinkas to imsis. - Stambuolis pla- 
čiai nusišypsojo. - Jis to dar nežino, bet imsis. 

Taigi viskas buvo sutarta. 

Bent jau lengvoji plano dalis pavyko, pagalvojo Baristanas Selmis, 
palengva vėl kopdamas į piramidės viršūnę. Ar pavyks įgyvendinti 
sunkiausią, dabar priklausė nuo dorniečių. Ši žinia jo senelį būtų pri- 
bloškusi. Dorniečiai buvo riteriai, bent jau taip save vadino, nors įspūdį 
jam darė tik Ironvudas, nes tik jis buvo ginkluotas tikro plieno kalaviju. 
O Drinkvoteris tegalėjo pasigirti gražiu veideliu, mikliu liežuviu ir pui- 
kiais, vešliais plaukais. 

Grįžęs į karalienės kambarius piramidės viršūnėje, senasis riteris 
princo Kventino kūno neberado. Įžengęs pro duris, kambaryje jis pama- 
tė šešis jaunuosius taurininkus, žaidžiančius kažkokį vaikišką žaidimą: 
susėdusius ratu ant grindų ir paeiliui sukančius. durklą. Ginklui susto- 
jus, jie nurėždavo plaukų sruogą tam, į kurį rodė geležtės smaigalys. Kai 
buvo berniukas ir gyveno Harvesthole, seras Baristanas su savo pussese- 
rėmis ir pusbroliais taip pat žaisdavo kažką panašaus, nors... Vesterose, - 
bent jau jis taip prisiminė, - sruogų kirpimą pakeisdavo bučiniai. 

— Bakazai! - sušuko jis. - Būk toks geras ir atnešk man taurę vyno. 
Grazarai, Azakai - prie durų. Laukiu ateinant Žaliosios Malonybės. Kai 
atvyks, tuoj pat atveskite ją pas mane. O daugiau tegul niekas man ne- 
trukdo. 

Azakas atsikėlė nuo grindų. 

- Klausau, lorde ranka. 

Seras Baristanas išėjo į terasą. Lietus liovėsi, bet žemi, pilkšvai melsvi 
debesys vis tiek užstojo saulę, besileidžiančią į Vergų įlanką. Nuo aprū- 
kusių Hazdaro piramidės akmenų vis dar kilo kelios dūmų draiskanos, 
plaikstomos vėjo nelyginant kaspinai. Toli rytuose, anapus miesto sienų, 
virš horizonte dunksančių kalvų viršūnių jis pamatė šmėstelint blyškius 
sparnus. Viseirionas. Galbūt drakonas medžiojo, o gal tik šiaip skraidė. 
Seras Baristanas susimąstė, kur dabar galėtų būti Reigalas. Kol kas žalia- 
sis drakonas atrodė pavojingesnis už baltąjį. 

Bakazui atnešus vyno, senasis riteris godžiai jo gurkštelėjo ir nusiun- 
tė berniuką atnešti vandens. Kelios taurės vyno, be abejo, būtų padėju- 
sios jam užmigti, bet po derybų su priešu grįžus Galazai Galarei seras 
Baristanas norėjo likti blaivus, tad, sutemoms vis labiau tirštėjant, jis 
gėrė vyną, gerokai praskiestą vandeniu. Senasis riteris jautėsi labai pa- 


428 GEORGE R. R. MARTIN 


vargęs, jį kankino daugybė abejonių. Dorniečiai, Hizdaras, Reznakas, 
puolimas... Ar jis elgiasi teisingai? Ar daro tai, ko būtų norėjusi Danei- 
ris? Tokie darbai - ne man. Prieš jį rankomis tarnavo kiti karaliaus sar- 
gybos vyrai. Tiesa, tokių buvo nedaug, vos vienas kitas. Seras Baristanas 
apie juos buvo skaitęs Baltojoje knygoje. Ir dabar jis ėmė svarstyti, ar ir 
jie jausdavosi tokie sutrikę kaip jis? | 

— Lorde ranka... - Tarpduryje su ilga žvake rankose stovėjo Graza- 
ras. - Atėjo Žalioji Malonybė. Liepei pranešti. 

— Tegul ateina. Ir uždek kelias žvakes. 

Galaza Galarė įžengė lydima keturių Rožinių Malonybių. Ją gaubė 
išminties ir orumo aura, kuria seras Baristanas negalėjo nesižavėti. Ji - 
stipri moteris ir visada buvo ištikima Daneiris draugė. 

- Lorde ranka, - prabilo Galaza Galarė, tebeslėpdama veidą po mir- 
guliuojančiais žaliais šydais. - Ar galiu prisėsti? Mano kaulai seni ir nu- 
vargę. 

- Grazarai, atnešk krėslą Žaliajai Malonybei. - Rožinės Malonybės, 
nuleidusios akis ir tarsi maldai suglaudusios delnus, išsirikiavo jai už 
nugaros. - Ar galėčiau tau pasiūlyti kuo nors atsigaivinti? - paklausė se- 
ras Baristanas. 

- Būtų labai malonu, sere Baristanai. Nuo kalbėjimo man gerklė per- 
džiūvo. Gal pavaišintum sultimis? 

— Kaip pageidausi. - Jis mostu pasikvietė Kezmiją ir liepė atnešti 
žynei taurę medumi pasaldintų citrinų sulčių. Norėdama jų atsigerti, 
Žynė gavo pakelti nuo veido šydą ir Selmis vėl akivaizdžiai pamatė, ko- 
kia ši moteris sena. Senesnė už mane bent dvidešimčia mety. - Žinau, 
kad jei čia būtų karalienė, mes abu padėkotume tau už viską, ką dėl 
mūsų padarei. 

- Jos malonybė visada buvo labai gera. - Galaza Galarė išgėrė sultis 
ir vėl nuleido šydą. - Gal yra kokių nors naujienų apie mūsų mieląją ka- 
ralienę? 

- Kol kas ne. 

— Pasimelsiu už ją. Gal nepasirodysiu per daug įžūli, jei pasiteirausiu 
apie karalių Hizdarą? Gal man būtų leista susitikti su jo šviesybe? 

- Tikiuosi, kad netrukus galėsi jį pamatyti. Patikinu, kad jam nieko 
bloga nenutiko. 

— Malonu girdėti. Išmintingieji Junkajaus šeimininkai apie jį teiravo- 
si. Tikriausiai nenustebsi išgirdęs, kad jie norėtų, jog kilnusis Hizdaras 
nedelsiant būtų grąžintas į teisėtai jam priklausantį sostą. 

— Kai bus įrodyta, kad karalius Hizdaras nemėgino nužudyti karalie- 
nės, nieko nelaukę taip ir padarysime. O kol kas Miriną valdo ištikimųjų 
ir teisingųjų taryba. Toje taryboje yra vieta ir tau. Žinau, kad gali mus 
daug ko išmokyti, o Geranoriškoji. Mums reikia tavo išminties. 

— Bijau, kad tavo pagyrimai man - tik tušti žodžiai, lorde ranka, — 
tarė Žalioji Malonybė. - Jei tikrai manai, kad esu išmintinga, paklausyk 
mano patarimo dabar. Paleisk kilnųjį Hizdarą ir grąžink jį į sostą. 

— Tai gali padaryti tik karalienė. 

Šydu užsidengusi veidą, Žalioji Malonybė atsiduso. 

- Taika, kurią taip suAkiai pasiekėme, plevena trapi tarsi lapas rudens 
vėjyje. Atėjo sunkūs laikai. Mūsų gatvėmis bastosi mirtis, atjojusi ant 
palšos kumelės iš triskart prakeikto Astaporo. Danguje skraido drako- 
nai, ryjantys vaikus. Šimtai žmonių sėda į laivus ir plaukia į Junkajų, To- 
losą, Kvartą ir kitus kraštus, galinčius suteikti jiems prieglobstį. Hazkaro 
piramidė virto rūkstančiais griuvėsiais, o daug šios senovinės giminės 
žmonių žuvo ir liko gulėti po apsmilkusiais jos akmenimis. Ulezo ir Je- 
rizano piramidės tapo pabaisų irštvomis, o jų šeimininkai - benamiais ir 
elgetomis. Mano žmonės prarado paskutinę viltį, nusigręžė nuo dievų ir 
leidžia naktis lėbaudami bei paleistuvaudami. 

- Ir žudydami. Praeitą naktį Harpijos Sūnūs nužudė tris dešimtis 
žmonių. 

— Man skaudu tai girdėti. Bet, jei jau taip, juo greičiau reikia paleisti 
kilnųjį Hizdarą Zo Loraką, kuris vieną kartą jau sustabdė žudynes. 

Ir kaipgi jis užkirs žudynėms kelią? Nebent... jis ir yra Harpija. 

- Jos malonybė atidavė Hizdarui Zo Lorakui savo ranką ir širdį, pa- 
sodino jį į sostą kaip savo sutuoktinį, jo prašoma leido mieste atgaivin- 
ti žudymo meno tradiciją, o jis atsidėkodamas pakišo jai užnuodytų 
skėrių. 

- Jis atsidėkodamas davė jai taiką. Nenumok į ją ranka, sere, maldau- 
ju. Taika - neįkainojamas perlas. Hizdaras priklauso Lorakų giminei. Jis 
niekada nesigriebtų nuodų ir nesiteptų rankų. Jis nekaltas. 

— Kaip gali būti tokia tikra? 

Nebent žinai, kas yra tikrasis nuodytojas. 

- Giso dievai man pasakė. 

— Aš garbinu Septynetą, o Septynetas kol kas apie šį reikalą nepratarė 
nė žodžio. Sakyk, Išmintingoji, ar perdavei junkajiečiams mano pasiū- 
lymą? 

- Kaip buvai įsakęs, jį išgirdo visi Junkajaus lordai ir kapitonai, bet... 
baiminuosi, kad jų atsakymas tau nepatiks. 

- Jie mano pasiūlymą atmetė? 

- Taip. Man buvo pasakyta, kad savo žmonių negalėsi išpirkti ir už 
didžiausią krūvą aukso. Juos išlaisvintų tik už drakonų kraują. 

Giliai širdyje seras Baristanas vylėsi išgirsiąs kitokį atsakymą, bet ir 
šis nebuvo jam netikėtas. Jis kietai sučiaupė lūpas. 

- Žinau, kad ne tokių žodžių laukei, - tarė Galaza Galarė. - Nors aš 
junkajiečius suprantu. Tie drakonai - negailestingi pabaisos. Junkajus jų 


430 GEORGE R. R. MARTIN 


bijo ir... turiu pripažinti, kad ne be reikalo. Mūsų kraštuose pasakojamos 
istorijos apie grėsmingosios Valyrijos drakonų lordus ir apie tai, kaip 
jie nusiaubė Senąjį Gisą ir kiek žalos padarė jo žmonėms. Drakonai nu- 
skriaudė net tavo jaunąją karalienę, gražuolę Daneiris, kuri vadino save 
Drakonų Motina... Tą dieną kautynių duobėje matėme ją degančią... Net 
ji nebuvo apsaugota nuo drakonų įtūžio. 

- Jos malonybė ne... Ji... 

— „„mirusi. Tegul dievai leidžia ilsėtis jai ramybėje. - Šydu pridengto- 
se žynės akyse sublizgo ašaros. - Tad tegul miršta ir drakonai. 

Karštligiškai ieškodamas atsakymo, Selmis išgirdo sunkių žingsnių 
aidą. Durys staiga atsivėrė, ir į vidų įvirto Skahazas Mo Kandakas, ly- 
dimas keturių Bronzinių Žvėrių. Grazarui pamėginus pastoti jam kelią, 
Skahazas berniuką pastūmė ir nubloškė šalin. 

Seras Baristanas atsistojo. 

— Kas nutiko? 

- Svaidyklės, - niūriai burbtelėjo Plikis. - Visos šešios. 

Galaza Galarė taip pat pakilo iš krėslo. 

- Tai junkajiečių atsakas į tavo pasiūlymus, sere. Įspėjau tave, kad jis 
tau nepatiks. 

Vadinasi, jie pasirinko karą. Tebūnie. Keista, tačiau Baristanui Sel- 
miui net palengvėjo. Kariauti jam buvo įprasta. 

- Jei junkajiečiai mano, kad svaidydami akmenis pralauš Mirino gy- 

nybą... 

— Ne akmenis, - išsigandusi sielvartingai tarė senė. - Lavonus. 


DANEIRIS 


K“ buvo panaši į akmeninę salą, dunksančią žalumos jūroje. 

Kol nuo jos nusileido, Dani užtruko vos ne iki vidurdienio. 
Kalvos papėdėje atsidūrė gerokai uždususi. Jai maudė raumenis, be to, 
Daneiris jautė, kad pradeda karščiuoti. Uolos iki kraujo nubrozdino jai 
delnus. Bet žaizdos ant plaštakų gyja, knebinėdama pratrūkusios pūslės 
odą, tarė sau ji. Oda buvo rausva ir jautri, iš supleišėjusių delnų sunkėsi 
balzganas skystis, tačiau nudegimai vis dėlto gijo. 

Žvelgiant iš čia, dunksanti kalva atrodė dar didesnė. Prisiminusi se- 
novinę tvirtovę, kurioje buvo gimusi, Dani praminė ją Drakono Uola. 
Tikrosios Drakono Uolos ji neprisiminė, tačiau neabejojo, kad šios ne- 
pamirš ilgai. Žemai jos šlaitai buvo apžėlę skurdžia žole ir dygliuotais 
krūmokšniais, o aukščiau dunksojo rantyta plikų akmenų sampyla, 
staiga statėjanti ir besistiepianti į dangų. Čia, negiliame urve, tarp su- 
skilusių riedulių, tarp uolų nuoskilų aštriais kaip skustuvas kraštais ir 
smailių kaip adata uolų viršūnių, buvo Drogono irštva. Vos pamačiusi 
kalvą Dani suprato, kad jis čia gyvena jau senokai. Ore tvyrojo pelenų 
kvapas, visi akmenys ir medžiai, kiek tik akys užmatė, buvo apsvilinti ir 
pajuodę, ant žemės mėtėsi sudeginti ir suskaldyti kaulai, bet... tai buvo 
drakono buveinė. 

Dani puikiai žinojo, kas yra namų ilgesys. 

Užvakar, užsiropštusi ant smailėjančios didžiulio riedulio viršūnės, 
pietuose ji išvydo vandenį, - plonytį, besileidžiančios saulės spindu- 
lių apšviestą ir trumpai blykstelėjusį siūlelį. Upokšnis, nusprendė Dani. 
Nors buvo mažas, eidama palei jį, Daneiris būtų radusi didesnį upelį, šis 
būtų nuvedęs ją prie kokios nors nedidelės upės, o visos upės šiame pa- 
saulio krašte buvo Skahazadano intakai. Nusigavus iki Skahazadano, jai 
būtų reikėję tik keliauti ten, kur upė plukdo savo vandenis, ir anksčiau ar 
vėliau būtų pasiekusi Vergų įlanką. 

Tiesa, į Miriną jai būtų labiau patikę parskristi raitai ant drakono. Bet 
Drogonas, rodos, to netroško. 

Savo jodomus drakonus senosios Valyrijos drakonų lordai valdyda- 
vo pasitelkę tramdomuosius kerus ir stebuklingus pučiamuosius ragus. 
O Daneiris ginklai tebuvo žodžiai ir rimbas. Užsilipusi drakonui ant 
nugaros, ji dažnai pasijusdavo taip, tarsi vėl mokytųsi jodinėti. Bizūnu 
švelniai pliaukštelėta per dešinį šoną sidabrinė kumelė sukdavo kairėn, 
mat arklys visuomet instinktyviai mėgina sprukti nuo pavojaus. Bet, 
kai sušėrė per dešinį šoną Drogonui, jis staiga šovė į dešinę, nes paju- 

tus smūgį drakonui visada pabunda instinktas pulti. O kartais, rodės, 
visai nesvarbu, kur Daneiris jam kerta; drakonas tiesiog skrisdavo, kur 
panorėjęs, ir nešdavosi ją drauge. Nei rimbu, nei žodžiais nepavykdavo 
įtikinti Drogono pasukti, jei jis pats to nenorėdavo. Netrukus Daneiris 
suprato, kad rimbo kirčiai jį veikiau erzina, nei žeidžia, mat drakono 
žvynai buvo kietesni už ragą. 

Be to, kad ir labai toli dieną drakonas nuskrisdavo, ėmus temti ins- 
tinktyviai jausdavo, jog turi grįžti namo, į Drakono Uolą. Į savo, o ne į 
mano namus. Daneiris namai buvo Mirinas, kur gyveno jos sutuoktinis 
ir meilužis. Jos vieta, žinoma, buvo ten. 

Turiu eiti pirmyn. Jei imsiu žvalgytis atgal, prapulsiu. 

Ją visur lydėjo prisiminimai. Prieš akis iškildavo debesys, į kuriuos 
Daneiris žvelgė iš aukštybių. Pievomis dundantys kaip skruzdės maži 
arkliai. Sidabro mėnuo, kybantis taip arti, jog, rodos, galėtum ištiesti 
ranką ir jį paliesti. Ten, žemai, vingiavo ryškiai mėlynos upės ir jų van- 
duo mirgėjo, apšviestas saulės spindulių. Ar dar kada nors teks matyti 
tokius vaizdus? Sėdėdama ant Drogono nugaros, Daneiris jautė pilnatvę. 
Taip aukštai šio pasaulio sielvartas ir rūpesčiai negalėjo jos pasiekti. Ir 
kaip ji galėjo pamiršti... dangų? 

Tačiau atėjo laikas veikti. Jauna mergina galėjo žaisti visą gyvenimą, 
bet ji buvo suaugusi moteris, karalienė, žmona, daugybės valdinių moti- 
na. Jos vaikai laukė pagalbos. Drogonas pakluso rimbo galiai, todėl toks 
pat likimas laukė ir Daneiris. Ji privalėjo vėl užsidėti karūną, privalėjo 
grįžti ant savo juodmedžio suolo ir į savo kilniojo sutuoktinio glėbį. 

Hizdaras ir drungni jo bučiniai... 

Saulė šiandien kaitino nuo pat ryto, o dangus atrodė žydras ir visiškai 
giedras. Tai buvo gerai. Mat iš Dani drabužių buvo likę tik skarmalai, o 
šie menkai tešildė. Vieną sandalą ji pametė ant drakono nugaros pašė- 
lusiai lėkdama iš Mirino, o kitą paliko kalvos viršūnėje, prie Drogono 
urvo, - mat nusprendė mieliau vaikščioti basa nei su vienu sandalu. To- 
karą ir savo skraistes Daneiris paliko prie kautynių duobės, o iš drobės 
pasiūta apatinė jos tunika tikrai nebuvo skirta karštoms Dotrakių jūros 
dienoms ir šaltoms naktims. Ji buvo permirkusi prakaitu, ištepta žolių 
syvais ir purvu, be to, nuo sijono apačios Dani atsiplėšė gabalą drobės 
blauzdai sutvarstyti. Tikriausiai atrodau kaip išbadėjusi skarmalė, pagal- 
vojo ji, bet jei dieną oras ir toliau bus toks šiltas, kaip nors ištversiu. 

Viešėdama šioje Dotrakių jūroje, Daneiris jautėsi vieniša, alkana ir 
sužeista, bet vis tiek laiminga. Maudžiantis skausmas, gurgiantis pilvas, 
nakties šaltis... Argi tai svarbu, jei gali skraidyti? Aš ir vėl pasielgčiau 
taip pat. 

Daneiris save tikino, kad Džiki ir Iri lauks jos Mirine, piramidės vir- 
šūnėje. Mieloji jos raštininkė Misandėja ir visi jaunieji pažai - taip pat. 

Jie atneš jai valgio, ji išsimaudys baseinėlyje prie persimono medžio. 
Kaip bus gera vėl jaustis švariai! Dani nereikėjo nė pažvelgti į savo at- 
vaizdą stikle - ir taip žinojo esanti apskretusi. 

Be to, ją kankino alkis. Vieną rytą, leisdamasi pietiniu kalvos šlaitu, 
ji rado ten augančių laukinių svogūnų, o po kelių valandų - kažkokią 
rauzganą daržovę stambikis lapais, atrodančią tarsi keistas kopūstas. Ne- 
žinia, kas tai buvo, bet nuo to kopūsto ji apsirgo. Išskyrus tas daržoves ir 
vieną žuvį, kurią pasigavo šaltinio maitinamame ir prie Drogono urvo 
telkšančiame duburyje, Daneiris daugiau nieko valgomo nerado ir nuo 
bado gynėsi vien misdama drakono išėdomis: sudegusiais kaulais ir ga- 
ruojančiais, apkepusiais, bet viduje pusžaliais mėsos kąsneliais. Suprato, 
kad tiek maisto jai per mažai. Vieną dieną ji basos kojos šonu paspyrė 
suknežintą avies kaukolę ir ši, persiritusi per kalvos kraštą, nutarškėjo 
žemyn. Ir žiūrėdama į stačiu šlaitu žolių jūros link besiritančią kaukolę, 
Daneiris suprato turinti sekti iš paskos. 

Dani sparčiu žingsniu patraukė per aukštos žolės jūrą, basų kojų 
pirštais jausdama šiltą žemę. Žolė čia buvo tokia aukšta, kad siekė jai vir- 
šugalvį. Kai sėdėdavau ant Sidabrės ir jodavau šalia savo saulės ir žvaigž- 
dės chalasaro priekyje, žolė niekada neatrodydavo tokia aukšta. Eidama 
Daneiris kautynių duobių prižiūrėtojo rimbu švelniai plekšnojo sau per 
blauzdą. Dabar Miriną karalienei priminė tik tas rimbas ir skarmalai, 
kuriuos vilkėjo. 

Nors Daneiris ėjo per žaliąją karalystę, žolės žalumas toli gražu jau 
nebuvo toks sodrus kaip vasarą. Net čia jautei ir rudens dvelksmą, ir ne- 
trukus prasidėsiančią žiemą. Dani neprisiminė, kad anksčiau būtų ma- 
čiusi tokią išblukusią žolę, - be gyvybės, žalzganą, vietomis jau ėmusią 
gelsti. Žolė vadavosi mirtimi. 

Dotrakių jūrą, - neaprėpiamą žolės vandenyną, nuo Kohoro miško 
besidriekiantį iki pat Kalnų Motinos ir Pasaulio Įsčių, - Daneiris Tar- 
garien pažinojo. Pirmą kartą išvydo ją būdama dar visai jaunutė, ką tik 
ištekėjusi už chalo Drogo ir keliaujanti į Vais Dotrakį, kur ją, kaip nuo- 
taką, turėjo įvertinti miestui vadovaujančios senės, doš chalyn. Išvydusi 
šią bekraštę žolės jūrą, Daneiris neteko žado. Dangus buvo žydras, žolė - 
žalia, o mano širdis - kupina vilčių. Bet tuomet šalia buvo seras Džora, 
jos senas ir šiurkštus lokys. Jai patarnavo Iri, Džiki ir Dorėja, naktį ją ap- 
kabindavo jos saulė ir žvaigždė, be to, ji laukėsi kūdikio. Reigas. Ketinau 
pavadinti jį Reigu ir senės man paaiškino, kad jis bus eržilas, kuris apžergs 
pasaulį. Tokia laiminga, kaip tuomet, ji nesijautė nuo tų gerokai primirš- 
tų laikų, kai gyveno Bravose, name raudonomis durimis. 

Tačiau Raudonojoje dykumoje Daneiris džiaugsmas virto pelenais. 
Jos saulė ir žvaigždė nukrito nuo žirgo, magė Miri Maz Dur nužudė jos 
įsčiose augusį Reigą, o chalo Drogo bedvasę šmėklą Dani uždusino savo 

rankomis ir išbraukė iš atminties. Netrukus Drogo chalasaras ėmė by- 
rėti. Ko Ponas, pasiskelbęs chalu Ponu, išjojo pasiėmęs daug raitelių ir 
vergų. Ko Džakas pasivadino chalu Džaku ir pasitraukė su dar didesniu 
būriu vyrų. O Magas, ištikimasis chalo Drogo raitelis, išprievartavo ir 
nužudė Erėją, - mergaitę, kurią Daneiris buvo nuo jo išgelbėjusi. Jei ne 
chalo Drogo laidotuvių laužo ugnyje ir dūmuose išsiritę drakonai, Dani 
ir pačią būtų prievarta grąžinę į Vais Dotrakį ir visą likusį gyvenimą jai 
būtų tekę praleisti tarp miestą valdančių senių - doš chalyn. 

Ugnis nusvilino man plaukus, bet šiaip nesužalojo. Taip nutiko ir Daz- 
nako kautynių duobėje. Tiek Daneiris dar prisiminė, nors tai, kas dėjosi 
paskui, gaubė užmaršties skraistė. Ten buvo daugybė žmonių, jie baimin- 
gai šaukė ir stumdėsi. Ji prisiminė piestu stojančius arklius ir iš apvirtusio 
vežimo ant žemės byrančius melionus. Iš apačios atskriejo sviesta ietis, o 
paskui ją = daugybė arbaleto strėlių. Viena pralėkė taip arti, kad nuslydo 
Dani skruostu. Kitos nukrito atsimušusios į Drogono žvynus, įstrigusios 
tarp jų liko stirksoti arba pervėrė jo sparnų plėvę. Karalienė prisiminė 
visu kūnu jautusi drakoną muistantis ir, pataikius strėlėms, krūpčiojant, 
o pati iš paskutiniųjų stengusis išsilaikyti ant žvynuotos jo nugaros. Dro- 
gono žaizdos rūko. Dani matė, kaip viena arbaleto strėlė staiga užsilieps- 
nojo. Kita, pervėrusi sparną, drakonui ėmus plasnoti, išslydo iš žaizdos 
ir nukrito žemėn. Apačioje ji regėjo besiblaškančius, liepsnose besiran- 
gančius, rankas į dangų tiesiančius žmones, šokančius beprotišką šokį ir 
kenčiančius baisias kančias. Moteris žaliu tokaru pasilenkė prie verkian- 
čio vaiko ir, norėdama apsaugoti jį nuo ugnies, paėmė ant rankų. Dani 
puikiai prisiminė tokaro spalvą, bet ne moters veidą. Ją, kaip ir daugybę 
kitų, parkritusių ant plytų laiptų, sumindžiojo sprunkantys žmonės. Kai 
kurie iš jų degė. 

Paskui, Drogonui kylant į dangų, šie vaizdai nublanko, riksmai ir 
triukšmas nuslopo, žmonės sumažėjo, o ietys ir strėlės liko kažkur že- 
mai. Nešdamas ją ant nugaros, ištiesęs sparnus ir pagavęs keliančią, nuo 
saulės įkaitusių miesto plytų sklindančią šilto oro srovę, drakonas kilo 
vis aukščiau ir aukščiau, virš piramidžių ir kautynių duobių. Jei nukrisiu, 
užsimušiu, bet skristi vis tiek buvo verta, dingtelėjo karalienei. 

Jiedu skrido į šiaurę ir netrukus atsidūrė anapus upės; Drogonas 
sklendė ištiesęs strėlių suvarpytus ir apdraskytus sparnus, tarp debesų 
plazdančius vėjyje tarsi grėsmingos kariuomėnės vėliavos. Dani prieš 
akis šmėstelėjo Vergų įlankos pakrantės ir jomis per smėlį ir dykrą besi- 
driekiantis senovės Valyrijos kelias, dingstantis prie horizonto vakaruo- 
se. Šis kelias veda namo. O paskui žemai nebuvo matyti nieko, tik nuo 
vėjo vilnijanti žolių jūra. 

Ar toks buvo pirmas skrydis prieš tūkstantį metų? Kartais jai atrody- 
davo, jog būtent toks. 

Dangaus skliautu kopianti saulė kaitino vis smarkiau ir netrukus 
karalienei įsiskaudėjo galvą. Plaukai ant galvos augo, bet... reikėjo 
kantriai laukti. 

— Man reikia skrybėlės, - garsiai ištarė ji. 

Sėdėdama Drakono Uolos viršūnėje, ji pamėgino nusipinti skrybėlę 
iš žolių stiebų, kaip, keliaddama su Drogu, buvo mačiusi darant dotrakių 
moteris, bet... arba žolė buvo netinkama, arba jai trūko pynėjos įgūdžių. 
Visos Daneiris skrybėlės subyrėdavo dar nebaigtos pinti. Pamėgink dar 
kartą, tarė sau ji. Tau pavyks. Tavo gyslomis teka drakonų kraujas ir tikrai 
gali nusipinti skrybėlę. Ji nesiliovė darbuotis, tačiau paskutinė jos nupin- 
ta skrybėlė atrodė taip pat beviltiškai kaip ir pirmoji. 

Nuo kalvos viršūnės matytą upokšnį Dani rado tik po pietų. Tai te- 
buvo upeliūkštis, menkas šaltinėlis, ne platesnis už jos ranką... o su kiek- 
viena Drakono Uoloje praleista diena jos ranka vis labiau lyso ir menko. 
Daneiris pasisėmė vandens ir apsišlakstė juo veidą. Kai suglaudė riešku- 
čias, pro tarpupirščius ištryško upelio dugne telkšojęs dumblas. Ji norė- 
jo pasisemti vėsesnio ir švaresnio vandens, tačiau... net, jei jos noras ir 
būtų išsipildęs, ji vis tiek būtų troškusi, kad kas nors ją išgelbėtų. 

Daneiris vis dar neprarado vilties, kad kas nors ją suras. Gal seras 
Baristanas vyks jos ieškoti; šiaip ar taip, jis buvo pirmasis karalienės sar- 
gybos riteris, jos gyvybę prisiekęs ginti kaip savąją. Dotrakių jūrą paži- 
nojo ir ištikimieji jos kraujo raiteliai, o jų gyvenimas priklausė nuo jos 
gyvybės. Be to, išsiųsti vyrus jos ieškoti galėjo ir jos sutuoktinis, kilnusis 
Hizdaras Zo Lorakas. O Darijus... Ir Dani pamėgino įsivaizduoti jį, jo- 
jantį pas ją per aukštą žolę, besišypsantį, paskutinių saulėlydžio spindu- 
lių apšviestu ir tviskančiu auksiniu dantimi. 

Tik bėda, kad Darijus buvo atiduotas junkajiečiams ir tapęs įkaitu, 
turinčiu garantuoti, kad junkajiečių kapitonams nieko bloga nenutiks. 
Darijus ir Didvyris, Džogas, Grolėjus ir trys Hizdaro giminaičiai. Žino- 
ma, dabar visi jos duoti įkaitai tikriausiai jau bus paleisti. Bet... 

Karalienė klausė savęs, ar jos kapitono kalavijas ir durklai tebekabo 
ant sienos prie jos lovos laukdami, kol Darijus grįš ir vėl juos pasiims? 
„Paliksiu savo mergaites pas tave, - tada pasakė jis. - Pasaugok jas, my- 
limoji.“ Kažin, ar junkajiečiai žino, koks brangus jai šis kapitonas? To 
ji paklausė ir sero Baristano tą popietę, kai išvyko įkaitai. „Gandus jie 
tikriausiai bus girdėję, - atsakė jai senasis riteris. - Gal net pats Naharis 
jiems pasigyrė... kad tavo malonybė labai jį... gerbia. Gal tavo malonybė 
nesupyks, jei drįsiu pasakyti, jog kuklumas tikrai nėra viena iš kapitono 
dorybių. Jis labai didžiuojasi gebėjimu... valdyti savo kalaviją.“ 

"Nori pasakyti, kad jis visiems giriasi, jog su manimi miega. Tačiau Da- 
rijus tikrai nebuvo toks kvailas, kad girtųsi tokiais dalykais atsidūręs pas 

jos priešus. Tai nesvarbu. Junkajiečiai tikriausiai jau iškeliavo namo. Bū- 
tent dėl to ji ir padarė tai, ką padarė. Dėl taikos. 

Ji atsisuko į Drakono Uolą, iškilusią virš žolės nelyginant sugniaužtas 
kumštis, ir apžvelgė nueitą kelią. Kalva taip arti... Ėjau kelias valandas, 
o ji, rodos, vis tiek ranka pasiekiama. Dar nebuvo vėlu pasukti atgal. Šal- 
tinio vandens nuolat papildomame duburyje prie drakono urvo galėjai 
pasigauti žuvies. Pirmą dieną, vos atsidūrusi ant kalvos, ji vieną pasiga- 
vo, tad galėtų susižvejoti ir daugiau. Be to, ten rastų ir Drogono grobio 
likučių - apdegintų, bet dar mėsingų kaulų. 

Ne, vis dėlto griežtai tarė sau Dani. Jei imsiu žvalgytis atgal, prapul- 
siu. Neaprėpiamai žolės jūrai iš auksinės virstant rausvai gelsva, Daneiris 
galėjo daugybę metų praleisti tarp kaitrios saulės kaitinamų Drakono 
Uolos akmenų, dieną skraidydama ant Drogono, o vakare grauždama jo 
išėdas, tačiau ne tokiam gyvenimui buvo gimusi. Tad vėl atsuko nugarą 
tolumoje dunksančiai kalvai ir užsikimšo ausis, kad negirdėtų akmeni- 
nes kalvos atbrailas gludinančio vėjo dainuojant apie pabėgimą ir laisvę. 
Kaip Daneiris suprato, upelis tekėjo į pietryčius. Ji keliavo palei jo vagą. 
Nuvesk mane prie upės, daugiau nieko neprašau. Nuvesk mane prie upės, 
o visa kita padarysiu pati. 

Laikas slinko lėtai. Upelis vingiavo, o Dani žingsniavo pernelyg ne- 
nutoldama nuo jo vagos, ritmingai rimbu pliaukšėdama sau prie šlau- 
nies ir stengdamasi negalvoti nei apie tai, koks tolimas kelias laukia, nei 
apie tai, kad skauda galvą, o pilvas gurgia. Ženk dar vieną žingsnį. Da- 
bar - dar vieną. Ir dar vieną... Ką dar ji galėjo daryti? 

Jos jūroje buvo ramu. Pūstelėjus vėjui, žolė atsidusdavo: jos stiebeliai 
sušnarėdavo ir imdavo šnabždėtis tik dievams suprantama kalba. Šen 
bei ten, kur vagos dugnas būdavo akmenuotas, Daneiris išgirsdavo upelį 
čiurlenant. Jai pro kojų tarpupirščius tryško dumblas. Aplink zyzė vabz- 
džiai: tingūs laumžirgiai, žibančios žalzganos širšės ir skaudžiai gelian- 
tys uodai, - tokie maži, kad sunku buvo juos įžiūrėti. Juos, nutūpusius 
ant rankų, Daneiris išsiblaškiusi sutrėkšdavo delnu. Kartą prie upelio ji 
užklupo atsigerti atėjusią žiurkę, bet graužikas jos neprisileido ir laiku 
paspruko: nėrė tarp žolių stiebų ir dingo aukštoje žolėje. Tai šen, tai ten 
Daneiris nugirsdavo čiulbant paukščius. Nuo tų giesmių karalienei tik 
dar labiau imdavo gurgti pilvas, bet ji neturėjo tinklų paukščiams gau- 
dyti ir kol kas dar nebuvo radusi nė vieno lizdo. Kadaise svajojau skristi, 
pagalvojo Dani, o dabar paskraidžiau ir svajoju pasivogti paukščių kiau- 
šinių. Ši mintis ją prajuokino. 

- Žmonės - kvailiai, bet dievai dar kvailesni, - kreipėsi ji į žolę ir ši 
pritariamai sušiugždėjo. 

Tą dieną Drogoną ji matė tris kartus. Pirmą kartą jis pasirodė taip 
toli, kad galėjai jį supainioti su ereliu, tai pradingstančiu už dangaus 

pakraštyje kybančių debesų, tai vėl iš jų išnyrančiu, bet Dani jau buvo 
spėjusi drakoną gerai pažinti ir atskirdavo jo siluetą net ir iš labai dide- 
lio atstumo. Antrą kartą jis praskrisdamas užstojo saulę: išskleidė savo 
juodus sparnus ir pasaulis akimirką aptemo. Paskutinį kartą drakonas 
pralėkė tiesiai Daneiris virš galvos, - taip arti, kad ji išgirdo šnarant jo 
sparnus. Iš pradžių Dani'toptelėjo, kad Drogonas ją medžioja, bet dra- 
konas praskrido į ją net nepažvelgęs ir dingo kažkur rytuose. Ir gerai, 
pagalvojo karalienė. 

Vakaras ją užklupo, galima sakyti, nepasiruošusią. Besileidžiančios 
saulės spinduliams auksinant tolumoje styrančias Drakono Uolos smai- 
les, Dani netikėtai priėjo žemą, iš akmenų sukrautą, žole apžėlusią ir su- 
skilinėjusią sieną. Gal ji kadaise buvo šventyklos dalis, o gal - kaimelio 
lordo menės. Už jos buvo matyti ir daugiau griuvėsių: senas šulinys bei 
keli apskritimai žolėje, ženklinantys vietas, kur kadaise stovėjo pirke- 
lės. Dani sumetė, kad jos tikriausiai buvo pastatytos iš šiaudų ir molio, 
o paskui, daugybę metų gairinamos vėjo ir skalbiamos lietaus, visiškai 
sunyko. Saulei leidžiantis Dani aptiko aštuonis tokius apskritimus, bet 
toliau žolėje jų galėjo būti ir daugiau. 

Akmeninė siena išsilaikė geriau už kitus statinius. Nors niekur ne- 
buvo aukštesnė nei trys pėdos, ties kampu visai užteko vietos pasislėpti 
nuo gamtos gaivalų, juolab kad sparčiai artinosi naktis. Dani įsispraudė 
į tą kampą ir, plikomis rankomis prisirovusi tarp griuvėsių augančios 
žolės, įsirengė savotišką gūžtą. Jautėsi labai pavargusi, o ant padų buvo 
atsiradę šviežių pūslių, puikiai derančių prie senesnių, kurių buvo pri- 
sitrynusi ant mažųjų kojų pirštelių. Matyt, nemoku teisingai vaikščioti, 
tyliai pasijuokė iš savęs ji. 

Pasaulį apgaubus tamsai, Dani patogiai įsitaisė ir užsimerkė, bet už- 
migti negalėjo. Naktis buvo šalta, žemė kieta, o jos pilvas - tuščias. Nė 
pati nepajuto, kaip ėmė galvoti apie Miriną, apie savo mylimąjį Darijų, 
apie savo sutuoktinį Hizdarą, apie Iri, Džiki ir mieląją Misandėją, apie 
serą Baristaną, Reznaką ir Skahazą Plikį. Gal jie baiminasi, kad nebūčiau 
žuvusi? Sėdau ant drakono ir išskridau. Gal jie mano, kad jis mane suėdė? 
Hizdaras buvo karūnuotas tik kaip jos vyras, tad ar karalienei dingus 
be žinios galėjo išsaugoti karūną? Jis norėjo nužudyti Drogoną. Girdėjau, 
ką šaukė. „Nužudykite jį! - rėkė jis. - Nudėkite tą pabaisą!, o jo veide 
atsispindėjo šiurpus valdžios geismas. O tuo metu Stipruolis Belvasas, 
suklupęs ir drebėdamas, vėmė. Nuodai. Matyt, kažkas griebėsi nuodų. 
Medumi aplieti skėriai buvo užnuodyti. Hizdaras prisispyręs siūlė man jų 
ragauti, bet visus skėrius sušlamštė Belvasas. Ji uždėjo Hizdarui karūną, 
įsileido jį į savo lovą, dėl jo sutiko atidaryti kautynių duobes, - jis netu- 
rėjo nė menkiausios priežasties trokšti jos mirties. Ir vis dėlto... kas kitas 

galėjo to norėti? Gal Reznakas, jos išsikvėpinęs senešalas? Gal junkajie- 
čiai? O gal - Harpijos Sūnūs? 

Tolumoje sustaugė vilkas. Išgirdusi šį staugimą, Daneiris nuliūdo ir 
pasijuto vieniša, tačiau alkis ją tebekankino. Virš žolės jūros patekėjus 
mėnuliui, Dani pagaliau užsnūdo, bet miegojo neramiai. 

Ji sapnavo. Atsikračiusi visų rūpesčių ir kančių, ji, plevendama ore, 
rodės, kyla į dangaus aukštybes. Daneiris vėl skraidė, sukosi, šoko ir juo- 
kėsi, o ratu ją apsupusios žvaigždės šnabždėjo į ausį savas paslaptis. 

— Norėdama keliauti į šiaurę, turi traukti į pietus. Kad pasiektum va- 
karus, turi eiti į rytus. Kad žengtum į priekį, privalai grįžti atgal. Kad 
pasiektum šviesą, turi pereiti per šešėlį. 

— Kveite... - pašaukė Dani. - Kur esi, Kveite? 

Ir Daneiris ją pamatė. Jos kaukė - iš žvaigždžių šviesos. 

— Nepamiršk, kas esi, Daneiris, - moters balsu šnabždėjo žvaigž- 
dės. - Drakonai tai žino. O tu? 

Rytą Dani nubudo sustirusi, jai maudė visą kūną, o rankomis, kojo- 
mis ir veidu zujo skruzdėlės. Supratusi, kokie čia gyviai, Daneiris į ša- 
lis išspardė čiužinį ir antklodę jai atstojusius, sudžiūvusius nurudusios 
žolės stiebus ir šiaip taip atsistojo. Visas jos kūnas buvo sukandžiotas 
skruzdžių, oda nusėta raudonais spuogeliais, patinusi ir baisiai niežtinti. 
Iš kur čia tiek skruzdžių? Ir Dani ėmė braukti jas nuo rankų, kojų ir pil- 
vo. Paskui delnu persibraukė dygų viršugalvį, ant kurio vėl žėlė nudegę 
plaukai, ir užčiuopė dar daugiau skruzdžių, o vieną net pajuto bėgant 
sprandu. Karalienė energingai nusibraukė skruzdėles nuo kūno ir sutry- 
pė basomis kojomis. Jų čia buvo tiek daug... 

Netrukus paaiškėjo, kad kitoje sienos pusėje pūpso skruzdėlynas. 
Daneiris nusistebėjo, kaip skruzdėms pavyko įveikti sieną ir ją rasti? Juk 
vabzdžiams ši akmenų krūva turėjo atrodyti tokia pat milžiniška kaip 
Vesteroso Siena. „Didžiausia siena pasaulyje, - išdidžiai, tarsi pats būtų 
ją pastatęs, sakydavo jos brolis Viseiris. 

Jis pamalonindavo seserį pasakojimais apie riterius, - tokius netur- 
tingus, jog turėdavo nakvoti įlindę į gyvatvores, senovėje augusias prie 
kiekvieno Septynių Karalysčių šunkelio. Dabar už tankią ir plačią gyva- 
tvorę Dani būtų sutikusi brangiai sumokėti. Ir būtų geriausia, kad toje 
gyvatvorėje nepūpsotų skruzdėlynas. 

Tekėjo saulė. Mėlstančiame danguje dar švietė kelios ryškios žvaigž- 
dės. Galbūt viena iš jų - chalas Drogas, kuris nakties kraštuose sėdi ant 
savo nirtaus eržilo ir šypsodamasis žvelgia į mane. Iškilusi virš žolių jū- 
ros, vis dar buvo matyti Drakono Uola. Ji taip arti. Jau turėjau nueiti 
daug lygų, o vis tiek panorėjusi, rodos, per valandą galėčiau prie jos grįžti. 
Dani norėjo atsigulti, užsimerkti ir užmigti. Ne. Turiu eiti. Upelis... Lai- 
kykis upelio. 

Dani prireikė kelių akimirkų susigaudyti, kur šiaurė, o kur pietūs. 
Dabar ji jokiu būdu negalėjo apsirikti, patraukti ne į tą pusę ir pamesti iš 
akių upokšnį. 

- Tas upelis - mano draugas, - garsiai ištarė ji. - Jei laikysiuosi savo 
draugo, nepaklysiu. 

Jei būtų drįsusi, ji būtų ir miegojusi prie vandens, bet naktį prie upe- 
lio žvėrys ateidavo malšinti troškulio. Daneiris matė jų pėdsakus. Vilkui 
arba liūtui ji būtų buvusi menkas grobis, bet net ir menkas grobis geriau 
nei tuščias pilvas. 

Įsitikinusi, kurioje pusėje pietūs, ji nuėjo skaičiuodama žingsnius. 
Žengusi aštuntą pamatė upelį. Dani rieškučiomis pasisėmė vandens ir 
atsigėrė. Nuo vandens jai sugurgė pilvas, bet ištverti skrandžio spazmus 
buvo lengviau, nei kęsti troškulį. Be ryto rasos, tviskančios ant žolių 
lapų, karalienei nebuvo ko gerti, o maisto ji išvis neturėjo, nebent būtų 
susigundžiusi valgyti žolę. Galėčiau pamėginti valgyti skruzdes. Geltonos 
skruzdėlės buvo visai mažytės ir vargu ar jomis galėjai pasisotinti, tačiau 
žolėje ropojo ir raudonų, o šios buvo gerokai didesnės. 

— Paklydau jūroje, - tarė ji, šlubčiodama vingiuojančio upelio pa- 
krante, - tad galbūt rasiu vieną kitą krabą arba gražią riebią žuvį. 

Rimbas švelniai pliaukšėjo jai į šlaunį - plekšt, plekšt, plekšt. Žings- 
nis po žingsnio ir upelis parves ją namo. 

Tuoj po vidurdienio Daneiris rado prie upėlio augantį krūmą susi- 
raizgiusiomis šakomis, kurios buvo aplipusios kietomis žaliomis uogo- 
mis. Prisimerkusi ir įtariai jas nužvelgusi, Dani vis dėlto vieną nusiskynė 
ir krimstelėjo. Uogos minkštimas buvo aitrus ir sprangus, su kartoku, 
bet jai jau pažįstamu prieskoniu. Chalasare panašiomis uogomis jie gar- 
dindavo kepsnius, nusprendė Daneiris. Pakartojusi šiuos žodžius balsu, 
pasijuto dar labiau pasitikinti savimi. Vėl sugurgė pilvas, tad netrukus 
Dani abiem rankomis jau braukė nuo šakų uogas ir kimšosi jas į burną. 

Po valandos jai taip įsiskaudo pilvą, kad nebegalėjo toliau eiti. Iki 
vakaro Dani kamavosi vemdama žalzganas gleives. Jei liksiu čia, mir- 
siu. Gal jau dabar mirštu. Ar dotrakių dievas, praskyręs žolę, pasiims ją 
į savo žvaigždžių chalasarą, kad ji su chalu Drogu galėtų joti per nakties 
kraštus? Vesterose mirusių Targarienų giminės žmonių kūnai būdavo 
deginami, bet kas gi čia būtų užkūręs jai laidotuvių laužą? Mano kūną 
suris vilkai ir maitlesiai varnai, liūdnai pagalvojo karalienė, o įsčias išvar- 
pys kirminai. Ji vėl pažvelgė į Drakono Uolą. Dabar uola atrodė mažesnė. 
Dani matė, kad nuo tolumoje dunksančios kalvos viršūnės, gerokai nu- 
pustytos vėjų, kyla dūmas. Drogonas grįžo iš medžioklės. 

Saulei leidžiantis ji, susiėmusi pilvą, tupėjo žolėje ir dejavo. Tuštinan- 
tis išmatos kaskart būdavo vis skystesnės ir vis labiau dvokė. Patekėjus 
mėnuliui, Dani viduriavo vien rudu vandeniu. Kuo daugiau gėrė, tuo 

dažniau tuštinosi, kuo dažniau tuštinosi, tuo didesnis troškulys ją kan- 
kino ir ji vis slinkdavo prie upelio atsigerti. Kai pagaliau atsigulė miegoti 
ir užmerkė akis, Dani ir pati nežinojo, ar jai pakaks jėgų vėl atsimerkti. 

Tą naktį ji sapnavo savo velionį brolį. 

Viseiris atrodė taip pat, kaip tą dieną, kai Dani matė jį paskutinį kar- 
tą. Jo lūpos buvo perkreiptos iš skausmo, plaukai nudegę, o veidas pa- 
juodęs ir rūkstantis, - jį sužalojo per kaktą bei skruostus srūvantis ir į 
akis tekantis išlydytas auksas. 

— Tu miręs, - tarė Daneiris. 

Nužudytas. Nors brolis lūpų nekrutino, vis dėlto jo balsą, šnabždantį 
jai į ausį, Dani girdėjo. O tu manęs net neapraudojai, sese. Sunku mirti 
niekieno neapraudotam. 

— Kadaise aš tave mylėjau. 

„Kadaise, pakartojo jis taip piktai, kad ją nukrėtė šiurpas. Turėjai tapti 
mano žmona ir pagimdyti man vaikų sidabriniais plaukais ir tamsiai mė- 
lynomis akimis, turėjai pasirūpinti, kad drakonų kraujas nebūtų atmieš- 
tas. Rūpinausi tavimi. Įkaliau į galvą, kas esi. Maitinau tave. Pardaviau 
mūsų motinos karūną, kad tik tau netrūktų maisto. 

— Tu mane nuskriaudei. Ir bauginai. 

Tik tada, kai tu prikeldavai drakoną. Aš tave mylėjau. 

— Tu mane pardavei. Išdavei mane. 

Ne. Tai tu buvai išdavikė. Tu nusigręžei nuo manęs ir paniekinai savo 
kraują. Jie mane apgavo. Tavo arkliškas vyras ir jo dvokiantys laukiniai. 
Jie buvo melagiai ir apgavikai. Žadėjo man aukso karūną, o davė štai ką. 
Viseiris pirštais palietė veidu tekantį išsilydžiusį auksą ir nuo jo piršto 
ėmė kilti garas. 

— Būtum gavęs tą savo karūną, - atsakė jam Dani. - Jei tik būtum pa- 
laukęs, mano saulė ir žvaigždė karūną būtų tau atkovojęs. 

Ir taip ilgai laukiau. Visą gyvenimą. Buvau jų karalius, teisėtas jų ka- 
ralius. O jie iš manęs juokėsi. 

— Reikėjo tau likti Pentose su magistru Ilyrijumi. Chalas Drogas tu- 
rėjo parodyti mane doš chalyn senėms, bet tu neprivalėjai mūsų lydėti. 
Pats taip nusprendei. Ir suklydai. 

Nori pažadinti drakoną, paika kekšyte? Drogo chalasaras priklausė 
man. Aš jam sumokėjau ir nusipirkau tuos vyrus, šimtą tūkstančių rėks- 
nių. Sumokėjau už juos tavo nekaltybe. 

— Tu nieko taip ir nesupratai. Dotrakiai nei perka, nei parduoda. Jie 
tik dovanoja ir priima dovanas. Jei būtum palaukęs... 

Laukiau. Karūnos, savo sosto, tavęs... Laukiau daugybę metų, o gavau 
tik puodynę išlydyto aukso. Kodėl drakonų kiaušinius jie atidavė tau? Juos 
turėjau gauti aš. Jei būčiau turėjęs drakoną, pasaulis būtų sužinojęs, ką 
reiškia mūsų žodžiai. Viseiris ėmė juoktis ir juokėsi tol, kol jo apatinis 

žandikaulis išniro ir atsikorė nuo veido, o iš burnos plūstelėjo kraujas ir 
išsilydęs auksas. 

Kai Daneiris aikčiodama prabudo, jos šlaunys buvo slidžios nuo 
kraujo. 

Iš pradžių ji nesusivokė, kas tai. Pasaulis palengva budo naujai die- 
nai, aukšta žolė tyliai šnarėjo vėjyje. Ne, maldauju, leiskite man dar pa- 
miegoti. Aš tokia pavargusi... Ir Dani pamėgino vėl įsirausti į krūvą žolės, 
prisirautos einant miegoti. Kai kurie stiebeliai atrodė šlapi. Ar naktį ir 
vėl lijo? Išsigandusi, kad miegodama apsiteršė, ji atsisėdo. Bet, prikišusi 
pirštus prie nosies, užuodė kraują. Gal mirštu? O tada išvydo blyškų, virš 
žolės iškilusį, padange keliaujantį mėnulio pjautuvą ir suprato, jog tai — 
viso labo jos mėnesio kraujas. 

Jei nebūtų taip pasiligojusi ir išsigandusi, tikriausiai būtų su palen- 
gvėjimu atsidususi. O dabar Daneiris ėmė krėsti baisus drebulys. Pirš- 
tais nusibraukusi purvą, ji sugraibė saują žolės tarpkojui nusišluostyti. 
Drakonai neverkia. Ji kraujavo, tačiau tai tebuvo moteriškas kraujas. Ta- 
čiau... danguje vis dar matyti mėnulio pjautuvas. Ar taip gali būti? Da- 
neiris pamėgino prisiminti, kada pastarąjį kartą kraujavo. Per pastarąją 
pilnatį? Per praeitą? O gal - per dar ankstesnę? Ne, tiek daug laiko praeiti 
negalėjo. 

— Mano gyslomis teka drakonų kraujas, - garsiai tarė ji žolei. 

Kadaise tekėjo, pašnibždomis atsakė jai žolė, kol grandinėmis nesu- 
kaustei drakonų ir nenugrūdai jų į tamsą. 

— Drogonas pražudė mažą mergaitę. Ji buvo vardu... vardu... - Dani 
niekaip neprisiminė mergaitės vardo. Ir taip nuliūdo, kad tikrai būtų 
pravirkusi, bet visos jos ašaros seniai išdžiūvo nuo karščio. - Niekada 
neturėsiu mergaitės. Buvau Drakonų Motina. 

Buvai, atsakė žolė, bet atsukai savo vaikams nugarą. 

Dani skrandis buvo tuščias, kojos - skaudamos ir pūslėtos, be to, jai 
rodėsi, jog pilvą diegliai varsto dar smarkiau. Viduriuose rangėsi gyva- 
tės, gėlė jai žarnas. Virpančiomis rieškučiomis ji pasisėmė dumblino 
vandens. Vidudienį vanduo įšildavo, bet apyaušrio vėsumoje buvo be- 
veik šaltas ir padėjo išvaikyti miegus. Apsišlaksčiusi juo veidą, vėl pa- 
matė ant šlaunų šviežio kraujo. Juo buvo ištepta ir Dani tunikos apa- 
čia. Tiek daug raudonio ją išgąsdino. Tai tik moteriškas kraujavimas, tik 
mano kraujas, raminosi.ji, nors ir neprisiminė, kada paskutinį kartą taip 
gausiai kraujavo. O gal čia šlapimas? Jeigu šlapimas, tai Dani pasmerkta. 
Nes turi gerti arba mirti iš troškulio. 

- Eik, - įsakė sau ji. - Laikykis upelio ir nusigausi iki Skahazadano. 
O tenai Darijus tave suras. | 

Tačiau, nors ir sukaupusi visas jėgas, ji vos atsistojo, o apie ėjimą į 
priekį negalėjo būti nė kalbos: karščiuojanti ir kraujuojanti, ji vos lai- 

kėsi ant kojų. Daneiris pakėlė akis į tuščią žydrą dangų ir prisimerkusi 
pažvelgė į saulę. Jau įdienojo, nusiminusi pagalvojo ji. Tada prisivertė 
žengti vieną žingsnį, antrą ir netrukus jau vėl ėjo upelio pakrante. 

Oras palengva kaito, o saulė pliskino jai į galvą, į nudegusių plau- 
kų likučius. Po kojomis ėmė šliuksėti vanduo. Ji brido upelio vaga. Ar 
seniai? Kojų pirštais malonu buvo jausti minkštą rudą dumblą, be to, 
jis malšino pritrintų pūslių keliamą skausmą. Nesvarbu, ar eisiu upelio 
vaga, ar jo pakrante, bet sustoti negaliu. Vanduo visuomet teka žemyn. 
Upelis nuves mane prie upės, o upė parodys kelią namo. 

Nors... ne visai. 

Mirinas nebuvo ir niekada negalėjo tapti Daneiris namais. Tai buvo 
miestas, kuriame gyveno keisti žmonės su dar keistesniais plaukais, gar- 
binantys keistus dievus, tai buvo kutais puoštus tokarus vilkinčių vergų 
pirklių miestas, kuriame palankumas buvo pelnomas ištvirkavimu, žu- 
dynės laikomos menu, o šuniena - skanumynu. Mirinas amžinai turėjo 
likti Harpijos miestu, o Daneiris negalėjo tapti harpija. 

Niekada, šiurkščiu Džoros Mormonto balsu tarė jai žolė. Buvai 
perspėta, tavo malonybe. Sakiau, kad nekeltum kojos į tą miestą. Sakiau, 
kad turi kariauti Vesterose. 

Tas balsas buvo tylus ir panėšėjo į šnabždesį, tačiau Dani kažkodėl 
rodės, kad Džora Mormontas žingsniuoja jai iš paskos. Mano loky, pa- 
galvojo ji, senas, mielas, mane mylėjęs ir mane išdavęs loky... Daneiris 
jo labai ilgėjosi. Norėjo vėl pamatyti negražų jo veidą, apkabinti, prisi- 
glausti jam prie krūtinės, bet žinojo, kad, vos tik atsigręš, seras Džora 
akimirksniu pradings. 

- Aš sapnuoju, - tarė sau Daneiris. - Einu sapnuodama, einu ir sa- 
pnuoju. Aš čia viena, aš pasiklydau. 

Pasiklydai, nes per ilgai trypčiojai vietoje, per ilgai užsibuvai ten, kur 
tavęs išvis neturėjo būti, tyliai kaip vėjas sumurmėjo seras Džora. O vie- 
na likai todėl, kad išvijai mane. 

— Tu mane išdavei. Dėl aukso sutikai mane šnipinėti. 

Dėl namų. Nieko ir niekada taip netroškau turėti, kaip namų. 

- Ir aš. Tu manęs geidei. - Dani buvo mačiusi tą geismą jo akyse. 

Tai tiesa, liūdnai suošė žolė. 

- Pabučiavai mane. Niekada nesakiau, kad gali, o tu ėmei ir pabučia- 
vai. Pardavei mane mano priešams ir vis dėlto bučiavai-iš meilės. 

Daviau tau gerą patarimą. Savo ietis ir kalavijus liepiau pasitaupyti 
karui Septyniose Karalystėse. Sakiau tau: „Miriną palik miriniečiams ir 
keliauk į vakarus.“ Bet tu nenorėjai manęs klausyti. 

— Man teko rinktis: arba užimti Miriną, arba žiūrėti, kaip per žygį 
mano vaikai miršta badu. - Vos tik užsimerkdavo, Dani prieš akis vis 
dar iškildavo lavonai, žymintys jos kariuomenės nueitą kelią per Rau- 

donąją dykumą. Daugiau ji nenorėjo matyti nieko panašaus. - Turėjau 
užimti Miriną, kad pamaitinčiau saviškius. 

Tu užėmei Miriną, sutiko jis, bet kodėl taip ilgai jame užtrukai? 

— Juk buvau karalienė. 

Tebesi karalienė, pasakė jos lokys. Vesteroso karalienė. 

- Iki Vesteroso - toks ilgas kelias, - pasiskundė Daneiris. - Buvau 
pavargusi, Džora. Nuo karo. Norėjau pailsėti, norėjau juoktis, sodinti 
medžius ir žiūrėti, kaip jie auga. Aš tik jauna mergaitė... 

Ne. Tavo gyslomis teka drakonų kraujas. Šnabždesys vis labiau slopo, 
tarsi seras Džora palengva būtų vis labiau atsilikęs. Drakonai medžių ne- 
sodina. Nepamiršk to. Nepamiršk, kas esi ir ko atėjai į šį pasaulį. Prisimink 
savo šūkį. 

- Ugnis ir kraujas, - tarė Daneiris vėjo siūbuojamai žolei. 

Ji basa koja užmynė akmenį. Kluptelėjusi suriko iš skausmo giliai šir- 
dyje vildamasi, kad jos lokys suspaus ją glėbyje ir padės atsistoti. Bet, 
kai pasuko galvą tikėdamasi jį išvysti, pamatė tik trykštantį rusvą vande- 
nį ir... švelniai vilnijančią žolę. Vėjas, dingtelėjo karalienei, vėjas judina 
stiebus ir šie linguoja. Tik... vėjas buvo visiškai nurimęs. Virš galvos švie- 
tė saulė, o pasaulyje buvo ramu ir karšta. Ore grūdo čiulkinį uodai, virš 
upelio, staiga šmėkščiodami tai šen, tai ten, skraidė laumžirgiai. O žolė 
siūbavo ir nejudinama. 

Panardinusi plaštakas į vandenį ji pagrabinėjo, užčiuopė kumščio di- 
dumo akmenį ir išlupo jį iš dumblo. Tai buvo menkas ginklas, bet vis 
geriau nei tuščios rankos. Akies krašteliu Daneiris vėl pamatė dešinėje 
siūbuojant žoles. Jos lingavo ir linko žemai, tarsi sutikdamos karalių, bet 
jis taip ir nepasirodė. Pasaulis liko žalias ir tuščias. Žalias ir tylus. Pasau- 
lis buvo geltonas ir vadavosi mirtimi. Privalau stotis, įsakmiai tarė sau ji. 
Privalau eiti. Ir laikytis upelio vagos. 

Per žolę nuvilnijo tylus sidabrinių varpelių skambesys. 

Varpeliai, pagalvojo Dani ir nusišypsojo prisiminusi chalą Drogą, 
savo saulę ir žvaigždę, ir varpelius, kuriuos jis pindavosi į plaukus. Kai 
saulė tekės vakaruose, o leisis rytuose, kai išdžius jūros, o kalnus it lapus 
išbustys vėjai. Kai mano įsčios atgis ir pagimdysiu gyvą kūdikį, tada ir 
chalas Drogas sugrįš pas mane. 

Bet kol kas nieko panašaus neįvyko. Varpeliai... - vėl dingtelėjo Dani. 
Ištikimieji jos raiteliai ją rado. 

- Agai, - sušnabždėjo Daneiris. - Džogai. Racharai. 

Ar gali būti, kad su jais atjojo ir Darijus? 

Žalioji jūra prasiskyrė. Ji pamatė raitelį. Jo plaukai buvo supinti į juo- 
dą blizgančią kasą, jo kūno oda buvo tamsiai ruda kaip nublizgintas va- 
ris, o akys - karčiųjų migdolų spalvos. Jo plaukuose skambėjo varpeliai. 
Vyras juosėjo iš medalionų sunertą diržą, vilkėjo margaspalvę liemenę, 

prie vieno klubo buvo pasikabinęs arachą, prie kito - rimbą. Pririšti prie 
balno tabalavo medžioklinis lankas ir pilna strėlinė. 

Tai - tik vienišas raitelis. Žvalgas. Jis buvo pasiųstas į priekį, jojo ge- 
rokai aplenkęs chalasarą, ieškojo medžiojamų žvėrių bei paukščių, geros 
žalios žolės ir iš tolo suuosdavo priešus, kad ir kur jie slėptųsi. Jei šis 
vyras ją čia ras, tikriausiai nužudys, išprievartaus arba paims į vergiją. 
Geriausiu atveju grąžins raukšlėtoms senėms, nes būtent pas jas mirus 
sutuoktiniui chalui dera keliauti dorai chalisei. 

Bet jis Daneiris nepamatė. Ji pasislėpė žolėje, o jo akys buvo nukreip- 
tos kitur. Dani sekė raitelio žvilgsnį ir staiga šmėstelėjo didžiulių, ištiestų 
sparnų šešėlis. Drogonas skrido už mylios, o žvalgas vis tiek stovėjo su- 
stingęs kaip uola, kol jo eržilas iš baimės ėmė tyliai žvengti. Tada jis tarsi 
atitoko, apsuko žirgą, paleido jį šuoliais ir per aukštą žolę nuskubėjo pas 
saviškius. 

Dani matė jį nujojant. Kai jo žirgo kanopų bildesys nutilo ir vėl įsi- 
viešpatavo tyla, Daneiris pradėjo šaukti. Šūkavo tol, kol užkimo ir... pūs- 
damas dūmų debesis, Drogonas atskrido. Daneiris dvokė krauju, prakai- 
tu ir baime, tačiau dabar tai nebuvo svarbu. 

— Kad galėčiau eiti į priekį, turiu grįžti atgal, - tarė ji. 

Dani apžergė drakonui kaklą ir tvirtai prisispaudė keliais. Tada kul- 
nais bakstelėjo jam šonus ir Drogonas šovė į dangų. Rimbą buvo kažkur 
pametusi, tad rankomis ir kojomis privertė jį skristi į šiaurės rytus, į tą 
pusę, kur nujojo žvalgas. Drogonas skrido noriai; galbūt užuodė raite- 
lio baimę. 

Po keliolikos širdies dūžių jiedu aplenkė dotrakį, ant žirgo šuoliuo- 
jantį per žemai plytinčią žolių jūrą. Kairėje ir dešinėje Dani pamatė plo- 
tus, kur žolė buvo sudeginta ir virtusi pelenais. Drogonas kartą čia jau 
praskrido, suprato ji. Per medžioklę žalioje žolių jūroje drakono paliktos 
žymės priminė pilkų salelių grandinę. 

Žemai pasirodė didžiulė arklių kaimenė. Ten buvo ir per dvi dešim- 
tis raitelių, bet, vos išvydę drakoną, jie apsuko žirgus ir spruko. Pajutę 
ant jų krentantį šešėlį, arkliai paklaiko ir pasileido šuoliuoti, kanopomis 
iškirsdami žemės grumstus su žolių kuokštais, kaip patrakę lėkė tol, kol 
subaltavo putoti jų šonai, bet... kad ir kokie buvo eiklūs, skristi nemokė- 
jo. Netrukus vienas žirgas ėmė atsilikti nuo kaimenės. Drakonas klyk- 
damas jį ir puolė, staiga vargšas gyvulys užsiliepsnojo, bet vis tiek, nors 
ir kliegdamas iš skausmo, dar šuoliavo, ko! Drogonas užgriuvo ant jo ir 
perlaužė nugarkaulį. Dani įsikibusi iš paskutiniųjų laikėsi drakonui už 
kaklo, kad nenukristų. 

Neštis į savo guolį grobis buvo-per sunkus, todėl Drogonas sudo- 
rojo jį čia: dantimis draskė apdegusias mėsas, aplink ruseno žolė, ore 
tvyrojo stiprus kylančių dūmų ir susvilusių ašutų kvapas. Išbadėjusi Da- 

neiris nulipo drakonui nuo nugaros ir puotavo drauge su juo, plikomis 
nudegusiomis rankomis plėšdama nuo sumedžioto arklio garuojančios 
mėsos gabalus. Mirine buvau karalienė šilkiniais drabužiais, kramsnojau 
įdarytas datules ir valgiau medumi apipiltą ėrieną, prisiminė ji. Kažin, 
ką dabar pagalvotyų mano vyras, pamatęs mane tokią? Hizdaras, žinoma, 
būtų pasibaisėjęs. O Darijus... 

Darijus būtų nusikvatojęs, arachu atsirėžęs arklienos, atsitūpęs ir val- 
gęs kartu su ja. 

Vakariniam dangaus pakraščiui nusidažius rausva spalva, ji išgirdo 
kažką atjojant. Dani atsikėlė, nusibraukė delnus į apdriskusią tuniką, 
priėjusi sustojo šalia drakono ir ėmė laukti. 

Kai pro dūmų uždangą pasirodė penkios dešimtys raitų karių, čia 
chalas Džakas ją ir surado. 


EPILOGAS 


š ne išdavikas, - pareiškė Grifo Kalno riteris. - Esu tavo ir kara- 
iaus Tomeno vyras. 

Tirpstantis sniegas nuo jo apsiausto bėgo žemyn ir telkėsi į balą ant 
grindų, o jo žodžius lydėjo nepertraukiamas lašų kapsėjimas. Karaliaus 
Uoste beveik visą naktį snigo; lauke pusnys siekė kulkšnis. Seras Keva- 
nas Lanisteris tvirčiau susisupo į apsiaustą. 

— Tu taip sakai, sere. Žodžiai - tai vėjas. 

- Jei taip, tai leisk kalaviju įrodyti, kad sakau tiesą. - Deglų šviesoje 
ilgi rudi Roneto Koningtono plaukai ir barzda atrodė tarsi ugniniai. - 
Siųsk mane kautis su mano dėde ir aš atnešiu tau ir jo, ir jo apsišaukėlio 
drakono galvas. 

Palei vakarinę sosto menės sieną stoviniavo Lanisterių ietininkai, 
vilkintys tamsiai raudonus apsiaustus ir dėvintys lengvus šalmus, kurių 
viršų puošė liūtai. Į juos žvelgė Tairelių sargybiniai žaliais apsiaustais, iš- 
sirikiavę prie rytinės sienos. Sosto menėje buvo vėsu. Nors tarp susirin- 
kusių nebuvo nei karalienės Sersėjos, nei karalienės Mardžerės, vyrai vis 
tiek jautėsi taip, tarsi jos čia būtų ir, nelyginant šmėklos puotą, gadintų 
menėje tvyrančią nuotaiką. 

Prie stalo, ten, kur sėdėjo penki mažosios karaliaus tarybos nariai, 
tarsi didžiulis juodas žvėris dunksojo Geležinis sostas ir ant jo smai- 
gų, nagų bei ašmenų krito neryškūs šešėliai. Kevanas Lanisteris jautė jį 
nugara, be to, jam niežtėjo tarpumentį. Jis nesunkiai įsivaizdavo tame 
aukštame soste sėdintį senąjį karalių Eirį, ką tik įsipjovusį, kraujuojan- 
tį, susiraukusį ir žvelgiantį į savo valdinius. Bet šiandien sostas stovėjo 
tuščias. Seras Kevanas nemanė, kad Tomenui derėtų prie jų prisidėti. Jis 
nusprendė, jog bus geriau, jei berniukas liks su motina. Tik Septynetas 
žinojo, ar ilgai motina ir sūnus bus drauge, mat kada nors turėjo prasi- 
dėti Sersėjos teismas, o paskui... jos tikriausiai laukė egzekucija. 

Menėje kalbėjo Meisas Tairelis: 

— Tavo dėdės ir jo apsišaukėlio berniuko imsimės, kai ateis laikas. - 
Naujasis karaliaus ranka buvo įsitaisęs ąžuoliniame rankos pavidalo 
soste: šią absurdišką tuštybę jo šviesybė lordas parodė tą dieną, kai se- 
ras Kevanas sutiko perleisti jam pareigas, kurių Tairelis taip troško. - 
Liksi čia, kol būsime pasiruošę žygiuoti. Tada ir turėsi progą įrodyti 
savo ištikimybę. 

Dėl to seras Kevanas nesiginčijo. 

— Nuveskite serą Ronetą į jo kambarius, - tarė jis. 

Ir pasirūpinkite, kad iš jų neišeitų, pagalvojo. Nors Grifo Kalno rite- 
ris prieštaravo ir nuoširdžiai piktinosi, vis dėlto taip ir liko įtariamuoju. 
Mat sklido gandai, kad pietuose išsilaipinusiems samdomiems kalavi- 
juočiams vadovauja kažkuris iš jo giminaičių. 

Nutilus Koningtono žingsnių aidui, didysis meisteris Paiselis ryžtin- 
gai papurtė galvą. 2 

— Kadaise toje pat vietoje, kur dabar stovėjo šis vaikinas, stypsojo jo 
dėdė ir gyrėsi karaliui Eiriui atnešiąs Roberto Barateono galvą. 

Štai kaip būna, kai žmogus sulaukia Paiselio amžiaus. Visa, ką mato 
ar girdi, jam atrodo jau matyta ir girdėta jaunystėje. 

- Kiek ginkluotų karių atlydėjo serą Ronetą į miestą? - paklausė se- 
ras Kevanas. | 

- Dvidešimt, - atsakė lordas Rendilas Tarlis, - ir dauguma iš jų anks- 
čiau priklausė senajam Gregorio Kligeino būriui. Tavo sūnėnas Džeimis 
atidavė juos Koningtonui. Lažinuosi, jog tik dėl to, kad norėjo jų atsikra- 
tyti. Atsibastę į Mergelių Duburį, jie nė dienos nepabuvo ramūs: vienas 
nužudė vyrą, o kitas buvo apkaltintas išprievartavęs moterį. Žmogžudį 
man teko pakarti, o prievartautoją iškastruoti. Jei būtų mano valia, ir 
juos, ir Koningtoną išsiųsčiau į Nakties sargybą. Tokie padugnės turėtų 
gyventi prie Sienos. 

— Koks šeimininkas, toks ir šuo, - pareiškė Meisas Tairelis. - Sutinku, 
juodi apsiaustai jiems labai tiktų. Tokių tipų miesto sargyboje nepakęsiu. 

Nors auksinių apsiaustų gretas papildė bene šimtas iš Haigardeno 
atvykusių jo vyrų, buvo akivaizdu, kad jo šviesybė lordas buvo nutaręs 
ryžtingai priešintis bet kokiam mėginimui miesto sargybą sustiprinti 
vesterosiečiais vyrais. 

Kuo daugiau duodu, tuo daugiau jis nori. Kevanas Lanisteris palen- 
gva pradėjo suprasti, kodėl Sersėją Taireliai taip piktino. Ir vis dėlto atvi- 
ram kivirčui dabar nebuvo tinkamas metas. Rendilas Tarlis ir Meisas 
Tairelis į Karaliaus Uostą atsivedė savo kariuomenes, o didžioji dalis La- 
nisterių giminės pajėgų tebebuvo upių kraštuose ir sparčiai tirpo. 

- Kalno vyrai visada buvo kovotojai, - taikiai pasakė jis. - Be to, 
kaunantis su šiais samdomais kalavijuočiais mums gali prireikti kiek- 
vieno kalavijo. Jei tai tikrai Auksinė brolija, kaip tvirtina Kiburno 
šnabždūnai... 

- Gali vadinti juos, kaip tik nori, - numojo ranka Rendilas Tarlis. 
Jie vis tiek yra tik nuotykių ieškotojai. 

— Gal ir taip, - pritarė seras Kevanas, - bet kuo ilgiau į tuos nuotykių 
ieškotojus nekreipiame dėmesio, tuo jie darosi stipresni. Turime nupiešę 
žemėlapį, kuriame pažymėti jų įsiveržimai. Didysis meisteri... 

Žemėlapis buvo puikus, meisterio ranka nupieštas ant ploniausio 
pergamento lapo ir toks didelis, kad uždengė visą stalą. 

- Štai. — Paiselis ištiesė rudų dėmių išmargintą ranką. Jo drabužio 
rankovė nuslydo link alkūnės ir apnuogino dilbį, kurio oda buvo suvy- 
tusi, blyški ir gerokai padribusi. — Štai čia ir čia. Palei visą pakrantę ir sa- 
lose. Tarte, prie Brastos Akmenų ir net Estermonte. O dabar dar gavome 
pranešimų, jog Koningtonas traukia į Vėtrų Gūžtą. 

- Jei tas vyras tikrai yra Jonas Koningtonas, - įsiterpė Rendilas Tarlis. 

- Vėtrų Gūžta... - burbtelėjo lordas Meisas Tairelis. - Vėtrų Gūžtos 
jis neužims. Net jei būtų Eigonas Užkariautojas. O jei ir užimtų, kas iš 
to? Dabar ta pilis priklauso Staniui. Kodėl mums turėtų rūpėti, kad ši 
pilis iš vieno pretendento į Geležinį sostą pereis kitam? Kai bus įrodyta, 
kad mano duktė nekalta, aš tą pilį susigrąžinsiu. 

Kaip gali ją susigrąžinti, jei niekada nebuvai užėmęs? 

— Suprantu, milorde, bet... 

Tairelis neleido jam baigti minties. 

- Visi mano dukteriai pateikti kaltinimai yra šlykštus melas. Dar kar- 
tą klausiu, kuriems galams turime vaidinti šį kvailą spektaklį? Liepk ka- 
raliui Tomenui paskelbti, kad mano duktė nekalta, sere, ir tuoj pat baik 
šią kvailystę. 

Jei taip pasielgsiu, apkalbos Mardžerę lydės visą likusį gyvenimą. 

— Niekas neabejoja, kad tavo duktė nekalta, milorde, - pamelavo se- 
ras Kevanas, - bet jo aukštoji šventenybė primygtinai reikalauja teismo. 

Lordas Rendilas prunkštelėjo. 

- Ir kuo gi mes tapome, kai karaliai ir aukštieji lordai pradėjo šokti 
pagal čirškiančių žvirblių melodijas? 

— Mus iš visų pusių supa priešai, lorde Tarli, - priminė jam seras Ke- 
vanas. - Šiaurėje - Stanis, vakaruose - geležiniai, o pietuose - samdomi 
kalavijuočiai. Jei imsime priešintis aukštajam septonui, netrukus ir Ka- 
raliaus Uosto nuotekų grioviais klioks kraujas. Jei žmonės pamatys, kad 
niekiname dievus, toks mūsų elgesys pamaldžiuosius paskatins pulti į 
glėbį kuriam nors iš būsimų uzurpatorių. 

Bet Meiso Tairelio šie žodžiai nesujaudino. 

— Paksteriui Redvainui sutriuškinus geležinius jūroje, mano sūnūs 
atsiims Skydus. Staniui arba Boltonui teks pasitenkinti ir sniegynais, o 
dėl Koningtono... 

- Jei jis tikrai Koningtonas, - vėl įsiterpė lordas Rendilas. 

— „o dėl Koningtono... - pakartojo Tairelis. - Kokius mūšius jis yra 
laimėjęs, kad turėtume jo bijoti? Akmeninėje Septoje jis turėjo progą už- 
gniaužti Roberto sukilimą, bet jam nepasisekė. Kaip ir Auksinei brolijai, 
kuriai taip pat niekada ir niekas nepavyksta. Taip, atsiras tokių, kurie 
tekini lėks prie jų dėtis. Bet kai atsikratysime šių kvailių, karalystei bus 
tik geriau. 

Seras Kevanas apgailestavo, kad nesijaučia toks tvirtas. Joną Koning- 
toną jis šiek tiek pažinojo: tai buvo išdidus vaikinas, bene labiausiai už- 
sispyręs iš pulko jaunų lordų, susibūrusių aplink princą Reigarą Targa- 
rieną ir siekusių jo karališkos malonės. Pasipūtęs, bet gabus ir veiklus. 
Karalius Eiris Pamišėlis ranka Joną Koningtoną paskyrė būtent todėl, 
kad jis buvo sumanus, veiklus ir puikiai valdė kalaviją. Dėl senojo lordo 
Meriveterio neveiklumo sukilimas įsiplieskė ir išplito, tad Eiris norėjo, 
kad šio reikalo imtųsi jaunas ir smarkus vyras, gudrumu ir energija ne- 
nusileidžiantis Robertui. „Per anksti, - nutarė lordas Taivinas Lanisteris, 
kai žinia apie tokį karaliaus sprendimą pasiekė Kasterlių Uolą. - Ko- 
ningtonas per jaunas, per daug narsus ir per didelis garbėtroška.“ 

Varpų mūšis patvirtino, kad jis buvo teisus. Seras Kevanas tikėjosi, 
kad po to, kas nutiko, Eiris neturės kitos išeities ir vėl pasikvies Taiviną, 
bet... karalius Pamišėlis kreipėsi į lordą Čelstedą ir lordą Rosartą ir už šią 
klaidą sumokėjo gyvybe bei karūna. Tačiau tai buvo labai seniai. Jei tas 
vyras - iš tiesų Jonas Koningtonas, dabar jis bus jau visiškai kitoks, vyres- 
nis, ryžtingesnis, kovy užgrūdintas ir... bavojingesnis. 

— Gali būti, jog Koningtonas turi kai ką daugiau nei vien Auksinę 
broliją. Sklinda kalbos, kad kartu su jNo) atkeliavo ir Targarienų preten- 
dentas į sostą. 

- Tas jaunuolis - apsimetėlis, - pasakė Rendilas Tarlis. 

- Gal ir apsimetėlis, o gal ir ne. - Kevinas Lanisteris buvo ten, toje 
menėje, kai Taivinas prie Geležinio sosto paguldė princo Reigaro vaikų 
lavonus, suvyniotus į tamsiai raudonus apsiaustus. Mergaitės kūną pa- 
žinti buvo įmanoma ir aiškiai matei, kad ji - princesė Reinė, o berniu- 
kas... Tai buvo šiurpus ir neatpažįstamas kaulų, smegenų, sukrešėjusio 
kraujo ir kelių šviesių plaukų sruogų tumulas. Niekas iš mūsų į tą siaubą 
ilgai nežiūrėjo. Taivinas pasakė, jog tai - princas Eigonas, o mes ir pa- 
tikėjome. - Panašūs pasakojimai mus pasiekia ir iš rytų. Apie antrąją 
Targarien, kurios kilmė niekam nekelia jokių abejonių. Apie Daneiris 
Audros Dukrą. 

- Ji pamišusi kaip ir jos tėvas, - numojo ranka lordas Meisas Tairelis. 

Tai tas pats tėvas, kurį Haigardenas ir Tairelių giminė rėmė iki pat 
skaudžios jo mirties ir net vėliau. 

— Gal ji ir pamišusi, - tarė seras Kevanas, - bet į vakarus vėjas neša 
tokius tirštus dūmus, kad rytuose tikrai turėtų liepsnoti ugnis. 

Didysis meisteris Paiselis pritariamai linktelėjo. | 

- Drakonai... Šios istorijos pasiekė ir Senmiestį. Pasakojimų pernelyg 
daug, kad galėtume nekreipti į juos dėmesio. Žmonės kalba apie karalie- 
nę sidabro plaukais ir tris jos drakonus. 

- Taip, kitame pasaulio krašte, - pasakė Meisas Tairelis. - Ji - Vergų 
įlankos karalienė. Tegul ten ir lieka. 

— Dėl to tikrai sutartume, - tarė seras Kevanas, - tačiau tos mergi- 
nos gyslomis teka Eigono Užkariautojo kraujas ir nemanau, kad ji visą 
gyvenimą patenkinta sėdės Mirine. Jei ji pasiektų šiuos krantus ir pri- 
sidėtų prie lordo Koningtono ir jo princo, nesvarbu, ar jis apsimetėlis, 
ar tikras... Turime nedelsdami sunaikinti Koningtoną ir jo pretendentą į 
sostą, kol Daneiris Audros Dukra nepatraukė į vakarus. 

Meisas Tairelis sukryžiavo rankas ant krūtinės. 

- Kaip tik tai ir ketinu padaryti, sere. Iškart, kai tik baigsis teismas. 

- Samdomi kalavijuočiai kovoja už monetas, - priminė visiems didy- 
sis meisteris Paiselis. - Jei nepagailėtume aukso, galbūt mums pavyktų 
įkalbėti Auksinę broliją išduoti mums lordą Koningtoną ir jo pretenden- 
tą į sostą? 

— Taip, jei turėtume aukso, - įsiterpė į pokalbį seras Haris Sviftas. — 
Deja, milordai, mūsų ižde šmirinėja žiurkės ir tarakonai. Myro banki- 
ninkams parašiau dar vieną laišką. Jei jie sutiks, kad sosto skolą perimtų 
bravosiečiai, ir duos mums dar aukso, galbūt mokesčių galėsime ir ne- 
kelti, o jei ne... 

— Visi žino, kad pinigus mielai skolina ir Pentoso magistrai, - pasiūlė 
išeitį seras Kevanas, - pamėgink parašyti jiems. - Padėti jiems pentosie- 
čiai tikriausiai būtų linkę net mažiau už Myro lupikautojus, bet pamė- 
ginti vis dėlto buvo verta. Jei nebūtų pavykę rasti naujo monetų šaltinio 
arba įkalbėti Geležies banką nusileisti, seras Kevanas nebūtų turėjęs ki- 
tos išeities, tik apmokėti karūnos skolas Lanisterių auksu. Įvesti naujų 
mokesčių jis nedrįso, juolab kad Septyniose Karalystėse brendo maištas. 
Bene pusė karalystės lordų mokesčius laikė tironijos atmaina ir, jei tik 
būtų galėję sutaupyti bent sudilusį skatiką, kaipmat būtų nukurnėję pas 
artimiausią pretendentą. - Jei nepavyks, ko gero, tau reikės vykti į Bra- 
vosą ir pačiam derėtis su Geležies banku. 

Seras Haris krūptelėjo. 

— Manė! 

- Esi iždininkas, - piktai priminė jam lordas Rendilas. 

- Taip, aš - iždininkas. — Sviftas taip įtūžo, kad net drebėjo jam ant 
smakro želianti žila ožio barzdelė. - Ar būtina milordui priminti, kad 
dėl šių sunkumų aš nekaltas? Ne visi iš mūsų turėjo galimybę pasipildyti 
savo iždą Mergelių Duburyje ir Drakono Uoloje prisiplėštu grobiu. 

— Tavo užuomina mane žeidžia, Sviftai, - pyktelėjęs atrėžė Meisas 
Tairelis. - Patikėk, Drakono Uoloje neradome jokių turtų. Mano sūnaus 
vyrai apieškojo kiekvieną tos drėgnos ir niūrios salos colį, bet nerado nė 
vieno brangakmenio, nė trupinėlio aukso. Nei drakonų kiaušinių atsar- 
gų, apie kurias taip plačiai sklido gandai. 

Kevanas Lanisteris pats buvo matęs Drakono Uolą. Ir labai abejojo, 
ar Loras Tairelis tikrai stropiai išnaršė kiekvieną tos senos tvirtovės colį. 

Šiaip ar taip, tą pilį pastatė valyrai, o nė vienas jų darbas neapsieidavo be 
kerų. Seras Loras buvo jaunas ir, kaip įprasta visiems jaunuoliams, linkęs 
daryti skubotas išvadas, be to, tos pilies sienas šturmavo jau būdamas 
sunkiai sužeistas. Tačiau priminęs Taireliui, kad jo sūnus suklydo, seras 
Kevanas nieko nebūtų laimėjęs. 

- Jei Drakono Uoloje būtų buvę turtų, Stanis būtų juos radęs, - pa- 
reiškė jis. - Geriau pereikime prie kitų reikalų, milordai. Leiskite pri- 
minti, kad turime dvi karalienės, kurios bus teisiamos už karalystės iš- 
davimą. Mano dukterėčia pranešė nusprendusi pasinaudoti galimybe 
ir per dvikovą įrodyti, kad yra nekalta. Jos vardu kausis seras Robertas 
Stiprusis. 

— Tylusis milžinas... - susiraukęs tarė lordas Rendilas. 

— Sakyk, sere, iš kur šis vyras atkeliavo? - paklausė Meisas Tairelis. - 
Kodėl anksčiau niekas apie jį nieko negirdėjo? Jis nekalba, niekam ne- 
rodo veido ir niekada nenusiima šarvų. Kaip galime būti tikri, kad jis - 
bent jau riteris? 

Mes net nežinome, ar jis gyvas. Merinas Trentas sakė, kad Robertas 
Stiprusis nei geria, nei valgo, o Borosas Blauntas dar pridūrė, kad nie- 
kada nėra matęs jo einančio į išvietę. Ir ko gi jam ten eiti? Mirę vyrai 
nesituština. Kevanas Lanisteris nujautė, kas iš tiesų yra tas seras Rober- 
tas, besislepiantis po tviskančiais baltais šarvais. Panašių įtarimų, be jo- 
kios abejonės, turėjo ir Meisas Tairelis, ir Rendilas Tarlis. Kad ir kokį 
veidą slėpė Roberto Stipriojo dėvimas šalmas, kol kas to veido niekas 
negalėjo matyti. Tylusis milžinas buvo vienintelė jo dukterėčios viltis. 
Ir melskimės, kad jis būtų toks grėsmingas priešininkas, koks atrodo iš 
pirmo žvilgsnio. 

Tačiau Meisas Tairelis, be jo dukteriai gresiančio pavojaus, rodės, 
daugiau nieko nematė. 

- Jo malonybė serą Robertą priėmė į karaliaus sargybą, - priminė 
jam seras Kevanas, - be to, už šį vyrą laiduoja ir Kiburnas. Šiaip ar taip, 
mums būtina, kad tą dvikovą seras Robertas laimėtų, milordai. Jei mano 
dukterėčia bus pripažinta kalta dėl visų šių išdavysčių, iškils abejonių dėl 
jos vaikų teisės į sostą. O jei Tomenas bus priverstas atsisakyti karaliaus 
titulo ir Mardžerė nebus karalienė. - Jis kelias akimirkas palaukė, kad 
Tairelis tikrai suvoktų šiuos žodžius. - Kad ir ką Sersėja būtų padariusi, 
ji vis tiek yra Uolos duktė ir mano kraujo giminaitė. Neleisiu, kad ji mir- 
tų kaip karalystės išdavikė, bet pasirūpinsiu nulaužti jai iltis. Visus jos 
sargybinius atleidau iš tarnybos ir pakeičiau savo vyrais. Be to, nuo šiol 
draugiją jai palaikys ne freilinos, o aukštojo septono paskirta septonė ir 
trys novicės. Sersėja neturės teisės spręsti reikalų, susijusių su karalystės 
valdymu ir Tomeno auklėjimu. Po teismo ketinu grąžinti ją į Kasterlių 
Uolą ir pasirūpinti, kad ji toje pilyje liktų. To turėtų pakakti. 

Tačiau jis daug ką nutylėjo. Sersėjos reputacija buvo nepataisomai 
suteršta, ji prarado visas turėtas galias. Jos gėdą matė kiekvienas mies- 
te gyvenantis kepėjo parankinis, kiekvienas elgeta; kiekviena kekšė ir 
kiekvienas odminys nuo Blusyno iki Myžgriovio spoksojo į ją nuogą, 
geidulingais žvilgsniais varstė jos krūtis, pilvą ir tarpkojį. Po tokio gė- 
dos žygio jokia karalienė negalėjo tikėtis toliau valdysianti karalystę. Pa- 
sipuošusi auksu, šilkais ir smaragdais, Sersėja buvo karalienė ir beveik 
prilygo deivei; o nuoga ji buvo tik žmogus, senstanti moteris su gimdy- 
mo žymėmis ant pilvo ir bliūkštančiomis krūtimis. Apie tai minioje įsi- 
maišiusios raganos džiūgaudamos skubėjo pasakoti savo sutuoktiniams 
ir meilužiams. Geriau gyventi patyrus gėdą, nei mirti per savo išdidumą, 
tarė sau seras Kevanas. 

— Daugiau piktadarybių mano dukterėčia nekrės, - pažadėjo jis Mei- 
sui Taireliui. - Duodu žodį, milorde. 

Tairelis nenoromis linktelėjo. 

- Jei taip sakai... Mano Mardžerė nori stoti prieš Tikėjimo. teismą, 
kad visa karalystė matytų, jog yra nekalta. 

Jei tavo duktė tokia nekalta, kaip nori mus įtikinti, tai kodėl taip rūpi- 
niesi, kad jai stojant prieš teismą mieste būtų tavo kariuomenė? - norėjo 
paklausti seras Kevanas. 

- Tikiuosi, netrukus ji bus išteisinta, - užuot pasakęs, ką iš tiesų gal- 
voja, tarė jis. O tada kreipėsi į didįjį meisterį Paiselį: - Ar jau viskas? 

Didysis meisteris pasklaidė dokumentus. 

- Turėtume spręsti Rosbio palikimo reikalus. Atsirado šeši jo pavel- 
dėtojai... 

- Rosbio palikimą dalysime vėliau. Gal dar kas nors? 

— Grįžta princesė Mirsela. Turime pasiruošti. 

- Štai kaip būna, kai susidedi su dorniečiais, - pasakė Meisas Taire- 
lis. - Tai merginai tikriausiai buvo galima rasti ir geresnį jaunikį? 

Gal tokį, kaip tavo sūnus Vilas? Ji, subjaurota vieno dorniečio, ir jis, 
suluošintas kito... 

- Žinoma, - linktelėjo seras Kevanas, - bet ir mus iš visų pusių supa 
priešai, kam dar įžeidinėti Dorną? Jei Doranas Martelis su savo kariuo- 
mene prisidėtų prie Koningtono ir palaikytų apsimetėlį drakoną, įvykiai 
galėtų pasisukti mums labai nenaudinga linkme. 

— Gal galėtume įkalbėti savo bičiulius dorniečius pulti lordą Koning- 
toną? - erzinamai kikendamas pasiūlė seras Haris Sviftas. - Apsaugotu- 
me saviškius nuo kraujo praliejimo ir rūpesčių būtų mažiau. 

- Tai tiesa, - neslėpdamas nuovargio, sutiko seras Kevanas. Posėdis 
artėjo prie pabaigos. - Dėkoju, milordai. Vėl susirinksime po penkių 
dienų. Kai baigsis Sersėjos teismas. 


ŠOKIS SU DRAKONAIS 453 


- Kaip pasakysi. Tegul Karžygys suteikia galių sero Roberto ginklui. 

Vyrai kalbėjo nenoriai, o Meisas Tairelis atsisveikindamas su lordu 
regentu taip santūriai linktelėjo, jog šis tokio atsainaus atsisveikinimo 
seniai nebuvo matęs. Bet vis dėlto linktelėjo, - seras Kevanas Lanisteris 
net ir už tai jautėsi jam dėkingas. 

Rendilas Tarlis išėjo iš menės kartu su savo siuzerenu, o paskui juos 
žengė ietininkai žaliais apsiaustais. Tas Tarlis tikrai pavojingas, žiūrėda- 
mas į išeinančius vyrus susimąstęs pagalvojo seras Kevanas. Ne per daug 
protingas, bet tvirtos valios, apsukrus ir geriausias karys iš visų, kuriais 
gali pasigirti Žemupys. Tik kaip man palenkti jį į savo pusę? 

- Lordas Tairelis manęs nemėgsta, - rankai išėjus, niūriai tarė didysis 
meisteris Paiselis. - Tas reikalas su mėnulio arbata... Niekada niekam 
nebūčiau apie tai prasitaręs, bet karalienė našlė man įsakė! Gal lordas 
regentas būtų toks geras... Miegočiau gerokai ramiau, jei duotum man 
kelis savo sargybinius. 

— Lordas Tairelis gali įsižeisti. 

Seras Haris Sviftas pasikrapštė ant smakro želiančią barzdelę. 

- Ir man ne pro šalį būtų turėti sargybinių. Laikai neramūs... 

Tiesa, pagalvojo Kevanas Lanisteris, o Paiselis - ne vienintelis tarybos 
narys, kurį mūsų ranka norėtų pakeisti. Į lordo iždininko vietą Meisas 
Tairelis turėjo savo kandidatą: norėjo joje matyti savo dėdę, Haigardeno 
lordą senešalą, žmonių vadinamą Gartu Apkūniuoju. Ko jau ko, o dar 
vieno Tairelio mažojoje taryboje man nereikia. Seras Kevanas su savo 
žmonėmis taryboje ir taip jau sudarė mažumą. Seras Haris buvo jo žmo- 
nos tėvas, o Paiseliu jis taip pat galėjo pasitikėti. Bet Tarlis buvo prisiekęs 
ištikimybę Haigardenui; tą patį buvo galima pasakyti ir apie Paksterį Re- 
dvainą, lordą admirolą ir flotilės vadą, dabar plaukiantį aplink Dorną ir 
ketinantį stoti į mūšį su Eurono Greidžojaus geležiniais. Redvainui grį- 
žus į Karaliaus Uostą, Lanisteriai ir Taireliai taryboje turės po lygiai vyrų 
ir jų balsai pasiskirstys trys prieš tris. 

Septintasis balsas turėjo priklausyti dornietei, lydinčiai namo Mir- 
selą. Ledi Naima. Tik, jei bent pusė iš to, ką praneša Kiburnas, yra tiesa, 
anokia ji ledi. Ši mergina buvo nesantuokinė Raudonosios Angies duktė, 
beveik taip pat skandalingai pagarsėjusi, kaip ir jos tėvas, ir mažojoje 
taryboje ji ketino užimti vietą, dar taip neseniai priklausiusią pačiam 
princui Oberinui. Seras Kevanas kol kas nematė reikalo pranešti Meisui 
Taireliui, kad Naima atvyksta. Mat žinojo, kad rankos ši žinia nenudžiu- 
gins. Mums reikia tokio vyro kaip Mažasis Pirštas. Petiras Beilišas turėjo 
gamtos dovaną iš oro išburti auksinių drakonų. 

- Pasisamdykite Kalno vyrus, - patarė jiems seras Kevanas. - Raudo- 
najam Ronetui jų daugiau neprireiks. 


454 GEORGE R. R. MARTIN 


Jis nemanė, kad Meisas Tairelis bus toks paikas ir mėgins nužudyti 
Paiselį arba Sviftą, bet jei apsupti sargybos šie vyrai jausis saugesni, - ką 
gi, tegul tą sargybą turi. 

Visi trys vyrai iš sosto menės išėjo kartu. Lauke, išoriniame kieme, 
siautė pūga, tarsi kaukdamas į laisvę būtų ištrūkęs narve kalintas sniego 
žvėris. 

— Ar kada nors esate kentę tokį šaltį? - paklausė seras Haris. 

— Ne laikas kalbėti apie šaltį, - atšovė didysis meisteris Paiselis, - kai 
stovi lauke ir jį jauti. 

Taip taręs, per išorinį kiemą jis neskubėdamas nužingsniavo link 
savo kambarių. 

Kiti dar šiek tiek pastoviniavo ant sosto menės laiptų. 

- Myro bankininkais nepasitikiu, - tarė seras Kevanas savo uoš- 
viui. - Geriau ruoškis kelionei į Bravosą. | 

Tokia ateitis sero Hario nedžiugino. 

- Jei būtina... Bet dar kartą sakau, kad dėl kilusių sunkumų aš nekaltas. 

— Ne. Tai Sersėja nusprendė, kad Geležies bankas skolos palauks. Gal 
man ją siųsti į Bravosą? 

Seras Haris sumirksėjo. 

- Jos malonybė... tai... tai... 

Seras Kevanas išvadavo jį iš šios keblios padėties. 

— Aš pajuokavau. Gal ir nevykusiai. Eik ir susirask jaukų židinį. Ir aš 
ketinu padaryti tą patį. 

Užsimovęs pirštines, seras Kevanas patraukė per kiemą: žingsniavo 
prieš vėją gerokai palinkęs į priekį, o jo apsiausto skvernus plaikstė ir 
plakė vėjas. 

Išdžiūvusį, Meigoro tvirtovę juosiantį griovį dengė trijų pėdų storio 
sniego sluoksnis, o jo dugne susmaigstyti geležiniai smaigai buvo apšar- 
moję ir tviskėjo. Patekti į Meigoro tvirtovę arba iš jos išeiti buvo galima 
vieninteliu keliu - per apsauginį griovį permestu pakeliamuoju tiltu. Ki- 
tame jo gale nuolat budėjo karaliaus sargybos riteris. Šiąnakt ši pareiga 
buvo tekusi serui Merinui Trentui. Beilonui Svonui Dorne medžiojant 
niekšą riterį, vadinamą Juodąja Žvaigžde, sunkiai sužeistam Lorui Taire- 
liui vis dar būnant Drakono Uoloje, o Džeimiui be pėdsakų išnykus upių 
kraštuose, Karaliaus Uoste liko tik keturi Baltieji Kalavijai, juolab kad 
Osmundą Ketlbleką (ir jo brolį Osfrydą) seras Kevanas įmetė į požeminį 
kalėjimą praėjus vos kelioms valandoms po Sersėjos prisipažinimo, kad 
tie du vyrai buvo jos meilužiai. Tad jaunojo karaliaus ir karališkosios šei- 
mos saugoti buvo likęs tik Trentas, ligų kamuojamas Borosas Blauntas ir 
Kiburno nebylys pabaisa, pasivadinęs Robertu Stipriuoju. 

Karaliaus sargybai turėsiu rasti naujų kalavijų. Tomeną privalėjo sau- 
goti septyni patyrę riteriai. Kadaise karaliaus sargybos vyrai tarnaudavo 

iki mirties, bet Džofrio tai nesustabdė ir jis atleido serą Baristaną Sel- 
mį norėdamas atlaisvinti vietą savo Skalikui, Sandorui Kligeinui. Dabar 
šiuo pavyzdžiu Kevanas galėjo pasinaudoti siekdamas savo tikslų. Ga- 
lėčiau apvilkti baltu apsiaustu Lanselį, susimąstęs tarė sau jis. Tarnau- 
damas karaliaus sargyboje bus gerbiamas labiau, nei šlaistydamasis su 
Karžygio Sūnumis. ; 

Kevanas Lanisteris nusivilko nuo sniego permirkusį apsiaustą, pasi- 
kabino jį savo menėje, nusiavė batus ir liepė tarnui atnešti daugiau malkų. 

- Nepakenktų ir taurė prieskoniais gardinto vyno, - įsitaisęs prie Ži- 
dinio pridūrė jis. - Eik. 

Sugrubusios rankos prie židinio ugnies palengva atsigavo, o vynas 
maloniai šildė jį iš vidaus. Be to, serą Keviną pradėjo imti miegas, tad 
gerti dar vienos taurės vyno jis nedrįso. Mat dar turėjo nemažai reika- 
lų. Reikėjo perskaityti kelis pranešimus ir parašyti vieną kitą laišką. Dar 
manęs laukia vakarienė su Sersėja ir karaliumi. Ačiū dievams, po atgailos 
eisenos jo dukterėčia buvo nuolanki ir klusni. Ja besirūpinančios novi- 
cės pranešė, jog Sersėja trečdalį laiko praleidžia su sūnumi, kitą trečda- 
Iį - melsdamasi, o likusias valandas mirksta kubile. Ji maudėsi keturis 
arba penkis kartus per dieną ir pelenų šarmo muilu išmuiluota plaušine 
trynėsi kūną taip, lyg būtų norėjusi nusiplėšti odą. 

Kad ir kaip uoliai šveistų kūną, šios dėmės ji niekada neatsikratys. Se- 
ras Kevanas prisiminė, kokia puiki, pilna gyvybės ir išdykusi mergina 
kadaise buvo Sersėja. O kai suaugo, ak... Kitos tokios mielos mergelės 
nebūtum radęs visame pasaulyje! Jei Eiris būtų sutikęs, kad Reigaras 
ją vestų, tikriausiai būtų buvę galima išvengti daugybės mirčių. Sersėja 
princui būtų pagimdžiusi sūnų, kurių jis taip geidė, - liūtų tamsiai mė- 
lynomis akimis ir sidabriniais karčiais... Be to, turėdamas tokią žmoną, 
Reigaras į Lianą Stark tikriausiai nė kreiva akimi nebūtų pažvelgęs. Seras 
Kevanas prisiminė, kad ta šiaurietė mergina buvo savotiškai graži, ir vis 
dėlto... kad ir kaip skaisčiai liepsnotų deglas, jis niekada neprilygs tekan- 
čiai saulei. 

Tačiau galvoti apie pralaimėtus mūšius ir nepasirinktus kelius nebu- 
vo prasmės. Šią ydą turėjo visi seni ir iš gyvenimo jau nieko nebesiti- 
kintys vyrai. Reigaras vedė Eliją iš Dorno. Liana Stark žuvo, Robertas 
Barateonas susituokė su Sersėja ir šiandien jau nieko nebepakeisi. O šį 
vakarą sero Kevano kelias vedė jį į dukterėčios kambarius, kuriuose jis 
turėjo akis į akį susitikti su Sersėja. 

Neturiu dėl ko savęs kaltinti, tarė sau seras Kevanas. Esu tikras, kad 
Taivinas mane suprastų. Šiaip ar taip, mūsų giminei gėdą užtraukė jo 
duktė, o ne aš. Visa, ką dariau, dariau Lanisterių giminės labui. 

Tiesa, taip pat ne kartą buvo pasielgęs ir jo brolis. Paskutiniais jų tėvo 
gyvenimo metais, mirus motinai, jų tėvas išsirinko mielą žvakių liejiko 

dukterį ir pavertė ją savo meiluže. Našliais likę lordai dažnai pasikvies- 
davo prasčiokių merginų, kad šildytų jiems lovą, bet... lordas Titas ne- 
trukus ėmė vedžiotis šią moterį į menę, sodino ją į krėslą šalia savęs, 
apipildavo ją dovanomis bei malonėmis ir kartais net atsiklausdavo, kaip 
jam spręsti karalystės reikalus. Nepraėjus nė metams, ji tapo tokia įta- 
kinga, kad atleisdavo tarnus, įsakinėjo rūmų riteriams ir jo šviesybei lor- 
dui negaluojant kalbėjo jo vardu. Ji turėjo tokią valdžią, kad Lanisporto 
gyventojai šnabždėjosi, girdi, jei nori karaliaus prašyti ir būti išgirstas, 
turi klauptis prieš tą moterį, veidu įsikniaubti jai į sterblę ir šnekėti gar- 
siai, nes... Tito Lanisterio ausis nuolat būna tos ledi tarpkojyje. Netrukus 
ji taip suįžūlėjo, kad ėmė puoštis jųdviejų motinos brangenybėmis. 

Ir visa tai truko iki tos dienos, kai jų lordui tėvui, kopiančiam stačiais 
laiptais ir einančiam į tos moters lovą, plyšo širdis. Kai Taivinas išrengė 
ją nuogą ir kaip paprastai kekšei liepė pereiti per visą Lanisportą iki pat 
prieplaukos, visi pataikūnai, vadinę save tos moters draugais ir naudoję- 
si jos malonėmis, tuoj pat ją paliko. Nors joks vyras tos moters nė pirštu 
nepalietė, po šio žygio visa jos turėta galia akimirksniu išgaravo. Tik Tai- 
vinas, žinoma, nė nesapnavo, kad toks pat likimas kada nors ištiks ir jo 
auksaplaukę dukterį. 

— Tai buvo neišvengiama, - sumurmėjo seras Kevanas ir baigė gerti 
taurėje likusį vyną. 

Mat jo aukštąją šventenybę derėjo kaip nors numaldyti. Tomenui bū- 
simuose mūšiuose būtinai reikėjo Tikėjimo paramos. O Sersėja... Auksi- 
nė mergaitė suaugo ir tapo tuščiagarbe, paika ir godžia moterimi. Jei jai 
būtų buvę leista valdyti karalystę, ji būtų sužlugdžiusi Tomeną, kaip kad 
sužlugdė Džofrį. 

Lauke įsismarkavęs vėjas klebeno jo kambario langines. Seras Keva- 
nas šiaip taip atsistojo. Atėjo laikas akis į akį susitikti su liūte jos irštvoje. 
Nagus jai aplaužėme. Bet Džeimis... Ne, vis dėlto apie tai Kevanas nutarė 
tiesiog negalvoti. 

Baimindamasis, kad dukterėčia vėl nesugalvotų apipilti jo vynu, se- 
ras Kevanas apsivilko seną, gerokai nudėvėtą liemenę, o kardasaitį pali- 
ko kaboti ant krėslo atlošo. Mat, būdami šalia Tomeno, kalavijus galėjo 
turėti tik karaliaus sargybos riteriai. 

Įžengęs į karališkuosius kambarius, seras Kevanas pamatė, jog mažąjį 
karalių ir jo motiną saugo seras Borosas Blauntas. Blauntas buvo užsi- 
segęs emaliuotus žvyninius šarvus, užsidėjęs lengvą šalmą, vilkėjo baltą 
apsiaustą. Bet atrodė prastai. Pastaruoju metu Borosas priaugo nemažai 
svorio, jo pilvas išsipūtė, veidas papurto ir, sprendžiant iš odos spalvos, jį 
kankino kažkokios ligos. Be to, nugara jis rėmėsi į sieną, tarsi stovėti jam 
būtų buvę per sunku. 


ŠOKIS SU DRAKONAIS 457 


Valgį patiekė trys novicės, švariai nusipraususios ir gražiai apsiren- 
gusios, iš gerų šeimų kilusios, nuo dvylikos iki šešiolikos metų mergi- 
nos. Vilkėdamos švelnios baltos vilnos drabužius, jos atrodė viena už 
kitą tyresnės ir dvasingesnės, ir vis dėlto aukštasis septonas primygti- 
nai reikalavo, kad nė viena iš merginų karalienei netarnautų ilgiau nei 
septynias dienas, mat baiminosi, jog Sersėja gali jas ištvirkinti. Mergai- 
tės rūpinosi karalienės drabužiais, į maudymosi kubilą pripildavo jai 
vandens, pilstė vyną, kiekvieną rytą keisdavo patalynę. Viena kuri nors 
kasnakt miegodavo su karaliene taip užtikrindama, kad ši neturės kitos 
draugijos. Kitos dvi merginos nakvodavo gretimame kambaryje kartu 
su jas prižiūrinčia septone. 

Aukšta laiba mergina raupų sudarkytu veidu palydėjo serą Kevaną 
pas karalių. Jam įžengus pro duris Sersėja atsistojo ir švelniai pabučiavo 
dėdę į skruostą. 

- Mielas dėde... Kaip gera, kad sutikai sa mumis pavakarieniauti. 

Karalienė buvo apsirengusi kukliai, kaip ir dera šeimos motinai: vil- 
kėjo tamsiai rudą, iki pat smakro susagstytą suknią, o ant jos buvo už- 
simetusi žalią peleriną su gobtuvu, dengiančiu plikai nuskustą jos galvą. 
Prieš šį atgailos žygį pliką galvą Sersėja mieliau būtų slėpusi po aukso ka- 
rūna. 

- Prašau sėstis, - paragino ji. - Gal norėtum vyno? 

— Vieną taurę. 

Vis dar įsitempęs, seras Kevanas atsisėdo. Strazdanota novicė pripil- 
dė jų taures karšto, prieskoniais gardinto vyno. 

- Tomenas pasakojo, kad lordas Tairelis ketina atstatyti Rankos 
bokštą, - pradėjo pokalbį Sersėja. 

Seras Kevanas linktelėjo. 

- Jis giriasi, kad naujasis bokštas bus du kartus aukštesnis už sude- 
gusijį 

Sersėja dusliai nusijuokė. 

- Ilgos ietys, aukšti bokštai... Ar tai - slapta lordo Tairelio užuomina? 

Tai išgirdęs, seras Kevanas šyptelėjo. Gera žinoti, kad ji vis dar moka 
juoktis. Paklausta, ar jai nieko netrūksta, karalienė atsakė: 

— Aš viskuo aprūpinta. Merginos labai mielos, o gerosios septonės 
rūpinasi, kad melsčiausi. Bet kai bus įrodyta, jog esu nekalta, labai no- 
rėčiau, kad Tena Meriveter vėl palaikytų man draugiją. Ji į dvarą galėtų 
atsivežti savo sūnų. Tomenui reikia kitų kilmingų berniukų draugijos. 

Tai buvo gana kuklus prašymas. Seras Kevanas nematė priežasties jo 
atmesti. Jis galėtų pats rūpintis Meriveter berniuku, o ledi Tena kartu su 
Sersėja galėtų vykti į Kasterlių Uolą. 

- Kai baigsis teismas, pasikviesiu ją į rūmus, - pažadėjo jis. 

Vakarienei pirmiausia buvo patiekta jautienos ir miežinių kruopų 
sriubos, paskui tarnai atnešė porą putpelių ir ant laužo keptą, beveik 
trijų pėdų ilgio lydeką su ropėmis ir grybais, o prie jos nepagailėjo dar 
karštos duonos ir sviesto. Kiekvieną karaliui siūlomą valgį pirmiausia 
ragaudavo seras Borosas. Karaliaus sargybos riterį tokia pareiga žemino, 
tačiau rimtesnių užduočių pastaruoju metu Blauntas tikriausiai nebūtų 
galėjęs imtis. Be to... taip elgtis buvo išmintinga, juolab žinant, kaip mirė 
Tomeno brolis. 

Karalius atrodė laimingas - tokio laimingo Kevanas Lanisteris seniai 
nebuvo jo matęs. Visą laiką, kol vakarieniavo, tarp sriubos ir deserto To- 
menas nesiliovė pasakojęs apie savo kačiukų išdaigas ir kalbėdamas iš 
karališkos lėkštės vaišino savo augintinius lydekos gabalėliais. 

— Vakar vakare, lauke, prie mano lango tupėjo piktas katinas, - kuo 
rimčiausiai paaiškino berniukas Kevanui, - bet seras Nagas sušnypštė ir 
nenaudėlis pabėgo stogais. 

- Piktas katinas? - linksmai paklausė seras Kevanas. Koks jis mielas 
berniukas... 

- Senas juodas katinas perplėšta ausimi, - paaiškino jam Sersėja. — 
Suskretęs ir bjauraus būdo. Kartą jis perrėžė Džofui ranką. - Ji vyptelė- 
jo. - Žinau, katės neleidžia įsiveisti žiurkėms, bet tas katinas... Visi žino, 
kad jis puola paukštidėje laikomus varnus. 

— Paprašysiu žiurkininkų, kad paspęstų jam spąstus. - Seras Kevanas 
nebeprisiminė, kada pastarąjį kartą matė dukterėčią tokią tylią, klusnią 
ir santūrią. Jis nujautė, kad visa tai — tik į gera. Bet, kita vertus, ir nuliū- 
do. Ugnis jos krūtinėje, anksčiau taip ryškiai švietusi, dabar užgesinta. - 
Apie brolį nė nepaklausei, - jiems laukiant pyragėlių su kremu, pridūrė 
jis. Šiuos pyragėlius karalius mėgo labiausiai. 

Sersėja pakėlė galvą ir, apšviestos žvakių, žalios jos akys sužibo. 

— Apie Džeimį? Ką nors sužinojai? 

— Ne. Sersėja, rodos, tau teks susitaikyti su mintimi, kad jis... 

- Jei Džeimis būtų miręs, aš žinočiau. Mudu drauge atėjome į šį pa- 
saulį, dėde. Be manęs Anapilin jis neiškeliautų. - Ji gurkštelėjo vyno. — 
Tirionas šį pasaulį gali palikti kada panorėjęs. Kaip suprantu, apie jį taip 
pat neturi jokių žinių? 

— Ne, pastaruoju metu niekas nemėgino mums įbrukti neūžaugos 
galvos ir gauti už tai atlygio. 

Ji linktelėjo. 

— Dėde, ar galiu kai ko paklausti? 

- Klausk. 

- Tavo žmona... ar ketini ją pasikviesti į rūmus? 

— Ne. - Dorna buvo labai jautrios sielos moteris ir niekur nesijautė 
taip gerai, kaip namuose su draugais ir giminaičiais. Ji ramiai gyveno 

apsupta jųdviejų vaikų, svajojo sulaukti vaikaičių, septynis kartus per 
dieną meldėsi, mėgo rankdarbius ir gėles. Karaliaus Uoste ji būtų buvusi 
nelaiminga kaip į angių pilną duobę įmesti Tomeno kačiukai. - Mano 
ledi žmona keliauti nemėgsta. Jos namai - Lanisporte. 

- Ji išmintinga moteris, žinanti savo vietą. 

Šie dukterėčios žodžiai serui Kevanui labai nepatiko. 

— Ką nori tuo pasakyti? 

— Maniau, kad mane suprasi. 

Sersėja pakėlė taurę. Strazdanotoji mergaitė vėl pripylė vyno. Tada 
tarnai atnešė pyragėlių su kremu ir vakarieniautojai ėmė kalbėtis apie 
malonesnius dalykus. Tik kai seras Borosas išvedė Tomeną ir jo kačiu- 
kus į karaliaus miegamąjį, seras Kevanas su Sersėja vėl prabilo apie kara- 
lienės laukiantį teismą. 

— Osnio broliai nestovės rankų sudėję ir nežiūrės, kaip jis miršta, — 
įspėjo dėdę Sersėja. 

- Aš ir nesitikėjau, kad stovės. Abu juos liepiau suimti. 

Ši žinia Sersėją, rodos, pribloškė. 

— Už ką?! 

— Už sanguliavimą su karaliene. Jo aukštoji šventenybė sako, kad pri- 
sipažinai ištvirkavusi su jais abiem. Ar jau pamiršai? 

Sersėja nuraudo. 

— Nepamiršau. Kaip ketini juos bausti? 

- Jei pripažins kaltę, išsiųsiu juos prie Sienos. O jei ginsis, jiems teks 
stoti į dvikovą su seru Robertu. Tokiems kaip jie niekada nedera leisti 
taip aukštai iškilti. 

Sersėja nuleido galvą. 

— Aš... dėl jųdviejų apsirikau... 

— Rodos, tu neteisingai įvertinai daugybę žmonių. 

Seras Kevanas būtų pasakęs ir daugiau, bet į kambarį grįžo juoda- 
plaukė apskritaveidė novicė ir pasakė: 

- Milorde, miledi... Atleiskite, kad trukdau, bet apačioje laukia ber- 
niukas. Didysis meisteris Paiselis maldauja lordo regento suteikti jam 
malonę ir tuoj pat ateiti. 

Juodi sparnai, juodos ir žinios, dingtelėjo serui Kevanui. Gal pasidavė 
Vėtrų Gūžta? O gal gavome žinią iš šiaurės nuo Boltono? 

— Galjis turi naujienų apie Džeimį? - tarė karalienė. 

Tuo įsitikinti buvo galima tik nuėjus pas pasiuntinį. Seras Kevanas 
atsistojo. 

— Prašau man atleisti. 

Prieš išeidamas, jis priklaupė ir pabučiavo dukterėčiai ranką. Jei tylu- 
sis jos milžinas pralaimės dvikovą, gal šis pabučiavimas bus paskutinis, 
tik Sersėja to dar nesupranta. 

Pasiuntinys buvo aštuonerių ar devynerių metų berniukas, įsisiau- 
tęs į tokius storus kailinius, kad atrodė kaip meškiukas. Užuot įsileidęs 
jį į Meigoro tvirtovę, Trentas vertė vaiką laukti ant pakeliamojo tilto. 

— Eik, susirask židinį, vaike, - tarė jam seras Kevanas, spausdamas į 
delną smulkią monetą. - Kelią į paukštidę rasiu ir pats. 

Pagaliau liovėsi snigti. Už vėjo ištaršytų debesų šydo, baltas tarsi 
sniego kamuolys dangumi plaukė didelis pilnas mėnulis. Dangaus platy- 
bėse spindėjo šaltos ir tolimos žvaigždės. Eidamas per vidinį kiemą, se- 
ras Kevanas pagalvojo, kad ši pilis - visiškai svetima vieta, kurioje kiek- 
vienai tvirtovei ir bokštui prasikalę lediniai dantys, o visi pažįstami takai 
pasislėpę po baltu sniego apklotu. Neseniai jam po kojomis nukrito ilgas 
kaip ietis varveklis. Štai koks ruduo Karaliaus Uoste, pagalvojo jis. O kiek 
sniego turėtų būti prie Sienos? 

Duris atidarė liesa tarnaitė, vilkinti kailiu pamuštą, jai gerokai per 
didelį drabužį. Seras Kevanas patrepsėjo, nusipurtė nuo batų sniegą ir 
nusivilkęs švystelėjo jai apsiaustą. 

— Didysis meisteris manęs laukia, - pasakė seras Kevanas. 

Mergaitė tyliai ir rimtai linktelėjo ir mostelėjo link laiptų. 

Paiselis buvo įsikūręs po paukštide, erdviuose kambariuose, užgrioz- 
dintuose lentynų, prikrautų vaistažolių, tepalų, vaistinių gėrimų, knygų 
ir pergamento ritinių. Serui Kevanui čia visuomet būdavo nemaloniai 
karšta. Bet ne šį vakarą. Vos įkėlęs koją į kambarį, jis pajuto vėsumą. Ten, 
kur visada kūrendavosi židinys, dabar buvo matyti tik juodi pelenai ir 
blėstančios žarijos. Šen bei ten blausios šviesos ratus metė kelios virp- 
čiojančios žvakės. 

Visa kita gaubė šešėliai, išskyrus grindų plotelį po atdaru langu, 
kuriame, apšviesti mėnesienos ir ratu sukami vėjo, sūkuriavo sniego 
kristalėliai. Ant krėslo prie lango tupėjo varnas, balsvas, didelis, pašiau- 
šęs plunksnas. Tai buvo didžiausias kranklys, kokį Kevanui Lanisteriui 
buvo tekę matyti. Paukštis atrodė didesnis ir už Kasterlių Uoloje laiky- 
tus medžioklinius sakalus, ir už stambiausią apuoką. Aplink jį šoko vėjo 
blaškomos snaigės, o mėnesienos šviesa jo plunksnas buvo nudažiusi 
sidabru. 

Tai ne sidabras. Jis baltas. Paukštis baltas. 

Kitaip nei juodieji jų pusbroliai, baltieji Citadelės varnai žinių nene- 
šiojo. Iš Senmiesčio jie atskrisdavo turėdami tik vieną tikslą: paskelbti 
apie pasikeitusius metų laikus. 

- Žiema, - tarė seras Kevanas. Kalbant jam iš burnos virto garas. Se- 
ras Kevanas nusisuko nuo lango. 

Ir tada milžinišku kumščiu kažkas smarkiai trenkė jam į krūtinę. Se- 
rui Kevanui užgniaužė kvapą ir jis atatupstas žengė kelis žingsnius. Bal- 
tas varnas pakilo nuo krėslo ir skrisdamas balsvais sparnais pliaukštelėjo 

jam per galvą. Praradęs pusiausvyrą, seras Kevanas klestelėjo į krėslą 
prie lango. Kas... Kas galėjo... - Jo krūtinėje, susmigusi iki pat plunks- 
nų, stirksojo arbaleto strėlė. Ne. Ne, taip mirė mano brolis. Aplink strėlės 
kotą ėmė sunktis kraujas. 

- Paiseli... - suglumęs burbtelėjo jis. - Padėk man... Aš... 

Paskui jis viską pamatė. Didysis meisteris Paiselis sėdėjo prie stalo, 
padėjęs galvą ant folianto oda aptrauktais viršeliais. Miega, pagalvojo 
Kevanas, bet paskui prisimerkęs pamatė rudomis dėmėmis išmargintoje 
senio galvoje žiojint gilią, raudoną, kirstinę žaizdą ir po galva besitel- 
kiantį ir į knygos lapus besigeriantį kraują. Aplink jo žvakę, tarsi salelės 
ištirpusio vaško ežere, plūduriavo kaulų ir smegenų trupiniai. 

Jis prašė sargybinių, prisiminė seras Kevanas. Reikėjo man atsiųsti pas 
jį kelis vyrus. Gal Sersėja nuo pat pradžių buvo teisi? Gal visa tai jo sūnė- 
no darbas? 

- Tirionai?! - šūktelėjo jis. - Kur... 

- Jis toli nuo čia, - nuskambėjo kažkur lyg ir girdėtas balsas. 

Jis stovėjo šešėlyje, prie knygų lentynos, - apkūnus, išblyškęs, siau- 
rais nuožulniais pečiais, - ir putliose pudruotose rankose laikė arbaletą. 
O kojas buvo apsiavęs šilkinėmis šlepetėmis. 

- Veiri... | 

Eunuchas nuleido arbaletą. 

- Sere Kevanai... Jei gali, atleisk man. Nelinkiu tau nieko blogo. Šo- 
viau į tave ne iš piktumo. Padariau tai dėl karalystės. Dėl vaikų. 

Tai aš turiu vaikų. Turiu žmoną. Ak, Dorna... Serą Kevaną nusmelkė 
skausmas. Jis užmerkė akis, bet tuoj pat vėl atsimerkė. 

- Pilyje... pilyje yra daugybė Lanisterių sargybinių. 

- Bet šiame kambaryje, laimė, nė vieno. Man skaudu, milorde. Tu 
nenusipelnei mirti vienas ir dar tokią šaltą tamsią naktį. Ir tokių kaip 
tu - daugybė... gerų vyrų, tarnaujančių blogio siekiantiems šeiminin- 
kams. Bet ketinai sunaikinti visus gerus karalienės darbus, norėjai sutai- 
kyti Haigardeną ir Kasterlių Uolą, pelnyti karaliui Tikėjimo palankumą, 
suvienyti Septynias Karalystes ir pasodinti į sostą Tomeną. Todėl... 

Pro langą įsiveržė vėjo gūsis. Seras Kevanas sudrebėjo. 

— Tau šalta, milorde? - paklausė Veiris. - Atleisk man. Prieš mirtį di- 
dysis meisteris apsidergė ir smarvė buvo tokia šlykšti, kad maniau už- 
trokšiąs. 

Seras Kevanas pamėgino atsistoti, bet jam nepakako jėgų. Jis nebe- 
jautė kojų. 

— Pamaniau, kad labiausiai šiam darbui tiks arbaletas. Judu su lordu 
Taivinu siejo daugybė dalykų, tad kodėl negalėtų sieti ginklas, nuo kurio 
abu žuvote? Tavo dukterėčia manys, kad tave nužudė Taireliai, galbūt 
slapta padedami Kipšo. O Taireliai įtars ją. Kas nors dėl visko apkaltins 

dorniečius. Abejonės, susiskaldymas ir nepasitikėjimas palengva suar- 
dys mažojo karaliaus karalystės pamatus, o tuo metu Eigonas iškels savo 
vėliavą virš Vėtrų Gūžtos sienų ir suburs visos karalystės lordus. 

- Eigonas? - Kelias akimirkas seras Kevanas nieko nesuprato. Paskui 
prisiminė. Prisiminė į tamsiai raudoną apsiaustą suvyniotą kūdikį ir au- 
deklą, suteptą jo krauju ir smegenimis. - Jis miręs. Miręs. 

- Ne, - dusliai tarė eunuchas. - Jis čia. Eigonui nuo pat gimimo buvo 
lemta valdyti karalystę. Kaip riteriui dera, jis buvo išmokytas nepriekaiš- 
tingai valdyti ginklus, bet tuo jo auklėjimas neapsiribojo. Jis moka skai- 
tyti ir rašyti, kalba keliomis kalbomis, yra susipažinęs su istorija, įsta- 
tymais ir poezija. Vos sulaukusį tinkamo amžiaus, septonė Eigoną ėmė 
mokyti tikėjimo paslapčių. Jis gyveno tarp žvejų, savo rankomis pelnėsi 
duoną, plaukiojo upėmis, taisė tinklus ir prireikus mokėjo pats išsiskalb- 
ti drabužius. Eigonas moka žvejoti ir virti valgį, geba sutvarstyti žaizdą, 
žino, ką reiškia alkti, būti medžiojamam ir bijoti. Tomenui buvo įteigta, 
jog karaliaus titulas - jo teisė. O Eigonas supranta, kad karaliavimas - jo 
pareiga, kad karalius pirmiausia turi rūpintis savo valdiniais, kad privalo 
gyventi ir valdyti jų neskriausdamas. 

Kevanas Lanisteris pamėgino šauktis... sargybinių, savo žmonos, 
savo brolių, bet... jam nepavyko ištarti nė žodžio. Jam iš burnos lašėjo 
kraujas. Serą Kevaną nukrėtė šiurpas. 

- Atleisk. - Veiris ėmė grąžyti rankas. - Žinau, kad kenti, o aš čia sto- 
viu kaip kokia paika ir-nusenusi moteris. Laikas dėti tašką. 

Eunuchas suglaudė lūpas ir tyliai švilptelėjo. 

Sero Kevano kūnas buvo šaltas kaip ledas ir sulig kiekvienu sunkiu 
kvėptelėjimu jį persmelkdavo naujas skausmo dieglys. Akies krašteliu 
jis pamatė kažką judant, išgirdo tylų per akmenis slystančių šlepečių 
šiugždėjimą. Iš tamsos išniro vaikas, išblyškęs berniukas apdriskusiu 
drabužiu, ne vyresnis nei devynerių ar dešimties metų. Kitas vaikas 
išlindo iš už didžiojo meisterio krėslo. Kambaryje buvo ir mergaitė, 
atidariusi jam kambario duris. Čia susirinko net keli vaikai, jie apstojo 
serą Kevaną ratu, - vaikai išblyškusiais veidais, tamsiomis akimis, ber- 
niukai ir mergaitės. 

Rankose jie laikė durklus. 

KARALIAI IR JŲ DVARAI 


š 


KARALIUS BERNIUKAS 


TOMENAS BARATEONAS, Pirmasis šiuo vardu, andalų, roinarų ir Pir- 
mųjų Žmonių karalius, Septynių Karalysčių valdovas, aštuonerių metų ber- 
niukas, 


-jo žmona KARALIENĖ MARDŽERĖ iš Tairelių giminės, tris kartus 
tekėjusi, du kartus likusi našle, kaltinama išdavusi karalystę, laikoma 
įkalinta Didžiojoje Beiloro septoje, 

— jos kompanionės ir pusseserės MEGA, ALA ir ELINORA TAIREL, kal- 
tinamos sanguliavimu, 

- Elinoros sužadėtinis EILINAS AMBROSAS, ginklanešys, 

- Tomeno motina SERSĖJA iš Lanisterių giminės, karalienė, paveldėjusi 
vyro titulą, Kasterlių Uolos ledi, kaltinama išdavusi karalystę, kalina- 
ma Didžiojoje Beiloro septoje; 

jo broliai ir seserys: 

- vyresnysis jo brolis [KARALIUS DŽOFRIS I BARATEONAS), nunuo- 
dytas per savo vestuvės, 

- vyresnioji jo sesuo PRINCESĖ MIRSELA BARATEON, devynerių 
metų mergaitė, princo Dorano Martelio globotinė Saulės Ietyje, susiža- 
dėjusi su jo sūnumi Tristanu, 

— jo kačiukai, seras NAGAS, ledi ŪSUOTĖ, BUCAS; 

jo dėdės: 

- seras DŽEIMIS LANISTERIS, vadinamas KARALŽUDŽIU, karalienės 
Sersėjos brolis dvynys, karaliaus sargybos lordas vadas, 

- TIRIONAS LANISTERIS, vadinamas KIPŠU, nykštukas, apkaltintas ir 
pasmerktas už karaliaus ir tėvo nužudymą; 

kiti jo giminaičiai: 

—jo senelis [TAIVINAS LANISTERIS], Kasterlių Uolos lordas, Vakarų 
sergėtojas, karaliaus ranka, išvietėje nužudytas sūnaus Tiriono, 

- jo senelio brolis seras KEVANAS LANISTERIS, lordas Regentas ir ka- 
ralystės Gynėjas, vedęs Dorną Svift; 

jų vaikai: 

- seras LANSELIS LANISTERIS, Karžygio Sūnų ordino riteris, 

— [VILEMAS], Martino brolis dvynys, nužudytas Riverane, 

— MARTINAS, Vilemo brolis dvynys, ginklanešys, 

- DŽEINĖ, trejų metukų mergaitė, 

- jo senelio sesuo DŽENA LANISTER, ištekėjusi už sero Emono Frėjaus; 

jų vaikai: 

- [seras KLEOSAS FRĖJUS], nužudytas bastūnų, 

— Kleoso sūnus TAIVINAS FRĖJUS, vadinamas TAJUMI, 

- Kleoso sūnus VILEMAS FRĖJUS, ginklanešys, 

- seras LIONELIS FRĖJUS, ledi Dženos antrasis sūnus, 

- [TIONAS ERĖJUS|, ginklanešys, nužudytas Riverane, 

- VALDERIS FRĖJUS, vadinamas RAUDONUOJU VALDERIU, pažas 
Kasterlių Uoloje, 

- jo senelio brolis [seras TAIGETAS LANISTERIS), vedęs Darlesą Mar- 
brand; 

jų vaikai: 

- TIREKAS LANISTERIS, ginklanešys, dingęs be žinios Karaliaus Uoste 
per riaušes, kilusias dėl maisto, 

- ledi ERMESANDA HEIFORD, Tireko mažametė žmona, 

- jo senelio brolis GERIONAS LANISTERIS, dingęs jūroje, 

— DŽOJA HIL, nesantuokinė Geriono duktė; 


karaliaus Tomeno mažoji taryba: 

- seras KEVANAS LANISTERIS, lordas Regentas, 

- lordas MEISAS TAIRELIS, karaliaus ranka, 

- didysis meisteris PAISELIS, patarėjas ir gydytojas, 

- seras DŽEIMIS LANISTERIS, karaliaus sargybos lordas vadas, 

- lordas PAKSTERIS REDVAINAS, didysis admirolas ir laivyno vadas, 

— KIBURNAS, nešlovę užsitraukęs meisteris ir liūdnai pagarsėjęs burti- 
ninkas, šnabždūnų vadovas; 


buvusi karalienės Sersėjos mažoji taryba: 

- [lordas DŽAILSAS ROSBIS), lordas iždininkas, miręs nuo kosulio, 

- lordas ORTONAS MERIVETERIS, teisėjas, suėmus karalienę Sersėją 
sprukęs atgal į Longteiblą, 

- ORANAS VOTERSAS, Driftmarko pavainikis, vyriausiasis admirolas 
ir laivyno vadas, suėmus karalienę Sersėją pasprukęs į jūrą su visu ka- 
rališkuoju laivynu; 


karaliaus Tomeno karaliaus sargyba: 

- seras DŽEIMIS LANISTERIS, lordas vadas, 

— seras MERINAS TRENTAS, 

-seras BOROSAS BLAUNTAS, pašalintas, bet paskui grąžintas į pa- 
reigas, 

- seras BEILONAS SVONAS, esantis Dorne su princese Mirsela, 

- seras OSMUNDAS KETLBLEKAS, 

- seras LORAS TAIRELIS, Gėlių riteris, 
- [seras ARIS OUKHARTAS), žuvęs Dorne; 


Tomeno dvariškiai Karaliaus Uoste: 

- MĖNULIUKAS, karaliaus juokdarys, kvaišelis, 

— PEITAS, aštuonerių metų berniukas, plakamas prasikaltus karaliui To- 
menui, 

— ORMONDAS iš SENMIESČIO, karaliaus arfininkas ir dainius, 

- seras OSFRYDAS KETLBLEKAS, sero Osmundo ir sero Osnio brolis, 
miesto sargybos kapitonas, 

- NOHAS DIMITIS, Bravoso Geležies banko pasiuntinys, 

- [seras GREGORIS KLIGEINAS], vadinamas JOJANČIU KALNU, mi- 
ręs nuo užnuodytos ieties padarytos žaizdos, 

- RENIFERIS LONGVOTERSAS, vyriausiasis Raudonosios pilies pože- 
minių kalėjimų prižiūrėtojas; 


įtariami karalienės Mardžerės meilužiai: 

- VOTAS, dainius, vadinantis save MĖLYNUOJU BARDU, nuo kankini- 
mų išprotėjęs kalinys, 

— [ARFININKAS HAMIŠAS), nusenęs dainius, miręs kalėjime, 

- seras MARKAS MALENDORAS, Juodųjų Vandenų mūšyje praradęs 
beždžionėlę ir pusę rankos, 

— seras TALADAS, vadinamas ILGUOJU, seras LAMBERTAS TERNBE- 
RIS, seras BAJARDAS NORKROSAS, seras HJU KLIFTONAS, 

- DŽALABARAS KSO, Raudonųjų Gėlių slėnio princas, tremtinys iš Va- 
saros salų, 

- seras HORAS REDVAINAS, pripažintas nekaltu ir paleistas, 

- seras HOBERIS REDVAINAS, pripažintas nekaltu ir paleistas; 


pagrindinis karalienės Sersėjos kaltintojas 
- seras OSNIS KETLBLEKAS, sero Osmundo ir sero Osfrydo brolis, Ti- 
kėjimo kalinys; 


Tikėjimo Žmonės: 

— AUKŠTASIS SEPTONAS, Tikinčiųjų Tėvas, Septyneto balsas žemėje, 
senas ir paliegęs, 

- septonė UNELA, septonė MELĖ, septonė SKOLERA, karalienės pri- 
žiūrėtojos ir sargybinės, 

- septonas TORBERTAS, septonas REINARDAS, septonas LUCEONAS, 
septonas OLIDORAS iš Pamaldžiausiųjų, 

— septonė EGLANTINA, septonė HELICENTA, Didžiojoje Beiloro sep- 
toje tarnaujančios Septynetui, 

- seras TEODANAS VELSAS, vadinamas TEODANU IŠTIKIMUOJU, 
pamaldusis riteris, Karžygio Sūnų vadas, 

— „Žvirbliai“ - nuolankiausi, bet tvirtai tikintys žmonės; 


Karaliaus Uosto gyventojai: 

- ČATAJA, brangaus viešnamio savininkė, 
— ALAJAJA, jos duktė, 

— DENSĖ, MARĖJA, dvi iš Čatajos merginų, 
- TOBAS MOTAS, ginklų meistras; 


karūnos kraštų lordai, prisiekę Geležies sostui: 

— RENFREDAS RYKERIS, Prieblandos Slėnio lordas, 

- seras RUFAS LYKAS, tebetarnaujantis vienakojis riteris, Danforto 
Prieblandos Slėnyje valdytojas, 

— [TANDA STOKVORT), Stokvorto ledi, mirusi dėl lūžusio klubikaulio, 

- vyriausioji jos duktė [FALISĖ], nužudyta Kiburno juodosiose celėse, 

- [seras BALMANAS BIRČAS), ledi Falisės vyras, žuvęs per dvikovą, 

- jaunesnioji jos duktė LOLISĖ, silpnaprotė, Stokvorto ledi, 

— naujagimis jos sūnus TIRIONAS TANERIS, išprievartavimo per maiš- 
tą vaisius, 

- jos vyras seras BRONAS IŠ JUODŲJŲ VANDENŲ, riteriu tapęs sam- 
domas kalavijuotis, 

- meisteris FRENKENAS, tarnaujantis Stokvorte. 


Karaliaus Tomeno vėliavoje pavaizduoti kovojantys juodas karūnuotasis Ba- 
rateonų elnias aukso spalvos fone ir auksinis Lanisterių liūtas tamsiai raudo- 
name fone. 


KARALIUS PRIE SIENOS 


STANIS BARATEONAS, Pirmasis šiuo vardu, antrasis lordo Stefono Bara- 
teono ir ledi Kasanos iš Estermontų giminės sūnus, Drakono Uolos lordas, 


vadinantis save Vesteroso karaliumi: 


su karaliumi Staniu Juodojoje pilyje: 

- ledi MELISANDRA IŠ AŠAJAUS, vadinama RAUDONĄJA MOTERI- 
MI, Rhloro, Šviesos Valdovo, žynė; 

jo riteriai ir prisiekę kalavijai: 

- seras RIČARDAS HORPAS, jo dešinioji ranka, 

- seras GODRIS FARINGAS, vadinamas MILŽINŲ ŽUDIKU, 

- seras DŽASTINAS MEISIS, 

- lordas ROBINAS PISBERIS, 

- lordas HARVUDAS FELAS, 

- seras KLEITONAS SAGSAS, seras KORLISAS PENIS, karalienės žmo- 
nės ir ištikimi Šviesos Valdovo sekėjai, 

- seras VILJAMAS FOKSGLOUVAS, seras HAMFRIS KLIETONAS, se- 
ras ORMUNDAS VILDAS, seras HARIS KOBAS, riteriai, 

- jo ginklanešiai DEVANAS SIVORTAS ir BRAJENAS FARINGAS, 

— jo belaisvis MENSAS PLĖŠIKAS, Užusienio karalius, 

- naujagimis Menso Plėšiko sūnus, „tyržmogių princas“, 

- berniuko žindyvė DŽILĖ, tyržmogė, 

- Džilės naujagimis sūnus, pradėtas jos tėvo [Krasterio]; 


Rytų sargyboje prie jūros: 

- karalienė SELISA iš Florentų giminės, jo žmona, 

— princesė ŠAIRINĖ, jos duktė, vienuolikos metų mergaitė, 

— MARGAVEIDIS, kvaištelėjęs Šairinės juokdarys, 

- Selisos dėdė seras AKSELIS FLORENTAS, vadinantis save karalienės 
ranka; 

jos riteriai ir prisiekę kalavijai: 

- seras NARBERTAS GRANDISONAS, seras BENETONAS SKEILAS, 
seras PATRIKAS IŠ KARALIAUS KALNO, seras DORDENAS RŪS- 
TUSIS, seras MALEGORNAS IŠ RAUDONOJO DUBURIO, seras 

LAMBERTAS VAITVOTERIS, seras PERKINAS FOLARDAS, seras 
BRIUSAS BAKLERIS, 

- seras DAVOSAS SIVORTAS, Lietaus Miško lordas, Siaurosios jūros 
admirolas, karaliaus ranka, vadinamas SVOGŪNŲ RITERIU, 

- SALADORAS SANAS iš Lyso, piratas ir samdomas jūrininkas, „Valy- 
rietės“ ir karo laivų flotilės savininkas, 

— TICHAS NESTORIS, Bravoso Geležies banko pasiuntinys. 


Stanis pasirinko vėliavą, ant kurios pavaizduota liepsnojanti Šviesos Valdovo 
širdis - oranžinių liepsnų apsupta raudona širdis geltoname fone. Ant širdies 
išsiuvinėtas juodas karūnuotasis Barateonų giminės elnias. 


cd 


| 


SALŲ IR ŠIAURĖS KARALIUS 


Paiko Greidžojai kildina save iš Pilkojo karaliaus, gyvenusio Didvyrių lai- 
kais. Anot legendos, Pilkasis karalius pats valdė jūrą ir vedė undinę. Eigonas 
Drakonas buvo paskutinis senosios giminės Geležies salų karalius, bet leido 
geležiniams atgaivinti seną paprotį ir išsirinkti valdovą iš saviškių. Jie išsirin- 
ko lordą Vikoną Greidžojų iš Paiko. Greidžojų ženklas - auksinis krakenas 
juodame fone. Jų šūkis: Mes nesėjame! 


EURONAS GREIDŽOJUS, Trečiasis šiuo vardu nuo Pilkojo karaliaus 
laikų, Geležies salų ir Šiaurės karalius, Druskos ir uolų karalius, Jūros 
vėjo sūnus, Paiko lordas žudikas, „Tylos“ kapitonas, vadinamas VAR- 
NAAKIU, 

- vyresnysis jo brolis [BEILONAS|Į, Geležies salų ir Šiaurės karalius, De- 
vintasis šiuo vardu nuo Pilkojo karaliaus laikų, nukritęs nuo pilies tilto 
ir užsimušęs, 

- ledi ELEINIS iš Harlų giminės, Beilono našlė; 

jų vaikai: 

- [RODRIKAS], žuvęs per pirmąjį Beilono sukilimą, 

- [MARONAS)|, žuvęs per pirmąjį Beilono sukilimą, 

- AŠA, jų duktė, „Juodojo vėjo“ kapitonė ir Gūdmiškio užkariautoja, iš- 
tekėjusi už Eriko Geležkalio, 

- TEONAS, šiauriečių vadinamas TEONU PERBĖGĖLIU, belaisvis 
Dredforte, 

- jaunesnysis Beilono brolis VIKTARIONAS, Geležinio laivyno lordas 
vadas, „Geležinės pergalės“ kapitonas, 

— jaunesnysis Beilono brolis EIRONAS, vadinamas ŠLAPIAGALVIU, 
Nuskendusio Dievo žynys; 

Eurono kapitonai ir prisiekę kalavijai: 

- TORVOLDAS RUDADANTIS, BJAURIAVEIDIS JONAS MIRAS, 
RODRIKAS FRIBORNAS, RAUDONASIS IRKLININKAS, KAIRIA- 
RANKIS LUKAS KODAS, KVELONAS ROMUSIS, HARENAS PUS- 
PLIKIS, KEMETAS PAIKAS PAVAINIKIS, KVARLAS PAVERGTA- 
SIS, AKMENINĖ RANKA, RALFAS PIEMUO, RALFAS iš Lordsporto, 

— [KRAGORNAS), pūtęs pragaro ragą ir miręs; 

jo lordai vėliavininkai: 

— ERIKAS GELEŽKALYS, vadinamas ERIKU PRIEKALŲ LAUŽYTOJU 
ir ERIKU TEISINGUOJU, Geležies salų lordas, Paiko pilies valdytojas, 
senas vyras, kadaise garsus kapitonas ir plėšikas, vedęs Ašą Greidžoj; 

jo lordai Paike: 

- GERMUNDAS BOTLIS, Lordsporto lordas, 

— VALDONAS VINČAS, Geležinės Kalvos lordas; 

jo lordai Senajame Vike: 

— DANSTANAS DRAMAS, Būgnas, Senojo Viko lordas, 

- NORNAS GUDBROLIS iš Šeterstouno, 

- STOUNHAUZAS; 

jo lordai Didžiajame Vike: 

- GOROLDAS GUDBROLIS, Hamerhorno lordas, 

- TRISTONAS FARVINDAS, Ruonenos kyšulio lordas, 

- SPARAS, 

—- MELDREDAS MERLINAS, Pebltono lordas; 

jo lordai Orkmonte: 

— EILINAS ORKVUDAS iš Orkmonto, 

- lordas BEILONAS TOUNIS; 

jo lordai Soltklife: 

- lordas DONORAS SOLTKLIHFAS, 

- lordas SANDERLIS; 

jo lordai Harle: 

— RODRIKAS HARLAS, vadinamas SKAITYTOJŲ, Harlo, Dešimties 
Bokštų lordas, 

— ZIGFRYDAS HARLAS, vadinamas ZIGFRYDU SIDABRAPLAUKIU, 
jo senelio brolis, Harlų pilies šeimininkas, 

- HOTAS HARLAS, vadinamas HOTU KUPRIUMI iš Tviskančio Bokš- 
to, pusbrolis, 

- BOREMUNDAS HARLAS, vadinamas BOREMUNDU MĖLYNUO- 
JU, Haridano Kalvos šeimininkas, pusbrolis; 

iš mažesnių salų ir uolų lordų: 

- GILBERTAS FARVINDAS, Vienišos Šviesos lordas; 


geležiniai, užkariautojai: 

Skydo salose: 

- ANDRIKAS RŪSTUSIS, Pietų Skydo lordas, 

- NUTAS BARZDASKUTYS, Ąžuolo Skydo lordas, 

- MARONAS VOLMARKAS, Žaliojo Skydo lordas, 

- HARASAS HARLAS, Pilkojo Skydo lordas, Pilkojo Sodo riteris; 
Keilino Griovoje: 

— RALFAS KENINGAS, pilies valdytojas ir kariuomenės vadas, 

—- EIDRAKAS KLUSNUSIS, netekęs pusės rankos, 

- DRAGONAS KODAS, niekam nepasiduodantis; 

Toreno Kertainyje: 

- DAGMERAS, vadinamas SKELTALUPIU, „Bangų rijiko“ kapitonas; 

Gūdmiškyje: 

— AŠA GREIDŽO), krakeno duktė, „Juodojo vėjo“ kapitonė, 

- jos meilužis KVARLAS MERGELĖ, kalavijuotis, 

- buvęs jos meilužis TRĮSTIFERIS BOTLIS, Lordsporto įpėdinis, prara- 
dęs savo žemes; 

-jos įgula: ROGONAS RŪDŽIABARZDIS, NIŪRAKALBIS, ROLFAS 
MAŽYLIS, LORENAS ILGASIS KIRVIS, RUKAS, FINGERSAS, ŠE- 
ŠIAPIRŠTIS HARLAS, ŽEMAŽIŪRIS DEILAS, ERLAS HARLAS, 
KROMAS, HAGENAS RAGAS ir jo gražuolė rudaplaukė duktė, 

- jos pusbrolis KVENTONAS GREIDŽOJUS, 

-jos pusbrolis DRAGONAS GREIDŽOJUS, vadinamas DRAGONU 
GIRTUOKLIU. 


* KITOS 
DIDESNĖS IR MAŽESNĖS 
GIMINĖS 


A 


ARINAI 


Arinai kildina save iš Kalno ir Slėnio karalių. Jų ženklas yra baltas mėnulis ir 
sakalas mėlyno dangaus fone. Penkių Karalių kare Arinų giminė nedalyva- 
vo. Arinų šūkis: Aukštai kaip garbė. 


ROBERTAS ARINAS, Lizdo lordas, Slėnio gynėjas, ligotas aštuonerių 
metų berniukas, vadinamas MIELUOJU ROBINU, 

— jo motina [ledi LISA iš Tulių giminės], lordo Jono Arino našlė, išstum- 
ta pro Mėnulio duris, nukritusi ir užsimušusi, 

- jo globėjas PETIRAS BEILIŠAS, vadinamas MAŽUOJU PIRŠTU, Ha- 
renholo lordas, Vyriausiasis Trišakio lordas ir lordas Slėnio gynėjas, 

- ELEINA STOUN, nesantuokinė lordo Petiro duktė, trylikos metų mer- 
gina, iš tiesų - Sansa Stark, 

— seras LOTORAS BRUNAS, samdomas kalavijuotis, tarnaujantis lordui 
Petirui, Lizdo sargybos kapitonas, 

- OSVELIS, žilstelėjęs riteris, tarnaujantis lordui Petirui, kartais vadina- 
mas KETLBLEKU, 

— seras ŠEDRIKAS iš Šešėlių Slėnio, vadinamas PAMIŠUSIA PELE, lor- 
dui Petirui tarnaujantis bežemis riteris, 

- seras BAIRONAS GRAŽUSIS, seras MORGARTAS LINKSMASIS, 
lordui Petirui tarnaujantys bežemiai riteriai; 

lordo Roberto dvariškiai: 

— meisteris KOULMANAS, patarėjas, gydytojas ir mokytojas, 

—- MORDAS, žiaurus kalėjimo sargas su auksiniu dantimi, 

- GRETČELĖ, MADĖ ir MELA, tarnaitės; 

jo vėliavininkai, Kalno ir Slėnio lordai: 

— JONAS ROISAS, vadinamas BRONZINIU JONU, Ranestouno lordas, 

— jo sūnus seras ANDARAS, Ranestouno įpėdinis, 

- lordas NESTORAS ROISAS, vyriausiasis Slėnio pilies valdytojas, Mė- 
nulio vartų komendantas, 

— jo duktė MIRANDA, vadinama RANDA, našlė, 

— MIJA STOUN, pavainikė karaliaus Roberto I Barateono duktė, 

- LAJONELIS KORBRĖJUS, Širdies Namų lordas, 

- seras LINAS KORBRĖJUS, jo brolis, turintis garsųjį kalaviją, vadinamą 
Nelaiminga Ledi, 

- seras LUKAS KORBRĖJUS, jo jaunesnysis brolis, 

— TRISTONAS SANDERLANDAS, Trijų Seserų lordas, 

— GODRIKAS BORELIS, Mielosios Sesers lordas, 

— ROLANDAS LONGTORPAS, Ilgosios Sesers lordas, 

—- ALESANDORAS TORENTAS, Mažosios Sesers lordas, 

— ANIJA VEINVUD, Geležinių Ąžuolų pilies ledi, 

- seras MORTONAS, jos vyriausias sūnus ir įpėdinis, 

— seras DONELIS, antrasis jos sūnus, Kruvinųjų vartų riteris, 

— VOLESAS, jauniausias jos sūnus, 

- HAROLDAS HARDINGAS, jos sergėtojas, ginklanešys, dažnai vadi- 
namas HARIU PAVELDĖTOJU, 

- seras SIMONDAS TEMPLTONAS, Devynių Žvaigždžių riteris, 

— JONAS LINDERLIS, Gyvačių Miško lordas, 

- EDMUNDAS VEKSLIS, Vikendeno riteris, 

- DŽEROLDAS GRAFTONAS, Kirų miesto lordas, 

— [EONAS HANTERIS|, Longbouholo lordas, neseniai miręs, 

- seras GILVUDAS, vyriausias lordo Eono sūnus ir įpėdinis, vadinamas 
JAUNUOJU LORDU HANTERIU, 

— seras EUSTACHIJUS, antrasis lordo Eono sūnus, 

- seras HARLANAS, jauniausias lordo Eono sūnus; 

jaunojo lordo Hanterio namiškiai: 

- meisteris VILAMENAS, patarėjas, gydytojas, mokytojas, 

— HORTONAS REDFORTAS, Redforto lordas, tris kartus vedęs, 

- seras DŽASPERAS, seras KREITONAS, seras JONAS, jo sūnūs, 

- seras MAIKELIS, jauniausias jo sūnus, ką tik tapęs riteriu, vedęs Isilą 
Rois iš Ranestouno, 

- BENEDARAS BELMORAS, Strongsongo lordas; 


Mėnulio kalnuose įsikūrusių genčių vadai: 

- ŠIAGA, DOLFO SŪNUS iš AKMENINIŲ VARNŲ,, dabar vadovaujan- 
tis gaujai Karaliaus miške, 

- TIMETAS, TIMETO SŪNUS iš APDEGĖLIŲ, 

- ČELA, CEIKO DUKTĖ iš JUODAAUSIŲ, 

— KRONAS, KELORO SŪNUS iš MĖNULIO BROLIŲ. 


BARATEONAI 


Jauniausios iš didžiųjų giminių, Barateonų giminės ištakos siekia Užkaria- 
vimo laikus. Sklido gandai, kad jos pradininkas, Orisas Barateonas, buvo 
nesantuokinis Eigono Užkariautojo brolis. Jis nugalėjo ir nužudė Argilaką 
Išpuikėlį, paskutinį Audros karalių. Eigonas atsidėkodamas padovanojo jam 
Argilako pilį, žemes ir atidavė dukterį. Orisas vedė tą merginą ir perėmė jos 
giminės vėliavą, ženklus ir šūkį. 

283-iais metais po Eigono Užkariavimo, Robertas iš Barateonų giminės, Vėtrų 
Gūžtos lordas, nuvertė karalių Pamišėlį, Eirį II Targarieną, ir užėmė Geležinį 
sostą. Teisę į sostą jis paveldėjo iš savo senelės, karaliaus Eigono V Targarieno 
dukters, tačiau Robertas labiau mėgdavo sakyti, kad teisę į sostą jam užtikrino 
karo kūjis. 


[ROBERTAS BARATEONASĮ, Pirmasis šiuo vardu, andalų, roinarų, 
Pirmųjų Žmonių karalius, Septynių Karalysčių valdovas ir Karalystės 
sergėtojas, žuvęs šerno medžioklėje, 

— jo žmona karalienė SERSĖJA iš Lanisterių giminės; 

jų vaikai: 

Ž [karalius DŽOFRIS BARATEONAS|, Pirmasis šiuo vardu, nužudytas 
per jo paties vestuvių puotą, 

- princesė MIRSELA, princo Dorano Martelio globotinė Saulės Ietyje, 
susižadėjusi su princu Tristanu Marteliu, 

- karalius TOMENAS BARATEONAS, Pirmasis šiuo vardu; 

karaliaus Roberto broliai: 

— STANIS BARATEONAS, Drakono Uolos lordas, maištininkas, preten- 
dentas į Geležinį sostą, 

— jo duktė ŠAIRINĖ, vienuolikos metų mergaitė, 

— [RENLIS BARATEONAS|, Vėtrų Gūžtos lordas, maištininkas, preten- 
dentas į Geležinį sostą, nužudytas tarp savo karių; 

karaliaus Roberto nesantuokiniai vaikai: 

- MIJA STOUN, devyniolikos metų mergina, tarnaujanti pas Mėnulio 
vartų lordą Nestorą Roisą, 

— GENDRIS, bastūnas upių kraštuose, nieko nežinantis apie savo kilmę, 

- EDRIKAS STORMAS, jo pripažintas nesantuokinis sūnus, sugyventas 
su ledi Delena iš Florentų giminės, besislapstantis Lyse; 

Edriko sargyba ir gynėjai: 

- seras DŽERALDAS GOUVERIS, LUISAS, vadinamas ŽUVŲ PAR- 
DAVĖJU, seras TRISTONAS IŠ RANTYTOSIOS KALVOS, OME- 
RAS BLEKBERIS, 

- [BARA], jo nesantuokinė duktė, pradėta su kekše Karaliaus Uoste, nu- 
žudyta Sersėjai paliepus; 

kiti giminaičiai: 

— jo senelio brolis seras ELDONAS ESTERMONTAS, Grynstouno lor- 
das, 

- jo pusbrolis seras EIMONAS ESTERMONTAS, Eldono sūnus, 

- jo pusbrolis seras EILINAS ESTERMONTAS, Eimono sūnus, 

- jo pusbrolis seras LOMAS ESTERMONTAS, Eldono sūnus, 

— jo pusbrolis seras ENDRIUS ESTERMONTAS, Lomo sūnus; 


Vėtrų Gūžtai prisiekę vėliavininkai, audrų lordai: 

—- DAVOSAS SIVORTAS, Lietaus Miško lordas, Siaurosios jūros admiro- 
las ir karaliaus Stanio ranka, 

— jo žmona MARIJA, dailidės duktė, 

—jų sūnūs [DEILAS, ALARDAS, MATOSAS, MERIKAS), žuvę Juodųjų 
Vandenų mūšyje, 

- jų sūnus DEVANAS, karaliaus Stanio ginklanešys, 

- jų sūnūs STANIS ir STEFONAS, 

- seras DŽILBERTAS FARINGAS, Vėtrų Gūžtos valdytojas, 

- jo sūnus BRAJENAS, karaliaus Stanio ginklanešys, 

- jo pusbrolis seras GODRIS FARINGAS, vadinamas MILŽINŲ ŽUDI- 
KU, 

—- ELVUDAS MIDOUSAS, Grasfildo pilies lordas, Vėtrų Gūžtos seneša- 
las, 

- SELVINAS TARTAS, vadinamas VAKARE ŽVAIGŽDE, Tarto lordas, 

-jo duktė BRIENĖ, TARTO MERGELĖ, dar vadinama GRAŽUOLE 
BRIENĖE, 

- jos ginklanešys PODRIKAS PEINAS, dešimties metų vaikinukas, 

- seras RONETAS KONINGTONAS, vadinamas RAUDONUOJU RO- 
NETU, Grifų Kalno riteris, 

— jaunesnieji jo brolis ir sesuo REIMUNUDAS ir EILINA, 

- nesantuokinis jo sūnus RONALDAS STORMAS, 

—jo pusbrolis JONAS KONINGTONAS, kadaise buvęs Vėtrų Gūžtos 
lordu ir karaliaus ranka, Eirio II Targarieno ištremtas, laikomas nužu- 
dytu arba nuskendusiu, 

- LESTERIS MORIGENAS, Varnų Lizdo lordas, 

- jo brolis ir įpėdinis seras RIČARDAS MORIGENAS, 

- jo brolis [seras GAJARDAS MORIGENAS, vadintas GAJARDU ŽA- 
LIUOJU)], žuvęs per Juodųjų Vandenų mūšį, 

—- ARSTANAS SELMIS, Harvestholo lordas, 

- jo senelio brolis seras BARISTANAS SELMIS, 

— KASPERAS VILDAS, Lietaus Dvaro lordas, 

- jo dėdė seras ORMUNDAS VILDAS, nusenęs riteris, 

— HARVUDAS FELAS, Felvudo lordas, 

- HJU GRANDISONAS, vadinamas ŽILABARZDŽIU, Grandvju lordas, 

— SEBASTIONAS EROLAS, Heistekholo lordas, 

— KLIFORDAS SVONAS, Stounhelmo lordas, 

- BERIKAS DONDARIONAS, Juodųjų Vandenų lordas, vadinamas 
LORDU ŽAIBU, bastūnas upių kraštuose, daug kartų žudytas ir jau 
laikomas mirusiu, 

— [BRAISAS KARONAS)|, Naitsongo lordas, nužudytas sero Filipo Futo 
Juodųjų Vandenų mūšyje, 

- seras FILIPAS FUTAS, vienaakis riteris, Naitsongo lordas, 

-jo nekilmingas netikras brolis seras ROLANDAS STORMAS, vadi- 
namas NAITSONGO PAVAINIKIU, pretenduojantis tapti Naitsongo 
lordu, 

— ROBINAS PISBERIS, Podingfildo lordas, 

— MERĖ MERTINS, Ūkanų Miško ledi, 

— RALFAS BAKLERIS, Bronzinių vartų lordas, 

- jo pusbrolis seras BRIUSAS BAKLERIS. 


Barateonų ženklas yra juodas karūnuotasis elnias aukso spalvos fone. Jų šū- 
kis: Mūsų yra galybė! 


FRĖJAI 


Frėjai yra Tulių giminės vėliavininkai, bet praeityje ne visada šią pareigą 
uoliai vykdydavo. Besibaigiant Penkių Karalių karui, Robas Starkas sudarė 
sąjungą su lordu Valderiu pažadėjęs vesti vieną iš jo dukterų arba anūkių. 
Kai, sulaužęs duotą žodį, jis vedė ledi Džeinę Vesterling, Frėjai susimokė su 
Ruzu Boltonu ir nužudė Jaunąjį Vilką bei jo šalininkus per puotą, kuri žino- 
ma Kruvinųjų vestuvių pavadinimu. 


VALDERIS FRĖJUS, Perkėlos lordas; 

vaikai su pirmąja žmona [ledi PERA iš Roisų giminės]: 

- [seras STEVRONAS), miręs po Okskroso mūšio, 

- seras EMONAS ERĖJUS, antrasis jo sūnus, 

- seras EINIS FRĖJUS, vadovaujantis Frėjų kariuomenei šiaurėje, 

- Einio sūnus EIGONAS KRAUJAGIMIS, bastūnas, 

- Einio sūnus REIGARAS, pasiuntinys Baltajame Uoste; 

vaikai su antrąja žmona [ledi SIRENA iš Svonų giminės]: 

- seras DŽEREDAS FRĖJUS, pasiuntinys Baltajame Uoste, 

- septonas LUSEONAS, penktasis jo sūnus; 

vaikai su trečiąja žmona [ledi AMARĖJA iš Kreikholų giminės]: 

- seras HOSTINAS FRĖJUS, puikios reputacijos riteris, 

- LITĖNĖ, antroji jo duktė, ištekėjusi už lordo Liucijaus Vipreno, 

- SIMONDAS ERĖJUS, septintasis jo sūnus, monetų skaičiuotojas ir pa- 
siuntinys Baltajame Uoste, 

- seras DANVELIS FRĖJUS, aštuntasis jo sūnus, 

— [ĮMERETAS)], devintasis jo sūnus, pakartas Oldstoune, 

— Mereto duktė VALDA, vadinama VALDA STORĄJA, ištekėjusi už 
Ruzo Boltono, Dredforto lordo, 

- Mereto sūnus VALDERIS, vadinamas MAŽUOJU VALDERILU, aštuo- 
nerių metų berniukas, Ramsėjaus Boltono ginklanešys, 

— [seras DŽEREMIS FRĖJUS], dešimtasis jo sūnus, nuskendęs, 

- seras REIMUNDAS FRĖJUS, jo vienuoliktasis sūnus; 

vaikai su ketvirtąja žmona [ledi ALISA iš Blekvudų giminės]: 

- LOTARAS FRĖJUS, dvyliktasis jo sūnus, vadinamas LOTARU ŠLU- 
BUOJU, 

- seras DŽEMOSAS FRĖJUS, tryliktasis jo sūnus, 

- Džemoso sūnus VALDERIS, vadinamas VALDERIU DIDŽIUOJU, aš- 
tuonerių metų berniukas, Ramsėjaus Boltono ginklanešys, 

- seras VALENAS FRĖJUS, keturioliktasis jo sūnus, 

— MORIJA, trečioji jo duktė, ištekėjusi už sero Flemento Brakso, 

— TYTA, ketvirtoji jo duktė, vadinama SENMERGE TYTA; 

su penktąja žmona, [ledi SARIJA iš Ventų giminės], vaikų neturėjo; 

vaikai su šeštąja žmona [ledi BETANE iš Rosbių giminės]: 

- seras PERVINAS FRĖJUS, penkioliktasis jo sūnus, | 

- [seras BENFRIS FRĖJUS), šešioliktasis jo sūnus, sužeistas per Kruviną- 
sias vestuves ir nuo tos žaizdos miręs, 

- meisteris VILAMENAS, septynioliktasis jo sūnus, tarnaujantis 
Longbouhole, 

— OLIVERIS, aštuonioliktasis jo sūnus, buvęs Robo Starko ginklanešys, 

- ROSLINA, jo penktoji duktė, ištekėjusi už lordo Edmuro Tulio per 
Kruvinąsias vestuves, besilaukianti jo kūdikio; 

vaikai su septintąja žmona [ledi ANARA iš Faringų giminės]: 

— ARVINA, šeštoji jo duktė, keturiolikos metų mergina, 

— VENDELIS, devynioliktasis jo sūnus, tarnaujantis pažu Sigarde, 

- KOLMARAS, dvidešimtasis jo sūnus, vienuolikos metų, pažadėtas Ti- 
kėjimui, 

- VALTIRAS, vadinamas TIRU, dvidešimt pirmasis jo sūnus, dešimties 
metų, 

- ELMARAS, jauniausias jo sūnus, devynerių metų berniukas, trumpai 
buvo susižadėjęs su Arija Stark, 

- ŠIRĖJA, septintoji jo duktė ir jauniausias vaikas, septynerių metų mer- 
gaitė; | 

aštuntoji jo žmona, ledi DŽOJESA iš Erenfordų giminės, dabar laukiasi; 

nesantuokiniai, įvairių moterų pagimdyti lordo Valderio vaikai: 

—- VALDERIS RIVERSAS, vadinamas VALDERIU PAVAINIKIU, 

— meisteris MELVIS, tarnaujantis Rosbyje, 

- DŽEINĖ RIVERS, MARTINAS RIVERSAS, RIGERIS RIVERSAS, 
RONELIS RIVERSAS, MELARA RIVERS ir kiti. 


Lė 


LANISTERIAI 


Lanisteriai iš Kasterlių Uolos tebelieka pagrindiniai karaliaus Tomeno, 
pretenduojančio užimti Geležinį sostą, rėmėjai. Jie didžiuojasi kilę iš Lano 
Gudruolio, legendinio Didvyrių amžiaus sukčiaus. Dėl Kasterlių Uoloje ir 
Auksiniame Dantyje turimo aukso jie yra turtingiausia iš didžiųjų giminių. 
Lanisterių ženklas - auksinis liūtas tamsiai raudoname fone. Jų šūkis: Taip 
staugia liūtas! 


[TAIVINAS LANISTERISĮ, Kasterlių Uolos lordas, Lanisporto skydas, 
Vakarų sergėtojas ir karaliaus ranka, išvietėje nužudytas savo neūžau- 
gos sūnaus; 

lordo Taivino vaikai: 

- SERSĖJA, Džeimio dvynė sesuo, karaliaus Roberto I Barateono našlė, 
įkalinta Didžiojoje Beiloro septoje, 

- seras DŽEIMIS, Sersėjos brolis dvynys, vadinamas KARALŽUDŽIU, 
karaliaus sargybos lordas vadas; 

- Džeimio ginklanešiai: DŽOSMINAS PEKLDONAS, GARETAS PEl- 
DŽAS, LU PAIPERIS, 

- seras ILINAS PEINAS, riteris nupjautu liežuviu, karaliaus budelis, 

— seras RONETAS KONINGTONAS, vadinamas RAUDONUOJU RO- 
NETU, Grifų Kalno riteris, išsiųstas į Mergelių Duburį lydėti belaisvio, 

— seras ADAMAS MARBRANDAS, seras FLEMENTAS BRAKSAS, seras 
EILINAS STAKSPERIS, seras STEFONAS SVIETAS, seras HAMERIS 
SVIFTAS, seras LAILAS KREIKHOLAS, vadinamas STIPRUOLIU 
ŠERNU, seras JONAS BETLĖJUS, vadinamas BEBARZDŽIU, - rite- 
riai, kartu su seru Džeimiu tarnaujantys kariuomenėje prie Riverano, 

- TIRIONAS, vadinamas KIPŠU, neūžauga, tėvo žudikas, apkaltintas ir ka- 
raliaus Džofrio nunuodijimu, pabėgęs į trenitį anapus Siaurosios jūros; 


tarnai Kasterlių Uoloje: 

— meisteris KREILENAS, gydytojas, mokytojas ir patarėjas, 
— VILARAS, sargybos kapitonas, 

— seras BENEDIKTAS BRUMAS, kovų meistras, 

— BALTADANTIS VATAS, dainius; 

lordo Taivino broliai, seserys ir jų atžalos: 

— seras KEVANAS LANISTERIS, vedęs Dorną iš Sviftų giminės, 

- ledi DŽENA, ištekėjusi už sero Emono Frėjaus, dabar Riverano lordo, 

- vyriausias Dženos sūnus [KLEOSAS FRĖJUS), vedęs Džeinę iš Darių 
giminės, nužudytas bastūnų, 

- Kleoso vyriausias sūnųs seras TAIVINAS FRĖJUS, vadinamas TAJU- 
MI, dabar Riverano įpėdinis, 

- antrasis Kleoso sūnus VILEMAS FRĖJUS, ginklanešys, 

- jaunesnieji Dženos sūnūs, seras LIONELIS FRĖJUS, [TIONAS FRĖ- 
JUS], VALDERIS FRĖJUS, vadinamas VALDERIU RAUDONUOJU, 

— [seras TAIGETAS LANISTERIS|, miręs nuo raupų, 

- TIREKAS, Taigeto sūnus, dingęs be žinios ir laikomas žuvusiu, 

- ledi ERMESANDA HEIFORD, Tireko mažametė žmona, 

- [GERIONAS LANISTERIS), dingęs jūroje, 

— DŽOJA HL, pavainikė Geriono duktė, vienuolikos metų; 


kiti artimi lordo Taivino giminaičiai: 

- [seras STAFORDAS LANISTERIS|, pusbrolis, lordo Taivino žmonos 
brolis, žuvęs Okskroso mūšyje, 

— SERENA ir MYRIELĖ, Stafordo dukterys, 

- seras DAIVENAS LANISTERIS, Stafordo sūnus, 

— seras DEIMIONAS LANISTERIS, pusbrolis, vedęs ledi Šyrą Kreikhol, 

— jų sūnus seras LUSIONAS, 

— jų duktė LANA, ištekėjusi už lordo Antarijaus Džasto, 

- ledi MARGO, pusseserė, ištekėjusi už lordo Tito Pyko; 


vėliavininkai ir prisiekę kalavijai, Vakarų lordai: 

—- DEIMONAS MARBRANDAS, Ašmarko lordas, 

— ROLANDAS KREIKHOLAS, Kreikholo lordas, 

—- SEBASTONAS FARMANAS, Gražiosios salos lordas, 

— TITAS BRAKSAS, Hornveilo lordas, 

- KVENTINAS BEINFORTAS, Beinforto lordas, 

- seras HARIS SVIFTAS, atstojęs tėvą serui Kevanui Lanisteriui, 
—- REGENARDAS ESTRENAS, Vindholo lordas, 

- GEIVENAS VESTERLINGAS, Stačiosios Uolos lordas, 
- lordas SELMONDAS STAKSPERIS, 

—- TERENSAS KENINGAS, Keiso lordas, 

- lordas ANTARIJUS DŽASTAS, 

- lordas ROBINAS MORLANDAS, 

- ledi ALISANA LEFORD, 

- LUISAS LIDENAS, Giliojo Urvo lordas, 

- lordas FILIPAS PLUMAS, 

— lordas GARISONAS PRESTERIS, 

— seras LORENTAS LORČAS, žemvaldys riteris, 

- seras GARTAS GRYNFILDAS, žemvaldys riteris, 

- seras LIMONDAS VIKARIS, žemvaldys riteris, 

- seras REINARDAS RUTIGERIS, žemvaldys riteris, 

- seras MANFRYDAS JU, žemvaldys riteris, 

- seras TAIBOLTAS HETERSPUNAS, žemvaldys riteris. 


N 


MARTELIAI 


Dornas buvo paskutinis iš Septynių Karalysčių, prisiekęs ištikimybę Ge- 
ležiniam sostui. Nuo kitų karalysčių dorniečius skyrė ir kilmė, ir papro- 
čiai, ir geografija, ir istorija. Kilus Penkių Karalių karui, iš pradžių Dornas 
jame nedalyvavo. Mirselai Barateon susižadėjus su princu Tristanu, Sau- 
lės Ietis pasiskelbė palaikanti karalių Džofrį ir priėmė jo vėliavą. Martelių 
ženklas - auksine ietimi perverta raudona saulė. Jų šūkis: Nenusilenkę, 
neparklupdyti, nepalaužti! 


DORANAS NAIMERAS MARTELIS, Saulės Ieties lordas, Dorno 
princas, 

— jo žmona MELARIJA iš laisvojo Norvoso miesto; 

jų vaikai: 

— princesė ARIANA, Saulės Ieties įpėdinė, 

— princas KVENTINAS, neseniai pakeltas į riterius, globojamas Iron- 
vude, 

- princas TRISTANAS, Mirselos Barateon sužadėtinis; 

princo Dorano broliai ir seserys: 

- [princesė ELIJA), išprievartauta ir nužudyta siaubiant Karaliaus Uostą, 

- jos duktė [REINĖ TARGARIEN], nužudyta siaubiant Karaliaus Uostą, 

- jos sūnus [EIGONAS TARGARIENAS)], žindomas kūdikis, nužudytas 
siaubiant Karaliaus Uostą, 

- [princas OBERINAS], vadinamas RAUDONĄJA ANGIMI, vykdant 
teisingumą per dvikovą nukautas sero Gregorio Kligeino, 

—jo meilužė ELARIJA SEND, nesantuokinė lordo Harmeno Ulerio 
duktė; 

Oberino nesantuokinės dukterys, SMĖLIO GYVATĖS: 

—- OBARA, jo ir Senmiesčio kekšės duktė, 

- NAIMERIJA, vadinama ledi NAIMA, jo ir kilmingos moters iš Volan- 
čio duktė, . 

- TAJENĖ, jo ir septonės duktė, 

- SARELA, jo ir pirklės iš Vasaros salų duktė, 

- ELIJA, jo ir Elarijos Send duktė, 

— OBELA, jo ir Elarijos Send duktė, 

- DORĖJA, jo ir Elarijos Send duktė, 
— LORESA, jo ir Elarijos Send duktė; 


princo Dorano dvariškiai: 

Vandenų Soduose: 

- ERĖJAS HOTA, norvošis, sargybos kapitonas, 

— meisteris KALEOTAS, patarėjas, gydytojas ir mokytojas; 

Saulės Ietyje: 

— meisteris MAILSAS, patarėjas, gydytojas ir mokytojas, 

- RIKASAS, senešalas, senas ir aklas, 

- seras MANERIS MARTELIS, Saulės Ieties valdytojas, 

- ledi ALISA LEDIBRAIT, iždininkė, 

- seras GASKOINAS iš Žaliojo Kraujo, prisiekęs princo Tristano skydas, 

— princo Dorano globotinė princesė MIRSELA BARATEON, susižadė- 
jusi su princu Tristanu, 

- jos prisiekęs skydas [seras ARIS OUKHARTAS|, nužudytas Erėjo Ho- 
tos, 

- jos kambarinė ir kompanionė ROZAMUNDA LANISTER; 


princo Dorano vėliavininkai, Dorno lordai: 

- ANDERSAS IRONVUDAS, Ironvudo lordas, Akmenuotojo kelio gy- 
nėjas, karališkosios giminės narys, 

— INISA, vyriausia jo duktė, ištekėjusi už Rajono Eliriono, 

—- GVINETA, jauniausia jo duktė, dvylikos metų mergaitė, 

—- HARMENAS ULERIS, Helholto lordas, 

- DELONĖ ELIRION, Dievų Malonės ledi, 


- DAGOSAS MENVUDIS, Kingsgreivo lordas, 

- LARA BLEKMONT, Blekmonto ledi, 

— NAIMELA TOLAND, Šmėklų Kalvos ledi, 

—- KVENTINAS KORGAILAS, Sendstouno lordas, 

- seras DEZIELIS DOLTAS, Lemonvudo riteris, 

- FRANKLINAS FOULERIS, Skairičo lordas, vadinamas SENUOJU 
VANAGU, Princo perėjos sergėtojas, 

- seras SAIMONAS SANTAGARAS, Dėmėtojo Miško riteris, 

- EDRIKAS DEINAS, Žvaigždėkryčio lordas, ginklanešys, 

- TREBORAS DŽORDEINAS, Toro lordas, | 

- TREMONDAS GARGEILENAS, Sūriojo Kranto lordas, 

- DEIRONAS VAITAS, Raudonųjų Kopų lordas. 


STARKAI 


Starkai kilę iš Brandono Statytojo ir Žiemos karalių. Tūkstančius metų jie 
buvo Šiaurės karaliai ir valdė Šiaurę iš Vinterfelo, kol Torhenas Starkas, Ka- 
ralius, Kuris Atsiklaupė, nusprendė ne stoti į mūšį, o prisiekti ištikimybę Ei- 
gonui Drakonui. Kai lordui Edardui Starkui iš Vinterfelo karalius Džofris 
nukirto galvą, šiauriečiai išsižadėjo ištikimybės Geležiniam sostui ir Šiaurės 
karaliumi paskelbė lordo Edardo sūnų Robą. Per Penkių Karalių karą jis lai- 
mėjo visus mūšius, tačiau buvo išduotas ir nužudytas Frėjų bei Boltonų Dvy- 
niuose, per savo dėdės vestuves. 


[ROBAS STARKAS), Šiaurės karalius, Trišakio karalius, Vinterfelo 
lordas, vadintas JAUNUOJU VILKU, nužudytas per Kruvinąsias 
vestuves, 

— [PILKASIS VĖJAS), jo didvilkis, užmuštas per Kruvinąsias vestuves; 


jo kilmingi broliai ir seserys: 

- SANSA, jo sesuo, ištekėjusi už Tiriono iš Lanisterių giminės, 

— [LEDI]), jos didvilkė, užmušta Darių pilyje, 

— ARIJA, vienuolikos metų mergaitė, dingusi be žinios ir laikoma mi- 
rusia, 

- NAIMIRIJA, jos didvilkė, besibastanti po upių kraštus, 

—- BRANDONAS, vadinamas BRANU, luošas devynerių metų berniukas, 
Vinterfelo įpėdinis, laikomas mirusiu, 

— VASARA, jo didvilkis, 

— RIKONAS, ketverių metų berniukas, laikomas mirusiu, 

— GAURUOČIUS, jo didvilkis, juodas ir plėšrus, 

— OŠA, tyržmogė, buvusi Vinterfelo belaisvė, 

- jo pavainikis įbrolis JONAS SNOU iš Nakties sargybos, 

- VAIDUOKLIS, Jono didvilkis, baltas ir tylus; 


kiti Robo giminaičiai: 

- jo dėdė BENDŽINAS STARKAS, Pirmasis Nakties sargybos žvalgas, 
dingęs anapus Sienos, laikomas žuvusiu, 

— jo teta [LISA ARIN], Lizdo ledi, 

- Lisos sūnus ROBERTAS ARINAS, Lizdo lordas, Slėnio gynėjas, ligotas 
berniukas, 

-jo dėdė EDMURAS TULIS, Riverano lordas, paimtas į nelaisvę per 
Kruvinąsias vestuves, 

- ledi ROSLINA iš Frėjų giminės, jaunoji Edmuro žmona, besilaukianti 
jo kūdikio, 

— jo senelio brolis seras BRINDENAS TULIS, vadinamas JUODĄJA ŽU- 
VIMI, buvęs Riverano valdytojas, dabar ieškomas; 


Vinterfelo vėliavininkai, Šiaurės lordai: 

- DŽONAS AMBERIS, vadinamas DIDŽIUOJU DŽONU, Paskutinio 
Židinio lordas, belaisvis Dvyniuose, 

- [DŽONAS AMBERIS], vadinamas MAŽUOJU DŽONU, vyriausias 

— MORSAS, vadinamas VARNAĖDŽIU, Didžiojo Džono dėdė, Paskuti- 
nio Židinio valdytojas, 

- HOTERIS, vadinamas KEKŠIŲ SIAUBU, Didžiojo Džono dėdė, taip 
pat Paskutinio Židinio valdytojas, 

— [KLĖJUS SERVINAS|, Servino lordas, nužudytas prie Vinterfelo, 

— DŽONELĘĖ, jo sesuo, trisdešimt dvejų metų, netekėjusi, 

- RUZAS BOLTONAS, Dredforto lordas, 

—- [DOMERIKAS)|, jo įpėdinis, miręs nuo vidurių ligos, 

- VOLTONAS, vadinamas GELEŽINE KOJA, jo kapitonas, 

— RAMSĖJUS BOLTONAS, nesantuokinis Ruzo sūnus, vadinamas BOL- 
TONO MERGVAIKIU, Hornvudo lordas, 

- VALDERIS FRĖJUS ir VALDERIS ERĖJUS, vadinami DIDŽIUOJU 
VALDERIU ir MAŽUOJU VALDERIU, Ramsėjaus ginklanešiai, 

- BENAS BONSAS, šunidžių prižiūrėtojas Dredforte, 

— [DVOKAS], kovų meistras turėjęs prastą reputaciją dėl savo smarvės, 
apsimetinėjęs Ramsėjum ir žuvęs, 

pavainikiai, Ramsėjaus kovotojai: 

— GELTONASIS DIKAS, DEIMONAS PAŠOK MAN, LUTONAS, RŪS- 
TUSIS EILINAS, KAILIALUPYS, NIURNA; 

— [RIKARDAS KARSTARKAS), Karholdo lordas, Jaunojo Vilko nukirs- 
dintas už kalinių nužudymą, 

— [EDARDAS)], jo sūnus, žuvęs per mūšį Kuždesių miške, 

— [TORHENAS), jo sūnus, žuvęs per mūšį Kuždesių miške, 

- HARIONAS, jo sūnus, belaisvis Mergelių Duburyje, 

— ALISA, jo duktė, penkiolikos metų mergina, 

- jo dėdė ARNOLFAS, Karholdo valdytojas, 

—- KREGANAS, vyriausias Arnolfo sūnus, 

— ARTORAS, jaunesnysis Arnolfo sūnus, 

—- VIMANAS MANDERLIS, Baltojo Uosto lordas, labai storas, 

- seras VILIS MANDERLIS, vyriausias jo sūnus ir įpėdinis, labai storas, 
belaisvis Harenhole, 

- Vilio žmona LEONA iš Vulfildų giminės, 

- VINAFRIDA, jų vyriausia duktė, 

- VILA, jų jaunylė duktė, 

- [seras VENDELIS MANDERLIS|, antrasis lordo Vimano sūnus, nužu- 
dytas per Kruvinąsias vestuves, 

- seras MARLONAS MANDERLIS, jo pusbrolis, Baltojo Uosto įgulos 
vadas, 

— meisteris TEOMORAS, patarėjas, mokytojas, gydytojas, 

— VEKSAS, dvylikos metų berniukas, buvęs Teono Greidžojaus ginkla- 
nešys, nebylys, 

- seras BARTIMUSAS, senas riteris, vienakojis, vienaakis, dažnai girtas, 
Vilko Urvo požeminio kalėjimo prižiūrėtojas, 

- GARTAS, kalėjimo prižiūrėtojas ir budelis, turintis kirvį Ledi Lu, 

— TERIS, jaunas raktininkas, 

- MEGĖ MORMONIT, Meškų salos ledi, lokė, 

— [DEISĖ], vyriausia jos duktė, nužudyta per Kruvinąsias vestuves, 

— ALISANA, jos duktė, jauna lokė, 

— LYRA, JORĖ, LIANA, jaunesnės jos dukterys, 

- [DŽEORAS MORMONTAS), jos brolis, Nakties sargybos lordas va- 
das, nužudytas saviškių, 

- seras DŽORA MORMONTTAS, jo sūnus, tremtinys, 

- HOULANDAS RIDAS, Pilkųjų Vandenų sargybos lordas, salietis, 

- jo žmona JANA, salietė; 

jų vaikai: 

— MIRA, jaunoji medžiotoja, 

- DŽODŽENAS, berniukas, apdovanotas aiškiaregystės dovana; 


- GALBARTAS GLOVERIS, Gūdmiškio valdovas, nevedęs, 

- ROBETAS GLOVERIS, jo brolis ir įpėdinis, 

- Robeto žmona SIBELĖ iš Lokų giminės, 

- BENDŽIKOTAS BRANČAS, BENOSIS NEDAS VUDSAS, Vilkų gi- 
rios vyrai, prisiekę ištikimybę Gūdmiškiui, 

- [seras HELMANAS TOLHARTAS|, Toreno Kertainio pilies valdovas, 
žuvęs Prieblandos Slėnyje, 

- [BENFREDAS), jo sūnus ir įpėdinis, Akmenuotajame krante nužudy- 
tas geležinių, 

— EDARA, jo duktė, Toreno Kertainio pilies belaisvė, 

— [LEOBALDAS), jo brolis, žuvęs mūšyje dėl Vinterfelo, 

- Leobaldo žmona BERENA iš Hornvudų giminės, Toreno Kertainio pi- 
lies belaisvė, 

- jų sūnūs, BRANDONAS ir BERENAS, taip pat Toreno Kertainio pilies 
belaisviai, 

- RODRIKAS RISVELIS, Šaltinių lordas, 

- BARBRĖJA DASTIN, jo duktė, Baroutono ledi, lordo Viljamo Dastino 
našlė, 

— HARVUDAS STAUTAS, jos siuzerenas, pamaldus Baroutono lordas, 

- [BETANĖ BOLTON|, jo duktė, antroji lordo Ruzo Boltono žmona, mi- 
rusi nuo karštinės, 

— RODŽERIS RISVELIS, RIKARDAS RISVELIS, RUZAS RISVELIS, jo 
ginčytis linkę pusbroliai ir vėliavininkai, 

— LAJESA FLINT, Našlės sargybos ledi, 

— ONDRIU LOKAS, Senpilio lordas, senis; 


kalnuose įsikūrusių giminių vadai: 

—- HUGAS VULIS, giminės vadas, 

- BRANDONAS NORĖJUS, giminės vadas, 

- BRANDONAS NORĖJUS JAUNESNYSIS, jo sūnus, 

— TORENAS LIDLIS, 

- DANKANAS LIDLIS, jo vyriausias sūnus, vadinamas DIDŽIUOJU LI- 
DLIU, Nakties sargybos vyras, 

- MORGANAS LIDLIS, jaunesnysis jo sūnus, vadinamas VIDURI- 
NIUOJU LIDLIU, 

- RIKARDAS LIDLIS, jauniausias jo sūnus, vadinamas MAŽUOJU LI- 
DLIU, 

— TORENAS FLINTAS iš Pirmųjų Flintų, vadinamas TITNAGU, arba 
SENUOJU TITNAGU, 

— JUODASIS DONELIS ELINTAS, jo sūnus ir įpėdinis, 

- ARTOSAS FLINTAS, jaunesnysis jo sūnus, netikras Juodojo Donelio 
brolis. 


Starkų ženklas - bėgantis pilkas didvilkis sniego baltumo fone. Jų šūkis: At- 
eina žiema! 


12 
„ON 


TULIAI 


Lordas Edminas Tulis iš Riverano buvo vienas pirmųjų upių lordų, prisieku- 
sių ištikimybę Eigonui Užkariautojui. Karalius Eigonas atsilygino jam leis- 
damas Tulių giminei valdyti visas Trišakio žemes. Tulių vėliavoje pavaizduo- 
tas šokantis sidabrinis upėtakis vilnijančiame mėlynos ir raudonos spalvos 
fone. Tulių šūkis: Šeima, pareiga, garbė! 


EDMURAS TULIS, Riverano lordas, Frėjų paimtas į nelaisvę per savo 
vestuves ir laikomas belaisviu, 

- jo žmona ledi ROSLINA iš Frėjų giminės, dabar besilaukianti, 

- jo sesuo [ledi KETLINA STARK|, Vinterfelo lordo Edardo Starko naš- 
lė, nužudyta per Kruvinąsias vestuves, 

- jo sesuo [ledi LISA ARIN], Slėnio lordo Jono Arino našlė, išstumta pro 
Mėnulio duris ir nužudyta, 

-jo dėdė seras BRINDENAS TULIS, vadinamas JUODĄJA ŽUVIMI, 
buvęs Riverano valdytojas, dabar bėglys; 

lordo Edmuro namiškiai Riverane: 

— meisteris VIMANAS, patarėjas, gydytojas ir mokytojas, 

- seras DESMONDAS GRELIS, kovų meistras, 

— seras ROBINAS RIGERIS, sargybos kapitonas, 

- ILGŠIS LIU, ELVUDAS, DELPAS, sargybiniai, 

— UTERIDAS VEINAS, Riverano pilies prižiūrėtojas; 


lordo Edmuro vėliavininkai, Trišakio lordai: 

— TITAS BLEKVUDAS, Raventriholo lordas, 

— BRINDENAS, jo vyriausias sūnus ir įpėdinis, 

- [LUKAS), antrasis jo sūnus, nužudytas per Kruvinąsias vestuves, 

- HOSTERIS, jo trečiasis sūnus, knygas mėgstantis berniukas, 

— EDMUNDAS ir EILINAS, jaunesnieji jo sūnūs, 

— BETANĖ, jo duktė, aštuonerių metų mergaitė, 

— [ROBERTAS], jauniausias jo sūnus, miręs nuo vidurių ligos, 

— JONAS BRAKENAS, Stounhedžo lordas, 

— BARBARA, DŽEINĖ, KETLINA, BESĖ, ALISANA, penkios jo duk- 
terys, 

- HILDĖ, paskui stovyklą sekanti kekšė, 

- DŽEISONAS MOLISTERIS, Sigardo lordas, belaisvis savo paties pilyje, 

— PATRIKAS, jo sūnus, kalintis drauge su tėvu, 

- seras DENIS MOLISTERIS, lordo Džeisono dėdė, Nakties sargybos 
karys, 

— KLEMENTAS PAIPERIS, Rausvosios Panelės pilies lordas, 

- jo sūnus ir įpėdinis seras MARKAS PAIPERIS, paimtas į nelaisvę per 
Kruvinąsias vestuves, 

- KARILAS VENSAS, Keliautojo Prieglobsčio lordas, 

— NORBERTAS VENSAS, aklas Atrantos lordas, 

- TEOMARAS SMOLVUDAS, Akornholo lordas, 

- VILJAMAS MUTONAS, Mergelių Duburio lordas, 
Tarlio iš Rago Kalvos, 

- ŠELA VENT, Harenholo ledi, iš kurios atimta paveldėjimo teisė, 

- seras HELMONAS PEIDŽAS, 

- lordas LIMONDAS GUDBRUKAS. 


TAIRELIAI 


Taireliai tapo įtakingi tarnaudami Žemupio karaliams, tačiau jie kildina save 
iš Garto Žaliarankio, Pirmųjų Žmonių sodininko karaliaus. Kai paskutinis 
karalius iš Sodininkų giminės žuvo Ugnies Lauke, jo pilies valdytojas Harle- 
nas Tairelis atidavė Haigardeną Eigonui Užkariautojui. Eigonas padovanojo 
jam pilį ir leido valdyti Žemupį. Prasidėjus Penkių Karalių karui Meisas Tai- 
relis palaikė Renlį Barateoną ir ištekino už jo savo dukterį Mardžerę. Po Ren- 
lio žūties Haigardenas sudarė sąjungą su Lanisteriais ir Mardžerė susižadėjo 
su karaliumi Džofriu. 


MEISAS TAIRELIS, Haigardeno lordas, Pietų sergėtojas, pasienio gynė- 
jas, vyriausiasis Žemupio maršalas, 

- jo Žmona ledi EILIRI iš Senmiesčio Haitauerių giminės; 

jų vaikai: 

— VILAS, vyriausias jų sūnus, Haigardeno įpėdinis, 

- seras GARLANAS, vadinamas NARSIUOJU, jų antrasis sūnus, tapęs 
Braitvoterio lordu, 

— Garlano žmona ledi LEONETĖ iš Fosovėjų giminės, 

— seras LORAS, Gėlių riteris, jauniausias jų sūnus, prisiekęs karaliaus 
sargybos brolis, sųžeistas prie Drakono Uolos, 

—- MARDŽERĖ, jų duktė, tris kartus ištekėjusi du kartus likusi našle; 

Mardžerės kompanionai ir freilinos: 

- jos pusseserės MEGA, ALA ir ELINORA TAIREL, 

- Elinoros sužadėtinis EILINAS AMBROSAS, ginklanešys, 

- ledi ALISANA BULVER, ledi ALISA GREISFORD, ledi TENA MERI- 
VETER, MEREDIT KREIN, vadinama MERE, septonė NAISTERIKA, 
jos draugės, 

— Meiso našlė motina, ledi OLENA iš Redvainų giminės, vadinama ERŠ- 
KĖČIŲ KARALIENEĘ; 

jo seserys: 

- ledi MINA, ištekėjusi už Paksterio Redvaino, Arboro lordo, 

- jos sūnus seras HORAS REDVAINAS, Hoberio brolis dvynys, pravar- 
džiuojamas SIAUBU, 

- jos sūnus seras HOBERIS REDVAINAS, Horo brolis dvynys, pravar- 
džiuojamas SEILIUM, 

- jos duktė DESMERA REDVAIN, šešiolikos metų mergina, 

- ledi JANA, ištekėjusi už sero Jono Fosovėjaus; 

Meiso dėdės: 

— GARTAS TAIRELIS, vadinamas APKŪNIUOJU, Haigardeno lordas 
senešalas, 

— Garto nesantuokiniai sūnūs GARSAS ir GARETAS FLAUERSAI, 

— jo dėdė seras MORINAS, Senmiesčio miesto sargybos lordas vadas, 

- jo dėdė meisteris GORMONAS, tarnaujantis Citadelėje; 


Meiso namiškiai Haigardene: 

- meisteris LOMIS, patarėjas, gydytojas ir mokytojas, 
— IGONAS VIRVELIS, sargybos kapitonas, 

— seras VORTIMERIS KREINAS, kovų meistras, 

- SVIESTMUŠYS, storulis juokdarys ir kvailys; 


jo vėliavininkai, Žemupio lordai: 

- RENDILAS TARLIS, Rago Kalvos lordas, vadovaujantis karaliaus To- 
meno kariuomenei Trišakyje, 

- PAKSTERIS REDVAINAS, Arboro lordas, 

- seras HORAS ir seras HOBERIS, jo sūnūs dvyniai, 

— meisteris BALABARAS, lordo Paksterio gydytojas, 

- ARVINA OUKHART, Oukharto ledi, 

— MATIS ROVANAS, Goldengrouvo lordas, 

- LEITONAS HAITAUERIS, Senmiesčio galva, Uosto lordas, 

— HAMERIS HEVETAS, Ąžuolo Skydo lordas, 

- GUTORAS GRIMAS, Pilkojo Skydo lordas, 

— MORIBALDAS ČESTERIS, Žaliojo Skydo lordas, 

— ORTONAS MERIVETERIS, Longteiblo lordas, 

- ledi TENA, jo žmona, kilusi iš Myro, 

— RASELAS, jos sūnus, šešerių metų berniukas, 

- lordas ARTURAS AMBROSAS, 

- LORENTAS KASVELIS, Karčiojo Tilto lordas; 


jo riteriai ir prisiekę kalavijai: 

- seras JONAS FOSOVĖJUS, iš Žaliojo Obuolio Fosovėjų giminės atša- 
kos, 

- seras TANTONAS FOSOVĖJUS, iš Raudonojo Obuolio Fosovėjų gi- 
minės atšakos. 


Tairelių ženklas - auksinė rožė šviesiai žaliame fone. Jų šūkis: Jėgos auga! 


PRISIEKĘ NAKTIES SARGYBOS 
BROLIAI 


JONAS SNOU, Vinterfelo pavainikis, devyni šimtai devyniasdešimt aš- 
tuntas Nakties sargybos lordas vadas, 

- VAIDUOKLIS, baltas jo didvilkis, 

- jo tarnas EDISONAS TOLETAS, vadinamas PANIURĖLIU EDU; 


Juodojoje pilyje: 

- meisteris EIMONAS (TARGARIENAS), gydytojas ir patarėjas, aklas 
vyras, sulaukęs šimto dvejų metų, 

— Eimono tarnas KLAIDAS, 

- Eimono tarnas SEMVELIS TARLIS, linkęs į knygas storulis, pašto 

— BOUVENAS MARŠAS, lordas pilies valdytojas, 

— TRIPIRŠTIS HOBAS, virėjas, 

—- [DONALAS NOJUS|, vienarankis ginklininkas ir kalvis, žuvęs prie 
vartų nuo Galiūno Mego, 

— OUVENAS, vadinamas KVAILELIU, TIMAS VINGRALIEŽUVIS, 
MALIS, KUGENAS, DONELIS HILAS, vadinamas MEILIUO- 
JU, KAIRIARANKIS LIU, DŽERENAS, TAI, DANIELIS, VIKAS 
MEDPJOVYS, tarnai, 

— OTELAS JARVIKAS, pirmasis statytojas, 

— BATAS BE POROS, HALDERIS, ALBETAS, KEGSAS, ALFAS iš Rani- 
mudo, statytojai, 

— septonas SELADORAS, girtuoklis dievų tarnas, 

- JUODASIS DŽEKAS BULVERIS, pirmasis žvalgas, 

— DAIVENAS, KEDŽAS BALTAKIS, BEDVIKAS, vadinamas MILŽI- 
NU, MATARAS, GARTAS PILKAPLUNKSNIS, ULMERIS iš Kara- 
liaus miško, ELRONAS, GARETAS ŽALIOJI IETIS, FULKAS BLU- 
SIUS, PIPARAS, vadinamas PIPU, GRENAS, vadinamas TAURU, 
BERNARAS, vadinamas JUODUOJU, TIMAS STOUNAS, RORIS, 
BARZDOTASIS BENAS, TOMAS MIEŽIS, GOUDIS, DIDYSIS LI- 
DLIS, LUKAS iš Longtauno, PLAUKUOTASIS HOLAS, žvalgai, 

- LEVERSAS, varnu tapęs tyržmogis, 

— seras ALISERIS TORNAS, buvęs kovų meistras, 

- lordas JANAS SLINTAS, buvęs Karaliaus Uosto miesto sargybos vadas, 
trumpai buvęs Harenholo lordu, 

- GELEŽINIS EMETAS, atvykęs iš Rytų sargybos kovų meistras, 
- HARETAS, vadinamas ARKLIU, dvyniai ARONAS ir EMRIKAS, ŠIL- 
KINIS, KLIŠAKOJIS ROBINAS, karybos besimokantys naujokai; 


Šešėlių bokšte: 

- seras DENIS MOLISTERIS, bokšto įgulos vadas, 

— VOLESAS MEISIS, jo tarnas ir ginklanešys, 

— meisteris MULINAS, gydytojas ir patarėjas, 

- [KORINAS PUSRANKIS, GINKLANEŠYS DALBRIDŽAS, EBENAS|, 
žvalgai, nužudyti Aidžiojoje perėjoje, 

- AKMENŽALTIS, žvalgas, dingęs be žinios Aidžiojoje perėjoje; 


Rytų sargyboje prie jūros: 

— KOTERIS PAIKAS, Geležies salų pavainikis, sios vadas, 
— meisteris HARMUNAS, gydytojas ir patarėjas, 

— SENASIS TATERSOLTAS, „Juodojo strazdo“ kapitonas, 

- seras GLENDONAS HEVETAS, kovų meistras, 

- seras MEINARDAS HOLTAS, „Nago“ kapitonas, 

— RASAS MIEŽIS, „Audrašauklio“ kapitonas. 


TYRŽMOGIAI, ARBA LAISVOJI TAUTA 


MENSAS PLĖŠIKAS, Užusienio karalius, belaisvis Juodojoje pilyje, 

- jo žmona [DALA] mirė gimdydama, 

- jų naujagimis sūnus, gimęs per mūšį, kol kas neturintis vardo, 

- VALA, jaunesnioji Dalos sesuo, „tyržmogių princesė“, belaisvė Juodo- 
joje pilyje, 

- [JARLAS], Valos mylimasis, nukritęs nuo Sienos ir užsimušęs; 


Menso kapitonai, vadai ir plėšikai: 

—- KAULŲ LORDAS, pravardžiuojamas BARŠKALU, plėšikų būrio va- 
das, belaisvis Juodojoje pilyje, 

- [IGRITĖ], jauna ietininkė, Jono Snou mylimoji, žuvusi tyržmogiams 
puolant Juodąją pilį, 

— RYKAS, vadinamas ILGĄJA IETIMI, būrio karys, 

- RAGVILA, LENILIS, būrio kariai, 

- TORMUNDAS, Rudiholo pievų karalius, vadinamas MILŽINO PRA- 
KEIKSMU, IŠSTYPĖLIU PLEPIU, RAGO PŪTIKU ir LEDO LAUŽI- 
KU, PERKŪNO KUMŠČIU, MEŠKŲ VYRU, KALBANČIU SU DIE- 
VAIS ir KARIUOMENĖS TĖVU, plėšikų gaujos vadas, 

- Tormundo sūnūs, TOREGAS AUKŠTASIS, TORVINDAS ROMUSIS, 
DORMUNDAS ir DRAINAS, jo duktė MUNDA, 

- VERKSNYS, plėšikas ir karo gaujos vadas, 

- [HARMA|, vadinama ŠUNGALVĖE, žuvusi prie Sienos, 

—- HALEKAS, jos brolis, 

— [ĮSTIRAS], Teno magnaras, žuvęs puolant Juodąją pilį, 

- SIGORNAS, Stiro sūnus, naujasis Teno magnaras, 

— VARAMIRAS, vadinamas ŠEŠIAODŽIU, odos keitikas, vaikystėje pra- 
vardžiuotas GRUMSTU, 

- VIENAAKIS, GUDRUOLĖ, PĖDSEKYS, jo vilkai, 

- jo brolis [DRUMSTAS)], papjautas šuns, 

— jo įtėvis Į[HAGONAS)], odos keitikas ir medžiotojas, 

— USNIS, ietininkė, stipri ir negraži mergina, 

— [ERŠKĖTĖ ir GRISELA, odos keitikės, seniai mirusios, 

— BOROKAS, vadinamas ŠERNU, odos keitikas, visiems keliantis di- 
džiulę baimę, 

- GERIKAS KARALIŠKAS KRAUJAS, turintis Reimuno Raudonbarz- 
džio kraujo, ir trys jo dukterys, 

—- SORENAS SKYDŲ SKALDYTOJAS, garsus kovotojas, 

— MORNA BALTOJI KAUKĖ, kovotoja-ragana, plėšikė, 

- IGONAS SENTĖVIS, genties vadas, turintis aštuoniolika žmonų, 

— DIDYSIS JŪRŲ VĖPLYS, Įšalusio Kranto vadas, 

- MOTINA KURMĖ, miškų ragana, pranašystės vykdytoja, 

- BROGAS, GEIVINAS PREKIAUTOJAS, HARLAS MEDŽIOKLIS, 
HARLAS GRAŽUSIS, HOUDAS KLAJOKLIS, AKLASIS DOSAS, 
KAILEGAS MEDINĖ AUSIS, DEVAINAS RUONIŲ DYRĖJAS, lais- 
vosios tautos vadai ir įtakingi vyrai, 

— [ORELIS|, vadinamas ORELIU ERELIU, odos keitikas, Jono Snou nu- 
žudytas Aidžiojoje perėjoje, 

- [MEGAS MARTUNDOVEGAS), vadinamas MEGU GALIŪNU, mil- 
žinas, nužudytas Donalo Nojaus prie Juodosios pilies vartų, | 

— VUNVEGAS VUNDARVUNAS, vadinamas VUNVUNU, milžinas, 

- ROVANA, HOLĖ, VOVERĖ, KARKLĖ RAGANOS AKIS, FRENIJA, 
MIRTA, ietininkės, belaisvės prie Sienos. 


ANAPUS SIENOS 


Vaiduoklių miške: 

- BRANDONAS STARKAS, vadinamas BRANU, Vinterfelo princas ir 
Šiaurės įpėdinis, luošas devynerių metų berniukas; 

jo draugai ir sergėtojai: 

— MIRA RID, šešiolikos metų mergina, lordo Houlando Rido iš Pilkųjų 
Vandenų sargybos duktė, | 

— DŽODŽENAS RIDAS, jos brolis, trylikos metų, turintis aiškiaregystės 
dovaną, 

— HODORAS, kvaišelis arklininkas, septynių pėdų ūgio, 

-jo vedlys ŠALTARANKIS, apsirengęs juodais drabužiais, kadaise ti- 
kriausiai buvęs Nakties sargybos kariu, gaubiamas paslapties; 


Krasterio pilyje: 

išdavikai, buvę Nakties sargybos broliai: 

— DIRKAS, nužudęs Krasterį, 

— OLAS BERANKIS, nužudęs Senąjį Lokį Džeorą Mormontą, 

- GARTAS iš Grynvėjaus, MOUNĖJUS, GRUBSAS, ALANAS iš Rosbio, 
buvę žvalgai, 

—- KARLAS MEDINKOJIS, NAŠLAITIS OSAS, BILAS BAMBEKLIS, 
buvę tarnai; 


tuščiavidurės kalvos olose: 

— TRIAKIS VARNAS, dar vadinamas PASKUTINIU AIŠKIAREGIU, 
burtininkas ir vaikštantis per miegus, kadaise buvęs Nakties sargybos 
kariu, vardu BRINDENAS, dabar lyg medis, lyg žmogus, 

- miškavaikiai, dainuojantys žemės dainą, paskutiniai likę gyvi iš savo 
genties: 

- LAPELIS, UOSIS, ŽVYNIUS, JUODASIS PEILIS, SNIEGO GARBA- 
NA, ŽARIJA. 


ANAPUS SIAUROSIOS JŪROS 


: BRAVOSE 


FEREGAS ANTARIONAS, Bravoso Jūrų Lordas, ligotas ir paliegęs, 

- KARAS VOLENTINAS, Bravoso pirmasis kalavijas, jo gynėjas, 

- BELEGERĖ AVERIS, vadinama JUODUOJU PERLU, kurtizanė, kilusi 
iš piratės karalienės tuo pačiu vardu, 

- LEDI SU ŠYDU, JUODOJI KARALIENĖ, MĖNESIENA, PRIEBLAN- 
DOS DUKTĖ, LAKŠTINGALA, POETĖ, garsios kurtizanės, 

— MALONUSIS VYRAS ir BEGLOBĖ, Daugiaveidžio Dievo tarnai Juo- 
do ir Balto namuose, 

—- UMA, šventyklos virėja, 

- GRAŽUOLIS, STORULIS, LORDPALAIKIS, SUSIRAUKĖLIS, ŽE- 
MAŽIŪRIS, BADMIRYS, slapti Daugiaveidžio Dievo tarnai, 

— ARIJA iš Starkų giminės, naujokė, tarnaujanti Juodo ir Balto namuose, 
dar žinoma kaip ARĖ, NEN, KIAUNĖ, BANDELĖ, DRUSKĖ ir KA- 
NALŲ KATĖ, 

— BRUSKAS, žuvų pardavėjas, 

- jo dukterys TALĖJA IR BRĖJA, 

- MERALINA, vadinama MERE, „Laimingojo uosto, netoli Skuduri- 
ninko uosto įsikūrusio viešnamio, savininkė, 

- JŪREIVIO ŽMONA, „Laimingojo uosto“ kekšė, 

- LANA, jos duktė, jauna kekšė, 

- RAUDONASIS ROGAS, GILORAS DOTARAS, GILENAS DOTA- 
RAS, raštininkas, dar vadinamas PLUNKSNA, POKŠTININKAS KO- 
SOMAS, „Laimingojo uosto“ globėjai, 

- TAGANARAS, uosto kišenvagis, 

— KASAS, RUONIŲ KARALIUS, jo dresuotas ruonis, 

— SVORNĖ, smurtauti linkusi uosto kekšė, 

- GIRTA DUKTĖ, nenuspėjamos nuotaikos kekšė. 


SENAJAME VOLANTYJE 


Valdantys triarchai: 

— MALAKVAS MEGIRAS, Volančio valdovas, tigras, 

— DONIFAS PENIMIONAS, Volančio valdovas, dramblys, 
- NESAS VASARAS, Volančio valdovas, dramblys; 


Volančio žmonės: 

- BENERAS, aukštasis Rhloro, Šviesos Valdovo, žynys, 

- jo dešinioji ranka MOKVORAS, Rhloro žynys, 

- PAKRANTĖS NAŠLĖ, turtinga laisvę atgavusi miestietė, dar vadinama 
VOGARO KEKŠE, 

— uolūs jos gynėjai NAŠLĖS SŪNŪS, 

- PENĖ, neūžauga mergaitė, komediantė, 

- jos kiaulaitė, vadinama GRAŽUOLE, 

- jos šuo, vadinamas TRIUŠKIUM, 

- [SKATIKAS], Penės brolis, neūžauga komediantas, nužudytas ir nu- 
kirsta galva, 

— ALIOSAS KVEDARAS, pretendentas į valdovus, 

—- PARKELAS VELAROSAS, pretendentas į valdovus, 

- BELIČAS STEGONAS, pretendentas į valdovus, 

- GRAZDANAS MO ERAZAS, iš Junkajaus atvykęs pasiuntinys. 


VERGŲ ĮLANKOJE 


Junkajuje, Geltonajame mieste: 

- JURKAZAS ZO JUNZAKAS, vyriausiasis Junkajaus ir sąjungininkų 
kariuomenės vadas, vergų pirklys, pagyvenęs, nepriekaištingos kilmės 
vyras, 

- JEZANAS ZO KVAGAZAS, pravardžiuojamas GELTONUOJU BAN- 
GINIU, baisiai nutukęs, ligotas ir pasakiškai turtingas, 

- AUKLĖ, jo vergų prižiūrėtojas, 

- MEILUTĖ, hermafroditė vergė, jo lobis, 

- RANDAS, seržantas ir vergas karys, 

—- MORGAS, vergas karys, 

- MORGAZAS ZO ZERZINAS, kilmingas vyras, dažniausiai girtas, pra- 
vardžiuojamas ĮKAUŠUSIU UŽKARIAUTOJU, 

—- GORZAKAS ZO ERAZAS, kilmingas vyras ir vergų pirklys, pravar- 
džiuojamas PUTLIAVEIDŽIU, 

- FEZARAS ZO FAEZAS, kilmingas vyras ir vergų pirklys, dar vadina- 
mas KIŠKIU, 

—- GAZDORAS ZO ALAKVAS, kilmingas vyras ir vergų pirklys, pravar- 
džiuojamas LORDU KREIVAŽANDŽIU, 

- PEZARAS ZO MIRAKVAS, kilmingas, bet neįtakingas vyras, pravar- 
džiuojamas BALANDŽIUKU, 

— ČESDARAS ZO REZNAS, MEZONAS ZO REZNAS, GRAZDANAS 
ZO REZNAS, kilmingi vyrai ir broliai, pravardžiuojami GINKLUS 
ŽVANGINANČIAIS LORDAIS, 

- VEŽĖJAS, ŽVĖRIŲ TRAMDYTOJAS, IŠSIKVĖPINĘS DIDVYRIS, 
kilmingi vyrai ir vergų pirkliai; 


Astapore, Raudonajame mieste: 

- KLEONAS DIDYSIS, vadinamas KARALIUMI SKERDIKU, 

- KLEONAS II, jo įpėdinis, aštuonias dienas valdęs karalius, 

— KARALIUS GERKLIŲ RĖŽIKAS, barzdaskutys, perrėžęs gerklę Kleo- 
nui II ir paveržęs iš jo karūną, 

- KARALIENĖ KEKŠĖ, karaliaus Kleono II sugulovė, po jo nužudymo 
pareiškusi pretenzijas į sostą. 


* 2 


UŽJŪRIO KARALIENĖ 


DANEIRIS TARGARIEN, Pirmoji šiuo vardu, Mirino, andalų, roinarų ir 
Pirmųjų Žmonių karalienė, Septynių Laralysčių ledi, Karalystės gynė- 
ja, dotrakių chalisė, vadinama DANEIRIS AUDROS DUKRA, NEDE- 
GANČIĄJA, DRAKONŲ MOTINA, 

- jos drakonai, DROGONAS, VISEIRIONAS, REIGALAS, 

- jos brolis [REIGARAS|, Drakono Uolos princas, Roberto Barateono 
nukautas prie Trišakio, 

— Reigaro duktė [REINĖ], nužudyta per Karaliaus Uosto užgrobimą, 

- Reigaro sūnus [EIGONAS], žindomas kūdikis, nužudytas per Kara- 
liaus Uosto užgrobimą, 

- jos brolis [VISEIRIS], Trečiasis šiuo vardu, vadintas KARALIUMI EL- 
GETA, chalo Drogo karūnuotas išlydytu auksu, 

-jos lordas vyras [DROGAS], dotrakių chalas, miręs nuo negyjančios 
žaizdos, 

- jos ir Drogo negyvas gimęs sūnus [REIGAS], dar įsčiose nužudytas 
magės Miri Maz Dur; 


jos gynėjai: 

— seras BARISTANAS SELMIS, vadinamas NARSIUOJU, karalienės sar- 
gybos lordas vadas; 

jo kovotojai ir ginklanešiai, besiruošiantys tapti riteriais: 

— TUMKAS LO iš Basilisko salų, 

- LORAKAS, vadinamas RIMBU, iš Mirino, 

- RAUDONASIS ĖRIUKAS, išlaisvintas lazarinas, 

— BERNIUKAI, trys broliai giskarai, 

- STIPRUOLIS BELVASAS, eunuchas, buvęs vergas kovotojas; 

jos ištikimieji kraujo raiteliai dotrakiai: 

- DŽOGAS, rimbas, | 

— AGAS, lankas, 

— RACHARAS, arachas; 


jos kapitonai ir vadai: 
— DARIJUS NAHARIS, pagyrūnas samdomas kalavijuotis iš Tirošio, Au- 
drašauklių kapitonas, 

- RUDASIS BENAS PLUMAS, samdomas kalavijuotis, Antrųjų Sūnų ka- 
pitonas, 

— PILKASIS KIRMIS, eunuchas, Grynuolių - eunuchų pėstininkų ka- 
riuomenės - vadas, 

- HERAS, jo pavaduotojas, Grynuolių kapitonas, 

- TVIRTASIS SKYDAS, Grynuolių ietininkas, 

- MOLONAS JOSDOBAS, Tvirtųjų Skydų, išlaisvintų vergų brolijos, 
vadas, | 

- SAIMONAS DRYŽUOTA NUGARA, išlaisvintų vergų brolijos Lais- 
vieji Broliai vadas, 

— MARSELENAS, išlaisvintų vergų brolijos Motinos Vyrai vadas, eunu- 
chas, Misandėjos brolis, 

- GROLĖJUS iš Pentoso, buvęs didžiojo kogo „Saduleono“ kapitonas, 
admirolas be laivyno, 

- ROMAS, dotrakių džakvaranas; 


jos Mirino dvare: 

— REZNAKAS MO REZNAKAS, jos senešalas, plikas ir storas, 

—- SKAHAZAS MO KANDAKAS, vadinamas PLIKIU, jos miesto sargy- 
bos, Bronzinių Žvėrių, plikai galvą nusiskutęs vadas; 


jos tarnai ir tarnaitės: 

— IRI ir DŽIKI, jaunos dotrakės, 

- MISANDĖJA, raštininkė ir vertėja iš Naato salos, 

- GRAZARAS, KEZA, MEZARA, KEZMIJA, AZAKAS, BAKAZAS, 
MIKLAZAS, DAZARAS, DRAKVAZAS, JEZANĖ, Mirino piramidžių 
vaikai, jos taurininkai ir pažai; 


paprasti ir kilmingi Mirino žmonės: 

- GALAZA GALARĖ, Žalioji Malonybė, aukštoji žynė Gailestingumo 
šventykloje, 

- GRAZDANAS ZO GALARAS, jos pusbrolis, kilmingas vyras, 

—- HIZDARAS ZO LORAKAS, turtingas ir kilmingas mirinietis, labai se- 
nos giminės palikuonis, 

- MARGAZAS ZO LORAKAS, jo pusbrolis, 

- RILONA RĖJA, išlaisvintoji, arfininkė, 

- [HAZĖJA], ūkininko duktė, ketverių metų, 

— GOGORAS MILŽINAS, KRAZAS, BELAKVAS KAULŲ LAUŽYTO- 
JAS, KAMARONAS SKAIČIUOTOJAS, BEBAIMIS AITOKIS, TAŠ- 
KUOTAS KATINAS, BARSENA JUODAPLAUKĖ, PLIENO ODA, 
vergų duobių kovotojai ir išlaisvinti vergai; 


jos nepatikimi sąjungininkai, netikri draugai ir žinomi priešai: 
- seras DŽORA MORMONTAS, buvęs Meškų salos lordas, 

— [Miri Maz Dur|, magė, lazarinų, Avių tautos, moteris, 

- KSARAS KSOANAS DAKSAS, pirklys ir Kvarto didžiūnas, 

- KVEITĖ, užsimaskavusi šešėlių kerėtoja iš Ašajaus, 

— ILYRIJUS MOPATIS, laisvojo Pentoso miesto magistras, pripiršęs 12 
chalui Drogui, 

—- KLEONAS DIDYSIS, karalius skerdikas iš Astaporo; 


karalienės gerbėjai: 

Vergų įlankoje: | 

— DARIJUS NAHARIS, kilęs iš Tirošio, samdomas kalavijuotis ir Audra- 
šauklių kapitonas, 

— HIZDARAS ZO LORAKAS, kilmingas ir turtingas mirinietis, 

- SKAHAZAS MO KANDAKAS, vadinamas PLIKIU, kilmingas, bet ne- 
įtakingas mirinietis, 

—- KLEONAS DIDYSIS, karalius skerdikas iš Astaporo; 


Volantyje: 

— princas KVENTINAS MARTELIS, vyriausias Dorano Martelio sūnus 
Saulės Ieties lordas ir Dorno princas; 

jo prisiekę skydai ir bendražygiai: 

- [seras KLETUSAS IRONVUDAS), Ironvudo įpėdinis, nužudytas jūrų 
piratų, 

- seras ARČIBALDAS IRONVUDAS, Kletuso pusbrolis, vadinamas 
STAMBUOLIŲU, 

- seras GERIS DRINKVOTERIS, 

- [seras VILJAMAS VELSAS], nužudytas jūrų piratų, 

— [meisteris KEDRIS], nužudytas jūrų piratų; 


Roine: 

— JAUNASIS GRIFAS, mėlynplaukis vaikinas, aštuoniolikos metų, 

- jo įtėvis GRIFAS, samdomas kalavijuotis, anksčiau priklausęs Auksine: 
brolijai; 

jo kompanionai, mokytojai ir gynėjai: 

- seras ROLIS DAKFILDAS, vadinamas ANTINU, riteris, 

- septonė LEMORĖ, Tikėjimo moteris, 

- HALDONAS, vadinamas PUSIAU MEISTERIU, jo mokytojas, 

— JANDRIS, „Droviosios mergelės“ savininkas ir kapitonas, 

- JISILA, jo žmona; | 


jūroje: 

- VIKTARIONAS GREIDŽOJUS, Geležinio laivyno lordas vadas, vadi- 
namas GELEŽINIU KAPITONU, 

- jo lovos šildytoja, tamsiaodė moteris be liežuvio, Eurono Varnaakio 
dovana, 

— jo gydytojas, meisteris KERVINAS, kilęs iš Žaliojo Skydo, Eurono Var- 
naakio dovana; 

jo įgula „Geležinėje pergalėje“: 

—- VULFAS VIENAAUSIS, RAGNORAS PAIKAS, LONGVOTERIS PAI- 
KAS, TOMAS TAIDVUDAS, BARTONAS ROMUSIS, KVELONAS 
ROMUSIS, STEFARAS MIKNIUS; 

jo kapitonai: 

— RODRIKAS SPARAS, vadinamas PELĖNU, „Sielvarto“ kapitonas, 

- RAUDONASIS RALFAS STOUNHAUZAS, „Raudonojo juokdario“ 
kapitonas, 

— MANFRIDAS MERLINAS, „Aitvaro“ kapitonas, 

- RALFAS LUOŠYS, „Lordo Kvelono“ kapitonas, 

- TOMAS KODAS, vadinamas BLYŠKIAVEIDŽIU, „Aimanos“ kapito- 
nas, | 

- DEGONAS ŠEPHERDAS, vadinamas JUODUOJU, „Durklo“ kapitonas. 


Targarienų gyslomis teka drakonų kraujas, jie kilę iš aukštųjų senovės Va- 
lyrijos lordų, jų kilmę patvirtina alyvinės, tamsiai mėlynos ar net violetinės 
akys, sidabriško aukso plaukai. Norėdami išlaikyti karališko kraujo tyrumą, 
Targarienų giminėje broliai dažnai vesdavo seseris, pusbroliai - pusseseres, 
dėdės - dukterėčias. Dinastijos pradininkas, Eigonas Užkariautojas, vedė abi 
savo seseris ir su kiekviena susilaukė sūnaus. Targarienų vėliava - raudonas 
trigalvis drakonas juodame fone, tos trys galvos simbolizuoja Eigoną ir jo 
seseris. Targarienų šūkis: Ugnis ir kraujas! 


SAMDOMI KALAVIJUOČIAI, 
LAISVŲJŲ BROLIJŲ VYRAI IR MOTERYS 


AUKSINĖ BROLIJA, dešimt tūkstančių stiprių, bet nepatikimų kovoto- 
jų: 

— BENAMIS HARIS STRIKLANDAS, kapitonas-generolas, 

— VOTKINAS, jo ginklanešys ir taurininkas, 

- [seras MAILSAS TOINAS, vadinamas JUODĄJA ŠIRDIMIĮ, miręs 
prieš ketverius metus, buvęs kapitonas-generolas, 

- JUODASIS BALAKVAS, žilas vyras iš Vasaros salų, šaulių būrio vadas, 

—- LAISONAS MARAS, samdomas kalavijuotis iš laisvojo Lyso miesto, 
šnipų būrio vadas, 

— GORISAS EDORIENAS, samdomas kalavijuotis iš Volančio, draugijos 
iždininkas, 

- seras FRANKLINAS FLAUERSAS, Siderholo pavainikis, samdomas 
kalavijuotis iš Žemupio, 

- seras MARKAS MANDREIKAS, iš vergijos pabėgęs tremtinys, raupų 
išėstu veidu, 

- seras LASVELIS PYKAS, lordas tremtyje, 

— jo broliai TORMANAS IR PAIKVUDAS, 

- seras TRISTANAS RIVERSAS, pavainikis, bastūnas, tremtinys, 

- KASPORAS HILAS, HAMFRIS STOUNAS, MALAS DŽEINAS, 
DIKAS KOULAS, VILAS KOULAS, LORIMAS MADAS, JONAS 
LOTSTONAS, LAIMONDAS PYSAS, seras BRENDELIS BIRNAS, 
DANKANAS STRONGAS, DENISAS STRONGAS, ČEINSAS, DŽO- 
NAS MADAS JAUNESNYSIS, brolijos seržantai, 

— [seras EIGORAS RIVERSAS, vadinamas AŠTRIUOJU PLIENU), ne- 
santuokinis karaliaus Eigono IV Targarieno, brolijos įkūrėjo, sūnus, 

- ĮMELISAS I BLEKFAIRAS, vadinamas MELISU SIAUBINGUOJU), 
brolijos kapitonas-generolas, pretendentas į Vesteroso Geležinį sostą, 
„Devyneto būrio narys, žuvęs per Devyngrašių karalių karą; 

f 

VĖJO NUGAIRINTIFJI, du tūkstančiai raitininkų ir pėstininkų, prisie- 
kusių ištikimybę Junkajui: 

— PRINCAS DRISKIUS, buvęs kilmingas vyras iš laisvojo Pentoso mies- 
to, kapitonas ir šios karo brolijos įkūrėjas, 

- KAGAS, vadinamas LAVONŲ ŽUDIKŲ, jo dešinioji ranka, 

— DENZAS DAHANAS, bardas ir karys, jo kairioji ranka, 

- HJU HANGERFORDAS, seržantas, buvęs brolijos iždininkas, kuriam 
už vagiliavimą buvo nukirsti trys pirštai, 

- seras ORSONAS STOUNAS, seras LIUCIFERIS LONGAS, VILAS 
MIŠKINIS, DIKAS STRO, DŽINDŽERIS DŽEKAS, samdomi kalavi- 
juočiai iš Vesteroso, 

- GRAŽIOJI MERĖ, Vėjo Nugairintųjų brolijos kovotoja, 

— BUKSAS, samdomas kalavijuotis iš Volančio, mėgstantis skaityti, 

- BINSAS, iš Myro kilęs arbaletininkas, 

— SENASIS BILAS KAULAS, šilto ir šalto matęs vyras iš Vasaros salų, 

— MIRIJUS MIRAKIS, iš Pentoso kilęs samdomas kalavijuotis; 


KATĖS DRAUGIJA, trys tūkstančiai stiprių karių, prisiekusių ištikimybę 
Junkajui: 
- KRUVINOJI BARZDA, kapitonas ir vadas; 


ILGOSIOS IETYS, aštuoni šimtai raitininkų, prisiekusių ištikimybę 
Junkajui: 
- DŽILAS REGANAS, kapitonas ir vadas; 


ANTRIEJI SŪNŪS, penki šimtai raitininkų, prisiekusių ištikimybę kara- 
lienei Daneiris: 

- RUDASIS BENAS PLUMAS, kapitonas ir vadas, 

—- KASPORIJUS, vadinamas KASPORIJUMI KLASTINGUOJU, peštu- 
kas, kapitono pavaduotojas, 

- TIBERAS ISTARIONAS, vadinamas RAŠALINE, brolijos iždininkas, 

- KŪJIS, amžinai girtas kalvis ir ginklininkas, 

- jo pameistrys, vadinamas PASAGINIU, 

— SNEČAS, vienarankis seržantas, 

- KEMAS, jaunas samdomas kalavijuotis iš Blusyno, 

—- BOKOKAS, puikios reputacijos kirvininkas, 

— ULANAS, brolijos seržantas; 


AUDRAŠAUKLIAI, penki šimtai raitininkų, prisiekusių ištikimybę ka- 
ralienei Daneiris: 

— DARIJUS NAHARIS, kapitonas ir vadas, 

- NAŠLYS, jo pavaduotojas, 

- DŽOKINAS, šaulių būrio vadas. 


PADĖKA 


Anas tomas buvo kietas riešutėlis. Šis - triskart kietesnis ir dar su pipi- 
rais. Vėl dėkoju kantriesiems redaktoriams ir leidėjams: Jane'i Johnson 
ir Joy'ai Chamberlain iš Voyager bei Scottui Shannonui, Nitai Taublib ir 
Annei Groell iš Bantam leidyklos. Jų supratimas, humoro jausmas ir iš- 
mintingi patarimai labai padėjo rašant sunkiausius skyrius, tad amžinai 
liksiu jiems dėkingas už kantrybę. 

Taip pat dėkoju tokiems pat kantriems ir labai mane palaikiusiems 
agentams, Chrisui Lottsui, Vinceui Gerardisui, nuostabiajam Kay'ui 
McCauley'ui ir velioniui Ralphui Vicinanzai, - apgailestauju, kad jis ne- 
sulaukė šios dienos ir negali kartu pasidžiaugti. 

Ačiū Stephenui Boucheriui, australui keliauninkui, kuris, traukda- 
mas pro Santa Fė ir užsukęs pusryčiams patiektų buritų (per Kalėdas) ir 
šoninės su jalapenjo pipirais, visada pasirūpina, kad mano kompiuterio 
sraigteliai būtų sutepti ir sklandžiai suktųsi. 

Grįždamas prie namiškių, noriu padėkoti brangiems šeimos drau- 
gams, Melindai Snodgrass ir Danieliui Abrahamui, už padrąsinimus 
ir palaikymą, interneto žinovei Pati Nagle už tai, kad rūpinasi mano 
interneto svetaine, ir nepakartojamai Rayai Golden už valgius, meną 
ir neišsenkamą entuziazmą, padėjusį praskaidrinti net niūriausias die- 
nas Terapino stoties kvartale. Ir nesvarbu, kad ji mėgino nukniaukti 
mano katę. 

Kad ir kaip ilgai užtrukau, kol sušokau šį šokį, neabejoju, jog būčiau 
užtrukęs dukart ilgiau, jei ne ištikimas (ir kandus), bet mano labai mėgs- 
tamas, tiesa, retkarčiais iškeliaujantis kompanionas, Ty'us Franckas, ku- 
ris rūpinasi mano kompiuteriu, kai nėra Stepheno, neleidžia virtualiai 
išalkusiai miniai peržengti virtualių durų slenksčio, vykdo jam duotus 
pavedimus, tvarko laikmenas, verda kavą, eina pasivaikščioti, užsiprašo 
dešimt tūkstančių dolerių už elektros lemputės pakeitimą, be to, trečia- 
dieniais dar rašo savo iš koto verčiančias knygas. 

Ir pagaliau didžiausia mano padėka ir meilė - žmonai Parris, kuri 
buvo šalia ir lydėjo kiekvieno šio šokio žingsnį. Myliu tave, žvirbliuk. 


George R. R. Martin 
2011 m. gegužės 13 d. 

„Žiema artėja...“ - rūstūs, negandas pranašaujantys žodžiai, 
įrašyti Edardo Starko, Vinterfelo lordo ir Šiaurės sergėtojo šei- 
mos herbe. Septynios Karalystės, prieš tris šimtus metų krauju 
ir ugnimi suvienytos drakonų karaliaus Eigono Užkariautojo, 


K išgyvena apgaulingos ramybės laikus. Drakonai mirė, o kartu 


su jais sunyko ir galinga ilgamečių karalių Targarienų giminė. 
Dabar Geležinį sostą - Septynių Karalysčių valdžios simbolį — 
užgrobęs karalius Robertas Barateonas. Ir jis atvyksta į Vin- 
terfelą prašyti Edardo Starko, vaikystės draugo ir maišto kovų 
bendražygio, tapti karaliaus patarėju. 


KETURIŲ KARALIŲ KOVA - KAS LAIMĖS GELEŽINĮ SOSTĄ? 


Antrojoje „Ledo ir ugnies giesmės“ knygoje George'as 

R. R. Martinas pasakoja, kaip prasideda sunki ir kruvina kova dėl 
Geležinio sosto, į kurį sėda trylikametis Roberto sūnus Džofris. 
Bet ar jis tikrai teisėtas įpėdinis? Tuo netiki Roberto Barateono 
broliai Stanis ir Renlis. Pirmasis, išsižadėjęs dievų Septyneto, 
įtikėjęs į Šviesos Valdovą ir naudodamasis raudonosios jo žynės 
Melisandros kerais, pradeda karą dėl sosto nužudydamas brolį 
Renlį, kurį remia Haigardeno lordai. Karaliaus Uostą ir Raudo- 
nąją pilį su sostu, pasitelkęs alchemikų gildijos piromantus, gina 
Kipšas Tirionas ir jo tėvas lordas Taivinas Lanisteris. 

Tuo tarpu Vinterfelo įpėdinis Robas Starkas savo lordų 
paskelbiamas Šiaurės karalium. Jo tikslas - ne tik išlaikyti savo 
valdžioje šiaurę ir Riveraną, bet ir atkeršyti už tėvą, atgauti jo 
palaikus ir kalaviją ir susigrąžinti karalienės Sersėjos nelaisvėje 
laikomas seseris. Be to, jo valdoms grasina Geležies salų lor- 
das Beilonas Greidžojus. 


KARDŲ AUDRA PENKIŲ KARALIŲ KARE, 
KUR VIEN PRARADIMAI, O PERGALĖS ABEJOTINOS... 

Dėl Geležinio sosto ir valdžios prasideda pražūtingas Penkių 
Karalių karas, ir tik Stanis Barateonas susivokia, kad Vesterosą 
pirma reikia apginti nuo baisios grėsmės iš Šiaurės, - nes iš 
tenjau slenka Tamsa ir Šaltis, kraštui ir žmonėms nešdami 
pražūtį, - tik tada rūpintis sostu ir valdžia. Jis vienintelis atsi- 
liepia į Nakties sargybos brolių pagalbos šauksmą, nes jie vieni 
nebepajėgia grumtis su visos Šiaurės magiškomis galiomis ir 
tyržmogių gentimis, kurios gelbėdamosi veržiasi šion pusėn 
Sienos. | 

Vesterosas nusiaubtas tarpusavio karų, suniokotas ir iš- 
griautas Vinterfelas, upių kraštuose siaučia badas ir plėšikai, 
o didžiūnai be perstojo kariauja vieni su kitais, sudaromos 
netvarios išdavikiškos sąjungos, kiekvienas ieško naudos sau. 
Atrodo, jog doram žmogui Septyniose Karalystėse neliko 
vietos. 


„LEDO IR UGNIES GIESMĖ“ KNYGOS 

„Varnų puotoje“ kuriama šiurpi karo nuniokoto krašto atmos- 
fera, o veiksmas daugiausia sukasi apie Karaliaus Uostą. Ten 
karaliumi paskirtas devynmetis berniukas Tomenas, o visą val- 
džią užgrobusi jo motina - karalienė regentė Sersėja. Įtikėjusi 
kitados jai burtininkės išsakyta pranašystę, jog valdžią iš jos 
paverš kita karalienė, jauna ir graži, Sersėja nusprendžia pra- 
žudyti Tomeno žmoną, karalienę Mardžerę iš Tairelių giminės. 

Ir pačiame Vesterose, kur maitlesiais varnais karas pavertė 
daugybę žmonių, rezgami nauji sąmokslai, sudaromos naujos 
pavojingos sąjungos ir visi keršija visiems, ypač negailestinga 
keistoji Akmenširdė - pilkoji moteris, vadovaujanti bastū- 
nams. Tačiau šioje varnų puotoje svečių daug, tik nežinia, kam 
išjų pasiseks išlikti gyvam. 


PENKIŲ KARALIŲ KARAS BAIGIASI, 
PRASIDEDA ŠOKIS SU DRAKONAIS... 


Tirionas Lanisteris, nužudęs savo tėvą ir neteisingai apkaltin- 


"tas, pabėga iš Karaliaus Uosto, o už jo galvą sesuo, karalienė 


Sersėja, pažada lordo titulą. 

Pavainikis Vinterfelo lordo Edardo Starko sūnus, Jonas 
Snou, prie Sienos išrenkamas Nakties sargybos lordu vadu. 
Bet jis turi priešų ir šiapus, ir anapus Sienos. Ar įstengs jis atsi- 
laikyti prieš Tamsos galią, prieš grėsmę, kylančią iš Šiaurės?.. 

Atsiimti Geležinį sostą ir užvaldyti Vesterosą nepraranda 
vilties Stanis Barateonas, bet jam teks kovoti ir su magiškomis 
Šiaurės galiomis, ir su išdaviko Dredforto lordo Ruzo Boltono 
užmačiomis.- 

Orytuose jau užauginusi drakonus Daneiris Targarien iš 
paskutiniųjų stengiasi išlaikyti valdžią iš sapnų ir dulkių pasta- 
tytame mieste, kurį apgula įtūžusių vergvaldžių kariuome- 
nės, - šie keršija karalienei, kam išlaisvino vergus miestuose 
prie Vergų įlankos. Ir kas bus, kai pas ją atskubės net keli pre- 
tendentai į jos ranką ir širdį?.. Bet gal iš tiesų jie tik geidžia jos 
drakonų ir trokšta dalytis su ja valdžia, kai ji atsikariaus savo 
tėvo sostą ir Vesterosą?.. 

Penktąją „Ledo ir ugnies giesmės“ knygą - „Šokis su drakonais“ autorius padalijo 
į dvi dalis: „Sapnai ir dulkės“ ir „Po puotos“. Antrojoje dalyje - „Po puotos“ vėl 
susitinkame su tais pačiais veikėjais. Nešami likimo bangų, jie visi neišvengiamai 
įsitraukia į didįjį šokį. 

Karaliaus Uoste tikra intrigų meistrė karalienė regentė Sersėja Lanister pati 
įkrinta į kitiems kastą duobę, priverčiama atgailauti už savo nusikaltimus ir laukia 
teismo. 

Jos pasmerktas brolis Tirionas Junkajuje prie Vergų įlankos parduodamas į 
vergiją. Jis norėjo tarnauti karalienei Daneiris ir remti princą Eigoną. 

Palikęs žmoną karalienę Selisą ir raudonąją žynę Melisandrą prie Sienos 
Jono Snou globai, Stanis Barateonas sutelkia kariuomenę ir žygiuoja į Vinterfelą 
susiremti su Boltonais. | 

Daneiris Targarien valdomame Mirino mieste, kurį laiko apgulusi vergval- 
džių junkajiečių armija, siaučia mirtis. Gelbėdama žudomus jos išlaisvintus ver- 
gus, karalienė prieš savo valią sutinka tekėti, tačiau ji netikėtai dingsta Dotrakių 
žolės jūroje... 

Vienintelė Septynių Karalysčių viltis —- princas Eigonas, teisėtas Geležinio 
sosto paveldėtojas, jau pradėjęs karo žygį į Vesterosą... 

didingą sakmę apie laisvę, garbę, meilę, 
kerštą ir kovą. Jaudinanti, tikroviška ir 
kartu pranokstanti vaizduotę epopėja 
džiugina milijonus fantasy žanro 
gerbėjų, o ištikimiausi jos skaitytojai 
nekantriai laukia tolesnių kelionių po 
magišką fantastinį pasaulį. 

